
DESPRE ÎNCHINAREA ŞI SLUJIREA 
ÎN DUH ŞI ADEVĂR 

;; ij 

CARTEA ÎNTlIA 

Despre căderea omului în păcat, 
despre robia păcatului, 
despre chemarea şi întoarcerea prin pocăinţă 

şi despre revenirea la bine 1 H 

yts.. 


CHIRIL: Socotesc că e de prisos să stabilim unde şi de unde 
trebuie să încep cu tîlcuirile. Grăieşte, fără să întîrzii, ca de la tine 
la mine. 

PALADIE : Aşa este. 

CHIRIL : Ce este cartea aceasta pe care o ai în mină ? 

PALADIE .- Evanghelia de la Matei şi de la Luca. 

CHIRIL : Socoteşti că ea poate fi dusă oriunde şi la oricine ? Să 

ştii că poţi Să gîndeşti asupra ei venind din afară, o Paladie. Oste* 
nelile cu privire la ea sînt dulci acasă şi în linişte. 

PALADIE : Bine zici. Dar am venit ca să vorbesc cu tine. Şi aduc 
Cartea Sfîntă, căci oricît de mult m-am ostenit, nu pot înţelege ce a 
voit să spună Domnul nostru Iisus Hristos, la Matei, zicind : «Să nu 
socotiţi că am venit să stric Legea, sau Proorocii. N-am venit să stric, 
ci să plinesc. Căci amin zic vouă : pînâ ce va trece cerul şi pămintul, 

o iotă sau o cirtă nu va trece din Lege, pină ce nu se vor împlini 

toate» (Matei 5, 17—18). Pe de altă parte, în Evanghelia de la Ioan, 
zice către femeia Samarineană : «Crede Mie, femeie, că vine ceasul, 
cînd nici în muntele acesta, nici în Ierusalim nu vă veţi închina Ta¬ 
tălui. Voi vă închinaţi la ce nu ştiţi; noi ne închinăm la ce ştim, 

1. In cartea I-a Sf. Chirii tratează tema căderii omului din starea binelui în pă¬ 
cat şi revenirea la bine prin chemarea lui Dumnezeu şi printr-o întreagă pedagogie 
a Lui.' Ca tip al căderii şi al revenirii dă căderea lui Adam şi chemarea lui Avraam, 
apoi coborîrea fiilor lui Iacob in Egipt şi ieşirea lui de acolo sub conducerea lui 
Moise. Astfel cartea aceasta coincide cu o explicare a temelor unor capitole ale 
Facerii şi Ieşirii. 






14 


SF. CHIRIL AL ALEXANDRIEI 


pentru că mîntuirea este de la Iudei. Dar vine ceasul, şi acuma este, 
când adevăraţii închinători se vor închina Tatălui în duh şi adevăr. 
Căci şi Tatăl caută pe cei ce se închină Lui. Duh este Dumnezeu şi 
cei ce se închină Lui , trebuie să se închine în duh şi adevăr» (Ioan 
4, 21—24). 

CHIRIL : Ce ţi se pare greu în acestea ? Ce este adine şi ane¬ 
voie de înţeles ? Te rog, spune-mi ! 

PALADIE : Cuvîntul dumnezeiesc ne porunceşte să ne despărţim 
de riturile vechi şi să sfîrşim cu dreptatea din Lege. Iar Pavel a spus 
celor ce ţineau la acestea şi după primirea credinţei : «V-aţi despăr¬ 
ţit de llristos, voi cei ce vă faceţi drepţi în Lege, aţi căzut din har. 
Căci noi aşteptăm în duh din credinţă nădejdea dreptăţii» (Gal. 5, 
4—5). Pe de altă parte, vorbind de cinstea vieţuirii sale celei după 
Lege, strălucită şi mare şi ea, zice iarăşi : «Cele ce îmi erau mie 
cîştig, le-am socotit pentru Hristos pagubă. Ba mai mult : eu pe toate 
le socotesc pagubă, faţă de înălţimea cunoaşterii Domnului nostru 
lisus Hristos, pentru Care m-am lăsat păgubit de toate şi le socotesc 
drept gunoaie, ca să cîştig pe Hristos şi să mă aflu întru El, nu avînd 
dreptatea mea cea din Lege, ci pe aceea prin credinţa în Hristos, 
dreptatea cea de la Dumnezeu » (Filip. 3, 7—9). 

Iar de vechea poruncă a afirmat clar că nlh' fefa fără prihană. De 
aceea spune că în locul ei ne-a fost adusa cu folos cea prin Hristos 
şi nouă, adică cea evanghelică; El scrie aşa : *Astfel e înlăturată 
porunca dinainte, pentru neputinţa şi netolosul ci. Pentru că Legea 
n-a desăvîrşit nimic, iar în locul ei se iveşte o nădejde mai bună, 
prin care ne apropiem de Dumnezeu» (Evr. 7, 18—19). Şi iarăşi : *Căci 
dacă cea dinţii ar ii fost fără prihană, nu s-ar mai fi căutat loc pentru 
a doua. Ci mustrîndu-i pe ei, zice .- «Iată, vin zile, zice Domnul, cînd 
voi face cu casa lui Israil şi cu casa lui Iuda legământ nou, nu ca 
legămîntul, pe care L-am făcut cu părinţii lor, în ziua cînd i-am apu¬ 
cat de mână ca să-i scot pe ei din pămîntul Egiptului ; căci ei n-au 
rămas în legământul Meu, de aceea şi Eu i-am părăsit, zice Domnul. 
Cq ci acesta e legămînt, pe care îl voi da casei lui Israil după aceste 
'zile, zice Domnul, punând legile Mele în mintea lor şi în inima lor 
!e voi scrie pe ele» (Evr. 8, 7—10). 

Iar înţelegînd şi tîlcuind în chip cu totul deosebit numele de 
«nou-.', zice: «Spunîndu-i nouă, a învechit pe cea dintâi ■, căci cea 
învechită şi îmbătrânită e aproape de pieire » (Evr. 8, 13). Deci dacă 
Legea n-a desăvîrşit nimic şi s-a desfiinţat cea veche şi i-a luat locul 
a doua, care ne împacă cu Dumnezeu, de ce zice Mintuitorul : «N-am 
venit să stric Legea, ci s-o plinesc», şi că «se cuvine să ne închinăm 







Închinare In duh şi adevăr 15 

în duh şi adevăr hii Dumnezeu şi Tatăl?». Căci aceasta socotesc că 
înseamnă că noi trebuie să ne oprim de la riturile şi slujirea Legii, 

CHIRIL : In ce mare largă de întrebări ai intrat! Căci ce minte 

ar putea să pătrundă cu claritate în cugetări aşa de subţiri, ca să 

arate că Scriptura cea nouă e ca o soră şi vecină cu rînduielile date 
prin prea înţeleptul Moise şi viaţa în Hristos nu e prea străină de 
petrecerea cea după Lege, dacă poruncile date celor vechi sînt ridi- 
r 'ate la un înţeles duhovnicesc. Pentru că Legea e chipul (tip) şi um¬ 
bra dreptei credinţe în durerile naşterii, având ascunsă în ea frumu¬ 
seţea adevărului. Sau nu vei zice că e aşa cum am spus ? 

PALADIE: Ba e tocmai aşa. Dar cum s-ar putea arăta aceasta ? 
Sau cum se poate vieţui evanghelic, respectînd încă porunca veche 
şi socotind că împlinim cele ale lui Moise ? 

CHIRIL: Explicarea nu e una simplă, cum şi-ar putea închipui 
cineva. Căci virtutea socotesc că e un lucru de multe feluri şi de 
multe forme ; şi măririle vieţuirii în Hristos primesc o mare varie¬ 
tate diii mulţimea felurită a facerii de bine 2 . Astfel, dumnezeiescul 
David îh psalmul 44 înfăţişează lui Hristos Biserica, ca pe o fecioară 
curată, îh chip de împărăteasă, îmbrăcînd-o în haină aurită şi împo¬ 
dobită, zicîncl : «De faţă a stat împărăteasa la dreapta Ta, în haină 

aurită îmbrăcată şi împodobită» (Ps. 44, 10). «Aurită» înseamnă, după 
cum socotesc, cinstea şi strălucirea ; iar «felurit împodobită», înseamnă 
felurimea virtuţii. Căci Biserica e foarte gătită, avînd podoaba cea 
inteligibilă, nu pe cea văzută cu ochii trupului, ci pe cea din lăuntrul 
minţii ; şi a inimii, pe Iudeul cunoscut în ascuns, care ni se arată 
preafrumos şi cu totul ales, plin de graţie printr-o mulţime de po¬ 
doabe. Căci cum scrie fericitul Pavel: «Nu este Iudeu cel de la ară¬ 
tare, nici tăierea împrejur cea arătată în trup, ci iudeu c cel dintru 
ascuns, iar tăierea este cea a inimii în duh, nu in literă ; că lauda 
acestuia nu e de la oameni, ci de la Dumnezeu» (Rom. 2, 28—29). 

PALADIE: Dar spune-mi atunci, dacă a venit tăierea împrejur 
cea în duh şi jertfele Legii au fost înlăturate, iar vieţuirea aceea nu-şi 
mai are loc la noi, nu cumva pare neadevărat ceea ce a spus Hristos : 
«N-am venit să stric Legea, ci s-o plinesc»? Iar dacă nu e aşa, soco¬ 
tesc că nimic nu ne-ar împiedica nici pe noi să aducem închinare 
Dumnezeului tuturor prin jertfe de boi şi prin tămîieri şi să-i aducem 
turturele şi porumbei şi să ne împlinim toate celelalte pe care obiş¬ 
nuiau cei vechi să le facă. 

2. Răspunsul Sf. Chirii e că legea cea veche nu e desfiinţată, clar e ridicată la 
un înţeles duhovnicesc. Căci legea veche e ca o femeie în durerile naşterii din nou. 
Virtutea are multe trepte. O treaptă cade pe alta. ; 

CHLR.IL : Dar te depărtezi mult de la calea dreaptă, prietene. Căci 
socoteşti că aşa de mult a fost desfiinţată Legea, incit nu mai avem 
nici un folos de la ea şi e cu totul neputincioasă de-a ne arăta ceva 
din cele trebuitoare şi nu s-a preschimbat mai degrabă intr-un semn 
al adevărului. Dar şi fericitul Pavel scrie : «Desfiinţăm deci Legea 
prin credinţă? Nicidecum! Dimpotrivă întărim legea» (Rom. 3, 31). 
Căci legea este pedagog şi călăuzeşte ce ţine spre taina lui hirţstos 
(Galat. 3, 24). , 

Aşadar, vom spune că cele poruncite odinioară celor vechi , prin 
Moise, sînt literele (începuturile) cuvintelor lui Dumnezeu (Fvr. 5,. 12). 
Deci dacă vom respinge pe pedagog, cine ne va călăuzi pe noi 1^ ţaina 
lui Hristos ? Şi de vom refuza să învăţăm literele (începuturile) cu¬ 
vintelor lui Dumnezeu, cum sau de unde vom putea ajunge la s jrşit 
(ţintă) ? Sau nu e, după Scripturi, Hristos, plinirea legii şi a prooro¬ 
cilor ? (Rom. 10, 4) '•>. 

P AL ADIE : Ba da. ^ 

CHIRIL : Căci aşa s-a scris. Iar plinirea legii şi a proorocilor, 
socotesc că este El, prin aceea că poruncile legii şi ale proorocilor 
privesc spre El şi sînt întoarse spre El. Căci El însuşi a spus, nuis- 
trînd necredinţa Iudeilor: «Să nu socotiţi că Eu vă voi învinui la 
Tatăl; este cine să vă învinuiască pe voi. E Moise, în care voi Vrăţi 
pus nădejdea. Căci dacă aţi fi crezut lui Moise, aţi crede şi In Mine. 
Pentru că despre Mine a scris acela. Iar ducă nu credeţi celor scrise 
de el, cum veţi crede cuvintelor Mele ?» (Ioan 5, 43 —47). Deci dacă 
spune că a venit nu ca să strice legea, ci mai degrabă ca să o ducă 
la capăt, nu socoţi că s-a produs răsturnarea deplină a celor rânduite 
odinioară, ci mai degrabă o anumită preschimbare h şi, ca să spun 
aşa, o înfăţişare mai adevărată a celor zugrăvite prin tipuri (chipuri). 

PAL ADIE : Drept ai spus. 

CHIRIL : Iar aceasta trebuie să se facă dc Hristos. Cei ce se ocupă 
cu arta tablourilor, nu de îndată ce încep să zugrăvească forma 
fără lipsuri şi cu totul desăvîrşită în tablouri figurile alese, ci le 

3. Biserica arc comori lăuntrice, pe care nu Ic avea comunitatea Vecinului Tes¬ 
tament. Sau în ea se descoperă comorile lăuntrice ale aceleia. Creştinul d iUdcul 
lăuntric în care Duhul actualizează culmile ascunse în acela. Tăierea lui. împrejur nu 
e în trup, şi nu făcută dc mină, ci în duh şi făcută de puterea lui Dumnezeu. Nu de 
la trupul tui e tăiat Ce e de prisos,' ci de lă sufletul lui e tăiat păcatul cel ce nu 
ţine de fire. La baza tipurilor sau simbolurilor materiale, sau animale, stau realităţi 
corespunzătoare de ordin spiritual. 

4. Hristos e ţinta finală, fără sflrşit a legii. Fără Hristos, legea nu o ajunsă la 
plinătate, la ţintă. Dar nici la ţintă, sau la plinătate nu putea ajunge omenirea 
fără pregătirea ei prin lege, prin drumul spre tintă. în chipurile închinării din 
Vechiul Testament, era implicată închinarea duhovnicească din Noul Testament, in 
jertfele de acolo era implicată trebuinţa dc-a ne jertfi, lui Dumnezeu, noi, înşine. Iar 

schiţează mai întîi într-o culoare mai puţin limpede şi le fac să 
se arate într-o formă mai neclară. Apoi, umplînd fiecare parte cu 
partea cuvenită şi cea mai potrivită a chipului, limpezesc conturu¬ 
rile cu chipul clar şi neasemuit mai frumos, decît cel de la început. 
Sau nu e aşa ? 

PALADIE : Aşa spun şi eu. 

CHIRIL: Iar lucrătorii în aramă, cînd voiesc să toarne o sta¬ 
tuie, îi alcătuiesc mai întîi chipul moale în ceară, apoi topind arama 
în foc, o varsă peste forma din ceară şi duc astfel lucrarea spre 
chipul deplin şi frumos. Adăugîndu-se apoi peste trăsături felurimea 
culorilor şi arama fierbinte topind ceara, s-ar părea că formele din¬ 
ţii şi de la început s-au şters şi s-au desfiinţat repede. Dar lucrul 
nu s-a petrecut de fapt aşa. De aceea şi scultorul şi zugravul vor 
spune cu dreptate : Nu am stricat schiţele, nu am făcut chipurile 
cu totul netrebuincioase, ci mai degrabă le-am împlinit. Căci ceea 
ce se vedea în umbre şi chipuri mai puţin clar şi frumos, a înaintat 
la o formă mai bună şi mai clară. 

PALADIE : Bine zici. 

CHIRIL : Şi dacă ar voi cineva să cerceteze cu adevărat Sfînta 
si de Dumnezeu insuflata Scriptură, va cunoaşte că adevărat e tot 
ceea ce spun. Dar după cum s-a scris, Moise a pus acoperămînt 
peste faţa lui, ca să nu poată privi fiii lui Israil la faţa lui, 
(Ieşire 34, 33—35) *». 

PALADIE : Şi ce înseamnă aceasta ? 

CHIRIL : Minţile iudeilor fiind încă groase, puteau suporta cele 
din afară ale legii, adică cele arătate numai prin literă ; dar nu pu¬ 
teau suporta şi prinde nicidecum cele ascunse în lăuntru şi aşa 
zicînd, faţa adevărată a înţelesurilor. De aceea şi dumnezeiescul Pavel 
scrie : «Căci pînă în ziua de azi la citirea Vechiului Testament 
acelaşi văl rămîne neridicat. Pentru că el se desfiinţează în Hristos. 

Hristos e jertfa de Sine desăvîrşită a omului. Cînd omul jertfeşte un animal, jert¬ 
feşte ceva din sine, dar nu pe sine întreg. In Hristos s-a dat omul întreg. Şi noi ne 
dăm lăuntric în Hristos întregi. Jertfa se realizează în moartea trupească, de cind a 
intrat moartea în lume prin păcat. Omul care se jertfeşte se transformă din necesitate 
în dar natural suprem. Dar nu prin sinucidere. Căci intervine o altă lege, să nu nimi- 
alfii, în dar benevol. Sau ne dăm viaţa pentru o cauză mare a celorlalţi. In moartea de 
bună voie — înainte de un sfîrşit firesc — se închipuieşte păcatul altora cu darul 
propriu. Şi acest dar îi preschimbă pe alţii din păcătoşi în drepţi. în moartea sufe¬ 
rită de alţii din iubire, se întîlneşte iubirea de Dumnezeu cu iubirea de oameni, ca 
să-i transforme. 

5. încă nu puteau vedea evreii sensul adînc, duhovnicesc, în legea dată prin 
Moise, în jertfele poruncite de ea. Nu se vedeau în ele necesitatea jertfei curate a 
omului, pe care numai Hristos, o putea aduce, şi oamenii in El — pentru deplină depă¬ 
şire a egoismului. 

Pină astăzi, cind se citeşte M oise, zace un zăbranic pe inimile lor» 
(II Cor. 3, 14—15). 

Dar ale iudeilor fie aşa. «Noi însă toţi cu faţa descoperită, zice, 
privind ca într-o oglindă slava Domnului, ne prefacem în acelaşi 
chip din slavă în slavă ca de la Duhul Domnului ; iar Domnul este 
Duhul » (II Cor. 3, 17—18). Căci precum cei ce privesc în oglindă 
văd chipul şi figura lucrului adevărat, dar nu însuşi lucrul, în acelaşi 
mod socotesc că cei ce doresc să vadă frumuseţea vieţuirii în Hristos, 
folosindu-se de lege ca de o oglindă văd ceea ce doresc. Pentru că trecînd 
de la chipul lucrurilor la adevărul oglindit de el, vor cunoaşte lim¬ 
pede ceea ce-i potrivit şi e bine plăcut lui Dumnezeu. 

PALADIE: Dar pentru care motiv nu li s-a dat de la început ce- 
ior de odinioară revelaţia cea nouă şi evanghelică, ci li s-au rînduit 
în chipuri şi umbre ? 

CHIRIL: Explicarea exactă şi adevărată a acestei iconomii tre¬ 
buie să o lăsăm cu evlavie pe seama atoateştiutorului Dumnezeu. Dar 
anumite gînduri, care nu sînt străine de înţelesurile bune, ne conduc 
şi pe noi la o fărîmă de cunoaştere, la o stare apropiată unei cunoaş¬ 
teri mai potrivită a acestei iconomii. Pe temeiul acesta vom spune că 
cei izbăviţi din Egipt aveau trebuinţă de multă pedagogie şi de o 
hrană ca de copii. Căci erau încă nesubţiaţi la cuget şi uşor de atras 
spre toate cele necuvenite. Căci suferind de boala iubirii trupeşti greu 
de tămăduit şi părăsiţi în patimile anevoie de biruit, le era greu, ba 
aproape cu neputinţă să poată voi să se ridice îndată la ceea ce-i 
foarte subţire şi să primească felul unei vieţi atît de luminoase şi de 
mai presus de fire, încît să umble pe pămînt, dar să aibă, după cum 
s-a scris, petrecerea în ceruri (Filip. 3, 20). Căci nu e hrana tare a celor 
desăvîrşiţi, iar laptele potrivit celor ce sînt încă prunci ? 6 . 

PALADIE : E foarte adevărat. 

CHIRIL: Deci fiind încă prunci, aveau trebuinţă de o educaţie 
prin chipuri şi, ca să spunem aşa, de o hrană mai moale, nu de cu- 
vîntul care cere desăvîrşirea şi care călăuzeşte spre plinătate. Fiind 
aşa de uşurateci şi aşa de slabi la judecată şi gata spre orice patimă, 
fiii lui Israil s-ar fi pierdut dacă ar fi fost puşi la proba vreunor orîn- 
duieli şi osteneli mai grele, odată ce nu s-au dovedit în stare să se 

6. La întrebarea interlocutorului, de ce nu le-a dat Dumnezeu fiilor lui Israil 
de la început legea desăvîrşită a vieţii duhovniceşti, Sf. Chirii arată că pentru aceia 
se cerea o ridicare treptată a lor, de la viaţa legată de trup. Fiii lui Dumnezeu au 
dovedit că nu sînt în stare să slujească Dumnezeului adevărat nici măcar în umbre şi 
în chipuri, sau prin împlinirea unor porunci exterioare, simpliste. Căci, cind Moise 
vine la ei cu tablele celor zece porunci, îi găseşte închinîndu-se unui idol, care re¬ 
prezenta o putere a naturii (viţelul de aur). 

folosească nici de umbre, şi aceasta a arătat-o Moise. Căci poruncind 
Dumnezeu, el s-a suit pe munte, avînd să primească legea. Iar ei în¬ 
dată s-au rostogolit în apostazie. Căci făcîndu-şi un viţel, au îndrăz¬ 
nit nenorociţii să zică : « Aceştia sînt dumnezeii tăi, Israele, care te-au 
scos pe tine din Egipt» (Ieşire 32, 4). Din această pricină supărîndu-se 
Moise pentru aceste uşurătăţi, a spart tablele în care era legea, soco¬ 
tind că nici de umbrele sau chipurile sau peste tot vreo pedagogie 
de sus, potrivită pruncilor, nu sînt în stare să folosească cei a căror 
minte s-a putut prosti într-atîta încît să uite de atîtea fapte minunate 
cîte s-au săvîrşit pentru ei prin puterea dumnezeiască şi să dea iarăşi 
închinare viţelului, readucîndu-şi în amintire slujirea din Egipt. Dar 
în tablele de piatră era săpată, precum s-a scris, prin degetul lui Dum¬ 
nezeu, legea, pe seama celor vechi. Iar acelea erau chipul celor ce 
credem că s-au împlinit pentru noi în Hristos 7 . Căci Dumnezeu, Stă- 
pînul tuturor, scrie în noi cunoştinţa Lui, folosindu-se ca de un condei 
de Fiul în Duhul. Căci aşa l-a numit prin David, zicînd : «Limba Mea 
e trestia scriitorului ce scrie repede » (Ps. 44, 2). Deci a scris condeiul 
Tatălui, adică Fiul, în inimile tuturor, cunoştinţa a tot binele, folosin- 
du-se ca de un deget al lui Dumnezeu, de Duhul Tatălui şi al Său. 
Căci deget l-a numit pe Duhul lui Dumnezeu, zicînd odată; «Iar dacă 
Eu, scot dracii cu degetul lui Dumnezeu» (Luca 11, 20). Pavel ne-a 
numit şi el pe noi scrisoare duhovnicească, zicînd: «Voi slnteţi scri¬ 
soarea noastră, scrisă în inimile noastre, cunoscută şi citită de toţi 
oamenii, arătîndu-vă că sînteţi scrisoarea lui Dumnezeu slujită de noi, 
scrisă nu cu cerneală, ci cu Duhul lui Dumnezeu Celui viu, nu în 
table de piatră, ci în tablele de carne ale inimii » (II Cor. 3, 2—3). 

PALADIE : Că cele ale legii sînt chipuri (tipuri) şi umbre, ştii 
bine că o spun şi eu. Dar să pătrundem cu o înţelegere mai subţire 
şi mai exactă în cele revelate prin chipuri (tipuri) şi să. cercetăm cît 
mai bine frumuseţea adevărului. In felul acesta nu va rămînea nimănui 
uearătată taina slujirii în duh. 

CHIRIL: Dar mi-e frică, o, Paladie, şi mi-e foarte greu să fac 
aceasta. Căci socotesc că nu pot fi cuprinse de noi aceste lucruri care 
au un înţeles atît de străin şi de înalt. Socotesc că cel ce cercetează 

7. Fiul e condeiul viu ce imprimă în inimi cuvintele dumnezeieşti sau porun¬ 
cile lui Dumnezeu. Faptul că simţim poruncile dreptăţii fundamentale imprimîndu-se 
conştiinţei noastre, e semn că ele sînt scrise în mima noastră de Dumnezeu, prin 
Fiul Lui, sau Cuvîntul Lui, Care cuprinde. în Sine toate cuvintele sau poruncile vie¬ 
ţii drepte, pe care trebuie să le împlinim. Duhul Sfînt e degetul Tatălui care ţine 
condeiul. Imaginea corespunde ideii Sf. Ioan Damaschin, că Duhul «se odihneşte» în 
Fiul. El e viaţa în Fiul, ca înţelepciune şi Cuvînt. E o imagine complementară ace¬ 
leia că Fiul se foloseşte de Duhul, cum se spune mai jos. E o reciprocitate între 
Duhul, care Amîndoi provin din Tatăl. 

adîncul înţelesurilor din lege trebuie să zică : «Care înţelept va în¬ 
ţelege acestea ? Şi care om cuminte va cunoaşte acestea ?» {Osea 14, 10). 

PALADIE: Desigur, nu e un lucru uşor, Chirile. « Cereţi însă, spune 
Hristos, şi vi se va da vouă; căutaţi şi veţi afla; bateţi şi vi se va 
deschide» (Matei 7, 7). 

CHIRIL : Să începem deci să cercetăm cele ce ne pot fi de folos. 
Dar să facem mai întîi o rugăciune, zicînd : «Deschide ochii mei şi voi 
cunoaşte minunile Tale din legea Ta» (Ps. 118, 18). 

Dar înainte de celelalte socotesc că trebuie să vorbim despre 
abaterea omului spre cele rele, despre căderea lui în robia vrăjma¬ 
şului tuturor, ca şi despre modul cum se săvîrşesc acestea de către 
noi şi în noi. Apoi să vorbim despre modul în care trebuie să ne în¬ 
toarcem de la rău, şi să scuturăm jugul robiei lui şi să ne ridicăm 
iarăşi la starea de la început, cu Dumnezeu Care ne mîntuieşte şi ne 
ajută. Pornind cuvîntul pe acest drum cuvenit, vor veni, socotesc, şi 
celelalte. 

PALADIE : Foarte drept cugeţi. 

CHIRIL ; Căci nu pot aduce roade şi jertfe duhovniceşti lui Dum¬ 
nezeu, adică nu se pot urmări cu bărbăţie şi în chip vrednic de laudă 
dobîndirea virtuţii, cei ce nu s-au izbăvit încă de robia şi constrîn- 
gerea patimilor; ci numai cei a căror minte revine la libertate şi nu 
se leneveşte să scuture jugul lăcomiei diavolului. 

PALADIE : Sînt de aceeaşi părere, căci gîndeşti drept. 

CHIRIL: Să spunem deci că omul a fost făcut la început avînd 
cugetarea mai presus de păcat şi de patimi, dar nu şi cu totul inca¬ 
pabil să se abată spre ceea ce ar fi voit.Căci Dumnezeu, preaînţeleptul 
Orînduitor al tuturor, a socotit că e drept să-i încredinţeze omului 
însuşi frînele propriilor voiri şi să îngăduie pornirilor lui libere să 
facă ceea ce le place. Pentru că virtutea trebuia să fie liber aleasă şi 
să nu fie fructul necesităţii, nici să fie ţinută să nu cadă, de legile firii. 
Căci lucrul din urmă e propriu fiinţei şi vîrfului mai presus de toate 8 . 
Deci după ce a fost alcătuit animalul din raţiunile firii proprii, prin 
lucrarea lui Dumnezeu, l-a îmbogăţit îndată cu asemănarea cu Sine 9 , 
Căci i-a întipărit chipul firii dumnezeieşti, insuflîndu-i-se Duhul Sfînt. 

8. La Dumnezeu binele nu e supus schimbării. Dumnezeu e binele prin fire, căci 
binele e desăvîrşirea fiinţei. Dumnezeu nu poate înceta să fie bun, căci aceasta ar 
însemna că poate înceta să fie Dumnezeu. Ar însemna că El e supus legii schimbă¬ 
rii, cînd de fapt nu e supus nici unei legi. Nu există lege mai presus de El, mai presus 
de libertatea Lui. Dar e desăvîrşit liber, pentru că e desăvîrşit bun. 

9. Nu e vorba de asemănarea pe care are s-o cîştige omul, dezvoltînd chipul, 
ci de un alt nume pentru «chipul». 

Fiindcă aceasta este suflarea vieţii, dat fiind că Dumnezeu este viaţă 
după fire l0 . 

PALADIE: Atunci Duhul dumnezeiesc s-a făcut omului suflet ? 

CHIRIL : Ar fi cu totul absurd să se cugete aşa. Căci în acest caz 
sufletul ar fi rămas şi el neschimbător. Dar el este schimbător, iar 
Duhul nu este schimbător. Sau dacă Duhul ar suferi de boala schim¬ 
bării, pata aceasta ar trece şi asupra firii dumnezeieşti, odată ce 
Duhul este al lui Dumnezeu şi Tatăl şi al Fiului 11 , ca Unul ce este 
fiinţial din amîndoi, adică curge din Tatăl prin Fiul, ci făptura 
plăsmuită a fost însufleţită de-o putere negrăită, apoi îndată a fost 
înfrumuseţată cu darul Duhului. Căci nu ne puteam altfel îmbogăţi 
cu chipul dumnezeiesc 12 . 

PALADIE : Bine zici. 

CHIRIL: Împodobind Dumnezeu făptura, i-a hărăzit petrecerea în 
i ai. Dar fiindcă se cuvenea ca pe cel astfel împodobit şi încununat cu 
belşugul darurilor de sus, să nu-1 lase să fie atras uşor de mîndrie, 
necunoscînd supunerea şi măsura slujitorilor (căci mărimea slavei şi 
libertatea nemăsurată duc spre. patima blestemată a îngîmfării) i s-a 
dat, ca prilej de-a cunoaşte pe Stăpînul, legea înfrînării ca prin ea 
să i. se aducă mereu în amintire Cel ce a poruncit-o cu putere şi să 
ştie limpede că este supus legilor Celui ce stăpîneşte 13 . Dar nu se 
odihnea fiara aceea plină de impietate şi de ură împotriva lui Dumnezeu. 

10. Chipul firii dumnezeieşti e socotit că se întipăreşte în om prin suflarea Du¬ 
hului Sfînt. Totuşi suflarea Duhului Sfînt nu e una cu sufletul. Căci sufletul e schim¬ 
bător. Deci în cazul că sufletul cel schimbător (de la bine la rău) ar fi una cu Du¬ 
hul Sfînt întipăreşte în suflet chipul, fără să rămînă El însuşi sufletul omului. Omul 
păstrează chipul într-un anumit fel degradat chiar după cădere, pentru a nu se rupe 
total o anumită legătură cu Duhul dumnezeiesc. Duhul e viaţa dumnezeiască în sens 
rle viaţă spirituală. Omul are în sine şi păstrează chiar după cădere o anumită 
viaţă spirituală. El nu devine cu totul animal. El are o sete de-a cunoaşte, de-a 
depăşi viaţa biologică. 

11. «Curge din Tatăl prin Fiul», nu înseamnă că provine şi din Fiul ca izvor. Cu 
atît mai puţin că Tatăl şi Fiul sînt un singur izvor. Duhul vine din Tatăl în Fiul, se 
odihneşte îh Fiul, străluceşte din Fiul, cum vor spune Sf. Ioan Damaschin şi Patriar¬ 
hul Sfînt, ar însemna că Duhul Sfînt însuşi este schimbător. Duhul Sfînt 
întipăreşte în suflet chipul, fără să rămînă El însuşi sufletul omului. Omul 
cineva scrie. El nu iese din Fiul mai departe de El, ci purcezînd din Tatăl se mişcă 
in Fiul. 

12. Ca să poată primi harul Duhului Sfînt, omul trebuie să aibă chiar prin crea¬ 
ţie ceva deosebit de animal. Acesta e sufletul raţional şi liber. Dar actualizarea dreap¬ 
tă a raţionalităţii şi libertăţii nu o poate împlini omul decît prin Duhul. «Puterea ne¬ 
grăită» cu care a fost însufleţit se cere după harul Duhului. Ele se dau deodată : su¬ 
fletul creat şi harul necreat. Amîndouă sînt chipul lui Dumnezeu în om. Omul uneşte 
în sine creatul cu necreatul. El este teandric. Chipul se slăbeşte prin păcat, dar no 
se pierde cu totul, pentru că omul rămîne într-o oarecare legătură cu Dumnezeu şi 
faptele lui nedrepte sînt însoţite mereu de un regret, adică de o judecată dreaptă şi 
de o libertate cu totul nerobită. 

13. Raiul era însăşi această dreaptă judecată şi dreaptă folosire a libertăţii, aju¬ 
tată de har. Dar omul trebuia ferit de mîndrie, care se putea ivi în el din faptul că- 
judecă drept şi alege numai binele. Făptura are chiar în libertatea ei putinţa mîn- 

PALADIE: Vorbeşti, mi se pare, de Satana, care a fost aruncat 
din bolţile cereşti ca un fulger (Luca 10, 18). Căci dintr-o socotinţă 
copilărească s-a îmbolnăvit de voinţa de-a fi Dumnezeu şi s-a închi¬ 
puit pe sine arătînd cele mai presus de firea lui 14 . 

CHIRIL : Bine judeci. Căci făcîndu-se născocitorul şi tatăl pizmei 
şi al păcatului, n-a voit să nu-şi întindă răutatea asupra animalului 
de pe pămînt, adică lucrarea 15 asupra omu'lui. Deci, apropiindu-se cu 
viclenie şi amăgiri, l-a adus la neascultare, folosindu-se de femeie ca 
de un organ al uneltirii sale. Căci pururea noi sîntem împinşi spre 
urîciune, adică spre păcat, de plăcerile ce sînt cu noi şi în noi. Iar 
chipul (tipul) plăcerii e femeia. Şi prin mîngîierile plăcerilor lunecă 
mintea adeseori spre ceea ce nu voieşte. Deci întîmplarea care se ob¬ 
servă în Adam în mod sensibil, ca într-un chip îngroşat al lucrurilor, 
o poate vedea cineva în mod spiritual şi ascuns întîmplîndu-se în 
fiecare dintre noi. Căci răsărind mai întîi plăcerea, farmecă mintfea şi 
o atrage pe încetul spre socotinţa că nu e nicidecum vorba de o Căl¬ 
care ă legii dumnezeieşti. O adevereşte aceasta marele Iacov, zicînd : 
«Nimenea ispitindu-se, să nu spună: de la Dumnezeu mă ispitesc. Căci 
Dumnezeu nu este ispitit de rele şi El însuşi nu ispiteşte pe nimeni. 
Ci fiecare este ispitit, cînd este atras şi momit, de pofta sa. Apoi 
pofta, zămislind, naşte păcatul. Iar păcatul, săvirşindu-se, aduce moarte» 
(lacob 1, 13—15). 

PALADIE : Drept este cuvîntul. . 

CHIRIL : Lepădînd deci harul de la Dumnezeu şi dezbrăcîndu-se 
de bunătăţile de la început, firea omului a fost aruncată din raiul des¬ 
fătării şi preschimbată îndată spre urîciune, aflîndu-se de aci înainte 
ca una căzută în stricăciune. 

PALADIE: Şi aceasta în mod necesar. Căci lipsa darurilor de la 
Dumnezeu nu e nimic altceva decît căderea din tot binele. Şi firea 


driei. De aceea trebuie să i se sădească totodată conştiinţa că nu e suprema instanţă, 
că nu e de la sine, ci că e făptură sub ascultare. Conştiinţa poruncii i s-a sădit 
şi ea in fire. El are conştiinţa că e încadrat într-o rîoduială stabilită de forul 
suprem al existenţei. Dar el o poate şi călca. Ea e porunca ce apelează la libertatea 
omului nu lege care se împlineşte în el prin voia lui, ca la animal. 

14. Mîndria, care apare acolo unde se pierde conştiinţa de a li supus unei rîn- 
duieli venită de la forul suprem al existenţei, e una cu voinţa însăşi de a se socoti 
pe sine supremul for, adică Dumnezeu. Aşa a voit să fie omul. Dar slăbiciunea trăită 
în trup, viaţa şi moartea, l-a oprit de-a merge pînă la capăt în această închipuire. 
Dar Satana a meres pînă la capăt. 

15. Nu poate duce cineva pînă la capăt mîndria, dacă pe lingă faptul că se 
socoteşte supremul for al judecăţilor şi faptelor sale, nu caută să-şi întindă stăpîni- 
rea şi asupra altora, care să-l recunoască drept supremul for. 

omului îmbolnăvită uşor, ar fi purtată în toate nebuniile, dacă nu 
o ar susţine harul Celui ce o mîntuieşte, îmbogăţindu-o cu bunurile 
de sus şi de la El însuşi. 

CHIRIL : Bine zici. Sînt de aceeaşi părere şi pe drept cuvînt. Căci 
o hrăneşte spre a avea vigoare duhovnicească pîinea cea vie, adică 
cuvîntul lui Dumnezeu 16 . Fiindcă s-a scris că « Pîinea întăreşte inima 
omului» (Ps. 103, 15). Tot ea o izbăveşte de patimi şi o împodobeşte 
cu aurul măririlor spre libertate. Iar retrăgîndu-şi Dumnezeu, aşa zi- 
cînd, mîna Sa şi ne mai hărăzindu-ne ajutorul Său în acestea, în mod 
necesar cădem în relele pe care nu le voim şi ne rostogolim din orice 
virtute 17 ; pe de altă parte luăm jugul celuilalt şi ajungem la atîtea 
rele şi la atîta lăcomie, încît puţin ne mai lipseşte ca să pierdem şi 
însăşi înţelegerea care ne slujeşte la orice bine şi care e strîns legată 
de noi. Astfel inima celui ce pătimeşte acestea se arată goală cu totul 
de înţelepciunea cea după Dumnezeu, ca una ce-a fost prostituată de 
Satana şi s-a supus uşor batjocurilor şi neruşinărilor aceluia 18 . 

PALADIE: Ne vei arăta cum se petrec acestea, sau ne vei lăsa 
să plutim în nişte simple închipuiri ? 

CHIRIL: Nicidecum. Voi arăta pe cît se poate cele petrecute cu 
cei vechi, zugrăvindu-le cu rînduială spre a fi chip (tip) al celor spi¬ 
rituale. Pentru că cele ce ne sînt înfăţişate simţurilor şi vederii cu¬ 
noscătoare de semne, ne pot fi icoane clare şi evidente ale celor ce 
se cunosc prin înţelegere subţire. 

S-a scris deci despre protopărintele Avraam : «Şi s-a tăcut ioa- 
mete în ţară şi s-a coborît Avraam în Egipt ca să petreacă acolo vre¬ 
melnic, că se întărea foamea în ţară » (Fac. 12, 10). El părăsise ţara 
lui dragă şi familiară şi pornise spre alta, pe care i-o arătase Dum¬ 
nezeu. «Ieşi, zice, din ţara ta şi din rudenia ta şi mergi în ţara pe 
care ţi-o voi arăta » (Fac. 12, 1). Iar aci întărindu-se foametea şi pri- 
cinuindu-i o lipsă cu neputinţă de îndurat, a fost silit, fără să vrea, 
să vadă Egiptul. Dar nu s-a aşezat statornic în el, ci a rămas mai de¬ 
grabă vremelnic. 

PALADIE : Ce înseamnă aceasta ? 

CHIRIL: Ne dă cea mai bună înţelegere a celor nevăzute. 

16. Harul dumnezeiesc e pîinea cea vie care hrăneşte sufletul, cum hrăneşte pîi¬ 
nea materială trupul. Harul ca legătură cu Dumnezeu ţine sufletul omului viu. 

17. Libertatea adevărată e libertate de patimi. Ea îl face pe om mare, puternic. 
Puterea iui se arată în virtute, care e dovadada libertăţii şi a efortului. 

18. Unde e patimă, e şi îngustime în judecată, sau lipsă de înţelepciune. Acolo 

e robie şi tăvălire în noroi. Demnitatea omului e batjocorită si el se face neruşinat 
ca şi tatăl răutăţii. Numai binele întăreşte voinţa, pentru că cere eforturile. ei. Răul, 
plăcerea se face aproape de la sine, fără efortul voinţei! • ' - - \ 

PALADIE : In ce fel ? 

CHIRIL : Certînd neascultările iudeilor, a spus odată Dumnezeu : 
«Iată voi aduce foamete pe pămint, nu foamete de pline, nici sete de 
apă, ci foamete de cuvintul Domnului. Şi de la răsărituri pînă la apu¬ 
suri vor alerga căutînd cuvintul Domnului şi nu-1 vor afla » (Amos 8, 
îl—12). Dar spune-mi, prietene, oare cei apăsaţi de o astfel de foa¬ 
mete şi căzuţi de la ajutorul lui Dumnezeu care-i susţine în virtute 
neavînd hrana din cer şi de sus, nu vor fi siliţi numaidecît să-şi facă 
mintea ca nomadă şi fugară, trebuind să se mute la cele mai rele şi 
alungată din neclintirea virtuţii ca din ţara ei, să coboare la o altă 
deprindere şi voinţă, care nu mai e supusă lui Dumnezeu, ci sceptru- 
]ui diavolesc ? Căci socotesc că acela care a adus cel dintîi păcatul 
în lume, e tatăl şi împăratul lui, a cărui icoană şi chip poate să fie 
socotit pe drept cuvînt Faraon, stăpînitorul egiptenilor, la care era 
foarte adînc întunericul rătăcirii şi nici un mod de vieţuire nu le era 
străin de răutate. 

PALADIE: Şi ce supărare i-a putut veni fericitului Avraam din 
faptul că s-a coborît în Egipt ? 

CHIRIL : Foarte mare. Puţin a lipsit ca să fie dus dincolo de orice 
rău. O poţi afla şi aceasta uşor, căci spune Sfînta Scriptură : «Şi a 
fost cind a intrat Avraam in Egipt, au văzut egiptenii pe femeia lui 
că e foarte frumoasă ; şi au văzut-o pe ea dregătorii lui Faraon şi au 
lăudat-o la Faraon şi au adus-o pe ea în casa lui Faraon » (Fac. 12, 
14—15). Vezi deci că puţin a trebuit ca să-şi piardă femeia. 

PALADIE : A fost o întîmplare grea şi în stare să-i pricinuiască 
supărare. 

CHIRIL : Iar aceasta se petrece şi cu noi înşine în chip spiritual. 
Căci celor ce li se întîmplă să cadă din bunacuviinţă şi din virtutea 
familiară şi preaiubită ca din patria proprie, şi să coboare la cele mai 
rele şi să ajungă sub sceptrul diavolesc, le apar cu uneltiri cumplite 
puterile rele şi vrăjmaşe ; şi dacă văd acestea pe vreunul din cei 
ajunşi sub stăpînirea lor avînd o deşteptăciune frumoasă, se străduiesc 
să o pună la dispoziţia conducătorului lor şi o supun poftelor lui ca 
să nu mai rodească lui Dumnezeu, ci mai degrabă Satanei. «Căci mîn- 
cările lui, cum s-a scris, sînt alese» (Avac. 1, 16). Şi se silesc să far¬ 
mece mintea prizonieră şi căzută, ca să nu mai privească prea mult 
ia libertate şi să se desprindă de sub stăpînirea lor. Căci îi îmbie adese¬ 
ori plăcerile cele pămînteşti şi o încarcă cu bogăţia mulţumirilor de¬ 
şarte, cum fac şi dregătorii egiptenilor care, flatînd pe fericitul Avraam 
ce-şi pierduse soţia cu onoruri şi cu daruri, voiau să-l facă să uite 

întristarea. Căci s-a scris : «Şi s-au purtat bine cu Avraam din pricina 
ei», adică a Sarei, *şi i-au dat lui oi şi boi şi asini şi slugi şi slujnice 
şi catiri şi cămile » (Fac. 12, 16). Căci atrăgîndu-ne spre cele prea 
vremelnice şi oarecum lipsindu-ne de putinţa naşterii şi a bunei rodiri 
liberş şi supunînd mintea cea de bun neam batjocurilor şi poftelor 
necuvenite ale sale, cu ajutorul lăcomiei, o înlănţuie cu desfătările 
celor pămînteşti. Ba uneori înaintează pînă la atîta nebunie, încît is¬ 
piteşte şi pe Hristos : «Căci luîndu-L pe El», zice, «l-a arătat toate îm¬ 
părăţiile lumii într-o clipită de vreme, şi l-a zis Lui diavolul: Iţi voi da 
Ţie toată stăpînirea şi strălucirea lor, pentru că mi-au iost date mie, 
şi să le dau pe ele cui voiesc. Drept aceea de te vei închina înaintea 
mea, ale Tale vor fi toate» (Luca 4, 5—7). 

PALAD1E : E drept. Dar spune-mi, te rog, ce uşurare sau ajutor 
pot avea cei ce pătimesc acestea ? 

CH1R1L : Dumnezeu şi harul Lui, care nu lasă pînă la sfîrşit mintea 
slăbită să stea sub picioarele diavoleşti, ci o ocroteşte şi eliberează 
pe cel ce nu se poate apăra în nici un fel pe sine. Aceasta o poţi ve¬ 
dea, dacă vrei, că s-a întîmplat şi cu protopărintele Avraam. Căci 
disperînd dreptul şi nemaiputînd să facă nimic, a venit în ajutor Dum¬ 
nezeu şi a eliberat pe femeie de pofta egiptenilor. « Iar Domnul a 
bătut pe Faraon şi casa lui cu bătăi mari şi rele pentru Sara lui 
Avraam » (Fac. 12, 17). Şi aşa a lăsat pe soţia dreptului neatinsă de 
batjocură. Deci singur Dumnezeu scapă din mîna diavolului mintea 
prizonieră şi o întoarce la vieţuirea cuviincioasă de la început 19 . 

PALADIE: Aşadar împinşi de lipsa bunurilor de sus coborîm une¬ 
ori spre cele rele şi urîte. 

CH1RIL : Aşa spun. 

PALADIE: Dar e potrivit ca Preabunul Dumnezeu să nu ne lase 
să cădem în vreuna din acestea. 

CHIRIL : E potrivit cu Dumnezeu şi o voieşte aceasta Dumnezeu. 
Căci n-ar fi bun şi nici preaiubitor de virtute, dacă n-ar avea această 
intenţie cu noi. Iar cauza pentru care pătimim acestea, sîntem noi, 
stîrnind pe Stăpînul tuturor la mînie 20 . Şi aşa ne lasă într-o minte 

19. Păcatul începe prin orientarea poftei de bine spre plăcerea simţurilor (Eva) 
dar se dezvoltă prin luarea minţii (Sara) în robie de către plăcere. La început ţ lăcerea 
a actualizat o poftă ce ne era proprie (soţie). Pe urmă plăcerea a devenit o tirană 
oarecum străină de noi (Faraon). Ea însă pune stăpînire pe mintea care nu este 
proprie (soţie). 

20. Noi sîntem cauza necazurilor ce vin asupra noastră. Căci nefolosind prin 
minte puterea voinţei ce ni s-a dat de-a rămîne în legătură cu Dumnezeu prin binele 
ce ni-1 însuşim, ne închidem lui Dumnezeu, izvorul binelui şi al fericirii. Aceasta nu 
face plăcere lui Dumnezeu. Mintea şi voinţa, ca organe prin care stăm în legătură 
cu Dumnezeu, slăbesc. Aşa cum acestea, slăbite, slăbesc legătura între oameni, aşa o 
slăbesc şi cu Dumnezeu. 

siabă şi nebărbătească. Sau nu-1 auzi strigînd printr-unul din sfinţii 
prooroci: «Iată eu aduc asupra poporului acesta neputinţă şi vor boli 
de ea părinţii şi fiii ; vecinul şi aproapele lui vor pieri?» (Ier. 6, 21). 
Dar scrie şi preaînţeleptul Pavel despre unii: «Şi precum n-au Încercat 
să-L cunoască pe Dumnezeu, aşa şi Dumnezeu i-a dat pe ei in minte 
netrebnică, să facă cele ce nu se cuvin» (Rom. 1, 28). Iar şi mai limpede 
înfăţişează aceasta Isaia, zicînd, ca din partea fiilor lui Israil, adică a 
celor ce-au lunecat în păcate : «Iată, Tu te-ai mimat şi noi am păcă¬ 
tuit», (Ier. 54, 5). 

PALADIE: Atunci nesocotind noi ceea ce se cuvine şi căzînd în 
păcate, vom arunca vina asupra lui Dumnezeu şi vom învinui mînia 
Lui, ca şi cînd din pricina ei am păcătuit. 

CHIRIL: Nu-L vom învinovăţi, căci aceasta e nebunie. Ci spu- 
nînd : «Tu te-ai mlniat şi noi am păcătuit », înţelegem aceasta. Dacă 
n-am avea bunăvoinţa Ta, Stăpîne, n-ar fi nimic care să împiedice 
păcatul să ne tiranizeze, din pricina slăbiciunii firii noastre, ci am fi 
ţinuţi în stăpînire de orice rău 2I . 

PALADIE : înţeleg ce spui. 

CHIRIL : Fiind dezbrăcaţi deci de grija şi de ocrotirea de sus şi 
plătind pedepsele pentru greşelile noastre şi pentru înclinările neîn- 
frînate spre rău, ne dovedim neputincioşi şi uşor de prins, şi bolnavi 
în toate acestea. Aceasta poţi să o vezi limpede, dacă citeşti cuvin¬ 
tele lui Ieremia. Mulţimea sălbăticită a iudeilor, cu toate că se desfăta 
din belşug şi se lăfăia în bunurile revărsate cu dărnicie de la Dum¬ 
nezeu şi stăpînea peste toţi duşmanii şi se ridicase la cea mai înaltă 
culme a slavei omeneşti, clocea în ea neascultarea cea mai învîrto- 
şată şi mai neînfrînată. Astfel nemaidînd aproape nici un preţ porun¬ 
cilor lui Moise, şi socotind de puţină valoare cele rîncluite de El, 
erau purtaţi de porniri neînfrînate spre nimicire şi pieire. Căci ridi¬ 
caseră altare sub stejar, sub plop şi sub arborele umbros, cum zice 
proorocul (Osea 4, 15) ; şi în pădurile cele mai dese zidiseră temple 
dracilor, cărora li se închinau prin jertfe de boi, de miresme şi de 

Nu e bine să simtă fiul că tatăl lui s-a mlniat ? S-a mlniat, desigur cu durere, 
far iui Dumnezeu nu-I place aceasta. El nu rămîne indiferent. Căci în acest caz am fi 
nimic în faţa Lui. Sau ar fi o esenţă sau o lege inconsistentă. Aceasta e «mînia», sau 
«supărarea» lui Dumnezeu. E o mare taină în modul cum se împacă ea cu bunătatea 
Lui, cu starea Lui. Dar tatăl nu se minie pe fiul care-şi alterează caracterul prin 
destrăbălarea lui? Nu spre binele lui se mînie tatăl? 

21. Mînia lui Dumnezeu ne ajută să nu stăruim în păcate, căci trezeşte frica în 
noi. Slăbiciunea firii noastre s-ar opri cu anevoie de la păcat, dacă n-ar fi frica noas¬ 
tră de mînia Lui. Dumnezeu foloseşte mînia Lui spre binele nostru. E o mînie din bu¬ 
nătate, nu din ură. 

toate celelalte, numind lucrurile făcute de ei dumnezei şi mîntuitori, şi 
altele de acestea, fără să se ruşineze. Ba se coborîseră pînă la atîta 
nebunie, incit săvîrşeau criminalele junghieri de prunci ca pe nişte 
fapte de laudă şi socoteau că astfel aduc acelora o jertfă atotgrasă 22 . 
Dar nici aci nu se opreau impietăjile fiilor lui Israil. Ci îngrămădind 
mereu peste cutezanţele lor, ca pe un alt şi alt adaos, săvîrşirea celor 
mai nebuneşti fapte de neînfrînare, stîrnind asupra lor mînia nemăsu¬ 
rată a Dătătorului de lege, cu toată bunătatea Lui 23 . Deci fiindcă au 
respins cu îndrăzneală stăpînirea Lui, i-a lăsat să fie biruiţi de duşmani 
şi să fie duşi în robia silnică de haldei şi babilonieni. Căci aceştia, 
plecînd de acasă şi venind ca să-i ducă în robie şi să ardă sfînta şi 
vestita cetate, Dumnezeu de-abia mai socoti de bine să le spună celor 
împresuraţi prin proorocul Ieremia, cum se va sfîrşi suferinţa lor. «Şi 
a spus, zice, Ieremia : Spuneţi lui Sedechia : Acestea zice Domnul. Iată 
Eu voi Întoarce armele de luptă cu care voi vă luptaţi împotriva hal- 
deilor care vă împresoară de dincolo de ziduri, în mijlocul acestei 
cetăţi. Şi vă voi război pe voi cu mina întinsă şi cu braţ puternic, cu 
iuţime şi cu mînie mare. Şi voi lovi pe toţi cei ce locuiesc în cetatea 
aceasta, pe oameni şi dobitoace cu moarte cumplită şi vor muri» (Ier. 
21, 3—6) 24 . Şi după altele: «Şi către popor vei zice aceasta: Acestea 
zice Domnul: Iată Eu am pus in ţaţa voastră calea vieţii şi calea 
morţii 25 . Cel ce va sta în cetatea aceasta, va muri de sabie şi de ioa- 


22. Jertfirea de prunci nevinovaţi era o răstălmăcire grosolană a ideii că lui 
Dumnezeu Ii place să I se dăruiască cei nevinovaţi. Ea atrage după sine cruzimea 
jertfitorilor, care, prin altă răsătălmăcire, era socotită şi ea de aceştia ca bineplă- 
cută lui Dumnezeu. Hristos a fost primit ca jertfă plăcută lui Dumnezeu, dar cei 
ce L-au răstignit nu şi-au cîştigat lauda de la Dumnezeu. Sinuciderea nu aduce nici 
ea laudă de la Dumnezeu. Nici una din ucideri nu înnobilează pe om. Omul de sine 
nu se poate aduce pe sine decît «jertfă vie» (Rom. 12, 1). Moartea cuiva e primită 
ca jertfă numai cînd îi este pricinuită de cineva, care ţi interzice mărturisirea lui 
Dumnezeu. 

23. Jertfirea de prunci provoca o mînie cu mult mai grea a lui Dumnezeu, cu 
toate că nici aceasta nu contrazicea bunătatea Lui. Dacă nu s-ar fi mîniat Dumnezeu 
împotriva acestora, nu numai că nu i-ar fi putut opri pe aceia de la asemenea omo¬ 
ruri dar nu s-ar fi arătat nici iubirea Lui faţă de oamenii jertfiţi. 

24. Dar există şi omorîrea cuiva de către altul, care nu e primită ca o jertfă 
de Dumnezeu : e cea care-i vine aceluia pentru păcatele de care nu se pocăieşte. In 
aceasta se arată cea mai mare mînie a lui Dumnezeu. Dar şi prin ea Dumnezeu vrea 
să-i întoarcă măcar pe alţii la calea cea dreaptă. Nici atunci nu aduce Dumnezeu în¬ 
suşi moartea. Dar în această moarte se arată că Dumnezeu şi-a retras ocrotirea de la 
acestea ; El nu mai e cu ei, pentru că ei nu mai voiesc ca El să fie cu ei. Şi Dunr- 
nezeu nu stă cu sila lingă cel ce nu vrea să stea lîngă El. 

25. Omul Însuşi Îşi alege atlt viata, cit şi moartea ..Aceasta arată că precum 
nu-şi dă el însuşi viata, aşa nu-şi dă nici moartea. Ci alege să crească în viaţa pe 
care i-o dă Dumnezeu şi să scadă în ea pînă la moarte. Căci nici moartea ca nimicire 
totală nu o poate produce omul. Numai Dumnezeu ar putea nimici de tot existenţa 
pentru că numai El a dat-o. Dar Dumnezeu nu mai produce nimicirea totală. Nici dia¬ 
volii nu mai mor total. Moartea e numai extremă slăbire a existenţei şi un chin al 
conştiinţei de pe urma ei. Dumnezeu a luat creaţia în Hristos în ipostosul Său pentru 







28 


SF. CHIRIL AL ALEXANDRIEI 


mete ; iar cel ce va ieşi şi va merge la Caldeii care vă Împresoară pe 
voi, va trăi. Şi va fi sufletul lui pradă şi va trăi. Pentru că Eu Mi-am 
întors faţa Mea împotriva cetăţii acesteia pentru cele rele şi nu pentru 
cele bune ; şi în mîiniie împăratului Babilonuiui se va da şi o va arde 
pe ea în foc» (Ier. 21, 8—10) 26 . 

înţelegi deci că de vom supăra pe Dumnezeu după bunurile primite 
de la El, nu vom fi în stare, nefericiţii de noi, să ne împotrivim for¬ 
ţelor duşmanilor, ci mînia dumnezeiască va cădea asupra noastră 
şi ne va lovi, încît vom fi robi în loc de liberi şi vom petrece o viaţă 
fără cinste şi nenorocită. 

PALADIE : Bine zici. 

CHIRIL: Căci legea lui Dumnezeu călăuzeşte la o viaţă fără pată 
pe omul neînvîrtoşat şi uşor de cîrmuit; şi i se face fiecăruia ca o 
făclie, spre a-i arăta ce este de folos şi de trebuinţă. Cel ce se lasă 
biruit de ruşinea faţă de legea Lui, va vieţui într-un chip vrednic de 
laudă şi va locui într-o sfîntă cetate, în neclintirea virtuţii şi în stator¬ 
nicia evlaviei. Dar dacă cineva îşi alege să se arunce ca într-o pădure 
deasă şi ca într-o plantaţie bogată în plăcerile lumeşti şi să petreacă 
in dezmierdările vieţii şi să primească în minte şi în inimă, ca un roi 
de draci plăcerea cea cu multe chipuri, şi să închine dracilor roadele 
fierbinţelii sale, acela pe drept cuvînt va cădea din ocrotirea de sus 
şi se va face un vînat prea uşor celor ce voiesc să-l prindă. Alungat 


veci. Aşa se explică şi învierea păcătoşilor. Ba creaţia a avut sădită în ea mişcarea j 
există un progres şi în perversitate. Şi acesta dă celor din iad un fel de satisfacere. 
Aceasta dă^ posibilitatea lui Dumnezeu să o asume în ipostasul Fiului Său pentru 
veci. Aceasta explică şi durerea păcătoşilor. Ba în faptul că în mişcarea sădită în ea 
e implicat un progres chiar în perversitate. In creaţia lumii din nimic, în producerea 
ei şi în păstrarea ei în stare curată veşnică a ei se arată atît atotputernicia, cît şi 
iubirea Lui faţă de ea. Dumnezeu îşi arată mărirea nu numai în crearea ei, ci şi în 
măreţia ei de care vorbesc Psalmii. Un Dumnezeu Care n-ar crea-o din nimic, nu şi-ar 
arăta atotputernicia Lui. O lume existînd din esenţa divină, n-ar fi o esenţă supusă 
legilor ; un dumnezeu necreator n-ar fi un Dumnezeu atotputernic şi iubitor. Creînd 
lumea din nimic şi iubind-o, Dumnezeu îşi arată atît trancsenderea cît şi tripersona- 
litatea. Se arată ca Dumnezeu adevărat. Iubirea Lui şi măreţia lumii merg pînă la 
capăt în asumarea lumii în ipostasul Cuvîntului. Dumnezeu a pus în lume capacita¬ 
tea de-a fi asumată, a pus în ea capacitatea ca să-L nască prîntr-o fecioară. Năs- 
cîndu-se ca om din Fecioara, îşi arată atît atotputernicia, cît şi o anumită putinţă 
de înarticulare a Lui în lume sau a lumii în El. In simţul responsabilităţii umane, 
dar şi în putinţa revoltei împotriva lui Dumnezeu se arată iarăşi că Dumnezeu 
l-a făcut la un nivel de partener al Lui. In toate acestea se arată adevărata atot¬ 
puternicie şi personalitate a lui Dumnezeu. Un Dumnezeu care nu s-ar putea întrupa, 
n-ar fi Dumnezeu adevărat, n-ar arăta iubirea pînă la capăt şi nici puterea de-a crea 
un om de suverană capacitate. 

26. Uneori trebuie să fie dus cineva, cu voia lui Dumnezeu, din cetatea şi sta¬ 
rea libertăţii, în cetatea şi starea robiei, a suferirii răului, pentru a scăpa prin po¬ 
căinţă de păcate. E privat de libertatea rău folosită şi dus în robie, pentru ca să poa¬ 
tă folosi interior libertatea cum se cuvine ; o libertate exterioară poate coexista cu 
o nefolosire a libertăţii interioare şi viceversa. 

din frumuseţea de la început ca dintr-o sfîntă cetate, va coborî ca sub 
un jug constrîngător sub buna plăcere a stăpînilor săi, şi va fi de- 
narte de Dumnezeu în dispoziţia lui sufletească, avînd să sufere mu¬ 
tarea în Babilon, adică dincolo de hotarele ţării sfinte, în care e cu¬ 
noscut Dumnezeu şi e mare numele Lui (Ps. 79, 2). De aceea strigau 
cei ce au suportat chinuri aşa de aspre şi au căzut în mîinile duşmani¬ 
lor şi nu puteau suferi vieţuirea în robia şi slujirea acelora «La nai 
Babilonului, acolo am şezut şi am plîns, cînd ne-am adus aminte de 
Sion » (Ps. 136, 1). Socotesc că de aşa ceva suferă mintea omenească 27 . 

PALADIE : Ce vrei să spui ? 

CHIRIL : Ea e mereu uşuratică şi căzută din dorirea bunurilor din 
care nu iubeşte prea mult pe cele ce le are în stăpînire. Dar e mutată 
Ja altele şi se întîmplă să cadă din cinstirile ce le avea şi atunci, în 
suferinţă, simte ceea ce trebuia să respingă cu toată tăria, şi să nu 
le lase să vină la cercare, ci să le închidă de mai înainte calea 28 . 

PALADIE : Adevărat. 

CHIRIL: Deci e necesar şi înţelept şi cît se poate de folositor să 
tăiem de mai înainte cele rele şi cele ce duc spre robia silnică şi să 
încercăm să preîntîmpinăm cu putere acelea care dacă ni se dau spre 
încercare, cădem în tot răul 29 . 

PALADIE : Aşa este. 

CHIRIL : Căci dacă ni se impune jugul robiei silnice din mînia 
dumnezeiască şi sîntem siliţi să coborîm la o minte netrebnică, nu e 
uşor să facem ceva împotriva acestei robii. Socotesc însă că e totuşi 
de folos să ne amintim de la ce lucruri la ce lucruri am fost mutaţi şi 
să ne plîngem amar negrija şi lipsirea de ajutorul dumnezeiesc. « Căci 
întristarea după Dumnezeu lucrează pocăinţă spre mlntuire, iără pă¬ 
rere de rău» (II Cor. 7, 10). 

Dar dacă mînia lui Dumnezeu nu atîrnă asupra noastră, ci ne stă 
în putere să alegem şi să facem ceea ce voim şi avem cele spre pu¬ 
tinţă să ne mişcăm, cu totul nelegată şi nesilită, pornirea spre amîn- 
două părţile, adică spre rău şi spre bine, să ne păzim cu bărbăţie de 

27. Căzut în nenorocire prin slăbirea voinţei de pe urma păcatului, omul începe 
să se ferească de păcat. Astfel supărarea lui Dumnezeu, pe care o simte odată ajuns 
în aceste nenorociri, i se face mijloc de revenire la cele bune, întărindu-i-se libeita- 
tea interioară în robia exterioară. 

28. Omul avea la îndemînă binele, dar trebuia să ajungă în stăpînirea lui. Avea 
la îndemînă voinţa prin care putea dobîndi voinţa. Dar trebuia să o pună în lucrare 
Nefăcînd-o aceasta, a căzut în cele rele. Şi aşa a ajuns să simtă că acestea trebuiesc 
respinse. 

29. Dar e mai bine să nu facem experienţa celor care ne duc la urmări nenorocite. 
E mai bine să nu ajungem la cele bune pe calea ocolită a experienţei celor rele, cînd 
cele bune ne stau de la început la îndemînă. 







moleşala păcatului. Căci socotesc că trebuie să ne placă să respingem 
plăcerile îmbiate de vrăjmaşi şi supunerea sub puterea vrăjmaşilor 
care sînt numiţi stăpînito'rii veacului acesta 30 . Aceasta chiar dacă 
s-ar întîmpla să nu se împărtăşească de prosperitate,' căci e vorba 
de prosperitatea care e cinstită în lume, dar care ajunge la un sfîrşit 
ruşinos şi urît. 

PALADIE : Cum aşa ? 

CHIRIL : Vrei să explicăm acestea cu ajutorul pildelor celor 
vechi? 

PALADIE : Foarte bine. 

CIURIL: Foametea chinuind, ca să zicem aşa, pe oamenii din toată 
ţara, fiii lui Iacob au socotit că trebuie să coboare la egipteni. Erau 
*.ece tineri şi scopul călătoriei era să cumpere alimente şi nici un 
altul. După ce au ajuns acolo şi au fost recunoscuţi ca fraţi ai lui Iosif 
care vindea grîul şi stăpînea peste Egipt, întîmplarea ajunse la ure¬ 
chea lui Faraon. «Şi zise Faraon către Iosii: Spune fraţilor tăi: aceasta 
faceţiUmpleţi sacii voştri şi vă duceţi în pămîntul Canaan şi luînd 
pe tatăl nostru şi avuţiile voastre, veniţi la mine şi voi da vouă din 
toate bunătăţile Egiptului şi veţi mînca din belşugul pâmîntului. Iar tu 
porunceşte acestea: luaţi-vă care din pămîntul Egiptului copiilor voş¬ 
tri şi femeilor, şi luînd pe tatăl vostru, veniţi. Şi să nu vă pară rău 
după uneltele voastre , căci toate bunătăţile Egiptului, ale voastre vor 
fi» (Fac. 45, 17—20). 

Deci stapînul egiptenilor le-a făgăduit odihnă şi îngrăşare în des¬ 
fătări, ba le-a dăruit şi care, uşurîndu-le coborârea celor leneşi. Iar 
aceia au coborît îndată cu toată casa, preferind gustarea vremelnică 
a mîncărilor pâmîntului şi ţării date lor de Dumnezeu. Le-ar fi fost 
msa cu mult mai de folos şi mai bine să o lucreze pe aceea, deşi lucrul 
se făcea cu puţină osteneală. 

Venind în Egipt, ei au socotit poate că au scăpat de ostenelile de 
acasă, căci simţirea plăcerilor imediate le era dulce. Dar trecînd vre- 
mea mulţimea de neam bun şi liberă prin originea ei înaltă şi prin 
părinţii ei, cade sub jugul robiei. Deci chiar cînd căderea în cele de 
ruşine se însoţeşte cu prosperitatea lumească, trebuie să evităm, amice, 
dacă avem simţul libertăţii, căci este urîtă şi vrednică de scîrbă sta¬ 
rea şi simţirea de rob. 

30. E mai bine să ne terim de rău pînă ce n-am ajuns robii Iui, adică pînă cînd 
voinţa ne era la fel de în stare să aleagă atît de bine, cît şi răul. E mai bine să nu 
alegem moleşeala voinţei lăsîndu-ne atriaşi spre rău, adică să renunţăm cu voia la 
folosirea voei. Căci obişnuindu-ne cu folosirea voinţei în alegerea şi săvîrşirea rău¬ 
lui, greu vom mai putea să facem efortul de-a o pune în lucrare. 

PALADIE: Foarte bine ai spus. 

CHIRIL : Dar de ce să nu mai istorisim una care, precum socotesc, 
cuprinde împreună cu cele spuse adineaori, nu puţin folos. 

PALADIE : Ce este aceea ? 

CHIRIL: Rapsachis, generalul babilonean al asirienilor, aducînd 
odinioară cu sine o mulţime nenumărată de ostaşi, a venit să împre¬ 
soare, mai bine zis, să cucerească şi să surpe din temelii toată sfînta 
cetate. Deci îşi azvîrle, înaintea armelor, blasfemia necugetată şi foarte 
obişnuită lui împotriva lui Dumnezeu. Astfel rostind nenumărate aiu¬ 
reli, la sfîrşit le-a spus celor ce locuiau în sfînta cetate : «Acestea 
zice împăratului asirienilor : Dacă voiţi să fiţi binecuvîniaţi, ieşiţi la 
mine şi veţi mînca fiecare din via sa şi din smochinii săi şi veţi bea 
apa fîntînii voastre, pînă ce voi veni şi vă voi lua pe voi într-un pă- 
mînt ca pământul vostru, pămînt al griului şi al vinului, al plinii şi 
al viilor» {IV Regi 18, 31—32 ; Isaia 36, 16—17). Vezi deci că şi el făgă¬ 
duieşte desfătările şi plăcerile procurate de vie şi de smochini, dar 
mai adaugă : «Şi veţi bea apa fîntînii voastre». 

PALADIE: Dar ce vrea să însemne acestea, dacă se trece la un 
înţeles duhovnicesc ? 

CHIRIL: Socotesc că în două moduri se desăvîrşeşte în noi rău¬ 
tatea. Cei uşor de dus la păcat se rostogolesc prinzîndu-se în toate 
cele necuvenite, înduplecaţi că se vor desfăta, sau de ei înşişi, sau 
de alţii, fie prin plăcerile din afară, fie prin cele înăscute în noi. Că 
acest lucru este adevărat, ni-1 arată iarăşi învăţăcelul Mîntuitorului, 
zicînd : «Tot ce e în lume e sau poftă a trupului, sau poftă a ochilor, 
sau. trufia vieţii» (Ioan 2, 16). Căci pofta e numai sădită şi înrădăci¬ 
nată şi se află în noi înşine. De aceea şi dumnezeiescul Pavel a numit-o 
lege a trupului, care locuieşte în mădularele trupului (Rom. 7, 23). 

Iar desfătările şi plăcerile care se află în afară şi se strecoară 
de acolo în noi, sînt cele prin ochi. Căci prin ochi sînt admirate bogă¬ 
ţiile, veşmintele luxoase şi cele de care se lipesc unii, ca şi cînd ar 
procura cea mai dulce mulţumire, dăruindu-le o înaltă preţuire. Aşa¬ 
dar, via şi smochinul sînt tipul desfătării şi dezmembrării ce ne vin 
din afară, arătînd totodată în mod fin vremelnicia şi veştejirea grab¬ 
nică a lucrurilor din lume şi împreună cu aceasta amestecul de dul¬ 
ceaţă şi de întuneric din ele. Căci toată dezmierdarea lumească e dulce 
la împărtăşirea momentană, dar întunecă foarte şi îmbată cumplit pe 
cel ce a primit-o 31 . 


31. Dulceaţa momentană, întuneric acoperind sensul existenţei, slăbirea voinţei 
sau robia, sînt cele trei caracteristici ale vieţii care se rezumă la căutarea plăcerilor. 
Toate la un loc pun pe om într-o stare de beţie, de nelibertate. Stăruirea în bine e 

Iar fîntîna e chip al pornirilor spre plăcere sădite în noi. Căci 
acestea nu pătrund din afară, ca acelea, ci izvorăsc in noi, ţîşnind 
din trupul însuşi. 

Deşi împărtăşirea liberă şi folosirea largă de toate aceste plăceri 
din noi şi din afară ne-o făgăduiesc puterile rele, dacă părăsind înfrî- 
uarea, ca pe o cetate sfîntă şi neclătinată, vom merge la împăratul 
Babilonului, care e tipul Satanei 32 . 

Deci Rapsachis a făgăduit celor ce vor veni la babilonieni, că le 
va îngădui şi le '’a da plăcerea prezentă. Aceia însă nu s-au lăsat 
înduplecaţi, cugetînd cu dreptate că voinţei de a alege cele lumeşti, 
îi urmează numaidecît căderea în robia fără voie şi în treapta prizo¬ 
nierilor. 

PALADIE: Drept ai spus. Dar, te rog, spune-mi care e urmarea 
din acestea ? 

CHIRIL: Care să fie alta decît cea contrară celei dintîi şi de la 
început ? Căci înclinînd prin pornirea voii noastre spre voinţa de-a 
vieţui ruşinos 33 , respingînd frumuseţea vieţuirii nepătate, am căzut 
într-o minte fără cinste şi roabă, cugetînd numai cele de pe pămînt şi 
infundîndu-ne cu totul în plăcerile cărnii. De aceea ne-a şi lăsat Dum¬ 
nezeu să ne rostogolim într-o minte netrebnică. 

PALADIE : Deci e necesar să ne întoarcem la virtute ? 

CHIRIL : Fără zăbavă, prietene, nemaiiubind viaţa din lume, po¬ 
trivit cu ceea ce s-a spus drept prin glasul lui Pavel : «Căci aţi murit 
şi viaţa voastră e ascunsă cu Hristos în Dumnezeu» (Col. 3, 3) f ci 
mai mult însetînd după înscrierea în ceruri şi făcîndu-ne patrie şi 
cetate pe cea de sus şi strigînd cu putere lui Dumnezeu : «Iartă-mă, că 
trecător sînt eu pe pămînt şi străin ca toţi părinţii mei » (Ps. 138, 17). 

una cu întărirea în libertate, în legătura, prin gîndirea înţeleaptă, cu Dumnezeu, în în¬ 
tărirea spiritului (a minţii). Iar biruirea morţii prin înviere nu e la 
Hristos decît copleşirea trupului de către spiritul întărit la rîndul lui de prezenţa lui 
Dumnezeu în eL De altfel chiar organizarea materiei în trup la naşteri se face de 
către suflet, susţinut de lucrarea lui Dumnezeu. In suflet sînt date toate funcţiunile 
care se prelungesc în organele şi funcţiunile trupului. Prin trup îşi trăieşte sufletul 
în mod unitar complexitatea sa. Precum trupul e o unitate în multipliciate, aşa e şi 
sufletul. Dar sufletul îşi actualizează unitatea lui complexă în trup şi la moartea 
trupului rămîne cu ea. 

32. Dezordinea şi lipsa de sens aduse în noi de viaţa consumată în plăceri, e un 
adevărat Babilon, sau haos, în care ne artrage Satana, împăratul haosului şi al 
lipsei de sens. 

33. Pornirea cărnii spre plăceri se manifestă şi ea ca o voie. Ea atrage pe 
partea ei şi voia fiinţei noastre întregi. Totuşi nu aceasta este voia noastră adevă¬ 
rată, pentru că nici fiinţa noastră, care se manifestă prin ea, nu e fiinţa noastră 
adevărată. Toiul în noi s-a falsificat. Dar sub această fiinţă şi voinţă falsificată per¬ 
sistă ca potenţe fiinţa şi voinţa noastră autentică. In voinţa noastră încăpăţînată de-a 
satisface plăcerile cărnii, e o mare doză de slăbiciune. Ne facem din slăbiciune un 
titlu de mîndrie. Ne-o însuşim cu voia. Ne afirmăm robia ca stare a voinţei. 

Căci cel ce umblă pe pămînt şi are vieţuirea în ceruri, cu adevărat 
trecător şi străin se arată din înseşi lucrurile lui. De aceea învăţăcelul 
Mîntuitorului ne porunceşte să avem şi noi această însuşire slăvită 
şi măreaţă, zicînd aşa : «Fraţilor, vă rog ca pe nişte trecători şi străini 
c-â vă inirinaţi de la poftele trupeşti, care se războiesc împotriva su¬ 
fletului» (I Petru 2, 11). 

PALADIE: Dar oare ajunge spre dobîndirea virtuţii această dis¬ 
poziţie de a sfîrşi cu poftele trupeşti ? 

CH1R1L : Mai trebuie să se adauge înţelepţeşte şi cele ale celeilalte 
curăţii, adică ale celei duhovniceşti. Căci s-a scris : «Largă este po¬ 
runca ta foarte » (Ps. 118, 96). Oare nu e îndoită întinăciunea din noi, 
a sufletului şi a trupului ? Socotesc deci, şi pe drept cuvînt, că celor 
ce obişnuiesc să-i întineze trebuie să le opună după aceea ca egale 
în putere şi egale în lucrare cele ce obişnuiesc să-i cureţe. 

PALADIE : Drept ai grăit. 

CF1IRIL : Deci precum îndoită este pata, sufletească şi trupească, 
aşa şi curăţirea se cuvine să fie sufletească şi trupească. Dar celor 
lipiţi de viaţa din lume nu le-ar fi greu să vadă că e un lucru folositor 
să o socotească pe aceea trecătoare, dacă ar voi să ia ca chip al aces¬ 
tei vederi pe Avraam, către care a spus Dumnezeu : «Ieşi din ţara 
ta, din rudenia ta şi din casa tatălui tău. Şi mergi in ţara pe care ţi-o 
voi arăta. Şi te voi face pe tine popor mare, te voi binecuvînta, voi 
mări numele tău şi vei fi binecuvîntat. Şi voi binecuvînta pe cei ce 
te vor binecuvînta pe tine şi pe cei ce te vor blestema îi voi blestema ; 
şi vor fi binecuvîntate în tine toate seminţiile pămîntului» (Fac. 12, 
12, 1—3). înţelegi că nu numai din ţară şi din casă, ci şi din rudenia 
şi din casa tatălui său i-a poruncit să plece şi să vină în ţara pe care 
i-a arătat-o Cel ce l-a chemat ? 

PALADIE : Dar ce înseamnă aceasta ? 

CHIRIL : Oare nu e limpede că atunci cînd cheamă Dumnezeu să i 
se urmeze, într-o viaţă duhovnicească, şi cînd voieşte ca cei pe care 
i-a ales să-i cinstească să iasă din viaţa în lume, adică din cea în 
plăceri şi în pofte trupeşti, e o nebunie totală să se socotească ceva 
din acestea mai bun ? Căci atunci trebuie să fie socotită ca nimic 
şi patria şi neamul şi casa tatălui şi avuţia cea pămîntească. De aceea 
şi Mîntuitorul ne-a chemat spre aceeaşi bărbăţie, zicînd: « Cel ce 
iubeşte pe tatăl sau pe mama sa mai mult decît pe Mine, nu este 
vrednic de Mine ; şi cel ce iubeşte pe fiu sau pe fiică mai mult decît 
pe Mine, nu este vrednic de Mine ; şi cel ce nu-şi ia crucea sa ca 
sâ-Mi urmeze Mie, nu este vrednic de Mine» (Matei 10, 37—38). Şi a 

adăugat: *Şi tot cel ce a lăsat fraţi sau surori sau tată sau mamă pen¬ 
tru numele Meu, va lua însutit şi viaţă veşnică va moşteni» (Matei 19, 
29). Oare nu vei recunoaşte că o bărbăţie minunată şi luminoasă pe 
cea care socoteşte ca nimic cele de aici, ca o faptă a tăriei supreme 
în Ilristos ? Iară a urma lui Hristos e un lucru de mare preţ. 

PALADIE: Fără îndoială. Fiindcă de la nădejdea cea prea bună 
şi de la bucuria cea întru Hristos au căzut cei ce, chemaţi fiind la 
nuntă, au refuzat să vină, căci unul dintre ei spunînd : «Mi-am luat 
femeie şi nu pot să vin», iar altul spunînd că şi-a cumpărat un pămînt 
(Luca 14, 20), au socotit cele vremelnice mai bune decît chemarea. 

CHIRIL: Foarte bine, Paladie. Ne bucuri spunînd cele ce se cu¬ 
vin şi arătînd uşurinţa de-a învăţa luîndu-ne înainte în înţelegerea 
sfîrşitului cuvîntului. Observă deci că celor ce urmează total şi desă¬ 
vârşit lui Dumnezeu şi socotesc cele ale trupului şi plăcerea lumească 
mai prejos de nădejdea în El, li se hărăzeşte în mod sigur după aceea 
împărtăşirea bogată a binecuvîntării de sus. Căci zice către Avraam : 
«Şi te voi face pe tine popor mare şi te voi binecuvînta pe tine» şi 
cele împreună cu acestea. Vezi, aşadar, ce mulţime de bunătăţi duhov¬ 
niceşti i-a îngrămădit ? 

Dar merită să vedem în ce mod se desparte Avraam de ţara sa. 
«A luat, zice, pe Sara, femeia sa şi pe Lot, fiul fratelui său şi toate 
averile lor , cîfe le aveau, şi toţi oamenii, pe care îi aveau în Haran. Şi 
au ieşit să plece în ţara Canaanului şi a străbătut Avraam ţara în 
lungimea ei, pînă la locul Sichem, la stejarul cel înalt » (Fac. 12, 5—6). 

A ieşit deci din Haran nelăsînd nici o rămăşiţă a sa în el cu tot 
neamul şi cu toată casa, alergînd din toată inima spre ţara Canaanu¬ 
lui, pe care i-a arătat-o Dumnezeu. Apoi străbate ţara de-a lungul şi 
vine la locul cel înalt. Căci cel ce s-a hotărît să urmeze poruncilor 
dumnezeieşti şi să învrednicească de cea mai mare atenţie chemarea 
de sus, trebuie să iasă întreg cu totul din viaţa ce se cheltuieşte în 
plăcerile lumeşti şi aceasta cu tot neamul, nelăsînd nici o rămăşiţă 
a cugetării sale în cele în care se afla. Aşa se desparte în chip drept 
şi străbate ţara, căci a fost chemat de Dumnezeu, ca precum scrie fe¬ 
ricitul Pavel, să poată înţelege împreună cu toţi sfinţii, care este lă¬ 
ţimea şi lungimea şi înălţimea şi adîncimea tainei lui Hristos (Efes. 3, 
5 şi 3, 18). Şi urcă spre ţara înaltă, adică spre deprinderea care e aşe¬ 
zată sus în virtuţi şi nu are din nici o parte vreo povîrnire spre plă¬ 
cerea trupească. Iar ajuns aici, ce bine dobîndeşte ? Vom afla iarăşi 
din Sfintele Scripturi: «Căci s-a arătat, zice, Domnul lui Avraam şi 
i-a zis lui: Seminţiei tale voi da ţara aceasta. Şi a zidit Avraam acolo 
un altar Domnului, Care S-a arătat lui» (Fac. 17, 7). Pînă petrecea în 









ÎNCHINARE IN DUH ŞI ADEVĂR 


35 


pămîntul patriei şi încă nu se mutase în tara sfîntă, i se dăduse nu¬ 
mai vestirea că trebuie să se mute în altă ţară, ne mai gîndindu-se la 
a sa. Dar după ce a venit în ţara Canaanului cu toată casa şi cu toate 
lucrurile şi s-a urcat spre ţara înaltă, i s-a dat harul vederii lui Dum¬ 
nezeu şi siguranţa nădejdii în tăria libertăţii, şi i s-a îngăduit în sfîrşit 
să ridice un altar. 

Deci şi noi, dintr-o raţiune asemănătoare, dacă vom stărui în 
lume şi în plăcerile preaurîte ale ei, nu vom avea parte de nici un 
har de la Dumnezeu. Dar dacă, chemaţi fiind, ascultăm de legile 
dumnezeieşti şi ne ridicăm la iubirea şi împlinirea din inimă a tot 
ce e bun, ca la o ţară înaltă, Dumnezeu revarsă în noi cunoştinţa 
slavei Sale şi ne făgăduieşte nădejdea neclătinată ; şi aşa face mintea 
noastră plină de vigoare, ca să putem aduce jertfe duhovniceşti (I Pe¬ 
tru-2,-5) şi să ne facem bună mireasmă a lui Hristos lui Dumnezeu 
şi Tatăl, după cum s-a scris (II Cor. 2, 15) ; şi să înfăţişăm Lui şi 
irupul însuşi jertfă vie şi bineplăcută lui Dumnezeu (Rom. 12, 1), care 
e slujirea raţională (cuvîntătoare) şi în duh, cea primită la Dum¬ 
nezeu 34 . , ■ 

PALADIE: Deci se cuvine să ne mutăm la cele bune, despărţin- 
du-ne de cele ruşinoase; şi să îmbrăţişăm cu bucurie chemarea de 
sus şi să ne placă cît mai mult să petrecem în cele care sînt lăudate 
de lege şi se bucură de cea mai bună aprobare a lui Dumnezeu. Căci 
de vom căuta să mergem îndărăt şi de vom tînji după ceva din cele 
ce pricinuiesc nedreptate, nu vom scăpa de vină. 

CHIRIL: De sigur că nu, Paladie. Căci e foarte primejdios să 
voiască a se îmbolnăvi cineva iarăşi de cele de care s-a despărţit. 
Fiindcă, chiar, pentru cei ce s-au desprins odată, prin puterea lui Dum¬ 
nezeu, din petrecerea lumească, e periculos chiar şi numai să pri¬ 
vească la ea şi să recheme greşelile în amintire, lăsîndu-şi mintea 
în iubirea lor. De aceea dumnezeiescul psalmist se ruga, zicînd : «în¬ 
toarce ochii mei ca să nu vadă deşertăciunea» (Ps. 118, 37). Căci de¬ 
şertăciune cu adevărat este atracţia lumii acesteia şi deşartă plăcerea 
a celor vremelnice, de care se poate înţelege cu uşurinţă că cel ce 
şi-a ales să păşească cu adevărat drept, se cuvine să se despartă şi 
să se depărteze, ba să ocolească chiar şi numai privirea lor cu plă¬ 
cere în gînduri. 

PALADIE: De unde o spui aceasta ? 


34. Capacitatea de jertfă o dobîndim nu îndată după ce am scăpat din robia 
păcatului, ci după ce ne-am ridicat mintea la cele înalte şi am cîşticat o neclintire 
în ele. 

CHIRIL ; Locuitorii Sodomei, înfierbîntaţi sălbatic spre plăcerile 
contrare firii şi dispreţuind legea însoţirii, pe care a rînduit-o firea 
spre naşteri de prunci, stîrniţi de înfăţişările bărbaţilor şi ajungînd 
pînă la cele mai scelerate fapte, au provocat mînia Făcătorului şi L-au 
silit, aşa zicînd, să păşească la pedepsirea lor, cu toată iubirea Lui 
de oameni. Deci fiindcă era la uşă timpul cînd trebuia să pătimească, 
întrucît se cheltuise îngăduinţa cu privire la ei, au intrat în Sodoma 
cei ce aveau să împlinească aceasta 35 , Căci s-a scris aşa ; «Au venit 
doi îngeri în Sodoma pe seară. Iar Lot şedea la poarta Sodomei. Vă- 
zîndu-i Lot, s-a sculat întru întîmpinarea lor şi s-a închinat cu faţa 
la pămînt şi a zis : Stăpînii mei, abateţi-vă la casa slugii voastre şi 
vă descingeţi şi spălaţi picioarele voastre şi făcîndu-se ziuă veţi pleca 
in calea voastră. Şi aceia au zis : Nu. Ci vom rămînea în piaţă. Şi 
i-a silit pe ei şi s-au abătut la el şi au intrat în casa lui. Şi le-a 
pregătit lor băutură şi le-a copt lor azime şi au mîncat înainte de a 
se culca» (Fac. 19, 1—4). 

Lot, ca unul ce era din sîngele lui Avraam şi crescut în legile 
dreptăţii şi dădea toată grija evlaviei faţă de Dumnezeu, era locuitor 
vremelnic în Sodoma. De aceea era străin şi după neam şi după pur¬ 
tare. «Căci ce părtăşie are lumina cu întunericul ? Sau ce parte are 
credinciosul cu necredinciosul ?» (II Cor. 6, 14). Dispreţuind aşadar 
patimile localnicilor şi urmîndu-şi drumul vieţii obişnuit lui, stăruia 
în silinţele lui şi cinstea cît mai mult legea ospeţiei. Astfel şezînd la 
intrarea cetăţii, primea cu bunăvoinţă pe cei ce intrau în ea, ştiind 
că acesta este un lucru plăcut lui Dumnezeu. De aceea cînd vin cei 
ce aveau să aducă pedeapsa celor înfierbîntaţi în chip neînfrînat spre 
fapte libidinoase (erau doi îngeri), aleargă cu grabă înaintea lor şi 
le dă prin salutarea sa, dovada limpede a bunătăţii ce-i era proprie. 
Căci se închină cu faţa la pămînt şi-i îmbie să vie acasă la el şi să 
se bucure de legile iubirii. Iar aceştia zic : «Nu, ci vom rămînea în 
piaţă», arătînd prin aceasta că sînt străini şi fără sălaş şi stîrnind, 
socotesc, spre o şi mai mare stăruinţă pe cel ce voieşte să fie iubitor 
de străini f ba dînd să se înţeleagă într-un mod fin că nu s-ar cuveni 
să fie lăsaţi să rămînă lipsiţi de sălaş şi părăsiţi la răspîntii. Aceasta 
înţelegînd-o dreptul, l-a îndemnat să facă din refuzul lor şi mai mult 
un motiv pentru poftire. Deci îi aduce pe aceia în casă, le pune îna¬ 
inte azime şi pîini şi le pregăteşte băutură. Aceasta le face dreptul. 


35. Cei ce şi-au revenit din păcat, dar pe urmă au căzut iarăşi, ba au căzut în 
păcafte şi mai grele, manifestînd o tocire faţă de lău şi o slăbire de nevindecat a 
voinţei, au de suferit osînda finală a lui Dumnezeu, sau moartea, cum s-a întimplat 
cu Sodoma. Cu ei Dumnezeu nu mai face nimic. 

Sodomiţii însă bolind de o poftă neacoperită şi urîtă, înconjoară 
fără respect căsuţa dreptului şi căzînd dincolo de neruşinarea dusă 
la culme, cereau să fie lăsaţi să săvîrşească cu oaspeţii cele obişnuite 
lor. Astfel pe cei ce trebuiau să-i trateze ca pe oaspeţi, voiau să-i 
batjocorească prin pofta cea contrară firii. Iar pe Lot, care încerca 
să-i împiedice de la nişte fapte atît de sălbatice şi de murdare, l-ar 
fi făcut să sufere şi el aceasta, dacă n-ar fi fost de faţă aceia ca să-l 
scape. «Căci întinzîndu-şi, zice, bărbaţii mîinile, trascră pe Lot la ei 
în casă şi închiseră uşa casei. Iar pe bărbaţii ce se ailau în uşa casei 
i-au lovit cu pierderea vederii de la cel mai mic pînă la cel mai mare. 
Şi aceia au obosit căutînd uşan (Fac. 19, 9—11). Dar nu s-a mărginit 
ajutorul ce i l-au dat numai la aceasta. Căci este scris iarăşi : «Iar 
cînd s-a făcut dimineaţă, l-au zorit îngerii pe Lot, zicînd : Scoală-te, 
ia pe femeia ta şi pe fetele ce le ai şi ieşi, ca să nu pieri şi tu cu 
fărădelegile cetăţii. Şi s-au tulburat şi l-au apucat îngerii de mînă 
pc el şi pe femeia lui şi pe cele două fiice ale lui, pentru că i-a ajutat 
pe ei Domnul » (Fac. 19, 15—16). 

Aceasta să-ţi fie dovadă foarte limpede că noi nu sîntem stîrniţi 
numai prin cuvinte şi prin îndemnuri date minţii să ne depărtăm de 
păcat, ci Dumnezeu, Mîntuitorul tuturor, coboară pînă la atîta bună¬ 
tate faţă de noi, că ne procură un ajutor cu fapta, după cuvintul; «Ai 
ţinut mîna mea cea dreaptă •, şi cu sfatul Tău m-ai povăţuit pe mine » 
(Ps. ,72, 24). Căci deoarece firea oamenilor nu e prea tare, nici nu are 
destulă putere ca sa se poată izbăvi de păcat, îi ajută la aceasta Dum¬ 
nezeu. Şi spre aceasta îi dăruieşte un har îndoit: o convinge prin 
îndemnuri şi alege mijloace de ajutorare şi o ridica deasupra patimii 
care o tiranizează în acel moment 36 . Poţi vedea însă cu adevărat şi 
aceea, că sînt cu totul puţini cei ce se sîrguiesc pentru dreptate şi 
sînt foarte rari oamenii buni. Căci s-a scris că e greu să găseşti un 
bărbat credincios (Prov. 20, 6). Dar unul ca acesta e ales şi învredni¬ 
cit în mod statornic de ocrotirea de sus. Căci deşi e amestecat în 
lume, între ceilalţi, nu suferă nici o pagubă din pricina aceasta. Va 
fi cules ca crinul dintre spini şi, cum spun sfinţii, nu va pieri dreptul 
cu cei necredincioşi. 


36. Aici se vede confirmată învăţătura despre energiile necreate ale lui Dum¬ 
nezeu. Dumnezeu nu comunică din Sine numai puterea pe care omul o foloseşte cum 
vrea, ci imprimă de fiecare dată şi o direcţie de mişcare prin puterea Sa. 11 ajută pe 
om să se mişte spre o anumită ţintă bună, dar numai dacă omul primeşte acest aju¬ 
tor în baza unei insuflări date cugetării lui (a unui sfat povăţuitor). Prin puterea 
aceasta omul este eliberat de puterea patimii care-1 mînă spre un rău. Dar numai 
dacă pune şi de la sine dorinţa acestei eliberări. 

PALADIE : Aşadar, prin purtarea de grijă a lui Dumnezeu şi prin 
ajutorul sfinţilor ne curăţim şi de domnia răutăţii şi nu ne vom afla 
nicidecum supuşi pedepselor celor răi, crezînd lui Dumnezeu, care a 
strigat printr-unul din proorocii Săi : «Eu sînt Domnul Dumnezeul tău, 
care ţin dreapta ta, care îţi zic ţie: Nu te teme Iacobe, preamicule 
Israil, Eu ţi-am ajutat ţie, zice Domnul, Cel ce te-a izbăvit pe tine, 
Israil» (Isaia, 46, 8 ş.u.). 

CHIRIL: Oare nu-1 arată pe Dumnezeu Cel Atotputernic sprijinitor 
al sfinţilor faptul că Lot a fost prins de mina îngerilor ? Căci aceştia 
sînt chipurile lui Dumnezeu. Căci trei au venit prima oară la Avraam, 
la stejarul Mamvri, iar doi au venit la Sodoma. «Pentru că Tatăl nu 
judecă pe nimeni», după cuvîntul Mîntuitorului, «că toată judecata a 
dat-o Fiului» (Ioan 5, 22), cu Care şi în Care este în mod natural şi 
Sfîntul Duh 37. 

PALADIE : Foarte bine judeci. Dar să vedem, dacă vrei, cele ce 
urmează. 

CHIRIL : Fără zăbavă voi grăi. «Şi a iost, zice, cind îl scoteau pe 
el afară, au zis : Mîntuieşte-ţi sufletul tău, să nu te uiţi înapoi, nici 
să te opreşti în vreun loc dimprejur. Mîntuieşte-1 în munte, ca nu 
cumva să fii prins cu ei împreună» (Fac., 19, 17). Prin cuvintele : «Mîn- 
tuieşte-ţi sufletul tău», socotesc că s-a zis : «Păstrează-te curat şi nu 
te face părtaş la păcate străine» (I Tim. 5, 22). Şi biruieşte piedicile 
din lume. Pentru că lumea întreagă nu preţuieşte cit sufletul. « Căci 
ce va folosi omului de va dobîndi lumea întreagă, iar sufletul său şi-l 
va pierde?» (Matei 18, 26). Iar spunîndu-i că trebuie să păşească îna¬ 
inte, fără să se întoarcă, ne-a arătat poate să avem grijă ca nu cumva 
prin întoarcerile la păcătoşenie să începem a cugeta iarăşi aceleaşi 
cu cei ce au căzut, din pricina neînfrînării, sub pedeapsa focului («Căci 
nimenea, punînd mîna pe plug şi întoreîndu-se înapoi, nu e po¬ 
trivit pentru împărăţia cerurilor», Luca 9, 62). Trebuie apoi să ne ţi¬ 
nem pe calea mîntuirii, neabătîndu-ne într-o parte şi în alta şi ne- 
lăsîndu-ne mintea să se prindă uşuratecă şi săltăreaţă de toate nălu¬ 
cirile deşarte ale poftelor lumeşti, ci s-o păstrăm în noi înşine în¬ 
treagă şi nesomnoroasă şi preocupată pururea să vadă drumul cel 
drept. Apoi să spun un lucru şi mai mare încă. îngerul nu zice numai 
că el trebuie să păşească înainte fără să se întoarcă, ci mai adaugă cu 
folos: «Să nu te opreşti în vreun loc dimprejur. Mîntuieşte-te în 
munte, ca să nu fii prins împreună cu ei». 

37. Numai Fiul cu Duhul sînt trimişi în lume spre izbăvirea celor ce voiesc să-I 
primească, sau să le primească îndemnul şi ajutorul, asemenea lui Lot, şi să-i judece 
pe cei ce îşi bat joc de ei, sau de îndemnurile lor curate. 

PALADIE: Şi ce vrea să spună prin cuvintele : «Să nu te opreşti 
în vreun loc dimprejur ? 

CHIRIL : Că e primejdios şi păgubitor să te umpli cu lene şi mo- 
leşeală de rău. 

PALADIE : Spune cum. 

CHIRIL: Cuvintui proorocesc a spus : «V ai, cei ce faceţi lucrul 
Domnului fără grijă» (Ier. 47, 10). Iar dumnezeiescul Pavel zice: 
«Alergaţi ca să luaţi» (I Cor. 9, 24). Căci atunci cînd nu voieşti să 
te depărtezi cu putere şi cu sîrguinţă de la cele rele, ci mintea ţi se 
rupe anevoie de cele vechi şi se desparte cu neplăcere de orice păcat, 
pe de altă parte se întoarce cu greutate spre ceea ce-i este de folos, 
nu faci nimic altceva decît te opreşti, cu toate că din împrejmuirea 
păcatului trebuie să ieşi repede. Căci se poate întîmpla ca tot 
stînd la gînduri şi codindu-ne, să cădem sub pedeapsă, înainte de a 
ieşi din hotarele răului, înainte de a ne fi curăţit pata, înainte de-a 
ne fi spălat întinăciunea pătrunsă în suflet prin vechea nepăsare, îna¬ 
inte de a fi descărcat povara păcatelor şi de a fi luat jugul mîntuitor 
şi de a se fi odihnit prin Hristos. Deci foarte bine se porunceşte : 
«Să nu te opreşti in împrejurimi», adică să nu fii prins zăbovind în 
nici un fel de păcat, ci mai mult urcă, ca spre un munte, spre o viaţă 
înaltă şi frumoasă, care nu are nimic josnic, ci se distinge printr-o 
virtute înaltă şi ridicată, eliberată de cugetul coborît, adică pămîn- 
tesc şi trupesc 38 . Căci s-a scris : « Cei puternici ai lui Dumnezeu s-au 
înălţat foarte» (Ps. 46, 1). Iar cel mai ridicat peste cele pămînteşti e 
cugetul sfînt. «Şi puii vulturlui zboară la înălţime », după cum s-a scris, 
fiindcă au, ca într-un munte, petrecerea lor în cer şi-şi fac patrie pe 
cea de sus. 

PALADIE: Aşadar, muntele spiritual (inteligibil) e viaţa întru 
sfinţenie şi înălţimea vieţuirii desprinsă de cele pămînteşti; dimpo¬ 
trivă, trebuie înţeleasă ca o viaţă de jos, cea care se scufundă din 
iubire de păcat, în necurăţie şi în cele pămînteşti. 

CHIRIL : Bine zici. Aceasta o arată foarte bine cuvîntul nostru. 
Dar te vei minuna şi de ceea ce urmează. 

PALADIE : Ce anume ? 

CHIRIL : Fericitul înger i-a spus lui Lot că trebuie să fugă fără 
intîrziere şi fără să se întoarcă înapoi, şi să urce la munte. Iar acela îl 

38. Cine nu s-a rupt la primul îndemn cu totul de păcat, ci mai şovăie, se obiş¬ 
nuieşte să nu se rupă niciodată cu hotărîre. Viaţa curată e o viaţă înaltă, care calcă 
peste pornirile inferioare, care caută spre Dumnezeu Cel de sus. «Josnic» e cel ce 
face răul, cel ce nu se poate ridica din el. 

ruga: «Te rog, Doamne, fiindcă a aflat sluga Ta milă înaintea Ta şi ai 
mărit drepta-ea Ta, pe care ai făcut-o cu mine ca să vieţuiască sufle¬ 
tul meu, pentru că eu nu voi putea să scap in munte, să nu mă cu¬ 
prindă relele şi să mor. Cetatea aceasta este aproape, ca să fug in ea. 
Ea e mică şi-mi voi scăpa acolo viaţa cu tine. Şi i-a zis lui : Iată eu 
m-am minunat de faţa ta şi de cuvintul acesta, ca să nu pierzi cetatea 
de care ai vorbit. Grăbeşte-te, aşadar, să scapi acolo, căci nu voi putea 
să fac lucrul pină ce nu vei intra acolo. Pentru aceea a chemat numele 
cetăţii aceleia, Sigor. Soarele a ieşit deasupra pămîntului şi Lot a 
intrat în Sigor» (Fac. 19, 18—25). 

PALADIE : Aş vrea să mă înveţi, ca unul ce ştii bine, care este 
pentru noi folosul din acestea ? 

CHIRIL : Oare nu înţelegi, tu care te-ai ocupat mult cu învăţă¬ 
tura despre acestea, că cei ce s-au desprins de curînd de păcate 
şi şi-au dat seama că trebuie să meargă pe drumul mîntuirii, nu pot 
apuca îndată, de la primele încercări virtutea şi nu îşi pot face 
dintr-odată voinţa neclintită ? Căci nu poate ajunge cineva uşor la 
vieţuirea înaltă, nici nu se poate depărta de patimile care au crescut 
împreună cu el, ci va scăpa de ele cu încetul, dacă stăruie în rîvna 
pentru cele bune şi în silinţele de la început ; dar nu va ajunge 
dintr-odată la înălţime sau departe. Se va muta, ca într-o ţară, la 
o viaţă de laudă, dar care încă nu a primit slava înaltă şi vestită. 
Aceasta era pedagogia legii, care călăuzea la începuturile vieţii prea¬ 
frumoase şi bune. Căci s-a scris : «începutul căii bune e a face cele 
drepte» (Prov. 16, 5). 

Căci precum celor ce se străduiesc pentru cunoştinţă şi doresc 
contemplaţia tainică li se potrivesc la început şi li se cuvine cel mai 
mult învăţătura catehezii, iar celor ce aleargă spre bărbatul desă- 
vîrşit şi spre măsura vîrstei plinătăţii lui Hristos (Efes. 4, 13) li se 
potriveşte hrană mai tare, adică învăţătură despre cele mai înalte, 
deci tot parcursul stadiului dogmatic, aşa şi aci, adică în silinţele 
de îndreptare a moravurilor şi a purtărilor nu e cu putinţă să sară 
vreunii îndată la ceea ce e fără pată, adică la vieţuirea mai presus 
de fire şi de vîrf. Ci se cuvine ca, începînd de la lucruri mici şi mă¬ 
surate, să se înainteze pe încetul şi să se fugă mai întîi ,ca într-o ce¬ 
tate mică, şi vecină cu muntele înalt, într-o vieţuire mai prejos şi 
mai modestă decît cea ridicată şi mai presus de toate. Dreptul Lot 
este chipul (tipul) celor dintr-o astfel de stare, cînd cere să nu se 
urce îndată la munte, ci să rămînă în mica cetate Sigor. 


Dar oare nu vedem şi în propovăduirea evanghelică adeseori 
asemenea îndrumări date celor ce cred ? De fapt fericitul Pavel zice 

intr-o Epistolă : «Bine este omului să nu se atingă de temeie. Dar 
din pricina desfrînării fiecare să-şi aibă femeia lui şi fiecare femeie 
să-şi aibă bărbatul ei. Aceasta o spun ca un sfat, nu ca o poruncă. 
Dar fiecare are darul său propriu, unul aşa, iar altul intr-alt fel » (I 
Cor. 7, 1—2, 6—7). Deci ne-a arătat ca pe un munte treapta supre¬ 
mă a înfrînării, zicînd : «Bine este omului să nu se atingă de femeie ». 
Dar ne-a lăsat să rămînem în mica cetate Sigor, adică în vieţuirea 
mai de jos, faţă de cea desăvîrşită, îngăduind însoţirea numai cu 
femeia proprie. Pămîntul cel bun; a spus, Mîntuitorul, va da roade : 
unul o sută, altul şasezeci, altul treizeci. De asemenea şi talanţii nu 
i-a împărţit cu aceeaşi măsură, ci unuia cinci, altuia dci, altuia unu. 
Prin aceasta a arătat, cred, inegalitatea puterilor, împărţind fiecăruia 
potrivit înţelepciunii Sale dumnezeieşti. Căci precum am spus adineaori: 
«Fiecare are darul său de la Dumnezeu, unul aşa, iar altul intr-alt fel». 

PALADIE : Bine zici. 

CHIRIL : 11 lasă deci fericitul înger să rămînă în Sigor. «Iată, zice, 
m-am minunat de faţa ta şi de cuvintul tău ca să nu stric cetatea, de 
care ai vorbit. Grăbeşte-te deci, să scapi de acolo». Apoi zice : «Soa¬ 
rele a ieşit deasupra pămintului şi Lot a intrat in Sigor». Te vei 
minuna, prietene, cînd vei afla şi înţelesul acestora. « M-am minunat, 
zice, de faţa ta ca să nu stric cetatea, de care ai vorbit». Nu este după 
voia lui Dumnezeu, vieţuirea care nu stăruie desăvîrşit în virtute ; 
şi e dispreţuită şi nu departe de osîndă cel ce se iasă biruit de vreo 
patimă. Dar o îngăduie aceasta din iubirea de oameni şi mărginindu-se 
la ceea ce e cu putinţă firii la început, porunceşte să se salveze cei 
ce şovăie încă în bine şi n-au străbătut încă cu totul dincolo de 
viaţa vinovată. Dar nici cei ce ajung la această treaptă şi pătrund în 
această stare, nu-şi pot face intrarea în ea fără lumina dumnezeiască 
şi fără făclia de sus. « Căci a răsărit, zice, soarele, şi Lot a intrat în 
Sigor». 

PALADIE : Ai spus cele cu totul cuvenite. 

CHIRIL : Deci dumnezeiescul Lot intră în cetatea încă mică, în- 
găduindu-i Dumnezeu. Dar femeia care îi urma şi fugea împreună cu 
el, s-a dovedit slabă şi spre acest lucru. «Căci s-a uitat, înapoi 
şi s-a făcut stîlp de sare » (Fac. 19, 26). 

Observă că mintea bărbătească şi cugetul viguros, deşi n-a ajuns 
în mod desăvîrşit la ceea ce e plăcut lui Dumnezeu, căci a început să 
dobîndească virtutea, iar deprinderile raţiunilor şi le preface pe în¬ 
cetul în ceea ce e mai bun ; dar mintea slabă şi nebărbătească, al căi ei 


I 

lip e femeia, se face tot mai netrebnică prin întoarcerile la păcat. 
Căci aceasta cred că o arată prefacerea în stîlp de sare, care e simbo¬ 
lul simţirii ce se usucă şi al minţii ce tinde să se întoarcă la idioţie 
şi a ajuns pînă la ultima nesimţire. Iar că sarea stricată de nimic nu 
mai e în stare, a spus-o şi însuşi Mîntuitorul. Şi devenind cu totul 
netrebuincioasă, ea va fi aruncată afară şi călcată de picioarele oa¬ 
menilor (Matei 5, 13). 

Deci femeia s-a prefăcut în piatră, iar Lot nu a mers mai departe. 
Căci s-a scris : «S-a suit Lot din Sigoi şi s-a aşezat în munte, el şi 
cele două fiice ale lui cu el. Căci se temeau să locuiască în Sigor şi 
şi-au făcut locuinţă înti-o peşteră, el şi cele două fiice ale lui cu el» 
(rac. 19, 39). Căci mintea înaintează ca pe nişte trepte spre ceea ce-i 
desăvîrşit şi urcă pe încetul spre ceea ce nu era aptă şi nici în stare la 
început. înaintează şi urcă spre ceea ce-i mai bun, sprijinindu-se pe 
chibzuială şi pe bărbăţia duhovnicească, întocmai ca pe nişte fiice ale 
sale, şi lăsînd în jos voluptatea şi moleşeala nebărbătească, al căror 
chip (tip) e femeia 39 . Apoi îşi face locuinţa într-un munte şi într-o 
peşteră, muntele însemnînd înălţimea şi elevaţia vigoarei duhovni¬ 
ceşti, iar peştera, fermitatea şi trăinicia vieţuirii în virtute 40 , Căci s-a 
scris despre bărbaţii buni : « Cel ce umblă întru dreptate, cel ce gră¬ 
ieşte cale dreaptă, cel ce urăşte nelegiuirea şi nedreptatea şi-şi fereşte 
mîinile de daruri 41 , cel ce îşi astupă urechile ca să nu audă judecată 
de sînge, cel ce îşi închide ochii ca să nu vadă nedreptate, acela va 
locui în peşteră înaltă din piatră tare» (Isaia 33, 15—16). Dar locul 
acesta poate avea şi o altă tîlcuire acceptabilă. Piatra e Hristos, pen¬ 
tru tăria şi incompatibilitatea fiinţei supreme. Iar prin peştera aflată 
în Hristos, se poate înţelege Biserica, care e adăpostul sfinţilor, aco- 
perămîntul binecredincioşilor ,- în care locuiesc drepţii şi toţi cei ce 
scapă de pedeapsa prin foc 42 . 

PALADIE : Foarte frumos e cuvîntul. Dar aşi voi ca explicarea să 
treacă şi la alte pilde. Căci eu socotesc că dorinţa de a cunoaşte îm¬ 
belşugat ceea ce aduce folos, e mai de preţ decît orice. 

39. Omul e făcut pentru ca să-şi întărească treptat spiritul in raport cu mate¬ 
ria din trup şi din lume. Aceasta îi sporeşte viata spirituală la care participă şi tru¬ 
pul. Şi aceasăa îl pregăteşte spre învierea trupului prin copleşirea lui de spirit, fă- 
cînd ca să se trăiască prin trupul spiritualizat toate funcţiunile sale într-un mod su¬ 
perior, dar concret. 

40. Cu cit trăieşte omul o viaţă mai înaltă spiritual, cu atît trăieşte mai con¬ 
centrat în sine însuşi. 

41. De corupţie. 

42. Cei adunaţi în Hri9tos nu mai văd ale lumii ca ispite. Ei sînt concentraţi în 
Hristos şi această adunare a lor în Hristos constituie Biserica. Cei ce r.u se află în 
Biserică, nu se află în Hristos, pentru că în Hristos nu se află cineva decît dacă 
vede în El adunaţi şi pe ceilalţi credincioşi. Cine crede că e singur în Hristos, deci 
nu e în Biserică, nu e cu adevărat în Hristos. 









ÎNCHINARE ÎN DUH ŞI ADEVAR 


43 


CHITUL: Vorbeşti cum se cuvine, Paladie. De fapt ceea ce spui e 
fructul cugetării celei mai sîrguincioase. Iar cuvîntul nostru va birui 
orice lene, dacă nu vom socoti cu nepăsare să ţinem în privinţa istori¬ 
sirilor atît de minunate şi de scumpe o tăcere pe care vrem să ne-o 
impunem cînd nu trebuie. 

Aşadar, trebuie să ne desprindem, pe cit putem, pentru totdeauna 
şi în întregime de legătura şi de părtăşia cu cele rele. Căci nu ne e 
cu putinţă să privim spre virtute decît în acest mod. 

Aceste două lucruri le vom înţelege fără osteneală de vom pă¬ 
trunde cu ochii minţii cît mai mult în cele ce s-au petrecut cu dumne¬ 
zeiescul Avraam şi în cele ce s-au săvîrşit mai presus de cuvînt la 
ieşirea fiilor lui Israil, în vremea cînd îi stăpîneau egiptenii şi au 
rupt lanţurile lor. 

PALADIE: Spune-le deci pe rînd, cîte una. Precum ştii, ne vei 
bucura din belşug, dacă vei voi să faci aceasta. 

CHIRIL : Spuneam, aşadar, că silit de foametea de nesuferit şi de 
lipsa celor trebuincioase, dumnezeiescul Avraam s-a coborît în Egipt, 
nu de voie, ci supunîndu-se trebuinţelor. Fiind străin şi venit de aiurea, 
a fost supus de Faraon la supărări şi silnicii. Căci voia să batjocu- 
rească pe soţia lui, fiind aprins spre plăceri neînfrînate, de pofta unei 
fapte de ruşine. Dar Dumnezeu nu l-a lăsat să-şi ducă acest gînd la 
îndeplinire. «Căci l-a lovit, pe Faraon cu certări mari pentru Sara, 
femeia lui Avraam» (Fac. 12, 17). Faraonul e icoana şi tipul desfrînării 
diavoleşti. Căci scopul şi strădania cea mai mare a aceluia e să stre¬ 
coare şi în minţile sfinţilor seminţele desfrînării aflătoare în el, ca 
să primească să rodească cele iubite şi plăcute lui. Iar acestea socotesc 
că sînt treptele păcatului mult felurit şi oricine e prins şi se supune 
fără să vrea aceluia mai tîrziu. Căci firea noastră este mărturie de 
slăbiciune. Dar nu îngăduie Dumnezeu căderea sfinţilor, ci reţine în 
oarecare mod uneltirile împotriva sfinţilor şi meşteşugirile celui rău. 
Dar n-ar fi putut dumnezeiescul Avraam să ocolească vătămăturile, 
dacă n-ar fi părăsit Egiptul şi nu s-ar fi întors la locul de la început, 
dăruit de Dumnezeu, la care ajungînd s-a dedat unor străduinţe bune. 
Căci s-a scris : «Şi s-a suit Avraam din Egipt, el şi femeia lui, şi toate 
‘ale Iui, şi Lot cu el, în pustie. Iar Avraam era bogat foarte în vite şi 
în argint şi în aur ; şi a mers pe drumul, pe care a ieşit, în pustie, pînă 
ia Betel, pînă la locul unde era cortul lui de mai înainte, între Betel 
şi Agai, la locul altarului, pe care îl făcuse la început. Şi a chemat 
acolo Avraam numele Domnului» (Tac. 13, 1—4). înţelegi că cei ce 
aleargă de la o viaţă de neînfrînare lumească la alta sfîntă, trebuie 
să ia cu ei, toate ale lor. Căci strămoşul Avraam a plecat din ţara 

Egiptenilor cu toată casa şi cu tot neamul, ba aşi adăuga şi cu toate 
lucrurile sale. Trebuie să vrei să te desparţi în toate modurile cu toată 
casa şi să te muţi într-un anumit fel cu toate ca să ajungi în pustie, 
adică într-o stare netulburată şi curată a cugetării, din care a ieşit 
firea omului la început )3 , aplecîndu-se spre cele rele din lipsa bunătă¬ 
ţilor de sus. Căci aceasta o arată ca prin enigmă coborîrea din ţara 
şi de la cortul de la început şi preaiubit, în care era altarul, la străini. 
Deci întorcîndu-ne astfel, să mergem pînă la locul şi ţinutul altarului 
de la început, adică a sfinţeniei adăugate la fire odinioară 44 , şi acolo 
să chemăm numele Domnului tuturor, spunînd acel cuvînt proorocesc : 
«Doamne, pe altul afară de Tine nu ştim. Numele Tău numim » 
(Isaia 26, 13). 

PALADIE : Minunat ai grăit. 

CHIRIL : Ai putea vedea că lucrul aşa stă şi dintr-o cercetare 
atentă a celor petrecute cu fiii lui Israil în timpurile de odinioară. Pe 
aceştia, fiind împinşi la început de foame, i-au luat în stăpînire egip¬ 
tenii, încît din oameni liberi şi de origine de sus şi din viţă de sfinţi, 
i-au făcut supuşi pe neaşteptate şi pe nepregătire, subjugaţi stăpî- 
nirii lor şi i-au asuprit sălbatic, dînd ca motiv al cruzimii împotriva 
lor, următoarele : «S-au ridicat, un alt rege în Egipt, care nu-1 
ştia pe Iosif. Şi a zis neamului său : Iată neamul fiilor lui Israil e 
mulţime mare şi se va întări mai mult decît noi. Veniţi dar şi cu vi¬ 
cleşug sâ-i împilăm pe ei, ca nu cumva să se înmulţească şi cînd se 
va întîmpla război, să se însoţească şi ei cu duşmanii şi, bătîndu-ne 
pe noi, să iasă din ţară» (Ieşire 1, 8—10), II întrista, cred, pe stăpîni- 
torul egiptenilor, chiar şi numai gîndul la libertate al celor subjugaţi 
printr-o supnere silnică şi nu cu voia lor. «Şi a pus peste ei suprave¬ 
ghetori la munci, ca să-i chinuiască pe ei prin munci, şi au zidit cetăţi 
întărite lui Faraon : Pitonul, Ramesi şi On, care este Heliopole» (leş. 
1, 11). Căci acestea au fost roadele stăpînirii de nesuportat: suferin¬ 
ţele neîntrerupte, lucrări la lut şi la cărămidă, cetăţile înconjurate de 
ziduri şi de turnuri şi movilele ridicate în cîmp, care se făceau fără 
plată şi cu sudoarea multă a celor ce munceau la ele. Căci stăpîni- 
torii veacului acesta, punînd stăpînire pe nenorocitele suflete ale oa¬ 
menilor, le dezvlăguiesc în lucrări la lut şi la cărămizi şi în cele ce se 
fac pe pămînt şi pentru pămînt şi legîndu-le de nişte munci rele şi 
nefolositoare (căci aşa sînt cele ale timpului şi privitoare la timp), le 


43. La început omul era intr-o stare netulburată, căci nu făcuse experienţa is¬ 
pitelor trupului si ale lumii. 

44. Sfinţenia tine oarecum de firea noastră fără să provină din ea. Căci tine 
de ea să se afle în comunicare cu Dumnezeu. 

silesc să primească o viaţă amară şi mult chinuită, care nu le va aduce 
nici un folos celor siliţi să o rabde. Căci cu ce pot folosi lucrurile şi 
patimile trupului nefericitului nostru suflet ? Dimpotrivă, vom aduce 
cîştig diavolului şi dracilor şi bogăţia şi mărirea va fi a împărăţiei 
vrăjmaşe, precum şi Faraon nu puţină slavă socotea să aducă cetăţile 
pe care i le zideau lui fiii lui Israil, siliţi să facă aceasta fără mîncare 
şi fără plată. 

PALADIE : Aşa este. Cuvîntul e foarte lămuritor. Muncile israe- 
liţilor înfăţişează tipul şi icoana muncilor noastre pămînteşti deşarte 
şi profane, pe care le săvîrşim siliţi şi biciuiţi de Satana şi de puterile 
rele cele împreună cu el, pe care Sfînta Scriptură i-a indicat prin nu¬ 
mele supraveghetorilor. Acestea sînt împrăştierea cea rea plină de 
sudoare şi de osteneală şi înecate în lutul necurăţiei şi al plăcerii 
mocirloase. 

Dar s-a milostivit Dumnezeu şi atunci de cei împilaţi în modul 
cel mai dispreţuitor şi mai sălbatic de stăpînirea egiptenilor, de cei ce 
le slujeau acestora fără trebuinţă. Şi şi-a făcut îndată din preabunul 
Moise un slujitor al bunăvoinţei Sale faţă de ei. Dar oare nu-L vom 
afla pe Dumnezeu făcînd aceasta şi cu noi înşine ? Căci rostogolindu- 
ne noi în păcat, ne dăruieşte mila Sa, iar ca mijlocitoare care ne că¬ 
lăuzeşte la viaţa liberă, pune îndată în inimile tuturor legea Sa 45 . 

PALADIE : înţeleg ce zici. 

CHIRIL : Voieşti deci să scurtăm lungimea istoriei şi să trecem 
la cele cuvenite ? 

PALADIE : Desigur. 

CHIRIL : Deci s-a scris aşa : «Şi după acestea au intrat Moise şi 
Aaron la Faraon şi au zis lui: Acestea zice Domnul Dumnezeul lui 
Israil: lasă pe poporul Meu, ca să-Mi serbeze Mie in pustie. Şi a zis 
Faraon : cine este de al căruia glas să ascult, ca să las pe îiii lui 
Israil ? Nu ştiu pe Domnul şi pe Israil nu-1 voi lăsa » (leş. 5, 1—2). 
Moise şi Aaron asigurau pe Faraon că Israil trebuie lăsat din ţara 
şi din pămînturile egiptenilor, pentru că Dumnezeu îl chema la 
sărbătoare. Căci sărbătoare cu adevărat P Zle a scutura ]ugul robiei 
fără voie şi a primi stăpînirea lui Dumnezeu şi a împlini cele plă¬ 
cute Lui, fără să se împotrivească nimeni, adică fără să te con- 
strîngă cineva să primeşti şi să iubeşti ceea ce vrea el 46 . Dar Faraon 

45. In greceşte legea fiind de genul masculin, poate fi închipuită prin Moise. 
Nu e numai legea naturală, ci legea pe oare arată că o dă El în mod personal, ca 
un ajutor nou. 

46. Sînt lucruri ce ţin de sărbătoare: a) a sluji sau a jertfi lui Dumnezeu; 

b) a fi liber de grijile lumeşti, şi c) a voi o bucurie superioară din întîlnirea cu pla- 








46 


SF. .CHIRH, AL ALEXANDRIEI 


flecăreşte şi se semeţeşte împotriva slavei lui Dumnezeu, declarînd 
că nu ştie nici pe Domnul cine este şi nici pe Israil nu-1 va lăsa. 
Dumnezeiescul Moise însă nu renunţă nicidecum, ci susţine că voia 
lui Dumnezeu trebuie numaidecît împlinită. Cînd Satana împiedică pe 
cei ajunşi în stăpînirea lui să iasă la libertate, aceia trebuie să se 
dovedească bărbaţi şi să învingă orice piedică şi să nu se arate laşi, 
ci să stăruie zicînd : « Dumnezeul Evreilor ne-a chemat pe noi. Vom 
merge deci cale de trei zile in pustie, ca să jertfim Dumnezeului nos¬ 
tru, ca nu cumva să ne intimpine pe noi moarte sau ucidere» (leş. 5, 3). 

Acestea ni ie-a strigat atunci înţeleptul Moise şi nouă. Căci noi 
nu ne închinăm (zice egiptenilor) asemenea vouă, la viţel, sau la 
porc, sau la capră, sau la statuie de om, sau la desene de păsări şi la 
chipuri de şerpi, aşezate în temple. Pe noi ne-a chemat Dumnezeu şi 
Stăpînul, care a zidit această lume 47 . Deci mare este şi neaflat în 
rîndul zeilor egipteni şi mai presus de toată zidirea Dumnezeul evrei¬ 
lor, Care ne cheamă pe noi în pustie, ca să-i aducem acolo jertfă 
bineplăcută Lui. 

Egiptul înseamnă întinăciune. Fiindcă socotesc că noi cei ce sîn- 
tem duhovniceşti trebuie să înţelegem duhovniceşte cele înfăţişate în 
umbră şi chipuri (tipuri). Deci socotesc că se cuvine ca noi, despăr- 
ţindu-ne de orice lucru care obişnuieşte să producă întuneric şi ie¬ 
şind din viaţa uşuratecă în păcate, ca dintr-o ţară supusă tiranului, 
adică Satanei, să ne grăbim tinereşte să ne multăm la o viaţă liberă 
şj mai curată. Căci umblînd pe calea vieţuirii după lege, vom putea 
să aducem roadele lui Dumnezeu ca jertfă. 

Dar Moise susţinea că trebuie să meargă cale de trei zile fiii lui 
Israil în pustie, arătînd prin aceasta că nu trebuie să rămînem aproape 
de graniţele răutăţii şi a vieţii supusă tiranului. Şi dumnezeiescul 

nul transcendent, nesupus grijilor. Toate trei sînt strîns unite. Cînd jerfeşti lui 
Dumnezeu, te simţi liber. Numai trebuinţele materiale şi plăcerile trupeşti te robesc. 
Iar binele plăcut lui Dumnezeu îl facem cu bucurie. Dar îl faci cu bucurie după ce 
ai făcut efortul de a-ţi pune în lucrare libertatea. Jertfele aduse zeilor se aduceau 
dintr-o frică, sau din voinţa de a-i îmbiînzi. Şi ei îţi cer o cruzime în actul aducerii 
jertfei, sau vărsarea de sînge. Aceasta nu te înnobilează. Nu te bucură. 

47. Dumnezeu, Care e Creatorul lumii, ne poate elibera şi pe noi de lume, cum 
nu ne pot elibera zeii, supuşi şi ei legilor lumii şi patimilor celor ce nu ştiu altceva 
mai înalt decît lumea. Dumnezeu ne poate insufla din libertatea Lui faţă de lume, din 
stăpînirea Lui asupra ei, şi nouă libertate şi stăpînire asupra lumii şi a patimilor păcă¬ 
toase. Acesta e sensul profund şi întăritor al cuvîntului, ascuns în credinţa într-un 
Dumnezeu creator al lumii, deci mai presus de ea în mod absolut şi necofundat cu ea 
in sens panteist. Şi numai pe om îl ridică Dumnezeu cel liber faţă de lume, la liberta¬ 
tea faţă de ea, pri faptul că l-a făcut după chipul Lui şi deci în comunicare conştientă 
şi liberă ou El. Iar omul se arată liber faţă de lucrurile lumii prin faptul că le jertfeşte 
Iui Dumnezeu. Jertfele ce se aduceau idolilor nu arătau pe om liber faţă de lume, 
ci arăta cum unele din lucruri se stricau în favoarea altora. Numai jertfindu-le lui 
Dumnezeu, omul se ridică peste procesele lumii. 

Moise aduce şi un motiv înţelept şi bine întemeiat pentru trebuinţa de 
a ieşi din Egipt cei chemaţi de Dumnezeu : «ca nu cumva să ne în- 
tîmpine vreo moarte sau ucidere». 

PALADIE: Şi ce înseamnă aceasta ? Căci nu pot înţelege uşor cei 
ce voiesc. 

CHIRIL : Iţi voi spune. Era un obicei la egipteni, care s-a păstrat 
pînă azi la închinătorii la idoli, că cei ce aveau să intre în temple, 

trebuiau să se ferească de a se apropia de cadavru, căci ziceau că e 

o întinare supremă nu numai a se atinge cineva de el, ci chiar şi a 
cădea la simpla vedere a lui. Aşadar, îl convinge pe Faraon să cugete 
că ei nu ar putea să aducă jertfă întru curăţie dacă începînd să facă 

aceasta, i-a întîmpina de undeva pe neprevăzute vreun cadavru 

sau vreo ucidere, adică fie vreunul care a murit prin legea firii, fie 
vreunul omorît silnic de ucigaşi. Căci voi, a zis, aveţi temple şi încă¬ 
peri sacre, închise şi cu porţi, înlăuntrul căroa cei ce au intrat pot să 
jertfească în chip curat, cum socotiţi voi înşivă. Dar noi jertfind în 
mijlocul cetăţii, la răspîntii şi în cîmp, ne întinăm în mod necesar prin 
vederea morţilor. Căci nimic nu poate împiedica vederea. 

Înţelesul acesta al întîmplării istorice îşi are temeiul probabil în 
obiceiurile egiptenilor. Dar ceea ce a spus preaînţeleptul Moise e just 
şi cînd se înţelege duhovniceşte. Căci noi trebuie să jertfim lui Dum¬ 
nezeu şi să petrecem sărbătoarea sfîntă în pustie, despărţindu-ne de 
Egipteni şi ferindu-ne de vederea morţii. Numai avînd mintea golită 
de toate şi depărtată de cele ce o întunecă lumeşte şi eliberîndu-ne 
ochiul de cele ce ne duc la moarte şi stricăciune, vom jertfi curat lui 
Dumnezeu, Stăpînul tuturor. Iar lucrurile moarte sînt cele ale trupu¬ 
lui. Şi întunericul lumesc este tulburarea produsă de împrăştierile rele 
şi deşarte, care pătează eterul curat şi străveziu al cugetării. Că de 
acestea se cuvine a se depărta cei ce voiesc să slujească lui Dumnezeu 
cu sinceritate, ne convinge şi cuvîntul istoric 48 . 

PALADIE: Aceasta este clar. Dar treci la cele ce urmează. 

CHIRIL : Aşadar pe israeliţi i-a cuprins, socotesc, un dor arză¬ 
tor şi ascuţit după vechea libertate. Şi năzuind cu putere spre aceasta, 
au stîrnit mînia celui ce-i supusese sub jugul robiei. Acesta spunînd 
că pofta după aşa ceva izvorăşte din lene, porunceşte să li se spo¬ 
rească sudoarea la muncă, cerîndu-li-se împlinirea fără întîrziere a 


48. Nu e liber cu adevărat cel ce în vremea jertfirii mai are în cugetare ceva 
din lucrurile lumii sau din pornirile care-1 ţin alipit de ele, care sînt moarte, sau 
sortite morţii. Acestea tulbură «darul curat al cugetării». Nu e în unire deplină cu 
Dumnezeu, cum trebuie să fie cel ce aduce sau se aduce jertfă Lui. Nu e liber, de 
cele necurate. Nu e netulburat de ele şi deci curat. 

normei obişnuite şi tăindu-li-se în chip neobişnuit raţia de paie. Căci 
zice : «Staţi fără să lucraţi ; sînteţi leneşi. De aceea ziceţi: să mer¬ 
gem şi să jertfim Dumnezeului nostru. Acum dar mergînd lucraţi. Că 
paie nu se vor da vouă, dar tot atîtea cărămizi veţi face. Deci s-au 
văzut logofeţii fiilor lui Israil pe ei înşişi în necaz, zicîndu-li-se ; nu 
veţi împuţina din cărămizile ce sînt rînduite pe zi. Şi s-au întîlnit cu 
Moise şi cu Aaron, care veneau în întîmpinarea lor, ieşind de la 
Faraon, şi au zis lor : Să vă vadă Dumnezeu pe voi şi să vă judece, 
că aţi făcut unt mirosul nostru înaintea lui Faraon şi înaintea slugilor 
lui, ca să daţi sabie în mîinile lui ca să ne omoare pe noi» (leş. 5, 17—21). 

E un adevăr, prietene, că atunci cînd se hotărăşte cineva să scu¬ 
ture jugul stăpînirix diavolului şi să caute mărirea luminoasă şi liberă 
a slujirii lui Dumnezeu şi să o serbeze şi să cunoască pe Stăpînul ade¬ 
vărat, precum se cîntă în Psalmi : «Serbaţi şi cunoaşteţi că Eu sînt 
Domnul Dumnezeu» (Ps. 45, 1) 49 , se scoală duşmanul tuturor îm¬ 
preună cu celelalte duhuri rele şi necurate şi reproşîndu-i ca pe un 
lucru necuvenit năzuinţa şi serbarea amintită, îl sileşte să se ţină. în 
continuare de neînfrînarea trupească şi pămîntească şi de cele ale 
lumii, după obiceiul fiecăruia, neîngăduindu-i să se despartă de patima 
care-i este familiară. Totodată face şi pe acesta greu de satisfăcut, 
ca nu cumva din pricina uşurinţii de-a o satisface să o dispreţuiască 
şi astfel să se sature de rău. Căci aceasta socotesc că o arată cînd le 
cere pe de o parte cu putere împlinirea întocmai a normei de cără¬ 
mizi, iar pe de alta îi lipseşte de cele prin care ar împlini-o uşor, adică 
de paie. Căci e propriu firii noastre ca mai ales atunci să năzuim după 
ceva din toată inima şi cu toată puterea şi să ardem de o dorinţă mai 
fierbinte, cînd intervine ceva care ne împiedică cu sila ca să putem 
dobîndi acel lucru. Astfel cînd legea dumnezeiască trage mintea ome¬ 
nească de la cele urîte, pătrunde în ea o mare dorinţă, care o cheamă 
spre acelea şi o înduplecă să strige împotriva legiuitorului 50 . Do¬ 
vada acestui lucru o avem, ca în nişte umbre, în logofeţii fiilor 
iui Israil, care obosiţi de munci şi nevăzînd o cale mai uşoară spre 


49. De sărbătoare ţine nu numai jertfa adusă lui Dumnezeu în libertate, ci şi 
cunoaşterea lui Dumnezeu. Acela cunoaşte pe Dumnezeu ca pe adevăratul Stăpîn al 
tuturor, care dă un sens tuturor. Acela se umple de bucurie pentru viaţa veşnică, 
ce ştie că o va avea de la Dumnezeu. 

50. Patima pe de o parte ne robeşte, pe de alta rămîne mereu nesatisfăcută. Ne 
lipseşte mereu ceva prin care să o satisfacem deplin. Cere şi ea deci un efort al 
voinţei de a găsi mijloacele pentru satisfacerea ei mai deplină. Pe de o parte nc ţine 
robiţi, pe de alta ne cere un efort. E o voinţă în căutarea mijloacelor, dar totodată o 
voinţă silită din interior. Pe măsură ce creşte robia, creşte trebuinţa efortului. E altfel 
ca în săvîrşirea binelui, cînd pe măsură ce creşte efortul, creşte libertatea. Căci la 
începutul efortului spre bine, se opun ispitele spre rău, sau voinţei spre libertate, 
ispitele spre robie. 

împlinirea slujirii lor, învinuiau pe Moise şi pe Aaron spunînd că ei 
au dat prilejul necazului adus peste ei şi a trebuinţii de a suporta o 
apăsare mai grea a stăpînirii. Şi aceasta nu din altă pricină, ci numai 
pentru că au fost cuprinşi de dorul libertăţii, căutînd să convingă 
poporul prin cuvintele lor. 

PALADIE: Dar nu socoteşti că aceia au spus cele cuvenite şi 
adevărate ? 

CHIRIL : Ba cu siguranţă, Paladie. Căci îndată ce ne-a stîrnit o 
dorinţă dreaptă şi un gînd bun spre datoria de-a îmbrăţişa cele plă¬ 
cute lui Dumnezeu şi n'e-am amintit de legea care ne îndeamnă spre 
evlavie, duşmanul tuturor ne împinge şi mai tare spre ceea ce obiş¬ 
nuieşte să ne păgubească. Dar Dumnezeu ne scapă şi ne mîntuieşte. 
Astfel a zis către Moise : «Mergi, spune fiilor lui Israil, zicînd: Eu 
sint Domnul şi vă voi scoate pe voi din stăpînirea egiptenilor şi vă voi 
scoate pe voi din robia lor şi vă voi izbăvi pe voi, cu braţ înalt şi cu 
judecată marc. Şi vă voi lua pe voi popor Mie. Şi voi fi Dumnezeul 
vostru şi veţi cunoaşte că Eu sînt Domnul Dumnezeul vostru, care 
v-a scos pe voi din pământul Egiptului, din stăpînirea egiptenilor» 
(leş. 6, 6—7). Căci cîtă vreme Satana ne abate şi np desface de la 
orice dorinţă bună şi de la înclinările spre ea, îndepărtîndu-ne prin 
toate modurile în care poate, legea lui Dumnezeu ne îndeamnă spre 
voirea cea bună, făcînd neînfricat pe cel ce ne ajută, iar printr-o nă¬ 
dejde atotstăruitoare stîrnindu-ne la îndrăznirea cea bună şi prin cre¬ 
dinţă întărindu-ne şi alipindu-ne de Dumnezeu, Mîntuitorul şi izbă¬ 
vitorul nostru adevărat. 

PALADIE : Ce minunat şi mîntuitor lucru e credinţa şi setea de 
a urma lui Dumnezeu ! 

CHIRIL : Drept ai grăit. Dar credinţa tinde spre bine ca spre ca¬ 
pătul ei 51 . Aceasta o vei cunoaşte bine cînd cuvîntul nostru va ajunge 
la ţinta lui. 

Căci venind Moise şi cel împreună cu el la Faraon ca să vor¬ 
bească cu el şi să-l înduplece să lase pe Israil din Egipt şi să-l dezlege 
din legăturile vechi, au voit să-l înmoaie prin nişte semne mai presus 
de cuvînt ; astfel au prefăcut un toiag în şarpe şi au anunţat lim¬ 
pede, că pot cu cea mai mare uşurinţă să săvîrşească pretutindeni lu¬ 
cruri încă şi mai mari şi mai minunate. Faraon însă a poruncit vră¬ 
jitorilor şi magilor săi să facă la fel, ca şi cînd numai că n-ar fi stri¬ 
gat prin aceasta : Nu sîntem nici noi lipsiţi de ştiinţa unor astfel de 

51. Credinţa cea dreaptă, în Dumnezeul iubirii de oameni, e organic legată de 
bine, ducînd pe cel ce o are numaidecît spre bine. 


4 — Sf. CHIRIL 

iucruri. Sînt la egipteni de aceştia cu mult mai mulţi decit la voi. Şi 
o o îndeletnicire a vrăjitorilor (magilor) să săvârşească minuni. Deci 
între ei vă număraţi şi voi 52 . Invîrtoşîndu-se astfel foarte tare şi ne- 
lăsînd pe Israil, sînt aduse patru plăgi cumplite şi una mai rea decît 
aita. Căci s-a săvîrşit în chip minunat prefacerea apei în sînge, iar 
broaştele, ţînţarii şi la sfîrşit musca cîinească l-au făcut pe Faraon, 
sub puterea silei de nesuportat, ceva mai înmuiat. Chemînd deci pe 
Moise şi pe cel împreună cu el, îi zice : «Mergeţi şi jertfiţi Domnu¬ 
lui Dumnezeului vostru in ţara aceasta. Şi a zis Moise; Nu este cu 
putinţă a se face aşa. Căci in acest caz, urîciunile egiptenilor vom 
jertfi Domnului Dumnezeului nostru. Şi de vom jertfi Domnului Dum¬ 
nezeului nostru urîciunile egiptenilor înaintea lor, vom fi omorîţi cu 
pietre 53 . Vom merge cale de trei zile în pustie şi vom jertfi Domnului 
Dumnezeului nostru, precum ne-a zis nouă. Şi a zis Faraon: Vă voi 
lăsa şi veţi jertfi Domnului Dumnezeului vostru în pustie, dar să nu 
mergeţi departe» 3313 (leş. 8, 25 ş.u.). 

Deci cînd Satana se împotriveşte şi ştie să opună rîvnei noastre 
spre cele bune viclenia lui urîcioasă, Dumnezeu i se ridică împotrivă 
şi cînd acela se obrăzniceşte, îl strîmtorează şi-l potoleşte cu bătăi. 
De-abia atunci acela ne lasă fără să vrea. Dar încearcă totuşi să ne 
înduplece să nu împlinim slujba lui Dumnezeu întocmai şi să nu ieşim 
cu totul de sub robia lui. Căci a poruncit iudeilor să nu jertfească 
în afară de ţară, ci în ea.-Dar Moise îi spune preaînţelept : «Nu e cu 
putinţă să fie aşa». Născocitorul păcatului e pururea propunător de 
rele. Dar legea dumnezeiască le respinge şi opreşte să se împlinească 
cele ce-i plac aceluia. De aceea cei ce voiesc să vieţuiască drept, să 
dea atenţie nu celor ce le spune spre înşelăciune Vicleanul, ci celor 
ce ni le spune legea dumnezeiască. «Căci legea Ta e făclie picioarelor 
şi lumină cărărilor mele» (Ps. 118, 105). 


52. «Minunile» vrăjitorilor sînt minuni aparente, sau scamatorii prin care Sa- 
tana caută să amăgească pe oameni să creadă într-o putere mai presus de fire a lui. 
Vrăjitori de aceştia (care vrăjesc, sau înşeală simţurile celor naivi), sînt cu mult mai 
mulţi decît cei ce fiind înzestraţi cu adevărată putere dumnezeiască, dobîndită prin 
mari eforturi de îmbunătăţire, pot face minuni adevărate. 

53. Moise înţelege prin urîciunile Egiptenilor boul sau alte animale socotite de 
Egipteni sfinte. El zice : de le vom jertfi boul lui Dumnezeu, vom fi omorîţi de Egip¬ 
teni cu pietre. Egiptenii se închinau acestor animale. Nu se socoteau deasupra lor, 
liberi faţă de ele, ca Israeliţii, care cunoşteau pe Dumnezeu Creatorul superior tuturor 
creaturilor. Acesta e sensul istoric. Iar în sens duhovnicesc, animalele sînt patimile. 
De vom omorî pentru Dumnezeu patimile noastre, vom stîrni mînia dracilor. 

53 b. E urîciune diavolului şi uneltelor lui să dăruim lui Dumnezeu credinţa 
cea dreaptă şi o viaţă curată, blîndă, cumpătată. Această jertfă e unită cu jertfirea 
patimilor. Patimile le jertfim lui Dumnezeu în sensul că le omorîm. Credinţa şi vir¬ 
tutea I le jertfim în sensul că I le dăruim. Omorînd patimile din noi, dăruim lui Dum¬ 
nezeu virtuţile. Ambele le facem pentru Dumnezeu. 

PALADIE : Adevărat. 

CHIRIL : Cînd deci, Vicleanul vrea să ne împiedice şi să ne su¬ 
pună lui, noi trebuie să slujim numai lui Dumnezeu Celui după fire 
şi alungind cit mai departe şovăiala, să zicem : «Nu e cu putinţă să 
iie aşa». «Căci nimenea nu poate sluji la doi domni; pentru că sau 
pe unul va uri şi pe celălalt va iubi, sau de unul se va ţinea şi pe 
celălalt îl va nesocotiţi (Matei 13, 24). Şi iarăşi s-a scris : «Vai ini¬ 
milor fricoase şi mîiniloi moleşite şi păcătoşilor care umblă pe două 
cărări!» (Eccl. 2, 15). De aceea socotesc că trebuie să aducem o slu¬ 
jire curată şi nepătată lui Dumnezeu, Stăpînul tuturor, părăsind cu 
totul slujirea aceluia şi silindu-ne să înaintăm vitejeşte spre slujirea 
mai înaltă. «Nu vom jertfi, zice, Domnului Dumnezeului nostru urî- 
ciunile egiptenilor, far de vom jertfi urîciunile egiptenilor înaintea 
lor, vom fi omorîţi cu pietre ». 

Refuzul e bine întemeiat, dacă se ţine seama de istorie. Căci urî- 
ciuni numeşte aci viţeii adoraţi de Egipteni. 

De vom jertfi deci, zice, Dumnezeului evreilor de acestea, vom 
stîrni fără îndoială mînia egiptenilor, care vor socoti lucrul acesta 
de nesuportat. Explicaţia aceasta pare să fie adevărată deci. Iar dacă 
se ia în înţeles duhovnicesc, folosul ei este mare. Anume, de vom 
omorî ceea ce cinsteşte în chip deosebit şi preţuieşte foarte mult 
şi socoteşte de o înaltă valoare mulţimea dracilor, vom aduce lui 
Dumnezeu slujirea cea mai plăcută. 

PALADIE: Cum aşa? 

CHIRIL: Au nu sînt patimile trupului cele cinstite de ei ? De sigur 
nu pentru ele însele, ci fiindcă prin ele ne pierdem şi sîntem duşi 
legaţi în robia lor. 

PALADIE: Adevărat. 

CHIRIL : Acestea deci omorîndu-le şi oarecum junghiindu-le, vom 
fi miros de bună mireasmă lui Dumnezeu. Căci iată ce scrie Pavel: 
«înfăţişaţi trupurile voastre jertfă vie 54 , bineplăcută lui Dumnezeu, 
slujirea cuvîntătoare a voustră» (Rom. 12, 1). Iar aceasta o face ci¬ 
neva cum se cuvine, omorîndu-şi mădularele de pe pămînt, curvia, 
necurăţia, patima, pofta rea şi zgîrcenia (Col. 3, 5). Deci fiecare din 
patimile din noi, e o urîciune a egiptenilor spirituali, adică e un lu¬ 
cru atotadorat de ei. Că e un obicei al dumnezeieştii Scripturi să zică 
urîciune idolului, deci unui lucru adorat, o arată Dumnezeu zicînd 

54. Rămîneţi aproape de păcat, ne spune cel viclean cînd vede că vrem să jert¬ 
fim viaţa noastră lui Dumnereu. 

prin glasul lui Ieremia despre sinagoga iudeilor : «De ce a făcut cea 
iubită urîciune în casa Mea ?» (Ier. 11, 15). 

Iar dacă ar voi cineva să numească urîciune a egiptenilor ceea 
ce era urît şi respins de ei, nu s-ar abate nici în acest caz de la î n * 
ţelesul cuvenit. Căci cele ce le este de obicei duhurilor necurate 
urîte şi neplăcute, acestea le aducem noi lui Dumnezeu spre miros 
de bună mireasmă ca jertfă duhovnicească: credinţa, blîndeţea, în- 
frînarea, cumpătarea, iubirea întreolaltă şi mărirea iubirii de Dum¬ 
nezeu. 

PAL ADIE: Dar cine sînt cei ce jertfesc în ţara Vicleanului? şi: 
Cine sînt de înţeles cei ce jertfesc în afară de acea ţară ? 

CHIRIL : Cei ce n-au ieşit încă din ţara egiptenilor şi jertfesc lui 
Dumnezeu în ea, sînt foarte mulţi şi poate chiar nenumăraţi. Iar cei 
ce jertfesc în afară şi în pustie sînt cu totul puţini şi aleşi. «Căci 
mulţi sînt chemaţi, zice, dai puţini aleşi» (Matei 22, 14). Toţi am fost 
chemaţi la libertate prin credinţă în Hristos şi am fost izbăviţi de ti¬ 
rania diavolului, ducîndu-ne la aceasta Hristos, preînc'hipuit celor de 
odinioară frumos prin Moise şi Aaron, ca să înţelegi uşor că Ema- 
nuil e deodată legiuitor şi arhiereu şi apostol. Dar cei mai mulţi dintre 
cei chemaţi petrec încă în păcatele de odinioară, întrucît n-au ieşit 
cu cugetarea întreagă din amăgirea lumii, ca sa slujească lui Dum¬ 
nezeu în credinţa curată şi singură. Aceştia spunem că sînt cei ce 
jertfesc în Egipt, sau cei ce nu s-au depărtat decît puţin. «Să nu mer¬ 
geţi departe», spune învîrtoşatul la inimă Faraon, chiar de veţi ieşi 
din pămîntul Egiptului» 55 . 

Iar cei ce voiesc să placă lui Dumnezeu prin mutarea deplină la 
bine, izbăviţi cu totul de tulburarea lumii, ies din pămîntul egipte¬ 
nilor şi scăpînd din mîna tiranului, jertfesc lui Dumnezeu curaţi şi în 
chip curat, într-o viaţă neocupată şi liberă, ca într-o pustie 50 . 

Dar eu aşi spune că şi în alt mod trebuie să alerge cît mai de¬ 
parte de pămîntul egiptenilor, cei ce trec de la slujirea zidirii în locul 


55. Jertfa uneşte aceste contrarii : murim şi totuşi trăim, no trăim moartea, ne 
mortificăm, experiem omorîrea a ceea ce e rău, egoist în noi, nu mai trăim nouă, ci 
lui Dumnezeu. Corespunzător cu ea e din acelaşi verset, trebuie să însemne aducerea 
unei jertfe care cuvîntează (sau raţionează), care aşadar, trăieşte şi se experiaza ca 
jertfă, spre deosebire de aducerea jertfelor de animale care nu se experiau ca 
jertfe, pe de o parte pentru că nu aveau raţiune şi cuvînt, pe de alta pentru ca 
erau omorîte. 

56 E suişul spiritual al pustiei. Nu e în ea nici un lucru de care sa te ocupi. 
Mintea se curăţă de toate şi voinţa nu se mai îndreaptă spre nimic. Ele se pot de¬ 
dica întregi lui Dumnezeu. Nici o grijă, nici o poftă, nici o patima, nici o imagine, 
nici o idee conturată nu mai stăpîneşte pe om. E liber de toate. Se poate dedica 
total lui Dumnezeu Cel mai presus de toate, Cel infinit, simtmdu-se hrănit numai 
de El. 

Ziditorului, la slujirea cea adevărată şi sînt chemaţi la cunoştinţa Ce¬ 
lui ce e Dumnezeu după fire. Căci nu au ieşit în mod desuvîrşit cei 
ce n-au şters încă rămăşiţele vechii amăgiri în cugetarea lor 57 . Sînt 
adică unii care păzesc anumite zile şi luni, timpuri şi ani. Aceştia după 
ce ău fost chemaţi prin Hristos la demnitatea libertăţii, dacă rămîn 
încă în pămîntul Egiptului şi jertfesc lui Dumnezeu acolo, jertfesc lui 
Dumnezeu, rămînînd intr-o viaţă Care nu e neplăcută Satanei. Iar dacă 
cineva iese cu totul, luîndu-şi rămas bun de la vechile obiceiuri, acela 
jertfeşte în piistieşi duce o viaţă vrednică de toată lauda. 

' PALADIE : Sînt de'aceeaşi părere. Căci cugeţi drept. Dar să curgă 
cuvîntul mai departe. 

CHIRIL : Dar minte Faraon şi îşi retrage făgăduinţa şi nu lasă pe 
fiii lui Tsrail. De aceea e lovit cu alte trei plăgi ca să sfîrşească spu- 
nînd ca-i va lăsa. Dar e prins iarăşi cu minciuna. «Căci e mincinos 
şi intru adevăr n-a stătut»,, după cuvîntul Mântuitorului (Ioan B, 44). 
De fapt, Dumnezeu vesteşte şi trimite peste egipteni grindina nă- 
praznică şi lăcuste care nimicesc cîmpurile, dacă folosesc cuvînt min¬ 
cinos.*'Atunci, de-abia atunci apărătorii înverşunaţi şi neînfrînţi ai 
urîciunii lui Faraon,, ridică strigare mare către el, ; zicînd: «Pînă cînd 
ne vă fi nouă această pacoste ? Trimite : oamenii să slujească Dum¬ 
nezeului lor. Sau vrei să ştii că a pierit Egiptul ?». (leş. 10, 7), De aci 
ni se dă iarăşi să înţelegem că Satana în locurile în care i se potri¬ 
veşte să lupte e mai tare decît puterile supuse lui. Căci acelea, pe 
cît se pare, cu toate că sînt tare învîrtoşate şi cu totul neînduplecate, 
totuşi vin, măcar cit de tirziu şi cu mare greutate, la o simţire a mî- 
niei dumnezeieşti. Acela însă întrece în sălbăticie tot ce se poate spune 
şi e învîrtoşat la culme. Căci s-a scris : « Inima lui s-a întărit ca piatra 
şi sta ca o nicovală neclătită» (Iov 41, 14). 

Deci făcîndu-se strigare multă către el, a spus cu greu lui Moise 
şi însoţitorilor lui : « Mergeţi şi slujiţi Domnului Dumnezeului vostru . 
Dar care sînt cei ce vor merge? Şi a zis Moise: Vom pleca cu tine¬ 
rii noştri şi cu bâtrînii noştri, ca fiii şi cu fiicele, cu oile şi vitele 
noastre. Căci este sărbătoarea Domnului Dumnezeului nostru. Şi zise 
către ei: Fie Domnul cu voi. Dar dacă vă las pe voi vreţi şi averea 
voastră ? Vedeţi că e vicleşug în voi ? Nu aşa, ci să meargă bărbaţii 
şi să slujiţi lui Dumnezeu, căci aceasta o cereţi voi » (leş. 10, 8, ş.u.). 
Precum vezi, prietene, Moise a spus că trebuie să se facă despărţirea 
desăvîrşită. Dar acela spune : nu aşa. Ci a spus că va lăsa numai o 

57. Dumnezeu e altfel decît toate cele create. Trebuie să ne golim mintea de 
toate, ca să trăim pe Dumnezeu în chip indefinit (apofatic). Sau nu numai indefinit 
ci ca fiind de o bunătate altfel decît orice bunătate din lume, altfel decît orice putere. 

oarte şi partea care rămîne trebuie să fie ca un fel de chezăşie pen¬ 
tru întoarcerea celor ce pleacă ; şi trebuie să fie lăsată averea în 
Egipt. Să meargă, spune, toţi tinerii şi tot poporul în vîrstă. Dar dum¬ 
nezeiescul Moise susţine că trebuie să plece cu toate, fără să lase 
nimic : cu tinerii şi cu bătrînii, cu fiii şi fiicele, cu cirezile de vite şi 
cu celelalte animale. Căci se cuvine ca cei ce se străduiesc să dobîn- 
dească libertatea adevărată, să dorească să se izbăvească de toate pa¬ 
timile şi să pornească pe calea ce duce la virtuţi, nelăsînd nici o ră¬ 
măşiţă a sufletului şi a cugetărilor, prin care ar putea cădea iarăşi sub 
puterea celui rău. Spre aceasta cheamă legea dumnezeiască pe tineri 
şi fecioare, pe bătrîni împreună cu cei mai tineri, după cuvîntul Psal- 
mistului (Ps. 148, 12) şi toată vîrsta spirituală în Hristos. Acestora le-a 
grăit şi dumnezeiescul Ioan, zicînd : «V-am scris vouă, copiilor, că aţi 
cunoscut pe Tatăl; v-am scris vouă, părinţilor, că aţi cunoscut pe Cel 
ce este de la început ; v-am scris vouă, tinerilor, că sînteţi tari şi 
cuvîntul lui Dumnezeu rămîne în voi şi aţi biruit pe cel rău» (I Ioan 
2, 14, 13). 

Dar poate să fie şi altfel, şi anume tinerii să fie chipul (tipul) băr¬ 
băţiei, bătrînii ai înţelepciunii, fiii şi fiicele ai prunciei spirituale în 
Hristos. Căci cu bărbăţia, înţelepciunea şi cu simplitatea cea după Dum¬ 
nezeu, ne depărtăm de la păcat înaintînd spre sfinţenie. « îmbărbăta- 
ţi-vă, zice, şi să se umple de tărie inima voastră» (Ps. 33, 25). Şi iarăşi : 
«Fiţi înţelepţi ca şerpii şi nevinovaţi ca porumbeii» (Matei 10, 16). Iar 
spunînd că şi oile şi vitele trebuie să plece împreună, socotesc că 
a voit să arate că nici mişcările trupeşti şi mai neraţionale nu se cu¬ 
vine să le lăsăm Satanei. Astfel dumnezeiescul Pavel scrie : «Precum 
aţi înfăţişat mădularele voastre roabe nccurăţiei şi nelegiuirii aşa să 
înfăţişaţi acum mădularele voastre ca arme ale dreptăţii spre sfinţenie» 
(Rom. 6, 10). 

PALADIE: Şi din ce cauză lasă Faraon pe tineri şi pe cei în vîrstă, 
îi opreşte însă pe ceilalţi ? 

CHIRIL : Dar cine zice că rămîne în Egipt ? 

PALADIE : Socotesc că erau, în orice caz, femeile, copiii neajunşi 
la pubertate, bătrînii bolnavi şi animalele necuvîntătoare. 

CHIRIL: Deci cum nu înţelegi, prietene, îndată ceea ce ai în¬ 
trebat ? 

PALADIE : Ce vrei să spui ? 

CHIRIL: Pe cei viguroşi şi tineri şi cu o deprindere mai fermă spre 
evlavie, îi socoteşte supărători. De aceea se desparte, deşi fără să 
vrea, de cei ce îi rezistă, care pot să i se împotrivească şi să se apere 

cînd li se face nedreptate, după cuvîntul: «Staţi împotrivă diavolului 
şi va iugi de la voi » (Iacob, 4, 7). Dar reţine pe cel care nu poate să 
i se împotrivească bărbăteşte şi iubeşte, ca pe un om slab şi neiubi¬ 
tor de luptă, femeiescul care boleşte de un cuget moleşit, ca şi pe cel 
neajuns la pubertate şi lipsit de puteri şi încă copilăresc, precum şi 
ceea ce e gros şi mai puţin raţional, arătat în chipul vitelor şi oilor. 

PALAD1E : Bine ai zis. 

CHIRIL : Dar iarăşi minte învîrtoşatul la minte şi neîncovoiatul Fa¬ 
raon. De aceea fiindu-i distrusă, aşa zicînd, toată ţara, de năvala lă¬ 
custelor, trimite după Moise, pe care-1 însoţeşte Aaron, şi-i zice : 
«M eigînd slujiţi Domnului Dumnezeului vostru, dar oile şi vitele voas¬ 
tre le veţi lăsa, iar averile voastre să meargă cu voi. Si a zis Moise : 
Dimpotrivă, să ne dai şi tu nouă arderi de tot şi jertie pe care să le 
aducem Domnului Dumnezeului nostru. Şi vitele noastre vor merge cu 
noi şi nu vom lăsa unghie. Pentru că din ele vom lua să jertfim 
Domnului Dumnezeului nostru» (leş. 10, 24—26). 

PALADIE : Şi ce înţeles trebuie să dăm celor spuse de preaînţelep- 
tul Moise ? Sau cum putea să ia cineva cele din Egipt şi ale lui Faraon 
şi să le dăruiască lui Dumnezeu ? 

CHIRIL: Cuvîntul e limpede, prietene. Cel ce se împotriveşte ce¬ 
lor care se străduiesc spre evlavie şi luptă cu ei, dacă nu poate să 
ţină pe vreunii cu totul sub stăpînirea lui, doreşte să-i aibă măcar în 
parte. Dar legea lui Dumnezeu ne învaţă să ne despărţim în modul 
cel mai deplin, neadmiţînd să mai fie şi să mai rămînă în nici un fel 
sub el, nici o părticică a sufletului, sau a minţii, nici un prilej de miş¬ 
care trupească. Pe lîngă aceasta trebuie să aducem lui Dumnezeu şi cele 
mai frumoase şi mai preţioase roade ale vieţii din lume. Căci aceasta 
socotesc că înseamnă a lua din Egipt şi a jertfi lui Dumnezeu. Sau nu 
aceasta o fac cei ce se apără cu armele înţelepciunii lumeşti şi culeg 
sfintele şi dumnezeieştile noastre dogme din strălucirea în cuvinte şi 
agerimea cunoştiinţei 58 şi aduc jertfă cuvîntătoare (raţională) lui Dum¬ 
nezeu ? «Căci toată înţelepciunea e de la Dumnezeu», după cum 
s-a scris (Eccl. 1, 1), Dar noi spunem că poeţii şi scriitorii elinilor au 
ajuns la această strălucire a vorbirii frumoase în duh lumesc. De 
aceea dumnezeiescul Pavel zice: «Nu am luat duhul lumii acesteia, 


58. Să ne însuşim şi cele ale înţelepciunii şi tot ce realizează bine natura uma¬ 
nă pentru a le dărui lui Dumnezeu. Putem folosi filosofia omenească, graiul omenesc, 
arta omenească, adaptîndu-le exprimării dreptei credinţe. Nu trecem la credinţa go¬ 
lită de tot ce e bun în viata noastră general omenesc. Nu rupem orice legătură cu 
ceea ce a realizat şi realizează omenirea. Ci folosim totul, evitînd numai ceea ce e 

ci duhul cel din Dumnezeu, ca să cunoaştem cele dăruite nouă de 
Dumnezeu, pe care le şi grăim nu în cuvinte învăţate ale înţelepciunii 
omeneşti, ci în dovedirea duhului» {I Cor. 2, 12). 

Că Moise spunea cu adevărat, dar în umbre, că cele preţioase ale 
vieţii din lume nu sînt lepădate de Dumnezeu Cel după fire, o arată 
îndată în mod clar. Căci la porunca lui Dumnezeu ca să spolieze pe 
egipteni, a spus că trebuie să împrumute vase de aur şi de argint de 
la conlocuitor şi vecin, ceea ce se şi face prin femei. Pentru că fe¬ 
meia e meşteră la şuşotit şi atotguralivă şi foarte pricepută spre amă¬ 
gire. Iar vasele de aur şi de argint de la egipteni socotesc că sînt, cum 
am spus adineauri, cele prin care era obiceiul să se bucure de slavă 
unii din lume, chiar dacă cunoşteau pe Dumnezeul Cel adevărat. 

Iar ceea ce spun e aceasta. Tuturor oamenilor le sînt comune miş¬ 
cările minţii şi sufletului şi aptitudinea spre tot ce e bun şi rău. Dar 
unii folosindu-se bine de avantajele firii înfăptuiesc o viaţă strălucită 
şi distinsă. Alţii însă abătîndu-se spre cele ce nu se cuvin, pervertesc 
cele bune ale firii îndreptîndu-le spre cele urîte. Aşa bărbăţia şi pru¬ 
denţa sînt bune celor ce le folosesc bine, dar sînt vătămătoare celor 
ce nu le folosesc just. Căci poţi să te porţi bărbăteşte şi să fii pru¬ 
dent pentru laudă .şi aplauze. Dar poţi să le ai pe acestea iarăşi cu 
multă ruşine. Acestea sînt comune şi în toţi, şi în cei ce rătăcesc 
încă, şi în cei care cunosc pe Dumnezeu. 

Cînd deci bărbăţia, slujitoarea de odinioară a viciului, şi ageri¬ 
mea inteligenţii se întorc în noi spre ceea ce îi place lui Dumnezeu, 
atunci sînt ca unele ce fiind luate de la egipteni şi din viaţa în lume, 
se prefac în case sfinţite şi bine primite lui Dumnezeu 59 . Căci se pre¬ 
face în folosul virtuţii şi spre slujirea sfinţeniei, precum vasele de 
aur şi de argint din Egipt s-au arătat folositoare ia întocmirea şi 
desăvîrşirea cortului sfînt. 

Dar de-abia după ce au fost spoliaţi egiptenii şi după moartea pri¬ 
milor lor născuţi, s-au izbăvit fiii lui Israil. Şi aceasta pentru că au 
jertfit mielul ca chip (tip) al lui Hristos. Căci nu era cu putinţă să 
dobîndească altfel aceasta, odată ce toată izbăvirea e numai în Hristos 


59. Am spus Sntr-o notă anterioară că există şi un progres in perversitate. Fie¬ 
care om e un chip al Cuvîntului dumnezeiesc (al Logosului) avînd în el putinţa 
înaintării nesfîrşite spre bogăţia care se află în Cuvîntul dumnezeiesc, prin actuali¬ 
zarea potentelor aflate în el. Dar se constată în această actualizare progresivă o strîm- 
bare. Apoi, deşi Logosul rămîne cu puterea Lui susţinătoare şi in legătură cu cei 
răi, totuşi aceştia întunecîndu-şi conştiinţa legăturii cu El pierd sensul existenţei lor 
şi al semenilor ca persoane destinate eternităţii în legătură cu Persoana eternă a 
Logosului. Prin aceasta pierd în general sensul existenţei. Ei se dezvoltă, dar într-un 
fel de întuneric. 

şi nu numai prin El e toată darea cea bună 60 . Şi ei sînt lăsaţi din Egipt 
noaptea, ca unii ce se izbăvesc în acelaşi timp din întuneric şi din 
robie. Căci robul păcatului iubeşte totdeauna să fie în întunericul spi¬ 
ritual şi nu în lumina dumnezeiască 61 . «Că tot cel ce face cele rele, 
urăşte lumina», după cuvîntul Mîntuitorului (Ioan 12, 34). Şi scot cu 
ei aluatul nedospit şi fug fără provizii. «Căci sileau, zice, egiptenii po¬ 
porul, ca să-i scoată pe ei degrabă din (ară. Căci ziceau că noi toţi 
vom muri. Şi a luat poporul şi aluatul său Înainte de a se dospi făina 
lor, legat în hainele sale pe umeri» (leş. 12, 33—34). Căci socotesc că 
cei ce voiesc să se lipsească de Dumnezeu şi s-au hotărît să se facă 
casnicii Lui, nu trebuie să poarte rămăşiţele răutăţii din lume, nici să-şi 
ia la drum hrană spirituală străină şi necurată. Ci să iubească să fie 
piinile nedospite, adorînd pe Acela Care dă viaţă lumii 62 . Unii ca 
aceştia vor prăznui în chip curat şi aducînd lui Dumnezeu slujirea 
cea vrednică de primire, vor rămînea pururea sub puterea Lui. 

PALADIE : Aşadar, cei ce sînt iubitori de Dumnezeu şi buni, tre¬ 
buie Isă ajungă, ca la o ţară sfîntă şi sfinţită, la viaţa cea netiranizată 
şi suţitisă lui Hristos ; şi să se grăbească să jertfească nu în pământul 
duşmanilor, adică nemaifiind în deprinderea iubitoare de păcat şi nu 
cu totul nepătată, ci mai mult în rîvna şi într-o stare morală eliberată 
de tirania diavolului. 

CHIRIL : Să cugeti, Paladie, ca lucru nu stă altfel, ci aşa, căci cu¬ 
vîntul nostru a arătat-o cu adevărat aceasta. Dar o poţi înţelege, dacă 
vrei, şi prin altă icoană. 

După ce locuitorii sfintei cetăţi, adică ai Ierusalimului, au cutezat 
să supere pe Dumnezeu, Mântuitorul tuturor, prin abaterea spre tot 
felul de păcate, au căzut sub puterea Babilonenilor, care luîndu-i robi, 

60. Hristos lucra şi prin mielul jertfit de Israeliţi în vederea eliberării din Egipt, 
deşi precum mielul era numai un chip al lui Hristos, aşa şi izbăvirea lor din robia 
Egiptului a fost numai un chip al mîntuirii noastre de păcat şi de moarte. 

61. Israel pleacă din robie şi din întuneric, ca să ajungă dimineaţa sau la în¬ 
ceputul luminii în afara robiei. Robia păcatului întuneca orizontul omului. El nu cu¬ 
noaşte sensul existentei sale. Nu ştie spre ce scop există. Crede că există numai pen¬ 
tru scurte plăceri momentane, pentru o viaţă trecătoare. 

62. Avînd pîinea nedospită, Israeliţii doreau pe Hristos, care, aşa cum aluatul 
dă viaţă azimei dospind-o aşa ne dă nouă viaţă. Căci fără Hristos fiinţa noastră e ca 
o azimă lipsită de viaţă. De aceea Sfînta împărtăşanie o săvîrşim cu pîine dospită, 
ca unii ce nu mai sîntem în aşteptarea lui Hristos, ca Evreii, ci-L avem. Sf. Chirii dă 
aici o interpretare negativă azimei, sau o socoteşte semn al aşteptării, nu-i dă înţele¬ 
sul pozitiv din precedent, care folosind-o la împărtăşanie, o socotea semnul nestri- 
căciunii. Cei ce consumă azimă, se grăbesc spre Hristos cei ce se împărtăşesc sub 
chipul pîinii, au deja pe Hristos, pîinea cea cerească. Ei nu se grăbesc să iasă din 
robia în care se mai află, ci sînt deja în libertate. Eshatologicul e mai prezent în Li¬ 
turghia răsăriteană. Dacă în Vechiul Testament se mînca azima aşteptării, a speranţei 
a nedeplinătăţii, Hristos la Cina cea de Taină s-a dat prin pîine pe Sine însuşi. Căci 
El e pîine împlinită, nu azimă neîmplinită. 

le-a poruncit să le slujească. Ei erau constrînşi să se supună celor ce-i 
stupîneau, chiar fără să vrea. Întristaţi foarte şi gemînd sub nenoroci¬ 
rile neaşteptate, cautate să afle uneori măcar o scurtă mîngîiere in 
munci. Iar aceasta consta în a toci ascuţişul durerii care-i stăpînea prin 
cîntări de laudă lui Dumnezeu. «Mi-am adus aminte de Dumnezeu şi 
m-am veselit» (Ps. 76, 4), arată David, spunînd despre cîntarea de laudă 
a lui Dumnezeu că este o sărbătoare duhovnicească 63 . Dar celor ce vo- 
iesc să cînte şi să împlinească lauda obişnuită, li se pare că e un lucru 
necuviincios să le facă să răsune un sunet atît de dulce în urechile celor 
de alt neam şi să răspîndească, aşa zicînd, în aer viersul prea dulce 
şi prea melodios, ca să rîdă babilonenii şi să se irite de cîntările or¬ 
ganelor lor. De aceea au zis : «La nul Babilonului, acolo am şezut şi 
am plîns, cînd ne-am adus aminte de Sion~ (Ps. 136, 1—2), în care, 
după legile şi obiceiurile iudeilor, se aducea jertfa de laudă, care se 
săvîrşea prin coarde şi organe, şi fermeca prin melodiile ei pe cei 
ce intrau în templul lui Dumnezeu Iar fiindcă acum se aflau apăsaţi 
de jugul străin al robiei, zic plîngînd : «în sălcii, In mijlocul lui am 
atîrnat organele noastre», arătînd prin aceasta încetarea cîntărilor. 
Cuci salcia e un arbore neroditor, mai bine zis cu rodul pierdut, cura 
s-a zis de un poet al elinilor 65 . Deci organele cîntării au fost puse în 
nelucrare şi în stare de nerodire. Arătînd pricina acestei nelucrări, zic: 
«Cum vom cînta cîntarea Domnului în pămînt străin ?» 6G . Iar adueîn- 
du-le Baruch cuvintele lui Ieremia, «au plîns toţi şi au postit şi s-au 
rugat înaintea Domnului ; şi au strîns argint, pe cit putea mina fiecă¬ 
ruia şi l-au trimis la Ierusalim, la Ioachim fiul lui Helchie, fiul Iui Salom 
Dreptul şi la preoţi şi la tot poporul care se afla cu el în Ierusalim »> 
(Bar. 1, 5 7). Şi mai jos: «Şi au zis: Iată am trimis la voi argint, 

cumpăraţi pe argint arderi de tot pentru păcat şi tămîie, şi faceţi mi¬ 
resme şi le aduceţi pe altarul Domnului Dumnezeului nostru» (Bar. 



ala. f 'c D ^ mnezeu (doxologia) are un ritm entuziast, dînd 

glas unei bucurii sărbătoreşti. £ o bucurie pentru cele primite de la Dumnezeu şi o 

zeieşti 6 3 nadeK11 ' Cacl !n laudă se ex Pdmă experienţa puterii şi bunătăţii dumne- 

64. Lauda adresată lui Dumnezeu era şi ea o jertfă adusă Lui. Era «jertfa laudei» 
cum se spune şi în Sf. Liturghie. Ea bucură nu numai pe Dumnezeu, ci si pe toU cei 
Dumne a zeu Ce si U ;e° a ^ ^ ? .«Jertfeau. Să trăieşti în ea măreţia şi bunătatea lui 

slm " mSrctosl *- 

65. Homer, în Odiseea, 20. 

66. Dacă lauda lui Dumnezeu se face în cîntare şi aceasta produce bucurie, unde 
nu se poate lauda Dumnezeu lipseşte cîntarea şi locul bucuriei îl ia plînsul. E plîn- 
sul celor aflaţi în robie, ca pedeapsă a lui Dumnezeu, care S-a depărtat de la ei. 


J 

1, 10). Căci socoteau că locuind în afară de pămîntul sfînt şi ne mai 
lucrînd sub Dumnezeu, ci aflîndu-se sub jugul altuia şi căzuţi sub 
mina tiranică, nu li se mai cuvine să jertfească, ci lasă slujirea celor 
ce locuiesc în sfînta cetate şi se împărtăşesc de slava sfintei slujbe G7 . 
Ei se călăuzesc de o gîndire bună cu sudoarea a ceea ce se cuvine şi e 
necesar. De altfel însuşi preaînţeleptul Daniil, fiind captiv împreună 
cu ceilalţi, înţelegea forţa necesităţii, dar se ridica peste ea, petrecînd 
în preocupări sfinte. Se ruga de trei ori pe zi. Dar ferestrele de la 
foişor erau îndreptate şi erau deschise spre Ierusalim (Dan. 6, 10). Căci, 
după cum s-a scris, socotea că rugăciunea lui e bine primită la Dum¬ 
nezeu de abia atunci cînd se depărtează de ţara străină şi urîtă, dacă 
nu cu trupul, măcar cu gîndurile, şi cînd, privind cu ochii cugetării 
spre ţara cea preaiubită lui Dumnezeu, pătrunde, aşa zicînd, în templu 
şi aduce acolo rugăciunea pentru cele ce voieşte ® 8 . 


67. Slujba şi jertfa adusă lui Dumnezeu fiind o adevărată sărbătoare a bucuriei 
produse de trăirea măreţiei şi slavei lui Dumnezeu, e totodată o împărtăşire de sla¬ 
va Lui Dumnezeu. Cel ce stă în lumina Iui Dumnezeu, se umple şi el de lumină. 

68. Depăşea robia exterioară printr-o libertate interioară. 

â 

CARTEA A DOUA 

Despre neputinţa de a scăpa de moartea 
de pe urma păcatului 
şi de stăpînirea diavolului altfel decît 
prin sfinţirea în Hristos; 
şi că nu în lege e îndreptarea, ci în Hristos 


CHIRIL : Cuvîntul nostru a arătat clar, Paladie, că e un lucru fru¬ 
mos şi folositor să vrem să ne despărţim de ceea ce obişnuieşte să ne 
vatăme şi să dorim a ne face robi lui Dumnezeu 69 . 

PALADIE : Aşa este. 

CHIRIL : Am dovedit cu tărie că despărţindu-ne în întregime de 
cele rele, se cuvine să căutăm cele bune. 

PALADIE : Foarte adevărat. 

CHIRIL : S-a arătat apoi că e necesar ca lăsînd cit mai departe plă¬ 
cerile vieţii din lume şi tulburarea pricinuită de ele, să ne grăbim să 
jertfim lui Dumnezeu şi aflîndu-ne într-o dispoziţie a minţii asemănă¬ 
toare pustiei, să-i aducem o slujire golită de toate, preacurată şi ne¬ 
atinsă de întinăciuni, frumoasă şi bineprimită. 

PALADIE: Aşa este. 

CHIRIL: S-a mai arătat că strîmtorîndu-ne sub sine şi vrînd să ne 
reţină de la păcat, legea dumnezeiască ne-a chemat de sub stăpînirea 
Satanei la demnitatea libertăţii, opunînd înfăţişarea celor bune urî- 
ciunii aceluia şi crescîndu-ne spre cele înalte, ni le-a făcut străvezii 
prin nenumărate pilde. 

PALADIE: Aşa este. 

CHIRIL : Deci Dumnezeu este dătătorul mîntuirii şi pricinuitorul a 
toată fericirea, arătîndu-ne drumul apropierii de El, prin mijlocirea 
lui Hristos. Căci oare nu e mijlocirea lui Moise chipul (tipul) clar al 
mijlocirii lui Hristos ? 

PALADIE : în ce mod ? 



69. A fi rob lui Dumnezeu înseamnă a fi liber de legi şi de patimi. Numai cei 
pătimaşi te robesc cu adevărat. Cel liber de orice patimă, şi aşa e Dumnezeu în mod 
absolut, nu te robeşte, ci doreşte iubirea ta liberă. Cînd iubesc pe cineva, îi slujesc 
din libertate. 


J 

CHIRIL : Dumnezeiescul Moise a scos pe Israil din robia trupească 
şi l-a smuls de la facerea cărămizilor şi de la lucrările în legătură cu 
pămîntul şi stînd la mijloc între Dumnezeu şi oameni, i-a adus cu¬ 
vintele de sus. Iar Domnul nostru Iisus Hristos, prefăcînd în adevăr 
cele arătate în chip (tip) şi umbre, ne smulge din robia spirituală (in¬ 
teligibilă), scoţînd afară păcatul care ne tiraniza odinioară şi scuturînd 
stăpînirea diavolului ; El înduplecă pe cei ce. voiesc să-i urmeze să se 
despartă de grijile privitoare la trup, prefăcîndu-le în dorinţa după 
virtute şi vestindu-ne cît mai limpede voia lui Dumnezeu şi Tatăl. 
Astfel a zis : «Cuvintele ce le spun nu sînt ale Mele, ci ale Celui ce 
M-a trimis pe Mine» (Ioan 12, 24). Şi iarăşi : «Nu vorbesc de la Mine, 
ci Tatăl, Cel ce M-a trimis pe Mine, El mi-a dat poruncă ce să spun şi 
ce să vorbesc » (Ioan 12, 49). 

Dar Moise şi-a socotit cu adevărat cele ale sale icoană şi chip al 
mijlocirii lui Hristos, zicînd israeliţilor : «Prooroc dintre fraţii tăi îţi 
va ridica ţie ca pe mine Domnul. Pe Acela să-L ascultaţi în toate cîte 
ai cerut de la Domnul Dumnezeul tău în Horeb în ziua adunării» (Deut. 
18, 15—16). Deci cele ce s-au lucrat prin Moise şi puterea mijlocirii 
lui sînt chip (tip) şi icoană. Căci cu mult mai negrăit e felul mijlocirii 
lui Hristos. Acela era slujitor al legii şi al umbrei şi vestitorul unei 
pedagogii de sus. Hristos însă e Stăpînul legii şi al proorocilor. El le¬ 
giuieşte cele ce le voieşte, şi a fost Mijlocitor în înţelesul că în Ei 
s-au întîlnit şi s-au adunat într-o unitate Dumnezeirea şi omenitatea m . 
Căci prin Hristos se înţelege acestea amîndouă deodată. 

«Moise a fost ca o slugă credincioasă în toată casa Lui, iar Hristos 
ca un fiu peste casa Sa, a cărui casă sîntem noi» (Evr. 3, 5), peste casa 
Sa, a cărui casă sîntem noi, cei care am fost conduşi prin credinţa în 

70. Hristos e superior lui Moise pentru că El e Stăpînul legii. El dă legea ca 
Dumnezeu şi ca om o ia de la altul. Deci El e mai presus de lege, nu e supus ei. 
Deci o împlineşte şi El ca om, dar El însuşi şi-o dă şi Sie-şi ca om. El o ia de bună 
voie, nu e silit să o ia. O ia şi o împlineşte ca om, pentru a ne-o face şi nouă uşor 
de împlinit. Căci ne comunică şi nouă puterea Sa ca om împlinitor al legii. Dar o 
împlineişte la nivelul superior celui din Vechiul Testament. El e Omul desăvîrşit, 
pentru că e şi Dumnezeu. Ne mijloceşte prin aceasta puterea dumnezeiască. El tace 
parte după fiinţă numai dintre oameni. Mijlocitorul adevărat trebuie să aibe în si¬ 
ne ambele părţi între care mijloceşte, Moise primeşte de la Dumnezeu un mesaj 
pentru oameni. Dar nu uneşte în sine Dumnezeirea şi umanitatea. Deci nu poate 
uni nici pe oameni cu Dumnezeu în Sine. Hristos e după o fire a Sa Dumnezeu, după 
alta om. In El unirea între Dumnezeu şi om sau oameni e dusă la capăt, fără să-i 
confunde. In afară de Hristos nu există decît sau despărţirea între Dumnezeu şi om, 
sau panteism. Oamenii simţeau aspiraţia după desăvîrşirea prin împlinirea legii în 
plinătatea ei. Dar prin ei înşişi n-o mai putea împlini. De aceea se face Dumnezeu 
însuşi şi om. Cuvîntul El însuşi să dea legea, ca dar, să şi o dea, dar şi să o şi îm¬ 
plinească în plinătatea ei se întemeiază pe faptul că El e Mijlocitorul, în sensul că 
este ipostasul care uneşte în Sine Dumnezeirea şi umanitatea, deci mijloceşte în Sine 
Însuşi între Dumnezeire şi umanitate şi ca atare între Dumnezeire şi umanitate, în 
general. Moise nu e la mijloc, propriu-zis, între Dumnezeu şi oameni. 

El spre libertatea adevărată 7J . Aşadar, Moise a fos! mijlocitorul liber¬ 
tăţii trupeşti, vestitorul literei şi al umbrei ; iar Domnul nostru Iisus 
Hristos e tîlcuitorul celor mai presus de lege şi dăruitorul libertăţii 
neasemănat mai înalte decît a celei trupeşti 72 , adică al celei după 
duh. De aceea a spus israeliţilor celor ce erau eliberaţi trupeşte: «De 
veţi rămîne în cuvîntul Meu, cu adevărat ucenici ai Mei sînteţi şi ade¬ 
vărul vă va elibera pe voi». Şi iarăşi : « Tot cel ce săvîrşeşte păcatul, 
este rob al păcatului; iar robul nu rămîne în casă în veac, pe clnd fiul 
rămîne în veac. Dacă deci vă va elibera Fiul, cu adevărat liberi veţi fi > 
(Ioan 8, 31, 32, 34, 36) 73 . 

PALADIE : Foarte bine ai spus. 

CHIRIL: Nu ne vom lăuda, aşadar, cu strălucirile cele după trup ci 
cu cele în duh şi în dreptatea cea după Hristos, nu cea după lege. Dacă 
cel ce e sub păcat e încă rob, iar legea nu îndreptează în nici un 
fel, ci mai mult îi osîndeşte pe cei ce o calcă 74 , cum nu e limpede ori¬ 
cui că toată îndreptarea în Hristos şi desăvîrşirea în duh prin sfinţe¬ 
nie, e prin El şi în El ? De aceea scrie preaînţeleptul Pavel : «Nu mă 
ruşinez de Evanghelie, căci e puterea Iui Dumnezeu spre mîntuire tot 
celui ce crede, iudeului întîi şi elinului. Căci în ea se descoperă drep¬ 
tatea lui Dumnezeu din credinţă spre credinţă» (Rom. 1, 16—17). Prin 
aceasta arată — nefolosinţa şi lipsa de putere a legii vechi, zicînd : 

71. Intrucît Hristos este Fiul lui Dumnezeu, atît ca Dumnezeu cit şi ca om, 
pentru că c un unic ipostas în ambele calităţi, ne face şi pe noi fii slăviţi ai Tatălui 
(Evr.. 2, 10), deci liberi de orice robie. Aşa cum El ca Dumnezeu îşi da însuşi legea 
Sie-şi ca om, deci o primeşte şi o împlineşte în mod liber — şi aceasta e plinătatea 
ei ca expresie a asemănării cu Dumnezeu prin iubire — aşa şi noi, din puterea Lui, 
o putem împlini în plinătatea ei în mod liber. Şi atît libertatea pe care o trăim în 
împlinirea ei, cît şi asemănarea cu Dumnezeu sau la starea de fii, sau desăvîrşirea 
umană la care ne duce prin împlinirea ei în plinătatea ei, ne înalţă la mărirea noastră. 

72. «Tîlcuitorul celor mai presus de lege». E vorba de legea trupească, care nor¬ 
mează viaţa trupească, oprind de la unele şi poruncind altele. Dar mai presus de ea 
este o lege a plinătăţii («n-am venit să stric legea, ci să o plinesc»). Ea este o lege 
care nu e simţită ca strîmtorînd libertatea, ci ca expresie a libertăţii. E legea iubirii. 
Amîndouă sînt date virtual în firea omului, ca mod de realizare a ei. Sau legea are 
multe_ trepte. Pe măsură ce împlinim o treaptă a ei, ni se descoperă altă treaptă. Şi 
pe măsura aceasta, ea se uneşte tot mai mult cu libertatea. Dar în aceeaşi măsură. 
Il simţim Dumnezeu nu numai ca tîlcuitorul exterior şi dătătorul legii din noi, ci şi 
ca Cel ce ne apropie din noi înşine tot mai mult de Sine, ca Cel ce ne e tot mai 
familiar şi ne conduce spre asemănarea tot mai mare cu Sine. 

73. Această apropiere de Dumnezeu prin împlinirea treptelor superioare ale le¬ 
gii ne face casnici ai lui Dumnezeu, ne face să ne simţim în El ca intr-un locaş pro¬ 
priu. Aceasta e libertatea de fii la care ridică numai Hristos, Fiul Unul Născut 
Care S-a făcut şi Fiu omenesc al Tatălui ca să ne facă şi pe noi ai Tatălui prin El. 
Fiu e făcut cel ce nu se face rob păcatului, ci iubeşte pe Tatăl în mod liber. 

74. Legea infrînează în oarecare măsură de la păcat, prin pedepse. Dar nu 
poate^ îndrepta sau fiace drept în faţa lui Dumnezeu, asemenea cu Dumnezeu, pen¬ 
tru că nu-i dă această putere. Numai din Hristos ne vine puterea să o împlinim şi 
să o depăşim şi să ne unim astfel cu Dumnezeu. 









ÎNCHINARE ÎN DUH ŞI ADEVAR 


63 


«Iar că în lege nimenea nu se îndreptează, e vădit. Căci dreptul din 
credinţă va ii viu. Iar legea nu e din credinţă, ci cel ce le-a făcut pe 
ele, va trăi în ele» (Rom 1, 17 s.u.). 

PALADIE : Aşadar legea e nefolositoare ? 

CHIRIL : Nu spun aceasta. Pentru că nu s-a descoperit în zadar. Ci 
s-a dat mai vîrtos «spre ajutor», după cum s-a scris (Evr. 5, 1). Căci 
întrucît a venit pentru pedagogie şi pentru a cunoaşte păcatul şi pen¬ 
tru trebuinţa de a primi începuturile şi elementele cuvintelor lui Dum¬ 
nezeu, cum n-ar fi socotită folositoare ? Mai neputincioasă a fost însă 
în ce priveşte spălarea păcatului şi puterea de a desăvîrşi spre sfin¬ 
ţenie 75 . Astfel dumnezeiescul Pavel ne spune : «Dar ştim că toate cîtc 
le zice legea, le grăieşte celor de sub lege, ca toată gura să se închidă 
şi toată lumea să tic vinovată înaintea lui Dumnezeu. Pentru că din 
faptele legii nu se va îndrepta nici un trup înaintea Lui. Căci prin lege 
e cunoştinţa păcatului » (Rom. 3, 19—20). Aşadar, legea e arătătoare a 
păcatului, nu pricinuitoarea măririlor virtuţii. Căci a spune : să nu 
curveşti, să nu preacurveşti, să nu furi, să nu juri strîmb, şi cele ase¬ 
menea acestora. (leş. 20, 9 ş.u.), sînt proprii celui ce arată felurile pă¬ 
catului şi alungă necurăţia, nu celui ce sădeşte ştiinţa virtuţii şi face 
auzitorilor atotlămurită cunoştinţa vieţii nepătate 76 . Căci mi se pare 
că e o prostie a pune nesăvîrşirea celor rele între modurile unei vie¬ 
ţuiri alese. Eu socotesc pe bună dreptate ca de-abia atunci cîştigăm pre¬ 
miul în toate cele de laudă, cinci părăsind şi alungind păcatul şi lă- 
sînd să rămînă undeva jos pe cel neeliberat în gînd de viciu şi de 
urîciune, ne vom ridica la măririle înseşi ale virtuţii. Astfel Domnul 
nostru Iisus Hristos zice : «Amin, amin zic vouă, de nu va prisosi drep¬ 
tatea voastră mai mult dccît a cărturarilor şi a fariseilor, nu veţi in¬ 
tra în împărăţia cerurilor» (Matei 5, 20). Înţelegi, aşadar, că Mîniui- 

75. Legea a fost descoperită (dar fiind implicată totodată în firea noastră) pentru 
a ne trezi conştiinţa stării de păcat, deci a pune primul început spre desăvîrşirea 
noastră. Dar curăţirea de păcat, sau puterea de a ne înfrîna cît mai mult de la păcat 
şi de-a înainta spre desavîrşire şi deci spre sfinţenie, ne-a venit numai din puterea 
Fiului lui Dumnezeu făcut om. El a întărit întîi în Sine şi din Sine şi în noi firea 
omenească în nepăcătuire şi a dus-o la desavîrşire şi sfinţenie. 

76. Cunoştinţa prin experienţă a virtuţii nu o avem decît după ce avem din 
Hristos puterea de a deprinde virtutea. Faptele legii nu îndreptează, pentru că ele, 
constau numai în a nu face cele rele, dar nu şi în a face cele bune. Pentru aceasta 
se cere dragoste de Dumnezeu şi de oameni. Şi aceasta nu se dă de Dumnezeu din 
afară, prin poruncă, ci de Dumnezeu Cel întrupat şi unit ca atare cu noi. Numai 
cel ce te iubeşte, unindu-se prin iubire cu tine, îţi dă puterea să iubeşti. Prin Hris¬ 
tos omul e ridicat din planul juridic. E îndreptat nu pentru că vrea Dumnezeu 
să-l declare drept pentru faptele lui poruncite de lege, cum spune protestantismul. 
Ci e îndreptat în sensul că e făcut în mod real drept, pentru că are pe Hristos 
cu puterea Lui de-a face binele în el, cu puterea Lui care sădeşte cunoştinţa prin 
experienţă a virtuţii în noi. 

torul a poruncit să îmbrăţişăm dreptatea cea mai presus de cea a legii 77 
Iar lucrul acesta ştiindu-1 perfect înţeleptul Pavel, scrie : «De i se pare 
cuiva că se poate încrede în trup, eu cu atît mai mult. La opt zile, 
am fost tăiat împrejur; sînt din neamul Israil, din seminţia lui Venia- 
min, evreu din evrei, după lege fariseu după rîvnă prigonitor al Bise¬ 
ricii, după dreptatea cea din Lege, fără de prihană. Dar cele ce îmi erau 
mie cîştig, pe acelea le-am socotit pentru Hristos pagubă. Ba mai 
mult pe toate le socotesc că sînt pagubă, faţă de înălţimea cunoaşterii 
lui fisus Hristos, Domnul nostru, pentru Care ne-am lipsit de toate şi 
le privesc drept gunoaie, ca să cîştig pe Hristos, şi să mă aflu intru 
El ncavînd dreptatea mea din lege, ci cea prin credinţa lui Hristos» 
(Filip. 3, 4—9) 7S . 

PALADIE: înţeleg, cuvîntul e limpede. Dar spune-mi şi aceea : 
de ce nu ni s-a legiuit mai bine la început dreptatea prin credinţă şi 
sfinţenia prin ea, dacă n-a fost îndestulătoare Legea veche spre des- 
săvîrşire ? 

CHIRIL: Pentru că se spală, prietene, pe drept cuvînt, ceea ce e 
murdar, se şterge ceea ce e pătat, se luminează ceea ce e întunecat. 
Căci se cuvine, socotesc, după cuvîntul Mîntuitorului, să fie tămăduit 
cel bolnav şi să fie chemaţi la pocăinţă nu cei sfinţiţi, ci cei împovă¬ 
raţi de păcate (Matei 9, 13). Sau nu trebuie să fie osîndiţi întîi cei 
chemaţi la iertare, ca să se vadă izbăviţi după ce s-au ştiut primej¬ 
duiţi din pricina neputinţii lor ? Trebuia deci să apară întîi legea, ară- 
tătoarea păcatului, ca un fel de mustrător şi acuzator aspru al nepu¬ 
tinţei tuturor, ca să ajungem ştiutori ai mărimii bunătăţii lui Dum¬ 
nezeu, cea prin Hristos. Căci unde şi cum ar fi fost loc pentru harul 
iertării, dacă n-ar fi stat dedesubt vinovăţiile ? 79 . 


77 . «Dreptatea cea mai presus de cea a legii» e una cu «măririle virtuţii», nu 
una care ni se atribuie pur juridic şi din afară de Dumnezeu, pentru meritele lui 
Hristos, cum zice protestantismul. Dar fiind mai presus de cea a legii, pentru că nu 
o înfăptuim în noi numai cu puterea noastră, cum săvîrşim faptele legii, ci cu puterea 
lui Hristos Cel ce are în Sine ca om starea virtuţii, dîndu-ne şi nouă puterea să-I 
urmăm Lui, să ne facem asemenea Lui. 

78. Pavel spune că a împlinit mai mult decît orice evreu poruncile Legii. Dar 
totuşi şi-a dat seama că prin ele nu se putea mîntui. De aceea s-a alipit de Hristos. 
Dar văzînd neputinţa «dreptăţii» din lege pentru mîntuire, n-a dispreţuit orice drep¬ 
tate, ci a dobîndit «dreptatea» din credinţa în Hristos, adică din credinţa în puterea 
Lui care i-a făcut sieşi putere spre adevărata dreptate. 

79 . Ni s-a dat întîi legea veche, ca să ne trezim la conştiinţa păcatului şi ca 
să ne vedem neputinţa de-a scăpa de el prin noi înşine. Altfel n-am fi simţit tre¬ 
buinţa de Hristos. Deci Hristos n-a venit pur şi simplu să ne scutească de orice obli¬ 
gaţie a vreunui efort spre a deveni nepăcătoşi şi buni, cum învaţă protestantismul, 
ci ca să ne dea puJterea să facem şi noi efortul pentru a deveni aşa. Hristos n-a ve¬ 
nit să ne declare drepţi sau să ne facă ca pe nişte buşteni, ci ca să ne facă şi prin 
contribuţia noastră «liberi» de păcate sau de patimi. Nu poţi deveni liber fără să 
practici libertatea. 

Şi dacă trebuie, spre a scurta cuvîntul, să recurgem şi la unele 
istorisiri vechi, voi spune iarăşi, ca lui Avraam i-a făgăduit Dumne¬ 
zeu harul prin credinţă ,• şi ca într-o pîrgă a celor miluiţi, în el a dat 
o iertare mai veche ca legea, pe cea din bunătate. Căci s-a scris : «A 
crezut Avraam lui Dumnezeu şi i s-a socotit lui spre dreptate» (Fac. 
15, 6; Rom. 4, 3) 8°, La aceasta îşi adaugă şi Pavel mărturia : «Dar cum 
i s-a socotit ? Cind era tăiat împrejur sau cînd era netăiat împrejur ? 
Nu cînd era tăiat împrejur, ci cînd era netăiat împrejur. Iar semnul tă¬ 
ierii împrejur l-a primit ca pecete a dreptăţii credinţei din vremea 
netăierii împrejur» (Rom. 4, 10—11). Şi a auzit pe Dumnezeu zicînd lă¬ 
murit : «In tine se vor binecuvînta toate neamurile » (Fac. 12, 3). «In 
tine» înseamnă după asemănarea ta. Aşa a înţeles-o Pavel cînd zice : 
«Prevăzînd Scriptura că din credinţă va îndrepta Dumnezeu neamu¬ 
rile, i-a prevestit lui Avraam : «în tine se vor binecuvînta toate nea¬ 
murile. Deci cei ce sînt din credinţă, sînt binecuvîntaţi împreună cu 
credinciosul Avraam» (Gal. 3, 8—9). Aşadar, tăierea împrejur e semn 
al credinţei din vremea netăierii împrejur, iar Avraam a fost îndreptat 
din faptele legii. Şi măririle pentru credinţă sînt mai vechi decît tă¬ 
ierea împrejur. 

PALADIE: Dar atunci pe drept cuvînt mă întreb de ce a întîrziat 
sfinţirea cea din credinţă ? Şi de ce semnul ocupă locul mai vechi şi 
ceea ce-1 întrece locul al doilea ? 

CHIRIE: Oare n-am arătat deplin că a fost fapta unei întocmiri ui¬ 
mitoare şi negrăite ca legea care osîndeşte să se ivească în timp îna¬ 
intea credinţei care îndreptează ? «Au nu luminează lumina în întu¬ 
neric» (Ioan j, 5). Şi nu se desăvîrşeşte puterea întru neputinţă, după 
cum s-a scris ? (II Cor. 12, 9). 

PALADIE : Bine zici. 

CHIRIL : Aşadar legea s-a ivit la mijloc 81 , ca să se înmulţească pă¬ 
catul. Căci unde nu este lege, nu e nici călcare 82 . Iar iertarea călcării 
şi a uşurătăţii de pe urma ei cum ar vedea-o cineva, dacă nu ne-ar 
osîndi mai întîi legea ? Că ceea ce spun e adevărat şi nu e un cuvînt 
gol, sau aiurea, va întări şi Pavel zicînd : « Aşadar legea s-a adăugat 

80. Credinţa însăşi e socotită de Dumnezeu spre dreptate, arătîndu-se că ea 
este şi un act al omului, dar şi al lui Dumnezeu. Chiar socotită ca act al omului, o 
sprijină în Dumnezeu, sau e experienţă a Lui şi a voinţei Lui mîntuitoare. In cre¬ 
dinţă, ca act comun al omului şi al lui Dumnezeu, se află ca putere în dezvoltare 
toată dreptatea omului prin Dumnezeu şi prin el. 

81. S-a intercalat între starea de păcat şi mîntuirea în Hristos. 

82. Odată omul devenit păcătos, i s-a dat legea ca să devină conştient de păcat 
şi ca să vadă cum legea, departe de a-1 ajuta să se facă drept, îl aduce la şi mai 
multe păcate şi prin aceasta ne osîndeşte şi mai mult. 


5 — Sf. CHIRIL 

pentru abateri pînă cînd era să vină sămînţa care a fost făgăduită ; şi 
s-a rînduit prin îngeri» (Gal. 3, 19). Cu cît înţelepciunea lui a căutat 
să taie dinainte viitoarele născociri şi nedumeriri ale unora. Căci era 
de presupus că unii se vor plînge de întîrzierea îndreptării din cre¬ 
dinţă şi vor spune că pătrunderea legii la mijloc s-a făcut spre zădăr¬ 
nicirea acelei vechi făgăduinţe. De aceea zice : «Este deci Legea îm¬ 
potriva făgăduinţelor ? Nicidecum ? Căci dacă s-ar fi dat lege care să 
poată da viaţă, cu adevărat din Lege ar fi fost dreptatea. Dar Scrip¬ 
tura le-a închis pe toate sub păcat pentru ca făgăduinţa să se dea 
din credinţă celor ce cred în Iisus Hristos. Iar înainte de a veni cre¬ 
dinţa, noi eram păziţi sub lege fiind închişi pentru credinţa ce avea 
să ni se descopere nouă. Asftel legea ne-a fost nouă pedagog spre Hris¬ 
tos, ca să ne îndreptăm din credinţă 83 . Iar venind legea nu mai sîn- 
tem sub pedagog, căci toţi sînteţi fii ai lui Dumnezeu prin credinţa în 
Hristos Iisus» (Gal. 3, 21—26). Şi, lămureşte deplin nedumerirea zicînd: 
«Dar o spun aceasta, că Legea care vine după patru sute şi treizeci de 
ani nu desfiinţează testamentul întărit mai înainte de Dumnezeu, încît 
să desfiinţeze făgăduinţa. Căci dacă moştenirea ar fi din Lege, n-ar mai 
fi din făgăduinţă. Dar Dumnezeu i-a dăruit lui Avraam moştenirea din 
făgăduinţă» (Gal. 3, 17 — 18) Si . 

Inchizîndu-ne deci legea în păcat, ne-a fost pedagog (ne-a crescut) 
spre Hristos. Căci Hristos este sfîrşitul Legii şi al proorocilor. De 
aceea le şi spune Iudeilor care nu credeau Lui : «Dacă aţi fi crezut lui 
Moise, aţi crede şi Mie. Căci acela a scris despre Mine». (Ioan 5, 36). 
Aşadar, nu ne îndreptăm din faptele Legii, ci mai degrabă prin credinţa 
în Hristos. «Căci cîţi sînt din faptele legii, sînt sub blestem. Că scris 
este : «Blestemat tot cel ce nu stăruie în toate cele scrise+în cartea Le¬ 
gii, spre a le face». Dar din blestemul Legii ne-a răscumpărat Hristos, 

83. Legea nu deschide oamenilor o ieşire de sub păcat. Căci oamenii rămin sub 
ea avizaţi la puterile lor, care sînt mai degrabă o neputinţă. De aceea ei aşteaptă 
de la Hristos scăparea de sub legea care-i închide în starea de păcat, de la Hristos, 
sau de la Fiul lui Dumnezeu făcut om care-1 scapă de păcat nu piiin lege, ci în mod 
mai presus de lege, prin puterea pusă în umanitatea Lui şi comunicată lor dacă 
se deschid Lui prin credinţă. Dar tocmai pentru că legea nu putea elibera pe oameni 
din păcat, ei au început să aştepte eliberarea de la Dumnezeu prin credinţa că o 
\ a face El aceasta. Legea a ajutat pe oameni prin neputinţa ei de a-i mîntui să 
ajungă la credinţă sau să accepte pe Hristos prin credinţă. 

84. Faţă de cei ce rămîneau nedumeriţi de ce s-a intercalat legea între căde¬ 
rea în păcat şi mîntuirea în Hristos, Sf. Chirii după ce a arătat că legea s-a in¬ 
tercalat pentru oa omul să vadă prin ea neputinţa de a se mîntui prin ea, sau prin 
puterea lui, ca să o aştepte de la Dumnezeu prin credinţă, mai adaugă clar con¬ 
ştiinţa că va veni de la Dumnezeu mîntuirea. Dar omenirea prin credinţă o avea 
din făgăduinţa dată lui Avraam. Aceasta întreţinea în tot timpul legii nădejdea că 
mîntuirea îi va veni prin credinţă de la Dumnezeu în mod mai presus de lege. 
Omenirea era astfel pe de o parte închisă prin lege sub păcat, dar avea pe de alta 
nădejdea că va fi mîntuită prin credinţă. 

făcîndu-se pentru noi blestem. Căci s-a scris că blestemat este tot cel 
spînzurat pe lemn, ca binecuvîntarea lui Avraam să vie la neamuri prin 
Hristos Ii sus, ca să primim făgăduinţa duhului prin credinţă» (Ga!. 
3, 10—14). 

PALADIE : Dar să trecem, dacă vrei, la altceva de folos. Ajung 
acestea despre lege şi despre iconomia ei. 

CHIRIL : Spune ce doreşti, căci cred că nu-mi este din cele cu 
neputinţă. 

PALADIE : Nu e prea grea şi adîncă nedumeirea mea şi socotesc 
că ceea ce caut poate fi aflat fără prea mare osteneală, dacă Hristos 
ne dăruieşte lumina Lui. Cei ce am primit îndreptarea din credinţă şi 
am lepădat slujirea în umbre şi chipuri, oare nu trebuie să cinstim 
pe Dumnezeu cu aducerea unor daruri nesîngeroase ? 

CHIRIL: Bine zici. Căci scris este : «Cinsteşte pe Domnul clin oste¬ 
nelile tale cele drepte şi dâ-i Lui pirgă din iodurile dreptăţii tale» 
(Pilde 3, 9). •Căci aceste jertfe sint bineplăcute lui Dumnezeu» (Evr. 
13, 16), cum spun glasurile sfinţilor. 

PALADIE : Aşadar, e nebunie să se silească cineva să aducă jertfe 
de boi şi să împlinească cele ce au fost rînduite prin porunca veche. 
Junghierile de berbeci şi miresmele, pe lîngă acestea fructele şi făina 
îmbibată de untdelemn, turturelele şi porumbeii au fost datori să le 
aducă închinătorii în vremea aceea. Dar te rog, spune-mi, de ce nu 
le-a desfiinţat pe acestea Dumnezeu de la început şi pentru ce rîn- 
duieşte darurile de care se bucură şi descoperă modurile jertfei noas¬ 
tre duhovniceşti de-abia acum? 

CHIRIL : Oare socoteşti şi îndrăzneşti să spui că Dumnezeu nu S-a 
gîndit bine de la început şi numai pentru că n-a nimerit, prin hotărîrea 
Lui, binele în mod desăvîrşit, a putut să afle cu vremea un lucru mai 
bun ? Sau că a primit atunci cele ce erau în umbre, ca unele ce sa¬ 
tisfăceau plăcerea Lui, dar apoi suferind ca şi noi de patima iu¬ 
birii de noutate, a cedat acestea altora şi a rînduit cultul nou, necu¬ 
noscut odinioară ? 

PALADIE : Nicidecum. Aceasta este o aiureală. Nici nu socotesc 
că Dumnezeu ar putea să greşească în vreo privinţă. Dar aşi vrea să 
aflu ce L-a îndemnat să legiuiască celor de pe pămînt atunci acelea, 
iar acum acestea ? 

CHIRIL: Cuvîntul tău ne sileşte să ne întoarcem iarăşi înapoi. 
Oare n-am spus că Legea a fost pedagog spre Hristos, adică învăţător 
al celor ce erau încă prunci, arătîndu-le prin ghicitură şi zugrăvindu- 


I 

le în chipuri îngroşate celor ce nu puteau încă înţelege, care este binele 
adevărat şi care e voia lui Dumnezeu cea desăvîrşită şi bineplăcută ? 
Căci poţi să ştii fără multă osteneală că felul slujirii duhovniceşti era 
încă neînţeles şi nepătruns de sufletele iudeilor. Deci fiindcă era tre¬ 
buinţă de un cuvînt pe măsura pruncilor şi de învăţături simple şi de 
o educaţie prudentă care să nu aibă nimic obositor şi aspru, a rînduit 
Dumnezeu odinioară cele cuprinse în chipuri (tipuri), dar totodată a 
arătat de mai înainte că vor veni şi vor fi la vremea sa cele ale slu¬ 
jirii adevărate 85 . De aceea dezaproba jertfele de sînge şi umbra, iar 
prin proorocul Amos le lepăda : «Am urît, m-am scîrhit de sărbătorile 
voastre şi nu mai primesc mirosul din adunările voastre. Cînd îmi 
aduceţi arderi de tot şi jertfe, nu le iau în seamă! Depărtează de la 
Mine sunetul cîntărilor tale şi cîntarea organelor tale nu o voi auzi» 
(Amos 5, 21—22). Iar prin Miheia înfăţişează persoana unui bărbat, 
care doreşte să înveţe în ce mod ar putea face binele fără greşeală : 
«Cu ce voi întîmpina pe Domnul ? Cum voi primi pe Dumnezeu Cel 
Preaînalt ? îl voi îndupleca pe El prin arderi de tot, prin viţei de un 
an ? Dar oare Domnului îi vor plăcea miile de berbeci şi zecile de mii 
de rîuri de untdelemn ? Sau să dau pe cel dintîi născut al meu pentru 
păgînătatea mea, şi rodul pîntecelui meu pentru păcatul sufletului meu» 
(Miheia 6, 6—7). Apoi adaugă în continuare : « Dar ţi s-a arătat, omu¬ 
le, ce este binele sau ce cere Domnul de la tine : să faci dreptatea şi să 
iubeşti mila şi cu smerenie să mergi înaintea Domnului Dumnezeului 
tău» (Miheia 6, 8). Dar aceasta nu e oare în mod vădit ceea ce a spus 
Hristos; «De voieşte cineva să vină după Mine, să se lepede de sine, 
şi să ia crucea sa şi să urmeze Mie » (Matei 16, 24). Şi iarăşi: «Cel ce 
mă iubeşte pe Mine, sâ-Mi urmeze Mie, şi unde sînt Eu, acolo să fie 
şi slujitorul Meu» (Ioan 12, 26). Slujirea lui Hristos nu e slujirea legii, 
ci slujirea sfîntă şi duhovnicească. 

PALADIE: Foarte drept ai spus. 

CHIRIE: Iar prin proorocul Isaia îi ceartă şi mai aspru pe israeliţi, 
zicînd : « Ascultaţi cuvintele Domnului, căpetenii ale Sodomei, luaţi 
aminte la legea lui Dumnezeu, popor al Gomorei. Ce-mi trebue mie 
mulţimea jertfelor voastre ?, zice Domnul. Sînt sătul de arderile de 

85. Prin chipurile Îngroşate cei mai ridicaţi duhovniceşte vedeau adevărurile 
mai înalte. Acest lucru se întîmplă totdeauna. Numai cei mai îngroşaţi Ia minte so¬ 
cotesc chipurile sau simbolurile ca ultima realitate. Prin legea veche se^ vedea şi 
făgăduinţa mîntuirii viitoare, sau Fiul lui Dumnezeu Care va veni prin întruparea 
ca om aproape de oameni, ca să le comunice prin umanitatea Sa ridicată la înălţi¬ 
mea supremă puterea care să-i ridice şi pe ei la desăvîrşire. Acestora îşi va 
arăta legătura mai intimă cu Dumnezeu prin altă slujire, sau prin alte jertfiri, nu 
prin jertfe sîngeroase de animale. 

i 

tot cu berbeci şi de grăsimea viţeilor şi nu mai vreau sînge de tauri, de 
miei şi de ţapi. Nici să nu veniţi să vă arătaţi Mie, căci cine va cere 
acestea din inimile voastre ? Să nu mai adăugaţi a călca in curtea 
Mca. De veţi aduce făină in zadar. Tămîia este uriciune înaintea 
Mea, lunile cele nouă ale voastre şi sîmbetele şi ziua cea mare nu le 
voi suferi. Odihna de la lucru şi sărbătorile voastre le-a urît sufletul 
Meu. M-am săturat de voi » (Isaia 1, 10—14). Aceeaşi o spune prin 
proorocul Maleahi, către cei urîţi şi prevesteşte timpurile cînd se va 
aduce Lui în tot pămîntul bună mireasmă neasemănată a jertfei nesîn- 
geroase şi spirituale (inteligibile). Căci spune : «Nu este voia Mea întru 
voi, zice Domnul Atotţiitorul -, şi nu voi primi jertfă din mîinile voas¬ 
tre, pentru că de la răsăritul soarelui şi pînă la apusuri numele Meu 
s-a slăvit între neamuri şi în tot locul se aduce tâmîie şi jertfă curată 
numelui Meu. Că mare este numele Meu între neamuri, zice Domnul 
Atotţiitorul » (Maleahi, 1, 10—11). 

Vezi că zice că se va aduce Lui tămîie şi jertfă curată de tot nea¬ 
mul ? Şi numind testamentul dat nouă în Hristos, nou, l-a învechit pe 
cel dintîi. Căci aşa ne scrie dumnezeiescul Pavel (Evr. 8, 13). Aşa şi 
aici, numind jertfa ce se va aduce la vremea sa de tot neamul, curată, 
arată că cea veche nu e aşa. Căci cum ar fi fost curată cea care nici 
nu curăţă, nici nu avea puterea de-a desăvîrşi spre virtute ? De aceea 
zice fericitul Pavel că nu era fără prihană. Şi de aceea a fost nevoie 
să vină cele prin Hristos şi se vestea cea de a doua. 

PALADIE : Atunci slujirea în umbre e cu totul contrară voii lui 
Dumnezeu ? 

CHIRIL : Cu totul. Să luăm aminte la Cel ce spune limpede israeli- 
ţilor prin glasul lui Iereinia : « Acestea zice Domnul: Adunaţi arderile 
voastre de tot cu jertfele voastre şi mîncaţi cărnurile. Căci nu am grăit 
către părinţii voştri şi nu le-am poruncit lor în ziua în care i-am scos 
pe ei din pămîntul Egiptului despre arderi de tot şi jertfe. Ci cuvîntul 
acesta l-am poruncit lor zicînd : Ascultaţi de glasul Meu» (Ieremia 
7, 21—23). 

Dacă ţinem seama de voia adevărată a Legiuitorului, nici la început 
nu s-a rînduit legea cea în umbre, trecîndu-se sub tăcere slujirea în 
duh. Dar fiindcă era un lucru împovărător şi nu uşor, ba chiar aspru 
şi greu celor de atunci să poată împlini binele desăvîrşit, s-a rînduit 
legea ca un fel de deprindere, drept ceva copilăresc, care are chipul 
adevărului. Totuşi Dătătorul legii a arătat limpede că nu acelea îi sînt 
cele mai plăcute, ci cele mai iubite îi sînt cele ce vor veni prin Hris¬ 
tos. De aceea a spus iarăşi : «Pentru aceasta i-am secerat prin cuvîntul 

proorocilor voştri, i-am omorît prin graiul gurii Mele şi judecata Mea 
va ieşi ca o lumină ; pentru că milă voiesc şi nu jertfă, şi mai mult cu¬ 
noaşterea lui Dumnezeu, decît arderile de tot» (Osea 6, 5—6). Căci cu 
mult mai de preţ e la Dumnezeu iubirea de fraţi decît viţelul care arde 
şi decît oaia junghiată. Pentru că prin acelea se plineşte legea. Şi 
mai de preţ este înălţimea cunoştinţei lui Hristos, prin care ni se face 
cunoscut nouă şi pe Tatăl însuşi. Iar că aceasta ne pricinuieşte viaţa de 
veci, nu trebuie să se îndoiască nimeni, odată ce Hristos zice către 
Tatăl Cel din ceruri : «Aceasta este viaţa de veci, ca să Te cunoască 
pe Tine, adevăratul Dumnezeu şi pe Iisus Hristos, pe Care L-ai trimis», 
(Ioan 17, 3). Căci e sigur că adevărul nu minte niciodată şi 
nicidecum. 

PALADIE : Desigur că nu. 

CHIRIL : Deci fiindcă Israil căzînd din familiaritatea cu Dumnezeu 
şi neţinînd credinţa, nu l-a cunoscut pe El, nu se putea întoarce altfel la 
starea de la început, decît numai prin Hristos, lepădînd rînduielile 
legii. Căci s-a scris iarăşi : «Pentru că fiii lui Israil vor şedea zile mul¬ 
te, fără altar, fără preoţie, fără adunări; şi după aceea se vor întoarce 
fiii lui Israil şi vor căuta pe Dumnezeul lor şi pe David, împăratul lor, 
şi se vor minuna de Domnul şi de bunătăţile Lui în zilele cele de apoi» 
(Osea 3, 4 ş.u.). Căci cînd va intra plinătatea neamurilor, atunci tot 
Israilul se va mîntui. Dar în Hristos. Iar David este amintit, pentru că 
Hristos din sămînţa şi din seminţia lui David este. 

Iar că se vor desfiinţa şi înseşi jertfele legii, a întărit-o clar prin 
Ioil, zicînd : «Incingeţi-vâ şi vă tînguiţi voi, preoţilor ; pllngeţi cei ce 
slujiţi la altar ; dormiţi noaptea, dormiţi în saci, cei ce slujiţi lui Dum¬ 
nezeu ; că s-a depărtat de la casa Dumnezeului vostru jertfa cu tur¬ 
nare» (Ioil 1, 13). Şi iarăşi prin acelaşi prooroc,- «S-a .scos jertfa şi tur¬ 
narea din casa Domnului ; plîngeţi voi, preoţi cei ce slujiţi la altar» 
(Ioil 1, 9). Pe lîngă acestea, a prezis că şi cortul însuşi se va desfiinţa, 
zicînd : «Şi va fi, de vă veţi înmulţi, şi veţi creşte pe pămînt în zilele 
acelea, zice Domnul, nu se va mai vorbi despre chivotul legămîntului 
Domnului, sfîntul lui Israil. Căci nu se va mai sui la inimă, nu se va 
mai numi, nu se va mai cerceta şi nu se va mai face altul» (Ieremia 
3, 16). Căci înlăturîndu-se pentru totdeauna jertfa cea în tipuri şi prin 
sînge, trebuie să se înlăture şi cortul, ridieîndu-se altul mai adevărat, 
adică Biserica despre care şi Hristos Însuşi a zis : « Aici voi locui, pen¬ 
tru că am ales-o pe ea» (Ps. 131, 14). 

Că felul slujirii se va schimba şi preface într-una mai bună, adică 
în cea în Hristos şi nouă, se vede limpede şi din ceea ce scrie Maleahi 

despre Dumnezeu : «Şi va curăţi pe fiii lui Levi şi va turna peste ei ca 
un aur şi ca un argint ; şi vor ii aducînd Domnului jertfă intru drept- 
tate. Şi va plăcea lui Dumnezeu jertfa lui Iuda şi a Ierusalimului ca 
zilele veacului şi anii cei dinainte» (Maleahi 3, 3) 86 . înţelegi că zice 
că va fi o prefacere şi o transformare a preoţiei şi a jertfelor ? 

PALADIE: înţeleg. 

CH1RIL : Căci cuvintele «vor urma» şi «va curăţi», spuse ca des¬ 
pre argint şi ca despre un aur, oare nu vrea să ne ducă la aceste înţe¬ 
lesuri ? 

PALADIE : E foarte adevărat. 

CHIRIL : Iar că aşa ceva avea să facă în mod spiritual Cuvîntul 
prin întrupare, ne-a încredinţat Dumnezeu şi Tatăl, zicînd : «îndată va 
veni la templul Său Domnul, pe care voi îl căutaţi şi îngerul legămân¬ 
tului, pe care îl voiţi. Iată vine, zice Domnul Atotţiitorul. Şi cine va 
răbda ziua intrării Lui ? Sau cine va sta la vederea Lui, căci El va 
intra ca focul topitorului şi ca leşia celor ce se spală. Şi va şedea to¬ 
pind şi curăţind ca şi argintul şi aurul» (Maleahi 3, 2—3). 

Aşadar, spune că va fi o înnoire, şi o transformare a preoţiei, ară- 
tînd că modul slujirii nu va fi altul decît taina de acum a lui Hristos. 
Şi iarăşi a spus prin proorocul Iezechiel despre cei aleşi de El ca să 
slujească : «Aceştia se vor apropia de Mine ca să-Mi slujească şi vor 
sta înaintea feţei Mele ca să-Mi aducă jertfă, seu şi sînge, zice Domnul 
Dumnezeu. Aceştia vor intra în sfintele Mele şi aceştia se vor apropia 
de masa Mea, ca să-Mi slujească Mie» (Ezechiel, 44, 14—-16). Dar gră¬ 
simea şi sîngcle şi slujirea la altar, oare nu vom zice pe drept cuvînt, 
că sînt taina lui Hristos ? 

PALADIE : Bine zici. 

CHIRIL : Foarte limpede ne-a arătat Dumnezeu şi timpul în care se 
produce prefacerea tuturor în ceva mai înalt şi modul înnoirii, cînd 
zice : «Şi va fi de la ziua a opta şi după aceea vor aduce preoţii arde¬ 
rile de tot pe altar şi cele ale mîntuirii voastre, şi vă voi primi pe voi, 

86. Pe toate le urăşte Dumnezeu. cînd devin exterioare. Adică prin nici una 
nu simte omul că intră la Dumnezeu, că se întîlneşte cu El. Nici măcar cu postul 
cînd e făcut numai cu trupul. Nici odihna de la lucru, cînd nu e prilej de înălţare 
cu cugetul la Dumnezeu. Nici sărbătorile care au rămas numai cu numele zile închi¬ 
nate lui Dumnezeu. Deci şi cele ale legii vechi erau rînduite spre a fi prilej de adu¬ 
nare cu cugetul în Dumnezeu, de ridicare peste cele ale lumii. Dar va veni un timp 
cînd nu va mai fi nevoie de jertfele legii, de sărbătorile ei, pentru această ridicare 
a cugetului la Dumnezeu. Căci Dumnezeu însuşi va fi atunci aproape prin Fiul Său 
Cel întrupat, înduhovnicit umanitatea lor. Dumnezeu ne vrea pe noi din tot cugetul 
nostru care se prelungeşte şi în viaţa noastră curată, nu jertfele de animale exte¬ 
rioare nouă. Iar pe noi ne putem aduce astfel avînd în noi pe Hristos cu simţirea 
de jertfa totală cu care S-a dăruit Tatălui. 

zice Domnul» (Ezechiel 43, 27), Ziua a opta a numit timpul învierii 
Mântuitorul nostru, în care se vor aduce arderile de tot, adică desă¬ 
vârşita şi totala afierosire lui Dumnezeu a celor credincioşi şi aducerea 
duhovnicească de daruri, primită de Dumnezeu 87 . Şi aceasta ne învaţă 
dumnezeiescul Pavel, cînd scrie : <Prin el deci aducem totdeauna jert¬ 
fă de laudă lui Dumnezeu, adică rodul buzelor ce se mărturisesc nu¬ 
melui Lui» (Evr. 3, 15). Şi iarăşi : « Facerea de bine şi dărnicia să nu le 
uitaţi, căci la aceste jertfe priveşte Domnul cu plăcere» (Evr. 13, 16). 
Căci care ar fi altele rodurile noastre, ale celor îndreptaţi din credinţă, 
pe care le putem aduce lui Dumnezeu, dacă nu preamărirea Lui pre¬ 
lungită şi neîntreruptă ? Iar jertfa cea mai curată e buna mireasmă a 
unei vieţi neprihănite, care nu se poate asemăna cu nimic 88 

PALADIE : Foarte frumos e cuvîntul şi e adevărat că nu se în- 
dreptează cineva din Lege, ci mai mult prin credinţa cea întru Hristos 
şi prin vieţuirea evanghelică. Dar aş voi ca dovedirea să se facă şi 
prin nişte pilde clare, ca să învăţăm aceasta din însăşi Sfînta Scriptură. 

CHIRIL : Sînt gata spre aceasta, prietene, dacă vrei. Iar tu întreabă 
la fiecare tîlcuire de înţelesul exact şi limpede. Şi dacă ţi se pare că 
nu cuget sau nu spun ceva drept, cercetează-mă cu atenţie şi îndrep- 
tează-mă cu limpezime, imitînd pe meşterii cei pricepuţi, care cînd 
se abate ceea ce au în mînă de la raţiunea cuvenită, o aduc cu bun 
meşteşug ~pre ceea ce socotesc că e bine. 

Deci ca început în această explicare vom lua pe Moise, vestitorul 
celor sfinte. Intrînd în rîul istoriei lui, voi încerca să întăresc şi să 
arăt limpede, că Legea n-a desăvîrşit nimic şi n-a fost îndestulătoare 
spre mîntuire; iar Izbăvitor şi Mîntuitor al tuturor este Hristos. 

PALADIE : Vei aduce nu puţin folos, dacă te vei arăta şi în aceasta 
biruind oricş osteneală. 

CHIRIL : Bine zici. Şi cuvîntul tău mă va stîrni să merg, asemenea 
cîinilor cu nări largi, pe urma înţelesurilor celor care se află în adînc 
şi în ascuns. 

Aşadar, Moise aflîndu-se odată pe cînd păştea turmele de oi, în 
pustia din pămîntul numit Madian, la poalele muntelui Horeb, i s-a ară¬ 
tat un lucru ciudat şi minunat, săvîrşit de Dumnezeu. «Căci i s-a arătat 
lui, zice, un Înger dintr-un rug in pară de foc ; şi a văzut că rugul era 

87. Ziua a opta e Duminică ce urmează după cele 7 zile ale creaţiei. E ziua 
învierii, care va duTa veşnic. E veşnicia creaţiei înviate. Cei înviaţi fiind plini de 
Duhul Sfînt, nu vor mai aduce jertfe singeroase, ci se vor aduce pe ei înşişi. Pe ei 
îi adună într-o adunare comună preoţii. 

88. Rodul îndreptării e viata neprihănită. Deci starea de îndreptare nu e starea 
celui declarat drept, fără să fie, ca în protestantism. 









Încins de foc, dar nu ardea. Şi a zis Moise: Apropiindu-mă voi privi 
vederea aceasta minunată, că nu arde rugul » (leş. 3, 2—3). Iar rugul 
nu era un arbore de folos ci mai mult un fel de mărăcine sălbatic şi o 
buturugă de munte. In el se săvîrşea înfricoşata minune, ca un chip 
(tip) al unei taine. Căci cel care umplea în el chipul focului tufişului 
era îngerul. Dar nu transmitea lemnului nici o simţire a lucrării focu¬ 
lui, ci era în el, ca şi cînd n-ar fi fost. Căci lemnul nu se împărtăşea de 
căldura focului. 

PALADIE : Ce era deci aceasta ? 

CHIRIL: Lui Israil, care era ca un lemn sălbatic şi nu avea roduri 
dulci ale dreptăţii, întrucît fusese crescut în legile egiptenilor, i s-a 
dat legea prin îngeri. Aceasta era în stare să lumineze, dacă era înţe¬ 
leasă duhovniceşte, şi să alunge întunericul din minte (căci şi aceasta 
e o lucrare a focului). Dar le-a fost nefolositoare celor ce au primit-o, 
şi anume nu din vina ei, ci pentru că cei cărora le adresa cuvîntul n-au 
primit lumina ei în minte şi în inimă, ci s-au îmbogăţit numai prin li¬ 
teră cu o părere a luminii încît ceea ce socoteau că au, nu aveau cu 
adevărat 89 . Pe cît socotesc, aceasta o arată faptul că focul se vedea 
învăluind rugul, dar nu-'i împărtăşea lemnului simţirea căldurii lui. Iar 
că lumina legii le-a fost nefolositoare iudeilor, o spune lămurit Mîntu- 
itorul «Cercetaţi Scripturile, pentru că socotiţi că aveţi in ele viaţa 
veşnică. Şi acelea sint care mărturisesc despre Mine -, dar nu voiţi să 
veniţi la Mine, ca să aveţi viaţa veşnică» (Ioan 5, 39) 90 . Şi după pu¬ 
ţin, iarăşi zice către învăţătorii iudeilor şi către tot poporul : «Să nu 
socotiţi că vă voi piri pe voi la Tatăl ; este cine să vă pirască pe voi: 
Moise, în care voi aţi nădăjduit, căci dacă aţi fi crezut lui Moise, aţi 
ti crezut şi Mie ; căci acela a scris despre Mine. Iar dacă nu credeţi 
cuvintelor aceluia, cum veţi crede cuvintelor Mele ?» (Ioan 5, 45). Cei 
ce au respins prosteşte învăţăturile elementare date prin Lege, cum vor 
primi prin Hristos cele ce aduc cunoştinţa binelui desăvîrşit ? 

89. Legea era în sine plină de înţelesuri duhovniceşti şi de căldura dragostei 
lui Dumnezeu, dar iudeii nu se foloseau de ele, pentru că nu le căutau pe acestea 
în locul ei coborît între ei. Se mulţumeau cu litera legii, cu formele ei. 

90. Legea însăşi le-ar fi putut deschide iudeilor ochii să-L vadă pe Hristos şi 
să vină la El. Dar ei nu voiau să privească la înţelesul ei duhovnicesc, adine. Lu¬ 
mina ei le rămînea exterioară, nu pătrundea în ei. Cuvintele, regulile, jertfele erau 
treapta cea mai de jos a legii creşterii umanului, actualizării lui prin care se putea 
urca la treptele mai de sus, unde ar fi întîlnit pe Hristos, Fiul lui Dumnezeu făcut omul 
model. Era o treaptă transparentă spre treptele de sus. Dar pentru ei ea era opacă, 
nu-şi deschidea înălţimile, nu-i pătrundea cu lumina şi căldura iubirii dumnezeieşti 
a intenţiei dumnezeieşti ascunse în ea, intenţie care voia să-i ridice prin ea la uma¬ 
nitatea adevărată din întîlnirea cu El. 

Văzînd rugul aprins, dar nearzînd, deci neprimind focul în sine, 
fericitul Moise s-a mirat de ce nu ardea rugul. De fapt oricine se miră 
de nesimţirea totală a israeliţilor, care primind legea ca sprijinitoare 
şi ajutătoare şi îmbogăţindu-se cu lumina din ea, dar nesocotind-o pe 
urmă ca vrednică de vreun preţ, n-au primit ceea ce li s-a dat, în minte 
şi inimă, şi au rămas nefolosiţi. De aceea mintea lor e, pe drept cuvînt, 
moartă şi îngheţată. Căci aşa poate spune cineva şi despre ei, ca şi 
despre rug. Căci altfel s-ar fi înfierbîntat ca noi cu duhul. 

PALADIE : Bine zici. 

CH1RIL : Dar lucrul acesta pare să ne dea şi înţelegerea folositoare 
a altor înţelesuri. Dumnezeu le-a dat israeliţilor, care se gîndeau să 
iasă din pămîntul egiptenilor, (iar încă nu scuturaseră jugul robiei fără 
voie şi de aceea stîrneau minia stăpînitoruiui. Ceea ce s-a petrecut în 
rug ca un semn că vor fi cu mult mai presus şi decît focul şi le vor 
scăpa şi celor ce pot face nedreptate, după cuvîntul dumnezeiesc : «Nu 
te teme, căci cu tine sint. Flacăra, nu te va arde, rîurilc nu te vor aco¬ 
peri» (Isaia 43, 5). 

PALADIE : Pătrunzător e cuvîntul. 

CHIRIE : Aşadar, s-a uimit Moise de vederea aceasta şi a înaintat 
dorind să se apropie, «far cînd văzu Domnul că se apropie să vadă, 
l-a chemat din rug, zicînd : Moise, Moise. Iar el zise : Ce este ? Să nu 
te apropii aci, dezleagă încălţămintea din picioarele tale, căci locul aces¬ 
ta în care stai, e pămînf sfînf» (leş. 3, 4, ş.u.). Fericitul Moise e chipul 
(tipul), legii. Căci în descoperirea evanghelică fericitul Avraam zice : 
«Au pe Moise şi pe prooroci» fLuca 16, 29). Sau nu ţi se pare adevărat 
cuvîntul acesta ? 

PALADIE : Nicidecum. Moise e personificarea legii. 

CHIRIL : Deci a fost chemat Israil şi turma cea după lege şi de sub 
lege. «Căci Domnul Dumnezeul evreilor, zice, ne-a chemat pe noi» 
(leş. 3, 18). Şi a ascultat de Dumnezeu care l-a chemat, ca şi Moise. 
Căci au zis : «Toate cîte lc-a zis Domnul le vom face şi vom asculta» 
(leş. 24, 3). Dar puterea supunerii după lege nu era îndestulătoare pen¬ 
tru curăţire. «Căci sîngele taurilor şi şapilor nu poate ridica păcatele» 
(Evr. 10, 4). De aceea Moise e oprit să se apropie de Dumnezeu. « Să nu 
te apropii aci», zice. Căci nu te poţi apropia de bine, prin lege. Şi pu¬ 
terea vieţuirii potrivit lui Moise nu e în stare să ducă pe cineva la Dum¬ 
nezeu. Numai Hristos ne înfăţişează Lui prin sfinţire. Căci cei ce se 
sîrguiesc să se lipească de Dumnezeu Cel Sfînt, se cuvine să fie sfinţi. 
«Şi veţi fi sfinţi, zice, fiindcă Eu sfînt sînt» (Lev. 2, 4). 

Iar că modul vieţuirii după lege nu era cu totul fără prihană, a 
aflat-o îndată, spunîndu-i-se : « Dezleagă încălţămintea din picioarele 
tale ; căci locul în care stai, c pămînt siînt». A poruncit lui Moise, ves¬ 
titorul celor dumnezeieşti, să dezlege încălţămintea piciorului, ca să 
arate că mişcarea vieţii după lege, nu e încă curată, nici cu totul eli¬ 
berată de faptele stricăciunii şi ale morţii. Iar de la obiceiul elinilor, 
dumnezeiescul Moise ne-a învăţat că nu e îngăduit celui ce se află în 
rămăşiţele morţii şi stricăciunii să se apropie de Dumnezeu. Căci nu 
intrau în temple cei încălţaţi în picioare cu încălţăminte din animale 
moarte. Lucrul acesta era socotit de legile lor ca un fel de întinare. 

Dar legea n-a scăpat de moarte şi de stricăciune şi de cele ce pri¬ 
cinuiesc necurăţie, nici mişcarea vieţii după litera mozaică. Aceasta a 
făcut-o numai credinţa cea întru Hristos şi curăţirea atotdesăvîrşită 
a vieţuirii evanghelice. Sau nu spun adevărul ? 

PALADIE : Cum de nu ? 

CHIRIL : Iar dezlegîndu-şi Moise încălţămintea şi înaintînd şi ve¬ 
nind aproape, i-a grăit Dumnezeu : «Eu sînt Dumnezeul tatălui tău, 
Dumnezeul lui Avraam, şi Dumnezeul lui Isaac şi Dumnezeul lui Ia- 
cob. Şi şi-a întors Moise faţa sa, «căci se temea să privească înainte la 
Dumnezeu» (leş. 3, 6).Căci lepădînd cugetul mort şi străbătînd calea 
vieţii în Hristos, cu un picior curat şi liber, vom ajunge aproape de 
Dumnezeu, se înţelege după simţirea duhovnicească şi nu după distanţa 
în spaţiu. Pentru că cele petrecute cu Moise erau chipuri (tipuri) şi 
umbre. Şi aşa ne vom îmbogăţi cu cuvintele tainicei învăţături de sus 
şi vom aduna în noi cunoştinţa lui Dumnezeu, arătîndu-se nouă Tatăl 
în Fiul. Căci îl vom cunoaşte pe El neasemănat mai bine decît poporul 
de odinioară în persoana lui Moise. Pentru că acela şi-a întors faţa sa, 
fiindcă se temea sa privească înainte la Dumnezeu. Prin aceasta se 
arată neputinţa cugetării celor ce erau crescuţi de lege, de-a căuta în 
oarecare mod la Dumnezeu, s-au de-a vedea slava Lui, potrivit cu 
ceea ce se cîntă în Psalmi : «Să se întunece ochii lor ca să nu vadă» 
(Ps. 68, 24), sau cu cuvîntul : «Iată un popor nebun şi fără inimă ; ochi 
au şi nu văd» (Ier. 5, 21). Noi însă pătrunzînd cuvintele (raţiunile) 
firii negrăite, vom privi cu ochi curaţi şi luminaţi frumuseţea lui Dum¬ 
nezeu şi Tatăl, care străluceşte in Fiul 91 . 


91. Moise se întoarce ciad aude cuvîntul iui Dumnezeu. Căci el reprezintă pe 
Israil, care aude de la Dumnezeu cele ce vor fi, dar nu poate privi înainte ca să 
vadă pe Hristos. Noi însă care am cunoscut pe Hristos putem cunoaşte în El în 
mod clar pe Dumnezeu, ca Tată al Lui, făcîndu-se şi Tată al nostru. Evreii puteau 
şti că vor cunoaşte pe Dumnezeu din Hristos (din Mesia cel aşteptat). Ei trăiau din 
nădejde. Noi L-am văzut pe Hristos şi cunoaştem în El pe Dumnezeu Tatăl .Lui. Noi 
trăim prin vedere. 

Iudeilor care socoteau că au văzut pe Tatăl, Mîntuitorul le-a spus 
clar : « Nici chipul Lui nu l-aţi văzut, nici glasul Lui nu l-aţi auzit» 
(Ioan 5, 37). Dar lui Filip, cel iubitor de întrebări, şi mai gros la minte 
decît trebuia, dar care întreabă din iubire de învăţătură şi zice : «Doam¬ 
ne, arată-ne nouă pe Tatăl şi ne ajunge nouă», i-a răspuns Hristos : 
«De atita vreme sînt cu voi şi nu M-ai cunoscut pe Mine, Filipe ? Cel 
ce M-a văzut pe Mine, a văzut pe Tatăl. Nu crezi că Eu sînt întru 
Tatăl şi Tatăl întru Mine ?» (Ioan 14, 8—9). 

Că înţelegerea şi învăţătura dată prin porunca legii nu e în stare 
şi nici îndestulătoare pentru o vedere limpede şi fără prihană a lui 
Dumnezeu, vedem, ca într-o umbră şi ca într-o ghicitură şi prin cele 
două fiice ale lui Laban. Căci s-a scris că Laban avea două fete ; nu¬ 
mele celei mai mari era Lia şi numele celeilalte Rahila. Şi ochii Liei 
erau slabi. Iar Rahila era frumoasă la chip şi plăcută foarte la vedere. 
Şi o iubea patriarhul Iacob pe Rahila; totuşi a luat-o pe Lia înaintea 
ei (Fac. 29, 16 ş.u.). 

Trecînd de la chip (tip) la adevăr, poţi privi taina lui Hristos. Căci 
două sînt femeile chemate la căsnicia duhovnicească şi însoţite cu El. 
Cea dintîi a fost cea mai bătrînă, adică sinagoga Iudeilor, întemeiată 
prin Moise, către care a zis Dumnezeu prin glasul proorocului : «Iată 
nu sînt ochii tăi drepţi, nici inima ta frumoasă, decît spre lăcomia ta şi 
spre nedreptăţile tale şi spre a săvîrşi uciderea» (Ier. 22, 17). Cea 
de a doua e cea tînără şi mai frumoasă, adică Biserica din neamuri, 
către care dumnezeiescul David a zis : « Ascultă liică şi vezi şi pleacă 
urechea ta şi uită pe poporul tău şi casa tatălui tău ; căci a poftit îm¬ 
păratul frumuseţea ta» (Ps. 44, 12 —Î3J 92 . Către ea s-a spus şi cuvîntul : 
«Ochii tăi sînt ca ai porumbelului» (Cînt. 5, 12). Dar fumuseţea Bisericii 
e spirituală (inteligibilă) şi mai presus de lume. Căci scris este : «Toată 
slava fiicei împăratului, Esebon» (Ps. 44, 14). Iar Esebon înseamnă în- 
lăuntru, în limba evreilor. Căci nu poate fi prinsă cu ochii trupului, dar 
e uşor de văzut cu atingerile minţii curate. Sau nu e aşa ? 

PALADIE : Ba e tocmai aşa. 

CHIRIL : Aşadar, nu prin învăţătura dată de lege poate vedea cine¬ 
va frumuseţea dumnezeiască şi netulburată, ci mai degrabă în Hristos 
şi prin învăţătura dată de El. 

PALADIE : E adevărat. 


92. Dar Hristos nu cîştigă pe oameni la treapta mai înaltă, duhovnicească a Bi¬ 
sericii (Rahila), dacă nu se apropie întîi de starea lor mai coborîtă din Vechiul 
Testament (Lia). 

CHIRIL : De asemenea nu Moise sau legea a fost în stare să ne iz¬ 
băvească, Paladie, şi să ne scoată din mina şi din tirania diavolească, 
ci Stapînul lui Moise, adică Hristos, şi puterea tainei Lui. Aceasta se 
vede şi din următoarele : Dumnezeu zice : «Văz ind am văzut chinuirea 
poporului Meu în Egipt şi am auzit strigarea lor din pricina celor ce-i 
silesc la lucru. Căci ştiu durerea lor şi m-am coborît să-i scap pe ei 
din mina egiptenilor, să-i scot din pămîntul acela într-un pămînt bun 
şi bogat, într-un pămînt în care curge lapte şi miere». Şi adaugă îndată: 

«Şi acum iată strigarea fiilor lui Israil a venit la Mine. Şi Eu am văzut 
necazul lor, cu care îi chinuesc pe ei. Şi acum vino să te trimit la Fa¬ 
raon, împăratul Egiptului, ca să scoţi pe poporul Meu, pe fiii lui Israil 
din pămîntul Egiptului». La acestea Moise răspunde limpede şi hotărît : 
«Cine sînt eu ca să merg la Faraon, împăratul Egiptului şi să scot pe 
fiii lui Israil din pămîntul Egiptului?» (leş. 3, 7—11). 

Nu e limpede aci că chipul (tipul) şi refuzul lui Moise ne desco¬ 
pere o referire la ceea ce-i mai mare şi mai înalt, adică la Hristos ? 
Altfel ar fi fost absurd să spună : «Cine sînt eu ?» Căci e foarte uşor a 
scoate popoare şi a scăpa neamuri şi a le duce la libertate, dacă e în- 
frînt şi făcut neputincios cel ce ţine în robie, adică Satana. 

PALADIE : Foarte uşor. Drept ai spus. 

CHIRIL : Deci nu e oare cu totul uşor de văzut şi de aici că pricinui¬ 
torul mântuirii tuturor a fost Unul Născut ? Căci prin El ne-am izbăvit, 
cum zice proorocul : «Nu sol, nu înger, ci însuşi Domnul ne-a mîntuit 
pe noi» (Isaia 63, 9). 

PALADIE : De unde iei aceasta ? 

CHIRIL : Dumnezeul tuturor a poruncit limpede lui Moise să mear¬ 
gă fără întîrziere la fiii lui Israil şi să le spună deschis că luînd pe 
Dumnezeu, Care toate le poate, sprijinitor şi ajutător, se vor despovă¬ 
ra uşor de greutatea de purtat a robiei din Egipt şi se vor întoarce ia¬ 
răşi acasă ; şi ajungînd la libertatea părinţilor, vor locui pămîntul sfînt. 
Iar acolo se vor bucura din belşug de bunurile ce le va dărui El. Moise 
însă a răspuns şi a zis : «De nu vor crede mie şi nu vor asculta de gla- 
sul meu (căci vor zice : nu ţi s-a arătat ţie Dumnezeu), ce voi zice că¬ 
tre ei ? Şi i-a zis lui Domnul: Ce este aceasta din mîna ta ? Iar el a 
zis : toiag. Şi a zis : Aruncă-1 pe pământ. Şi l-a aruncat pe el pe pămînt. 
Şi s-a făcut şarpe. Şi a fugit Moise de el. Şi a zis către Moise : întinde 
mîna ta şi prinde-1 de coadă. Şi întinzînd mîna, l-a prins de coadă şi s-a 
făcut toiag în mîna lui» (leş. 4, 9 ş.u.). 


I 

PALADIE : Ce ciudată minune ! Dar te rog spune-mi ce vrea să 
însemne ? 

CHIRIL : îţi voi spune. Moise îşi dădea seama c ă israeliţii petre- 
cînd timp îndelungat între egipteni şi rostogolindu-se în tot felul de 
păcate şi îndulcindu-se cu dezmierdările ţării, aceleia, vor fi foarte ză- 
bavnici şi anevoie de întors la bunacuviinţă. Dar înţelegea limpede că 
de-1 vor vedea săvîrşind minuni, muncile lor îi vor împinge chiar fără 
să vrea spre ascultare. Căci plăcerea e cu adevărat un lucru din care 
anevoie se poate ieşi şi sălbăticia patimilor din noi nu e uşor de potolit. 
Dar cînd sudoarea chinieşte şi muncile apasă greu, cel ce făgăduieşte 
izbăvirea poate să înduplece pe oameni să dispreţuiască chiar şi cele 
mai mari păceri. Şi socotesc că şi Dumnezeu, Care are cunoştinţa a tot 
binele, a făcut atunci, cu un rost prea înţelept,ca să fie israeliţilor stă- 
pînirea egiptenilor greu de purtat şi preadureroasă, ca să-i facă uşor 
să plece. Aceasta pentru ca nu cumva, învăluiţi în plăcerile cu care 
au crescut, să fie învîrtoşaţi şi greu de condus şi dispreţuind harul ce¬ 
lui ce-i va chema la libertate, să îmbrăţişeze de bună voie robia, pre¬ 
ferind plăcerea de o clipă, puţinelor osteneli, ba să o socotească mai 
presus chiar decît bunurile de la Dumnezeu. 

Şi de fapt, după ce au ieşit cu bucurie de sub stăpînirea vechilor 
tirani, cînd petreceau în pustie şi erau hrăniţi cu cele de sus şi din 
cer, adică cu mana ce li se dăruia, îşi amintiră nu fără lacrimi de plă¬ 
cerile din Egipt, susţinînd că era cu mult mai bine şi mai plăcut pen¬ 
tru ei să fi murit, ospătîndu-se la mesele din Egipt. Astfel strigau co¬ 
pilăreşte : «Alai bine am fi murit loviţi de Domnul în Egipt, cînd şe¬ 
deam Ungă căldările cu carne şi mîncam pîine de ne săturam» (leş. 
16, 3). 

PALADIE : Bine zici. 

CHIRIL : Deci ştia Moise că le era de trebuinţă facerea de minuni 
pentru a se convinge că e trimis de Dumnezeu. De aceea zice : «De nu 
vor asculta de mine (căci vor zice : nu ţi s-a arătat Dumnezeu), ce voi 
spune către ei ?» Iar Dumnezeul tuturor porunci să se facă minunea în¬ 
dată ca o probă, spre a încredinţa, cred, mai întîi pe slujitor prin cer¬ 
care că săvîrşirea ei va fi şi altora, cum îi este lui, de ajuns pentru* a 
le dovedi în mod sigur că a fost chemat de Dumnezeu. Căci nu-i este 
nimănui propriu să poată preface firea lucrurilor în ceea ce voieşte, 
decît numai Făcătorului tuturor. Totodată a pus această faptă minunată 
ca o vestire prin ghicitură a mântuirii prin Hristos. Căci vom vedea în 

El refacerea firii omeneşti în starea străveche şi transformarea ei în 
ceea ce eram în Adam, îndată ce am fost aduşi la existenţă, pîn?. ce 
nu am fost lipsiţi de slava de sus şi de sfinţenie. 

PALADIE: Cum spui aceasta ? Căci nu e limpede cuvîntul. 

CHIRIL : Toiagul sau sceptrul nu ne este simbol al împărăţiei ? 

PALADIE: Ba da, deoarece unii din cei vechi se şi jurau pe el, 
cum spun, cei ce cîntă faptele elinilor. 

CHIRIL : Deci nu vei spune că era pom al raiului şi mai yechi de- 
cît tăierea cel ce se bucură de creşterea în grădină ? 

PALADIE : Ba voi spune. 

CHIRIL: Du-te atunci cu gîndul la străvechiul Adam şi cugetă 
toată omenirea în el ca într-o pîrgă şi rădăcină a neamului. Pe lingă 
aceasta gîndeşte-te că a fost făcut după chipul Ziditorului şi a fost 
pus să stăpînească peste pămînt; şi că se afla în mîna lui Dumnezeu, 
prin viaţa în sfinţenie, şi era ca un pom bine înflorit şi de viţă cu to¬ 
tul aleasă. Dar cînd, amăgit de răutatea şarpelui, a fost scos din cele 
de la început şi a fost văzut nesocotind porunca dumnezeiască, atunci 
smulgîndu-se din aşezarea şi rădăcina dinţii, s-a rostogolit din mîna 
Celui ce-1 susţinea în sfinţenie şi a lunecat pe pămînt, adică a căzut 
fără vlagă din înălţimea virtuţii, la o cugetare care îmbrăţişează cele 
trupeşti. Aşa s-a îmbolnăvit de o răutate neînfrînată, nemai deosebin- 
du-se, după părerea mea, întru nimic de şarpe. Aşa a fost dezbrăcat de 
împărăţia şi slava de la început şi a fost scos din rai şi din desfătare. 
Sau oare nu ni le-a spus acestea dumnezeiescul Moise 9r \ 

PALADIE : Fără îndoială că le-a spus. 

CHIRIL : Văzîndu-1 legiuitorul căzut la atîta rău, a fugit, aşa zicînd 
urînd viclenia aflătoare în el 96 . Pentru că a luat-o la fugă Moise, lă- 
sînd şarpele. Căci s-a scris : «Duhul Sfînt al înţelepciunii va fugi de 
vicleşug şi se va depărta de la gîndurile neînţelegătoare» (înţ. Solo- 
mon 1, 5). Fiindcă nu se împacă între ele sfinţenia şi necurăţia, lumina 
şi întunericul, dreptatea şi nedreptatea. 

PALADIE : Adevărat. 

CHIRIL : Aşadar căderea toiagului din mîna lui Moise înseamnă 
că omul făcut la început după chipul lui Dumnezeu, ca un pom al raiu- 

95. Adam este asemănat aci cu un pom bine înflorit, roditor, crescut din pă- 
mintul raiului. Am putea vedea în aceasta şi o înrădăcinare a lui în bine, dar şi 
într-o armonie cu tot universul. Pe urmă vine tăierea lui din bine, din armonia cu 
toate, apoi uscarea lui, lunecarea lui deplină din mîna lui Dumnezeu pe pămînt, în 
starea culcată şi în sfîrşit transformarea în şarpe veninos cu o mişcare şerpuitoare. 

96. Care om curat nu fuge de şarpe, sau de viclenia otrăvitoare a semnului sau 
în care o constată aceasta ? 

lui, şi aşezat în slava împărătească şi în mina Făcătorului, s-a rostogo¬ 
lit la pămînt pentru că a cugetat să aleagă cele trupeşti şi pentru rău¬ 
tatea lui ajunsă la culme, era ca un şarpe în ochii lui Dumnezeu. Dar 
aceasta s-a refăcut îndată în ceea ce era la început. Şi n-a mai fost 
şarpe, ci iarăşi toiag şi pom al raiului. Căci cînd a binevoit Dumnezeu 
şi Tatăl să readune (recapituleze) toate în Hristos şi să rezidească ceea 
ce a făcut la început, ne-a trimis din cer pe Unul Născut, mîna Lui cea 
dreaptă, cea care lucrează şi mîntuieşte toate cu adevărat, după cu- 
vîntul : «Dreapta Domnului a făcut putere, dreapta Domnului m-a înăl¬ 
ţat pe mine» (Ps. 117, 16). Şi atunci a prins omenirea care zăcea la pă¬ 
mînt şi a izbăvit-o din răutatea de fiară, arătată în viciu şi păcate, 
a ridicat-o iarăşi prin sfinţire la cinstea împărătească şi la blîndeţea 
virtuţii. Iar dînd celor ce cred în El vechiul loc de vieţuire, în per¬ 
soana tîlharului împreună spînzurat, ca pîrgii şi celui dintîi dintre oa¬ 
meni, i-a zis : «Amin, amin zic ţie, astăzi vei fi cu Mine in rai» (Luca, 
23, 43). 

PALADIE: Ne-ai dat o tîlcuire minunată şi dreaptă. Dar spu- 
ne-mi, te rog, pentru ce porunceşte să fie prins de coadă şi nu de cap 
sau de mijloc ? 

CHIRIE: Aşa trebuia, iubitule. Fiindcă era potrivit cu taina să fie 
prins de coadă şi nu de mijloc sau de cap. 

PALADIE : Cum aşa ? 

CHIRIL : Capul e ca un fel de început al întregului animal, iar coada 
e sfîrşitul. Să cugetăm aşadar pentru moment tot neamul omenesc ca 
fiind încă un animal. Deci l-a prins Hristos de coadă, adică de cei de 
la sfîrşit şi ultimii. Căci a venit în timpurile din urmă ale veacului. 
Dar precum Moise, deşi l-a prins de coadă, prefacerea a urcat prin 
fapta lui pînă la cap (căci s-a prefăcut în întregime şarpele în toiag), 
în acelaşi mod, deşi Hristos l-a prins în cei din urmă, dar refacerea 
prin har trece la tot neamul şi ajunge pînă la capul însuşi, adică la 
Adam. Căci scris este că plăcerea a murit şi a înviat Hristos, ca să 
domnească şi peste morţi şi peste vii (Rom. 14, 9). Aşadar, în cei de 
la sfîrşit se înfăptuieşte şi izbăvirea celor de la început 97 . 

97. Pe baza lui I Petru 3, 19, iconografia ortodoxă prezintă pe Domnul Hris¬ 
tos scoţînd pe protopărinţii Adam şi Eva din iad. Dar în general Biserica crede că 
drepţii Vechiului Testament, patriarhii şi proorocii au fost scoşi din iad şi mutaţi la 
rai de Hristos coborît cu sufletul la iad. Aci Sf. Chirii vorbeşte de trecerea mîntuirii 
de la cei din urmă... la tot neamul». Este implicată aci importanţa rugăciunii celor 
vii pentru înaintaşii lor morţi. Cei vii au o datorie de recunoştinţă pentru toţi înain¬ 
taşii lor. De la ei am primit nu numai păcatul strămoşesc şi multe porniri spre păcat, 
ci şi multe bune pentru care au o datorie de recunoştinţă : ostenelile de a-i creşte, 
de a le face drum în viaţă etc. Se cuvine deci ca valul mîntuirii de care se bucură 
ei în Hristos, să întoarcă şi pe aceia. Dar Hristos poartă în umanitatea primită 

PALADIE : Cuvîntul pare adevărat şi istorisirea nu e străină de el. 

CHIRIL : El a fost cu totul întărit spre a crede în aceasta şi prin 
alte două semne ale puterii dumnezeieşti. Căci s-a scris îndată : «Şi 
ii zise lui Domnul : Bagă mina ta în sinul tău. Şi a băgat mina sa in 
sin şi a scos mina sa din sinul său şi s-a făcut mina lui albă ca zăpada 
de lepră. Şi a zis iarăşi: Bagă mina ta în sinul tău. Şi a băgat 
mina sa în sinul său şi a scos mina sa din sinul său şi iarăşi s-a resta¬ 
bilit în culoarea trupului său» (leş. 4, 6 s.u.). Observă deci o altă faptă 
dumnezeiască şi vrednică de minunare, cuprinzînd aceeaşi descoperire 
a tainei lui Hristos ca şi cea dintîi. 

PALADIE : Te rog lămureşte-o. Căci încă nu înţeleg. 

CHIRIL: Lepra e o boală a trupului, care întrece puterea medici¬ 
lor şi nu poate fi învinsă de ei. Iar leprosul e întinat şi necurat, după 
porunca de odinioară dată prin Moise, ba e urită şi celor ce ţin obice¬ 
iurile elinilor. Căci cel ce pătimeşte de ea e oarecum pe jumătate mort; 
iar cadavrul e dezgustător şi necurat. Astfel putinţa de-a tămădui un 
lepros s-a socotit ca un lucru mai presus de fire şi dincolo de măsu¬ 
rile noastre, şi deci s-a recunoscut numai firii şi lucrării dumnezeieşti şi 
negrăite. De aceea s-au minunat de Hristos cînd a grăit cu putere 
către cel plin de lepră; «Voiesc, curăţeşte-te» (Matei 8, 3). Căci gla¬ 
sul atoatefăcător, care a sculat şi morţii din morminte, şi e mai pre¬ 
sus de moarte şi de stricăciune, a împlinit minunea cu acela. 

Deci a poruncit să-şi ascundă mîna în sîn, apoi dezbrăcînd-o pe 
aceea de învelişul sinului, a arătat-o întreagă leproasă. Ascunzînd-o 
iarăşi a doua oară, în sîn, o arată îndată izbăvită de boala ce i-a ve¬ 
nit. Din aceasta israeliţii aveau să înţeleagă că cel înzestrat cu o pu¬ 
tere tainică şi negrăită, va putea apăra pe cei nedreptăţiţi şi pe cei 
supuşi fără cruţare silniciilor egiptenilor. Dar această explicare nu e 
cea adîncă, ci cea care ţine seama de istorie. Socotesc însă că scrutînd 
cu stăruinţă înţelesul locului, trebuie să căutăm să aflăm ce a însem¬ 
nat ascunderea mîini în sîn şi pentru ce s-a umplut de lepră ; pe lingă 

de El multe trăsături pozitive ale înaintaşilor Săi. De aceea sînt pomeniţi aceştia în 
prologul Evangheliei rie la Matei şi Luca. Există o anumită solidaritate între gene¬ 
raţii. De la cele trecute vin daruri şi influenţe bune şi rele la cele următoare şi de 
la acestea se întoarce valul ajutător al rugăciunilor la cele trecute. Solidaritatea nu 
e numai între contemporani, ci şi între generaţiile ce se succed. Dumnezeu Cel per¬ 
sonal care dă legea Vechiului Testament, spre deosebire de zeii păgîni ai naturii, e 
un Dumnezeu al istoriei. El se adresează poporului Israil ca întreg. Evreii ţin minte 
binefacerile făcute cu înaintaşii lor ca naţiune şi cum au răspuns ei lui Dumnezeu. 
Ei moştenesc credinţa lor. Se simt solidari cu ei. De aceea, deşi risipiţi în toată 
lumea de două mii de ani, Evreii nu se topesc în alte naţii. Dreapta credinţă în 
Hristos ne ajută şi pe noi să rămînem soldari cu înaintaşii. Iar la aceasta ne ajută 
pomenirea lor «în neam şi neam». în identitatea credinţei se valorifică istoria, în ea 
se răscumpără strămoşii, ne mîntuim împreună cu ei. 


^ — SI. CHIRIL 

acestea, care este modul curăţirii. Căci băgînd mina iarăşi în sîn, a 
izbăvit-o de boală. 

PALADIE : Bine zici. Căci cercetarea fiecăreia din acestea nu pu¬ 
ţin ne va folosi. 

CHIRIL : Aşadar, după părerea mea, aceasta arată ca într-o umbră, 
acest înţeles minunat. Pînă ce omul făcut după chipul dumnezeiesc era 
ocrotit în sinul lui Dumnezeu şi nu călcase încă porunca dată, acoperit 
de grija şi iubirea Lui, vieţuia curat şi sfinţit şi necunoscînd moartea. 
Dar după ce a ieşit de sub acoperămîntul şi iubirea lui Dumnezeu prin 
aplecarea spre rău, s-a vădit făţiş întinat şi spurcat şi bolind de necu- 
răţia morţii. Prinzîndu-ne apoi iarăşi Dumnezeu şi Tatăl în Hristos şi 
învăluindu-ne în harul dumnezeiesc şi avîndu-se oarcemu în sîn prin 
înfiere 98 , am lepădat omorîrea venită din vechiul blestem şi ne-am 
întors la starea de la început. Căci s-a scris despre mina lui Moise, 
că «s-a restabilit în culoarea trupului său». 

PALADIE : Foarte frumos ai spus. 

CHIRIL : Dar şi un al treilea semn striga din acest prilej cu toată 
limpezimea şi claritatea taina lui Hristos. Căci a spus Dumnezeu ia¬ 
răşi către Moise : « Iar de nu vor crede ţie şi nu vor asculta nici de 
glasul semnului dinţii, vor crede ţie pentru glasul semnului al doilea». 
Şi ce este acesta, lămureşte zicînd : «Şi va fi de nu vor crede acestor 
două semne şi nu vor asculta nici de glasul tău, vei lua din apa rîului 
şi vei vărsa pe uscat şi va fi apa pe care o vei lua din rîu, sînge pe us¬ 
cat» (leş. 4, 9). Cel din urmă semn a fost lumii moartea lui Hristos şi 
curăţirea prin apă şi prin sînge aflîndu-se alăturea, se înţelege, şi 
sfîntul Trup, ceea ce este arătat prin uscat. Că nouă ni s-a dat apa şi 
sîngele sfintei coaste, care a fost străpunsă cu suliţa, n-o mai spun, 
liind prea cunoscută tuturor. Iar că moartea Mîntuitorului s-a făcut 
semn, ar putea afla cineva limpede din Sfînta Scriptură. Căci fariseii 
cei atoatecutezători, cu toate că se făcuseră înainte multe minuni, ca 
şi cînd nu s-ar fi făcut nici una, au venit la Mîntuitorul zicînd: «Invă- 
ţătorule, vrem să vedem semn de la Tine» Iar El zise : «Un neam vi¬ 
clean şi destrînat cere semn şi semn nu i se va da, decît numai sem¬ 
nul lui Iona, proorocul. Căci precum a fost Iona în pîntecele chitului 
trei zile, aşa va fi şi Fiul Omului în inima pămîntului trei zile şi trei 
nopţi» (Matei 12, 38—40). 


98. Se afirmă că mîntuirea ne vine din reintrarea în legătură cu Dumnezeu în 
Hristos, ca o scăpare de moarte, nu este o declarare juridică a noastră scăpaţi de 
vină, ca în catolicism şi mai ales în protestantism. Ea este intrarea în relaţia de iu¬ 
bire a noastră cu Dumnezeu ca fii, în baza faptului că Fiul lui Dumnezeu se face 
prin întrupare Fratele nostru. 


<i 

Aşadar, cel dintîi ajutor dat omenirii în Hristos a fost prin legea 
iui Moise. «Căci legea s-a dat spre ajutor», după glasul proorocului 
(Isaia 9). Moise a prins-o pe aceasta de coadă. Căci a doua curăţire 
iarăşi în Hristos a fost prin sfinţii prooroci şi prin glasul şi vestirea lui 
Ioan. Aceia spuneau : « Spălati-vă, faceţi-vă curaţi» (Isaia 1, 16). Iar 
loan chema la botezul pocăinţei. Iar al treilea semn, care e şi cel din 
urmă, e moartea lui Hristos, în care e şi credinţa. «Căci de nu vor 
crede ţie, zice, şi nu vor asculta nici de glasul semnului dintîi, vor 
crede glasului semnului al doilea». Vezi că zice că credinţa va urma 
nu semnului dintîi, adică nu ajutorului prin lege, nici curăţirii prin 
cel din mijloc, adică celei prin sfinţii prooroci şi prin Ioan, ci numai 
glasului semnului din urmă. Căci taina lui Hristos nu e fără glas, ci 
cheamă pe toţi din tot pămîntul printr-o propovăduire înaltă şi fier¬ 
binte la curăţirea prin apă şi sînge şi la redobîndirea vieţii prin îm¬ 
părtăşirea de sfîntul trup. 

Deci legea a slujit prin prevestirile despre Hristos, dar ea nu este 
în stare să poată mîntui pe vreunii ". Socotesc că cineva l-ar putea 
arăta chiar pe Moise mărturisind-o limpede şi aceasta prin ceea ce se 
scrie în locul de faţă. Căci deşi Dumnezeu îi spusese : «Voi ii cu tine» 
şi îl încredinţase mai înainte prin fapte minunate, el s-a rugat zicînd : 
«Doamne, nu sînt destoinic, cum n-am fost nici înainte de ieri, nici 
înainte de alaltăieri, nici de cînd ai început să grăieşti slugii Tale. Sînt 
slab la glas şi greu la limbă. Şi a zis Domnul către Moise : Cine a dat 
gură omului şi cine a făcut pe om mut şi surd, cu vedere sau orb ? Nu 
e Domnul Dumnezeu ? Şi acum mergi şi Eu voi deschide gura ta şi te 
voi învăţa pe tine cele ce vei avea să le grăieşti. Şi a zis Moise .- Mă 
rog, Doamne, alege pe altul mai puternic pe care îl vei trimite» (leş. 
4, 10—13). 

De fapt legea nu a avut tăria şi nu a fost îndestulătoare spre a 
putea mîntui pămîntul şi a scoate pe om din tirania diavolului. Moise 
îşi dădea seama că e slab la glas şi greu la limbă, mai ales de cînd 
începuse să grăiască cu el Dumnezeu şi-i poruncise să vorbească des¬ 
pre El. Căci îi spusese : «Aşa vei spune fiilor lui Israil : Eu sînt Cel 
ce sînt. Acesta este numele Meu» (leş. 3, 14). Cu adevărat legea a fost 
prea greoaie la limbă spre a putea articula cum se cuvine învăţătura 
despre Cei ce este. Şi nu a fost în stare să ridice mintea la firea cea 
mărită, prea închinată şi negrăită, cea închinată în Sfînta Treime. 

99. Legea are rost profetic. Ea vesteşte mîntuirea ce va veni prin Hristos, dar 
nu mîntuieşte ea însăşi. Ea e primul semn al grijii lui Dumnezeu fată de noi. Proo¬ 
rocii îndeamnă la pocăinţă, căci vine la oamenii care au văzut că nu pot scăpa prin 
lege de păcat şi de moarte. Ei sînt pregătiţi prin prooroci şi mai mult pentru pri¬ 
mirea lui Hristos. Apoi vine Hristos însuşi ca Mîntuitor. 

Pe lîngă aceasta, fiind slabă la glas, deabia a putut grăi israeliţilor, 
fiind auzită numai în Iudeea, propovăduirea ei neajungînd, aşa zicînd, 
nici măcar la urechea celorlalte neamuri 10 °. 

De aceea, cunoscînd de mai înainte dumnezeiescul Moise, pe Cel 
ce va fi în stare să întipărească în mod corespunzător şi luminos în 
auzitori învăţătura despre Dumnezeu şi să o propovăduiască uşor în¬ 
tregii lumi, adică pe Hristos, zice : *Mă rog, Doamne, alege pe altul 
puternic, pe care îl vel trimite». Căci Hristos este Cel cu adevărat pu¬ 
ternic, Care la vremea cuvenită va fi ales spre aceasta după bunăvoin¬ 
ţa lui Dumnezeu şi Tatăl, după cum s-a prevestit prin lege. 

Iar refuzul lui Moise, chiar şi după făgăduinţa lui Dumnezeu şi 
după arătarea multor semne, e chipul (tipul) lui Israil cel zăbavnic şi 
care a refuzat slujirea dumnezeiască şi evanghelică şi ascultarea de 
Hristos. Căci după nenumăratele cuvinte despre credinţă şi după ară¬ 
tarea atîtor semne, ei au păstrat neascultarea şi au rămas necredin¬ 
cioşi. Şi refuzul lui Moise e îndoit. Căci în două rînduri a fost Israil 
greu de ţinut în frîu şi greu de condus : prin Moise şi Iisus Navi şi 
Judecători, şi după aceea îndată, a doua oară, în vremea cînd au fost 
trimişi proorocii şi Ioan, care stă la mijloc între apostoli şi prooroci. 
Căci el a fost sfîrşitul slujirii prooroceşti şi oarecum începutul strălu¬ 
cirii apostolice. 

Dar refuzul lui Moise a provocat mînia lui Dumnezeu. De aceea a 
trecut la lucrarea unei alte iconomii, prin care avea să mîntuiască pe 
cei supuşi stăpînirii egiptenilor. «Şi mîniindu-se Domnul pe Moise, a 
zis: Au nu e Aaron fratele tău, levitul ? Ştiu că el grăind va grăi în 
locul tău şi iată el va ieşi întru întîmpinarea ta şi văzîndu-te se va 
bucura întru sine. Şi vei grăi către el. Şi vei da cuvintele tale în gura 
lui. Şi Eu voi deschide gura ta şi gura lui şi vă voi învăţa pe voi ce 
să faceţi. Şi el va vorbi pentru tine către popor. Şi el va fi gura ta. 
Iar tu vei fi lui în cele către Dumnezeu» (leş. 4, 14). 

Legea nemulţumind prin slăbiciunea ei şi israeliţii arătîndu-se 
neascultători, s-a adăugat Hristos, adevăratul Levit, Marele Arhiereu, 


100. Legea fiind greoaie în cuvînt, nu putea prezenta înalta învăţătură despre 
Dumnezeu Cel în Treime. Şi fiind slabă, nu se putea face auzită şi de celelalte nea¬ 
muri. Nu avea în ea căldura care să prezinte pe Dumnezeu ca iubitor al tuturor po¬ 
poarelor. Nu prezenta învăţătura despre Dumnezeu şi despre destinaţia omului la un 
nivel spiritual convingător pentru orice om. Era împovărată de mentalitatea unui ex¬ 
clusivism iudaic. Numiai prezentînd poporului evreu pe Dumnezeu în acest mod, 
putea cîştiga acest popor pentru El. Dar aceasta însemna şi o prezentare a lui Dum¬ 
nezeu la un nivel coborît, nedeplin corespunzător Lui. Dacă Dumnezeu este «Cel ce 
este» cu adevărat, El e Creatorul întregii existenţe în modul diferenţiat, cum e lu¬ 
mea, şi iubitorul tuturor oamenilor. 

pus în rîndul celor de sub lege, ca frate pentru omenitatea Sa, care a 
grăit lui Moise ca Dumnezeu, dar a fost învăţat de Tatăl după chipul 
proorocilor, cu toate că era Domn. « Prooroc voi ridica lor din rîndurile 
lor ; şi voi pune cuvintele Mele in gura Lui ; şi va grăi lor după cum 
le voi porunci lor» (Deut. 18, 18). Dar a spus şi Hristos Însuşi : «De la 
Mine nu voi grăi ; ci Tatăl, Cel ce M-a trimis pe Mine, Acela Mi-a dat 
Mie poruncă ce să spun şi ce să grăesc» (Ioan 12, 10). Aşadar, Hristos 
a grăit poporului şi s-a făcut lui Moise gură, tîlcuindu-ne nouă legea 
duhovniceşte 101 . Iar Moise îi este Lui iarăşi gură în cele despre Dum¬ 
nezeu. Moise apare într-un fel mai aproape de Dumnezeu, deoarece 
Emanuil s-a făcut sub lege (Rom. 5, 17) şi a făgăduit să păstreze cele 
date prin preaînţeleptul Moise l02 , zicînd : «Să nu socotiţi că am venit 
să stric legea sau proorocii ; n-am venit să o stric, ci să o plinesc» 
(Matei 5, 17). Aşadar Hristos este învăţătorul, adevăratul tîlcui- 
tor, făcînd luminoase cele ale legii, exprimate într-o limbă lă¬ 
murind şi printr-o tîlcuire atotrăsunătoare rostirea neclară a literei. 
Căci legea se arată duhovnicească în Hristos şi propovăduirea Lui o 
soră cu propovăduirea veche (Evr. 7, 11). Pentru că Aaron era frate al 
lui Moise. 

PAL ADIE : Deci legea a fost slabă prin ea însăşi, pentru că n-a 
desăvîrşit nimic. 

CHIRIE : Aşa spun. Iar micimea vieţuirii după lege o poate vedea 
cineva şi din următoarele. Căci s-a scris : «A plecat Moise şi s-a întors 
la Ietro, socrul său şi a zis : Voi merge şi mă voi întoarce la fraţii mei 
cei din Egipt. Şi voi vedea de mai trăiesc. Şi a zis Ietro lui Moise : Mergi 
sănătos. Iar după zilele acelea multe, a murit împăratul Egiptului. Şi a 
zis Domnul către Moise în Madian : Mergi, du-te în Egipt, că au murit 
toţi cei ce căutau sufletul tău. Şi luîndu-şi Moise femeia şi copiii, i-a 
pus pe asini şi s-a întors în Egipt» (leş. 4, 18—19). 

PALADIE: Şi ce înseamnă acestea ? Căci nu înţeleg. Spune, ce 
învinuire ar putea aduce cineva, cu dreptate, vieţii după lege ? 

CHIRIL ; Ar putea-o vedea cineva, Paladie, încărcată de multe scă¬ 
deri, dacă ar privi mai pătrunzător în înţelesurile acestui text. Căci 
trimis la această slujire, dumnezeiescul Moise nu porneşte îndată la 
drum, părăsind cele din lume, ci se împarte şi grijii trupeşti şi împărtă¬ 
şeşte neamurilor vestea plecării. Şi nu a ieşit din ţinutul madianiţilor 

101. Hristos a tîlcuit pe Moise, arătînd mai limpede voia lui Dumnezeu ascunsă 
In lege. 

102. Iisus făcîndu-Se om, S-a aşezat sub legea dată prin Moise, dar ca să-i des¬ 
copere înţelesul mai adînc. Deci şi Moise a grăit lui Hristos, sau Hristos a primit 
ale Tatălui Său spuse întîi prin Moise. 

pînă ce nu a aflat de moartea tiranului egiptenilor. Căci se temea tare 
de moarte. De abia după ce a scăpat de aceste temeri, prin vestire din 
partea lui Dumnezeu luîndu-şi femeia şi copiii a coborît în Egipt, spre 
a împlini cele poruncite. Acestea sînt chipul (tipul) vieţii de sub lege, 
împărţită oarecum între cele dumnezeieşti şi cele omeneşti şi privind 
spre amîndouă. Căci ea nu e liberă de grija pămîntească şi lumească, 
nici cu totul sfîntă. Petrecerea evanghelică însă nu se dăruieşte nici¬ 
decum şi celor ce sînt ale trupului, adică în lucrurile din lume. Ci îi 
dăruieşte în întregime lui Dumnezeu pe cei ce s-au supus lui Hristos. 
«Căci cei ce sînt ai iui Hristos şi-au răstignit trupul împreună cu pati¬ 
mile şi cu poftele» (Gal. 5, 24). De aceea cînd unul dintre ucenici a ve¬ 
nit la Iisus şi a zis : Invăţătorule, îngăduie-mi să merg să îngrop pe 
tatăl meu», a aflat că toată vieţuirea trebuie să-i fie sfîntă, auzind ; 
« Urmează Mie şi lasă pe morţi să-şi îngroape morţii lor» (Matei 8, 21— 
22). Dar scrie şi dumnezeiescul Pavel într-una din Epistole : «Cînd a 
binevoit Dumnezeu să descopere pe Fiul Său întru mine, ca să-L bine- 
vestesc pe El între neamuri, îndată n-am mai primit sfat de la trup şi 
sînge» (Gal. 1, 16). Moise se sfătuieşte însă. Căci este împărţită, precum 
am zis, viaţa cea după lege, şi stă încă şi sub frica morţii 103 . Fiindcă 
Moise se temea să coboare în Egipt, păzindu-se de moarte. Dar şi aceas¬ 
ta a fost desfiinţată în Hristos. Şi o va adeveri aceasta sfîntul Pavel, zi- 
cînd despre Hristos şi despre noi : « Deoarece pruncii s-au făcut parte 
trupului şi sîngelui, şi El S-a împărtăşit, de asemenea, de ele, ca prin 
moarte să surpe pe cel ce are stăpînirea morţii, adică pe diavolul, şi să 
izbăvească pe cei ce prin frica morţii erau supuşi toată viaţa robiei 
(Evr. 2, 14—15) 104 . 

De aceea mintea sfinţilor înfruntă cu curaj şi moartea însăşi. Căci 
iarăşi spune Pavel : «Că mie a vieţui este Hristos şi a muri dobîndă» 
(Filip. 1, 21). Şi iarăşi : «Cine ne va despărţi pe noi de dragostea lui 
Hristos ? Necazul, strîmtoarea, prigonirea, foamea, golătatea, primej¬ 
dia, sau sabia ?» (Rom. 8, 35). Că viaţa după lege e stăpînită de spai¬ 
mele morţii, dar a scăpat-o de ele vieţuirea de laudă în Hristos ; 
aceasta o arată limpede Sfîntă Scriptură care spune că : «moartea a 

103. Cei de sub lege erau stăpîniţi încă de frica morţi, căci nu cunoşteau încă 
pe Hristos Cel înviat. De aceea şi Moise se sfătuieşte cu trupul şi cu sîngele dacă 
trebuie să primească trimiterea lui Dumnezeu. Sf. Ap. Pavel nu mai primeşte însă 
sfat de la ele, pentru că el ştia de Hristos Cel înviat şi biruia frica aceasta de moarte. 

104. Frica morţii ţinea înainte de Hristos pe oameni robi grijii de trup, ca să 
amîne moartea cît mai mult. Iar prin aceasta îi ţinea robi diavolului care se folo¬ 
sea de frica de moarte a oamenilor în ispitele lui. Diavolul are stăpînirea morţii în 
sensul că se foloseşte de ea pentru a stăpîni pe oameni. Domnul Hristos biruieşte 
moartea şi prin aceasta şi puterea diavolului. 

împărăţit de la Adam şi pînă la Moise» (Rom. 5, 14) 105 . Dar Cel ce a 
nimicit moartea şi a scuturat stăpînirea stricăciunii, izbăvind deodată 
cu cei ce cred şi pe cei crescuţi de lege, nu e altul decît singur Domnul 
nostru Iisus Hristos. «Căci nu sol, sau Înger, ci Însuşi Domnul i-a mîn- 
tuit pe ei», după cuvîntul proorocesc (Isaia 43, 9). Taina aceasta o poţi 
vedea iarăşi foarte limpede, ca în chip (tip), în cele petrecute cu feri¬ 
citul Moise. Căci plecînd el din ţinutul madianiţilor şi grăbindu-se spre 
Egipt, a zis Dumnezeu : « Mergînd tu şi întorcîndu-te în Egipt, vezi 
toate semnele, ce le-am dat în mîinile tale, să le iaci înaintea lui Fa¬ 
raon». Şi după altele : «Şi a fost pe cale unde a poposit, l-a întîmpinat 
pe el îngerul Domnului şi căuta să-l omoare pe el. Şi luînd Sciora o 
piatră ascuţită a tăiat netăierea împrejur a iiului ei şi a căzut la picioa¬ 
rele lui şi a zis : a stătut sîngele tăierii împrejur a copilului meu» (leş. 
4, 21, 24—25). Oare îţi trebuie multe cuvinte spre înţelegerea acestui 
lucru ? Sau îţi este limpede înţelesul ? 

PALADIE : Nu-mi este nicidecum. Nu înţeleg de loc, ce se arată 
prin întîmplare, ca într-o umbră 106 . 

CHIRIL : Oare nu vei recunoaşte, prietene, adevărul că firea ome¬ 
nească a căzut sub stăpînirea morţii în urma vechiului blestem ? Căci 
către noi toţi s-a zis lui Adam, ca începutului şi rădăcinii celei mai 
dintîi a neamului : « Pâmînt eşti şi în pămînt te vei întoarce» (Fac. 3, 19). 

PALADIE ; Foarte adevărat. 

CHIRIL : Deoarece s-a întîmplat aşadar ca rcdăcina neamului să se 
îmbolnăvească de moartea izvorîtă din păcat, în mod necesar a trecut 
lucrul acesta şi la noi înşine şi împreună cu rădăcina s-au veştejit 
şi mlădiţele care au odrăslit din ea. Căci pomul corupt are şi rodul 
corupt. Aşa «a împărăţit moartea peste toţi pînă la Moise», adică 
pînă la timpurile legii. Iar chipul clar şi vădit al faptului că moartea 
a avut putere pînă la Moise şi. că cele omeneşti au fost su¬ 
puse stricăciunii, e pornirea îngerului împotriva lui Moise. Dar l-a 
domolit pe nimicitor şi l-a alungat de la Moise, casnica şi soţia Se- 
fora, tăind copilul împrejur cu o pietricică şi rugîndu-se şi zicînd : «A 
stătut sîngele copilului meu». A stătut sîngele, zice, nu pentru că a în¬ 
cetat curgerea sîngelui, Căci nu cred că aceasta l-a abătut pe nimicitor 
de la voinţa de a ucide. Ci a zis oarecum : S-a făcut şi s-a împlinit 

105. Pînă la Moise sau pînă la legea dată prin el, inclusiv. 

106. Sf. Chirii ca şi ceilalţi Părinţi, urmînd Sf. Ap. Pavel (Evr. 10, 1), folosesc 
cuvîntul, umbră sau chip (tip) pentru relaţia celor din lege cu cele aduse de Hris¬ 
tos. Toate sînt umbre anticipate ale realităţii adevărate ce vor veni. Dar ele sînt pe, 
de parte inconsistente, pe de alta n-ar putea fi dacă n-ar fi proiectate de realita¬ 
tea ce va veni. Deci ele sînt dovada realităţii viitoare. Şi umbra cuiva deşi nu-1 redă 
deplin clar, totuşi e întrucîtva un chip al acelei realităţi. 

ceea ce vrea Dumnezeu, adică tăierea împrejur a copilului. E ca şi 
cum ar zice cineva : A stat chipul (tipul) acestui lucru, adică a stat 
raţiunea privitoare la el, în loc de : a ajuns la capăt şi s-a împlinit. 

PALADIE : Dar ce vom înţelege prin Sefora ? Şi ce e pietricica 
şi tăierea împrejur făcută de ea ? Şi cum a fost domolit dumnezeiescul 
înger şi a scăpat Moise de moartea ce-1 ameninţa şi cu care era dator, 
prin tăierea împrejur a îngerului ? 

CHIRIL : Locul e neclar şi înţelesul celor întrebate e cu adevărat 
greu de aflat. Dar încrezător în Dumnezeu, voi spune, pe cît îmi va fi 
cu putinţă. Sefora fiind fiica preotului din Madian (care era de neam 
străin şi nu din sîngele lui Israil), e chipul (tipul) şi faţa (reprezentan¬ 
ta) Bisericii alcătuită din neamuri, fiind chemată la Dumnezeu de la 
slujirea lumească. Către ea s-a spus prin glasul lui Da\dd : «Ascultă 
fiică şi vezi şi apleacă urechea ta şi uită de poporul tău şi de casa ta¬ 
tălui tău, că a poftit Împăratul frumuseţea ta, că El este Domnul tău , 
(Ps. 44, 11—12). A fost chemată deci să urmeze legii şi să fie soţie lui 
Moise, pedagogului care o călăuzeşte bine spre taina lui Hristos (Evr. 
5, 1). Căci legea este învăţător elementar şi introduce în începuturile 
cuvintelor lui Dumnezeu şi pune în noi, prin ghicituri şi umbre, cuno¬ 
ştinţa tainei lui Hristos. De aceea a spus Hristos iudeilor care nu cre¬ 
deau lui Moise cel preasfînt : «Sau socotiţi că Eu vă voi piri pe voi la 
Tatăl? Este cine să vă pîrască, Moise, in care voi aţi nădăjduit. Căci 
dacă aţi fi crezut lui Moise, aţi fi crezut şi Mie. Că a scris acela des¬ 
pre Mine» (Ioan 5, 45—46). 

Deci dacă Sefora e înţeleasă de noi ca faţă a Bisericii din nea¬ 
muri, desigur primul născut din ea va fi înţeles ca chip (tip) al poporu¬ 
lui cel nou, al credincioşilor ce primesc prin Duh pruncia în Hristos şi 
îl nasc din nou pentru Dumnezeu. Pe aceştia David i-a numit popor ce 
se zideşte (Ps. 102). Aşadar, pruncul de curînd născut în Hristos, adică 
poporul nou, înlătură moartea prin tăierea împrejur a credinţei. Căci 
pietricica este simbolul firii necorupte, a cărei tărie şi soliditate e in¬ 
dicată prin piatra dură. De aceea Iisus Navi trecînd pe israeliţi Iorda¬ 
nul, i-a tăiat împrejur cu cuţite de piatră (Iosua 5), preînchipuind tăie¬ 
rea împrejur în Hristos prin duh. Căci piatra e Hristos, pe care îl pre- 
închipuie, cum am spus adineaori, piatra care taie împrejur pe copilul 
Seforei. Iar timpul în care s-a depărtat moartea şi îngerul care căuta 
să ucidă pe Moise, cinstind taina tăierii împrejur, ne arată prin ghici- 
tură că moartea s-a depărtat nu numai de la cei învredniciţi de tăierea 
împrejur în Hristos, ci lucrul acesta, adică taina lui Hristos, a ajutat 
şi părinţilor. Căci precum toţi am murit în Adam, aşa şi harul cel prin 
Hristos a fost dat la toţi. Căci pentru aceasta a murit, ca să domeanscă 


I 

şi peste morţi şi peste vii. Aşadar în timpul tăierii împrejur a poporului 
cel nou, s-a dobîndit şi viaţa părinţilor 107 . Căci trăiesc lui Dumnezeu 
prin faptul că vor trăi 108 . Aceasta ne-a spus-o şi sfîntul cuvînt (Ma¬ 
tei 22, 24). 

în timpul tăierii împrejur, în Duh, e timpul prezenţei lui Hristos, 
Care deşi ca Dumnezeu e mai vechi ca Moise, totuşi este al doilea şi 
după el, întrucît a venit ca om pentru slujirea noastră. Căci observă că 
Dumnezeu a ales întîi pe Moise şi apoi a adăugat pe Aaron. Acesta pre- 
încbipuieşte că arătarea lui Hristos a fost a doua în timp faţă de trimi¬ 
terea şi slujirea lui Moise. Dar Hristos, măcar că este egal cu Moise 
pentru omenitate, pe care a asumat-o, are faţă de el o superioritate 
dumnezeiască şi neasemănată pentru faptul că S-a născut din Tatăl. 
Dar dacă vrei, să vedem şi aceasta din Sfînta Scriptură. « Au făcui, zice. 
Moise şi Aaron, precum le-a poruncit lor Domnul, aşa au făcut. Şi Moi¬ 
se era de optzeci de ani, iar Aaron, fratele lui, de optzeci şi trei de ani, 
cînd au grăit către Faraon» (leş. 7, 6—7). Auzi că amîndoi erau egali, 
întrucît ajunseseră la optzeci de ani. Dar Aaron deşi era mai bătrîn ca 
Moise cu trei ani, totuşi a intrat după el în slujire. Aşa şi Hristos a fost 
egal într-o privinţă cu Moise, pentru omenitate şi al doilea în slujire, 
dar mai înainte şi mai presus de el prin Dumnezeire şi prin slava Sfin¬ 
tei Treimi. 

PALAD1E : Tîlcuirea e limpede şi lămurită. 

CHIRIL : Dar oare în afară de acestea, nu mai avem de văzut ceva ? 

PALADIE : Ce anume ? 

CHIRIL : Nu ar fi ieşit israeliţii din pămîntul Egiptenilor, nici nu 
s-ar fi izbăvit din robia greu de răbdat şi urîtă de ei, mai bine zis n-ar 
fi scăpat nici de moartea adusă în Egipt peste primii născuţi şi de miîna 
de neocolit a nimicitorului, dacă nu ar fi jertfit mielul ca chip (tip) al 
lui Hristos Cel ce ridică păcatele lumii. Căci au uns cu sînge pragu¬ 
rile şi stîlpii uşilor, după porunca dată lor prin Moise, iar taina lui 
Hristos li s-a făcut ca un scut şi ca un zid al sufletului lor. Pentru că 
moartea lui Hristos e doctoria care destramă moartea şi cei părtaşi de 

107. Sf. Chirii revine asupra ideii că prin urmaşi se pot mîntui şi înaintaşii 
(prin rugăciunile celor botezaţi). Şi e de crezut că nu numai drepţii din Vechiul 
Testament, ci înaintaşii din orice popor, pentru toate cele bune trecute cu moşte¬ 
nire urmaşilor, pentru ca aducîndu-i la viată şi ostenindu-se pentru creşterea lor, 
le-a dat putinţa să ajungă la timpurile lui Hristos, cînd se pot boteza. 

108. Sf. Chirii pare a spune că, prin faptul că înaintaşii trăiesc prin urmaşii 
care dobîndesc viaţa nouă în Hristos, pot ajunge şi ei la viaţa în Hristos. 

binecuvîntarea mistică 109 sînt deasupra stricăciunii, după cuvîntul : 
«Amin, amin zic vouă : cel ce mănîcă trupul Meu şi bea sîngele Meu, 
■are viaţă veşnică» (Ioan 6, 54). 

Iar mîncînd mielul, au mîncat pe lingă el pîini nedospite, chipul 
sftipul) arătînd, prin azimă şi prin mîncarea aceasta curată, frumuseţea 
învăţăturilor evanghelice, care însă nu va fi neînsoţită de sudori şi de 
amărăciunea necazurilor. De aceea se mînca cu pîinile nedospite ierburi 
amare, pentru a se arăta că viaţa fără vicleşug şi atotcurată în Hristos 
nu va fi lipsită de amărăciune. Aşadar, trebuie să se adauge, în mod 
necesar, la mîncarea azimilor, amărăciunea. «Căci toţi cei ce voiesc 
să vieţuiască în Hristos, vor fi prigoniţi», zice (II Tim. 3, 12). Dar feri¬ 
ciţi cei ce vor pătimi aceasta. Căci de vor pătimi împreună, vor şi îm- 
părăţi împreună, după cum s-a scris. Dar oare nu s-a abătut cuvîntul 
spre ceea ce nu e frumos ? 

PALADIE : Nicidecum. 




109. Sfînta împărtăşanie se numeşte aci «Binecuvântare», pentru că prin bine¬ 
cuvântare a prefăcut Domnul Hristos la Cina cea de Taină pîinea în trupul şi 
vinul în sîngele Său (Matei 26, 26). Cine se împărtăşeşte de ele, se împărtăşeşte de 
puterea binecuvîntării care a prefăcut pîinea şi vinul în trupul şi sîngele Domnului. 









CARTEA A TREIA 


Despre neputinţa de a scăpa 
de moartea din păcat şi de stăpînirea diavolului 
altfel decît prin sfinţenia cea după Hristos ; 
şi despre aceea că nu în Lege e îndreptarea, 
ci în Hristos 


Aşadar de abia după ce s-a săvîrşit de către israeliţi acel fel de 
jertfă şi au pierit primii născuţi ai egiptenilor, iar de la cei sfinţiţi a 
alungat Hristos, în chip (tip), pe nimicitorul 110 , au ieşit din pămîntul 
celor ce-i stăpîneau şi s-au grăbit să ajungă la pămîntul făgăduit. Dar 
ei nu merg drept spre el, ci sînt conduşi prin abateri într-o parte şi 
alta de la calea cea dreaptă. Căci s-a scris iarăşi : «Iar după ce a lă¬ 
sat Faraon poporul, Dumnezeu nu i-a condus pe ei pe calea pămîntului 
tilistenilor 111 pentru că era aproape. Căci a zis Dumnezeu : nu cumva 
să se risipească poporul văzind război şi să se întoarcă în Egipt. Şi a 
abătut Dumnezeu poporul Său pe calea ce duce în pustie spre Marea 
Roşie» (leş. 13, 17). 

PALADIE : Ce se ascunde în aceasta ? 

CHIRIL : Să cercetăm, dacă vrei. înţelegi că avînd în faţă o cale 
dreaptă şi putînd să ajungă repede printr-o călătorie scurtă (căci era 
aproape, zice, pămîntul făgăduinţei), i-a condus pe o altă cale, cu ocol 
mare, Făcătorul tuturor cunoscînd de mai înainte uşurinţa spre cădere 
şi înclinarea spre laşitate ce o aveau încă cei vechi. 

PALADIE : Nu există o explicaţie mai clară ca aceasta. 

CHIRIL : Să trecem deci la înţelesul duhovnicesc. Pe cei ce se de¬ 
spart de viaţa lumească şi de stăpînirea drăcească, ca de un pămînt al 
egiptenilor, îi conduce pe o cale cu totul dreaptă şi scurtă la sfinţenie 


110. Însuşi Hristos a ferit, în chipul mielului, de moartea care a atins pe întîil 
născuţi ai Egiptului, casele israelitilor în care s-a jertfit si s-a mîncat Mielul, l-a 
ferit desigur numai de moartea trupească prematură, nu de cea veşnică. De aceasta 
îi va izbăvi cînd va fi jertfit şi mîncat El însuşi. A se observa că m-ielul se mînca în 
comun în casa fiecăruia şi aşa de tot poporul. Hristos va fi mîncat şi El în comun 
în fiecare locaş bisericesc, dar în toate locaşurile aceluiaşi popor bisericesc; prin 
aceasta se accentuează şi unitatea în Hristos a fiecărei naţii. Ceea ce se săvîrşea 
in Vechiul Testament, se depăşeşte în mod duhovnicesc, dar nu se desfiinţează. 

111. Nu i-a lăsat să iasă din Egipt pe calea de la nordul Mării Roşii. 

şi la nădejdea cea de la Dumnezeu, anume pe calea credinţii în Hristos 
şi prin El, după cuvîntul limpede al lui Pavel : «Aproape de tine este 
cuvîntul, in gura ta şi in inima ta, adică cuvîntul credinţei pe care îl 
propovăduim. Că de vei mărturisi cu gura ta că Dumnezeu este Iisus şi 
vei crede în inima ta că Dumnezeu L-a ridicat pe El din morţi, te ver 
mîntui, Căci cu inima se crede spre dreptate, iar cu gura se 'mărturi¬ 
seşte spre mîntuire» (Rom. 10, 8—9). 

Deci Dumnezeu nu i-a lăsat pe cei vechi să străbată această cale 
aşa de apropiată şi de scurtă. Ci le-a născocit ca pe un ocol care nu 
era o cale dreaptă, legea care era, prin întortochierile cuvintelor şi 
prin ghicituri folosea o pedagogie mai îndelungată şi obositoare. Acea¬ 
sta pentru ca folosindu-se de cele din umbre ca de o deprindere spre 
cele desăvîrşite şi fiind catehizaţi mai înainte asupra tainei, să nu fie 
cuprinşi de niscai spaime spre a cădea şi a se abate de la Hristos, fără 
voie, ca deprinzîndu-se mai înainte şi cunoscînd ceea ce foloseşte cu 
adevărat, să fie mai pregătiţi spre dorirea şi primirea adevărului şi să 
aibă faţă de El o iubire întărită şi neclătinată lia . De aceea Legea a fost 
pedagcg prin slujirea după literă, ca o cale lungă şi nu dreaptă. Nu 
aşa însă Hristos 113 . Căci El ne-a arătat calea dreaptă şi directă, adică 
cea prin credinţă, preschimbîndu-ne ca să avem îndrăznirea cea bună 
şi hotărîrea de a înfrunta bărbăteşte cele ce ne stau împotrivă, şi 
deci să ne placă să răbdăm cît mai mult pentru bine şi să luptăm 
vitejeşte împotriva uneltirilor diavolului, spunînd cuvîntul prooro¬ 
cului : ((Iată Domnul îmi ajută mie, cine mă va birui pe mine ?>-• 
(Isaia 50, 7). Iar ceea ce ne sădeşte nouă un atît de uimitor curaj, nu 
e nimic altceva, decît puterea de sus, adică împărtăşirea şi comuniunea 
Sfîntului Duh. 

PALADIE : Înţeleg ce zici şi mă uimeşte pătrunderea ta. 

CHIRIL : Iar prin ceea ce se adaugă îndată, se arată timpul mîntuirii 
prin Hristos. Căci se spune : «Iar fiii lui Israil au ieşit în al cincilea 
neam din pămîntul Egiptului» (leş. 13, 18). Căci după parabola evan¬ 
ghelică, am fost izbăviţi din robie şi din împrăştierea muncilor pentru 
lucruri deşarte şi din oboseala nefericită legată de pămînt şi de lut 


112. Nu-i duce pe evrei dintr-odată la Hristos, ci îi pregăteşte pentru El prirr. 
calea ocolită a legii. Ar fi fost greu oamenilor să primească adevărul întrupării ca 
on> a Fiului lui Dumnezeu. Ar fi fost întăriţi prin aceasta în politeismul păgîn, care 
cugeta la zei care prin naşteri îmbrăcau forme umane. Intîi trebuiau bine fixaţi în cre¬ 
dinţa într-un singur Dumnezeu Creator, deci transcendent lumii, nesupus legilor şi pa¬ 
timilor omeneşti. 

113. Prin literă şi jertfe de animale se ajunge mai anevoie la înţelesul Cuvîn- 
talui dumnezeiesc ascuns in literă şi la înţelegerea jertfei supreme a Fiului lui Dum¬ 
nezeu om. Mai răminea un ceas pînă la încheierea lucrării în vie, sau în istorie. Apoi 
la ceasul al doisprezecelea are loc plata tuturor, sau judecata din urmă. 

(înţelegi ce zic), în timpul al cincilea, ca într-o a cincea generaţie. 
«Căci asemenea este împărăţia cerurilor omului gospodar, care a ieşit 
dis de dimineaţă să tocmească lucrători în via lui». Aceasta se spune 
că a făcut-o şi pe la ceasul al treilea şi al şaselea şi al nouălea. «Iar 
pe la al unsprezecelea a aflat pe alţii stînd fără lucru şi a zis către ei: 
»Ce staţi aci toată ziua fără lucru ? Mergeţi şi voi de lucraţi în via 
mea» (Matei 20, 1, ş.u.). Observăm deci că aceştia au fost trimişi în rîn- 
dul al cincilea ca ultimii, deci în timpurile de pe urmă, cînd s-a făcut 
Unul Născut om şi a suferit jertfirea pentru viaţa tuturor m . De aceea 
şi legea lui Moise poruncea să se ia mielul din ziua a zecea a primei 
lumi, dar să se junghie spre seara zilei a patrusprezecea a aceleiaşi 
luni, ca prin aceasta să se arate deodată atît timpul al cincilea, prin ziua 
a cincea, cît şi că, jertfirea Mîntuitorului se va face spre sfîrşitul vea¬ 
cului, prin aceea că mielul se junghia spre seară. 

PALADIE : Nu cumva atunci toată intenţia Sfintei Scripturi pri¬ 
veşte spre taina lui Hristos ? (II Tim. 3, 18). 

CHIRIE : Desigur. Căci Hristos e sfîrşitul (ţinta finală) Legii şi al 
proorocilor. « Pentru că nu este nume sub cer dat oamenilor, în care tre¬ 
buie să ne mîntuim noi», cum a zis ucenicul Mîntuitorului (Fapte 24, 
12). Şi îndată avem dovada despre aceasta, dacă privim la cele ce ur¬ 
mează. «Şi plecînd fiii lui Israil din Sucot, au tăb'irît în Etam , lingă pu¬ 
stie. Iar Dumnezeu îi călăuzea pe ei, ca să le arate calea, ziua în stîlp 
de nor, iar noaptea în stîlp de foc. Şi n-a lipsit stîlpul de nor ziua, nici 
stîlpul de foc noaptea dinaintea întregului popor» (leş. 13, 20—22). Vezi 
că Dumnezeu călăuzea pe israeliţii care au plecat din pămîntul egipte¬ 
nilor în stîlp de nor şi de foc ? Iar prin amîndouă era închipuit 
Hristos. 

PALADIE : In ce fel ? 

CHIRIL : Intîi pentru că El este stîlpul şi temelia cu totul neclătinată 
şi nemăcinată a adevărului, care ţine pămîntul ridicat. Căci în Hristos 
ne-am izbăvit de a mai cugeta cele ale trupului şi de a ne tăvăli în 
patimile pămînteşti, şi prin El sîntem ridicaţi la înălţime, cugetînd cele 
de sus şi petrecînd în ceruri. Căci s-a scris : «Cei lari ai lui Dumnezeu 
s-au ridicat foarte de la pămînt» (Ps. 46, 10). Dar şi Hristos a spus prin 
glasul lui David despre pămînt şi despre sfinţii Apostoli : «Eu am întărit 
stîlpii lui» (Ps. 74, 4). Căci au fost întăriţi ucenicii care ţin sus pămîn¬ 
tul, fiind îmbrăcaţi cu puterea din înălţime, adică cu harul ce li s-a 

114. Ultima chemare s-a făcut cînd s-a născut Fiul lui Dumnezeu om. Mai 
i ămînea un ceas pînă la încheierea lucrării în vie, sau în istorie. Apei la ceasul 
al doisprezecelea are loc plata tuturor, sau judecata din urmă. 







94 


SF. CHIRIL AL ALEXANDRIEI 


dat prin Sfîntul Duh. Şi erau stîlpi, prin modelarea după Hristos şi prin 
asemănarea cea în har cu El prin Duhul. 

Deci admite că nu pentru altă pricină s-a numit Hristos stîlp decît 
pentru cea pe care am spus-o adineaori. Astfel îi conducea, ca să le 
arate calea, ziua în stîlp de nor, iar noaptea în stîlp de foc. E un obi¬ 
cei al dumnezeieştii Scripturi să numească noapte timpul dinainte de 
venirea Mîntuitorului, în care stăpînind încă Satana, domnea peste cei 
de pe pămînt întunericul neştiinţei, iar ziuă, timpul de la venirea Mîn¬ 
tuitorului nostru, în care am fost luminaţi, primind în minte razele 
adevăratei cunoştinţe de Dumnezeu şi văzînd cu ochiii inimii soarele 
dreptăţii U5 . Şi va mărturisi aceasta Pavel, spunînd despre timpul dina¬ 
inte de venire şi de cel al ei : « Noaptea a înaintat, ziua s-a apropiat ; 
să lepădăm aşadar laptele întunericului şi să îmbrăcăm armele luminii, 
să umblăm cu bun chip, ca ziua» (Rom. 13, 12—13). înţelegînd deci tim¬ 
pul vechi ca noapte şi ziuă pe cel în care Unul Născut s-a făcut om, vom 
spune că pe israeliţi îi conducea Acesta în chip de foc, prin legea care 
osîndea şi pedepsea (căci focul e semnul pedepsei), iar pe noi în chip 
de nor, ca chip (tip) al sfîntului Botez şi al mântuirii prin apă. Sau nu 
e norul apă ? 116 . 

PALADIE : Fără îndoială. 

CHIRIL : Dar ieşind israeliţii din pămîntul egiptenilor, s-a aprins de 
mînie vechiul stăpînitor, adică Faraon, şi a pornit să-i urmărească. 
«Deci a înhămat Faraon carele sale şi a luat pe tot poporul său cu sine. 
Şi a luat şase sute de care alese şi toată călărimea egiptenilor şi că¬ 
petenii peste toţi». Iar după altele : «Şi căutînd fiii lui Israil cu ochii 
văd şi iată egiptenii lăbărîseră înapoia lor şi s-au spăimînlat foarte. 
Şi au strigat fiii lui Israil spre Domnul şi s-au pornit împotriva lui Moise 
pe faţă, zicînd : «Oare nu erau morminte în Egipt de ne-ai scos pe 
noi să murim în deşert ? De ce ai făcut aceasta, scoţîndu-ne din Egipt ? 
Oare nu acesta a fost cuvîntul ce l-am grăit, către tine în Egipt, zicînd: 
lasâ-ne să robim egiptenilor ? Căci mai bine era să robim egiptenilor, 

115 . înainte de venirea Mîntuitorului oamenii nu aveau sensul clar al existen¬ 
tei lor. Numai cînd Fiul lui Dumnezeu Cel veşnic S-a făcut om pentru veci, s-a fă¬ 
cut cunoscut că fiecare om va dura în veci în unire cu Hristos. Numai atunci s-a 
văzut că Dumnezeu e un Tată şi un Fiu nesupuşi naturii şi Care ne iubesc ca un 
Tată veşnic şi ca un Frate veşnic. Hristos e soarele din care se răspîndeşte toată 
lumina şi toată iubirea care aduce şi între oameni iubirea curată (dreptatea). De 
aceea înainte de venirea lui Hristos, Cuvîntul lui Dumnezeu conducea ca printr-un 
nor lumea ce înainta prin întunericul nopţii. La întruparea Cuvîntului timpul a de¬ 
venit ziua, iar Cuvîntul întrupat conducea ca un stîlp de foc luminos. 

116. Sf. Chirii dă aci o altă explicaţie, a stîfpului de nor şi al celui de foc, 

, investind ce-a spus înainte. El spune aci că evreii au fost conduşi prin stîlpul de foc 

i care arde pe cei ce calcă legea, iar pe noi creştinii ca stîlp de nor, care ne aduce 

[> ploaia de sus a Botezului. 

decît să murim în pustia aceasta» (leş. 14, 6—7; 10—12). La acestea 
Moise a răspuns : «îndrăzniţi, staţi şi veţi vedea mântuirea cea de la 
Domnul, pe care o va face nouă azi. Căci în ce chip aţi văzut azi pe 
Egipteni, nu-i veţi mai vedea Pe ei în veac. Domnul va lupta pentru 
voi şi voi veţi tăcea. Şi a zis Domnul către Moise : Ce strigi către 
Mine ? Grăieşte fiilor lui Israil să pornească şi tu ridică toiagul tău şi 
întinde mîna ta spre mare şi o usucă pe ea. Şi să intre fiii lui Israil îrt 
mijlocul mării pe uscat» (leş. 14, 13—14). Şi Dumnezeu a făcut arătat 
modul mîntuirii : «Căci s-a ridicat îngerul lui Dumnezeu care mergea 
înaintea taberei fiilor lui Israil şi a mers în urma lor. Şi s-a ridicat 
şi stîlpul de nor de la faţa lor şi a stat în urma lor. Şi s-a aşezat între 
tabăra egiptenilor şi tabăra lui Israil ; şi a stătut şi s-a făcut întuneric 
şi negură. Şi a trecut noaptea şi nu s-au amestecat unii cu alţii toată 
noaptea» (leş. 14, 19—20). Acestea le ţese descrierea istorică. Dar noi 
socotesc că trebuie să desprindem iarăşi înţele.-urile exacte, pătrun- 
zînd cu o minte subţire în cele scrise. 

PALADIE : Ai toată dreptatea. 

CHIRIL : Pornesc deci israeliţii cu grabă spre pămîntul sfînt, mer- 
gîndu-le înainte şi călăuzindu-i Dumnezeu. Căci nu se poate ajunge 
la cetatea de sus şi sfîntă, fără călăuzirea lui Hristos şi dacă nu lumi¬ 
nează El calea mîntuirii. Dar duşmanii din lumea aceasta scrîşnesc din. 
dinţi asupra celor ce s-au hotărît să facă aceasta. Legea însă îndeamnă 
spre îndrăznirea cea buna şi întăreşte pe cei cuprinşi de frică şi le 
arată că ceata potrivnicilor va cădea. Căci cu siguranţă aceasta ne-o 
dă să înţelegem nimicirea egiptenilor. Iar cei ce se temeau de ceea ce 
vor pătimi, i-a mîntuit prin chipul (tipul) sfîntului Botez. « Vorbeşte, 
zice, fiilor lui Israil să pornească. Şi tu ridică toiagul tău şi întinde 
mîna ta spre mare şi o usucă pe ea. Şi să intre fiii lui Israil în mijlo¬ 
cul mării». Dar oare nu scrie dumnezeiescul Pavel despre fiii lui Israil,. 
«că toţi s-au botezat, întru Moise, în nor şi mare ?» (I Cor. 10, 2). 

PALADIE : Aşa zic şi eu. 

CHIRIL : Deci cei ce voiesc să urmeze lui Hristos şi să se grăbească 
spre cetatea de sus, nu trebuie să vieţuiască potrivit legii, nici să să- 
lăşluiască neschimbat în poruncile lui Moise şi să stăruiască în umbre 
şi chipuri (tipuri), ci mai bine să plece şi să se mute în altă parte, adică 
spre sfîntul Botez, căci aceasta au făcut-o cei de odinioară mergînd,. 
după porunca lui Dumnezeu, prin mijlocul valurilor şi, cum zice Pavel, 
botezîndu-se în mare. Pentru că atunci vor avea ca ajutător pe însuşi 
Mijlocitorul între Dumnezeu şi oameni, pe Hristos Iisus. Căci Dum¬ 
nezeu fiind Cuvîntul, S-a făcut trup. Dar şi altfel este El mijlocitor, şi 

anume în chip proniator, ca unu] ce obişnuieşte să se aşeze la mij¬ 
loc, între cei ce-L cintesc pe El şi cei ce-i urmăresc pe ei şi nu-i lasă 
să se amestece, închizînd drumurile duşmanilor. « Căci s-a ridicat, zice, 
îngerul lui Dumnezeu şi stîlpul de nor şi s-a aşezat între tabăra egip¬ 
tenilor şi tabăra lui Israil, şi nu s-au amestecat întreolaltă toată noap¬ 
tea». In înger şi în stîlpul de nor e închipuit iarăşi Hristos. Căci El e 
numit : «înger de mare sfat» (Isaia 9, 6) ll7 . 

PALAD1E : Aşadar, stîncl Hristos la mijloc, nu ne vom amesteca 
cu cei ce voiesc să lupte cu noi 118 . 

CHIRIL: Aşa este. Drept ai înţeles. Pentru că trebuie să spun 
şi aceea, fără să ne abatem de la intenţia noastră, că cei ce ne-am 
botezat de curînd să ne despărţim de viaţa iubitoare de plăceri şi lu¬ 
mească şi ne străduim să urmăm cit mai mult legile lui Dumnezeu, 
dar nu ne-am îmbogăţit cu harul ce ni se dă prin sfîntul Botez, nu sîn- 
tem destul de întăriţi, adică pregătiţi să pătimim în necazuri şi să răb- 
dăm osteneli pentru virtute şi să putem străbate prin încerca¬ 
rea luptelor. Precum pomişorii tineri se feresc de vătămarea razelor 
soarelui şi ar suferi mult dacă ar fi scuturaţi de bătăile mai aspre ale 
vînturilor şi de aceea au lipsă (nevoie) de proptele întocmite cu meş¬ 
teşug şi de o îngrădire de jur împrejur, în acelaşi fel, socotesc, că şi 
sufletul omenesc, care a scăpat de curînd din robia patimilor şi a tre¬ 
cut la stări mai bune şi voieşte să urmeze legii dumnezeieşti, e plăpînd 
la minte şi mai moale şi uşor se sperie cînd vede că e nevoie de oste¬ 
neală şi de pregătire de război şi va socoti că e bine să fie iarăşi în 
cele ce a fost mai înainte. Astfel israeliţii văzînd apropierea egiptenilor 
şi speriindu-se chiar şi numai de gîndul luptei, s-au ridicat zidind dum¬ 
nezeiescului Moise : «Oare nu acesta a fost cuvîntul ce l-am grăit că¬ 
tre tine în Egipt, zicînd : lasă-ne să robim egiptenilor ? Că mai bine 
e să robim egiptenilor, decît să murim în pustia aceasta». Sufletul ome¬ 
nesc e deci slab pentru luptă şi gata îndată de robie şi uşor de speriat 

117. Hristos e numit «înger de mare sfat», pentru că făcîndu-se om, ne-a adus 
vestea sau cunoştiinta despre Dumnezeu. Ca Mijlocitorul cel mai pronrlu al lui Dum¬ 
nezeu către noi, e şi îngerul sau Vestitorul desăvirşit al lui Dumnezeu către noi. 
E «înger de mare sfat», căci cu El se sfătuieşte Tatăl, cu Cel deopotrivă cu El după 
fiinţă. 

118. Hristos e Mijlocitor între Tatăl şi noi, întîlnindu-ne cu Tatăl în El. Dar 
Hristos stă la mijloc şi între noi şi puterile diavoleşti, dar în alt sens : ca să opreas¬ 
că pe acelea de-a se apropia de noi şi pe noi de-a ne apropia de ele. Desigur, tre¬ 
buie să vrem şi noi să-L avem pe Hristos apărător. Să ne gîndim la El cînd ne sim¬ 
ţim ameninţaţi de acelea. El se face atunci zid despărţitor între ele şi noi. Noi ne 
lipim de El şi acelea fug de El. Nu se poate apropia de bunătatea fără umbră rău¬ 
tatea fără pic de bunătate în ea. Iar noi lipindu-ne de ea, ne întărim în bunătate. 
C.el preatare în bunătate stă la mijloc între cei şovăielnici în bunătate şi cei atot- 
răi, întărindu-ne pe noi în bunătate şi alungîndu-i pe aceia. 

înainte de sfîntul Botez. Dar după ce, dobîndind harul, s-a îmbrăcat 
cu putere de sus, rezistă cu multă bărbăţie celor ce voiesc să-l urmă¬ 
rească şi se luptă vitejeşte, Hristos însuşi conducîndu-1 în luptă şi 
ocrotindu-1. Căci nu vom ieşi biruitori altfel dedît în acest chip. 

PALADIE: Gîndeşte-te însă prin ce pilde vei întări şi aceasta. 
Căci nu cred că-ţi vor lipsi. 

CHIR1L : Se poate dovedi aceasta uşor prin foarte multe pilde. Dar 
cea dinţii va fi cea mai apropiată şi despre care a scris însuşi Moise. 
Căci cei ce se speriau numai la vederea egiptenilor, după ce au trecut 
Marea Roşie şi au primit chipul (tipul) sfîntului botez (căci s-au bo¬ 
tezat întru Moise, «în nor şi în mare», cum scrie înţeleptul Pavel), 
s-au arătat buni de luptă şi în stare să se împotrivească duşmanilor, 
dar prin Hristos. Căci s-a scris aşa : «Şi a venit Amalec şi războia pe 
Israel în Rafidin. Şi a zis Moise lui Iosua : alege ţie bărbaţi puternici 
şi ieşind dă lupta cu Amalec mîine. Şi iată eu voi sta pe vîrful munte¬ 
lui cu toiagul lui Dumnezeu în mina mea. Şi a făcut Iosua precum i-a 
zis lui Moise şi ieşind a dat lupta cu Amalec. Iar Moise şi Aaron şi 
Or s-au suit pe vîrful muntelui. Şi a fost cînd ridica Moise mîinile, bi¬ 
ruia Israil; iar cînd lăsa mîinile, biruia Amalec. Iar mîinile lui Moise 
erau grele. Şi lulnd o piatră au pus-o sub el şi a şezut pe ea, şi Aaron 
şi Or sprijineau mîinile lui, unul de o parte, altul de alta. Şi au fost 
mîinile lui Moise sprijinite pînă la apusul soarelui. Şi a sfârîmat Iosua 
pe Amalec şi tot poporul lui cu ucidere de sabie. Şi a zis Domnul că¬ 
tre Moise : scrie aceasta spre pomenire in carte şi dă-le la urechile 
lui Iosua, că voi şterge cu totul pe Amalec din cele de sub cer. Şi a 
zidit Moise jertfelnic Domnului şi a chemat numele Lui: Domnul este 
scăparea mea, căci cu mină ascunsă bate pe Amalec din neam în neam » 
(leş 17, 8—16). 

PALADIE : Şi care e înţelesul celor scrise ? Căci nu înţeleg prea 
bine. 

CHIRIL : Socotesc că nu e nimic greu în ele pentru cei ce voiesc 
să vadă. Căci auzind că Iisus primeşte porunci de la Moise, ce poţi pre¬ 
supune altceva decît aceea că deşi Cuvîntul era Dumnezeu, ş-a făcut 
sub lege, după înfăţişarea omenităţii, şi S-a supus într-o anumită pri¬ 
vinţă poruncilor date prin Moise, în diferite feluri, aci răbdînd tăierea 
împrejur după trup, aci plătind drahma. Şi aşezîndu-Se sub lege îm¬ 
preună cu cei de sub lege, a spus limpede : «IV-am venit să stric Le¬ 
gea, ci s-o plinesc» (Matei 5, 17). Dar deşi S-a coborît sub lege pentru 
omenitate, totuşi şi aşa a fost Dumnezeu şi Mîntuitor şi Izbăvitor al în¬ 
tregului popor. Căci alegîndu-şi din tot poporul Israil şi din tot nea- 


7 — Sf. CHIRIL 

mul bărbaţi puternici, adică pe Sfinţii Apostoli şi pe cei chemaţi prin 
credinţă (cărora li s-ar putea spune cu dreptate : «/ar voi sînteţi neam 
ales, preoţie împărătească, neam sfînt, popor agonisit de Dumnezeu». 
I. Petru 2, 9), a dat luptă împreună cu ei cu stăpînitorul veacului aces¬ 
ta, despre care însuşi Stăpînul tuturor, Cel ce biruieşte toate, a spus r 
«Acum este judecata v-eacului acesta, acum stăpînitorul veacului aces¬ 
ta se va scoate afară» (Ioan 12, 31). Iar dumnezeiescul Ioan îi încunu¬ 
nează cu o laudă strălucită şi pe cei ce au biruit împreună cu El şi cu 
El, zicînd : «Vă scriu vouă tineri, că sînteţi tari şi aţi învins pe cel vi¬ 
clean» (I Ioan 2, 14). Sau nu e adevărat ce spun ? 

PALADIE,: Foarte adevărat. 

CHIRIL : Dar Moise a spus că lupta trebuie să se dea mâine. Căci 
faptele de biruinţă ale lui Hristos nu s-au săvîrşit în vremea Lui. Ci 
s-au săvîrşit în timpul următor şi apropiat, adică după Moise şi după 
Lege. Apoi Moise se urcă pe un vîrf de munte, de unde să poată 
privi lupta şi isprăvile lui Iisus în cursul ei. Căci se urcă în 
chip moderat şi învăţătura legii spre a putea privi de departe felul 
luptei lui Hristos m . Şi ridicînd Moise mîinile, biruia Israil ; iar lăsîn- 
du-le în jos, slăbea şi biruia Amalec. Căci nu întregul Israil a rămas 
nebiruit de diavol şi de orice duşman, care voieşte cu străşnicie să-l 
omoare, ci numai cei ce au ţinut să se modeleze după chipul lui Hris¬ 
tos, prin aceea că au purtat ocara Lui, adică cinstita cruce. Pentru ca 
mîinile întinse în aer, desemnează în chip vădit forma crucii 120 . Iar 
cei ce n-au primit crucea, s-au făcut uşor de călcat de duşmani, nea- 
vînd acest ajutor. Deci cînd întinde Moise mîinile, desemnînd forma 
crucii şi cade Amalec slăbit, aceasta îi arată pe cei ce biruiesc prin 
cinstita cruce pe Satana şi alungă pe duşmani. Iar cînd îl' vedem lă- 
sînd mîinile şi pe Amalec biruind, vom înţelege pe cei supuşi şi biruiţi 
de diavol, pentru că n-au voit să primească crucea. Acestora le-a spus 
şi Hristos : «Amin, amin zic vouă, de nu veţi crede, că Eu sînt, veţi 
muri în păcatele voastre» (Ioan, 8, 24). 

. Iar mîinile lui Moise sînt grele şi abia pot fi ridicate şi cu greu 
sînt întinse, spre a. desemna cinstitul chip al crucii, arătînd, cred, prin 
ghicitură, că Israil nu era destul de pregătit să primească credinţa şi 
cu mare zăbavă şi greutate voieşte să primească ocara lui Hristos. De 

119. Cei ce se ridicau din lege la o înălţime în înţelegerea ei, vedeau de mai 
înainte biruinţa lui Hristos asupra diavolului care voia să oprească omenirea de-a 
înainta spre viaţa veşnică. 

120. Unii din Israil au ajutat la venirea lui Hristos şi la biruinţa Lui: prooro¬ 
cii, apostolii. L-au ajutat ridicîndu-şi mîinile spre cer, sau ţinîndu-le întinse ca să 
înfăţişeze fiinţa lor, ca o cruce, însuşindu-şi crucea lui Hristos. 

aceea bine spune şi dumnezeiescul Pavel că crucea este iudeilor smin¬ 
teală. «Şi luînd, zice, o piatră, au pus-o sub el şi a şezut pe ea, şi Aaron 
şi Or au rezemat mîinile lui, unul de o parte, iar altul de alta». Piatră 
aleasă, piatră preţioasă şi cinstită, piatra cea din capul unghiului este 
Hristos (I Petru 2, 7 ; Isaia 28, 16). Pe El odihnindu-se (căci şederea 
arată odihna) cei mai buni şi mai învăţaţi din Israil, rămăşiţa aleasă a 
focului, îşi întind mîinile, adică primesc crucea, sprijinindu-i şi susţi- 
nîndu-i spre aceasta Hristos, care e închipuit de Or şi de Aaron, fiind 
cugetat în acelaşi timp ca judecător şi ca arhiereu 120 b . Căci Or era ju¬ 
decătorul nepărtinitor, iar Aaron, arhiereul prin har al israeliţilor, spre 
mîntuirea prin credinţă. Căci aceasta socotesc că înseamnă ceea ce s-a 
spus prin glasul proorocului Isaia : «Şi dacă nu ne-ar li lăsat Domnul 
Dumnezeu urmaşi, ne-am fi făcut ca Sodoma şi ne-am . fi asemănat cu 
Gomora» (Isaia 1, 9). 

După ce a căzut cel ce se împotrivea, adică Amalec, «scrie, ii 
zice, spre pomenire în carte şi dă-le la urechile lui Iisus». Căci faptele 
lui Hristos aveau să se întindă, prin scrisul sfinţilor evanghelişti, spre 
pomenire îndelungată şi fără sfîrşit. Şi a poruncit să fie dusă scrierea 
la urechile lui Iisus. Căci scrierile sfinţilor, aducînd laude şi cinstiri 
lui Hristos, sînt ca un dar închinat Lui. 

Iar după ce a căzut şi a.fost biruit Amalec, Moise a .ridicat un jert¬ 
felnic lui Dumnezeu şi i-a pus numele : « Domnul este scăparea mea». 
Acesta încă este un chip (tip) al lui Hristos. Căci Domnul ni S-a făcut 
nouă scăpare. Pentru că a biruit pe căpetenia veacului acesta şi a căl¬ 
cat stăpînirea morţii, întrucît s-a adus pe Sine jertfă nepătată- pentru 
noi, spre miros de bună mireasmă lui Dumnezeu şi Tatăl. Deci altarul 
a fost chip (tip) al lui Hristos, căruia i se cuvine cu adevărat numele : 
«Domnul meu, scăparea mea». 

PALADIE : Aşa zic şi eu. Drept gîndeşti. 

. CHIRIL : Iar bătînd Hristos cu mîna ascunsă pe Amalec cel spiri¬ 
tual (inteligibil) şi biruindîi-1, a pus stăpînire peste neamuri şi a răpit 
vasele-aceluia, cum însuşi zice (Matei 12, 29), legînd pe cel tare. Căci 
turma supusă înaintea aceluia, adică pe cei din neamuri, i-a unit cu 
turma mai veche. De aceea a şi spus : «Şi alte oi am, care nu sint 
din staulul acesta ; şi acelea trebuie să le aduc ; şi vor asculta de gla- 

« . 

120 b. Hristos e în lege in mod umbrit, dar tot El dă unora să înţeleagă că El 
e înţelesul mai înalt al legii şi tot El se arată aflîndu-se 'ca o piatră preţioasă la te¬ 
melia ei, odihnindu-i de oboselile cerute de ea, în acest înţeles al ei. Şi tot El este 
cel ce ţine mîinile unora din lege întinse ca să-şi modeleze fiinţa în chipul crucii 
lui Hristos. Şi o face aceasta ca Arhiereu şi Judecătorul desăvîrşit, ajutînd pe unii 
din legea veche să-şi însuşească o viaţă întipărită de cruce prin jertfelnicia ei şi 
să vibreze în conştiinţa lor de judecata ce o va face la sfîrşit Hristos cu ei. 

sul Meu ; şi va ii o turmă şi un păstor» (Ioan 10, 16): Căci Hristos este 
după Scriptură pacea noastră, care, «a tăcut din cele două lumi una şi 
a dărîmat peretele din mijloc al despărţiturii, şi vrajba în trupul Lui, 
şi a desfiinţat legea poruncilor în dogme » (Efes. 2, 14—15) şi a împă¬ 
cat într-un om nou pe cei din tăierea împrejur şi pe cei din netăierea 
împrejur m . 

Poţi vedea iarăşi această mare taină, ca în umbră şi în ghicituri, 
în cele scrise îndată după cele spuse adineaori de noi. «Şi a auzit, 
zice, Ietro, preotul din Madiam, socrul lui M oise, toate cîte le-a făcut 
Domnul poporului Său -, că a scos Domnul pe Israil din Egipt. Şi a luat 
Ietro, socrul lui Moise, pe Selora, femeia lui Moise, după lăsarea ei la 
el, şi pe cei doi fii ai ei, numele unuia Gherson, însemnînd : nemernic 
am fost în pămînt străin, şi numele celui de al doilea Eliezer, însemnînd: 
Dumnezeul tatălui meu, ajutorul meu şi m-a scos pe mine din mîna 
lui Faraon. Şi a venit Ietro, socrul lui Moise, şi fiii şi femeia, Ia Moise 
în pustie, unde era tăbărît pe muntele lui Dumnezeu. Şi vestiră lui Moise 
zicînd : Iată, socrul tău Ietro vine la tine, şi soţia şi cei doi fii ai tăi cu 
el. Şi a ieşit Moise întru întîmpinarea socrului său Ietro şi s-a închi¬ 
nat lui şi l-a sărutat şi s-au îmbrăţişat unii pe alţii şi i-a,dus pe ei în 
cort. Şi a povestit Moise socrului său toate cîte le-a tăcut Domnul lui 
Faraon şi egiptenilor din pricina lui Israil şi toate necazurile ce li s-au 
întîmplat lor pe drum şi cum i-a scos pe ei Domnul din mîna lui Faraon 
şi din mîna egiptenilor. Şi s-a minunat Ietro de toate bunătăţile pe care 
le-a făcut lor Domnul, că i-a scos pe ei Domnui din mîna egiptenilor 
şi din mîna lui Faraon. Şi a zis Ietro .- Binecuvîntat este Domnul, că a 
scos pe poporul Său din mîna egiptenilor şi din mîna lui Faraon. Acum 
am cunoscut că mare e Domnul peste toţi dumnezeii, pentru că i-a 
smerit pe ei. Şi a adus Ietro, socrul lui Moise, arderi de tot şi jertfe lui 
Dumnezeu. Şi au venit Aaron şi toţi bătrînii lui Israil să mănînce pîine 
împreună cu socrul lui Moise înaintea lui Dumnezeu. Şi a fost a doua 
zi, a şezut Moise să judece poporul. Şi a stat tot poporul înaintea 
lui Moise de dimineaţa şi pînă seara. Iar văzînd Ietro toate cite le-a 
■ făcut poporului, a zis : Ce este aceasta ce faci tu poporului ? Pentru ce 
şezi tu singur şi tot poporul stă înaintea ta de dimineaţa pînă seara ? 
Şi a zis Moise socrului său : Pentru că vine poporul la mine să ceară 

121. Hristos a făcut pe Iudei şi pe celelalte neamuri una în timpul Său^ care e 
deasupra acestei despărţiri. A depăşit prin aceasta legea cu poruncile de caracter de 
dogmă. Dar legea era şi un semn al luptei trupului împotriva duhului şi era dată 
celui din urmă ca un mijloc de înfrînare a trupului, dar fără succes. întărind prin 
prezenţa Sa ca Dumnezeu duhul omenesc, a copleşit pornirile de răzvrătire ale tru¬ 
pului şi l-a făcut să se unească cu duhul. In acest plan s-au putut uni Iudeii cu 
neamurile. 

dreptate de la Dumnezeu. Căci cînd se ivesc între ei neînţelegeri şi vin 
la mine, judec pe fiecare şi-i învăţ pe ei poruncile lui Dumnezeu. Şi 
zise socrul lui Moise către el: Nu taci bine lucrul acesta, nu poţi tu 
să-l faci singur.. Iar acum ascultă-mă pe mine şi te voi sfătui şi va fi 
Dumnezeu cu tine. Fii tu poporului în cele ce sînt către Dumnezeu şi 
vei duce cuvintele lor către Dumnezeu. Şi mărturiseşte-le lor porun¬ 
cile lui Dumnezeu şi legea Lui şi le arată lor căile pe care să umble şi 
faptele pe care să le facă. Şi tu alege din tot poporul bărbaţi puternici 
şi vor judeca poporul» (leş. 18, 1—22). 

PALADIE : Ia, te rog, pe fiecare în parte şi mi-o lămureşte. 

CHIRIL : Oare nu vei recunoaşte că Madianitul este de neam stră¬ 
in şi din neamuri ? Căci nu odrăslise din rădăcina lui Avraam. Dar era 
de altfel şi el preot şi închinător al religiei naturale răspîndite în acei 
timp pe pămînt. Se închinau şi ei, cum se spune de multe ori. Căci cre¬ 
deau şi ei în felul lor unui Dumnezeu preaînalt, ca şi Melchisedec. Dar 
primeau şi alţi zei, numărînd în rînd cu El şi cele mai deosebite făp¬ 
turi, pămîntul şi cerul, soarele şi luna şi pe cele mai însemnate dintre 
stele. Iar vechiul păcat al acestei stricăciuni şi rătăciri a străbătut şi 
s-a întins pînă la noi. Aşa cugetă rătăcind şi azi unii din Fenicia şi Pa¬ 
lestina, care se numesc pe ei înşişi temători de Dumnezeu. Ei merg 
pe calea unei religii de mijloc, nefiind alipiţi curat nici obiceiurilor 
iudeilor, nici celor ale elinilor, ci stăruind şi împărtăşindu-se în amîn- 
două părţile. Proorocul Ilie certa pe israeliţii care îmbrăţişaseră odi¬ 
nioară acest mod de-a cugeta, zicînd : «Pînă cînd vei şchiopăta cu 
amândouă picioarele ? De este Domnul Dumnezeu, mergeţi după El, iar 
de este Baal, mergeţi după eh (III Imp. 13, 21). Deci şi Ietro era 
unul care avea, după cît se pare, o astfel de religie. De aceea cînd află 
cele făcute de Dumnezeu spre mîntuirea lui Israil, cucerit de mărturi¬ 
sirile măreţe şi minunate, vine cu toată casa şi cu tot neamul la sfîntul 
Moise. Iar acesta cînd l-a văzut, l-a primit şi l-a dus cu bucurie în cort, 
şi i-a povestit mai amănunţit faptele măreţe ale puterii dumnezeieşti şi 
minunile mai presus de orice cuvînt. Căci mulţimea celor ce rătăcesc, 
adică neamurile, sînt chemate la pocăinţă, întîi prin cele despre Dum¬ 
nezeu, apoi aleargă de la sine spre legea dumnezeiască, adică spre în¬ 
văţătura prin legea scrisă. Astfel aleargă la primul cort. Căci legea in¬ 
troduce numai. Apoi înduplecate de vechile .istorisiri, se mişcă şi la 
hotărîrea de-a cugeta că Dumnezeu este unul şi singur, pe urmă şi la 
datoria de a-i aduce Lui roduri. Căci auzind Madianitul istorisirea lui 
Moise, zice : «Acum am cunoscut că mare este Domnul peste toţi dum¬ 
nezeii, pentru că i-a smerit pe ei. Şi a adus Ietro, socrul lui Moise, 

arderi de tot şi jertfe Domnului». Aşadar, şi catehizarea introducîn- 
du-ne prin vechiul Testament în învăţătura elementară, ne duce la 
primele începuturi ale cunoştinţei de Dumnezeu. 

PALADIE : Aşa este. ’ 

CHIRIL : Iar pe cei catehizaţi prin Lege îi desăvîrşeşte Hristos. Iar 
cînd zic lege, înţelege iarăşi Vechiul Legămînt. Astfel faţă de Ietro, 
Moise s-a folosit numai de istorisirile despre Dumnezeu. Prin aceasta 
l-a dus la hotărîrea de-a mărturisi făţiş că nu e alt Dumnezeu, decît 
numai Cel Unul, Cel prin fire şi cu adevărat. Iar aceasta e prima cre¬ 
dinţă a catehumenilor, adică aceea prin care se despart de părerile po- 
liteiste şi primesc pe Dumnezeu Cel cu adevărat Unul şi prin fire. 

Iar Aaron l-a învrednicit pe Ietro şi de o masă şi l-a chemat la 
mîncare de pîine. «Căci a venit, zice, Aaron şi toţi bătrînii lui Israil, 
să mănînce pline împreună cu socrul lui Moise înaintea Domnului». 
Căci Hristos, Aaron cel mai adevărat, ne desăvîrşeşte pe noi cu pîinea 
cea vie. Dar îi desăvîrşeşte nu numai pe cei din neamuri, ci împreună 
cu ei şi pe cei aleşi din Israil, al căror chip (tip) sînt bătrînii. Iar tre¬ 
buinţa de-a mînca pîinea în faţa Domnului Dumnezeu are şi ea nu o 
mică însemnătate pentru sfinţenie. Căci ce stă aşa de mult sub privirea 
lui Dumnezeu, ca masa tainică (mistică) şi jertfa şi cei ce se împărtă¬ 
şesc de ea ? 122 . 

PALADIE: Bine zici. 

CHIRIL : Dar odată desăvîrşiţi prin Hristos, ne înălţăm la o înţele¬ 
gere mai înaltă decît învăţătura din lege. în fine, chipul clar al acestui 
fapt îl vom vedea fără osteneală (greutate), primind ca icoană clară a 
lui pe Moise şi pe Ietro. «Căci dumnezeiescul Moise judecind, zice, şi 
tot poporul stătea înaintea lui de dimineaţa şi pînă seara». Dar Ietro 
♦i-a dat un sfat, pe care l-a preţuit Moise, şi înţelegînd că e foarte bun, 
l-a primit. «Şi a ascultat Moise de glasul socrului său şi a făcut cîte i-a 
spus lui». Dar oare cel ce e în stare să dea un sfat şi o părere mai bună, 
nu trebuie cugetat ca avînd şi o înţelegere mai înaintată ? 

122. A mînca împreună pîinea tainică, sau a s# hrăni împreună cu Hristos fă¬ 
cut om atotcurat şi jertfit Tatălui, înseamnă a se face împreună fii ai Lui şi fraţi ai 
Fiului Unuia Născut, devenind şi ei curaţi şi în dispoziţie de jertfă. Fapta aceasta 
îi pune pe cei ce o săvîrşesc sub privirea iubitoare a Tatălui, împreună cu Fiul Lui. 
Masa luată împreună produce o comunicare uşoară, sau o comuniune între cei ce iau 
parte la ea. Iar masa luată în dispoziţie curată nu tulbură această comunicare şi 
nu o slăbeşte prin porniri trupeşti de poftă şi vrajbă. Hristos a făcut prin adu¬ 
narea tuturor în trupul Său plin de duhul de jertfă să înceteze zidul despărţitor 
nu numai între ei şi Dumnezeu, ci şi între ei înşişi. Dispoziţia Lui de jertfă însuşită 
de ei, dărîmă zidul dărîmător (despărţitor) al egoismului păcătos dintre ei. In El, 
aflat în starea de jertfă, ce ne-o comunică şi nouă, găsim pacea între noi şi 
Dumnezeu şi între noi înşine. «El este pacea noastră» (Efes. 2, 14). 

PALADIE : Aşa spun şi eu. 

CHIRIL : Că desăvîrşirea prin Hristos ne ridică la o cunoştinţă ne¬ 
asemănat mai bună şi mai înaltă decît învăţătura (cateheza) legii, o 
arată uşor Sf. apostol Pavel care se păgubeşte, cum zice el însuşi, cu 
bucurie de cîştigurile din lege pentru înălţimea cunoaşterii lui Hristos, 
socotindu-le că sint gunoaie, ca să cîştige pe Hristos. Iar proorocul 16- 
remia zicea către cei ce preţuiesc cele date prin Moise, dar nu primesc 
desăvîrşirea prin Hristos : «Cum ziceţi : înţelepţi sîntem şi legea Dom¬ 
nului este cu noi ? în zadar s-a făcut ' condeiul mincinos al cărturarilor. 
Ruşinaţi au fost înţelepţii, izbiţi şi prinşi. E vreo înţelepciune în ei, oda¬ 
tă ce-au respins cuvîntul Domnului» (Ier. 8, 8—9). 

Nouă însă, care nu respingem cuvîntul mîntuitor al lui Dumnezeu 
(căci primim cu bucurie vestirile venite prin Hristos), ni s-a făcut El 
însuşi înţelepciunea de la Dumnezeu. Deci i-am întrecut şi în înţelegere 
pe cei din lege,- şi cei ce au fost catehizaţi prin istorisirile legii, mîn- 
cînd pîinea înaintea Domnului, am învăţat să grăim şi să cugetăm cele 
mai înalte decît ea. Căci Ietro dă sfaturi şi Moise îl ascultă. Iar Ietro 
e reprezentantul celor din neamuri şi Moise al celor de sub lege 123 . 

PALADIE : Drept ai spus. 

CHIRIL : Aşadar, desăvîrşirea prin Hristos şi puterea tainelor Lui, ne 
face şi înţelepţi şi mai tari ca moartea, nimicind pe Amalec cel ascuns 
şi spiritual (inteligibil), adică pe Satana. Şi foarte drept a spus Psalmis- 
tul: «Cu Dumnezeu vom birui şi El va nimici pe cei ce ne necă¬ 
jesc pe noi» (Ps. 59, 13). Iar vorbind despre noi cei împodobiţi de stră¬ 
lucire prin credinţă, a zis iarăşi către El : «Că laudă puterii lor Tu eşti 
şi întru numele Tău se vor veseli toută ziua» (Ps. 88, 17—18). Să ne 
"lăudăm aşadar în Hristos noi, cei mîntuiţi, şi pe El să-L avem «scut al 
bunei voiri», după Scripturi (Ps. 5, 12). 

Iar chip (tip) şi icoană clară a acestui lucru ne este iarăşi ceea ce 
e scris la sfîrşitul cărţii a doua a împăraţilor, unde se spune : «Şi s-a 
sculat David dimineaţa. Şi a fost cuvîntul Domnului către Gad prooro¬ 
cul, văzătorul, pentru Davicl, zicînd: Acestea zice Domnul: îţi arăt trei 
pedepse, alege-ţi una din ele, să vină asupra ta. Şi a intrat Gad la Da- 
jidd şi i-a vestit şi i-a zis : Alege-ţi ce vrei, să vină trei ani foamete în 
pămîniul tău, sau să fugi trei luni dinaintea duşmanilor tăi, care te vor 
urmări, sau să fie trei zile ciumă în ţara ta ? Acum deci gîndeşte-te şi 
'vezi ce cuvînt să răspund Celui ce m-a trimis. Şi a zis David către Gad . 


123. Cei ce vin din neamuri la Hristos, înţeleg mai bine legea veche decît 
evreii, pentru că văd deschiderea ei spre Hristos, spre ţinta ei, spre desăvîrşirea 
umanului în Hristos. Ei închid legea la îngustimea literei, nu văd dinamica ascunsă 

Strimte îmi sint toate trei din toate părţile. Dar mai bine să cad în 
mîinile Domnului, că multe sînt îndurările Lui ; numai în mîinile oa¬ 
menilor să nu cad. Şi şi-a ales David ciuma. Şi erau zilele seceratului 
griului şi a dat Domnul moarte în Israil de dimineaţa pînă la ora prîn- 
z ului. Şi a început pieirea în popor şi au murit din poporul Domnului 
de la Dan pînă la Beer-Şeba şaptezeci de mii de bărbaţi. Şi a întins 
îngerul lui Dumnezeu mina asupra Ierusalimului ca să-l nimicească pe 
el. Şi I S-a făcut milă Domnului şi a zis îngerului care făcea nimicite în 
popor : Destul, trage mina ta. Şi îngerul lui Dumnezeu sta Ungă aria lui 
Aravna Iebuseul. Şi văzînd David pe îngerul care lovea în popor, a zis 
către Domnul: Iată eu sînt păstorul, eu am păcătuit, eu păstorul am fă¬ 
cut rău. Dar aceste oi, ce au făcut ? Să fie dar mîna Ta peste mine şi 
peste casa tatălui meu. Şi a venit Gad la David în ziua aceea şi a zis 
lui : Suie-te şi clădeşte Domnului jertfelnic în aria lui Aravna Ebuseul. 
Şi s-a suit David, după cuvîntul lui Gad proorocul, precum i-a poruncit 
lui Domnul. Şi s-a uitat Aravna şi a văzut pe împăratul şi slugile lui 
venind către sine. Şi a ieşit Aravna şi s-a închinat împăratului cu faţa 
la pămînt. Şi a zis Aravna : Ce este că a venit domnul meu împăratul 
la robul său ? Şi a zis David : Să cumpăr de la tine aria ca să zidesc 
jertfelnic Domnului şi să înceteze moartea în popor. Şi a zis Aravna 
către David : s-o ia domnul meu, împăratul, şi să aducă jertfă Domnu¬ 
lui ce voieşte. Iată boii spre ardere de tot, iar carele şi uneltele boi¬ 
lor vor sluji de lemne. Toate le-a dat Aravna împăratului. Şi a zis 
Aravna către împărat .- Domnul Dumnezeu să te binecuvinteze pe tine. 
Şi a zis împăratul către Aravna : Nu, ci cumpărînd voi cumpăra de la 
tine în schimb. Şi nu voi aduce Domnului Dumnezeului meu ardere de 
tot în dar. Şi a cumpărat David aria şi boii cu cinci zeci de sicii de 
argint. Şi a zidit acolo David jertfelnic Domnului şi a adus arderi de 
tot şi jertfe de pace. Şi s-a milostivit Domnul asupra ţării şi a încetat 
moartea în Israel. (II împ. 24, 11 ş.u.). 

PALADIE : Şi care este înţelesul acestora ? Căci e greu de aflat, 

CHIRIL : Cu adevărat e greu de aflat şi de prins. Dar voi strînge în 
puţine cuvinte cuprinsul textului şi apoi mă voi întoarce la înţelesul 
lui : Priveşte deci, Paladie, ca în oglindă şi ca în nişte chipuri şterse 
taina lui Hristos şi modul iconomiei cu privire la noi. 

PALADIE: Fă aceasta şi Dumnezeu să ne dea puterea să înţe¬ 
legem. 

CHIRIL : Ascultă deci. Căci încep să spun. Din pricina mîniei dum¬ 
nezeieşti s-a pornit moartea asupra poporului Domnului şi pînă la ora 
prînzului nimicitorul a lovit cu putere, fără să-l împiedice nimic. Dar 

vrînd să-şi întindă mina spre Ierusalim, l-a oprit Dumnezeu. Iar văzînd 
David pe înger, l-a rugat pe Dumnezeu, spunînd că el a păcătuit şi e- 
mai bine şi mai drept să fie omorît păstorul şi conducătorul decît oile, 
care n-au păcătuit. Apoi poruncindu-i Dumnezeu, ridică altar în aria lui 
Aravna, pe c^re a cumpărat-o împreună cu boii care treierau, cu cinci¬ 
zeci de sicii. Iar după ce a ridicat dumnezeiescul jertfelnic, a adus jert¬ 
fele pe el, arderi de tot şi jertfe de pace. Şi aşa a încetat nimicirea şi 
a fost oprită moartea de mai înainte. Şi adaugă Sfînta Scriptură că la 
început altarul era mic, dar pe urmă a adăugat la el Solomon. Sau nu 
vei recunoaşte .că acesta este cuprinsul pe scurt al textului ? 

PALADIE : Aşa este. Dar spune care e înţelesul lui lămurit ? 

CHIRIL : Oare nu ştii că firea omenească, s-a rostogolit, cum admit 
toţi, în moarte şi stricăciune, stîrnind mînia Făcătorului, în pîrga nea¬ 
mului nostru, adică în Adam ? Căci acesta dispreţuind la început po¬ 
runca dumnezeiască, a auzit : «pămînt eşM şi in pămînt vei merge »> 
(Fac. 3, 19). 

PALADIE: Aşa este. 

CHIRIL : De dimineaţa, aşadar, adică de la cele dintîi tîmpun ale- 
veacului acesta, a stăpînit moartea peste pămînteni, pînă la ora prîn- 
zului, adică pînă la vremea mesei. Căci cînd a venit timpul sfintei 
mese, adică al celei tainice în Hristos, pe care mîncăm plinea cea dini 
cer şi de viaţă făcătoare, s-a desfiinţat moartea cumplită şi de neocolit 
din vechime la porunca lui Dumnezeu. Şi a fost domolit nimicitorul 
abia, cînd a voit să-şi întindă mina nimicitoare şi asupra celor ce lo¬ 
cuiesc în sfînta cetate, în Ierusalimul spiritual (inteligibil). Deabia. 
atunci a fost oprit, prin porunca lui Dumnezeu. «Lasă acum, zice, destul 
este». Iar sfînta cetate este Biserica, ai cărei locuitori sînt cei desăvîr- 
şiţi prin pîinea cea vie spre sfinţenie. Despre această cinstită şi mărea¬ 
ţă cetate, a amintit şi dumnezeiescul David, zicînd : «Lucruri slăvite- 
s-au spus despre line, cetate a Iui Dumnezeu » (Ps. 86, 3). Căci şi în noi 
a locuit Hristos, care este viaţă şi Făcătorul de viaţă 124 . De aceea şi. 
alungă Dumnezeu pe nimicitorul de la cei sfinţi, ca nemaitrebuind 
să-l biruiască arătarea sfintei mese, pe care o închipuie timpul prînzu- 

124. Hristos e «pîinea vie», e hrana fundamentală ca Persoană vie şi de viaţă 
făcătoare. Căci El ne hrăneşte, dîndu-ne spre mîncare şi spre îmbibare în noi umani¬ 
tatea Lui plină de Dumnezeire. El ni Se dă spre asimilare prin dragostea Lui, fără să, 
înceteze de-a fi Persoana izvorîtoare de dragoste, de viaţă, de putere. Cînd te um¬ 
breşte cineva în mod desăvârşit, ţi se dă întreg ca mîncare, fără să înceteze de-a, 
exista mereu, pentru a ţi se cla mereu. Şi tu faci la fel cu cel pe care-1 iubeşti. Nu-ll 
mănînc pe acela fără voia lui, ci el însuşi mi se dă din iubire spre hrană. înseşi 
această dăruire desăvîrşită ca semn al iubirii, mă eliberează şi pe mine de egoism,, 
mă sfinţeşte. 

lui. Deci ne-a scăpat Hristcs, înţeles in persoana lui David. Fiindcă 
văzînd El moartea nimicind pe pămînteni, s-a făcut rugător pentru noi 
la Tatăl. Căci S-a adus pe Sine însuşi pentru noi şi S-a supus de bună¬ 
voie morţii, iar prin aceasta a domolit pe nimicitor, spunînd că păcatul 
•este al Lui. Nu pentru că a făcut păcatul, ci pentru că, precum zic 
Scripturile : «Acesta păcatele noastre le poartă şi pentru noi suferă 
dureri şi între cei fărădelege S-a socotit» (Isaia 53, 1), cu toate că «nu 
ştia de păcat » ; «şi pentru noi blestem S-a făcut» (Gal. 3, 13). Şi zice 
că trebuie să sufere mai bine păstorul decît oile. Căci Păstorul cel bun 
şi-a pus sufletul Său pentru oi 125 . Apoi la îndemnul* lui Dumnezeu, 
dumnezeiescul David, zidind un altar acolo unde a văzut pe îngerul ni¬ 
micitor stînd în nelucrare (căci l-a văzut pe el la arie, zice), a adus 
lui Dumnezeu arderi de tot şi de pace (acestea erau#feluri şi chipuri de 
jertfe cerute de lege). Prin arie trebuie să înţelegi Biserica, la care 
ajungînd nimicitorul s-a oprit, în sfîrşit, şi s-a desfiinţat moartea şi 
şi-a retras nimicitorul mina, odinioară cumplită şi nimicitoare. Căci 
este casa vieţii celei după fire, adică a lui Hristos. Iar Biserica spunem 


125. Cum spune David : că păcatul este al lui, nu al oilor păstorite, prefigu¬ 
rează pe Hristos care va spune şi El că păcatul este al Lui ca păstor şi ceie să su¬ 
porte El moartea pentru oameni. Deosebirea e că David a păcătuit de fapt şi n-a 
fost omorît. Pentru că era totuşi om care nu putea să nu păcătuiască şi nu şi-a dat 
viaţa pentru cei conduşi. Hristos însă n-a avut păcat şi totuşi a murit pentru noi; 
sau tocmai de aceea a murit pentru noi, ca noi să nu mai murim. Sensibilitatea ex¬ 
tremă a lui Iisus, netocită de păcat, trăieşte păcatul nostru ca al Lui şi primeşte cu 
toată inima moartea pentru noi, cum nu o poate face nici un om. Prin aceasta porneşte 
-din El un val de iubire, care îi face pe toţi să se unească cu El cel ce moare biruind 
moartea. Căci Hristos primind moartea pentru noi dintr-o astfel de iubire, o înfringe 
în Sine şi apoi în toţi cei alipiţi .de Sine. Dacă este Dumpezeu — şi nu se poate să nu 
fie ca o culme atotcurată a existenţei — El trebuie să meargă pînă unde a mers în 
Hristos cu iubirea Sa. Iubirea e mai tare ca moartea. Dar iubirea desăvîrşită. a Lui Hris¬ 
tos se arată în primirea morţii exclusiv pentru alţii. El se depăşeşte pe Sine total în 
moartea primită. Dar în depăşirea totală de sine iese şi din limitele ce I le impune 
moartea. Moartea este ultima expresie a neputinţei omului de-a cjepăşi grija de sine, 
frica de-a se pierde. E drept că Iisus manifestă în Ghetsimani ,şi o frică de moarte. 
Dar această frică arată numai că a luat moartea reală. Ea nu este expresia unui egoism. 
Răstignit, El se roagă pentru cei ce-L răstignesc şi spune : <■ Părinte, în mîinile Tale îmi 
dau suiletul Meu» (Luca 23, 46). El înfruntă frica reală de moarte, pentru ca să le dea 
şi celor ce vor merge după El prin moarte puterea să înfrunte această frică. 

Iisus depăşeşte grija de Sine pentru că în El nu e nici o umbră a egoismului 

ca păcat. Dar tocmai de aceea moare pentru alţii, din mila pentru ei, din voinţa de 

a-i elibera de moarte, biruind moartea în umanitatea Sa, din exclusiva răspundere 
pentru ei. în acceptarea total voluntară a morţii pentru alţii, e şi puterea de birui- 
re a morţii. O biruieşte pentru că nu-L invadează fără voia Lui, ci e primită în El de 
bunăvoire. O stăpîneşte din momentul în care o primeşte. Dar nu o primeşte producîn- 
du-şi-o. El manifestă prin aceasta şi pentru cei ce I-o produc. Moartea Lui este ac¬ 
tul iubirii desăvîrşite faţă de orice formă de păcat şi faţă de toţi oamenii. Dar 

depinde de ci ca să-L primească în această stare de jertfă din iubire biruitoare 
a morţii ca să se biruiască moartea şi în ei. Dacă-L primesc cu credinţă, puterea Lui 
prin care primind moartea şi pentru El, a biruit-o* această putere îi va duce şi pe 
•ei la înviere. 

că este prin asemănare şi chip, arie. Căci în ea se adună ca nişte snopi 
sau spice cei seceraţi din vecuirea lumească prin cuvîntul sfinţilor se- 
cerători, adică al apostolilor şi evangheliştilor, ca să fie dusă în curţile 
de sus şi aşezaţi, ca într-o jitniţă domnească, în Ierusalimul ceresc, ca 
un grîu curat, după lepădarea faptelor şi cugetelor nefolositoare şi de 
prisos, care sînt închipuite prin pleavă. Căci şi Hristos a spus sfinţilor 
Apostoli : «Oare nu ziceţi voi că mai sînt patru luni şi vine secerişul ? 
Iată vă spun vouă : Ridicaţi ochii voştri şi priviţi holdele că sînt de pe 
acum albe pentru seceriş. Cel ce seceră primeşte plată şi adună rod 
spre viaţa veşnică» (Ioan 4, 35—36). Şi iarăşi : « Secerişul este mult, 
iar lucrătorii puţini. Rug aţi-vă deci Domnului secerişului, ca să scoată 
lucrători la secerişul Său» (Matei 9, 37—38). Seceriş spiritual cred că 
a numit mulţimea celor ce vor avea să creadă, iar secerători a spus 
că sînt cei ce au în minte şi în inimă cuvîntul dumnezeiesc, care este 
«viu şi lucrător şi mai ascuţit ca orice sabie cu două tăişuri şi străbate 
pînă la despărţitura sufletului şi a duhului, a încheieturilor şi a mădu- 
vei» (Evr. 4, 12). Prin numele de arie şi fericitul Botezător a indicat 
Biserica, zicînd aşa despre Hristos : «Eu vă botez pe voi cu apă, dar 
vine Cel mai tare decît mine, Căruia nu sînt vrednic să-i dezleg cu¬ 
reaua încălţămintelor. Acela vă va boteza cu Duh Sfînt şi cu foc ; a 
Cărui lopată este în mina Lui şi va curaţi aria Lui şi va aduna grîuî în 
jitniţă, iar pleava o va arde în foc nestins» (Luca 3, 16—17). 

Această arie spirituală (inteligibilă), adică Biserica, a cumpărat-o 
Hristos cu cincizeci de sicii, adică nu cu un preţ neînsemnat. Căci s-a 
dat pe Sine însuşi pentru ea. Şi a fixat în ea altarul. Şi fiindcă El în¬ 
suşi este liturghisitorul (căci s-a făcut arhiereu) şi El însuşi jertfa, S-a 
adus pe Sine însuşi în chipul (tipul) viţelului care treiera 12ri şi S-a făcut 
ardere de tot şi jertfă 127 . Căci în Hristos s-a surpat peretele despărţi- 
turii şi noi cei ce eram odinioară depărtaţi şi despărţiţi, din pricina pă¬ 
catului, ne-am unit prin El şi îft El cu Dumnezeu şi Tatăl, desfiinţînd 


126. E un preot superior cel ce se aduce lui Dumnezeu -pe sine însuşi pentru 

alţii, nu nişte daruri impersonale, sau pe alţii (ca în păgînism), deci cel ce e şi 

preot, şi jertfă. Dar preotul suprem, sau Arhiereul prin excelentă, este Cel ce este 
atît de valoros şi are o atît de mare iubire, incit se aduce jertfă pentru toţi. Cali¬ 
tatea aceasta nu o poate avea- decît Hristos Fiul lui Dumnezeu făcut om. El se poate 
aduce pentru oameni, căci e om, dar pentru toţi oamenii căci Cel ce se aduce ca 
om e şi Fiul lui Dumnezeu. El pune în simţirea Sa de solidaritate cu oamenii, fraţii 
Săi, imensitatea iubirii dumnezeieşti. Dar Hristos e şi altar pe care se aduce jertfă. 

Căci suferinţa Sa de jertfă e trăită în El însuşi, ca pe locul cel mai înalt în faţa 

Tatălui. Nu putea înălţa jertfa Sa mai aproape de Tatăl, ca în Sine însuşi. 

127. El e «jertfă de pace», jertfa păcii, pentru că a înlăturat pricina egoismu¬ 
lui despărţitor de Dumnezeu din umanitatea Sa şi starea aceasta şi-o comunică şi 
altora, odată cu despărţirea egoistă dintre oameni. 

vechea duşmănie. Căci El este pacea noastră, cum zice Scriptura 
(Efes. 2, 14). 

PALADIE : Atunci prin viţelul care treieră vom înţelege pe Hris- 
tos ? In ce chip ? 

CHIRII : Oare nu a numit, iubitule, legea lui Moise pe sfinţii 
ucenici viţeii ce treieră ? Căci a spus : «Să nu legi gura boului care 
treieră» (Deut. 25, 4). Aceasta înţelegînd-o foarte limpede fericitul 
Pavel zice : «Au de boi se îngrijeşte Dumnezeu ? Au nu de noi zice? 
Căci pentru noi s-a scris, că cel ce ară, cu nădejde să are şi cel ce 
treieră, cu nădejde să treiere, că se va împărtăşi» (I Cor. 9, 9—10). 
Aşadar şi fericiţii ucenici sînt viţei, după chipul Celui dintîi, adică 
al lui Hristos. 

Dar Hristos este viţel care treieră şi în alt înţeles. Prin El se 
face curăţirea şi lepădarea lucrurilor de prisos, adică a împrăştierilor 
şi a gîndurilor trupeşti privitoare la lume, care sînt şi ele hrana fo¬ 
cului, ca şi pleava. Iar ridicîndu-se altarul pe care s-a adus jertfa 
de pace şi arderea de tot, s-a desfiinţat ceea ce ne întrista. Căci a 
ascultat Domnul pămîntul şi a fost oprită nimicirea. Pentru că jert- 
findu-Se Hristos pe Sine pentru noi, s-a desfiinţat moartea şi s-a bi¬ 
ruit stricăciunea, deoarece Dumnezeu Cel ce poate toate, îşi pleacă 
urechea gata de ascultare la toate rugăciunile tuturor, căci zice: 
«încă grăind tu voi zice : Ce este ?» (Isaia, 45, 1). 

Iar cînd zice că altarul de la început era mic şi că s-a adăugat 
la el pe urmă, arată înaintarea Evangheliei în cursul timpului; dease- 
menea puţinătatea sfintelor Biserici la început şi înmulţirea lor în 
timpurile de după aceea. Căci se lărgesc mereu altarele, adăugîndu-se 
mereu alte Biserici la cele dintîi şi sporind la o mulţime nenumărată 
popoarele, care s-au izbăvit prin jertfa lui Hristos ; avîndu-L pe El 
jertfitor şi victimă sfîntă de jertfă şi Stăpîn al Bisericii închipuită 
prin arie. 

PALADIE : Cuvîntul e limpede şi învederat. Căci e alcătuit cu 
bun meşteşug. 

CHIRIL: Oare nu recunoşti şi tu, fără să te îndoieşti cîtuşi de 
puţin, că Hristos este viaţa şi răscumpărarea tuturor ? 

PALADIE : Doar ştii că recunosc. Căci aşa gîndesc. - 

CHIRIL : Căci unul pentru toţi a murit, Cel ce a fost preţul pen¬ 
tru toţi. Şi şi-a dat sufletul Său schimb pentru al nostru, punînd frîu 
răutăţii diavolului şi oprind pîra păcatului ce ne tiraniza, împotriva 
noastră şi limbuţia neînfrînată ce-i acuza pe toţi de păcate. 

PALADIE : în ce înţeles ? t 

CHIRIL : Deoarece a împărăţit păcatul peste noi cei de pe pămînt, 
fiind noi aplecaţi din tinereţe spre cele rele, cum s-a scris (Fac. 6, 5), 
şi inima tuturor tinzînd cu stăruinţă spre încercarea şi spre voinţa 
de a le săvîrşi, am căzut în mod necesar sub osînda morţii. Căci căl¬ 
carea legii dumnezeieşti şi dispreţuirea voilor Stăpînului, ăre ca pe¬ 
deapsă moartea. Stricîndu-se (corupîndu-se) astfel firea oamenilor, S-a 
milostivit Făcătorul de noi ; drept aceea S-a făcut* Unul-Născut om şi 
a purtat trup supus prin fire morţii, ca suportînd pentru noi moartea 
ce atîrna asupra noastră, să desfiinţeze păcatul şi să oprească pe Sa¬ 
tana care ne acuza, întrucît am achitat în El pedepsele vinovăţiilor 
pentru păcat. Căci «Acesta ridică păcatele noastre şi pentru noi su¬ 
feră dureri», după cuvîntul proorocului (Isaia, 53, 4). Sau nu cu rana 
Lui ne-am vindecat noi ? 127b . 

PALADIE : Adevărat. «Căci S-a rănit pentru păcatele noastre şi a 
fost în chinuire şi în rană» (Isaia 53, 5). 

CHIRIL : S-a desfiinţat aşadar păcatul odată ce Hristos a pătimit 
pentru noi, şi în mod necesar nu se mai strigă împotriva celor sfinţiţi 
prin Hristos 128 . Aceasta ne-o arată limpede proorocul Zaharia, spu- 
nînd printr-o vedenie : «Şi a ieşit îngerul cel ce grăieşte întru mine 
şi a zis către mine: Priveşte cu ochii tăi şi vezi aceasta ce iese. 
Şi am zis': Ce este ? Şi a zis : Aceasta este măsura care iese. Şi 
a zis : Aceasta este fărădelegea lor în tot pămîntul. Şi iată 
un talant (o greutate) de plumb ce se ridică. Şi iată o femeie 
a şezut în mijlocul măsurii. Şi a aruncat piatra plumbului în 
gura ei. Şi am ridicat ochii şi am văzut. Şi iată două femei 


127*b. Se afirmă aci atît ideea juridică a suportării sau achitării de către Hris¬ 
tos a pedepsei pentru vinovăţia păcatelor noastre, cit şi sensul transformator al min- 
tuirii adusă de El ca vindecare a noastră prin rana Lui. Intre ele nu este o deose¬ 
bire. Rana de pe urma păcatului suportată cu răbdare, întăreşte firea, o vindecă. 
Dar suportînd-o, ne-am şi achitat de pedeapsa de pe urma păcatului. Dumnezeu a 
creat firea astfel ca să sufere de pe urma păcatului şi ca astfel să se îndrepte. A- 
ceasta pricinuieşte lui Dumnezeu satisfacţie. Nu e o mulţumire pentru faptul că 
suferim de pe urma păcatului, să vadă împlinindu-se o, echivaloare. Ci e o mulţu¬ 
mire pentru că vede că omul răbdînd rana pedepsei fireşti de pe urma păcatului, se 
vindecă firea omului şi el se va feri în viitor de păcat. 

128. Păcatul se desfiinţează prin pătimirea lui Hristos, pentru că ea a fost opu¬ 
sul radical al egoismului. Intensitatea dragostei fată de Dumnezeu în firea Lui ome¬ 
nească a fost aşa de puternică, încît a făcut-o desăvîrşit iubită de Tatăl. Dar ea îi 
umple şi pe cei ce se unesc cu Hristos. Aceasta cu atît mai mult, cu cît e şi o dra¬ 
goste faţă de ei, care li se comunică şi lor împărtăşindu-i de trupul Său jertfit Tată¬ 
lui pentru ei. Dragostea faţă de Tatăl în numele lor, se uneşte cu dragostea faţă de 
ei. Şi ea îi face pe ei să se unească cu El în dragostea fată de Tatăl, ca să aibă ca 
răspuns dragostea Tatălui faţă de ei. Jertfa lui Hristos întipărită în ei ca dragoste 
a Lui fată de ei şi cu dragostea Lui faţă de Tatăl, îi sfinţeşte şi pe ei. Numai jertfa 
sfinţeşte, căci biruieşte orice egoism. 

care ieşeau şi duh . era în aripile lor. Şi ele aveau aripile ca 
aripile de barză. Şi au ridicat măsura între pămînt şi cer. Şi am zis 
către îngerul ce grăia întru mine .- Unde duc acestea măsura ? Şi a 
a zis către mine : Ca să-i zidească ei casă în Babilon şi să o pregă¬ 
tească şi să o pună pe ea acolo spre pregătirea lui» (Zaharia 5, 5—11). 
Voieşti să-vorbim iarăşi de fiecare şi să le privim cîte una? 

PALADIE : Foarte mult. 

CHIRIL : Aşadar proorocul a văzut o măsură ieşind din Ierusa¬ 
lim. Iar întrebînd ce este, îngerul i-a spus : «Aceast aeste fărădelegea 
în tot pământul». E ca şi cînd ar fi spus : cu această măsură se mă¬ 
soară păcatele oamenilor de pe tot pămîntul din toate timpurile. Căci 
abia cînd păcatul nostru ajunge la o mărire vădită, legiuitorul supărat 
aduce pedepsele. Pentru că rabdă de multe ori din fireasca Sa iubire 
de oameni şi suportă greşelile, nemîniindu-se pentru totdeauna înainte 
de împlinirea măsurii 129 . De aceea a zis către Avraam : «Nu s-au împli¬ 
nit încă păcatele Amoreilor pînă acum» (Fac. 15, 16). Iar Hristos a spus 
fariseilor care II supărau fără frîu : «Şi voi aţi împlinit măsura părin¬ 
ţilor voştri». 

Ieşind aşadar măsura, se ridică talantul plumbului şi se aruncă 
în măsură femeia care plineşte măsura şi care primeşte în gura ei pia¬ 
tra plumbului. Apoi dumnezeiescul înger : Aceasta este fărădelegea. 

PALADIE : încă nu e limpede 'ctivîntul. 

CHIRIL : Va fi. Şi nu peste mult. Talantul (greutatea)) plumbu¬ 
lui este Hristos, care se ridică, adică se înalţă prin cruce şi se arată 
plin de mărire prin însuşirile Dumnezeirii. Căci «Dumnezeu L-a prea- 
înălţat pe El şi i-a dăruit Lui nume, care este mai presus de tot nu¬ 
mele» (Filip. 2, 9). Şi aşa închide gura păcatului, după cuvîntul Psal- 
mistului : «Şi toată fărădelegea îşi va astupa gura ei» (Ps. 106, 42), 
fiind oprită' de la pîrile împotriva celor ce-au păcătuit din slăbiciune 


129 Dumnezeu nu mai rabdă păcatele lumii de-abia cînd ajung la plinătatea 
lor. Iar aceasta înseamnă cînd oamenii nu maj pot da îndărăt din perversitatea lor. 
E şi o chestie de calitate, nu numai de cantitate. Potrivit cu aceasta, pedeapsa, san¬ 
cţiunea ce se naşte din ele, este şi ea definitivă şi cum nu se poate cugeta alta mai 
mare. Dumnezeu îi lasă în chinurile lor eterne, pentru că nu-i ridică din această 
supremă perversitate fără voia lor. Neputinţa lor de-a se bucura de oarecare uşura¬ 
re e una cu voinţa lor de perversitate totală. Perversitatea ajunge pînă acolo că tot 
ce e rău e numit bun, ca să poată fi săvîrşit fără ruşine, ba chiar în aplauzele mul¬ 
tora, iar ce e bun e numit rău, ca să poată fi luat în rîs, în aplauzele celor mai 
mulţi. Atunci Dumnezeu îi lasă în iadul socotit de ei rai, pentru că nu-i face buni 
şi să se bucure de bine, fără voia lor. Dar crucea lui Hristos, cum se spune în con¬ 
tinuare, a pus în lumina clară binele ca opus răului. Ea este opusul lăudăroşeniei. 
Ea e semerenie, e înfrînare, e iubire adevărată de oameni şi de Dumnezeu. Răul de- 
• vine tot mai opus crucii. Prin aceasta se face tot mai evident ca rău. 

J. 

şi au fost îndreptaţi din credinţă. Căci dacă Dumnezeu este Cel ce se 
îndreptează, cine va osîndi ?» (Rom. 8, 33—34). 

Şi dacă Hristos a pătimit pentru noi, cum s-ar mai fi cuvenit si 
se ceară şi de la noi să suferim pedepsele pentru păcatele noastre T 

PALADIE : Foarte drept ai grăit. Căci au fost îndreptaţi în Hris¬ 
tos şi au respins pîra din pricina păcatului. Dar aş fi tare bucuros 
să aflu, pentru care pricină e închipuit Hristos prin plumb iar fă¬ 
rădelegea apare în chipul femeii. 

CHIRIL: Şi aceasta e uşor de văzut din Sfintele Scripturi. Căci 
Hristos e asemănat şi cu multe alte lucruri, putîndu-se înţelege cele- 
ale Lui, prin calitatea celor care II închipuiesc. 

PALADIE : Ce vrei să spui ? 

CHIRIL : El ni S-a făcut nouă bază şi siguranţă şi fundament ne¬ 
clătit şi temelie nesfărîmată. De aceea s-a numit piatră. «Iată, Eu pun,, 
zice, în temeliile Sionului piatră aleasă, in capul unghiului, cinstită. 
Şi cel ce crede în ea, nu se va ruşina» (Isaia, 28, 16). De.asemenea El 
este piatra preţioasă, strălucitoare şi minunată, a Bisericii, comoara 
noastră duhovnicească. Căci a fost numit mărgăritar. «Asemenea este, 
zice, împărăţia cerurilor cu un neguţător care caută mărgăritare fru¬ 
moase. Şi ailînd un mărgăritar de mare preţ, mergînd a vîndut toate- 
câte le avea şi l-a cumpărat». (Matei, 13, 45—46).. Iar El ne-a unit pe 
noi prin Sine cu Dumnezeu şi Tatăl, desfiinţînd duşmănia în trupul Lui, 
precum este scris (Efeseni 2, 16). De aceea a spus către Tatăl şi Dum¬ 
nezeu Cel din ceruri, despre cei îndreptaţi prin credinţa în El: «Pă¬ 
rinte, vreau ca precum Eu şi Tu una sintem, aşa şi aceştia să fie una 
întru noi» (Ioan 17, 24) 130 . De aceea s-a numit piatră de cositor. Căci 
prin cositor se leagă cele ce sînt de legat m . Aşa spune Dumnezeu prin 
glasul lui Zaharia, arătîndu-ne pe Fiul Său, Care va veni şi va ple¬ 
ca la vremea rînduită. «Şi se vor bucura şi vor vedea piatra de co¬ 
sitor în mina lui Zorobabel» (Zaharia 4, 10). Deci aşa l-a numit şi 
aici talant de plumb. 

Iar motivul pentru aceasta, îl voi spune acum. Argintul necurăţit 
topindu-se împreună cu plumbul, se curăţă foarte bine, plumbul atră- 
gînd în chip firesc la sine petele argintului împreună ars. Aşa ceva 

130. In trupului Lui, în care nu mai e nici o duşmănie faţă de Tatăl, căci nu¬ 
mai e nici o poftă egoistă, adunîndu-se toti şi devenind toţi ca El, în El toţi sînt una„ 
precum este cu Tatăl, nu numai ca Dumnezeu, ci şi ca om. In trupul Lui s-a înlăturat 
duşmănia între toţi. 

131. Hristos este un fel de cheag spiritual între toti cei ce voiesc. Pe toti îi 
îmbrăţişează cu iubirea Lui. Pe fiecare îl face să simtă iubirea Lui, dar şf îndem¬ 
nul de-a fi în El cu toti, de-a iubi în El pe toti. 

■a îndeplinit pentru noi Hristos. Unindu-se cu noi cei necuraţi tru¬ 
peşte şi duhovniceşte, a topit murdăria din noi. Căci ridică păcatele 
noastre, ca noi pentru El şi prin El să fim curaţi şi strălucitori 132 . De 
■aceea proorocul Ieremia mustrînd mulţimea Iudeilor care nu vor primi 
■curăţirea lui Hristos, zicînd : «A lipsit suflătorul de la foc, a lipsit 
plumbul, in deşert bate argintarul argintul, răutăţile lor nu s-au to¬ 
pit, pentru că Domnul i-a lepădat pe ei» (Ieremia 6, 29—30). 

Vezi că dumnezeiasca Scriptură a ştiut că, curăţirea argintului 
nu se poate face fără plumb ? Aşadar, fiindcă pe noi cei lepădaţi 
ne-a curăţit Hristos, El S-a asemănat cu plumbul. Şi El astupă 
•gura păcatului, arătat în chipul femeii. Căci femeia e simbolul slă¬ 
biciunii şi al plăcerii şi toată fărădelegea se lucrează prin acestea. 
Pentru că mintea stricată (coruptă) mai iutii de plăcere pentru aceasta 
■sau pentru aceea, moleşindu-se, părăseşte ostenelile ce o duc la 
•virtute. Şi aşa sufletul omului cade în păcat. De aceea se numesc unii 
mai degrabă iubitori de plăcere, decit iubitori de Dumnezeu. Şi pentru 
aceea le zice şi proorocul celor ce, din pricina slăbiciunii sufletului, 
s-au îmbolnăvit de păcat şi de moleşala viciului. « întăriţi mîinile mo¬ 
leşite şi genunchii slăbiţi» (Isaia 35, 3). 

PALADIE: E destul despre aceasta. Spune-mi acum, perechea de 
femei care duc fărădelegea în pămîntul, Babilonului, ce voiesc să 
arate ? 

CHIRIL : S-a astupat, aşadar, prietene, gura fărădelegii prin Hris¬ 
tos. Căci am fost îndreptaţi în El şi am fost izbăviţi de vină şi a în¬ 
cetat pîra fărădelegii împotriva noasră. Pentru că acesta a fost 
tot scopul venirii la noi a Celui ce a suferit moartea din pricina noas¬ 
tră ca noi şi pentru noi, iar apoi a înviat . Căci nu se putea să fie bi¬ 
ruită viaţa de moarte. Dar unii n-au crezut Evangheliei lui Hris¬ 
tos. Deci neprimind răscumpărarea din păcat, poartă iarăşi povara 
lui, punînd-o pe capetele lor din pricina slăbiciunii cugetului, a mo- 
leşelii minţii şi a lipsei de bărbăţie a sufletului. Aceştia sînt purtaţi 
în toate părţile de orice duh rău şi împinşi la tot felul de necurăţie, 
îşi dau cea mai mare silinţă spre cele rele. Iar semnul silinţei este 
aripa, care spune că e de barză. Şi barza e un soi de pasăre, care dă 
tîrcoale celor mai rău mirositoare dintre bălţi şi-şi adună hrana din 
mocirlă şi din murdărie. Deci cei ce îşi cheltuiesc silinţele spre în- 


132. Nu numai iertati de păcate în mod ţuridic datorită plătii ce-a dat-o Hris¬ 
tos pentru ele prin jertfa Lui, ci sintem curăţiţi de ele prin fatpul că El, Cel curat, 
se uneşte cu noi, extinzînd şi la noi curăţia Lui. Bunătatea unuia se întinde la cel cu 
care convieţuieşte. Bunătatea lui Hristos se întinde la toţi care îl primesc în ei. 

tinăciune, cu drept cuvînt pot fi socotiţi ca avînd aripi de barză. Şi 
ei au formă femeiască şi moleşiţi, ca unii ce s-au făcut după*chipul pă¬ 
catului care-i tiranizează. Căci precum cei ce sînt sub Hristos şi îm¬ 
preună cu El s-au făcut chipul Lui prin sfinţenie, aşa s-au făcut după 
chipul fărădelegii şi la fel cu ea cei ce s-au împovărat cu el şi s-au 
hotărît să convieţuiască cu patima necurată. 

Şi duc măsura în Babilon şi îi caută casă acolo, lucru care so¬ 
cotesc că indică şi el, ca prin ghicitură, că dacă nu îmbrăţişează ci¬ 
neva cele aduse nouă prin Hristos şi nu voieşte să astupe gura pă¬ 
catului, îndreptîndu-şi toată silinţa numai spre necurăţii, va ieşi din 
sfîntul Ierusalim, adică din sfînta maică a celor întîi născuţi, din fru¬ 
moasa cetate de sus şi ducînd povara greu de purtat a păcatului, se 
vor sălăşlui în Babilon, adică vor avea partea şi soarta cu idolatrii 
necredincioşi. Pentru că cei ce dispreţuiesc răscumpărarea prin Hris¬ 
tos sînt egali cu necredincioşii. De aceea zice Mîntuitorul: « De-ţi va 
greşi fratele tău, mergi, mustră-1 pe el intre tine şi el singur. Şi de va 
asculta, ai ciştigat pe fratele tău. Iar de nu va asculta, ia cu tine pe 
unul sau doi, ca în gura a doi sau trei martori să stea tot cuvîntul. 
Şi de nu va asculta nici de aceştia, spune Bisericii. Iar de nu va 
asculta nici de Biserică, să-ţi fie ţie ca un pigîn şi vameş» (Matei 
18, 15—17). 

Deci e limpede şi întărit de mărturia întregei Scripturi dumne¬ 
zeieşti că toată îndreptarea şi toată răscumpărarea e în Hristos. 







CARTEA A PATRA 


Cel chemat de Dumnezeu la îndreptare şi răscumpărat, 
trebuie să-I urmeze Lui şi să se lepede 
' de toată moleşeala ce duce la patimi 

şi să se silească mai degrabă 
să vieţuiască după rînduială şi cu avint tineresc 


E, deci, un lucru primejdios, Paladie, pe cit se vede, ba aş spune 
şi foarte urît şi cu totul nebunesc, să nu voim să luptăm cu bărbăţie 
împotriva patimii şi a păcatului, ci moleşindu-ne în plăceri necuve¬ 
nite şi înfundîndu-ne cu mintea în moliciunile nebărbăteşti, să ne 
depărtăm de buna îndrăznire spre virtute, cu toate că ne e dat prin 
Hristos să ne putem înălţa spre toate cele de laudă. La aceasta ne 
îndeamnă şi preafericitul Pavel, zicînd : «în sflrşit, fraţilor intăriţi-vă 
Intru Domnul şi în toată puterea tăriei Lui» (Efeseni 6, 10) 133 . 

PALADIE : Bine zici. 

CHIRIL : Deci vom dobîndi putere în Hristos. Dar nu cred că va 
ajunge cineva fără osteneală să lupte cu avint împotriva patimilor 
şi să poată ridica la aceasta mintea sa. 

PALADIE : Aşa zic şi eu. 

CHIRIL : Lucrul acesta clar şi uşor de înţeles, nu-1 cuprind cer 
ce merg în jos, dar cei ce se ostenesc îl înţeleg îndată. Dar s-a şi 
scris : «Bărbatul întru osteneli se osteneşte luişi şi abate de la sine 
pieirea sa» (Prov. 16, 28). Socotesc că e o prostie chiar şi numai a 
cugeta că se pot înfăptui lucruri deosebite cu osteneli puţine. Dar 
oare nu e cel mai preţios lucru dintre toate a ne mîntui sufletul şi a 
lupta pentru viaţa noastră ? 134 

PALADIE : Desigur, aşa e. 


133. Dacă virtutea este tărie (de la vir-bărbat), patima este moleşeală, lipsă de 

voinţă, slăbiciune, supunere sub porniri inferioare. Libertatea nu se arată decît în 
facerea continuă a binelui. Iar în libertate e putere. Dar puterea aceasta ni se 
sporeşte în Hristos. Căci El e deplin stăpîn pe Sine, fiind cu desăvîrşire bun. 

134. Puterea ce ni se dă de Hristos nu ne scuteşte de efortul nostru. E de tre¬ 
buinţă o conlucrare între noi şi barul lui Hristos. Puterea ce ne vine de la Hris¬ 

tos întăreşte puterea noastră. 

CHIRIL : Dar acest lucru preţios care admite luptători, socoteşti 
că-1 pot înfăptui cei ce luptă bine şi cu încordare, fiind şi raţional 
ca aceştia să poată învinge, sau cei ce se împrăştie cu plăcere în 
desfătări şi aleg viaţa uşuratică în locul celei bune? 

PALADIE : Cum s-ar putea îndoi cineva că nu pot să învingă cei 
ce suferă de boala nepăsării, ci numai cei mai strădalnici pot să-l 
obţină ? 

CHIRIL: Vom zice deci că cei ce şi-au luat rămas bun de la 
osteneli şi au îmbrăţişat moleşeala şi dezmierdările, le va fi aceasta 
spre cinste şi laudă ? 

PALADIE : Ba, de loc. 

CHIRIL : Urmează, aşadar, că se cuvine sa fie lăudaţi cei ce se 
ostenesc mai mult şi că nici unul nu va ajunge să fie vestii fără 
luptă. 

PALADIE : Aşa este. 

CHIRIL : Deci se cuvine, Paladie, să mergem drept spre cale de 
laudă şi să ne deprindem în bărbăţia care duce la virtuţi şi în cu¬ 
rajul cel mare şi lăudat de dumnezeiasca Scriptură şi atît de obişnuit 
şi iubit sufletelor sfinţilor. Căci le-a spus dumnezeiescul David celor 
ce tindeau spre aceasta, zicînd : «îmbărbătati-vă şi să se întărească 
inima voastră, toţi cei ce nădăjduiţi spre Domnul» (Ps. 30, 25). Iar o 
minte care a ajuns la aceasta înainte de alţii, dobîndeşte o asigurare 
şi zice : «Domnul e luminarea mea şi Mîntuitorul meu, de cine mă voi 
teme ? Domnul e ocrotitorul vieţii mele, de cine voi tremura ?» (Ps. 
2(3, 1). Căci nenumărate sînt smintelile din jurul nostru. Dar întrece 
numărul lor mulţimea dracilor, care ne aţîţă la păcat. La acestea se 
adaugă sălbăticia mai josnică a plăcerilor dorite de firea noastră : 
lăcomia şi mîndria, pizma vecină cu omorul, cu ura, cu bîrfirile şi cu 
celelalte rele asemănătoare. Cei uşor de artras de acestea, care nu 
se ating, aşa zicînd, nici cu vîrful degetului de încercarea de a le bi¬ 
rui, dăruiesc fără întîrziere biruinţa duşmanilor, fiind aruncaţi la pă- 
mînt ca un fruct pe jumătate copt — după cuvîntul proorocului — şi 
puşi fără luptă sub picioarele patimii. Dar cei iubitori de virtute şi 
buni, care tind după slava de sus şi doresc să se împărtăşească de 
viaţă în veac, se împotrivesc cu cea mai mare vitejie şi cu cel mai 
mare curaj atacurilor patimilor proprii, mortificînd trupul şi ridicîn- 
du-se împotriva mişcărilor ce se ivesc în el şi din el. In felul acesta 
resping cu bun meşteşug orice fel de răutate şi de păcate, înfăptuiesc 
viaţa sfinţită şi nepătată. Acestora le grăieşte şi dumnezeiescul Pa- 
vel, zicînd : «Staţi deci, tari incingiridu-vă mijlocul vostru cu adevărul 







116 


SF. CHIRIL AL ALEXANDRIEI 


şi îmbrăcînd platoşa dreptăţii şi încălţindu-vă picioarele întru gătirea 
Evangheliei păcii, peste toate luînd scutul credinţei, ca să puteţi stin¬ 
ge toate săgeţile cele aprinse ale vicleanului» (Efeseni 6, 14—16). 
Aceasta este armura duhovnicească completă, atotcuvenită sfinţilor. Pe 
aceasta ne porunceşte şi Mîntuitorul Însuşi să o dorim, deşi în alt 
chip : «Să stea mijloacele voastre încinse, zice, şi să aveţi încălţăminte 
în picioarele voastre, şi făcliile voastre să fie aprinse». (Luca 12, 35). A 
ne Încinge înseamnă a fi bine încinşi şi strînşi, pentru a putea răbda 
necazuri pentru bine şi pentru iubirea de Dumnezeu; a ne încălţa 
picioarele înseamnă a fi gata şi doritor de despărţirea de lume, spre 
a porni îndată ce legea dumnezeiască ar voi ca noi să plecăm ; a 
avea făcliile aprinse, înseamnă a nu suferi să vieţuim în întuneric şi 
neştiinţă, ci mai degrabă a păşi în lumina cea întru Hristos, pe calea 
ce duce spre toate cele vrednice de laudă. Căci iudeilor care nu primeau 
să facă aşa, le-a spus Hristos : «Pînă aveţi lumina, umblaţi în lumină, 
ca să nu vă cuprindă întunericul» (Ioan 12, 35). 

Aşadar pe iubitorul de evlavie îl face strălucit şi cunoscut rîvna 
spre virtute şi bărbăţia, însoţită de chibzuinţă. 

PALADIE : Bine zici. 

CHIRIL : Căci nu vom afla slava în iubirea moleşelii. Ci numai 
cînd va îmbrăţişa cineva osteneala, va fi strălucitor şi atotprobat. 
Astfel pînă ce petreceau fiii lui Israil încă în Egipt, spurcatul Faraon 
le-a pus supraveghetori cruzi şi aspri la munci. Iar ei făcînd din viaţa 
aspră pusă asupra lor fără voie şi cu silă o deprindere spre răbdare, 
din aceasta au scos mai mult folos decît pagubă. De aceea 
se temea Faraon de evrei, văzîndu-i că sporesc spre o mulţime ne¬ 
numărată. Şi încercînd cu vicleşuguri să împiedice creşterea acestora, 
ide-a pus, zice, lor supraveghetori peste lucrări, ca să-i chinuiască pe 
ei în munci grele » (leş. 1, 11). Dar planul acesta li se întoarce lor îm¬ 
potrivă. Pentru că chinuirea adusă peste ei le-a fost pricină de 
sporire, Dumnezeu cîrmuind astfel lucrurile şi opunînd harul Său vi¬ 
cleşugurilor aceluia. «Căci cu cît îi apăsau, zice, cu atît se făceau mai 
mulţi şi se întăreau» (Ies. 1, 12). 

Căci Satana aduce necazurile, scrîşnind din dinţi, asupra sfin-- 
ţilor, şi celor pe care şi-i face Dumnezeu ai Săi, el li se împotriveşte 
necontenit. «Căci mîncările lui sînt alese» (Avac. i, 16). Dar cei ce 
ce se ostenesc în necazuri, tocmai pentru că sînt încercaţi, se fac 
mai tari decît ele 135 . Şi răbdarea în nevoinţe îi face în chip neîndo- 

135. Viaţa comodă nu e un prilej de întărire a omului. Ea-1 moleşeşte, îl slă¬ 
beşte, îl fac-e rob plăcerilor şi gata de toate compromisurile ca să scape de greutăţi. 
II anulează ca bărbat. Îl dezlipeşte de bine. 

ielnic mai slăviţi. Incit cele prin care se urmărea întristarea şi chinui¬ 
rea lor, li se fac mai vîrtos fără să vrea spre folos şi cele prin care 
se plănuia surparea lor, îi fac mai tari. 

Dar Faraon, după ce vede că planul său ajunge la un sfîrşit neaş¬ 
teptat şi că prin cele ce îi necăjeşte lor le foloseşte, schimbă îndată 
chipul uneltirii. Şi trimiţînd după moaşele evreilor, le spune : «Cinci 
moşiţi evreicele şi va ii timpul naşterii, de va fi bărbat omorîţi-1, iar 
de va fi femeie, păstraţi-o. Dar moaşele s-au temut de Dumnezeu şi 
n-au făcut precum le-a poruncit lor împăratul Egiptului şi aduceau 
la viaţă pe pruncii bărbăteşti» (leş. 1, 16—17). Zădărnicindu-i-se a- 
ceastă uneltire împotriva neamului şi acest plan ucigaş, pentru că nu 
a lăsat Dumnezeu pe moaşe să săvîrşească asemenea ticăloşie, trece 
la nelegiuirea făţişă şi nemaivoind să asuprească pe ascuns, alege 
războiul în chip descoperit şi porunceşte omorîrea crudă a celor năs¬ 
cuţi. «Şi a poruncit Faraon întregului popor al său, zicind : Tot prun¬ 
cul bărbătesc, ce se va naşte evreilor, aruncaţi-1 în rîu, şi tot pruncul 
femeiesc, lăsaţi-1 viu» (leş. 1, 22). Căci nu-1 îngrijorează femeia, 
deoarece femeia este o fiinţă neiubitoare de luptă şi fără subţirime la 
minte. Dar îl supără bărbatul din două pricini : pentru că e înţelept şi 
atotluptător. Deci îi este foarte plăcut şi iubit balaurului ucigaş, adică 
Satanei, cugetul femeiesc al sufletului, muieratic şi slab şi pe lîngă 
aceasta lispit de darul înţelepciunii. Dar îi este duşmană şi urîtă nă¬ 
zuinţa spre bărbăţie, care biruieşte moleşeala şi e mai presus de 
frică ; de asemenea, năzuinţa lui spre înţelepciune. De aceea ţine în 
viaţă femeia, şi renunţă faţă de ea la sfatul şi la planul ucigaş. Căci 
este o prostie a căuta să lupte cu cei care s-au aşternut prin ei în¬ 
şişi la pamînt, cu cei ce suferă de boala plăcerii de a se supune. Dar 
îneacă, aşa zicînd, pe bărbat, aruncîndu-1 în valrile ispitelor. Aceasta 
îmi pare că o cîntă şi o spune şi dumnezeiescul David : «De n-ar fi 
fost Domnul cu noi cînd s-au ridicat oamenii asupra noastră, de vii 
ne-ar fi înghiţit pe cînd s-a iuţit mînia lor asupra noastră, apa ne-ar 
fi înecat ; ca un şuvoi ar fi trecut prin sufletul nostru» (Ps. 123, 1—3). 

PALADIE : Aşa este. 

CE11RIL : Priveşte chipul uneltirii. Intîi i-a asuprit cu chinuri săl¬ 
batice, ca să nu sporească la o mulţime mare, urmărind planuri prea 
viclene prin acele chinuri. Fărădelegea era încă ascunsă şi scopul 
tiranului nu era.prea vădit. Dar s-a împotrivit, cum am spus adineaori, 
harul Celui îndprat. Căci asupriţi fiind, ei creşteau în vigoare şi nu¬ 
măr. Apoi a voit să înarmeze moaşele împotriva femeilor evreilor. 
Dar nici aceasta nu l-a lăsat Dumnezeu să o ducă la îndeplinire. Fo- 

i 

losindu-se, în sifîrşit, de un al treilea şi ultim fel de uneltire, a 
poruncit întregului său popor să înece partea bărbătească, ne mai 
vrînd să uneltească pe ascuns. Deci Satana se războieşte nevăzut cu 
cei care i se împotrivesc bărbăteşte, dar îşi împarte uneltirea în trei 
chipuri. Şi începe lupta cu planuri viclene, împiedicînd sporirea minţii 
în virtute. Căci o face să se obosească în osteneli peste aşteptare şi să 
se slăbească în lupte aspre. Dar neputîndu-i aduce prin acestea nici 
o vătămare, căci Dumnezeu o ajută, stîrneşte adeseori pe cei ce ne 
sînt apropiaţi prin credinţă şi de acelaşi neam şi îi împinge spre ură 
şi luptă. Despre aceasta mărturiseşte Pavel, zicînd : «In primejdii între 
fraţii mincinoşi, in primejdii din partea celor de un neam» (II Cor. 
11, 26). Iar cînd nu nimereşte nici cu aceasta, deoraece Cel ce 
luptă pentru sfinţi le insuflă acelora frica dumnezeiască, ca şi odi¬ 
nioară moaşelor, ridică pe faţă pe supuşii lui la sălbăticie şi ucidere. 
Dar trebuie să se stăruiască şi* atunci în iubirea bunei îndrăzniri şi 
în sîrguinţa spre bărbăţie, ştiind că cel urît de acela, e scump, lui 
Dumnezeu. Căci l-a pus la socoteală şi îl învredniceşte de ocrotire pe 
cel care învinge moliciunea. 

PALADIE : Sînt convins. Şi cred că şi aceasta se poate vedea 
din Sfînta Scriptură însăşi. Căci nu pot lipsi din ea astfel de cugetări. 

CHIRIL : Cu darul lui Dumnezeu îţi voi spune că în cartea numi¬ 
tă Numeri, care e a lui Moise, se zice : «Şi a grăit Domnul către Mor¬ 
se în pustia Sinai, în cortul mărturiei, în cea dinţii zi a lunii din anul 
al doilea de la ieşirea lor din pămîntul Egiptului, zicînd : Număraţi 
tot neamul fiilor lui Israil, după neamurile lor, după casele familiilor 
lor, după numărul celor dintr-un nume, după capetele lor. Tot băr¬ 
batul de la douăzeci de ani şi mai în sus, tot cel ce poate ieşi la oaste 
în Israil, număraţi-i pe ei în puterea lor, număraţi-i pe ei tu şi Aaron». 
(Numeri 1, 1—3). Aşadar, e limpede şi din acestea că bărbatul şi cel 
bun de luptă şi ajuns la tinereţe, adică la o vigoare duhovnicească 
şi la măsura vîrstei plinirii lui Hristos, a fost înscris în cartea lui 
Dumnezeu. Căci socotesc că nu pentru altceva e numărat bărbatul 
ajuns la douăzeci de ani şi mai sus, decît ca să putem cugeta şi noi 
că cel plăpînd şi nedesăvîrşit la minte e respins ca nefolositor. Şi 
acestea sînt proprii celor încă nevrîstnici, care n-au'iajuns la măsura 
tinereţii, pe care o hotăreşte legea dumnezeiască : adi^ la anul două¬ 
zeci. Iar preţuit şi numărat şi cunoscut de Dumnezeu, după mulţime 


l şi neamuri şi capete şi pe nume, e bărbatul şi cel în vigoare. De aceea 

s-a spus odată prin Hristos sfinţilor Apostoli, aflaţi în vîxsta bărbă¬ 
tească şi ajunşi la măsura aceasta a cugetării : «Nu vă bucuraţi că vi 
se supun dracii, ci să vă bucuraţi că numele voastre au fost scrise 
în ceruri» (Luca 10, 20), iar altă dată iarăşi : «Au nu se vînd două 
păsări pe un bănuţ şi nici una din ele nu cade pe pămînt, fără ştirea 
Tatălui Meu Cel din ceruri ? lat vouă şi perii capului vă sînt număraţi» 
(Matei 10, 29—30). Cînd spune că şi perii capului le sînt număraţi, 
socotesc că arată grija de ei. 

Aşadar, bărbatul şi cel in vigoare e înscris în cartea lui Dum¬ 
nezeu Iar înscrierea s-a făcut prin Moise şi Aaron, ca prin amin- 

doi să înţelegem pe Hristos Cel Unul, în Moise ca legiuitor şi în Aa¬ 
ron ca arhiereu. Căci s-a făcut pentru noi deodată legiuitor şi arhie¬ 
reu binecredincios şi nevinovat şi prin mijlocirea Lui se face înscrie¬ 
rea acelor bărbaţi şi fruntaşi în virtute în cărţile dumnezeieşti ,:!8 . 
Acestora le-a grăit şi înţeleptul Ioan, zicînd : Vă scriu vouă, tinerilor, 
că sînteţi tari şi aţi biruit pe cel viclean» (I Ioan 2, 13). Aceştia sînt 
deci cei despre care am zis adineaori : «tot bărbatul de la douăzeci 
de ani şi mai sus, tot cel ce iese în oastea lui Israil». 

Că pe aceştia îi ocroteşte şi îi învredniceşte Făcătorul Cel iubitor 
de virute, poţi să vezi ? Paladie, şi din cele scrise în continuare : «Şi 
cu voi să tie căpetenia fiecărei seminţii, după casele familiilor lor ; şi 
acestea sînt numele celor ce vor fi cu voi» (Num. 1, 4—5). Căci fiecare 
seminţie îşi pune drept căpetenie, apărător, prin sfătuitor şi propu¬ 
nător al celor ce trebuie făcute, pe cel mai fioros şi mai luptător. 
Aceştia sînt închipuiţi prin îngerii care sînt puşi peste cei aleşi şi 
scrişi în cartea vieţii. Căci s-a scris despre orice drept : « Tăbărî-va 


136-137. A fi înscris în «cartea» lui Duimnezeu înseamnă a fi înscris în memoria 
lui Dumnezeu. Dumnezeu priveşte la ei cu bucurie. Ei sînt la inima lui Dumnezeu, 
pentru că îl iubesc, pentru că răspund la iubirea Lui. Celor ce nu răspund iubirii lui 
Dumnezeu rămînînd în nepăsare, pe care Dumnezeu îi ştie că nu vor răspunde iu¬ 
birii Lui, nici El nu mai încearcă în zadar să le arate iubirea. Ii ştie şi pe ei, dar 
cu o ştiinţă potenţială, teoretică, neactualizată. 

138. In mod deosebit îi are în gînd pe cei ce se străduiesc să răspundă voii Lui 
■de a se dezvolta ca oameni adevăraţi şi de a se mîntui, prin unirea cu El, prin imi¬ 
tarea Lui, Domnul Hristos. Căci El S-a făcut om, deci fratele cel mai bun al nos¬ 
tru. Aceasta e grija Lui : mîntuirea noastră, voinţa de-a ne ajuta în fiecare clipă în 
străduinţa de-a ne apropia de El. El ca legiuitor ne dă legi şi sfaturi (inspiraţii în 
conştinţă) cum să lucrăm în fiecare clipă; El ca arhiereu prezintă Tatălui jertfa Sa 
şi rugăciunea Sa pentru noi. E Legiuitorul (îndrumătorul) şi Arhiereul (Sprijinitoiul) 
nostru în fiecare clipă. Fiind înscrişi în El, se cjîndeşte mereu la noi. Pe cei ce îi în¬ 
scrie Hristos în Sine, îi înscrie pentru veşnicie. Căci El e veşnic şi toate cîte le 
poartă în Sine, le poartă pentru veşnicie. Şi înscriind pe fiecare cu numele Lui, îl 
înscrie în unicitatea lui neconfundată. Căci avînd numele cuiva în Sine, îl are ca 
deosebit de toţi. Deşi numele de «Nicolae», d. ex. îl poartă mai multe persoane, dar 
fiecare îl are asociat cu împrejurările lui proprii, unice, ceea ce îl face unic. Astfel 
numele cuiva înscris în Hristos arată eternitatea lui în Hristos. 

îngerul Domnului în jurul celor ce se tem de El şi-l va izbăvi pe el » 
(Ps. 33, 7). Dar că ajutorul îngeresc ne e dat spre mîntuire după voia 
lui Dumnezeu, se poate învedera din toate părţile şi socotesc că e de 
prisos să mai adun acum dovezile 139 . 

PALADIE : Deci prin Moise şi Aaron ca chip (tip), Hristos face 
înscrierea celor ce luptă bărbăteşte. 

CHIRIL : Aşa spun. La această tîlcuire ne duce ceea ce s-a scris 
la fericitul Daniil, cu un înţeles convingător. 

PALADIE : Despre ce vorbeşti ? 

CHIRIL: Spune că a văzut pe Tată], ca într-o vîrstă de bătrîn, 
împodobit de un păr alb, măreţ în veşmintele Lui în chip de zăpadă. 
Şi continuă : «Şi s-au deschis cărţile şi S-a aşezat Judecătorul. Şi am 
văzut şi iată venind pe norii cerului ca un Fiu al Omului şi a ajuns 
pînă la Cel Vechi de zile şi s-a închinat înaintea Lui. Şi i s-a dat 
Lui stăpînirea şi cinstirea şi împărăţia». (Dan. 7, 9, 10, 13—14). 

Cînd a venit adică Unul Născut în chipul nostru, atunci a des¬ 
chis Tatăl cărţile şi s-a oprit judecata celor vinovaţi de păcat. Dar a 
îngăduit celor ce se luptă bărbăteşte să fie înscrişi şi să se numere 
în cetele cele de sus şi să fie aşezaţi în pomenirea lui Dumnezeu. Aud 
însă pe fericitul David care cîntă despre cei ce s-au înebunit împo¬ 
triva lui Hristos : «Să se şteargă din cartea celor vii şi cu cei drepţi 
să nu se scrie» (Ps. 68, 39). Căci cei ce au dispreţuit blinda şi iubi¬ 
toarea de oameni purtare de grijă a lui Dumnezeu şi Tatăl, au căzut 
din pricina unei cugetări slabe şi au ieşit din vieţuirea cea' întru 
Hristos din lipsa bărbăţiei. Ei au fost chemaţi la nuntă, dar au res¬ 
pins din moleşeală şi slăbiciune pe sfinţii chemători la cină, zicînd 
unul : am cumpărat un pămînt, altul : mi-am luat temele, şi nu pot 
veni 140 . Auzi că toţi zic: nu pot? Căci mintea omenească abătîn- 


139. Dumnezeu nu se ocupă numai El singur cu cei ce voiesc să se mîntuiască 
ci ti pune în mişcare şi atenţia tuturor sfinţilor şi îngerilor fată ele ei, precum să lo 
dea ca sprijinitori şi pe preoţi Dacă s-a folosit de Apostoli ca să le vorbească oame¬ 
nilor despre El după înălţarea Lui, de ce nu S-ar folosi de toţi slujitorii Lui \ii şi 
trecuţi la El în acest scop ? De altfel poate cineva care iubeşte pe Hristos care ştie 
de mîntuirea ce-o aduce Hristos celui ce-L primeşte, să nu vorbească oamenilor de 
Hristos, să nu-şi arate dragostea faţă de ei, arătîndu-se preocupaţi de ei în faţa lui 
Hristos, în convorbirea lor cu El în rugăciunile lor ? Hristos i-a înscris El în Sine 
pe cei ce voiesc şi ei să fie înscrişi prin Moise şi Aaron. Dar era şi un act al lor în 
această înscriere a acelora în Hristos. Şi aceasta înseamnă să pună şi cel mai apro¬ 
piat de Hristos la inima Lui pe alţi fraţi ai lor, prin rugăciunile lor. Nimeni nu 
trebuie să se gîndească numai la sine, sau numai la binele ce-1 poate avea el de la 
Hristos. Şi încă n-o poate face aceasta. Şi nici Hristos nu o voieşte aceasta. Căci 
Dumnezeu însuşi ne-a făcut să ne gîndim şi să ne îngrijim şi de alţii. 

140. Cînd vine Hristos se opreşte judecata pentru cei păcătoşi. Căci li se dă 
putinţa să scape de păcate. Iar cei ce se folosesc de Hristos pentru a se mîntui sint 
scrişi în memoria lui Dumnezeu. Dar cei ce nu primesc pe Hristos, sînt şterşi din 

du -se spre plăcerea lumească, e slabă şi plăpîndă pentru a lucra cele 
ale lui Dumnezeu. De aceea nu va fi părtaşă de sărbătoarea cereasca 
şi dumnezeiască. 

PALADIE: Aşadar, numai tînărul cu judecata întreagă e în în¬ 
scrisul Domnului Dumnezeu şi în cartea celor vii, iar tot cel ce nu e 
astfel, e neprimit ? 

CHIRIE : Vei cunoaşte adevărul dacă te vei apropia cu o minte 
atentă şi trează de cele scrise. Căci nu se înscrie numai cel ajuns la 
vîrsta tinereţii şi în anul al douăzecilea. Ci s-a adăugat tot bărbatul. 
Sau nu înţelegi ce zic ? 

PALADIE : înţeleg. 

CHIRIL : Deci dacă s-ar cerceta felul bărbăţiei celei în Hristos. 
şi a celor ce sînt potrivite spre a putea dobîndi cît mai bine virtutea, 
s-ar vedea că se bucură de o înscriere proprie cei ce au înaintat pînă 
la atîta slavă, îneît au ajuns bărbaţi şi foarte luptători şi s-au ridicat 
peste cugetul copilăresc. Dar atunci nu i se potriveşte fiecăruia, prie¬ 
tene, un loc propriu şi cuvenit de înscriere şi slavă, pe măsura strălu¬ 
cirii celor săvîrşite ? 

PALADIE : Da. O recunosc aceasta. 

CHIRIL : Că doar nu va fi între sfinţii apostoli cel ce nu e ca ei. 
Departe de aceasta ! 

PALADIE : Adev'ărat. 

CHIRIL : Şi e limpede că nu vom spune că se va rîndui între cei 
împodobiţi la culme de strălucirea virtuţii de multe feluri şi între 
'cei ce s-au nevoit cu îndrumarea cea mai după lege a vieţii, cel ce 
nu e astfel. Dar va primi o moştenire, după măsura lui. 

PALADIE : Drept ai spus. 

CHIRIL : Deci întrucît au crezut în Mântuitorul şi Răscumpără¬ 
torul tuturor şi prin sfintul Botez ne-am îmbogăţit cu tăria din cer şi 
de sus — căci ne-am îmbrăcat în puterea din înălţime, fiind pecet¬ 
luiţi prin Sfîntul Duh — am fost aşezaţi şi noi în rîndui şi numărul 
bărbaţilor şi am fost scrişi în cartea lui Dumnezeu. Dar este şi aici o 
deosebire. Căci cei dintîi în listă şi mai aproape de Dumnezeu sînt 
cei mai curaţi şi mai sfinţi. Una e credinţa în Hristos. Dar nu toţi 
care au crezut sînt în acelaşi fel şi viaţă, într-unele eg ie, ci unii aşa, 


memoria lui Dumnezeu. Erau la Dumnezeu curii si înainte. Dar nu erau scrişi în ele 
oameni. Sau erau însemnaţi într-un mod ce râmînea de confirmat. De acum se în¬ 
scriu ca printr-o confirmare cei ce primesc pe Hristos şl se şterg cei ce nu-L pri¬ 
mesc. Aceasta pentru judecata de la sfîrşit. Cei ce nu vor fi scrişi nu vor intra în 
Împărăţie. 

alţii altfel, după cuvîntul fericitului Pavel (I Cor. 7, 7). Deci cei ce 
stau în frunte prin cuviinţa vieţii şi de aceea sînt mai sfinţi, vor avea 
primul loc în cartea dumnezeiască şi în pomenirea lui Dumnezeu. Iar 
cei ce au un grad mai mic în sfinţenie, pentru că e mai mic în vir¬ 
tute, vor fi, fără îndoială, la locul al doilea şi între cei înscrişi l4J . 

PALADIE : Şi cum s-ar putea face clar şi lucrul acesta ? 

CHIRIL : Din Scripturi. Căci acesta nu e un cuvînt îndrăzneţ al 
nostru. Astfel după ce s-a făcut număratul bărbaţilor şi al celor în vi¬ 
goare, ne-a poruncit Dumnezeul tuturor iarăşi un alt fel de înscriere. 
Căci s-a scris : «Şi a grăit Domnul către Moise in pustia Sinai zicînd: 
Numără pe fiii lui Levi după casele familiilor lor, după rudeniile lor, 
clupă popoarele lor. Toată partea bărbătească de la o lună in sus ii 
vei număra pe ei. Şi i-a numărat pe ei Moise şi Aaron din porunca 
Domnului, după cum le-a poruncit lor Domnul» (Num. 3, 28). Făcîn- 
du-se astfel înscrierea după seminţia şi după casele familiior, Scrip¬ 
tura dă îndată toată socoteala, zicînd : «Numărul întreg al fiilor lui 
Levi, pe care i-a numărat Moise şi Aaron, din porunca Domnului, 
clupă seminţiile lor, toată partea bărbătească de la o lună în sus, două¬ 
zeci şi două de mii» (Num. 3, 39). Şi adaugă îndată, zicînd : «Şi a grăit 
Domnul către Moise, zicînd : Numără pe tot bărbatul întîi născut al 
fiilor lui Israil de la o lună în sus şi socoteşte numărul lor după nume. 
Şi vei lua pe Leviţi pentru mine, pentru toţi cei întîi născuţi ai fiilor 
lui Israil, şi vitele Leviţilor pentru toate cele întîi născute între vi¬ 
tele fiilor lui Israil. Şi a numărat Moise precum i-a poruncit lui Dom¬ 
nul şi au fost toţi cei întîi născuţi parte bărbătească după numărul 
numelor de la o lună în sus, la socoteala lor, douăzeci şi două de mii, 
două sute şaptezeci şi trei. Şi a grăit Domnul către Moise, zicînd : 
Ia pe Leviţi pentru toţi cei întîi născuţi ai fiilor lui Israil şi vitele 
Leviţilor pentru vitele lor şi vor fi ai mei Leviţii. Şi răscumpărările 
celor două sute şaptezeci şi trei care prisosesc peste Leviţi din cei 
•dinţii născuţi ai fiilor lui Israil: vei lua cinci sicii de cap, după drah¬ 
ma cea stîntă ■ vei lua douăzeci de bani pentru siclu şi vei da argintul 
lui Aaron şi fiilor lui, răscumpărare pentru cei ce prisosesc între ei» 


141. Cei ce se gîndesc tot timpul la Dumnezeu cu toata fiinţa lor, 11 înscriu pe 
Dumnezeu mai adînc în fiinţa lor. Dar prin aceasta şi ei se întipăresc mai mult în 
memoria lui Dumnezeu. Cu cît strigi mai mult pe Dumnezeu în ajutor şi cu cît po¬ 
meneşti mai mult numele Lui, cu atît îl faci să se gîndească mai mult la tine. Cei ce 
sînt plini de Dumnezeu, se resimte şi Dumnezeu de faptul că îl faci să fie mereu 
în tine. Cei ce nu sînt întru totul şi neîncetat cu gîndul la Dumnezeu, nici Dumne¬ 
zeu nu e neîncetat cu gîndul la tine şi nu se resimte atit de prezenţa Lui în tine, 
sau a ta în El. 

(Num. 3, 40 ş.u.). E un lucru adînc şi anevoios, Paladie, să poţi în¬ 
ţelege cele date aci. 

PALADIE: Bine zici. Pune-ţi totuşi mintea la încordare, încre¬ 
zător în Hristos dătătorul a tot binele. 

CHIRIL: Observă că la prima conscripţie s-a însemnat toată 
partea bărbătească de la douăzeci de ani, adică cel cu mintea întrea¬ 
gă, bărbat şi în vigoare, ca să poată împlini cele ce le vrea Dumnezeu. 
Dar ajunge cuvîntul despre aceasta. In cele două conscripţii de pe 
urmă se înscrie însă din porunca dumnezeiască şi sfîntă, toată partea 
bărbătească din seminţia lui Levi, iar din cealaltă mulţime nu se nu¬ 
mără partea bărbătească, ci întîiul născut, de la o lună în sus. Şi to¬ 
talul copiilor levitici e douăzeci şi două de mii, iar al întîilor năs¬ 
cuţi şi celorlalţi, două zeci şi două de mii, şi două sute şaptezeci şi 
trei. Apoi porunceşte Dumnezeu, să fie închinaţi Leviţii pentru primii 
născuţi. Iar fiindcă numărul celor din popor întrece sau prisoseşte un 
număr cu două sute şapte zeci şi trei de capete, a hotărît legiuitorul 
că trebuie să se aducă pentru ei răscumpărare seminţiei levitice, ca 
să facă slujbe şi să aducă jertfe şi pentru ei, primind de la ei ca un 
fel de pată pentru stăruirea neimprăştiată în slujire. Sau nu recunoşti 
că acesta e cuprinsul pe scurt al celor scrise ? 

PALADIE : Recunosc. 

CHIRIL: Deci spunînd aceasta, cuvîntul meu nu se abate de la 
scop, urmărind ceea ce se cuvine, şi nu e lipsit de adevăr. Deci cînd 
se cugetă şi se arată chibzuinţă cea întru Hristos se înscrie partea 
bărbătească, nearătîndu-se vîrsta trupului. Dar cînd trebuie pe lîngă 
acestea, să se însemne în înscrierea arătarea făcută în crednţa şi iu¬ 
birea faţă de Hristos, e adăugată deosebirea care se observă în cei 
ce cred. Căci unii, deodată cu primirea credinţei, se sîrguiesc şi în 
sfinţenia cu faptele şi în acultarea de Dumnezeu. Iar alţii nu se dă¬ 
ruiesc în întregime lui Dumnezeu, ci sînt împărţiţi şi spre cele din lu¬ 
me. De aceea, cu dreptate porunceşte legiuitorul să fie cinstit mai mult 
decît celălalt, cel curat, închipuit prin neamul lui Levi ; şi a poruncit 
să aibă primul loc în conscripţie. Pentru aceea deci pomeneşte întîi 
de neamul Leviţilor, iar lui îi urmează şi îi este adăugată partea băr¬ 
bătească şi ceata celor întîi născuţi. Căci e foarte preţuit la Dum¬ 
nezeu cel ce se cugetă ca aflîndu-se în bărbăţia duhovnicească şi 
după chipul lui Hristos, Care este primul născut. Astfel dumnezeiescul 
Pavel scrie unora care au slăbit în credinţă şi s-au făcut muieratici 
în gînduri reci: « copiii mei, pentru care sufăr iarăşi durerile naşterii, 
pînă va lua Hristos chip în voi» (Gal. 4, 19). 

Aşadar, e primit în cartea lui Dumnezeu tot cel întîi născut în 
chipul lui Hristos, spre a fi bărbat şi preaînţelept. Căci dintre cei de 
altă seminţie e socotit în număr, cum am spus adineaori, nu toată 
partea bărbătească, ci numai cel întîi născut. Pentru că nu orice om 
se distinge în credinţă şi în viaţă după chipul lui Hristos. Căci sînt 
mulţi cei ce n-au crezut. înscris şi socotit în număr e numai primul 
născut, pentru Primul Născut în noi şi în mulţi fraţi (Rom. 8, 29). Dar 
dintre Leviţi tot bărbatul e în conscripţie şi între cei aleşi. Căci sfîn- 
tul e în întregime al lui Dumnezeu. Iar cei înscrişi sînt de o lună şi 
mai în sus. Pentru care pricină ? Pentru că pruncia în Hristos a celor 
ce au crezut nu e lepădată de Dumnezeu. Iar puţinătatea vîrstei e un 
simbol al simplităţii în Hristos şi al prunciei duhovniceşti. Căci pre¬ 
cum am spus că înscrierea celor atotluptători e bine şi fără greşeală 
să se facă de la douăzeci de ani şi mai sus, aşa spunem că semnul 
clar al prunciei în Hristos e vîrsta de la o lună în sus. Ceva asemă¬ 
nător spune şi Pavel : «Fraţilor, nu iiţi copii la minte, ci fiţi prunci 
in răutate. Iar la minte fiţi desăvîrşiţi» (I Cor. 14, 20). 

PALADIE : Să socotim deci că vom fi împreună părtaşi cu sfinţii 
la cununile ce le-au dobîndit ei pentru capetele lor, îmbărbătîndu-se 
şi sîrguindu-se cit mai mult după buna preţuire. 

CHIRIL : Desigur, vom fi părtaşi şi noi de darurile de care ei 
sînt plini şi pe care le-au dobîndit prin osteneli şi sudori. Căci ei ne 
umplu şi pe noi de cele dăruite lor de iubirea lui Dumnezeu. Astfel 
dumnezeiescul Pavel a spus unora dintre cei ce-au crezut : « Doresc să 
vă văd pe voi ca să vă împărtăşesc ceva din darul duhovnicesc» 
(Rom. 1, 11). Sau nu vei recunoaşte că e un dar străin, ceresc şi du¬ 
hovnicesc, cunoştinţa neîntinată şi nerătăcită despre Dumnezeu şi 
ştiinţa despre toate cele prea bune ? 

PALADIE : Da, odată ce lucrul acesta este de viţă făcător. Căci 
a şti limpede cine este din fire şi cu adevărat Făcătorul tuturor şi 
Dumnezeu, şi care e viaţa, e calea cea mai bună care duce Ia viaţa 
veşnică şi fără sfîrşit. 

CHIRIL : Rine ai zis. Acestea învăţîndu-ne şi Hristos însuşi, a 
poruncit sfinţilor Apostoli, zicînd : «/n dar aţi luat, în dar să daţi» 
(Matei 10, 8). Dar strălucirea sfinţilor e folositoare şi celorlalţi. Căci 
prin cinstirile de care se bucură ei se şterg oarecum greşelile noas¬ 
tre şi privind la curajul celor mai slăviţi, iubitorul de virtute Dum¬ 
nezeu iasă păcatele celor mai slabi 142 . Să dai plidă israeliţii porniţi 


142. Pentru cinstirile ce le acordă Dumnezeu celor ce-1 iubesc, iartă şi greşelile 
celor mai slabi. Căci nu poate îndurera pe cei ce caută cu iubire la fraţii lor în pericol 

fără frîu spre neascultare şi nelăsînd nici una din cele rele neîncer¬ 
cate, au stîrnit în chip necesar mînia legiuitorului asupra lor. Şi fi¬ 
indcă cei ce l-au supărat aşa de rău trebuiau să sufere pedepse, proo¬ 
rocul Ieremia face pentru ei rugăciuni. Dar ce răspunde Dumnezeu : 
«Bătătoriţi străzile Ierusalimului şi priviţi şi luaţi seama şi căutaţi in 
pieţele ei de veţi alia vreun bărbat care tace dreptate şi caută cre¬ 
dinţa şi voi ti milostiv lor, zice Domnul » (Ieremia 5, 1). Ba a zis că 
va ierta şi pedeapsa Sodomei, de vor fi cinci oameni drepţi şi buni 
in ea. Aşadar slava sfinţilor face uneori să nu trebuiască să fie pe¬ 
depsiţi îndată nici cei foarte păcătoşi, îmblînzind iuţimea şi domolind 
mînia dumnezeiască. Iar celor ce au primit credinţa cu sinceritate, dar 
nu pot înainta pînă la atîta curaj îneît să poată ajunge prin osteneli 
să se umple şi de darurile (harismele) dumnezeieşti, le face parte de 
cinstirile lor, învăţîndu-i, pe cît se poate, şi dueîndu-i spre tot ce 
place lui Dumnezeu şi arătîndu-i părtaşi de biruinţele bărbăteşti şi 
cele ce le-au aflat ei numai prin multe osteneli, sădindu-le în sufle¬ 
tele altora l43 . Că ne vom împărtăşi împreună cu sfinţii de strălucirea 
aflată în ei şi vom fi părtaşi la faptele lor vitejeşti, Dumnezeu ames¬ 
tecând şi confundînd, din bunătate şi iubire de oameni, înfrîngerile 
noastre cu biruinţele lor, şi unind ceea ce e în lipsă cu ceea ce este mai 
desăvîrşit, ca să fie primit, se poate arăta clar şi din aceasta. 

PALADIE : Din care ? 

CHIRIL: Moabiţii şi madianiţii erau neamuri neevlavioase şi 
barbare şi locuiau pământul făgăduinţei, pe care aveau să-l moştenească 
fiii lui Israil. Şi fiindcă războiul era lingă ei, gîndindu-se că vor fi 
nimiciţi şi nu vor putea să se împotrivească puterilor lui Israil, au 
încercat prin meşteşugul vrăjitorilor (magilor) şi prin destoiniciile lor 
necredincioase să alunge pe duşmani. Dar după ce au făcut toate 
şi n-au reuşit să vatăme întru nimic, întrucît i-a sprijinit Dumnezeu 
.(care l-a îndemnat şi pe proorocul mincinos Valaam să-i binecuvinteze, 
cu toate că l-au plătit ca să-i blesteme), ajunşi la cea mai de pe urmă 


de-a se pierde. Iubirea e comunicantă. Duce bunurile de ia unii la alţii ca intr-un 
circuit unificator. Dumnezeu nu-şi poate închide iubirea faţă de unii numai la ei, 
cînd aceştia vor, din iubire, să se bucure şi alţii de iubirea lui Dumnezeu de care 
se fac părtaşi. Desigur, e vorba de fraţii lor slabi, nu de cei ce refuză din dispreţ 
iubirea lor şi a lui Dumnezeu. Dumnezeu face parte de iubirea Sa şi celor iubiţi 
de cei pe care îi iubeşte, în urma rugăciunilor acestora, cum se spune în rîndurile 
următoare. 

143. Dar cei mai slabi se fac părtaşi de darurile primite de cei ce s-au ostenit 
mai mult, nu numai pentru că Dumnezeu îşi întinde iubirea Sa şi la cei iubiţi 
de cei pe care îi iubeşte, ci şi pentru că aceia se lasă întrucîtva cuceriţi de pilda 
ostenelilor celor ce au ajuns la asemenea cinstiri, începînd şi ei să ostenească. 
Astfel Sfinţii îi duc oarecum şi pe alţii mai slabi, dar iubiţi de ei, «la ceea ce 
place lui Dumnezeu». 








126 


SF. CHIRIL AL ALEXANDRIEI 


deznădejde, au cugetat întru ei că n-ar putea vătăma altfel pe israeliţi, 
decît dacă aceia l-ar supăra pe Dumnezeu Care îi ajută, şi ar porni 
lupta lipsiţi de ajutorul de suS. Deci ştiind că bărbatul e fierbinte şi 
pornit spre femeie şi tinereţea nu e întărită împotriva plăcerilor preaîn- 
tinate de felul acesta, au trimis femei împodobite spre împreunare 
necuviincioasă cu Tsraeliţii, prin a căror frumuseţe erau cuceriţi în¬ 
dată, oricine se îmbolnăvea uşor de cele ale trupului şi era despărţit 
pe încetul de slujirea lui Dumnezeu, urmînd părerile acelora şi după 
curvie îmbolnăvindu-se de apostasie. Căci s-a scris : «Şi s-au închi¬ 
nat poporul lui Beeifeor» (Num. 25, 3). Tot aceasta a spus-o Dum¬ 
nezeu şi prin glasul proorocului : «Şi poporul care înţelege s-a îm¬ 
preunat cu curva» (Osea 6, 14). 

Deci s-a mîniat, şi pe drept cuvînt, legiuitorul pentru acestea şi 
n-au rămas israeliţii nepedepsiţi. Căci îndată au ajuns din pricina 
aceasta în nenorociri de nesuportat, cei ce au curvit fiind ucişi de mi¬ 
na fratelui şi vecinului. Apoi Dumnezeu a poruncit lui Moise, vesti¬ 
torul dumnezeiesc, să înceapă îndată lupta cu madianiţii zicînd : «Răz¬ 
bună pedeapsa fiilor lui Israil din pricina madianiţilor şi la urmă te 
vei adăuga la poporul tău... Şi a grăit Moise către popor, zicînd: înar¬ 
maţi dintre voi pe bărbaţi şi vă luptaţi înaintea Domnului împotriva 
Madianului ca să daţi răzbunare lui Dumnezeu din Madian. Cîte o mie 
din fiecare seminţie, din toate seminţiile fiilor lui Israil să trimită să 
se lupte. Şi au fost număraţi din miile lui Israil cîte o mie din fiecare 
seminţie, douăsprezece mii de bărbaţi înarmaţi. Şi i-a trimis pe 
ei Moise cîte o mie din fiecare seminţie, cu puterea lor şi 
pe Finees, fiul lui Eleazar, fiul lui Aaron preotul, şi vasele sfinte şi 
trîmbiţele de semnale în mâinile lor. Şi au dat război asupra lui Ma¬ 
dian, cum a poruncit Domnul lui Moise. Şi au ucis toată partea băr¬ 
bătească ; şi pe împăraţii lui Madian i-au omorît împreună cu răniţii 
lor. Şi pe Evi, şi pe Rechen şi pe Jur şi pe Hur şi pe Reba, cinci îm¬ 
păraţi ai Madianuui, şi pe Valaam fiul lui Beer, l-au ucis cu sabie 
împreună cu răniţii lor. Şi femeile lui Madian le-au luat în robie şi 
averea lor şi vitele lor, şi toate agoniselile lor şi puterea lor o au 
robit. Şi toate cetăţile lor cu locuinţele lor şi aşezările lor le-au ars în 
foc. Şi au luat toată prada lor şi toate cele jefuite, de la om şi pînă la 
dobitoc şi le-au dus la Moise şi la Eleazar preotul şi la toţi fiii lui Israil, 
robimea şi cele jefuite şi prada, în tabără din şesul Moabului, care este 
lingă Iordan, în faţa Ierihonului. Şi au ieşit Moise şi Eleazar preotul 
şi toate căpeteniile adunării intru întîmpinarea lor, în afară de tabără. 
Şi s-a mîniat Moise pe căpeteniile oştirii, pe cei peste mii şi peste 
sute, care veneau de la război. Şi le-a zis lor Moise : Pentru ce aţi 

prins vie toată partea iemeiască ? Căci acestea au fost Israeliţilor, 
după cuvîntul lui Valaam, prilej de călcare şi de nesocotire a cuvân¬ 
tului Domnului, din pricina lui Peor -, şi a fost bătaia Domnului in adu¬ 
narea Domnului. Acum ucideţi toată partea bărbătească de toată vîrsta 
ei şi toată femeia care a cunoscut pat de bărbat ucideţi-o. Şi pe toate 
fetele care n-au cunoscut pat de bărbat, vi le ţineţi roabe » (Num., 
31, 1 ş.u.). 

Acestea poruncindu-le Dumnezeu, tinerii au fost aleşi spre a fi 
folosiţi pentru trebuinţa războiului. Şi din fiecare seminţie au fost 
luaţi cei ce erau mai obişnuiţi cu răbdarea şi mai cercaţi, ca cei ce 
erau cinstiţi de fiecare să se facă laudă a întregului şi slava părţii' 
să treacă asupra plinătăţii întregi, după cuvîntul înţelept al lui Pa- 
vel : «Fie de pătimeşte un mădular, vor pătimi împreună toate mă¬ 
dularele ; fie de se slăveşte un mădular, se bucură împreună toate- 
mădularele» (I Cor. 12, 26). 

PALADIE: Drept cugeţi. 

CHÎRIL : Deci a pornit la război împotriva Madianiţilor mulţimea- 
viguroasă a celor aleşi, împreună aflîndu-se cu ei Finees preotul şi' 
sfintele vase şi trîmbiţele pentru semnale. Căci Hristos, Marele nos¬ 
tru Arhiereu totdeauna este împreună înarmat şi împreună luptător 
cu cei ce se luptă bărbăteşte. Dar luptă împreună şi îngerii, închi¬ 
puiţi prin sfintele vase. Căci vase sfinte şi slujitoare sînt duhurile 
raţionale din cer ,- pentru că sînt rânduite de Dumnezeu spre ajutorul' 
nostru. Sînt de faţă nu mai puţin trîmbiţele de semnale, adică cuvîn- 
tările propovăduitorilor lui Dumnezeu, care arată în ce chip trebuie- 
să ne îmbărbătăm împotriva duşmanilor, sau a patimilor din noi. 
„Aşadar preotul, adică Finees, e chipul lui Hristos ; sfintele vase, ale- 
îngerilor ; iar trîmbiţele de semnal, ale celor ce ne strigă nouă cu¬ 
vîntul dumnezeiesc. Aşa vom biriui fără greutate, în Hristos pe cei 
ce ni se împotrivesc, spunînd cuvîntul din Psalmi : «întru Tine pe 
vrăşmaşii noştri cu cornul vom împunge şi întru numele Tău vom - 
nimici pe cei ce se scoală împotriva noastră» (Ps. 43, 7). Aceasta au 
şi făcut-o Israeliţii. Şi pustiind toată cetatea şi ţara Madianiţilor, au 
adus-o robimea la Eleazar preotul şi la toată adunarea fiilor lui Is- 
rail. Pentru că biruinţele sfinţilor sînt daruri sfinte ce trebuie închi¬ 
nate lui Hristos, Arhiereul tuturor şi nu trebuie să rămînă nearătate- 
popoarelor, după cuvîntul : «Nu este lucru ascuns care nu se va face- 
arătat, nici tăinuit, care să nu se cunoască şi să nu vie la arătare» 
(Luca 8, 17). Deci se aduc la vederea preotului şi a tot poporul, cele- 
luate în robie, ca chip, pentru o anumită iconomie. Dar Moise a cer- 

tat pe biruitori pentru că n-au săvîrşit lucrul cu totul după raţiunea 

exactă şi neştirbită. Căci nu trebuie, zice, să prindă vie partea băr¬ 
bătească, nici partea femeiască ispitită de nuntă. Şi motivul istoric 
e convingător. Căci trebuia să se radă partea bărbătească din pămîn- 
tul ce peste puţin avea să fie sub ei, ca nu cumva ajungînd în scurtă 
vreme la tinereţe şi vigoare, să-i facă război poporului. Dar să se 
nimicească şi partea femeiască, care a fost pricină de sminteală şi 
care dacă ar fi cruţată, ar fi în viitor iarăşi. 

Dar pe cit priveşte înţelesul duhovnicesc, socotesc că ar putea 
vedea cineva că în acestea ni se indică printr-un mod înţelept ur¬ 
mătoarele. 

PALADIE : Care ? 

CHIRIL : Cei aleşi ai seminţiilor n-au rămas fără vină, cu toate 
că au cîştigat biruinţa. Prin aceasta se arată, cit se poate de limpede 
că nici cei ce luptă bărbăteşte nu rămin cu totul fără pată. Chiar şi 
lucrul care ni se pare că l-au făcut bine, nu se va arăta nepărtaş de 
mustrare şi de vină, cînd îl va cerceta şi cerca Dumnezeu. De aceea 
s-a şi scris : «De te vei uita la fărădelegi, Doamne, Doamne, cine va 
suporta ?» (Ps. 129, 3). Şi iarăşi : «De cele ascunse ale mele curâţeş- 
te-mă şi de cele străine cruţă pe robul tău. De nu mă vor stâpîni, 
atunci fără prihană voi fi» (Ps. 18, 13—14). Se poate vedea uneori şi 
în faptele bărbăteşti ale celor aleşi vreo pată, pe care cunoştinţa le¬ 
giuitorului o vede, dar nouă ne scapă, căci nu o putem înţelege, după 
cuvîntul : «Greşelile cine le va pricepe ?» (Ps. 18, 13). Iar Isaia zice 
că *toată dreptatea noastră e cîrpa lepădată a femeii». De aceea nu 
poate fi cineva cu totul curat şi fără prihană. Preaînţeleptul Pavel a 
scris : «Nu mă ştiu vinovat cu nimic», şi adaugă : «dar nu în aceasta 
m-a îndreptat. Cel care mă judecă pe mine este Domnul» (I Cor. 4, 4) w> . 

Dar mustrarea lui Moise nu s-a îndreptat spre toţi, ci numai spre 
căpeteniile oştirii şi spre cei peste mii şi peste sute. 

«Căci celor mari, grea cercare ie stă asupra » (Inţ. Sol. 6, 8). Şi 
mai ales împotriva lor se va aplica străşnicia legii. « Căruia i s-a dat 
mult, mult vor cere dela el» (Luca 12, 48). De aceea a şi s _ ris uceni- 


144. Nu este om care să se socotească întru totul fără greşeală. Oricît de 
bune au fost sau sînt faptele lui, în ele se găseşte şi ceva îndoielnic. Poate că 
era bine şi să fi lucrat altfel! Cunoştinţa lui mărginită nu-i îngăduie să dea o ju¬ 
decată singură despre calitatea faptelor lui. Oscilează între a socoti că a lucrat 
bine şi între a socoti că n-a lucrat cu totul bine. De aceea lasă ultima judecată 
lui Dumnezeu. Omul nu se face drept nici prin faptele sale, nici prin judecata sa. 
El trebuie să aducă partea sa de contribuţie la lucrarea lui Dumnezeu în sine 
în vederaa îndreptării sale. Dar partea sa rămîne mereu nedeplin perfectă. De 
aceea Dumnezeu îl face cu adevărat drept şi El judecă în ce măsură a contribuit 
omul la îndreptarea sa şi în ce măsură contribuţia lui a fost neîndestulătoare. 

cui Mîntuitorului : «Nu vă faceţi mulţi învăţători, fraţii mei, ştiind că 
mai mare judecată vom lua» (Iacob 3, 1). Deci viiia tuturor e arun¬ 
cată asupra căpeteniilor şi întîistătătorilor cetelor. Căci totdeauna 
prin privegherile conducătorilor îşi cîştigă laudele supuşii. De aceea 
s-a şi scris poporului ce stă sub conducere : «Ascultaţi de mai marii 
voştri şi vă supuneţi lor. Căci ei priveghează pentru sufletele voastre, 
ca unii ce vor avea să dea socoteală» (Evr. 13, 17) 145 . 

Iar după uciderea femeilor şi copiilor, dumnezeiescul Moise nu-i 
lasă pe războinici să se sălăşlwiască în tabără nespălaţi, ci porunceşte 
să se cureţe, zicînd : «Şi voi tăbărîţi afară de tabără şapte zile. Tot 
cel ce a ucis şi cel ce s-a atins de un rănit se va curăţiîn ziua a treia 
şi în ziua a şaptea, voi şi robimea voastră. Şi veţi curăţi toată îmbră¬ 
cămintea şi tot vasul de piele şi tot lucrul din piele de capră şi tot 
vasul de lemn» (Num. 31, 19—20). Vezi că şi neamul cel mai bun şi 
mai preţuit dintre noi al celor aleşi nu e cu totul fără prihană. «Căci 
nimenea nu e curat de întinăciune» (Iov 14, 4), chiar dacă ar fi din¬ 
tre cei lăudaţi. Sfinţenia desăvîrşită e păstrată pentru veacul viitor. 
Deci trimite pe biuuitori afară din cetate şi zice că ei trebuie să se 
curăţească în ziua a treia şi a şaptea. Ziua a treia înseamnă sau timpul 
al treilea în care s-a făcut curăţirea prin Hristos, după timpul lui Moi¬ 
se şi după cel în care a apărut ceata proorocilor, sau cel al învierii, 
în care a revenit la viaţă Hristos, pironind pe cinstita cruce zapisul 
cel împotriva noastră (Colos. 2, 14) şi răbdînd pentrtu noi patima prin 
care a nimicit păcatul. Iar a şaptea ne îndeamnă să cugetăm la timpul 
de la sfîrşitul veacului acesta, în care lepădînd toată povara păcatului 
şi ajungînd la sfîrşitul sfinţeniei, vom fi împreună cu Hristos petre- 
cînd o viaţă curată şi nevinovată, în fericirea cea întru Hristos 146 . 

145 Căpeteniile se vor împărtăşi de mai multă răsplată pentru biruinţele con¬ 
duşilor, pentru că ei i-au îndrumat şi le-au poruncit în acestea. Dar şi de mai mare 
vină, pentru că nu i-au învăţat, nu le-au poruncit cu toată rîvna cele bune, sau 
i-au îndemnat la cele rele. In cazul din urmă, în măsura în care au exercitat asu¬ 
pra lor o domnie mai silnică vor avea de suportat cea mai mare parte de pedeapsă. 

146. Ziua întîi e perioada lui Moise, a doua e cea a proorocilor, iar a treia 
e cea a lui Hristos, care desfiinţează păcatul deplin pe cruce, răbdînd fără nici o 
împotrivire moartea, nu pentru vina Sa, ci pentru a umanităţii îndeobşte. El s-a 
arătat prin aceasta -mai tare ca orice egoism păcătos. Dar rezultatul acestei biruin¬ 
ţe' s-a arătat în înviere, care a avut loc şi ea a treia zi după moarte. 

Iar ziua a şaptea este perioada din urmă a lumii, a săptămînii istoriei care 
prin judecata de apoi trece în veacul viitor, al sfinţeniei depline pentru cei care 
s-au ostenit pentru bine în viaţa aceasta. Istoria e un întreg, ca şi o săptămînă. 
Fiecare perioadă corespunde unei zile a eăptămînii, aducînd ceva propriu, care 
completează perioadele anterioare. S-ar putea socoti ca ziua a şaptea şi răstimpul 
cit vor petrece sufletele fără trupuri înainte de judecata din urma. Căci în această 
perioadă ele nu mai săvârşesc faptele nedeplin curate din viaţa aceasta, dar n-au 
ajuns încă nici la fericirea deplină a învierii. 

PALADIE : Aşa este, după cît socotesc. 

CHIRIL : Dar pe lingă acestea te poţi minuna şi de taina urmă¬ 
toare. lndat| după cuvîntarea lui Moise, urmează Eleazar preotul, care 
zice : «Către bărbaţii oştirii veniţi de la război ; aceasta este rînduiala 
legii pe care o a poruncit Domnul lui Moise. Afară de aur şi de argint 
şi de aramă şi de fier şi de plumb şi de cositor, tot lucrul care poate 
trece prin foc, în foc se va curâţi, dar şi cu apa curăţirii se va curăţi ; 
şi toate cele ce nu pot trece prin foc, vor trece prin apă. Şi veţi spăla 
hainele voastre în ziua a şaptea şi vă veţi curăţi şi după acestea veţi 
intra în tabără» (Num. 31, 21—24). Observă că Moise le-a arătat mai 
înainte celor ce-au biruit, timpul în care trebuie să se curăţească, dar 
nu şi modul curăţirii. Căci legea vesteşte mai dinainte timpul curăţirii 
prin Hristos. iar al doilea şi după Moise a vorbit preotul, adică Eilea- 
zar. Căci Hristos porunceşte după Moise şi nu mai arată delor ce se 
luptă bărbăteşte timpul curăţirii. Căci El însuşi este timpul, ci explică 
modul şi scoate în sfîrşit la vedere taina însăşi, tîlcuind scopul exact 
al legii. El a poruncit ca acele dintre vase care erau în stare să treacă 
prin puterea focului, să fie trecute prin foc ; iar cele care nu au tăria 
naturală, ci sînt stricăcioase, gata să sufere dispariţia totală, de pildă 
hainele şi toate lucrurile din piele şi lemn, să fie trecute prin apă. 
Prin vasele de aur, de argint şi prin celelalte ne-a închipuit ca prin ghi- 
citură pe noi, cărora ni s-a făcut curăţirea prin Hristos ca prin foc şi 
prin apă. Căci au fost botezaţi în Duhul Sfînt şi în foc (Matei 3, 11). 
Deci trecerea prin foc şi prin apă a celor adunate din robie, arată cu¬ 
răţirea noastră de deunăzi. Căci fiind noi odinioară ca o bogăţie a dia¬ 
volului, ne-a făcut Hristos ai Săi, intrând în casa celui tare şi răpind 
vasele lui, iar pe cel tare legîndu-1 {Matei 12, 29). Eleazar zice apoi că 
biruitorii vor intra în tabără de abia după ce îşi vor spăla în ziua a 
şaptea hainele şi aşa vor fi curaţi. Căci curăţirea desăvîrşită şi lepă¬ 
darea a toată întinăciunea va avea loc în vremea din urmă a sfîrşitului, 
cum am zis adineaori, cînd se va desfiinţa cu totul păcatul şi firea 
omului va fi ridicată la frumuseţea de la început şi atotstrăveche. « Căci 
va fi atunci, zice, o cale curată şi cale sfîntâ se va chema. Şi nu va 
trece pe ea nimenea necurat, ci vor merge pe ea cei răscumpăraţi de 
Domnul » (Isaia 35, 8) 147 . 

147. Moise arată timpul viitor al curăţirii în Hristos. Hristos Însuşi închipuit 
prin arhiereul Eliazar nu mai vorbeşte de timp, căci timnul a venit odată cu El. 
Dar El arată modul în care au să se cureţe biruitori. Este intîi o curăţire prin 
focul plin de Duh Sfînt al Botezului pentru cei ce au biruit şovăiala aderării la 
Hristos. Ei sînt aurul şi argintul care se curăţesc. Dar la curăţirea deplină vor 
ajunge în ziua a şaptea, sau la sfîrşitul lumii, cînd va fi învins păcatul în chip 
deplin şi moartea în ei, trecînd la înviere împreună cu Hristos. La botez au fost 







ÎNCHINARE ÎN DUH ŞI ADEVAR 


131 


Socotesc că acest cuvînt de explicare nu se abate de la scopul tex¬ 
tului. Dar dacă ar voi cineva să cugete şi altfel, vom spune că a po¬ 
runcit să treacă prin foc vasul fiecăruia dintre biruitori, fie că e de 
aur, fie de argint, fie făcut din aramă, sau din altă materie. Căci a scris 
Pavel : « Lucrul fiecăruia, precum este făcut îl va proba» (I Cor. 3, 13). 
Dar a poruncit ca să treacă şi prin apă, Căci cuvîntul psalmului ne dă 
să înţelegem că sufletele sfinţilor nu se probează decît în aceste moduri. 
Astfel a spus David : « Cercetatu-ne-ai pe noi, Doamne, cu foc ne-ai 
lămurit, precum se lămureşte argintul. Trecut-am prin foc şi prin apă 
şi ne-ai scos pe noi spre repaus «• (Ps. 65, 10—12). 

PALADLE : Dar poate ne-ar spune cei mai iubitori de învăţătură : 
Cuvîntul ne-a dovedit îndeajuns cum cei aleşi s-au luptat cu Madia- 
niţii şi au biruit şi în ce chip s-au curăţit de întinăciunea din război. 
Este însă timpul să ne încredinţezi dacă vom fi şi noi cu adevărat păr¬ 
taşi de buna îndrăznire a celor ce-an luptat cu bărbăţie şi ne vom îm¬ 
părtăşi împreună cu ei de biruinţele lor, cu toate că nu avem aceeaşi 
greutate cu ei în virtute >şi sîntem mai prejos de curajul lor. Căci 
acestea ne-a făgăduit cuvîntul tău. 

CHIRIL: Legea ne dă despre aceasta dovada cea mai clară şi nu 
lasă nici o greutate de înţelegere în privinţa aceasta. Ea spune nemij¬ 
locit după acestea : «Şi a grăit, zice, Domnul către Moise, zicînd : Nu¬ 
mără capetele prăzilor robimii de la om pînă la- dobitoc, tu şi Eleazar 
preotul şi căpeteniile nemurilor adunaţi şi împărţiţi prăzile între răz¬ 
boinicii care au ieşit la bătălie şi între toată adunarea. Şi veţi osebi 
ca ceea ce se cuvine Domnului de la oamenii războinici care au ieşit 
Ia bătălie cîte un suflet din cinci sute, din oameni, din dobitoace şi din 
boi, şi din oi, şi din asini. Şi din grămada lor veţi lua şi veţi da pîrga lui 
Eleazar preotului Domnului. Iar din jumătatea fiilor lui Israil, vei lua 
unul din cincizeci: din oameni şi d*n boi, din oi, din asini şi din toate 
dobitoacele şi le vei da pe ele leviţilor, care slujesc în cortul Dom¬ 
nului. Şi a făcut Moise şi Eleazar preotul, precum i-a poruncit 
Domnul lui Moise» (Num. 31, 25—31). Căci s-a împlinit îndată 
porunca dumnezeiască, făcîndu-se numărătoarea amănunţită şi exactă 
a prăzilor şi împărţirea pe jumătate şi dîndu-se cele osebite, sau pîrga 
Domnului, adică preotului Eleazar şi celor din seminţia lui Levi. Acum 

curăţiţi de păcat, dar nu şi de putinţa de-a nu păcătui şi de continua ispitire a 
păcatului şi de orice umbră ce intra continuu în lumina curăţiei îmbrăcată la botez. 
Botezul frînge nu numai vina, ci şi puterea păcatului strămoşesc, Hristos dîndu-ne 
din Sine puterea de-a lupta împotriva slăbiciunii adusă de el. Căci vine în noi 
Hristos cu umanitatea Lui care a biruit păcatul. 









132 


SF. CHIRIL AL ALEXANDRIEI 


ţi-a învins mintea uitarea şi e aşa de tare ca să se întoarcă la cele ce 
le-am spus la început ? 

PALADIE : La care ? 

CHIRIL : Nu a spus cuvîntul sfînt că au fost duşi la războiul ce tre¬ 
buia purtat cîte o mie din fiecare seminţie ? 

PALADIE : A spus. 

CHIRIL,: Dar am spus clar şi invederat că strălucirea şi preţuirea 
părţii trece la plinătatea întreagă, deoarece bunătatea şi iubirea de 
oameni a lud Dumnezeu chiverniseşte şi acest lucru pentru noi, ca pre¬ 
cum una este buna mireasma ce se ridică la Dumnezeu dintr-o tămîie 
prea bine mirositoare, pregătită din felurite aromate, tot aşa se umple 
de strălucire împreună cu cel preabdne primit şi cel nu atît de bine 
primit 148 . 

PALADIE : Adevărat. Aceasta a voit să o dovedească cuvîntul. 

CHIRIL : Priveşte deci cum o legiuieşte aceasta Dumnezeu în chip 
descoperit Israeliţilor. Miile alese din fiecare seminţie s-au luptat îm¬ 
potriva Madianiţilor şi cîştigînd biruinţa, după cum socotesc, cu oste¬ 
neală şi sudoare multă, au împărţit îndată cele (adunate) strînse din 
război cu toată adunarea, încît cu rezultatul celor ce s-au luptat vite¬ 
jeşte s-a împodobit şi cealaltă mulţime. «împărţiţi, zice, piăzile, fu şi 
Eleazar preotul, şi căpeteniile neamurilor adunării. Şi împărţiţi pră- 
zile între războinicii care au ieşit la bătălie şi între adunare». Dar şi 
dumnezeiescul Pavel a arătat că se cinsteşte împreună cu cei aleşi şi 
mai lăudaţi şi cel căruia-i lipseşte ceva şi vine după măreţia acelora. 
Căci înşirînd pe cei lăudaţi dintre sfinţii mai vechi, a căror slavă stră¬ 
luceşte din pricina credinţei osîrduitoare în Dumnezeu, zice: «Prin 
credinţă au murit aceştia toţi şi n-au luat făgăduinţele, Dumnezeu pre- 
văzind pentru noi ceva mai bun, ca să nu se desăvârşească fără noi» 
(Evr. 11, 13). Dar scrie şi altora: «Sînteţi de pe acum desăvîrşiţi, 
fără noi aţi ajuns să împârâţiţi. O, de-aţi împărăţi, ca să împârăţim şi 
noi împreună cu voi » (I Cor. 4, 8). Vezi că la sfîrşit se vor desăvîrşi 
împreună şi cei de pe o treaptă mai de jos şi se vor binecuvînta îm- 

148. Dumnezeu vrea ca buna mireasmă a credinţei şi vieţuirii plăcute _ Lui 
să fie ca o unică bună mireasmă a Bisericii. Există dincolo de deosebirile între 
credincioşii din Biserică, o anumită ambianţă de duh a ei, aşa cum cu toate deo¬ 
sebirile dintre membrii unei familii sau ai unui neam există o unitate de duh a 
acelei familii sau a acelui neam. Cei mai buni comunică şi celor mai puţin buni 
calitatea lor, dar poartă şi răspunderea pentru insuficienta osteneală ce-au depus-o 
pentru ridicarea calitativă a celorlalţi. Fiecare aromată adaugă mireasma ei la 
mireasma întregului care, prins, îşi înalţă mireasma _ spre Dumnezeu. Totuşi părţile 
componente nu se desfiinţează şi ele trebuie să aibă în general o mireasma buna. 
Căci ceea ce e rău mirositor poate să sitrice toată buna mireasmă ce se ridică 
spre Dumnezeu... 

preună cu cei aleşi şi cei ce nu au vigoarea lor ? Dar cîntă undeva şi 
dumnezeiescul David : «Binecuvîntaţi sînteţi voi Domnului, Care a tă¬ 
cut cerul şi pămîntul. Binecuvintat-a Domnul casa lui Aaron ; binecu- 
vintat-a Domnul casa lui Israil, binecuvintat-a Domnul pe cei ce se 
tem de El, pe ce mici cu cei mari» (Ps. 113, 23, 20—21). Se vor binecu- 
vînta împreună cu cei mari cei ce se cheamă mici, care nu se pot lău¬ 
da cu aceeaşi tărie şi sînt mai prejos în putinţa de-a răbda necazurile 
cu inimă bună, dar sînt poate egali în rîvnă şi în credinţă şi îl bucură 
pe Hristos prin vigoarea potrivită cu puterea lor l49 . Iar Moise şi Elea- 
zar sînt chipul (tipul) lui Hristos Cel unul, arhiereu şi legiuitor în ace¬ 
laşi timp, care împarte poporului prăzile, fiind de faţă sfinţii îngeri al 
căror chip (tip) sînt căpeteniile neamurilor din adunare. Sau nu vei 
recunoaşte că sînt mulţi dn sfinţii îngeri pe pămînt, rînduiţi de Dum¬ 
nezeu să ajute celor ce-au crezut şi să conducă popoarele ? 

PALADIE : Recunosc. Cum să nu ? 

CHIRIL : Se aşteaptă să vină Hristos din cer cu sfinţii îngeri; şi va 
şedea pe scaunul slavei Sale şi va împărţi fiecăruia cununile cuvenite 
lui şi pe măsura faptelor, cinstirile. Astfel şi înţeleptul Isaia ne spune 
despre Hristos : « Pentru aceea El va stăpîni peste mulţi şi va împărţi 
prăzile celor tari, pentru care S-a dat morţii sufletul Lui şi între cei 
fărădelege s-a socotit» (Isaia 53, 12). Aşadar, prin Hristos se face îm¬ 
părţirea bunătăţilor, pe care îl închipuie Moise şi Eleazar. Căci Hris¬ 
tos e deodată şi legiuitor şi arhiereu. 

PALADIE : Foarte bine ai spus. 

CHILUL : Dar oare e modul împărţirii ? Oare nu e şi el minunat ? 

PALADIE : Ba foarte mult. Căci cel ce a stat liniştit, a fost cinstit 
în egală măsură cu cel ce a luptat. 

CHIRIL : Nu în egală măsură. Nici pe departe chiar, că jumătate 
din toate le primesc luptătorii, iar cealaltă jumătate toată adunarea. 
Căci numărul întreg al Israeliţilor era de şase sute de mii şi încă de 
trei mii cinci sute cincizeci, osebită fiind pusă de o parte lista semin¬ 
ţiei preoţeşti. Iar numărul războinicilor era cîte o mie de fiecare se¬ 
minţie. Deci împărţindu-se vasele în mod egal şi jumătate din întreg 
luînd cealaltă mulţime, cu mult mai multe au fost cinstirile date celor 
mai puţini şi nu celor mai mulţi şi superiori în număr. Deci oricare va 


149. Sînt primiţi de Hristos împreună cu cei puternici în virtuţi şi cei mai 
slabi, dar cu o rîvnă egală. Tăria neclintită se ajunge cu vremea, dar rîvna poate 
fi de la început. Peste aceştia se întinde bunăvoinţa lui Dumnezeu ce-o are pentru 
cei înaintaţi în vieţuirea curată. Căci şi cel înaintat se bucură de ucenicul rîvnitor 
şi nu-1 socoteşte mai prejos de el. 

fi slava ce se va da la vremea sa întregului popor, şi măsura darului 
ceresc, jumătate din ea se va împărţi celor aleşi, care se vor arăta 
că sînt vrednici să primească pe Dumnezeu, iar cealaltă jumătate se va 
da mulţimii întregi, cu toate că e cu mult mai mare în număr. «Căci 
mulţi vor ii chemaţi, dar puţini aleşi » (Matei 20, 16). Dar poate nu 
înţelegi ce spun ? Căci e adînc cuvîntul 150 .' 

PALADIE : înţeleg. Deşi vom fi părtaşi de slava sfinţilor, dar în 
măsură mai mică decît ei. Aceasta ne-o dă să înţelegem luminos 
cuvîntul tău. 

CHIRIL : Drept ai spus. Priveşte însă, pe lingă acestea, la altceva, 
prin care se poate vedea cu deosebită uşurinţă îndrăznirea cea către 
Dumnezeu. ■ • 

PALADIE : Ce este aceea ? 

CHIRIL : Celor douăsprezece mii de irrzboinici lle-a poruncit ca 
din jumătatea împărţită lor să dea arhiereului cîte un cap din cinci 
sute, dintre oameni şi dintre animale. Şi acesta era tributul lor către 
Domnul. Iar celeilalte mulţimi Domnul i-a rîrtduit să dea un suflet din 
cincizeci seminţiei sfinte. Deoarece Eleazar închipuie în . sine pe 
unicul şi singurul arhiereu, adică pe Hristos, Lui i se închină în mod 
deosebit şi cu adevărat, şi oarecum persoanei Lui în special, darurile 
celor aleşi. Căci le aduc Lui direct, neiiind nimenea la mijloc. Aceasta 
au făcut-o fericiţii ucenici şi o fac şi acum conducătorii popoarelor, fă- 
cînd din ostenelile propovăduirii dumnezeieşti un dar deosebit adus 
Lui. Iar cealaltă mulţime îşi aduce şi ea darurile spre slava lui Hristos 
dar prin sfinţii ce se află la mijloc, închipuiţi prin sfinţita se¬ 
minţie. Căci s-a scris : « Neam ales, preoţime împărătească» (I Petru 
2, 9). Deci prin mijlocirea sfinţilor îşi aduc adorarea şi închinarea lor. 
Căci rodesc daruri, dar nu le dăruiesc special ca aparţinîndu-i persoa¬ 
nei lui Hristos. Aceasta se silesc să o facă cei ce adunau aşa numitele 
colecte şi le trimiteau ca ajutoare sfinţilor din Ierusalim, sau cei ce prin 
orice adtă servire refac puterile celor dedicaţi lui Dumnezeu (Fapte 
21, 17; II Cor. 9, 1 ş. u.). Deci darurile celor mai ridicaţi sînt o dăruire 


150. Luptătorii au fost douăsprezece mii, iar nelu/ptătorii şase sute de mii. 
Dar luptătorii au luat la un loc cit au luat toţi neluptătorii la un loc, deci unui 
luptător în parte i-a revenit de cincizeci de ori mai mult decît unui neluptător în 
parte. Luptătorii cu mult mai puţini la număr, au la un loc o strălucire egală cu 
toţi neluptătorii. Ei se bucură într-o cu mult imai mare mulţime de strălucirea 
ce şi-o comunică, decît cei ce au luptat, care se bucură de aceeaşi într-un număr 
cu mult mai mic. Dumnezeu nu vrea să copleşească, să facă nevăzută strălucirea 
marei mulţimi a celorlalţi. Dar nci să nu se bucure fiecare de o strălucire mai mare. 
Cei mai mici văd aceeaşi strălucire a lui Dumnezeu. Dar împărţită între mai mulţi. 

• specială adusă lui Dumnezeu. Şi aşa sînt şi ale celor mai de jos, dar 
prin mijlocirea sfinţilor şi oarecum în rîndul al doilea 15 >. 

Şi cei dinţii aduc un suflet din cinci sute ; ceilalţi, unul din cinci¬ 
zeci..Căci cei bineplăcuţi datorează mai puţin, de aceea şi aduc mai 
puţine. Iar cei cu lipsuri datorează cu .mult mai mult şi de aceea 
cele aduse de ei sînt în număr mai mare. Pe măsura greşelilor fie¬ 
căruia sînt şi cele ce se aduc pentru ei. «Căci celui ce i se va ierta mai 
■mult, zice, mai mult va iubi ; iar celui ce i se iartă mai puţin, mai pu¬ 
ţin, va iubi» (Luca 7, 47). Deci cei ce nu sînt aleşi, aduc de zece ori 
mai mult decît cei aleşi, nu pentru că sînt mai evlaxioşi şi vieţuiesc mai 
cuviincios, ci pentru că sînt stăpîniţi de mai multe greşeli şi au lipsă 
de o curăţire în mod necesar mai mare. Căci cum a zis Mîntuitorul : 
«Cel ce s-a spălat nu are trebuinţă să i se spele decit picioarele, că 
este întreg curat » (Ioan 13, 10). Iar sfinţii au lipsă de o curăţire cu 
totul mică. Căci suferă firea de boala de-a nu putea fi cu desăvîr- 
şire nepărtaşă de păcat 152 . 

PALADIE : Bine zici. 

CHIRIL : Deci cei aleşi dintre seminţii urmînd legilor dumnezei¬ 
eşti, au împărţit prăzile din război cu toată adunarea şi au adus Dom¬ 
nului darurile după rîn'duiala legii. Iar căpeteniile celor aleşi preamă¬ 
resc pe Dumnezeu prin daruri mai măreţe, ca unii ce au în ei .şi o sla¬ 
vă mai strălucită Căci se scrie,iarăşi : «Şi au venit la Moise toţi mai 
marii oştirii, cei peste mii şi cei peste sute, şi au zis lui Moise : slugile 
tale au numărat capetele bărabaţilor războinici care sînt la noi şi nu 
a lipsit din ei nici unul. Şi au adus dar Domnului, fiecare ce-a aflat: 
vas de aur, colier, cercel, inel, brăţări, salbă, ca să fie spre ispăşire pcn- 
noi înaintea Domnului. Şi a luat Moise şi Eleazar preotul aurul de la 
ei. Şi a fost tot aurul, separat, pe care l-au separat Domnului, unspre¬ 
zece mii şapte sute cincizeci de sicii de la cei peste mii şi de la cei 
peste sute. Şi bărbaţi războinici au prădat fiecare pentru sine. Şi a luat 
Moise şi Eleazar preotul aurul de la cei peste mii şi de la cei peste 
sute şi le-au dus pe ele în cortul mărturiei, pomenire a fiilor lui 
israil'înaintea Domnului» (Num. 31, 48— : 54). 

151. Preoţii aduc darurile direct lui Dumnezeu prin slujirea lor. Credincioşii 
le aduc lui Dumnezeu prin ajutoarele date celor închinaţi lui Dumnezeu, dar şi 
celor lipsiţi.. 

152. Se mai poate înţelege şi în sensul că ostenitorii se dăruiesc mai mult lui 
Dumnezeu (unul la cincizeci), pe cînd ceilalţi mai puţin (unul la cinci sute). Dar 
totalul a ceea ce dăruiesc neostenitorii e egal cu tota-lul dăruit de ostenitori, deoa¬ 
rece aceştia sînt mai puţini. Deci fiecare din ostenitori dă mai mult de zece ori 
decît fiecare din neostenitor, pentru că sînt de zece ori mai puţini. Dar mai mult 
pentru că iubesc mai mult. 

Auzi cît de exact spune că s-a făcut numărătoarea războinicilor, 
ca să nu rămînă nici unul de la care să nu se ia darul, după buna 
plăcere a voii dumnezeieşti ? Dar spun că ei au voit să aducă Dom¬ 
nului şi ceea ce nu a rînduit El să aducă : colier, cercel, brăţări şi 
orice podoabă lucrată din aur. Căci legiuitorul a poruncit să se aducă 
darurile din oameni şi din vite. Şi s-au şi adus acestea după porunca 
dumnezeiască şi cerească. Dar ei vin şi cu aducerea de bună voie a 
celor mai alese dintre giuvaeruri. Astfel conducătorii celor aleşi în¬ 
trec hotarul legii cu dărnicia lor. Şi luîndu-le Moise şi Aaron, le-au 
dus în cortul sfînt, aşezîndu-le spre pomenire înaintea Domnului. Căci 
conducătorii popoarelor şi cei rînduiţi căpetenii cinstesc pe Dumnezeu 
prin daruri mai strălucite şi mai măreţe, aducînd ca pe o podoabă şi 
închinînd lui Dumnezeu virtutea cea de multe feluri. Iar întrecînd 
prin aceasta, aşa zicînd, măsura legii însăşi, primesc o mai mare 
strălucire. 

PALADIE : Ce este ceea ce spui ? 

CHIRIL : Hristos le-a poruncit celor ce vestesc Evanghelia să tră- 
fască din Evanghelie. Aceasta s-a îngrijit Pavel să o întărească şi prin 
porunca legii, scriind odată : «Cei ce mănîncă jertfele, sînt părtaşi ai 
altarelor» (I Cor. 10, 12). Iar altădată, ca să arate din pilde convin¬ 
gătoare că lucrul acesta nu are nici o vină, zice : «Cine sădeşte vie 
şi nu mănîncă din rodul ei ? Sau cine păstoreşte turmă şi nu mănîncă 
din laptele turmei ? Oare le spune acestea după om ? Oare nu le spune 
legea ? Căci în legea lui Moise s-a scris: Nu vei lega gura boului ca¬ 
re treieră. Oare de bou se îngrijeşte Dumnezeu ? Sau o spune fără 
îndoială pentru noi ? Pentru noi s-a scris, că cel ce ară, trebuie să 
are cu nădejde Şi cel ce treieră, treieră cu nădejdea de a se împăr¬ 
tăşi» (I Cor. 9, 7—10). Apoi a adaus la acestea îndată : «Dacă noi 
v-am semănat vouă cele duhovniceşti, e lucru mare dacă vom secera 
cele pămînteşti ale voastre ? Dacă alţii se folosesc de acest drept asu¬ 
pra voastră, pentru ce nu mai degrabă noi ? Dar nu ne-am dat acest, 
drept, ci toate le răbdăm, ca să nu punem vreo piedică Evangheliei 
lui Hristos» (I Cor. 9, 11—12). Apoi iarăşi întăreşte: «Deci care îmi 
este plata ? Ca binevestind să înfăţişez Evanghelia fără plată» (I Cor. 
9, 18). Vezi, cum peste porunca lui Hristos şi a legii vechi, avînd 
drept să trăiască din Evanghelie, a înfăţişat Evanghelia fără cheltu¬ 
ială, închinîndu-I această forţă ca pe un dar de bunăvoie ? Apoi nici 
legea veche, nici propovăduirea cea nouă nu ne-a poruncit să nu ne 
căsătorim. Astfel spune Pavel : «Iar despre fecioare nu am o poruncă 
a Domnului» (I Cor. 7, 25). Dar cei foarte avîntaţi spre evlavie, morţi- 

ficîndu-şi trupul, aduc lui Dumnezeu ca un dar strălucit, înfrînarea 
mai presus de lege şi ca pe o podoabă meşteşugit lucrată, viaţa prea¬ 
frumoasă, alcătuită din faptă şi raţiune. 

Iar'Moise şi Aaron au dus în cortul sfînt cele aduse. Căci izbîn- 
zile bărbăteşti ale sfinţilor sînt bine primite de Hristos şi lauda lor e o 
bogăţie strălucitoare şi prin ele dobîndesc o pomenire îndelungată* 
mai bine zis veşnică ; şi prin ea dovedesc că sînt vrednici să pri¬ 
mească pe Dumnezeu. Căci aceasta o arată cînd se spune că au fost 
puse eele închinate înaintea Domnului. E fără îndoială mare şi ales. 
lucru a sta în faţa Domnului. Căci îi cinsteşte în chip mai presus de 
fire pe cei ce-i învredniceşte să-i privească. 

PALADIE : Precum se vede din multe cuvinte rezultă că trebuie- 
să ne încredinţăm şi să cugetăm că nu pot să aducă roade decît cei 
ce se luptă cu bărbăţie şi şi-au cîştigat preţuire. 

CHIRIE : Bine, Paladie, înţelegi cum se cuvine. Aşa e lucrul prin 
fire şi aşa mărturiseşte şi Sfînta Scriptură. Fiindcă Dumnezeu voiai 
ca fiii lui Israil să ridice cortul sfînt pe cînd petreceau încă în pus¬ 
tie, spre a fi icoană şi tip al Bisericii adunată din neamuri, a porun¬ 
cit că trebuie să se adune cele folositoare spre aceasta. Deci a zis. 
astfel către Moise, vestitorul celor dumnezeieşti : «Cînd vei face nu¬ 
mărătoarea fiilor lui Israil, cînd îi vei cerceta pe ei, şi va da fiecare 
preţul de răscumpărare pentru sufletul său Domnului, nu va fi între- 
ei cădere cînd îi vei cerceta pe ei. Şi aceasta este ceea ce vor da : 
cîţi vor trece prin numărătoare, o jumătate de drahmă (care este după 
drahma cea sfîntă douăzeci de bani drahma), dare Domnului. Tot cel 
ce vine la numărătoare, de la douăzeci de ani şi mai sus, va da da¬ 
rea Domnului. Cel bogat nu va da mai mult şi cel sărac nu va da mar 
puţin de jumătate de drahmă, cînd va da darea Domnului, ca să se în¬ 
dure de sufletele voastre. Şi vei lua argintul dăruit de la fiii lui Israil 
şi-l vei da la lucrul cortului mărturiei şi va fi fiilor lui Israil spre- 
pomenire înaintea Domnului, ca să se îndure de sufletele voastre > 
(leş. 30, 12—16 p 

Iată că legiuitorul spune să se facă iarăşi un recensămînt amă¬ 
nunţit. Şi porunceşte să se aducă dar lui Dumnezeu cîte o jumătate- 
de drahmă. Apoi rînduieşte limpede cine sînt cei ce trebuie să dea. 
dar. Căci nu îngăduie Dumnezeu femeilor să facă aceasta, nici celor 
ce sînt încă prunci, dezaprobînd, socotesc, ceea ce-i slab şi moleşit, 
şi ceea ce-i nedesăvîrşit la mirtfe. Dar înscrie între cei datori să aducă 
roduri pe adult şi pe tinerii în vigoare, care vin la recensămînt şi. 
cărora le hotărăşte anul douăzeci. Căci singurii vrednici să aducă. 








daruri Domnului, după lege, sînt cei ce s-au ridicat peste cugetul 
copilăresc şi mintea femeiască şi se află la măsura bărbatului, avînd 
plinătatea vîrstei spirituale şi duhovniceşti în Hristos. Aceştia vin la 
recensămînt, adică se arată pe ei vrednici sa petreacă sub privirea lui 
Dumnezeu, cum se cîntă în Psalmi : «Ochii Domnului peste cei drepţi» 
(Ps. 33, 14). . 

Iar preţurile de răscumpărare pentru mîntuire, ale celor ce aduc, 
vor fi pentru lucrările la cortul sfînt şi spre pomenire înaintea Dom¬ 
nului. Căci izbînziie bărbăteşti ale sfinţilor .zidesc biserici şi sînt de 
folo« corţului sfînt, pe lîngă aceea ca înfăptuiesc mîntuirea sufletului 
şi încununează cu slavă veşnică pe cei ce se luptă bărbăteşte. 

PALADIE: Foarte adevărat. 

CHIRIE : Deci Dumnezeu a poruncit că preţul de răscumpărare sau 
•drahma trebuie să se încaseze ca o dare, dajdia celor aflaţi în vîrsta 
bărbătească. Dar conducătorii seminţiilor, adăugind la cele poruncite 
•de lege, aduceau unele încă mai preţioase şi mai alese din cele ce 
le aveau. Căci e scris : «Şi căpeteniile aduceau pietre de smarald şi 
pietre scumpe de pus la eiod şi la hoşen, Precum şi miresme, untdelemn 
pentru candelabru, mir de ungere şi miresme de tămâiere» (leş. 35, 27-r 
28). Oare nu sînt acestea înrudite cu cele spuse puţin mai înainte ? 
Acolo mulţimea războinicilor aducea lui Dumnezeu din cele robite după 
porunca dată, de la om pînă la animal. Dar cei peste mii şi peste sute 
adăugau la acestea coliere şi cercei, salbe, inele şi tot vasul lucrat din 
aur, pe care le punea Eleazar în însuşi cortul sfînt. Aici toată mulţimea 
celor în vigoare plătea drahma, dar căpeteniile aduc iarăşi pietre preţi¬ 
oase şi pietre pentru umeri şi frunte, care contribuie la podoaba celui din¬ 
ţii în preoţie. Căci conducătorii popoarelor se aduc pe ei înşişi spre 
podoabă lui Hristos, ca pe nişte pietre scumpe. Astfel şi proorocul, 
indicîndu-ni-i pe sfinţii Apostoli, zice : «Pietre sfinte se rostogolesc pe 
pămint» (Zah. 9, 16), din care una a fost dumnezeiescul Pavel, care 
a colindat de la Ierusalim şi pînă în Iliria pentru propovăduire. Deci 
pietrele preţioase şi spre slava lui Hristos sînt ceata sfinţilor. Dar ei 
sînt şi untdelemnul de ungere şi compoziţia de aromate, ca unii ce 
împrăştie buna mireasmă a cunoştinţei lui Hristos şi îngraşă ca un 
untdelemn, învăţăturile preaînţelepte şi cu cuvintele Duhului sufle¬ 
tele celor pe care îi învaţă. Iar aromatele sînt compuse, căci cunoştinţa 
■despre Hristos e compusă din două, îutrucît El este deodată Dumne¬ 
zeu şi om, dar din amîndouă este un Fiu şi un Hristos, către Care s-a 
-.zis undeva şi de noi înşine : «Mir vărsat . e numele tău» (Cînt. 1, 2). 

PALADIE : Aşadar, în conscripţia cea poruncită de Dumnezeu e cel 
războinic şi plin de vigoare, al căror fruct e şi zidirea bisericilor şi cele 
spre slava lui Dumnezeu. Căci acestea ni le arată cele tîlcuite. 

CHIRIL: Drept ai spus. Şi cine se va îndoi că celor ce obişnuiesc 
să vieţuiască aşa de frumos le va rîndui Dumnezeu o soartă strălucită 
şi deosebită şi împărtăşirea de tot binele ? Sau nu auzi pe David cîn- 
tînd : «Rodurile ostenelilor tale vei mînca» (Ps. 127, 2) ? Şi pe Sfîntul 
Pavel scriind : «Ceea ce va semăna omul, aceea va şi secera » (Gafat. 
fi, 8 ) ? 

PALADIE : Aşa este. 

CHIRIL : Căci nu se luptă cineva bărbăteşte fără plată. Şi spune 
fără îndoială adevărul cel ce zice : «Nu e nedrept Dumnezeu ca să 
uite de osteneala şi de iubirea voastră, pe care le-aţi arătat întru nu¬ 
mele Lui» (Evr. 6, 10). Că nu va uita nicidecum, ci va împărţi cununile- 
ostenelilor celor ce s-au ridicat deasupra moliciunii, care sileşte la 
păcat. Despre aceasta ne vor încredinţa iarăşi celle scrise în Numeri : 
«Şi a grăit Domnul către Moise şi Eleazar, zicînd : Numără capetele în- 
tregei adunări a fiilor lui Israil, de la douăzeci de ani şi mai sus după 
casele neamurilor ; pe tot cel ce poate ieşi la război în Israil» (Num. 
26, 2—3). Apoi făcîndu-sa numărarea după neamuri şi după seminţii, 
adaugă iarăşi: «Şi a grăit Domnul către Moise, zicînd : Acestora li se 
va împărţi pământul să-l moştenească după numărul numelor celor mai 
mulţi le vei da moştenirea mai mare-şi celor mai puţini le vei da o 
moştenire mai mică tuturor după cum au fost găsiţi la numărătoare, 
li se va da moştenirea lor (după sorţi vei împărţi moştenirea) între cei 
mulţi şi cei puţini» (Num. 26, 52—54). Aceasta e legea după care se 
cuvine să moştenească cei ajunşi în al douăzecelea an după numărarea 
mulţimii de rînd, se numără neamul Leviţilor. «Şi fiii lui Levi după 
popoarele lor : de la Gherson, poporul lui Gherson, de la Cahat, popo¬ 
rul lui Cahat, de la Merari, poporul lui Merari. Acestea sînt popoarele 
fiilor lui Levi» (Num. 26, 57—58). Şi după ce dă genealogia lui Moise 
şi Aaron, adaugă iarăşi despre fiii lui Levi ; «Şi au fost la numărătoarea 
lor douăzeci şi trei de mii, toată partea bărbătească de la o lună şi mai 
sus. Căci nu au fost socotiţi între fiii lui Israil. Şi aceasta este numă¬ 
rarea Iui Moise şi Eleazar preotul, care au numărat pe fiii lui Israil în 
şesurile Moabului lingă Iordan, în faţa Ierihonului. Şi între aceştia n-a 
fost om dintre cei număraţi de Moise şi Aaron, care i-au numărat pe 
fiii lui Israil în pustia Sinai. Căci a zis lor Domnul : cu moarte vor 
muri în pustie, şi nu a rămas nici unul din ei, afară de Calev, fiul lui 
letoni şi de Iosua fiul lui Navi» (Num. 26, 62—65). 

Dar sa le luăm pe toate pe rînd şi cîte una şi să vorbim despre 
ele mai limpede şi mai lămurit. 

PALADIE : Spune fără întîrziere, căci e plăcut să vorbim cu de-a- 
mănuntul despre acestea. 

CHIRIL : Aşadar, strîngîhd în puţine cuvinte înţelesul celor scrise 
vom spune că Dumnezeu porunceşte să se numere iarăşi ceea ce este în 
putere şi în vîrsta bună de război. Căci precum am spus înainte, în cu¬ 
noştinţa şi în conscripţia lui Dumnezeu şi în cartea celor vii, nu e cel 
plăpînd şi slab, nici cel încă prunc la cugetare, ci tot ce este viguros 
pentru bătălia împotriva patimilor şi a păcatului şi întărit în înţelep¬ 
ciune şi bine pregătit ca să poată lucra şi să poată împlini cele ce le 
vrea Dumnezeu. Acestora li s-a împărţit pămîntul după seminţii şi după 
nume şi potrivit cu fiecare lo3 . Moştenitori ai pămîntului sfînt şi părtaşi 
la bunătăţile nădăjduite, după seminţii şi după neam, sînt cei despre 
care spune cuvîntul : Fericiţi cei blinzi, că aceia vor moşteni pămîntul ; 
fericiţi cei milostivi, că aceia se vor milui » şi celelalte fericiri (Matei 5, 
3—12). Pentru că aceasta e partea proprie, rînduită celor milostivi, 
blînzi, săraci cu duhul şi prigoniţi pentru dreptate. Dar cununa gloriei 
se dă şi ia cîte unul în parte, după nume, Dumnezeu cinstind pe fie¬ 
care potrivit, cu izbînzile lui şi măsurînd celor ce s-au luptat bărbăteşte 
harul cuvenit, deşi poate trebuie cugetat că într-o măsură mai mare 
şi într-o dăruire mai bogată. Căci zice : « Turna-va în sînul vostru o 
măsură bună, îndesată, clătinată, ce se revarsă peste margini » (Luca 
6, 38). Acest lucru cred că se arată cînd spune Dumnezeu : «Celor mai 
mulţi le vei da moştenirea lor mai mare şi celor mai puţini le vei da 
moştenirea lor mai mică ; fiecăruia după cum au fost găsiţi la numă¬ 
rătoare li se va da moştenirea lor» Căci cel mai mare după numărul nu¬ 
melor e chipul (tipul) clar al celui ce e mai înalt şi mai mare în vir¬ 
tute. Şi unul se slăveşte într-un fel, altul în alt fel (f Cor. 12, 11) 154 . 


153. Oricît de multe nume de oameni sînt, ele nu se confundă într-o masă 
indistinctă. Faptul că se numără, dar ca nume deosebite, arată atît valoarea fie¬ 
cărei persoane, cît şi importanta comuniunii între ele. Nu poate exista comuniune 
decît între persoane. Comuniunea arată atît realitatea persoanelor, cît şi trebuinţa 
lor de-a comunica. Fără persistarea persoanei nu are valoare numărul. In număr 
e implicată persistarea distinctă a persoanelor. Numai persoanele au conştiinţă 
despre persistenta umanului lor. Pentru obiectele identice n-are importanţă nu¬ 
mărul, pentru că ele nu persistă etern în mod direct. 

154. Oamenii — şi în special cei vrednici — nu formează un simplu număr 
ca obiectele, ca animalele. Ci ei sînt un nulmăir de persoane ca unul idistinct. 
Căci nici unul nu e ca altul. Nişte scaune pot fi făcute la fel, nişte piese de maşină 
la fel. Numărul lor se tine minte, pentrucă e necesar un anumit număr ca să se 
umple o sală, ca să se constituie nişte maşini identice. Dar multe din cele ce con¬ 
stituie un număr necesar pot fi înlocuite. Ele au de aceea un nume comun : scaun, 
rotita x. Ca individuatiuni se uită. De aceea numai în lumea obiectelor aplicarea 
e întru totul matematică. Interesează numai numărul lor, nu numele fiecărei piese 

Iar pămintii se împarte la sorţi, poate după cuvântul acela spus că¬ 
tre Dumnezeu : «fn mîinile Tale sint sorţii mei » {Ps. 30, 11). Căci prin 
hotărîrea dumnezeiască se va face împărţirea fără greşeală a bunurilor 
viitoare, Cel ce ştie toate ale noastre rînduind atuncea fiecăruia spre 
moştenire ceea ce i se cuvine. 

Şi iarăşi numărătoarea Leviţilor se face deosebit, de la o lună şi 
mai sus. Iar soarta lor nu li se dă în mijlocul fiilor lui Israil 154 b , la rînd 
cu aceia, nici n-au fost socotiţi împreună cu aceia. Căci neamul mai cu¬ 
rat e totdeauna mai sfînt. De aceea recensămîntul lor e deosebit de al ce¬ 
lorlalţi şi soarta lor nu e cu a celorlalţi 155 , ci numărarea lor e deosebită 
şi partea şi soarta lor e însuşi Dumnezeul tuturor, după cuvîntul : « Fe¬ 
riciţi cei curaţi cu inima, că aceia vor vedea pe Dumnezeu» (Matei 5, 8). 
Căci pe cînd cei ce se numesc săraci cu duhul vor moşteni împărăţia 
cerurilor, iar cei ce au îmbrăţişat plînsul se vor mîngîia şi cei milostivi 
se vor milui, — cei curaţi cu inima vor fi fericiţi, zice, pentru că ei vor 
vedea pe Dumnezeu. Iar aceştia sint cei ce sînt mai curaţi şi mai sfinţi. 

sau obiect identic. In cazul, oamenilor interesează şi numele celor ce intră intr-un 
număr. Căci fiecare e altfel. Acelaşi număr de oameni nu constituie un grup identic. 
Fiecare familie e altfel, fiecare sat e altfel, fiecare neam e altfel, pentru ca oamenii 
ce le constituie sînt altfel. Ei trăiesc în număr pentru jcă au nevoie de o comuniu¬ 
ne. Dar în comuniune sau comunitate nu se confundă. De aceea comunităţile nu 
sînt identice. într-un anumit fel, fiecare om e unul sau unic. E după pilda fie¬ 
cărei persoane divine, unde unul este Tatăl, unul Fiul, unul e Duhul Sfînt. «Unul 
Sfînt, unul Domn, Iisus Hristos». Fiecare e într-un inepuizabil şi de valoare de 

neînlocuit. Nu se satură de iubirea altora si nu se satură de a iubi pe alţii, fund 

într-un fel acelaşi mereu şi mereu nou. De aceea persoanele umane nu sint in 
număr infint, cum nu sînt nici Persoanele divine. Nu poţi iubi un număr infinit 
de persoane. E un număr şi un sfîrşit al numărului lor. Infinitatea e în ele înseşi, 
nu în numărul Iar. Dacă sînt mai multe, deci într-un număr, e pentru comuniune, 
nu pentru a realiza infinitatea. Există un Unic Fiu divin pentru a nu se lela i'jza 
iubirea Tatălui ca iubire de mufti fii- Dacă e un început de a iubi şi al fiecărui 

soi de lucruri, e şi un sfîrşit al numărului lor şi în Dumnezeu e un început al ace¬ 

lora, dar nu un început fără început. Numărul infinit este o construcţie a imagi¬ 
naţiei. Iar această limitare a numerelor arată caracterul lor. 

154 b. Nu se numără cei slabi, cei neputincioşi să lupte împotriva patimilor. 
Deci nu se înscrie în cartea sau în memoria lui Dumnezeu nici numele lor. Şi 
cei neînscrişi nu primesc o moştenire în Dumnezeu. Nu se numără intre cei ynuţi 
de Dumnezeu în memorie decît cei tari, cei capabili de război, barbaţn spirituali 
adevăraţi. Cu cît ajunge cineva mai puternic mai liber de patimi, cu cit se rea¬ 
lizează mai deplin ca om, are un nume vrednic de tinut minte. Se spune de un 
astfel de om : e un «om renumit», un om al cărui nume e cunoscut de mulţi, e 
înscris în tinerea de minte a multora. Şi dacă omul trăieşte în măsura în care se 
întoarce spre el atenţia cît mai multora, care ştiu de numele_ lui, omul fara nume 
cunoscut, e un om în mare măsură mort, un om care-şi trăieşte moartea^ îata 
bogată o are cel căruia Dumnezeu îi face cunoscut căi se gîndeşte la el in mod 
distinct şi numai numele aceluia se înscrie durabil şi în conştiinţa altora. E mare 
lucru să fie cineva în numărul celor ţinuţi minte de Dumnezeu Cel veşnic. Acela 
va trăi din plin în veci. 

155. Deoarece fiecare purtînd un nume arată alta capacitate, alta vrednicie, 
fiecare primeşte din bogăţia dumnezeiască altceva, potrivit cu capacitatea lui. Fie¬ 
care înţelege pe Dumnezeu altfel, se bucură de El altfel şi Dumnezeu se bucura 
de el altfel. 

Şi soarta şi partea lor e vederea întocmai a lui Dumnezeu, adică cunoş¬ 
tinţa despre Dumnezeire. Aceasta a făgăduit-o Hristos şi să o dăruias¬ 
că sfinţilor Apostoli, zicînd : «Acestea vi. le-am grăit vouă în pilde. Dar 
vine ceasul, cînd nu voi mai grăi vouă în pilde, ci pe faţă voi vesti vouă 
despre Tatăl » (Ioam 16, 25). 

Iar înscrierea celor mai curaţi se face de la o lună, precum am spus 
adineaori. Căci dintre cei mai sfinţi sînf scrdşi şi se află în cartea lui 
Dumnezeu, nu numai cei ce se disting prin tărie duhovnicească şi prin 
înţelepciune, ci şi cei prunci prin simplitatea cea întru Hristos şi prin 
nerăutate. E scris tot neamul mai sfinţit, atît cei înţelept, cit şi cel 
simplu. Şi poţi vedea, Paladie, o astfel de deosebire între sufletele, 
cugetările şi* purtările sfinţilor. 

S-a adăugat apoi că nu era între cei număraţi de Moise şi Aaron 
nici un om din fiii lui Israil pe care l-a numărat în pustia Sinai pentru 
că le-a spus Domnul lor : cu moarte vor muri în pustie şi nu a rămas 
din ei nici unul, afară de Caleb, fiul lui Iefoni şi Iosua al lui Navi. Prin 
aceasta a aratat limpede că nu celor ce n-au ascultat li se cuvine moş¬ 
tenirea şi înscrierea în cartea lui Dumnezeu, ci mai degrabă celor ce 
au primit credinţa, se înţelege cea în Hristos. Căci despre cei ce n-au 
ascultat, a spus dumnezeiscul David : «Să se şteargă din cartea celor 
vii şi cu cei drepţi să nu se scrie» (Ps. 68, 29). Dar cuvîntuil dumneze¬ 
iesc ne dă aci să înţelegem şi aceea că harul se dă celor ce cred. De 
aceea spune tainic cuvîntul că înscrierea s-a făcut lîngă Iordan. Căci 
e înscris cel ce s-a botezat. • 

Dar nu.întreg Israelul a căzut din nădejde. Căci s-a mîntuit rămă¬ 
şiţa, după cuvîntul proorocului (Isaia 10, 21). Iar chipul (tipul) ei sînt 
Caleb şi Iosua, singuri rămaşi dintre toţi care moştenesc şi sînt îm¬ 
preună cu cei nestăpîniţi de păcatele necredinţei. 

Dar observă cine face înscrierea sfinţilor şi împărţirea părţilor prin 
sorţi. Căci se face prin Moise şi prin cel dintîi în preoţie, ca, precum 
am spus înainte, prin amîndoi să înţelegi pe unul Hristos, ca arhiereu 
şi legiuitor, prin Care e tot harul şi înscrierea în cărţile de sus, pe 
care şi fericitul Daniil spune că le-a văzut, cînd zice : «Cărţile au fost 
deschise » (Dan. 7, 10). Fiindcă e mare şi felurită conscripţia, pentru 
aceea sînt multe cărţile şi nu una. 

PALADIE : Atunci drept şi înţelept ne-a spus cuvîntuil Proverbe¬ 
lor : «Leneşii se lipsesc de bogăţie ; iar cei bărbaţi silitori se sprijină pe 
bogăţie» { Prov. 11,16). 

CHIRIL : Se sprijină şi-L au pe Dumnezeu binevoitor şi apărător, 
îingrăşîndu-i prin bdneouvîntările de sus şi încununîndu-i cu o cinste 

atotstrălucitoare şi înfrumuseţîndu-i îmbelşugat cu măririle vestite. 
Sau nu spune adevărul, cînd zice : «Viu sânt Eu, zice Domnul, că pe cei 
ce Mă slăvesc pe Mine, îi voi slăvi» (I împ. 2, 30) ? 

PALADIE : .Ba da. 

CHIRIL : Dar socotesc că împlineşte cele spre slava lui Dumnezeu 
tot cel plin de vigoare, care se deprinde întru bărbăţia duhovnicească 
şi se sîrguieşte să se împotrivească duşmanilor văzuţi şi nevăzuţi, şti¬ 
ind să se apere pe sine şi pe alţii, şi toate putîndu-le în Dumnezeu. 

PALADIE : Aşa zic şi eu. 

CHIRIL : Voieşti să privim lucrul acesta zugrăvit ca într-un tablou 
în istorisirile preafolositoare nouă despre dumnezeiescul Avraam ? 

O 

PALADIE : Voiesc foarte mult. Cum de nu ? 

CHIRIL : S-a scris că Lot locuia şi vieţuia în Sodoma. Iar fiindcă 
asupra ţării se pornise război cumplit şi greu şi cei din vecinătate şi 
din ţara de graniţă, împreună eu conlocuitorii lor cuceriseră cetatea, 
Lot a fost luat de năvălitori şi era dus in robie împreună cu ceilalţi.. 
Deci venind unul din cei ce scăpaseră «a vestit lui Avram trecătorul,, 
care locuia lingă stejarul Mamvri, pe Amoreul, fratele lui Escol şi fra¬ 
tele lui Aner, cu care Avram avea legământ de alianţă. Auzind Avram 
că Lot, nepotul său, a fost luat în robie, şi-a numărat slugile sale, trei 
sute optsprezece. Şi a alergat după ei pînă la Dan. Şi a căzut asupra 
lor noaptea, el şi slugile sale. Şi i-a lovit pe ei şi i-a urmărit pînă la: 
Hoba, care este la slînga Damascului. Şi a întors toată călărimea So- 
domei şi pe Lot, nepotul său, şi toate averile lui şi femeile şi poporul. 
Şi a ieşit împăratul Sodomei întru întîmpinarea lui, după ce s-a în¬ 
tors el de la înfrângerea lui Kedarlaomcr şi a împăraţilor celor cu el 
în valea lui Şave. Acesta era cîmpul împăraţilor. Şi Melchisedec, îm¬ 
păratul Salemului, i-a adus pîine şi vin. Şi era el preot al lui Dumne- ■ 
zeu Celui Preaînalt. Şi l-a binecuvântat pe Avram şi a zis : Binecu¬ 
vântat să fie Avram de^Dumnezeul Cel Preaînalt, Care a zidit cerul 
şi pământul. Şi binecuvântat este Dumnezeu Cel Preaînalt, care a pre¬ 
dat pe duşmanii tăi sub mâna ta. Şi a dat lui a zecea parte din toate. 
Şi a zis împăratul Sodomei către Avram : Dă-mi mie oamenii, iar caii 
iaţi-i ţie. Şi a zis Avram către împăratul Sodomei: tinde-voi mâna mea 
către Domnul Dumnezeu Cel Preaînalt, Care a zidit cărui şi pământul, 
dacă de la aţă pînă la legătura încălţămintei voi lua ceva din ale tale, 
ca să nu zici că eu am îmbogăţit pe Avram. Afară de ceea ce au 
mîhcat feciorii şi de partea celor ce au mers împreună cu mine : Es¬ 
col, Aner şi Mamvri. Aceştia îşi vor lua partea lor, (Facere 14, 13 — 24). 
«I&r după cuvintele acestea a fost cuvîntul Domnului către Avram *în 

vedenie de noapte, zicînd: Nu te teme, Avrame, Eu te voi sprijini pe 
tine, plata ta va fi mare foarte. Şi a zis Avram : Stăpîne, Doamne, 
■ee-mi vei da ? Eu mor fără copii. Şi feciorul slujnicii mele Masech, 
acesta e Eliezer din Damasc. Şi a zis Avram .* Fiindcă mie nu mi-ai dat 
sămînţă, sluga mea mă va moşteni pe mine. Şi îndată a fost glasul 
Domnului către el, zicînd: Nu te va moşteni pe tine acesta. Altul va 
ieşi din tine, acesta te va moşteni pe tine. Şi l-a scos pe el afară şi a 
zis Iui: Priveşte la-cer şi numără stelele, de vei putea să le numeri pe 
ele. Şi a zis: Aşa va ii seminţia ta!» (Facere 15, 1—5). 

Vezi pe sfinţi gata spre buna îndrăznire şi spre răbdarea de bună 
voie a ostenelilor. Căci cum a aflat că Lat e în primejdie, i s-a făcut 
milă îndată de nenorocirea rudeniei şi luînd ’pe slugi şi pe unii din 
aliaţi, car e nu erau evrei, a pornit repede împotriva celor care-1 supă¬ 
rau, i-a supus cu uşurinţă şi a izbăvit din robie pe nepotul său Lot şi 
pe cei ce căzuseră în mîna celor ce i-au biruit. Apoi, dîndu-i ca unui 
biruitor cinstea cuvenită, l-au întîmpinat, pe drept cuvînt, împăratul 
Sodomei şi Melchisedec, preotul Celui Ptneaînalt, precum este scris. 
Tar acesta nu l-a întîmpinat cu mîna goală, ci i-a adus simboalele preo¬ 
ţiei, ale aceleia ce ena atunci în vigoare, pîine şi vin, şi l-a binecu- 
vîntat pe Avraam şi l-a lăudat cu sfinte cuvinte. 

Deci Avram a luptat bărbăteşte şi a biruit. Căci aşa sînt totdeau¬ 
na cei ce vieţuiesc bărbăteşte în Hristos şi au în suflet buna îndrăznire 
preaiubită de Dumnezeu. Şi adaug, ca pentru exemplu şi şi pentru cre¬ 
dinţa cuvîntului, pe sfinţii Apostoli, care, văzînd pe Satana răpind cu 
uşurinţă toate şi pe cei ce se împotrivesc dogmelor adevărului, luînd în 
robie sufletele celor maii simpli, s-au ridicat cu avînt, înarmînd îm¬ 
preună cu ei pe slugile de casă, adică pe cei hrăniţi de Sfintele Scrip¬ 
turi, şi pe unii dintre aliaţi, care nu erau evrei, adică pe cei ce cuge¬ 
tau încă cele ale lumii, dar se luptau împreună cu sfinţii şi se silesc 
să-i imite. Şi luptîndu-se astfel bărbăteşte, au biruit şi au răpit de sub 
stăpînirea aceluia pe cei luaţi în robie. Şi pe unii îi mîntuiesc scoţîn- 
du-i din idolatrie şi de la închinarea zidirii în locul Ziditorului, iar pe 
alţii de la cunoştinţa mincinoasă. 

Pentru un astfel de curaj strălucit şi măreţ, cîştigă cel drept răs¬ 
plată cinstirile celor din lume. <Căci a ieşit, zice, împăratul Sodomei 
întru întîmpinarea lui Avram şi Melchisedec, preotul lui Dumnezeu 
Celui Preaînalt», care veseleşte prin binecuvîntarea cea prin HristSs, 

adică eu pîine şi vin, adică cu hanul de viaţă făcător. De aceea pe drept 
cuvînt s-a spus despre ei: «Binecuvîntaţi să fiţi de Domnul, Cel ce 
a făcut cerul şi pămîntul » (Ps. 113, 23). Iar Melchisedec’e chipul (tipul) 
preoţiei în Hristos. Socotesc că faptul acesta nu are nevoie de multe 
cuvinte pentru a fi dovedit, ajungînd spre aceasta Sfînta Scriptură. 

Apoi împăratul Sodomei spunînd dumnezeiescului Avraam, ca unui 
biruitor : *Dă-mi mie oamenii, iar caii iaţi-i ţie», acesta îndată s-a ju¬ 
rat că nu va lua nimic, afară de mîncările celor ce s-au ostenit împreună 
cu el şi de partea cuvenită aliaţilor Escel, Aner şi Mamvri. Căci sfinţii 
luptîndu-se şi războindu-se vitejeşte pentru libertatea celor răpiţi şi 
luînd asupra lor toată osteneala, nu primesc nimic de la lume, nici nu 
adună bogăţia lumii, păzindu-se de ocara ce le vine din aceasta. «Ca să 
nu zici că eu am îmbogăţit pe Avraam». Primesc numai mîncările cele 
datorate. «Căci vrednic este lucrătorul de plata sa» (Luca 10, 7). Iar 
Hristos a poruncit că cei ce vestesc Evanghelia din Evanghelie să tră¬ 
iască (I Cor. 9, 14). Dar aliaţii îşi primesc partea lor, Dumnezeu binecu- 
vîntînd, pe drept, şi în lucrările din viaţa aceasta, pe cei ce rîvnesc să 
ajute pe sfinţi. Căci le înmulţeşte bunurile pe măsura căii lor drepte. 
Pentru că celor ce nu s-au despărţit încă cu totul de cele pămînteşti, ce 
sînt împărţiţi între Dumnezeu şi lume, le rînduieşte Dumnezeu şi bine- 
cuvîntările de pe pămînt. Aşa a binecuvîntat pe Iacob, înmulţind vitele 
lui (Fac. 30, 31). 

PALADIE : Bine zici. 

CHIRIL : Deci Cel ce ştie să mîntuiască spune celor împodobiţi cu 
laudă şi cu strălucire că nu mai trebuie să cadă în somnolenţă şi le ves¬ 
teşte că vor primi o răsplată mare. Totodată alungă cît mai departe de 
la ceata celor ce se tem de El patima moleşelii şi a lipsei de curaj, aţî- 
ţîndu-i cu nădejdea celor făgăduite spre ardoare şi făcîndu-i mai vi- 
guroşi. De aceea şi dumnezeiescul Pavel, aflîndu-se într-o astfel de 
dispoziţie, a zis odată : «Toafe le pot întru Hristos Cel ce mă întăreşte 
pe mine » (Filip. 14, 13), iar altădată : « Călătoria am săvîrşit, credinţa 

am păzit r de acum mă aşteaptă cununa dreptăţii» (II Tim. 4, 7—8). 

în sfîrşit, dumnezeiescul Avraam era foarte întristat că avea un 
fiu slugă. «Ce-mi vei da, zice, de voi muri fără copii ?». Căci faptul de 
a avea un rod bastard îl socoteşte egal cu a nu avea copii. De aceea 
Dumnezeu îi făgăduieşte pe fiul din cea liberă, adică pe Isaac, şi-i spu- 

ne că prin acela va fi părinte al multor neamuri, şi va fi sămînţa lui 
ca stelele cerului. Tot astfel pe sfinţii Apostolii îi întrista mult să aibă, 
că dintr-o roabă, un rod bastard din slujirea cea după lege. Ei cereau 
mai degrabă unul din cea liberă, adică pe cel din Noul Legămînt. Iar 
acesta era Hristos, al Cărui chip (tip), după făgăduinţă şi prin credinţă 
este Isaac. De aceea fericitul Pavel zice despre măririle legii din sine 
însuşi. «Cele ce-mi erau mie ciştig, pe acelea le-am socotit pentru Hris¬ 
tos pagubă. Ba mai mult: toate le socotesc că sint pagubă faţă de 
Înălţimea cunoaşterii lui Iisus Hristos Domnul nostru, pentru care de 
tooate m-am păgubit şi le socotesc că sînt gunoaie, ca sâ-L cîştig pe 
Hristos şi să mă aflu în El, neavînd dreptatea mea, cea prin lege, ci pe 
cea prin credinţa în Iisus Hristos »■ (Filip. 3, 7—9). Căci în Hristos s-au 
făcut părinţii multor neamuri şi ai unei seminţii nenumărate, ca şi A- 
vraam în Isaac. Dar să aplicăm tîicuirea acestui loc nu numai sfinţilor 
Apostoli de odinioară, ci şi celor ce s-au învrednicit de sfinţenie după 
aceia şi conducătorilor Bisericilor, ca şi oricărui suflet sfînt şi bun. 











CARTEA A CINCEA 


Despre bărbăţia în Hristos 


Deci voinţa sfinţilor, Paladie, deşi se luptă pentru viaţa altora, 
e să nu iubească a-şi însuşi nimic din lume 153b . în felul acesta sînt 
înţelepţi, puternici, plini de toată nădejdea bună şi înconjuraţi ca de 
un zid de bunăvoirea de sus .Şi, precum bine ştii, lucrul nu poate fi 
altfel. Căci avînd cugetarea mai presus de grijile lumii şi de poftele 
trecătoare, se vor întîlni cu duşmanii bine pregătiţi de luptă şi îi vor 
birui cu uşurinţă pe cei ce li se împotrivesc, Dumnezeu slăbind de 
mai înainte puterea acelora. Dar dacă sînt şi ei robiţi de patimile lu¬ 
meşti, şi înfăşuraţi de poftele pămînteşti, uşor vor cădea şi repede vor 
fi prinşi de cei ce voiesc să-i urmărească. Iar arătîndu-se goi de apă¬ 
rarea dumnezeiască, vor zăcea ca o pradă fa cheremul duşmanilor. 

PALADIE ; Dar aşi voi să ştiu prin ce pot fi arătate vrednice de 
crezare cele spuse ? 

CHIRIL: Prin Sfînta Scriptură, care vesteşte întîmplările celor 
vechi spre folosul nostru. Sau care n-a spus dumnezeiescul Pavel că 
spre îndemnul nostru s-au scris acelea ? 

PALADIE : Recunosc. Căci nu puţin folos ne aduc cele ce ni le 
istorisesc ele. Pentru că ele erau chipuri (tipuri) şi umbre ale ade¬ 
vărului. 

CHIRIL : Aşadar, să începem să grăim. Trecînd Israeliţii Iordanul, 
au atacat' Ierihonul. Urmînd îndemnurilor dumnezeieşti, s-au sîrguit 
să-l împresoare, avînd să-l biruiască şi să-l cucerească îndată. Şi erau 
în faţă cei mai buni luptători, iscusiţi în legea războiului. Căci s-a 
scris: «Şi a intrat Isus al lui Navi la preoţi şi a zis lor: porunciţi 
poporului să meargă împrejur şi să înconjoare cetatea, iar războini¬ 
cii să meargă înarmaţi înaintea Domnului» (Iosua 6, 7). Deci cînd po¬ 
runceşte Hristos prin glasul conducătorilor, să pornim împotriva duş- 

155 b. Nu voiesc să-şi însuşească nimic din lume, dar luptă pentru viata, ade¬ 
vărată şi veşnică a altora. Luptă ca să-i dezlipească şi pe alţii de-a socoti că lumea 
aceasta e singura realitate şi deci odată după moartea trupului să-şi piardă feri¬ 
cirea vieţii veşnice. Cei ce se roagă pentru alţii, cei ce le arată sensul existenţei, 
lumina ce i-o dă Dumnezeu, nu iubesc ceea ce-i trecător din lume, dar iubesc 
pe oameni în ceea ce. au netrecător. 

manilor, luînd lupta nu cu sîngele şi cu trupul, ci cu începătoriile şi 
stapîniile şi cu legea care domneşte tiranic în mădularele trupului nos¬ 
tru (Efes! 6, 12 ; Rom. 7, 25). Şi atunci vom .fi sub privirea Domnu¬ 
lui, îmbrăcaţi în toată armura dumnezeiască şi spirituală (inteligibilă). 
Căci armele noastre nu sînt trupeşti, după cuvîntul lui Pavel (II Cor. 
10, 4), ci strălucind de măreţia dreptăţii dumnezeieşti. 

Deci priveşte Dumnezeu, Stăpînul tuturor, la războinicii care, 
sînt îmbrăcaţi în armele strălucitoare ale dreptăţii, căci aceasta în¬ 
seamnă a merge războinicii, înarmaţi, înaintea lui Hristos. Căci e un 
lucru cu adevărat de cinste şi vrednic de dorit a fi sub privirea lui 
Dumnezeu, dacă nu e greşit să înţelegem ca de la cei ce l-au supărat, 
Dumnezeu drept pedeapsă, îşi întoarce ochii, zicînd : «Cînd veţi În¬ 
tinde mâinile spre Mine, voi Întoarce ochii Mei de la voi » (Isaia 
1, 15) 136 . 

Prelungindu-se aşadar împresurarea pînă în ziua a şaptea, a zis 
iarăşi Isus Navi fiilor lui Israil: «Strigaţi către Domnul. Căci ne-a 
predat Domnul nouă cetatea. Şi va fi cetatea anatema, ca şi toate cite 
sînt Intr-însa, Domnului puterilor Savaot. Fără numai pe Rahab des¬ 
frânata să o cruţaţi, pe dînsa şi toate cite sînt în casa ei. Iar voi pă- 
ziţi-vă de anatema, ca nu cumva poftind să luaţi din anatema şi să 
faceţi tabăra fiilor lui Israil anatema şi să ne pierdeţi pe noi. Şi tot 
argintul şi aurul şi arama şi fierul sfînt va fi Domnului, în vistieria 
Domnului se va aduce» (Iosua 6, 16, ş.u.). A îngăduit aşadar celor ce 
s-au luptat bărbăteşte să se bucure de celelalte prăzi, dar au trebuit 
să aducă în vistieria Domnului tot argintul, aurul, arama şi fierul. 
Căci acestea erau Ceea ce se chema anatema, adică ceea ce se ale¬ 
gea din toate şi închina Domnului 157 . 

Dar dispreţuind porunca Domnului, «a luat, zice, Acan, fiul lui 
Oarmi, fiul lui Zabdi, fiul lui Zareh din seminţia lui Iuda, din anatemă. 
Şi s-a mîniat Domnul cu urgie pe fiii lui Israil » (Iosua 7, 1). Căci 
socotesc că cei ce şi-au retras cugetul puternic de la plăcerile lu¬ 
meşti şi de la împrăştierile în lumea aceasta şi s-au hotărît ca prin 
armele dreptăţii să cîştige buna plăcere a lui Dumnezeu, petrecînd 
sub privirea lui Hristos, nu mai trebuie să dorească nimic din cele 


156. Dumnezeu priveşte cu plăcere la cei ce luptă împotriva răului şi e aproape 
de ei, ba chiar le dă ajutorul Său. Din însăşi privirea lui Bumnezeu sau din aten¬ 
ţia Lui, -iradiază putere. Cine se deschide binelui, se deschide lui Dumnezeu. Cine 
se închide în egoismul său, se închide lui Dumnezeu. Mai bine zis, dispoziţia omu¬ 
lui spre bine e deschidere spre alţii şi spre izvorul suprem al binelui, al Celui 
deschis spre toţi şi spre toate. Şi însuşi egoismul e închidere în sine, sau spre 
un sine fals, părut, spre siluirea fiinţei. 

157. Anatema — pun sus, ridic sus, închin lui Dumnezeu. Dar cuvîntul a 
luat apoi şi sensul de predat Satanei. 

lăudate ale lumii, nici bogăţie, nici slavă, nici putere sau înălţiine, 
nici dogmele necredincioase ale înţelepciunii elineşti. Iar argintul e 
chipul (tipul) strălucirii demnităţilor şi treptelor înalte ; căci mate¬ 
ria e strălucitoare. Aurul, al bogăţiei. Iar arama înseamnă sunetul 
frumos al limbii înţelepţilor din lume ; fierul, tăria şi puterea, fiind 
foarte dur şi biruind toată materia. Cînd vrea cineva să se împărtă¬ 
şească de acestea, chiar dacă are treapta cea mai de cinste, la Dum¬ 
nezeu şi e numărat între războinici şi s-a făcut vestit prin curajul 
său duhovnicesc, jigneşte pe Dumnezeu şi ca unul ce prin abaterile 
urîte s-a hotărît să supere pe susţinătorul şi sprijinitorul său, va 
cădea sub urgia Lui. 

PALADIE: Bine zici. Sînt de aceeaşi părere. Dar spune-mi, te 
rog, abătîndu-te puţin de la temă şi de la istorie, pentru ce i-au fost 
închinate Domnului argintul şi aurul, arama şi fierul şi n-au fost mai 
degrabă aruncate din tabără, ca unele ce sînt nefolositoare, sau obiş¬ 
nuiesc să întineze ? Căci tîlcuirea duhovnicească Ie-a arătat ca nişte 
lucruri vrednice de urît. 

CHIRIE : Pentru că toată strălucirea, înţelepciunea, bogăţia şi pu¬ 
terea, se dau în chip cuvenit şi cucernic lui Dumnezeu. Căci a Lui 
este slava şi toată strălucirea, bogăţia, înţelepciunea şi puterea. Iar 
dacă le primeşte cineva de Ia Dumnezeu şi se îmbogăţeşte din vistie¬ 
ria Lui, are şi el bogăţia, se înţelege, cea spirituală, slava, înţelep¬ 
ciunea şi puterea duhovnicească, şi va fi renumit şi pismuit. Dar dacă 
ar voi să le primească acestea de la lume, va fi urît şi neplăcut la 
iubitorul de virtute Dumnezeu şi va sta sub judecata şi pedeapsa 
Lui. Căci bogăţiei îi va urma, fără îndoială, iubirea de plăcere ; iar 
strălucirii şi înălţărilor îi e vecină mîndria ,• puterii îi stă alături ti¬ 
rania ; înţelepciunii din lume, urîciunea, dogmelor, mai ales, limba 
celor ce le-aji scris pe acelea, pare sunet frumos 157b . Aceasta o spune 

157 b. Nu în sine e rău aurul, argintul din natură, sau mărirea, înţelepciunea, 
sau puterea care pot creşte din firea omenească. Ci cînd sînt întrebuinţate de om 
pentru sine. Cînd sînt închinate lui Dumnezeu, ele sînt bune, căci de la Dumne¬ 
zeu sînt puse în lume şi sădite potenţial în om. Măreţia omului, înţelepciunea, 
puterea lui sînt însoţite atunci de smerenie, deşi cresc din legătura în care se 
pune omul cu Dumnezeu. Ele nu mai sînt însoţite de mîndrie, de voinţa de asu¬ 
prire a altora, de lăcomie. Prin aceasta ele chiar se transfigurează, devenind motive 
şi mijloace de slujire şi de laudă a lui Dumnezeu şi de slujire a altora. Astfel 
dispare contradicţia pe care o observăm de obicei cînd le auzim pe de o parte 
pe acestea lăudate, pe de alta dispreţuite. Vrednice de dispreţ cînd sînt folosite 
de om pentru sine însuşi j ele devin vrednice de laudă cînd sînt închinate, sau 
predate ca anatema lui Dumnezeu. 

Mărirea, înţelepciunea, puterea le cîştigă sau le descopere şi le foloseşte 
într-un mod sporit şi transfigurat în sine cînd luptă cu puterile răului, cînd cuce¬ 
reşte «cetatea» sau fiinţa sa (Ierihonul) ajunsă sub stăpînirea răului. Dacă cetatea 
lui rămîne robită răului, atunci şi mărirea, înţelepciunea, puterea ei sînt folosite 
rău şi sînt strîmbate şi micşorate. 

şi Pavel: «Dacă i se pare cuiva, intre voi, că este tnţelept, in veacul 
acesta, să se iacă nebun, ca să fie înţelept ■, căci Înţelepciunea lumii 
acesteia, e nebunie la Dumnezeu »... (I Cor. 3, 18—19). Aşadar, Acan 
supără pe Dumnezeu pentru că nu ia din vistieria lui Hristos, ci din 
Ierihon, adică din lume. Iar nenorocirile ce-au urmat de aici, din 
pricina ■ mîniei dumnezeieşti, nu au căzut numai asupra celui osîndit 
pentru acestea, ci asupra întregei adunări. Căci ne mai fiind părtaş de 
ajutorul de sus, vechiul Israil, atît de greu de biruit, a fost slab şi 
fără putere. 

PALADIE: Dar cum şi de unde putem afla că e adevărat cuvîn- 
tul ce l-ai spus despre aceasta ? 

CHIRIL : Din cele scrise în continuare. Căci după cele săvîrşite 
la Ierihon şi împotriva lui atît de strălucit şi de viguros de întregul 

Israil, a trimis Isus bărbaţi de la Ierihon la Ai zicînd: «Suindu-vă 

iscodiţi cetatea Ai. Şi s-au suit bărbaţii şi au iscodit cetatea Ai. Şi 
s-au intors la Iosua şi au zis către ele : Să nu se suie tot poporul, ci 
să se suie ca Ia două sau trei mii de* bărbaţi şi să împresoare cetatea. 
Să nu duci acolo tot poporul. Că sînt puţini. Şi s-au suit ca la trei 
mii de bărbaţi. Şi au fugit ei de la faţa bărbaţilor din Ai. Şi au omo- 

rît bărbaţii din Ai ca vreo trei zeci şi şase de bărbaţi şi i-au gonit pe 

ei de la poartă şi i-au alungat de pe povîrniş. Şi s-a îniricat inima' 
p'oporului şi s-a făcut ca apa» (Iosua 7, 2—5). 

Cei ce cuceriseră cetăţi şi înspăimîntaseră ţări şi biruiseră fără 
osteneală cele mai crude popoare, îi găsesc pe cei din Ai nebiruiţi 
şi abia au scăpat fugind nu fără pierderi, ei care la început nici n-au 
voit jsă se înarmeze toată mulţimea celor buni de luptă, declarînd pe 
faţă că cetatea va fi uşor de biruit de către puţini. «Să nu meargă, zicea, 
tot poporul, ci ca la două sau trei mii de bărbaţi». întristîndu-se Iosua 
foarte, din pricina loviturii neaşteptate şi a nenorocirii venite contrar 
nădejdii, şi-a rupt haina şi a căzut înaintea Domnului. Şi întrebînd 
mirat ce este lucrul acesta, a zis Dumnezeu către Iosua : « Scoală-te! 
Pentru ce ai căzut aşa pe faţa ta? A păcătuit poporul şi a călcat le- 
gămîntul Meu, pe care l-am făcut cu ei şi au furat din lucrurile date 
spre nimicire, au minţit şi le-au pus printre lucrurile lor. De aceea 
nu vor putea sta fiii lui Israil în faţa duşmanilor lor. Vor întoarce 
grumazul dinaintea duşmanilor lor, că s-au găsit sub blestem 15S . Nu 

158. «S-au făcut anatema», pentru că au luat din «anatema», sau din ceea 
ce era închinat lui Dumnezeu. Sensul bun al «anatemei» se întoarce într-un sens 
rău. Cele ce pot fi folosite bine cînd sînt închinate lui Dumnezeu, sînt folosite 
rău, cînd omul nu le mai foloseşte spre slava lui Dumnezeu. Atunci omul cade 
de la înălţimea lui, şi vin peste el cele mai triste urmări: — e biruit de forţele 
răului, atrage asupra sa duşmănia tuturor. S-a predat (s-a făcut anatema) Satanei. 









voi mai adăuga a îi cu voi, de nu veţi ridica blestemul dintre voi» 
(Iosua 7, 10—12). Şi dat fiind pe faţă Acan, l-a întrebat Iosua, zi- 
cînd : «Dă slavă azi Domnului Dumnezeului lui Israil şi tă mărturisire 
înaintea Lui şi arată-mi ce ai tăcut. ^Să nu ascunzi de mine. Şi a 
răspuns Acan şi a zis : «Cu adevărat am păcătuit t înaintea Domnului 
Dumnezeului lui Israil, am făcut aşa şi aşa. Am văzut printre prăzi, 
o haină frumoasă împestriţată şi două sute de sicii de argint şi o 
limbă de aur de cincizeci de sicii şi le-am luat. Şi iată sînt ascunse în 
pămînt, în cortul meu şi argintul e ascuns sub ele» (Iosua 7, 19—21). 

Înţelegi, că şi cel ce-a furat spune că a văzut în pradă 'un lucru 
subţire pestriţ şi două sute de sicii şi o limbă de aur de cincizeci de 
sicii şi că s-a gîndit la ele, adică a venit la poftirea neîngăduită a 
lor. Lucrul subţire socotesc unii că este o haină ostăşească, o hla¬ 
midă pestriţ ţesută. Iar haina ostăşească e simbolul tiraniei. Căci îi 
stă în fire neamului ostăşesc să stăpînească cu plăcere. Iar argintul 
e chipul (tipul) strălucirii lumeşti. Şi limba, al înţelepciunii dulce 
grăitoare elineşti. Căci cu adevărat limba şi învăţătura înţelepţilor 
elini e ca de aur şi mult preţuită. 

Iar descoperindu-se păcatul, Iosua a supus pe Acan pedepsii, 
ca pe unul ce nu şi-a făcut rău numai sie-şi, ci a întins asupra în- 
tregei adunări pieirea, prin pofta sa neînfrinată. Şi poate aceasta este 
ceea ce ni s-a spus nouă atît de bine şi de înţelept prin glasul lui 
Pavel: «Scoateţi pe cel rău dintre voi. Căci puţin aluat dospeşte toată 
frămîntătura » (I Cor. 5, 6) lo9 . 

Aşadar ţi s-a arătat limpede întîi prin Avraam, că sfinţilor le ră- 
mîn neprimejdioase măririle puterii şi de aici urmează că ei pot birui 
uşor pe duşmani cînd nu caută a îmbrăţişa nimic din cele ale lumii ; 
apoi prin Acan, că lucrurile se'întorc spre contrariul celui ce se abate 
de la calea cea dreaptă şi se apleacă spre cele din lume. 

PALADIE : Aşa este. Tîlcuirea e clară. 

CHIRIL : Că sfinţii trebuie să se arate în toate privinţele într-un 
singur fel şi nu eu cugetări de două feluri, opuse, se vede clar din po¬ 
runca limpede a legii : « Nu vor ii haine bărbăteşti pe femeie, nici bui" 
bătui nu se va îmbrăca cu haină muierească, pentru că urîciune este 


159. Cine se foloseşte rău de darurile puse de Dumnezeu în fire, aduce rele 
asupra întregii obşti, atît prin pilda ce-o dă, cît şi pentru faptul ca faptele lui 
rele se îndreaptă spre cei din jur şi trezesc reacţia lor, intinzind şi în felul acesta 
răul asupra tuturor. Nici cele bune, nici cele rele nu-1 laşa pe om în izolare. 
Chiar dacă prin cele rele vrea să-şi servească în mod egoist^ numai interesele 
sale. Porţile sale închise sînt porţi întunecate, din care iradiaza întunericul. Cei 
răi deşi par închişi în egoismul lor, sînt focare de întuneric şi pilde de egoi m 
duşmănos, căci egoismul nu se poate satisface fara exploatarea altora, fara voin¬ 
ţa de-a se ridica peste alţii. 

Domnului tot cel ce face aceasta >► (Deut. 22, 5). Căci tot aşa de mult este 
urîciune şi arătare neplăcută înaintea lui Dumnezeu a face pe viteazul 
în faptele de moliciune muierească (căci aceasta înseamnă a pune în 
hainele bărbatului pe femeie), cît şi a boli în faptele bărbaţilor de mo¬ 
liciune (căci aceasta este asemenea cu îmbrăcarea bărbatului în haină 
muierească). 

PALADIE : Ce înseamnă ceea ce spui ? 

CHIRÎL : Oare nu e făţărnicia un lucru viclean şi netrebnic înain¬ 
tea lui Dumnezeu şi a oamenilor ? 

PALADIE : E adevărat. 

CHIRIL : Dacă cineva fiind iubitor de plăceri şi neînfrînat, e dat pe 
faţă chiar de faptele lui că e aşa, dar îşi dă aparenţa bunei cuviinţe, l-ai 
lăuda pe unul ca acesta, Paladie ? 

PALADIE : Nicidecum. 

CHIRIL : Deci nu vei socoti că cel cu adevărat împodobit şi cu 
bun chip trebuie să fie statornicit în una şi aceeaşi cugetare şi să nu 
se arate altceva deeît ce este ? 

PALADIE : Ba da. 

CHIRIL : Aşadar, cugetarea uşor de încovoiat şi moale a unora să 
nu-şi dea aparenţa bărbăţiei, căci aceasta înseamnă că nu vor fi hai¬ 
nele bărbatului pe femeie ; nici cel cu adevărat viguros să nu caute 
moliciunea, căci aceasta înseamnă să nu se îmbrace bărbatul cu haină 
muierească. Căci răutatea este în amîndouă cazurile şi păcatele de fe¬ 
lul acesta sînt o ocară adusă virtuţii. 

PALADIE: Precum se vede moliciunea e un lucru primejdios şi 
păgubitor 16 °. 

CHIRIL: Nu încape nici o îndoială. Căci e o patimă lepădată şi urî- 
tă de Dumnezeu. De aceea cel stăpînit de astfel de păcate e scos din 
listele sfinte 161 . Deci socotesc că cel cu adevărat viguros şi viteaz nu 
trebuie să îşi lase mintea să fie încovoiată de negrije, ci 
s-o păstreze mai presus de orice frică şi oboseală şi statornicită în chip 
neprihănit prin credinţa în Duftinezeu, spunînd : «Toate le pot în Hiis- 

160. Persoana omenească ajunsă la virtute este bărbătească, fie că e bărbat, 
fie că e femeie. In această persoană domneşte spiritul ca libertatea lui. Ea s-a 
ridicat peste slăbiciunile patimilor. In acest sens spune Sf. Pavel că în Hristos nu 
mai e nici bărbat, nici femeie, sau cere tuturor adresanţilor lui, fie bărbaţi, fie 
femei, să ajungă la «starea bărbatului desăvîrşit». La starea aceasta au ajuns cei 
tari, cei nesupuşi valurilor, vicleşugurilor răutăţii (Efes, 4, 14). O femeie care nu 
cedează ispitelor spre o viaţă uşuratecă, este şi ea o femeie tare cu duhul, pre¬ 
cum un bărbat stăpînit de toate slăbiciunile este şi el femeie cu sufletul. 

161. De aceea nu sînt înscrise în conscripţiile din Numeri femeile. 

tos cel ce mă întăreşte pe mine» (Filip. 4, 13)» şi să o ferească de-a cu¬ 
geta cele pămînteşti, ca de-un lucru care ne poate pierde şi ne poate 
arăta netrebnici în faţa lui Dumnezeu. 

De aceea s-a spris iarăşi în a doua lege : «Cînd vei ieşi la război 
asupra vrăşmaşilor tăi şi vei vedea cai şi călăreţi şi popor mai mult de- 
cît tine, să nu te temi de ei, că Domnul Dumnezeul tău este Cel ce te-a 
ridicat pe tine din pămlntul Egiptului, este cu tine. Şi va fi cînd te vei 
apropia de război, venind preotul va vorbi poporului şi va zice către ei: 
Ascultă Israile, voi porniţi astăzi la război asupra vrăşmaşilor voştri ; 
să nu slăbească inima voastră, nu vă temeţi, nu vă încovoiaţi, nici să 
vă abateţi de la faţa lor. Ca Domnul Dumnezeul vostru, care merge 
înaintea voastră cu voi, va abate împreună cu voi pe vrăşmaşi ca să 
vă izbăvească pe voi. Şi vor grăi şi cărturarii către popor, zicînd : Tot 
omul care a zidit casă nouă şi nu a început să o locuiască pe ea, să 
plece şi să se întoarcă la casa lui, ca să nu moară în război şi alt om 
să înceapă a locui în ea. Şi tot omul care a sădit vie şi nu s-a veselit 
din ea, să plece şi să se întoarcă la casa lui, ca să nu moară în război 
Şi alt om să se veselească din ea. Şi tot omul care s-a logodit cu fe¬ 
meie şi nu a luat-o pe ea, să plece şi să se întoarcă la casa lui, să nu 
uşoară în război şi alt om să o ia pe ea. Şi vor adăuga cărturarii a grăi 
către popor şi vor zice : Omul care se teme şi e slab la inimă, să plece 
şi să se întoarcă la casa lui, ca să nu înfricoşeze inima fratelui său, ca 
şi a sa» (Deut. 20, 1—8). 

PALADIE: Spun şi eu că trebuie să sporim în virtuţi şi să urmă¬ 
rim cu bărbăţie orice lucru bun, bizuindu-ne în cura] pe ajutorul lui 
Dumnezeu. Dar nu pot înţelege cum şi în ce fel sînt respinşi unii de la 
război ca neapţi ? 

CHIRIE: Oare nu ştii că nu e preţuit la Dumnezeu, dar nici nu 
voieşte să rabde ostenelile pentru credinţa faţă de Bl cel care nu so¬ 
coteşte viaţa în această lume, ca o trecere ? Acest lucru ne este zurgă- 
vit foarte bine şi limpede, 'ca într-o icoană şi ca în chipuri (tipuri), în 
vieţile sfinţilor. Aşa dumnezeiescul Avraam vieţuia ca un trecător în 
cbrturi şi se muta din loc în loc. Şi întreg Israilul se muta adeseori în 
pustie şi locuia în corturi. Cu aceasta se lăuda mult. Dar şi proorocul 
David, se lăuda mult cu aceasta, zicînd către Dumnezeu: Hartă-mi mie, 
că sînt străin pe pămînt, ca şi toţi părinţii mei» (Ps. 38, 17). Şi dorea 
foarte lăcaşurile de sus, zicînd : «Cît de iubite sînt lăcaşurile Tale, 
Doamne al puterilor 1 Se doreşte şi se sfîrşeşte sufletul meu după cur¬ 
ţile tale» (Ps. 83, 1). Deci aceştia se gîndesc la cele de sus şi însetează 
după lăcaşurile din ceruri, pe care şi Mîntuitonul însuşi le făgăduieşte 

celor ce-L iubesc pe El, zicând : «Merg şi voi găti vouă loc şi iarăşi voi 
veni şi vă voi lua pe voi cu Mine, că unde sînt Eu şi voi să fiţi cu 
Mine» (Ioan 14, 2—3), 

Dar cel ce şi-a zidit casă şi e ocupat cu- muncile în legătură 
cu ea, e tipul celui ce nu suportă să socotească viaţa de acum ca tre¬ 
cătoare. Iar cel ce şi-a sădit vie, e tipul iubitorului de avuţie şi de câş¬ 
tig. în sfîrşit, cel ce s-a logodit cu femeie, închipuieşte mintea stăpînită 
de gândul femeii, moleşită şi predată poftelor trupului. De aceea la gla¬ 
sul crainicului de război, ea se desparte de mulţimea sfîntă şi în stare 
de luptă. Căci cele ce se cuvenea să le cugete şi să le spună cei stă¬ 
pâniţi de astfel de patimi, acelea le-a strigat crainicul. Sau nu e oare 
adevărat, că celor obişnuiţi să bolească de acestea le place să nu iu¬ 
bească chinurile prigonirilor şi să nu stăruie în ostenelile pentru iu¬ 
birea de Dumnezeu, gîndindu-se că dacă, luptînd, li s-ar întîmpla să 
pătimească ceva, s-ar lipsi de case, de avuţii şi de poftele preţuite de 
ei ? De aceea Ii se întîmplă că apar lipsiţi de curaj şi stăpîniţi de frică. 

Deci cele ce se cuvenea să le cugete şi să le spumă aceia, acelea 
le-a strigat cărturarul, lovind cu mustrări piezişe şi cu ocări subţiri pe 
cel fricos, care Caută scuze mincinoase pentru neputinţe şi umblă în 
plăceri lumeşti ca o hrană pentru laşitate. De aceea Dumnezeu porun¬ 
ceşte ca, cărturarul să spună ultimul cuvînt pe faţă şi desvăluit. «Şi vor 
adăuga, zice, cărturarii să vorbească către popor şi vor zice : dacă este 
vreun om fricos şi temător cu inima, să plece la casa lui, ca să nu înfri¬ 
coşeze inima fratelui său, ca şi pe a lui». Numai că nu spune : «Cei care 
e scufundat în cele pămînteşti şi-şi zideşte case şi-şi sădeşte vie şi e co¬ 
pleşit de plăcerile trupeşti, va fi, fără îndoială, fricos şi moale. Iar unul 
ca acesta va fi nefolositor şi spre pagubă şi celorlalţi. Căci tovărăşiile 
rele strică moravurile bune (I Cor. 15, 35). Şi cel uşor biruit de frică îl 
atrage adeseori ila laşitate pe cel tare şi curajos. De aceea dumneze¬ 
iescul Pavel ceartă pe unii care voiau să-l împiedice să se suie la Ie¬ 
rusalim. Căci zice : «Ce faceţi, de plîngeţi şi-mi sfîşiaţi inima ? Eu sînt 
gata nu numai să fiu legat, ci să şi mor pentru numele Domnului nostru 
Iisus Hristos » (Fapte 21, 13). E de notat că şi scuza celor chemaţi la nun¬ 
tă era aceasta : « Pămînt mi-am cumpărat şi femeie mi-am luat, şi nu 
pot să vin» (Luca 14, 20). Dar aceasta s-a scris în Evanghelie şi în pa¬ 
rabole. 

Nu e însă greu să d^bîndim crezare în acest lucru şi din pilde 
vechi. 

PALADIE: Spune, deci, fără zăbavă. Căci vei face un lucru tare 
de folos. 

CHIRIL: Deci s-a scris în Numeri: «Şi după acestea a plecat po¬ 
porul de la Haşerot şi a tâbărît în pustia Paran. Şi a grăit Domnul către 
Moise, zicînd: Trimite bărbaţi care să iscodească pămîntul Canaaneilor, 
pe care eu îl voi da fiilor lui Israil spre moştenire: cîte un bărbat din 
tiecare seminţie, după popoarele iamiliilor lor să-i trimită pe ei, pe fie¬ 
care căpetenie a lor. Şi i-a trimis Moise pe ei din pustia Faranului, la 
porunca Domnului, toţi bărbaţi conducători ai fiilor lui Israil» (Num. 
13, 1—3). Şi după ce a numărat după seminţii şi neamuri pe cei trimişi 
adaugă iarăşi : «Şi suindu-se au ispitit ţara de la pustia Ţin pînă la Re- 
hob, intrînd în Hamat» (Num. 13, 22). Şi după altele : «Şi au venit pînă 
ia valea Escol şi a iscodit-o pe ea şi au tăiat de acolo o mlădiţă cu un 
ciorchine pe ea şi au ridicat-o pe drugi ; la fel din rodii şi din smochini. 
Şi locul acela l-au numit ei valea Escol, adică *valea Strugurelui», pen¬ 
tru ciorchinele pe care l-au tăiat fiii lui Israil. Şi iscodind ţara s-au în¬ 
tors de acolo după patruzeci de zile. Şi plecînd au venit la Moise şi 
Aaron şi la toată adunarea fiilor lui Israil, la Cadeş, în pustia Paran. 
Şi povestindu-le lor şi la toată adunarea, le-au arătat rodul ţării. Şi 
le-au povestit lor şi le-au zis : Am fost în ţara în care ne-aţi trimis, ţară 
în care curge lapte şi miere şi acesta e rodul ei. Numai că neamul care 
locuieşte în ea este îndrăzneţ şi sînt cetăţi întărite cu ziduri şi foarte 
mari. Şi neamul lui Enac l-am văzut acolo» (Num. 13, 24—29). 

înţelegi că cei mai fricoşi şi mai fără curaj din aceia care au iscodit 
pămîntul făgăduinţii, au mărturisit deschis că pămîntul e bogat în vii 
şi gras şi îmbelşugat în roduri frumoase, dar au împletit în acestea frica 
lor, numind neamul care-1 locuieşte îndrăzneţ şi spunînd că sînt pretu¬ 
tindeni cetăţi întărite şi înconjurate cu ziduri şi prin aceasta abătînd pe 
Israil de la nădejdea că va birui şi împingîndu-1 spre frică ? 

PALADIE : Aşa este. 

CHIRIL : Dar înţelepţii şi curajoşii Haieb şi Iosua, s-au ridicat. 

PALADIE : Aşa este. 

CHIRIL : Dar înţelepţii şi curajoşii Haieb şi Iosua, s-au ridicat 
împotriva flecărelii acelora, spunînd către popor şi către sfintui Moi¬ 
se : «Nu, ci suindu-ne ne vom sui şi-l vom cuprinde pe el, căci îi vom 
birui pe aceia» (Num. 13, 31). Dar cei împreună trimişi n-au încetat cîtuşi 
de puţin să susţină că le va fi cu neputinţă israeliţilor să cucerească 
pămîntul făgăduinţei. Apoi se spune : «Şi ridicîndu-se toată adunarea, 
a dat glas şi a plîns poporul toată noaptea aceea şi au cîrtit asupra lui 
Moise şi Aaron toţi fiii lui Israil. Şi a zis către ei toată adunarea: Mai 
bine am fi murit în pămîntul Egiptului, sau am muri în pustia aceasta . 
Pentru ce ne duce pe noi Domnul în ţara aceasta ca să cădem în raz- 








boi? Femeile noastre ţi copiii vor ii spre pradă. Acum dar mai bine 
este nouă să ne întoarcem în Egipt. Şi a zis unul către altul: să ne 
alegem o căpetenie şi să ne întoarcem în Egipt» (Num. 14, 1—4). La 
atîta ticăloşie şi laşitate s-a învălmăşit toată adunarea. Încercînd Iosua 
să-î întoarcă la curaj, şi-a rupt haina şi a revărsat nenumărate laude 
despre ţară. Dar n-au voit să-şi recapete curajul, ci a supărat pe Dum¬ 
nezeu sprijinitorul lor prin laşitatea lor nebunească, socotind că atîr- 
nă de puterile lor înfăptuirea nădejdii. De aceea Dumnezeu s-a supă¬ 
rat şi a zis : «Nu va vedea vreunul din bărbaţii aceştia pămîntul, pe 
care l-am tăgăduit părinţilor lor, ai ară de Caleb, iiul lui letone şi Iosua 
iiu al lui Navi» (Num. 14, 30). 

Deci nu se mai poate pune la îndoială că cel fricos şi neiubitor de 
osteneală şi cel puţin la credinţă, pierde împreună cu el şi pe alţii, 
stricîndu-i prin vorbe rele 162 . Nu e clar cînd va cădea din partea sor¬ 
tită lui şi din nădejdea în Dumnezeu, iar cel tare şi atotviguros va sta 
înlăuntrul nădejdii şi va fi cunoscut lui Dumnezeu ? 

PALADIE : E neîndoielnic. S-a dovedit de ajuns. 

CHIRIE: Aşadar, precum am spus la început, cel stăpînit de plă¬ 
ceri lumeşti e inapt pentru bătălia duhovnicească. 

PALADIE: Foarte adevărat. 

CHIRIL: Dar aş adăuga (căci socotesc că trebuie să scoatem tot 
folosul) că şi cel care a început de curînd să se deprindă în vreo vir¬ 
tute, nu e încă în stare de luptă, fiind uşor de dus spre păcat. 

PALADIE : Cum aşa ? 

CHIRIL: In «A doua lege» s-a scris: « Deşi va ii luat cineva de 
curînd iemeie, nu va ieşi la război şi nu se va pune asupra lui nici o 
datorie. Scutit să iie în casa lui, un an să-şi veselească femeia lui 
pe care a luat-o »• (Deut. 24, 5). Dar oare trebuie să dăm atenţie numai 
literii simple ? Oare iubitorul de virtute legiuitor îl leagă de casă pe 
războinic şi nu-1 lasă să cîştige renume, ci îl obligă să rămînă biruit 
de recile legături cu femeia şi să socotească mai de folos iubirea de 
trup decît lucrurile cele mai de trebuinţă ? 

PALADIE: N-aş crede că aceasta este voinţa legiuitorului. Ci tre¬ 
buie să se ascundă în aceasta vreun înţeles mai convingător. 

CHIRIL: Aşadar, voi repeta ceea ce am spus. Bărbatul care s-a 
atins de virtute, dar încă nu şi-a însuşit-o bine, e uşor de dus spre 
contrariul. 

162. Fricosul întinde frica, deci aduce şi asupra altora nenorocirile. Şi cel 
cu curaj întinde curajul, deci aduce şi asupra altora binefacerile lui. Mare lucru 
este să aibă un popor conducători puternici şi înţelepţi. 

PALADIE : Spume cum. Căci nu pot urmări îmcă bine gîmdul. 

CHIRIL: Solomon zice : «Zi să fie înţelepciunea sora ta ; şi fâ-ţi 
ţie prietenă chibzuiala» (Prov. 7, 4). Deci să ne facem familiare virtu¬ 
ţile, silindu-ne să rodim cit ma mult în ele. Unul, de pildă, rodeşte 
înţelepciunea întru ciumoştinţă, altul cîjştigă hlîndeţea şi nemîmierea, 
sau vreun alt lucru din acestea, pe care îşi propune să-l dobîndească. 
Dar oare va fi mintea în stare să suporte probe şi ispite îndată ce a 
început să se deprindă în buna cuviinţă a acestora ? Şi cel ce s-a că¬ 
sătorit de curînd cu înţelepciune, ajumgînd între cei ce corup cele 
drepte, nu se va corupe mai degrabă, în loc să biruiască şi să respingă 
vătămările acelora, dat fiind că încă nu e destul de fixat şi de stator¬ 
nicit de înţelepciune ? 

PALADIE : Aşa se pare. 

CHIRIL : Şi dacă cel ce se sîrguieşte spre plinătate, va fi aţîţat de 
cineva, pînă nu e deprins în aceasta, nu va fi dus uşor la mîmie. 

PALADIE : Aşa socotesc. 

CHIRIL: Dar cel deprins în înţelepciune se va lupta cu înţelepţii 
şi se va opune cu forţă vicleniilor acelora, cele ale gîmdurilor drepte. 

PALADIE: Recunosc. 

CHIRIL : Deci are dreptate legea, cînd zugrăvind cu fineţe prin 
chipul femeii virtutea, ca soţie a sfinţilor, zice: «De va fi luat cineva 
de curînd femeie, nu va ieşi la război şi mi i se va pune asupra nici o 
obligaţie. Scutit să fie în casa lui. Un an să-şi veselească femeia pe 
care a luat-o » (Deut. 24, 5). Căci nu îngăduie să fie împovărat cu os¬ 
teneli şi cu prigoniri, cel care e proaspăt sădit şi se află de curînd în 
sîrguinţa pentru bine, ci-1 lasă să petreacă fărij griji şi întru ale sale, 
ca încălzit de dezmierdările virtuţii să se lege bine de ea. Aceasta îi 
vom afla făcînd pe Sfinţii Apostoli, care poruncesc limpede celor proas¬ 
păt întorşi dintre neamuri şi de curînd chemaţi la cunoştinţa lui Dum¬ 
nezeu : « Părutu-s-a Sfîntului Duh şi nouă, ca nici-o altă povară să nu 
se mai pună asupra voastră, fără numai să vă feriţi de desfrînare şi de 
sugrumat şi de sînge» (Fapte 15, 28—29). Căci lăsînd cu înţelepciune 
pe cele mai grele dintre porunci, le-a poruncit să păzească pe cele de 
trebuinţă, cunoscînd neputinţa de-a răbda a celor de curînd aduşi la 
dreapta credinţă. De aceea Dumnezeul tuturor le şi potoleşte mînia şi 
iartă vinile unora ca acestora, chiar de vor cădea în slăbiciuni, străbă- 
tînd calea neobişnuită a ostenelilor. Dar după aceea cere împlinirea pe¬ 
depselor şi supune mişcărilor mîniei Sale pe cei ce nu mai pot aduce 
scuze neputinţei în osteneli, din pricina neobişnuintei, ci se rostogolesc 
mai degrabă în plăcere şi în moliciune şi lunecă wt bucurie în ispitele 

ce-i prăvălesc. Căci oare nu e virtutea urcuş spre o culme rîpoasă şi 
calea spre ea aspră, incit cei ce vrea să ajungă la ea trebuie să asude ? 

PALADIE : Recunosp. 

CHIRIL : Dar atunci nu e un 'lucru greşit, ci mai degrabă un lucru 
cinstit şi cuvenit ca cei care au fost aduşi de curînd pe calea aceasta 
să fie călăuziţi cu îngăduinţă ca unii ce nu stat încă întăriţi în rîvnă, ci 
păşesc cu picioare plăpînde şi bolesc încă de slăbiciune şi, dimpotrivă, 
cel exercitat, să fie călăuzit prin osteneli aspre şi prin înfricoşări spre 
a fi dus, ca printr-o constrîngere, spre răbdare şi ascultare 163 . 

PALADIE : Foarte bine judeci. 

CHIRIL : Şi lucrul mi se pare clar, dacă vrem să cercetăm cele în- 
tîmplate ca prin chip a celor vechi. Căci s-a spus : «Şi a ridicat Moise 
pe iiii lui Israil de la Marea Roşie şi i-a adus pe ei In pustia Sur. Şi au 
mers trei zile în pustie şi n-au aflat apă să bea. Şi au venit la Mara şi 
nu au putut să bea apă din Mara, că era amară. Pentru aceea au chemat 
numele locului acela : Amărăciune. Şi cîrtea poporul către Moise, zi- 
cînd : Ce vom bea ? Şi a strigat Moise către Domnul. Şi i-a arătat Dom¬ 
nul lui un lemn şi l-a aruncat pe el în apă şi s-a îndulcit apa» (Ieşire 
15, 22—25). Israeiiţii plecaţi de curînd din Egipt, după ce au aruncat ju¬ 
gul greu şi nesuferit al slujirii sub el, grăbeau la chemarea lui Dum¬ 
nezeu să ajungă în ţara făgăduită odinioară părinţilor lor. Şi prima 
greutate ce-i întîmpină este tipsa apei, pe care de abia o găsesc după 
lungi osteneli. Dar gustarea ei nu era lipsită de neplăcere, căci era 
amară, cum s-a scris. Prin scufundarea unui lemn însă, s-a prefăcut în 
dulce şi plăcută, iar această metodă i-a fost arătată lui Moise de 
Dumnezeu. 

Deci, călăuziţi de legea dumnezeiască spre trebuinţa de a ne hotărî 
să urmăm lui Dumnezeu Care ne-a scos din robia patimilor şi să ne 
izbăvim de tirania dracilor, e de trebuinţă să asudăm în încercări şi să 
cîştigăm cununa de laudă topind cele ale trupului prin ostenelile ne- 
voinţei şi domesticind ca pe o fiară cumplită, prin sete şi foame, miş¬ 
carea neîmblânzită oare caută pururea spre plăcere. Căci cea dinţii 
luptă a noastră, pe care trebuie să o dăm e înfrînarea faţă de trup 
şi cele ale lui. Şi nu cred că ar putea deprinde cineva altfel virtutea. 
Aşadar, setea suportată de cei vechi în pustie e chipul (tipul) ostene¬ 
lilor nevoinţei şi începutul exerciţiilor în cele trupeşti. Căci observă că 
ei nu merg îndată la război. Aceasta pentru că celor ce au început de 

163. Celor ce au pornit de curînd pe calea virtuţii trebuie călăuziţi cu blîn- 
deţe pe ea, necerindu-l^te osteneli prea mari, iar cei înaintaţi in ea trebuie aju¬ 
taţi prin încercări mai asţm; să înainteze şi mai mult. 

curînd sa se opună bărbăteşte patimilor şi sădobîndească. virtutea, nu 
le este îndată lupta cu începător iile şi stăp iniile, din lipsa de yit'ejie şi 
de nesiguranţă a celor încercaţi, ci sînt încercaţi prin ostenelile tru¬ 
peşti, Dumnezeu măsurîndu-le greutatea ostenelilor cu puterile celor 
ispitiţi. Aceasta socotesc că se spune prin cuvîntul : «Nu altă ispită 
v-a apucat decit cea omenească. Credincios e Dumnezeu, Care nu vă 
va lăsa pe voi să iiţi ispitiţi peste ceea ce puteţi, ci va face Împreună 
cu ispita şi sfirşitul ei, ca să puteţi răbda» (I Cor. 10, 13). 

Iar ostenelile pentru virtute fiind foarte amare, le preface în dulci 
şi plăcute, Hristos Care S-a numit şi este pomul vieţii. Căci a spus şi 
El însuşi în Evanghelii: « Dacă le-au făcut acestea cu lemnul verde, ce 
vor face cu cel uscat?» (Luca 23, 31), numindu-Se pe Sine lemn verde 
şi înfloritor 1M . 

Iar lemnul i-a fost arătat dumnezeiescului Moise de Dumnezeu. Căci 
singur Tatăl descoperă pe Fiul, de vreme ce şi singur El îl ştie. «Căci 
nimenea nu ştie cine este Fiul, fără numai Tatăl» {Matei 11, 27). Aşa¬ 
dar, în Hristos, pomul vieţii, cele amare se fac dulci, cele greu de pur¬ 
tat şi cele ce obişnuiesc prin firea lor să macine viaţa sînt necesare 
vieţii. 

PALADIE : în ce chip spui? 

CHIRIL: întrucît e adevărat că ostenelile, fiind tare amare, macină 
trupul, dar fac sufletul părtaş de viaţă veşnică. Căci a spus şi Pavel: 
«Clnd sinf slab, atunci slnt tare» (II Cor. 12, 9). Şi iarăşi : «Cu toate că 
omul nostru cel din afară se strică, dar cel dinlăuntru se Înnoieşte din 
zi In zi» (I Cor. 4, 16) 165 . Dar cine ar voi vreodată să suporte ostene¬ 
lile aşa de aspre, dacă nu ar avea dulcea nădejde în Hristos ? 

* 

PALADIE : Socotesc că chiar nimeni. 

CHIRIL: Deci observă (căci trebuie să ne aducem în amintire, 
Paladie, cele de la început), că Israil însetînd în pustie şi cîrtind îm¬ 
potriva preaînţeleptului Moise, cade nepedepsit în laşitatea lui. Căci 
n-a suferit pedepse, nici n-a suportat cele ale mîniei, cu toate că 
Dumnezeu obişnuieşte să pedepsească pe cei vinovaţi de aceasta. 
Fiindcă cel ce se afla încă la începutul nevoinţelor pentru virtute 


164. Hristos este pomul pururea verde, căci e pomul vieţii nepieritoare. 
Dacă El ca om S-a supus morţii, cum nu vor fi supuse toate cele trecătoare ale 
lumii ? Dar precum a trecut prin moarte spre înviere, aşa vor trece şi ele din pu¬ 
terea lui Dumnezeu. Poate in acest cuvînt al Mîntuitorului e obiceiul la români 
de-a se împodobi cp ocazia înmormîntării cuiva un pom cu mere şi cu turte dulci 
care se dă naşului celui adormit, care l-a îndrumat în credinţa lui Hristos. Cel 
adormit, care l-a îndrumat în credinţa lui Hristos. Cel adormit n-a murit de tot. 

165. Omul dinlăuntru se înnoieşte din zi ,în zi dacă are pe Hristos, pomul 
vieţii, în sine, dacă se hrăneşte din Hristos. 

se bucură de milă, chiar dacă păcătuieşte uneori. Dar pe urmă nu-i 
mai este iertată slăbiciunea şi abaterea neînfrînată spre poftele nebu¬ 
neşti. De aceea spune iarăşi Sfînta Scriptură în Numeri despre fiii 
lui Israil: «Şi plecind ei de la muntele Domnului au mers trei zile 
şi chivotul legămîntului mergea înaintea lor cale de trei zile, ca să 
le caute lor loc de odihnă. Şi cînd se ridica chivotul, zicea Moise: 
« Scoală-Te Doamne şi să se risipească vrăjmaşii Tăi, să fugă toţi cei 
ce Te urăsc pe Tine». Iar cînd se aşeza, zicea : « Întoarce-Te, Doamne, 
la miile şi zecile de mii ale lui Israil. Şi norul îi umbrea ziua, cînd se 
ridicau ei în tabără. Şi era poporul cîrtind rele împotriva Domnului. 
Şi a auzit Domnul şi S-a mîniat cu iuţime. Şi s-a aprins între ei foc 
de la Domnul şi a mistuit o parte a taberei. Şi a strigat poporul către 
Moise. Şi s-a rugat Moise către Domnul şi a încetat focui. Şi s-a che¬ 
mat numele locului acela Pîrjol, că s-a aprins între ei foc de la Dom¬ 
nul» (Num. 10, 33—36; 11, 1—3). Şi după acestea iarăşi: «Şi plecind 
de la muntele Or, pe calea spre Mare Roşie, au ocolit pământul lui 
Edom. Dar pe cale s-a împuţinat poporul cu sufletul. Şi cîrtea poporul 
asupra lui Dumnezeu şi împotriva lui Moise, zicînd: «Pentru ce ne-ai 
scos din pâmîntul Egiptului, ca să ne omori în pustie ? Căci nu este 
nici pîine, nici apă. Iar sufletul .nostru s-a scîrbit de această hrană 
deşartă». Şi a trimis Domnul în popor şerpi ucigători şi au muşcat 
poporul şi a murit popor mult din fiii lui Israil» (Num. 21, 4—6). 

Precum vezi, poporul care şopteşte şi cîrteşte este pedepsit cu 
foc şi cu şerpi. Aceia pleacă de la muntele Domnului, sicriul mergînd 
înaintea lor şi căutîndu-le de mai înainte odihnă, în vreme ce Moise 
se roagă şi norul, îi umbreşte. Iar aceştia numind pîinea din cer de¬ 
şartă, făceau strigare multă împotriva lui Dumnezeu şi a lui Moise. 
De aceea s-au făcut în mod necesar hrană focului, iar aceştia au pie¬ 
rit îndată de muşcăturile şerpilor otrăvitori. 

PALADIE: Dar ce e de observat în amîndouă locurile ? Şi care 
e muntele Domnului ? 

CHIRIL : Muntele Domnului socotesc că e Sinai, pe care s-a cobo- 
rît în chip de foc Făcătorul tuturor şi S-a arătat întregului popor, 
după cum s-a scris, şi a descoperit legile despre cele ce trebuie făcute. 
Căci «acolo i-a pus lui îndreptări şi judecăţi» (leş. 15, 25). Dar Hristos 
era Cel ce dădea şi acolo legea. De aceea numeşte legile date prin 
Moise cuvinte ale Sale. Căci a zis: *Amin zic vouă, pînă ce va trece 
cerul şi pâmîntul, o iotă sau o cirtă nu va trece din lege, pînă ce nu 
vor fi toate. Cerul şi pâmîntul vor trece, dar cuvintele Mele nu vor 
trece» (Matei 5, 18). 

Aşadar, lăsînd grosimea istoriei, să- privim subţirimea înţelesuri¬ 
lor duhovniceşti. Cei ce s-au învrednicit de vederea şi de cunoaşterea 
lui Dumnezeu şi au privit strălucirea firii dumnezeieşti cu ochii min- 
. ţii, ca într-un munte, pe înălţimea cea mai ridicată şi mai presus de 
toate (căci slava şi firea lui Dumnezeu e dincolo de toate); cei ce s-au 
înfăţişat pe ei înşişi prin credinţa în Hristos şi s-au făcut auzitori ai 
cuvintelor Lui, făgăduindu-le ascultare, (căci aceasta a făcut-o şi 
Israil atunci, zicînd : «Toate cuvintele, pe care le-a grăit Domnul, le 
vom face şi le vom asculta » (Ieşire 24, 3), se vor bucura de ocrotirea 
cuvenită celor deveniţi familiari, şi se vor împărtăşi de grija Lui ce 
le e îndestulătoare spre mîntuire. Pentru că îl vor avea pe El 
conducător, înainte-luptător şi înainte-mergător spre a le căuta odih¬ 
nă. Căci cel dintîi Hristos s-a bătut cu Satana, vechiul biruitor, pos¬ 
tind şi ispitindu-se în pustie, ca noi sa avem odihnă, văzîndu-1 pe 
acela biruit, doborît şi aşternut sub picioarele Lui. De aceea a zis : 
«în lume necazuri veţi avea, dar îndrăzniţi, Eu am.biruit lumea» (Ioan 
, 16, 33). Şi iarăşi: «Iată, v-am dat vouă putere să călcaţi peste şerpi 
şi scorpii şi peste toată puterea vrăşmaşului» (Luca 10, 19). Căci El 
e Cel dintîi Care a înfruntat, din pricina noastră şi în fa¬ 
voarea noastră, moartea, şi a surpat stăpînirea ei, şi ne-a aflat nouă 
odihna, înnoindu-ne spre nestricăciune. Cel dintîi Care a intrat in 
rai, îmblînzind pe de o parte sabia învîrtitoare şi depărtînd, pe de 
alta, de la noi păcatul care ne oprea intrarea l66 . Căci El a plătit pentru 
noi datoriile şi cu rana Lui noi toţi ne-am vindecat, precum este scris 
(Isaia 53, 5). Cel dintîi S-a suit la Tatăl şi Dumnezeu, inaugurînd călă¬ 
toria de sus şi pregătindu-ne lăcaşurile de sus. De aceea a zis: «Voi 
merge şi voi găti vouă loc» (Ioan 14, 2) l67 . 

Căci în chivot era închipuit Hristos. Pentru că acela era pregătit 
din lemne .ce nu putrezesc şi acoperea în sine legea dumnezeiască, 

166. Israil cel istoric şi apoi Israil cel duhovnicesc (orice creştin) pleacă de 
la înălţimea cunoaşterii lui Dumnezeu cel în Treime, avînd drept călăuzitor chi¬ 
votul sau pe Hristos, care merge înaintea lor spre a le pregăti loc de odihnă veş¬ 
nică în rai. Dar pe acest drum în care se cer şi eforturile omeneşti, cei ce cîrtesc 
împotriva ostenelilor ce li se cer sînt arşi de focul mîniei dumnezeieşti, îricolo 
cei ce dispreţuiau pîinea cerească a Cuvîntului dumnezeiesc, $ocotind-o sau mana 
cerească sau pîine deşartă, cad pradă şerpilor veninoşi, sau demonilor, devenind 
ei înşişi şerpi veninoşi în relaţie cu oamenii, sau uscaţi de toată mila şi bunăta¬ 
tea. Ei nu numai că devin uscaţi de orice pornire spre bine, ci devin şi izvoare 
ale duşmăniei veninoase. Aceasta e o moarte şi mai accentuată, răspîndind ei în¬ 
şişi moartea. 

167. Se uneşte iarăşi ideea de mîntuire a noastră prin plata achitată de 
Hristos pentru noi, cu ideea de vindecare a noastră prin rana Lui. Hristos a plă¬ 
tit pentru noi în sensul că a plătit cu suferinţa Lui, sau cu pătimirea morţii de 
către El, scăparea noastră. Dar aceasta nu e o plată juridică, ci un mijloc prin 
care biruind în umanitatea Sa moartea, ne transmite şi nouă tăria biruitoare de 
moarte a umanităţii Sale. In sensul acesta merge înainte în cer ca 'să ne gătească 

adică pe cuvîntul lui Dumnezeu. Iar în aceasta se cuvine să vezi taina 
lui Hristos. Căci eră Divmnezeu Cuvîntul în templu nestricăcios l6s . 
Deci mergea chivotul înainte ca să caute odihnă fiilor lui Israil. Dar 
merge şi Hristos înaintea noastră, în modurile spuse de noi adinea-. 
ori. Şi pe lîngă aceasta, împlinind slujba mijlocitorului, se face rugă¬ 
tor către Tatăl şi ispăşire pentru noi (I Ioan 2, 1), ca şi vechiul Moise, 
care cînd se ridica chivotul, zicea : « Scoală-Te Doamne, să se risi¬ 
pească vrăjmaşii Tăi, să fugă toţi cei ce Te urăsc pe Tine», iar cînd 
se aşeza: «întoarce, Doamne, miile şi zecile de mii ale lui Israil». 
Căci cînd s-a sculat spre ajutorarea noastră Unul Născut (care a zis 
şi odinioară prin glasul Psalmistului: «Pentru necazul săracilor şi 
suspinul lipsiţilor acum mă voi scula, zice Domnul» (Ps. 11, 5), atunci 
au căzut vrăjmaşii şi au fugit cei ce se împotriveau şi luptau împotriva 
slavei dumnezeieşti. Pentru că a biruit pe cruce incepătoriile şi stă- 
pîniile (Col. 2, 15) şi murind a. surpat, după cum s-a scris, pe stăpîni- 
torul veacului acesta. Iar aşezîndu-Se şi ducînd la sfîrşit îhtreaga 
iconomie prin învierea cea din morţi şi prin călătoria în sus la Tatăl, 
a întorş tot pămîntul şi a făcut mii de zeci de mii pe închinătorii Săi. 
Căci a zis : «Clnd Mă voi înălţa de la pămînt, pe toţi îi voi trage la 
Mine» (Ioan 12, 32). 

Aşadar, rugăciunea lui Moise e chipul (tipul) mijlocirii lui Hris¬ 
tos, Care, ca om se roagă şi cere pentru noi lucrurile cele mai fru¬ 
moase de la Dumnezeu şi Tatăl. Căci precum zice dumnezeiescul 
Ioan : « Avem drept rugător la Tatăl pe Iisus Hristos şi El este ' ispă¬ 
şire pentru păcatele noastre şi nu numai pentru ale noastre, ci şi 
pentru ale întregii lumi». Şi-l mai avem iarăşi acoperămînt, fiind în¬ 
chipuit prin norul care acoperea. Căci să audă cel ,ce se îndreptează 
prin credinţă în El : «Ziua soarele nu te va arde, nici noaptea luna» 
(Ps. 19, 4,- 120, 6). Dar spun şi unii din parabola evanghelică la îm¬ 
părţirea plăţilor : «Noi am purtat greutatea zilei şi arşiţa» (Matei 20, 
12), numind, cred, arşiţă şi greutatea zilei arderea pătimaşă şi ascu¬ 
ţită a plăcerilor nepotolite sau poate şi a încercărilor. Deci Hristos 


şi nouă loc. Dacă umanitatea Sa a urcat la înălţimea stării mai presus de moarte, 
această umanitate unindu-se cu a noastră, ne atrage şi pe noi la această înălţime, 
după ce facem şi noi drumul unor osteneli întăritoare, inclusiv suportarea morţii 
cu răbdare şi cu credinţa în înviere. 

Sînt trei componente în mîntuirea noastră: a) biruirea noastră în umanitatea 
lui Hristos prin suportarea ei, transformată în Apus în teoria juridică, b) unirea 
lui Hristos Cel jertfit şi înviat cu noi prin Tatăl (componenţa mistic-ontologică) şi 
c) contribuţia noastră, ajutaţi de Hristos cel din noi, la biruirea păcatului şi la 
întărirea spiritului nostru în vederea învierii (componenţa ontologic-ascetică). Oc¬ 
cidentul le-a pierdut pe cele două din urmă. 

168. Chivotul închipuia pe Hristos, pentru că avea în încăperea sa din lemn 
stricăcios făcut nestricăcios, legea dumnezeiască sau pe Dumnezeu Cuvîntul. 

ni S-a făcut ajutor şi acoperămînt spre mîntuire. Drept aceea cînd 
unii din cei ce s-au învrednicit de vederile dumnezeieşti, care au fost 
înşişi auzitori ai propovăduirilor dumnezeieşti şi au făgăduit prin 
mărturisirea credinţei ascultarea, dispreţuiesc prin prefacerile în rău 
pe înaintemergătorul şi conducătorul, adică pe Hristos, pe Cel ce 
le caută lor odihnă, pe Cel ce intervine în rol de mijlocitor, pe aco- 
perămîntul, închipuit de nor, atunci, pe drept cuvînt, plătind pentru 
prostia lor, suportă pedeapsa crudă a focului. Aceasta este ceea ce 
socotesc că a spus şi înţeleptul Pavel : «De păcătuim de bună voie 
după ce am primit cunoştinţa de adevăr, nu va mai fi jertfă pentru 
păcat, ci o aşteptare înfricoşată a judecăţii şi iuţimea focului care va 
mistui pe cei vinovaţi» (Evr. 10, 26—27). 

PALADIE: Aşadar, cei ce au dispreţuit prin păcat toată iconomia 
cea în Hristos, vor fi hrană focului. Iar cîrtirea arată, pe cît se vede, 
apostazia şi refuzul de-a primi mîntuirea de la El, cu toate că au gus¬ 
tat din har. Aceştia pot cunoaşte sigur cele viitoare, învăţînd din 
cele trecute. 

CHIRIL: Aceasta o spun. Dar descurajîndu-se şi alţii, au făcut 
aceeaşi strigare şi cîrteau cu laşitate împotriva lui Dumnezeu şi a lui 
Moise, numind mana din cer pîine deşartă. De aceea au pierit prin 
şerpi. Căci cei ce necinstesc, prin nemulţumirile lor, pe Mîntuitorul 
şi Răscumpărătorul tuturor şi nu pun nici un preţ pe harul libertăţii 
şi, pe lîngă acestea, bîrfesc ca nefolositor cuvîntul Lui de viaţă fă¬ 
cător şi darul dat prin Duhul, vor pieri de muşcăturile ucigătorului 
balaur. Dar cei ce nu vor cădea în greşeli aşa de nebune, vor scăpa 
nu numai de păcat, ci şi de osinda şi pedeapsa legată de ea şi vor 
birui pe vrăjmaşi: «Căci vor păşi pe aspidă şi pe vasilisc, şi vor căl¬ 
ca pe leu şi pe balaur» (Ps. 90, 13). Aşadar, avem mărturie chiar din 
fapte că e primejdios pentru cei ce s-au exercitat şi şi-au dat silinţa 
să se facă bine primiţi prin osteneli, să se moleşească şi să cadă în 
descurajare, tocindu-se şi uscîndu-li-se sudoarea pentru virtute. 

PALADIE : E adevărat. 

CHIRIL : Dar cuvîntul nostru a dovedit nu numai că e urîtă lui 
Dumnezeu şi supusă pedepsei cîrtirea împotriva Lui, şi laşitatea care 
acuză şi bîrfeşte bunătatea Mîntuitorului, îndată ce se ivesc chiar şi 
numai nişte osteneli mici, ci le e nu mai puţin sortită slăbirea nevoin- 
ţei şi pornirea fără frîu spre plăceri stricăcioase şi voluptăţi necurate, 
cînd le e dată putinţa de-a se desfăta în chip neprihănit, de darurile 
dumnezeieşti şi de-a se hrăni cu cuvintele de sus, împărtăşite prin 
Duhul. Căci e o batjocorire vădită a celor superioare şi mîntuitoare, 

a îmbrăţişa în locul lor p.e cele rele, şi e o hotărîre atotnecuyiincioa- 
să a minţii a pune cele pămînteşti înaintea celor cereşti, cu toate 
că conţin în ele cea mai mare urîciune. De aceea pe drept cuvînt îi 
plînge pe aceştia proorocul Isaia, zicînd : «Voi celor ce zic răului 
bine şi binelui rău, celor ce zic dulcelui amar şi amarului dulce ; 
celor ce socotesc întunericul lumină şi lumina întuneric » (Isaia 5, 
20) 168b , In acest fel de rele îi aflăm căzuţi pe Israeliţi. 

Căci după pedeapsa pentru cîrtire, s-au îmbolnăvit îndată de 
pofta vecină şi legată de ea faţă de cele mai urîte lucruri. Pentru 
că scuipînd, aşa zicînd, pe cele de Ia Dumnezeu şi scîrbindu-se, în 
chip nerespectuos, de bunătăţile din cer, au mîniat împotriva lor 
pe Judecătorul. Căci s-a scris : «Şi amestecătura cea din ei a poftit 
poftă şi şezînd au plîns fiii lui Israil şi au zis : Cine ne va hrăni pe 
noi cu carne ? 169 Adusu-ne-am aminte de peştii pe care i-am mîncat 
în Egipt în dar, de castraveţi, de pepeni, de praz, de ceapă şi de 
usturoi. Iar acum sufletul nostru s-a uscat de tot. Nimic afară de mană 
nu văd ochii noştri. Şi i-a auzit Moise pe ei plîngînd întru neamu¬ 
rile lor, fiecare la uşa lui. Şi s-a mîniat Domnul cu urgie foarte şi 
era rău aceasta înaintea Domnluui» (Num. 11,4, ş.u.). 170 . 

Sau oare nu ,vei recunoaşte că e vrednică de mînia dumnezeias¬ 
că şi de supărarea sfinţilor bărbaţi coborîrea celor exercitaţi la atîta 
moleşeală şi laşitate de gînduri, îneît să sufere de voinţa de a se în¬ 
funda în mod nestăpînit în necurăţii aşa de mari şi de a se destrăma 
în atîta neînfrînare, îneît sî| se tînguiască copilăreşte, neputînd su¬ 
porta atacul ascuţit al poftei ? 


168 b. E propriu celui ce face răul şi respinge binele, să scuze comportarea 
sa numind răul bine şi binele rău. Alegerea răului şi refuzul binelui sînt în¬ 
soţite astfel totdeauna cu minciuna. E o perversitate, care pe de altă parte e o 
recunoaştere fără voie a valorii binelui. Nu poate alege cineva răul, dacă nu-i dă 
masca binele, precum nu poate refuza binele, dacă nu-i dă masca răului. Această 
perversitate e proprie refuzului credinţei în Dumnezeu şi conformării voii Lui ca¬ 
re nu vrea decît binele omului. Putinţa acestei pervertiri vine din faptul că omul 
nu poate urca la adevărata sa realizare fără anumite eforturi de-a se înfrîna de la 
cele uşoare, de la satisfacerea pornirilor părţii inferioare din fiinţa sa. Calea ade¬ 
vărului nu poate fi ţinută fără un efort. înălţarea se face cu osteneală. Cele mari 
care asigură viaţa înaltă, nu se cîştigă fără osteneli. 

169. Faptul că omul nu e numai suflet, ci' şi trup, ascunde în el putinţa ca 
trupul sa-şi ceară ale lui şi omul să nu se silească să folosească trupul ca uneal¬ 
ta supusa sufletului. 

170. Am spus că Dumnezeu se mînie nu din ură, ci din iubirea de oameni. 
Pedepseşte căderile lor de la bine, pentru că nu se realizează ca oameni adevă¬ 
raţi prin aceasta, deci, pentru că vrea să-i readucă la calea suitoare spre oifiul 
autentic care nu se poate realiza decît în unire cu Dumnezeu, izvorul desăvîrşirii. 
Dar cînd Dumnezeu vede că prin urmările rele ce vin asupra unor oameni, a- 
ceştia nu se vor mai îndrepta fiind întăriţi în perversitatea lor, lasă să se piardă 
viaţa lor, dar aceasta o face tot din iubirea de oameni şi anume ca exemplul celor 
astfel înviaţi să nu atragă şi pe cei încă buni, ci ca aceştia să se ferească de-a 
urma exemplul acelora, văzîndu-i cum s-au pierdut. 

PALADIE : Bine zici. , 

CHIRIL : Supărîndu-se preaînţeleptul Moise şi fiind cuprins de o 
întristare copleşitoare pentru acest lucru şi strigînd pe faţ£ că nu 
poate susţine singur un popor care se porneşte aşa spre abateri şi ne¬ 
credinţă, Dumnezeu i-a dai ca împreună lucrători şi ajutători un nu¬ 
măr de şaptezeci de bărbaţi, pe care i-a făcut mai puternici prin dă¬ 
ruirea Duhului. Căci prooroceau în tabără. Iar către Moise a zis : 
«Şi poporului vei zice : « Curăţiţi-vă pe ziua ăe mline şi veţi mi nea 
carne, că aţi plîns înaintea Domnului, z icînd ; Cine ne va hrăni pe noi 
cu carne ? Că bine era nouă în Egipt». Şi vă va da Domul vouă să 
mîncaţi carne şi veţi mînca carne. Nu o singură zi veţi mînca carne, 
nici două, nici cinci zile, nici zece zile, nici douăzeci de zile. Pînă 
într-o lună veţi mînca carne, pînă vă va ieşi pe nas şi vă va li spre 
holeră, pentru că n-aţi ascultat pe Domnul, Cel ce este întru voi, şi 
aţi plîns înaintea Lui, zicînd: pentru ce am ieşit din Egipt ?» 
(Num. 11, 18—20). 

Domnul se supărase foarte tare pentru că lui Israil nu-i păsa nici 
de robie şi nu s.e temea nici de muncile din Egipt, de dragul răumiro- 
sitoarelor cărnuri şi legume. Dar şi pe noi ne înduplecă adeseori plă¬ 
cerile înfierbîntate şi violente să socotim robia diavolului uşor de 
purtat şi să ne legăm cu jugul păcatuluj, de dragul poftelor strică- 
cioafse şi pămînteşti. 

Şi le-a dat Domnul atunci să mănince carne, nu o zi, nici zece, 
ci treizeci de zile, prin ceea ce se arată prelungirea mîniei asupra 
lor. Iar acum îi lasă pe cei ce tind fără reţinere spre plăcerile lu¬ 
meşti, să se împărtăşească, dacă voiesc, de plăcerile trupeşti şi une¬ 
ori pentru timpuri îndelungate. Aşa se spune că a predat pe unii 
spre minte netrebnică, ca să facă cele ce nu se cuvin (Rom. 2, 28). 
Dar acelora li s-a întors mîncarea spre holeră, iar celor ce iubesc, 
cele trupeşti şi preţuiesc mai mult cele stricăcioase şi pămînteşti, 
decît mana spirituală (inteligibilă), care este cuvîntul lui Dumnezeu, 
fapta aceasta sfîrşeşte în moarte 170b . Aceasta înseamnă, socotesc, cu¬ 
vîntul : «Cel ce seamănă in trup, din trup va secera stricăciune» 
(Gal. 6, 8) 17J . Iar scăparea de o astfel de boală e aceasta : «Cu du- 

170 b. Răul începe In om de la cîrtirea pentru lipsa celor plăcute trupului. Ei 
dispreţuiesc cuvîntul lui Dumnezeu care le hrăneşte sufletul şi li-1 întăreşte ca 
pe o «pîine deşeartă». Dar slăbindu-le raţiunea din suflet şi căzînd în robia exage¬ 
rată a poftelor trupeşti, vine peste ei boala molipsitoare şi de nevindecat, sau 
slăbiciunea în cele bune, una cu slăbiciunea în existenţă, care-i duce pînă la 
moarte. 

171. Cine nu seamănă în viaţa lui decît în trup, nu culege din trup decît 
stricăciunea şi moartea. Cine seamănă însă şi în suflet, sau în primul rînd în su¬ 
flet, plinea cerească sau gînduri de bine, simţiri de iubire şi de ajutorare, din 

hui să umblaţi şi pofta trupului să nu o împliniţi. Căci se osteneşte 
trupul împotriva duhului, iar duhul împotriva trupului. Pentru că aces- 
■tea se împotrivesc unul altuia» (Gal. 5, 16). Căci dacă Israelitii ar fi 
voit să socotească drept plăcere îndestulătoare darul manei, care 
este pîinea spirituala (inteligibilă) a îngerilor şi chipul (tipul) dulce- 
ţii împărtăşite prin Duhul, nu ar fi împlinit pofta trupului, nici n-ar 
fi secerat din el stricăciunea. «Şi s-a numit locul acela «mormintele 
poporului»; căci acolo au înmormîntat pe poporul poftitor» (Num. 
11, 34). Pentru că «vor fi spre vedere fiecărui trup» (Isaia 66, 24). Iar 
popor poftitor s-a numit poporul care a pătimit acelea, după cuvîn- 
tul spus despre unii: «A căror slavă e în ruşinea lor» (Filip. 3, 14). 
Căci de la păcat e numele, şi ocara nebărbăţiei i-a pecetluit pe cei 
ce au murit; căci au rămas vestiţi prin osînda lor 172 . 

PALADIE : Adevărat. 

CHIRIL : Aşadar, cei ce s-au hotărît să fie cu adevărat învăţăcei 
trebuie să se feroase i de nerăbdare în osteneli, de cîrtirea laşă şi de 
născocirile nerecunoscătoare, şi de cea mai necuviincioasă din toate, 
care e una cu dorinţa de întinări prin patima şi pofta trupească. Căci 
unii ca aceştia merg pe două cărări .şi sînt şchiopi în cugetare. Pentru 
că s-a scris : «Vai inimilor fricoase şi mîinilor moleşite şi păcătosului ce 
■ x umblă pe două cărări » (Eccl. 2, 15). Ci socotesc că dînd toată preţuirea 
răbdării şi statorniciei în răbdare, să ne amintim de cuvîntul lui Hris- 
tos Care zice : « Iar dacă voieşte cineva să vină după Mine, să se le¬ 
pede de sine şi să-şi ia crucea sa, şi să-Mi urmeze Mie» (Matei 16, 24) ; 
adică, dacă voieşte cineva si fie ucenicul Meu, să treacă cu rîvnă prin 
aceleaşi patimi ca şi Mine şi oarecum să iubească aceeaşi cărare. Acela 
se va odihni împreună cu Mine şi va. petrece împreună cu Mine 173 . Căci 


cuvîntul lui Dumnezeu şi din credinţa în El, care îl ţine în existenţă ca o realitate 
superioară lumii trecătoare, acela va culege din viaţa lui în trup, prelungită din- 
tr-un suflet astfle hrănit, şi amintiri bune, sau o star ecurată şi înălţată pentru 
suflet. Trupul nu i-a fost numai spre uscăciune, ci a lăsat în suflet şi o viaţă curată 
şi bună pentru veci, care va da la sfîrşitul lumii o viaţă nouă şi fericită trupului. 

172. Pe de o parte cei ce au făcut rele exagerate şi şi-au atras din pricina 
lor osîndă cumplită, sînt uitaţi de Dumnezeu şi de oameni, pe de alta le rămine 
numele acoperit de ruşine şi pomenit cu scîrbă. Nu e o pomenire din pornirea de 
unire cu purtătorii lor, ci ca prilej de depărtare sufletească de la ei, de părăsire 
a lor în singurătatea lor. E o pomenire rece, rară, cu scîrbă, cu oroare, mai rea 
decît uitarea, dar apropiată de uitare. E o pomenire asemenea a gunoaielor rău 
mirositoare de a cărei pomenire pe de altă parte te fereşti cît poţi. 

173. Am amintit că mîntuirea o dobîndim nu numai prin ceea ce a făcut 
Hristos pentru noi (vieţuirea curată, pătimirea crucii), ci şi prin ceea ce facem 
noi asemenea Lui, din puterea Lui, care se sălăşluieşte în noi ca jertfit şi înviat. 
Nu ne mîhtuim numai printr-o achitare juridică pentru preţul plătit de El pe cru¬ 
ce (protestantism). Urmînd Lui, Care petrece în noi, ajungem la odihna Lui. 

aceasta ne-a cerut-o El însuşi de la Dumnezeu şi Tatăl, zicînd : «Vo- 
iesc ca unde sînt Eu, acolo să fie şi ei cu Mine» (Ioan 17, 24). 

Dar H altfel sîntem împreună cu Hristos umblînd încă pe pămînt, 
dar nemaipetrecînd trupeşte, ci duhovniceşte şi sîrguindu-ne să ne fa¬ 
cem drept adăpost şi odihnă plăcerea Lui 174 . Iar chipul (tipul) acestui 
fapt îl ai descris în Numeri : «Şi în ziua în care s-a întins cortul, norul 
a acoperit cortul, casa mărturiei. Iar seara a fost peste cort ca un chip 
de foc. Aşa a fost totdeauna. Norul îl acoperea ziua, iar chipul de foc 
noaptea i7s . Şi după ce se ridica, norul de pe cort, plecau fiii lui Israil. 
Şi în locul unde se oprea norul, acolo tăbărau fiii lui Israil. Din po¬ 
runca Domnului tăbărau fiii lui Israil şi din porunca Domnului 
porneau în toate zilele în care norul umbrea peste cort, stăteau 
pe loc, fiii lui Israil ? Şi cînd sta norul zile multe peste cort, 


fiii lui Israil păzeau cele rînduite şi nu purcedeau. Şi cînd acoperea 
norul un număr de zile cortul, din porunca Domnului stăteau pe loc şi 
din porunca Domnului plecau aunci cînd pleca norul,. Şi cînd rămînea 
norul de seara pină dimineaţa şi se ridica norul dimineaţa, porneau. 
Ziua sau noaptea porneau, de se ridica cortul. Sau de umbrea norul 
o zi sau o lună sau mai mult de o lună cortul, stăteau pe loc fiii lui Is¬ 
rail şi nu plecau, din porunca Domnului plecau. Au păzit cele rînduite 
de Domnul prin porunca Domnului în mina lui Moi se» (Num. 9, 15—23). 
Alcătuindu-se sfîntul cort în pustie, l-a umplut norul. Apoi a poruncit 
ca Israeliţii să pornească şi să se oprească împreună cu el, îndemnîndu-i 
să păzească- cu multă atenţie timpurile de 'plecare şi arătîndu-le celor 
ce vor nesocoti aceasta, primejdia neascultării. Dar acestea ţin de isto¬ 
rie. Noi însă să le privim duhovniceşte. 

îndată ce s-a întemeiat şi a răsărit pe pămînt cortul cel prea ade¬ 
vărat, adică Biserica, s-a umplut de slava lui Hristos. Căci scfcotesc că, 
faptul/că vechiul cort a fost acoperit de nor, nu arată altceva decît a- 
ceasta. Deci a umplut Hristos Biserica de slava Sa. Şi celor ce petrec 
în neştiinţă şi rătăcire, ca într-o noapte şi intr-un întuneric, El le stră- 


174. Chiar pe pămînt, în vremea ostenelilor de a-I urma, ne şi odihnim în 
conştiinţa că prin aceasta li facem plăcere Lui. Gustînd iubirea Lui, îl iubim şi 
noi. Şi aceasta nei face să ne odihnim în El, să nu umblăm de la una la alta De 
dragostea Lui, de viaţa sigură şi bogată ce ne-o dă El nu ne săturăm niciodată. 
Inaintînd in Bli ne şi odihnim în El, căci nu ieşim din El în această înaintare. Cînd 
te-ai obişnuit cu iubirea cuiva, chiar de este ‘om, te odihneşti, căci îţi place să 
rămîi mereu în el. Iţi place atît pentru că te-ai obişnuit cu el ca acelaşi, cît şi 
pentru că îţi dă mereu un alt semn al iubirii lui. 

175. Norul îi acoperea ziua de arşiţă, iar noaptea norul lua chip de foc care 
îi lumina şi încălzea. In amîndopă formele era acelaşi chip al lui Hristos. In El 


se odihneau. El îi călăuzea, El îi ferea de durerea arşiţei şi îi lumina şi încălzea 
cînd îi învăluia întunericul şi îi pătrundea răceala credinţei şi a dragostei de 
cele bune. 


1 

luceşte ca un foc, sădind în ei lumina ce se cunoaşte cu mintea (inte¬ 
ligibilă). Iar celor ce sînt deja luminaţi şi au în inimă ziua spirituală 
(inteligibilă), le dăruieşte umbra şi acoperămîntul Său, îmbibîndu-i cu 
j oua duhovnicească, adică cu mîngîierile de sus şi cele prin Duhul. 
Aceasta înseamnă noaptea în chipul focului şi ziua în chipul norului. 
Căci cei ce sînt încă prunci au nevoie de o lumină care îi duce la cu¬ 
noaşterea lui Dumnezeu. Iar cei ce sînt mai sus de aceştia şi sînt lu¬ 
minaţi prin credinţă, au lipsă de acoperămînt şi ajutor, ca să poată 
purta cu vitejie arşiţa vieţii prezente şi povara zilei. «Căci toţi cei ce 
voiesc să vieţuiască binecredincios in Hristos, vor fi prigoniţi (I Tim 
3. 12). 

Apoi ridicîndu-se norul, pleca împreună cu el şi cortul ; şi oprin- 
du-se acela, se opreşte şi acesta, iar împreună cu acesta făceau şi Is- 
raeliţii la fel. Căci Biserica urmează în toate lui Hristos şi sfînta mul¬ 
ţime a celor credincioşi nu se desparte de Cel ce o cheamă la mîntuire. 

PALADIE : Şi ce trebuie să înţelegem prin plecarea şi oprirea 
noastră, în vreme ce Hristos merge înainte şi ne conduce ? 

CHIRIL Scriptura nu face nici o deosebire între acestea, plecarea 
împreună şi oprirea împreună fiind chipul voinţei noastre de a fi cu 
Dumnezeu 176 . 

Dar pătrunzînd la înţelesuri mai subţiri, vom spune iarăşi că pri¬ 
ma plecare este cea de la necredinţă la credinţă şi de la necunoştinţă 
la cunoştinţă şi de la a nu, şti cine este Cel prin fire şi cu adevărat 
Dumnezeu, la a şti clar pe Stăpînul şi Făcătorul tuturor..O a doua 
folositoare după aceea, e cea din viciu şi neînfrînare, spre yoinţa de 
a săv uşi şi cugeta cele bune. Iar a treia, mai înainte şi mai slăvită 
ca aceea, e cea de la ceea ce-i cu lipsă spre ceea ce-i întreg, în făptuire 
şi dogme. Sau oare nu sporim pe încetuf în creşterea cea în Hristos, 
înaintînd spre bărbatul desăvîrşit şi înalţîndu-ne la măsura vîrstei pli¬ 
nirii Lui (Efes. cap. 4) ? Aceasta este poate şi ceea ce ni se spune prin 
glasul dumnezeiescului Pavel : «Cele dinapoi uitindu-le şi la cele dina¬ 
inte intinzîndu-mă, alerg după ţintă, spre cununa chemării de sus» (Fi- 
lipeni 3, 15). Iar plecînd spiritual (inteligibil) de la necunoştinţă la cu- 



176. Biserica aici merge, aici se opreşte. Ea nu numai stă şi nu nupiai Înaintează, 
ci a.ternează înaintarea cu odihna. Ea este identică cu sine, dar e şi în miş¬ 
care spre odihnă în viata viitoare. Ea meditează şi activează. Căci Hristos însuşi e 
Acelaşi, dar ni se descopere mereu la alt nivel. Şi atît înaintarea, cît şi oprirea 
se (face) săvirşeşle de toată comunitatea. Nu o săvîrşeşte cineva despărţit de cei- 
la ] (i... 

Insă oprirea, mai înseamnă şi desăvîrşirea într-o anumită treaptă, sau desă- 
vîrşirea viitoare, definitivă îngerii în mişcarea lor în formă de spirală trec şi ei 
prin trei etape mereu repetate : curăţire, iluminare, desăvîrşire... 

noaştere, de la nepricepere la pricepere, -de la necredinţă la credinţă, 
şi înaintînd pururea în virtuţi, oare nu ne mutăm de la un loc la altul ? 
Şi trecînd de la dispoziţie sau deprinderea aceasta la aceea, oare nu ne 
asemănăm cu cei ce obişnuiesc să călătorească 177 ? 

PALADIE : înţeleg ce spui. 

CHIRIL : Dar nici plecarea de la viciu (patimă), nici sosirea şi să- 
Iăşluirea, în oarecare mod, în cele mai bune, nu o poate înfăptui cine¬ 
va, dacă nu e cu el şi nu-1 conduce Hristos. De aceea le-a şi spus sfin¬ 
ţilor ucenici: «Fără de Mine nu puteţi tace nimic» (Ioan 15, 5). Deci 
această împreună vieţuire cu Hristos şi împreună desăvîrşire cu El a 
tuturor, o arată, ca prin ghicitură, plecarea împreună cu cortul cînd 
pleacă şi oprirea împreună cu el cînd se opreşte. Dar cînd zice că prin 
porunca Domnului vor pleca, aceasta arată, cred, că cei ce au socotit 
că trebuie să urmeze lui Hristos au nevoie de cuvîntul care îi îndeam¬ 
nă la luptă şi spre chipul propriu al sfinţilor. « Căci toate, zice, să se 
iacă cu bun chip şi după rinduialâ» (I Cor. 14, 40). Iar acest fapt e în¬ 
făţişat în ceea ce s-a scris mai departe. Căci a grăit Dumnezeu către 
Moise, vestitorul celor dumnezeieşti: « Fă-ţi ţie două trimbiţe bătute. 
Le vei face de argint, ca să-ţi iie pentru chemarea adunării şi pentru 
plecarea taberei. Şi vei trimbiţa cu ele şi se va strînge toată adunarea 
la uşa cortului mărturiei. Iar cînd vei trimbiţa dintr-una, vor veni la 
tine toate căpeteniile mai mari ale lui Israil. Şi cînd veţi da primul 
semn din trimbiţe, vor pleca taberele cele aşezate spre răsărit. Şi cind 
veţi da al doilea semn din trimbiţă, vor porni taberele aşezate spre 
miazăzi. Şi cind veţi da al treilea semn din trimbiţă, vor pleca taberile 
aşezate spre apus. Şi cind veţi da al patrulea semn din trimbiţă, vor 
porni taberile aşezate spre miazănoapte. Vor da semn din trimbiţe la 
plecarea lor. Şi cind veţi chema adunarea, veţi da semn din trimbiţă 
mai Încet. Şi fiii lui Aaron vor trimbiţa din trimbiţe. Şi va fi vouă lege 
veşnică in generaţiile voastre» (Num. 10, 1 urm.). 

PALADIE : Ce vom spune ca sînt cele două trimbiţe şi deosebirile 
semnelor ? Şi pentru ce a poruncit că trebuie să se facă bătute din 
argint ? 

CHIRIL : Trîmbiţele sînt două, pentru că propovăduirea în biseriei 
e îndoită. Una conduce pe credincioşi la cunoaşterea dumnezeiască a 
dogmelor şi arată falsitatea învăţăturii celor ce o strică, cum e cea a 
acelora care opresc de la căsătorie sau îndeamnă în mod necuvenit la 

-5TT- 

177. Sf. Chirii menţionează în mişcarea spiritului condusă de Hristos, trei 
etape: a) trecerea de la necunoaşterea lui Dumnezeu şi de la necredinţă la cu¬ 
noaşterea Lui şi la credinţă, b) de la patimi la virtuţi şi c) creşterea continuă pină 
la bărbatul desăvîrşit după chipul lui Hristos. 

reţinerea de ia mîncări, pe care Dumnezeu le-a făcut spre împărtăşirea 
celor credincioşi (I Tim. 4, 3). Ba aş înşira între aceştia şi pe învăţă¬ 
torii iudeilor, care părăsind cele cinstite şi voite de lege, ca învechite, 
şi învrednicindu-le de putină preţuire, porunceau că ucenicii lor tre¬ 
buie să se întemeieze pe învăţăturile- şi poruncile lor omeneşti. Iar 
alţii învăţau fără chibzuinţă că cei ce s-au îndreptat în credinţă, trebu¬ 
ie să se taie împrejur, ca să se' mîndrească în trupul străin, după cum 
s-a scris. Dar s-a spus despre ei : « Afară clini, afară lucrătorii răi» 
(Apoc. 22, 15 ; Filip. 3, 2). 

Alta conduce spre îndreptarea morală şi luminează calea petrecerii 
în Hristos. 

Trîmbiţele sînt de argint, materia aceasta arătîndu-ne prin firea ei 
în chip fin, strălucirea şi curăţia ambelor învăţături. 

Şi prin trîmbiţe să se cheme, zice, poporul la cort.*-Căci prin pro- 
povădudri adunăm pe cei ce petrec în corturile proprii, la biserici. Iar 
odată adunaţi, îi înduplecăm să purceadă de la cele mai de ruşine spre 
cele mai cuvenite celor sfinţiţi şi-i învăţăm să se mute oarecum de la 
rău la bine. Sau nu cuvîntul îl aduce pe iubitorul adevărat al vieţii în 
Hristos spre dogmele cele drepte şi spre îndreptarea moravurilor ? 

PALADIE: Aşa este. 

v CHIRIL: Deci două sînt trîmbiţele care adună poporul lâ cort.' Iar 
de vor trîmbiţa, zice, dintr-una, vor veni la tine toate „căpeteniile con¬ 
ducătoare ale fiilor lui Israil. Căci socotesc că au lipsă şi cei mai desă- 
vîrşiţi în deprindere de îndemn şi de sfătuire, dar nu de atîta de cîtă 
are lipsă mulţimea celorlalţi. De aceea pe toţi ceilalţi de-abia îi în¬ 
duplecă două trîmbiţe, pe cînd pe cei aleşi, una. Căci celui înţelept îi 
ajung puţine şi de i se dă prilej, adaugă restul. «D<5 celui .înţelept pri¬ 
lej, şi mai înţelept va fi ; fă cunoscut ceva dreptului, şi va adăuga a 
primi» (Prov. 9, 9). 

Apoi a poruncit să se dea patru semnale deosebite ca prin ele să 
se mişte şi să plece cei de la răsărit, de la miazăzi, de la miazănoapte 
şi de la apus. Prin acestea socotesc ca ni se arată cele patru Evanghe¬ 
lii, prin care e condusă toată lumea spre cunoştinţa dogmatică şi 
morală. 

Iar dacă trebuie să gîndim şi să spunem şi altceva, nu ne vom le¬ 
nevi nicidecum, punînd căutarea a ceea ce e folositor mai presus de 
somn şi de sudoare. Aşadar, vom afla în patru chemări deosebite, în 
cuvîntul nostru, prin care întreg pămîntul ar putea înfăptui cu adevă¬ 
rat viaţa cea preabună şi lăudată. Una şi cea dinţii e cea prin care 
ne-am obişnuit să chemăm la cunoştinţa adevărului şi la primirea lu- 

minii dumnezeieşti pe cei ce au slujit zidirii în locul Ziditorului §i «i-au 
zis prosteşte lemnului : Tu eşti tatăl meu, şi pietrei tu m-ai născut pe 
mine», după cuvîmtul proorocului (Ier. 2, 27) m . Iar celelalte trei fe¬ 
luri se potrivesc celor ce au crezut, de vreme ce trei simt şi felurile 
vieţii din credinţă, după cum ne-a învăţat Mîntuitorul. Căci a spus că 
seminţele aruncate în pămînl au produs rod, una unul, alta şasezeci şi 
alta treizeci (Matei 13, 23). Deci pentru fiecare din acestea este un cu- 
vînt care i se potriveşte cel mai bine. Căci nu vom lucra drept, de vom 
căuta să folosim prin aceleaşi cuvinte, fără nici o deosebire, pe cei îm¬ 
părţiţi între Dumnezeu şi lume, prin faptul că s-au însoţit în căsătoria 
cea după lege, şi pe cei ce au îmbrăţişat viaţa preabună şi nevoitoare, 
sau pe cea cuvenită preoţiei. Ci acelora-le vom spune : «Te-ai legat de 
femeie? Nu căuta să te dezlegi. Te-ai despărţit de femeie? Nu căuta 
femeie » (I Cor. 7, 27), şi toate cîte se potrivesc celor căsătoriţi să le 
cugete şi să le facă. Iar celor ce se nevoiesc (asceţilor) şi s-au hotărî! 
la răbdare: «Omorîţi mădularele voastre cele de pe pămînt ; curvia, 
necurăţia, patima, pofta rea» (Col. 3, 5 ; Rom. 7, 8), sau : «Nu sint vred¬ 
nice pătimirile vremii de acum de slava ce are să ni se descopere no¬ 
uă» (Rom. 8, 18). în sfîrşit, celor chemaţi la preoţie : « Buzele preotului 
vor păzi cunoştinţa şi se va cere legea din gura lui» (Mal. 2, 7) şi 
toate cîte le porunceşte preaînţeleptuil Pavel, scriind Iui Timotei. Sau 
oare s-au depărta! cele spuse de noi de la ceea ce se cuvine şi au dus 
spre ceea ce nu e drept ? 

PALADIE : Nicidecum. 

CHIRIE ; Dar ia seama că numai celor învredniciţi de preoţie le 
rînduieşte să se folosească de trîmbiţe, încredinţîndu-le, socotesc, numai 
povăţuitorilor popoarelor şi celor sfinţiţi pentru preoţie, cuvîntul de 
învăţătură şi pregătire spre dorirea virtuţii. De aceea socotesc că zice 
către Moise : « Fă-ţi ţie două trîmbiţe », iar prin lege duce la împlinire 
porunca acesta, zicînd : «Şi fiii lui Aaron, preoţii, vor suna din trîm¬ 
biţe. Şi va fi vouă lege veşnică în generaţiile voastre ». 

PALADIE : Aşadar, prin felurile semnalelor vom înţelege învăţă¬ 
tura ce se potriveşte fiecăruia dintre cei ce obişnuiesc să vieţuiască în 
chip bineplăcut. In felul acesta vom pleca împreună şi ne vom opri 

178. In vremea lui Ieremia confundau mulţi din Israel divinitatea cu lumea 
materială. Urmarea a fost ducerea poporului în robia Babilonului. Cine-i mai pu¬ 
tea ajuta pe cei ce nu admiteau ceva cu adevărat mai înalt decît ei ? E aici 
o preînchipuire a opiniei multora de azi că nu e nimic mai înalt decît planul vă¬ 
zut, material. Cei ce cred în ceva mai înalt, se înalţă şi ei, întăresc şi ei ceea ce 
au mai înalt în ei, crezînd intr-un izvor al puterii spirituale şi libere. Cei ce so¬ 
cotesc că ei se nasc în întregime din ceea ce e supus legilor materiei, se vor su¬ 
pune cu resemnare acestor legi- 









împreună cu norul, adică, vom umbla Spiritual împreună şi ne vom 
odihni împreună cu Hristos. 

CHIRIL : Bine zici. Căci acesta ne convinge să cugetăm şi cuvîn- 
tul proorocului, care spune aşa: «Şi acum, Isiaile, ce va cere Domnul 
Dumnezeu de la tine, decît să faci judecată şi să iubeşti mila, şi să fii 
gata să umbli cu Domnul Dumnezeul tău .» (Mih. 6, 8) 17! >. 

PALADIE : E limpede că a umbla cu Domnul Dumnezeu e un lu¬ 
cru bun şi preţios şi aduce slava bărbăţiei. Dar aş voi să-mi spui ce 
înseamnă a fi gata ? 

CHIRIL : Bucuros. A fi gata să umbli cu Dumnezeu socotesc că 
înseamnă» a te grăbi să cugeţi şi să împlineşti cele ale lui Dumnezeu, 
îndată, fără să te împiedice nimic şi fără să te atragă la minte ne¬ 
trebnică. 

PALADIE: Dar cine zicem că sînt peste tot cei ce voiesc să urmeze 
lui Dumnezeu, dar nu voiesc din toată inima, ci cad în moleşeală şi 
fug de stăruinţă ? 

CHIRIL: Cei ce sînt zăbaVnici şi abia ajung pînă la a voi să cu¬ 
gete cele ce sînt plăcute lui Dumnezeu, dar nu se prind din toată ini¬ 
ma de o vieţuire sfîntă, cei ce dau iubirii lui Dumnezeu o mică parte 
din sîrguinţă şi rîvna aflătoare în ei, dar restul au hotărît să-l cheltu¬ 
iască întreg în chip risipitor şi nepăsător în distracţiile vieţii acesteia, 
în osteneli nefolositoare şi în griji amare *®°. Chipul (tipul) acestora 
sînt fiii lui Rubin şi Gad. Căci s-a scris iarăşi în Numeri: «Şi mulţime 
de vite aveau fiii lui Rubin şi Gad, mulţime mare foarte. Şi au văzut ţi¬ 
nutul lui Iazir şi ţinutul lui Galaad. Şi era locul, loc de vite. Şi venind 
fiii lui Rubin şi fiii lui Gad, au zis către Moise şi către Eleazar preotul 
şi către căpeteniile adunării: Atarot şi Devon şi Iazir şi Namra, şi Ese- 
von şi Eleadi şi Savema şi Navu şi Vaian. Pământul pe care l-a dat 
Domnul, înaintea fiilor lui Israil, e pămînt bun pentru hrană de vite, şi 
slugile tale au vite. Şi au zis. De aflăm har înaintea ta, să se dea pămîn- 

179. Judecata o face omul asupra sa, mila o îndreaptă spre alţii. Dar nu va 
fi in stare nici să se judece pe sine fără păritinire, nici să facă milă cu alţii, de riu 
va umbla cu Dumnezeu, de nu va recunoaşte un for superior sieşi, care nu de¬ 
pinde de el. 

180. E relativ uşor să speculezi despre Dumnezeu, dacă te-ai obişnuit cu a- 
c easta. Dar e cu mult mai greu să vieţuieşti aşa cum cugeţi. Aceasta cere o altă 
cugetare : să cugeţi pe Dumnezeu ca pe Cel Ce-ţi porunceşte şi te va judeca pen¬ 
tru viaţa ta ; să-L simţi ca Persoană care se interesează de tine, nu ca pe un o- 
hiect pasiv al cugetării tale. Dar aceasta nu-ţi îngăduie să tot amîni împlinirea 
poruncilor lui Dumnezeu. Cine se obişnuieşte să amine, va tot amina. Nu lăsa cli¬ 
pa prezentă să treacă, aşteptînd o altă clipă, sau iăcînd planuri de-a lucra în cli¬ 
pa viitoare. E un lucru asupra căruia a insistat Kirkegaard (Einiibung im Chris- 
stentum). Cugetarea să-ţi fie unită cu lucrarea ţ lucrarea îţi va prilejui altă înţe¬ 
legere a lui Dumnezeu. 

tul acesta slugilor tale spre stăpînire şi să nu ne treci pe noi Iordanul. Şi 
a zis Moise iiilor lui Gad şi fiilor lui Rubin. Fraţii voştri vor merge la 
război şi voi veţi şedea aici ? Pentru ce suciţi minţile fiilor lui Israil ca 
să nu treacă în pâmîntul pe care li-1 dă lor Domnul Dumnezeu ?» (Num. 
32, 1 urm.). Apoi ocărind neascultarea părinţilor lor şi cele ce le-au 
venit lor din aceea, zice : Au murit în pustie», fără să vadă măcar, ca 
să zic aşa, pămîntul făgăduinţei. Şi urmează iarăşi : «Şi iată, v-aţi ridi¬ 
cat voi în locul părinţilor voştri, siat de oameni păcătoşi, ca să adău¬ 
gaţi încă la iuţimea mîniei Domnului asupra lui Israil. Pentru că vă veţi 
întoarce de la El, ca să mai adăugaţi încă a-L lăsa în pustie şi veţi 
păcătui faţă de toată adunarea aceasta. Şi au venit la el şi au zis : Vom 
face aici stîne de oi vitelor noastre şi cetăţi lucrurilor noastre. Şi noi 
înarmaţi vom merge înaintea fiilor lui Israil pînă ce îi vom duce pe ei 
în locul lor. Şi se va adăposti averea noastră în cetăţi înconjurate cu 
ziduri, din pricina celor ce locuiesc ţinutul. Nu ne vom întoarce la ca¬ 
sele noastre, pînă nu se vor împărţi fiii Iui Israil fiecare la locul său. 
Şi nu vom mai moşteni între ei dincolo de Iordan şi mai încolo, că am 
luat părţile noastre dincoace de Iordan, la răsărit» (Num. 32, 14_19).. 

Observă că aceştia, de dragul creşterii vitelor şi a averilor, şi a iu¬ 
birii de femei şi de copii, nu ar fi trecut Iordanul şi n-ar fi suferit să ia 
parte la război şi la luptă, nici n-ar fi voit să se împărtăşească împreu¬ 
nă cu ceilalţi de gloria şi de bunătăţile nădăjduite. Ci socoteau că cel 
mai bun şi mai dorit lucru este să rămînă pe loc, fără să-şi vîre, ca să 
zic aşa, măcar piciorul în undele Iordanului. Dar certîndu-i Moise şi fi- 
cîndu-i să se teamă de-a se vedea sub mînia dumnezeiască, făgădu¬ 
iesc cu greutate să treacă împreună cu ceilalţi Iordanul şi să ia parte 
împreună cu ei la ostenelile războiului şi luptei. Dar declară că nu 
vor fi împreună părtaşi cu ei, de vreme ce au primit partea lt>r dincolo 
de Iordan. 

De felul Acesta sînt cei înăbuşiţi de grijile vieţii de aici. Dăruin- 
du-şi toată inima voinţei de-a cugeta la cele de pe pămînt, de-abia se 
îngrijesc puţin de cele necesare şi nu-şi dau nici o sîrguinţă pentru 
cele ale lui Dumnezeu. Căci « mulţi sînt chemaţi, dar puţini aleşi» (Ma¬ 
tei 22, 14). Deci cei ce se află între cei chemaţi din pricina credinţei, 
dar nu se numără încă între cei aleşi, din slăbiciunea pentru plăceri, 
sînt uneori zăbavnici şi foarte leneşi chiar în a se apropia de harul 
sfîntului Botez. Căci se tem să ia. asupra lor, pentru slava iui Dumne¬ 
zeu şi pentru folosul lor propriu ostenelile cuvenite sfinţilor şi să fie 
prigoniţi împreuna cu slugile sincere, daca timpul le cere aceasta. 
Dar mustrîndu-i legea dumnezeiască şi înfricoşîndu-i uneori mînia 
dumnezeiască, pornesc cu lene spre botezul mîntuitor şi iau parte îm- 

preună ou cei aleşi la osteneli, fie postind ou ei, dar mai fără silă, fie 
compătimind cu Bisericile prigonite, dar neînduplecîndu-se încă să 
dispreţuiască ceile din lume, ci rămînînd atîrnaţi ca de o parte judecata 
lor de plăcerile şi de desfătările pămînteşti. De aceea a zis Hristos ce¬ 
lor ce s-au îndreptat spre viaţa dreaptă şi se sîrguiesc în evlavie : 
*Luaţi aminte să nu se îngreuneze inimile voastre de griji şi irămîntări 
lumeşti » (Luoa 21, 14). Sau nu socoteşti, prietene, că lucrul e păgubitor? 

PALADIE : Socotesc. Cum de nu. 

CHIRIL : Dar adîncindu-ţi ochiul minţii' în cele scrise, -te vei mi¬ 
nuna de frumuseţea chipului. 

PALADIE : în ce fel ? 

CHIRIL : Cei ce s-au lenevit faţă de cele prea bune, din pricina 
creşterii vitelor, a copiilor, a femeilor, a stînilor şi a clădirilor, sînt 
Rubin şi Gad. 

PALADIE : Şi ce înseamnă aceasta ? 

CHIRIL : Cel dintîi era primul născut din Iacob, iar celălalt s-a 
născut din slujnica Zelfa. 

PALADIE: E adevărat. ' ' 

CHIRIL: Deci cei chemaţi sînt întîi născuţi din credinţă şi ei au 
primit o parte aleasă de la Dumnezeu, cît ţine de har. Dar nu sînt iu¬ 
bitori de libertate, din pricina aplecării spre cele rele. Iar Biserica ce¬ 
lor întîi născuţi, scrişi în ceruri, spunem că se numesc cei îndreptaţi 
din credinţă. Dar primul născut nu e iubitor de libertate, ci mai degra¬ 
bă părtaş şi soţ al celor ce nu fug de ruşinea robiei 181 . 

PALJ^DIE : Foarte bine ai spus. 

CHIRIL : Dar cuvîntul apropiindu-se de ţărm şi oarecum de arun¬ 
carea ancorei, urmează să spunem şi să reamintim iarăşi că trebuie 
să ne străduim bărbăteşte spre toate cele ce ne sînt de folos şi să so¬ 
cotim ostenelile ca un exerciţiu spre virtute dar să nu cugetăm altfel, 
ci că Dumnezeu este Cel ce ne mîntuieşte şi ne dăruieşte puterea de a 
lupta împotriva celor ce ni se opun, chiar dacă ar trebui să ne îm¬ 
potrivim unor forţe cu mult mai mari ca ale noastre. 


181 Cel născut din credinţă încă nu e*şi îndreptat din credinţă. El era mişcat 
de credinţa care l-a născut la o altă înţelegere spre botez, dar mai amîna bote¬ 
zul In vremea Sf. Chirii erau mulţi adulţi care începeau să creada în Hristos, dar. 
mai amînau hotărîrea lor de a primi botezul, pentru obligaţia ce trebuiau sa şi-d 
ia odată cu acesta în îndreptarea deplină a vieţii lor. Ei amînau botezul, socotind 
că la botez li se vor ierta toate păcatele ce le vor mai face pîna atunci. Ei nu 
se grăbeau să ajungă la libertatea deplină de păcate... 

Că nu vărsăm sudoarea fără folos, suportînd ostenelile pentru vir¬ 
tute, ne învaţă Moise, zicînd în a doua lege : «Şi să-ţi aduci aminte de 
toată calea, pe care te-a condus Domnul Dumnezeul tău în pustie, ca 
nă te chinuiaseă pe tine şi să te ispitească şi să se tacă cunoscute cele 
din inima ta, de vei păzi poruncile lui sau nu» (8, 2). Dar nu ne lasă 
să ne îmbolnăvim de laşitatea nebărbătească, de vreme ce putem să 
vedem din nou mîna Celui ce ne apără pe noi. Căci scrie iarăşi : «Iar 
de zici în cugetul tău că mai mare este neamul acesta decît Mine, cum 
voi putea să-i pierd pe ei, să nu te temi de ei, ci să-ţi aduci aminte cîte 
a tăcut Domnul Dumnezeul tău lui Faraon şi tuturor egiptenilor; de 
ispitele mari pe care le-au văzut ochii tăi • de semnele şi minunile ace¬ 
lea mari, de mîna cea tare şi de braţul cel înalt. Cum te-a scos pe tine 
Domnul Dumnezeul tău, aşa va îace Domnul Dumnezeul nostru tuturor 
neamurilor, de care te temi» (Deut. 7, 17 ş. u.). 









CARTEA A ŞASEA 


Trebuie să ne alipim numai de Dumnezeu 
Cel după fire şi pe El să-L iubim din tot sufletul 
şi din toată inima 


CHIRIL : Despre bărbăţia cea întru Hristos înţeleasă şi despre tă¬ 
ria duhovnicească, am spus, Paladie, pe cît se pare, destul. Dar e ne¬ 
cesar, cred, să aruncăm o privire asupra celor prin care putem noi cîş- 
tiga acestea. 

PALADIE : Bine zici. 

CHIRIL: Vino deci să ne mişcăm ochiul cugetării în cerc şi să su¬ 
punem unei cercetări mai amănunţite faptele noastre, ca să vedem cît 
mai bine pe care cărare mergînd, vom fi strălucitori şi vom primi, ca 
pe o cunună, aprobarea pentru toate, după ce le vom fi săvîrşit în chip 
vrednic de laudă. Sau oare nu-ţi par a cugeta cele drepte, de voiesc 
să fac o cercetare a acestora ? 

PALADIE : Ba e foarte bine. Căci spun şi eu că întîi trebuie să fie 
omul îndemnat la bărbăţie printr-o chemare, apoi să îmbrăţişeze cele 
prin care poate dobîndi strălucirea şi ajunge pe o cale dreaptă la via¬ 
ţa neprihăniţi. 

CHIRIL: Aşadar, să spunem că sprijinul întregii case este funda¬ 
mentul, iar începutul corăbiei e cîrma. La fel temelia celui ce voieşte 
să lucreze dreptatea, e cunoştinţa adevărului şi învăţătura nestrîmbată 
despre credinţa în Dumnezeu Cel unul prin fire şi adevărat. «Căci de 
nu veţi crede, nu veţi înţelege», spune Sfînta Scriptură (Isaia 7, 9). Iar 
dacă n-am înţeles încă nimic din cele de trebuinţă, e necesar să nu 
lucrăm, de vreme ce nu ştim să lucrăm drept. Sau oare nu vei recu¬ 
noaşte că,e de trebuinţă pentru a rîvni lauda să cercetăm tot ce e de 
făcut, dacă prin judecată putem face drept ceea ce trebuie făcut ? 

• PALADIE: Recunosc. 

' CHIRIL : Aşadar, educatoarea înţelegerii este credinţa 182 . Iar înţele¬ 
gerea fundamentează cele ce trebuie să le facem. De aceea cînd Dum- 

182. Se afirmă, cu mult înainte de Anselm: «credo ut intelligam». Dar se 
continuă că înţelegerea stă, la rîndul ei, la baza celor ce trebuie lucrate. Cu pu¬ 
ţine rinduri înainte s-a spus în fond acelaşi lucru, dar nu s-a făcut o prea netă 

nezeul tuturor le-a dat Israeliţilor prin Moise legea ca pe un pedagog 
şi îndrumător înţelept, le-a pus, ca pe o temelie şi începătură neolăti- 
nată, cunoştinţa despre Dumnezeirea cea una şi adevărată. Căci so¬ 
cotea că nu vor putea ajunge la viaţa neprihănită şi curată, adică nu 
se vor putea pune de acord cu legea, care-i îndemna la cele preabune, 
şi nu vor putea să se supună poruncilor ei, daca nu vor primi în minte, 
ca pe un zid înconjurător, credinţa în Dumnezeu, ca să se poată împo¬ 
trivi vitejeşte plăcerilor care-i îndeamnă la nepăsare. 

Deci trebuia ca cei vechi să ilepede, ca pe o boală sufletească, ră¬ 
tăcirea politeistă, şi să fie întăriţi bine în credinţă în Dumnezeul Cel 
unul prin fire şi adevărat. De aceea prima lege care i-a luminat a fost: 
«Eu sînt Domnul Dumnezeul tău, care te-a scos pe tine din pămîntul 
Egiptului, din casa robiei. Să nu-ţi faci ţie alţi dumnezei afară de Mine. 
Să nu-ţi iaci ţie idol, nici asemănare a ceva din cite sînt în cer sus şi 
pe pămînt jos, şi din cîte sînt în ape sub pămînt. Să nu te închini lor, 
nici să slujeşti lor. Eu sînt Domnul Dumnezeul tău, Dumnezeul rîvnitor, 
care pedepsesc păcatele părinţilor în iii pînă la al treilea şi al patrulea 
neam, celor ce mă urăsc pe Mine, şi care fac milă pînă la al miilea 
neam, celor ce mă iubesc pe Mine şi păzesc poruncile Mele» {leş. 20, 
2 ş. u.). 

Trebuia să înfricoşeze cu ameninţări aspre pe cei ce vor închide 
trecerea poruncii în fapte. De aceea se numeşte Dumnezeu pe Sine rîv¬ 
nitor şi spune că va plăti păcatele părinţilor urmaşilor lor, dacă vor 
îmbrăţişa o viaţă asemenea acelora şi se vor lua la întrecere cu gre- 
şealele înaintaşilor 183 . » 

Căci nu spunem că păcatele părinţilor vor aduce pedepse peste 
cei ce n-au păcătuit deloc, de vreme ce Dumnezeu însuşi strigă : «Nu 
vor muri părinţii pentru copii, nici copiii pentru părinţi ; fiecare va 
muri pentru păcatul său » (Deut. 24, 16). Dar dacă fiii urmează voilor 


deosebire între credinţă şi înţelegere: «la temelia lucrării drepte stă învăţătura 
despre credinţa cea nestrimbatâ despre Dumnezeu». Iar ceva mai jos se spune că 
la temelia întregii vieţi noi stă '«cunoştinţa despre Dumnezeierea cea una şi ade¬ 
vărată». De fapt nu se prea poate despărţi între credinţa intr-un singur, unic 
Dumnezeu şi înţelegerea din ea, sau între adevărata înţelegere şi credinţă. Cînd 
judecă cineva drept, nu poate să nu creadă în Dumnezeu cel unul şi viceversa. O 
judecată dreaptă nu poate să nu, distingă lumea condiţionată de un for necondi¬ 
ţionat şi aceasta înseamnă a crede în Dumnezeu; şi cînd crede cineva în acest 
for necondiţionat, el judecă drept... Una se cuprinde în alta. Dar întregul acesta 
dual depinde şi de voinţă. Sau chiar judecata dreaptă depinde şi de voir'V adică 
de acceptarea voită a unei intuiţii a adevărului. 

183. Dacă în lege pare a se spune că Dumnezeu va pedepsi pînă la al patru¬ 
lea neam greşelile părinţilor în mod necondiţionat, aci-Sf. Chirii spune că Dum¬ 
nezeu o va face aceasta numai cu urmaşii care vor imita greşelile părinţilor. A- 
ceasta se poate tntîmpla Insă mai uşor cu urmaşii, datorită slăbiciunilor moşteni- 

părinţilor şi imită impietatea înaintaşilor, mînia se prelungeşte şi asu¬ 
pra lor. Chiar dacă s-ar întîmpla ca Dumnezeu, Cel mai presus de toate, 
din iubirea Sa de oameni naturală, să se reţină de la trebuinţa de-a 
pedepsi pe cei dinţii, aduce pe urmă peste cei de-al doilea, sau peste 
cei de-al treilea, urgia ce se cuvenea şi se datora la început neamului 
întinat 184 . 

Deci Dumnezeu i-a împins spre trebuinţa de-a se teme, numin- 
du-Se pe Sine rîvnitor. Dar tot El i-a întărit în credinţă, făgăduind să 
facă milă pînă la al miilea neam celor ce-L iubesc pe El. 

A adăugat însă şi o poruncă vecină şi soră cu acestea, zicînd : «Sd 
nu iei numele Domnului Dumnezeului tău in deşert. Căci nu, va lăsa 
Domnul nepedepsit pe cel ce ia numele Lui în deşert» (leş. 20, 7). 
Aceasta o făceau unii, legînd numele lui Dumnezeu de lemne şi de pie¬ 
tre şi coborînd prosteşte numele cel mai presus de tot numele la produ¬ 
sul şi la munca mîinii omeneşti 185 . Către aceştia a spus Dumnezeu prin 
glasul lui Isaia : «După ce a ales meşterul lemnul, 'l-a măsurat, l-a lipit 
cu clei şi l-a făcut ca un chip de bărbat şi cu o frumuseţe de om, ca să-l 
aşeze în casă. Tăiat-a din pădure un lemn, pe care l-a sădit Domnul şi l-a 
crescut ploaia, ca să fie oamenilor de ars ; şi luînd din el s-a încălzit şi 
arzîndu-1, au copt plinea cu el, iar din rămăşiţă au făcut dumnezei şi se 
închină lor » (Isaia 44, 12 ş.u.) ,8fi . Şi după altele, zice : « Cunoaşteţi că 
cenuşă este inima lor, şi rătăcesc» (Isaia 44, 20). Aceştia iau numele 
Domnului în deşert. Deci socotesc că cei ce au scăpat din laţul diavo¬ 
lesc şi au, cunoscut pe Dumnezeu adevărat, nu trebuie să moleşească 
în gînduri reci 187 , nici să cinstească prin flecăreală ceea .ce-i josnic, 
lăsîndu-se atraşi de trebuinţa de-a şti de alţi dumnezei, sau de-a socoti 
că există peste tot vreunii în afară de Cel unul şi adevărat. «Căci deşi 
sînt aşa-zişi dumnezei, fie în cer, fie pe pămînt, pentru noi este un 


184. Chiar dacă nu vine urmarea relelor săvîrşite peste cei ce le-au săvîrşit, 
pentru că natura lor încă n-a apucat să se slăbească prea mult, această urmare 
vine peste urmaşi pînă în al patrulea neam, însă numai dacă ei nu se înlrînează 
cu un efort sporit de la imitarea relelor înaintaşilor. 

185. A lua numele lui Dumnezeu în deşert, înseamnă a-1 da celor ce nu co¬ 
respund înţelesului lui, a goli numele lui Dumnezeu de conţinutul lui. , 

186. Nu poate fi Dumnezeu omului ceea ce depinde aşa de mult de om că 
aceasta poate să-L supună lucrării Sale. Nu poate fi Dumnezeu omului ceea ce-i 
mai prejos de om. Dar trebuie să admitem o existenţă care nu depinde de nimic, 
ci de care depind toate. Şi realitatea nu poate consta din componente dependente 
unele de altele. Trebuie să fie una care nu depinde de nimic altceva şi de care 
depind toate. Aceasta trebuie să aibă şi o conştiinţă şi o libertate, pentru că dacă 
ar depinde celelalte de ea fără voia ei,' aceasta n-ar fi propriu-zis o dependenţă 
a lor de ea. 

187. «Gînduri reci», gînduri speculative despre Dumnezeu. Aceasta nu e o 
simţire a puterii lui Dumnezeu; sînt gînduri prin care omul se socoteşte supe¬ 
rior lui Dumnezeu. Dar acest dumnezeu e un idol dependent de om. 

singur Dumnezeu, Tatăl, din Care sînt toate şi noi intru El •, şi un singur 
Domn, Iisus Hristps, prin care sint toate şi noi prin El» (I Cor. 8, 5—6). 

Dar nici nu contragem firea Dumnezeirii în chip iudaic numai la 
Dumnezeu şi Tatăl Cel Unul, ci o lărgim în Treimea Sfântă şi de o fiinţă. 
Totuşi deosebind-o în calitatea persoanelor şi însuşirea ipostaselor, con¬ 
tragem iarăşi pe Dumnezeu într-uinul, penitru identitatea fiinţei; şi Lui 
Ii vom sluji, Lui ne vom închina, chemînd pe Tatăl şi pe Fiul şi pe Sfîn- 
tul Duh. Căci zice : «Sd hu-ţi fie ţie alţi dumnezei alară de Mine»-. Şi ia¬ 
răşi : *Domnului Dumnezeului tău te vei închina şi Lui singur îi vei 
sluji»- (Deut. 10, 20 f Matei 4, 10). Iar de vreme ce unul este Dumnezeu 
Tatăl ,• unul Domnul, Fiul ; unul Duhul Sfînt Cel purces, nici pe Dum¬ 
nezeul Cel unul nu-L vom scoate din domnie, nici pe Cel cu adevărat 
şi prin fire Domn, nu-L vom lipsi de a fi Dumnezeu. Căci ţine numaide- 
cît de Dumnezeirea cea prin fire domnia şi iarăşi de domnia cea ade¬ 
vărată, slava Dumnezeirii 188 . 

1 _, 

PALADIE : Foarte drept şi foarte înţelept ai grăit. 

CHIRIL: Deci vom cunoaşte, Paladie, un Dumnezeu, şi pe nimeni 
nicidecum nu vom socoti împreună cu El, depărtând cît mai mult din 
sufletul nostru nehotărîrea care este cu adevărat trufie şi * hulă. 
Aceasta ca să nu ne spună şi nouă sfîntud cuvînt: *Pînă cînd veţi 
şchiopăta cu amândouă picioarele ? De credeţi lui Baal, închinaţi-vă lui, 
de credeţi in Dumnezeu, închinaţi-vă lui Dumnezeu» (III împ. 18, 21). 
Deci trebuie să fim de un singur fel, nu cu două feluri de gînduri şi 
.schimbăcioşi, gata să fim văzuţi trecând la cele ce nu se cuvine. Căci 
eu zic că a şchiopăta spre amândouă părţile şi a iubi clătinarea, e cea 
mai mare necredinţă. De aceea şi legea veche pedepseşte cu moartea 
pe cel nesigur. Căci zice : «Cel ce jertfeşte dumnezeilor, cu moarte să 
moară, fără numai Domnului» (leş. 22, 20). Prin urmare ridicarea cuiva 
împotriva slavei lui Dumnezeu şi încercarea de a dărui cele ce se cu¬ 
vin să fie dăruite numai Lui singur, celor care voieşte el şi celor ce nu 


188. Tatălui îi zicem Dumnezeu. Fiului Domn. Duhului Sfînt Purcezător. Dar 
prin aceasta nu lipsim pe Tatăl de domnie, nici pe Fiul şi pe Duhul Sfînt de Dum¬ 
nezeire. Sînt trei Persoane, dar un singur Dumnezeu şi de aceea i se cuvine o 
singură închinare. Nu ne închinăm Tatălui despărţindu-L de Fiul,, nici Fiului despăr- 
ţindu-L de Tatăl. Şi pe nici unul de Duhul Sfînt, cum nici pe Duhul Sfînt de ei. 
De aceea au şi o singură slavă. Nu-L contragem pe Dumnezeu necunoscîndu-L în 
cele trei Persoane. 'Deci este o viată largă în El, sau o viaţă a iubirii. Dar nici 
nu împărtim unitatea fiinţei şi vieţii Lui. E lărgimea iubirii între Persoane în uni¬ 
tate şi unitatea desăvîrşită în lărgimea iubirii între Persoane. 

sînţ prin fire dumnezei, e cea mai uxîită dintre boli, mai bine zis e cri¬ 
ma şi vina celei mai de pe urmă impietăţi. De unele ca acestea trebuie 
să se lepede cel cu adevărat credincios şi iubitor de Dumnezeu, cură- 
ţindu-şi nu numai inima, ci neprimind să rostească vreodată, nici măcar 
cu limba numele idolului. Căci s-a scris : «Şi numele dumnezeilor stră¬ 
ini să nu vi le aduceţi aminte, nici să se audă din gura voastră » (leş. 
23, 13). Căci ceea ce e urît a cunoaşte, e păgubitor şi a 
grăi. Cei' ce s-au hotărît să cinstească curăţia credinţei se cu¬ 
vine să-şi aducă aminte totdeauna de fericitul Pavel, care scrie: 
«Căci este cu neputinţă ca cei ce au fost odată luminaţi şi au 
gustat cuvîntul lui Dumnezeu şi puterile veacului viitor, dacă 
au căzut să se înnoiască iarăşi spre pocăinţă» (Evr. 6, 4—6). Pen¬ 
tru că cei ce au fost conduşi odată la împărtăşirea de harul ceresc şi 
dumnezeiesc, prin Sfîntul Botez, după ce au primit învăţătura adevă- 
* rată şi de viaţă făcătoare despre înviere şi despre împărăţia lui Hris- 
tos, de se vor hotărî să se întoarcă iarăşi la starea de la început şi să 
sufere boala dinţii, nu vor fi înnoiţi spre curăţire prin al doilea botez. 
«Căci necredinţa lor nu va nimici credincioşia lui Dumnezeu» cum spu¬ 
ne dumnezeiescul Pavel (Rom. 3, 3). Nici nu vom socoti nestatornic ha¬ 
rul dumnezeiesc, pentru că l-au' dispreţuit unii, întorcîndu-se înapoi. 
Ci mai degrabă Judecătorul tuturor va supune la pedepse pe cei ce nu 
s-au păzit să se rostogolească la atîta impietate, încît să calce în pi¬ 
cioare pe Fiul lui Dumnezeu şi să socotească sîngele legămîntului ca 
lucru de rînd şi să dispreţuiască Duhul harului, în care au fost sfinţiţi 
şi s-au făcut părtaşi ai firii dumnezeieşti 189_19 °. Căci precum ostaşul care 
a aruncat coiful şi a fugit din luptă, nu mai trebuie cinstit a doua oară 
cu semnele ostăşeşti, ci trebuie pedepsit, ca să sufere pedeapsa laşi- 


189—190. Nu cunoaştem mai mulţi dumnezei, deci nu ezităm căruia dintre ei să 
ne închinăm mai întîi şi mai mult. In acest caz am huli pe Unicul Dumnezeu, sau 
ne-am trufi alegind noi pe cel căruia să ne închinăm mai întîi. 

Dumnezeu Cel Unul nu e un Dumnezeu sărac de iubire. Nu e fără Fiui 

şi fără Duhul Sfînt. Nu are în El totul. Un astfel de Dumnezeu dacă e socotit 

deosebit de lume, nu e în comunicare cu lumea. Fiul lui Dumnezeu e Cel Care 
ramînînd Dumnezeu S-a făcut şi om şi şi-a vărsat sîngele pentru noi şi a luat în 
umanitatea Sa pe Duhul Sfînt, ca s-o sfinţească pe ea şi prin ea şi pe noi. Un 
astfel de Dumnezeu fără o iubire interioară şi fără putinţa comunicării cu noi, 
fără să înceteze a rămînea Dumnezeu, nu e Dumnezeul adevărat. O conştiinţă nu 
e posibilă fără a fi conştiinţa despre o altă conştiinţă, fără a fi în comunicare cu 
ea, făr a o avea în sine, cu toate că nu încetează să se distingă de cealaltă 
conştiinţă care-i este într-un anumit fel interioară. La temelia întregii realităţi e 
o conştiinţă care are în sine o altă conştiinţă sau alte două conştiinţe din veci. E 

o conştiinţă de Tată suprem Care are în sine conştiinţa unui Fiu suprem şi con¬ 

ştiinţa Duhului care participă la bucuria Tatălui de-a avea un Fiu şi a Fiului de-a 
avea un Tată. Conştiinţa acestui Tată adună în sine conştiinţele pe care le creează, 

tăţii, socotesc că în acelaşi fel se cuvine ca cei ce au dispreţuit harul 
cel atît de vrednic de cinstire şi de admiraţie, se cuvine să nu mai fie 
cinstiţi cu dăruirea unui al doilea duh, după ce au dispreţuit pe cel 
rlmtîi, ci să fie supus pedepselor 191 . Dar şi ouvîntul vechi ne învaţă 
că cei ce au fost luminaţi odată, se cuvine să ajungă la acea hotărîre 
şi tărie de gînduri, încît să nu ştie decît pe Dumnezeu Cel Unul prin 
fire, şi să fie cu scîrbă faţă de cei ce se mai gîndesc şi la altceva decît 
la aceasta şi să aibă cea miai frumoasă dintre dorinţe pe aceea de a se 
ridica împotriva idolilor, de a dărîma templele şi de a socoti ca nimic 
locurile religioase ale păgînilor. Căci s-a scris : «Şi a grăit Domnul 
către Moise spre apus de Moab lingă Iordan, în faţa Iordanului, zicjnd : 
Grăieşte fiilor lui Israil şi zi către ei : Să treceţi Iordanul în pămîntul 
Canaan şi să pierdeţi pe toţi cei ce locuiesc în ţară înaintea feţei voas¬ 
tre. Şi să nimiciţi chipurile lor şi toţi idolii cei turnaţi ai lor sâ-i pier¬ 
deţi şi toţi stîlpii (columnele) lor să-i sfărîmaţi» (Num. 33, 50—52). 

înţelegi că cei ce au trecut Iordanul trebuie să desfiinţeze altarele 
şi templele şi să dărîme idolii şi stîlpii (coloanele lor) fără întîrzie- 
re ? 192 ' 193 . Căci cruţarea acordată acestor rele, e un semn clar că nu sîn- 
lem bine întemeiaţi şi nu-i închinăm lui Dumnezeu inima fără prihană, cu 
toate că s-a spus limpede despre cei necredincioşi şi vicleni : «Să nu te 
închini dumnezeilor lor, nici să-ţi faci după faptele lor, ci cu dărîmarea 
să dărîmi capiştele lor şi zdrobind să zdrobeşti stîlpii lor. Şi să slu¬ 
ţeşti Domnului Dumnezeului tău. Şi voi binecuvînta pîinea ta şi vinul 


pentru a extinde la ele iubirea de Tată. Şi toate aceste conştiinţe se simt unite în 
conştiinţa Tatălui, dar fiecare din ele adună intr-un fel in ea toate celelalte 
conştiinţe. Dacă n-ar fi un unic Dumnezeu ce cuprinde în sine ca Tată alte doua 
conştiinţe din veci, sau ne-am putea aduna toate conştiinţele create fără sa ne 
contopim într-o unică conştiinţă dumnezeiască întreită, sau iubitoare. Aceaslă uni¬ 
tate a conştiinţelor nu o poate înfăptui nici politeismul, nici vreun fel oarecare 
de panteism. Pe de altă parte nu primeşte Dumnezeu în conştiinţa Sa conştiinţe 
murdare. 

191. Argumentare împotriva unui al doilea Botez. Cel ce dispreţuieşte prin 
viaţa lui Botezul primit, dispreţuieşte Treimea în numele căreia s-a botezat. Viaţa 
creştină începînd cu harul Botezului, începe cu credinţa în Treime. Din aceasta 
se naşte omul cel nou. Omul acesta a intrat într-un nou orizont de viaţă, in ori¬ 
zontul plin de sens. Fără Treime, existenţa nu are sens. Dacă omul nu ştie că e 
fiul lui Dumnezeu şi prin aceasta destinat vieţii eterne ca fiu iubit al lui Dum¬ 
nezeu, existenţa lui nu are sens. Cine s-a lăsat să cadă din acest sens, uşor ar pu¬ 
tea cădea şi a doua oară din el. ' 

192-193. Adică cei ce s-au botezat în Treime, trebuie să dărîme din conştiinţa 
lor orice idol, sau templu idolesc, orice idee că lumea este realitatea ultimă sau 
divină. Căci aceasta i-ar duce la pierderea lor ca conştiinţe personale. 

tău şi apa ta m . Şi voi depărta slăbiciunea de la voi. Nu va îi nerodi¬ 
tor, nici sterp pe pămintul tău, numărul zilelor tale le voi plini» (leş. 
23, 24—26). 

E'ciar că celor bine întăriţi şi alipiţi printr-o cugetare sănătoasă, 
la Domnul tuturor, celor care se străduiesc să facă dovada limpede a 
acestui lucru, dărîmînd altarele, coloanele şi statuile oamenilor stri¬ 
caţi la minte, aceasta le va fi pricină de daruri dumnezeieşti. 

PALADIE : Adevărat. 

CHIRIL : Căci de vei dârîma, zice, cele făcute de mîini şi vei slu¬ 
ji lui Dumnezeu, urînd obiceiurile acelora : «Voi binecuvînta plinea ta 
şi vinul tău şi apa ta». Tainic şi adînc este cuvîntul acesta. Celor cre¬ 
dincioşi lui Dumnezeu, împărtăşirea de Tainele lui Hristos şi harul dat 
lor prin sfîntul botez, ie va fi spţe binecuvrntare duhovnicească. Iar 
celor încă. îndoielnici şi porniţi spre apostazie, împărtăşirea de binecu- 
vîntarea dumnezeiască 195 le este mînie şi osîndă şi orice alt rău. 
Aceasta este, cred, ceea ce a spus şi înţeleptul Pavel : «Cei ce mănlncă 
şi bea trupul şi singele lui Hristos cu nevrednicie, judecată sie-şi ma¬ 
niacă şi bea, nedeosebind trupul Domnului. Să se cerceteze pe sine 
omul şi aşa să mânlnce din pline şi să bea din potir» (I Cor. 11, 27—28). 
Deci împărtăşirea de Sfintele Taine este spre binecuvînfare celor eu 
adevărat iubitori de Dumnezeu. Şi se vor izbăvi de slăbiciune, adică 
de boala care împinge la fărădelegi şi duce la laşitate. Şi nu va fi în¬ 
tre ei nici neroditor, nici sterp. Căci tot sufletul evlavios şi iubitor de 
Dumnezeu e foarte roditor şi împodobit cu roduri sfinte, adică cu mă¬ 
ririle virtuţii. 

PALADIE : Aşa este. 

CHIRIL : Nelăsîndu-ne să avem o inimă uşor schimbăcioasă, ne 
întoarce cu bun meşteşug spre biruinţa de a urmări întărirea în cre¬ 
dinţă şi statornicia în evlavie. Astfel uneori El ne întoarce prin gîn- 
durile cele cuvenite spre ceea ce e bun, poruncindu-ne să părăsim, ba 
mai mult să respingem cu totul, ca pricină de pieire, jertfirea şi închi- 

194. Pentru cei ce cred într-un Dumnezeu deosebit de lume, elementele a- 
cesjeia nu sînt totuşi lipsite de puterea lui Dumnezeu. Ci El le sfinţeşte prin pu¬ 
terea Lui prezentă în ele datorită iubirii faţă de oamenii pe care i-a creat' şi pen¬ 
tru care le-a creat pe toate. 

195 . închinarea la zei e una cu considerarea forţelor naturii sau ale porni¬ 
rilor omeneşti ca neavînd nimic mai presus de ele. Aceasta îl face pe închinăto- 
tul lor să ia pornirile omeneşti ale zeilor ca modele pentru viaţa sa şi a socoti că 
nimic nu-1 poate ajuta împotriva forţelor naturii, care pot să-i fie o vreme de fo¬ 
los. Dar pînă la urmă îl duc la pieirea definitivă ca persoană unică. Nici un zeu 
cu chip uman nu îmbrăţişează toate, ci e în luptă cu alţii. Forţele naturii produc 
rezultatele lor mai mult prin lupta între ele, sau prin modificarea unei substanţe 









narea la idoli, arătindu-ne că această boală e plină de răutatea oea mai 
de pe urmă, mai bine zis de cea mai mare impietate. Alteori ne aduce 
în faţă frica, oea de pedeapsă adică, ca pe un pedagog şi păzitor aspru, 
împingîndu-ne din toate părţile spre ceea ce-i plăcut lui Dumnezeu. 
Aşa zice fericitul Moise în A doua lege : «Şi acestea sînt poruncile şi 
judecăţile, pe care să le păzeşti a le tace în pămîntul pe care Domnul 
Dumnezeul părinţilor noştri vi-I dă vouă în stăpînire în toate zilele, 
care le veţi trăi pe pămînt. Cu pierdere să pierdeţi toate locurile, 
în care au slujit neamurile dumnezeilor lor, pe care voi le veţi moş¬ 
teni pe munţii înalţi şi pe dealuri şi sub copac stuios. Şi să surpaţi 
jertielnicele lor şi să siărîmaţi stîlpii lor şi desişurile lor să le tăiaţi şi 
chipurile cioplite ale dumnezeilor lor să le ardeţi în ioc şi să pierdeţi 
numele lor din locul acela » (Deut. 12, 1—3). 

înţelepţii şi cărturarii Elinilor, mai ales poeţii, dau dracilor unele 
nume de nimfe ale munţilor şi copacilor. Erau de aceia care voind să 
cinstească în locurile înalte pe zeii lor, au ridicat jertfelnice în munţi 
şi se sîrguiau să le jertfească boi şi împlîntînd statui şi chipuri de draci 
în preajma copacilor mai frumoşi, le aduceau jertfe de berbeci. 
Deci era necesar oa cei supuşi Dumnezeului cel adevărat şi prin fire m , 
să dărime fără să se teamă de nimic statuile de lor rătăciţi şi să se 
depărteze cît mai piuit de obiceiurile acelora. De aceea zice iarăşi : 
«far după ce va pierde Domnul Dumnezeul tău de la iaţa ta neamurile 
la care mergi tu, să-moşteneşti pămîntul lor, şi să-i moşteneşti pe ei şi 
să locuieşti în pămîntul lor ; ia aminte la tine, să nu cauţi a urma lor 
după ce vor pieri ei de la iaţa ta ; şi să nu cauţi pe dumnezeii lor, zi- 
cînd : cum tac neamurile acestea dumnezeilor lor, voi tace şi eu. Să 
nu iaci aşa Domnului Dumnezeului tău. Pentru că au tăcut dumnezei¬ 
lor lor spurcăciunile pe care Domnul le-a urît, odată ce şi pe fiii lor 
şi pe tiicele lor le ard în foc dumnezeilor lor » (Deut. 12, 29—31) 19? . 
-_— * \ 

196. Sf. Chirii numeşte adesea pe - Dumnezeu adevărat, adică transcendent în¬ 
tregii lumi condiţionate şi dependente de El. Dumnezeu prin fire, ca să-L opună 
zeilor din care nici unul nu e Dumnezeu prin fire, ci e socotit aşa printr-o cuge¬ 
tare greşită. 

197. Cei ce răstignesc pe Hristos nu fac aceasta ca un act de slujire adus lui 
Dumnezeu, cum făceau un astfel de act cei ce jertfeau tineri şi tinere zeiior lor. 
Iar Hristos primeşte moartea ca să o biruiască, nu socoteşte moartea ca contopire 
în esenţa divină, sau ca o satisfacţie a unei pofte crude a zeului, pentru a scăpa 
oamenii ce aduc asemenea jertfe — uneori chiar pe fiii şi fiicele lor — de anumite 
greutăţi pămînteşti, fie ei, fie colectivitatea din care fac parte. Aici Fiul lui Dum¬ 
nezeu însuşi se face om pentru a se aduce jertfă pentru oameni ca să biruiască 
moartea pentru Sine ca om şi pentru cei cu care S-a făcut frate întru umanitate. 
Dumnezeu nu cere unor oameni să săvîrşească o asemenea cruzime şi nici nu vrea 
ca alţi oameni să suportă asemenea cruzime. Dumnezeu nu încurajează moartea, 
îndemnînd pe unii să omoare pe alţii. Hristos moare pentru a desfiinţa moartea 
prin moartea Lui. Numai diavolul poate îndejnna pe unii oameni spre uciderea al¬ 
tora, amăgindu-i că prin aceasta fac plăcere lui Dumnezfeu. Cei ce L-au răstignit 

Bine face legiuitorul cind interzice cu totul imitarea celor rătăciţi 
şi le porunceşte să rămînă departe de junghierea nemiloasă a copiilor. 
El vădeşte pe zeii iubitori de sînge şi mincinoşi ca pe nişte corupători 
şi pierzători ai omenirii, care necinstesc sălbatec înseşi legile iubirii 
necesare, pentru plăcerea lor. ' 

«Căci Dumnezeu le-a sădit toate ca să fie şi sînt făpturile lumii, 
şi sînt spre mântuire — şi nu este împărăţie a iadului pe pămînt. Dar 
prin pizma diavolului a intrat moartea in lume» (Inţ. 1, 14; 2, 24). 
Voinţa dumnezeiască surpă moartea şi desfiinţează stricăciunea ; ,şi nu 
suferă să nu mai fie cele create. Căci le-a zidit pe toate spre a fi, 
precum s-a scris. Deci cei prinşi în cursă de puterile dracilor spre 
amăgire, aduc Satanei ca nişte miresme ale celor mai bune şi mai bi- 
nemirositoare aromate mierea celor ce au fost făcuţi spre viată şi 
moartea celor ce-au fost creaţi spre a fi. Deci foarte bine că a voit 
să arate că obiceiurile .acelora sînt pline de cea mai de pe urmă rău¬ 
tate şi că prin ele se.-batjocoreşte firea şi se calcă în picioare legile 
mult doritei iubiri de copii. Prin aceasta împinge mintea robită şi urî- 
toare de rău a ascultătorilor spre datoria de a cinsti şi îmbrăţişâ cu 
căldură cele ce le voieşte şi le spune El. Acestea s-au legiuit odinioară 
spre dărîmarea impipAîţii acelora. 

Pe de altă parte hotărăşte pedeapsa cu moarteg pentru cel ce vo¬ 
ieşte să abată pe cel întărit, sau pe cel ce a primit cu iubire de Dum¬ 
nezeu cunoştinţa adevărului. Căci a zis iarăşi : *lar de se va ridica în¬ 
tru tine prooroci, sau vreunul care visează vis, şi-ţi va da ţie semn 
sau minune, şi va veni semnul sau minunea, care să-ţi grăiască ţie zi¬ 
când : Să mergem şi să slujim dumnezeilor străini, pe care nu i-aţi 
ştiut, să nu ascultaţi de cuvintele proorocului acela sau a celui ce a 
visat visul acela. Că''vă ispiteşte Dumnezeu pe voi ca să ştie de iubiţi 
pe Dumnezeu din toată inima şi din tot sufletul vostru. Să umblaţi după 
Domnul Dumnezeul vostru şi de El să vă temeţi şi poruncile Lui să 
le păziţi şi de glasul Lui să ascultaţi şi Lui să-I slujiţi şi de El să vă 
lipiţi. Şi proorocul acela, sau cel ce a visat visul acela, să moară. Pen¬ 
tru că a grăit ca să te abată pe tine de la Domnul Dumnezeul tău * 
(Deut. 13, 1—5). 

Cît de sfîntă şi de potrivită cu Dumnezeu e legea ! Căci dacă uci¬ 
gaşii de trupuri trebuie npmaidecît să moară, după» lege, cum nu se va 
primejdui, pe drept cuvînt, cel ce pricinuieşte o rătăcire pierzătoare 

pe Hristos au slujit şi ei Satanei, dar Hristos a folosit moartea impusă Lui de a- 
ceia spre biruirea ei şi a Satanei. Înghiţind pe Hristos, moartea a fost omorîtă din 
lăuntru, spun Părinţii. Iar prin aceasta cel mai puternic mijloc de stăpînire a Sa¬ 
tanei. Duşmanul binelui .înghiţind un .bine care rămîne ferm în cel ce l-a înghiţit, 
biruieşte pe duşmanul lui. 

sufletului şi-l aruncă pe acesta, care, după cuvîntul Mîmtuitoriului, e 
mai bun decît trupul, în gropile pieirii ? De aceea a legiuit Dumnezeu 
ca amăgitorul şi batjocoritorul celor sfinte să fie supus Ja pedeapsa 
ucigaşului. Aceeaşi pedeapsă e poruncită împotriva celor ce îşi lasă 
mintea uşor supusă şi purtată de urnii ca aceştia. Căci cel ce putea uşor 
să scape, zice, dacă ar fi privit treaz la adevăr, pentru ce a îmbrăţi¬ 
şat abaterea de bună voie spre fărădelege ? «Iar de se va alia intru 
tine în vreuna din cetăţile tale, pe care le dă ţie Domnul Dumnezeul 
tău, bărbat sau femeie, care va face ce este rău înaintea Domnului 
Dumnezeului tău, călcînd legămîntul Lui, şi mergînd vor sluji la dum¬ 
nezei străini şi se vor închina lor, soarelui sau lunii, sau la orice din 
cele din podoaba cerului, ţi-am poruncit ţie, şi se va vesti aceasta ţie, 
vei cerceta cu de-amănuntul şi dacă a fost adevărat cuvîntul, că s-a 
făcut spurcăciunea aceasta în Israil, scoate pe omul acela sau pe femeia 
aceea, care au făcut lucrul acesta rău şi-i omorîţi cu pietre, ca să moară. 
Cu doi martori sau cu trei martori va fi ucis cel dat morţii. Nu va fi 
ucis cu un martor. Şi mîna martorilor va fi mai întîi asupra lui ca să-l 
omoare pe el -, şi mîna a tot poporul la urmă. Şi vei ridica pe cel rău 
dintre voi» (Deut. 17, 2—7). 

Cînd Dumnezeu Însuşi e batjocorit în slujirea ce I se cuvine, nu 
o lucru cuminte a te milostivi. Şi e cu totul păgubitor a te lăsa mo¬ 
leşit la vreme nepotrivită, pe motiv că o cere iubirea întreolaltă. 
Aceasta socotesc că e ceea ce zice Domnul : «Cel ce iubeşte pe tatăl 
sau pe mamă mai mult decît pe Mine, nu este vrednic de Mine» (Ma¬ 
tei 10, 37). Să se dea la o parte atunci legea milei şi să se dea în lă¬ 
turi puterea dragostei naturale şi tot ce ţine de iubirea de oameni, şi, 
ca să zic aşa, să fie slujit Dumnezeu printr-o binecredincioasă asprime. 
Sau oare nu vei recunoaşte că e un lucru cuvenit ca cei ce au îmbră¬ 
ţişat apostazia fără motive să fie pedepsiţi fără milă, ca unii ce au ne¬ 
socotit slava mai presus de toate şi nu s-au ferit să necinstească fără 
grijă pe Ce! pe Care era mai bine să-L bucure prin silinţele spre sta¬ 
tornicie ? 198 

PALADIE : E un lucru cuvenit, fără îndoială. 

CHIRIL : îmi voi aduce aminte de ce-a zis El celor vechi : «Ce 
greşeală au găsit părinţii voştri întru Mine, că s-au depărtat de la Mine 
şi au mers după cele deşarte şi s-au făcut deşerţi ?» (Ier. 2, 5). 
Mirîndu-se de prostia nestăpînită a Israeliţilor, zice : «S-a mi¬ 


los. Nici mila, nici iubirea de; oameni nu trebuie să oprească pe cineva de-a 
-pedepsi pe cei ce necinstesc mărirea iui Dumnezeu. Căci pilda lor rea rămasă ne¬ 
pedepsită duce la pierzarea multora. Deci nepedepsirea lor nu se dovedeşte ca 
împlinind porunca iubirii de oameni. , 

iat cerul de aceasta şi s-a spăimîntat pâmintul foarte, zice Dom¬ 
nul, că două rele a tăcut poporul Meu: M-a părăsit pe Mine, iz¬ 
vorul de apă vie, şi şi-au săpat loruşi gropi surpate, care nu vor putea 
să fină apă » {Ier. 2, 12—13). Socotesc pe drept cuvînt că se abat de la 
tot sfatul^ bun cei ce, depărtîndu-se de la slujirea lui Dumnezeu, slu¬ 
jesc zidirii în locul Ziditorului şi Făcătorului, sau, coborînd la o rătăcire 
încă şi mai ruşinoasă se închină lucrurilor mîinilor lor. Căci 
doar le era uşor, dacă ar fi voit să cugete drept, să vadă 
frumuseţea firii negrăite şi mai presus de toate din podoaba zidirii şi 
să înţeleagă pe Orînduitorul, Cîrmuitorul şi Făcătorul întregii lumi din 
buna întocmire a făpturilor 199 . Dar scuipînd peste un aşa de cucernic 
şi vrednic de admiraţie sfat, unii dintre cei vechi au schimbat cele de 
aur pentru cele de aramă, după poeţii Elinilor (Homer, Iiliada 6). Căci 
părăsind datoria de a se închina lui Dumnezeu Cel după fire, s-au abă¬ 
tut copilăreşte spre nefolositoarea slujire la idoli, aducînd peste cape¬ 
tele lor ruşine şi batjocură şi alegînd căderea de bună voie de la aju¬ 
torul de sus 20 °. De aceea a zis Dumnezeu : «Cum e ruşinea hoţului cînd 
a fost prins, aşa se vor ruşina fiii lui lsrail şi împăraţii lor şi căpeteniile 
lor şi preoţii lor şi proorocii lor. Au spus lemnului : tu eşti tatăl meu, 
şi pietrei ; tu m-ai născut pe mine. Şi mi-au întors Mie spatele şi nu fe¬ 
ţele lor. Şi în vremea necazurilor lor vor zice : Scoală şi ne mîntuieşte 
pe noi. Dar unde slnt dumnezeii tăi, pe care i-ai tăcut ţie ? Oare se vor 
scula ei şi te vor mîntui pe tine în vremea chinuirii tale ? Căci după 
numărul cetăţilor tale au fost dumnezeii tăi, Iuda, şi după numărul uli¬ 
ţelor Ierusalimului, au jertfit Iui Baal 201 . Pentru ce grăiţi către Mine ? 
Toţi preoţii au săvîrşit fărădelege faţă de Mine, zice Domnul» (Ier. 
26, 29). 

PALADIE : Cumplit lucru, cu adevărat, e acesta. 

CHIRIL: Dar uneori este cîte unul dintre noi, încă nu prea întărit, 
care arătînd o iubire prefăcută şi mincinoasă faţă de Hristos şi îm- 
brăcîndu-se ca într-o piele în aparenţă iubitor de Dumnezeu, e de 

199. Buna armonie din lume nu trebuie dispreţuită, de cei ce nu se Închină 
ei, dar trebuie admirată ca operă a Făcătorului Cel mai presus de ea, nu ca una 
ce ar fi ea însăşi prin sine, deci una cu divinitatea. Odată cu frumuseţea şi înţe¬ 
lepciunea din ea, trebuie văzută şi limitarea şi neajunsurile ei. Lumea nu ne dă 
tot ce dorim. Mai ales nu ne asigură viaţa veşnică. 

200. Numai Dumnezeu poate scăpa pe om de sub legile fatale ale lumii, care 
te duc la corupere şi moarte. Fără Dumnezeu omul e supus naturii ca unei fata’- 
lităţi. Nu are posibilitatea unei adevărate libertăţi, sau nu are ce face în mod 
esenţial cu libertatea ce i se pare că o are. Numai un Dumnezeu mai presus de 
lume îţi poate fi de ajutor faţă de natura de neîncovoiat. 

201. Deşi mulţi, zeii nu pot scăpa pe oameni din greutăţile aduse de împre¬ 
jurările vieţii, de boală, nu-i pot da nădejdea vieţii de veci. Sau tocmai în mul¬ 
ţimea lor se arată neputinţa lor, ca unii ce reprezintă forţele în luptă ale naturii. 

fapt o fiară rea şi lipsită de pietate fiind, numai pe jumătate om 
e un nestatornic, care acasă şi noaptea, adică pe ascuns, aduce slujire 
dracilor, socotind, după cit se pare, că poate înşela pe Dumnezeu şi 
nesocoti cunoştinţa firii celei negrăite. Dar se poate să arate fără oste¬ 
neală că cel ce cugetă aşa, a îmbrăţişat cele urîte ale prostiei elinilor. 
Căci înţelepţii elinilor erau de părere că soarele, cel creat şi făcut, 
luminătorul, cel mare, care tocmai spre aceasta a fost făcut de Dum¬ 
nezeu, le vede şi le aude toate. Căci socoteau că aflîndu-se în treapta 
de dumnezeu, e împodobit cu demnităţile firii dumnezeieşti. Iar o dem¬ 
nitate a firii celei mai înalte e să ştie şi să vadă toate. Aceia aşa cu¬ 
getau. Dar nouă ne-a spus Dumnezeu odinioară : « Dumnezeu de aproa¬ 
pe sînt Eu, zice Domnul, şi nu Dumnezeu departe. Oare se va ascunde 
de Mine ceva ?» (Ier. 23, 23). Nimic nu se poate ascunde de cel cu ade¬ 
vărat prin fire Dumnezeu. Despre aceasta ne învaţă fericitul David, zi- 
.cînd : « înţelegeţi, cei neinţelepti in popor, şi cei nebuni înţelepţiţi-vă 
odată. Cel ce a sădit urechea, oare, nu aude ? Şi cel ce a făcut ochiul, 
oare, nu vede ?» (Ps. 93, 8—9). Căci, ziceau unii, socotesc că din lipsa 
de minte : «Nu va vedea Domnul, nici va pricepe Dumnezeul Iui iQCob» 
(Ps. 93, 7). Dar oare nu e o prostie a spune că nu ştie Dătătorul cu¬ 
noştinţei şi a socotit că nu aude Cel ce a dat acest simţ celor făcuţi de 
El ? 202 . 

PALADIE : E cu adevărat o nebunie. 

CHIRÎL : Deci se cuvine să ne închinăm, cum zice Scriptura, nu¬ 
mai Domnului Dumnezeu în toate felurile, şi nimănui altuia afară de 
El. Căci s-a scris : «Desăvîrşit să fii înaintea Domnului Dumnezeului 
tău» (Deut. 18, 13). Iar desăvîrşirea duhovnicească este tăria în cre¬ 
dinţă, neprihânirea in slujire şi frumuseţea neprihănită a iubirii faţă 
de Dumnezu. 

PALADIE: Aşa este. 

CHIRIE : Dar atunci, Paladie pe cei ce nu voiesc să se închine 
dumnezeilor străini sau zidirii, în loc de Ziditor, dar, din nu ştiu ce 
motiv dau crezare proorocirilor mincinoase ale slujitorilor la idoli, 
îi vom socoti liberi de orice pată şi vină ? 

PALADIE : Nicidecum. 


202. Nu poate proveni conştiinţa din ceea ce nu are conştiinţă. Nu poate 
proveni auzul conştient, văzut conştient din ceea ce t nu are auz şi văz conştient.- 
Dacă ar fi acestea în esenţa fundamentală a lumii, acestea nu mai sînt simplă ma¬ 
terie. Şi de ce nu a apărut din veci conştiinţa, dacă esenţa în care se cuprinde a- 
ceasta virtual e din veci ? Dar de ce să nu ţinem seama de experienţa care ne 
arată că materia inconştientă nu are in sine ca potenţa conştiinţa. 

CHIRIL ; Citirile în stele, ghiciturile, proorocirile mincinoase şi amă¬ 
girile drăceşti, primesc, cred, numai cei cărora le place nebuneşte să 
primească slujirea urîtă şi blestemată a idolilor. 

PALADIE : Drept ai grăit. Căci şi dumnezeiescul cuvînt no porun¬ 
ceşte să avem scîrbă de urîciunea acestora. El spune : «Iar cînd vei 
intra in pămîntul pe care Domnul Dumnezeul tău 11-1 dă ţie, să nu ie 
înveli a face după urîciunile neamurilor acelora. Să nu se afle întru 
tine om care să treacă pe fiul său, sau pe fiica sa prin ioc, sau prooroc 
mincinos, sau ghicitor, sau prezicător, sau care să umble cu farmece 
sau cu descîntece, sau grăitor din pîntece, tîlcuitor■ de semne, vorbitor 
cu morfii. Că urîciune este Domnului Dumnezeului tău tot cel ce face 
acestea » (Deut. 18, 9—12). Şi după altele, zice iarăşi : «Desăvîrşit să fii 
înaintea Domnului Dumnezeului tău. Neamurile acestea pe care tu le 
vei moşteni, acelea caută ghicituri şi proorocii mincinohse. far fie nu 
ti-a dat Domnul Dumnezeul tău aşa. Prooroc dintre fraţii tăi ca mine 
va ridica fie Dopmul Dumnezeul tău. Pe El să-L ascultaţi în toate cîte 
ai cerut de la Domnul Dumnezeul tău, în Horeb, în ziua adunării» 
(Deut. 18, 13—15) 203 . 

CHIRIL : Foarte bine ai spus, prietene. Deci nu vom urma tîlcuitori- 
lor de semne şi celor ce întreabă morţii, precum nu vom primi nici 
zborurile păsărilor ca vreun lucru care ne spune ceva din viitor, fie 
că se mişcă spre dreapta, fie spre stînga, fie că se fac spre seară, fie 
dimineaţa. Căci acestea ţin de cea mai de pe urmă nebunie. Ci luînd 
conducător în toate pe Hristos, Cel Care pentru noi S-a făcut prooroc 
şi om ca noi, de la El vom primi cunoştinţa celor trebuincioase şi lingă 
El vom rămîne, aruneînd departe 'de noi proorociile mincinoase ale 
dracilor şi dispreţuindu-le. Căci precum numai lui Dumnezeu îi aparţine 
prin fire şi în mod propriu să dea viaţă şi să stăpînească peste toate, 
la fel, socotesc, numai El are cunoştinţa tuturor. Iar propriu firii Lui 


203. Tainele viitorului nu sînt ascunse în natura fizică sau a omului, ca unele 
ce vor ieşi cu necesitate din ele căci tot ce se va intîmpla cu omul sau cu is¬ 
toria' omenească depinde de libertatea oamenilor şi de voia lui Dumnezeu Care 
va lucra potrivit purtării oamenilor şi grijii fată de ei. Ghiciturile provin din ideea 
că totul e înscris ca potentă în firea lucrurilor sau a oamenilor, pe care unii 
mai pătrunzători le pot deduce din anumite semne ce se văd pe fetele 
oamenilor, sau în mişcarea stelelor, sau a animalelor. Iar vrăjitorii şi fermecătorii 
cred că au în ei ultima putere care poate determina anumite momente ale viitoru¬ 
lui. Altceva este cu rugăciunea. Ea se întemeiază pe faptul că un Dumnezeu liber 
şi mai puternic decît lumea ca creaţie a Lui, poate interveni în ea, deoarece a fă¬ 
cut-o ca un cadru contingent, elastic, în care e posibilă o lucrare liberă a Lui, 
cum e posibilă, într-un mod mai restrîns, şi o lucrare liberă a omului. 

e să ştie limpede cele ce vor fi şi să aibă adunată în sine cunoştinţa 
tuturor - w . Sau oare nu e înţelept şi drept cuvîntul acesta ? 

,PALADIE : Ba foarte mult. 

CHIRIL ; Deci Lui îi vom greşi şi faţă de slava Lui supremă ne vom 
face vinovaţi, de vom crede că se află în duhurile spurcate şi necurate 
cele care alcătuiesc bunătatea şi măreţia Lui. Vom fi dispuşi astfel 
să socotim prosteşte că şi Satana poate fi făcător de viaţă şi creator 
dacă îi vom dărui l\ri şi vom spune că ţin de firea lui cele ce sînt mai 
presus de toate şi aparţin în chip mai deosebit lui Dumnezeu 205 . Iar un 
i>un propriu şi deosebit al Firii celei mai presus de toate este şi cu¬ 
noştinţa celor viitoare. Sau oare nu e adevărat ceea ce spun ? 

PALADIE : Foarte adevărat. Căci zice Dumnezeu prin glasul lui 
Isaia către unii care trec asupra zidirii cele ale lui Dumnezeu : « Aduce - 
ţi-vă aminte de acestea şi suspinaţi ; pocăifi-vă cei ce aţi rătăcit, în- 
toarceti-vă din inimă. Şi vă aduceţi aminie din cele mai dinainte din 
veac, că Eu sînt 'Dumnezeu şi nu este altul afară de Mine, Cel ce ves¬ 
tesc mai înainte cele ce vor fi mai pe urmă, mai înainte de a se face 
şi de ce s-au săvîrşit. Şi am zis : sfatul Meu va sta şi toate cîte am 

hotărît, le voi face» (Isaia 46, 8—10). Ştirea că poate vesti cele de pe 

urmă înainte de-a se face o dă auzitorilor ca o dovadă că nu este 
au Dunmezeu dtară de El, Cel prin fire şi cu adevărat m . 


204. Numai Dumnezeu preştie toate ale viitorului. Căci viaţa oamenilor şi 
rele ce se fac de ei asupra naturii, depinzînd de libertatea lor, nu sînt scrise po¬ 
tenţial în natură, ca să le poată descifra cineva din ea. Dar Dumnezeu ni le co¬ 
munică prin cei aleşi dintre oameni ca prooroci. Dar cel mai^ mare prooroc pentru 
noi S-a făcut Însuşi Fiul Său, prin întruparea Sa. 

. 205. L-am coborî pe Dumnezeu dacă am atribui şi Satanei însuşirea 'pre- 

ştiinţei. Căci prin aceasta l-am socoti pe el creator al lumii şi dătător de viaţă. 
Căci Dumnezeu preştie cele viitoare întrucît El a creat toate şi le conduce cum 
voieşte El. Chiar cele ale oamenilor le preştie, pentru că El l-a înzestrat pe om 
cu libertatea de care preştie în general cum se va mişca, fără să o predetermine. 

Chiar în răutatea Satanei se arată că el nu e creator şţ atotputernic. 

Căci atotputernicia se manifestă în generozitatea, în bunătate. Numai limitarea se 
manifestă în frică şi răutate, în «piedici» şi «cenzuri transcendente» aplicate 
omului. 

206. Dacă este o libertate în oameni şi dacă n-ar fi, totul ar fi din veci în 
baza unor legi fără sens şi a căror origine este inexplicabilă, numai Dumnezeu 

Creatorul tuturor, deci şi al oamenilor, le preştie toate. Filosofia a luptat de la 

Renaştere încoace pentru eliberarea omului de Dumnezeu. Dar omul nu acceptă 
decît natura supusă legilor neschimbate, el e mai supus acestora decît lui Dum¬ 
nezeu. Astfel a sfîrşit în robia unor legi oarbe să fie sub masca acestora, fie a 
unor pasiuni proprii, sau dacă e mai slab, a pasiunilor celor mai tari decît sine. 
E o robie care nu promite decît moartea veşnică. Aşa zisa libertate-în legitate e 
ii contradicţie în sine. Numai Dumnezeu Cel personal şi bun, care se jertfeşte pen¬ 
tru om, asigură omului atît libertatea de a-L asculta spre binele lui veşnic, cît şi 
de-a nu-L asculta, spre răul lui, de-a nu-L asculta în veci, spre răul lui veşnic. 
Numai Dumnezeu lasă clmp de manifestare reală libertăţii. 

CHIRIL : Foarte bine, Paladie. Dar aş voi ca privind mai bine ade¬ 
vărul, să cercetăm şi aceasta. Dacă ne aflăm cu totul între cei ce ro¬ 
iesc să vieţuiască drept şi evanghelic, în ce mod vom mai urma şi vom 
mai da atenţie amăgirilor falselor proorocii ? Dacă e vreun cuvînt ade¬ 
vărat‘la ei, nu socotim că trebuie să mintă glasul Mîntuitorului ? Căci 
a zis către îngîmfaţii şi hulitorii Iudei: «Voi de la tatăl vostru diavolul 
sînteţi şi poftele tatălui vostru vreţi să le faceţi. Acela de la început a 
fost omorîtor de oameni şi întru adevăr n-a stătut, pentru că nu este 
adevăr întru el. Cînd grăieşte minciuna, din ale sale grăieşte, că min¬ 
cinos este el şi tatăl minciunii» (Ioan 8, 44). Deci în ce mod va spune 
adevărul cel mincinos ? Şi cum nu va minţi fără îndoială şi totdeauna 
cel ce n-a stătut în adevăr ? Deci nu e vădit, Paladie, oricui, că pri¬ 
mind ca adevărat cuvîntul dracilor, bănuim pe Hristos de minciună 
şi spunem că minte adevărul ? 

PALADIE : E o primejdie. 

CHIRIL : De altfel, aşi adăuga la cele spuse şi aceasta. Am învăţat 
de la Hristos să nu primim cuvintele duhurilor necurate, chiar dacă 
ar voi să ne spună vreodată adevărul la care ele nu pot ajunge şi care 
nu le este obişnuit. 

PALADIE : Cum o înţelegi aceasta ? 

CHIRIL: Oare nu auzi pe sfinţii evanghelişti care au scris că dra¬ 
cii s-au apropiat de Hristos, strigînd cu putere şi cu deznădejde : «Ce 
este nouă şi ţie, Iisusc Năzarinene ? Ai venit să ne pierzi ? Te ştim 
cine eşti: Sfîntul lui Dumnezeu. Iar El certîndu-i, nu-i lăsa pe ei să 
spună, că ştiau că El este Hristos» (Matei 1, 24—25). Şi din ce cauză, 
s-ar întreba cineva pe drept cuvînt, i-a certat Hristos pe cei ce stri¬ 
gau adevărul ? Ceea ce a făcut era spre folosul nostru. Prin aceasta 
ne-a învăţat că nu trebuie să' ne lipim de cuvintele lor, chiar- dacă 
ar voi să grăiască adevărul şi să spună cele vădit adevărate. Căci ţe- 
sînd uneori minciuna în adevăr, vatămă pe ascultători, nu în alt mod, 
socotesc, ci în acela în care vede cineva pe unii înlăturînd gustul ce¬ 
lor amare prin amestecarea mierii şi voind să depărteze ceea ce su¬ 
pără prin amestecare cu cele dulci. 

PALADIE : Aşadar, e cu totul primejdios a da atenţie înşelăciuni¬ 
lor prezicătorilor. 

CHIRIL ; Dumnezeu pedepseşte lucrul acesta cu moartea şi îl so¬ 
coteşte între cele mai de pe urmă păcate. Căci a spus în Levitic : «Ori¬ 
cine care se va duce la grăitorii din burtă sau la descîntători, ca să 
curvească după ei, voi întări faţa Mea asupra lui şi-l voi pierde pe el 
din poporul său. Şi să fiţi sfinţi, că sfînt sînt Eu, Domnul Dumnezeul 

vostru» t (Lev. 20, 6—7), Şi după altele, iarăşi : «Şi bărbatul sau femeia 
care se va face grăitor din pîntece sau descintător, cu moarte să fie 
omorîţi şi cu pietre să-i ucideţi, că vinovaţi sînt» (Lev. 20, 27). întîi 
dezaprobă voinţa de-a asculta prezicerile mincinoase din stele, sau cele 
primite de la morţi, spunînd că lucrul acesta e cu totul străin de vie¬ 
ţuirea cuvenită sfinţilor şi nepotrivit cu cei alipiţi de Dumnezeu. Al 
doilea, îi pedepseşte şi pe aceştia cu moartea, spunînd că sînt vi¬ 
novaţi şi ei. Nu ne lasă să le arătăm milă celor, ce au ajuns pînă 
la atîta ticăloşie, că s-au făcut laţ spre moarte şi cursă sufletelor 
nevinovate şi uşă spre pierzare şi funie spre iad, şi ce nu altceva din 
asemenea rele ? Dar socotesc că e lucru înţelept şi fără pată a cu¬ 
geta că nu a rînduit Dumnezeu o pedeapsă atît de aspră şi mai pre¬ 
sus de toate relele pentru cei ce pot cunoaşte şi spune altora cele vii¬ 
toare şi anume pentru cei ce au ceva de spus cu adevărat despre cele 
ce vor fi, dar nu o fac. Căci nu se pedepseşte grăirea adevărului, ci e 
blestemată grăirea mincinoasă. Iar daGă e osîndit cineva pentru că 
face aceasta şi anume chiar de către Dumnezeu, aceasta se întîmplă 
pentru că a prezentat în lumina rea însuşi firea negrăită. Deci cel ce 
foloseşte adevărul în slujba minciunii ca şi cînd ar fi propriu ei, are 
de suportat o pedeapsă egală cu crimele, ajungînd la acelaş sfîrşit. 
Căci nu pedepseşte Scriptura pe cei ce grăiesc cele de la Dumnezeu, 
să nu fie. Dacă ar fi aşa, vieţuirea acestora n-ar fi liberă de minciună. 
Deci fiindcă neluînd din adevăr, grăiesc cele ce nu voiesc de la ei 
înşişi, de aceea nu se împlinesc. 

PALAD1E ; Atunci din aceasta vom cunoaşte că nu Dumnezeu e Cel 
ce grăieşte, sau că aceia grăiesc ale lor înşişi ? 

CHIRII: Desigur. Despre aceasta ne încredinţează îndată şi legea 
dumnezeiască. Pentru că a^zis Dumnezeu în A doua lege: «Iar de va 
zice cineva în inimă Cum vom cunoaşte cuvîntul pe care l-a grăit 
Dumnezeu ? Orice va grăi proorocul acela în numele' Domnului şi nu 
se va întîmplă, cuvîntul acela nu l-a grăit Domnul şi, întru necredinţă 
a grăit proorocul, deci să nu vă ţineţi de el» (Deut. 18, 21—22). Auzi 
că neîmplinirile celor grăite înainte vor fi o dovadă vădită că ceva 
nu s-a spus de la Dumnezeu ? 207 . Căci adevărul iubeşte adevărul. 
Aceasta o spune prin glasul lui Ieremia : «Dumnezeu aproape sînt Eu, 
zice Domnul, şi nu Dumnezeu departe. Oare se va ascunde omul în 
cele'ascunse şi Eu nu-1 voi vedea? Oare nu umplu eu cerul şi pămîn- 

t 

tul, zice Domnul. Am auzit cele ce grăiesc proorocii, cele mincinoase 

207. Vin destui cu pretenţia că prezic şi spun viitorul, ca unii ce l-au primit 
de la Dumnezeu; şi aproape totdeauna ceea ce prezic nu se adevereşte. Aceasta 
e dovada sigură că nu au primit de la Dumnezeu spusa lor despre viitor. 

ce le-au proorocit proorocii in numele M eu» (Ier. 23, 23—25). Apoi 
învinuind cu putere pe cei ce au dispreţuit legile dumnezeieşti, dă 
ca mijloc vădit de a cunoaşte cele ce sînt de la Dumnezeu sau nu ade¬ 
vărul. Căci zice iarăşi : «Proorocul care a visat povestească visul lui 
Si cel către care e cuvintul Meu către el, sa povestească cuvintul Meu, 
proorocească cuvintul Meu întru adevăr» (Ier. 23, 28). Deci, dacă se 
arată ceva abătîndu-se de la adevăr, aceasta îndată îl dovedeşte pe 
grăitor mincinos şi vorbind din inima lui, nu din gura Domnului, cum 
s-a scris 208 . 

PALADIE : Voieşti să mai aducem ceva din cele necesare spre 
dovedire, sau lăsînd aceasta, să înaintăm încotro ne duce cuvintul 
tău ? 

CHIRIL: înfăţişarea celor necesare spre folos nu se poate face 
pe scurt. Deci aşi socoti greşit să nu se spună liber cele ce se gîndesc. 
Şi pe drept cuvînt. Spune dar fără să şovăieşti. 

PALADIE : Dacă unii nu grăiesc din gura Domnului, ci varsă, cum 
zici, cele din inima lor, în ce chip femeia aceea grăitoare din pîntece 
(vrăjitoare), l-a adus pe Samuil care murise, în faţa lui Saul ? spre 
a-i înfăţişa sfîrşitul celor viitoare? Căci acestea aşa s-au întîmplat şi 
nu altfel, cum socotesc unii. 

CHIRIL: Tu să nu socoteşti că a fost aşa şi vei gîndi mai bine. 
Sau recunoşti în chip vrednic de rîs că a putut fi forţat cu adevărat 
sufletul dreptului şi a venit chemîndu-1 o femeie ? 

PALADIE : Nu pot să spun ceva sigur. Dar socotesc că adevărul 
îl va descoperi cercetarea. 

CHIRIL : Bine ai spus. Deci deocamdată să cercetăm înainte de 
toate dacă cele ce se iscodesc, se produc şi se înfăptuiesc prin Dum¬ 
nezeu, sau prin duhurile rele, care se îndeletnicesc cu aceste lucruri. 

PALADIE : Cine ar putea ajunge la atîta nebunie a gîndurilor, In¬ 
cit, să-şi închipuie că întrebătorii morţilor şi grăitorii din pîntece şi 
descîntătorii .produc acestea prin Dumnezeu ? Doar îmi aduc aminte 
de lege care porunceşte pedeapsa cea mai mare pentru tot cel ce s-a 
hotărît să facă aceasta. Apoi cum n-ar fi o nebunie să se cugete că 
cel osîndit la moarte nu e neplăcut.lui Dumnezeu? 

CHIRIL ; Foarte bine judeci. In felul acesta am socotit că sufletele 
sfinţilor izbăvite de trupuri sînt aruncate la o parte şi nu se învredni- 


208. Dar adevărul unui cuvint despre viitor se arată în împlinirea acelui 
cuvînt. 

cesc de nici un preţ, ba au ajuns pînă la atîta nefericire că sînt supuse 
duhurilor rele şi necurate şi urmează, fără să vrea acelora care le duc 
cu uşurinţă unde voiesc. însă înţeleptul Ioan, alcătuindu-ne cartea 
Apocalipsei, care a fost cinstită şi de aprobarea Părinţilor, ne-a asigu¬ 
rat limpede că a văzut sufletele sfinţilor sub însuşi jertfelnicul dum¬ 
nezeiesc (Apoc. 6*9). însă dacă dracii le trag din locaşurile de sus şi 
le coboară fără cruţare din locurile cele mai sfinte, fără să-i împie¬ 
dice nimic, atunci cerul le e deschis tuturor dracilor, ba li se des¬ 
chide, pe drept cuvînt, şi poarta raiului. Şi însăşi sabia înflăcărată le 
îngăduie nu numai intrarea şi ieşirea, ci şi scoaterea cu îndrăzneală a 
vreunora din cei ajunşi înlăuntru. Dar aceasta nu înseamnă a batjo¬ 
cori nădejdea cea în Hristos şi a socoti de trei ori nefericită-viaţa lor 
admirată de noi ? 209 > 

PALADIE : Aşa se pare. 

CHIRIL: E clar. Căci altfel cum era mai bine pentru dumnezeies¬ 
cul Pavel, să moară şi să fie cu Hristos? (Filip. 3, 14). Căci dacă 
după ce vom ieşi din cele pămînteştF şi vom fi cu Hristos ne vom 
supune duhurilor, s-a făcut deşartă credinţa, după cum s -a. scris. Şi 
oricine va socoti, cred, că e neasemănat mai bine a petrece în trup 
decît a fi cu Hristos. Şi ceea ce e cu mult mai greu de admis, e că 
petrecînd încă în această viaţă, nu sîntem supuşi voilor diavolului, 
ci mai degrabă călcăm peste şerpi şi scorpii şi peste toată puterea 
vrăjmaşului, după cuvîntul Mîntuitorului (Luca 10, 19) ; dar fiind cu 
Hristos, vom fi întru cele fnai rele. Cum mai spune atunci Hristos 
adevărul, cînd zice : «Oife Mele ascultă glasul Meu şi Eu le cunosc pe 
ele şi urmează Mie şi Eu ie dau lor viaţă veşnică şi nu vor pieri în 
veac şi nu le va răpi cineva din mîinile Mele. Tatăl Meu, care Mi 
le-a dat Mie, e mai mare decît toţi, şi nimenea nu le poate răpi din 
mîna Tatălui Meu» ? (Ioan 10, 27—29). I-a înşelat atunci pe vitejii 
credinţei în Hristos şi pe preaînţeleptul Petru, care a scris aşa : «Deci 
şi cei ce suferă din partea altora, după voia Lui, să-şi încredinţeze 
credinciosului Ziditor sufletele lor» (I Petru 4, 19). Dar dacă sufle¬ 
tul încredinţat lui Dumnezeu e constrîns de Satana şi dus şi purtat 
oriunde voieşte după vreme, cum ar fi cugetat credincios Ocrotitorul 


209. Pot face oamenii, mai bine zis vrăjitoarele stăpînite de demoni, ceea ce 
voiesc cu sufletele sfinţilor, care sînt in preajma lui Dumnezeu? N-o pot face 
aceasta nici măoar cu sufletele celor ajunşi în rai, căci porţile acelora sînt pă¬ 
zite de sabia Heruvimilor. In acest caz sîntem mai liberi de demoni, noi cei ce 
sîntem pe pămînt, decît cei ajunşi la fericirea de acolo. 

Iar dacă ar putea face aceasta cu sufletele ajunse în iad, sub stăpînirea lor, 
ştiu acestea viitorul mai bine decît demonii care le au în stăpînire ? Nu au căzut 
ei în groapa întunericului, care nu ştiu nimic ? 

Sfinţilor, Care ia duhul fiecăruia ca un bun preţios în păstrare? Deci, 

e o aiureală şi o nebunie cumplită a socoti că sufletul proorocului a 
fost scos prin neiubitoarele descîntece ale unei muieri spurcate din 
locurile rînduite lui. 

P AL ADIE : Care e atunci explicarea întîmplării de care ne ocu¬ 
pam ? Căci socotesc că aceste lucruri urîte nu treBuie să le privim 
ca simple născociri. 

CHIRIL.: După ce vom înfăţişa înseşi cuvintele Scripturii, vom 
arăta clar cuprinsul lor, reţinînd din toate cu grijă, ceea ce se cuvine. 
Acestea sînt: «Şi Samuil a murit şi l-a plîns pe el întregul Israil. Şi 
l-au îngropat pe el în Armatem, în cetatea lui. * Şi Saul a stîrpit pe 
vrăjitorii (grăitorii din pîntece) şi pe prezicătorii din ţară. Şi s-au 
adunat cei de alt neam şi au venit şi au tăbărît în Sonam. Şi a adunat 
Saul pe toţi bărbaţii din Israil şi au tăbărît în Ghelboe. Şi a văzut Saul 
tabăra celor de alt neam şi s-a înfricoşat şi s-a spăimîntat inima lui 
foarte. Şi a întrebat Saul pe Domnul şi nu i-a răspuns lui Domnul nici 
prin visuri, nici prin arătări, nici prin prooroci. Şi a zis Saul slugilor 
sale: Căutaţi-mi o femeie vrăjitoare (care grăieşte din pîntece) şi 
voi merge la ea şi voi întreba prin ea. Şi au zis slugile lui către el: 
Iată o fămeie vrăjitoare (care grăieşte din pîntece) în Endor. Şi s-a 
acoperit Saul şi a îmbrăcat alte haine şi a plecat el şi doi bărbaţi cu el 
şi au venit la femeie noaptea. Şi a zis ei : Vrăjeşte-mi mie prin grăit ea. 
din pîntece şi adu-mi pe cine îţi voi spune. Şi a zis lui femeia: Iată tu 
ştii cîte a făcut Saul, cum a stîrpit pe cei ce grăiesc din pîntece şi pe 
prezicătorii din ţară şi pentru ce vrei să întinzi cursă sufletului meu 
ca să-l omori pe el? Şi s-a jurat el Saul, zicînd : Viu este Domnul, 
de ţi se va întîmpla ţie vre-un rău din pricina aceasta. Şi a zis feme¬ 
ia lui Saul: Pe cine să-ţi aduc ţie ? Şi a zis : Pe Samuil adu-mi-L 
Şi a văzut femeia pe Samuil şi a strigat cu glas mare. Şi a zis fe¬ 
meia către Saul: Pentru ce m-ai înşelat? Tu eşti Saul. Şi a zis ei 
împăratul: Nu te teme, spune-mi pe cine ai văzut. Şi a zis lui fe¬ 
meia : dumnezei am văzut suindu-se din pămînt. Şi a zis ei: Ce ai 
cunoscut ? Şi a zis lui: Bărbat drept suindu-se din pămînt, îmbră¬ 
cat în haină căptuşită. Şi a cunoscut Saul, că acesta este Samuil şi 
s-a plecat pe faţa lui la pămînt şi s-a închinat lui. Şi a zis Samuil: 
Pentru ce m-ai tulburat ca să mă scol? Şi a zis Saul: Sînt necăjit 
foarte că cei de alt neam dau război asupra mea şi Dumnezeu S-a 
depărtat de la mine şi nu m-a mai ascultat nici prin mîna prooroci¬ 
lor, nici prin visuri. Şi acum te-am chemat pe tine, , să mă înveţi ce 
să fac. Şi a zis Samuil: Pentru ce mă întrebi pe mine ? Domnul s-a 

depărtat de la tine şi a trecut la aproapele tău. A făcut ţie Dom¬ 
nul, precum a grăit prin mine. Şi va rupe Domnul împărăţia ta din 
mina ta şi o va da pe ea aproapelui tău David. Pentru că nu ai as¬ 
cultat de glasul Domnului şi nu ai împlinit, iuţimea mîniei lui asupra 
lui Amalic, de aceea ţi-a făcut Domnul aceasta astăzi. Şi va da 
Domnul pe Israil împreună cu tine în mîinile celor de alt neam şi 
mâine vei cădea tu şi fiii tăi cu tine. Şi tabăra lui Israil o va da 
Domnul îi mîinile celor de alt neam» (I Imp. 28, 3—19). 

Oare mai poţi să te îndoieşti că Saul s-a mistuit osîndit de 
faptele lui ? Căci fiindcă îşi temea slăbiciunea din faţa celor adunaţi 
la război împotriva sa., a voit să afle cele ce vor fi de la Dumnezeu. 
Dar Dumnezeu tăcînd, şi nedescoperind nimic, se porneşte să supere 
pe Cel ce a hotărît să tacă. Astfel vine la femeia care întreba morţii, 
adică la prezicători, sau la cei ce îşi închipuie că ştiu cele viitoare. 
Apoi spune: «Adu-mi-1 pe Samuil», nu pentru că descîntecul sau 
meşteşugul vrăjitorilor poate aduce sufletul sfîntului, ci pentru că 
totdeauna vrăjitorii întrebuinţează astfel de cuvînt. Căci am aflat că 
aceia chemînd pe draci prin' anumite „ cuvinte secrete şi descîntînd 
apa, văd asemănări şi umbre şi formele unora ca într-o oglindă, prin 
aceea că dracii înşişi îşi dau nişte chipuri pentru a aduce chipurile 
celor numiţi. De aceea a spus la început muierea : «Văd dumnezei ri- 
dicîndu-se din pămînt». Apoi : «Şi a văzut femeia pe Samuil». N-a 
fost nici o greutate sa se vadă umbra şi chipul fericitului Samuil cu 
înfăţişarea egală şi asemănătoare, alcătuit prin lucrarea drăcească. 
Iar dacă socoteşte cineva că a fost chemat cu adevărat sufletul proo¬ 
rocului şi crede vorbelor muierii, se cuvine ca odată ce a spus că 
a văzut şi dumnezei urcîndu-se din pămînt, să nu socotească min¬ 
cinoase nici aceste cuvinte ale vrăjitoarei şi să admită cu adevărat 
că sînt şi unii dumnezei de acest fel care se ridică prin practicile 
vrăjitoreşti din pămînt. Dar Dumnezeu Cel după fire e unul şi singur. 

PALADIE: Bine ai spus. Dar va zice, cred, cineva : totuşi a arătat 
cu adevărat cele viitoare, la întrebarea lui Saul. Şi nu puţin cuvînt 
s-a cheltuit, arătîndu-se că nu e adevărul în duhurile necurate. 

CHIRIL: Desigur că nu. Căci sînt nepotrivite şi contrazicătoare 
lumina şi întunericul, Hristos şi Veliar. Dar celor ce II mînie şi-L 
supără, Dumnezeu le descoperă uneori cele viitoare, şi prin cei ce 
nu trebuie, sfinţii îngeri Răcind să sune, pe cît se pare, în mintea 6- 
menească acele pe care cînd le află cei ce s-au hotărît să le întrebe, 
sînt mistuiţi de tot şi primesc prevestirea ca pe un început al mîniei 

şi pedepsei ce atîrnă asupra lor 21 °. In sfinţii prooroci se odihnesc 
şi lor li se împărtăşesc nu numai cele spre durere şi cele pentru 
care cineva se va întrista pînă la lacrimi, ci şi cele ce vor fi unora 
spre veselie şi fericire. Dar necredincioşilor şi blestemaţilor iubitori 
de vrăji, Dumnezeu le descoperă relele ce li se vor întîmpla lor în¬ 
şişi, prinşi în stăpînire de demoni 2U . 

PALADIE ; Şi care e dovada acestor^ şi de unde o putem avea? 

CHIRIL: Din Sfintele Scripturi. Căci cele ce li s-au întîmplat 
celor vechi ne sînt chip (tip) şi mijloc de învăţătură nouă. Sau oare 
nu ştii că Valac al lui Sepfor, stăpînitorul moabiţilor şi madianiţilor, 
tremurînd de mulţimea de neînvins şi de neînfrînt a lui Israil şi fiind 
încredinţat că va pieri împreună cu celelalte neamuri, l-a plătit 
pe Valaam, zicînd : «Vino de blestemă mie pe Israil». Dar după ce 
au venit solii, acesta le-a zis : «Rămlneţi aici peste noapte şi vă voi 
răspunde vouă ceea ce va grăi Domnul către mine» (Num. 22, 6—8). 
Şi căutînd să aibă visuri reci (rău voitoare) şi drăceşti şi aşteptînd 
cele ce aveau să-i vină din descîntec şi meşteşug vrăjitoresc, el spu¬ 
ne că i-a grăit lui Domnul. Căci se prefăcea că cheamă pe Dumnezeu. 
Dar deşi Sfînta Scriptură se foloseşte de cuvintele obişnuite vrăji¬ 
torilor, nu socotim că am judeca drept spunînd că Dumnezeu, Cel 
prin fire şi adevărat, pune în sufletele celor întinaţi adevărul din 
iubire şi grăieşte unui spurcat vrăjitor şi închinător la idoli. Totuşi 
zice: «A venit Dumnezeu la Valaam şi i-a zis lui: Ce vor oamenii 
aceştia de la tine ?» (Num. 22, 8). Iar după ce acela a arătat pricina 
venirii: «a zis Dumnezeu către Valaam: nu vei merge cu ei, nici 
nu vei blestema poporul. Căci e binecuvîntat» (Num. 22, 12). Vezi 
limpede cum fericitul înger îndeamnă, ca din partea lui Dumnezeu, 
pe vrăjitorul înşelător şi grăitor de lucruri deşarte, să nu încerce să 
blesteme pe cel binecuvîntat de Dumnezeu, nici să opună hotărîri- 


210. Cînd Dumnezeu comunică unora prevestirea pieirii lor, o face şi prin 
demonii care de ebicei nu cunosc de la ei viitorul. Mai bine zis. Dumnezeu face 
să răsune această prevestire în mintea celor în cauză prin sfinţii îngeri, dar lor le 
dă impresia că li se face prin demoni, pentru a vedea de fapt începutul părăsirii 
lor de către mînia lui Dumnezeu în stăpînirea demonilor. S-ar afla deci în lucra¬ 
re atît sfinţii îngeri în mod nevăzut, cît şi demonii, oarecum printr-o halucinaţie 
de formă văzută. In timp ce li se vesteşte în mod nevăzut prin înger pieirea, în¬ 
cep să experieze începutul împresurării lor printr-o halucinaţie de formă oarecum 
văzută de către demoni. Propriu-zis nu mînia lui Dumnezeu le va produce pieirea 
şi îi va preda demonilor, ci ei înşişi îşi vor produce pieirea şi se vor preda de¬ 
monilor prin despărţirea de Dumnezeu, ca o prevestire din partea lui Dumnezeu 
ce. a început să nu mai fie trăit de ei, ca un glas al îngerilor ce răsună ca zvonul 
unei ariergarde a lui Dumnezeu, ce se simte tot mai departe. 

" 211. Celor ce s-au despărţit de Dumnezeu şi s-au apropiat de demoni, li se 
descoperă în mod direct în starea lor demonizată nefericirea ce-i aşteaptă. Dar 
întrucît nu .sint despărţiţi de demoni, comunicarea li se descoperă prin demoni. 

lor dumnezeieşti născocirile relelor planuri omeneşti. Şi aceasta nu. 
pentru că blestemul lui ar putea să vatăme, ci pentru că cel ce s-a 
prins nebuneşte de o astfel de nădejde să afle limpede şi vădit şi 
prin el că Israil nu poate fi bituit niciodată de moabiţi şi madianiţi, 
deoarece Dumnezeu e Cel ce ocroteşte şi luptă şi înconjoară cu bună- 
voirea Lui pe poporul credincios Lui şi binecuvîntat. 

Acestea le-a spus dumnezeiescul înger şi a poruncit să le facă. 
Dar fiindcă vrăjitorul era ispitit cu făgăduieli de daruri să meargă, 
şi se gindea că va putea să facă aceasta, fericitul înger l-a lăsat să 
meargă. Dar i s-a arătat la mijlocul drumului cu sabia fulgerătoare, 
învăţîndu-1 limpede că de va vrea şă blesteme pe cei bipecuvîntaţi, 
războiul îi va fi faţă de Dumnezeu şi faţă de îngeri. Iar după ce a 
ajuns la madianit şi a ridicat jertfelnicul şi a poruncit să se aducă 
jertfe, a devenit îndată prooroc, dar nu cel obişnuit şi mincinos, ci 
prin puterea dumnezeiască şi negrăită a fost prefăcut, fără să nă- 
dăjduiască, în contrariul. Căci n-a mai blesteihat, ci mai vîrtos a bi- 
necuvîntat pe Israil şi l-a lovit pe Valac cu supărări amare. Căci s-a 
scris : «S-a mîniat Valac şi frîngîndu-şi miinile, a zis către Valaam : 
Te-am chemat să blestemi pe duşmanul meu şi iată, binecuvintînd l-ai 
binecuvîntat pe el a treia oară. Şi a zis Valaam către Valac: Au nu. 
şi solilor tăi, pe care i-ai trimis la mine, am grăit, zicînd : Chiar de-mi 
va da Valac casa lui plină de argint şi de aur, nu voi putea să calc 
cuvîntul, Domnului şi să-l fac pe el bun sau rău de la mine însumi. 
Ci ce-mi va spune Dumnezeu, acestea voi grăi» (Num. 24, 10—13). 

E obiceiul proorocilor mincinoşi să se folosească de cuvinte în¬ 
şelătoare, prefăcîndu-se că le vor spune, fără îndoială, adevărul ce¬ 
lor ce vin să-i întrebe. 

înţelege deci că grăirea adevărului, e străină de meşteşugul desc¬ 
ântătorului şi vrăjitorului. Adevărul e adaus uneori de la Dum¬ 
nezeu pentru ca- să doboare cu putere sufletele celor vrednici, de 
osîndă, prin prevestirea celor ce vor fi. 

PALADIE : Sînt încredinţat de aceasta. 

CHIRIL: Că Dumnezeu urăşte şi surpă vrăjile şi grăirile deşar¬ 
te, e clar din ceea ce spune El însuşi : «Eu sînt Domnul Dumnezeu». 
Şi după acestea : «Cine altul va risipi semnele celor grăitori din pîn- 
tec£ şi prezicerile din inimă ? Cine întoarce pe cei înţelepţi la cele 
dinapoi şi înebuneşte sfatul lor şi întăreşte cuvintele Fiului Său şi 
adevereşte sfatul• îngerilor Lui ?» (Isaia 44, 24—25). Căci pe de' o 
parte arată prezicerile din inimă mincinoase şi veştejite, iar pe de 
alta întăreşte tot cuvîntul Fiului Său, adică al lui Hristos, şi sfatul în¬ 
gerilor Săi, adică cele ce le grăiesc propovăduitorii credinţei în El, le 

arată pe acestea pline de adevăr, dînd mărturie pentru ele prin semne 

şi minuni şi prin celelalte lucrări ale Duhului. Şi a zis iarăşi undeva, 
mustrînd faptele lor osîndite de legea lui Dumnezeu : «Stai, aşadar, 
în descîntecele tale şi în multele tale farmece, pe care le-ai în¬ 
văţat din tinereţea ta, de-ţi vor putea ti de folos. Ostenit-ai în sta¬ 
turile tale. Să stea dar şi să te mîntuiascâ pe tine cititorii din stelele 
cerului, cei ce privesc stelele să-ţi vestească ţie ce are să vină a- 
supra ta» (Isaia 47, 12—13). Vezi, aşadar, că Dumnezeu vădeşte bles¬ 
temata ta prezicere din stele ca vrednică de rîs şi cu totul nefolo¬ 
sitoare. Iar că numai Lui singur Ii aparţine adevărul şi puterea de-a 
spune cuvinte neînşelătoare despre cele ce le aşteptăm în viitor, 
auzi-L iarăşi zi'cînd prin 1 glasul lui Isaia : «Aduceţi-vă aminte de a- 
cestca şi suspinaţi. Pocăiţi-vă cei ce aţi rătăcit, întoarceţi-vă cu inir 
ma şi vă aduceţi aminte de cele de mai înainte ale veacului. Că Eu 
sînt Domnul Dumnezeu şi nu este altul afară de Mine, Care vestesc 
cele din urmă înainte de a se face ele şi îndată s-au sâvîrşit. Şi a 
zis : Tot sfatul Meu va sta şi cîte voiesc le voi face » (Isaia 36, 8—9). 

Deci numai lui Dumnezeu Cel mai presus de toate Ii vom recu¬ 
noaşte puterea de-a străvedea limpede şi de-a prezice fără greşeală 
cele viitoare. Iar cele de la alţii, care avînd mintea coruptă, grăiesc 
din inima lor, după cum s-a scris, şi fac din minciună pricină de cîş- 
tig, bănuiesc, sînt flecăreli şi poveşti băbeşti, caraghioslîcuri şi în¬ 
şelătorii. 

PALADIE ; E adevărat. Aşa este şi nu altfel. 

CHIRIL : Să ne reţinem deci de la acestea şi părăsind calea cea 
sucită, să păşim pe cea dreaptă, strîns lipiţi numai de Dumnezeu şi 
recunoscînd adevărul cuvintelor sfinţilor 211b . 

PALADIE : Foarte bine spui. 

CHIRIL : Dar oare pe lîngă acestea, nu vom socoti vrednică 

211b. Numai Dumnezeu prezice cu adevărat cele'viitoare, pentru că in cali¬ 
tate de Creator mai presus de natură, poate să ştie ce este implicat în ea, sau 
poate uneori să* o conducă precum voieşte, sau poate prevedea felul cum se va miş¬ 
ca voia omenească, pe cînd oamenii nu pot nici una din acestea. Cînd se dau ca pre¬ 
zicători de la ei înşişi, sînt prooroci mincinoşi. Numai Dumnezeu poate comunica 
unor oameni viitorul, făcîndu-i prooroci adevăraţi. Dar pentru a primi calitatea 
aceasta de la Dumnezeu, se cere o deosebită sensibilitate, cîştigată prin post şi 
rugăciune, printr-o subţiere sau curăţire duhovnicească a puterilor sale de per¬ 
cepţie. E C ^pt că sînt şi oameni de o sensibilitate bolnăvicioasă, ce se accentuia- 
ză prin pa'timi de ordin spiritual (forme de tot felul ale mîndriei). Acestea intră 
în domeniul unei parapsihologii bolnăvicioase. In aceste cazuri e greu de distins 
între pretenţia lor de-a cunoaşte viitorul şi sugestiile duhurilor rele. Au şi ei o 
anumită putere de sesizare a stărilor sufleteşti ale altora. Dar exagerează ştiinţa 
ce le vine din aceasta. Ei sînt prooroci mincinoşi. Pretenţia lor de-a prevedea vi¬ 
itorul îndepărtat şi general se dovedeşte mincinoasă prin neîmplinirea celor pre- 

de osîndă şi parte a necredinţei păgîneşti şi dorinţa de-a se curăţi 
prin foc şi apă şi prin alte moduri de acestea ? 

PALADIE : Cum de nu ? Căci legea dumnezeiască a spus limpe¬ 
de : «Să nu se afle pentru tine vreunul care să cureţe pe fiul sau pe 
fiica sa prin ioc» (Deut. 18, 10). 

CHIRII: Foarte bine ne-a spus legea aceasta şi ne-a oprit să o 
facem. Pentru că lucrul acesta e plin de deşertăciune şi lipsit de orice 
raţiune bună şi înţeleaptă. Căci oare ne va putea aduce vreun fo¬ 
los firea focului ? Sau cum ar putea izbăvi faclele purtate în cerc 
pe Cel care a păcătuit ? Puterea focului topeşte pata aramei sau a 
altei materii de felul acesta. Dar în ce mod va şterge necurăţia min¬ 
ţii sau a sufletului ? De ce nu sînt acestea lucruri vrednice de rîs şi 
nişte născociri de gînduri uşuratice ? 212 . 

PALADIE ; Chiar aşa e. 

CHIRIL : Aş spune bucuros cărturarilor Elini, care s-au făcut năs- 
i.'ociforii acestor obiceiuri urîte şi le-au predat altora: Cum puteţi 
o, lăudaţilor şi înţelepţilor, să chinuiţi în iad pe acel Tityos, de care 
spuneţi că a răsărit din pămînt, înconjurîndu-1 cu vulturi care se 
ospătează din ficatul lui, pentru că admirînd o înfăţişare de femeie, 
s-a îmbolnăvit de poftă ? Sau să atîrnaţi de Tantail o piatră şi să po¬ 
vestiţi tinerilor că trebuie să plătească pedeapsa unei limbi neînfrî- 
nate ? Sau să legaţi pe Ixion de spiţele mari şi mişcătoare ale unei 
roţi şi să spuneţi că suferă o pedeapsă care nu displace zeilor născuţi 
din rătăcirea voastră ? Iar pe voi şi pe alţii să vă izbăviţi, cum vă 
închipuiţi, prin foc şi prin crengi (care îl alimentau), de viciile cele 
mai cumplite şi mai urîte de care sînteţi* stăpîniţi şi să vă dăruiţi ast¬ 
fel spălarea chiar de crimele cele mai vrednice de osîndă ? Spune- 
ti-mi, oare pe Tityos şi pe cei mai sus pomeniţi, îi supuneţi la o pe¬ 
deapsă aspră şi fără sfîrşit, pentru că le-a lipsit focul ? Iar cel care 
a furat, după voi, focul şi l-a adus oamenilor, adică Prometeu, 
dacă a fost anume el acela, care a cunoscut întrebuinţarea focului 
înainte de alţii, cum spun miturile voastre .că e legat cu lanţuri ce nu 


212. Poate in aceste practici păgîneşti trebuie găsită originea purgatorului. 
!n ideea purificării prin foc se ascunde credinţa în cine ştie ce putere curăţitoare 
misterioasă a focului, care se încadrează în concepţia panteistă. Ea nesocoteşte 
deosebirea între spiritul liber al omului şi materia trupului, care poate fi spălată 
exterior. Omul nou se curăţă de păcate prin schimbarea liberă a modului de via¬ 
ţa, cerind continuu şi ajutorul lui Dumnezeu. Aceasta în cursul vieţii pămînteşti. 
Iar în viaţa viitoare, prin valurile de dragoste ce vin asupra lui şi-l pătrund din 
partea lui Dumnezeu şi a celor ce se roagă pentru el. Numai acestea pot scoate 
din tocirea sufletească reprezentată de păcate. Cu alte cuvinte, numai Dumnezeu 
poate ierta şi curăţi sufletele de păcate, făcînd aceasta pentru Hristos şi pentru 
rugăciunile altora. 

pot fi rupte şi vulturii cu unghii încovoiate vin în zbor şi îl chinu¬ 
iesc înfricoşător şi sălbatec ca şi pe Tityos ? De ce nu daţi curăţi¬ 
rea prin foc şi acestora ? Şi dacă unii dintre voi s-au întinat cu fi¬ 
icele sau femeile altora,' făcînd cele neîngăduite, s-au izbăvit de vi¬ 
nă prin foc de greşealele lor şi de pîrile din afară. De ce, în vreme 
ce împotriva altora se pun în mişcare tribunalele şi pîrile şi aspri¬ 
mea pedepselor, voi înşivă trăind, fără grijă, viaţa cea mai urîtă şi 
spurcată, socotiţi că după ce aţi foşt amăgiţi cu nepăsare de plă¬ 
ceri urîte, luînd ca slujitori ai acestora pe cei mai vrednici de osîn- 
dă dintre toţi, care deodată cu chipul părăsind şi cuvîntul bărbătesc, 
îşi coboară trupurile şi cugetele la moravurile şi purtările femeilor? 
în ce mod se va mai curăţi unul ca acesta ? Cum, avînd o astfel de 
cugetare, faceţi lucruri ca acestea ? Crun i se pare cuiva că miroase 
bine chiar dacă e acoperit de noroi, socotind cu mintea că arată cît 
se poate de bine ? 

PALADIE : Bine zici. Sînt de părerea ta, care spui adevărul. 

CHIRIL: Dar lăsînd nebunia acestora şi nemaivorbind de mij¬ 
loacele curăţirii, mă întorc iarăşi la tema noastră. Să spun acum şi 
aceea ca, uşor poate vedea cineva că închinătorii dracilor au îmbră¬ 
ţişat o viaţă du totul nebunească' şi prostească şi n-au înţeles modul 
curăţirii, precum n-au pătruns nici ce este cu adevărat spurcăciunea 
şi întinăciunea. N-au înţeles că preacurviile şi patimile încă mai 
sălbatice decît acestea, împreunările între bărbaţi şi uciderile, bîr- 
firile şi pizmele, prezicerile mincinoase şi vicleşugurile, înşelăciu¬ 
nea şi jurămîntul mincinos, sînt pete şi necurăţii care murdăresc su¬ 
fletul şi trupul şi sînt foarte greu de spălat. Pentru că pe acestea nu le 
pot şterge nici focul, nici izvoare întregi de ape 212 b . 

Deci, neîngrijindu-se, cred, nici măcar să ştie că acestea murdă¬ 
resc sufletul şi umplu mintea de miros urît, se feresc de trupurile 
morţilor şi se scîrbesc de tot ce e mort, necinstind legile firii. Ba şi 

212 b. Se continuă respingerea ideii că sufletul poate fi curăţit sau spălat 
prin apă ca un obiect material. Dacă iertarea de călcarea i legilor date de conducă¬ 
torii statelor o dau acei conducători, aşa călcarea legilor date de Dumnezeu o dă 
Dumnezeu. Mai precis, legile omeneşti cînd slnt date spre folosul obştei omeneşti, 
în cazul că sînt călcate, se iartă de obştea semenilor, dacă cei ce au greşit se în¬ 
dreaptă. Iar legile date de Dumnezeu nu fac decît să întărească, cu autoritatea 
Lui, legile omeneşti, cînd sînt date spre folosul obştesc şi să înalţe cerinţele adre¬ 
sate oamenilor pentru a face şi mai conform cu ele şi în stare să împlinească si 
voia Lui, tot în folosul obştii şi al lor propriu. De aceea iertarea celor ce le calcă" 
trebuie să le vină din partea lui Dumnezeu, dar şi din partea oamenilor, mai bine 
zis din partea lui Dumnezeu Care ţine seamă de rugăciunile oamenilor, care cu¬ 
prind în ele şi iertarea lor. Dar atunci nu stihiile materiale iartă şi curăţă con¬ 
ştiinţa omului, ci dragostea lui Dumnezeu Cel conştient şi iubitor şi conştiinţele 
semenilor. 

mîncărurile care voiesc ei le dispreţuiesc, cu înţelepciune, după pă¬ 
rerea lor, şi dacă li s-ar întîmpla să se atingă de ele fără voie, îndată 
se depărtează şi aleargă la curăţirea prin foc şi apă, socotind că 

ajunge să se ţină departe de acestea ca să fie sfinţi şi curaţi. Atît 

de mult sînt ştăpîniţi de această părere, incit sînt ca nişte ieşiţi din 
minţi. Acestora cu drept cuvînt li se poate ;zice : « Vai vouă, neînti¬ 
naţilor şi lipsiţilor de minte, că strecuraţi ţînţarul şi înghiţiţi că¬ 
mila» (Matei 23, 24). Nedînd nici o atenţie la ceea ce întinează cu 

adevărat, se înfricoşează de prisos de cele de la care nu suferă cine¬ 
va nici o vătămare. Astfel dacă vreunul dintre ei se apropie de vreo 
criptă şi se coboară în mormintele celor morţi, îşi leapădă haina, 
îşi rade capul şi îşi tunde părul, socotindu-1 întinat. Dar legea ne-a 
învăţat să ne depărtăm şi să ne ferim de acestea. Căci a zis : «Să 
nu vă curăţiţi, să nu vă radeţi între ochi, din pricina mortului» 
(Deut. 14, 1). 

Cei aleşi ai Elinilor plăsmuiesc în acest înţeles un zeu, Apo- 
lon, pe care. îl numesc şi Foebus, adică, curat şi neîntinat. El este 
zic, unul şi acelaşi cu soarele. Deci a face sau a se face cineva ca 
Foebus înseamnă, după obiceiul Elinilor, a curaţi şi a se curaţi, po¬ 
trivit cu părerea lor amintită despre curăţire şi cu legile lor. Legea 
dumnezeiască ne opreşte însă de la practici atît de ruşinoase şi de 
urîte. Căci nu se cade a socoti prilej de întinare a sufletului moar¬ 
tea trupurilor, sau a crede că vederea mortului întipăreşte vreo pa¬ 
tă pe inimile privitorilor şi că se cuvine a se tăia părul din pricina 
aceasta. Acesta e un lucru neserios şi o părere vrednică de dispreţ. 
Bine zice legea : «Să nu vă curăţiţi» Căci o astfel de curăţire nu fo¬ 
loseşte sufletului, ci mai mult îl vatămă şi îl lipseşte de cunoştinţa 
căii celei mai folositoare şi de la căutarea a ceea ce trebuieşte. Să 
cugetăm aşa : legile omeneşti sînt date de cei ce stăpînesc pe pă- 
mînt, poruncind şi oprind, tuturor cele ce trebuie făcute sau nu... Şi 
nu ar putea scăpa cineva de pedepse pentru călcări, dacă nu ar 
îngădui bunătatea împăratului să i se ierte. La fel, cel ce a nesoco¬ 
tit legile dumnezeieşti nu se poate face curat, dacă nu i se dăru¬ 
ieşte - aceasta prin bunăvoinţa dumnezeiască. Dar dacă am călca le¬ 
gile focului sau apei şi păcatul s-ar face faţă de ele, apr ar fi cea 
care spală vina şi focul cel ce ar topi pata, avînd puterea să ierte 
greşealele .celor ce ar voi. 

Dar dacă spune adevărul cel ce zice : « Ţie unuia am greşit, şi 
rău înaintea Ta am făcut» (Ps. 50, 6) — căci unul e legiuitorul şi ju¬ 
decătorul — cei ce părăsesc pe Domnul pedepsei şi al iertării, se ros¬ 
togolesc în născociri băbeşti, atribuind focului şi apei puterea de a-i 

curăţi pe ei de vini 213_214 . Fugi, omule, de o astfel de nebunie, apropie- 
te numai de Dumnezeu Cel după fire şi-L vei auzi îndată zicînd : «Eu 
sînt Cel ce şterg fărădelegile tale faţă de Mine, şi nu-mi voi aduce 
aminte» (Isaia 43, 25). Aceasta e curăţirea adevărată; aceasta, stră¬ 
lucirea duhovnicească. Căci noi ne-am spălat, cîştigînd prin cre¬ 
dinţa în Hristos iertarea' păcatelor,' sfinţindu-ne în baia renaşterii şi 
îmbogăţindu-ne cu harul dumnezeiesc al Duhului dumnezeiesc, care 
asemenea unui foc mistuie întinăciunea ca pe o grămadă de gunoi 
aşezată pe cugetele noastre. De aceea, pe drept cuvînt spune de 
Dumnezeu insuflata Scriptură, că am fost botezaţi cu Duh Sfint şi 
cu foc 215 . 

PALAD1E : Vom socoti' deci şi rătăcirea aceasta făcînd parte din 
slujirea la idoli 216 ' 217 . - 

CHIRIL : Fără îndoială. Căci e un lucru plin de toată necredinţa. 
Dar în rînd cu acestea trebuie numărată, după cuviinţă, şi socotinţa 
că lucrurile omeneşti sînt guvernate de înrîuririle altora şi că 
puterea peste faptele noastre nu ni s-a dat nouă, ci celor pe care 
au voit să le plăsmuiască născocitorii. Dar acestea sînt nişte dogme 
atît de absurde. Căci punînd cîrmuitoare peste viaţa noastră Fatali¬ 
tatea, Soarta şi Naşterea, spun că nici untul din noi nu e^voitorul şi 
stăpînul celor ce trebuie făcute, ci este adus ca de un lanţ constrîn- 
gător spre ceea ce convine celor ce ne stăpînesc. 

Dar ce ar putea fi mai neraţional ca aceasta ? Ce vătămare mai 
mare a putut aduce Satana neamului omenesc, decît să-l facă să cu¬ 
gete şi să judece aşa ? Dacă-i aşa, cum ar mai putea plănui omul 

213—214. Strălucirea sufletului nu e dată de lucrarea focului ce topeşte petele 
materiale, sau a apei care le spală, ci este o strălucire duhovnicească ce-i vine 
dirt* simţirea că este iertat de conştiinţa dumnezeiască şi de conştiinţele umane şi 
din relaţia de iubire pe care acelea au restabilit-o cu conştiinţa care a păcătuit. 

215. Iertarea şi curăţirea de păcate ne vine prin unirea cu Hristos Cel ce 
a luat firea noastră curăţită de păcat şi S-a adus jertfă, dîndu-ne puterea depăşi¬ 
rii oricărui egoism. Sîntem curăţiţi unindu-ne prin Dujiul Sfint comunicat nouă 
din Hristos, a cărui umanitate a sfinţit-o de la zămislire. Acesta e focul spiritual 
care, cnit cu apa Botezului, ne curăţeşte. Căci e focul dragostei dintre Tatăl şi 
Fiul, care umple şi umanitatea lui Hristos de dragostea cea mai curată pentru Ta¬ 
tăl şi care n. se comunică şi nouă. Focul acestei iubiri ne curăţă cugetul de orice 
gînduri opuse lui Dumnezeu şi binelui. Starea de curăţie reprezintă întîlnirea din¬ 
tre dragostea lui Dumnezeu şi lată de noi şi dragostea noastră faţă de El, ca Cel 
ce ne atrage numai spre cele înalte şi curate. 

216—217. A crede că locul material şi apa materială curăţă sufletul inscamnă, fie 
a socoti focul şi apa ca avînd o putere spirituală, fie a socoti sufletul ca avînd 
o esenţă materială. Dar aceasta e una cu idolatria care identifică lumea cu divi¬ 
nitatea. 

cele bune şi merge spre ele de bună voie ? Iar căzînd 'în cele rele şi 
cugetînd cele ce nu trebuie, cum s-ar mai învinovăţi pe sine 218 * 219 şi to- 
pindu-se de tristele, s-ar întoarce să cugete şi să facă cele bune ? 
Căci precum cei ce voiesc să străbată şi să treacă marea, e necesar 
să fie împinşi de vîntul din spatele corăbiei şi să fie siliţi spre ceea 
ce vrea vîntul, aşa, desigur, şi noi trebuie să ne lăsăm duşi spre 
ceea ce vrea să ne conducă Soarta şi vînturile Fatalităţii, cărora, du¬ 
pă ei, nu ne putem împotrivi. Sau nu socoteşti şi tu că e drept ceea 
ce am spus ? 

PALADIE : C.um de nu ? 

CHIRIL : Deci, e o nebunie a mai încununa pe cel bun şi cuviin¬ 
cios cu laude şi a-1 învrednici de cinste, iar pe cel rău şi necumpătat 
al osîndi şi dispreţui. 

PALADIE : Pe ce temei o spui aceasta ? 

CHIRIL : Pentru că Naşterea şi Soarta ii copleşesc pe ei şi poar¬ 
tă în amîndouă direcţiile de trei ori nefericitul neam omenesc pe pă- 
minat 22 °. Nimic din ale noastre nu e de bună voie. Sau oare nu ceea 
ce obişnuieşte şi poate să mişte e pricina pentru care se mişcă cele 
mişcate de aceea ? 221 . 

PALADIE : Recunosc. 

CHIRIL : Treci aşadar, cu aceleaşi judecăţi la lucrurile omeneşti 
şi măsoară cele ale noastre, ca să înţelegi biiie cele în, care ne aflăm 
dacă nu prin pornirile noastre de bunăvoie mergem şi ne grăbim spre 
aceasta sau spre aceea, ci sîntem ţinuţi şi supuşi sub jugul altora, 
care pot să ducă şi să poarte cele ale noastre spre ceea ce voiesc 
acelea. In acest caz dacă cugetăm drept, nu ne vom mai atribui nouă 
nimic, ci vom atribui mai degrabă lor cele ce 'obişnuiesc să ne cîr- 
muiască spre cele voite de ele. Şi atunci, precum cel drept va fi lip¬ 
sit de orice laudă, aşa şi cel nedrept n-ar trebui să sufere vreo pe¬ 
deapsă şi ar trebui scutit de trebuinţa de-a fi chinuit. 


218—219. Satana inspiră omului gîndul că nu e liber, ca să se lase dus de toate 
patimile, socotite ca mişcări ale firii de sub care omul nu se poate ridica. 

220. îl poartă spre bine şi spre rău,' fără voia lui şi fără merit pentru bine şi 
pe nedrept pedepsită pentru rău. Este o omenire cu adevărat nefericită, căci trebuie 
sS se _ revolte de răutatea de care nu e vinovat, iar bine făcut fără voie nu poate 
mîngîia nici pe cel ce-1 face, nici pe cel căruia i se face. Căci nu e făcut din iu¬ 
bire. Şi atunci mai e simţit ca bine ? In ce constă acest bine ? 

221. Mişcarea du e de la sine, ci există o ultimă cauză a ei. 

PALADIE : Foarte drept cugeti. 

CHIRIL : In deşert admiră, aşadar, născocitorii acestor dogme pe 
Solon din Atena, pe Dracon şi Licurg, ca pe nişte alcătuitori ai unor 
învăţături prea frumoase şi ca pe cei ce au iscodit cele mai bune legi 
la Elini. Care e folosul de la acestea, dacă nimic nu atîrnă de noi, 
ci faptele noastre sînt cîrmuite de alţii ? Cel ce nu cunoaşte legile, 
va fi egal şi la fel cu cei ce le curiosc, dacă nu le e dat celor ce vo- 
iesc să facă liber cele ce voiesc. Ba socotesc că alcătuitorii legilor 
au fost cei mai nedrepţi oameni, măcar că şi-au dobîndit cel mai mare 
renume de drept. Căci au legiuit că cei nepăsători trebuie să fie 
chinuiţi şi să sufere cele mai aspre pedepse pentru călcarea legilor 222 . 
Dar pentru cei tineri au dat nişte norme şi moduri de educaţie vred¬ 
nice de toată lauda. Făcînd aceasta, sau au cugetat că depinde de 
noi înşine să voim a vieţui cuviincios, sau nu ştiu ce au gîndit. Cineva 
ar putea spune, cred : bine a legiuit, Solon, celor de atunci. Dar tre¬ 
buia să îndupleci Fatalitatea să îngăduie celor cărora s-au dat legile, 
să cugete şi să facă cele ce le voiesc ei. Insă ai legiuit, fără să o 
îndupleci. Poate ai rîs şi tu de mitul acesta şi ne-ai ştiut stăpini ai 
celor ce trebuie făcute, iar Soarta nedreaptă şi oarbă a lucrurilor ome¬ 
neşti ai alungat-o. Altfel nu ai fi cugetat că cetăţean bun şi drept 
trebuie socotit cel ce respectă şi păzeşte legile şi şi-a cîştigat renu- 
mele celei mai înalte onestităţi, iar netrebnic şi numărat între cei mai 
răi, cel ce n-a dat nici un respect legilor care sfătuiesc umblarea pe 
calea dreaptă. 

PALADIE : Foarte bine şi frumos ai grăit. 

CHIRIL : Deci, oare nu vom zice că învăţăturile şi sfaturile edu¬ 
cative şi îndemnurile la virtute, pe care le dau părinţii fiilor şi în¬ 
văţătorii ucenicilor, sînt deşerte, dacă nu străbatem calea pe care o 
voim, ci o cărare a vieţii pe care nu o voim ? 

PALADIE : E drept cuvîntul e foarte convingător. 

CHIRIL ; Că această părere a lor e plină de toată impietatea, 
vei şti şi din aceasta. Dezbrăcînd pe Dumnezeu, cîrmaciul şi supra¬ 
veghetorul tuturor, de slava Lui, şi mergînd pînă la atîta îndrăznea- 

222. Legile sînt de prisos dacă totul e cîrmuit de o fatalitate de sub care nu 
poate scăpa omul prin vreo libertate a lui. Chiar dacă ar fi socotite ca nişte inter¬ 
pretări ale legitărţii naturale, ele ar fi de prisos, căci omul nu poate fi ajutat de 
acele legi ca să iasă de sub acea legitate. De ce ar mai trebui atunci să fie pe¬ 
depsiţi cei ce calcă legile ? Deci conducătorii ce dau legi, admitînd pe de altă 
parte o legitate fatală sau se contrazic ei înşişi, sau nu cred serios în afirmarea 
lor despre acea legitate. E ceea ce spune Sf. Chirii în continuare. 

lă, că-L lipsesc cu totul de măririle proprii Lui, trec, prin teoria lor, 
stăpînirea peste lucrurile noastre acelora ce le vin în minte, cu toate 
că văd că toată zidirea' e dusă spre cele ale ei prin mişcări nelipsite 
de .o conducere 223 . Căci ce nu se săvîrşeşte’ în ordine din cele ce se 
petrec în zidire? Care dintre lucruri nu-şi păstrează rînduiala sa si 
nu vesteşte pe Creatorul şi susţinătorul ordinei ? Care lucru nu spune 
că e supus legilor şi e cîrmuit de voia Celui ce poate să stăpînească 
toate, adică a lui Dumnezeu 224 . Astfel şi dumnezeiescul Pavel zice : 
«Cele nevăzute ale Lui se văd, de la zidirea lumii, din făpturi fiind 
cunoscute, veşnica Lui putere şi Dumnezeire, ca să fie ei fără cuvint 
de apărare. Pentru că cunoscînd pe Dumnezeu, nu L-au mărit ca pe 
Dumnezeu, ci s-au făcut deşerţi şi s-a întunecat inima lor neînţelegă¬ 
toare ; z icînd că sînt înţelepţi, s-au făcut nebuni» (Rom. 1, 20—22). 
Cum nu s-au făcut nebuni îndemnîndu-se pe ei înşişi şi pe alţii să 
cugete altceva decît ceea ce e drept ? Şi ar putea zice cineva : pentru 
ce vă legănaţi în astfel de gînduri, cînd mitul acesta nu e plăcut nici 
poeţilor voştri ? Căci şi^ ei au socotit că e apostazie hotărîrea celor 
ce trebuie făcute nu altora, ti nouă înşine. Astfel Homer, în poeziile 
lui, spune că preadesăvîrşitul şi preaînaltul vostru Jupiter a zis către 
ceilalţi demoni despre preacurvia lui Egist şi despre pedeapsa lui pen¬ 
tru aceasta : 

, «O vai, cum ne Învinovăţesc (oamenii) muritorii, 

£âci de ia noi pic că sint relele ; dar ei • 

Şuieră din pricina patimilor lor mai presus de soartă». 

Pentru ce, zice, învinovăţesc unii pe zei. ca avînd de la ei relele 
şi nu-şi strigă mai degrabă păcatul lor, odată ce acela îi aruncă în 
nenorociri şi în cele ce sînt mai presus de soartă şi de fatalitate, 
adică de ceea ce e hotărît de fatalitate. Aşadar, dacă se hotărăşte 

223. Toată silinţa părinţilor de-a creşte pe copii, toate eforturile ce le dau 
oamenii cu mai multă experienţă altora, toată educaţia tinerilor, sînt de prisos, 
dacă toată viaţa oamenilor e purtată de o legitate fatală. Dar însăşi practica edu¬ 
caţiei şi obiceiul sfătuirii practicat între oameni, arată că firea şi experienţa lor 
nu cunoaşte o astfel de fatalitate, construită de o teorie contrară realităţii trăite. 

Iar dacă această experienţă arată că omul îşi poate conduce viaţa şi poate 
face uz de lucruri în mare parte prin voia sa, e consecvent să cugetăm că există 
şi lumea întreagă e supusă unei voinţe conducătoare superioare ei. 

.224. Dacă toate se săvîfşesc în lume după o rînduială, dar aceasta nu-şi are 
ultimul temei în ea însăşi şi în cadrul ei îşi poate face loc şi libertatea omului, 
atunci această rînduială îşi are temeiul într-o voie liberă mai presus de totalitatea 
ei şi în ea se poate manifesta şi acea libertate. 

cineva să vieţuiască drept şi să-şi facă petrecerea în această viată 
atotchibzuită şi atotcuviincioasă, va înainta drept şi va trece peste 
cele dureroase, avînd ca rod al voinţei drepte şi statornice, scăparea 
de rele. Şi cuvîntul e drept. Căci depinde de noi înşine să privim 
spre amîndouă, spre bine şi spre contrariul. Şi cei ce îşi însuşesc 
ceea ce e prin fire lăudat şi cărarea spre dreptate, vor ajunge la bi¬ 
nele virtuţii. Iar cei ce se abat spre contrariul şi aleg fărădelegea în 
locul celor bune, corupîndu-şi ei înşişi viaţa lor, vor fi vădiţi ca vîn- 
zători şi nimicitori ai capului lor. 

Că stă în puterea noastră, înşine să privim spre amîndouă, cum 
am spus adineaori, şi căzînd în plăceri, ne-am abătut de la urmărirea 
folosului nostru, se poate vedea limpede din ceea ce spune' un alt poet 
al lor, Euripide. Acesta aduce pe scenă o bolnavă de o poftă neînfrî-r 
nată, apoi nu ştiu cum o arată filosofînd şi zicînd : 

(Din: tlpolit încununat»). 

Pragul ţării Penelopei, 

t 

Odinioară în noapte înaintată, 

M-am întrebat de ce e coruptă viaţa muritorilor ? 

Şi mie îmi par că nu prin firea pornirii lor 
Săvîrşesc răul. Căci mulţi cugetă înţelept. 

Şi aci e toată cauza ; 

Ştim şi cunoaştem cele bune, 

Dar nu ne ostenim, unii din lenea de-a lucra, 

Alţii preferind binelui plăcerea 

Aceasta sau aceea, căci multe sînt plăcerile vieţii 

Şi lungile petreceri şi odihna sau răul care desfată». 

(Din : «Ipolit încununat».) 

Vezi că nu Soarta, nu Naşterea, nu Fatalitatea socotesc cei vechi 
că trebuie învinuite, ca unele ce ne împing cu sila de la calea cea 
dreaptă recunoscută şi de la cele ce învăţăm că sînt bune ? Căci viaţa 
pămîntenilor s-a corupt, zice, nu prin firea pornirii, adică nu pentru 
că au o pornire prin fire rea, ci pentru că nu voiesc să se osteneas¬ 
că pentru cele bune. Şi care e motivul pentru aceasta? Sau lenea 
care-i ţine în neactivitate, sau vreuna din plăcerile vieţii care ivin- 
du-se şi împotrivindu-se la ceea ce e de folos, a tras mintea de la 
urmărirea celor de trebuinţă şi a rostogolit-o, arătîndu-i calea mai lini 
a trîndăviei. 

Am putea adăuga la acestea cu uşurinţă nenumărate rostiri ale 
acelora : oricine se îndoieşte că auzitorilor le place să li se spună 
numai cît ajunge ? De aceea vom lăsa la o parte din cuvînt ceea ce 
oboseşte. 

PALADIE: Drept ai spus. De voieşti, lasă acestea. Dar cugetă 
cum ai răspunde înţelept, dacă te-ar întreba vreunii, cum trebuie în¬ 
ţeleasă raţiunea inegalităţii noastre şi a faptului de a fi cineva ade¬ 
seori sus sau jos, contrar vredniciei sau nevredniciei ? Căci cel rău 
poate fi văzut fericit şi bogat, iar cel cinstit şi copleşit de cele mai 
mari. laude, ajuns de multe ori în cele contrare 225 . 

CHIRIL: Lucrul acesta e într-adevăr foarte greu de pătruns şi 
de înţeles. Şi a voi să-l iscodeşti în amănunte, aş spune că e din¬ 
colo şi cu totul deasupra măsurilof omului. De aceea trebuie să-l lă¬ 
săm în seama judecăţii dumnezeieşti. Căci dacă voim să^ cugetăm 
drept, să atribuim cunoaşterea acestei chivernisiri numai minţii prea- 
înalte, şi preacurate, iar noi să ne îndreptăm spre cele de la înde- 
mînă, care şi ele numai cu greu se lasă aflate de noi, după Scrip¬ 
turi (Inţel. Sol. 9, 16). 

/ 

Dar fiindcă socotesc că trebuie să ne apărăm, după puteri, cu 
raţiunea să ne oprim şi la aceasta. Pînă aci, fără să ne folosim de ar¬ 
gumente din afara temei, am vădit deşertăciunea părerii de mai îna¬ 
inte a necredincioşilor, arătînd din gîndurile care se impun în chip 
necesar, că nu naşterea are cîrma cugetării omeneşti, şi nici nu s-a 
pus asupra noastră vreun jug aspru şi greu de ocolit al fatalităţii, ci 
că hotărîrea liberă a fiecăruia e stăpîna celor ce trebuie săvîrşite în 
temeiul alegerii şi că de noi depinde să voim să facem ceea ce ne 
convine, fie binele, fie răul. Eu aş vedea formele fericirii stînd «lupă 
învăţătura Sfintei Scripturi, nu în cele în care îşi găseşte corpul 
acesta urît şi pămîntesc dezmierdările sale, ci în cele prin care se 

225. Dacă Dumnezeu conduce toate, se pune întrebarea de ce unii ajung* în su¬ 
ferinţe, sau trăiesc în sărăcie şi în umilinţe, cu toate calităţile şi faptele lor bune, 
iar alţii huzuresc în bogăţie, în posturi conducătoare, linguşiţi de toţi, cu toată 
nevrednicia lor ? Dat fiind că aceste deosebiri pot fi explicate şi mai puţin de te¬ 
oria unei legităţi care ar trebui să le menţină toate egale între ele, şi răspunsul 
trebuie ,să se găsească în vreun factor care nu se opune libertăţii umane. Creşti¬ 
nismul găseşte o astfel de explicaţie a inegalităţilor în existenţa păcatului. A- 
ceasta explică inegalităţile fie prin vicleşugurile păcătoase de care se folosesc 
unii pentru a-şi isca cii voinţa situaţii mai bune, fie în ajutorul ce-1 dau aceste 
situaţii rînduite şi de voinţa superioară divină la biruirea tendinţelor de lăcomie; 
de plăceri de stăpînire păcătoasă. Aceasta implică şi faptul de-a vedea adevărata 
fericire nu în plăcerile trecătoare trupeşti, ci în cea spirituală a sufletului care 
durează veşnic şi care se cîştigă prin virtuţi sau chiar e una cu virtutea. 








208 


SF. 'CHIRIU AU ALEXANDRIEI 


poate împărtăşi sufletul Cel mai presus de trup de viaţa veşnică. Iar 
acestea socotesc că sînt străduinţele pentru virtute şi strălucirea în 
credinţă şi fapte. 

Dacă, deci nu le stă în putere celor ce voiesc, să vieţuiască ne¬ 
prihănit, fie că unii sînt răi, fie buni la moravuri, să recunoască că nu 
au dreptate cei ce se plîng de inegalităţi. Dar dacă depinde de ale¬ 
gerea proprie să împlinească liber cele ce le voiesc şi e cu putinţă 
tuturor să se străduiască după fericirea duhovnicească şi să se îm¬ 
părtăşească la fel de slava de sus, atunci faptul că unii sînt mai pu¬ 
ternici în cele lumeşti, avînd superiorităţi fie în bogăţie, fie în slave 
lumeşti, nu ne va coborî la părerile necredincioase şi străine de cu¬ 
noştinţa adevărată, ca să ne închipuim că asupra faptelor noastre s-a 
pus jugul fatalităţii sau sorţii. Ci trebuie să socotim vinovate superio¬ 
rităţile celor bogaţi, care şi-au făcut propriu un burf care ar fi fost 
comun tuturor, dacă ar fi lipsit raţiunea lăcomiei. Şi să se ţină seama 
mai mult de voia Făcătorului. Căci El voind ca vieţile noastre să fie 
chivernisite şi să se arate pe o treaptă egală, porunceşte pe de o 
parte bogaţilor să-şi vîndă bogăţia adunată şi s-o împartă trebuinţe¬ 
lor celor săraci, iar pe de alta să nu le îngăduie să iubească slava şi 
înălţarea 226 . 

Iar că Dumnezeu iubeşte, egalitatea pămîntenilor, e uşor de vă¬ 
zut chiar din alcătuirea corpului. Căci nu cunoaşte firea sărac şi bo¬ 
gat, pe treapta de jos şi în strălucire, nobil şi dispreţuit, om slăvit în 
această viaţă. Ci ea se arată egală şi fără părtinire în toţi, alcătuind 
în fiecare din aceleaşi părticele forma şi frumuseţea întreagă. Şi una 
e calea spre naştere a tuturor, una e ieşirea din viaţă. Nu sloboade 
pe unul din laţ, ţinîndu-1 pe altul în el, ci aduce fiecărei făpturi sfîr- 
şitul dureros şi de neocolit. Deci, spune-mi, e greu de văzut, nu e mai 
degrabă vădit fiecăruia, că scopul voinţei dumnezeieşti e să trăiască 


226. Cei ce socotesc că nu prin meritul propriu sint unii buni, alţii răi. nu 
se pot plinge că cei socotiţi buni ar trebui să se bucure de fericire, iar cei soco¬ 
tiţi' răi ar trebui să sufere de nefericire. N-ar trebui să vadă în faptul că cei răi 
ajung la bunăstare călcînd cu voia respectul de alţii, o vină a lor, iar cei buni 
suferă de greutăţi, pentru că nici primii nu sînt răi prin voia lor, deci cu adevă¬ 
rat răi, nici cei de al doilea nu sînt buni prin voia lor, deci cu adevărat buni. 
Dar dacă tuturor le stă în libertate să se străduiască spre virtute, atunci cei ce 
fac nedreptăţi şi susţin inegalitatea între oameni sînt cu adevărat vinovaţi. Şi nu 
Dumnezeu trebuie socotit vinovat pentru această inegalitate. Căci Dumnezeu vo¬ 
ieşte ca toţi să caute egalitatea. Dar El nu o face aceasta fără voia lor. Insă îşi 
vor lua partea lor pentru că nu împlinesc această voie a Lui. Iar cei ce cred în 
Dumnezeu ştiu că îndemnînd pe cei nedrepţi la restabilirea egalităţii, împlinesc 
voia lui Dumnezeu. Numai dacă oamenii sînt înzestraţi cu libertate şi numai dacă 
Dumnezeu i-a făcut pentru toţi egali, poate lupta pentru egalitate, dar nu cu ură 
ce tinde spre distrugere, ci pentru a se ajunge la egalitatea voită de toţi din 
respect reciproc. 

toţi pămîntenii In egalitate ? Ascultă-L vorbind, de voieşti, şi printr-u- 
nul din prooroci: «Nu un Dumnezeu ne-a făcut pe noi ? Nu e un 
tată al nostru al tuturor ? Pentru ce aţi părăsit fiecare pe fratele său?» 
(Mal. 2, 10). 

Deci, dacă nesocotesc unii ceea ce vrea Făcătorul, avînd porni¬ 
rea liberă spre ceea ce voiesc din cele ce sînt de făcut (căci Făcă¬ 
torul a cinstit firea cu libertate), aceasta nu se opune celor spuse, 
odată ce şi legile noastre le dispreţuiesc unii 227 . Ci socotesc că ni¬ 
meni nu ocărăşte, dacă are minte, pe dătătorii legilor, şi învinovăţeşte 
mai degrabă, şi pe drept cuvînt, pe cei ce s-au hotărît să dispreţu¬ 
iască cele de trebuinţă. Cînd, deci, zic unii care păcătuiesc : «Aşa a 
hotărît Soarta», sau : «Acesta era scopul fatalităţii cu mine», vă în¬ 
treb şi eu, ce aiureală e aceasta ? Pentru ce învinuiţi ceea ce nu e 
şi nu vă învinuiţi uşurătatea voastră ? Dar Sfinta Scriptură le va spu¬ 
ne celor ce s-au hotărît să nu meargă drept: «Nebunia omului strim- 
bă căile lui, dar învinovăţeşte pe Dumnezeu în inima lui» (Prov. 19,3). 

Aşadar, s-au abătut de la cunoştinţa adevărată cei ce pun drept 
conducătoare peste viaţa noastră naşterea, fatalitatea şi soarta 
schimbătoare. Căci zice Hristos: « Oare nu se vînd două păsări pe un 
bănuţ ? Şi nici una din ele nu cade pe pămînt fără voia Tatălui vostru 
Celui din ceruri. Iar voi şi perii capului îi aveţi număraţi. Deci nu vă 
temeţi, căci voi sînteţi cu mult mai de preţ decît păsările» (Matei 
10, 29—31). Făcătorul poartă de grijă de cei de pe pămînt, dar îl 
lasă pe fiecare să lucreze după hotărîrile lui şi să meargă pe calea 
„pe care vrea. Iar fiindcă neamul pămîntesc s-a îmbolnăvit prin aba¬ 
tere, îndată i-a dat «legea spre ajutor», după cum s-a scris (Isaia 8, 
20). Deci, e primejdios pentru tot cel ce a primit credinţa în Hristos 
şi a părăsit vechea rătăcire, să mai fie purtat de poveştile băbeşti 
spre cele ce nu trebuie, şi să se înstrăineze de cugetarea sănătoasă, 
incit să-şi închipuie că lumea aceasta sau omul e cîrmuit de soartă 
sau fatalitate, care peste tot nici nu există. 

PALADIE: E cu totul primejdios a cugeta aşa. Căci unul ca a- 
cesta va stîrni, fără îndoială, pe Judecătorul împotriva sa 228 . 

227. Credinţa în Dumnezeu, care a făcut toate pentru egalitate, nu face de 
prisos legile, căci ele urmăresc o restabilire a egalităîii nesocotită liber de voia 
oamenilor, sau în orice caz ele sînt un ajutor dat voinţei omului spre înaintarea 
spre egalitate, sau măcar spre înfrînarea de la prea rău, spre care tind mulţi ^în 

mod liber. .... 

228. Va stîrni pe Judecătorul asupra sa, pentru că n-a mai folosit libertatea 
ce i s-a dat ca să facă voia Lui spre îmbunătăţirea sa, ci sub scuza că nu poate 
tace nimic împotriva sorţii, sau pornirilor rele, s-a lăsat stăpînit de ele. 

CHIRIL: Dar încă ceva. Oare nu vei recunoaşte că e un lucru 
foarte urît şi apropiat de relele amintite a păzi zilele şi ceasurile şi 
răstimpurile şi anii şi creşterea şi scăderea cercului lunii ? 

• PALADIE : Ba da. Dumnezeiescul Pavel socoteşte în ' chip clar 
celor ce s-au mîntuit din neamuri, acest lucru ca un păcat, cînd zice: 
«■Atunci necunoscînd pe Dumnezeu, slujeaţi celor ce nu sînt prin fire 
dumnezei. Doar acum, după ce aţi cunoscut pe Dumnezeu, sau mai 
degrabă după ce aţi fost cunoscuţi de Dumnezeu, cum vă întoarceţi 
iarăşi la stihiile slabe şi sărace, cărora iarăşi voiţi să le slujiţi ca îna¬ 
inte ? Păziţi zile şi luni şi ani, răstimpuri , Mi-e teamă de voi să nu 
mă fi ostenit la voi, în zadar» (Gal. 4, 9—11). . 

CHIRIL: Aşadar, păzirea ceasurilor şi zilelor, ba aş adăuga şi a 
timpurilor, e nepotrivită cu totul cu cei ce cunosc pe Dumnezeu Gel 
unul şi prin fire, mai bine zis cu cei ce- au fost cunoscuţi de El prin 
credinţă şi au fost chemaţi la familiaritatea cea prin har. Căci cel ce 
s-a hotărît să facă aceasta se întoarce înapoi, părăsind lauda în Hriş- 
tos, şi nu-şi mai păstrează mintea iubitoare de libertate, ci ia mai de¬ 
grabă doreşte jugul vechii rătăciri, dînd stihiilor lumii mărirea pe 
care o are Dumnezeu şi încununînd cu cinstirile cele mai înalte 
cele chemate prin voia Creatorului la existenţă. Şi stihii ale lu¬ 
mii numeşte distanţele străbătute de părţile universului, adică 
timpurile şi lunile şi părţile lor, alcătuite din ceasuri şi zile. Căci 
timpul fiind continuu şi avînd un mers pururea curgător înainte, 
Dumnezeu l-a supus prin intervalurile şi întoarcerile răstimpuri¬ 
lor, ceasurilor şi zilelor, măsurilor şi numerelor. Pentru că cele ce 
nu au cursul existenţei lipsit de început şi vor ajunge la sfîrşitul 
vieţii proprii, aveau nevoie şi de un timp ca acesta, care începe adi¬ 
că şi sfîrşeşte, şi îşi potriveşte propria fire cu cele ce nu sînt puru¬ 
rea. Deci nevenindu-le celor de pe pămînt nimic prin răstimpuri, 
ceasuri şi zile, decît numai curgerea în cerc şi măsurarea, exactă, 
pentru ce plăsmuiesc unii cele ce sînt de rîs chiar a le cugeta ? Pen¬ 
tru ce spun că unele din ceasuri sînt binefăcătoare, altele nu, şi se 
silesc la o păzire exactă a lor, recunoscîndu-le puterea de-a aduce 
fericirea şi contrariul ei, acelor înzestraţi cu voinţă, sau celor cărora 
le e necesar să treacă prin aceasta ? Oare nu este o aiureală şi o ne¬ 
bunie cumplită aceasta, o cursă diavolească pregătită cu vinclenie 229 . 

229. Nu - timpul cu părţile lui dă existenţă; făpturilor. El e dat ca un cadru 
pentru cele ce nu sînt eterne. De aceea el nu e nici izvorul celor ce Ie şăvîrşim 
satr se săvîrşesc fără voia noastră, aducîndu-ne în fiecare parte a lui fie ceva bun, 
fie ceva rău, chiar dacă par că se datoresc faptelor noastre. Puterea pentru a- 
cestea vine de dincolo de timp, de la Făcătorul făpturilor, iar oamenilor şi din 
puterile puse în ei şi în natură de Făcătorul, puţind fi folosite de libertatea 








ÎNCHINARE IN DUH ŞI ADEVĂR 


211 


PALADIE: Recunosc. Şi e un lucru vădit. 

CHIRII ; Precum încercau să ne convingă să încredinţăm fatali¬ 
tăţii şi sorţii şi hotărîrilor străine faptele noastre, declarînd zadar¬ 
nică sîrguinţa noastră şi înstrăinîndu-ne de grija de noi înşine, aşa şi 
aici pregătindu-ne aceeaşi înşelăciune, spun că cele pămînteşti de¬ 
pind, ca de un jug necesar, de zile şi ceasuri, neputîndu-le ocoli. Şi 
ceea ce e ciudat (căci e o poveste băbească aceasta) măcar că văd 
de nenumărate ori cum aceste flecăreli nu se împlinesc, nu lasă expe¬ 
rienţei puterea de-a vădi această minciună 23 °. De aceea învinuind 
ceasuri şi zile pentru anumite răutăţi şi aceeaşi sentinţă rostind-o 
asupra scăderilor cercului lunii, pot spune orice. Dar, dacă ar vrea 
cineva, ar putea sa numere şi să spună că în aceeaşi oră şi zi cîţi 
sînt în fericire şi cîţi sînt stăpîniţi de nenorocirile cele mai grele, 
deşi ceea ce este prin fire rău ar trebui să fie pentru oricine ceea ce 
este şi ceea ce-i e prin fire. Dacă, deci sînt ceasuri şi zori păgubitoare 
pamintenilor de ce nu vin asupra tuturor, în mod egal, vătămările din 
ele ? De ce în aceleaşi ceasuri şi zile şi luni, unii, sînt în situaţiile cele 
mai vrednice de dorit, iar alţii s-au pierdut, copleşiţi de cele mai mari 
rele, încît au intrat în basme şi s-au făcut subiecte de tragedie. Dar cei 
ce vor să vadă şi să facă exact ceea ce este de cel mai mare fo¬ 
los, pot să vadă că în aceeaşi zi şi în acelaşi ceas cutare s-a lăsat 
biruit de preacurvie şi de ucidere şi plăteşte judecătorilor pedepse 
aspre, iar cutate se bucură de laudele cumpătării, ale bunei cuviin¬ 
ţe şi ale onestităţii celei mai depline. Insă, nici pe desfrînat nu-1 o- 
preşte ziua şi ceasul sa se înfrîneze nici pe cel onest şi cuviincios, 
nu-1 împinge la necuviinţă şi la plăceri desfrînate. Ci mai mult voia 
liberă şi pornirea nestăpînită face pe unul să se afle în acelea, iar pe 
altul în acestea. Deci, în noi şi nu în calităţile naturale ale răstimpuri¬ 
lor stă a fi plini de cele ce ne produc bucurie şi a nu fi aşa. 

PALADIE : Aşa se vede. Cuvîntul e drept. 

CHIRIL: Se tem mai ales de ziua a cincea şi a opta şi îşi scuză 
cu ele păcatele. Dar motivele în gîndurile lor nepăsătoare şi băbeşti 
nu se pot ascunde de cei cu mintea întreagă. Totuşi nu se ruşinează 

omului precum voieşte. A socoti că orice ne vine de la timp, şi anume într-un 
moment anumit al timpului un lucru bun, de la altul un lucru rău, înseamnă a ne 
închina. timpului şi părţilor lui neadmitînd că deasupra lui e Dumnezeu. E un alt 
fel de fatalism. Un fatalism legat de timp. Peste tot numai credinţa în Dumnezeu 
se împacă cu libertatea omului. Unde nu e această credinţă, nu poate fi nici liber¬ 
tate, pe oare pretind necredincioşii că o apără prin necredinţa lor. Numai credinţa 
în Dumnezeu întemeiază demnitatea şi valoarea omului. 

230. De cîte nu ne învaţă experienţa că în zile, ceasuri, momente ce le so¬ 
cotim ca aducătoare de rele, nu ne-au adus rele, şi cele ce le socoteam ca adu¬ 
cătoare de bine, nu ne-au adus binele aşteptat! 

nenorociţii să împletească prosteşte cu acele zile naşterea unor fu- 
.rii (erinii) şi arătarea unor demoni, mai sălbatici decît alţii, sau pe¬ 
depse şi osînde şi altele pe lingă acestea. Iar dacă cercul lunii mai 
înainte plin se întoarce spre micşorare (căci aşa se desfăşoară miş¬ 
carea circulară a fazelor lunare, scăzînd şi crescînd după cum a ho- 
tărît Cel ce a făcut-o), se opresc de la orice lucruri şi amină nea¬ 
părat călătoriile socotind că şi ale noastre chiar şi scad împreună 
cu stihia şi că împreună cu împuţinările cercului Itinii scad cele o- 
meneşti. Dar dacă trebuie să spunem ceva rîzînd de prostiile ace¬ 
lora, ei şi-au însuşit o teamă ce le e proprie macilor şi celor mai u- 
milite dintre plante. Dar acest fel de corpuri sau altele chiar mai 
mari şi mai complicate, au în mod natural această schimbare, potri¬ 
vit unei raţiuni, pe care singur Dumnezeu o ştie. Căci flor le lipseşte cer¬ 
cetarea şi repetiţia automată le e spre folos. Dar lucrul acesta e cu 
lotul străin de cugetarea omenească. Căci chiar dacă se micşorează 
stihia, cel înţelept şi sîrguitor va fi acelaşi şi mintea lui nu va trăi îm¬ 
preună cu lumina aceleia o micşorare, precum nici firea lucrurilor nu 
se preface în mai rea şi mai bună, silită de puterile stihiei. Căci pu¬ 
rurea cei ce săvîrşesc cele bune sînt însoţiţi de putinţa de a se împăr¬ 
tăşi de tot binele, iar lucrătorii celor rele, de cele potrivite lor. Mă 
mir apoi şi nu ştiu cum explică faptul că, scăzînd şi înaintînd spre 
sfîrşit, ele sînt şi căutătorilor şi iubitorilor de bani, le cresc dobîn- 
zile şi pungile lor ce au dat cu împrumut se fac mai grele, în vre¬ 
me ce alte lucruri se subţiază şi suferă împreună cu stihia. Sau nu 
sînt acestea vrednice de rîs şi pline de nebunie ? 

PALADIE: Foarte drept. 

CHIRIL: Dar socotesc că e de prisos a combate pe cei stăpiniţi de 
asemenea prostii cu cuvinte multe. Nebunia lor se arată prin ea în¬ 
săşi, chiar dacă n-ar spune-o nimeni. Dar să trecem acum la altceva. 

PALADIE : La ce ? 

CHIRIL: Mie mi se pare că ziua a cincea şi a opta le urăşte Sa¬ 
tana, cum urăşte şi darea înapoi a lunii pline, sau timpul conjuncţiei, * 
adică ziua a patrusprezecea, din următoarea pricină, deşi, născocitor 
cum e şi tare în viclenii, înnoadă alte cauze de ele : nu poate suferi 
să privească nici măcar în cugetare timpurile sau zilele, în care s-a 
luat tirania deasupra noastră, răsărindu-ne Unul Născut în înfăţişa¬ 
rea omenească şi în chipul nostru. 

PALADIE : Ce vrei să spui ? 

CHIRIL: Oare nu e socotit ca timp al cincilea, timpul venirii 

3 Mîntuitorului nostru ? 

'A 

PALADIE : înţeleg ce spui din parabola evanghelică. Căci spune, 
că a ieşit Hristos să tocmească lucrătorii la vie, pe la ceasul întîi, al 
treilea,, al şaselea, al nouălea şi în sfîrşit al unsprezecelea, adică în 
timpul din urmă, în care s-a arătat şi ne-a luminat nouă 231 . 

CHIRIL: Foarte cuminte şi drept ai vorbit. Apoi oare nu în a 
cincea a Sîmbetei (a săptămlnii) spunem că a fost vîndut 232 şi a ve¬ 
nit la începutul întregii iconomii prin care ne-am mîntuit toţi, Cel 
ce S-a făcut om din pricina noastră, purtînd crucea mîntuitoare în 
favoarea noastră ? 

PALADIE : Chiar aşa este. 

CHIRIL: Şi oare n-a nimicit moartea şi a venit iarăşi la viaţă, 
jefuind iadul, în ziua a opta, adică în cea dintîi a Sîmbetei (a săp- 
tămînii) ? 

PALADIE : Fără îndoială. 

CHIRIL: Dar şi legea veche a poruncit să se facă tăierea împre¬ 
jur în trup, care era o închipuire a celei în duh şi adevăr, în ziua a 
opta. Căci tăierea împrejur mai adevărată decît cea veche ; adică cea 
în duh, este împărtăşirea de Duhul Sfînt şi de harul cel de la înce¬ 
put, pe care, după ce a înviat din morţi, ni l-a dat iarăşi Hristos, zi- 
cînd : «Luaţi Duh Sfînt» (Ioan 20, 22). Apoi şi fericitul Pavel a spus: 
<- Paştile nostru, Hristos, s-a jertfit» (I Cor. 5, 7). Dar ziua acestei jert¬ 
firi mîntuitoare şi mult dorite este a patrusprezecea a ’unii. Astfel 
şi legea a prevestit limpede timpul jertfirii Mîntuitorului nostru, pe 
care spunem că a suportat-o El pentru viaţa lumii. «In ziua a zecea, 
zice, a lunii prime să-şi ia loru-şi cîte un miel pe Ia case ; după nu¬ 
mărul sufletelor să-şi ia şi să fie păstrat pînă la a patrusprezecea a 
lunii acestea. Şi să-l junghie pe el spre seară toată mulţimea fiilor lui 
Israil» (leş. 12, 3—5). Auzi că jertfa sfîntă fiind luată din ziua a ze¬ 
cea era păstrată de cei vechi pentru a patrusprezecea, ca să înţelegi 
timpul al cincilea, în care după ce S-a făcut om, a răbdat moartea cea 
pentru noi, cînd a început să scadă luna, cea pusă spre stăpînirea 
nopţii ? Aceasta e un chip (tip) al tainei şi indică, pe cît se vede, în 
chip subţire, darea înapoi a stăpînirii diavolului şi scufundarea ei 
treptată spre slăbiciune şi neputinţă 232bis . Ccim are luna ca tip (chip). 
Fiindcă şi el stăpîneşte peste noapte, adică peste cei ce sînt în întu- 

231. In mod deplin mlntuitor a venit Mlntuitorul la noi la ceasul al unspre¬ 
zecelea, sau a cincea oară. 

232. A cincea zi a sătpmînii e joi. In ea a fost vlndut Mîntuitorul. In ea au 
început patimile Lui pentru mîntuirea noastră. 

232 b. După ce a venit Mielul In casa noastră prin întrupare, sau la Florii, In 
ziua a zecea, peste cinci zile (la a cincea venire în ceasul al unsprezecelea, sau 
în ziua de joi, ziua vînzării) au început patimile mîntuitoare, cînd a început să 

neric şi încă dorm şi nu au lumina cunoştinţei. Iar Scriptura de 
Dumnezeu insuflată obişnuieşte să asemene turma celor ce rătăceau 
cu noaptea, potrivit cu ce a spus Stăpînul tuturor către Iudei, cînd 
Ierusalimul s-a întors la slujirea la idoli: «cu noaptea am asemănat 
pe maica ta. Asemenea s-a făcut poporul Meu, ca cel ce nu are cu¬ 
noştinţă» (Osea 4, 4—6). Vezi că numeşte noapte pe cei ce nu au cu¬ 
noştinţa Dumnezeirii Celei adevărate şi după fire ? Deci a urît vrăj¬ 
maşul tuturor timpurile şi zilele în care a pierit puterea lui şi am fost 
mîntuiţi noi. Iar cel ce urăşte împreună cu el, va avea partea lui şi 
moştenire cu el, adică va fi chinuit veşnic. 

PALAD1E: Deci şi acestea le vom socoti făcînd parte din înti¬ 
nata şi de Dumnezeu urîta slujire la idoli, ca şi poveştile deşarte 
despre ceea ce se numeşte naştere, 

CHIRIL: Precum bine ştii, nu poate fi altfel, aşa cum a dovedit 
cercetarea lucrurilor. Dar pe lîngă acestea, trebuie să ne scîrbim şi 
de nefolositoarele priviri ale păsărilor (augurii), de şoapte şi descîn- 
tece. Căci unii dintre păgîni au căzut pînă la atîta uşurătate de min¬ 
te, că au socotit că şi în păsările care zboară în aer e aşezată cunoş¬ 
tinţa lucrurilor omeneşti. De aceea se interesează de zborurile spre 
răsărit şi spre apus, spre dreapta şi spre stînga. Şi dacă cioara pare 
să croncăne, ciulindu-şi urechea primesc acesta ca un semn foarte 
adevărat şi se întorc plini de bucurie. Şi nu se ruşinează nenorociţii 
să atribuie păsărilor puterea unui dar aşa de venerabil, ca prooro- 
cia 233 . Aceste lucruri au o raţiune pioasă, cum îşi închipuie ei: prin 
ele se arată, zic, zeii. Noi însă nu socotim zei pe îngerii căzuţi, care 
au trimis la voi pe aceşti buni şi uimitori prooroci şi pe cunoscăto¬ 
rii celor viitoare, cioara care croncăne, şoimul sprinten şi diferiţii 
porumbei (după cuvintele Elinilor) şi celelalte păsări, prooroci demni 
de cei ce le insuflă aceste croncăneli pe seama voastră. Ferice, de 
voi, zeloşi interpreţi ai unor astfel de prooroci! Dar aţi uitat, pe cît 
se pare, măcar că admiraţi opiniile poeţilor voştri, că şi ei au soco- 

scadă luna, ca stăpînitoare a nopţii întunericului, Sf. Chirii nu neagă o legătură 
între anumite acte ale iconomiei mîntuirii de anumite momente ale timpului. Dar 
aceasta se petrece din voia lui Dumnezeu, Care e Creatorul şi Stăpînul timpului 
şi lucrează în favoarea noastră în cadrul lui. Calendarul bisericesc arată o astfel 
de legare benevolă a actelor mîntuitoare ale lui Dumnezeu de timpul în care se 
desfăşoară viaţa omenească. 

233. In acestea se manifestă părerea că intre toate mişcările din univers 
există o legătură. Că felul de mişcare a păsărilor antrenează o viitoare mişcare a 
a omului sau e determinată de ea. E o concepţie care neagă libertatea omului, 
sau puterea superioară a libertăţii divine asupra lumii. Se încadrează in concep¬ 
ţiile panteiste, în care totul decurge fatal. 










ÎNCHINARE In duh ŞI ADEVAR 


215 


tit lucrul vrednic de rîs, privindu-1 ca o flecăreală şi nu ceva din cele 
ce se impun în mod necesar. Căci Homer zice : 

«O, leneşule, lasă păsările, 

Fie că zboară spre dreapta, iie spre răsăritul soarelui, 

Fie spre stingă, spre ţinutul întunecat ...» 

iar Euripide declară limpede şi deschis că e un lucru zadarnic a 
căuta la zborurile păsărilor. Căci spune că Tezeu s-a înfuriat pe Hi- 
polit, pe fiul său, şi voia să-l alunge din patria lui. Iar acela a spus: 

«N-ai luat în seamă jurămîntul, nici credinţa, 

Nici. cuvintele prezicătorilor. Mă scoţi din ţară lără să li ascultat ». 

Tezeu i-a răspuns la aceasta : 

«Această tăbliţă lără să tragă Ia sorţi de lucrurile adevărate, 

Te învinovăţeşte. Iar păsările ce zboară deasupra capului, nu ţin 
seama» (Hipolit Încoronat). 

Dar mai mult decît acestea, cuvîntul Domnului e îndestulător şi 
credinţa e mai sigură decît scrisul pe tăbliţă, cînd nu e străină de noi 
grăirea mincinoasă. Dumnezeu nu greşeşte niciodată şi iubeşte cît se 
poate de mult adevărul. In orice caz, Tezeu ştia că păsările ce zboa¬ 
ră pe deasupra capului nu sînt nimic. Deci nu trebuie să atribuim 
dracilor cunoştinţa celor viitoare, ci i-o vom recunoaşte mai mult lui 
Dumnezeu, ca pe o însuşire minunată. Prezicerile păsărilor sînt în¬ 
şelătorie şi credinţa în ele e dovada limpede a unei minţi nesigure. 
Legea spune de-a dreptul : «Nu faceţi preziceri privind păsările» 
(Lev. 19, 26). Căci ştia că lucrul acesta e cît se poate de urît şi de 
neplăcut la a toate Stăpînitorul Dumnezeu. «•- 

PALADIE: Şi eu socotesc că acestea aşa sînt. 

CHIRIL ; Dar şi şuşoteala ascunsă şi băbească e o parte şi un 
niOd al vrăjitoriei. De aceea şi dumnezeiescul Moise dînd legile de 
mai sus, uneşte totdeauna aceste păcate şi înfăţişează descîntecul ca 
frate şi rudă cu. fermecătoria. «Să nu fie, zice, întru voi om vrăjitor 
care vrăjeşte, prezicător prin păsări, ghicitor, făcător de farmece, des- 
cîntător, tîlcuitor de semne, grăitor, din pîntece, întrebător de morţi» 
(Lev. 19, 31). Dat fiind că descîntecul boleşte de cea mai mare urîciu- 
pe şi e un mare rău, nu ştiu cum îl admiră unii, spunînd că cei ce 
practică acest lucru, îl numesc pe Domnul Savaot, cînd descîntă bol¬ 
navilor. Aceasta împiedică, zic aceia, ca să fie rea o astfel 
de îndeletnicire. Ei se vădesc ca unii ce sînt duşi la rătă¬ 
cire şi nebunie de un raţionament răuvoitor şi slab. Căci însuşi 

lucrul acesta e cît se poate de rău. Pentru că noi prin cuvintele : 
Domnul Savaot, numim pe Dumnezeul tuturor, vrînd să-L preamă¬ 
rim. Să nu îngăduim să se dea acest nume nici unei alte făpturi. 
Căci unul şi singur e Domnul puterilor. Dar aceia îmbie cu uşu¬ 
rinţă o numire, sau o doxologie atît de înaltă, după pofta lor, dracilor 
care se joacă cu ei şi dăruiesc pricinuitorilor făţarnicelor semne ale 
lor slava care se cuvine numai lui Dumnezeu, linguşind şi lăsîndu-se 
linguşiţi şi dînd drept plată pentru cele voite de ei, sporirea la cul¬ 
me a impietăţii. Căci ceata dracilor e pururea duşmană lui Dumnezeu 
şi atotlacomă de slavă. 

Drept aceea nu trebuie să ne lăsăm duşi de relele sfaturi ale ace¬ 
lora, ci mai degrabă să ne depărtăm cît mai mult de ele. Şi să nu 
dăm atenţie dracilor vrăjitori şi făcători de semne, care cer ca plată 
pentru faptul că se joacă cu noi, blasfemiile. Iar tu dacă eşti bolnav 
în vreo parte a trupului şi crezi cu adevărat că numele Domnului Sa¬ 
vaot şi alte numiri de felul acesta, pe care le acordă dumnezeiasca 
Scriptură Dumnezeului Cel după fire, îţi vor fi izbitoare de rău, roa- 
gă-te tu însuţi pentru tine, rostind acele numiri. Căci vei face mai bi¬ 
ne decît aceia, dînd slavă lui Dumnezeu şi nu duhurilor necurate, 
îmi aduc aminte şi de Scriptura de Dumnezeu Insuflată care zice : 
«Este cineva bolnav între voi ? Să cheme preoţii Bisericii şi să se roa¬ 
ge pentru el, ungîndu-1 pe el cu untdelemn, întru numele Domnului. 
Şi rugăciunea credinţei va mîniui pe cel bolnav şi-l va ridica pe el 
Domnul, iar de va fi făcut păcate, se vor ierta lui » (Iacob 5, 14—15) 2;w . 

PALADIE: Aşadar prezicerile prin păsări şi descîntecul, trebuie 
puse între cele osîndite de lege şi socotite de Dumnezeu ca cele mai 
rele şi mai urîte. 

CHIRIL: Desigur. Dar aş adăuga că şi în alte moduri înjurăm pe 
Dumnezeu. Vinovat de impietate şi vrednic de pedeapsă se face şi cel 
ce s-a ho-tărît să jure strîmb şi să spună vreun cuvînt hulitor şi urit 
împotriva slavei supreme şi preaînalte. Primmul lucru se bate cu mî- 
nia cea mai mare şi cu o pedeapsă nedomolită, căci secera va nimici 

234. Nu în puterile ascunse în natură sint darurile care ne ridică din boli in¬ 
curabile, ci în Dumnezeu, în harul cel mai presus de natură, care se comunică de 
El, cind ne rugăm, prin stihiile naturii, deşi poate că acest har întăreşte şi nişte 
forţe ascunse în natură (în apă, in untdelemn), cum întăreşte însuşirile firii noas- 
stre (înţelegerea, pornirea ce bună, otc.) chiar dacă descîntătoarea numeşte pe cel 
ce îl cheamă dumnezeu, acela tot demon este, dacă îl cheamă nu prin rugăciune 
şi nu cu sentimentul că rămîne la voia lui să dea ajutorul, ci cu sentimentul că 
vine sigur, ca adus de puterea vrajei. Dîndu-se celui rău numele de dumnezeu, 
i se aduce cea mai mare jignire lui Dumnezeu Cel adevărat. 

cum s-a scris, casa celui ce-a jurat mincinos şi o va surpa din temelie. 
•Căci va intra, zice, în casa hoţului şi în casa celui ce jură mincinos 
în numele Meu şi se va aşeza în mijlocul casei lui şi o va nimici pe 
ea, şi lemnele ei şi pietrele ei» (Zah. 5, 3). Al doilea e pedepsit cu 
moartea şi cu cel mai mare dintre chinuri. 

Drept aceea nu trebuie să jurăm mincinos. Mai bine zis să-nu 
jurăm nicidecum. Aceasta ne-a învăţat Mîntuitorul, zicînd : «Sd vă 
iie vouă, da, da, şi nu, nu. Iar ce este mai mult decît atîta, de la d/a¬ 
vo/u/ este» (Matei 5, 37). Căci nu au trebuinţă de jurămînt cei ce au 
un nume cinstit şi şi-au făcut virtutea ca pe o soţie. Pentru că viaţa 
acestora e foarte cinstită de iubitorii de evlavie, ca şi neplăcerea lor 
de-a nu fi crezuţi. Orice ar spupne ei este încununat de credinţa au- 
zitorilor. Să fie deci viaţa voastră cu nume bun şi va înceta, fără în¬ 
doială, precum socotesc, trebuinţa de-a jura 235_238 . Iar dacă s-ar întim- 
pla uneori ca unii să nu socotească nelipsită de cinstea cuvenită sfin¬ 
ţeniei lui Dumnezeu, să se aducă martor El şi să nu se aducă numele 
altor lucruri. Căci unii recurgînd la deşertăciuni uşuratice, pomenesc 
cu nepăsare fie cerul, fie dreptatea, fie slujbele ce nu termină, fie fo¬ 
cul, fie sfeşnicul. Ba adunînd şi alte, după plăcerea lor, socotesc că 
săvîrşesc o faptă de evlavie, ocolind numele dumnezeiesc, dar împo¬ 
dobind cu slava cuvenită lui Dumnezeu cele chemate la existenţă prin 
voia Lui. De o astfel de rătăcire îl vedem bolind şi pe Israil în unele 
timpuri. Căci zidind, neîndoielnic în cinstea lui Dumnezeu, templul, 
din Ierusalim, au gîndit despre ei lucru mare din pricina aceasta şi au 
crezut că au toate laudele evlaviei şi au primit slava măreaţă a celor 
făgăduite lor prin preaînţeleptul Moise. Din pricina aceasta împuţinîn- 
du-şi 239 simţirea, s-au pierdut din nepăsare. Dar Dumnezeu i-a învăţat 
că această faptă nu le va fi spre slavă, şi că Dumnezeu nu se bucură 
de zidirile din pietre. Căci a zis : •Cerul îmi este Mie scaun, iar pă- 

235 —238. Numai omului neserios şi cunoscut ca mincinos i se cere. ca asigurare, 
a ceea ce spune, să jure. Celui cunoscut pentru viaţa lui cinstită nu i se cere să 
jure. Deci să ne silim să ne ciştigăm printr-o viaţă cinstită un nume bun, ca să 
nu ni se ceară să jurăm. Cu cit cinstim mai mult pe Dumnezeu prin viaţa noastră, 
cu atît ni se va cere mai puţin să ne jurăm cu numele Lui. Cu cît ni se cere mai 
mult să jurăm In numele Lui, cu atit arătăm că luăm In deşert numele Lui. Dar 
păcatul cel mai mare e cînd vrem să acoperim prin jurămintul făcut In numele 
Lui o minciună (jurămintul strimb) dintr-un interes egoist. 

239. Dacă se ia ca martor Dumnezeu de către cei ce nu socotesc că se atin¬ 
ge prin aceasta sfinţenia cuvenită lui Dumnezeu, sau înaintea unora care cugetă 
astfel, e mai bine să se pomenească numele Lui, decît să se jure cu nepăsare pe 
alte realităţi, socotite ca aflindu-se în legătură cu Dumnezeu, unii făclndu-şt un 
mare merit că au ajutat la întreţinerea Templului şi a celor din el. Dar tocmai 
prin aceasta, jurlndu-şi pe Templu, deşi voiesc să laude prin aceasta pe Dumne¬ 
zeu, se laudă şi pe ei. Nu trebuie să se jure cineva pe jertfa sa, pe motiv că e 
adusă lui Dumnezeu. 








mîntul aşternut picioarelor Mele. Ce casă veţi zidi Mie? Sau care e lo¬ 
cul odihnei Mele, zice.Domnul» (Isaia 66, 1). Dumnezeu umple toate şi 
se. odihneşte în cer f dar ajunge şi pe pămînt, Căci Dumnezeirea nu stă 
în cantitate,- ci precum este cu totul depărtat de înfăţişarea trupească, 
aşa şi de loc şi de părerea că e cantitate. Dar Iudeii, aUzindu-1 zicînd : 
«Cerul îmi este Mie scaun, iar pămîntul aşternut picioarelor Mele», 
îndreptjndu-se spre g înduri uşuratice, au făcut cerul martor, numindu-1 
scaun dumnezeiesc, asemenea şi pămîntul, ca fiind aşezat sub picioarele 
lui Dumnezeu Im şi Ierusalimul, căci ziceau că e cetatea lui Dumne- 
zeu, Stăpînul tuturor, măcar că sfinţii mai vechi întrebuinţau în jură- 
mţnt. .cuvintele : «Viu este Domnul». Cugetarea aceasta prostească a 
osîndit-o Mînţuitorul, cînd a ziş că nu trebuie să ne jurăm nici pe perj 
că e scaun a-1 lui Dumnezeu, nici pe pămînt, că e aşternut -picioarelor 
Lui, nici pe Ierusalim, că e cetate a marelui împărat. Căci cele ce le 
spuneau gceia flecărind, acelea le-a spus Mîntuitorul în serios, vă¬ 
dind în acestea evlavia lor. cu totul .prefăcută şi născocită 2 ' 10 . 

.. Să înceteze deci şi rătăcirea aceasta. Căci am învăţat că atunci 
cînd nu e de trebuinţă jurămîntul, să ; nu pomenim nimic altceva decît 
să facem vrednic de crezare sigură şi îndestulător cuyîntul. da, da, şi 
nu,., nu. Fiidncă a. zis şi legea : «Dacă va pierde cineva lucrul ce i ş-a 
încredinţat, şi va cere cel ce i Da dat socoteală pentru el, va hotărî 
între cele două părţi jurămîntul lui Dumnezeu» (leş. 22, 10—11). Şi oa¬ 
menii se jură pe cel ce. e mai mare (aşa ,a spus înţeleptul Pavel: Evr. 
6,, 16). Iar mai mare ca omul spunem că e, cugetînd drept, nu cel. ce e 
superior poate în mărime, sau în pricepere, .sau în înţelepciune , şi . în 
slavă, ci e.aşa prin existenţă 211 . . . . • 

P ALADIB. Nu înţeleg ce spui.. .. 

CHIRII : Şi totuşi, cuvîntul ..e plar şi vădţt, după- cîţ„ socotesc. Sau 
nu. spunem că prin mărime,, multe dintre făpturi întrec trupurile;.ome¬ 
neşti şi între ele şi cerul ? 

P AL ADIE: Foarte mult. - .; 

CIIIRIL: Iar prin pricepere, înţelepciune şi prin subţirimea corpu¬ 
rilor, iiu sînt superiori îngerii ? 

-P ALADIB : Sînt superiori şi prin cinste. 

2ţQ. De fapt nu e bine să se jure. cineva eu. nepăsare nici, pe cer, .nici." pe pă- 
tP:int <J adic5,.căci toate sînt făcute de El şi în ţoafe se află El. 

>■' Cînd -nu se impune -ca absolut, neceşar jurămîntul, să ■ întărim:, ceea ce 

spunem prin da şi nu. Dar dacă jurămîntul e absolut necesar să luăm ca martor 
pe Dumnezeu însuşi, nu ceva din ,cele; create. Căci trebuind să facem aceasta, nu 
vom jura eu nepăsare. Dumnezeu e mai mare ca noi nu numai prin unele calităţi, 
d Win-.însăşi ;ex.îstent:a Sa, Căci El singur, mu . este q exjsţenţ.ă creaţă, oi. necreată, 
sau izvorul existenţei. El e mai presus de existenţa în care sîntem încadraţi noi. 

CHIRIL: Iar prin strălucirea şi slava, în ce priveşte corpul, nu e 
neasemănat mai înaltă firea soarelui ? 

PALADIE : Aşa este. 

CHIRIL: Atunci, fiindcă fiecare din acestea, precum se Vede ne 
întrece, prin ceea ce ne e superior, le vom face pe acestea martori,' 
părăsind, ca un lucru de prisos, pomenirea lui Dumnezeu ? 

PALADIE : Nicidecum. 

CHIRIL : Deci se cuvine să spunem că mai mare decît Omul e Cel 
ce este superior după fire şi întrece prin existenţă toate ceie făcute, 
adică Dumnezeu. 

PALADIE : Bine zici. 

CHIRIL : Deci cei ce voiesc să vieţuiască în chip neprihănit, şă 
aibă pe da şi nu în locul şi cu puterea jurămîmtului şi, să fie fixaţi în 
dreptate. Căci de aici va urma şi trebuinţa de-a fi crezuţi. Iar dacă da 
şi nu vor fi dispreţuite de cineva, trebuinţa de-a jura să se îndrepte 
atunci spre Cel ce e mai mare decît noi, mai bine zis şi decît toată 
zidirea. Cît priveşte hula, nu pot spune ce lucru grav este şi ce mare 
rău aduoe celor ce o întrebuinţează. De aceea şi legea vede şi pedep¬ 
seşte cu moartea crudă. Dar şi Hristos a pedepsit-o cu chinuri nesfîr- 
şite şi de neocolit. «Căci cine va zice cuvînt împotriva Fiului Omului, 
i se va ierta lui ; dar cine va zice împotriva Duhului Sîînt, nu i se va 
ierta nici în veacul acesta, nici în cel viitor »■ (Matei 12, 32). Duh nu¬ 
meşte firea mai presus de trup, care e Dumnezeu, împotriva căreia cel 
ce-şi slobode de limba neînfricată, va secera roadele flecărelii lui. 
«Căci buzele nebunului îl duc la rele, precum s-a scris; iar gura lui 
cutezătoare îi pricinuieşte moartea» (Prov. 18, 6—7). De aceea şi dum¬ 
nezeiescul cîntăreţ a zis: «Pune, Doamne, strajă gurii mele şi uşă do 
îngrădire împreujurul buzelor mele. Şi să nu apleci, inima mea. spre 
cuvinte de vicleşug» { Ps. 140, 6—7). Iar acestea sînt grăirea lipsită de 
evlavie împotriva lui Dumnezeu şi a firii negrăite şi. atotcurată în 
chip neprihănit. "" 

PALADIE: Deci cei ce se sîrguiesc să meargă pe calea cea dreap¬ 
tă, trebuie să stea neclintiţi şi să nu suefere a supăra pe Dumnezeu. " 

CHIRIL: Aşa zic. Căci zice proorocul către cei ce nu se apropie 
de Dumnezeu cu inimă sănătoasă, ci cu una plină de îndoieli şi coruptă, 
oare a îmbrăţişat boala slăbiciunii şi nestatorniciei : ’ «Pîrm cirul veţi 
şchiopăta cu ancuhâouă gleznele voastre ? De credeţi în Dumnezeu; men 
geţi după Dumnezeu, iar de credeţi în Baaî, mergeţi după el» (III împ. 18} 
21). Căci cel ce nu voieşte să se fixeze nici în credinţa sănătoasă; 
nici în rătăcire, înseamnă că şchioapătă de amîndouă picioarele şi marb 

sinceritate în nici una. Iar pricina unei astfel de voinţe putrede şi uşor 
de sfărîmat a unora stă, cred, într-o iubire făţarnică şi neadevărată faţă 
de Dumnezeu şi în faptul că se prefac că vreau să fie creştini, dar nu 
duc aceasta la îndeplinire din toată inima şi nu sînt pătrunşi de res¬ 
pectul faţă de adevăr, nu preţuiesc ceea ce e drept, ci se fac a veni 
la credinţa lor, fie pentru ce urămresc plăcerea lor, fie pentru că se 
sperie de teama primejdiei sau de aspra apropiere a nefericirii. Ei cau¬ 
tă de aceea să aibă pe mai mulţi care si le ajute, sau cărora să le dă¬ 
ruiască din grija lor. 

Dar acestor fel de oameni li se va da grija cea mai de pe urmă şi locui 
lor va fi între cei aruncaţi. Ei vor fi vădiţi ca cei mai necinstiţi şi cu 
totul dispreţuiţi şi de abia vor fi învredniciţi de viaţă, cînd Dumnezeu 
va cerceta cele ascunse. Vor fi aşa cum au fost cei din Gabaon. Căci 
aceştia au venit odinioară la Iisus şi s-au rugat mult să fie primiţi în 
prietenia poporului lui Dumnezeu. Dar nu s-au apropiat fără viclenie, 
cu simplitate şi fără interes, din iubire faţă de Dumnezeu, ci 
cu făţărnicie şi înşelăciune. La început s-au putut ascunde. Dar cînd 
au fost prinşi făcînd cele rele şi le-a fost descoperită intenţia vicleană 
şi nesinceră, au fost aşezaţi pe treapta cea mai de jos. «Căci s-au făcut 
tăietori de lemne şi cărători de apă pentru toată adunarea> 
(Iosua cap. 9). 

Vezi deci unde duce nesinceritetea şi lipsa voinţei de-a preţui 
din toată nima prietenia duhovnicească cu sfinţii. înşeală unii cîteo- 
dată, dar nu pe Atotştiutorul Iisus, ci mai degrabă pe cei ce-L închi- 
puiesc pe El, adică pe conducătorii popoarelor, ca şi aceia atunci pe 
Iisus, care era dat ca icoană şi chip al lui Hristos. Ei pătrund înlăun- 
tru umbriţi de înşelăciune şi acoperindu-şi sub făţărnicie adîncud gin- 
durilor şi viclenia minţii; dar descoperiţi (căci nu pot rămîne ascunşi), 
abia se mîntuiesc, fiind puşi pe treapta ultimă, de slugi. Căci înşelă¬ 
ciunea e rodoul unui cuget neliber. 

Noi însă, al căror scop e să cugetăm sănătos la cele ale lui Dum¬ 
nezeu şi să le părăsim pe celelalte ne vom alipi Stăpînului şi Dum¬ 
nezeului tuturor cu o inimă sinceră, cu o simţire dreaptă şi cu o iubire 
deplină, care nu suferă şovăială, ci s-a despărţit cu totul de moravu¬ 
rile şi cugetările păgîneşti, şi s-a depărtat cit mai mult şi cu toată 
hotărîrea de cele osîndite de lege. Căci în felul acesta vom fi desăvîrşiţi 
înaintea Domnului Iisus Hristos, după cum s-a scris, şi străluciţi şi lău¬ 
daţi împreună cu ceilalţi sfinţi în Hristos, prin care, şi cu care, slăvit să 
fie Tatăl împreună cu Sfîntul Duh în vecii vecilor. Amin. 









CARTEA A ŞAPTEA 

Despre iubirea de fraţi 


Legea încununează cu laudele cele mai mari şi mai înadte porunca 
cea dintîi şi mai presus de toate : «Să iubeşti pe Domnul Dumnezeul tău, 
din toată inima ta, din tot cugetul tău şl din toată puterea ta » (Deut. 
6 , 5). Apoi adaugă : <Şi pe aproapele tău ca pe tine Însuţi» (Matei 
22, 39). Dar şi Hristos spune limpede că, în aceste două porunci stă 
toată legea şi proorocii. Iar dumnezeiescul Pavel numeşte iubirea, pli¬ 
nirea legii (Rom. 13, 8), pentru că nu face nici un r^u aproapelui. 

Cuvîntul nostru a înfăţişat toate cele privitoare la porunca cea 
dintîi, pe cît se putea, întorcîndu-ne în sus şi în jos şi împrejurul ei 
şi descriind cu amănunţime, în ce chip trebuie să fie neprihănită şi 
deplină faţă de Dumnezeu. 

Acum să ne îndeletnicim cu porunca vecină şi soră şi să îndrep¬ 
tăm o privire amănunţită asupra iubirii faţă de aproapele, cercetind 
cît mai bine cele prin care se poate îmbrăca cineva în bunul acestei 
virtuţi şi ajunge la atîta întărire în ea, încît dobîndind cea mai fru¬ 
moasă slavă, să umble cu Dumnezeu şi cu oamenii, ca dumnezeiescul 
Samuil (I împ. 2, 26). Căci socotesc că se cuvine ca deodată cu iubirea 
de Dumnezeu să o cultivăm şi pe cea de fraţi. Căci de lipseşte una, 
lipsesc amîndouă, după cuvintede lui Ioan, care a scris : < Iar de zice 
cineva: iubesc pe Dumnezeu, şi pe fratele lui urăşte, mincinos este. 
Căci cel ce nu ibeşte pe fratele său pe care-1 vede, cum poate să-L iu¬ 
bească pe Dumnezeu, pe Care nu-L vede ? Şi această poruncă o avem 
de la Bl, ca cel ce iubeşte pe Dumnezeu, să-l iubeascsâ şi pe fratele 
său» (I Ioan 4, 20—21). Căci amîndouă se pierd împreună şi se întă¬ 
resc împreună. Pentru că sînt înjugate împreună şi ca o pereche nedes¬ 
părţită, îl duc pe cel ce se străduieşte să le conducă bine, ila o singură 
şi atotdesăvîrşită frumuseţe a evlaviei faţă de Dumnezeu 212 . 

PALAD1E: Bine ai spus. Şi fiindcă scopul ne este să ne ostenim 
în acestea, începe, te rog, şi adună dovezile pentru fiecare din înţele- 

242. Ca şi perechea de boi înjugaţi, dacă li conduci bine, te conduc la 
ţintă. Dacă te sileşti să creşti în putere, capeţi putere. Dacă te sileşti să fii bun, 
te inundă bunătatea. Cît dai, atît dobîndeşti. Te laşi de carte, te lasă cartea. Te 
laşi moale, te cuprinde moleşeala. 

şurile ei din Sfintele Scripturi, ca să încerci să ne spui cum se poate 
împlini fără ştirbire porunca faţă de aproapele. 

CHIRIL : Lungă ne va fi cărarea pînă acolo. Căci s-a scris : «.Lată 
e porunca ta foarte (Ps. 118, 26). Dar bunul meşteşug în toate cele ce 
trebuie făcute, nu cred că îl poate culege cineva de alt undeva, fără 
numai din lege. Căci însuşi cuvîntul proorocesc a spus că ea ni s-a 
dat spre ajutor (Isaia 8, 16). De aceea legiuitorul îndemnîndu-ne să ne 
aducem mereu aminte de cele poruncite, zice : «Şi veţi pune cuvintele 
ţ acestea în. inima voastră şi în sufletul vostru şi le veţi lega spre 
semn la mâinile voastre şi vor fi nemişcate dinaintea ochilor voş¬ 
tri şi veţi învăţa în ele pe copiii voştri, şi le veţi grăi, şe- 
zînd în cale, culcîndu-vă şi sculîndu-vă şi le veţi scrie pe ele 
pe pragurile caselor voastre şi pe porţile voastre, ca să trăiţi multe 
zile şi zilele fiilor voştri pe pământul, pe care s-a jurat Domnul părin¬ 
ţilor voştri să-l dea lor, să fie ca zilele cerului pe pământ » (Deut. 11, 
18, 21). Şi ce înseamnă : «Legaţi-Ie de mîinile voastre», a arătat lim¬ 
pede în Numeri. Căci s-a scris aşa: «Şi a grăit Domnul către Moise, 
zicând : Vorbeşte fiilor lui Israil şi zi către ei: să-mi facă ciucurii pe 
marginile veşmintelor lor, în generaţiile lor. Şi să puneţi peste ciucurii 
marginilor o panglică vânătă şi să fie în ciucuri şi le veţi vedea pe ele şi 
vă veţi aduce aminte de toate poruncile Domnului şi le veţi face pe 
ele. Şi să nu vă mai întoarceţi după cugetele voastreşi după ochii voş¬ 
tri, după care luîndu-vă veţi curvi. Şi să vă aduceţi aminte şi să faceţi 
toate poruncile Mele şi să fiţi sfinţi Dumnezeului vostru, Eu Domnul 
Dumnezeul vostru» (Num. 15, 37- —41). Deci poruncindu-ne legea de 
mai înainte să ne înscriem în inimi, ca cel ce ştia că uitarea este o boală 
cumplită a minţii, porunceşte să se scrie poruncile pe praguri, ca într-o 
tablă .şi să se lege şi lîngă mînă nişte bileţele care cuprindeau legea şi 
aveau scrise pe ele aşezămîntul. Ba spune nu fără folos să se atîrne şi 
de veşminte ciucuri şi o împletitură vînătă 243 . 

PALADIE : Dar cum ne putem aduce aminte de legile dumneze¬ 
ieşti prin ciucuri şi împletitura vînătă ? 

CHIRIL: Oare nu vei recunoaşte că legea s-a dat celor vechi în 
ghicituri şi în umbre ? 

PALADIE : Recunosc. 

; CHIRIL : Deci prin legarea unor panglici vinete de ciucuri şi de 
mînă, se arată ca printr-o ghicitură, că trebuie să cugetăm şi să împli- 

243. Do aceea îşi fac creştinii ortodocşi, urmlnd unei tradiţii de la începutul 
-creştinismului, des semnul crucii, pentru a-ş aduce mereu aminte de crucea prin 
care ne-a mîntuit Hristos. 

nirncele. din cer şi să ne aducem aminte, de legile ..dumnezeieştii. Căci 
•prin piatra vînătă de India, sau de hiacint, se închipuie corpul eteric, 
care e un amestec de lumină şi do întuneric şi are în adîncul său o 
umezeală, ce-i dă o?,înfăţişare tremurătoare şi fluidă. Deci legea a: po¬ 
runcit cu bun rost să se atîrne :de veşminte şi de mină o,panglică vî¬ 
nătă do hiacint, arătînd.prin aceasta că cuvîntul din cer este un veş- 
mînt al minţii şi o îmbrăcăminte a cugetării, iar legea un sfătuitor spre 
faptele drepte. Pentru că mina e simbolul faptei, iar cele împlinite de 
noi după lege sînt fără prihană şi nu au în ele stângăcia răutăţii.., ■ 

De aceea fariseii îşi măreau ciucurii şi îşi lăţeau filacteriile lor, 
adică bileţelele atîrnate de mina dreaptă. Dar Hristos- rîdea de- ei, 
pentru că făceau, din acest lucru o pricină de slavă deşartă şi nu de 
aducere aminte, a legii (Matei,-23, 5). Deci se poate săvîrşi fărădelegea 
şi prin lege, dacă nu se foloseşte cineva drept de lege. Aceasta este, 
socotesc, ceea ce. a spus Solomon : «Este drept, care piere prin drep¬ 
tatea sa». (Eccl. -7, 16). Deci - porunca dumnezeiască trebuie, scrisă în 
minte şi în inimă; Folosul acestui lucru l-a vădit şi . dumnezeiescul Da- 
vid, . zicînd. despre, orice drept: «Legea Dumnezeului iui în, .inimă lui, 
şi nu se vor^potieni paşii lui» (Ps. .37., 31). Căci este,, cr.ed, cu totul lim¬ 
pede c,ă cel ce are legea dumnezeiască in minte, are, fără îndoială, 
şi buna statornicie şi neclatinarea în virtute. : ,?:;r 

EAL ADIE; Aşa este. 

CHIRIL: Aşadar, lunga şi neîncetata cugetare la lege, duce pe 
om la calea dreaptă, adică la ceea ce e plăcut lui Dumnezeu, alungind, 
ca pe o pîelă tulbure,, uitarea din . cugetarea omenească. Dar legiuito¬ 
rul nu se opreşte aci, ci căutînd ceva şi mai bum le dă, ca pe o, mo¬ 
meală pentru rîvna făptuirii, nădejdea tuturor bunătăţilor celor mai 
dorite. Căci a zis iarăşi : «De veţi umbla în'poruncile Mele şi de le 
veţi păzi, vă voi da vouă ploaia la vremea ei, şi pămîntul îşi,va,da 
iodurile lui,,şi pomii cîmpurilor îşi.yor da roada lor. Şi treeratul va 
apuca culesul viilor şi culesul ■ viilor: va apuca semănatul. ŞL veţi mîn- 
,ca plinea, voastră întru- saţiu şi veţi. locui neprimejduiţi pe pămîntul 
vostru şi războiul nu va trece prin ţara voastră. Şi voi da pace în ţara 
voastră. Şi veţi domni şi nu- va ii cine să vă sperie pe voi. Şi Voi pier¬ 
de tiarele rele din pămîntul vostru» (Ldv. 26, 3—5). 

•Vezi -de eîtă grijă" şi bunăvoinţă- învredniceşte pe cei cuviincios 
şi iubitor de făptuire şi stăpînit de respectul faţă de lege ? Căci făgă¬ 
duieşte să le dăruiască ploaia timpurie şi mai tîrzie, şi bunăfodire ne¬ 
contenită, să tura re de pîine, dar îmbelşugat de roduri şi pe, lingă aces¬ 
tea, pace. Pentru că se cuvine; ca păzitorul sincer -al -legii şi -iubitorul 

celor ce le voieşte Dumnezeu, să se îmbete de belşugul bunătăţilor 
dumnezeieşti. Mîngîierea duhovnicească şi de sus adăpînd, asemenea 
unei ploi, sufletul dreptului, ca pe un pămînt gras şi roditor, îl vese¬ 
leşte foarte, încît poate scoate roduri neîncetat şi de multe feluri ale 
evlaviei faţă de Dumnezeu. Iar pacea îl încununează, aducînd în el 
stăruinţa în bine. De aceea scrie şi Pavel : <Şi pacea lui Dumnezeu, 
care covlrşeşte toată mintea, va păzi inimile voastre şi glodurile 
voastre» (Filip. 4, 7). Deci cel ce a dobîndit de la Dumnezeu o astfel 
de dăruire îmbelşugată, va petrece viaţă de pace, că vrăjmaşul slă¬ 
beşte şi cade, şi orice protivnic se prăbuşeşte în nimic, asaltul diavo¬ 
lului încetează şi orice frică se înlătură cu uşurinţă. 

Aceeaşi lege o vom afla scrisă şi în a doua Lege. Căci a spus 
acolo, puţin schimbat: «Iar de veţi auzi cu auzul toate poruncile Lui, 
cite ţi le poruncesc eu astăzi ţie, ca să iubeşti pe Domnul Dumnezeul 
tău şi să slujeşti Lui din toată inima ta şi din tot sufletul tău, va da 
pămîntului tău ploaie la vreme timpurie şi mai tîrzie, şi vei aduna griul 
tău şi vinul tău şi untdelemnul tău. Şi va da păşune In ţarinele tale 
vitelor tale» (Deut. 11, 12—15). Aşadar, cugetarea la lege aduce sufle¬ 
telor noastre înţelepciunea şi echilibrul pentru a putea împlini cele ce 
le vrea Dumnezeu. Iar dorul după cele făgăduite face uşor de purtat 
osteneala pentru virtuţi. 

PALADIE: Adevărat. Sînt de aceeaşi părere, şi pe drept cuvînt. 
Dar e vremea să spui în ce mod va împlini cineva legea iubirii faţă 
de aproapele. 

CHIRIL : Să trecem chiar la aceasta. Şi anume vom spune, urmînd 
Sfintele Scripturi, că Dumnezeu, Stăpînul tuturor, a poruncit lui Moise, 
să adune poporul şi să-i ducă curaţi şi sfinţiţi sub muntele numit Si- 
nai. Căci a poruncit să-şi spele veşmintele şi să se înfrîneze de la în¬ 
soţirea cu femei pentru trei zile, indicînd prin lucrurile sensibile şi 
văzute pe cele spirituale (inteligibile). Pentru că în faţa lui Dumne¬ 
zeu se cuvine să venim îmbrăcaţi în podoabe frumoase ale virtuţilor, ca 
în nişte haine strălucitoare, impunători prin lumina minţii şi eliberaţi 
de toată plăcerea trupească şi de întinăciunile pămînteşti. Iar la acea¬ 
sta ne călăuzeşte legea, ca şi Moise pe cei de odinioară. Căci acelea 
erau chipuri (tipuri) ale celor mai adevărate şi călăuzirea prin preaîn- 
ţeleptul Moise închipuia celor vechi călăuzirea prin legea care a dus 
la Hristos. 

Pe lîngă acestea socotesc că mai trebuie să observăm şi aceea 
că slujba şi lucrarea celui dator să călăuzească e bine închipuită în 
persoana lui Moise. Căci el n-a înfăţişat poporul sie-şi, ci lui DumV 

nezeu, ca Dătătorului de lege, învăţătorului şi Sfătuitorului spre cele 
ce trebuie făcute. Tot aşa legea, pedagogul nostru, nu ne-a condus 
prin literă la sine, ci la Dumnezeu Cuvîntul, Care S-a coborît pentru 
noi din cer. Sau oare cuvîntul nostru nu ţi se pare că păşeşte pe ur¬ 
mele înţelesurilor adevărului ? 

PALADIE : Ba, foarte mult. 

CHIRIL : Aşadar, s-a scris : «Şi a scos Moise poporul din tabără, In¬ 
tru intimpinarea lui Dumnezeu. Şi au stat sub muntele Sinai. Iar mun¬ 
tele Sinai lumega întreg, pentru că Domnul se coborîse pe el în foc. 
Şi se suia fumul ca fumul dintr-un cuptor. Şi s-a spăimîntat tot poporul 
foarte. Iar sunetele trîmbiţelor, pe măsură ce înaintau, se făceau mai 
tari. Şi Moise grăia. Iar Dumnezeu îi răspundea lui cu glas» (leş. 
19, 17—19). Coborîrea lui Dumnezeu în munte, e semnul limpede că 
El nu vine la minţile ce se tîrăsc pe jos şi nu voieşte să Se sălăşlu- 
iască în cei ce au cugetul pămîntesc şi josnic, ci în cel a cărui minte 
urcă în sus şi ajungînd pe vîrful cel mai de sus, dispreţuieşte cele pă- 
mînteşti şi priveşte numai la cele de la Dumnezeu. Ea are însă şi alt 
înţeles, şi anume că, cunoştinţa despre Dumnezeu e înaltă şi mai pre¬ 
sus de toate şi nu poate fi ajunsă decît în parte de cei ce se strădu¬ 
iesc să zboare în înălţimi. «Puii vulturului zboară la înălţime», cum 
s-a scris (Iov 5, 7). De aci înţelegi, că Dumnezeu S-a coborît, cînd a 
dat celor vechi legea, nu unde era poporul, ci într-un loc înalt şi 
depărtat. El se ţinea încă departe, după cuvîntul Psalmistului (Ps. 6, 4), 
nefiind încă cu noi trupeşte şi necoborîndu-Se încă pe Sine la starea 
smerită la care S-a coborît Unul Născut. Pentru că această taină nu s-a 
dăruit celor vechi, ci s-a păstrat pentru noi. Căci se poate spune că a 
venit între noi, pînă la o slavă văzută cu ochii, părăsind înălţimile 
Dumnezeirii. Şi a petrecut cu noi, ca unul dintre noi. 

Dar acolo s-a coborît Dumnezeu în chip de foc. Căci cei ce aveau 
să fie călăuziţi prin constrîngere şi lege, trebuiau să ştie limpede că 
de se vor hotărî să fie nepăsători, cuvintele le vor fi spre foc. Pentru 
că nu din iubire de bună voie şi din pornirea liberă a minţii făceau 
cei vechi ceea ce-i plăcut lui Dumnezeu, ci din constrîngere şi frică. 
Fiindcă duhul din ei nu era duh liber, nici de înfiere, ci de robie spre 
temere 244 . 

Şi a fumegat muntele pentru că S-a coborît Domnul pe el în foc. 
Aceasta cred că este ceea ce se cîntă în Psalmi : «Şi a pus întunericul 

244. Dumnezeu se face om smerit, ca să nu se mai teamă oamenii de El. El 
Îşi arată prin aceasta cea mai proprie trăsătură ă firii Lui : iubirea. E o altă formă 
a măreţiei. Nu s-ar putea apropia omul de Dumnezeu, dacă nu se apropie Dum¬ 
nezeu de om prin iubire. 


13 — si. CHIRII, 

acoperămînt Lui» (Ps. 17, 13). Dar prin fum s-a arătat şi altceva, şi 
anume lacrima vărsată din pricina dispreţului. Căci la atingerea fu¬ 
mului, curgea umezeala din ochi. Iar dacă ar voi cineva să înţeleagă 
şi altfel cele propuse spre tîlcuire, focul se va socoti drept lumina 
dată prin lege, care însă nu e fără întuneric. Pentru că legea e în¬ 
tunecoasă şi neclară şi umbra literei e deasă şi în stare să tulbure 
ochiul înţelegerii. 

Iar sunetele trîmbiţei pe măsură ce înaintau, se făceau mai tari. 
Căci la început glasul legii era slab şi de-abia se auzea. Dar înaintînd 
către noi Cuvîntul, spre a ni se arăta în călăuzirea evanghelică, cînd 
ne-a răsărit Emanuil, sunetele s-au făcut mai tari. Fiindcă Hristos a 
grăit limpede şi pătrunzător, cu un glas care a străbătut tot pămîn- 
tul. Căci îl putem auzi pe El însuşi spunînd prin glasul lui David : 
«Ascultaţi acestea, toate neamurile •, luaţi-le in urechi toţi cei ce lo¬ 
cuiţi pămintul» (Ps. 118, 2). Dar glasul de atunci al legii, nu se auzea 
în altă parte, nici nu învăţa toate neamurile, ci răsuna numai în ţara 
Iudeilor şi călăuzea numai un neam, pe cel al Israeliţilor 245 . 

«Şi Moise grăia, zice, iar Dumnezeu ii răspundea lui cu glas». 
Adică Moise cerea ca slugă şi ca mijlocitor şi slujitor al poruncilor 
dumnezeieşti. Iar Dumnezeu îi răspundea prin glasul propriu, adică prin 
Fiul. Căci glasul şi Cuvîntul Tatălui e Fiul. Şi de la El e legea, cu 
toate că s-a grăit prin îngeri 246 . Căci cine vrea, îl poate auzi zicînd 
limpede : «Eu Cel ce grăiesc, de faţă sint» (Isaia, 52, 6). Şi « N-am 
venit să stric legea sau proorocii,ci s-o Împlinesc. Căci vă zic vouă, 
că pină ce va trece cerul şi pămintul, o iotă sau o cirtă nu va trece 

245. Legea nu spunea lucrurile care mişcă în fondul ei cel mai propriu şi 
mai comun pe toţi oamenii, ci lucrurile spuse de ea erau amestecate cu ceea ce 
era în mod deosebit folosită poporului evreu şi prin aceasta nu atingea inima ge¬ 
neral omenească, în ceea ce are ea mai adînc. Cuvîntul lui Dumnezeu în Hristos 
e cuvîntul ce mişcă inima tuturor oamenilor, pentru că e cuvîntul ce atinge ini¬ 
ma lor în cel mai autentic fond al ei. Adîncimea umană se uneşte cu universali¬ 
tatea omenescului. 

246. Fiul lui Dumnezeu grăia în Vechiul Testament oamenilor prin îngeri, iar 
graiul îngeresc era sesizat de mintea omenească. Era o apropiere de oameni, dar 
nu o apropiere deplină. In Hristos, Fiul lui Dumnezeu însuşi a luat gură omeneas¬ 
că şi dădea forma omenească cuvintelor Sale. Omul nu se ridicase la treapta ca 
să-şi poată da Fiul lui Dumnezeu trup curat şi gură mişcată de o simţire curată, 
ca să poată vorbi prin ea. Fiul era mai unit cu îngerii care nu căzuseră în păcat, 
înţelesurile izvorîtoare din izvorul tuturor înţelesurilor erau prinse de fiinţele în¬ 
gereşti într-o formă mai coborîtă, sau mai definită de îngeri şi în forma aceasta 
le sesizau omului. Ca-subiecte ale lor erau sesizate de oameni îngerii, dar prin 
ele era sesizat şi Cuvîntul dumnezeiesc ca subiect, dar puţin mai acoperit. Cînd 
omul s-a ridicat la capacitatea de-a primi direct pe Cuvîntul, acesta S-a coborît 
personal pînă la om, luînd odată cu mintea acestuia, şi însuşi trupul lui, ca să 
vorbească prin ele. înţelesurile dumnezeieşti i s-au descoperit prin aceasta ca 
mai dumnezeieşti, deşi pe de altă parte Îl prezentau pe Dumnezeu ca mai apro¬ 
piat omului, cum se prezintă şi ele înseşi ca tingînd umanul în autenticitatea lui 
mai profundă. 

din lege pînă nu se vor împlini toate» (Matei 5, 17—18). Deci numeşte 
cuvintele Sale, lege. Căci glasul lui Dumnezeu a grăit-o pe ea, cum 
am spus adineaori, adică Fiul. 

Apoi spune : «S-a coborît Domnul pe muntele Sinai, pe vîrful mun¬ 
telui. Şi a chemat Domnnl pe Moise pe vîriul muntelui. Şi s-a suit 
Moise. Şi a zis Dumnezeu către Moise: Coborîndu-te, mărturiseşte 
poporului, să nu se apropie de Dumnezeu ca să-L vadă şi să cadă mul¬ 
ţime dintre ei. Şi preoţii care se apropie de Dumnezeu să se sfinţeas¬ 
că, ca nu cumva să se depărteze de la ei Domnul» (leş. 19, 20—22). 
Se coboară pe munte Dumnezeu Cel mai presus de toate; apoi che¬ 
mat, urcă Moise. Căci nu se întîmplă să se poată ridica cineva la înăl¬ 
ţimile adevăratei vederi a lui Dumnezeu, dacă nu s-a coborît mai în- 
tîi Dumnezeu însuşi şi nu S-a făcut în aşa fel ca să fie accesibil min¬ 
ţilor noastre. Şi numai chemîndu-ne El, urcăm spre vîrful suprafiresc 
şi ridicat peste toate, adică spre cunoştinţa adevărată. Iar aceasta o 
va face Hristos, descoperindu-ne nouă pe Tatăl şi Dumnezeu 247 . 

Dar de munte nu se vor apropia cei din mulţime. Căci harul cu¬ 
noştinţei celei preaînalte rămîne inaccesibil celor mulţi. El e accesi¬ 
bil numai celor ce pot străbate la ea, mai bine zis celor ce au fost 
chemaţi la aceasta de Dumnezeu, cum a fost Moise. Dacă deci este 
cineva slujitor credincios şi devotat în casa lui Dumnezeu, va fi şi el 
ales ca acela şi în stare să fie aproape de Dumnezeu, prin petrecerea 
lui în sfinţenie şi cunoştinţă. Vom fi astfel împreună cu El, care zice : 
«Iar tu stai aici cu Mine» (Deut. 5, 31). 

Şi porunceşte ca cei încununaţi cu preoţia să se curăţească, zi- 
cînd : «ca nu cumva să se depărteze de la ei Domnul». Căci e grea 
slujba preoţiei şi nu departe de primejdii, ba dimpotrivă, foarte aproa¬ 
pe, dacă lipseşte neprihănirea vieţii. Pentru că cei ce slujesc Atotsiîn- 
tului Dumnezeu, se cuvine să fie sfinţi. De aceea zice : «Şi a grăit 
Domnul lui Moise ; Mergi, coboară şi te suie tu şi Aaron cu tine. Iar 
preoţii şi poporul să nu fie siliţi să urce la Dumnezeu, ca nu cumva 
să piardă din ei Domnul» (leş. 19, 24). Se suie Moise, dar nu fără 
Aaron, care era chipul (tipul) lui Hristos. Căci legea e cinstită în 
Hristos, şi prin El e sfîntă şi aproape de Dumnezeu şi cu Dumnezeu 
(Evr. 3, 5—6). Căci şi ea vesteşte, după Scripturi, pe Arhiereul şi 
Apostolul mărturisirii noastre. Deci legea a fost adusă aproape de 

247. La orice înălţime ni s-ar descoperi Dumnezeu, înălţimea aceasta repre¬ 
zintă o treaptă coborîtă a Sa la putinţa omului de a-L cunoaşte. In Sine însuşi e 
mai presus de orice înălţime la care s-ar fi ridicat cunoştinţa noastră. Dumnezeu 
este mai presus de orice munte pe care se poate ridica omul. De altfel şi lucru¬ 
rile în starea în care le cunoaştem. Nu le cunoaştem în ele înseşi (Ding un sich). 
E o stare în care punem ceva din noi. 

Hristos, prin înţelegerea (contemplarea) ei în duh. Căci a auzit Moise: 
«Suie tu şi Aaron». «Deci cele ce Dumnezeu le-a împreunat, omul să 
nu le despartă» (Marcu 10, 9), desfăcînd legea de contemplarea ei în 
Hristos. Căci prin aceasta ea rămîne şi nu e văzută numai ca umbră 
şi nu în adevărul ei. 

S-a interzis apoi urcarea pe munte atît poporului, cît şi tagmei 
sfinţite. Căci nu s-a îngăduit de Dumnezeu nici celor călăuziţi prin 
lege, nici celor ce săvîrşeau slujirea în umbre, să pătrundă în dogmele 
înalte şi supreme despre El; ci s-a păstrat mai mult celor îndreptaţi 
prin credinţă şi chemaţi în Hristos la o ascultare şi la o cunoştinţă 
cu mult mai înaltă decît cea veche. Înălţimea cunoştinţei lui Hristos 
a admirat-o şi dumnezeiescul Pavel. Dar şi Mîntuitorul însuşi va 
mărturisi, spunînd deschis despre noi şi despre cei din sîngele lui Is- 
rail : «Vouă vi s-a dat să cunoaşteţi tainele împărăţiei cerurilor, iar 
acelora nu li s-a dat» (Matei, 13, 11). Iar despre Iudei : «Lăsaţi-i pe ei, 
sînt orbi, conducători ai orbilor» (Matei 15, 14). Şi iarăşi a zis celor 
ce l-au cunoscut pe El: «Fericiţi sînt ochii voştri că văd, şi urechile 
voastre că aud» (Matei 13, 16). 

Dar după ce Dumnezeul tuturor a isprăvit cuvintele despre aces¬ 
tea, începe să poruncească şi să dea legile pentru toate cele bune. Ast¬ 
fel zice : «Eu, Domnul Dumnezeul tău, care te-am scos pe tine din pă- 
mîntul Egiptului, din casa robiei; să nu-ţi fie ţie alţi dumnezei afară 
de Mine» (Lev. 11, 45; leş. 20, 3). A făcut un început cuvenit legilor, 
spunînd că El este Cel ce a făcut minunile în Egipt, Cel ce a ridicat, 
cum se cuvine să spunem, toată zidirea împotriva nebuniei celor ce 
o stăpîneau, prin ploi şi grindină, prin prefacerea stihiilor, prin adu¬ 
cerea unei morţi nemiloase peste cei întâi născuţi, prin revărsarea 
unui întuneric de trei zile ; Cel ce le-a dăruit celor ce au voit, pu¬ 
terea să treacă prin mijlocul valurilor şi a sfărîmat fără greutate pe 
cei potrivnici. Căci cei ce aveau să ia jugul poruncii dumnezeieşti, 
trebuiau să ştie cît de mare e puterea Dătătorului de lege şi cît de pri¬ 
mejdios pentru ei este să supere pe Cel ce poate să le facă toate cu 
uşurinţă. 

PALADIE : Bine şi dumnezeieşte a gîndit Dătătorul de lege. Căci 
totdeauna frica îl constrînge pe cel neînfrînat şi greu de condus şi-l 
face ca pe un mînz dus de frîu. 

CHIRIL : Drept ai spus. După ce opreşte deci închinarea la zei stră¬ 
ini şi alcătuirea vreunei asemănări sau înfăţişări de idol şi prescrie 
pedepsele cele mai aspre pentru cutezanţa de-a dărui numele Dum- 
nezeirii statuilor produse prin meşteşug : «Mu vei lua, zice, numele 

Domnului Dumnezeului tău in deşert, că nu va cruţa Domnul pe cel 
ce ia numele Său in deşert» (leş. 20, 7), rînduieşte cele cuvenite vieţii 
omeneşti şi stabileşte ca îndreptar spre tot ceea ce e drept, legea 
pentru viaţa tuturor. Şi ne scoate din toate păcatele, întrucît ne ves¬ 
teşte înainte de toate timpul dreptăţii în Hristos, în Care va avea loc 
răscumpărarea atotdesăvîrşită, nimicirea răutăţii, restabilirea în starea 
de la început şi înnoirea vieţii în sfinţenie şi în iubire de Dumnezeu. 
Astfel zice : «Adu-ţi aminte de ziua Sîmbetei ca să o sfinţeşti pe ea. 
Şase zile să lucrezi şi să faci toate lucrurile tale, iar ziua a şaptea, 
Simbăta, este spre odihnă Domnului Dumnezeului tău. Să nu faci în ea 
nici un lucru, tu şi fiul tău şi fiica ta, sluga ta şi slujnica ta, boul tău 
şi asinul tău, dobitocul tău şi străinul ce locuieşte Ia tine. Căci in 
şase zile a făcut Domnul cerul şi pămîntul şi marea şi toate cele ce 
sînt în ele. Şi s-a odihnit în ziua a şaptea. Pentru aceea a binecuvîntat 
Domnul ziua a şaptea şi a sfinţit-o pe ea» (leş. 20, 10—11). 

PALADIE: Şi ce înseamnă aceasta ? Căci nu înţeleg clar. în ce 
chip vom sfinţi ziua Sîmbetei ? 

CHIRIE : Voieşti să spunem puţine lucruri despre Sîmbătă şi des¬ 
pre odihna ce trebuie să o păzim în ea ? în felul acesta se vor face 
foarte limpezi cele poruncite noua de Dumnezeu. 

PALADIE : Fără îndoială. 

CHIRIL ; Sîmbăta, Paladie, fiind ultima zi din săptămînă, înseamnă, 
socotesc, timpul venirii Mîntuitorului nostru, Care S-a arătat la sfîrşi- 
tul şi la apusul veacului prezent şi ni S-a făcut nouă început şi uşă 
şi cale spre spălarea păcatelor, spre libertate şi spre iertare, spre 
nestricăciune şi viaţă şi spre nădejdea viitoare 248 învăţătura Sfintei 
Scripturi ne dă să înţelegem în multe feluri odihna spirituală (sabatis- 
mul spiritual) în Hristos. Odată înfăţişează prin ea ieşirea din păcate 
şi hotărăşte pedeapsa aspră şi neînduplecată a păcătosului; altă dată 
înfăţişează prin ea ca printr-un chip, răscumpărarea şi iertarea spre o 
viaţă de libertate şi pregătire pentru veacul viitor. 

PALADIE : Explică aceasta. Căci aş fi tare bucuros să ştiu. 

CHIRIL : Prin credinţa în Hristos, serbăm duhovniceşte sîmbăta, 
deoarece am isprăvit cu grijile din această lume, ne-am odihnit de 
umblarea deşartă încoace şi încolo, ne-am înstrăinat de patimi şi scu- 

248. CInd e înţeleasă In Duh, legea devine străvezie pentru Hristos. Sau da¬ 
că II cunoaştem pe Hristos, legea îşi pierde opacitatea. Nu mai rămlne la litera 
ei. Umbra se ridică de pe adevărul ei, sau se subţiază. 

turînd jugul păcatului, sîntem lăsaţi spre o sfinţire liberă 249 . De aceea 
zice dumnezeiescul Pavel despre cei ce n-au crezut încă : «Şi împo¬ 
triva cărora a ţinut minie patruzeci de ani ? Nu împotriva celor ce 
n-au crezut, ale căror leşuri au căzut în pustie ? Şi cărora S-a jurat că 
nu vor intra în odihna Sa, dacă nu celor ce nu au crezut ? Şi vedem 
că n-au putut să intre din pricina necredinţei. Să ne temem, deci, ca 
nu cumva, după ce ni s-a dat făgăduinţa de-a intra în odihna Lui, să 
se vadă vreunul dintre voi că întîrzie» (Evr. 3, 17—19 ; 4, 1). Şi după 
altele : « Aşadar, s-a lăsat altă sărbătoare de odihnă (sabatism) po¬ 
porului lui Dumnezeu» (Evr. 4, 9). 

Dacă sabatismul ar însemna numai a nu lucra Sîmbăta, ar fi drept 
să ne întrebăm cum de n-a intrat Israil în odihnă, odată ce a păzit 
Sîmbăta fără lucru ? Deci acesta a fost numai un chip (tip) al odihnei 
în Hristos şi al ieşirii din păcate a celui îndreptat din credinţă 25a . Ast¬ 
fel Dumnezeu a poruncit ca cel ce strînge lemne Sîmbăta să fie omo- 
rît cu pietre. Dar pedeapsa aceasta era închipuirea unei pedepse spi¬ 
rituale (inteligibile), necesare. Oare un lemn odrăslit din rădăcina lui, 
dacă e smuls şi prin aceasta se şi usucă, nu e un simbol al stării de 
moarte ? Şi oare, pe lingă aceasta, nu este el hrană focului ? 

PALADIE : Adevărat. 

CHIRIL: Dar această stare nu este decît cea proprie păcatului 
cel atotchinuitor. El arată starea de moarte şi e o hrană netrebnică a 


249. In Vechiul Testament Simbăta, ziua a şaptea, ca zi de odihnă, era în¬ 
temeiată pe faptul că Dumnezeu însuşi s-a oprit după cele şase zile de creare a 
celor şase trepte ale lumii. Prin aceasta se arată că, creaţia nu e un proces inter¬ 
minabil, căci în acest caz ea ar fi o manifestare a lui Dumnezeu din veci şi pînă 
in veci, deci una în esenţă cu El. Se arată că creaţia lumii e un act liber al lui 
Dumnezeu, avînd un început şi un sfîrşit. Deci cinstirea Sîmbetei prin odihnă în¬ 
semna o ridicare a gîndului la Dumnezeu deosebit de lume, din grijile dedicate 
lumii. Dar Sf. Chirii exprimă pe de o parte corect acest sens al odihnei de Sîmbă- 
tă ca oprire de la grijile lumeşti, pe de altă parte merge mai departe declarînd 
aceste griji ca păcate. Deci porunca odihnei de Sîmbătă închipuieşte şi porunca 
opririi de la păcate. Apoi iertarea de ele şi de pedepsele aduse de ele şi nădejdea 
vieţii viitoare, eliberată de stricăciune prin Hristos, care ne-a venit la sfîrşitul 
vieţuirii în forma pămîntească sau ne este anunţată sfîrşitul ei şi începu¬ 
tul vieţii viitoare întru nestricăciune. Ca sfîrşit al vieţii păcătoase, e viaţa 
eliberată de patimi. Ca avînt al vieţii viitoare, ea ne deschide perspectiva 
eshatologică. Deci Sîmbăta ne arată nu numai că lumea aceasta are un început şi 
un sfîrşit, ci şi că noi sîntem chemaţi la o viaţă veşnică, deosebită de viaţa în 
lumea aceasta. Noi creştinii ne ridicăm prin odihna de Duminică cu atît mai mult 
mai presus de lume. La fel în orice sărbătoare. Acesta e «duhul sărbătorii» creştine. 
Această tradiţie în planul eshatologic o trăim în Sf. Liturghie. Păcatul pune un 
jug. asupra noastră. Odată săvîrşit ne mînă la repetarea lui. E greu să i ne opu¬ 
nem. Iar libertatea adevărată e una cu sfinţenia. Sfîntul e cel mai stăpîn pe sine. 
Libertatea de sub .puterea lumii, e Sîmbăta spirituală cu trecerea în eshatologic. 

250. Aici Sf. Chirii spune direct că odihna de Sîmbătă poruncită evreilor era 
numai un chip pentru eliberarea de sub muncile impuse de păcat, eliberare adusă 
de Hristos. 

flăcării neîmblînzite care mistuie pe cei ce-1 iubesc 251 . Cînd, deci, unii 
se ţin, în timpul cînd trebuie să se oprească de la fapte moarte şi ne¬ 
roditoare, şi părăsind virtutea se hotărăsc să iubească cele prin care 
îşi atrag pedepse şi flăcări în veac, vor suporta, după cuviinţă, osînda 
morţii pentru că deşi nu le e îngăduit să vieţuiască în moleşeală, îna¬ 
intează de bună voie spre necesitatea de a fi pedepsiţi. 

Să intrăm deci cei ce am crezut în odihnă, după cuvîntul ferici¬ 
tului Pavel (Evr. 4, 3). Căci Dumnezeu ceartă pe cei ce strîmbă prin 
păcatul faţă de chip (tip) frumuseţea adevărului. Pentru că zice : 
«Mergi şi stai în porţile fiilor care ies ; şi în toate porţile Ierusalimu¬ 
lui. Şi zi către ei: Ascultaţi cuvîntul Domnului, împăraţi ai Iudeii şi 
toată Iudeea şi tot Ierusalimul şi cei ce intraţi prin porţile acestea. 
Acestea zice Domnul: Păzi ţi-vă sufletele voastre şi nu ridicaţi po¬ 
veri în ziua Simbetei şi nu faceţi nici un lucru şi nu ieşiţi prin por¬ 
ţile Ierusalimului şi nu scoateţi poveri din casele voastre în ziua 
Sîmbetei. Căci aşa am poruncit părinţilor voştri, dar nu M-au ascultat 
şi nu şi-au plecat urechea lor, ci şi-au învîrtoşat grumazul lor mai mult 
decît părinţii lor, ca să nu audă şi ca să nu primească călăuzire» (Ier. 
17, 19 ş. u.). Deci le-a poruncit nu numai să se oprească Sîmbăta de 
la orice păcat, ci şi să nu-şi scoată poveri şi să nu iasă în afara por¬ 
ţilor Ierusalimului 252 . 

PALADIE: Dar care e înţelesul acestora ? 

: CHIRIL : E unul spiritual (inteligibil) şi duhovnicesc, mai presus 
de chipuri (tipuri) şi mai bun decit umbra veche. Pentru că porun¬ 
ceşte ca cei ce se odihnesc (sabatizează) în Ilristos, să se oprească 
de la orice lucru care e îndreptat şi priveşte spre păcat şi să nu 
pună pe umeri nici o povară. Căci cum n-ar fi un lucru cu totul 
prostesc ca cei ce au lepădat prin credinţă povara cu adevărat greu 
de purtat a păcatului, să se încarce iarăşi cu ea şi să voiască a se 
pleca iarăşi sub jugul viciului ? Şi a şedea înlăuntrul porţilor Ierusa- 


251. Păcatul e starea de moarte, pentru că e o stare de nesimţire. Cel ce 
tace rău altuia, cel ce nu ştie decît să mănînce şi să se îmbete şi să deslrmeze, e 
un nesimţit. îi foloseşte pe alţii ca pe nişte obiecte, fără nici o grijă de suferinţa 
lor prezentă şi viitoare. 

252. Pe de o parte lucrarea în ziua Sîmbetei însemnînd lucrarea păcatului, 
se cere oprirea de la el. Pe de alta, lucrarea păcatului e semnul unei slăbiri a 
efortului de-a se reţine de la păcat. De aceea, după ce înainte s-a cerut să nu se 
lucreze Sîmbăta (să nu se adune fapte păcătoase, sau lemne uscate), aici se arată 
pedepsirea celor moleştiţi. Căci faptele păcătoase sînt fapte de oameni morţi spi¬ 
ritual, fapte care nu rodesc nici un bine, nu dau nici un avînt spre bine, ei para¬ 
lizează voinţa de bine a oamenilor; sînt fapte ce se săvîrşesc de cei ce nu pun 
nici un efort în a săvîrşi binele şi în a se înfrîna de atracţiile care-i duc mai 
mult fără voie spre plăceri, uri, invidii, bîrfeli, manifestări de dispreţ a semenilor, 
limului, închipuieşte a nu ne despărţi de sfînta cetate şi a nu îngădui 

limului, închipuieşte a nu ne despărţi de sfînta cetate şi a nu îngădui 
să fim scoşi afară şi a ne rostogoli din ea, prin abaterea spre altceva. 
Iar prin sfînta cetate să înţelegi Biserica. Căci unii, după ce au fost 
luminaţi prin credinţa în Hristos şi au lepădat povara urîtă a păca¬ 
tului, şi au ajuns înlăuntrul sfintelor porţi ale casei lui Dumnezeu, au 
fost atraşi la apostazie. Şi cu toate că aceasta nu e una făţişă, totuşi 
au ieşit din sfînta poartă, cinstind obiceiurile idoleşti. Drept aceea, 
Dumnezeu a poruncit ca cei ce se odihnesc (sabatizează) spiritual (in¬ 
teligibil), să şadă înaintea porţilor, chipul (tipul) arătind statornicia şi 
neslăbirea şi trebuinţa de-a nu aluneca nicidecum din credincioşia faţă 
de El. Iar că Biserica e o cetate a lui Dumnezeu, o spune şi David, zi- 
cînd : «Lucruri slăvite s-au grăit despre tine, cetatea lui Dumnezeu'> 
(Ps. 86, 3). Dar şi însuşi Mîntuitorul ne va încredinţa, zicînd : «Aici voi 
locui, pentru că am ales-o pe ea» (Ps. 131, 15). 

PALADIE : Aşadar, Sîmbăta ne vom opri, după voinţa Celui ce a 
dat legea, de la orice lucru. 

CHIRIL : Nu simplu de la oricare, Paladie. Căci oprirea de la a 
cugeta şi a face cele care plac lui Dumnezeu şi aduc un folos mare, 
nu învredniceşte de laudă. De aceea nu în zadar a adăugat, socotesc, 
Sfînta Scriptură, că ziua Sîmbetei trebuie să fie sfinţită de noi. «Adu-// 
aminte, zice, de ziua Sîmbetei ca să o sfinţeşti pe ea». Iar aceasta o 
vom face după cuviinţă, de ne vom arăta sîrguitori în faptele sfinte, 
ţinînd odihna în mod spiritual (sabatizînd inteligibil). Chipul vădit al 
acestui lucru s-a arătat în aceea că preoţii rămîneau Sîmbăta în tem¬ 
plu şi săvîrşeau fără prihană cele sfinte şi aduceau jertfe şi junghiau oi 
şi împlineau neîmpiedicaţi toate cele spre slava lui Dumnezeu. Căci 
oare nu aceasta a opus-o Iisus mustrărilor Iudeilor, cind l-au învi¬ 
nuit că nesocoteşte legea vindecînd pe slăbănog Sîmbăta? 253 

PALADIE : Mi-aduc aminte. 

CHIRIL : Dar Sîmbăta se face şi tăierea împrejur a omului, după 
( uvintul Mîntuitorului, fără ca legea să pedepsească aceasta. Deci chi- 

253 Nu numai in oprirea de la grijile şi plăcerile lumeşti constă odihna de 
S;î;nbăta, ci In împlinirea celor plăcute lui Dumnezeu: în a-i aduce jertfa rugăciu¬ 
nilor, dar şi a faptelor noastre bune. Căci fiinţa noastră nu trebuie să se golească 
simplu de orice conţinut, ci să se îndrepte întreagă spre Dumnezeu şi spre ajuto¬ 
rare.» semenilor noştri, plăcută Lui. Să ne întîlnim prin toate cu Dumnezeu, Care 
vrea să ne ridice din cele lumeşti in El, dar să ne ridice împreună cu lumea. 
Căci şi Dumnezeu oprindu-Se de la crearea lumii, nu a desfiinţat-o, ci a trecut 

h ridicarea ei in Sine. Dacă în Dumnezeu în Care ne ridicăm ca să ne odihnim 

e Hristos, nu trebuie să uităm că, în calitatea de Om pe care a primit-o, Dumnezeu 

a ridicat în Sine lumea întreagă, sau a intrat în relaţia cea mai intimă cu ea, dar 

prin aceasta a îndumnezeit-o. Deci intîlnindu-L pe El, întîlnim lumea la acest 
nivel, sau trebuie să imităm relaţiile lui Dumnezeu cu lumea după întruparea Lui. 










pul (tipul) vesteşte şi mărturiseşte limpede că celor ce se odihnesc 
(sabatizează) în Hristos, adică se opresc de la păcat şi se sfinţesc prin 
credinţa, li se cuvine, pe drept cuvînt, tăierea împrejur în duh, oare se 
face în ziua a opta, adică în ziua învierii. Căci în aceasta s-a sculat 
Hristos. Iar după ce a înviat, surpînd stăpînirea morţii, a pecetluit 
îndată, prin Sfîntul Duh, pe ucenicii Lui. Şi aceasta este tăierea 
împrejur în duh. Căci a suflat asupra lor, zicind : «Luaţi Duh Sfînt» 
(Ioan 20, 22) 254 . Iar nu spune şi Pavel că aşa se face tăierea împrejur 
spirituală ? Căci afirmă că cei ce au crezut, au trebuit să fie tăiaţi împre¬ 
jur cu o tăiere nefăcută de mină (Colos. 2, 11). Dar adaugă că odihnin- 
du-ne (sabatizînd spiritual), pe drept cuvînt, nu ne oprim de la cele ce 
ţin de bărbăţia duhovnicească, de la a zdrobi pe vrăjmaşi şi de la 
a birui în Hristos pe cei ce ni se împotrivesc. Şi ca icoană îţi aduce 
iarăşi pe vechiul Iisus, care a cucerit împreună cu Israeliţii, Ierihonul 
în ziua a şaptea, adică Sîmbăta. 

PALADIE : Aşadar, precum se vede, Sîmbăta ne aduce numai 
oprirea de la faptele răutăţii şi ale păcatelor, dacă avem în vedere.. 
adevărul schiţat în vechile chipuri (tipuri). 

CHIRIE : Aşa zic. Dar şi în alt mod, ea indică foarte clar taina lui ! 
Hristos. 

PALADIE : In ce mod ? 

CHIRIL: A mai zis legea : «De vei cumpăra rob evreu, şase ani 
să slujească ţie, iar în al şaptelea an va pleca slobod» (leş. 
21, 2). Iar în «A doua lege», zice iarăşi: «/ar de se va vinde ţie 
tratele tău evreu sau evreică şase ani va sluji ţie, iar în al şaptelea an 
îl vei lăsa slobod de la tine. Şi cînd îl vei slobozi pe el de la tine, nu-1 
vei slobozi pe el deşert. Să-i dai lui merinde din oile tale şi din griul tău 
şi din teascul tău ; precum te-a binecuvîntat pe tine Domnul Dumne¬ 
zeul tău, să-i dai lui» (5, 12—14). Aceasta însemna ca toată vre¬ 
mea, dinainte de venirea Mîntuitorului nostru, Israil era strîmtorat de 
duhul robiei, înjugat sub legea care pedepsea. Dar cînd în timpurile 

254. Tăierea împrejur ca chip al depărtării tendinţelor spre păcat se făcea 
Simbăta. Dar tăierea împrejur reală a păcatelor de la fiinţa noastră, care e tăierea 
in chip, se face după aceea, adică in ziua a opta, sau Duminica. In ea^ începe o 
nouă creaţie, care insă e în legătură cu cea de la început, deci urmează Simbetei 
in care Dumnezeu s-a oprit de la creaţia dinţii. Creaţia cea nouă nu e decît creaţia 
de la început înviată din moarte, dar nu cum a ajuns prin uscăciunea morţii, ci 
la plenitudinea vieţii in Dumnezeu. Căci îndată ce a început ridicarea ei In Hris¬ 
tos, din El iradiază peste Apostoli, care reprezintă creaţia neincadrată in iposta- 
sul Cuvîntului, dar cu care El a intrat prin firea creată în legătură, Duhul Sfint. 
vine din Hristos peste firea creată In alte persoane, nu deodată cu coborîrea Lui 
In firea creată în ipostasul lui Hristos, ci după aceea, tocmai pentru a arăta că 
ea e trăită în persoane neconfundate cu Hristos. Hristos deşi e om, Îşi păstrea¬ 
ză locul prim, locul de izvor Intre oamenii înnoiţi, fiindcă e şi Dumnezeu. 










din urmă ale veacului (căci Sîmbăta ni s-a dat şi ca chip al acestora), a 
răsărit Emamuil, a fost alungat duhul robiei. Şi nedînd nimic Stăpînului, 
au fost chemaţi ia libertate şi răscumpărare, la slava înfierii. Căci cei 
ce au crezut, s-au îndreptat, după Scripturi, nu din faptele legii,, ci din 
credinţă. Şi aceasta este : «Va pleca slobod în dar»-. 

Dar «cînd îl vei slobozi pe el, zice, nu-1 vei slobozi deşert. Sâ-i 
dai lui merinde din oile tale, din griul tău şi din teascul tău». Vezi 
cum străluceşte limpede în acestea înţelesul tainei lui Hristos ? Căci 
am fost răscumpăraţi şi Mîntuitorul nostru al tuturor ne-a lăsat liberi în 
dar 254b . Pentru că nu din faptele dreptăţii, pe care le-am făcut noi, ci 
pentru că după marea milă a Lui, după cum s-a scris (Ps. 50), ne-am îm¬ 
părtăşit de o bunătate aşa de suprafirească... Iar lăsîndu-ne liberi, adică 
izbăvindu-ne de păcate şi înfrumuseţîndu-ne cu hamul înf ierii, ni s-a 
adăugat, ca merinde bună, pe Sine însuşi, ca jertfă neprihănită şi ca 
oaie dusă spre junghiere pentru noi, dăruindu-ne putinţa să ne îm¬ 
părtăşim de bînecuvîntarea de viaţă făcătoare, adică da Sfîntul Lui 
trup şi sînge. Aceasta socotesc că înseamnă trebuinţa de-a da merin¬ 
de din oi, din pîine şi vin, în anul al şaptelea, adică în. Sîmbăta spiri¬ 
tuală (inteligibilă) celor chemaţi la libertate din bunătatea Stă¬ 
pînului. 

Pînă aici e porunca legii. Dar fiindcă Iudeilor căzuţi în nepăsare, 
nu le-a plăcut să păzească cele poruncite, Dumnezeu i-a certat pe cei 
ce au făcut aceasta. Căci s-a scris : « Fost-a cuvîntul Domnului către 
leremia, zicînd: Aşa a grăit Domnul Dumnezeul lui Israil, zicînd : Pu- 
s-am legămînt cu părinţii voştri în ziua în care i-am scos pe ei din 
pământul Egiptului, din casa robiei, zicînd : Cînd se vor împlini şase 
ani, vei lăsa pe fratele tău evreu, care ţi se va vinde ţie şi ţi-a fost 
slugă şase ani * şi-l vei lăsa pe el slobod. Şi n-au ascultat de 
Aline şi nu şi-au plecat urechea lor. Şi s-au întors astăzi să facă ceea 
ce e drept înaintea ochilor Mei, să vestească fiecare slobozirea aproa¬ 
pelui său. Şi au încheiat legămînt în faţa Mea în casa Mea, în care 
s-a chemat numele Meu. Şi v-aţi întors şi aţi pîngărit legămîntul Meu 
şi aţi întors fiecare pe sluga sa şi fiecare pe slujnica sa, pe care i-aţi 
lăsat slobozi cu sufletul lor, ca să vă fie vouă slugi şi slujnice» (Ier 
36, 13—16). 

254b. Dumnezeu făcînd pe Fiul Său nu ne-a dezrobit numai din robia legii, 
explicabilă prin robia păcatului, pe care ne-am cauzat-o şi noi înşine, ci ne-a fă¬ 
cut chiar fii după har. Căci Fiul Său făcut om ne hrăneşte cu cele ce-şi hrăneşte 
propriul trup şi 1 sînge, sau chiar cu trupul şi singele Său care s-a hrănit cu acestea ca 
să se alcătuiască. Ne. hrănim astfel şi cu. El, dar şi cu creaţia asumată în ipdstasul Lui - 
ca proprietatea a Lui. ' 

Vezi că nu suferă să se dispreţuiască chipurile (tipurile), mai bine 
zis, să se batjocorească însuşi adevărul, cel acoperit încă în umbre ? 
«Căci nu se mai iau înapoi darurile şi chemarea lui Dumnezeu», după 
cum s-a scris (Rom. 11, 29). Dar Iudeii aducînd înapoi pe cei sloboziţi 
odată şi punîndu^i iarăşi sub jugul robiei, au luat înapoi ce-au dat şi 
prin aceasta au jignit înţelesul tainei, necinstindu-1 măcar că era încă 
numai în chipuri (tipuri). 

PALADIE : Foarte drept ai grăit. 

CHIRIE : Iar că ne îndreptăm în dar prin harul cel în Hxistos, ne- 
dînd nimic în schimb pentru viaţa noastră, ba neplătind nici pentru 
slava libertăţii, ci cîştigînd acest bun prin bunătatea şi iubirea de oa¬ 
meni a Stăpînului, a închipuit-o în «A doua lege», zicînd : «în anul al 
şaptelea vei face iertare. Iar rinduiala iertării este aceasta : vei ierta 
toată datoria, care ţi-o datorează ţie aproapele tău. Şi de la fratele 
tău nu vei cere ceea ce vei avea la el. Ci vei ierta fratelui tău datoria 
căci nu va fi intru tine sărac. Că binecuvîntînd, te va binecuvinta pe 
tine Domnul Dumnezeul tău, în pământul care ţi-1 dă ţie cu sorţi să-l moş¬ 
teneşti» (Deut. 15, 1—5). Vezi adevărul fulgerînd în umbre? Căci arată 
şi aici cît se poate de învederat iconomia Mîntuitorului nostru privitoa¬ 
re la noi. Pentru că celor ce au venit lîngă El prin credinţă şi s-au făcut 
casnici şi fraţi ai Lui prin aceea că s-au împărtăşit de Sfîntul Duh 
şi s-au făcut părtaşi de firea dumnezeiască, le-a iertat datoriile şi 
n-au trebuit să plătească nimic. Căci n-a cerut de la ei suferirea pe¬ 
depselor pentru neascultare, măcar că erau datori să dea socoteală pen¬ 
tru viaţa lor dinainte. Iar pe cei încă străini şi de alt neam, i-a lăsat 
sub povara datoriilor, pentru necredinţa lor şi pentru fap¬ 
tul că s-au ţinut cît mai departe de familiaritatea cu El, şi i-a supus 
osîndei şi trebuinţei de-a fi pedepsiţi, ca pe unii ce au păcatul încă 
neşters. Astfel a spus celor ce au crezut: « Iar de veţi rămâne ân cuvân¬ 
tul Meu, cu adevărat ucenicii Mei veţi fi şi veţi cunoaşte adevărul şi 
adevărul vă va slobozi pe voi» (Ioan 8, 31—32). Iar celor ce necin¬ 
stesc învăţătura adevărată şi evanghelică, le zice : «Amin, amin zic 
vouă, de nu veţi crede că Eu sânt, ân păcatele voastre veţi muri» (Ioan 
8, 24). înţelegi deci că făgăduieşte că pe cei apropiaţi prin credinţă îi 
va lăsa liberi, iar de cei depărtaţi încă şi străini şi morţi în păcate 
spune că vor plăti judecătorului pedepsele greşealelor lor. 

PALADIE : E adevărat. 

CH1RIL : Dar odihna de Sîmbăta desemnează într-un mod subţire şi 
desfătarea sfîntă din veacul viitor şi Împărtăşirea de bunătăţile cereşti. 








PALADIE: Explică-mi aceasta. Căci vreau să aflu. >-> 

CHIRIL : Bucuros. Dumnezeiescul David cîntă zicînd despre fiii lui 
Israil şi despre Dumnezeu care toate le poate : « Plinea cerului le-a 
dat lor ; plinea îngerilor a mîncat omul»-. El numeşte aici mana hrană a 
cerului şi a îngerilor, ca ridicîndu-ne mintea noastră mai presus de 
cele sensibile şi văzute, să contemplăm întărirea duhovnicească şi 
dumnezeiască pe care o dă Dumnezeu sufletelor sfinţilor, făcînd sa se 
sălăşluiască în cei ce au primit credinţa, Dumnezeu Cuvîntul, Care 
hrăneşte pe îngeri şi dă viaţă oamenilor. Căci Hristos şi-a luat locuin¬ 
ţa în inimile noastre prin Sfîntul Duh şi sîntem hrăniţi cu pîinea vie, 
cea din cer, spre vigoare şi tărie duhovnicească. Iar chip (tip) clar şi 
neîndoielnic al acestui lucru e mana 255 . 

Deci a poruncit legea fiilor lui Israil să o strîngă, dar nu peste 
ceea ce îi ajunge fiecăruia. Căci s-a scris : «far dimineaţa, după ce a 
încetat rouă împrejurul taberei, iată pe faţa pustiei ceva mărunţel şi 
gruncios, alb ca pojghiţa, pe pămînt. Văzînd-o fiii lui Israil, au zis unul 
către altul: Ce este aceasta ? Că nu ştiau ce este. Şi a zis Moise către 
ei: Aceasta este plinea pe care v-a dat-o vouă Domnul si o mîncaţi. 
Acesta este cuvîntul pe care l-a poruncit Domnul: Strîngeţi din ea fie¬ 
care cît îi trebuie, o măsură după capete, după numărul sufletelor 
voastre ; fiecare strîngeţi împreună cu casnicii voştri » (leş. 16, 13—16). 
Apoi, după altele, zice iarăşi: «Şi a fost în ziua a şasea, au strîns cele 
de trebuinţă îndoite, cîte două măsuri pentru fiecare. Şi au intrat toate 
căpeteniile adunării şi au vestit lui Moise. Şi a zis Moise către ei: 
Acesta este cuvîntul pe care l-a grăit Domnul: Slmbitu este odihna 
Domnului, mîine ; oricîte veţi vrea a coace, coaceţi şi oricîte veţi 
vrea a fierbe, fierbeţi. Şi tot ce prisoseşte lâsaţi-o vouă rămăşiţă pen¬ 
tru dimineaţă» (leş. 16, 22—23). Apoi Moise, tîlcuitorul celor dum¬ 
nezeieşti, explicîndu-le această lege, îndată a adăugat: «Mîncaţi as¬ 
tăzi. Căci Sîmbăta Domnului este astăzi. Nu veţi afla de aceasta astăzi 
în cîmp. Şase zile veţi aduna, iar ziua a şaptea este Sîmbătă. Nu va ii din 
ea în această zi». (leş. 16, 25—27). 

Oare nici după acestea nu-ţi este limpede, Paladie, că a nu lucra 
Sîmbăta şi a aduna ceea ce s-a primit în cămară, apoi că nici mana din 
cer nu se dă mereu, ci trebuie folosită spre desfătare şi hrană, mana 
primită înainte, e o pregătire şi o închipuire clară a vieţii ce va fi în 

255. Dumnezeu Cuvîntul e plinea cerului şi a îngerilor, căci din El vine toa¬ 
tă puterea de viaţă şi toate înţelesurile cu care se hrănesc minţile îngerilor şi ale 
noastre. Venirea ei din cer s-a arătat în timpul călătoriei lui Israil prin pustie sub 
chipul manei. 

veacul viitor? 256 . Căci, odihnindu-se (sabatizînd) în Hristos şi ajun- 
gînd la încetarea totală a păcatului, ne vom desfăta de bunătăţile de sus 
fiind înlăturată orice osteneală, aflînd cu îmbelşugare, fără sudori, tot 
ce ne este de folos. 

PALADIE: Adevărat este cuvîntul. Viaţa de acolo a sfinţilor se 
va bucura de toate bunătăţile ce-i vor sta pregătite şi la îndemină. 
Să spunem şi noi fiecărui sfînt : « Ostenelile iodurilor tale vei minca» 
(Ps. 127, 2). 

CHIRIL: Deci redevenind la început şi întorcînd oarecum cuvin- 
tul înapoi, vom spune că legea îndreptîndu-ne atenţia, după cuviinţă, 
spre Dumnezeu Cel Unul prin fire şi cu adevărat, nu ne-a îngăduit să 
ignorăm nici pe Cuvîntul împreună existent, născut din El şi în El. 
Căci după ce- a poruncit mai întîi, zicînd : «Să iubeşti pe Domnul Dum¬ 
nezeul tău din toată inima ta şi din tot cugetul tău şi din toată puterea 
ta » şi: «Să nu-ţi fie ţie alţi dumnezei afară de Mine, a adăugat: 
« Adu-ţi aminte de ziua Slmbetei». Căci aceasta este cărarea bună şi 
necesară şi calea bunului meşteşug dumnezeiesc, care aduce cel mai 
desăvîrşit folos celor ce învaţă cele ce se cuvine să le ştie. Astfel 
Mântuitorul a spus către Tatăl din cer şi Dumnezeu: «Aceasta esfe 
viaţa de veci, ca să te cunoască pe Tine, adevăratul Dumnezeu şi pe 
lisus Hristos pe care l-ai trimis» (Ioan 17, 3). Căci cuvîntul despre 
Fiul însoţeşte în mod necesar cuvîntul despre Tatăl şi cunoştinţa des¬ 
pre amîndoi este nedespărţită. De aceea pe Iudeii, care s-au rătăcit 
de la adevăr, pentru că nu primeau pe Fiul, dar socoteau că ei cunoşd 
pe Dumnezeu, Mîntuitorul i-a certat zicînd : «Nici pe Mine nu Mă 
ştiţi, nici pe Tatăl Meu. Dacă M-aţi fi ştiut pe Mine, şi pe Tatăl Meu 
Taţi ii ştiut » (Ioan 14, 17). Căci cunoştinţa despre fiecare din ei se 
referă la amîndoi. 

Aşadar, după ce a pus mai întîi ca o temelie necesară cunoştinţa 
dreaptă despre Dumnezeu şi le-a înrădăcinat ştiinţa despre Dătătorul 
legii, coboară la cele omeneşti şi înfăţişează îndată ca vecin şi unit cu 
respectul faţă de Dumnezeu, pe cel faţă de tată şi de mamă, prin care 
am fost aduşi, la porunca lui Dumnezeu, la fiinţă şi existenţă, ţinînd, 
aşa zicînd, al doilea loc după Creatorul. Căci firea modelează în sine 
pe cel ce se naşte prin porunca dumnezeiască, printr-o lucrare neînvă- 
ţată, imitînd slava Creatorului. Şi precum Dumnezeu e începutul şi 
obîrşia tuturor, ca Făcător şi Creator, aşa şi fiecare dintre cei ridicaţi 
la ştiinţa de născători este ca o rădăcină a naşterii copilului ca năs- 

256. Trebuie să adunăm azi mana, sau plinea cerească, pentru a ne fi de fo¬ 
los In veacul viitor. Primirea cuvîntului dumnezeiesc, osteneala facerii de bine din 
viaţa aceasta ne este de folos atît pentru ea, cit şi pentru viaţa viitoare. 







233 


SF. CHIRIL AL ALEXANDRIEI 


' cut din sine şi ca un izvor al trecerii lui în existenţă. Aşadar, slujba 
tatălui şi a mamei spre aducerea la existenţă a tuturor celor de pe pa- 
mînt este un chip (tip) al Creatorului tuturor 2S7 . 

De aceea legea a poruncit să li se dea lor o cinste mai aleasă de- 
cît altora, nelipsindu-i de răsplată pe cei ce s-au hotărît să-i cinstească 
şi neeliberîndu-i de pedeapsă pe cei ce nu vor să facă aceasta. Căci 
purtarea cuviincioasă şi respectuoasă o încununează cu cinstiri, iar pe 
cea care nu e astfel, o pedepseşte cu relele cele mai mari. «Cinsteşte 
zice, pe tatăl tău, ca să-ţi fie ţie bine şi să-ţi fie viaţa lungă pe pămînt» 
(leş. 20, 12). Deci legea făgăduind celor ce voiesc să-i cinstească pe 
părinţi, ca pe o cunună şi răsplată 'aleasă, viaţa şi ani lungi, iar celor 
îngîmfaţi şi necinstitori, moartea, a pus peste ei ca un pedagog frica 
spre a-i ţine în ceea ce-i drept. Căci a spus iarăşi: «Cine loveşte pe 
tatăl şi pe mama lui, cu moarte să moară» (leş. 21, 15). Observă că tot 
felul de păcat faţă de ei iii pedepseşte în aceeaşi măsură. Din aceasta 
se vede iarăşi limpede că drepturile părinţilor le-a pus în vecinătate 
nemijlocită cu cele ale lui Dumnezeu. Căci precum păcatul limbii îm¬ 
potriva lui Dumnezeu se pedepseşte cu moartea şi cu urgiile cele mai 
mari, aşa şi cel împotriva părinţilor. Fiindcă cine a dispreţuit porunca 
dumnezeiască şi cine a nesocotit legea ca pedagog, va fi ucis fără milă. 
Dar legea dumnezeiască porunceşte că cine nesocoteşte îndemnurile 
tatălui şi ale mamei, să fie ucis cu pietre. Căci s-a spus în «A doua 
lege» : <Iar de va avea cineva un fiu neascultător şi Îndărătnic, care 
nu ascultă de glasul tatălui său şi de glasul mamei lui, şi ei 11 vor cer¬ 
ta şi el nu va asculta, lulndu-1 pe el tatăl lui şi mama lui, să-l ducă 
Înaintea bătrlnilor cetăţii şi la poarta localităţii. Şi vor spune bărba¬ 
ţilor cetăţii, z iclnd : Fiul nostru acesta este neascultător şi este Îndă¬ 
rătnic şi nu ascultă de glasul nostru, petrecînd în ospeţe şi beţii. Şi-l 
vor ucide pe el bărbaţii cetăţii cu pietre. Şi veţi desfiinţa pe cel rău 
dintre voi şi ceilalţi auzind, se vor teme» (Deut. 21, 18—19). Deci mai 

257. E de remarcat că Sf. Chirii vede In odihna de Sîmbătă ca un chip al 
fericirii în viaţa dumnezeiască, o indicare a precizării învăţăturii despre Dum¬ 
nezeu Cel Unul în fiinţă ca Dumnezeu Cel întreit în Persoane. Căci nu te poţi odihni în 
iubirea lui Dumnezeu dacă El nu este iubire, deci Treime de ^Persoane. Dar şi mai clar 
vede Sf. Chirii chipul Treimii imprimat în puterea de naştere a firii, prin care oamenii 
sînt taţi şi fii. Lumea nu este o creaţie fără un anumit sens. Puterea luii Dumnezeu 
nu se arată în aducerea simplă la existenţă a ceva, ci în aducerea la exjstenţă a 
unei lumi în care se imprimă ceea ce e propriu Lui. De aceea este imprimată şi 
în ea pornirea spre naştere. Firea omenească e şi ea, dacă nu rădăcina ultimă a 
unor persoane şi izvorul ultim al lor, «ca o rădăfcină şi ca un izvor». De aceea a 
cerut legea după credinţa în Dumnezeu Cel unul, cinstirea părinţilor, ca chip al 
lui Dumnezeu în calitate de născător al unui fiu. 

e îngăduit să ne îndoim că cinstirea tatălui şi a mamei urmează în¬ 
dată după cinstirea lui Dumnezeu ? 

PAL ADIE : Nicidecum. Căci la datoria de a-i cinsti ne îndeamnă 
şi ceea ce s-a spus în chip înţelept de Dumnezeu : « Adu-ţi aminte că 
prin ei te-ai născut» (Eccl. 7, 30). Iar patriajrhul Iacob spune precum 
se cuvine : «De nu era teama de tatăl meu Isaac in mine» (Fac. 31, 42). 

CHIRIL : Dar spune-mi, zicînd că prin ei ne-am născut, nu arată 
limpede că sînt chip al Creatorului şi al Celui ce cheamă cele ce nu 
sînt la existenţă ? Iar zicînd că trebuie să fie cinstiţi cu frică din par¬ 
tea noastră, nu i-a îmbrăcat cu demnitatea Stăpînului ? •’'* - 

PALADIE : Fără îndoială. De aceea şi blestemă pe unii proverbul 
zicînd : «Ochiul care ride de tatăl şi necinsteşte bătrîneţea mamei, să-l 
scobească corbii din văi» (Prov. 30, 17). Dar lămureşte-mă, în ce înţe¬ 
les trebuie să socotim că s-a spus în chip înţelept de către Hristos, 
Mîntuitorului nostru al tuturor : «Cel ce iubeşte pe tatăl său ori pe ma¬ 
ma sa mai mut decit pe Mine, nu este vrednic de Mine» (Matei 10, 37). 
Ba unii aduc aminte şi de aceea că ucenicului care se ruga să-l lase să 
meargă să îngroape pe tatăl şi să-i îngrijească bătrîneţea, îi spune : 
« Urmează Mie şi lasă pe morţi să-şi îngroape pe morţii lor» (Matei 
8 , 22 ). 

CHIRIL: Dar ce este de neînţeles în acestea ? După părerea mea, 
nu e nimic greu, ci înţelesul cuvintelor de faţă e simplu şi uşor de 
prins celor ce voiesc să cugete drept. 

PALADIE: Totuşi, mi se pare că acest cuvînt nu scapă cu totul de 
bănuială. Căci pare să ne oprească de la respectul faţă de părinţi. 

CHIRIL : Să fim departe de o asemenea bănuială, omule, şi de ast¬ 
fel de gînduri întinate. Căci cuvîntul Mîntuitorului nu ne opreşte de la 
respectul faţă de părinţi, ci ne învaţă să socotim respectul faţă de 
Dumnezeu ca ţinînd locul întîi şi mai înalt. Dar aceasta a spus-o cu¬ 
vîntul nostru, numind respectul acesta faţă de părinţi, în toate privin¬ 
ţele, al doilea faţă de cel cuvenit lui Dumnezeu. Această ordine a păs¬ 
trat-o şi Hristos, nefăcîndu-le vreo vină celor ce voiesc să iubească pe 
părinţi şi neîmpovărîndu-i cu vreo osîndă pe cei ce ţin să-i cinstească, 
ci legiuind în chip preacuvenit ca cele omeneşti să meargă înapoia lui 
Dumnezeu. De aceea nu zice simplu: «Cel ce iubeşte pe tatăl sau pe 
mama», ci adaugă : « mai mult decit pe Mine». Sau oare nu socoteşti că 
iubirea faţă de Dumnezeu s-a cuvenit să fie pusă înaintea celei faţă 
de oameni ? 

PALADIE : Sînt cu totul de aceeaşi părere. 

CHIRII: Deci cel ce porunceşte să fie cinstite şi legile firii nu l-a 
lăsat pe ucenic să plece, ca să nu creadă că trebuie totuşi să pună res¬ 
pectul, faţă de om mai presus de cel faţa de Dumnezeu, fie acel om 
chiar tată. Aşadar, pune cele ale Sale mai presus de cele ale noastre. 
Căci Dumnezeu este dincolo şi mai presus de toate. Dar arătînd dato¬ 
ria de-a cugeta şi zice că cele ale lui Dumnezeu sînt mai înainte şi mai 
înalte, nu lasă din pricina aceasta nicidecum pe cineva să dispreţu¬ 
iască respectul faţă de părinţi. Lucrul acesta li-1 socoteşte ca o vină 
învăţătorilor Iudeilor, zicînd : «Dumnezeu a zis : « Cinsteşte pe tatăl tău 
şi pe mama ta. Iar voi ziceţi: Cel ce zice tatălui său: E dar dumneze¬ 
iesc acela în care te-ai fi putut folosi de la mine, acela nu mai trebuie 
să cinstească pe tatăl său sau pe mama sa. Deci aţi desfiinţat porunca 
lui Dumnezeu pentru datina voastră» (Matei 15, 3—6) 258 . 

PALADIE : Dar nu e prea uşor înţelesul acestora. Lămureşte, te 
rog, care este greşeala Fariseilor în privinţa aceasta ? 

CHIRIL : S-a scris în Levitic : *Şi a grăit Domnul către Moise, zi¬ 
cînd : Grăieşte fiilor lui Israil şi zi către ei: Omul care va face făgă¬ 
duinţă se va preţui sufletul său Domnului. Preţul bărbatului de la do¬ 
uăzeci de ani pînă la şaizeci de ani va fi de cincizeci de drahme de 
argint, cu cumpăna cea sfîntă». Apoi spunînd cîteva lucruri despre fe¬ 
meie şi copii, adaugă iarăşi : «far de va fi sărac faţă de acest preţ, va 
sta înaintea preotului şi îl va preţui pe el preotul «• (Lev. 15, 2—3, 8). 
Cuvintul e tainic şi adînc şi îl vom cerceta la vremea cuvenită. Acum 
să vorbim despre cele nemijlocite. Unii dintre israeliţi veneau şi do¬ 
reau să închine lui Dumnezeu sufletele lor, în chip (tip) şi în umbră, dar 
potrivit legii, mărturisind preoţilor şi stătătorilor lîngă altar că "vor 
da preţurile cuvenite pentru ele. Dar erau unii care doreau această 
slavă (căci voiau să fie curăţiţi şi sfinţiţi şi închinaţi lui Dumnezeu şi 
altele asemenea cu acestea ?), dar din lipsa banilor îşi tăiau dorinţa a- 
ceasta şi aveau în sărăcie o piedică greu de ocolit în calea acestui lu¬ 
cru. Faţă de cărturari şi farisei, care îi îndemnau foarte stăruitor la da¬ 
toria de-a face aceasta (căci aceştia erau tare iubitori de bani şi stă- 
pîniţi de pofta cîştigurilor urî te), ei se scuzau cu datoria faţă de pă¬ 
rinţi, spunînd, pe drept cuvînt, că de-abia pot să-şi agonisească lor şi 
acelora cele îndestulătoare vieţii sau să-şi procure îmbrăcămintea tre¬ 
buincioasă. Aceia însă cutezau să-i convingă să nu dea nici o însem¬ 
nătate acelei datorii, ci să şi-o împlinească pe cea către Dumnezeu. Şi 


258 Nu se poate sustrage cineva de la datoria cinstirii părinţilor, spunînd 
ră toată cinstirea lui vrea să o adreseze lui Dumnezeu, nici să spună că nu le 
poate da un lucru de care au trebuinţă pe motiv că vor să-l dăruiască lui Dum- 

îi învăţau că dacă ar veni părinţii la ei cerîndu-le ajutorul obişnuit, să 
spună tatălui sau mamei : «£ dar, aceea cu care te-ai ii putut folosi de 
la mine». Adică prin orice ai primit de la mine, să ştii că împuţinezi 
ceea ce e închinat' lui Dumnezeu şi pui mina pe bunuri sfinte. Căci 
m-am dedicat pe mine însumi şi m-am făgăduit ca dar lui Dumnezeu. 
Iar aceia temîndu-se de pedeapsa ce le-ar veni din pricina sacrilegiu¬ 
lui şi avînd mare frică de legile privitoare la aceasta, petreceau tîn- 
guindu-se şi susţineau că evlavia faţă de Dumnezeu li s-a făcut pricină 
de foame, învinuind poate şi porunca lui Dumnezeu ca una ce i-a lovit 
de moarte. De aceea zice : « Aţi desfiinţat porunca lui Dumnezeu, pentru 
datina voastră». Ei trebiiiau să cinstească pe cei ce i-au născut, nu să 
desfiinţeze legea din pricina evlaviei faţă de Dumnezeu 259 , 

Aşadar, nici cele cuvenite lui Dumnezeu nu trebuie să le nesocotim 
pentru cele omeneşti, şi nu necesar să fim nepăsători nici faţă de cele 
omeneşti pentru Dumnezeu. Ci dînd mai mulţ partea de frunte a iubirii 
începutului tuturor, adică lui Dumnezeu, să dăm îndată, în rîndul al 
doilea* ,şi nemijlocit, şi slujitorilor naşterii noastre cinstirile ce li se 
cuvin cit se poate de mult, gîndindu-ne pe lingă cele ce le-am spus, şi 
la aceasta. 

PALADIE : La ce ? 

CHIRIL : Domnul nostru Iisus Hristos arătîndu-ne ca un lucru din 
cele mai necesare respectul faţă de părinţi, a învrednicit de purtarea 
de grijă şi de preţuire pe Maica Sa. Căci atunci cînd era îăstignit pe 
cinstita cruce şi pironit pe lemn, a încredinţat pe Sfînta Fecioară uce¬ 
nicului Său credincios şi făcîndu-1 pe apostolul iubit îngrijitor al bă- 
trîneţelor ei, a' zis : « Femeie, iată fiul tău. Iar ucenicului i-a spus : Iată 
mama ta. Şi din acel ceas a luat-o pe ea ucenicul întru ale sale»-. (Ioan 
19, 26—27). 

PALADIE: Foarte frumos mi se.pare cuvîntul despre acest lucru. 

CHIRIL : Deci legînd după cuviinţă pe copii de părinţi şi porun- 
cindu-le jugul legii şi al datoriei, a legiuit totodată ca şi părinţii să fie 
la fel faţă de' copii, dacă nu vor să se abată de la voia lui Dumne¬ 
zeu. Preaînţeleptul Pavel poruncind copiilor scurt şi direct, să se su¬ 
pună părinţilor, adaugă : « Părinţilor, nu întârîtaţi la mînie pe copiii 
voştri, ci-i creşteţi în sfaturile Domnului» (Efes. 6, 4). Făcîndu-vă ast¬ 
fel tîlcuitorii celor mai bune învăţături îndreptaţi-i spre viaţa cea 
plăcută lui Dumnezeu şi potrivită cu legea. Iar legea mergînd pe 

259. Dedicarea cuiva lui Dumnezeu nu trebuie să meargă pînă acolo, incit 
să lase pe părinţii neputincioşi să moară de foame. Trebuie împăcate amîndouă. 
Tot lui Dumnezeu îi dăm şi cînd dăm oamenilor. Dar pe oameni trebuie să-i iu¬ 
bim atrăgîndu-i şi pe ei la cinstirea lui Dumnezeu. Căci aşa îi iubim cu adevărat. 

ocolite (căci aşa obişnuieşte să facă), îndeamnă pe părinţi să se îngri¬ 
jească de viaţa cinstită a copiilor. «Nu vei pîngări, zice, pe iiica ta dînd-o 
spre Curvie, ca pămîntul să nu fie loc de curvie, şi să se umple de noi 
curăţia trupurilor înainte de celelalte, ca o pirgă a vieţuirii sfinte, pen¬ 
tru că cele trupeşti sînt intrările strălucirii după duh 260 , cînd ocolesc 
spurcăciunea urîtă şi necinstită». 

Deci, părinţii trebuie să ne înveţe lucrurile cele mai frumoase. Iar 
dacă învăţătorii sînt leneşi şi nepăsători, ba mai mult, dacă s-au făcut 
sminteală copiilor, călăuzitori şi învăţători spre cele urîte, vor suporta 
pedeapsa cea mai grea, ca unii ce-şi strică rodurile lor proprii şi îi a- 
runcă în gropile pierzaniei, cînd trebuiau să şi moară pentru ei 261 . Căci 
şi aceasta o pune firea oa lege părinţilor. Deci cel ce îşi oferă celor ce 
voiesc frica sa spre cea mai vădită urîciune, va fi certat şi pedepsit de 
Judecătorul tuturor cu dreptate, nu numai pentru el singur, ci şi pen¬ 
tru toţi cei ce s-au rostogolit spre urîciune. Căci înfăţişînd o cursă şi 
mreajă a morţii, i-a atras pe toţi spre ea, chiar dacă nu”s-au prins toţi. 
Căci nu se are în vedere sfîrşitul, ci intenţia faptelor întreprins*. Des¬ 
pre o astfel de femeie zjce şi preaînţeleptul Solomon : «Femeia,' care 
este laţ şi inima ei mreajă, are lanţuri în mâinile ei» (Eccl. 7, 27). Deci 
în mod necesar zice legiuitorul : «Nu vei pîngări pe fiica ta, dînd-o spre 
curvie, ca pămîntul să nu fie loc de curvie»-. Căci dacă n-ar fi peste 
tot vreo femeie cu care s-ar putea săvîrşi păcatul curviei, n-ar fi greu 
să se ocofească pătimirea lui, chiar daca ar fi cineva uşor de clus 
spre plăcere şi cu mintea cu totul bolnavă de slăbiciune. 

După ce a poruncit părinţilor să păstreze cinstea trupească a co¬ 
piilor, pedepseşte cu moartea şi pe cel ce merge pînă la acel gînd ca 
să arunce în apostazie (necredinţă) proprii copii. Căci s-a scris în Le- 
vitic : «Şi a,grăit Domnul către Moise, zicînd : Şi vei grăi fiilor lui Is- 
rail zicînd : De va li cineva din fiii lui Israil sau din prozeliţii veniţi 
în Israil, care să dea din sămînţa lui idolului, cu moarte să 
se omoare. Norodul care este în locul acela îl va omorî cu 
pietre. Şi Eu voi pune faţa Mea asupra omului acela şi-l voi pierde din 
- ^ 

260. Cînd cele trupeşti sînt curate, ele sînt începuturile strălucirii duhovni¬ 
ceşti. Un trup ce se tăvăleşte în noroiul patimilor, nu poate fi încăperea unui 
suflet curat, luminos. Cine nu se gîndeşte la Dumnezeu în faptele sale trupeşti, 
cel ce face aceasta e subiectul care gîndeşte prin sufletul său. Nu se poate des¬ 
părţi în vieţuire între trup şi suflet. 

261. Iubirea părinţilor faţă de copii, deci şi a copiilor faţă de părinţi, trebuie 
să meargă chiar pînă la moarte. Dar aceasta nu se opune îndemnului lui Hristos 
ca omul să-L iubească pe El mai mult decît pe părinţi şi viceversa. Dar numai 
dacă prin această jertfire se arată următori lui Hristos, care şi El S-a jertfit pen- 

poporul lui, că a dat din sâmînţa lui idolului, ca să spurce cele sfinte 
ale Mele şi să pingăreascâ numele celor sfinţiţi ai Mei» (Lev. 20, 1—2). 

PALADIE : Porunca e întunecoasă. Nu e limpede ceea ce vrea să 
spună. Vei face bine lămurind-o. 

C HIRIL : Moabiţii şi Madianiţii, Gherghesenii şi Agaremii şi cele- 
lailte neamuri barbare, care locuiau în ţinutul Iudeilor, trăiau în obice¬ 
iurile păgîneşti şi fiecare ţinea religia care îi plăcea şi se închina şi 
slujea cum îi venea în minte. Iar Israeliţii neavînd încă cugetul întărit 
şi statornic în iubirea de Dumnezeu, erau uşor de atras la apostazie şi 
lunecau aşa de repede, incit socoteau că nu e nimic dacă se închină şi 
ei dumnezeilor neamurilor apropiate şi se hotărăsc să bolească îm¬ 
preună cu vecinii de rătăcirea de mai înainte din Egipt. Astfel, aprin- 
zîndu-se odată şi fiind cuceriţi de frumuseţile femeilor madianiţilor, au 
invocat pe Belfegor. De aceea legiutorul prevăzînd slăbiciunea cugetu¬ 
lui lor uşor de sfărîmat, a oprit cu desăvîrşire amestecarea -cu străinii, 
spunînd limpede : «Pe fiica ta nu o vei da fiului lui şi pe fiica lui nu o 
vei lua fiului tău. Căci va întoarce pe fiul tău de la Mine 
şi mergînd va sluji dumnezeilor străini » (Deut. 7, 3—4). Fiindcă 
deci se putea întîmpla, fără îndoială, ca unii din israeliţi, atraşi 
de bogăţie, să voiască a-şi lua de femei pe fetele celor mai 
de frunte dintre păgîni, nemaidînd nici o însemnătate apostaziei, 
hotărăşte urgie şi moarte pentru această îndrăzneală şi supune vina 
aceasta celor mai grele pedepse. Căci în chip necesar cea dată străinu¬ 
lui îşi va schimba şi cugetul şi va sluji dracilor. Deci pe pierzătorul 
propriului.rod, l-a supus unor pedepse egale. Aşadar, pe cînd Scriptura 
Sfântă şi nouă îndeamnă pe părinţi să se străduiască să facă creştere^ 
copiilor în sfaturile Domnului, legea zăbavnică la limbă merge pe oco¬ 
lite şi cu înconjururi pe aceeaşi cale. Căci după ce a poruncit părinţilor 
să nu lase pe fiice să se dedea la urîciune şi desfrînare, le 
spune după aceea că trebuie să le păzească pe ele în cunoş¬ 
tinţa de- Dumnezeu şi să nu le lase să se piardă în spurcata slu¬ 
jire la idoli, însoţindu-se prin legea nunţii cu bărbat bogat, dar străin. 
Sau oare nu aceasta o spune şi cuvîntul : «Ce va folosi omul de va 
cîştiga toată lumea, iar sufletul său şi-l va pierde ?» (Matei 16, 26). 

PALADIE : Drept ai grăit. 

CHIRIL : Totuşi, uşor poate vedea cineva că nu mică e deosebirea 
între cei îndreptaţi în Hristos şi cei pe care i-a crescut legea. Căci ce¬ 
lor vechi'nu le era fără vătămare să se amestece cu păgînii şi sa se afle 
la un loc cu cei de alt neam. Dar pe noi Pavel ne sfătuieşte să avem o* 
vieţuire mai înaltă şi mai încrezătoare, zicînd : «Dacă vreun bărbat are 

o femeie necredincioasă şi ea consimte să locuiască cu el, să nu o lase ; 
şi femeia, care are un bărbat necredincios şi acesta consimte să locu¬ 
iască cu ea, să nu-şi lase bărbatul. Căci se sfinţeşte bărbatul necredincios 
prin femeia credincioasă şi se sfinţeşte femeia necredincioasă prin băr¬ 
batul credincios » (I Cor. 7, 12—14). 

Care e raţiunea unei astfel de iconomii în aceste lucruri ? De ce 
se temea în vechime legea de însoţirea cu cei de alt cuget, iar acum 
nu se mai teme ? Pe cei chemaţi în Hristos, Duhul care locuieşte în ei 
şi în care strigăm : «Avva, Părinte» (Rom. 8, 15), îi face tari şi neclintiţi 
în iubirea lui Dumnezeu. Aceia însă n-aveau darul Duhului. Căci pre¬ 
cum spune Ioan : «încă nu era Duhul Sfînt, pentru că Iisus încă nu se 
preamărise» (Ioan, 7, 39) 262 . Aşadar, toată desăvîrşirea e în Hristos, iar 
legea n-a desăvîrşit nimic, după cum s-a scris. 

PALADIE: Doresc să-mi spui cum se poate face clară nedesăvîrşi- 
rea legii ? 

CHIRIL : Bucuros. Dar cuvîntul nostru va urmări mai întîi cele 
apropiate nouă şi va cerceta felurile iubirii aproapelui, scrierile lui 
Moise, învăţîndu-i aceasta pe cei vechi intr-un chip mai gros, de cum 
trebuie. 

PALADIE : Treci atunci la aceasta şi cît mai repede. 

CHIRIL : Deci legea zice : «Să iubeşti pe aproapele tău ca pe tine 

insuţi» (Lev. 19, 18). Iar Domnul nostru Iisus Hristos ne pune ,1a inimă 

legea iubirii întreolaltă prin nenumărate raţiuni, luînd în apărarea legii 

cunoştinţa din fire şi voinţa din fiecare. «Deci cele ce voiţi să vi le facă 

vouă oamenii, faceţi şi voi lor asemenea» (Matei 7, 1). Căci dacă va 

voi cineva să facă şi el altora cele ce voieşte să le aibă de la aceia, nu 

se va lipsi de ţintă. Ci va păşi mai degrabă pe calea dreaptă a iubirii 

şi va lua cununa iubirii întreolaltă. 

* 

PALADIE : Bine zici. 

CHIRIL: Deci iubirea e plinirea legii şi mai înaltă decît credinţa şi 
nădejdea. Aşa scrie dumnezeiescul Pavel. Căci împletindu-i ca din 
flori de primăvară o cunună multicoloră, zice : «Şi de aş împărţi toate 
averile mele şi de aş da trupul meu ca să fie ars, iar dragoste nu am, 
nici un folos nu am. Dragostea îndelung rabdă, e cu bunătate, dragos¬ 
tea nu pizmuieşte, nu se făleşte, nu se truleşte, nu se poartă cu necu¬ 
viinţă, nu caută ale sale, nu se aprinde de mînie, nu pune la socoteală 

, 262. Creştinii erau atunci aşa de tari în credinţa lor, încît chiar căsătoriţi cu 

necreştini nu puteau fi clintiţi din ea, ci dimpotrivă, îi atrăgeau şi pe aceia Ia cre¬ 
dinţa creştină. Pe de altă parte, legea veche era dată numai pe seama evreilor, 
ca să-i ţină ca un popor separat de altele, pe cînd creştinismul e universal. 

răul, nu se bucură de nedreptate, ci se bucură de adevăr; toate le şu¬ 
ieră, toate le crede, toate le nădăjduieşte, toate le rabdă; dragostea ni¬ 
ciodată nu cade » (I Cor. 13, 3—8). Dar acestea socotesc că sint vădite 
tuturor şi s-ar lungi foarte mult cuvîntul, dacă am vrea să adunăm cu 
de-amănuntul din cele care se află în Scriptura Nouă. 

Ci, acum să ne întoarcem la umbrele din lege şi la cele poruncite 
în chipuri (tipuri) celor vechi. 

PALADIE : Foarte bine cugeţi. 

CHIRIL: Deci legea e o deprindere şi o arvună a bărbăteştilor fap¬ 
te evanghelice. Căci s-a scris : *A face cele drepte e începutul căii bu¬ 
ne»- (Prov. 16, 5). Legea ne călăuzeşte spre Hxistos şi cîştigă slava ne- 
mincinoasă a vieţii ce se cunoaşte în Bl, dacă se înţelege duhovniceşte. 
Şi ne aşează în dreptate. Dar învăţătura evanghelică ne duce spre ceea 
ce e mai presus de aceasta. Iar felurile dreptăţii sînt: primul, cinstirea 
şi iubirea lui Dumnezeu Cel Unul şi prin fire, iar vecin cu acesta şi în¬ 
dată după el este iubirea de fraţi şi de cei de acelaşi neam, punîndu-se 
înainte respectul faţă de părinţi. Dar Scriptura înaintează în ordinea 
cuvenită, învăţîndu-ne că după evlavia faţă de Dumnezeu şi respectul 
faţă de părinţi, se cuvine sa arătăm bunăcuviinţă şi faţă de alţii. Pentru 
că legea are grijă totdeauna de purtare egală şi porunceşte sa căutăm 
cu grijă ceea ce e drept. Căci s-a scris în A doua lege : «Să nu fie în 
sacul tău cumpănă mare şi mică. Cumpănă marş şi dreaptă să ai şi mă¬ 
sură. adevărată şi dreaptă să ai, ca să ai zile multe pe pămîntul, pe 
care Domnul Dumnezeul tău ţi-1 dă ţie spre moştenire. Că urîciune este 
Domnului Dumnezeului tău tot cel ce face acestea, tot cel ce face ne¬ 
dreptate (Deut. 25, 13—16). Şi iarăşi în Levitic : «/n măsuri, în greutăţi 
şi în cumpene, cumpene drepte, greutăţi drepte şi măsură dreaptă să fie 
la voi» (Lev. 19, 35). Ii silea să caute egalitatea cît mai deplină în modu¬ 
rile dreptăţii. Şi pe drept cuvînt. Căci mintea dreaptă şi iubioare de 
dreptate cîntăreşte şi măsoară firile lucrurilor şi caută raţiunea egali¬ 
tăţii, mai subţire şi mai exact decît i s-ar părea cuiva că fac cei ce cîn- 
tăresc monezile în cumpănă şi pe cîntar. Şi măsoară fiecăruia din cei 
priviţi ceea ce i se cuvine cel mai mult, nestricînd frumuseţea egali¬ 
tăţii exacte prin prisosinţă şi neîngăduind să se ştirbească egalitatea 
prin aplecarea spre ceea ce-i prea puţin. Să fie deci, zice, măsurile şi 
cumpenele drepte şi măsura dreaptă. Iar acestea socotesc că sînt nişte 
chipuri (tipuri) şi pilde vădite care nu arată modurile în care trebuie să 
cercetăm raţiunea exactă a egalităţii şi prin care apare cunoştinţa dreptă¬ 
ţii. Observă însă că cele din lege se măsoară întreolaltă şi au ca ho¬ 
tar dreptatea. Dar cele ce ni s-au dat prin Hristos sînt mai bogate şi se 

ridică mult dincolo de ele. Căci binele, adică slava vieţii în Hristos, 
întrece dreptatea. 

PALADIE : Bine zici. Căci mi-aduc aminte că Hristos a Spus ce¬ 
lor îndreptaţi prin credinţă : «Amin, amin zic vouă, de nu va prisosi 
dreptatea voastră mai mult decît a cărturarilor şi fariseilor, nu veţi 
intra în împărăţia cerurilor » (Matei 5, 29). 

CHIRIL : Acestea aşa sînt. Dar să cercetăm, de vrei, măsura drep¬ 
tăţii mozaice şi slava dreptăţii după lege. Cel ce se sîrguieşte drept să 
dobîndeaseă cunoştinţa dreptăţii şi ţine să se distingă în iubirea de 
fraţi, trebuie să apară statornic şi întărit şi aşa cum este, nu schim- 
băcios, nici uşuratic, nici cu o bunătate prefăcută, vrînd să-şi aco¬ 
pere chipul de lup într-o piele de oaie ,- ci mai degrabă să se silească 
să aibă descoperită şi fără pată libertatea felului propriu de a fi. De 
aceea zice legea : «Să nu umbli cu viclenie în neamul tău, şi să nu 
urăşti pe fratele tău în inima ta » (Lev. 19,17). Tot aceasta o porun¬ 
ceşte şi altfel: «Să nu pui pe tine haină ţesută din două feluri» { Lev. 
19, 19); Şi iarăşi : «Sa nu te îmbraci cu haină ţesută din lînă şi in» 
(Deut. 22, 11). Căci amăgirea şi viclenia cu chip de bunătate e cu ade¬ 
vărat păcat foarte greu şi mai mare decît toată prihana şi un lucru 
din cele mai urîte lui Dumnezeu, avînd ca soră faţa îndoită a sufle¬ 
tului şi a gîndurilor şi schimbarea neîncetată, care stîrnesc mînia 
dumnezeiască a minţii preacurate. Căci zice despre unii: «Sdgeafd 
ucigătoare este limba lor ; viclenie sînt cuvintele gurii lor ; aproape¬ 
lui său îi grăieşte cuvinte de pace şi în sine are duşmănia. Să nu-i 
cercetez pe ei ? zice Domnul. Sau nu se va răzbuna întru poporul 
acesta sufletul Meu ?» (Ier. 9, 8). Iar David zice «că cel nevinovat cu 
mîinile şi curat la inimă, care nu a viclenit în limba lui şi nu a făcut 
răul aproapelui său, se va sui în muntele Domnului» (Ps. 14, 3—4). 

Astfel legea îi interzice omului ca un lucru prea urît şi necuvenit 
a umbla cu viclenii, adică a vieţui făţarnic şi a-şi lua chipul drep¬ 
tăţii şi a păgubi pe fraţi, dispreţuind legile iubirii. Dumnezeu nu ne 
lasă să avem haină ţesută din două feluri, învăţîndu-ne ca printr-o 
ghicitură să nu suferim a avea o minte cu două feţe, înţeleg două feţe 
lăuntrice şi spirituale, blestemata poftă de-a plăcea oamenilor, împle¬ 
tită din două porniri ce se corup una pe alia. Căci care, sau cum e 
viaţa făţarnicilor ? . Oare nu aceea de-a se arăta vederii oamenilor şi 
de-a părea că sînt buni, ei nefiind buni cu adevărat ? 

PALADIE : Foarte adevărat. 

CHIRIL:: Deci faţa îndoită a purtărilor e ţesută din două voinţe 
neasemenea. Dar dumnezeiescul David nu primeşte decît pe bărbatul 

cu un singur fel de purtare. De acesta spune că se învredniceşte de 
ocrotirea de sus : «Căci Domnul sălăşluieşte pe cei de un singur tel 
în casă» (Ps. 67, 6). Se spune apoi că Dumnezeu risipeşte oasele celor 
ce vor să placă oamenilor. Lucrul acesta îl urăşte şi Pavel, zicînd : 
«Oare voi asculta de oameni, sau de Dumnezeu ? Sau caut să plac 
'oamenilor? Dacă aş plăcea oamenilor, nu aş fi sluga lui Hristos» 
(Gal. 1, 10). 

PALADIE : Dar cui nu-i este vădit că e cu adevărat o nebunie şi 
o înstrăinare de la calea cea dreaptă complicitatea şi făţărnicia ? 

CHIRIE : Deci, e un rod al iubirii neprihănite şi potrivite cu băr¬ 
batul drept şi bun, a fi străin de vicleşug. Şi aşa zice legea că trebuie 
să fie cel ce slujeşte cu adevărat dreptăţii şi e îndrăgit de iubirea 
de fraţi, incit slava sa apare ca avînd slava aceasta nu numai pentru 
că refuză el însuşi să păgubească pe alţii, ci şi pentru că se face în¬ 
văţător al celoir din neamul său, sau al celor ce-i sînt apropiaţi în alt 
mod şi se bucură de faima legăturii cu el. Dar şi Pavel îndeamnă pe 
cel ce va avea grijă de Biserică, să aibă fii supuşi şi face din aceasta 
o dovadă a onestităţii pe care o are acela sau nu, zicînd : «far dacă 
cineva nu ştie să-şi conducă casa sa, cum se va îngriji de Biserica lui 
Dumnezeu ?» (I Tim. 3, 5). De aceea zice legea în chipul unei pilde 
şi a unei icoane clare : «Iar de va împunge un taur un bărbat sau 
o femeie şi-i va omorî, cu pietre se va ucide taurul şi nu se vor mînca 
cărnurile lui. Iar stăpînul taurului va fi vinovat. Dar dacă taurul îm¬ 
pungea dinainte de ieri şi dinainte de alaltăieri şi se va fi spus stăpî- 
nului său şi nu-1 va fi închis, ci veţ omorî vreun bărbat sau vreo femeie, 
taurul să se omoare cu pietre, iar stăpînul să fie omorît şi el. Iar de 
i se va impune preţ de răscumpărare, va da preţul de răscumpărare 
pentru sufletul său, cit îi vor impune. Şi dacă taurul va împunge un 
fiu sau fiică, după rînduiala aceasta vor face lui. Dar dacă va împunge 
rob sau roabă, va da stăpînului lor treizeci de arginţi şi taurul se va 
omorî cu pietre» (leş. 21, 28—32). Iţi este clară porunca? 

PALADIE : Nu prea. 

CHIRIL: Ia% seama la ce spun. Şi înainte de toate, gîndeşte-te 
la sfîntul Pavel, care scrie : «Oare de boi se îngrijeşte Dumnezeu ? 
Oare nu de noi vorbeşte ?» (I Cor. 9, 9, 10). Deci prin taur închipuieşte 
pe omul batjocoritor şi îngîmfat şi care are puterea să stăpînească. 
Căci acest animal e mîndru, pururea îngîmfat, foarte puternic la luptă 
şi anevoie i se poate suporta asaltul. Legea a poruncit ca un om ca 
acesta, de va fi casnic şi supus vreunuia din cei ce vieţuiesc evlavios, 
şi va vătăma, mai bine zis şi va ucide pe cineva, doborîndu-1 cu pu- 

terea lui mai mare, să fie pedepsit pentru această faptă cu moartea. 
Căci a spus că trebuie omorît cu pietre stăpînul. Dar îl scapă de mînie 
pe stăpînul lui, dacă nu i-a cunoscut năravul şi pofta lui de stăpînire 
şi n-a fost vădit ca părtaş al răutăţii aceluia. Căci nu sînt ale noastre 
crimele altora, cînd ne-au fost necunoscute nouă. Şi nu lasă să se mă- 
nînce cărnurile taurului, ca să nu se împărtăşească cineva de necură- 
ţia altora, arătînd prin mîncare, ca printr-un chip (tip) participarea. 
Şi oare nu s-a spus în mod vădit aceasta prin cuvîntul : «Păstrează-te 
pe tine curat, şi nu te tace părtaş la păcatele altora ?» (I Tim. 5, 22). 

PALADIE : Ba da. 

CHIRIL : Dar a poruncit să fie judecat împreună cu taurul şi stă¬ 
pînul, dacă a ştiut că e în stare de crimă şi e vădit că a cunoscut pofta 
lui de stăpînire. Căci omul ce putea opri năravurile nelegiuirii şi îm¬ 
piedica crima, dar nu a făcut-o şi anume cu intenţia cea mai hotă- 
rîtă, se vădeşte ca împreună lucrător şi ca unul care - a primit prin 
voinţă şi printr-un gînd asemenea cu al celor ce-au săvîrşit ceva ne¬ 
cuvenit, să conlucreze cu ei. Să fie omorît deci, zice, unul ca acesta, 
afară de cazul cînd judecătorul i-ar impune un preţ de răscumpărare 
şi plătirea pagubelor. Legea are în vedere şi blîndeţea, dar şi împăr¬ 
tăşirea de păcat cu voia şi conlucrarea prin simplă consimţire. «Căci 
judecătorii pedepsesc mai uşor dacă socotesc de bine». 

Dar priveşte adevărul din chip (tip). Judecătorul tuturor osîndeşte 
la moarte cele mai grele dintre păcate, dar primeşte pe păcătoşi să 
aducă şi preţ de răscumpărare; cele ce topesc păcatul, lacrima po¬ 
căinţei, durerea părerilor de rău, faDtele milosteniei. «Căci mila bi- 
ruieşte judecata », după Scripturi (Iacob 2, 13). 

Legea face însă o deosebire atentă şi între cei ce au suferit. Dacă 
taurul, zice, a omort un fiu sau o fiică, să fie omorît şi el fără milă, 
dar dacă a omorît un rob sau o roabă, să se ceară pentru aceia 
-argint. Merită să vedţm care e raţiunea acestora, dat fiind că li¬ 
berul şi sclavul s-au ivit între noi din pofta de stăpînire şi din lă¬ 
comie, nu e un neajuns al firii, cum e boala. «Căci un singur Dum¬ 
nezeu ne-a tăcut şi Unul e Tatăl tuturor», după cuvîntul proorocului 
(Maleahi, 2, IO) 263 . Oare Făcătorul socoteşte şi starea <fe robie a unora 

263. -Diferenţa de la liber la sclav nu e o stare ce ţine de firea omenească, de 
pofta de stăpînire şi de lăcomie, adică de păcat, cu care sînt dotati şi cei în care 
unul e mai dezvoltat. Numai faptul că cei din urmă mai sînt dotaţi şi cu practică 
şi cu mai multă dibăcie îi ajută să-şi poată satisface pofta de stăpînire şi lăco¬ 
mie mai accentuată în mod mai deplin în defavorul altora, reuşind să se impună 
o poziţie superioară. De fapt toţi au nişte însuşiri deosebite, dar însuşirile pro¬ 
prii ale unora nu sînt însuşiri de dibăcie practică, ci de gîndire contemplativă, sau 
de expresie artistică. In această poftă de stăpînire şi de lăcomie nu sînt atîf de 
accentuate. Dar mai sînt şi alţii în care o mai accentuată înţelegere umană sau o 

ca produsă de un păcat al lor ? Oare şi la el robul e mai mic şi cel 
liber îl întrece în slavă ? Nicidecum. « Căci în Hristos Iisus nu e nici 
rob, nici liber » (Gal. 3, 28). Deci, pentru că legea e umbră, închipu- 
ieşte prin fiu şi fiică neamul liber al sfinţilor, iar prin rob şi roabă, 
pe cel încă rob şi supus păcatului 264 . Şi nu este acelaşi lucru a să- 
vîrşi un rău împotriva sfinţilor sau a păcătoşilor. De aceea nu se pe¬ 
depsesc amîndouă acestea la fel 265 . 

Ca sînt şi unii şi alţii fraţi după fire, e limpede oricui. Dar sfîntul 
are o superioritate duhovnicească şi se află pe înălţimile virtuţii ; şi e 
atît de preţuit la Dumnezeu, încît a fost aşezat în treapta de fiu şi 
fiică şi s-a ridicat peste măsura omenească şi de rob. 

Dar legea ne învaţă şi în alte feluri să urmărim dragostea de fraţi. 
Infăţişîndu-le şi pe acestea în cele următoare, vom spune despre fie¬ 
care ce ne va veni în minte. Astfel a zis iarăşi : «Iar dacă cineva va 
deschide un puţ sau va săpa un puţ şi nu-1 va acoperi şi va cădea 
acolo un viţei, sau un asin, stăpînul puţului va plăti, va da argint stă- 
pînului lor, iar stîrvul va ii al lui» (leş. 21, 33—34). Aci se porunceşte 
prin ghicitură să nu se pună o piedică sau o sminteală înaintea fratelui 
şi să nu se lase ca ceea ce e folositor prin fire să se facă unora spre pa¬ 
gubă, sau cele nouă şi altora necesare pentru viaţă să se arate cale 
spre moarte. Căci deschizînd sau săpînd cineva un puţ, nu face sieşi şi 
altora un lucru bun şi necesar ? Dar să nu fie ale tale, zice, prilej de 
primejdie pentru altul. Căci «iubirea nu caută ale sale», cum spune 
dumnezeiescul Pavel, ci ţine seama mai degrabă de ale altora 
(I Cor. 13, 5). 

biîndete accentuată, cuviinţa, mai copleşesc pofta de stăpînire şi lăcomie. Aceştia 
toţi sînt puşi în situaţie de dependenţă — în neant pînă la sleire — de cei do¬ 
taţi cu o dibăcie practică cu o mare nepăsare faţă de semenii lor. Oamenii ar 
trebui să fie liberi şi egali între ei. Dar necesitatea ca ei să trăiască în relaţie 
unii cu alţii, îi ajută pe cei mai dornici de stăpînire şi mai lacomi, dotaţi cu o 
deosebită dibăcie practică să-şi creeze o situaţie de superioritate asupra altora. 
Ei nu trag din trebuinţa ce-o au de alţii concluzia că ceilalţi au şi ei o valoare, 
ci tind, dacă nu la nimicirea lor, la o aservire a lor în lucrarea proprie. Se cere 
o înaltă treaptă de umanitate pentru a împăca libertatea cu ^trebuinţa de relaţie 
reciprocă. Şi aceştia pot ajunge acolo fără a se recunoaşte ca răspunzători în 
faţa unei voinţe superioare tuturor şi consideră ca legi ale esenţei din care pro¬ 
vin propriile porniri. 

264. Există o singură robie adevărată: cea prin care omul e supus patimilor 
sale. Dar robia patimilor sale îl face rob pe cel adeseori mai liber de ele; 
liberi deplin de patimi sînt sfinţii. Se vede aceasta în faptul că nu robesc pe ni¬ 
meni. Numai robul patimilor robeşte pe alţii, nu poate realiza relaţia liberă cu 
alţii. In Hristos nu e o deosebire între liberi şi robi, produsă de patimi. In El 
sînt toţi liberi. Cine se sălăşluieşte prin credinţă deplin în Hristos, îi vede in El 
pe toţi la fel de desăvîrşiţi, de liberi. 

265. A tace un rău unui nevinovat e mai grav declt a riposta cu asprime ce¬ 
lui păcătos. 

PALADIE ; Dar aş voi să ştiu clar cine este cel ce deschide sau 
sapă un put, şi ce este puţul ? 

CHIRIL : Nu e greu de înţeles ceea ce spune istoria. Căci spune 
că trebuie să se acopere puţul, ca să nu se întîmple vreo vătămare 
vreunora. Şi să ştie, zice, cel ce nu face aceasta, că de va cădea vreun 
animal în el, va plăti argint stăpînului, iar stîrvul va fi al lui. 

Dar înălţîndu-ne peste înţelesul clar al istoriei şi ridicînd lucrul 
la înţelesul duhovnicesc, spunem aceasta : Puţ pare să numească legea 
aici cunoştinţa de Dumnezeu Insuflatei Scripturi şi învăţătura despre 
Sfînta şi cea deofiinţă Treime şi ştiinţa tainei lui Hristos. Căci aces¬ 
tea se află în adîncime şi au o putere de viaţă făcătoare. Despre aceas¬ 
ta va mărturisi însuşi Mîntuitorul : «Aceasta este viaţa de veci, ca 
să te cunoască pe Tine singurul Dumnezeu adevărat şi pe Iisus Hris¬ 
tos pe care L-ai trimis» (Ioan 17, 3). Deci, cel ce citeşte Scripturile 
vechi şi cercetează cu osteneală cuvintele de Dumnezeu insuflatei 
Scripturi şi caută cunoştinţa exactă şi neştirbită, se aseamănă mult 
cu cel ce deschide un puţ. Căci caută apă vie şi izvor înveselitor şi 
ţîşnire spre desfătare (Ps. 45, 5; Ps. 35, 9; Ier. 2, 13). Iar cel ce a 
ajuns pînă la atîta pricepere, că poate încredinţa şi unei scrieri pro¬ 
prii înţelegerea tainei, sapă puţ. Căci face ceva nou, nu adăugind la 
ostenelile altora, ci folosindu-se pe sine însuşi şi pe alţii prin cele 
proprii. Dar deschid puţuri sfărîmate, după cuvîntul proorocului, şi iu¬ 
bitorii cunoştinţei (gnozei) mincinoase. Deci, de va -deschide cineva 
vreun puţ, zice, să nu se facă mijloc de pierzare, ceea ce se părea că 
s-a făcut spre bine. Căci trebuie să înfăţişam învăţătura despre Dum¬ 
nezeu drept şi exact, ca să nu se facă nimănui prilej de sminteală. 
Aceasta socotesc că înseamnă a pune un acoperămînt pe puţ, ca în¬ 
văţătura să nu fie lipsită de cuvenita siguranţă. . 

Iar de va cădea, zice, un bou sau un asin, cel ce s-a ostenit să 
plătească. Nu e vorba iarăşi de boul şi asinul simplu, ci un înţeles 
adine al lor spune bou ca să înţelegi neamul sfinţit şi curat, iar asin, 
ca să înţelegi pe cel nesfinţit şi necurat. Căci nu se aduce lui Dum¬ 
nezeu ca jertfă cel necurat. Iar neam sfinţit şi curat spunem că sînt 
cei sfinţiţi prin credinţă. Iar nesfinţit şi necurat sînt cei ce n-au fost 
încă curăţiţi prin sfîntul Botez, ci au întipărită în ei întinăciunea pă¬ 
catului. Deci e .ca şi cînd ar zice : De i se va întîmpla vreo vătămare, 
fie vreunuia din cei ce-au fost botezaţi şi pecetluiţi prin har 266 , ca 

266. «Pecetluiţi prin har» sînt cei unşi cu Sfîntul Mir. 

aparţinînd lui Dumnezeu, fie vreunuia din cei ce nu sînt încă astfel, 
cel ce s-a făcut pricină de sminteală va fi supus pedepsei şi-i va ră- 
mînea lui stîrvul, adică a lui va fi moartea celui ce a pătimit-o. Dar 
şi Mîntuitorul ţine să ne asigure, zicînd : «De va sminti cineva pe unul 
din aceşti mici care au crezut în Mine, de folos i-ar ti lui să-şi atîrne 
de grumaz o piatră de moară şi să se înece în adîncul mării» 
(Matei 18 , 6) 267 . 

PALADIE : Drept ai grăit. 

CHIRIL: Dar poţi vedea uşor cum ne arată legea prin alte ghici¬ 
turi că e primejdios a păcătui şi mai ales faţă de fraţi. Căci atunci cînd 
lovim conştiinţa lor slabă, păcatul nostru trece asupra lui Hristos 268 . 
Astfel a zis : « Iar de va ieşi foc şi va afla mărăcini şi va arde clăi, sau 
spice, sau ţarină, le va plăti cel Ce a pus focul» (leş. 22, 6). Căci nu se 
cuvine ca să piară împreună cu cele ce prin fire vatămă ceea ce-i de 
folos, nici împreună cu cele sălbatice, ceea ce-i domesticit. 

PALADIE : Ce înţelegi prin aceasta ? 

CHIRIL : Oare nu se cuvine să se asemene'scrierile ereticilor lip¬ 
siţi de evlavie şi speculaţia înşelătoare a dogmelor Elinilor cu mără¬ 
cinii din munţi şi de pe ogoare ? Căci ce folos au sufletele oamenilor 
din acelea, sau mai bine zis ce vătămare nu aduc ele celor ce voiesc 
să le primească în minte ? Deci aşa cum mărăcinele e numai hrană 
focului şi mîncare flăcării, la fel dogmele deşarte ale celor rătăciţi şi 
poveştile băbeşti ale slujitorilor la idoli ne aprind flăcările veşnice. 
Dar spicele şi griul sînt o hrană domestică bună pentru oameni şi 
foarte necesară şi de folos. Căci ele ne ţin în viaţă. Ele sînt chipul 
(tipul) dogmelor adevărului, prin care cei ce am crezut ne hrănim cu 
pîinea cea vie şi adevărată, cu Hristos. Iar ţarină netedă şi lină le 
este celor ce ştiu să umble drept prin ea, de Dumnezeu insuflata Scrip¬ 
tură. «Căci toate sînt netede celor ce înţeleg şi drepte celor ce află 
cunoştinţa» (Prov. 8, 9). 

267. Cine devine posesorul unui cadavru sau se face purtătorul lui este el 
însuşi mort, sau lipsit de puterea de a-şi face viu propriul cadavru. 

268 . Cînd smintim prin păcatul nostru conştiinţa celor slabi, păcătui nostru 
trece asupra lui Hristos, pentru că ei îşi pierd credinţa în Hristos Însuşi. Trupul 
tainic al lui Hristos nu se mai plineşte şi prin acela. A fi în trupul lui Hristos îm¬ 
preună cu ceilalţi credincioşi înseamnă a fi într-o comunicare lăuntrică atît cu 
El, cît şi cu ei. Cine nu sădeşte comunicarea sa cu ei în Hristos, sMbeşte şi comu¬ 
nicarea în Hristos. 

Aşadar, mărăcinele e flecăreala preaurîtă şi spurcată a celor su¬ 
ciţi la minte,- griul şi spicul, învăţătura folositoare de suflet şi atot- 
hrănitoare a adevărului ,• ţarina, de Dumnezeu insuflata Scriptură. Cînd 
deci cuvintele sfinţilor învăţători cad asupra înşelăciunilor ereticilor 
şi Elinilor ca nişte flăcări sau ca un foc apărînd dogmele adevărului, 
să treacă zice, numai prin mărăcini şi să ardă, ca pe o malarie nefo¬ 
lositoare şi sălbatică, numai scrierile acelora ca v să nu vatăme şi grîul 
şi spicele. Adică învăţătorii să ia seamă şi să nu aducă vreo vătămare 
şi dogmelor adevărului. Sau să ştie, zice, cel ce nu se sileşte să facă 
aceasta cu luare aminte, că dacă s-ar întîmpla să ardă împreună cu 
cele rele şi ceva din cele trebuincioase şi folositoare, va da socoteală 
pentru neatenţie. 

Observi cîtă grijă ne-a poruncit legiuitorul să avem, păzind tot¬ 
deauna netulburată şi curată iubirea de fraţi ? 

PALADIE: Observ. 











CARTEA A OPTA 


V 


Iarăşi despre iubirea de fraţi 
şi despre cel ce fură un bou sau o oaie 


Deci, şi legea veche porunceşte în tot felul, ca şi cuvintele în¬ 
văţăturii să se predea drepte şi exacte. Arătîndu-le celor ce obişnu¬ 
iesc să amăgească pe unii din cei mai simpli, că lucrul acesta nu e 
fără pagubă, le-a zis iarăşi : «Iar de va fura cineva uri bou sau o oaie 
şi le va tăia sau vinde, cinci boi să plătească pentru un bou şi patru 

oi pentru o oaie. Şi de va aila cineva pe hoţ furînd, şi bătîndu-1 îl 

va omorî, cel ce l-a bătut nu va fi vinovat de moartea lui. Iar de va face 
aceasta după răsăritul soarelui, vinovat va fi şi va'muri pentru că a 
omorît. Şi dacă nu va avea avere ca să vîndă pentru lucrul furat, să se 
vindă. Iar de se va prinde şi se va afla în mîna lui lucrul furat, de la 
asin pînă la oaie, vii, îndoit să le plătească» (leş. 22, 1 urm.). 

PALADIE: Nu e prea clar cuvîntul. Deci încearcă de-mi spune 
ce este ceea ce se porunceşte ca prin ghicitură. 

CHIRIL: Legea impune cu folos o pagubă mare celui ce vo¬ 
ieşte să răpească şi struneşte pe cel neînfrînaţ în poftirea celor ce 
le are, poate, fie un vecin, fie un frate, în aşa fel* că de i s-ar întîmpla 

aceluia chiar să fie omorît în timp ce fură, să nu li se socotească 

celor ce l-au omorît ca vină. îl supune apoi şi pe acela ocarei şi prin 
porunca de a-1 vinde ele nu va putea achita preţul de răscumpărare. 
Prin aceste ameninţări îi împinge spre trebuinţa de-a se hotărî să 
vieţuiască drept. 

Dar, înţelesul, ascuns al istoriei e mult deosebit de acesta. Şi 
trebuie să-l explicăm bine, pe cit se poate, boul şi oaia sînt amîndouă 
curate şi întrucît le aducem lui Dumnezeu întru miros de bună mi¬ 
reasmă. Dar boul e superior prin mărimea corpului. Celălalt animal nu 
e aşa. Căci oaia e mai mică decît boul. Deci boii şi oile ca nişte 
animale curate ce se sfinţesc şi au copita crăpată şi sînt rumegătoare, 
muncind pentru rodurile omeneşti ce sînt mulţimea sfinţită a celor 
ce s-au îndreptat prin credinţă. Căci boul lucrează pămîntul, iar oaia 
e şi ea aducătoare de rod. Şi turma celor chemaţi a fost adunată în 
ocolurile dumnezeieşti, adică în biserici. Dar foarte mulţi sînt hoţii 

din preajma ei, care sapă şi pătrund şi scot prin înşelăciuni felurite, 
sufletele celor mai simpli şi le vînd pierzătorului Satana. Insă cel ce a 
făcut una ca aceasta, va plăti, zice, cinci boi în loc de unul şi patru oi 
în loc de o oaie. Pedeapsa hoţului pentru bou zice că trebuie să fie 
încincită, iar pentru oaie împătrită, impunîndu-se, socotesc pedeapsa 
după măsura mărimii duhovniceşti a celor pierduţi. Căci mărimea tru¬ 
pească e chipul (tipul) şi umbra celei duhovniceşti. Şi nu e greu de 
văzut între credincioşi pe unul mai mare, pe altul mai mic, pentru că 
nu sînt.toţi la fel. «Ci fiecare clin noi are darul său de la Dumnezeu, 
unul aşa, altul aşa » (I Cor. 7, 7). 

Dar dacă hoţul e prins, zice, încă furînd şi răpind şi împlinind fap¬ 
tele hoţiei noaptea şi pe întuneric, să fie omorît. Iar fapta aceasta nu 
va fi ucidere şi'cel ce-a făcut-o nu va fi vinovat. Căci cel ce a căzut 
era tîlhar şi a pătruns cu sila, şi deci a fost omorît după legea răz¬ 
boiului. Dar după ce a răsărit soarele şi a trecut timpul furtului, opreşte 
mina celui ce loveşte şi supune îndrăzneala lui pedepsei cu moartea. 
Căci dacă hoţul spiritual ce fură sufletul celui ce-a crezut în Hristos 
şi-l trage din iubirea faţă de Dumnezeu, e prins în aceste fapte, va 
trebui să^ sufere, nu fără dreptate, moartea. Pentru că a omorît un 
suflet, care e mai bun decît trupul. Dar după ce i-a răsărit hoţului 
soarele în minte şi i-a luminat, asemenea luminii şi zilei, cunoştinţa 
adevărată, nu-1 mai lasă să iie primejduit. Căci se pedepsesc lucrurile 
nopţii şi ale întunericului,-pe cînd cele din lumină nu se mai pedep¬ 
sesc. Dar Dumnezeu a hotărît să şe ierte şi păcatele, vechi şi cele în¬ 
tru neştiinţă şi întuneric. Astfel s-a spus celor ajunşi de la păcat la 
lumina spirituală (inteligibilă) : «Eraţi odinioară întuneric, iar acum 
lumină în Domnul» (Efes. 5, 8). Aşa a îndreptat Domnul şi pe dum¬ 
nezeiescul Pavel, care a fost înainte hulitor şi prigonitor şi ocărîtor 
căci prigonea peste măsură Biserica lui Dumnezeu şi o prăda pe ea. 

PALADIE : Foarte bine ai spus. 

CHIRIL : Iar de nu va putea, zice, să plătească cinci boi pentru 
unul şi patru oi pentru una, să se vîndă pentru lucrul furat. Vezi 
cum osîndeşte legea în chip^ clar starea de necinste a robilor ce au în 
ei păcatul continuu şi de neşters, întrucît nu pot, aşa zicînd, nici mă¬ 
car să se elibereze prin preţ de răscumpărare de păcate, neputînd din 
pricina slăbiciunii voinţei să asude întru pocăinţă şi să îmblînzească 
pe Dumnezeu prin ostenelile acestea ? 269 . Să se vîndă deci, zice. Căci 

269. Cel ce păcătuieşte continuu, se obişnuieşte cu păcatul, sau slăbeşte în 
voinţa de-a se elibera de el atît d.e mult, că nu mai poate face rost de un preţ de 
răscumpărare a vieţii sale prin pocăinţă sau prin opunerea unor fapte bune, sau 

nu lasă să fie număraţi între cei eliberaţi prin harul dumnezeiesc pe 
cei astfel întinaţi. Iar alungaţi din cinstea cuvenită celor liberi, aceş¬ 
tia vor auzi: « Iată aţi fost vînduţi pentru nedreptăţile voastre» (I'saia 
50, 1). Şi dacă cel ce a furat va fi aflat, zice, pînă ce n-a omorît (boul 
sau oaia), dacă reţine lucrarea, adică va fi prins după ce a început 
înşelăciunea şi amăgirea altora, dar încă n-a biruit şi n-a dus la pieire 
pe auzitori, va plăti îndoit. Căci stăpînul turmei îşi va lua ceea’ ce e 
al' său, iar înşelătorul va da socoteală (aceasta înseamnă a plăti în¬ 
doit) şi va suferi pedeapsa morţii. Ceea ce a voit să facă altora, va 
suferi, după cuviinţă, el însuşi. 

PALADIE : C u adevărat pierzătoare şi foarte primejdioasă este 
fapta amăgitorilor. Despre ei socotesc că a spus şi Hristos însuşi : 
«Luaţi aminte ia cei ce vin la voi în haine de oi, iar pe dinlăuntru sînt 
lupi răpitori» (Matei 7, 15). 

CHIRIL : Deci, cu dreptate porunceşte legea de toţi aceştia să fie 
omorîţi ca nişte fiare sălbatice. Căci s-a 'scris în Ieşire : «De va fura 
cineva pe vreunui din fiii lui Israil şi punînd stăpînire pe el îl va vin¬ 
de, şi se va descoperi întru aceasta, cu moarte să fie omorît » (leş. 21, 
16). Iar în «A doua lege», zice : «De va fi prins vreun om furînd un 
suflet din fraţii săi, din fiii lui Israil şi punînd stăpînire pe el îl va 
vinde, să moară furul acela» (Deut. 24, 7). Deci nu e îngăduit sa se ră¬ 
pească neamul sfinţit în Hristos şi să fie dus într-o robie străină de cei 
ce obişnuiesc să facă aceasta. Căci precum cei ce, amăgind copiii, îi 
atrag din cetate şi din case şi dezbrăcîndu-i de semnele libertăţii, le 
impun jugul robiei silnice, la fel se socotesc cei ce atrag prin amăgiri 
meşteşugite ale ideilor pe cei ce s-au hotărît să cugete cele drepte şi 
se nevoiesc în viaţa cuvenită celor liberi, la părerile lor nebuneşti, su¬ 
feră osînda tîlharilor de suflete omeneşti ; iar pedeapsa lor e moartea. 
Acestor fel de oameni nu le spuneţi nici «bun venit», zice ucenicul 
Mîntuitorului (II Ioan, 10), ca unora ce îndeamnă la năravuri sălbatice. 
Pentru că oaia nu poate fi cu afecţiune faţă de lup şi pentru că cele 
ce au obişnuit să simtă cele contrare nu se împacă întreolaltă. Cgci s-a 
spus : «Ce parte are un credincios cu un necredincios ? (II Cor. 6, 15). 
Deci, pentru ca să nu fie răpiţi vreunii din Biserica lui Dumnezeu ca 
dintr-un cămin părintesc şi să fie duşi în capiştele celor vicleni, vîn- 
zîndu-li-se mintea prin perversitatea răutăţii ( căci însoţirile rele 
strică moravurile bune», I Cor. 15, 33), legea hotărăşte pedeapsa cu 
moartea pentru cei ce îndrăznesc în chip cu totul necredincios să facă 
aceasta. 


a unor virtuţi, relelor făcute. Patimile învechite nu se mai vindecă uşor. Aceştia 
sînt vînduţi, fără voia lor, Satanei. 

Dar poţi vedea legea arătînd acest lucru în chip indirect şi prin 
altă poruncă. Căci îndrumă lucrurile din lume spre dreptate, printr-o 
învăţătură mai clară şi uşor de înţeles de cei ce vor să o primească. 
Pentru că nu vom desfiinţa istoria, în cele ce sînt foarte folositoare, ca 
învechită. Fiindcă uneori foloseşte şi litera pe cei ascultători dar în 
adînc. ea poartă cele duhovniceşti şi are ca în nişte umbre tot mai 
uşoare înţelesurile mai subţiri 269b . 

Astfel s-a spus iarăşi în Ieşire : «/ar de va înşela cineva vreo 
fecioară nelogodită şi se va culca cu ea, cu zestre să o înzestreze pe 
ea şi s-o ia de soţie. Iar dacă nu va voi tatăl ei să o dea lui de femeie, 

va plăti tatălui ei argint cît este zestrea fecioarelor»- (leş. 22, 16—17). 

• # 

Şi lărgindu-ne porunca dumnezeiască, dumnezeiescul Moise zice în A 
doua lege : «Şi de se va afla om dormind cu femeie căsătorită cu băr¬ 
bat să-i ucideţi pe amândoi, pe bărbatul care a dormit cu fe¬ 
meia. şi pe femeie, şi vei ridica răul din Israil. Iar de va fi 

fecioară logodită cu bărbat şi aflînd-o un om în cetate se va 

culca cu ea, să-i scoateţi pe amândoi la poarta cetăţii lor şi să fie 
omorâţi cu pietre şi să fie ucişi: tânăra pentru că n-a strigat în cetate 
şi bărbatul pentru că a înjosit femeia aproapelui său. Şi veţi scoate 
răul dintre voi. Iar de va afla în cîmp bărbatul pe cea logodită şi silin¬ 
d-o va dormi cu ea, să omorâţi pe omul care a dormit cu ea, iar tinerei 

să nu-i faceţi nimic, că nu are tânăra păcat de moarte. Căci precum se 

scoală vreun om asupra aproapelui şi-l omoară, aşa e lucrul acesta. 
Pentru că în cîmp a aflat-o pe ea. Şi a strigat tânăra cea logodită şi nu 
a fost cine să o^ajute pe ea» (leş. 22, 22, urm.). 

Ceea ce ţine de istorie socotesc că nu are lipsă de nici un cuvînt 
pentru a putea fi înţeles. Căci e foarte clar şi vădit. Dar lăsînd aces¬ 
tea pentru moment, se cade, pe cît socotesc, să păşim pe cărarea lăun¬ 
trică şi ascunsă 27 °. 

269 b. Legea poartă ca un rod în dezvoltare înţelesurile duhovniceşti ce s-au 
arătat deplin clar în Noul Testament. Ea e ca o mamă în timpul purtării unei 
sarcini. Pe de altă parte, fătul se va arăta ca o trecere a Cuvîntului lui Dumnezeu 
lucrător în cuvintele Legii la starea de întrupare ca om, pe de alta însăşi oamenii 
care aud pe Cuvîntul prin acele cuvinte se vor ridica la treapta dă a-I putea pri¬ 
mi întrupat ca om. Omenescul asumat trebuie să fie crescut treptat la capacitatea 
de-a se face organ direct al ipostasului divin, înaintînd spre curăţia şi înţelegerea 
Celei, ce L-a putut naşte ca Fecioară şi a celor ce L-au primit ca Apostoli şi 
credincioşi. 

270. Toate dispoziţiile legii se referă la faptele oamenilor săvîrşite prin trup 
şi la stările trupeşti lăsate de ele. Dar ele ascund şi înţelesul unor mişcări şi stări 
lăsate de acele fapte şi stări în suflet, sau mişcări şi stări asemănătoare ale sufletului. 

PALADIE : Fără îndoială. ' 

CHIRIL : Deci vom spune că precum între păcatele faţă de femeie 
cel mai greu din toate e preacurvia (adulterul), care strică căsătoria 
altcuiva şi primeşte despărţirea celor uniţi, la fel, socotesc că, dintre 
păcatele faţă de sufletele omeneşti cel mai rău şi mai greu de suportat 
dintre toate e a lucra la coruperea nu a unuia la nimereală, ci la a ace¬ 
luia care e căsătorit într-un anumit fel, şi unit cu Hristos, Mirele de 
sus şi din cer. Căci ne-aui unit cu El prin credinţă şi pe lingă aceea 
prin împărtăşirea de Sfîntul Duh. Pentru că «cei ce se uneşte cu Dom¬ 
nul, este un duh cu El», după Scripturi (I Cor. 6, 17). Deci, legea pedep¬ 
seşte, pe dreptate, cu moartea împreună cu preacurvarul şi pe cea care 
a curvit; pe cel dintîi pentru că i-a introdus seminţele necredinţei lui, 
iar pe ea pentru că a dispreţuit legea fidelităţii dîndu-se altuia şi des- 
chizîndu-şi mintea stricăciunilor aceluia, a primit întinăciunea născo¬ 
cirilor omeneşti. 

PALADIE : Cuvîntul e convingător. 

CHIRIL: Deci sufletul căsătorit şi unit cu Hristos prin credinţă şi 
prin Duhul poate fi asemănat foarte bine cu o femeie căsătorită, după 
lege, cu bărbat. Iar fecioară logodită vom socoti sufletul chemat la în¬ 
ceputurile cunoştinţei adevărate, dar încă neunit în întregime cu Hris¬ 
tos, ci aşteptînd, oa pe o nuntă şi oa pe un mod mai deplin de unire, 
harul ce se dă prin Sfîntul Botez şi împărtăşirea Siîntului Duh -, pe cel 
ce a primit doar oa o arvună şi oa un început de legătură, învăţătura 
oatehetică. Astfel a logodit dumnezeiescul învăţător, Biserica din nea¬ 
muri lui Hristos. Căci scrie aşa: «V-am logodit pe voi cu un singur 
bărbat, ca să vă îniăţişez tecioară curată lui Hristos» (II Cor. 11, 2). Şi 
însuşi Mirele zice prin glasul proorocilor : «Şi te voi logodi pe tine Mie 
în veac, întru dreptate, în judecată, în milă şi în îndurări, şi te voi lo¬ 
godi pe tine Mie în credinţă şi vei cunoaşte pe Domnul» (Osea 
2, 19—20) 271 . 

Deci de se va deferi, zice, păcatul stricării la un astfel de suflet, 
lucrul va fi socotit ca preacurvie. Căci cea logodită e îndatorată să 
stea sub puterea oelui ce-i va fi în scurtă vreme mire. Şi dacă nelegiui- 

271. Unirea sufletului cu Hristos este ca o căsătorie. Sufletul se dăruieşte 
lui Hristos cu o negrăită afecţiune şi primeşte de la El viaţa şi toate gîndurile, 
sau cugetă numai la El, iar prin aceasta gîndurile lui sînt influenţate şi călăuzite 
de El. Noi ştim mai mult ce simţim noi în această unire, nu ce simte El, sau cum 
ne dăruim noi Lui, nu cum se dăruieşte El nouă. Dar în faptul că în noi răsar în¬ 
ţelesuri uimitoare, care simţim că nu sînt de la noi, avem dovada lucrării Lui în 
această unire dintre noi şi El. Adulterul sufletului faţă de Hristos e mai grav şi 
mai adînc decît adulterul trupesc al femeii faţă de bărbatul ei. Propriu-zis ultimul 
n-ar exista, dacă n-ar premerge primul. 

17 — Sf. CHIRIL 

rea se va întîmpla, zice, în cetate, adică, în Biserica lui Hristos şi în 
cetatea lui Dumnezeu Cel viu, în care locuiesc îngerii şi bărbaţi sfinţi, 
învăţători şi dascăli care pot da un ajutor celor primejduiţi şi amăgiţi, 
să fie ucisă deodată cu înşelătorul şi fecioara care a suferit stricarea. 
Căci putînd să scape uşor de stricare dacă vestea dascălilor ce ştiu să 
scape un suflet, a primit de bună voie să sufere stricarea şi nu a fost 
dusă prin constrîngere ia păcat. Iar dacă nu se va întîmpla, zice, în Bi¬ 
serică, nici în cetatea lui Dumnezeu Cel viu, ci în cîmp şi în ţarină, 
unde nu era învăţătorul care să-l apere şi era lipsă mare de cei ce obiş¬ 
nuiesc să călăuzească spre bine, şi înşelăciunea s-a înfăptuit în lipsa 
îndrumătorilor, să se pedepsească numai cel ce a constrîns. Căci fap¬ 
ta săvîrşită sub puterea forţei şi lucrul suportat din lipsă de ajutor şi 
dintr-o constrîngere de neocolit, e scutit de vină. Sau nu vom spune 
că e greşit să se pedepsească cele ce ni se impun fără voie, ca cele să- 
vlrşite cu voia ? 

PALADIE : E foarte adevărat. Căci legea e dreaptă. 

CHIRIL: Bine zici. Deci face o împărţire mai amănunţită a celor 
săvîrşite şi măsoară într-un anumit fel pedepsele cu păcatele, nee- 
liberînd cu totul de pedeapsă nici păcatul mai mic, dar nepedepsindu-i 
la fel cu cel mai mare, ci turnînd mînia pe măsura vinilor. Căci a zis 
iarăşi: « Iar de va alia cineva pe fata fecioară, care nu e logodită, şi 
silind-o va dormi cu ea, şi se va alia aceasta, să dea omul care a dor¬ 
mit cu ea tatălui tinerei cincizeci de drahme de argint şi îi va ii lui fe¬ 
meie, pentru că a înjosit-o pe ea. Nu va putea să o lase pe ea niciodată» 
(Deut. 22, 28—29). 

Aşadar, pe cel ce s-a însoţit cu cea logodită l-a deolarat vinovat 
de preacurvie (adulter), în felurile în care am spus. Iar în înţeles du¬ 
hovnicesc, dacă se constată, zice, că un suflet care n-a fost în unire şi 
n-a fost făgăduit lui Hristos prin credinţă, ci a fost în chipul fecioarei 
a fost întinat de cineva prin învăţături contrare dreptei credinţe şi dus 
din rătăcire în rătăcire, ceea ce fac ereticii, răpind pe unii din păgîni 
şi din iudei şi convingîndu-i să le urmeze lor, fapta aceasta nu va fi 
fără vină. Ci unul ca acela va plăti tatălui sufletelor, adică lui Dum¬ 
nezeu, pedeapsa păcatului, închipuită în trebuinţa de-a plăti paguba 
în bani. Iar trebuinţa de-a fi lui femeie, e drept şi din punct de vedere 
al istoriei. 

PALADIE: înţeleg ce spui. Legea e îndoită : trupească şi duhov¬ 
nicească. 

CHIRIL : Observă, că şi cuvîntul poruncii vechi a cunoscut ceea 
ce a spus Hristos despre bărbat şi femeie. «Ceea ce a împreunat Dum- 










ÎNCHINARE IN DUH ŞI ADEVĂR 


259 


nezeu, omul să nu despartă» (Marcu 10, 9). Ba «îi va fi lui, zice, feme¬ 
ie, pentru că a înjosit-o pe ea. Nu va putea să o lase pe ea toată via¬ 
ţa»-. Pe lingă aceea, ia seama la înălţimea măririlor fecioriei curate. 
Căci cuvîntul Scripturii de Dumnezeu insuflate socoteşte şi numeşte 
desfeciorirea înjosire şi o socoteşte pierdere a cuviinţei.. 

PALADIE : Bine ai zis. 

CHIRIL : Dar după ce a oprit înşelarea şi abaterea spre rău, din 
partea ereticilor şi a celor ce obişnuiesc să corupă pe cei ce s-au ho- 
tărît să umble drept, şi atragerea lor la cele ce nu se cuvine, să- mai 
gîndim şi la altceva. Şi anume la ceea Ce ne-a dat dumnezeiescul Pa- 
vel ca pe o învăţătură prea bună, zicînd : «Sd nu se certe nimeni pen¬ 
tru cuvinte, ceea ce la nimic nu foloseşte, fără numai la surparea-ascul¬ 
tătorilor» (II Tim. 2, 14). Pentru că disputele peste trebuinţă şi întrebă¬ 
rile din iubire de ceartă nasc lupte hetrebuincioase şi rănesc mintea as¬ 
cultătorilor. Şi unii din aceştia, din uşurătate primesc şi se silesc să lau¬ 
de cu cutezanţa şi neştiinţă, ceea ce nu e prin fire sau nu e spus drept. 
Iar alţii, dîndu-şi o părere rea despre lucrurile cele mai bune, se dove¬ 
desc' bolind de aceeaşi neştiinţă ca şi ceilalţi. Puţini sînt cei ce ştiu să 
deosebească lucrurile bine şi să aleagă ceea ce-i folositor din ceea ce 
păgubeşte prin fire. De-abia aceştia îşi păstrează cu greu mintea neră¬ 
nită de disputele altora. 

Deci, legea dîndu-ne să înţelegem că acest lucru e păgubitor celor 
ce voiesc să-l facă, zice iarăşi : «/ar de se vor sfădi doi bărbaţi şi vor 
lovi o femeie avînd în pîntece şi va ieşi copilul ei neformat, cu gloabă 
să se globească, precum va cere bărbatul femeii; şi o va da cu cît se 
cuvine sîrguinţa. Iar de va fi format va da suflet pentru suflet» (leş. 
21, 22 23). Se spune că embrionul din pîntece se arată cu chip de om 
şi ajunge la forma trupului nostru de-abia cînd împlineşte patruzeci 
de'zile. De aceea spun unii că Moise, bărbatul minunat, ca unul ce pur¬ 
ta, aşa zicînd, în pîntece şi refăcea chipul lui Israil spre viaţa cea după 
legă, s-a înfrînat de la mîncare şi băutură patruzeci de zile. Căci zice : 
«Pîine n-am mîncat şi apă n-am băut patruzeci de zile» (Deut. 9, 18). 
Dar trebuie să presupunem că şi Hristos a făcut-o şi a răbdat-o aceas¬ 
ta pentru noi. Căci în el se refăcea prin înfrînare chipul firii spre sfin¬ 
ţenie după ce la început prin pofta neînfrînată se îmbolnăvise în pro- 
topărinte de îmtinăciune prin păcat şi neascultare. 

Acestea nu sînt greu de înţeles. Dar acum să lăsăm cuvintul isto¬ 
riei. Şi să cercetăm ce trebuie să se înţeleagă prin lovirea unei femei 
ce are în pîntece, de către cei ce obişnuiseră să se sfădească. Căci nu 
e neplăcut să căutăm înţelesul subţire al acestora. 

Rodul şi fătul minţii e credinţa în Hristos, care prin cunoştinţa de¬ 
săvârşită ne modelează din nou după Bl şi ne formează după chipul (ti¬ 
pul) dumnezeiesc. Aceasta spunînd-o credincioşii au strigat prin gla¬ 
sul lui Isaiia : «Pentru fricia Ta, Doamne, Doamne, am luat în pântece şi 
am purtat şi am născut duhul mântuirii Tale care l-am făcut pe pă- 
mînt» (Isaia 26, 18). Iar dumnezeiescul Pavel a spus celor ce au căzut 
prosteşte de La cunoştinţa mai desăvârşită la cea mai de jos şi nedesă- 
vîrşită, adică Galatenilor : « Copilaşii mei, pe care iarăşi vă port în 
mine, pînă ce va lua Hristos chip în voi» (Gal. 4, 19). Căci începînd în 
duh, au căutat desăvârşirea după trup, trecînd la slujirea legii. De aceea 
n-au dus la sfîrşit formarea chipului lui Hristos în ei, avortînd, aşa-zi- 
cînd, binele aşezat în ei ca într-un pîntece. Aşadar, desăvârşirea în cu¬ 
noştinţă şi curăţenia în credinţă, duc La capăt în sufletele noastre ale. 
tuturor, formarea chipului Lui Hristos 2T2 . 

Deci, cînd se sminteşte cineva de certurile de cuvinte ale unora, şi 
sufletul care a pătimit aceasta leapădă credinţa şi cunoştinţa pe care o 
poartă ca o sarcină şi o are aşezată ca pe o comoară înlăuntrul min¬ 
ţii, de va fi, zice, aceasta neformată, adică nedeplină şi fără chip încă, 
pricinuitorul smintelii va avea de dat numaidecât o plată, pe care i-o 
va cere mirele acelui suflet, adică Hristos; şi o va da cu sîrguinţa, adică 
aducîndu-i mulţumire că n-a suferit pedeapsa pieirii totale. Iar de va 
fi, zice, fătuil spiritual (inteligibil) al sufletului format, adică o cunoş¬ 
tinţă şi o credinţă ce are chipul lui Hristos, va fi supus pedepselor ce¬ 
lor mai de pe urmă, ca un ucigaş. Căci lepădarea credinţei neştirbite 
şi pierderea cunoştinţei depline este o moarte a sufletului. Căci împăr¬ 
tăşirea de învăţături necredincioase şi de cuvinte propovăduite de un 
om care s-a făcut mâncare diavolului şi hrană turmei dracilor, e întină- 
ciune. De aceea interzice aceasta, zicând ca prin ghicitură : «Şi carne 
ruptă de tiare să nu mâncaţi; să o aruncaţi ciinelui »■ (leş. 22, 31). Câine 
obişnuieşte dumnezeiasca Scriptură să numească pe omul neruşinat şi 
necurat. Deci, după cum socotesc, acestuia i se potriveşte orice Învă¬ 
ţătură spurcată şi rău mirositoare, pregătită de Belzebul însuşi, fiara 
sălbatică ce rupe sufletul care se supune şi-i slujeşte Iui spre aceasta. 
«Căci nimeni nu zice: Anatema lui Iisus, decît în Belzebul » (I Cor. 
12, 3). Dar sfinţilor nu li se potriveşte nicidecum împărtăşirea de cuge¬ 
tări şi cuvinte aşa de urâte şi de stricate. «Căci nu are nici o părtăşie 
lumina cu întunericul » (II Cor. 6, 14). 


272. Chipul lui Hristos se conturează pe încetul, în noi, ca embrionul în pîn- 
tecele femeii... e ca o sămînţă la început. Ia chipul clar pe măsură ce Ii cu¬ 
noaştem tot mai bine şi fiinţa noastră se întipăreşte de virtuţi, prin care îl imită 
pe El. 








PALADIE : Adevărat. 

CHIRIE : Apoi porunceşte că cei ce au primit slujba de învăţători 
şi de conducători ai turmelor se cuvine să privegheze. Şi modul în care 
trebuie să facem aceasta potrivit cu cuviinţa noastră creştină, îl ara¬ 
tă în Levitic, zicînd : «Vitele tale să nu le supui altui soi şi în via ta 
să nu sădeşti sămînţă străină» (Lev. 19, 19). Mulţimea condusă poate fi 
asemănată foarte bine cu turmele de capre şi de oi, sau cu via. Căci 
dumnezeiescul Petru a auzit: «Simone al lui Iona, Mă iubeşti tu ? Paş¬ 
te mieluşeii Mei, paşte oile Mele (Ioan 21, 15—17). Iar proorocul Isaia 
a spus despre Israeliţi: «Casa lui Israil este via Domnului Savaot, şi 
omul din Iuda este odrasla prea iubită» (Isaia.5, 7). Şi virtutea păstoru¬ 
lui stă în a nu lăsa vreun animal de alt soi la oi, ca să nu se supună 
săriturilor aceluia şi să nască vreo corcitură, căzînd din nobleţea lor 
naturală. Iar păzitorul viei, dacă este chibzuit şi se sÎTguieşte să lucre¬ 
ze pămîntul mai bine, nu va suferi să răsară seminţe străine sub viţe, 
ca nu cumva acesta cheltuindu-şi sucul cu ceea ce-i străin, să nu mai 
aibă pentru seminţele viei. 

Trecînd acum ca de la o icoană la înţelesul duhovnicesc, să nu lă¬ 
săm oile cuvîntătoare, să se supună î-nsămînţărilor sprituale ale necre¬ 
dinţei învăţătorilor eretici, adică învăţăturilor lor prin cuvînt. Căci ro¬ 
dul unei opinii nelegiuite e foarte urît şi cuvintele ce'lor de altă cre¬ 
dinţă se fac pricini ai unor embrioni pociţi celor ce le primesc. Deci 
noi, care sîntem vii şi ţinem loc de nilădiţe, se cuvine să ne încunu¬ 
năm cu un rod de un singur soi şi să ne ferim de rodul de două soiuri. 
Căci între grîu şi stmguri nu e nimic comun. Deci nici unul dintre noi 
să nu se facă loc pentru seminţe străine. 

PALADIE : Bine zici. 

CHIRIL : Dar şi în alt fel arată că cei de moravuri deosebite nu se 
pot uni şi împăca şi nu pot avea părtăşie întreolaltă, înfăţişînd- ca chip 
(tip) al acestui lucru împreunarea cu totul nebunească şi prostească a 
animalului cuvîntator cu cel necuvîntător de altă specie şi străin. Ast¬ 
fel zice în Ieşire : «Pe cel ce se va culca cu dobitoc, cu moarte să-l o- 
morîţi» (leş. 22,' 19). Dar şi mai clar în Levitic : «Şi cine se va culca cu 
un animal cu patru picioare, cu moarte să iie omorît, iar animalul cu 
patru picioare să-l omorîţi. Şi femeia care va merge la orice fel de ani¬ 
mal ca să se împreune cu el, să o ucideţi şi pe ea şi animalul. Cu moar¬ 
te să iie omorîţi. Vinovaţi sînt» (Lev. 20, 15—16). însoţirile, amestecă¬ 
rile, împreunările spirituale cu cei cu care nu se cuvine şi de care se 
îmbolnăveşte mintea de ultima nebunie, sînt pricini de moarte atît ce¬ 
lor ce corup, cît şi celor ce suportă de bună voie coruperea. 

PALADIE : Foarte drept şi cuvenit a hotărît legea. 

CHIRIL : Dar se cuvine să ne minunăm şi de aceasta. Au putut să 
fie unii care au pătimit amăgirea din constrîngere şi nu fără lacrimi, 
sub puterea unei forţe căreia nu s-au putut împotrivi, deşi n-au voit 
să admită abaterea de la învăţăturile drepte la cele piezişe. Legea a 
socotit să-i treacă cu vederea şi să nu-i lase fără un ajutor nici pe 
aceştia. 

PALADIE ;■ Cine sînt aceştia ? 

CHIRIL: Cei supuşi cu sila unui jug străin şi înlănţuiţi sub stăpî- 
nirea celor ce i-au cumpărat. 

PALADIE : Şi în ce. chip îi ajută legea pe aceştia ? 

CHIRIL: Ii dezleagă de legături şi de constrîngere, dacă paguba 
atinge sufletul şi le dă dreptul să fugă de cel ce îi păgubeşte, fără. să-i 
împiedice nimenea. Căci s-a spus indirect în Ieşire : Har de va Iovi ci¬ 
neva ochiul robului său sau ochiul roabei sale, şi-l va orbi, îi va lăsa 
liberi, în schimbul ochiului lor. Iar de va scoate dintele roabei sale sau 
dintele robului său, îi va lăsa liberi, în schimbul dintelui lor» (leş. 21, 
26 27). După tîlcuirea din afară şi după înţelesul nemijlocit, porunca 
împiedică îndrăzneala şi domoleşte mînia stăpînilor şi nu-i lasă să a- 
jungă pînă la acele fapte prin care cei supuşi vor suporta o ştirbire a 
integrităţii lor. Nu lasă nicidecum faptele mîniei să se dezlănţuie fără 
frîu şi să vatăme firea însăşi, căreia îi cunoaştem ca singur Stăpîn pe 
Făcătorul 273 . Căci robia şi pătimirea din pricina ei nu este o boala na- 


273. Creştinismul' a cerut întii Stăpînului robului să nu se vatăme natura a- 
cestuia. Intrucît n-a creat-o, n-are nici un drept să o vatăme ji sau să o distrugă. 
Robia este impusă cuiva de cel ce prin folosirea păcătoasă a unei împrejurări şi 
a unei dibăcii practice mai mari, de a deveni stăpin ; e un mod de folosire a inte¬ 
grităţii naturii altui om în favoarea lui. Dar ea nit dă dreptul stăpînului la ştirbirea 
sau nimicirea valorii aceluia. Ce bine ar fi dacă s-ar ţine seama de aceasta şi 
de cei ce profitînd de o putere a lor asupra altora, fără ca să-i declare pe aceştia 
bt (pod deschis robi, ii torturează în moduil cel mai crud ? Oprirea prin creştinism 
a bătăii şi torturării altora, asigură; o anumită libertate a celor aflaţi la dispoziţia 
celor mai tari. Se asigură între stăpîn şi rob o relaţie ca de la om la om. Oprirea 
la această limită înseamnă recunoaşterea omului ca o realitate ce vine de sus, 
de la Dumnezeu, şi ca avînd prin aceasta un caracter intangibil. El apare ca o 
realitate ultimă, dar într-o realitate dată. Peste el nu se poate trece. în el se re¬ 
flectă misterul supremului început. Prin libertate este începătorul ultim al acţiu¬ 
nilor lui. Iar cum existenţa nu o are de la sine, cel ce i-a dat existenţa in a- 
ceastă calitate de începător al acţiunilor sale, trebuie să fie modelul omului nu 
numai ca începător într-o realitate dată, ci şi al realităţii însăşi. Omul fiind în¬ 
cepător de acţiuni într-o existenţă dată, nu o poate nici începe, nici distruge total. 
El poate face rău în ea, în loc să facă binele, dar n-o poate distruge., Ţinînd de 
firea omului, libertatea Iui nu trebuie oprimată de altul. De fapt nici n-o poate 
anula de tot. Chiar sclavul e conştient de o libertate a lui, înlănţuită dar nu anu¬ 
lată. Şi din aceasta se vede că diferenţa între cei puternici şi cei supuşi lor în 
sens lumesc, nu ţine de fire. Ea nu-i face mai puţin oameni pe subalterni. Ea este 

turală, ci impusă de asupritori. Iar în Hristos Iisus, Dumnezeu şi Tatăl 
readuce îndată întreaga fire în starea de la început 274 . Căci «dacă este 
cineva In Hristos, e făptură nouă» (II Cor. 5, 17). Şi se desfiinţează to¬ 
tal ruşinea robiei. Căci scrie Pavel : «In Hristos Iisus nu mai e rob, nici 
liber » (Col. 3, 11). Iar legea călăuzind spre desăvîrşire, despoaie stă- 
pînirea de pornirea neînfrînată şi de ceea ce întrece măsura cuvenită, 
impunînd celor ce dispreţuiesc legea, ca plată- obligatorie, eliberarea 
celor nedreptăţiţi. 

Dar acestea ţin de literă şi de umbră, dacă vrea cineva să cugete 
şi la ele. Iar dacă se tîlcuieşte intenţia legii duhovniceşte, poţi să te 
apropii, Paladie, şi în alt fel de înţelesurile ei. Lumina aceasta din lu¬ 
me o primim şi ne minunăm de ea cu ochii trupului. Dar lumina dum¬ 
nezeiască şi spirituală (inteligibilă) răsare în inimile noastre. Şi hra¬ 
na trupului se face lunecoasă prin dinţi, dar fapta acestora e cale spre 
viaţă 275 . Iar lucrurile virtuoase şi grele ale înţelesurilor dumnezeieşti 
sînt sfărîmute ca de un dinte de forţa cugetării şi fapta aceasta hră¬ 
neşte sufletul. Astfel, înţelepciunea întinzîndu-ne masa dumnezeiască 
şi duhovnicească, zice : « Veniţi mîncaţi plinea mea» (Prov. 9, 5). Deci 
dacă s-ar întîmpla chiar unei slugi vreo vătămare în acestea din pri¬ 
cină că stăpînul îl loveşte şi îl sileşte să cadă de la adevărul dogmelor 
în vreo înşelăciune nesocotită, să se dezlege, zice, legătura şi jugul 
constrîngerii să nu mai aibă nici o bază. Să se arunce frica de stăpîn 
şi cel supus să plece unde şi-ax găsi putinţa unei vieţi fără vătămare. 


o situaţie anormală, produsă de păcat. Unii se fac stăpînitori prin păcat, iar alţii 
sint făcuţi supuşi' de temerea de păcatul lor. In robie se manifestă boala păcatu¬ 
lui, nu a firii, o boală produsă în fire de voinţă ca despărţire de Dumnezeu. 

274. Tatăl care ne-a creat ca să fim alţi fii ai Lui, alăturea de Fiul Său Unul 
Născut, restabileşte în Hristos libertatea noastră egală de fii, cum am fost făcuţi 
la început şi cum sintem prin firea nepervertită de păcat. Hristos nu ţine pe cei 
adunaţi real în El prin credinţă în diferenţa de stăpîni şi sclavi. In k Hristos oa¬ 
menii se descoperă unii pe alţii în libertatea lor. De fapt numai aşa comunică în 
libertatea lor. De fapt aşa comunică în ei integral. Sau, numai pentru că în Hris- 
tos comunică integral, ei se descoperă ca liberi. Stăpînul cu sclavul sau cu slu¬ 
ga nu comunică nestingherit. Prin aceasta nu-şi descoperă umanitatea lor nici 
unul altuia, nici fiecare în sine. Umanitatea fiecăruia rămîne strîmtorată în ea 
însăşi. Hristos S-a smerit pe Sine întrupîndu-Se pentru a se comunica şi pentru 
a-i fi primită comunicarea. El se comunică deplin şi în Sfînta împărtăşanie. Prin 
trupul şi sîngele Său îşi comunică interiorul Său în stare de jertfă pentru toţi. In¬ 
tre smerenie, comunicare şi stare de jertfă este o strînsă legătură. Primind top pe 
Hristos în stare de jertfă, ei pot comunica întreolaită ca egali. 

275. Sfărîmarea mîncării prin dinţi, deşi e o faptă trupească, materială, slu¬ 
jeşte întreţinerii vieţii omului întreg, deci putinţei lui de-a cugeta. Nu se poate 
despărţi în nici o faptă a omului în ceea ce e material şi ceea ce e spiritual. 
Aşa e şi cu Legea. înţelesurile trupeşti exprimate prin literă sînt nedespărţite de 
înţelesurile spirituale. 

Căci nimic nu e mai de preţ ca sufletul. Şi ca să se mîntuiască, zice, 
să se desfacă de robie 276 . 

Şi e uşor de văzut că, cuvîntul acesta e adevărat şi se împlineşte 
şi în timpurile noastre. Căci nu suportă robii oa stăpînii să-i atragă la 
rătăcire şi refuză cu bărbăţie să se supună în această privinţă stăpîni- 
rii exercitată de aceia. Pentru că plecîndu-şi grumazul capului sub po¬ 
vara robiei, îşi păstrează in ei mintea netulburată şi socotesc că, da¬ 
toria de-a cunoaşte clar şi fără greşeală învăţătura despre credinţa cea 
adevărată are un mare preţ, mai bine zis e vrednică de orice şi-şi 
face din ea o hrană duhovnicească, dumicînd prin minte ca printr-un 
dinte, ceea ce le vine la ureche şi rumegînd cuprinsul înţelesurilor 
dumnezeieşti 

PALADIE : Foarte clar şi drept este cuvîntul. 

CHIRIL : Dar legea ne îndeamnă şi altfel să ne iubim întreolaltă 
înduplecîndu-ne să primim a fi pe aceeaşi treaptă cei apropiaţi şi osîn- 
dind pornirile noastre spre inegalitate. 

PALADIE : Ce vrei să spui ? 

CHIRIL : Ascultă. S-a scris iarăşi: «De va împunge taurul cuiva 
taurul aproapelui şi va muri, vor vinde taurul viu şi vor împărţi argin¬ 
tul lui ; dar vor împărţi şi taurul mort. Iar de se va îi ştiut că taurul 
împunge, înainte de Ieri şi înainte de alaltăieri, şi se va ii spus stăpî- 
nului său şi acela nu-1 va fi ţinut închis, va plăti cu taur pentru taur, 
iar cel mort va fi al lui» (leş. 21, 35—36). înţelegi ghicitura ? înţelegi 
cum primtr-o pildă clară Scriptura ne duce spre ceea ce e drept. De se 
va întâmpla, zice, să fie omorît taurul cuiva şi să fie răpus de alt taur 
vor împărţi taurul viu şi cel mort şi va fi iarăşi al amîndurora. Adică de 
se va întîmpla cuiva vreun fel de asuprire şi nedreptate de la altul,’ fă¬ 
ră ca acela să vrea, să se bucure cel nedreptăţit de bunurile celui ce l-a 
păgubit şi să aibă mîngîierile comune. Căci aceasta cred că înseamnă 
a împărţi ^taurul viu. Dar să facă, zice, cel ce a păgubit fără voie, co¬ 
mune şi nenorocirile celui ce le-a suferit. Vezi deci cum ne îndeamnă 
legea, ca prin ghicitură şi în chip umbrit, la faptele iubirii întreolaltă ? 
Oare nu înseamnă aceasta «a te bucura cu cei ce se bucură şi a plînge 
cu cei ce plîng ?» ‘ 


276. Odată ce creştinismul a ajuns religie de stat, acesta a pornit la elibe¬ 
rarea sclavilor, întîi a celor ce erau împiedicaţi de stăpînii lor să-şi manifeste 
credinţa creştină. 

277. Chiar stăpînii sclavilor cînd deveneau creştini nu mai sufereau să ră- 
mînă în starea de stăpîni ai lor. Ei ştiau că în Hristos trebuie să realizeze comu¬ 
niunea în dragoste cu toţi, ca împărăţie a Sfintei Treimi, în care împăratul este 
Tatăl nostru şi Fiul, Fratele nostru şi în Care deci toţi sîntem împăraţi, sau liberi 
prin dragoste. 

PALADIE : Aşa se vede. 

CHIRIE : Iar dacă cel cu mai mare putere ştie limpede că dacă nu-şi 
va înmuia faptele puterii lui superioare, aproapele va suferi ceva ne¬ 
plăcut, va suferi o pagubă egală 278 , şi va suporta nu cu sufletul lui ne¬ 
norocirea celui ce a pătimit-o. Aceasta se spune ca prin ghicitură prin 
cuvintele : «Va plăti taur pentru taur,- iar cel mort va fi al lui». Nu sînt 
pedepsiţi cei ce nedreptăţesc pînă într-atîta incit să cadă din bunurile 
lor proprii, ci va fi a lor nenorocirea şi a lor paguba întîmplată aproa¬ 
pelui. 

PALADIE : Cuvîntul este foarte clar. 

CHIRIL : O lege înţeleaptă a iubirii întreolaltă ne-a rînduit şi dum¬ 
nezeiescul Pavel, zicînd : «Să nu caute nimeni numai ale sale ci şi ale 
altora» (Filip. 2, 4). Căci « iubirea nu caută ale sale»- (I Cor. 13, 5), ci 
se gîndeşte şi la ale altora şi ca să fie bine şi cele ale fraţilor. Deci şi 
aceasta ne-o indică Legea veche, cînd spune : «Iar de va paşte cineva 
ţarină sau vie şi va lăsa vita lui să pască ţarină străină, va plăti 
din ţarina lui, după rodul ei. Iar de va paşte toată ţarina, va plăti 
cu cele mai bune din ţarina sa şi cu cele mai bune din via sa» (leş. 22, 
5). Cel ce lasă vita sa în ţarinile străine, se foloseşte în cele ale sale şi 
caută ale sale, dar nu din cele ce fac veselie (bucurie) vecinului, nici 
din cele ce fac bucurie aproapelui, ci din cele ce se întîmplă să-l supe¬ 
re şi să-l păgubească pe el 279 . Deci, trebuie să căutăm ceea ce ne este 
nouă de folos, adică ceea ce poate deveni al nostru, nu prin lăcomia 
la ale altora, ci prin cele ce putem ajunge la aceasta, fără a săvîrşi 
nici un păcat şi lăsînd bucuria vecinului în picioare. Această înseamnă, 
desigur, a, căuta şi ale altora. Sau să ştie, zice, acela care va voi să 
supere pe fraţi, cu nepăsare, şi să fie fără grijă faţă de ei, căutînd nu¬ 
mai ale sale, că va suporta paguba egală şi că fapta care-i -aduce un 
aparent folos îi va pricinui pierderea celor mai scumpe bucurii. Aceas¬ 
ta socotesc că înseamnă : «Va plăti cu cele mai bune ale (arinii sale 
şi ale vieţii sale». 

4 Dar înţelesul celor de faţă se potriveşte, după cum socotesc, şi năs- 
cocitorilor ereziilor, ai căror ucenici necuraţi şi nerozi, asemenea unor 
dobitoace necuvîntătoare, pasc lanurile şi viile Domnului, spre osînda 
şi pedeapsa născocitorilor ereziilor. Căci ei vor avea de suferit păgu- 

birea de cele mai bune ale lor, adică pierderea sufletului. Căci sufletul 
__ \ 

278. Altul se foloseşte din cele ce mă bucură pe mine, cînd se face părtaş 

de gîndurile mele bune, de credinţa prin care mă veseleşte şi mă mîntuieşte pe 
mine. ' 

279. Va suferi o pagubă egală cu cea pe care a pricinuit-o altuia nu o pa¬ 
gubă egală cu acela. Pentru că paguba aceluia va fi răscumpărată. 

e mai bun decît via şi lanul şi decît fiecare din cele ce se cugetă în 
parte de nod. 

PALADIE: Aşadar, vom spune că e un rod al dragostei a căuta cele 
ale altora şi nu numai ale noastre. 

CHIRIL : Chiar aşa e, Paladie. Şi a împlini iubirea faţă de fraţi e 
lucrul cel mai plăcut lui Dumnezeu. Dar din iconomie nu ne lasă să 
împovărăm de tot iubirea altora, punînd-o la încercări prisositoare şi 
prea mari din partea noastră. Căci slăbeşte uşor şi mintea bine întă¬ 
rită, chiar dacă s-ar afla în ea binele sporit al vreunei oarecari virtuţi, 
un asalt nemăsurat asupra ei. 

PALADIE : Ce este ceea ce spui ? Nu înţeleg limpede. 

CHIRIL : Oare nu vei recunoaşte că blîndeţea şi răbdarea sînt 
virtuţi ? 

PALADIE : Cum de nu ? 

CHIRIL : Dacă cineva îngrămădeşte asupra celui ce se deprinde în 
blîndeţe şi răbdare, supărări şi ocări şi cele prin care se stîrnesc mâ¬ 
niile, dacă aceasta o face cu măsură, acela le va răbda şi le va purta cu 
vitejie şi-şi va face din aceasta un mijloc de întărire în blîndeţe şi în 
nemînie. Dar dacă cineva întrece-va măsura şi va trece dincolo de 
graniţele a ceea ce poate răbda acela, nu e nici o mirare, de -va obo¬ 
si virtutea aceluia şi o va slăbi în scurtă vreme 

PALADIE : Bine zici. Căci binele se clatină în oameni şi de-abia 
sta în picioare, chiar fără să-l clatine nimeni 2Sl . 

CHIRIL: Dar să trecem, dacă vrei, la iubirea însăşi. Căci n aceasta 
e virtutea de frunte şi mai de căpetenie decît celelalte. Deci legea ne 
învaţă iarăşi prin chipul unei asemănări şi pilde lămurite, zicînd : «far 
de vei intra în holda aproapelui tău, adună cu mîinile tale spice, dar 
secere să nu bagi în holda aproapelui tău» (Deut. 23, 25). A stânge din 

• 

280. Nu trebuie să lăsăm asupra cuiva toată povara efortului de sporire în 
virtute, sau să-i punem tot felul de piedici în această sporire. Ci trebuie să-I a- 
jutăm măcar prin neiritarea continuă ce i-o pricinuim. De aici rezultă că aşa cum 
avem o parte de vină la păcatele săvîrşite de alţii, aşa avem o oarecare parte de 
merit la virtuţile altora. Există o adîncă solidaritate între oameni. In baza ei 
Hristos, făcîndu-Se om, a intrat cu voia în solidaritate cu noi, primind moartea 
pentru păcatele noastre. Căci unindu-Se cu cei ce au o vină la păcatele celor pă¬ 
cătoşi, chiar dacă nu le-au săvîrşit ei, şi-a luat şi El vina lor pentru păcatele 
altora, mai precis pentru păcatele tuturor. Dar le-a dat şi puterea şi partea lor în 
efortul lor de-a se feri de păcate. 

281. Cineva poate uita de sine în iubirea,de altul, dar nu-i poate cere altuia 
să se uite pe sine în favoarea lui. Aceasta e una cu cel mai nepăsător egoism. 
Înecare trebuie să caute să-şi aplice sieşi norma iubirii altora pînă la jertfă, nu 
să-l oblige pe altul la această aplicare. 

holdă puţine spice cu inimile, sau a rupe din vie vreun ciorchine de 
poftă sau de mîncare, neaducînd nici o pagubă, se va purta cu inima 
bună. Căci aceasta e legea iubirii şi lucrul nu întrece măsura. Dar a in¬ 
troduce şi fierul care seceră în cele ale aproapelui, copleşeşte şi trece 
dincolo de iubirea întreoialtă şi ajunge la hotarul lăcomiei. Deci aceas¬ 
ta e o pildă clară că nu trebuie să abuzăm de iubirea fraţilor, ci să cin¬ 
stim iubirea întreoialtă, mulţumindu-ne cu cele ale noastre 281b . 

Putem aplica' însă, precum socotesc neforţat, cuvîntul Scripturii 
despre acestea şi altora ; anume acelora, care culegînd cuvintele oca¬ 
zionale şi improvizate ale celor ce învaţă în biserici, ca pe o hrană spi¬ 
rituală (inteligibilă), nu se mulţumesc să rămînă aici, ci trecînd dincolo 
de măsură şi adunîndu-le ca intr-un coş, le pun şi în scris. Prin aceas¬ 
ta se arată foarte iubitori de învăţătură, dar vătămînd onoarea fraţilor, 
prin faptul de-a scrie ca ceva foarte pregătit, ceea ce era improvizat 
pe loc. Acestora le-aş spune, prietene, că legea a poruncit limpede să 
nu se pună nimic în coş. 

PALADIE : Aşadar, e primejdios a forţa virtutea sufletului cuiva 
şi a îndrăzni să datini mintea lui bine întărită abuzînd prea mult. 

CHIRIE : Drept ai spus. Căci Dumnezeul tuturor « statornicit în 
chip vădit că nu trebuie să punem curse virtuţii, ci mai degrabă să ne 
împărtăşim dacă se nimereşte, de bunurile virtuţii. Aceasta o arată le¬ 
gea printr-o ghicitură întunecoasă, zugrăvind prin lucruri foarte; mici 
cele neasemănat superioare. Căci s-a scris în «A doua lege» : Iar de 
vei întîlni un cuib de păsări înaintea ta pe cale, sau în vreun copac, sau 
pe pămînt, cu pui sau cu ouă, şi mama lor va şedea peste pui sau peste 
ouă, să nu iei mama cu puii ei, ci slobozind să slobozeşti pe mamă, 
iar puii să-i iei ţie, ca să-ţi fie ţie bine şi să trăieşti mulţi ani » 
(Deut. 22, 6—7). 

PALADIE : Şi ce înseamnă aceasta ? Nu-mi este limpede ghicitură. 

CHIRIE : Dar oare nu înţelegi că de va prinde cineva o pasăre 
care a scos pui sau ouă, să-şi ia spre folosul şi cîştigul lui cele din ea. 
Dar pe ea să o sloboadă, fără să-i facă nici un rău ? 

PALADIE : Da. Căci aceasta e intenţia Scripturii. 

CHIRIL : Deci priveşte ceea ce e ascuns şi deplirtind umbra, pri¬ 
veşte spiritual (inteligibil) adevărul. Fiecare virtute e ca o maică şi ca 
o obîrşie a bunătăţilor din ea, fie că numeşte cineva bunătatea sau iu- 

281 b. Chiar fără să împiedicăm pe alţii, la sporirea în virtute, unii sînt slabi 
în efortul de-a suspine această sporire. De aceea toţi trebuie să ne ajutăm în per- 
sistarea In bine. Binele se cucereşte printr-un efort obştesc, mai bine zis e nedes¬ 
părţit de comuniunea adevărată, e una cu ea, precum răul apare şi se întăreşte 
prin individualism, sau e una cu el. 

birea de săraci, sau blîndeţea, sau îndelunga răbdare. Căci e bun cine¬ 
va nu cu sine, ci mai degrabă cu alţii. Şi se împărtăşesc de iubirea lui 
de săraci, cei ce au nevoie de ea ; la fel de blîndete şi de îndelunga 
răbdare a aceluia 282 . Deci fiecare virtute poate fi cugetată ca o maică 
şi ca un izvor al bunătăţilor care sînt în ea şi ţîşnesc din ea. Iar cui¬ 
burile virtuţilor sînt sufletele care le cuprind şi le ocrotesc. Deci legea 
porunceşte ca cei ce se întâlnesc cu oamenii în care sălăşluiesc ca în 
nişte cuiburi virtuţile, să-şi însuşească câştigurile ce vin din ele, dar să 
nu caute să vatăme virtutea, adică maica faptelor preabune. Iar virtu¬ 
tea e vătămată, dacă e tulburată în vreunul din modurile arătate mai 
înainte. . 

PALADIF, : Adâncă e ghicitura aceasta ! 
t CHIRIL : Da. Drept ai spus. Dar, ca să spunem ceva asemănător 
cuvintelor fericitului Pavel: « Oare de păsări se îngrijeşte Dumnezeu? 
Oaie nu de noi vorbeşte ?» (I Cor. 9, 9—10). Cuvântul poruncii date 
prin Moise ne înfăţişează chipurile (tipurile) lucrurilor, nu lucrurile în¬ 
seşi în mod făţiş. Şi poţi vedea cum ne urcă pe încetul pînă la modu¬ 
rile cele mai înalte ale iubirii întreoiaită. Căci caută să ne înduplece 
să iubim chiar şi pe cei ce ne jignesc şi să ne arătăm mai presus de su¬ 
părarea faţă de duşmani, nelăsîndu-ne biruiţi de rău, ci mai vârtos bi¬ 
ruind răul prin bine. Fiindcă a spus iarăşi în «Ieşire» : Iar de vei întîl- 
ni boul duşmanului tău sau vita lui de jug, rătăcind pe cale, să le în¬ 
torci şi să le predai lui. Iar de vei vedea vita de jug a duşmanului tău 
căzută sub povara ei, să nu treci pe lîngă ea, ci să o ridici îm¬ 
preună cu el» (leş 23, 4—6). Iar în «A doua lege» : «De vei vedea boul 
fratelui tău, sau oaia lui, rătăcind pe cale, să nu le treci cu vederea ; 
ci să le abaţi să le întorci pe ele la fratele tău. Iar de nu va fi aproape 
de tine fratele tău şi nu-1 vei şti pe el, să le aduci pe ele la casa ta şi 
să fie cu tine pînă va întreba de ele fratele tău şi i le vei preda lui. 
Aşa să. faci cu asinul lui şi aşa să faci cu haina lui şi aşa să iaci cu ori¬ 
ce a pierdut fratele tău ; toate cîte au fost pierdute de el şi le vei afla, 
să nu le treci cu vederea. Să nu treci cu vederea asinul fratelui tău, 
sau boul lui căzut pe cale, ci ridicînd, le vei ridica pe ele împreună 
cu el» (Deut. 22, 1—4), 

282. Virtutea este deprinderea într-un anumit bine. Dar binele în care se 
deprinde cineva e pentru altul. Un bine de' care ar căuta să se bucure cineva in 
izolare, nu e bine. Virtutea sau binele e interpersonal. întăreşte relaţia între oa¬ 
meni. Sînt forţe ale comuniunii. De virtutea sau de binele cuiva se poate împărtăşi 
cineva în două feluri: b'ucurîndu-se de binele făcut de altul, sau luînd putere din 
pilda aceluia de-a face şi el acel bine. Un om sărac se poate 'bucura de virtutea 
iubirii de săraci a cuiva ; dar de ea se poate împărtăşi cineva şi ca să devină el 
însuşi iubitor de săraci. 

Vezi cu cîită simţire ne călăuzeşte spre binele cel mai înalt şi mai 
desăvîrşit, poruncind să facem din grija de vitele celui ce ne-a supă¬ 
rat, un mijloc de deprindere a uitării răului. Ba îl încununează necon¬ 
tenit şi cu numele de frate, împiedicîndu-ne, cred, pornirea spre mânie 
şi sporirea în josnicie şi înfăţişîndu-ne legea firii ca susţinătoare 
a iubirii. Căci de vei afla, zice, o vită rătăcitoare sau o haină pier¬ 
dută, să le redai fratelui tău. Şi de se va întîmpla ca vreuna din 
vitele care obişnuiesc să poarte povară să fi căzut la pămînt, şi să 
fie turtită de greutate, să o ajuţi şi să o ridici. Iar aceasta nu e nimic 
altceva decît o folosire a stăpîniilor lor, o deprindere în milostenie, o 
înaintare spre apropiere sufletească şi o străduinţă de-a arunca depar¬ 
te supărarea, o ocolire a motivelor de supărare, ca să nu mai voim să 
jignim dragostea şi legea iubirii de fraţi. 

Dar se pare că şi altceva vrea să spună porunca. Dacă atîta grijă 
a avut legiuitorul, încît ne cere ca chiaT dacă pătimeşte un animal ne- 
cuvîntător, să-i dăm ajutor, cum nu va avea cu mult mai mult grijă 
de oameni şi de iubirea datorată celor de aceeaşi fire ? Drept aceea 
chiar dacă ne-ar fi duşman cel ce rătăceşte, să-l ajutăm să afle de la 
noi calea cea dreaptă şi să fie susţinut să tindă spre ceea ce este de 
folos. Căci şi Hristos, cu toate că era bătut cu pietre de Israeliţi, le stri¬ 
ga : «Pînă cînd aveţi lumina, umblaţi în lumină, ca să nu vă cuprindă 
întunericul» (Ioan 12, 35). 

Şi dacă vreunul din cei ce m-au supărat, e chinuit de osteneli 
şi încercări şi aruncat la pămînt e apăsat de nevoi cumplite, să fie 
ajutat de noi şi cu toate că ne e duşman, să ne învingem supărarea. 
Căci aceasta este ceea ce s-a spus : «Faceţi bine duşmanilor voştri 
şi vă rugaţi pentru cei ce vă prigonesc pe voi » (Matei 5, 14). 

PALADIE : Foarte bine ai spus. 

CHIRIL : Deci e un lucru vrednic de sfinţi să suferim împreună cu 
cei ce suferă şi să nu socotim mai degrabă cele ce trebuie bine să 
ne îndemne la milă faţă de ei, prilej de mîndrie faţă de ei, asuprind, 
şi necăjind şi mai mult pe cei loviţi 283 . Iar dacă ar putea cineva să-şi 
urzească uneltirile în ascuns, legea spune că trebuie să renunţe şi la 
vicleşugurile acestea. Căci a zis iarăşi: « Să nu grăieşti de rău pe surd 
şi înaintea orbului să nu pui piedica» (Lev. 19, 14). Căci nu e oare o 
faptă superioară şi potrivită cu cei cuviincioşi, a pune frîu limbii şi a 
ne feri de orice vorbă urîtă, împotriva oricărui om ? «Nu vă grăiţi de 

283. Să nu socotim necazurile ce vin astipra duşmanilor noştri prilej de-a ne 
mîndri faţă de ei că ne aflăm într-o situaţie superioară faţă de ei, ci prilej, de-a ne 
arăta mila faţă de ei. 

rău imul pe altul», zice ucenicul Mîntuitorului (Iacob 4, 11). Iar legea 
zice : «Să nu grăieşti de rău pe surd». El vrea să spună, cred, prin aceas¬ 
ta, că cei cu adevărat cuviincioşi la purtări nu trebuie să se înfrîneze 
numaidecît de la ocări, chiar dacă li s-ar întîmpla să n-aibă de suportat 
niscai urmări grele. Căci surdul sau mutul, nu sînt liberi de boală. Ei 
sînt bolnavi în cele ale trupului şi sînt lipsiţi de simţuri, adică de văz 
şi de auz. De aceea nici surdul nu aude pe cel ce voieşte să-l vorbească 
de rău, nici orbul nu vede pe cel ce-i pune piedică. Deci nu e deloc 
greu celui ce vrea să uneltească împotriva lor, să rămînă ascunşi. 
Dar ei se vădesc adăugind o nouă părere asupra cetlor de care tre¬ 
buie să ai milă, ca suferind de la sine de o nenorocire. Căci 
aceasta o fac pricinuind orbului lovirea de piedică fără să ştie şi în- 
duplecînd pe surd uneori chiar să rîdă de batjocuri, ca de laude. Ei îi 
lovesc prin aceasta în părţile cele mai dureroase ale lor. Viclenia celui 
ce ar face acestea ar rămîne ascunsă, dar n-ar scăpa din vina cruzimii 
şi a dispreţului de oameni. 

PALADIE : Adevărat. 

CHIRIL : Uşor poţi afla că şi porunca' veche vrea să fim cu iubire 
şi cu milă întreolaltă. Căci o poţi auzi odată : « Deschizîrtd să deschizi 
cele dinlăuntru ale tale fratelui tău, care are nevoie de tine» (Deut. 
15, 7), iar altădată : «Şi pe cel străin să nu-1 asupriţi, nici să-l necăjiţi; 
că străini aţi fost în pâmîntul Egiptului. Pe nici o văduvă şi pe nici un 
orfan să nu-1 asupriţi. Iar de-i veţi asupri pe ei cu rău şi strigînd ei se 
vor plînge către Mine, cu auzite voi auzi glasul lor, şi Mă voi mînia 
cu iuţime şi vă voi omorî pe voi cu sabie şi vor fi femeile voastre vă¬ 
duve şi copiii voştri orfani. Iar de vei împrumuta argint fratelui tău 
celui sărac, care este lingă tine, să nu-1 sileşti, nici să pui asupra lui 
camătă. Iar de vei lua zălog haina aproapelui tău, i-o vei înapoia îna¬ 
inte de apusul soarelui. Pentru că numai haina aceasta este acoperă- 
mîntul goliciunii lui. Şi cu ce se va culca ? Deci de va striga către Mi¬ 
ne, îl voi auzi pe el. Că milostiv sînt Eu». (leş. 22, 21—27) 284 . Auzi cum 
înfăţişîndu-ne învăţătura dulce a iubirii întreolaltă, adause şi amenin¬ 
ţarea cu mînia Sa ? Cum se va justifica mînia faţă de unii, decît prim 
faptul că nu se vor sîrgui sa se arate cu îndurare faţă de fraţi ? Căci 
milostiv sînt, zice, adică fiind bun după fire şi îndurat, ca Dumnezeu, 
voi primi, negreşit, strigarea celui ce suferă, şi Mă voi milostivi înda- 

284. Se reflectă în aceste cuvinte şi repetata cerere a milei lui Dumnezeu 
pentru toţi oamenii din greutăţi, din Sf. Liturghie: «Doamne miluieşte». Adresînd. 
cererea aceasta continuă lui Dumnezeu pentru alţii, credincioşii arată că şi ei au 
milă de aceia. Aşa se întăreşte în Sf. Liturghie comuniunea între cei credincioşi 
prezenţi şi între ei şi cei din toate părţile, vii şi adormiţi. Aşa se lărgeşte şi se 
adînceşte Împărăţia Sfintei Treimi, ca unitate a oamenilor în Ea. 

tă de lacrima celor împovăraţi- de sărăcie. Deci să ne păzim de striga¬ 
rea săracilor împotriva noastră. 

Că se cuvine să fim în comuniune şi sa învrednicim iubirea de r 
săraci de cea mai aleasă străduinţă, ne-a încredinţat iarăşi în «A doua 
lege», zicînd : «Să nu opreşti plata cuvenită celui sărac sau a celui 
lipsit dintre fraţii tăi, sau dintre străinii aşezaţi în cetăţile tale ; în 
aceeaşi zi să-i dai plata lui. Să nu apună soarele peste el, că sărac este 
şi la ea îşi are nădejdea. Şi nu va striga împotriva ta la Domnul şi nu ‘ 
va fi întru,tine păcat » (Deut. 24, 14—15). Vezi cum ne îndeamnă să 
tremurăm de strigarea săracului împotriva noastră, împingîndu-ne spre 
iubirea întreolaltă ? 285 . Iar Scriptura cea nouă, dată prin Hristos, în- 
văţîndu-ne binele desăvîfşit, zice : «Vindeţi averile voastre şi daţi 
milostenie şi iată toate vă vor fi vouă uşoare » (Luca 12, 33). Aceasta au 
şi făcut unii dintre cei ce au crezut. «Căci aduceau preţurile ţarinelor 
şi ale caselor şi le puneau la picioarele Apostolilor ; şi se împărţea 
fiecăruia după cum avea cineva trebuinţă» (Fapte 4, 34—35). Dar fiind¬ 
că legea este elementară şi introduce în începuturile cuvintelor lui 
Dumnezeu, porunceşte ca pe un mijloc pregătitor de deprindere spre 
această cale, dărnicia în lucruri mici. De aceea zice: «Iar cînd vei 
secera holda în ţarina ta şi vei uita vreun snop să nu te întorci să-l 
iei. Să fie al săracului şi al străinului, al orfanului şi al văduvei, ca să 
te binecuvinteze Domnul Dumnezeul tău în toate faptele mîinilor tale. 
Şi cînd vei culege măslinele, să nu te întorci să aduni cele ce rămîn 
înapoia ta. Să fie ale străinului şi ale orfanului şi ale văduvei şi să-ţi 
aduci aminte că rob ai fost în pămîntul Egiptului. De aceea îţi poruncesc 
■să împlineşti cuvîntul acesta. Iar cînd vei culege via ta să nu iei din 
nou ce rămîne înapoia ta. Să fie a străinului, a orfanului şi a vădu¬ 
vei şi să-ţi aduci aminte că rob ai fost în pămîntul Egiptului. De 
aceea îţi poruncesc să împlineşti cuvîntul acesta» (Deut. 24, 19—21). 
Că e bine să-ţi aminteşti în bucurie de ostenelile şi de necazul mai 
vechi. Acesta te va îndemna la iubirea de săraci şi lărgimea fericirii 
nu te va lăsa să uiţi de greutăţile sărăciei. 

PALADIE : Adevărat. 

CHIRIE : Priveşte însă cu cît meşteşug şi cu cîtă simţire ne dezobiş- 
nuieşte de cele rele şi ne înduplecă să lepădăm lipsa de compătimire, 
iar pe de altă parte ne duce spre cele bune şi ne trece la modurile iu- 

285. Strigarea celui îndurerat face să vibreze mai mult inima lui Dumnezeu 
Cel Preamilostiv. Strigarea lui ridică supărarea lui Dumnezeu împotriva celor ce 
au o vină pentru suferinţele celor ce strigă către Dumnezeu. Acesta e un motiv 
în plus să avem o grijă deosebită de săraci, de bolnavi, de tofi cei necăjiţi. Ei 
ne sint cei mai buni avocaţi la Dumnezeu, de-i ajutăm şi cei mai împovărători 
procurori împotriva noastră, chiar fără să vrem. 

birii întreolaltă. Căci ne îndeamnă să împrumutăm, cînd trebuie, fra¬ 
ţilor, dar ne interzice a lua camătă şi ne porunceşte să lepădăm lăco¬ 
mia. Poruncind apoi pe lingă aceea, sa nu-i constrîngem, nici să-i zo¬ 
rim pe datornici, cere să le iertăm datoriile. Căci scrie : «Sa nu iei ca¬ 
mătă fratelui tău. Camătă de argint, camătă de bucate, camătă de orice 
lucru pe care îl vei da împrumut celui străin să nu iei. Ca să te bine- 
cuvinte ze Domnul Dumnezeul tău în toate faptele tale pe pămîntul în 
care intri să-l moşteneşti» (Deut. 23, 19—20). Intenţia legiuitorului era 
ca cei ce sînt la largul avuţiei, să arate din belşug bunăvoinţă şi dăr¬ 
nicie atît faţă de străin, cit şi faţă de fraţi : «Tot celui ce cere, dă-i, 
zice Hristos, şi de la cel ce ia ale tale, să nu ceri» (Luca 6, 30). Dar fi¬ 
indcă mintea celor vechi nu era destul de neclintită în dreptate, ca să 
poată săvîrşi fără patimă binele, legea, ca un bun pedagog, îi conduce 
spre el treptat, păstrînd pentru o stare mai desăvîrşită deplinătatea mi¬ 
lei faţă de fraţi şi vecini, dărnicia faţă de străini şi comuniunea cu toţi. 
Căci pînă la timpul îndreptăţirii au fost umbrele (Evr. 9, 10). Iar acest 
timp e cel al venirii lui Hristos. 

PALAD1E : Foarte frumos ai spus. 

CHIRIL : Poruncind deci să se dea împrumuturi şi tăind lăcomia 
şi făgăduind celor ce voiesc să facă această binecuvîntare, le cere ca 
după ce se scurg şapte ani peste datorii, să le ierte, cinstind timpul 
iertării tuturor, adică cel al venirii lui Hristos în care am fost îndrep¬ 
taţi toţi prin credinţă 286 . Căci atunci am dobîndit amnistia vechilor 
păcate prin aceea că El a .pironit pe crucea Sa zapisul cel împotriva 
noastră (Col. 2, 14), şi a înlăturat pedepsele ce le datoram Judecătorului. 
Deci zice în «A doua lege» : «După şapte ani să faci iertare. Şi rîndu- 
iala iertării este aceasta: Vei ierta toată datoria, pe care ţi-o dato¬ 
rează aproapele. Şi fratelui tău să nu o ceri, pentru că s-a chemat ier¬ 
tarea Domnului Dumnezeului tău. De la cel străin să ceri cîte ai la el. 
Dar fratelui tău îi vei ierta datoria lui, ca să nu fie întru tine sărac.' 
Pentru cd binecuvîntînd te va binecuvînta Domnul Dumnezeul tău în 
pămîntul pe care Domnul Dumnezeul tău ţi-1 dă prin sorţ să-l moşte¬ 
neşti pe el» (Deut. 15, 1—5). Şi după altele, iarăşi: «Zar de va fi întru 
line vreun sărac dintre fraţii tăi, în vreuna din cetăţile tale, în pămîntul 
pe care Domnul Dumnezeul tău ţi-1 va da ţie, să nu întorci inima ta, nici' 
să strîngi mîna ta dinspre fratele tău cel lipsit. Deschizînd să-i deschizi 

286. Prin iertarea datoriilor după şapte ani, legea prevestea iertarea din 
ziua a opta, a învierii lui Hristos, cînd se vor ierta pentru jertfa Lui toate păca¬ 
tele. Căci unind ca jertfă preacurată umanitatea Lui cu a noastră, de o vom pri¬ 
mi, ne vom face şi noi curaji, umplindu-ne de duhul ei de jertfă. Comuniunea în 
jertfă e cea mai deplină comuniune, cea mai deplină deschidere a noastră şi co¬ 
municare de curăţie din partea lui Hristos. 








Închinare In duh $i adevăr • 273 


mîna ta şi să-i Împrumuţi lui cit îi trebuie şi oricît îi lipseşte. Ia seama 
la tine, să nu fie cuvînt ascuns în inima ta, spunînd cu vicleşug : se 
apropie anul al şaptelea, anul iertării, ca să se uite ochiul tău cu rău¬ 
tate la fratele tău cel lipsit şi să nu-i dai lui, ca să strige împotriva ta 
către Domnul şi să ai păcat mare. Dînd să-i dai lui şi sâ-i împrumuţi 
cît îi trebuie de la tine şi să nu te întristezi în inima ta, dîndu-i lui. Că 
pentru cuvîntul acesta te va binecuvînta Domnul Dumnezeul tău, în 
toate lucrurile tale şi în toate cele pe care vei pune mîna ta» (Deut. 
15, 7—10). «Să nu te întristezi, zice, în inima ta, dîndu-i lui. Căci pe 
cel ce dă cu bucurie îl iubeşte Dumnezeu», după cuvîntul fericitului 
Pavel (II Cor. 9, 7). 

PALAJDIE : Dar cum preînchipuie anul acesta al şaptelea venirea 
Mîntuitorului nostru, cînd s-a ivit timpul iertării tuturor, sau s-a desă- 
vîrşit viaţa morală ? 

CHIRIL : Oare nu-ţi aduci aminte ce am spus şi mai înainte, că e 
un obicei al dumnezeieştii Scripturi să asemene tot răstimpul veacului 
de faţă şi de acum cu o săptămînă, din pricina întoarcerii zilelor la în¬ 
ceput ? Căci sfîrşitul săptămînii e Sîmbăta. Iar vecină nemijlocită este 
ziua a opta, care aduce un nou început al veacului prin învierea lui 
Hristos 287 . 

PALADIE : Mi-aduc aminte. 

CHIRIL : Deci Hristos a venit, după Scriptură, la sfîrşitul veacului 
de faţă şi oarecum Sîmbăta, cînd i-a şi eliberat pe toţi cei legaţi în lan¬ 
ţurile păcatelor lor şi îndatoraţi Lui cu pedepsele pentru neascultare. 
Căci şi în Evanghelii Domnul ne aseamănă cu nişte datornici, zicînd : 
«Un om avea doi datornici. Unul îi datora cinci sute de dinari, iar 
altul, cincizeci. Şi neavînd ei să înapoieze, i-a iertat pe amîndoi» 
(Luca 7, 41—42). Pe lingă aceasta, ne-a dat şi un model de rugăciune : 
«Deci voi aşa să vă rugaţi: Tatăl nostru Care eşti în ceruri, s'i iţeas- 
că-se numele Tău. Vie împărăţia Ta, facă-se voia Ta precum i-.i cer, 
aşa şi pe pămînt. Pîinea noastră cea spre fiinţă, dă-ne-o nouă astăzi. 
Şi ne iartă nouă greşelile noastre, precum şi noi iertăm greşiţilor 
noştri» (Matei 6, 9—13). 

Deci legea ne-a arătat indirect şi ca prin ghicitură taina dumne¬ 
zeiască, poruncind să se facă iertare în anul al şaptelea. Şi introduce 
pe cărările bunătăţii, învăţind să se pună iubirea de fraţi mai presus 


287. Veacul acesta se aseamănă cu o săptămînă, pentru că înaintarea lui 
duce la sfîrşitul lui şi deci la un nou început pe un plan mai înalt. Noul început, 
noua zi întîi, este echivalentă cu ziua a opta, cea fără sfîrşit a vieţii învierii. 
Căci nu se va mai înainta prin noi osteneli la un alt plan superior, ci va fi o veş¬ 
nică odihnă a creaţiunii, înviate în Dumnezeu împreună cu Hristos Cel înviat. 

de bani şi îndemnînd pe Israeliţi să fie darnici şi să împărtăşească ale 
lor altora. Ea porunceşte bunătate fată de frate şi vecini ca pe o de¬ 
prindere în purtarea de grijă mai iubitoare faţă de toţi. 

PALADIE : Aşa este. Sînt de aceeaşi părere cu tine, care ai spus lu¬ 
crurile aşa de bine. 

CHIRIL : Dar te vei mira de un lucru şi mai mare de-1 vei afla. 

PALADIE : Care este acela ? 

CHIRIL : Legea voieşte să înaintăm pînă la atîta bunătate şi iu¬ 
bire întreolaltă, încît să nu socotim nimic egal cu iubirea faţă de fraţi. 
Şi să suportăm cu atîta tărie supărările de la ei, încît să ne arătăm 
mai presus de mînie, chiar dacă ei nu sînt şi nu se arată faţă de noi 
cum trebuie, ci voiesc să ne supere prin lipsa de iubire. Ai şi pentru 
aceasta o pildă (un tip) în Numeri : «Şi a trimis, zice, Morse soli din 
Cadeş la împăratul Edomului, zicînd .- Acestea zice tratele tău Israil : 
Tu ştii tot necazul care ne-a aflat pe noi... Căci au coborît părinţii 
noştri în Egipt şi au pribegit în Egipt zile multe. Şi ne-au necăjit pe 
noi Egiptenii şi pe părinţii noştri. Şi am strigat către Domnul şi a au¬ 
zit Domnul glasul nostru şi trimiţînd un înger, ne-a scos pe noi din 
Egipt. Şi acum sîntem în Cadeş, cetatea de lîngă hotarele tale. Vom 
trece prin ţara ta, dar nu vom trece prin ţarini, nici prin vii, nici nu 
vom bea apă din puţurile tale ; pe drumul împărătesc vom merge, nu 
ne vom abate, nici la dreapta, nici la stînga, pînă vom trece de hota¬ 
rele tale. Şi a zis către el Edom: Nu veţi trece pe la mineiar de 
nu, cu război voi ieşi în 'intîmpinarea ta. Şi îi zic lui fiii lui Israil . 
Vom trece pe lîngă munte. Iar de vom bea din apa ta, noi şi dobitoa¬ 
cele noastre, îţi vom plăti preţul. E un lucru fără însemnătate, vom 
trece pe lîngă munte. Iar acela a zis : Nu veţi trece pe la mine. Şi a 
ieşit Edom în întîmpinarea lor cu mulţime multă şi cu mînâ tare. Şi 
nu a voit Edom să lase pe Israil să treacă prin hotarele lui şi s-a abă¬ 
tut Israil de la el» (Num. 20, 14—21). 

Auzi cum cei din neamul lui Israil, înşirînd nu fără rost chipu¬ 
rile necazurilor din Egipt şi amintind de chipurile tiraniei, cer în chip 
civilizat un serviciu care nu pricinuia nici o pagubă, silindu-se să-şi 
facă din rudenie un ajutător. Căci aceia erau din Esau, fratele lui 
Iacob. Dar aceia, deşi trebuiau să fie îndurători şi să-i lase pe aceş¬ 
tia să facă ceea ce ştiau că le e spre bine şi spre folos, sau dovedi! 
chiar prin fapte cruzi şi aspri şi lipsiţi de voinţa să sufere împreună 
cu cei ce suferă. Căci le închid drumul, măcar că poporul le spune 
deschis eă nu le va pricinui nici o pagubă nici viilor, nici rodurilor 
ţarinilor, ba nici apă nu vor bea fără plată. Iar acela nu numai că i-a 

ameninţat să-i atace de nu vor renunţa la cele cerute, ci s-a şi ri¬ 
dicat cu arme şi a pornit cu toată oastea. Şi ce a făcut Israil ? A biruit 
mînia. S-a abătut de la el, zice, ocolind cearta cu fraţii, cinstind legea 
rudeniei cu răbdarea cea mai mare. Sau nu socoteşti că aşa este? 

PALADIE : Ba chiar aşa. 

CHIRIL : Deci socotim că e un rod şi o dovadă a iubirii de fraţi 
să se taie iuţimea şi să se oprească mînia, apoi să se măsoare pe¬ 
depsele cu greşelile fiecăruia şi să se rostească de către noi judecăţi 
cu totul fără pată asupra fiecăruia. 

PALADIE : E foarte drept. 

CHIRIL : Ascultă deci, dacă vrei, pe cel ce zice odată : «Şi să nu 
te minii pe fiii poporului tău» (Lev. 19, 17), iar altădată: «far de se 
va întîmpla ceartă între oameni şi vor veni Ia judecată, să-i judece 
pe ei şi să dea dreptate dreptului şi să osîndească pe cel fără cuviin¬ 
ţă ; şi dacă cel fără cuviinţă va fi vrednic de bătăi, culcîndu-1 pe el 
înaintea judecătorilor, să-l bată după răul făcut de el. în număr de 
patruzeci să-l lovească pe el, iar mai mult să nu adauge. Iar de vor 
adăuga, să-i dea lui lovituri mai multe, va fi ruşinat fratele tău îna¬ 
intea ta» (Deut. 25, 1—4). 

PALADIE : Şi care e raţiunea pentru care cei osîndiţi trebuie să 
fie bătuţi numai cu patruzeci de lovituri ? Şi spune-mi de ce-i ruşi¬ 
nează pe aceia ce-i dau mai mult decît acestea ? 

CHIRIL : In multe chipuri ni se desemnează taina lui Hristos prin 
porunca veche şi ni se zugrăveşte patimă mîntuitoare, în care şi prin 
care am fost izbăviţi de cel ce avea puterea să ne chinuiască şi ne 
supunea unor lovituri cumplite. Precum am spus mai înainte că ier¬ 
tarea celor datori în anul al şaptelea preînchipuie timpul iertării tutu¬ 
ror, (căci am fost îndreptaţi în Hristos şi am fost învăţaţi să zicem 
în rugăciune către Tatăl şi Dumnezeu din ceruri : «Şi ne iartă nouă 
datoriile noastre»), aşa şi aci, loviturile de bici pînă la numărul pa¬ 
truzeci, aprobate celor ce biciuiesc şi celor biciuiţi, preînchipuie tim¬ 
pul prea dorit al venirii Unuia Născutului cu trupul, cînd noi toţi cu 
rana Lui ne-am vindecat, iar El S-a rănit pentru păcatele noastre 
(Isaia 53, 5). Căci Israeliţii s-au năpustit cu ocări asupra Lui, iar Pilat 
i-a aplicat lovituri peste spate, prin ceea ce noi am fost scoşi de sub 
pedeapsă şi chinuri. Căci multe erau odinioară bătăile păcătosului, 
după cum s-a scris (Ps. 31, 10). Dar Hristos a fost biciuit pentru noi. 
Căci precum pentru toţi a murit, aşa a fost şi biciuit pentru toţi, El 
Unul fiind de un preţ egal cu toţi. 

Iar numărul de patruzeci de zile tăindu-1 în cinci opţi, vei afla pe 
opt şi pe cinci. Iar acest număr indică timpul lui Hristos. Pentru că 
Unul Născut a venit în timpul al cincilea, după parabola evanghelică, 
în care se spune de un stăpîn că a tocmit lucrători la vie, ieşind pe 
la ceasul întîi, al treilea, al şaselea, al nouălea şi al unsprezecelea. 
Şi s-a sculat în ziua a opta, surpînd stăpînirea morţii şi nimicind îm¬ 
preună cu ea, şi pe tatăl stricăciunii ivite, adică păcatul, care fiind 
înlăturat, a trebuit să înceteze şi bătăile şi pedepsele şi chinurile pen¬ 
tru el. Deci legea nu îngăduie bătăile să treacă peste numărul patru¬ 
zeci, lăsînd pînă la venirea lui Hristos chinurile şi preînchipuind 
timpul iertării. Căci chipurile (tipurile) poartă în ele ca pe o sarcină 
frumuseţea adevărului. 

Dar trebuie ştiut şi aceea că Israil păcătuind, a rătăcit patruzeci 
de ani prin pustie. Căci cu jurămînt s-a jurat Dumnezeu să nu-i ducă 
pe ei înainte în pămîntul făgăduinţei. Acesta le era lor timpul mîniei. 
Iar trecînd timpul, a încetat mînia şi urmaşii lor au trecut Iordanul 
şi au intrat în ţară. In aceasta s-a arătat că supărarea n-a trecut peste 
anul al patruzecelea. Deci şi aceasta a fost un chip (tip) clar al fap¬ 
tului de a nu fi fost bătuţi oamenii cu mai mult de patruzeci de lovi¬ 
turi. Căci după aceasta a venit timpul iertării, care ne-a adus tre¬ 
cerea tainică a Iordanului şi cuţitele de piatră, adică tăierea împre¬ 
jur în duh, sub conducerea lui Iisus. Căci după Moi se şi lege ni s-a 
făcut nouă conducător Iisus 2SS . 

PALADIE : Sînt de aceeaşi părere. 

CHIRIL : Deci pentru ca să se judece drept şi iară părtinire cer¬ 
turile ce se ivesc şi ca să se înlăture stările de silnicie, zice : *<Să-ţi 
aşezi judecători (ie, şi scriitori în toate cetăţile tale, pe care Domnul 
ţi le dă ţie, după seminţii, şi să judece poporul cu judecată dreaptă. 
Să nu încline judecata, să nu cunoască faţă, nici să ia daruri. Căci 
darurile orbesc ochii înţelepţilor şi strică cuvintele drepţilor» (Deut. 
16, 18—19). Căci legea a socotit cu multă dreptate că cei rînduiţi să 
judece se cuvine să se arate mai presus de iubirea de cîştig şi nu 
se abat din cinstire faţă de vreunii de la ceea ce e drept şi fără pată, 
ci să ajungă să respingă ca pe un lucru necinstit înclinarea în vreo 
parte, cîntărind după lege toate lucrurile, imitînd pe Judecătorul tu- 

288. Numărul patruzeci reprezintă o întregime tainică. Moise şi Iisus au 
postit patruzeci de zile. Evreii au fost ţinuţi în pustie patruzeci de ani. Patru slnt 
rele patru puncte cardinale şi cele patru virtuţi, iar zece e numărul poruncilor 
care trebuie păzite. A tine ceva, a răbda ceva patruzeci de zile, întipăreşte în om 
ceea ce se ţine, întipăreşte puterea unei răbdări, a unei înfrînări. Patruzeci de 
zile li S-a arătat Domnul ucenicilor după înviere, oa să capete deplină siguranţă a 
faptului greu de admis al învierii Lui. 

turor, adică pe Hristos, pe care însăşi legea l-a prevestit clar, că va 
fi, ca Dumnezeu, Judecător drept. Astfel, a zis iarăşi : «Iar cinci vei 
intra in pămîntul, pe care Domnul Dumnezeul tău ţi-1 dă ţie cu sorţi, 
ca să-l moşteneşti pe el şi să-l locuieşti, şi vei zice: Voi pune peste 
mine stăpînitor ca şi celelalte neamuri din jurul meu, punincl voi 
pune peste tine stăpînitorul pe care ţi-1 va alege Domnul Dumnezeul 
tău ; dintre fraţii tăi să pui peste tine, stăpinitor. Nu vei putea pune 
peste tine om străin, pentru că nu e frate al tăun (Deut. 17, 14—15). 

Adică înaintînd şi apleeîndu-ne noi cît mai inlăuntrul cuvintelor 
dumnezeieşti şi intrînd în pămîntul sfînt. adică în făgăduinţa lui Dum¬ 
nezeu prin credinţă în Hristos, nu trebuie să mai slujim zidirii în lo¬ 
cul Ziditorului Dumnezeu. Ci să punem peste noi Stăpînitor şi Jude¬ 
cător pe Fiul Cel născut din Dumnezeu, chiar dacă se înţelege cu 
trupul. Pentru că zice către noi : « Eu am fost pus ele El impărat peste 
Sion, muntele cel sfînt al Lui, vestind porunca Domnului» (Ps. 2, 5). 
Deci pe altul peste El nu vom primi nicidecum şi grumazul nu ni-1 
vom pleca sub jugurile străine. Pentru că unul ne este conducător, 
Hristos. 

Iar nefericiţii Iudei au rămas afară din pricina necredinţei şi n-au 
primit ca Stăpînitor şi Judecător peste ei pe Hristos, măcar că s-a cobo- 
rît din cer, cu voia şi bunăvoinţa lui Dumnezeu şi Tatăl. Ba pe lingă 
aceasta şi-au ales peste ei pe un străin, pe fiul pierzării, adică pe 
Antihrist, de altă seminţie şi de alt neam, nu din sîngele lui Israil, cu 
toate că legea zice limpede : «Nu vei putea să pui peste tine om străin, 
pentru că nu e frate al tău». Dar ei au auzit şi pe Hristos Însuşi zicînd: 
«Eu am venit în numele Tatălui Meu şi voi nu Mă primiţi, far cînd 
va veni altul în numele său, pe acela îl veţi primi» (loan, 5, 43). Deci 
Hristos a venit spre slava lui Dumnezeu Tatăl, căci aceasta socotesc 
că este : în numele Tatălui. Dar va veni la vremea sa şi fiul nelegiui¬ 
rii, nu spre slava Iui Dumnezeu Tatăl, dar încununând, nenorocitul, ca¬ 
pul său cu numele dumnezeirii. « Căci se va aşeza în casa lui Dum¬ 
nezeu, arătîndu-se pe sine cum că ar fi Dumnezeu» (II Tes. 2, 4) 2S9 . 
Dar nu i se vor fi închinat Iudeii, nici nu-] vor fi primit ca pe Hristos, 
dacă ar fi păzit legea 290 . Căci ea a prevestit clar că Hristos se va naşte 

289. Va acapara toată puterea pe seama sa în aşa fel, ca să pară ca însăşi 
Dumnezeierea nerecunoscînd deasupra Sa altă putere şi cerînd şi altora să-l laude 
ca atare. Va înfăţişa în mod mincinos puterea sa ca lucrînd spre binele supuşilor, 
ca adevăratul dumnezeu. Va declara că el se jertfeşte pentru popor, imitînd prin 
cuvinte pe Hristos, dar lucrînd cu totul contrar Lui, sau preocupîndu-se numai de 
puterea sa : locţiitor al lui Hristos şi totodată contrar Lui (Antihrist). 

290. Antihrist n-ar fi avut această putere, dacă oamenii şi-ar fi păstrat cre¬ 
dinţa in Dumnezeu. Căci în acest caz nu l-ar fi lăudat ca avînd toată puterea şi 
nefiind nimeni mai presus de el. 

din sîngele lui Israil. Aceia însă, părăsind credinţa în această preves¬ 
tire, ca ceva învechit, vor primi om străin şi de alt neam. 

P AL ADIE: Deci vor mînca rodurile necredinţei lor (Prov. 1, 31) şi 
vor lua pedeapsa vrednică de deşertăciunea urîtă a gîndurilor lor. 

CHIRIL: Bine ai zis. Căci Dumnezeu care judecă drept, va îm¬ 
părţi fiecăruia după faptele lui. Deci acestea aşa sînt şi cuvîntul des¬ 
pre ele ajunge. 

Dar legea le-a spus iarăşi celor ce au fost rînduiţi să judece pe 
alţii şi aşezaţi ca judecători : «Să nu iei aminte Ia zvon deşert» (leş. 
23, 1), adică cuvînt mincinos şi bîrfitor. «Să nu te uneşti cu mulţimea, 
ca să te abaţi cu cei mulţi, ca să apleci judecata » (leş. 23, 2). Şi ia¬ 
răşi, după altele : «Să nu strîmbi judecata asupra săracului cînd se 
judecă ; să te întrînezi de la orice vorbă nedreaptă» (leş. 23, 6). Căci 
cei ce au puterea să judece, trebuie să fie fără pată în cuvinte şi cel 
ce e dator să dea în toate cele ce se judecă o hotărîre după voia le¬ 
giuitorului, e de trebuinţă să vorbească drept. Ba cu folos s-a adus şi 
aceasta : «De sărac să nu ai milă în judecată » (leş. 23, 5). Cînd cel 
judecat nu e bogat, e uşor şi la îndemînă celor ce judecă să privească 
în amîndouă părţile | şi cel împovărat de sărăcie e uşor de supus 
asupririi. Dar uneori nu-i lipseşte destoinicia de-a putea strîmba cum¬ 
păna dreptăţii, stîrnind mila celor mai blînzi dintre judecători. Deci 
legea opreşte atît asuprirea celor aflaţi în sărăcie şi mizerie, cît şi mi¬ 
lostivirea de ei, păstrînd neştirbită frumuseţea judecăţii drepte şi fă- 
cînd pe judecător totdeauna susţinător al egalităţii. Căci zice : «Cu 
dreptate vei urmări dreptatea» (Deut. 16, 20). Astfel călcarea legii,' 
chiar cînd pare că e pentru un lucru bun, poate fi socotită, pe drept 
cuvînt, o greşeală 291 . «Căci este drept, care piere întru dreptatea lui», 
după cum s-a scris (Eccl. 7, 16). 

Deci binele are nevoie de bună pricepere şi cumpănă spre a fi 
susţinut şi milostivirea la timp nepotrivit nu e ferită de vina călcă¬ 
rii legii. De aceea, pe cei împovăraţi de vini nu prea mari, îi în¬ 
dreaptă prin lovituri de vergi. Dar ia seama ce lucru vrednic de robi 
şi de oameni neliberi era acesta. Şi să nu te miri. Căci duh de robie 
era în ei. De aceea poruncile lui Hristos nu mai sînt însoţite de lovi¬ 
turi, ca în Legea veche. Ci mai mult se făgăduiesc cele potrivite unor 


291. Săracul care vrea să se calce legea în favoarea lui, arată că atit prin 
răul făcut cit şi prin voinţa de a călca legea în favoarea lui, uzează de mijloacele 
de care s-au folosit cei bogaţi ca să ajungă la situaţia lor. Deci e ca şi ei şi are^ şanse 
să ajungă asemenea acelora şi să se poarte ca ei, dacă judecăt@rii i-ar ajuta să înain¬ 
teze pe această cale. Dar dacă legea s-ar aplica drept tuturor, inclusiv bogatului, îi 
împiedică pe aceştia în întărirea situaţiei lor privilegiate, ba chiar le-o poate 
micşora, contribuind la egalizarea oamenilor. 

oameni liberi, adică daruri strălucite şi cinstite, începături şi sporiri 
de bunuri, fericiri vrednice de fapte. Nu mai sînt ameninţări, ci mai 
degrabă chemări la virtute. Căci Moise le vorbea celor vechi ca o 
slugă şi ca un împreună rob slugilor ; Hristos însă, ca Fiul fiilor şi ca 
unor fraţi prin înfiere, fiind Fiul cu adevărat şi curat din Dumnezeu 
Tatăl 292 . 

PALADIE : E drept. 

CHIRIL : Deci pe ucigaş îl pedepseşte cu moartea ; cutezanţa ne- 
înfrînată o înlănţuie prin pedepse egale, mînia o loveşte cu osîndă 
grea de nesuportat şi pe cei ce voiesc să meargă pînă la capătul rău¬ 
lui, îi face să cunoască de mai înainte sfîrşitul a ceea ce vor face. 
Iar dacă greşeala e de bună voie, opreşte mila. Şi nu lasă să slăbească 
iubirea între oameni printr-o miniere arătată la timp nepotrivit şi faţă 
de cei ce nu trebuie, căci aceasta o coboară la moleşeală. De aceea 
a zis : «far de va porni cineva asupra aproapelui să-l omoare cu vi¬ 
cleşug şi se va refugia la altar, să-l iei de la altarul nou, ca să-l omori» 
{leş. 21, 14). Dar cînd pătimirea celui ce a suferit de la unul care l-a 
lovit înaintează numai pînă la îmbolnăvire, îi îmblînzeşte aceluia pe¬ 
deapsa şi porunceşte o răscumpărare în bani. Căci a spus iarăşi : 
«far de se vor certa doi bărbaţi şi va Iovi careva pe aproapele cu o 
piatră sau cu pumnul şi nu va muri, ci va zăcea în pat, de se va scula 
omul şi va umbla pe afară cu cîrje, nevinovat va fi cel ce l-a lovit, 
dar va plăti celui lovit pentru timpul în care n-a lucrat şi doctoriile» 
(leş. 21, 18—19). Acestea le-a spus legea. 

Dar Mîntuitorul, aducînd binele desăvîrşit, zice : « Celui ce te lo¬ 
veşte peste obrazul drept, întoarce-i şi pe celălalt» (Matei 5, 39). 
Şi' despre slugi legiuieşte acestea : «Iar de va lovi cineva pe robul 
lui sau pe roaba lui cu toiagul şi va muri de mîinile lui, cu osîndă 
se va osîndi. Iar de va trăi o zi sau două, nu se va osîndi. Pentru că 
argintul lui este » (leş. 21, 20—21). Deci mînia dusă pînă la capăt se 
pedepseşte cu moartea. Căci dacă am ajuns stăpîni din lăcomie şi pu- 


292. In legea veche, în timpul căreia oamenii n-aveau ajutorul Fiului lui 
Dumnezeu venit la ei şi nu cunoşteau din experienţă dulceaţa binelui, erau mai 
mult păziţi de relele de care n-aveau puterea să se ferească, şi aceasta prin ame¬ 
ninţări. După ce a venit Hristos şi El le-a arătat frumuseţea binelui în Persoana 
Lui şi le-a dat puterea să-l facă, Ii se cere mai mult înaltele fapte ale binelui şi 
li se pune în evidenţă bucuriile ce vin de pe urma lor. 

Hristos-Omul este totodată Fiul lui Dumnezeu. Deci El face şi ca om bine¬ 
le din iubire faţă de Tatăl. El cunoaşte bucuria binelui ce-1 face şi comunică şi 
oamenilor bucuria de-a face binele din iubire faţă de Dumnezeu, pentru că le-a 
comunicat din Sine simţirea de fii ai Tatălui ceresc. Acum domneşte în raportu- 
• rile oamenilor cu Dumnezeu, nu frica de slugi, ci iubirea de fii. Dacă ştim că 
Dumnezeu ne e Tată şi a dat pînă şi pe Unicul Său Fiu la moarte pentru noi, ne 
vom purta şi noi faţă de El ca nişte fii. 

„F 

tere, nu înseamnă că ne-a lăsat Dumnezeu să lipsim şi ele \ r iaţă pe cei 
ce sînt sub mîna şi sub jugul nostru 293 . Ci îndeamnă sa se împletească 
mila în mînie 294 , hotărînd pedeapsa din urmă pentru ucigaş, «/ar de 
va trăi, zice, o zi sau două, nu se va osîndi. Pentru că argintul lui 
este». Numai că nu zice : Nu e un efect al mîniei celui ce a lovit, ceea 
ce s-a întîmplat celui lovit (ci al lui Dumnezeu), odată ce a rămas in 

viaţă. Căci nu ar fi voit nici cei ce a lovit să-şi piardă robul său, pe 

care l-a cumpărat cu argint şi l-a agonisit dinei bani 295 . 

Iar dacă s-a făcut cineva ucigaş fără voie, legea îl osîndeşte la un 
exil neîntrerupt, amestecînd iarăşi pedeapsa cu iubire de oameni mă¬ 
surată, nepunînd crima fără voie în rînd cu cele de voie. Şi a po¬ 
runcit să se rînduiască trei cetăţi, pe care le-a numit şi ale fugari¬ 
lor (Deut. 4, 41). Astfel îi sileşte să se adune acolo pe cei ce fug 
pentru crime fără voie. Dar hotărăşte şi celor ce duc această viaţă 
nefericită ca timp de iertare moartea preotului celui mai înalt sau 
mai de frunte. Astfel se scrie în Numeri : « Iar dacă fără de veste 
nu din duşmănie, îl va împinge, sau va arunca în el, sau cu vreo pia¬ 
tră îl va lovi, nu din răutate şi va muri de ea fără să ştie, sau va 

cădea peste el şi va muri, iar el nu i-a fost duşman, nici nu a căutat 

să-i facă rău, să judece adunarea între cel ce a lovit şi între cel ce 
este rudă de sînge, după rînduielile acestea. Va scoate adunarea pe 
cel ce a ucis de la cel înrudit. Şi-l va aşeza pe el adunarea în cetatea 
fugarilor In care a fugit. Şi va locui acolo pînă va muri preotul 
cel mare, pe care l-a uns cu untdelemnul cel sfînt » (Num. 33, 22—25). 
Şi după altele : «Şi după ce va fi murit preotul cel mare, se va întoarce 
ucigaşul în pămîntul moştenirii lui» (Num. 35, 28). 


293. Cei ce au ajuns stăpini asupra altora din lăcomie şi putere, adică prin 
dibăcia cu care şi-au mînuit pornirile păcătoase, sînt opriţi să meargă cu mani¬ 
festarea mîndriei lor stăpînitoare asupra celor ce se află sub puterea lor, pînă a le 
lua şi viaţa. Dumnezeu îi lasă pe oameni să vieţuiască şi în starea lor de păcat. 
De aceea le cere să-şi cruţe unii altora viaţa pe care o dă şi o cruţă El. Mai 
uşor ar putea lua viaţa altora cei ce au stăpînire asupra lor. De aceea le cere 
în deosebi acestora să nu meargă cu manifestarea puterii lor pînă a lua viaţa ce¬ 
lor supuşi lor. Dumnezeu îi lasă pe toţi în viaţă pînă cind le-o ia El însuşi, dîn- 
du-le şansa de o pocăinţă şi de îndreptare. 

294. Un rest de milă faţă de altul trebuie să rămînă în orice mînie a cuiva, 
ca să-l oprească pînă la uciderea lui. In mila aceasta se arată un rest de umani¬ 
tate în cel ce se mînie, un gînd ca celălalt e un frate al său. Dar se manifestă şi 
o frică de Dumnezeu, Care, El a dat viaţă fiecăruia şi o menţine cu un anumit 
scop. Omul e o taină a lui Dumnezeu. 

295. Dumnezeu a voit să-l lase pe cel lovit lăsat in viaţă. Prin aceasta a 
avut milă şi de cel ce a lovit, ţinînd seama că nici el n-a voit de fapt să-şi piar¬ 
dă robul. 

PALADIE : Deci sfîrşitul, exilului lor este moartea preotului amin¬ 
tit mai înainte. 

CHIRII : Aceasta este fata unor chipuri (tipuri). Iar umbrele poar¬ 
tă în ele ca sarcină, taina lui Hristos. 

PALADIE : In ce mod ? 

CHIRIL : Nu e greşit, Paladie, a socoti că cei stăpîniţi de păcate 
sînt ca nişte ucigaşi ai sufletului propriu 296 . Ei s-au rostogolit la atâta 
nefericire, nu de bunăvoie, ci au fost siliţi la neascultare şi la jignirea 
lui Dumnezeu de faptul că mintea omului e aplecată spre cele rele 
din tinereţe şi din pricina poftei nedomolite de plăcere, care 
stăpînea în mădularele trupului lui. Deci nefericitul suflet al 
omului a fost pedepsit cu exilul din lume şi în trup şi a petre¬ 
cut mulţi ani în sînurile morţii, fiind eliberat de abia cînd a murit 
Hristos, marele preot, Care răbdînd moartea pentru toţi, a coborît în 
iad, a deschis porţile celor de jos şi i-a dezlegat din legături, «zicîncl 
celor din legături: ieşiţi!, şi celor din întuneric : descoperiţi-vă /» 
(Isaia 49 , 9) 297 . 

PALADIE : E foarte limpede cuvîntul. 

CHIRIL : Dar fiindcă legea nu voia ca cei vechi să-şi cîştige lau¬ 
da numai într-un singur mod, ci să vieţuiască drept în toate şi să le 
aibă toate bune, ca omul lui Dumnezeu să fie întreg şi pregătit spre 
tot lucrul bun (II Tim. 2, 21), ridică şi mintea la o treaptă de curăţenie 
şi arată limpede că ea trebuie să se lucreze astfel încît să fie lipsită 
de pată, atît la Dumnezeu, cit şi la oameni. Deci respinge cu totul cur- 
via şi necurăţia, iar amestecarea între bărbaţi şi preacurvia le alungă 
departe, zicînd în Levitic : «Ci femeii aproapelui tău sâ nu dai patul 


296. Păcatul ca manifestare a egoismului slăbeşte viata sufletului scoţîndu-l 
din comuniunea cu alte persoane şi cu Dumnezeu. E o moarte a sufletului, un chin 
continuu al lui. Această slăbire sau moarte a sufletului aduce şi boala şi apoi moar¬ 
tea trupului. Fără dragostea dată şi primită, persoana slăbeşte, viata ei devine plic¬ 
tisitoare şi chinuitoare. De aceea face creştinismul o legătură între păcat şi moar¬ 
te. O stare etică negativă e o slăbire a relaţiei interpersonale, echivalentă cu slăbi¬ 
rea existenţei, care merge pînă la extrema împuţinare a ei, echivalentă cu moartea 
şi cu iadul. 

297. In bună parte omul şi-a omorît sufletul prin păcat fără de voie, din ispita 
Satanei. Exilul în trup nu trebuie înţeles în sensul origenist, că la început spiritul 
uman. a existat fură trup, ci în sensul că prin păcat trupul lui i-a făcut omului mai 
grea eliberarea de păcat. Trupul i s-a opacizat şi s-a îmbibat de plăcerile păca¬ 
tului, de pornirile spre plăceri şi spre comoditate. A trebuit să ia Hristos un trup 
tinut în curăţie şi capabil să suporte moartea ca jertfă, cu toate slăbiciunile in¬ 
fectele) de pe urma păcatului strămoşesc, ca unindu-1 cu al nostru să-i dea a- 
cestuia curăţia şi puterea de-a se feri de păcate, puterea unei existenţe jertfelni¬ 
ce, contrară egoismului plăcerilor. Cu puterea luminoasă a trupului Său, Hristos 
a putut ridica sufletele omeneşti pînă şi din întunericul iadului — al morţii su¬ 
fleteşti de după moartea trupului — cînd le-au dus acolo păcate in mod accentuat 
fără voie. 

săminţii tale, ca să te spurci cu ea. Şi cu bărbat să nu dormi ca şi cu 
femeie, căci urâciune este» (Lev. 18, 20, 22). Acestea sînt de la sine 
osîndite şi nu e greu de văzut că multă întinăciune este întipărită în 
ele şi nu e nevoie de multă vorbă pentru a arăta celor ajunşi la atîta 
spurcăciune că o poftă aşa de ruşinoasă şi de urîtă îşi are osînda de 
la sine şi de la firea însăşi. Dar lăsînd acestea, înfăţişează, nu fără 
motiv, cele ce se fac după lege, zicînd în «A doua lege : «Iar de va 
lua cineva femeie şi va locui cu ea şi va ti bărbat ei, de nu va afla har 
înaintea lui, pentru că a aflat în ea un lucru urît, să-i scrie carte de des¬ 
părţire şi să o dea în mîinile ei şi să o sloboadă pe ea din casa Iui. Şi 
dacă plecînd, va fi a altui bărbat şi o va urî pe ea bărbatul din urmă 
să-i scrie ei şi acela carte de despărţire şi să i-o dea în mîinile ei 
şi să o sloboadă pe ea din casa lui. Sau de va muri bărbatul ei cel din 
urmă, care a luat-o pe ea lui-şi femeie nu va putea bărbatul care a 
slobozit-o mai înainte să se întoarcă şi să o ia lui-şi femeie, după ce 
s-a pîngărit ea, că urîciune este înaintea Domnului Dumnezeului tău ; 
şi să nu pîngăreşti pămîntul pe care Domnul Dumnezeul vostru vi-l 
dă vouă de moştenire » (Deut. 24, 1—4). Pentru că a-şi face soţie legi¬ 
timă pe cea care s-a despărţit de bărbat din motive binecuvîntate şi a 
suportat ocara de la altul, e un lucru primejdios, mai bine zis cu totul 
prostesc. Căci «cel ce ţine pe cea preacurvă, este nebun şi necredin¬ 
cios » (Prov. 18, 22). 

Dar precum ne opreşte să ne îndulcim de cele vădit urîte şi ne¬ 
îndoielnic osîndite, aşa nu ne lasă să bîrfim cele cinstite ca necinstite. 
Căci e acelaşi păcat să învrednicim de iubire ceea ce e mai bine să 
ocolim, şi a lipsi de cinstire ceea ce e rău să ocolim. «Vai, zice, celor 
ce zic dulcelui amar şi amarului dulce, sau binelui rău şi răului bine ; 
celor ce înfăţişează lumina ca întuneric şi întunericul ca lumină» (Isaia 
5, 20). Deci nu lasă să îmbrăţişeze iarăşi pe cea slobozită, precum nu 
îngăduie să păgubim prin cuvinte pe cele neosîndite încă. Astfel a zis 
iarăşi: «De va lua cineva femeie şi va locui împreună cu ea şi o va 
urî pe ea şi va pune asupra ei cuvinte de învinuire şi-i va scoate nu¬ 
me rău şi-i va zice : Am luat femeia aceasta şi intrînd la ea, n-am 
găsit-o fecioară, luînd-o pe ea tatăl fetei şi mama, vor arăta semnele 
fecioriei fetei înaintea sfatului bătrînilor la poartă şi va zice tatăl fetei 
sfatului bătrînilor : Fiica aceasta a mea am dat-o omului acesta femeie 
şi urînd-o pe ea acum acesta, pune asupra ei cuvinte de învinuire, zi¬ 
dind : Nu am găsit-o pe fată fecioară. Şi acestea sînt semnele fecioriei 
fiicei mele. Şi vor desface cămaşa înaintea sfatului bătrînilor cetăţii şi 
va lua sfatul bătrînilor cetăţii aceleia pe omul acesta şi-l vor pedepsi. 
Şi-l vor globi cu o sută de sicii şi vor da tatălui tinerei, pentru că a 

scos nume rău unei fecioare israelite. Şi va ii femeia lui » (Deut. 
22, 13—19). 

Vezi că a poruncit ca cel ce a dispreţuit pe nedrept pe cea ne- 
osîndită să nu fie lăsat cu totul nepăgubit de sinedriu ? Căci socotesc 
că binele trebuie respectat şi nu trebuie lăsat, ca unii săturîndu-se re¬ 
pede să îmbrăţişeze ceea ce le place şi să bîrfească ceea ce e cinstit 
ca necinstit, ci mai degrabă făcut să se silească a avea grijă să se 
lipească de tot ce e bun şi să iubească a petrece cu cele prea bune 
spre bunul lor nume. Căci cei ce nu se lasă abătuţi de oboseală din 
continuarea săvîrşirii unor lucruri, va înfăptui bine scopul care îl 
urmăreşte. Că aşa trebuie să fim noi, ne-a arătat iarăşi legea, spu- 
nînd : «Cînd iţi vei zidi casă nouă, vei face cunună acoperişului tău. 
Şi nu vei face ucidere in casa ta, de va cădea cineva de pe el» (Deut. 22, 
8). Căci precum e urîtă o casă lipsită de cunună şi fără acoperiş dea¬ 
supra, la fel, socotesc, e neconvingător orice lucru bun, dacă nu e adus 
la capătul cuvenit lui. Dar nu numai atîta, ci îi paşte şi o primejdie pe 
cei fără grijă. Căci aceasta socotesc că înseamnă a luneca cineva de 
pe casă. «Vai, zice, celor ce fac lucrul Domnului cu nepăsare» (Ier. 
48, 10). 

Aşadar, prin nenumărate mijloace ne duce legea spre ceea ce ne 
e de folos. Dar nu dă încă hrană mai tare şi potrivită bărbaţilor, ci 
hrăneşte cu lapte pe cei încă prunci, trecîndu-i pe încetul pe cei vechi 
la taina lui Hristos. Legea e duhovnicească, dar ea este umbră şi chi¬ 
puri (tipuri), nu e bună de mîncare şi nu e în mod necesar nutrimînt 
duhovnicesc. Această însuşire o capătă cînd e ridicată la înţelegerea 
evanghelică şi la taina lui Hristos. Aceasta o poţi cunoaşte foarte bine 
din ceea ce scrie preaînţeleptul Moise despre ea. Căci a zis în Levetic: 
«Iar cînd veţi intra în pămîntul pe care vi-1 dă Domnul Dumnezeu vouă 
şi veţi sădi pom roditor, să curăţiţi împrejur necurăţia lui. Rodul 
lui vă va fi vouă trei ani necurat, nu se va rnînca. Şi în anul al 
patrulea va fi tot rodul lui sfînt, spre lauda Domnului. Iar în anul al 
cincilea veţi rnînca rodul lui. Şi vi se va adăuga rodurile lui. Eu sînt 
Domnul Dumnezeul vostru » (Lev. 19, 23—25. 

Scriptura lui Moise ne apare asemenea unor grădini pline de 
plante, cuprinzînd vegetaţie felurită de porunci, şi fiind umplută de 
legi ca de nişte pomi. Dar la fiecare pom, zice, să curăţiţi necurăţia 
lui, adică să tai latura neroditoare a întîmplării istorice şi să retezi 
partea, aşa zicînd, lemnoasă a literii şi să vii la inima pomului, adică 
să cauţi rodul lăuntric al poruncii şi pe acela să ţi-1 faci nutriment. 
«Dar va fi, zice, rodul lui trei ani necurat; nu se va rnînca». Prin an 
înţelege o perioadă. Căci trei au fost perioadele în care legea era 

încă necurăţită, împovărată de grosimea întîmplărilor istorice şi co¬ 
pleşită de umbră ca de o coajă nefolositoare. Aceste trei au fost cea 
a lui Moise, a lui Iosua, a Judecătorilor. După ele a urmat perioada 
în care a răsărit ceata strălucită a proorocilor. Atunci rodul legii a 
fost sfînt şi vrednic de laudă. Căci de la sfinţii prooroci a început să-şi 
aibă puterea cele ale legii şi să nu mai fie nici măcar numite cele ce 
erau în umbre ; dimpotrivă, să fie propovăduit în chip deschis ade¬ 
vărul şi să fie lăudată taina venirii lui Hristos. Iar apropiat nemijlo¬ 
cit de ei a fost inainte Mergătorul, care striga şi zicea : «Pocăiţi-vă, 
căci s-a apropiat împărăţia cerurilor » (Matei 3, 2). 

Aşadar, în perioada a patra cele ale legii au ajuns la începutul cu¬ 
răţirii şi rodul era de pe acum sfînt. Dar abia în a cincea a fost bun 
de mîncat, cînd s-a făcut venirea lui Hristos mărturisită prin lege si 
prin prooroci. De aceea zice : «Se va adăuga vouă rodul ei». Căci ce¬ 
lor iubitori de învăţătură, pe lingă propovăduirile evanghelice, le e de 
tot folositoare şi ştiinţa legii ridicată la o înţelegere duhovnicească 29S . 
De aceea a zis Mîntuitorul : « Orice cărturar cu învăţătură despre îm¬ 
părăţia cerurilor este asemenea omului bogat, care scoate din vistieria 
lui noi şi vechi » (Matei 13, 52). Noi, au numit Evangheliile, iar vechi, 
cele ale legii, care sporesc şi subţiază cunoştinţa noastră în Hristos ; 
Căruia I se cuvine slava în vecii vecilor. Amin. 

298. Învăţătura evanghelică ne pune în lumina adevărată şi legea veche. 
Căci acum ni se descoperă sensurile duhovniceşti ale legii, ascunse sub litera $i 
umbra ei, care se referă la relaţiile din afară, trupeşti, ale oamenilor. 








CARTEA A NOUA 


Despre cortul sfînt, care a fost chipul 
(tipul) Bisericii lui Hristos 


Strălucite sînt însuşirile iubirii de Dumnezeu şi de fraţi. Căci prin 
acestea două se împlineşte legea. Şi tot cel ce ajunge la o astfel de 
treaptă de slavă, este strălucitor şi minunat. Şi va fi numărat între cei 
mai buni slujitori. Căci Hristos strigă şi zice : «Bine, slugă bună şi cre¬ 
dincioasă, peste puţine ai fost credincios, peste multe te voi pune. In¬ 
tră intru bucuria Domnului tău» (Matei 25, 21). Pentru că va intra, foar¬ 
te pregătit, în Ierusalimul ceresc, şi va petrece în locaşurile de sus, în 
bunătăţile mai presus de minte şi de cuvînt. Aşa spune şi proorocul 
Isaia : « Ochii tăi vor vedea Ierusalimul, cetăţii bogate, corturi ce nu se 
vor clătina ; şi nu se vor clătina stilpii cortului, nici funiile lui nu se 
vor rupe » (Isaia 33, 20). Căci trece chipul lumii acesteia, după Scrip¬ 
turi (I Cor. 7, 31). Dar nădejdea celor viitoare e cu totul statornică şi 
de neclintit. 

Dar dacă.toate cele de aici se destramă, cum a spus şi ucenicul 
.Mîntuitorului, cît de sfinţi şi de neprihăniţi trebuie să ne aflăm noi în 
curtea lui (II Petru 3, 11), cinstindu-L ca pe Mîntuitorul şi Răscumpără¬ 
torul, şi trăind o viaţă sfîntă, aleasă şi potrivită cu legile evanghelice ! 
Viaţa aceasta atît de cinstită şi de minunată le-a schiţat-o legea celor 
vechi în umbre, cînd le-a poruncit să jertfească vite şi să facă aduceri 
de sînge, să închine zeciuieli şi pîrgă din toate lui Dumnezeu ; şi pe 
lîngă acestea, mulţumiri. Dar a legiuit ca acestea să nu se facă în afa¬ 
ră de cortul sfînt. Iar alegînd neamul lui Levi, l-a închinat lui Dumne¬ 
zeu, dîndu-ne acest lucru şi nouă ca un chip (tip). Căci şi noi am fost 
numiţi de Sfintele Scripturi «seminţie aleasă, preoţie împărătească, 
neam sfînt, popor agonisit» (I Petru 2, 9). Şi intrăm şi noi intr-un cort 
mai adevărat, pe care l-a zidit Dumnezeu şi nu omul (Evr. 8, 2), adică 
în Biserică, făcîndu-ni-1 îndurător pe Făcătorul tuturor, nu cu viţei şi 
ţapi, ci înfrumuseţîndu-ne prin credinţa dreaptă şi neprihănită şi Îm¬ 
prăştiind, spiritual, buna mireasmă a rodurilor duhovniceşti. « Căci de 
acest fel de jertfe are plăcere Dumnezeu» (Evr. 13, 16). Iar cei ce se 

închină Lui, trebuie să I se închine în «duh şi adevăr», după cuvîntul 
Mîntuitorului (Ioan 4, 24) 2 ". 

PALADIE: Drept ai spus. Şi eu zic că noi trebuie să ne facem bine 
plăcuţi prin jertfe mai presus de lege. Sînt de aceeaşi părere. Da'r spu¬ 
ne-mi, te rog, oare cortul vechi, zidit în pustie, nu ne e chip (tip) al 
Bisericii, arătînd frumuseţea acestui cort mai adevărat într-o formă în¬ 
că întunecoasă ? 

CHIRIL : Foarte adevărat. Am spus şi ceva mai înainte că şi cei 
luaţi din neamul lui Levi spre slujbe sfinte sînt un chip (tip) al celor 
chemaţi prin credinţă la o viaţă sfîntă şi neprihănită, adică la cea în 
I-Iristos. ' , 

PALADIE : Voieşti deci să spunem puţine lucruri despre cortul 
sfînt şi despre preoţia cea după lege, astfel ca cuvîntul nostru să cer¬ 
ceteze cele rînduite cu privire la amîndouă ? 

CHIRIL : Lucrul nu e uşor. Căci socotesc că e nevoie de multă 
osteneală şi sudoare pentru a putea înţelege acestea şi ale putea tîlcui. 
Dar, dacă voieşti, să pornim încrezători în Dumnezeu. Căci l-ai auzit 
spunînd limpede : «Cine a dat gură omului ? Şi cine a făcut pe om mut şi 
surd, pe cel ce vede şi pe orb ? Nu Eu, Domnul Dumnezeu ? Şi acum 
mergi şi Eu voi deschide gura ta» (leş. 4, 11—14). 

PALADIE ; începe deci, luîndu-ţi ajutor şi în aceasta pe Dătăto¬ 
rul înţelepciunii. 

CHIRIL : încep, aşadar, să grăiesc, adunînd cu grijă cele din Sfin¬ 
tele Scripturi. Deci s-a coborît Dumnezeu, Făcătorul tuturor în chip de- 
foc pe muntele Sinai şi a pus legi, după care aveau să fie cîrmuite toa¬ 
te cele ce trebuiesc făcute, pe calea cea dreaptă şi adevărată. Apoi, 
ca să-i despartă de rătăcirea veche din Egipt şi să-i depărteze cît mai 
mult de slujirea mincinoasă din Egipt, a grăit lui Moise, care mijlocea 
atunci: «Acestea să le spui casei lui lacob şi să le vesteşti fiilor lui 


299. Prin Hristos jertfele prin care arătăm că ne închinăm viaţa lui Dumne¬ 
zeu se mută de la cele din afară, la cele dinlăuntru. Nu-I mai aducem jertfe de 
animale, ci jertfa credinţei drepte şi neprihănite, predarea persoanelor proprii, 
care îşi are începutul într-un act de hotărîre interioară. Predîndu-ne pe noi înşi¬ 
ne, nu mai avem nevoie de un unic cort sau templu văzut, nici de preoţi leviţi 
dedicaţi slujbei de tăiere a animalelor, ci o putem face aceasta în orice loc şi tre¬ 
buie să o facem prin noi înşine. Prin aceasta urcăm mai intim la Dumnezeu, la 
jertfelnicul spiritual de sus. Dar adunarea tuturor la acelaşi jertfelnic de sus se 
arată ca o unitate care ne cuprinde şi cu trupurile. Ea e Biserica. în mijlocul nos¬ 
tru este Hristos, care S-a adus pe Sine însuşi şi se aduce în modul cel mai desă- 
vîrşrt şi total lui Dumnezeu şi susţine aducerea noastră. Preoţii Noului Testament 
susţin între noi această unitate de autoaducere, întărite prin aducerea lui Hristos, 
arătată prin ei. Fiul Iui Dumnezeu S-a făcut Mijlocitorul nostru către Dumnezeu; 
fă_cîndu-Se om. Inălţîndu-se din văzul nostru, preotul o face de. reflectă în mod 
văzut starea lui Hristos de Mijlocitor şi unificator al nostru. 

Israil: Voi aţi văzut că din cer am grăit către voi; să nu vă faceţi vouă 
dumnezei de argint şi dumnezei de aur să nu vă faceţi vouă» (leş. 
20, 22—23). Deci nu i-a lăsat să slujească dumnezeilor cu nume min¬ 
cinos. Ci le porunceşte să stea alipiţi numai de Cel ce vine de sus şi 
din cer şi de Cel ce are fiinţial stăpînirea peste toate, de Cel Care nu-şi 
are strălucirea în culorile frumoase ale materiei, ci în aceea că arată 
cerul ca al Său. Căci era de trebuinţă ca cei cărora li se poruncea să 
se despartă de vechea necredinţă şi de slujirea spurcată, să treacă în¬ 
dată la alt obicei şi să ia, ca pe un jug, slujirea lui Dumnezeu cel după 
fire. Pentru că precum mintea cînd e slobodă şi nestăpînită, e gata să 
se abată spre orice nebunie, aşa cînd atîrnă asupra ei spaime şi temeri, 
porneşte fără greutate pe calea cea dreaptă şi tinde spre ceea ce-i de 
folos 30 °. 

Iar fiindcă prin Fiul venim la Tatăl, («Căci nimeni nu vine la Ta¬ 
tăl, decît numai prin Mine». (Ioan 14, 6) 301 , în mod necesar s-a legiuit 
pentru apropierea de El prin Fiul şi chipurile (tipurile) aducerii de roa¬ 
de prin El, zicînd : «Sa nu faci Mie altar din pămînt şi să jertfiţi pe el 
arderile de tot, jertfele voastre, oile şi boii voştri, în tot locul în care 
voi chema numele Meu acolo. Şi voi veni la tine şi te voi binecuvînta 
pe tine. Iar de-Mi vei face Mie altar de piatră, să nu-1 zideşti din pie¬ 
tre cioplite, pentru că ai pus cuţitul tău pe el şi s-a pîngărit» (leş. 20, 
24 “ 25 )- 

Altar de pămînt numeşte pe Emanuil. Căci *Cuvîntul trup s-a fă¬ 
cut» (Ioan 1, 14). Iar firea trupului este pămînt din pămînt. Apoi în 
Hristos e toată aducerea de roduri şi toată apropierea 302 . Fiindcă El 
însuşi zice : « Fără de Mine nu puteţi face nimic» (Ioan 15, 5). Căci pre^ 
c um prin El am avut apropierea, aşa şi toată jertfa celor ce L-au pri- 


300. Cel ce nu ştie pe Dumnezeu ca Stăpîn, uşor cade sub stăpîniri interioare 
lui. Dacă stăpînirea Celui de sus dă putere cugetării şi voii noastre de-a stăpîni 
pornirile inferioare, deci de-a ajunge la conformitatea cu ceea ce e bun şi înalt 
In noi, stăpînirea pornirilor inferioare ne robeşte cugetarea şi voinţa. Omul nu 
mai poate cugeta conform cu firea lui ca să aleagă prin voinţă ceea ce e potrivit 
cu dezvoltarea lui, ci e dus, fără cugetare şi voinţă, spre cele contrare acestora 
aproape ca un animal. Prin ascultarea de Dumnezeu e ajutat să cugete şi să vo- 
iască cu adevărat, să devină om, să se întărească în adevărata libertate. 

301. Uniţi cu Fiul iubitor al Tatălui, venim şi noi la Tatăl prin iubire de fii. 

302. Nu putem aduce jertfă Tatălui decît prin Fiul. Căci numai umplindu-ne 
El ca om cu simţirea jertfirei Lui, cu închinarea exemplară pe care şi-a însuşit-o 
faţă de Tatăl, făcîndu-Se om. Singurul om care s-a apropiat cel mai mult, sau di- 
direct de Dumnezeu, a fost Cel ce este in El însuşi şi Dumnezeu; singurul om 
Care s-a apropiat cel mai mult de Dumnezeu ca Tată iubitor, este Fiul Lui. Nici 
un om nu se poate apropia aşa de mult de Dumnezeu, ca Fiul lui făcut om. Cînd 
vrem să ne apropiem de Tatăl dăm lîngă El de Fiul Lui făcut om. Fiul făcut om 
n _ e ‘ a u $ urat — _ a făcut posibilă neputinţei noastre apropierea de Tatăl. în Hristos,' 
făcut om coborît la noi, dăm de Dumnezeu; uniţi cu Fiul Tatălui, simţim iubirea 
Tatălui. 

mit cu credinţă, se face primită prin El. Iar celor ce vor clădi alta¬ 
rul le făgăduieşte venirea Sa şi binecuvîntarea. «Voi veni, zice, la tine 
şi te voi binecuvînta». Căci după ce am primit prin preaînţeleptul Moi- 
se chipurile (tipurile) adevărului, ne-a răsărit la vremea Sa însuşi A- 
devărul, adică Hristos, prin Care şi în Care am primit cuvîntarea de 
la Tatăl, fiind pecetluiţi spre înfiere în Sfîntul Duh :i03 . Dar şi aceasta 
se face în Hristos. 

«Iar de-Mi face Mie altar din pietre, să nu-1 zideşti, zice, din pietre 
cioplite». Nu lasă pietrele închinate lui Dumnezeu să fie rănite de fier. 
Căci piatra cea aleasă, cea din capul unghiului, cea de preţ, Hristos, n-a 
fost rănită de păcat şi n-a cunoscut plăgile diavolului, precum n-a fost 
împărţită între Dumnezeu şi iume. Căci deşi S-a făcut trup dar a fost 
întreg sfînt, nefiind împărţit după unirea negrăită sau după unirea 
cu trupul în Dumnezeu nu în chip despărţit şi în om deosebit, ci a fost 
unul şi acelaşi Dumnezeu şi om. Căci nu s-au împărţit nicidecum, cum 
scrie şi dumnezeiescul Pavel (Efes. 1, 5) 304 . 

PALADIE : Aşadar, altarul din pămînt şi pietrele neştirbite închipu- 
iesc pe Hristos, după modurile amintite. 

CHIRII : Aşa socotesc. Căci legea e duhovnicească, după Scripturi. 
Deci după ce a închipuit, ca prin ghicitură, taina lui Hristos şi apropierea 
prin El, Dumnezeu a găsit cu cale să arate de mai înainte şi chipul Bise¬ 
ricii. De aceea a chemat pe Moise şi împreună cu el pe Iisus, pe muntele 
Sinai. De aici înţelegi că şi sfinţilor prooroci li se deschide drumul spre 
Tatăl prin Fiul. Căci Moise şi Iisus urcă împreună 305 . Fiindcă s-a scris : 
«Şi a grăit Domnul către Moise, zicînd : Spune fiilor lui Israil: Strîngeţi 
Mic pîrgă de la toţi cili voiesc în inima lor ; strîngeţi pîrga Mea. Şi a- 
ceasta este pîrga Mea, pe care o veţi stânge de la ci: aur şi argint, ara¬ 
mă şi hiacint, porfirâ şi roşu îndoit, mătase răsucită şi păr de capră, 
piei de berbeci înroşite şi piei vinete, lemne ce nu putrezesc şi pietre 
de sardiu şi pietre sculptate la umăr şi la haină pînă la câlcîie. Şi să-Mi 


303. Face o legătură între Taina Mirungerii şi înfiere. Duhul Sfînt coborît 
peste noi în această taină ne întăreşte în calitatea de fii, ca şi pe Hristos ca om, 
peste Care se coboară Duhul Sfînt la Botez. 

304. In Hristos e un singur ipostas, nu un ipostas dumnezeiesc despărţit şi 
unul omenesc deosebit. în acest ipostas cele două firi sînt unite în chip neîm¬ 
părţit şi nedespărţit după ipostas. De aceea este o piatră fără tăietură în ea. Nu 
caută cu un ipostas cele ale lui Dumnezeu şi cu altul cele ale lumii, ci numai ale 
lui Dumnezeu. Fiul nu-şi aduce prin lucrarea omului în unirea firilor realizată de 
Dumnezeu vreo schimbare. Dacă n-ar fi un unic ipostas ca Dumnezeu şi om, unin- 
du-se cu Sine ca om, nu ne-ar uni cu Sine ca Fiul lui Dumnezeii, deci n-ain fi 
înfiaţi în El, cum spune Sf. Apostol Pavel în Efes. 1, 5. Astfel ne-am făcut fraţi 
cu însuşi Fiul lui Dumnezeu. Fiul lui Dumnezeu însuşi se simte frate cu noi. 

305. Moise ca prooroc urcă pe munte, la cunoştinţa de Dumnezeu, împreună 
cu Isus Navi, care închipuieşte pe Iisus Hristos. 

faci Mie locaş siînt şi Mă voi arăta întru voi. Şi să-mi faceţi Mie după 
toate cîte îţi voi arăta în munte, după modelul cortului şi după mo¬ 
delul tuturor vaselor lui, aşa să faci» (leş. 25, 1—9). 

Vezi că îndeamnă popoarele la aducerea roadelor de folos şi de 
trebuinţă spre zidirea Bisericii, ca să dăruiască cu bucurie cela după 
putere şi după voinţă ? Căci n-a cerut numai aur, adică cele ce sînt 
greu de procurat, de mulţime, ci şi păr de capră şi piei de berbeci, 
arătînd că nici puţinul şi ieftinul nu e respins de Dumnezeu cînd cel 
c e vrea să aducă i oduri, nu are ceva mai strălucit; ba îl socoteşte de 
acelaşi preţ cu cele atotpreţioase, sau chiar de unul mai mare, cum a 
făcut şi Hristos, cînd nu a lăsat nelăudată pe văduva din Ierusalim, 
care a adus în vistierie un dar cu totul mic şi uşor de procurat, dar 
mare pentru cei ce trăiesc în sărăcie, care suferă şi de lipsa celor mai 
neînsemnate lucruri 305bls . 

Iar după ce va fi strînsă pîrga, «să-Mi iaci, zice, locaş siînt şi Mă 
voi arăta întru voi». Căci se arată Hristos în Biserică şi luminează ce¬ 
lor din ea, după cuvîntul din Psalmi : « Dumnezeu este Domnul şi S-a 
arătat nouă» (Ps. 117, 27) 306 . 

Dar observă că S-a goborît pe munte în chip de foc şi deşi S-a 
arătat întregului popor (căci aşa stă scris), totuşi zice : «Mă voi arăta 
întru voi», după ce va fi ridicat locaşul sfînt, ca şi cînd nu s-ar fi ară¬ 
tat încă. Prin aceasta se arată spunînd limpede că vederile acelea erau 
numai umbre ale adevăratei vederi a lui Dumnezeu. Iar adevărata a- 
rătare este Hristos, în care am văzut şi pe Tatăl însuşi. De aceea i-a 
certat pe Iudeii care socotind că au văzut cu adevărat pe muntele Si- 
nai pe Dumnezeul tuturor, se purtau nebuneşte. «Nici glasul Lui nu 
l-aţi auzit, nici chipul Lui nu l-aţi văzut, şi cuvîntul Lui nu-I aveţi să- 
lăşluind în voi, pentru că voi nu credeţi» Celui pe care L-a trimis Acela. 
(Ioan 5, 37—38). 

Aşadar «Mă voi arăta, zice, întru voi», după ce va fi ridicat loca¬ 
şul sfînt. Iar acesta era chipul (tipul) Bisericii, care s-a făcut după ase¬ 
mănarea celei de sus. Pentru că zice : «Să-Mi iaci Mie după toate cîte 
ţi le voi arăta ţie în munte, aşa să iaci». Căci s-a arătat fericitului Moi- 
se, cum am zis, un chip (tip) al Sfintei Biserici, şi anume însuşi Cel 

305 b. Se dă putinţa şi celor mai săraci să contribuie cu ceva la zidirea cortu¬ 
lui, adică a locaşului bisericesc, ca chip al Bisericii — comuniune în Hristo6. 
Principal să dea ceea ce poate da din toată inima, ceea ce arată că-şi dăruieşte 
însăşi fiinţa sa. Căci Biserica comuniune se zideşte ca un întreg viu, în care toate 
mădularele comunică întreolaltă. 

306. Hristos însuşi e prezent în comuniunea şi comunicarea iubitoare dintre 
toţi. El nu se îngustează în îngustimea celui egoist, dar e întreg în fiecare cînd El 
e în comuniune cu toţi, cînd toţi i se comunică Lui şi sînt prezenţi în El şi El se 
comunică tuturor şi e prezent în toţi. Aceasta e Biserica. 

^ 19 — Sf. CHIRIL 

re S-a făcut pentru noi om, arătîndu-se multifelurit ca prin nişte um- 
bre 3n ~. 

Despre fiecare din modele acestea ar trebui să se vorbească mult 308 
şi cu mare subţirime. Dar fiindcă unele se referă propriu-zis la alcătui¬ 
rea celor ce s-au făcut, iar altele arată înţelesurilor lor, să spunem 
cele ce sînt de folos spre aceasta, lăsînd pe celelalte. 

PALADIE : Nu înţeleg ce zici. 

CHIRIL : Ia seama la ce spun. Căci socotesc că vei înţelege foarte 
uşor. A poruncit să se facă un sicriu (chivot) din lemne ce nu putrezesc, 
acoperit pe dinlăuntru şi pe dinafară cu aur curat (leş. 25, 10—11), care 
să poarte în sine legea scrisă pe table. Dar nu numai acestea le-a porun¬ 
cit despre el. Ci mai porunceşte să se facă doi drugi din lemne ce nu 
putrezesc, deasemenea poleiţi cu aur, şi verigi de aur şi zimţi suciţi 
de jur-împrejur. Apoi a stabilit lungimea şi lăţimea şi înălţimea lu¬ 
crurilor. 

Deci de va vrea cineva să cerceteze înţelesul tainic al acestora, 
va afla poate ce este sicriul şi mărturiile din el şi de ce a fost trebuinţa 
de lemne ce nu putrezesc. Dar ce va iscodi cineva ce vrea să însemne 
aurul sicriului, apoi cele alcătuite spre trebuinţă şi podoabă adică zim¬ 
ţii suciţi, verigile şi drugii anevoie va afla ceea ce caută. Şi negă- 
sint raţiunea tainică a acelor, va umple golul cu vorbărie de prisos 
şi va împovăra auzul celor iubitori de învăţătură cu o mulţime de cu¬ 
vinte deşarte. Iar cuvîntul nostru e adevărat poate nu numai cu pri¬ 
vire la sicriu ci şi cu privire la celelalte care a poruncit să se facă. 

PALADIE : Nu-mi pare să cugeti şi sa spui lucruri neadevărate. 
Drept aceea, lăsînd, cum spui, cele cerute de buna întocmire şi de tre¬ 
buinţă, grăbeşte-te să treci la ceea ce e de trebuinţă să fie tîlcuit, adi¬ 
că lămureşte în ce mod e închipuit Hristos prin cele ce s-au arătat, sau 
s-au alcătuit. 

CHIRIL: Voi încerca, pe cit se poate, să le tîlcuiesc şi să le înţe¬ 
leg. Dar de mă voi abate de la adevăr şi voi atinge mai puţin de cit 
trebuie din înălţimea înţelesurilor, să-mi dai iertare. Căci privirea în 
oglindă şi în ghicitură, duce la greşeală uneori şi mintea cea mai aten¬ 
tă şi mai înţeleaptă. 


307. Cortul s-a făcut după modelul Bisericii ce i s-a arătat lui Moisc în mun¬ 
te. Iar Biserica arătată în munte era însuşi Hristos Care avea să cuprindă în Bine 
toată creaţia, pe care atunci o avea în Sine în raţiunile tuturor celor create (a 
celor conştiente). Căci Logosul dumnezeiesc are în Sine raţiunile tuturor. El le va 
aduna în Sine făpturile făcute după ele şi vor fi primit şi prin voinţa lor să fie în El. 

308. Model al cortului este şi Logosul, avînd în Sine raţiunile făpturilor, dar 
şi Logosul cu aceste făpturi ce vor fi adunate în El, ca Biserică. Dar amîndouă 
sîntem modele ale cortului, iar cortul un tip (un chip) al Bisericii. 

PALADIE : Bine zici. 

CHIRIL : Chivotul este chipul (tipul) şi icoana lui Hristos. Căci 
privind modul întrupării Unuia Născutului, vom vedea pe Cuvîntul lui 
Dumnezeu şi Tatăl sălăşluit ca într-un chivot în templul luat din Fe¬ 
cioara. Pentru că «în El a locuit toată plinătatea Dumnezeirii trupeşte», 
după Scripturi (Colos. 2, 9). Iar mărturiile din sicriu erau Cuvîntul lui 
Dumnezeu 30 ®. Lemnele lui nu putrezeau şi el era împodobit cu aurul 
cel mai curat şi mai cercat, pe dinlăuntru şi pe dinafară. Căci trupul 
lui Hristos a fost nestricăcios, fiind păstrat în nestricăciune, ca prin 
aur, prin puterea şi strălucirea Cuvîntului ce locuia în El şi prin firea 
şi lucrarea de viaţă făcătoare a Sfîntului Duh 31 °. De aceea se spune 
de Hristos că era şi de viaţă făcător. Căci Cuvîntul din Dumnezeu şi 
Tatăl fiind viaţă după fire, prin puterea Duhului propriu a dat viaţă 
templului Său, ridicîndu-1 deasupra stricăciunii. Căci «Trupul Lui n-a 
văzut stricăciunea» (Fapte 2, 31). după cuvîntul sfîntului Petru. Dar şi 
El a spus Iudeilor despre trupul Său : «Surpaţi templul acesta şi în trei 
zile îl voi ridica pe el» (Ioan, 8, 19). Ba şi Petru spune că a fost omo- 
rît cu trupul, dar a fost făcut viu prin Duh (I Petru 3, 18). 

Deci aurul e simbolul Dumnezeirii mai presus de orice strălucire, 
care a uns tot Sfîntul Trup şi i-a sădit în chip negrăit strălucirea şi ne- 
stricăciunea ei 311 cum nu ştie decît însăşi firea dumnezeiască şi mai 
presus de minte singură şi prin Sine. Căci dacă «drepţii vor străluci 
odată ca soarele în împărăţia Tatălui lor > (Matei 13, 43), cu cît mai 
mare va fi slava lui Hristos ? Şi cum nu e mai presus de orice minte 
şi cuvînt strălucirea Lui ? 


309. In sicriu erau Tablele Legii, cu poruncile lui Dumnezeu, cu cuvintele 
Cuvîntului dumnezeiesc, aşa cum în umanitatea lui Hristos e Cuvîntul lui Dum¬ 
nezeu Care-Şi comunică învăţătura din Vechiul şi Noul Testament, pe cea dintîi 
n* nivelul mai coborît al stării omenirii de atunci, pe cea de-a doua la nivelul cel 
mai înalt. Sicriul nu era organul prin care vorbea Cuvîntul însuşi. Trebuie să afle 
oameni deosebiţi de Cuvîntul cuvintele Lui şi să le aflte la nivelul capacităţii lor. 
în Hristos vorbeşte însuşi Cuvîntul prin umanitatea asumată. Aceasta e ridicată 
acum la nivelul unui organ al Cuvîntului însuşi. Aceasta înseamnă o supremă 
înălţare a umanului. Căci şi acesta e activ în grăirea Cuvîntului cu înţelegerea şi 
eu grăirea Lui. Şi ridică pe toţi oamenii la capacitatea de-a înţelege ceea ce ex¬ 
primă Fiul lui Dumnezeu direct prin umanitatea Sa. 

310. Trupul lui Hristos s-a păstrat nestricat nu prin firea materiei lui, ci prin 
puterea şi strălucirea Cuvîntului şi prin lucrarea Sfîntului Duh. Puterea Cuvîntu¬ 
lui etern întipărită în trup îl ţinea şi pe EI incoruptibil. Ca ipostas etern Cuvîntul 
are 0 str ălucire care î n vec * nu se slăbeşte. Numai bătrîneţea şi slăbiciunea împu¬ 
ţinează strălucirea. Feţele tinerilor sînt luminoase. Viaţa iradiază lumină. Duhul ca 
suflu din El e semn de viaţă. De aceea va străluci Hristos ca om de o lumină ne¬ 
grăită la dreapta Tatălui şi vor străluci şi drepţii în împărăţia cerurilor. Bogăţia 
de viaţă a Dumnezeirii se răspîndeşte în umanitatea Lui şi o umple de lumina 
minunată, punînd totodată în evidenţă taina omenescului. 

311. Duhul e Dumnezeirea îmbibată în trup şi în creaţie. Ea e transcendenţa 
devenită proprie creaţie. El ridică trupul la înviere şi nestricăciune, Ia alt plan 
de viaţă. 


1 

Dar de aur sînt şi drugii, de aur şi vergile şi toate cele din chivot. 
Căci şi cei ce sînt în jurul Lui şi fixaţi în iubire şi sfinţenie şi folosi¬ 
tori, sînt părtaşi de slavă. Iar aşa erau fericiţii ucenici, care au primit 
puterea dumnezeiască de la El şi s-au îmbogăţit prin împărtăşire de 
strălucirea măreţiei Lui de sus şi prin aceasta s-au umplut de semnele 
Dumnezeirii. 

PALADIE : Drept ai spus. 

CHIRIL : «Şi deosebit de chivot, să faci, zice, un acoperămint ispă¬ 
şitor (de împăcare) din aur curat de doi coţi şi jumătate de lung şi de 
un cot şi jumătate de lat. Şi să faci doi Heruvimi de aur turnaţi şi să-i 
pui de amîndouă laturile acoperămîntului ispăşirii (împăcării). Să se 
facă un Heruvim pe o latură şi alt Heruvim pe latura a doua a ispăşi¬ 
torului. Şi să faci pe aceşti doi Heruvimi pe cele două laturi. Şi să 
fie Heruvimii cu aripile întinse deasupra, umbrind cu aripile lor aco- 
perămîntul ispăşitorului. Şi feţele Heruvimilor să fie una către alta, 
spre acoperămîntul ispăşitorului. Şi să pui acoperămîntul ispăşirii dc 
deasupra sicriului.. Şi să pui în el mărturiile ce le voi da ţie. Şi Mu 
voi face cunoscut ţie de acolo şi voi grăi ţie de deasupra acoperămîn¬ 
tului împăcării dintre cei doi Heruvimi care sînt deasupra sicriului 
mărturiei, toate cîte le voi porunci ţie către fiii lui Israil» (leş. 
25, 17—22). 

PALADIE: Deci ce spui că este ispăşitorul (acoperămîntul împă¬ 
cării) ? 

CEIIRIL : Cît priveşte litera şi umbra, el era făcut din aur curat şi 
era aşezat deasupra sicriului (chivotului). De aceea i s-a spus acoperă- 
mînt. 

Cei împodobiţi cu măririle preoţiei, stînd întorşi şi privind spre el, 
cugetau că sînt întorşi şi privesc spre Dumnezeu. Iar noi spunem că 
acoperămîntul ispăşirii (al împăcării) înţeles duhovniceşte, este Cel ce 
S-a făcut pentru noi om. «Pe El L-a pus Dumnezeu înainte (ispăşire) 
prin credinţă în sîngele Lui, spre arătarea dreptăţii Lui» (Rom. 3, 25) :il2 . 

312. Pe chivotul în care erau tablele legii, era un acoperămint care era ca 
un jertfelnic pe care se înfăptuia împăcarea lui Dumnezeu cu oamenii prin jertfa 
de ispăşire adusă pentru păcate. Acest acoperămint de aur închipuia pe Hristos 
însuşi. Căci Hristos însuşi era nu numai jertfa, ci şi locul cel mai înalt in care 
se trăia jertfa. El era prin Sine ispăşitorul. El era jertfelnicul şi jertfa. El S-a trăit 
şi Se trăieşte în întregime ca jertfă, jertfitor şi locul cel mai înalt în care se adu¬ 
ce jertfa. A fost şi este Cel mai apropiat de Dumnezeu, dar în stare de jertfă. Căci 
umanitatea adusă jertfă găseşte în El, imediat în faţa lui Dumnezeu Tatăl, fiind 
purtată de Dumnezeu Fiul. Iisus Hristos e ispăşitorul nostru prin excelenţă. El a 
acoperit supărarea lui Dumnezeu cu jertfa Lui. El a acoperit cu umanitatea Sa, 
Dumnezeirea Sa. Din, sau prin umanitatea lui Hristos va vorbi Hristos după întru¬ 
parea către noi. Toată taina şi înălţimea umanităţii s-a descoperit şi actualizat în 
Hristos. 

Aşa spune Pavel. Dar şi Ioan, preaînţeleptul, ucenic, ne scrie : «Copii, 
vă scriu acestea vouă, ca să nu păcătuiţi, şi de va păcătui cineva, avem 
Mîngîietor ia Tatăl pe Iisus Hristos. El este ispăşire pentru păcatele 
noastre, şi nu numai pentru ale noastre, ci pentru ale întregii lumi» (I 
Ioan 2, 1—2). Căci prin El este ispăşirea şi toată rugăciunea şi cererea 
celor bune. Căci « pînă acum, zice, n-aţi cerut nimic întru numele Meu ; 
cereţi şi vi se va da vouă» (Ioan 16, 24). 

Deci El este ispăşitorul. Căci prin El ne este îndurător Tatăl şi în 
El îşi găseşte marginea orice rugăciune şi prin El ne apropiem de 
Dumnezeu, nefiind primiţi altfel. De aceea zice : « Nimeni nu vine la 
Tatăl decît prin Mine» (Ioan 14, 6). 

Dar deşi S-a făcut Cuvîntul Unul Născut al lui Dumnezeu ca noi, 
coborîndu-Se pe Sine la omenitate şi golire (chenoză), e totuşi propriu 
Lui prin fire să fie cugetat şi în slavă dumnezeiască şi să se afle în 
înălţimile mai presus de zidire, cum era şi înainte de trup. De aceea 
stau Heruvimii împrejurul ispăşitorului, îl acoperă cu aripile şi sînt 
întorşi spre el şi-şi ţin faţa aţintită la el. Şi ca o dovadă clară că stau 
de strajă, e că stau de-a dreapta şi de-a stînga. Iar faptul că Heruvimii 
privesc pururea spre ispăşitor arată încordarea şi nesăturarea Puteri¬ 
lor de sus de a privi pe Dumnezeu. 313 într-o formă proprie îl descrie 
pe Fiul şi proorocul Isaia, zicînd : « Am văzut pe Domnul Sabaot şe- 
zînd pe un tron înalt şi ridicat, şi Serafimii stăteau împrejurul Lui. Şi 
fiecare avea şase aripi. Şi cu ele îşi acopereau faţa, cu două picioarele, 
cu două feţele, iar cu celelalte zburau» (Isaia 6, 1 — 2). 314 

Iar dacă ar socoti cineva că Serafimii acopereau faţa şi picioarele 
lui Dumnezeu, nu ar fi nici o greşeală să cugete aceasta. Căci tradu- 
cînd pe limba greacă numirea Serafimilor, vom afla că ea înseamnă 
mulţime de cunoştinţă sau revărsare de înţelepciune. Deci preaînţelep- 
tele şi preaînaltele Puteri arată şi prin înfăţişarea în chip clar că faţa 
lui Dumnezeu nu e îngăduit să fie văzută de cineva. Căci firea cea mai 
presus de toată mintea nu poate fi văzută şi locuieşte într-o lumină ne¬ 
apropiată, după cuvîntul fericitului Pavel (I Tim. 6, 16). Şi « nimenea 
nu va vedea faţa lui Dumnezeu şi va fi viu» (leş, 33, 20), după cuvîn¬ 
tul prea sfînt spus cu dreptate de El către Moise. Dar nici urmele şi 
căile Lui nu le poate cunoaşte cineva. Căci s-a scris : «O, adîncul bo- 

313. îngerii privesc cu încordare şi cu nesăturare Ia Hristos. Văd măreţia ne- 
sfîrşită a Fiului Lui sub formă nouă a iubirii ce se apleacă la oameni pînă la 
jertfa de Sine. Cel mare se arată şi mai mare cînd se jertfeşte pentru cei mici şi-i 
face pe aceştia mari în faţa celor ce nu-i luau în seamă înainte. «Cu încordare, 
ca să pătrundă şi mai mult taina», «cu nesăturare», căci e infinită şi prea dulce. 

314. Acoperămîntul umbrit de Heruvimi reprezintă şi tronul dumnezeiesc, de 
care vorbeşte Isaia. Iar Ap. Pavel îl numeşte direct «tron al împăcării» (Evr. 9, 5). 
Dumnezeu Tatăl se odihneşte în jertfa Fiului, sau în omenitatea Lui jertfitoare. 

găţiei şi al înţelepciunii şi al cunoştinţei lui Dumnezeu ; cît de nepă¬ 
trunse sînt judecăţile Lui şi cît de neurmate căile Lui» (Rom. 11, 3). Dar 
şi fericitul David spune un cuvînt înţelept : «In mare calea Ta, şi cără¬ 
rile Tale în ape multe, şi urmele Tale nu se vor cunoaşte» (Ps. 76, 20). 
Căci precum nu poate vedea cineva urma în apă, nici a omului, nici a 
corăbiei, nici a celor ce înoată în ea, aşa nu poate privi cineva căile 
dumnezeieşti şi tainice. Şi picioarele sînt chipul (tipul) acestora. 315 

Iar dacă ar socoti cineva că sfinţii Serafimi îşi acoperă cu aripile 
feţele şi picioarele lor, înţelegem că nu e cu putinţă a vedea nici în¬ 
ceputul, nici sfîrşitul înţelepciunii sau cunoştinţei despre Dumnezeu. 
Pentru că şi aceasta este necuprinsă şi mai presus de toată mintea 
omenească. 316 Căci capul este începutul a tot trupul, iar picioarele, 
sfîrşitul. Deci ispăşitorul este Hristos, Care deşi S-a arătat în trup, 
cu toate acestea este Dumnezeu şi Domnul prin fire şi cu adevărat, 
avînd stătătoare împrejurul Lui ca slujitoare chiar şi Puterile cele mai 
de sus. 317 Căci şi Sfînta Scriptură a spus că după ce s-a retras Satana 
care a încercat sa ispitească pe Iisus Hristos, cînd a postit pentru noi, 
s-au apropiat îngerii şi-i slujeau Lui (Matei 4, 11). «Căci sînt duhuri 
slujitoare, trimise spre slujire pentru cei ce vor moşteni mîntuirea» 
(Evr. 1, 14). 

*Şi de deasupra ispăşitorului Mă voi face cunoscut ţie, zice, şi voi 
grăi ţie». Prin aceasta a arătat, după socotinţa mea, două lucruri. Sau 
că Hristos, deşi va fi om, va grăi cele mai presus de firea omului şi 
nu va rămîne'a în măsurile golirii de slavă (chenozei), pentru faptul că 
e Dumnezeu şi din Dumnezeu după fire. Căci a zis : «Eu şi Tatăl una 
sîntem » (Toan 10, 30), şi : «cel ce Mă vede pe M ine vede pe Tatăl » 
(Ioan 14, 9). Sau poate că deşi s-a făcut trup, se cunoaşte 


315. Serafimii acoperă faţa lui Dumnezeu, ca izvor al luminii orbitoare. Lu¬ 
mina iui Dumnezeu o vedem atît cit poate străbate prin Serafimi, cir ne pot 16!- 
rnăci ei. Citi oameni nu cunosc pe Dumnezeu atîta cît li-L pot tălmăci alţii mai 
subţiri la minte ? Ii cunoaştem taina Lui din uimirea ce-o vedem întipărită in alţii 
mai cunoscători. E o cunoaştere pe de o parte directă, pe de alta indirectă. Ne 
uimim şi noi care vedem direct, cu cei ce se uimesc prin vedere mai directă. 

Dar Serafimii acoperă şi urmele lăsate de lucrarea lui Dumnezeu în lume. 
Lucrarea aceasta e prezentă în mişcarea creaţiei, dar e atît de scufundată în ea, 
că nu o putem distinge. Avem nevoie de ajutorul unor spirite superioare spie a 
o distinge. 

316. Chiar Serafimilor le rămîne necunoscut începutul şi sfîrşitul cunoştinţei 
despre Dumnezeu. Cu atît mai mult oamenilor. Nu ştiu de la ce a pornit această 
cunoştinţă şi ştiu că ea nu va avea sfîrşit. Trăiesc în aceasta neînceputul existen¬ 
tei lui Dumnezeu şi lipsa de sfîrşit a Lui. Trăiesc nemărginirea existenţei Lui. In¬ 
tri dintr-odată în nemărginire şi-ti dai seama de ea. 

317. Dar această nemărginire — necuprinsă nici de cunoştinţa Puterilor create 
cele mai înalte, c proprie şi lui Hristos. Aceştia îşi acoperă feţele înaintea Lui. Pe 
de o parte se simt în faţa Lui, pe de altă parte nu-i văd faţa. Văd prin nevedere, 
cunosc uimiţi de ceea ce nu pot cuprinde. Apofatic în catafatic. Aceasta o redă 
cîntarea. 


„P 

deasupra ispăşitorului şi a Heruvimilor, adică într-o înălţime-şi o sla¬ 
vă mai presus de om şi dincolo de toate cele create, al căror cel mai 
înalt vîrf sînt Serafimii. 

Iar ispăşitorul e de aur, ca şi Serafimii înşişi. Căci Dumnezeu e 
natura cea mai slăvită şi mai frumoasă. Iar în asemănare cu El, sînt aşa 
după participare, şi cele create. Şi celor ce se află împrejurul şi în a- 
propierea Lui, le dăruieşte împărtăşirea de strălucirea ce ţine de firea 
Lui, precum lumina se reflectă a ceva apropiat şi luminează cu stră¬ 
lucirea sa ceea ce întîlneşte. 

PALADIE : Aşa este şi cuvîntul ; e luminător, în adevăr. 

CHIRIL : După vorbirea despre acoperămîntul ispăşirii se schi¬ 
ţează şi altfel taina lui Hristos, spunîndu-se : «Şi să faci o masă de aur 
curat» (leş. 25, 23). Apoi a poruncit să i se adauge verigi în care să se 
introducă drugii de aur, arătînd măsurile ei şi modurile alcătuirii, ca 
să capete înfăţişarea cea mai frumoasă. «Şi vei pune, zice, pe masă 
pîinile punerii înainte, pururea înaintea Mea» (leş. 25, 30). Şi a porun¬ 
cit va vasele, blidele, căţuile, ulcioarele şi paharele să fie de aur. Oare 
nu s-a arătat prin aceasta limpede pîinea noastră cea din cer, care se 
va pune la vremea sa înainte de sfintele mese ale bisericilor şi va 
da viaţă lumii ? 318 

PALADIE : Foarte adevărat. 

CHIRIL : Iar blidele şi căţuile, ulcioarele şi paharele şi cele prin 
caro se împlineşte lucrarea tainică şi preacurată de la sfînta masă, 
oare nu sînt chipul vaselor dumnezeieşti ? 319 

PALADIE : Fără îndoială. 

CHIRIL : Dar despre acestea se vorbeşte în «Ieşire». însă despre 
masă şi despre pîinile punerii înainte, legiuitorul a vorbit şi în «Le- 
vitic». Vorbind mai pe larg despre acestea, porunca învaţă limpede 
în ce fel să fie punerea înainte, zicînd : «Şi veţi lua floarea făinii şi 
veţi face din ea douăsprezece pîini. Din două zecimi să fie o pline. Şi 
le veţi pune pe ele pe două rînduri, fiecare rînd de cîte şase pîini pe 
masa curată înaintea Domnului. Şi veţi pune la fiecare rînd tămlie cu- 


318. Pîinile punerii înainte pe masa din templu prefigurau p» Hristos, «pii- 
nea care s-a coborît din cer şi dă viată lumii» (Ioan 6, 33). De aceea ni se dă 
Hristos în Sfînta împărtăşanie, e pus Hristos sub chipul pîinii pe Sfînta Masă din 
biserici şi se dă sub acest chip în Sfînta împărtăşanie. Chiar de omul care se dă¬ 
ruieşte altora se spune. că e «bun ca pîinea», Un om care se comunică altora cu 
iubire îi întăreşte în viaţă pe aceia, e pîine dătătoare de viaţă. Fiecare persoană 
e făcută să fie pîine dătătoare de viaţă pentru alţii. In fiecare persoană e o pu¬ 
tere ce hrăneşte viaţa altora. 

319. Vasele de pe masa punerii înainte din Templul vechi prefigurau discul 
. şi potirul de pe Sfînta Masă din Biserica lui Hristos. 

& 

rată şi sare. Şi vor fi plini spre pomenire, puse înaintea Domnului. în 
ziua Sîmbetei se vor pune In faţa Domnului totdeauna, pentru fiii lui 
Israil legămînt veşnic. Şi vor fi ale lui Aaron şi ale fiilor lui. Şi le vor 
mînca pe ele în loc sfînt, că sînt sfinte ale sfinţilor. Acestea vor fi pen¬ 
tru ei din cele ce se jertfesc Domnului, lege veşnică» (Lev. 24, 5—9). 

Iar în «Numeri» a arătat că una va fi pîinea cea din cer şi cea să¬ 
lăşluită în noi (căci Cuvîntul, fiind Dumnezeu, s-a făcut ca noi şi S-a 
sălăşluit întru noi), zicînd către Moise, tălmăcitorul celor dumneze¬ 
ieşti : «Grăieşte fiilor lui Israil şi zi către ei : După ce veţi sosi în pă- 
mîntul în care Eu vă voi duce pe voi, cîncl veţi mînca voi din pîinile 
pământului, veţi despărţi o parte închinată Domnului ca pîrgă a griu¬ 
lui vostru. Plinea pusă de o parte veţi despărţi ca pusă de o parte din 
arie, aşa veţi pune deoparte pîrga griului vostru şi veţi da Domnului 
ceea ce s-a pus deoparte în neamurile voastre » (Numeri 15, 17—21). 
în acestea poate privi cineva fără osteneală taina adevărului. Noi vom 
vorbi despre acestea amănunţit la vremea sa, acestea nutrind acum 
cuvîntul la altceva. Socotesc că acum se poate minuna cineva de un 
lucru. 

PALADIE : Care ? 

CHIRIL : Făcîndu-ni-L vădit pe Emanuil în multe chipuri, ni-L în¬ 
făţişează acum şi prin alt cuvînt. Căci zice către Moise : «Şi sa faci 
un sfeşnic din aur curat, bătut să faci sfeşnicul. Fusul lui şi ramurile, 
scitele şj globurile şi florile să fie din el. Şase ramuri să iasă din latu¬ 
rile ! l» (leş. 25, 31—32). Şi adăugind la acestea cele ce ţineau de fru¬ 
museţea şi de ceea ce-i trebuia sfeşnicului, adică florile şi globurile şi 
scafele, a spus iarăşi : «Toate să fie turnate din aur curat. Şi să faci lui 
şapte candele şi vei pune feştile în ele. Şi vor lumina dintr-o faţă. Şi 
pîlniile şi tăviţele lui din aur curat. Şi să faci lui şapte candele şi vei 
pune feştile în ele. Şi vor lumina dintr-o faţă. Şi pîlniile şi tăviţele lui 
din aur curat să le faci. Toate vasele acestea dintr-un talant de aur cu¬ 
rat. Vezi să faci toate după chipul (tipul) arătat ţie în munte» (leş. 25, 
36—40). 

Sfeşnicul de aur e chipul (tipul) lui Hristos. Căci Fiul e prin fire şi 
cu adevărat Dumnezeu. Iar strălucirea şi înălţimea dumnezeiască tre¬ 
buie asemănată cu aurul, cum am spus şi în cele de mai sus. Şi e tur¬ 
nat, fiindcă Emanuil e mai frumos şi mai presus de orice cuvint în ce 
priveşte podoaba cea spirituală. Căci s-a scris : «împodobit cu frumu¬ 
seţe mai mult decît fiii oamenilor» (Ps. 44, 3). Deci faptul că sfeşnicul 
s-a turnat arată chipul ales, adică măreţia dumnezeiască a lui Emanuil. 
Iar nişte ramuri la dreapta şi la stînga răsar ca dintr-un trunchi de ar- 

bore şi se înalţă împreună cu fusul din mijloc şi se ridică pînă la ace¬ 
eaşi înălţime. Căci unul fiind după fire Unul Născut şi ca Dumnezeu 
fiind simplu după fiinţă, e socotit a fi multiplu prin feluritele lucrări 
dar nimic nu e străin şi adaus din afară la el, cu toate că datorită atri¬ 
butelor dumnezeieşti nu e cugetat a fi simplu. 320 Căci e cugetat lumină 
şi viaţă şi putere şi nestricăciune. Voind să arate că nimic din afară 
nu e adaus în el, a adăugat, socotesc, cuvîntul : « Globurile şi ramurile 
să îie din el. Întreg va ii turnat din aur curat». (leş. 25, 36). Adică e 
întreg şi cu totul Dumnezeu, nu e sfinţit ca cele create > nici nu e ca 
îngerii, care pe de o parte sînt cugetaţi în firea lor proprie, iar pe de 
alta sînt înfrumuseţaţi de harul şi de slava Aceluia şi sînt unşi ca de 
un aur curat prin dăruirea Duhului. Ci în însăşi realitatea Lui prin 
fire e Dumnezeu, sau firea atotcurată şi supremă. 

Iar candelele sînt şapte. Căci de multe feluri este iluminarea răs- 
pîndită din Hristos. « Unuia i s-a dat cuvînt de înţelepciune, altuia cu¬ 
vin! de cunoştinţă, altuia deosebirea duhurilor» şi celelalte (I Cor. 12, 
8). Dar numărul şapte e şi simbolul desăvîrşirii. Căci Emanuil, ca Dum¬ 
nezeu, e atotdesăvîrşit după firea Sa şi se sălăşluieşte desăvîrşit prin 
împărţirea darurilor Lui în cei vrednici să-L primească. Căci «nu dă 
Duhul cu măsură» (Ioan 3, 34), după cuvîntul lui Ioan, ci «din plinăta- 
tca Lui noi top am luat» (Ioan 1, 16). 

Apoi zice : «Şi să pui candelele şi vor lumina dintr-o iată» Care 
este poziţia aceasta, a arătat-o clar în Numeri, zicînd : Şi a grăit Dum¬ 
nezeu către Moise, zicînd Vorbeşte lui Aaron şi zi către el: Cînd vei 
pune candelele într-o parte în iaţa sieşnicului, vor lumina cele şapte 
candele. Şi a iăcut aşa Aaron într-o parte în tata sieşnicului şi a a- 
prins candelele lui, precum a poruncit Domnul lui Moise» (Num. 8, 
1—3). înţelegi deci că cele şapte candele trimiteau lumina în privitori 
întoarse spre faţa sfeşnicului. Căci nu luminează lumina dumnezeiască 
şi spirituală celor ce rămîn îndărăt şi sînt întorşi de la Dumnezeu, ci 
celor ce au fost aduşi la vederea ei prin sfinţenie şi au ajuns faţă prin 
îndrăznirea credinţei şi prin cuviinţa preafrumoasă a vdeţuirii celei 
drepte. Pentru că e urît şi neplăcut lui Dumnezeu tot ce este în păcat 
şi neascultare. Iar scump lui Dumnezeu şi sub privirea Lui e cel as¬ 
cultător şi uşor de călăuzit de El. Căci Iudeilor, care s-au hotărît să i 
se împotrivească fără frîu, le zice prin proorocul Isaia : «Cînd vei în¬ 
tinde mîinle spre Mine, îmi voi întoarce ochii Mei de către voi » 

320. Sf. Chirii vorbeşte aci ca şi alţi Părinţi (d. ex. Sf. Vasile cel Mare), 
de energiile dumnezeieşti, care sini necreate, ca şi fiinţa fusului sfeşnicului din 
care pornesc. Dumnezeu nu încetează a fi simplu după fiinţă, cu toate că din 
HI pornesc diferite energii. Dar prin lucrările care corespund atributelor Lui, e 
multiplu. 








298 


SF. CHIKIL AL ALEXANDRIEI 


(Isaia 1, 15). «Iar ochii Domnului sînt peste cei drepţi», după cuvîntul 
din Psalmi (Ps. 33, 16). 

PALADIE : Adevărat. 

CHIRIL : Despre acest sfeşnic aminteşte şi dumnezeiescul Zaharia. 
Căci zice : «Şi s-a întors îngerul care grăia în mine şi m-a deşteptat 
cum se deşteaptă omul din somnul lui şi a zis către mine : ce vezi ? Şi 
am zis ; Am văzut şi iată un sfeşnic întreg de aur şi un vas cu untde¬ 
lemn deasupra lui şi şapte candele atîrnate de el şi doi măslini deasu¬ 
pra lui, unul de-a dreapta vasului cu untdelemn şi altul de-a stingă. 
Şi am întrebat şi am zis către îngerul care grăia în mine, zicînd : Doam¬ 
ne, ce sînt acestea ? Şi a spus către mine, zicînd : Nu cunoşti ce sînt 
nceslea ? Şi am zis : Nu, Doamne» (Zah, 4, 1—5). Deci fericitul prooroc 
a întrebat, zicînd : Ce sînt acestea, Doamne ? Iar îngerul, folosind o 
scurtă povestire, tîlcuieşte vederea. Şi alcătuirea sfeşnicului o referă la 
Hristos, zicînd despre cele şapte (făclii) candele atîrnate în el : Acestea 
sînt ochii Domnului, care privesc peste tot pămîntul» (Zah. 4, 10). Căci 
dacă trebuie să spunem ceva mai îngroşat, Dumnezeu priveşte şi cer¬ 
cetează cu zeci de mii de ochi cele omeneşti, cunoscînd cele din întu¬ 
neric, după cum s-a scris : «Şi lumina este cu El» (Dan. 2, 22). Căci 
dacă şi nouă celor din lume ne sădeşte lumina Dumnezeu, El trebuie 
să se bucure ca înainte de toate celelalte, avînd-o in firea proprie. 
Sau dacă socotesc unii că nu-i aşa, li se va putea spune celor ce s-au 
hotărît să cugete astfel : «înţelegeţi neînţelepţilor din norod şi inţe- 
lepţiţi-vă odată, nebunilor. Cel ce a sădit ureche nu aude ? Sau cel ce 
a plăsmuit ochiul, nu vede ?» (Ps. 93, 8—9). «Căci viu este cuvîntul iui 
Dumnezeu şi lucrător şi mai ascuţit decît o sabie cu două ascuţişuri, 
pătrunzînd pînă la despărţitura sufletului şi a duhului, a încheieturilor 
■şi la măduvă şi deosebind gîndurile şi sfaturile inimii; şi nu este zi¬ 
dire nearătată înaintea Lui. Şi toate sînt goale şi descoperite înaintea 
ochilor Lui» (Evr. 4, 12—13). Deci toate le luminează şi le priveşte 
Hristos. De aceea a şi spus printr-unul dintre prooroci : «Dumnezeu a- 
proape sînt Eu, zice Domnul, şi Dumnezeu departe. Au se va ascunde 
de la Mine ceva ?» (Ier. 23, 23). Căci nimic nu se poate ascunde de 
mintea care ştie toate. Sau nu-ţi par că Ie cuget bine acestea ? 

PALADIE : Ba dimpotrivă. 

CHIRIL : Dar proorocul văzînd lingă sfeşnic ceva neobişnuit (căci 
erau nişte ramuri de măslin), a întrebat din nou, zicînd : Ce sînt cei doi 
măslini, care se află de-a dreapta şi de-a stînga sfeşnicului ? Şi am în¬ 
trebat a doua oară, zice, şi am zis către El: Ce sînt cele două ramuri 
de măslin, care sînt legate de două plinii de aur, care apasă şi ridică 

cleştele cele de aur ? Şi a zis către mine : Nu cunoşti ce sînt acestea ? 
Şi am zis : Nu, Doamne. Şi a zis : Aceştia sînt cei doi fii ai ungerii ce 
stau înaintea Domnului a tot pămîntul» (Zah. 4, 12—14). 

PALADE : Ce trebuinţă a avut fericitul prooroc să întrebe iarăşi ? 
Căci zice : «Am întrebat a doua oară». 

CHIRIL : Oare nu vei recunoaşte, Paladie, că e un lucru înţelept 
şi potrivit ca cei ce voiesc să cugete toate drept, să-şi facă întrebările 
asupra tuturor celor necesare în mod amănunţit şi sîrguincios ? 

PALADIE : Recunosc. 

CHIRIL : Aşadar, proorocul văzînd stîlpările de măslin odrăslind 
ca nişte mlădite fragede şi tinere, le-a numit măslini şi nu ramuri de 
măslin. De aceea a tăcut dumnezeiescul, înger, aşteptînd întrebarea 
mai chibzuită şi mai adevărată. Şi după ce l-a stîrnit astfel, le-a nu¬ 
mit două ramuri de măslin. Şi rugîndu-se să-l înveţe, a aflat îndată ce 
închipuiesc acestea, îngerul zicînd : «Acestea sînt cei doi fii ai ungerii 
ce stau înaintea Domnului a tot pămîntul». Iar prin cei doi fii ai ungerii 
a înţeles poporul din Israil şi poporul dintre neamuri. De acestea spu¬ 
ne că stau lingă Domul a tot pămîntul, tîlcuind în mod clar şi vădit 
sfeşnicul ca chip (tip) al lui Hristos. La dreapta şi la stingă acestui 
sfeşnic se află ramurile de măslin. Acestea stînd ca în cerc în jurul Lui, 
sînt unse de untdelemnul, care este chipul (tipul) Sfîntului Duh, cel 
ce îmbibă mintea celor ce cred, după cuvîntul : «Cu untdelemn ai uns 
capul meu» (Ps. 22, 5). 

PALADIE : Dar de ce nu le-a numit pe acestea mai bine măslini, 
ci le-a numit ramuri de măslini ? 

CHIRIL : Pentru că precum se desprind din măslini mlădiţe subţiri 
şi ramuri fragede, aşa se plantează cu credinţă în dreapta credinţă cei 
ce au crezut, unii fiind scoşi din sinagoga Iudeilor, alţii din mulţimea 
neamurilor. Căci nu toţi Israeliţii au căzut şi nu toată mulţimea nea¬ 
murilor a intrat (în Biserică). De aceea cei ce s-au rupt, ca din nişte 
arbori, din mulţimea îndoită şi păgînească, şi s-au mutat în lumina 
dumnezeiască, şi se bucură de revărsarea îmbelşugată a Sfîntului Duh, 
sînt ramuri de măslini. Căci aceasta socotesc că se arată prin faptul că 
ramurile măslinilor sînt legate de pîlniile (ţevile) candelelor. Despre 
aceste ramuri aminteşte şi fericitul Psalmist, cîntînd lui Hristos, Mîn- 
tuitorul tuturor şi zicînd despre mireasa ce şi-a unit-o Sie-şi, adică 
despre Biserică şi despre copiii ei în credinţă : « Femeia ta ca via bine 
rodită în laturile casei tale. Fiii tăi, ca nişte tinere mlădite de măslini 
în jurul casei tale» (Ps. 127, 3—4). Căci ne umplem de viaţă prin împăr- 

tăşirea de Duhul şi stînd la masa lui Hristos, după ce am primit cre¬ 
dinţa în El. 321 

PALADIE : Drept ai spus Căci zice : «Eu sînt plinea cea vie, ca¬ 
re s-a coborît clin cer şi a dat viaţă lumii» (Ioan 6, 33). 

CHIRIL : Dar despre sfeşnic şi cele în legătură cu el ajunge 
deocamdată cele ce s-au spus. Să trecem acum cuvîntul la jertfelnicul 
de aramă cel întrebuinţat în slujirea rînduită de lege : «Şi să faci, zice, 
un jertfelnic (altar de jertfe) de lemne ce nu putrezesc de cinci coţi 
lungime şi cinci coţi lăţime. în patru unghiuri să fie jertfelnicul şi de 
trei coţi înălţimea lui. Şi să-i faci coarne la cele patru unghiuri. Coar¬ 
nele să fie dintr-însul şi să le acoperi cu arama. Şi să faci cunună 
jertfelnicului. Şi acoperămîntul lui şi furculiţele lui şi vatra lui şi toate 
vasele lui să le faci din aramă » (leş. 27, 1—4). 

Aşadar, jertfelnicul avea cinci coţi în lăţime şi în lungime. Căci 
avea nevoie de măsuri şi anume cît mai mari. Căci aveau să taie pe el 
şi să aducă părţi de boi şi arderi de tot, de oi şi de ţapi închinaţi lui 
Dumnezeu. De aceea vatra, grătarul, furculiţele, cupele şi toate vase¬ 
le lui, erau de aramă, ca să poată fi de folos jertfelor cerute de lege, 
fără să fie nimicite de focul atotmistuitor. Iar cununa şi coarnele din 
unghiuri sînt adăugate pentru frumuseţea formei. Căci nimic nu e fără 
frumuseţe la Dumnezeu. Deci aţintindu-ne mintea la cele rînduite pen¬ 
tru fiecare, trebuie să spunem acest lucru : A poruncit să se facă un 
jertfelnic cuvenit şi potrivit jertfelor cerute de lege, dar nu e în el 
nimic de aur, cum se poate vedea la chivot, sfeşnic, masă şi cele în le¬ 
gătură cu ele. 

PALADIE : Dar ce înseamnă aceasta ? 

CHIRIL : N-am spus oare, vorbind spiritual, că aurul închipuieşte 
cît se poate de bine înălţimea cea mai presus de toate şi strălucirea 
neasemănată a firii dumnezeieşti şi nestricăciunea (incoruptibilita¬ 
tea) ei ? 

PALADIE : Aşa este. 

CHIRIL : Ia seama deci că jertfelnicul slujirii cerute de lege e cu 
totul neaurit. în aceasta Dumnezeu ne-a înfăţişat, clar, ghicitura că 
legea nu procură pe Duhul Sfînt şi puterea slujirii în chipuri (tip), nu 
a fost cinstită cu un astfel de har. Căci era un duh de robie peste 


3 



321. Vasul cu untdelemn ce stă deasupra lui Hristos este Duhul Sfînt. Din El 
se revarsă untdelemnul vieţii întinerite peste ramurile de măslin, sau peste a- 
rca parte din Israil şi din păgînii ce s-au alăturat Lui Hristos, Sfeşnicul a toată 
lumina. Aceste ramuri de măslin stau în legătură prin nişte pîlnii sau ţevi cu ce¬ 
le şapte candele prin care îşi arată lumina cunoştinţei, hrănită din untdelemnul 
primit de cele două ramuri de la Duhul Sfînt. 

Israil. Şi harul ni s-a dat nouă prin Hristos, după învierea din morţi. 
Căci a suflat zicînd : «Luaţi Duh Sfînt» (Ioan 20, 22). De aceea şi Pavel 
a spus celor ce au crezut: «Nu aţi luat iarăşi duh de robie spre teme¬ 
re, ci aţi luat duh de înfiere, în care strigăm : Avva Părinte» (Rom. 
8, 15). 322 Că puterea slujirii cerută de lege nu se bucura de împărtăşi¬ 
rea Sfîntului Duh, ci aceasta s-a dat mai mult celor îndreptăţiţi prin 
credinţă, ne va încredinţa înţeleptul Ioan, zicînd : «Nu era încă Duh 
Sfînt, că Iisus încă nu era slăvit » (Ioan 7, 39). Căci încă nu înviase 
Hristos. Şi numai atunci a fost aurită firea omului de Duhul, prin îm¬ 
părtăşirea lui de El. De aceea a poruncit, precum socotesc, să ,se facă 
jertfelnicul fără de aur. 

Dar socotesc că nu putem ocoli, fără pagubă pentru iubitorii de în¬ 
văţătură, înţelesul aramei, din care s-a făcut. Căci cercetarea va cîştiyu 
ceva de folos, cum cu înţelepciune s-a spus : Tot cel ce cercetează are 
un folos. 

PALADIE : Ce ai de spus despre aceasta ? 

CHIRII. : Ascultă ! Sfînta Scriptură spune că dumnezeiescul Aaron 
a fost hirotonit ca preot şi conducător prin hotărîre de sus. Dar Core şi 
Datan şi mulţimea sălbăticită a soţilor lor, năpustindu-se cu îndrăzneală 
împotriva hotărîrii de sus şi răzvrătindu-se împotriva legilor dumne¬ 
zeieşti, şi-au luat, nechemaţi, cădelniţe şi au pornit de la ei înşişi spre 
această slujire, răpind o cinste nerînduită lor şi opunînd cu înfierbîntare, 
nebunia şi cutezanţa lor, nefiind preot ridicat prin alegere peste toţi 
ceilalţi (Num. 16, 1 urm.). Prin aceasta s-a închipuit nebunia viitoare a 
Iudeilor împotriva lui Hristos. Căci El este arhiereul nostru, rînduit 
spre această slujbă de hotărîrea Tatălui. 323 Şi precum aceia au suferit 
pedeapsa îndrăznelii lor prea urîte, aşa vor suferi şi Iudeii de după 
aceia, făcîndu-se vinovaţi de aceleaşi crime. 

Şi Dumnezeu a zis atunci către Moise cel sfinţit şi către Eleazar, 
preotul, fiul lui Aaron : «Luaţi cădelniţele de aramă din mijlocul celor 


322. Numai învierea lui Hristos ne dă harul, căci harul dă firii noastre pu¬ 
terea înaintării spre înviere. Iar acest har nu e decît energia necreata care s-a 
întipărit în umanitatea lui Hristos, înviind-o. El e fluxul vieţii umanităţii înviate 
a lui Hristos. El e în fond unirea noastră cu Hristos Cel înviat. Şi unmdu-ne cu 
Hristos Cel înviat ne sădeşte în firea noastră potenţa învierii, iar prin aceasta n 
face fii nemuritori ai Tatălui împreună cu Hristos. Numai prin acest har devenim 
fii ai Tatălui împreună cu Fiul făcut om, căci Tatăl nu poate avea decît fii ne¬ 
muritori : sau Tatăl Cel nemuritor nu poate consimţi ca fiii Lui să moara definitiv. 
Iar această calitate o dă firii noastre numai Duhul Sfînt. 

323. Hristos e ridicat la slujirea arhierească ca om de către Tatăl. Mijlocito¬ 
rul nu e una cu Cel la care mijloceşte. El e între oameni şi Dumnezeu reprezentat 
prin Tatăl. E Mijlocitorul cel mai înalt şi mai eficient, pentru că e atît om, cit şi 
Fiul Tatălui. E Mijlocitorul ontologic prin excelenţă. îl are pe Tatăl în Sine însuşi. 
Se coboară de la înălţimea de-a primi mijlocirea, la treapta de Mijlocitor. 

arşi şi focul acesta străin risipiţi-1 de acolo, că s-au sfinţit cădelniţele 
păcătoşilor acestora în sufletele lor. Şi le-au făcut pe ele tăbliţe bătu¬ 
te împrejurul jertfelnicului, că au fost aduse înaintea Domnului şi s-au 
sfinţit. Şi s-au făcut spre semn fiilor lui Israil» (Num. 16, 37—38). Aces¬ 
tea le-a spus Dumnezeu atunci. Iar în «Ieşire» s-a scris despre Veselii!, 
care era născut din Urie, din seminţia lui Dan, şi conducătorul întregii 
lucrări : «Aceasta a făcut jertfelnicul de aramă din cădelniţele de aramă 
ce au fost ale celor ce s-au răzvrătit cu ceata lui Core» (leş. 37, 25). 

PALADIE : Ce este aceasta ? 

CHIRIL : Mult folos avem dacă înţelegem că sicriul ca chip (tip) 
al lui Hristos, ca şi celelalte, adică sfeşnicul, ispăşitorul, masa de aur, 
s-au făcut din darurile aduse de popor, dăruind fiecare ceea ce avea. 
Căci sînt bine primiţi spre slava lui Dumnezeu şi Tatăl, cei ce rodesc 
lui Hristos şi-i aduc darurile duhovniceşti, căror.a acelea le erau în¬ 
chipuiri (tipuri) şi umbre. 

Dar jertfelnicul slujirii celei după lege închipuie tainic şi cu rost 
amintirea şi prevestirea înclîrjirii şi împotrivirii şi, ca să zic aşa, a 
răzvrătirii săvîrşite împotriva marelui preot, provocate chiar de slujire. 
Iţi e clară ghicitura ? Căci Aaron e chipul (tipul) lui Hristos. Iar Iudeii 
s-au împotrivit slavei lui Hristos. De aceea se opun şi jertfelnicului 
legii. Dar slujirea în umbre a fost desfiinţată. Căci noi aducem în Hris- 
los Tatălui mai multă bună mireasmă spirituală. 

Aceasta iarăşi ne-a arătat-o ca în umbre, zicînd : «Şi să-Mi faci 
Mie altar de tămîie din lemne ce nu putrezesc. Şi să-l faci pe el de un 
cot de lung şi de un cot de lat. Şi să fie în patru unghiuri şi de doi 
coţi de înalt. Din el să fie coarnele lui şi să-l poleieşti pe el cu aur cu¬ 
rat, ca grătarul şi pereţii lui de jur-împrejur şi coarnele lui» (leş. 30, 

1—3). Adăugind cununa, verigile, drugii şi celelalte, «îl vei pune, zice, 
în faţa perdelei (catapetesmei), care atîrnă peste sicriul mărturiei, în 
care Mă voi arăta ţie acolo. Şi va arde pe el Aaron dimineaţa tămîie 
compusă, subţire. Dimineaţa cînd va tocmi candelele, va arde tămîie 
pe el. Şi cînd va aprinde Aaron candelele seara, va aprinde pe el tă¬ 
mîie neîncetat, pururea înaintea Domnului în generaţiile lor. Şi să nu 
aduci pe el altă tămîie. Aducere de jertfă şi turnare să nu torni peste 
el. Şi-l va face Aaron ispăşire peste el, ungînd coarnele lui odată pe 
un cu sîngele curăţirii ispăşirii păcatelor. Odată pe an îl va curăţi pe 
el în neamurile lor. Sfînta Sfintelor este a Domnului» (leş. 30, 7—10). 

PALADIE : Oare şi acesta avem să-l primim ca chip (tip) al lui 
Hristos ? 

CHIRIL : Fără îndoială, Paladie. Că lucrul e adevărat, o arată 
cinstita şi adînca lui taină foarte uşor celor ce voiesc să cerceteze 
acestea cu subţirime şi cu stăruinţă. Deci a fost făcut din lemne ce nu 
putrezesc. Dar a fost poleit întreg cu aur. Fiindcă trupul lui Hristos 
este nestricăcios (incoruptibil) şi are în sine firea dumnezeiască. Căci 
«Cuvîntul trup s-a făcut şi s-a sălăşluit între noi» (Ioan 1, 14). Dar 
Hristos e pîrga noastră şi rădăcina neamului rezidit spre nestrieăciune 
prin unirea cu Dumnezeu, deşi în El starea aceasta se află în chip 
excepţional. 324 

Iar coarnele altarului, ca nişte mîini întinse, preînchipuiesc forma 
cinstitei cruci. Şi dacă ar zice cineva că coarnele erau patru aceasta 
nu e nici o piedică celui iubitor de învăţătură să le înţeleagă drept. 
Căci altarul fiind în patru unghiuri şi cu laturi egale, vederea coarne¬ 
lor e din toate părţile aceeaşi. Dar ce înseamnă aceasta ? In tot locul 
se cunoaşte Hristos, şi anume răstignit. 325 Iar aceasta e o laudă stră¬ 
lucită a celor ce cred în El. Astfel dumnezeiescul Pavel zice :«Iar mie, 
să nu-mi fie a mă lăuda, decît numai în crucea lui Hristos, prin care 
lumea este răstignită pentru mine, şi eu pentru lume.» (Gal. 6, 14). 

Iăr la altar sînt adăugate cele ce ţin de podoaba lui, adică o cunună 
împletită. Căci Emanuil e « împodobit cu frumuseţea mai mult decît 
fiii oamenilor» (Ps. 44, 3). 

Dar s-au mai adăugat şi cele de trebuinţă lui, drugii şi celelalte. 
Căci altarul dumnezeiesc trebuie să fie purtat în lume în timpurile por- 
niiri lui. Aceasta au şi făcut-o dumnezeieştii ucenici, purtînd pe Hris¬ 
tos prin propovăduire, cu bună-cuviinţă şi cu rînduială, ca nişte slu¬ 
jitori ai lui Dumnezeu şi iconomi ai tainelor lui Hristos. 

«Şi vei pune, zice, altarul în faţa perdelei (catapetesmei) ce atîr- 
nă peste sicriul mărturiilor, în care Mă voi face cunoscut ţie acolo». 


PALADIE : Dar ce trebuinţă a fost să se stabilească şi poziţiile ? 


324 . Intru-cît trupul lui Hristos e pîrga, sau primul exemplar al trupurilor 
noastre înnoite prin har întru nestrieăciune, trupurile noastre vor fi şi ele după 
înviere nestricăcioase. Duhul Sfînt va copleşi procesul corupţiei din ele, fără să le 
lipsească de viaţă. Căci vor avea o viaţă superioară, spirituală. Dar trupul lui 
Hristos este in mod excepţional nestricăcios, pentru că El este unit într-nn ipos- 
tas, intr-un Subiect cu firea dumnezeiască. Văzînd mîntuirea în întipărirea firii 
noastre de nestricăciunea dumnezeiască întîi în Hristos, apoi în cei ce se alipesc 
Lui, Sf. Chirii arată că înţelege mîntuirea nu ca o absolvire juridică a noastră de 
păcate pentru preţul plătit de Hristos prin moartea Lui, ca în creştinismul apu¬ 
sean, ci în sens ontoloqic, ca o transformare a firii omeneşti prin unirea cu Dum¬ 
nezeu. 

325. Deşi coarnele sînt patru, iar mîinile întinse sau braţele crucii sînt două, 
totuşi ele închipuiesc crucea, căci ridieîndu-se din patru unghiuri ale unui patru¬ 
later, din orice laturi s-ar privi, se văd cele două din faţă. Deci în orice loc te-ai 
afla vezi pe Hristos Cel răstignit. 

CHIRIL : Ele au o raţiune adîncă şi greu de pătruns. Dar voi spu¬ 
ne pe cit îmi va fi cu putinţă, încrezîndu-mă în Dumnezeu care dă 
vedere şi celor orbi. 

Sicriul (chivotul) zice că a fost făcut din lemne ce nu putrezesc 
şi din aur curat şi în el era legea, adică Cuvîntul dumnezeiesc sau 
mărturiile. Lucrul acesta era chipul (tipul) Cuvîntului născut din Dum¬ 
nezeu, care S-a sălăşluit între noi şi S-a făcut asemenea nouă cu 
trupul, după Scripturi. Apoi a spus că peste chivot trebuie să atîrne 
o perdea (o catapeteasmă), care să fie întinsă pe patru stîlpi (leş. 
26, 31—34). Iar după catapeteasmă era acoperământul împăcării (is¬ 
păşitorul). Iar acesta e Hristos. Căci «El este ispăşire pentru p căţele 
noastre» (Rom. 3,25) şi ispăşitor prin credinţă 326 . Aşa L-a numit Pavcd. 
Iar în jurul ispăşitorului erau închipuiţi Heruvimii, care arătau că şi 
Puterile cele mai înalte sînt roabe lui Dumnezeu (căci Cuvîntul 
era Dumnezeu) şi foarte aproape de El, ca şi faptul că stau înaintea 
Lui, slujindu-I. 

Apoi a zis Dumnezeu către Moise : «Şi Mă voi arăta (Mă voi face 
cunoscut) de acolo şi voi grăi ţie de deasupra ispăşitorului (al acope- 
ramîntului împăcării) dintre cei doi Heruvimi care sint deasupra sicriu¬ 
lui mărturiei». Sicriul era, cum am spus, Hristos, adică Dumnezeu Cu¬ 
vîntul în trup nestricăcios. Dar sicriul era pe pămînt. Căci Unul Năs¬ 
cut S-a coborît la starea noastră smeriă şi de jos. El a îmbrăcat chipul 
de rob şi S-a golit pe Sine (Filip. 2, 7). 

Dar El este şi ispăşitorul (acoperămîntul împăcării) Care e aşezat 
deasupra (la înălţime) şi e înconjurat de straja puterilor de sus. 
Căci Fiul nu ne e cunoscut nouă numai din modurile golirii de slavă 
(chenozei), ci şi din cele prin care este Dumnezeu şi Domnul tuturor. 
Căci deşi s-a smerit pe Sine pentru omenitate, pcgorînd din iconomie 
în cele ale noastre, dar «Dumnezeu L-a preaînalţat pe El şi I-a dăruit 
Lui nume care este mai presus de tot numele» (Filip. 2 , 9 ) 327 . Aşezarea 

326. Hristos e «ispăşire» şi «ispăşitor», adică jertfă şi jertfitor, sau arhiereu 
pentru păcatele noastre. Jertfa cea mai eficientă e cea identică cu jertfitorul. E 
uşor să aduci o jertfă deosebită de tine. Iar acea jertfă nu are în sine elanul pro¬ 
priei jertfiri. Dar în jertfa care se aduce pe ea însăşi, sau în jertfitorul ce se aduce 
pe sine însuşi este şi potenţa îndumnezeirii. Jertfa aceasta este şi preţ de răscum¬ 
părare, dar şi act de desăvîrşire şi de comunicare a acestei desăvîrşiri altora. Juri¬ 
dicul e inclus în ontologic, ispăşirea în desăvîrşire. Ispăşirea împacă pe Dumne¬ 
zeu, pentru că ispăşitorul identic cu ea, se face prin omul desăvîrşit, aşa cum place 
lui Dumnezeu. Jertfa «satisface» pe cel căruia se aduce prin punerea tui de cel 
ce aduce mai presus chiar decît viaţa proprie; dar îl şi desăvârşeşte pe cel ce o 
aduce. Dacă n-ar aduce desăvîrşire în cel ce o aduce, n-ar satisface pe cel căruia 
i se aduce. 

227. Fiul lui Dumnezeu e şi ascuns în trup (în chivot), dar şi mai presus de 
omul mărginit de trup. Căci e şi om şi Dumnezeu. El îşi arată puterea şi prin 
chenoză, manifestînd puterea cuceritoare a unei iubri lipsită de orice mîndrie, dar 

ispăşitorului la înălţime şi chipurile Heruvimilor la dreapta şi la 
stînga închipuiesc şi acest fapt. Căci unde se arată slujirea cuvenită 
lui Dumnezeu, acolo e, fără îndoială, şi slava Dumnezeirii şi înălţimea 
demnităţii mai presus de cuvînt. «Şi de deasupra Heruvimilor Mă voi 
arăta (Mă voi iace cunoscut) ţie», zice Stăpînul tuturor, poruncind si 
nu se caute firea negrăită în cele ale creaţiunii, ci, numaidecît, din¬ 
colo de ceeace este chemat la existenţă. Căci raţiunea şi locul cel 
cuvenit al Dumnezeului Cel prin fire, e dincolo şi deasupra a tot ce 
e făcut. Deci locul de deasupra Heruvimilor din cortul sfînt ne arată 
şi în mod sensibil firea dumnezeiască. 

De aceea a poruncit ca altarul de aur construit spre a fi chip (tip) 
al lui Hristos, să fie aşezat în faţa Celui ce este şi se cugetă deasupra 
Heruvimilor, însemnînd prin aceasta că cele ale noastre sînt puse în 
faţa lui Dumnezeu şi în ochii Tatălui, în Hristos. Căci pe omul care 
era întors de la Dumnezeu şi-L supărase din pricina neascultării şi a 
mulţimii păcatelor, l-a aşezat Hristos iarăşi în Sine ca în cel dintîi, în 
ţaţa Tatălui 328 . Căci a intrat ca înaintemergător pentru noi «în cer, 
ca să se înfăţişeze acum feţei lui Dumnezeu pentru noi», cum scrie 
înţeleptul Pavel (Evr. 9, 24). Cel ce este pururea cu Tatăl Său, se 
spune că Se înfăţişează acum, prezentînd în Sine ca în cel dintîi, în 
faţa Tatălui, cele omeneşti şi schimbînd vechea stare de întoarcere 
de la Dumnezeu. «Căci El este pacea noastră », după Scripturi 
(Efes. 2, 14). 

şi prin atotputernicia care susţinet toate. Dacă nu S-ar manifesta şi în această 
Înnoire a smereniei, n-ar clştiga pe oameni. Deci Dumnezeu nu e lipsit de putinţa 
de a-şi manifesta plăcerea şi în acest mod. Puterea lui Dumnezeu se vede prin 
El. De aceea Hristos e ridicat la înălţime şi ca om, în baza jertfei aduse de El. 
In chivotul Vechiului Testament era ascunsă această puterei; prin sine căci le 
jertfă a Cuvîntului. Aceasta s-a arătat în Hristos. In toate legile care susţin lumea, 
dar şi procesele de corupere din ea. Chiar şi în aceste procese se vede că lumea 
actuală nu poate fi ultima realitate. Dar Dumnezeu îşi poate arăta puterea şi in 
copleşirea în procesele de corupere prin Duhul Său cel Sfînt în darul nestricăciunii. 
Iar puterea aceasta a Duhului se manifestă prin spiritul uman capabil de jertfa 
totală. Jertfa ca act de iubire totală întăreşte spiritul uman, îl deschide Duhului 
dumnezeiesc şi prin această putere biruieşte procesele coruperii materiale. Fiul lui 
Dumnezeu făcut om a fost în stare de o astfel de jertfă desăvîrşită, din bunătate 
totală, neavlnd nici o umbră de păcat sau de ţinere la Sine. 

328. P.G. col. 620 D. Tatăl e închipuit ca fiind deasupra Heruvimilor care 
străjuiau de o parte şi de alta acoperămîntul împăcării, sau pe Hristos. Căci Hristos 
stă pe locul cel maâ înalt, în faţa Tatălui, ca om adus jertfă Lui. Prin aceasta 
omul ca atare e adus în faţa Tatălui şi Tatăl iubeşte faţa lui pentru că e totodată 
faţa Fiului Său care I S-a adus jertfă şi rămîne în această stare în faţa Tatălui. 
Omul realizează în Hristos depăşirea cea mai înaltă. Dacă s-ar depăşi numai în 
direcţia spre alţi oameni, n-ar depăşi umanul, fără să-l părăsească. Depăşindu-se 
in Dumnezeu, se umple şi de toată puterea iubirii Lui curate faţă de oameni. De 
aceea depăşirea de sine a omului în Dumnezeu nu înseamnă nepăsarea faţă de 
oameni, ci îmbrăcarea cu puterea iubirii atotcurate a lui Dumnezeu faţă de oameni. 
Jertfa adusă lui Dumnezeu este astfel jertfa pentru oameni. Aşa e jertfa lui Hristos 
în gradul desăvîrşit. 

PALADIE : Aşadar, altarul aurit este şi el o icoană a lui Hristos. 

CHIRII: Pe lingă aceasta se cuvine să cugetăm că El este şi tă- 
mîia compusă şi subţire. Căci El este arhiereul. «Şi va arde, zice, pe 
el Aaron tămîie compusă, subţire». Tămîia e compusă pentru că Dum¬ 
nezeu fiind Cuvîntul, S-a făcut trup şi S-a compus Emanuil cu noi, fi¬ 
rea dumnezeiasca şi omenitatea adunîndu-se, în chip negrăit, într-o 
unitate mai presus de minte 329 . Şi e subţire, pentru că nu are grosi¬ 
mea slujirii celei după lege 330 . Căci zice : «Jertfă şi aducere nu ai 
voit. Ardere de tot pentru păcate nu ai binevoit. Ci trupul mi l-ai 
pregătit. Atunci am spus: Iată vin, să fac. Dumnezeule, voia Ta» (Ps. 
39, 9—10). Şi care este această voie a Tatălui, ne-a învăţat El 
însuşi în Evanghelii, zicînd : «M-orn pogorît din cer, nu ca să fac voia 
Mea, ci voia Celui ce M-a trimis pe Mine. Iar voia Celui ce M-a tri¬ 
mis pe Mine aceasta este, ca din toţi pe care Mi i-a dat Mie, să nu pierd 
pe nici unul, ci să-i învie z în ziua cea de apoi» (Luca 6, 38—40). Căci 
s-a adus pe Sine pentru noi spre miros de bună mireasmă şi de aceea 
a fost şi arhiereu. Deci El este Arhiereul, El tămîia cea compusă şi 
subţire. Aceasta o mărturiseşte Pavei zicînd: «Mulţumită fie adusă 
deci lui Dumnezeu, Care pururea ne face biruitori în Hristos şi arată 
prin noi în tot locul mireasma cunoştinţei. Pentru că sîntem buna 
mireasmă a lui Hristos lui Dumnezeu, între cei ce se mîntuiesc şi 
între cei ce se pierd: unora miros al morţii spre moarte, iar altora 
al vieţii spre viaţă» (II Cor. 2, 14). Dar ne-a spus şi nouă : «Fa* 
ceţi-vă, dar, următori ai lui Dumnezeu ca nişte copii iubiţi, şi um¬ 
blaţi in iubire, precum şi Hristos ne-a iubit pe noi şi S-a dat pe 
pe Sine pentru noi aducere (prinos) şi jertfă lui Dumnezeu spre miros 
de bună mireasmă» (Efes. 5, 2). 

Dar s-a făcut vădit şi timpul tămîierii, legiuind ca toate să se 
săvîrşească pe rînd şi aşa ca prin ele să fie ajutată puterea noastră 
de-a pătrunde la înţelesurile lăuntrice. «Dimineaţa, zice, şi seara în 
vreme ce se aprind şi luminează candelele » (Ier. 30, 7). Seara şi di¬ 
mineaţa înseamnă neîntreruperea şi neîncetarea, iar tămîierea sub 
candele arată că numai atunci cînd sîntem scăldaţi în lumina dumne¬ 
zeiască, ne umplem îmbelşugat de buna mireasmă a Lui şi aşa îna- 


329. Ipostasul lui Hristos e Unul, dar cuprinde în Sine două firi. E şi Unul şi 
compus. Şi e întreg o tămîie ce se arde pentru Dumnezeu, producînd o mireasmă 
plăcută lui pumnezeuj.' Umanitatea aprinzîndu-se de dragoste pentru Dumnezeu,, 
împreună cu Fiul Unul Născut a Căruia este, nu produce nici o stare de contra¬ 
zicere în starea de jertfă binemirositoare a lui Hristos. 

330. Nu aduce jertfe exterioare, ci aduce starea interioară împletită din gîn- 
durile cele mai curate, mai adinei, mai înalte. Nici gîndurile cele mai fine nu 
rămîn neaduse lui Dumnezeu. Acestea stau la baza jertfei lui Hristos cu trupul. 

intam la simţirea bunătăţilor dinlăuntrul cortului, adică a bogăţiei da¬ 
rurilor dumnezeieşti ce le împărtăşeşte Hristos celor vrednici. Aşa că 
dacă cineva nu a ajuns în lumină, nu e părtaş nici de bună mireasmă 
duhovnicească, întrucît nu’ cunoaşte încă taina lui Hristos. Căci zice : 
«Şi de nu veţi crede, nici nu veţi înţelege» (Isaia 7, 9). Credinţa e 
începutul care duce la înţelegere şi deschide mintea spre primirea lu¬ 
minii dumnezeieşti 3S1 . 

Şi numeşte tămiie, a neîncetării. Căci nu e nici un timp în care 
Hristos nu împrăştie bună mireasmă în cortul stînt, adică în Biserică 332 . 
Dar opreşte cu totul de-a face pe el, adică pe altarul lui Hristos, vreo 
turnare şi de-a aduce vreo jertfă. Căci în Hristos s-au desfiinţat cele 
ale legii şi umbrele au ajuns la sfîrşit. Acestea socotesc că sînt tur¬ 
narea şi jertfa. Şi o va mărturisi aceasta şi proorocul, zicînd : «Au pie¬ 
rit din casa Domnului jertfa şi turnarea » (Ioil 1, 9) 333 . Pentru că odată 
ce s-a arătat închinarea şi slujirea în duh şi adevăr, sînt de prisos um¬ 
brele şi cu totul fără rost şi fără folos chipurile. C ci în Hristos e zidire 
nouă. Cei ce voiesc să se îndrepteze prin lege după arătarea adevăru¬ 
lui, au căzut din har (Gal. 5, 4). «Nu vei aduce, zice, pe altar altă tă- 
mîie». Căci în Hristos nu primim pe nimeni altul 334 . Şi nu spunem 
nici unuia din cei ce sînt, învăţăturile. Căci unul este dascălul şi în¬ 
văţătorul nostru (Matei 23, 8) şi numai Lui îi vom rămîne alipiţi, zi¬ 
cînd : «Mir vărsat (deşertat) e numele tău. Pentru aceea te-au iubit 
fecioarele. Atrasu-m-au după tine, ca să alerg spre mireasma miru¬ 
rilor Tale » (Cint 1, 1—2). Sau nu aceasta înseamnă : «Nu vei aduce pe 
el tămiie ?» Căci celor cu adevărat sănătoşi Ia cuget le va ajunge în 
Biserică buna mireasmă a lui Hristos şi nu vor dori alt miros, cum 
fac nenorociţii de Iudei. Aceştia dispreţuiesc în nebunia lor tămîia 
compusă şi subţire, adică pe Hristos şi de aceea au rămas nepărtaşi 
de această cu adevărat sfîntă şi dumnezeiască bună mireasmă. Şi vor 
primi în locul lui pe altul, adică pe «omul nelegiuirii, pe fiul pierzării, 
pe potrivnicul, pe cel ce se ridică peste tot ce se numeşte Dumnezeu 
sau e vrednic de închinare, aşa încît să se aşeze în Biserica lui Dum- 


331. «Credo, ut inteligam», spunea Anselm de Canterbury, contrar lui Abelard 
care spunea : «intelligo, ut credem ». Credinţa deschide inima pentru primirea taine¬ 
lor existenţei mai presus şi mai adinei decît ceea ce înţelege raţiunea care mărgi¬ 
neşte şi se închide acestei adîncimi şi lărgimi. 

332. Hristos pururea priveşte ca om la Tatăl, căci e şi Fiul lui Dumnezeu. 
Dar şi noi, uniţi cu El, ne înălţăm gîndurile şi nădejdile pururea spre Tatăl. 

333. In Hristos a pierit jertfa de animale şi turnarea de vin. Căci le-a luat 
locul jertfa gîndurilor. 

334. Nu socotim pe nimeni altul în stare să ne dea mintuirea. Nu a venit să 
pierdem mîntuirea luînd de îndrumător al vieţii pe altul contrar lui Hristos. Toate 
sînt umbre inconsistente în afară de Hristos. Numai ca chipuri străvezii ale lui 
Hristos ne pot fi de folos. 

nezeu, după cum s-a scris, dîndu-se pe sine drept Dumnezeu» (II Tes. 
2, 3—4) ; care spurcă şi cortul, fiind fiu străin şi, ca să zic aşa, putoare 
diavolească. « Căci venirea lui va fi, zice, prin lucrarea Satanei» (II 
Tes. 2, 9) 335 . 

PALADIE : înţeleg ce spui. Cuvlntul este clar. 

CHIRIL : Şi i se porunceşte lui Aaron să dobîndească ispăşire la 
altarul tămîierii, ungînd odată pe an cu sîngele curăţirii păcatelor vir- 
furile coarnelor. Odată pe an îl va curăţi pe el întru neamurile lor. 
Căci, zice, e « siîntul sfinţilor». Iar aceasta ţi-o va lămuri dumnezeies¬ 
cul Pavel, zicînd : «Iar Hristos venind arhiereu al bunătăţilor celor 
viitoare, a trecut prin cortul cel mai mare şi mai desăvîrşit, nu prin 
cel făcut de mină, adică nu al zidirii acesteia. El a intrat o singură 
dată in sfintele sfinţilor nu cu sînge de ţapi şi de viţei, ci cu sîngele 
Său, veşnică răscumpărare aflind (Evr. 9, 11—12). Căci precum zice ia¬ 
răşi : < După ce a murit odată, nu mai moare, moartea pe El nu-L mai 
stăpîneşte. Că cel ce a murit a murit păcatului ; iar cel ce trăieşte, tră¬ 
ieşte lui Dumnezeu» (Rom. 6, 9—10). 

Deci dumnezeiescul Aaron intra în Sfînta Sfintelor odată pe an, 
cu sîngele curăţirii păcatelor. Şi în acestea priveşte iarăşi pe Hristos, 
stropind cu sîngele propriu, al mîntuirii şi vieţii tuturor, crucea Sa. 
Căci coarnele sînt chipul crucii, întinse într-o parte şi alta ca nişte 
mîini. Deci înţelege pe Hristos care a murit o singură dată, fiind ca 
Dumnezeu Sfîntul sfinţilor după fire. Căci adevăr grăieşte Ioan, cind 
zice : «Din plinătatea Lui noi toţi am luat» (Ioan 1, 16). Căci toată fi¬ 
rea văzută şi nevăzută se împărtăşeşte de Hristos 33S . îngerii şi ar¬ 
hanghelii şi cei încă mai presus de ei şi Heruvimii înşişi nu sînt altfel 
sfinţi, decît numai prin Hristos, în Duhul Sfînt 337 . Deci El este altarul, 
El tămîia şi arhiereul, de asemenea El sîngele curăţirii păcatelor. 


335. Antihrist e cel ce nu admite pe nimeni mai presus de sine, cel ce se 
dă pe sine drept dumnezeu. El nu se poate impune ca atare decît celor necre¬ 
dincioşi. Vrea să întindă necredinţa ca să fie socotit el cel mai presus de toate. 
Credinţa în Dumnezeu relativizează orice stăpînire lumească. 

336. ChSar şi cetele îngereştii (cunosc pe Dujnnezeu mai bine prin Hristos 
(Efes. 3, 10). Cunosc copleşitoarea iubire a lui Dumnezeu faţă de creaţia Sa. Dum¬ 
nezeu se face accesibil prin întrupare îngerilor, ieşind din indefinitul Lui. Prin 
Hristos iese Duhul Sfînt deplin în creaţie şi o sfinţeşte la culme unind-o cu Dum¬ 
nezeu. Căci în Hristos s-a făcut însuşi Fiul lai Dumnezeu creatură, devenind unul 
din oameni şi ca atare luînd loc în sînul creaţiei. Hristos, al Cărui sînge curăţeşte 
pe oameni de păcat, se află şi în legătură cu îngerii. Se resimte şi în legătura 
Sa cu îngerii de faptul că S-a jertfit; şi îngerii Ii simt ca atare. 

337. Persoana dedicată lui Dumnezeu este ea însăşi tămîia vie, binemirosi- 
toare ce se înalţă spre Dumnezeu. Ea e tămîie voluntară, deci şi tămîietor, jertfa 
vie, voluntară, deci şi jertfitor. Dăruirea cea mai curată e dăruirea totală de sine. 
Aceasta realizează comuniunea deplină între cel ce se dăruieşte şi cel căruia se 
dăruieşte. 

PALADIE: Drept grăieşti. Dar nu pot înţelege limpede ce este 
sîngele curăţirii păcatelor. 

CHIRIL : Legea preînchipuind curăţirea prin sînge şi jertfa sfîntă, 
adică pe Hristos, prin Care ne-am mîntuit, scăpînd de pata păcatului 
întipărită în noi, zice în Levitic : «Iar dacă toată adunarea lui Israel 
va săvîrşi un păcat din neştiinţă şi lucrul va rămînea ascuns de ochii 
adunării şi vor face ceva împotriva vreuneia din poruncile Domnului 
şi vor păcătui, după ce se va face cunoscut lor păcatul, pe care l-au 
săvîrşit, va aduce adunarea un viţel curat pentru păcat. Şi-l va aduce 
la uşile cortului mărturiei şi vor pune bătrînii adunării mîinile lor pe 
capul viţelului înaintea Domnului. Şi vor junghia viţelul înaintea Dom¬ 
nului. Iar preotul cel uns va duce din sîngele viţelului în cortul măr¬ 
turiei. Şi va întinge preotul degetul în sîngele viţelului şi va stropi de 
şapte ori înaintea Domnului spre catapeteasma sfîntului jertfelnic. Şi va 
pune preotul din sînge pe coarnele altarului tămîierii, care este îna¬ 
intea Domnului, care este în cortul mărturiei » (Lev. 4, 13—16). Dar mai 
pe larg despre acestea vom grăi la vremea sa. 

Acum priveşte în viţel iarăşi pe Emanuil Cel Care S-a junghiat 
pentru noi şi ne-a izbăvit pe noi de păcat, eliberat de pedeapsă ; pe 
Cel ce a trecut prin cortul mai mare şi mai sfînt «nu cu sînge de vi¬ 
ţei şi de ţapi, ci cu sîngele Său 338 şi a gustat o singură dată moartea» 
(Evr. 9, 12). Căci străpungindu-I-Se sus pe lemn coasta cu suliţa, a 
curs sînge şi apă. Iar vîrfurile coarnelor sînt, cum am spus mai înainte, 
chipul (tipul) crucii. 

PALADIE: Bine zici. • r 

CHIRIL : Şi de fapt nu numai cu sînge a poruncit legea ca "prin 
ghicitură să se facă curăţirea, ci şi cu apă sfinţită. Căci aceasta e ca¬ 
lea atotdesăvîrşită spre curăţire, potrivit tainei celei în Hristos. 

338. E o mare taină în cuvintul St. Apostol Pavel clin Evr. 9, 12 că lisus a 
intrat în Sfînta Sfintelor de sus nu cu sînge de tauri şi de vitei, ci cu sîngele 
Său, care e mult mai de preţ decît al acelora. Prin aceasta trebuie să înţelegem 
poate marea preţuire ce a dat-o Tatăl Fipluii Care primeşte moartea pe cruce 
pentru a cîştiga mila Lui pentru oameni. Animalul nu-şi trăieşte conştient durerea 
sîngelui vărsat, cum o trăieşte Fiul Său făcut om. Nu sîngele în sine spală păca¬ 
tele, ci ceea ce trăieşte Hristos vărsîndu-şi sîngele. Şi aceasta pricinuieşte marea 
milă a Tatălui. Ii pricinuieşte şi iubirea pentru Fiul Său, Care făcut om se dăruieşte 
Tatălui pînă la vărsarea sîngelui Său pentru noi şi în locul nostru. Dar sîngele cu 
care intră Domnul în cortul cel mai sfînt este şi sîngele Lui ce ni se dă în Biserică 
prin Sfînta împărtăşanie. Dacă chiar omul obişnuit trăieşte şi în sîngele Său senti¬ 
mentul durerii jertfelnice cînd şi-l dă pentru alţii, ai atît mai mult trăieşte Hristos 
acest sentiment în mod permanent. 

PALADIE : Cum, sau în ce mod a arătat-o aceasta ? 

CHIRIL : S-a scris : «Şi a grăit Domnul către Moise, zicînd: Fă 
un spălător de aramă şi talpa lui de aramă ; ca să fie de spălat. Şi să-l 
pui la mijloc, între cortul mărturiei şi altar. Şi vei turna in el apă 
şi-şi vor spila Aaron şi iiii lui mîinile cu apă. Cînd vor intra în cortul 
mărturiei se vor spăla cu apă, ca să nu moară. Sau cînd vor merge 
spre altar ca să slujească şi să aducă arderile de tot Domnului, se vor 
spăla cu apă ca să nu moară. Şi va Ii lor lege veşnică, lui şi seminţiei 
Iui după ei» (leş. 30, 18—21). 

E limpede că în aceasta s-a preînchipuit harul sfîntului botez. 
Căci noi ne botezăm, dobîndind nu curăţia de murdări a trupului, ci iz- 
băvindu-ne de întinăciunile minţii şi inimii, prin harul şi iubirea de 
oameni ale Celui ce ne-a chemat la mîntuire. Pentru că «nu din fap¬ 
tele legii ne-am îndreptat, cum zice Scriptura, ci din credinţa în Iisus 
Hristos» (Rom. 3, 20). 

Dar observă că Aaron, deşi era sfînt după lege, ca şi cei rînduiţi 
să slujească împreună cu el, totuşi îşi spală mîinile şi picioarele şi 
numai după aceea se ating de cele sfinte şi intră în Sfînta Sfintelor, 
liber de teamă. Prin aceasta legea arată limpede şi vădit şi însăşi 
realitatea strigă că cel ce pare că e după lege sfinţit, nu e la Dum¬ 
nezeu, dacă nu se spală cu apă, şi că puterea slujirii din timpul legii 
nu era îndestulătoare spre curăţire. Căci se spălau, cu toat v e că erau 
sfinţite după lege 339 . Dar se curăţeşte cel ce nu e încă curat, ci e pă¬ 
tat şi necurat. Aceasta a spus-o şi Hristos însuşi : «Cel ce s-a spălat 
nu are trebuinţă să-şi spele decît picioarele ; căci este curat» (Ioan 
13, 10). 

Dar scrie şi preaînţeleptul Pavel că e cu neputinţă ca sîngele de 
tauri şi de ţapi să şteargă păcatele (Evr. 10, 4). Deci legea era neîndes¬ 
tulătoare spre sfinţire, dacă nu le venea, celor ce însetau după familia¬ 
ritatea cu Dumnezeu, Botezul mîntuitor. De aceea şi dumnezeiescul 
Ioan, măcar că era încununat cu cele mai mari podoabe şi ştiuse să 
ajungă la atîta virtute, încît era la vîrful ei, se ruga Mînuitorului să 
fie botezat, zicînd : «Eu am trebuinţă să fiu botezat de Tine» (Matei, 
3, 14). 

PALADIE : Adevărat. 

CHIRIL: Iar prin spălarea mîinilor şi picioarelor arată dobîndirea 
curăţiei şi a faptelor şi a păşirii spre toate cele ce trebuie făcute. 
După ce ne-am deprins în acestea, ni se îngăduie să intrăm în cortul 

339. Sfinţirea ce o da legea nu era deplină. Era mai mult o trezire la nece¬ 
sitatea unei sfinţiri depline ce se va da în viitor, prin Dumnezeu venit aproape 
Sn mod mai real. 

mai dinlăuntru şi să aducem lui Dumnezeu jertfe duhovniceşti. Şi 
să-i închinăm ca pe o tămîie buna mireasmă a vieţuirii evanghelice 34 °. 

Deci cu folos îi învaţă pe cei ce vor să intre în Sfînta Sfintelor 
şi pe cei ce se îngrijesc de lucrurile sfinte, să se spele, ca să nu 
moară. Căci e un lucru cu adevărat primejdios şi păgubitor să se apro¬ 
pie de Dumnezeu necurăţiţi. De aceea şi înţeleptul Pavel ne sfătuieşte 
că de vrem să ne împă rtăşim de «binecuvîntarea tainică» 341 , să ne 
probăm pe noi înşine şi numai după aceea să ne apropiem. Şi ne des¬ 
copere că nepăsarea în acestea e un lucru plin de primejdie zicînd : 
«De aceea sint între voi mulţi neputincioşi şi bolnavi şi mulţi au mu¬ 
rit. Căci dacă ne-am judeca pe noi înşine, nu am fi judecaţi. Iar dacă 
sîntem judecaţi de Domnul, sîntem pedepsiţi, ca să nu fim osîndiţi 
împreună cu lumea» (I Cor. 11, 30—32) 342 . 

PALAD1E : Aşadar sfîntul spălător ne-a preînchipuit harul sfîn- 
tului botez. 

CHIRIL: Aşa este. Să nu te îndoieşti de aceasta nicidecum. 
Privind modul alcătuirii lui, te vei mira, socotesc, şi mai mult. Căci 
s-a scris despre Veseliil, care a alcătuit cele ale cortului. « Acesta 
a făcut spălătorul de aramă şi talpa lui de aramă din oglinzile femei¬ 
lor celor care au postit şi au străjuit la uşile cortului mărturiei, în ziua 
în care l-au făcut pc el. Şi a făcut spăl torul, ca să-şi spele în el Moisc 
şi Aaron şi fiii lui mîinile şi picioarele lor, cîncl vor intra ei în cortul 
mărturiei ; cînd vor merge spre altar să slujească, să se spele în el, 
precum a poruncit Domnul lui Mo/se» (leş. 38, 8 urm.). 

P AL ADIE : Ce sint oglinzile? Şi cine sînt femeile care au postit? 

CHIRIL : Multe lucruri nu se istorisesc clar în Sfînta Scriptură. 
Ci se notează în trecere, ca şi acesta. Moise nu ne-a spus unde s-a 

340. Numai după ce am dobîndit curăţia prin Botez şi prin dorinţa noastră, 
putem aduce în Biserica creştină ca in cortul mai dinlăuntru şi să aducem lui 
Dumnezeu jertfele duhovniceşti ale gîndurilor noastre şi buna mireasmă a vieţuirii 
evanghelice, care e şi ea o jertfă adusă lui Dumnezeu. Sîntem în întregime ai lui 
Dumnezeu şi trebuie să ne (aducem) dăruim în întregime Lui, după ce am activat 
tot cu ajutorul Lui cele mai înalte potenţe ale firii noastre. 

341. «Bînecu/vîntarea 'taiiiică» e Sfînta Împărtăşanie. Căci prefacerea de la 
Cina cea de Taină s-a făcut cu binecuvîntare. Impărtăşmdu-ne de trupul şi sîn- 
gele Domnului, II binecuvîntăm pe Dumnezeu că ne-a făcut cu putinţă acest fapt, 
dar prin aceasta şi Dumnezeu ne dă nouă cea mai mare şi mai tainică binecuvîntare. 

342. Domnul ne judecă pentru greşelile noastre şi ne pedepseşte uneori, în 
scop pedagogic, ca îndreptar ca prin cele ce suferim, să nu ajungem cu lumea 
la osînda veşnică. 

postit şi cine sînt cei ce au postit cînd s-a ridicat cortul. Dar că s-a 
petrecut aceasta, nu se îndoieşte nimeni. Căci s-a spus, deşi nu clar. 
Dar lăsînd aceasta, sa trecem la un alt lucru, dacă vrei. 

PALADIE : La care ? 

CHIRIL: Al cui chip (tip) sînt femeile care au postit ? Şi ce în¬ 
seamnă că spălătorul de aramă s-a făcut din oglinzi ? 

PALADIE : Tu trebuie să o spui şi aceasta. 

CHIRIL: Ascultă dar. Israeliţii au slujit idolilor, în timpul înde¬ 
lungat cît au suferit robia Egiptenilor şi au vieţuit după legile lor. Şi 
era un obicei al femeilor Egiptenilor să intre în temple îmbrăcate în 
haină de in şi încununate în chip sacru pe partea dreaptă de o oglindă, 
iar pe stînga de o floare. De această cinste, sau ocară (căci aşa e mai 
bine şi mai adevărat să zicem), se învredniceau cele mai alese şi mai 
iniţiate dintre ele 343 . Deci femeile din neamul lui Israil, aflînd între 
vasele lor rămăşiţele cultului din Egipt, au adus aceste oglinzi ca da¬ 
ruri, care au fost prefăcute în spălător. Iar cînd s-a înălţat cortul sfînt, 
au postit şezînd la uşi şi petrecînd întru totul curate. Lucrul acesta a 
arătat, socotesc, că atunci cînd avea să apară cortul mai (cel) adevă¬ 
rat, adică Biserica pe care a zidit-o Domnul şi nu omul, cum scrie dum¬ 
nezeiescul Pavel, va fi timpul ca cei ce au petrecut cinstind turma 
dracilor, să fie prefăcuţi în vase sfinte şi apte spre primirea sfintului 
botez, ca să se poată şi distinge prin podoabele cele mai presus de 
lege. Aceasta cred că înseamnă faptul că spălătorul de aramă s-a 
construit din oglinzile păgîneşti, şi că în el e apa cea curată, şi de 
trebuinţă spre spălarea spirituală şi preoţimii celei după lege. Sau 
oare nu vei recunoaşte şi tu, Paladie, că cei ce au fost amăgiţi şi au 
slujit dracilor au fost vase diavoleşti ? 

PALADIE .- Cum de nu ? 

CHIRIL: «Iar femeile au postit la uşile cortului sfint». Aceasta 
încă este un semn frumos şi înţelept că cei îndreptaţi nu trebuie să 
intre în biserici cu sînge, ci să se distingă mai mult prin jertfe duhov¬ 
niceşti şi să aducă drept dar lui Dumnezeu închinarea şi mortificarea 
trupului. «înfăţişaţi, zice, trupurile, voastre jertfă vie, sfîntă, bineplă- 
cută lui Dumnezeu, slujirea cuvîntătoare a voastră » (Rom. 12, 1). «Şi 
iarăşi: slăviţi pe Dumnezeu In trupul vostru» (I Cor. 6, 20). Deci 

343. Fie toate femeile, fie cele ce slujeau la templele păglne, se împodobeau 
in mod ispititor fie ca să placă zeilor libidinoşi, fie bărbaţilor care intrau acolo. 
In păginism era în mare cinste fecunditatea, find socotită ca o forţă a vieţii, re¬ 
prezentată de zei. In mitul zeilor se stimula natura in poftele trupeşti, nu se căuta 
o frînare a poftelor trupeşti pornite prin exagerare şi deci o dominare a naturii 
de către spirit şi q ridicare în planul îndumnezeirii, ca în creştinism. 

femeile care au postit cinci s-a ridicat cortul, sînt o icoană a suflete¬ 
lor care nu mai sînt călăuzite de poruncile lui Moise, ci arată mai 
mult vieţuirea duhovnicească şi evanghelică şi calcă nu fără ostenea¬ 
lă peste plăcerile pămînteşti şi se modelează din nou după frumuseţea 
nepătată, întrucît nu mai voiesc să suporte păcatele urîte şi spurcate 
ale poftei trupeşti. Sau nu este astfel modul vieţii celor chemaţi în 
Hristos la sfinţenie şi subţirime duhovnicească ? 

PÂLADIE : Ba chiar aşa e. 

CHIRIL: Acestea să fie zise deocamdată despre sfintele vase. Dar 
să cercetăm, dacă vrei, şi aşezarea şi alcătuirea cortului însuşi. Deşi 
acesta e un lucru adînc şi dincolo de măsurile noastre, socotesc că 
nu ne va fi spre nici o vătămare să căutăm a culege din toate părţile 
ceea ce e de folos şi să ne apropiem, pe cît e cu putinţă, de cele aşe¬ 
zate mai presus de toate. 

PALADIE : Bine zici. 

CHIRIL: Dacă ar vrea cineva să tîlcuiască acestea cu deamănun- 
tul ar trebui un cuvînt lung şi dedicat fiecăreia. Dar trebuie să se ştie 
că unele din cele privitoare la vase ţin de contemplaţie şi de raţiuni 
tainice 344 , altele au fost construite pentru podoabă şi trebuinţa cor¬ 
tului. De aceea scurtînd lungimea cuvîntului, pe cit se poate, voi 
spune pe scurt şi voi strîhge istorisirea. Deci a spus : *Şi să Iaci cor¬ 
tul din zece covoare de mătase răsucită şi cu hiacint vînăt cu podiră 
şi cu roşu împletită. Pe Heruvimi lucrare de ţesător să-i Iaci. Lungimea 
unui covor să fie de douăzeci şi opt de coţi şi lăţimea să aibă de pa¬ 
tru coţi un covor. Aceeaşi măsură să aibă toate covoarele. Cinci co¬ 
voare să fie legate împreună, unul de altul; şi cinci covoare să fie le¬ 
gate iarăşi unul de altul» (leş. 26, 1 urm.). Deci sînt zece covoare li¬ 
pite strîns întreolaltă. Căci la Tatăl sînt multe locaşuri, dar una este 
ţinta cuvioasă a tuturor celor ce locuiesc în ele şi una cunoştinţa 
despre Dumnezeu, după cum s-a scris (I Cor. 7, 15). Dar poţi primi 
şi socoti, dacă voieşti, cele zece covoare ca întregimea Bisericilor din 
lume, care nu sînt împărţite prin cugetări diferite, sau prin păreri con¬ 
trare, ci sînt unite în 'duh şi strînse într-una după unitatea cea în 
Hristos, prin credinţă. Căci pretutindeni şi în toate e un Domn, o cre¬ 
dinţă, un botez (Efes. 4, 5). 

Iar lăţimea fiecărui covor e de patru coţi şi lungimea de două¬ 
zeci şi opt. Aceasta e o ghicitură subţire şi greu de înţeles. Totuşi cred 
că ea arată în chip întunecos şi ascuns, că învăţătura legii pare foarte 


344. Vasele sînt simbolurile unor înţelesuri tainice, din care unele depăşesc 
putinţa de cuprindere. 

îngustă din pricina neclarităţii literii, dar cu înaintarea timpului în 
lungime, va avea ca sfîrşit taina lui Hristos, adică ziua a opta, sau 
învierea ce s-a săvîrşit în ziua a opta. Căci sfîrşitul legii şi al prooro¬ 
cilor este Hristos, către care a strigat şi dumnezeiescul David : «Lată 
este porunca ta toarte » (Ps. 118, 96). Dar scrie şi dumnezeiescul Pavel 
celor ce au ţinut mai mult la slujirea legii decît la credinţa în Hris¬ 
tos : «Gura noastră s-a deschis către voi, Corinteni, inima noastră s-a 
lărgit; nu sinteţi strlmtoraii în noi, ci sîntem strîmtoraţi noi în Inimile 
voastre. Plătiţi-mi cu aceeaşi plată ; vă vorbesc ca unor copii, Iărgiţi- 
vă şi voi inimile voastre, nu vă înjugaţi la jug străin cu cei necredin¬ 
cioşi» (II Cor. 6, 11—14). Vezi că voinţa de-a rămînea după venirea 
credinţei alipit de Iudeii care n-au crezut şi grăiesc încă cele ale le¬ 
gii, face pe cineva strîmtorat 345 . 

PAL ADIE : înţeleg. 

CHIRIL : Şi acoperămintele erau din covoare de mătase şi ca hia¬ 
cintul cu porfiră şi cu roşu împletit. Căci podoaba Bisericii e atotfe- 
lurită. Aceasta o cîntă şi dumnezeiescul David, zicînd despre ea : «De 


345. Învierea ne-a lărgit orizontul existenţei. înainte de ea nu ne era limpede 
ce va fi cu noi după viaţa pămîntească. Multora părea că sîntem strîmtoraţi între 
marginile ei. Aceasta ne făcea şi inima îngustă pentru oameni. Socotind că viaţa 
aceasta e totul, nu preţuiam pe semenii noştri după marea valoare ce le-o da viitoa¬ 
rea înviere. Nu ne bucuram împreună cu ei de perspectiva învierii noastre. 

De remarcat îmbinarea între dimensiunile spaţiale cu cele temporale pentru 
a da sensuri spirituale. Opt coţi înseamnă o dimensiune pentru un covor. Dar opt 
zile înseamnă dimensiunea care depăşind timpul, duce la eternitate. însă ele nu 
sînt despărţite. Ca să parcurgi o mie de metri îţi trebuie o mie de secunde. Ca să 
parcurgi un covor lung de opt coţi, îţi trebuie opt secunde (aproximativ). îmbi¬ 
narea unor dimensiuni spaţiale produc imagini vizibile, care necesită pentru a le 
parcurge un anumit timp. Dar prin timp, deci şi prin spaţiu, omul înaintează spre 
o tintă. Şi ţinta spre care tinde el depăşeşte nivelul vieţii acesteia .Deci nu opri¬ 
rile virtuale şi răstimpuri de trăiri sufleteşti legate de ele întrupează sensuri de 
diferite nivele. Astfel între lucruri şi sensurile lor simbolice nu e o despărţire. 
Toate lucrurile sensibile slujesc în mod real unor sensuri mai înalte decît mate¬ 
riale, trupeşti. Un scaun e o imagine materială. Dar această imagine nu e des¬ 
părţită de funcţia de-a serii spre odihnă omului. Toate componentele naturii ma¬ 
teriale şi toate instrumentele făcute de ele slujesc unor trebuinţe omeneşti. Iar 
acestea sînt legate Ia rîndul lor de aspiraţiile ce depăşesc viaţa omului închisă în 
orizontul lumii. Toate sînt făcute şi pentru aceste aspiraţii în sensurile lucru¬ 
rilor naturii şi ale lucrurilor făcute de om intră şi aceste aspiraţii. Iar aceste aspi¬ 
raţii au ca ultimă ţintă pe Dumnezeu, ridicarea omului la veşnica odihnă în El. 
lată cum în raţiunile, înţelesurile lumii materiale şi ale lucrurilor făcute de om 
din ea, se cuprinde pe lingă raţiunea organizării lor materiale, realizate din com¬ 
binarea multor raţiuni şi dimensiuni mai simple, o scară întreagă de raţiuni mai 
înalte. Iar aceste raţiuni sînt tot atîtea trepte de puteri care întreţin lumea şi lu¬ 
crurile construite de om. Dar toate aceste raţiuni îşi au supremul izvor în Dum¬ 
nezeu Cuvîntul, sau în Raţiunea divină. De aceea prin toate se poate vedea Cu- 
vîntul sau Raţiunea divină. Şi prin toate ne putem ridica la El, precum El însuşi 
se coboară prin toate la noi. întruparea Cuvîntului nu e decît arătarea Cuvîntului 
ca Purtător mai direct, sau ca Subiect al firii omeneşti pentru care sînt făcute 
toate componentele lumii, lucrurile făcute de El din ea. în Vechiul Testament Cuvîntul 
se face străveziu numai pînă la un anumit nivel. Pînă la capăt vine prin întrupare. 

faţă a stătut împărăteasa, la dreapta ta, în haină aurită îmbrăcată, fe¬ 
lurit împodobită» (Ps. 44, 11). Iar podoaba şi frumuseţea multfelurită a 
ei este Hristos, Care fiind unul după fire, e înfăţişat în multe şi felu¬ 
rite ghicitori, de pildă şi în mătasea răsucită. Căci Cuvîntul din Dum¬ 
nezeu şi Tatăl fiind subţire după fire, s-a răsucit Intr-un fel oarecare 
prin unirea cu trupul 346 . Dar e şi hiacint, pentru că nu e din pămînt, ci 
de sus, din cer. Firea eterică de la înălţime, de sus, care străbate pînă 
la hiacintul albastru pentru că trupul e din cer. Şi ca porfiră, pentru 
că nu e rob, ca făptură, ci împărat din Dumnezeu, şi Domn al tuturor. 
Şi cu roşu împletit. Căci e înţeleasă cum am zis şi e cu adevărat Cu¬ 
vîntul lui Dumnezeu împletit cu trupul, Care şi-a dat sîngele Său pen¬ 
tru noi. Pentru că roşu e semnul sîngelui. Iar Heruvimii erau închi¬ 
puiţi din păr de capră, ceea ce arată că cele de jos s-au adunat cu 
cele de sus şi Biserica de pe pămînt s-a unit cu Puterile din cer. Şi 
trebuie ştiut că şi preaînţeleptul Solomon a sculptat în pereţii tem¬ 
plului Heruvimii. Tot în acest mod era alcătuit şi chipul casei de¬ 
scrisă de glasul lui Iezechil (41, 25) 347 . Iar acoperămîntele cortului 
erau pături din păr prinse cu copci şi inele (leş. 36, 12). Şi acoperişul 
era din piei vinete şi din piei de berbeci, înroşite. Acestea arătau pe 
Hristos, acoperămîntul Bisericii. Şi anume albastru, ca pe Cel ce e din 
cer şi de sus ; şi de culoare roşie, ca pe Cel ce a venit în trup. Căci 
aceasta este culoarea trupului. 

PALADIE : Tîlcuirea acestora nu e lipsită de raţiune. 

CHIR1L : Iar stîlpii pentru covoare erau de un cot şi jumătate de 
laţi şi de zece coţi de lungi, avînd capetele şi trunchiurile îmbrăcate 
în aur şi fiecare fiind împlîntat în cîte două tălpi de argint. Prin fieca¬ 
re stîlp e înţeles iarăşi Hristos, sprijnul Bisericii şi întărirea adevăru¬ 
lui, după cuvîntul lui Pavel (I Tim. 3, 15). Căci El le fixează şi le ţine 
la un loc pe toate. Iar lăţimea de un cot şi jumătate 11 arată pe de o 
parte ca desăvîrşit după firea Dumnezeirii, pe de alta ca mai mic, pen¬ 
tru măsurile omenităţii. Şi e greşit sa spunem că Hristos, ca Dumnezeu 
după fire, e de un cot întreg, adică atotdesăvîrşit, iar din pricina ome¬ 
nescului, e de o jumătate de cot, adică împuţinat. Căci în cele create 
nu e nimic desăvîrşit. Şi Unul Născut bogat fiind, S-a făcut sărac întru 
noi şi S-a pogorît întru smerenie (chenoză) (II Cor. 8, 9). 


346. In Hristos firea dumnezeiască subţire pînă la nevăzut, se face cunoscută 
prin răsucirea într-un singur fir ca trupul. Se simte la temelia firului care este Per¬ 
soana Lui, firea dumnezeiască. 

347. Toate raţiunile lumii se combină în imaginea unei case, al cărei suprem 
înţeles e acela de Templu al lui Dumnezeu. Acest rol şi-l găseşte lumea mai ales prin 
Hristos, Fiul lui Dumnezeu Cel întrupat. Lumea devine acum corpul lui Hristos, sau 
Biserica. El e Subiectul central al ®i, E o casă unitară. 







PALADIE: Adevărat. 

CHIRIL: Aşadar omenescul nu este egal cu înălţimile Dumne- 
zeirii. E departe de aşa ceva. De aceea a şi spus, ca Cel ce S-a făcut 
şi e înţeles ca noi : «Tatăl Meu este mai mare decit Mine» (Ioan 14, 
28), măcar că după firea Dumnezeirii e de aceeaşi măsură şi nu e între¬ 
cut de înălţimea Celui ce L-a născut. 

Iar lungimea stîlpului era de zece coţi. Căci Hristos e atotdesă- 
vîrşit, după înălţimile Dumnezeirii. Şi numărul zece e luat în dum¬ 
nezeiasca Scriptură ca semn al desăvîrşirii. Şi capul stîlpului e de aur, 
cum de aur e şi trunchiul Lui. Căci templul din Fecioară primeşte să- 
lăşluirea firii supreme. Iar aurul e simbolul Dumnezeirii întrecîndu-le 
pe toate, în ordinea metalelor. Şi talpa era dublă şi din argint. Căci 
Hristos e strălucitor pe pămînt, după cuvîntul : «Dumnezeu este 
Domnul şi S-a arătat nouă» (Ps. 117, 27) ,• şi e cunoscut în două feluri. 
Căci e cugetat ca Dumnezeu şi ca om. Aceasta socotesc, sau înseam¬ 
nă, faptul că stîlpul avea două tălpi din argint M8 . 

PALADIE : E o presupunere dreaptă. 

CHIRIL : Dar priveşte încă ceva. 

PALADIE: Ce? 

CHIRIL: După ce a poruncit să se facă tot cortul din zece covoa¬ 
re a adăugat: «Şi să Iaci din pături de păr acoperiş peste cort. Să faci 
unsprezece pături. Lungimea unei pături să fie de treizeci de coţi şi de 
patru coţi lăţimea unei pături. Aceeaşi lungime la toate păturile. Şi 
să împreuni cinci pături la, un loc şi şase pături la un loc şi să îndoieşti 
pătura a şasea în faţa cortului. Şi să faci cincizeci de chiotori la mar¬ 
ginea unei pături, la mijloc unde se. face îmbinarea şi cincizeci de 
chiotori să faci la marginea păturii a doua cu care se îmbină cea 
dintîi» (leş. 26, 7—10). 

Ce înseamnă lucrul acesta, Paladie ? Dacă sînt zece covoare, de 
ce nu sînt în număr egal păturile puse peste ele, ci e una care prisose¬ 
şte, adică a unsprezecea ? Căci îi zice : să împreuni cinci pături la un 
loc şi şase pături la un loc. 

PALADIE : Nu pot spune. 

CHIRIL: întrebarea o va lămuri poziţia. 

PALADIE : In ce fel ? 

348. E o imagine potrivită a unirii ipostatîce a lui Hristos : un stllp cu două 
tălpi, sau un impostas in două firi. Arată cit de mult se unesc cele două firi în unicul 
ipostas. Hristos susţine Biserica ca un unic ipostas. 

CHIRIL : Spune să se împreune cinci covoare laolaltă şi alte cinci 
în acelaş chip şi în acelaşi mod aşezate. Deci ridicate fiind faţă în faţă, 
de pildă de la miazănoapte spre miazăzi, sau de la răsărit la apus, în¬ 
tre ele s-a lăsat o latură egală cu a unsprezecea pătură, care despăr¬ 
ţea pe cele zece, împărţite în două. Peste această latură s-a întins pă¬ 
tura a unsprezecea, împreunînd amîndouă părţile prin verigi şi chiotori. 
Stîlpii acestei laturi vor fi după asemănarea celorlalţi, dar mai puţini 
la număr. Căci cele zece pături, precum am spus, aveau o lungime de 
douăzeci şi opt de coţi. Dar pătura a unsprezecea, care era la mijloc 
între celelalte, avînd lăţimea celorlalte cinci (care erau de patru coţi), 
avea o lungime de treizeci de coţi 349 . De aceea zice : «Să îndoieşti pă¬ 
tura a şasea în faţa cortului ; ca lungimea de prisos a ei să nu strice 
Irumuseţea cortului. In această a unsprezecea latură aflată între cele¬ 
lalte erau aşezate vasele sfinte şi dumnezeieşti, care închipuiau în mod 
felurit în ele pe Emanuil. Poate că numărul acesta arată faptul că 
Hristos şi cortul care are în mod real pe Hristos, adică Biserica, va 
avea să apară în ultimele timpuri ale veacului, adică în ceasul al 
unsprezecelea 35 °. 

PALADIE: Nimic nu se opune, socotesc, să cugetăm că şi expli¬ 
carea aceasta e bună. 

CHIRIL: După cuvintele şi chipurile (tipurile) privitoare la cort, 
zice : «Şi să faci curte cortului în latura dinspre miazăzi, şi acoperă- 
mintele curţii din mătase împletită. Lungimea unei laturi să fie o sută 
de coţi. Şi stîlpii lor să fie douăzeci, şi tălpile lor de aramă, douăzeci. 
Şi verigile lor şi arcurile lor, de argint. Aşa şi în latura dinspre răsă¬ 
rit, pînzele să aibă o sută de coţi lungime. Şi stîlpii douăzeci, şi tălpi¬ 
le lor de aramă douăzeci. Şi verigile şi arcurile stîlpilor şi tălpile lor 
să fie poleiţi cu argint. Iar lăţimea curţii dinspre mare (apus), pînzele 
să fie de cincizeci de coţi, stîlpii lor de zece şi tălpile, lor zece» (leş. 
27, 9—12). 

Observă că covoarele erau mai scurte, căci ajunge unul numai 
pînă la treizeci de coţi. Iar lăţimea celorlalte era de patru, iar lungi¬ 
mea de douăzeci şi opt. Dar cele de după ele sînt largi şi lungi. Căci 
au o sută pe o sută şi cincizeci pe cincizeci. Şi se întind una spre răsă¬ 
rit, alta spre apus şi alta spre miazăzi. 


349. In text e : două zeci de coţi. Dar potrivit leş. 26, 8, avea treizeci de coţi. 
Şi numai aşa are sens. De aceea doi coţi, care se întindeau pe pămînt, au fost îndoiţi. 

350. Numărul cinci arată timpul. Numărul zece la fel. Dar cortul nu era făcut 
să închidă cugetarea oamenilor în timp. Ci să ducă pe oameni spre depăşirea lui. 
Aceasta s-a înîtmplat la venirea lui Hristos. Dar oamenii rămîn şi după aceea încă 
în lume. încă n-au ajuns la sfîrşitul lucrului în vie, în lume, în faţa Stăplnului aces¬ 
teia şi la răsplata întreagă a ostenelii lor, în ceasul al doisprezecelea. 

STT CHIRIL AL ALEXANDRIEI 


PAL/iDIE : Dar ce înseamnă această ghicitură ? 

CHIRIL : Oare nu e aceasta ceea ce s-a făgăduit odinioară, prin 
cuvîntul proorocului Isaia, Bisericii ce s-a arătat în timpurile din 
urmă : «.Lărgeşte locul cortului tău şi păturile curţilor tale. Înfige stîlpii, 
nu te scumpi, întinde şi la dreapta şi la stingă» (Isaia 54, 2—3). Căci 
la început Biserica era îngustă, dar pe urmă s-a lărgit la răsărit, la 
apus, la miazănoapte şi la miazăzi şi a străbătut în tot locul. 

PALADIE : Adevărat. 

CHIRIL : Observă apoi că de toţi ceilalţi stîlpi ai celor zece covoa¬ 
re şi ai celui din mijloc, spune că trebuie să fie acoperiţi cu aur, dar 
să fie înfipţi în tălpi duble, făcute din argint. Iar motivul acestui lu¬ 
cru s-a spus, precum socotesc. Dar stîlpii curţilor lungi şi largi au alt 
înţeles. Căci spune că trebuie să fie înfrumuseţaţi cu argint de la cap 
pînă la picioare şi să fie înfipţi în tălpi de aramă argintate. Aceasta 
încă e un chip al lui Hristos. Căci argintul arată că Acela a strălucit 
asemenea luminii, fulgerînd ca Dumnezeu prin razele cele sprituale. 
Iar arama îmbrăcată în argint arată că învăţătura Lui, adică propovă- 
duirea evanghelică, a înconjurat pămîntul cu strălucirea şi cu răsunet 
mare. Căci arama e bine sunătoare,iar argintul e strălucitor şi clar. Şi 
propăvăduirea evanghelică are aceste însuşiri. Căci învăţătura Mîntu- 
itorului poate fi văzută aducînd la evlavie străvezie şi curată la cul¬ 
me şi răsunînd în toate lumea. Iar dacă cineva ar vrea să vadă închi¬ 
puită în aceşti stîlpi pe sfinţii Apostoli şi Evanghelişti, va cugeta cele 
cuvenite. Căci aceştia sînt cu adevărat argintaţi, prin faptul că se îm¬ 
părtăşesc de Hristos Care îi luminează. De aceea zice : «Şi va fi strălu¬ 
cirea Domnului Dumnezeului nostru peste noi» (Ps. 89, 17). Dar se nu¬ 
mesc şi «lumină a lumii» (Matei 5, 14), ca unii ce sînt împlîntaţi în 
arama argintată. Căci le este ca o temelie faptul că se folosesc de în¬ 
văţătura strălucitoare şi prea bine sunătoare. «Căci Domnul, zice, va 
da cuvlnt celor ce binevestesc întru putere multă» (Ps. 67, 12). Apoi 
frumoase sînt şi picioarele celor ce binevestesc, precum este scris 
(Isaia 52, 27). 

PALADE: Adînc e cuvîntul, dar aproape de adevăr. 

CHIRIL : Terminînd cele poruncite cu privire la curţi, trece la 
compoziţia untului de lemn, a mirului şi a miresmelor, zicînd : «Şi ia 
porunceşte fiilor lui Israil să aducă ţie untdelemn de măslini, fără 
drojdie, curat, pregătit pentru a susţine lumina, cu să ardă pururea 
candela în cortul mărturiei, dinafară dc catapeteasma ce este peste 
sicriul legii. Şi o va aprinde Aaron şi fiii lui de seara pînă dimineaţa 

înaintea Domnului, lege veşnică în neamurile lor, de la fiii lui Israil » 
(leş. 27, 20—21). 

PALADIE : Şi ce înseamnă aceasta ? 

CHIRIL: Ghicitura cuprinde un înţeles atotfolositor şi e foarte 
înţeleaptă. Căci cele şapte candele care ardeau şi luminau pururea în 
cortul sfînt trebuie să le asemănăm cu lumina lui Hristos, care e în 
stare să poată lumina şi să aprindă, sau să umple, mintea celor ce 
cred. Pentru că numărul şapte indică peste tot înţelesul desăvîrşirii, 
cum se zice de pildă : « Stearpa a născut şapte» (I Imp. 2, 5), adică foar¬ 
te mulţi şi cîţi trebuiau spre îndestulare. 

Iar candelele le aprinde Aaron şi ceilalţi preoţi ce urmează după 
el. Căci lumina lui Hristos se păstrează nestinsă în Biserici, prin destoi¬ 
niciile celor ce au moştenit preoţia, care fac luminoasă mintea celor 
credincioşi prin învăţături drepte. Aceasta socotesc că înseamnă a a- 
prinde candelele de seară pînă dimineaţă. Căci rătăcirea diavolească so¬ 
cotesc că e un întuneric şi poveştile ceţoase şi întunecoase ale ereticilor 
lipsiţi de evlavie cred că sînt ca o noapte spirituală (inteligibilă) căzu¬ 
tă peste mintea oamenilor. Deci dacă învăţătorii din Biserică tîlcuiesc 
drept propovăduirile dumnezeieşti şi evanghelice, lumina Mîntuitoru- 
lui se vede neîntreruptă şi fără sfîrşit în Biserică. 

Iar untdelemnul trebuie să fie curat. Căci învăţătura dreaptă, ade¬ 
vărată şi neamestecată cu nimic rău a dumnezeieştilor dogme, trebuie 
să fie liberă cu totul de orice drojdie şi murdărie. Ea susţine pururea 
lumina Mîntuitorului, neadăugînd nimic de la sine la strălucirea lui 
Hristos. Căci e o prostie a socoti că El are nevoie de ceva al omului, 
dat fiind că Hristos e lumina adevărată şi strălucirea Tatălui, El trebuie 
să se arate, ca ceea ce este cu adevărat, minţilor credincioşilor, prin 
cuvintele drepte ale învăţăturilor 331 . • 

PALADIE: Şi pentru ce zice că untdelemnul trebuie să fie din 
măslini ? Un cuvînt aşa de exact cuprinde poate niscai înţelesuri de 
trebuinţă. 


351. E afirmată aci succesiunea apostolică. Episcopii primesc de la alţi episcopi 
şi de la ei preoţii, slujirea de-a tine aprinsă sau de-a aprinde mereu lumina Învă¬ 
ţăturii despre Acelaşi Hristos. Cine va aprinde mereu candelele luimnii în Biserică, 
fără episcopi şi preoţi ? Şi numai în Hristos a venit lumina lumii, sau sensul exis¬ 
tenţei. Unde nu este El, este întunericul lipsei de sens. Numai Hristos cu învierea 
Lui ne-a arătat pentru ce trăim. Filosofiile şi religiile panteiste care nu ne promit 
decît topirea generaţiilor de oameni ce apar, topirea rînd pe rînd în esenţa incon¬ 
ştientă şi lipsită de iubire, nu dau nici un sens existenţei. Dar nu dau nici respon¬ 
sabilitatea pentru o viaţă dreaptă pe care o dă omului un Dumnezeu personal; şi nici 
iubirea pe care o dă un Dumnezeu iubitor în care o Persoană e Tată şi alta Fiu. 
(De ex. islamismul nu dă omului datoria iubirii, cu dumnezeul lui unipersonal). Lumina 
vine de la Hristos, e aprinsă de cuvintele episcopilor şi preoţilor şi o susţine aprinsă 
untdelemnul credinţei poporului. 







320 


ST. CHIRIL AL ALEXANDRIEI 


CHIRIL: Minunat judeci şi voi spune ce mi-a venit în minte. Nu 
numai din măslini au obiceiul să îşi caute untdelemnul trebuincios cei 
pricepuţi în acestea, ci şi din alte multe seminţe mai puţin curate, şi mai 
nenaturale, Şi cu adevărat cel din măslini e din cele mai probate, pe 
cînd cel din seminţe mai nenaturale e fals şi oarecum neadevărat, ca 
făcut în mod forţat şi cu meşteşug. Deci învăţătura nefalsificată şi ade¬ 
vărată şi neforţată a celor vrednici prin înţelepciunea dată lor de sus, 
trebuie asemănată cu untdelemnul de măsline, pe cînd cea născocită din 
gînduri omeneşti şi însuflare drăcească, cu cel din meşteşug şi forţat, 
care dă un folos mincinos. O astfel de învăţătură e netrebnică şi 
vrednică de lepădat şi nu ajută cu nimic la întreţinerea luminii (cu¬ 
noştinţei) lui Hristos. De aceea nu e primită în Biserici şi nu are mi¬ 
reasmă a Sfîntului Duh. (*Căci nimenea nu zice : Domnul Iisus, fără 
numai în Duhul Sfînt » I Cor. 12, 3), nici curăţia netulburată a adevăru¬ 
lui şi nu e necesară spre vreo întrebuinţare de folos. 352 Dar observă 
că legea porunceşte că untdelemnul de măslin trebuie să fie adus de 
fiii lui Israil. Căci precum am spus, învăţătura adevărată e un rod şi un 
dar duhovnicesc adus lui Dumnezeu de noi, un rod care nu lasă să slă¬ 
bească lumina lui Hristos în cei cărora li se dă învăţătura. Apoi can¬ 
delele sînt aşezate şi ard în afara catapetesmei. Căci Hristos fiind lu¬ 
mină după fire, nu are nevoie de lumină, ci revarsă lumina Sa în noi, 
care, ca făpturi, sîntem în afara Dumnezeirii. înlăuntrul catapetesmei 
era sicriul, aşezat spre închipuire şi icoană a lui Hristos. 353 

PALADIE : Bine ai spus. 

CHIRIL : Apoi zice : *Şi a grăit Domnul către M oise : Şi tu ia mi¬ 
resme de floare de smirnă aleasă, cinci sute de sicii, şi de scorţişoa¬ 
ră binemirositoare pe jumătate din atîtea, două sute cincizeci, şi de 
*trestie binemirositoare două sute cincizeci, şi de casia cinci sute de 
sicii din cei sfinţi şi untdelemn de măsline un hin, şi să faci din a- 
ceasta untdelemn de ungere sfîntâ, mir aromat, cu meşteşugul celui 
ce pregăteşte miresme. Şi să ungi din el cortul mărturiei şi sicriul 
mărturiei şi toate vasele lui, şi sfeşnicul şi toate vasele lui şi altarul 
tămîierii, şi altarul arderilor de tot, şi toate vasele lui, şi masa şi toa- 

352. Învăţătura lui Hristos răspunde celor mai adevărate trebuinţe ale firii. Se 
vede din aceasta că omul e creat de un Dumnezeu personal şi iubitor. Se vede de 
aci că Hristos «a venit întru ale Sale» (Ioan 1, 41). Numai răul introdus în oameni 
ca ceva nefiresc îl face opoziţie lui Hristos. Toate filosofiile panteiste care nu promit 
omului decît topirea în esenţă sau In «nefiinţa» personală, nu răspund aspiraţiei lui 
şi nici cu sentimentul lui de responsabilitate şi setei lui de iubire. Ele nu fac decît 
să sporească răul, în oameni şi între oameni şi prin aceasta chinul in viaţa lor. 

353. Hristos luînd trup, a venit să lumineze între oameni, care sînt afara vieţii 
interioare a Sfintei Treimi. A venit să ne lumineze pe noi oamenii (Ioan 1, 9—10). 

te vasele ei, şi spălătorul şi temelia lui, şi să le sfinţeşti pe ele. Şi vor ii 
sfinte sfintelor. Tot cel ce se va atinge de ele, se va sfinţi. Şi să ungi pe 
Aaron şi pe fiii lui şi să-i sfinţeşti pe ei să-mi preoţească Mie. Şi să le 
grăieşti fiilor lui Israil, zidind : Untdelemn de ungere siîntâ va fi a- 
ceasta vouă întru neamurile voastre. Trupul omului să nu se ungă şi 
să nu vă faceţi vouă asemenea cu compoziţia aceasta. Că sfînt este şi 
sfinţenie va fi vouă. Cine va face asemenea şi cine va da din el stră¬ 
inului, să piară din poporul său» (leş. 30, 23—34) 353b . 

Despre calitatea şi compoziţia şi despre inegalitatea în greutate 
a felurilor numite, nu am să spun nimic. Căci adevărul e scump celor 
ce obişnuiesc să cugete înţelept. Dar untdelemnul amestecat cu miruri, 
înseamnă, după cum socotesc, sfinţenia lui Hristos prin Duhul, dăruită 
celor miluiţi, după cuvîntul: *Uns-ai cu untdelemn capul meu» (Ps. 22, 
7). Şi se unge cortul şi toate cele din el, pentru că se împărtăşeşte şi 
locul de sfinţenia Celui ce locuieşte în el. Se sfinţesc şi vasele, după 
modul cuvenit lor, pentru că se întrebuinţează la slujbele lui Dum¬ 
nezeu şi se va sfinţi şi cel ce se atinge de ele. 354 Deci cei necuraţi încă 
nu trebuie să se atingă de cele sfinte şi sfinţite. Căci «ce împărtăşire 
are lumina cu întunericul» (II Cor. 6, 14). 

Apoi le interzice cu totul să-şi facă alcătuire asemănătoare de 
untdelemn. Căci e propriu numai lui Dumnezeu să sfinţească şi lucrul 
acesta trebuie lăsat numai lui Dumnezeu. 355 Căci cum ar putea firea 
creată şi făcută să sfinţească pe alţii, cînd deabia prin împărtăşire se 
bucură de sfinţenia de sus ? Acestuia trebuie să i se spună prin gla- 


353 b. Nu numai sichera lucrurilor sînt raţiuni plasticizate, ci şi miresmele ma¬ 
teriale sint miresme spirituale devenite miresme trupeşti. Un om curat sufleteşte 
răspîndeşte şi din trupul lui o curăţie. Buna curăţie sufletească se arată în toată com¬ 
portarea şi înfăţişarea trupului. Avem în toate o scară de stări, de la cele materiale 
la cele de diferite nivele spirituale. Şi cu aceasta o scară de raţiuni sau de înţelesuri, 
avîndu-şi toate originea în Cuvîntul dumnezeiesc, ca o bogăţie nedifirenţiată. Şi El 
însuşi ca ipostas cuprinde toate raţiunile sau înţelesurile posibile, pe cele necreate 
şi pe cele create. Omul duhovnicesc, capabil de o vedere pătrunzătoare, vede în 
toate, pe de o parte o scară sau scări de înţelesuri care urcă pînă la Dumnezeu Cuvîntul 
şi pe Dumnezeu Cuvîntul în toate. înţelegerea simbolică a lucrurilor, cum o vedem 
la Sf. Părinţi, nu se bazează numai pe o paralelă între înţelesurile literale sau mate¬ 
riale ale lucrurilor şi înţelesurile spirituale, ci pe cele din urmă ca stînd la baza 
primelor, sau ca prezenţe în acelea. 

354. Cele materiale nu sînt independente de cele spirituale, ci cele din urmă 
stau la baza lor, ca o raţionalitate a lor, ca o stare spirituală corespunzătoare. La baza 
structurii organelor trupeşti stau puteri ale sufletului. In suflet se simt toate ale 
trupului şi atingerile cu cele din afară. Puterile ce pornesc din suflet se întinează 
de murdăriile celor din afară şi se simt curate în atingerea cu cele curate. Aci e 
baza Tainelor. 

355. Dumnezeu a făcut ca din combinaţia unor materii uleioase să provină o 
anumită bună mireasmă. Dar să nu şi-o facă omul pentru sine, ca să nu sfinţească 
de la sine pe alţii, nici să nu imite pe Dumnezeu Creatorul. Sfinţenia vine numai de 
la Dumnezeu. 


21 — sf. chir îl 







322 


■■ - SF. CHIRIL AL ALEXANDRIEI 


sul sfinţilor: «Ce ai ce nu ai luat?» (I Cor. 4, 7). Iar Ioan spune des¬ 
pre Unul Născut: «Din plinătatea Lui noi toţi am luat» (Ioan 1, 16). 
Şi : « Nu dă Duhul cu măsură» (Ioan 3, 34). Ci fiind El însuşi izvorul 
sfinţeniei, măsoară Duhul celor vrednici şi sfinţeşte zidirea cuvân¬ 
tătoare. 

«Iar trupul omului nu se va unge», zice, deşi a poruncit să se ungă 
din el Aaron şi cei împreună părtaşi de preoţie. Deci neamul sfinţit e 
deasupra omenescului, ca unul ce e părtaş de Hristos Cel mai presus 
de zidire. De aceea ridicîndu-se la vrednicia mai presus de fire şi 
despărţindu-ne de cele pămînteşti, ne leagă de cele de sus. 356 Căci 
zice : Să nu vă numiţi vouă tată pe pământ. Căci unul este Tatăl vostru 
Cel din ceruri. Iar voi toţi sînteţi fraţi» (Matei 23, 8—9). 357 

Pieirea le va fi pedeapsa celor ce dau din el străinului. «Nu daţi, 
zice, bele sfinte clinilor, nici aruncaţi mărgăritarele voastre înaintea 
porcilor» (Matei 7, 6). Căci a preda cu nepăsare cele ascunse şi cele 
potrivite numai sfinţilor, celor încă necredincioşi, e un lucru plin de 
primejdie. Pentru că nu se sfinţeşte cel încă spurcat şi bolnav întru 
totul de necurăţie, ci cel curăţit prin sfîntul botez. 358 

PALADIE: Adevărat. 

CHIRIL: în acelaşi mod şi după aceeaşi raţiune a poruncit să se 
facă compoziţia tămîei, zicînd : «Şi tu ia ţie aromate, stactie, onich, 
halvan aromat şi tămlie curată, una să fie cit alta. Şi vor face din a- 
cestea tămlie mirositoare, lucru amestecat de făcătorul de miresme, 
curat, lucru sflnt. Şi să tai din acestea mărunt şi să pui Înaintea mărtu¬ 
riilor in cortul mărturiei, de unde Mă voi face cunoscut ţie de acolo. 
Sfîntă sfinţilor va fi vouă tămâia. După această compoziţie să nu vă 
faceţi vouă înşivă. Căci va fi spre sfinţenie vouă Domnului. Cel ce va 
face la fel, ca să se bucure de mireasma ei, va pieri din poporul său» 
(leş. 30, 34—38). 


356. Sfinţenia e semnul existenţei unui alt plan deasupra celui al creaţiei, a 
unui plan transcendent, care este izvor conştient de curăţie desăvîrşită. Dar sfinţenia 
aceasta venită de sus răspunde unei aspiraţii a creaturii umane conştiente şi se 
îmbibă aşa de mult în ea, încît în omul sfinţit vedem realizat pe omul adevărat, ra¬ 
ţiunea deplină a omenescului; simţim şi simte el însuşi că în el e şi ceva ce nu 
e de la el. 

357. In ultimă analiză Unul este originea sau Tatăl tuturor. Cel din ceruri. Toţi 
cei ce sînt tată pe pămînt, sînt din puterea Tatălui ceresc. El este izvorul vieţii pentru 
toţi. El este izvorul sfinţeniei. 

358. Se cere o sensibilitate spirituală pentru a sesiza sfinţenia. Nepăsarea, tri¬ 
vialitatea e o tocire a sensibilităţii pentru tot ce depăşeşte plăceri şi durerile trupeşti. 
Ea echivalează cu o îngustime animalică. Sensibilitatea aceasta e una cu credinţa. 

Cuvîntul despre acestea ne arată iarăşi că cele înalte, care sînt 
proprii firii celei mai presus de toate, nu pot aparţine nici unui lucru 
creat prin fiinţa lui. Căci în ce priveşte demnitatea şi înălţimea măririi, 
zidirea nu are nimic comun cu Făcătorul şi Stăpînul. Dar să ne amin¬ 
tim că am zis că şi altarul aurit şi tămîia compusă şi subţire sînt Hristos 
şi că prin amîndouă este închipuit Emanuil însuşi. Deci dacă tămîia se 
referă la Hriştos (căci e mirositoare fără asemănare), nu ne vom face 
nouă înşine o tămîie ca aceea. Căci nu vom primi nicidecum pe nimeni 
în locul Lui, ca nefericiţii Iudei pe fiul nelegiuirii. Căci unii ca aceştia 
alcătuindu-şi lor înşişi tămîia «se vor pierde». Deci nu ne vom ames¬ 
teca nouă tămîia subţire asemenea tămîiei aceleia binemirositoare şi 
cu adevărat mai presus de toate lui Dumnezeu şi Tatăl, Care ne-a ară¬ 
tat nouă mireasma cunoştinţei Lui în Fiul, prin care şi noi sîntem ca 
o bună mireasmă. Ci ne vom sîrgui ca unii ce sîntem părtaşi de tămîia 
aceea şi unşi de harul Duhului, să ne dobîndim lauda şi prin vieţuirea 
cea întru Hristos. 359 

PALADIE : Deci precum se vede, prin toate cele ce erau în cortul 
sfînt se închipuia taina Mîntuitorului. 

CHIRII : în afară de aceasta, te vei mira dacă vei afla că şi meşte¬ 
rii cari au zidit cortul sfînt, închipuiesc pe Hristos, în ei înşişi ? 

PALADIE : în ce fel ? Căci nu înţeleg. 

CHIRIL : S-a scris : «Şi a grăit Domnul către Moise, zicînd ; Iată, 
am chemat anume pe V eseliil, fiul lui Vrie, fiul lui Or, din seminţia lui 
luda, şi l-am umplut pe el de Duhul dumnezeiesc al înţelepciunii, al 
înţelegerii şi al ştiinţei, ca să fie mai mare peste meşteri, să se pricea¬ 
pă la tot lucrul : La aur, la argint, la aramă, la hiacint, la porliră, la 
roşu, tors, la mătasea împletită, la lucru de piatră, la lucrări de construc- 


359 Hristos este singur tămiia binemirositoare amestecată şi totuşi subţire, pentru 
că deşi e compus din două firi, are totuşi în Sine suprema subtirime a înţelegem 
lui Dumnezeu şi suprema delicateţe a vieţii. Căci ceea ce e curat la culme, e şi 
delicat şi ceea ce e delicat dovedeşte şi o profundă înţelegere şi capacitate de a 
întipări această fină delicateţe în alţii. Prin curăţia şi delicateţea Sa, Hristos e şi 
cea mai binemirositoare tămîie în fata Tatălui Şi toate acestea El le are de la Sine. 
Deşi pătrund şi în umanitatea Sa, ele nu vin din afară de El, ci de la Sine însuşi. 
Noi nu putem dobîndi de la noi această delicateţă curată şi sfîntă. Nu ne putem face 
de la noi o asemenea tămîie binemirositoare înaintea lui Dumnezeu, ci numai p in 

împărtăşirea de El. 

ţie din lemne, să lucreze în toate lucrurile. Şi eu i-am dat lui pe Eliav 
al lui Ahisamah din seminţia lui Dan. Şi la tot cel înţelept cu inima 
i-am dat pricepere. Şi vor face toate cîte am poruncit» (leş. 31, 2—6). 
Observă că Veseliil conduce lucrările, iar Eliav lucrează. 

PALADIE : Şi ce înseamnă aceasta ? 

CHIRIL: Vei auzi. Iuda şi Dan sînt amîndoi din Iacob, dar unul 
e din Lia cea liberă, iar celălalt din slujnica Vali. Deci Veseliil e chipul 
(tipul) clar al lui Hristos care S-a născut din seminţia Iuda după trup 
şi din firea cu adevărat liberă, adică din cea dumnezeiască şi mai pre¬ 
sus de toate. Iar Eliav arată pe apostoli şi evanghelişti care s-au născut 
din roaba Ierusalim şi au fost împreună lucrători ai lui Hristos. Căci 
s-au făcut arătaţi împreună lucrători ai lui Hristos, Cel ce s-a oste¬ 
nit cu meşteşug la zidirea Sfintelor Biserici. Dar au ajutat cu sîrguinţă 
şi cu priceperea lor la lucrările cortului toţi cei pricepuţi cu mina, îm¬ 
plinind rolul de modele ale învăţătorilor din diferite timpuri, care se 
sîrguiesc şi se îngrijesc să lucreze cele ale lui Dumnezeu şi toate cîte 
sînt spre folosul Bisericii lui Hristos. 









CARTEA A ZECEA 


Tot despre acelea 
şi despre cele ce sînt in cortul sfînt 


CHIR1L: îţi e limpede şi îndestulătoare tîlcuirea ce am făcut-o 
despre cort şi cele din el ? 

PALADIE : Foarte limpede, dar nu şi îndestulătoare. 

CHIRIL : Voieşti deci să trecem îndată la ceea ce ţi se pare că lip¬ 
seşte din cele spuse despre el ? Căci socoteşti, pe cît se pare, că tre¬ 
buie să adăugăm un cuvînt care să lămurească modul în care s-a 
ridicat, cînd şi cum au fost alcătuite cele din el, rînduielile şi legile, 
inaugurarea, sfinţirea şi judecata. 

PALADIE : Vorbeşte deci despre fiecare. Căci drept cugeţi. 

CHIRIL : Voi grăi dar. Dar tu înţelegînd şi greutatea celor ce sint 
de tîlcuit, să fii iertător de voi zice ceva ce se abate de la exactitate 
şi se depărtează de la raţiunea cuvenită, să schimbi şi să îndrepţi. Căci 
te iau pe tine sprijinitor şi ajutător în tîlcuirile mele. 

PALADIE: Porunceşte cu încredere în Dumnezeu. 

CHIRIL : Isprăvindu-se deci lucrurile cortului sfînt şi fiecare din 
cele ce erau în el făcîndu-se în chip înţelept şi cu bun meşteşug, după 
frumuseţea arătată în munte, a grăit Domnul către Moise, zicînd : «/n 
ziua dintîi (cea una) a lunii prime, cînd va Ii lună nouă, vei ridica cor¬ 
tul mărturiei » (leş. 40, 1—2). Şi după altele, iarăşi : «Şi a tost în luna 
primă, în anul al doilea după ce au ieşit ei din Egipt, fiind lună nouă, 
s-a aşezat cortul, şi a ridicat Moise cortul» (leş. 40, 15—16). 360 Deci s-a 
ridicat, după voia lui Dumnezeu, vechiul cort, care arăta în sine chipu¬ 
rile (tipurile) Bisericii celei în Hristos cugetate. Dar să cercetăm, dacă 
vrei, cauzele pentru care se spune că El a fost ridicat mai mult prin 
Moise, trecîndu-se sub tăcere Isus Navi, deşi a fost mereu lingă feri¬ 
citul Moise şi a urcat împreună cu el pe muntele Sinai, pe de altă parte 
s-a şi împotrivit lui Amalic, la porunca lui Moise. Căci acesta a zis 
către el : «Alege ţie bărbaţi puternici şi ieşind dă mîine lupta cu A- 

360. Intii s-au făcut covoarele, stilpii şi toate celei ce trebuiau aşezate In cort 
şi după aceea s-au trecut la ridicarea cortului. 

malic» (leş. 17, 9 urm.) Şi a dat lupta şi a biruit. Deci nu merită să cer¬ 
cetăm care e raţiunea acestui lucru ? 

PAjLADIE: Ba dimpotrivă. 

CHIRIL : Căci la fiecare lucru ce se face dacă ar vrea cineva să 
afle, pe cit se poate, raţiunea exactă a tainei, ar spune uimit: «O, a- 
dineul bogăţiei şi al înţelepciunii şi al cunoştinţei lui Dumnezeu! 
(Rom. 11, 33). Căci ia seama cit de subţire şi de folositor e întregul 
fiecărui lucru. Cînd se urcă dumnezeiescul Moise pe munte, se urcă 
Împreună cu el Isus. Pentru că nu se poate apropia nimenea de Tatăl 
decît prin Fiul. Căci e adevărat ce a spus : « Nimeni nu vine la Tatăl, 
decît numai prin Mine» (Ioan 14, 6). în Hristos deci li se deschide ca¬ 
lea şi sfinţilor înşişi. Şi nu poate cineva să urce pe muntele unei con¬ 
templaţii înalte şi mai presus de toate, ba socotesc că nu poate nici 
să ajungă aproape de Dumnezeu, se înţelege după modul unirii, care 
se dobîndeşte printr-o vieţuire în duh şi sfinţenie, dacă nu e împreună 
cu el Emanuil, care face şi cele neajunse de oameni, uşor de străbătut 
şi de umblat. Aceasta este, socotesc, ceea ce s-a spus prin proorocul 
Isaia: « Toată valea se va umple şi tot muntele şi dealul se va pleca 
şi toate cele întortochiate se vor face drepte şi cele aspre, căi netede» 
(Isaia 60, 4). Pentru că în Hristos ne sînt şi cele prăpăstioase, netede, 
şi cele aspre, lesne de umblat, şi cele anevoie-de străbătut, uşoare şi 
drepte. Căci, precum zice acelaşi prooroc : «Calea binecredincioşilor 
s-a făcut dreaptă, şi pregătită e calea binecredincioşilor» (Isaia 26, 7). 361 

Deci este o trebuinţă ca să urce Iisus împreună cu dumnezeiescul 
Moise. Căci de Tatăl ne apropiem, cum am spus, prin Fiul şi El este 
Mijlocitorul, care ne uneşte prin Sine şi ne urcă pe înălţimile cele mai 
presus de fire. El a dat bătălia împreună cu bărbaţii aleşi şi a biruit pe 
Amalic. Căci după ce a ales Hristos pe sfinţi, a căror începătură au 
fost dumnezeieştii ucenici, a biruit pe căpetenia veacului acesta. Dar 
Moise era cel ce poruncea. Căci Fiul s-a coborît sub lege deşi era ca 
Dumnezeu Dătătorul legii. 362 Şi timpul bătăliei nu a fost în aceeaşi zi, 

361. Numai prin Hristos putem ajunge la Tatăl, adică la Dumnezeu ca Tată. 
Căci Hristos e Fiul Unul Născut al Tatălui şi Fiul Unul Născut S-a făcut totodată 
om accesibil nouă, rămînînd însă plin de iubire filială faţă de Tatăl şi deplin cu¬ 
noscător al Tatălui. Şi în general numai Hristos ne face accesibil pe Dumnezeu,^ în¬ 
ţeles nu în sens panteist, ci ca realitate personală transcendentă lumii, pentru că El 
însuşi e Dumnezeu, dar Dumnezeu făcut accesibil nouă, întrucît S-a făcut şi om. 
Dumnezeu Cel transcendent ni se face cunoscut în omul accesibil nouă. Dacă orice 
om ne e şi cunoscut, sau şi intim, dar ne rămîne şi un mister, cu atît mai mult ne 
este în Hristos Dumnezeu şi accesibil şi transcendent. Ne e cunoscut sau accesibil, 
In transcendenţa Sa. Aceasta e în general însuşirea cunoaşterii omeneşti. 

362. Fiul lui Dumnezeu făcîndu-Se (om), Se coboară ca Om sub legea firii şi legea 
lui Moise, împlinind legea cum n-a împlinit-o nimeni, pentru ca să Se ridice peste 
lege. Duce o viaţă cum o cere cu adevărat legea, ridicîndu-Se mai presus de ea, ară- 

în carfe a poruncit Moise, ci mîine, adică, cînd s-a adus alt timp. Căci 
legea a prevestit cele ce vor fi şi înfăţişează strălucitor izbînzile Mîn- 
tuitorului, dacă se înţelege duliovniceşte. 

De aceea a ridicat, precum socotesc, Moise cortul sfînt. Pentru 
că învăţătura prin lege nu e nefolositoare zidirii Bisericii. Căci călău¬ 
zeşte spre Hristos, care este Capul Bisericii şi toată temelia, stîlpului 
şi întărirea adevărului, precum s-a scris (I Tim. 3, 15). De aceea a zis 
Hristos Iudeilor : «Dacă aţi fi crezut lui Moise, aţi fi crezut şi Mie. Că 
despre Mine a scris acela (Ioan 5, 46). Zideşte, aşadar, şi Moise, aaică 
învăţătura prin lege, Biserica lui Hristos, arătînd de mai înainte taina 
ei, dar încă în umbre. Iar persoana lui Moise înfăţişează uneori legea, 
după cuvîntul spus în parabolă : « Au pe Moise şi pe prooroci» (Luca 
16, 29). 

PALAD1E : Drept ai grăit. 

CHIRIL : Dar răspunzînd la adevăr şi la ceea ce cugetă cititorii 
că e drept, să spunem ce voieşte să însemne ridicarea cortului în ziua 
intîi (şi cea una), la luna nouă a primei luni şi în anul al doilea. Ziua 
întîi ne arată timpul mult dorit şi mîntuitor, în care Unul Născut fă- 
cîndu-Se om, a cîştigat prin moartea Sa pe cei de pe pămînt lui Dum¬ 
nezeu şi Tatăl. Iar timpul pentru aceasta a fost unul. Căci murind El 
odată, nu mai moare. Moartea pe El nu-L va mai stăpîrri, după Scripturi 
(Rom. 6, 9). Căci nu mai aşteptăm ca să moară pentru noi şi pentru 
duhurile din iad, nici ca să mai fie o a doua începătură a celor ador¬ 
miţi. 363 Căci întrucît nu vai mai fi moarte, cum va mai fi înviere ? Deci 
nu vom minţi spunînd, că unul e timpul pentru aceasta, precum am 
spus adineauri, şi una e ziua. De ea vorbeşte şi proorocul, zicînd ca din 
partea lui Dumnezeu : «/n timpul primit (plăcut) te-am auzit şi în ziua 
mîntuirii te-am ajutat» (Isaia 49, 8). Dar şi dumnezeiescul, Pavel scrie : 
«Iată acum timpul bineprimit, iată acum ziua mîntuirii» (I Cor. 6, 2), 
tn care a înviat Hristos din morţi, surpînd stăpînirea tristă a morţii, 
cînd a făcut pe sfinţii Apostoli ziditori şi meşteri duhovniceşti ai Bi¬ 
sericii din neamuri, zicînd : «Mergînd învăţaţi toate neamurile, bote- 
zîndu-le în numele Tatălui şi al Fiului şi al Sfîntului Duh, învăţîndu-le 


tîndu-Se în Sine mai presus de ea, dar nu contrar ei. Cine iubeşte ca lisus, împlineşte 
legea cum n-a împlinit-o nimeni. «N-am venit să stric legea, ci s-o împlinesc 
(Matei 5, 17). în El legea îşi ajunge ţinta, sfîrşitul (Rom. 10, 4). Persoana Lui însăşi 
e legea desăvîrşită, ceea ce vrea Dumnezeu să fie omul. _ 

363. E un singur început al vieţii celei noi, de după înviere. E învierea unica 
a lui Hristos. Din ea se hrăneşte viaţa veşnică de după înviere. Pentru că este un 
izvor dumnezeiesc nesfîrşit pus la dispoziţia oamenilor în Omul Hristos. Cu acest 
început ia fiinţă Biserica avînd în ea pe Hristos Cel înviat şi pe Duhul ce iradiază 
din El. De aceea se ridică cortul ca preînchipuire în ziua întîi (ziua unică) sau la 
luna nouă (începutul arătării lunii) a primei luni. 







să păzească toate cîte v-am poruncit vouă. Şi iată Eu cu voi sînt in 
toate zilele, pină la sfîrşitul veacului»- (Matei 28, 19—20). Sau oare nu 
vei recunoaşte că în aceasta ia fiinţă zidirea Bisericii ? 

PALADIE : In ce ? 

CHIR1L : In credinţa predată prin sfinţii învăţători, în vieţuirea 
predicată de ei, se înţelege : cea în Hristos, şi in unire cu Dumnezeu 
prin stîntul Botez şi prin împărtăşirea Siîntului Duh. Căci aşa ne-a 
spus Petru, zicînd : Şi voi clădiţi-vă ca pietre vii, în casa duhovniceas¬ 
că, în templul sfînt, în locaş al lui Dumnezeu, în Duhul» (I Petru 2, 5 • 
Efes. 2, 21—22). Căci odinioară se preînchipuia Hristos prin diferite 
vase din cortul sfînt, ca altar de tămîiere aurit, ca sicriu, ca sfeşnic, ca 
masă, ca cele de pe ea. Iar în timpul de acum socotesc că fiecare dintre 
credincioşi este casă şi templu al lui Dumnezeu, avînd sălăşluit în sine 
pe Hristos. Pentru că locuieşte în inimile noastre, prin credinţă, precum 
s-a scris (Efes. 3, 17), fiind unul şi acelaşi după fire, măcar că se înţe¬ 
lege cu trupul. Căci «Unul este Dumnezeu şi Tatăl, din Care sînt toate, 
şi unul Domnul Iisus Hristos, prin Care sînt toate» (I Cor. 8, 6). Dar 
prin diferitele însuşiri ale Dumnezeirii are în Sine o mare felurime şi 
e înţeles în mod variat. Căci este în noi ca şi Cuvîntul lui Dumnezeu, ca 
înţelepciune şi ca lumină, ca viaţă, ca pîinea cea vie şi din cer. 364 

PALADIE : înţeleg ce spui. 

CHIRIL: Deci cînd Dumnezeu a spus odinioară «în ziua dinţii (cea 
una) vei fixa cortul», a preînchipuit timpul întrupării şi ziua mult do- 
îită a învierii din morţi. Aceasta o poate vedea cineva şi în cuvîntul 
a da cu folos şi în chip necesar : în luna nouă a lunii prime. Căci pre¬ 
cum prima din zilele lunii, adică luna nouă, e începutul lunii, aşa tim¬ 
pul întrupării, e începutul unui veac (eon) nou şi intrarea timpurilor 
noi. Căci «în Hristos e zidirea nouă ; cele vechi au trecut» (I Cor. 5, 
17). Pentru că ne-a răsărit veacul de după cel de acum, care acum se 
vede prin nădejdi, dar atunci va fi de faţă cu adevărat, cînd Hristos 
se va arăta din nou cu sfinţii îngeri întru slava Tatălui, luînd cu Sine 
pe cei ce s-au străduit să umble întru înoirea vieţii şi s-a îmbogăţit cu 
frumuseţea prea aleasă a vieţuirii evanghelice întru răbdare, şi intro- 
ducîndu-i în slava şi împărăţia ce se aştepta înainte. 

Că în Hristos e o zidire nouă şi odrăslirea nouă, a timpurilor şi a 
lucrurilor, o arată foarte bine ghicitura primei luni, în care se ivesc pe 
pămînt ierburile fragede şi tinere, înmuguresc pomii şi se arată în li- 

364. Iisus Hristos este şi lucrează în noi ca Unul, dar în multe feluri, după 
bogăţia puterilor Lui : ca înţelegere, ca bunătate, ca voinţă de curăţie, ca hrană a 
vieţii din alt plan. Căci şi un om care ne iubeşte îşi arată în noi o lucrare felurită. 

vezi frumuseţea pestriţă a florilor, în zîmbetul bunei miresme a primă¬ 
verii. Intr-un astfel de timp a chemat Hristos Biserica din neamuri, zi- 
cînd : « Scoală-te, vino, iubita mea, frumoasa mea, porumbiţa mea, că 
iată iarna s-a dus, crivăţul a trecut, a Încetat. Florile s-au ivit pe pâ- 
mlnt. Vremea Împlinirii a sosit» (Cînt. 2, 10—12). Căci a înmugurit din 
nou ca un pom firea omului veştejită de moarte, din pricina neascul¬ 
tării lui Adam şi a păcatului care ne-a tiranizat pe toţi. Aud şi pe 
Hristos zicînd printr-unul dintre sfinţii prooroci : «Ea însumi Cel ce 
grăiesc slnt de faţă, ca primăvara In munţi » (Isaia 52, 6). Căci ceea ce 
pricinuieşte primăvara în munţi şi dumbrăvi, înconjurînd arborii cu 
frunză nouă, aceea a împlinit venirea Mîntuitorului nostru la noi. Iar 
aceasta a avut loc la vremea sa, adică în anul al doilea şi nu în timpul 
dintîi, în care era în vigoare legea şi ceata proorocilor, şi în care stăpî- 
nea moartea. Căci aceasta a (stăpînit) împărăţit de la Adam şi pînă la 
Moise (Rom. 5, 14). Deci în anul al doilea, adică în timpul de după cel 
dintîi, în care era în vigoare legea, a răsărit Biserica din neamuri, a- 
vînd sălăşluit în ea pe Hristos, sfîrşitul proorocilor şi al legii. 

Sau poate socoteşti că tîlcuirea noastră nu merge pe drumul drept 
şi adevărat ? 

PALADIE : Ba, dimpotrivă. 

CHIRIL : Dar eu socotesc că cortul mai adevărat ni s-a prevestit 
prin proorocul Isaia, care zice oarecum către fiecare din cei chemaţi 
prin credinţă la dreptate : «Ochii tăi vor vedea Ierusalimul, cetăţi bo¬ 
gate, corturi care nu se vor clăti, nici se vor mişca stîlpii cortului lui 
nici sforile Iui nu se vor rupe in veac» (Isaia 33, 20) Căci Biserica e ce¬ 
tatea lui Dumnezeu, de care aminteşte şi dumnezeiescul David, zicînd : 
*Lucruri slăvite s-au grăit despre tine, cetate a lui Dumnezeu » (Ps. 86, 
3). Căci e bogată şi înfrumuseţată cu darurile de sus şi din cer şi are o 
stabilitate, o întemeiere şi o fixare fermă, din care nu poate fi desprin¬ 
să. Căci: « Porţile iadului nu o vor birui pe ea», după cuvîntul Mîntu- 
itorului (Matei 16, 18) 365 . 

PALADIE : Drept şi cum se cuvine cugeti. 

CHIRIL : După ce s-a ridicat cortul, Dumnezeu, Stăpînul tuturor, 
a învăţat că toate cele din el se cuvine să fie aşezate în ordine şi nu 
învălmăşite şi fără grijă. Deci zice : «Şi vei pune sicriul mărturiei şi vei 

365. Biserica, ca tocaşul omenesc al lui Hristos, ca omenirea Înnoită din Hristos 
aflat în ea, nu va înceta, nu va fi înlocuită cu alta mai nouă, căci umanitatea înnoită 
in Hristos din firea dumnezeiască unită cu ea, nu poate fi învechită. In afară de 
Hristos nu este înnoire. Omenirea asumată de El rămîne veşnic nouă şi numai în 
unire cu ea, sau cu Hristos putem fi şi noi veşnic noi. Oricît ar căuta omenirea altă 
înnoire, nu va găsi vreuna reală în afară de Hristos. Căci numai omenirea lui Hristos 
se hrăneşte din Dumnezeu, izvorul neînvechit al vieţii. 

acoperi sicriul cu acoperămintul. Şi vei aduce înlâuntru masă şi vei 
pune pe ea piinile punerii înainte. Şi vei aduce înlâuntru sfeşnicul şi 
vei pune candelele în el. Şi vei pune altarul aurit ca să se tămîie ze 
înaintea sicriului. Şi vei pune o perdea (catapeteasmă) la uşa cortului 
mărturiei. Şi altarul pentru jertfe îl vei pune înaintea uşilor cortului 
mărturiei. Şi vei înconjura cortul şi vei pune toate ale lui împrejur» 
(leş. 40, 3—8). 

Se poate vedea în acestea că vasele sfinte au fost duse în cortul 
sfînt; pe lingă aceasta, că fiecăruia i s-a rînduit în chip clar locul ce 
i se cuvenea. Voieşti deci să aflăm cunoştinţa şi amănunţită şi exactă 
a acestor porunci cu privire la cort ? 

PALADIE : Foarte bucuros. 

CHIRIL : Deci a zis Dumnezeu către sfîntul Moise : «Şi să taci o 
catapeteasmă din hiacint, perfiră, roşu împletit şi mătase răsucită. Să 
o faci pe ea cu Heruvimi. Şi să o pui pe ea pe patru stîlpi ce nu putre¬ 
zesc, poleiţi cu aur. Şi capetele lor să fie de aur şi cele patru tălpi ale 
lor să fie de argint. Şi să pui catapeteasma pe stîlpi. Şi să bagi înlăun- 
trul catapetesmei sicriul mărturiei. Şi catapeteasma va despărţi vouă 
între sfînta şi sfînta sfintelor. Vei acoperi cu catapeteasma sicriul măr¬ 
turiei din sfînta sfintelor. Şi vei pune masa în afara catapetesmei şi 
sfeşnicul în faţa mesei, în partea dinspre miazăzi a cortului. Şi masa 
o vei pune pe partea dinspre miazănoapte a cortului. Şi să faci uşii cor¬ 
tului o perdea din hiacint (vînăt), porîiră, roşu împletit şi mătase îm¬ 
pletită, lucrare împestriţată. Şi să faci perdelei (catapetesmei) cinci 
stîlpi şi să-i poleieşti cu aur. Şi capetele lor să fie de aur. Şi să torni 
pentru ei cinci tălpi de aramă» (leş. 26, 31—37). Atît despre acestea. 
Iar despre spălător, zice : «Să faci un spălător de aramă şi o temelie 
de aramă pentru spălat şi să-l pui între cortul mărturiei şi între altar » 
(leş. 30, 18—19). Eşti în clar cu fiecare din acestea ? 

PALADIE: Nicidecum. Ştii că nu înţeleg. Şi nu pot spune ce în¬ 
seamnă aceastea. 

CHIRIL ; Deci luînd de la fiecare din cele spuse ceea ce e de fo¬ 
los pentru un înţeles mai înalt, voi face o expunere pe cit voi putea, 
clară şi înţeleasă. Deci şi-a ridicat, Paladie, cortul sfînt în pustie, în- 
tr-o împărţire şi aşezare îndoită. O parte a lui era cea mai dinlăuntru 
Numele acesteia era Sfînta Sfintelor. Ca o intrare a ei şi ca înveliş în 
jurul ei, era cea dinţii, numită Sfintele. în cortul cel mai dinlăuntru 
s-a aşezat sicriul, avînd pe patru stîlpi un văl făcut cu meşteşug din 
hiacint, porfiră, roşu împletit şi mătase răsucită. Întrucît despre mă¬ 
tase, porfiră, roşul împletit şi hiacint, am spus, pe cit socotesc, destule, 

să nu mai repetăm. Vom spune acum numai lucrul următor : acoperă- 
mîntul (catapeteasma) cel pe patru stîlpi arăta atunci taina lui Hristos. 
Căci nu a numit oare înţeleptul Pavel trupul lui Hristos acoperămînt 
(catapeteasmă), zicînd aşa : «Pe calea cea nouă şi vie pe care ne-a 
deschis-o nouă prin catapeteasmă, adică prin trupul Lui» (Evr. 10, 20) m . 

PALADIE : Drept ai grăit. 

CHIRIL : Priveşte deci ca în umbre şi ghicituri, că Cuvîntul fiind 
Dumnezeu şi din Dumnezeu şi Tatăl după fire, s-a aflat ca într-un si¬ 
criu de aur şi neputrezitor, în templul din Fecioara. Căci neputrezitor 
şi cinstit e trupul Domnului. Şi luind trupul S-a ascuns ca după un a- 
coperămint (catapeteasmă). Dar zicem că Cuvîntul lui Dumnezeu S-a 
ascuns, pentru că S-a mărginit într-un trup îngust. Căci Fiul e pretu¬ 
tindeni şi în toate. Ci pentru că s-a acoperit din iconomie şi a aşteptat 
timpul arătării. Iar timpul arătării către toţi a fost învierea din morţi. 367 
Căci înainte de cinstita cruce, poruncea sfinţilor ucenici, ca să nu-L facă 
cunoscut. Pentru că aşa s-a scris (Matei 12, 16). Dar după ce pătimind 
moartea, a înviat, zice : «Mergînd, învăţaţi toate popoarele, botezîn- 
du-le în numele Tatălui şi al Fiului şi al Sfîntului Duh» (Matei 28, 19— 
20). Deci atîrna acoperămîntul pe stîlpi, ascunzînd înlăuntru sicriului. 
Iar aceasta era chipul lui Hristos, care prin propovăduirile sfinţilor e- 
vanghelişti e ridicat la înălţime şi e văzut de cei din cortul sfînt, adică 
din Biserică. Iar stîlpii sînt patru, auriţi şi argintaţi. Căci patru sînt 
evangheliştii, şi strălucitori şi de mare preţ. 

Deci s-a aşezat sicriul (chivotul). Iar vălul (catapeteasma) din mă¬ 
tase, porfiră şi celelalte, coborînd de sus în jos îl făcea nevăzut. Iar 

366. Prin trupul lui Hristos intrăm la Dumnezeu, ca prin adevărata catapeteasmă. 
Aşa cum prin trup se intră la suflet, sau sufletul cuiva iese la alţii, aşa prin trupul 
lui Hristos intrăm nu numai la un suflet omenesc, ci la Dumnezeirea însăşi, precum 
şi Ea vine la noi. Dumnezeu nu poate deveni sesizabil, concret, pentru noi decît prin 
creaţia sensibilă. Dar mai adecvat ni se face sesizabil, prin trupul omenesc, căci 
trupul omenesc puţind comunica prin cuvinte şi prin acte gîndurile şi sentimentele 
sufletului, le poate comunica coborîte la nivelul înţelegerii umane şi pe ale Dumne- 
zeirii. Se vede în învăţătura creştină despre întruparea lui Dumnezeu Cuvîntul valoarea 
pozitivă a trupului sau capacitatea lui de mediu al spiritualităţii pînă la tieapta ei 
supremă. 

367. Fiul lui Dumnezeu S-a ascuns în trup nu în sensul că S-a mărginit în el. 
Gi în sensul că şi-a asumat toată smerenia legată de trupul nostru din viaţa aceasta. 
Prin trup şi-a arătat slava Sa, puterea Sa. Dar şi în această smerenie se arată o 
putere : era puterea curăţiei, a bunătăţii, puterea unui om cum n-a mai fost altul. 
Dar în trupul înviat s-a arătat în parte slava Dumnezeirii Sale, însă fără să anuleze 
trupul. Trupul a devenit străveziu, dar se vede că e trup. Altfel nu S-ar fi făcut 
cunoscut Dumnezeu în trup. Dar nu e vorba numai de o transparenţă fizică, ci de 
o sporire la maximum a capacităţii de-a se comunica prin El gîndurile dumnezeieşti, 
dragostea lui Dumnezeu făcut om, adîncimea vieţii spirituale a Dumnezeirii în forma 
omenească. Faţa luminoasă a lui Hristos Cel înviat redă în grad nesfîrşit mai ac¬ 
centuat dragostea lui Dumnezeu, înţelegerea Lui, decît o poate face faţa unui om 
plin de credinţă şi de dragoste. 

deasupra acoperăxnîntului şi deasupra Heruvimilor ce se aflau de-a 
dreapta şi de-a stingă, petrecea Dumnezeu, arătînd că este mai pre¬ 
sus de toate zidirea şi că chiar şi cele mai înalte dintre făpturile raţio¬ 
nale, adică Heruvimii, sînt dedesubtul slavei dumnezeieşti şi negră¬ 
ite şi străjuiesc pe Fiul, măcar că S-a făcut trup şi prin El e mai jos de 
egalitatea cu Tatăl, întrucît e om. Căci chiar El a spus : «Tatăl Meu 
este mai mare decît Mine» (Ioan 14, 28). Fiind egal după fire cu Cel ce 
L-a născut, spune că e mai mic numai din pricina omenităţii. De aceea 
şi în cortul sfînt Heruvimii stau în jurul acoperămîntului, străjuind şi 
ei pe Fiul ca Dumnezeu. Pe de altă parte, Dumnezeu e cugetat deasu¬ 
pra acoperămîntului, care era chipul lui Hristos. «Şi Mă voi iace cu¬ 
noscut, zice, de acolo şi voi grăi ţie». Căci Tatăl e mai presus de toată 
zidirea, chiar şi decît Emanuil, nu întrucît acesta e înţeles ca Dumne¬ 
zeu, căci ca atare e întru toate egal cu Dumnezeu, ci întrucît a venit 
la chipul de rob şi la măsura omenităţii. 

PALADIE : Subţire şi adîncă e tîlcuirea. 

CHIRIL: Dar nu se abate de la scop. 

PALADIE : Recunosc. 

CHIRIL: Aşa fiind sicriul (chivotul), «să pui, zice, altarul aurit 
pentru tămîiere înaintea sicriului». Socotesc că am arătat destul că al¬ 
tarul închipuia pe Hristos şi s-a aşezat înaintea sicriului, peste care era 
acoperămîntul şi împrejur Heruvimii, iar mai sus Dumnezeu, primind 
buna mireasmă fără asemănare a lui Emanuil. Căci « n-a săvîrşit păcat, 
nici s-a aflat viclenie în gura lui», precum s-a scris (Isaia 53, 9). De 
aceea însuşi a spus : Tatăl iubeşte pe Fiul » (Ioan 3, 35). Dar şi noi în¬ 
şine sîntem primiţi de Tatăl, cînd se ridică din noi buna mireasmă a 
mirului lui Hristos. Aceasta o va adeveri şi Pavel, scriind : «Mulţumi¬ 
re fie adusă lui Dumnezeu Care totdeauna ne face biruitori în Hristos 
şi descoperă prin noi mireasma cunoştinţei Lui, că a lui Hristos bună 
mireasmă lui Dumnezeu sîntem» (II Cor. 2, 14—15). 368 

368. Emanuel este Hristos, ca Fiul lui Dumnezeu Cel întrupat. Este Dumnezeu 
venit prin trup Ia noi, rămînînd la noi în verii vecilor. El Se aduce de pe altarul 
tămîierii ca tămîie de bună mireasmă lui Dumnezeu ce Se află deasupra chivotului. 
Se aduce ca o astfel de tămîie binemirositoare Tatălui ca om, pentru că e omul care 
n-a săvîrşit păcat, care e într-o ascultare plină de curăţie şi de delicateţe în faţa 
lui Dumnezeu. Deschişi Lui, ne împărtăşim şi noi de acest mir binemirositor ce se 
răspîndeşte din El şi simţim şi noi buna mireasmă a lui Hristos înaintea lui Dumne¬ 
zeu. Acesta e înţelesul mîntuirii la Părinţi: în umplerea noastră de Hristos, ca Cel 
ce a sădit în umanitatea Lui buna mireasmă a ascultării de Tatăl, a vieţii înnoite şi 
curate prin întipărirea ei de curăţia şi sfinţenia dumnezeiască. Ea nu constă într-o 
echivalare externă, juridică a meritului jertfei lui Hristos cu vina noastră. Acesta e 
şi sensul tămîierii in Biserică. Preotul înalţă buna mireasmă spirituală a devotamen¬ 
tului în fata lui Dumnezeu, ca la altarul lui Hristos şi în numele oamenilor, dar Ii 
umple şi pe credincioşi de această bună mireasmă în numele lui Hristos. 

PALADIE : Drept ai spus. 

CHIRIL : Iar dacă ne aţintim ochiului în cele scrise, înţelegem 
exact că sicriul a fost aşezat în latura de apus a cortului sfînt, iar în 
faţa lui altarul aurit ocupa locul ce căuta spre răsărit. Căci răsăritul şi 
apusul, miazănoapte şi miazăzi, toate sînt pline de Hristos. Pentru că 
locul sfeşnicului era în partea de miazănoapte a cortului, iar al mesei 
în partea de miazănoapte. Iar că prin amîndouă acestea se închipuia 
Hristos, se arată pe larg prin cuvîntul nostru. Sfeşnicul arată că Hris¬ 
tos e lumină. Iar masa şi cele de pe ea, arată că e viaţă şi pîine vie. 

Dar cugetă şi priveşte la taina următoare : Ţinutul iudeilor e cu 
totul spre miazăzi, iar al neamurilor e mai spre miazănoapte. Deci de 
la poziţia amîndurora, adică a sfeşnicului şi a mesei, cei ce voiesc pot 
înţelege, că Hristos a răsărit ca lumină iudeilor şi lor le-a propovă¬ 
duit :«£u sînt lumina» (Ioan 8, 12). Căci a fost trimis către oile pierdu¬ 
te ale casei lui Israil (Matei 15, 24). «Şi ale lor sînt făgăduinţele», după 
Scripturi (Rom. 9, 9). Dar fiindcă n-au primit lumina adevărului, El li 
S-a făcut pîine şi viaţă din cer neamurilor. Dar nu sînt lipsite nici nea¬ 
murile de lumină. Şi aceasta o poţi cunoaşte din aceea că lumina sfeş¬ 
nicului străbătea şi în partea de miazănoapte a cortului. Şi dată fiind 
îngustimea cortului, nu e greu de cugetat aceasta. Dacă ne gîndim că 
sfeşnicul era aşezat lîngă masă, chiar dacă avea locul spre miazăzi. 

Dar chipul (tipul) ne arată şi altfel că acolo unde răzbate lumina 
dumnezeiască, cei vrednici capătă puterea să se împărtăşească de 
Hristos, ca de pîinea vie şi adevărată. 369 Căci dumnezeiescul Pavel 
scrie că neamurile sînt contrupeşti şi împreună părtaşe de Hristos 
(Efes. 3, 6). Iar neamurile s-au făcut contrupeşti cu Hristos şi îm¬ 
preună părtaşe de El, umplîndu-se de lumină, se înţelege de cea spi- 
lituală, «cînd s-a luminat de ziuă şi luceafărul a răsărit în minte», 
cum a zis unul dintre ucenicii Mîntuitorului (I Petru 1, 19). 

Deci cele din Sfînta Sfintelor avînd această aşezare şi întocmire, 
Dumnezeu a poruncit să se facă o perdea din hiacint, porfiră, roşu îm¬ 
pletit şi mătase răsucită. Aceasta a spus că trebuie să fie întinsă la in¬ 
trarea cortului, atîrnată de cinci stîlpi auriţi, cu tălpile de aramă. Vălul 
de la uşă îl numeşte, socotesc, perdea, pentru că se trăgea înapoi prin 
nişte inele subţiri, cînd trebuia să se intre, şi iarăşi se aducea la loc şi 

se desfăşura peste uşă, spre a ascunde Sfintele. 


369. Lumina lut Hristos nu e numai înţelegere a sensului vieţii, ci o hrană 
a vieţi cele adevăitate. Căci odată ce ştii că viata are un sens, nu mai eşti plicti¬ 
sit de ea, mu- ti mai scade voinţa de-a trăi. Iar cînd ştii prin lumina lui Hristos care 
este viata adevărată la care vei ajunge, te pregăteşti pentru ea. Nu te mai con¬ 
sumi în plăceri trupeşti trecătoare, ci sporeşti in tine viata de curăţie şi de dra¬ 
goste din Duhul dumnezeiesc, care-ji sporeşte zi de zi bucuria de-a fi. 

Iar stîlpii erau cinci, auriţi şi ferecaţi în aramă, preînchipuind pe 
dascălii şi conducătorii Bisericilor din timpul al cincilea cînd s-a făcut 
venirea lui Hristos ,• pe dascălii care drept îndreptează cuvîntul adevă¬ 
rului şi sînt de mare preţ ca aurul şi binerăsunători ca arama. (Căci «în 
toată lumea a ieşit vestirea lor şi la marginile lumii cuvintele lor» (Ps. 
18, 5) i pe dascălii care prin învăţătura măiastră şi de Dumnezeu insufla¬ 
tă lărgesc intrarea în Sfintele Sfintelor celor ce voiau să intre. 

Deci Sfînta Sfintelor, adică cortul cel mai dinlăuntru, era acoperit 
de catapeteasmă. Dar de cortul al doilea era lipit şi legat nemijlocit cor¬ 
tul dintîi, care avea altarul jertfelor, în care se săvîrşea toată aducerea 
de jertfe sîngeroase, de turte de făină, de miresme, toată jertfa şi tur¬ 
narea. In afară de altarul de jerfe mai era şi spălătorul de aramă. Locul 
altarului era lîngă uşile cortului, se înţelege al celui mai dinlăuntru, iar 
al spălătorului în mijlocul cortului. 

PALADIE : Dar ce putem înţelege observînd aceasta ? >J 

CHIRIL : Sfînta Scriptură e precisă, Paladie, şi nimic fără rost nu e 
în ea. Căci observă cum această ghicitură ne arată că legea era peda¬ 
gog spre Hristos. Jertfelnicul slujirii după lege s-a aşezat chiar la in¬ 
trarea în Sfînta Sfintelor. Căci legea de abia ne conduce la începuturile 
tainelor lui Hristos şi la primele intrări ale cunoştinţei exacte a Lui. Dar 
nu introduce nicidecum în Sfintele Sfintelor, adică în cortul cel mai din¬ 
lăuntru, în care e în multe chipuri Hristos, ca Cuvîntul lui Dumnezeu, 
ca lumină, ca pîinea vie, ca mirosul de bună mireasmă lui Dumnezeu şi 
Tatăl. Sau oare nu recunoşti că deprinderea premergătoare în slujirea 
după lege era introducerea şi începutul cuvintelor lui Dumnezeu ? 

PALADIE : E adevărat. 

CHIRIL: Iar că «legea n-a desăvîrşit nimic», *câci era cu neputin¬ 
ţă ca sîngele de tauri şi de ţapi să şteargă păcatele » (Evr. 7, 19 * 10, 4), 
poţi vedea uşor şi fără osteneală, cugetînd şi la întrebuinţarea spălăto¬ 
rului. Căci era aşezat în mijlocul cortului dintîi, strălucitor şi uşor de 
văzut, spălînd cu apă pe cei ce aveau să intre în Sfînta Sfintelor. Pentru 
că le rînduise preoţilor această lege. Deci şi ceea ce părea în lege de- 
săvîrşire, era nedesăvîrşită, preînchipuind curăţirea prin Botez, care 
spală neamul sfînt, adică pe cei îndreptaţi prin credinţă, cărora şi 
dumnezeiescul ucenic le spune : «Iar voi sinteţi seminţie aleasă, pre¬ 
oţime Împărătească, neam ales, popor agonisit, ca să vestiţi in lume 
bunătăţile Celui ce ne-a chemat pe noi la lumina Sa cea minunată» (I 
Petru 2, 9). 

Dar trebuie ştiut că şi la uşa cortului din afară atîma o perdea (car 
tapeteasmă), ca să nu fie goale şi arătate celor din afară Sfintele, adi- 

că altarul legii. Acesta e un chip (tip) care arată că nici legea însăşi 
nu e lămurită oricui. Căci are litera ca văl şi s-a acoperit şi s-a învă¬ 
luit în obscuritatea umbrelor. 

PALADIE : Aşa este. 

CHIRIL : Deci în primul cort era aşezat spălătorul'şi jertfelnicul, 
iar în al doilea şi cel mai dinlăuntru, sicriul, sfeşnicul, altarul tămîierii, 
pe care era tămîie măruntă, masa şi pîinile. Dar dumnezeiescul Pavel 
aminteşte şi de năstrapa de aur, în care era mana. Mai numeşte şi to¬ 
iagul lui Aaron, de care spune că era aşezat şi el în Sfînta Sfintelor. 
Acestea le spune ca unul ce era deprins cu cele din Sfînta Scriptură şi 
cunoştea cît se poate de bine cele rînduite la vremea sa de Dumnezeu 
şi poruncite fericitului Moise. El ştia că masa şi sfeşnicul erau în pri¬ 
mul cort. Căci iată ce scrie despre cele două legăminte : «Cînd a zis 
un nou legâmînt, a învechit pe cel dinţii. Iar cel învechit şi îmbătrînit 
era aproape de pieire. Avea şi cel dintîi rînduicli de slujbă şi un altar 
pămînlesc. Căci s-a întocmit cortul cel dintîi, în care se aila sfeşnicul 
şi masa şi pîinile punerii înainte ; partea aceasta se numea Sfînta. Apoi 
după perdeaua a doua era cortul numit Sfînta Sfintelor, avînd tămîie- 
torul de aur şi sicriul legămîntului, acoperit peste tot cu aur. In acesta 
era năstrapa de aur, în care era mana, şi toiagul lui Aaron, care a 
odrăslit, şi tablele legămîntului. Iar deasupra sicriului erau Heruvimii, 
care umbreau ispăşitorul slavei, de care nu putem să vorbim acum 
cu deamănuntul » (Evr. 8, 13 ; 9, 1—5). 

PALADIE : Dar dacă ar voi cineva să întrebe şi ne-ar cere să spu¬ 
nem pricinile întregei întocmiri, care ar fi tîlcuirea ce i-am da-o? 

CHIRIL : Unele a poruncit să se facă înainte de întocmirea cortului 
sfînt, altele după aceea. Astfel cuvîntul despre năstrapa de aur l-a des¬ 
coperit la Ieşire, înainte de a se arăta chipurile (tipurile) cortului 
sfînt şi de-a se da poruncile cu privire la el, ştiind ceea ce va fi în 
viitor (leş. 16, 33). Despre toiagul lui Aaron vom afla din Numeri că a 
fost aşezat în Sfînta Sfintelor după întocmirea cortului întreg (Num. 
17, 3—5). Iar ou privire la sfeşnicul şi masa din primul cort, a legiuit 
Dumnezeu în Livitic (Lev. 24, 4). Prea înţeleptul Pavel, bun cunoscător 
al legii, nu lasă nimic din cele ce s-au făcut, ci aminteşte de cele din¬ 
tîi, de cele de la mijloc şi de cele din urmă. 

PALADIE: Foarte bine ai spus. Tîlcuieşte deci pe fiecare limpe¬ 
de şi în chip deosebit. Căci adînc este cuvîntul cu privire la ele. 

CHIRIL : Da. Drept ai gărit. Căci într-adevăr, aşa stă lucrul. Voi 
începe tîlcuirea de la năstrapă. Dumnezeu le-a trimis israeliţilor în pus¬ 
tie mana ca pe o ploaie. Căci aceasta le-a venit ca hrană şi pîine de 

sus şi din cer. Dar ceea ce s-a petrecut nu s-a oprit la cele supuse 
simţurilor. Căci prin aceea le călăuzeşte, ca printr-un chip (tip) şi 
umbră, la trebuinţa de-a înţelege că la vremea Sa Cuvîntul de sus de 
la Tatăl va veni la noi, ca o pîine din cer, cum ne dă să înţelegem şi 
dumnezeiescul David, zicînd : «Pîine din cer le-a dat lor, plinea Înge¬ 
rilor a mlncat omul» (Ps. 77, 24). Fără îndoială nu spunem că mana 
supusă simţurilor e pîinea cea din cer şi a îngerilor. Căci duhul e 
hrănit duhovniceşte, iar trupul după firea lui, adică trupeşte. Iar hrana 
îngerilor, potrivită cerurilor şi duhurilor de sus, e Cuvîntul din Tatăl. 
Deci mana indica pe Hristos. Căci chipul (tipul) nu e de nici un folos, 
dacă nu e arătat adevărul. Pentru că acela e umbra acestuia. El nu s-a 
făcut propriuzis pentru sine, ci ca să se zugrăvească prin sine ceva 
mai înalt 370 . De aceea le-a făcut Hristos iudeilor mustrarea înţeleaptă, 
că în loc să se minuneze mai degrabă de El, se minunează de Moise, 
de slujitorul chipurilor (tipurilor). Căci le-a spus : «Amin, amin zic 
vouă i Nu Moise v-a dat vouă mana. Căci plinea lui Dumnezeu este 
cea care s-a pogorlt din cer şi a dat viaţă lumii. Eu sînt plinea vieţii » 
(Ioan 6, 32, 34). 

Deci înfăţişînd mana ca icoană a Cuvîntului Care s-a pogorît de 
sus şi din cer, Dumnezeu a poruncit cele privitoare la năstrapă. Căci 
s-a scris : «Şi a zis Moise: Acesta este cuvîntul, pe care l-a poruncit 
Dumnezeu : Umpleţi măsura de mană, spre păstrare intru neamurile 
voastre, ca să vadă plinea, pe care aţi mîncat-o voi In pustie, cînd v-a 
scos pe voi din pămlntul Egiptului. Şi a zis Moise către Aaron: Ia o 
năstrapă de aur şi pune în ea o măsură plin i de mană şi o vei pune pe 
ea Înaintea lui Dumnezeu, spre păstrare Intru neamurile voastre, după 
chipul în care a poruncit Domnul lui Moise. Şi a pus-o Aaron înaintea 
chivotului mărturiei, spre păstrare» (leş. 16, 32—34). 

Deci precum am spus că sicriul în sine avînd Cuvîntul lui Dum¬ 
nezeu, indica pe Emanuel, — căci Cuvîntul lui Dumnezeu S-a aşezat 
intr-un templu sfint, se înţelege : în cel din Fecioară —, în acelaşi fel 
şi năstrapa de aur, conţinînd mana cea sensibilă, ne arată pe Cuvîntul 
de sus şi de viaţă Făcător, adică pe Cel din Tatăl, în trupul cel sfînt 

370. Toate cele văzute sînt umbre trecătoare şi inconsistente fată de adevărul 
veşnic ce le stă la bază. Dar între umbră şi adevăr e o legătură. N-ar putea 
exista umbra fără realitatea care o proieectează ca o schiţă grosolană a ei. Dum¬ 
nezeu ca realitate supremă însă nu proiectează umbra fără voie, ci cu voia, pen¬ 
tru folosul omului, care vede prin umbre dincolo de umbre. Dumnezeu n-a proiectat 
cu voia umbrele lumii, dacă n-ar fi urmărit să se anate prin ele omului pe Sine 
însuşi Dar umbrele au îa relaţia dintre Dumnezeu şi om şi un rol de pregătire 
a omului. Ele se înscriu într-o istorie. El vrea să arate prin umbre că va intra 
El Însuşi In mod direct în relaţie cu omul. Omul trebuie să crească prin aceste 
umbre la legătura cu realitatea personală dumnezeiască. 

şi neprihănit. Iar năstrapa e plină de mană. «Căci în El s-a sălăşluit 
toată plinătatea Dumnezeirii trupeşte », după cuvîntul fericitului Pavel 
(Col. 2, 9). «Şi nu dă Duhul cu măsură» (Ioan 3, 34). Căci Hristos e 
atotdesăvîrşit. Şi năstrapa s-a aşezat spre păstrare întru neamurile 
fiilor lui Israil. Căci Hristos e nestricăcios şi rămîne pururea şi e atot- 
cunoscut în tot timpul. Şi e înaintea Domnului, adică în ochii Tatălui. 
Căci cînd S-a tăcut Unul Născut ca noi, atunci a şi intrat în Sfînta 
Sfintelor, printr-un cort mai mare şi mai desăvîrşit, adică în cer, ca 
să se arate acum, precum s-a scris, în iaţa lui Dumnezeu pentru noi 
(Evr. 9, 24). Căci nu se înfăţişează pe Sine în faţa Tatălui, ci pe noi 
întru Sine, care am căzut de la faţa şi de la ochii Lui, din pricina ne¬ 
ascultării lui Adam şi a păcatului care a stăpînit peste toţi. în Hristos 
deci am dobîndit apropierea şi îndrăzneala spre intrarea în Sfînta Sfin¬ 
telor, precum ne-a spus înţeleptul Pavel. Căci precum ne-am sculat şi 
am şezut întru cele cereşti în Hristos, tot aşa în El am ajuns în faţa 
Tatălui 371 . Acestea despre sfînta năstrapa. 

Dar şi toiagul lui Aaron îl indica pe Hristos. Să o arătăm şi aceas¬ 
ta, dacă vrei. 

PALADIE : Vreau foarte mult. 

CHIRIL : Core şi Aviron şi pe lîngă ei Datan — erau din seminţia 
şi din sîngele lui Levi. Aceştia revendicînd pentru ei slujba rînduita în 
cortul sfînt prin porunca de sus, au însetat după slava lui Moise şi 
Aaron şi şi-au răpit lor această cinste, fără să fie chemaţi la ea de 
Dumnezeu. Deci îngîmfîndu-se de o obrăznicie neruşinată şi mîndrin- 
du-se la culme, s-au dedat la o cîrtire care nu era nu numai greu de 
răbdat, ci cu totul de nesuportat. Şi s-au despărţit de popor ca nişte 


371. Fiul lui Dumnezeu este din veci sub privirea iubitoare a Tatălui. Dar 
ia trup şi faţă- omenească spre a fi şi ca om sub aceeeaşi privire iubitoare a Tată¬ 
lui. Nu pentru Sine a făcut aceasta. Căci pentru Sine avea toată iubirea Tatălui 
din veci. Ci ca luînd faţa omului, Tatăl să privească cu iubirea cu care priveşte 
faţa Fiului Său Unul Născut şi faţa omului. Deci ca în orice fată de oip Tatăl 
sa vadă faţa Fiului Său. Să nu mai vadă în faţa de om numai o faţă neascultă¬ 
toare, ci una deplin ascultătoare şi iubitoare. De aceea unindu-Se cu Hristos în 
ascultarea Lui de Tatăl — din puterea Lui — să avem pe Tatăl privind la noi 
cu dragostea cu care priveşte la Fiul Său Unul Născut. Faţa omenească s-a putut 
imprima în Hristos prin ascultare în forma umană de toată frumuseţea spirituală, 
dar văzută a Fiului Său. Fata omenească are capacitatea de-a reflecta frumuseţea 
spirituală a Fiului lui Dumnezeu. Aceasta este intrarea umanului prin Hristos la 
Tatăl, în Sfînta Sfintelor de sus. Umanul intră la largul infinit al supremei existenţe, 
întreg acest infinit îi este - infinit. Nu ştim ce să admirăm mai mult: minunea 
coborîrii Fiului lui Dumnezeu pînă a se face om, sau minunea capacităţii dăruite 
omului prin creaţie, de-a se reflecta, de-a se manifesta Fiul lui Dumnezeu ca 
Subiect prin om. Dumnezeu nu-1 face pentru a se completa. Dar poate crea în 
ceea ce numim om o astfel de fiinţă ca El însuşi, poate deveni subiectul actelor 
Lui de gîndire, de simţire, de voinţă, sau că omul poate fi ridicat la treapta de 
frate al Fiului lui Dumnezeu. 

tauri care dispreţuiesc ciurda şi lepădînd ascultarea de Dumnezeu, au 
înduplecat şi pe alţi soţi în lipsa de evlavie să se despartă. Dar au 
plătit cu o grea pedeapsă pentru îndrăznelile lor. Căci deschizînduşi 
pămîntul gura lui, a scufundat în iad pe cei îngîmfaţi, împreună cu ru¬ 
dele lor, cu corturile şi cu avuţiile lor. 

Deci legiuitorul voind să arate că Aaron a fost chemat la treapta 
de frunte în preoţie de porunca de sus şi nu de voia lui Moise, a spus 
către fericitul Moise : «Grăieşte fiilor lui Israil şi ia de la ei toiag, de 
la toate căpeteniile lor, după casele familiilor lor, douăsprezece toiege. 
Şi numele fiecăruia scrie-1 pe toiag. Şi numele lui Aaron scrie-1 pe 
toiagul lui Levi. Căci un toiag este. După seminţia casei familiilor lor 
să dea. Şi pune-le pe ele în cortul mărturiei înaintea chivotului, măr¬ 
turie întru care Mă voi face cunoscut ţie acolo. Şi omul pe care îl voi 
alege, toiagul lui va odrăsli. Şi voi abate de la Mine cîrtirea fiilor lui 
Israil, ce cîrtesc ei asupra voastră. Şi a grăit Moise fiilor lui Israil 
şi au dat lui toate căpeteniile lor toiag, pentru fiecare căpetenie un 
toiag t după casele familiilor lor, douăsprezece toiege. Şi toiagul lui 
Aaron în mijlocul toiegelor lor. Şi a pus Moise toiegele înaintea Dom¬ 
nului în cortul mărturiei. Şi a doua zi, au intrat Moise şi Aaron în 
cortul mărturiei. Şi iată, odrăslise toiagul Iui Aaron pentru casa lui 
Levi şi a dat odraslă şi a înflorit flori şi a făcut nuci. Şi a scos Moise 
toate toiegele de la faţa Domnului, Ia toţi fiii lui Israil. Şi au văzut 
şi a luat fiecare toiagul lui. Şi a zis Domnul către Moise : Pune to¬ 
iagul lui Aaron înaintea mărturiilor, ca să servească de semn fiilor 
celor neascultători. Şi să înceteze cîrteala de la Mine şi să nu moară» 
(Num. 17, 2—11). Deei înflorirea toiagului a fost un semn clar că 
dumnezeiescul Aaron a fost în chip strălucitor ales pentru slujba 
preoţiei. 

Dar dacă trecem la tîlcuirea duhovnicească, din acestea luminează 
iarăşi, ca din nişte chipuri (tipuri) 4ncă îngroşată taina lui Hristos. 

PALADIE : In ce fel ? 

CHIRIL : Emanuil a fost hirotonit de Dumnezeu şi Tatăl legiuitor 
şi arhiereu peste noi, aducîndu-se pe Sine însuşi jertfă pentru noi 
(Evr. 9, 14). Căci, cum a spus fericitul Pavel : «Legea cea dată prin 
Moise pune arhierei oameni ce au slăbiciuni. Dar cuvîntul jurămîntului 
venit după lege, pune pe Fiul desăvîrşit în veac» (Evr. 7, 28) 372 . Aşa- 

372. Emanuel Care e hirotonit Legiuitor şi Arhiereu este Fiul lui Dumnezeu făcut 
om. Legiuitorul este Cel ce dă legea dumnezeiască pentru oameni. Arhiereul e Mij¬ 
locitorul de la oameni şi Dumnezeu. Legiuitorul e Mijlocitor de la Dumnezeu la oa¬ 
meni, Arhiereul de la oameni la Dumnezeu. Dar pentru noi atît Legiuitorul cit şi 
Arhiereul trebuie să fie şi Dumnezeu şi om. Dar şi ca Arhiereu sau ca Mijlocitor , 
de la oameni la Dumnezeu, tot de Dumnezeu e ales (hirotonit). Căci depinde de 

clar, Cuvîntul S-a pogorîl din cer şi S-a făcut ca noi, slujitor (liturghi- 
sitor) al celor sfinte şi în cortul adevărat pe care l-a zidit Domnul şi nu 
omul 373 . Dar israeliţilor nu li s-a părut că cugetă cele drepte. De aceea 
opunîndu-i voia lor, L-au supus în multe chipuri săgeţilor vicleniei, 
necruţînd nici limba, nici obrăznicia, nici uneltirile nesocotite, ci pier- 
zîndu-se, netrebnicii, pe ei înşişi, L-au răstignit, Dar toiagul din rădă¬ 
cina lui Iessei a odrăslit din nou. Căci Hristos a înviat, dezlegînd du¬ 
rerile morţii, precum s-a scris (Fapte 2, 24). Căci Cel ce era, ca Dum¬ 
nezeu, viaţă după fire, cum ar fi putut să fie ţinut de moarte şi să nu 
biruiască mai degrabă El însuşi stricăciunea ? 374 . Şi precum înmugu¬ 
rirea toiagului şi odrăslirea neaşteptată a lemnului uscat a fost celor 
vechi un semn îndestulător că Aaron a fost hirotonit arhiereu prin. 
hirotonie de sus, aşa călcarea morţii şi învierea vrednică de Dumnezeu 
a lui Emanuil, e o dovadă strălucită şi vădită şi prea îndestulătoare că 
El este Dumnezeu după fire. Şi de fapt Însuşi Hristos, deşi putea îm¬ 
plini fără osteneală şi cu uşurinţă tot ce e mai presus de gînd şi de 
cuvînt 375 , le-a spus Iudeilor care cereau semn : « Rău este neamul 
acesta. Cere semn şi semn nu i se va da, fără numai semnul lui Iona 
proorocul. Că precum a fost Iona în pîntecele chitului trei zile şi trei 

Dumnezeu ca să fie primit să mijlocească Ia El pentru oameni. Depinde de Dumnezeu 
să deschidă uşa celui ce vrea să mijlocească la El pentru oameni. Hristos intră de 
fapt pînă în cer, la Dumnezeu, ca Mijlocitor. El nu se strigă numai de jos. El intră în 
cer cu jertfa Sa, care este El însuşi, pentru că e şi Dumnezeu, sau Fiul lui Dumnezeu. 
El e trimis de Tatăl ca Fiu la cei pe care voieşte să-i facă fii ca pe El, pentru ca 
să-i aducă la Sine ca Iii. E dragoste în coborlre, e dragoste în înălţare. E dragoste 
lui Dumnezeu faţă de oameni în coborîrea Fiului Său Ia ei, e dragostea care şi-a 
ataşat dragostea oamenilor faţă de Dumnezeu în înălţare. 

373. Pogorîrea Cuvîntului constă în faptul că S-a făcut om. Coborîndu-Se, n-a 
încetat să fie Dumnezeu, căci e Dumnezeu coborît la om. E Dumnezeu Care-şi însu¬ 
şeşte modul de trăire, de înţelegere, de simţire, de exprimare omenească. E Dumne¬ 
zeu Care intră prin aceasta în comunicare cu noi. Dar în această comunicare cu noi 
ca un om, simţim totul că Cel ce comunică ca om cu noi e Dumnezeu, că Dumnezeu 
însuşi ne iubeşte. Ne iubeşte pînă la a Se jertfi pentru noi. Dar aceasta dovedeşte că 
firea omenească e creată să fie mediu de comunicare cu o înţelegere ţi u o simţire 
care poate fi înţelegere şi simţire a lui Dumnezeu. 

El se face liturghisitor în cortul zidit de Dumnezeu, nu de om, adică în trupul 
omenesc. Dar liturghisitor lui Dumnezeu, slujitor al celor sfinte ale lui Dumnezeu 
în trupul nostru. Cortul este trupul omenesc, dar e cortul cel mai adevărat şi mai 
propriu lui Dumnezeu. 

374. Mereu se afirmă că mîntuirea adusă de Hristos constă în biruirea morţii 
şi a coruptibilităţii firii noastre, prin imprimarea ei de Dumnezeire. Prin aceasta • 
ea nu mai piere. Căci se hrăneşte din infinitatea vieţii dumnezeieşti. E toiagul uscat, 
odrăslit din nou pentru veşnicie. Căci e întreţinut de seva Dumnezeirii. Mîntuirea 
e un act de putere şi nu de viaţă. 

375. Deşi Hristos putea învinge moartea fără să o suporte, printr-o minune 
«mai presus de gînd şi de cuvînt», totuşi nu dă oamenilor acest mod de biruire a 
morţii ca semn al puterii Sale, ci le dă ca semn al puterii Sale modul biruirii morţii 
prin primirea ei. Căci e mai mare putere să învingă moartea după ce a murit, decît 
pînă era viu. Aceasta ne încredinţa şi pe noi că deşi vom muri, vom învia după 
aceea. Se arată aci şi o iconomie a morţii. Faptul de-a învia după ce murim ne pune 
la probă cu mult mai mare credinţa, sau ne face să creştem spiritual. 

nopţi, aşa va fi şi Fiul Omului in inima pămintului trei zile şi trei nopţi » 
(Luca 11, 29—30). Deci faptul că a desfiinţat moartea şi stricăciunea şi 
a odrăslit spre viaţă, e un semn cu adevărat minunat şi strălucitor şi 
întăritor pentru credinţa celor intr-adevăr cu bună judecată, «că Fiul 
e după lire Dumnezeu şi S-a născut din Dumnezeu Tatăl. Căci S-a făcut 
pirga celor adormiţi şi cel dinţii inviat din morţi» (I Cor. 15, 20) 3 ' 76 . 

Şi s-a dat semnul fiilor celor neascultători,ca să ştie că Hristos 
prin hotărîrea lui Dumnezeu şi Tatăl «S-a făcut nouă arhiereu cuvios, 
fără de răutate, neîntinat, deosebit de cei păcătoşi şi făcut mai presus 
decit cerurile, după cum s-a scris (Evr. 7, 26) 377 . 

PALADIE : Dar nu numai că a înflorit toiagul lui Aaron, cum ne-a 
arătat cuvîntul dumnezeiesc, ci a produs şi migdale. Ce înseamnă acea¬ 
stă ghicitură, nu pot înţelege. 

CHIRIL: Mai întîi nu e greşit, Paladie, a socoti că toiagul a 
fost luat dintr-un migdal. Era în obiceiul celor vechi să se folosească 
acest fel de toiege. Dar dacă trebuie să întrebuinţăm şi o raţiune po¬ 
trivită cu acest obicei, aş spune şi un lucru de care se vorbeşte 
mult, dar care pare să fie şi crezut de unii, că toiagul de migdal e 
în stare să alunge somnul, dacă se pune la capul unora, înfăptuind lu¬ 
crul acesta prin puterile naturale, dar potrivit voii lui Dumnezeu 37S . 
Ne va încredinţa de aceasta şi Făcătorul tuturor, care toate le ştie. 
Căci zicînd către Ieremia : «Ce vezi, Ieremia ? iar acesta răspunzînd : 
«Toiag de migdal, la aceasta Dumnezeu zice : «Drept ai văzut, că eu 
am priveghiat peste cuvintele Mele, ca să le fac pe ele» (Ier. 1, 11— 
12). Deci toiagul de migdal se poate înţelege, pe drept cuvînt, ca sim- 

376. Dacă Hristos ar fi arătat că e mai tare ca moartea numai nesuportînd-o 
şi odată suportată moartea nu mai poate fi biruită de El, cum ar mai putea învia 
şi pe cei morţi înainte de venirea Lui ? El e biruitor al morţii ca «primul născut 
din morţi» (I Cor. 15, 20).Hristos poate readuce la viaţă chiar trupul descompus şi 
desfiinţat, aşa cum l-a creat din nimic. 

377. E de remarcat că Sf. Chirii considera ca propriu calităţii de Arhiereu 
a lui Hristos faptul că a primit moartea ca s-o biruiască, că S-a jertfit ca să învie 
(«semnul iui Iona»), El primeşte moartea nu numai ca să arate că chiar mort e mai 
tare ca moartea, ci şi ca să facă din moartea Sa jertfa pentru oameni înaintea Tată¬ 
lui. De altfel El S-a arătat mai tare ca moartea, tocmai prin faptul că moartea pe 
care a suferit-o n-a avut în nici un fel vreo pricină în păcătoşenia Lui, în egoismul 
Lui omenesc. Căci orice umbră de păcat, de egoism, slăbeşte firea noastră, slăbind 
unirea ei cu Dumnezeu, izvorul vieţii. Deci cu cît primeşte Hristos moartea mai de 
bună voie, ne dus la ea de vreo urmă de păcat, sau cu cît primeşte mai mult din 
chiar dragoste pentru oameni, cu atît e în actul Lui de primire a morţii mai multă 
putere de a o birui. 

Un astfel de arhiereu care se face om ca să se poată jertfi ca om lui Dumnezeu 
pentru oameni, nu putea deveni Fiul lui Dumnezeu decît prin hotărîrea Tatălui. 

378. Puterile binefăcătoare din natura noastră şi a lucrurilor sînt aşezate în 
ea de Dumnezeu. Astfel folosindu-ne de ele, deşi preţuim ceea ce e natural, nu 
trebuie să uităm de recunoştinţa datorată lui Dumnezeu, care a pus aceste puteri 
în natură. 

bol al trezviei. Dar învierea din morţi a lui Hristos a fost ca o trezire 
clin somn 379 . De aceea zice şi prin lira Psalmistului : «Eu m-am culcat 
şi am dormit ; sculatu-m-am că Domnul m-a sprijinit» (Ps. 3, 5). 

PALADIE : Tîlcuirea e adevărată. 

CHIRIL : Iar despre candela şi masa cea din primul cort, s-a scris 
iarăşi: «Şi a grăit Domnul către Moise, zicînd: Porunceşte fiilor lui 
Israil să aducă untdelemn curat de măsline, limpede la lumină, ca să 
ardă candela pururea, în afara catapetesmei, în cortul mărturiei. Şi să 
o aprindă Aaron şi fiii lui de seara pînă dimineaţa înaintea Domnului 
pururea, lege veşnică întru neamurile voastre. Şi pe sfeşnicul cel curat 
să ţineţi aprinse candelele înaintea Domnului pînă dimineaţa. Şi să 
luaţi făină de fructe şi să faceţi din ea douăsprezece pîini. De două ze¬ 
cimi să fie o pîine. Şi să le puneţi pe ele pe două rînduri, şase pîini pe 
fiecare rînd pe masa curată în curtea Domnului. Şi să puneţi la 
fiecare rînd tămîie curată şi sare. Şi vor fi ca pîini spre pomenire, puse 
înaintea Domnului. în ziua Sîmbetei le vei pune în faţa Domnului pu¬ 
rurea pentru fiii lui Israil, lege veşnică. Şi vor fi luate de Aaron şi de 
fiii lui şi le vor mînca pe ele în loc stînt. Căci acestea sînt din cele 
- ce se jertfesc Domnului ; lege veşnică » (Lev. 24, 1—9). 

Deci era untdelemn curat de măsline, nu din alte feluri de seminţe 
mai pămînteşti, din care se stoarcea un untdelemn, dar fals. Căci în 
Biserici pururea e lumina curată şi adevărată, adică cea prin Hristos în 
Duhul, chiar dacă e împărtăşită prin glasul slujitorilor către care a zis 
Hristos : «Voi sînteţi lumina lumii» (Matei 5, 14). Şi nu e nici o mira¬ 
re. Căci pe cei ce i-a numit fraţi şi i-a făcut părtaşi de Sine, acelora 
le împarte, pe drept cuvint, şi slava însuşirilor Sale. 

Şi ardea candela şi în primul cort. Iar acest lucru are un înţeles 
îndoit. Căci în partea mai lăuntrică luminau şapte candele care se 
aprindeau dimineaţa, rălspîndind o lumină mai bogată peste cei ce in¬ 
trau. Iar sfeşnicul era Hristos, care umplea, prin chip (tip), pe cei ce 
voiau să intre în Sfînta Sfintelor cu o lumina mare din toate părţile. 
Căci zice : « Apropiaţi-vă de El şi vă luminaţi » (Ps. 33, 5). Iar cande¬ 
lele se aprindeau dimineaţa, ceea ce indica timpul întrupării. Căci 
atunci s-a luminat ca de ziuă şi a răsărit lumina spirituală, alungind 
întunericul vechii noastre neştiinţe şi împrăştiind negura ce stătea 
Peste inimile tuturor ca o noapte 380 . Aşa a chemat şi proorocul timpul 

379. Hristos biruind moartea îndată după ce a primit-o, moartea pentru El 
a fost doar ca un somn. N-a avut puterea să-I desfiinţeze viaţa trupului. Forţa 
spiritului din El n-a lăsat moartea să înainteze pînă la desfiinţarea trupului. 

380. întruparea lui Hristos a adus după noaptea de mai înainte a omenirii cea 
urmat zilei din rai, o nouă zi, o zi definitivă în istoria omenirii. S-a arătat din nou 
Si în mod sporit sensul existenţei. Existăm ca fii ai lui Dumnezeu, destinaţi vieţii 

venirii Mântuitorului, zicînd : «Dimineaţa vei auzi glasul meu, diminea¬ 
ţa voi sta înaintea ta şi voi fi văzut» (Ps. 5, 3). Căci cînd s-ar fi făcut 
primite rugăciunile tuturor şi cînd ne-am fi înfăţişat, noi cei odinioară 
rătăciţi, înaintea lui Dumnezeu, cu astfel de familiaritate duhovniceas¬ 
că, prin ascultare şi credinţă, dacă nu ne-ar fi răsărit nouă lumina cea 
din cer, adică Hristos ? Dar pe cînd în cortul mai lăuntric era lumina 
bogată şi curată a celor şapte candele, în cortul dintîi era o singură 
candelă care lumina, arătînd, cred, că nici cei călăuziţi prin lege, ca 
pedagog, nu erau lipsiţi de lumina dumnezeiască. Căci şi legea dată 
prin Moise chema de la mulţimea de zei la cunoştinţa Dumnezeului 
Celui prin fire şi cu adevărat şi depărta pe cei vechi de la slujirea zi¬ 
dirii în locul Ziditorului, îndemnîndu-i să se alipească de Făcătorul tu- 
iuror. Iar aceasta nu puteau să o facă sfletele celor pe care-i creştea 
legea, fără lumina spirituală. Deci, o spun iarăşi, lumina lui Hristos in 
Sfînta Sfintelor e bogată şi multă, iar a celor din lege e mai mică 1581 . 
Şi cuvîntul e adevărat. Căci nu e nicidecum deopotrivă umbra legii cu 
învăţăturile evanghelice. Acestea lumineează toată lumea, iar aceea 
era cunoscută numai israeliţilor. 

PALADIE : Drept ai spus. 

CHIRIL: Dar se pare, Paladie, că masa şi candela, cea din prima 
parte a cortului, indică şi altceva. 

PALADIE : Ce anume ? 

CHIRIL : Candela pe Ioan, dumnezeiescul Botezător, iar cele două¬ 
sprezece pîini, preînchipuesc ceata sfinţilor Apostoli. 

PALADIE : In ce fel ? 

CHIRIL : Oare nu ştii că dumnezeiescul Botezător le era celor din 
lege şi din ludeea ca un fel de candelă înainte mergătoare a lui Hris¬ 
tos ? Despre el a vorbit mai înainte Dumnezeu şi Tatăl, zicînd : «Gulii- 
am luminător Unsului (Hristosului) Mea» ţPs. 131, 18). Aceasta a măr¬ 
turisit-o şi Mîntuitorul Însuşi, spunînd învăţătorilor iudeilor despre el : 
«Acela era făclia care ardea şi lumina, iar voi ati voit sa vă veseliţi 
pentru un timp intru lumina lui» (Ioan 5, 35). Dar aminteşte şi fericitul 
Pavel, ca un învăţat în ale legii, de candela care era în primul cort. 

Iar legiuitorul a poruncit să se păstreze nestinsă, zicînd : *Şi o vor 
ţinea aprinsă Aaron şi fiii lui de dimineaţa pînă seara înaintea Dom- 


veşnice după învierea de obşte. S-a descoperit valoarea adevărată a omului. S-a 
descoperit fiecăruia valoarea proprie şi s-a luminat calea pe care şi-o poate menţine 
şi dezvolta şi s-a descoperit valoarea semnului său şi răspunderea faţă de el. 

381. Sfînta Sfintelor unde lumina sfeşnicul cu şapte candele, reprezintă Bise¬ 
rica în care luminează Cuvîntul Cel întrupat, iar partea dinainte, sau Sfînta, repre¬ 
zintă legea veche, în care lumina mai puţin Cuvîntul neîntrupat. 

nului pururea ». Iudeii însă veselindu-se puţin timp de ea, întrucît au 
alergat la botezul dat de el şi l-au înconjurat cu admiraţie, l-au dat 
apoi morţii, stingînd candela care lumina neîncetat. Căci deşi îndrăz¬ 
neala aceasta se numeşte a lui Irod, dar Irod e din neamul lui Israil. 
De aceea Hristos învinuind mulţimea iudaică de cutezanţa împotriva 
tuturor sfinţilor, zice : «Nu e cu putinţă să piară prooroc in afară de 
Ierusalim» (Luca 13, 33). 

PALADIE : Aşadar, şi dumnezeiescul Botezător le-a fost lumină şi 
candelă, după asemănare şi prin împărtăşire de Hristos, celor din lege 
şi din Iudeea. 

CHIRIL: Aşa este. In acelaşi mod zicem că trebuie înţeleşi Sfinţii 
Apostoli ca pîini. Căci cina este pîinea cea după fire şi cu adevărat, 
cea care s-a coborît din cer şi e de viaţă făcătoare. Dar prin imitarea 
celei după fire şi prin împărtăşire, şi dumnezeieştii învăţători sînt pîini 
ce ne hrănesc întru dreapta credinţă, sădindu-ne cuvintele vieţii şi po¬ 
tolind foamea din neştiinţă a sufletului celor ce cred. 

Şi pîinile sînt deopotrivă la număr cu ucenicii. Căci zice că trebuie 
să fie douăsprezece şi aşezate în două rînduri, şase de o parte şi şase 
pe alta, pîinea stînd oarecum în cerc şi avînd în mijloc aşezată pîinea 
cea una şi din cer, adică pe Hristos. Şi fiecare e de două zecimi, adică 
de două măsuri desăvârşite. Căci desăvîrşiţi au fost în amîndouă pri¬ 
vinţele dumnezeieştii ucenici, fiind neştirbiţi în tot ce e bun, cu lucrul 
şi cu cuvîntul. 

Iar la ele se adaugă tămîie şi sare, tămîia indicînd buna mireasmă 
întru sfinţenie şi întru aroma lui Hristos, iar sarea, înţelepciunea. Căci 
dumnezeiască, după cum a spus şi Hristos către ei : «Voi sinteţi sarea 
pămîntului» (Matei 5, 13) 3 8115 . 

Şi se pun înainte în ziua Sîmbetei. Căci ziua grăirii sfinţilor Apos¬ 
toli e timpul arătării unei alte Sîmbete, adică al venirii lui Hristos. Pe 
aceasta necunoscînd-o iudeii, Pavel zice despre ei : « Aşadar aţi fost 
lipsiţi de odihna poporului lui Dumnezeu» (Evr. 4, 9). Căci nu au intrat 
in odihna Lui, întrucît nu au primit credinţa 3 ®L Deci odihna (sabatis- 
mul) spiritual şi adevărat este timpul venirii Mîntuitorului nostru. 


381. b. Cuvîntul slujitorilor Bisericii însoţind pe Hristos care se dăruieşte cre¬ 
dincioşilor, înfăptuieşte orice Taină aducătoare de har. Hristos binevoieşte a se co¬ 
munica în orice Taină prin mijlocirea euvîntului episcopului său preotului, ba chiar 
cunoştinţa cea dreaptă despre El e ocazionată de cuvîntul lor. Cuvîntul lor drept 
rredincios e plin de Hristos, sau de harul Lui. 

382. Sîmbătă din _ Vechiul Testament era chipul adevăratei odihne aduse de 
Hristos, sau a unei Sîmbete ce va urma după ziua Sîmbetei evreeşti, adică chipul 
Duminicii. Căci numai credinţa în Hristos, în Dumnezeu venit la noi, ne dă adevă¬ 
rata odihnă, după care nu mai căutăm alta. 

Iar pîinile se pun înaintea ochilor lui Dumnezeu şi a ochilor lui 
Israil. *Să le puneţi , zice, în ziua Sîmbetei înaintea Domnului pururea, 
înaintea fiilor lui Israil » (Lev. 24, 8). înaintea lui Dumnezeu, ca Cel ce 
priveşte şi învredniceşte pururea pe sfinţi de supravegherea Sa. «Ochii 
Domnului, zice, peste cei drepţi» (Ps. 33, 14). Şi înaintea lui Israil, ca 
cel ce e dator să ia seama la Dumnezeu şi să-şi aţintească la El ochiul 
cugetului, al cărui chip e ochiul trupesc 383 . 

«Dar vor fi, zice lui Aaron şi fiilor lui şi le vor mînca pe ele». 
Căci scrierile sfinţilor Apostoli ne stau la îndemînă spre hrană nouă 
celor îndreptaţi prin credinţă, neamului sfînt şi sfinţit, poporului ago¬ 
nisit şi ales şi uns cu harul Stîntului Duh. 

PALADIE ; Bine ai zis. Sînt de aceeaşi părere. Dar pentru ce nu 
erau chipurile (tipurile) sfîntului Botezător şi ale sfinţilor Apostoli în 
Sfînta Sfintelor, ci în cortul dintîi ? 

CHIRIL ; întîi pentru că e mare deosebirea lor de Hristos şi cele 
ale.sfinţilor nu vor fi în cele în care este Hristos, şi oarecum afară 
şi în cele mai mici. Căci ale lui Dumnezeu sînt despărţite şi puse de¬ 
oparte şi ca pe o raţiune considerate de le deosebeşte pe cele ome¬ 
neşti, arătînd proprietatea firilor şi diferenţa de slavă. Apoi, pentru că 
ele au fost dintre Iudei şi din slujirea cea după lege. De aceea locul 
cuvenit lor era cortul dintîi, în care era aşezat altarul jertfelor, ca 
închipuire a celor viitoare. Sau oare n-au fost chemaţi sfinţii ucenici 
din neamul lui Israil şi oarecum de la cortul dintîi ? 

PALADIE : Ba chiar aşa e. 

CHIRIL : Dar fiind de ajuns cuvîntul despre acestea, să aducem, 
dacă vrei, cuvîntul lui Pavel, care tîlcuieşte frumos mărturia despre 
primul şi al doilea cort. El scrie: « Deci acestea fiind astfel întoc¬ 
mite, preoţii intră totdeauna în cortul cel dintîi, săvîrşind slujbele. Iar 
în al doilea, odată pe an singur arhiereul, nu fără sînge, pe care îl aduce 
pentru sine însuşi şi pentru greşelile poporului». Prin aceasta Sfîntul 
Duh ne arată că drumul către Sfînta Sfintelor nu avea să fie arătat, 
pînă ce cortul dintîi sta în picioare 384 . El era o icoană a timpului în 
care se aduceau daruri şi jertfe ce nu puteau să desăvîrşească în con- 

333 . Ochii lui Dumnezeu privesc la oameni, dacă şi ochii lor privesc la ei. 
Numai privirea ochi în ochi înfăptuieşte legătura din amîndouă părţile, legătura 
directă, iubitoare, personală. Atunci omul e unit cu Dumnezeu în Duhul Sfînt, căci 
numai atunci omul intră într-o comunicare conştientă cu Dumnezeu. „ 

384. Din Sfînta, preoţii nu puteau intra în Sfînta Sfintelor, la Dumnezeu. Adică 
pînă exista Sfînta nu se putea intra în Sfînta Sfintelor. Sfînta reprezenta timpul de 
pregătire şi de aşteptare pentru intrarea prin Hristos ca Dumnezeu. Pînă ia veni¬ 
rea Lui, omul se mişca între tipurile lui Dumnezeu, nu în fata Lui însuşi. 









ştiinţă pe închinător 385 . Ele erau numai legiuiri trupeşti cu privire la 

mîncări, băuturi şi felurite botezuri, puse pînă la vremea îndreptării. 
«Iar Hrist-os venind arhiereu bunătăţilor viitoare, a trecut prin cortul 
mai mare şi mai desăvirşit, nu făcut de mină, adică nu al zidirii aces¬ 
teia. El a intrat o singură dată in Sfinta Sfintelor nu cu singe de ţapi 
şi de viţei, ci cu singele Său veşnică răscumpărare dobindind (Evr. 9, 
7—8) 386 . 

înţelegi deci că în cortul dinţii slujbele le săvîrşeau preoţii, care 
nu aveau intrare în Sfînta Sfintelor. Căci aşa este slujirea cea după 
lege: stăruieşte în umbre. Iar acestea nu au puterea curăţirii şi spălării 
păcatelor 387 . Căci auzi pe Pavel care zicea adineaori că nu erau în 
stare să desăvîrşească în conştiinţă pe închinători, ci se păstrau spre 
pregătire pînă la vremea îndreptării, adică a întrupării Unuia Născut, 
cînd lipsa de frumuseţe a chipurilor (tipurilor) 388 avea să facă trecerea 
la adevăr 389 . 

«Numai odată pe an şi singurul arhiereu intra în Sfînta Sfintelor. 
Şi nu fără sînge, pe care se cuvenea să-l aducă pentru sine însuşi şi 
pentru greşelile poporului». Şi aceasta ne-o lămureşte preaînţeleptul 
Pavel, zicînd despre Hristos : «Zicîrid mai sus că : jertfe şi aduceri şi 
arderi de tot şi pentru păcat n-ai voit, nici ai binevoit şi doar acestea 
se aduc după lege — şi adaugă după aceea : iată vin, Dumnezeule, să 
fac voia Ta », prin aceasta desfiinţează primul lucru ca să dea fiinţă 
celui de al doilea. «Şi intru această voinţă sintem sfinţiţi prin jertfa 
trupului lui Iisus Hristos odată pentru totdeauna. Şi de fapt marele 
preot stă şi slujeşte în fiecare zi şi aduce de multe ori aceleaşi jertfe 
ca unele ce niciodată nu pot să inlâture păcatele. Acesta dimpotrivă, 
aducînd o singură jertfă pentru păcate, S-a aşezat pentru veci la dreap- 

385. Cu darurile şi jertfele din Vechiul Testament nu se putea intra la Dum¬ 
nezeu. Numai prin jertfa de Sine a lui Hristos, Care era şi Dumnezeu, s-a putut iu 
tra la Dumnezeu. Numai în Hristos omenescul a putut intra în starea de jertfă la 
Dumnezeu Numai uniţi cu Hristos Omul, Care e şi Dumnezue, pot intra oamenii 
la Dumnezeu. Uniţi cu Hristos-Omul, sintem uniţi şi cu Hristos Dumnezeu. 

386. Cu sîngele de vitei, care nu era al Fiului lui Dumnezeu făcut Om, ba nici 

măcar al unui om simplu, nu se putea intra la Dumnezeu, în Sfînta Sfintelor cea 
adevărată. Numai cu jerta Fiului lui Dumnezeu putea intra omenescul la Dumnezeu, 
în Sfînta Sfintelor cea adevărată. Numai Fiul lui Dumnezeu Care s-a coborîl, putea 
ridica umanul devenit parte a ipostasului Său la Dumnezeu. Iar uniţi cu umanul Său 
puteau urca şi oamenii la Dumnezeu. Dar chiar umanul devenit al Său, nu putea fi 
urcat la Dumnezeu decît în starea de jertfă. Jertfa de sine adusă de umian lui Dum¬ 
nezeu, ridica umanul la o sensibilitate în stare să sesizeze delicata prezenţă şi sen¬ 
sibilitate divină. ... , 

387. Umbrele lui Dumnezeu nu creează în om sensibilitatea capabilă sa cu¬ 
reţe şi să spele păcatele. Numai prezenţa Lui reală creează în om o sensibilitate 
care nu poate suferi ceea ce erău, murdar în el. 

388. Lipsa de sensibilitate şi de putere de creare de sensibilitate a chipurilor. 

389. Altfel impresionează trăirea reală a iubirii şi puterii lui Dumnezeu Cel 
întii născut. 

ta lui Dumnezeu şi aşteaptă pînâ ce vrăjmaşii Lui vor ii puşi aşternut 
picioarelor Lui. Căci printr-o singură jertfă adusă a desăvîrşit pentru 
veci pe cei ce se sfinţesc» (Evr. 10, 8—14). Căci după ce a Înviat odată, 
nu mai moare», după cum s-a scris (Rom. 6, 9), ci luînd păcatele mul¬ 
tora, «a intrat în Sfînta Sfintelor, adică în cer, ca să se înfăţişeze în 
faţa lui Dumnezeu pentru noi » (Evr. 9, 24) 390 . 

PALADIE : Cuvîntul e clar. Deci părăseşte osteneala pentru aceas¬ 
ta. Dar te rog explică-mi ce e sîngele pe care avea obiceiul să-l aducă 
căpetenia preoţilor pentru greşelile sale şi pentru ale poporului. 

CHIRIL : Pavel, învăţat fiind în ale legii şi familiarizat cu porunca 
mozaică, vorbind poporului evreu, care cunoştea acestea şi citea le¬ 
gea, nu se întinde în descrieri largi ale acestor lucruri atît de vene¬ 
rate şi de tainice, ci mai degrabă aduce în amintire în treacăt cele 
cunoscute de mai înainte. Dar eu voi vorbi, dacă doreşti, şi despre 
legea privitoare la aceasta şi vei de o tîlcuire exactă şi curată a în¬ 
ţelesurilor ei, pentru cel doritor de cunoştinţă şi însetat de ea. S-a 
scris deci în Levitic : « Şi a grăit Domnul către Moise, zicînd: Gră¬ 
ieşte către fiii lui Israil: De va greşi un suflet înaintea Domnului fără 
voie împotriva poruncilor Domnului, tăcînd ceva din cele ce nu tre¬ 
buie să facă ; de va păcătui arhiereul cel uns, încît să păcătuiască şi 
poporul 391 , va aduce pentru păcatul ce l-a sâvîrşit un viţel neprihă¬ 
nit Domnului pentru păcat. Şi va aduce viţelul la uşa cortului mărtu¬ 
riei înaintea Domnului, şi va pune mîna pe capul viţelului şi va jun- 
ghia viţelul înaintea Domnului. Şi luînd preotul cel uns, ale cărui 
mîini sînt sfinţite, din sîngele viţelului îi va duce în cortul mărturiei. 
Şi va întinge preotul degetul în sînge şi va stropi cu sînge de şapte 
ori înaintea Domnului, spre catapeteasma cea sfîntă. Şi va unge pre¬ 
otul din sîngele viţelului coarnele altarului tâmîierîi, care este 

390. Jertfele de animale nu aveau nici ele, nici cei ce le aduceau sensibilita¬ 
tea penetrantă şi sentimentul dăruirii totale de sine, prin care să poată trăi întîl- 
nirea cu Dumnezeu. Numai Hristos ca om cu desăvîrşire curat si dăruit ca om Ta¬ 
tălui a putut avea această sensibilitate capabilă să se sesizeze şi să trăiască la su¬ 
prema sensibilitate a curăţiei dumnezeieşti. Prin aceasta a făcut acea sensibilitate 
paternă supremă să vibreze la iubirea de sine dăruitoare a omenescului, ridicat din 
grosolănie nesimţitoare a egoismului păcătos. Acest rost înnobilator al omenescu¬ 
lui îl are jertfa lui Hristos (ca orice jertfă), nu un rost de plată juridică pentru 
o jignire, ca în teologia apuseană. 

391. Cînd păcătuieşte cel rînduit de Dumnezeu să dea exemplu, duce în mare 
ispită şi poporul. De aceea un arhiereu care trebuie să se străduiască pentru cu¬ 
răţirea poporului de păcat, e cel mai răspunzător pentru păcatele poporului cînd prin 
exemplul său îl ispiteşte la păcate. Şi oare era cu putinţă ca arhiereul uman din 
Vechiul Testament să nu ispitească poporul prin nedesăvîrşirile Sale ? De aceea era 
şi greu de deosebit în jertfa sa folosul ei pentru sine, de folosul pentru popor. Pă¬ 
catele poporului erau amestecate cu ale sale. Altceva e cu Hristos. Jertfa Lui e nu¬ 
mai pentru păcatele poporului, nefilnd păcate ale Sale, ca să facă poporul părtaş de 
curăţia Sa. 


„T 

înaintea Domnului, in cortul mărturiei. Şi tot slngele viţelului il va 
vărsa la temelia jertfelnicului arderilor de tot, care este la uşile cor¬ 
tului mărturiei. Şi toată grăsimea viţelului pentru păcat o va lua de 
la el, grăsimea care acoperă măruntaiele şi grăsimea de pe măruntaie 
şi amîndoi rinichii şi grăsimea de pe ei, care este pe şale. Şi prapo¬ 
rul care este pe ficat împreună cu rinichii îl va lua, în felul în care se 
ia de la viţelul jertfei de mîntuire. Şi le va aduce preotul pe altarul 
de jertfe. Şi pielea viţelului şi toată carnea lui, împreună cu capul 
Iui şi cu marginile, cu burta şi cu balega, tot viţelul rămas, le vor 
scoate afară din tabără în loc curat, unde se aruncă cenuşa. Şi-l vor 
arde pe lemne în foc, pe grămada de cenuşă». (Lev. 4, 1—12). 

Acestea a poruncit legea să se facă, atunci cînd cel dinţii în pre¬ 
oţie se va face vinovat de vreo greşeală din neştiinţă. Dar zice că şi 
pentru greşelile poporului să se săvîrşească o jertfă, aducîndu-se şi 
junghiindu-se tot astfel un viţel la uşile cortului mărturiei înaintea 
Domnului, unde bătrînii adunării să-şi pună mîinile pese el, iar sîn- 
gele fiind dus în Sfînta Sfintelor şi, simplu vorbind, săvîrşindu-se asu¬ 
pra lui toate după asemănarea jertfei lui Aaron. Dar şi din acestea e 
limpede oricui că Hristos e curăţirea atît a preoţilor, cît şi a poporu¬ 
lui, căci în El ne îndreptăm curăţindu-ne de pata păcatului. 

PALADIE ; Bine ai zis. 

CHIRIE : Deci se ia viţelul nepătat şi nerănit ca chip (tip) al lui 
Hristos, Cel ce este cu adevărat nepătat şi nu primeşte să pătimească 
de rana păcatului. «Căci vine, zice, stăpînul acestei lumi şi nu va 
afla întru Mine nimic» (Ioan 14, 30). Pentru că n-a făcut păcat, după 
Scripturi (I Petru 2, 22). Şi se aduce la înseşi uşile cortului sfînt îna¬ 
intea Domnului, neocolind să pătimească pentru cortul sfînt, adică 
pentru Biserică, ci aducîndu-se pentru ea spre miros de bună mireas¬ 
mă lui Dumnezeu şi Tatăl. De aceea a şi spus : «Pentru ei Mă sfin¬ 
ţesc pe Mine» (Ioan 17, 19). «Mă sfinţesc», a spus, în loc de «Mă 
aduc şi Mă predau ca prinos neprihănit lui Dumnezeu şi Tatăl». Căci 
se spune că se sfinţeşte ceea ce se predă (se închină) lui Dumnezeu, 
după cuvîntul scris ; «Laţ este omului a-şi sfinţi repede ceva din ale 
sale ; şi după ce a făgăduit, începe a se căi» (Prov. 20, 25) m . 


392. Cel ce se predă lui Dumnezeu, se sfinţeşte, pentru că intră in zona de 
curăţie a lui Dumnezeu. Iar curăţia e sensibilitate şi delicateţe şi atenţie. Acela de¬ 
vine şi el sensibil, delicat şi atent, prin însuşi faptul că se curăteşte de nepăsarea 
egoismului, că se depăşeşte pe sine. El intră prin aceasta în comunicare cu Cel atot- 
curat, sensibil şi atent. El iradiază din sine această delicată atenţie ca un miros de 
bună mireasmă, pentru că se umple de aceasta de la Dumnezeu. Aceasta e sfinţenia, 
nu un «sacru», ca mister neînţeles, propriu şi lucrurilor. Peste lucruri sfinţenia se 
întinde din Persoana supremă prin persoana umană. Cînd un om dăruieşte ceva lui 

Iar cuvîntul «înaintea Domnului» arată că aducerea e primită şi 
.bine plăcută. înţelegem aceasta cînd privim la perechea de fraţi, la 
Cain şi Abel. *A căutat, zice, Dumnezeu spre Abel şi spre darurile 
lui, iar spre Cain şi spre jertfele lui nu s-a uitat» (Fac. 4, 4) 393 Căci 
e clar că priveşte spre ceea ce-i plăcut Lui şi se întoarce cu scîrbă 
de Ia ceea ce nu e aşa. Iar după ce-şi pune cel ce a greşit mîinile 
peste viţel, se săvîrşeşte junghierea, înaintea Domnului. Căci «aces¬ 
ta. păcatele noastre le poartă şi pentru noi rabdă durere junghiin- 
du-se» (Isaia 53, 4). Pentru că mîna e chipul lucrului şi al faptelor. Şi 
se j unghie înaintea Domnului, pentru că Tatăl consimte cu trebuinţa 
ca Fiul să fie omorît pentru noi 394 . Căci nu se întoarce văzînd cum e 
junghiat. Pentru că deşi laudă faptul că a dat să pătimească, ştie că 
pătimirea lui Emanuel pentru noi e mîntuitoare lumii. Aşadar, El în¬ 
suşi ridică păcatele noastre şi pentru noi suferă dureri, răbdînd omo- 
rîrea pe cinstita cruce pentru noi. 

Apoi luînd preotul pe deget sînge, stropeşte de şapte ori spre 
sfînta catapeteasmă de peste sicriu, al cărei nume era ispăşitorul. 
De asemenea unge coarnele altarului tămîierii. Căci Hristos nu S-a 
făcut nouă ispăşire şi ispăşitor. Căci în sîngele legămîntului veşnic 
ne dărueşte curăţirea atotdesăvîrşită. Căci aceasta socotesc ca în¬ 
seamnă a stropi de şapte ori ispăşitorul. Pentru că numărul şapte e 
simbolul desăvîrşit. 


Dumnezeu, se sfinţeşte în primul rînd pe sine şi din relaţia sa ca dăruitor, cu Dum¬ 
nezeu primitor al darului, se întinde sfinţenia şi peste lucrul dăruit. Dar cade în ne¬ 
simţirea grosolană, contrară sfinţeniei, cel ce regretă că a dăruit, deşi lui Dumne¬ 
zeu. Prin moartea acceptată ca jertfă a vieţii pămînteşti se rup cu totul zăgazuri- 
rile care închid această viaţă în egoism, realizîndu-se o comunicare totală cu Dum¬ 
nezeu, izvorul vieţii, din iubire şi credinţă faţă de El. 

393. Ceea ce se dăruieşte e bine plăcut lui Dumnezeu, pentru că în dăruirea 
acelui lucru se manifestă delicata atenţie a celui ce-1 dăruieşte. Şi atenţia omului 
fg(ă de Dumnezeu e pe măsura lucrului dăruit Lui. 

In lucrul dăruit lui Dumnezeu arătîndu-se atenţia celui ce-1 dăruieşte 
faţă de Dumnezeu, această dăruire poate arăta şi căinţa pentru viaţa de nepăsare 
grosolană faţă de Dumnezeu, trăită mai înainte. Dumnezeu primeşte şi în acest caz 
darul cu plăcere, cu atenţie. Dar mai ales e primită cu atenţie jertfa cu care cine 
va nu arată atît căinţa pentru păcatele sale — prin punerea mîinilor peste lucrul 
dăruit ca semn că îl dăruieşte în locul său — ci cînd se arată în ea, în cel mai înalt 
grad atenţia iubitoare faţă de alţii, aducîndu-se pe sine însuşi pentru ei. Aceasta n 
făcut-o Hristos în mod desăvîrşit, primind moartea numai pentru alţii, El netre- 
buind să moară din căinţă pentru vreun păcat al Său. în cazul Lui, Dumnezeu în¬ 
suşi ia iniţiativa sensibilizării oamenilor prin dragostea atotcurată pentru ei. 

394. Pe de o parte Hristos, ca chivot, e altarul sau locul cel mai înălţat spre 
Dumnezeu, pe care se aduce jertfa, pe de alta că sîngele cu care se stropea spre chi¬ 
vot, e cel ce îşi dăruieşte ca om viaţa lui Dumnezeu pentru păcatele noastre. Atît 
chivotul, cît şi sîngele din cortul, Testamentului Vechiu, preînchipuiau pe Hristos 
ca altar şi jertfă. Prin stropirea înşeptită se preînchipuiau curăţirea desăvîrşită şi 
veşnică adusă de El în umanitatea oamenilor. Şi prin aceasta se arată dăruirea per¬ 
manentă şi veşnică pentru noi. 

Dar însăşi moartea împrăştie buna mireasmă a mîntuirii şi a vie¬ 
ţii lumii şi a aducerii ei în credinţă 395 . Căci «Unul a murit pentru 
toţi, cei ce vieţuiesc să nu mai vieţuiască lor, ci Celui ce a murit 
şi S-a sculat pentru ei » (II Cor. 5, 15). Deci ungerea altarului aurit, 
al tămîierii, cu sînge, indică buna mireasmă a morţii. 

Iar sîngele celălalt se varsă la temelia altarului de jertfe în pri¬ 
mul cort. Căci sîngele e chipul (tipul) sufletului. Iar Emanuil şi-a pus 
sufletul 396 , nu numai pentru Biserica din neamuri, ci şi pentru cei 
din lege, adică pentru Israil. Căci toţi la un loc am fost răscumpăraţi 
prin sîngele lui Hristos, păgîni şi Iudei. Aceasta o va mărturisi Pa- 
vel, zicînd : «Sau numai al Iudeilor e Dumnezeu ? Nu şi al neamuri¬ 
lor ? Fără îndoială şi al neamurilor, dacă unul este Dumnezeu Care 
va Îndrepta tăierea împrejur din credinţă şi netăierea împrejur prin 
credinţă» (Rom. 3, 29—30). 

Apoi scoţîndu-se cele de dinlăuntru ale viţelului şi oferindu-se 
pe altar, restul de trup se arde afară de tabără. Adică El însuşi este 
jertfa cea sfîntă, care răspîndeşte buna mireasmă prin virtuţi, ale că¬ 
ror chipuri (tipuri) sîpt cele dinlăuntru. Căci virtuţile sînt ascunse în 
noi şi aşezate înlăuntrul minţii. Şi tot El e Cel ce pătimeşte afară de 
poartă şi curăţă prin moartea trupului Său şi cei întinaţi. Căci « ce¬ 
nuşa junincei, zice, stropind pe cei întinaţi, îi sfinţeşte spre curăţirea 
trupului » (Evr. 9, 13). Deci Unul şi Acelaşi fiind Emanuil, răs¬ 
pîndeşte buna mireasmă şi în sfintele corturi, adică în Biserică, dar 
a pătimit şi înafară de poartă, unde şi noi trebuie să ieşim purtînd 
ocara Lui, cum a zis dumnezeiescul Pavel (Evr. 13, 12—13) 397 . 

Dar se aduce viţelul la fel şi întru totul asemenea şi pentru gre¬ 
şelile poporului. Şi raţiunea jertfei e întru toate aceeaşi. Căci Ema¬ 
nuil S-a adus pe Sine însuşi pentru mici şi mari, pentru popor şi 
preoţi. Sau nu e adevărat ce spun ? 

PALADIE : Cum de nu. 

395. Moartea răbdată ca jertfă e jertfa dusă pînă la capăt. Dar ea fiind viata 
dăruită Iui Dumnezeu, nu poate să nu placă lui Dumnezeu, să nu iradieze din ea su¬ 
prema atenţie fată de El, (sau) spre o bună mireasmă. De aceea Dumnezeu ridică din 
această moarte pe cel care a răbdat-o. Şi dă viaţă celor pentru care Hristos a murit. 
Deci în ea e viaţa lor, dar o viaţă ce se aduce şi ea lui Dumnezeu. Cine o trăieşte, 
intră în veci şi pentru veci în suprema comuniune cu El, izvorul vieţii. 

396. Cînd se spune de Sf. Pavel că Domnul a intrat cu sîngele Său la Dum¬ 
nezeu, se înţelege că a intrat ca om cu sufletul Său la Tatăl. Dar a intrat şi cu trupul 
Său, care şi-a vărsat sîngele Său şi pe care ni-L dăruieşte nouă în Sfînta împărtă¬ 
şanie, ca şi noi să intrăm la Tatăl, deocamdată cu sufletul nostru şi la sfîrşitul lu¬ 
mii şi cu trupul la Tatăl. 

397. Hristos nu răspîndeşte buna mireasmă a jertfei Sale în biserici, umplîn- 
du-i şi pe credincioşi de ea, ci iese şi în afară de porţile creştinătăţii, în lumea străi¬ 
nă de El, pătimind şi în mijlocul ei pentru ea, chiar dacă e batjocorit de unii pen¬ 
tru aceasta. Aşa trebuie să facem şi noi, teşind eu El în afara Bisericii. 

CHIRIL : Voieşti deci ca întorcînd cuvîntul înapoi, să ne îndrep¬ 
tăm spre descrierea celor privitoare la cort ? 

PALADIE : Foarte bine. 

CHIRIL: Deci după ce au fost isprăvite toate lucrurile şi sfintele 
vase au fost aşezate fiecare în locul cuvenit lui, Dumnezeu a poruncit 
să se Sfinţească ele şi cortul, zicînd dumnezeiescului Moise astfel : «£i 
-o iei untdelemnul ungerii şi să ungi cortul şi toate cele din el, şi să-l 
sfinţeşti pe el şi toate vasele lui. Şi vor ii sfinte. Şi să ungi altarul 
jertfelor şi toate vasele lui şi să-l sfinţeşti altarul tămîierii. Şi va fi 
altarul prea sfînt» {leş. 40, 9). Aşadar, vezi că s-a uns cu untdelemnul 
sfînt sicriul şi masa şi afară de ea sfeşnicul şi altarul tămîierii. Pe toate 
acestea cuvîntul nostru le-a arătat pe larg închipuind pe Emanuil. 

PALADIE : Adevărat. 

CHIRIL : Deci poţi înţelege acum cuvîntul spus prin glasul lui Da- 
vid către El : «Iubit-ai dreptatea şi ai urît nedreptatea. Pentru aceea 
Te-a uns pe Tine, Dumnezeul Tuă, cu untdelemnul bucuriei mai mult 
decît pe părtaşii Tăi» (Ps. 44, 8). Iar Pavel scrie : «Cel ce sfinţeşte şi 
cei ce sint sfinţiţi, dintr-Unul sînt toţi» (Evr. 2, 11). Şi trebuie ştiut că 
după învăţătura cea neprihănită, Acelaşi fiind Cel ce ca Dumnezeu ho¬ 
tărăşte şi împreună dăruieşte cu Dumnezeu şi Tatăl tuturor celorlaţi 
sfinţenia, se sfinţeşte împreună cu noi după omenitate. Aceasta este 
aşa numita golire (chenoză). Căci Cel sfînt după fire, ca Dumnezeu, se 
zice că a avut nevoie de Dumnezeu Care L-a sfinţit. Aceasta o spune 
şi fericitul Petru : «despre Iisus din Nazaret, cum L-a uns pe El Dum¬ 
nezeu cu Duhul Sfînt » (Fapte 10, 37). Aşadar, la omenesc se referă un¬ 
gerea şi a trupului e sfinţirea, care nu e sfînt după fire, ci prin împăr¬ 
tăşirea de la Dumnezeu. Căci făpturilor le vine sfinţirea din afară şi 
se îmbogăţesc cu hârul primindu-1 din altă parte 398 . 

împreună cu celelalte se unge şi jertfelnicul slujirii celei după 
lege. Căci şi legea e sfîntă, chemînd la cunoştinţa Dumnezeului Celui 


398. Cortul, chivotul, altarul tămîierii, deşi închipuiesc pe Hristos, se ung 
totuşi, căci aceasta preînchipuieşte ungerea cu Duhul Sfînt a lui Hristos ca om. Bn 
Sf. Chirii vorbeşte chiar de o sfinţire a lui Hristos ca om. Se arată în aceasta sme- 
rirea Lui şi grija de păstrarea umanului în autenticitatea lui. Deşi avea în Sine ca 
Dumnezeu sfinţirea, deci se putea spune că Hristos se sfinţeşte singur, totuşi pen¬ 
tru a se pune în relief smerirea Lui, se spune că a fost sfinţit. Trupul lui Hristos, 
deşi a fost făcut trupul Fiului lui Dumnezeu, nu a fost sfînt prin fire, ci prin îm¬ 
părtăşire de la Dumnezeu. Se accentuiază păstrarea umanului în Hristos pentru a 
se evidenţia chiar în El că umanul are sfinţirea, sau pe Duhul de la Dumnezeu. Se 
înlătură orice fel de monofizitism. Dacă umanul ar avea în El de la sine sfinţirea, 
ar putea avea şi în afară de Hristos, de la sine. Iar aceasta ar însemna panteism. 
Hristos se vădeşte pe Sine nu numai ca Cel ce dă pe Duhul Sfînt, sau sifnţirea, ci 
şi ca Cel ce o primeşte. El trăieşte şi recunoştinţa faţă de Dumnezeu, pentru că să-i 
înveţe şi pe oameni să o trăiască. 

după fire şi sădind în auzitori o cunoaştere a dreptăţii şi călăuzind pe 
cei crescuţi de ea spre începuturile bunătăţii 3 ". Căci «începutul căii 
celei bune, zice, este a face cele drepte» (Prev. 16, 7). Dar scrie şi dum¬ 
nezeiescul Pavel : « Astfel legea e stîntă şi porunca sfîntă şi dreaptă 
şi bună» (Rom. 7, 12). Ba legea e Sfînta Sfintelor nu după umbră, ci 
dacă e ridicată la o înţelegere duhovnicească 40 °. Chipurile (tipurile) 
ei vestesc pe Hristos, cu adevărat Sfînt al Sfinţilor. Căci Ea ca 
Dumnezeu sfinţeşte ungînd cu Duhul Său pe cei ce au intrat în păr fâ¬ 
şie cu El prin credinţă. Dar după ce a fost ridicat cortul sfînt şi a fost 
uns cu untdelemnul cel sfînt, să spunem cele ce urmează după 
aceasta. 

PALADIE : Foarte bine 401 . 

CH1RIL : Deci s-a scris aşa : « Şi a săvlrşit Moise toate lucrurile. 
Si a acoperit norul cortului mărturiei. Şi s-a umplut cortul de slava 
Domnului. Şi nu putea Moise să intre în cortul mărturiei, că umbrea 
asupra lui norul. Şi cortul se umpluse de slava Domnului. Şi cînd se 
ridica norul de pe cort, porneau fiii lui Israil cu toate ale lor. Iar de 
nu se ridica norul, nu porneau pînă în ziua în care se ridica norul. 
Căci ziua era norul peste cort, iar noaptea era foc peste el, înaintea 
a tot Israilul, în toate purcederile lor » (leş. 40, 31—36). 

Căci arăţîndu-se în lume cortul sfînt şi mai adevărat, adică Bise¬ 
rica din neamuri, a învăluit-o lumina lui Hristos, care imbibîndu-se 
de rouă duhovnicească de sus, ca de un nor, umple templul dumne¬ 
zeiesc m . Şi nu putea să iţitre, zice, Moise. Căci n-a intrat Israil, 
neputînd să suporte atingerea luminii dumnezeieşti, pentru că nu în- 

399. Bunătatea are un început în om. De aceea are şi un izvor în afară de ea. 
Nu e fără început în om, căci nu el este izvorul ei. Aceasta se arată în faptul că 
omul face binele la porunca unei legi, pe care nu şi-o dă el. Dacă binele ar avea 
începutul în om, n-ar fi necesar să-i dea, sau chiar să-i dea o lege pentru a foce 
binele. Binele s-ar face în el de la sine. Faptul că trebuie să i se dea, sau să-şi dea 
o lege, e semn că omul are deasupra sa o autoritate superioară, care este izvorul 
binelui. 

400. Ca orice lucru, legea are şi ea, pe lingă înţelesul ei de suprafaţă, de um¬ 
bră, are şi înţelesuri mai înalte, duhovniceşti. Cel mai înalt e Hristos. 

401. Hristos pătrunde în noi ca împlinitorul şi Dătătorul legii, ca lege împli¬ 
nită, împreunîndu-se ca dare în noi. Dar ea devine a noastră prin voia noastră. Insă 
voinţa primeşte uşurinţa de-a o împlini prin Duhul Sfînt. Acesta e ca un untdelemn 
care înmoaie voinţa noastră ca să împlinească voia lui Dumnezeu, sau să se im¬ 
prime de Hristos. Unsă cu Duhul Sfînt, fiinţa umană devine fluidă, comunicativă, 
părăsind învîrtoşarea egoistă. Persoana umană pătrunde în alţii şi alţii în ea. 

Se ungea în Vechiul Testament cortul cu Duhul Sfînt, prin ceea ce de¬ 
venea locaş al lui Dumnezeu. Dar se prefigurau şi ungerea Bisericii ca trup pluri- 
personal al lui Hristos, deci al lui Dumnezeu, trup ale cărui mădulare sau persoane 
comunică între ele cu vie fluiditate spirituală. 

402. Lumina lui Hristos învăluie Biserica. Dar ea poartă în sine rouă de sus, 
cum purta în sine norul ce acoperea cortul de ploaie. Rouă aceasta care înmoaie 
sufletele şi le face roditoare e Duhul Sfînt. 

telegea taina lui Hristos. De aceea nici n-a primit iluminarea fin Duh 
şi n-a văzut cu ochii minţii slava Domnului, cu care cînd porneşte 
de la lume şi se ridică spre cele de sus, pornim şi noi, mergînd pe ur¬ 
mele Stăpînului. Căci ne-a deschis nouă o cale 403 nouă şi vie, spre 
cele de sus şi spre cer. Iar cînd se odihneşte şi se aşează norul, odih¬ 
nim şi ne aşezăm şi noi. Căci pornind norul, pornea împreună cu el şi 
poporul. Şi oprindu-se, se oprea împreună şi poporul. Căci «norul era, 
zice, peste cort ziua şi foc noaptea». Şi îmbiba Hristos cu darurile 
duhovniceşti pe cei ce au ajuns în ziuă şi în lumină, pentru că au pri¬ 
mit cunoştinţa despre El în chip subţire şi amănunţit şi şi-au umplut 
mintea de strălucire. Iar pe cei mai neînvăţaţi încă, îi luminează. 
Căci în Biserică nu mai este întunericul deplin al rătăcirii lumeşti. 
Fiindcă Hristos le învăluie în lumină pe toate şi le umple de lumina 
Lui spirituală. Pentru că «nu sîntem fiii nopţii, nici ai întunericului, 
ci ai luminei şi ai zilei», după cum e scris (I Tes. 5, 5). 

PALADIE : Drept a> grăit. 

CHIRIL : Dar pe lîngă acestea, să descriem pe scurt legile privi¬ 
toare la cort, la darurile poporului şi la plecările şi opririle lui, căci 
prin aceasta tîlcuirea va merge pe calea cea dreaptă. 

PALADIE : Sînt de aceeaşi părere. 

CHIRIL : Legiuitorul şi judecătorul a rînduit ca numai fin cortul 
stînt să săvîrşească jertfele cei ce ar vrea să facă aceasta, depărtîndu-i 
cred, prin aceasta de la slujirea mincinoasă de mai înainte, adică de la cea 
din Egipt, căci acolo era amara batjocură a idolilor şi o atît de dezor¬ 
donată mulţime de zei mincinoşi, încît nici cei ce voiau să li se în¬ 
chine nu-i puteau cunoaşte ; ci fiecare era lăsat să jertfească precum 
voia, după spusa batjocoritoare a unora dintre înţelepţii elinilor, unul 
jertfind unui zeu, altul altuia. Deci depărtîndu-i de la obiceiul atît de 
pîngăritor şi de la o purtare atît de nepăsătoare şi de prostească, a 
spus iarăşi în Levitic : «Grăieşte către Aaron şi către fiii lui şi către 
toţi fiii lui Israil şi zi către ei: Acesta e cuvîntul pe care l-a poruncit 
Domnul, zicînd : Acel om dintre fiii lui Israil sau dintre cei veniţi în- 
tre voi, care va junghia viţel sau oaie sau capră în tabără şi care va 
junghia în afară de tabără şi nu o va aduce la cortul mărturiei, ca să 
o facă ardere de tot, sau jertfă de mîntuire Domnului, primită spre 
miros de bună mireasmă, şi care va junghia departe la uşa cortului 
mărturiei şi nu o va aduce ca să 0 dea dar Domnului înaintea cor- 

403. Cum se ridică norul de pe cort, putînd porni fiii iui Israil după cort, aşa 
după înălţarea lui Hristos, poate porni şi Biserica după El spre cer. Dar pe cînd 
Hristos S-a înălţat la cer cu trupul, membrii Bisericii înaintează într-o cunoaştere 
a Lui cu sufletul rămas în trup. 

tului mărturiei, se va pune In socoteala omului acela că a vărsat 
srnge şi va îi nimicit sufletul acela din poporul lui» (Lev. 17, 2 ş.u.). 

Deci cel ce a jertfit afară de tabără va fi vinovat de vărsarea sîn- 
gelui şi de crima uciderii. Căci cel ce şi-a despărţit sufletul de Dum¬ 
nezeu, dăruindu-1 pietrelor şi lemnelor şi închinîndu-1 rătăcirilor dra¬ 
cilor, e ca unul care s-a omorît pe sine, şi şi-a pierdut sufletul său. 
Dar n-a poruncit că orice animal trebuie adus spre tăiere la uşi¬ 
le cortului, ci numai cea pe care ar voi să o predea ca jertfă lui 
Dumnezeu, a arătat lămurit adăugind îndată : «Şi nu vor jertfi jert¬ 
fele lor celor deşerţi, cu care ei curvesc» (Lev. 17, 7). Deci opreşte 
cu totul să jertfească cineva fără deosebire oricui ar voi, ci spune că 
trebuie să aducă slujire numai Dumnezeului Cel după fire 404 . 

PALADIE: Cuvîntul e cit se poate de clar. 

CHIRIL ; Dar socotesc că nu de puţin cîştig ne-ar fi să înţelegem 
şi în alt chip că e de folos şi necesar să se săvîrşească jertfele şi să 
se predea victimele sfinţite numai în cortul sfînt. 

PALADIE : Ce vrei să spui ? 

CHIRIL: Oare n-am spus că viţelul junghiat la cortul sfînt pen¬ 
tru greşelile preotului şi ale poporului e o icoană şi un chip (tip) al 
lui Emanuil ? 

PALADIE: Am spus. 

CHIRIL: De aceea spunem că taina lui Hristos trebuie să se să- 
virşească în Biserici, ca în nişte sfinte corturi 4< «. Aceasta ne-a po¬ 
runcit şi în altă parte. Căci poruncind la început iesraeliţilor care 

404. Legîndu-se să se aducă orice jertfă numai la uşa cortului sau a templu¬ 
lui, se punea capăt în Vechiul Testament, închinării de către fiecare la alt zeu. Toţi 
se închinau prin aceasta la un singur Dumnezeu. Acest unic Dumnezeu, e Dum¬ 
nezeul Cel «după fire», Cel Care prin fire e deosebit de lume şi nu poate fi decît 
Unul. Politeismul nu distinge pe zei de lumea plină de fort® diferite şi în anumite 
cazuri opuse între ele. 

405. Dar aducînd toii în Vechiul Testament jertfele lor la cortul sfînt, apoi 
la templu, nu se impunea numai credinţa tuturor în Unicul Dumnezeu, ci se şi pre¬ 
figura că toţi vom fi mîntuiţi prin Hristos Cel Unul, Fiul Unul Născut al lui Dum¬ 
nezeu, făcut om. Deci se prefigura că în toate bisericile se va săvîrşi jertfa Ace¬ 
luiaşi Unic Hristos. Odată ce s-a impus credinţa în Unicul Dumnezeu, s-a putut 
înainta la credinţa în Unicul Său Fiu, Care ni S-a făcut prin întrupare Unicul Mîn- 
tuitor şi Care se aduce jertfă pentru toţi, în oricîte biserici se aduce. Dar precum 
în Testamentul Vechi toţi aduceau jertfele într-un templu, aşa Hristos îi aduna pe 
toţi în jurul jertfei Sale, în biserici. Deci nu trebuie să se săvîrşească jertfa Lui de 
către fiecare la casa lui. Protestantismul promovînd individualismul în credinţă, a 
redus importanţa jertfei ca mijloc de unire a tuturor în jurul ei. S-a rămas numai la 
credinţă, în care se poate afirma uşor subiectivismul individual. Evreii au jertfit 
în Egipt, în noaptea dinainte de plecare, mielul în casa fiecăruia, pentru că nu se 
puteau aduna atunci la un loc. Dar ei arătau unitatea în faptul că toţi din fiecare 
casă făceau acelaşi lucru. Şi în faptul că nu scoteau din carnea mielului din afară, 
ca să mănînce eventual şi aitii, care nu aparţineau poporului îsrail. 

53 - SL CHIRIL 









354 


SF. CHraiL Al ALEXANDRIEI 


plecau din pămîntul egiptenilor în ce mod trebuie să se junghie mie¬ 
lul ca chip (tip) al lui Hristos, zice : «/nlr-o casă se va minca şi să nu 
scoateţi ceva din cărnurile Iui afară » (leş. 12, 46). Deci calcă porunca 
tui Dumnezeu ereticii de alt cuget, zidindu-şi lor în afară de cortul 
cu adevărat sfînt, alt cort, şi jertfind mielul afară şi ducîndu-L de¬ 
parte de casa cea una şi împărţind pe Cel neîmpărţit. Căci Unul şi 
desăvîrşit în toţi - este Hristos. De aceea înţeleptul Moise, tlămăcito- 
rul celor dumnezeieşti, ne porunceşte în «A doua lege», zicînd : «Ia 
aminte la tine să nu aduci arderea de tot a ta în tot locul care-1 vei ve¬ 
dea, ci numai în locul pe care îl va alege Domnul Dumnezeul tău, 
intr-una din cetăţile tale. Acolo să aduci arderile tale de tot şi acolo 
să iaci toate cîte ţi le poruncesc Eu ţie astăzi. Dar oricînd vei potti, 
junghie şi mănîncă carne precum pofteşte sufletul tău, după binecuvînta- 
rea Domnului Dumnezeului tău, pe care ţi-a dat-o ţie în toată cetatea. 
Cel necurat întru tine şi cel curat să mănînce la fel din ea, cum e 
căprioară sau cerb. Numai singe să nu mîncaţi. Pe pămînt să-l văr¬ 
saţi pe el, ca apa» (Deut. 12, 13—16). Deci e o greşeală şi o vină a 
unui suflet lipsit de orice evlavie să îndrăznească a jertfi în orice loc 
şi să nu îndeplinească în casa lui Dumnezeu taina lui Hristos. 

PALADIE: Bine zici. Dar tîlcuieşte-mi aceasta : legea osîndeşte, 
pe drept cuvînt, mîncarea sîngelui. Care este înţelesul ascuns aci în 
literă ? 

CHIRIL : Ce voieşti, să dăm şi cele poruncite în Levitic cu pri¬ 
vire la aceasta. Acolo scrie aşa : «Şi omul din fiii lui Israil, sau din 
străinii aşezaţi între voi, care va mînca ori ce fel de sînge, voi pune 
faţa Mea asupra sufletului care mănîncă sînge şi-l voi pierde pe el 
din poporul său. Pentru că sufletul fiecărui trup este sîngele lui. Şi 
eu l-am dat vouă pe el ca să ispăşiţi pe altar pentru sufletele voastre. 
Că sîngele ispăşeşte în locul sufletului. Pentru aceea am spus fiilor 
iui Israil: Nici un suflet dintre voi să nu mănînce sînge. Şi omul 
dintre fiii lui Israil, sau dintre străinii aşezaţi între voi, care va vîna 
vreun vînat: fiară sau pasăre, care se mănîncă, să verse sîngele şi 
să-l acopere pe ei cu pămînt. Pentru că sufletul fiecărui trup e sîn¬ 
gele lui. Şi am zis fiilor lui Israil : *Sîngele nici unui trup să nu-1 
mîncaţi, că sufletul fiecărui trup e sîngele lui. Tot cel ce-1 mănîncă 
pe el, va pieri » (Lev. 17, 8—14). 

PALADIE : înţeleg. 

CHIRIL: Aşadar, legea desparte şi scoate sîngele din trupurile 
junghiate. Prin aceasta ne învaţă o dogmă adevărată şi primită de 
noi cu credinţă, anume, să socotim şi să cugetăm că sufletul raţional 

al omului este nemuritor şi moartea nu-1 desface împreună cu trupurile 
pămînteşti, ci mai vîrtos îl dezleagă şi-l sloboade de Făcătorul şi-I 
scoate din starea de pătimire, şi-l face părtaş vieţii. Căci omul a fost 
făcut la început spre suflet viu, Dumnezeu suflînd în el suflare de via¬ 
ţă. Aşa s-a scris (Fac. 2, 7). Şi am atribui, precum socotesc, o slăbiciu¬ 
ne vieţii celei ce tuturor le dă viaţă, dacă am spune că ceea ce a fă¬ 
cut spre viaţă, se pierde împreună cu trupurile vremelnice Dimpo¬ 
trivă, ne vom încununa cu înţelepciune, de vom crede că sufletul e 
nemuritor şi că aşa i-a plăcut să fie Creatorului a toate, «în care vie¬ 
ţuim, ne mişcăm şi sîntem» (Fapte 47, 28) / ‘" 7 . Aceasta cred că e ra¬ 
ţiunea poruncii date in această privinţă. 

Dar să trecem şi la alte rînduieli ale cortului. Deci, a spus Dum¬ 
nezeu în «Ieşire» : «Să nu junghii peste aluat sîngele jertfei Mele» 
(leş. 24, 25). Fără aluat să fie, zice, sîngele vărsat şi peste ceea ce se 
aduce spre jertfă lui Dumnezeu, să nu i se adauge aluat sau făină 
dospită. Căci noi trebuie să fim curaţi şi fără aluat, adică să nu avem 
în minte amestecarea răutăţii şi a vicleniei, ca să închinăm lui Dum¬ 
nezeu sufletele noastre curate, al căror chip (tip) e sîngele. De aceea 
şi dumnezeiescul Pavel a numit frămîntătură nouă fără aluat pe cel 
ce-şi păstrează sufletul lor curat ,şi netulburat şi neamestecat cu rău¬ 
tate, se înţelege : prin credinţa în Hristos şi prin iubirea desăvxrşita 
(I Cor. 5, 7). 

Dar «nici su doarmă, zice, grăsimea sărbătorii Mele pînă dimi¬ 
neaţa următoare » (Deut. 23, 18), adică să nu oferi grăsimea de ieri 
spre miros de bună mireasmă. Iar în Levitic tîlcuieşte mai limpede 
porunca şi înfăţişează lucrul mai clar, zicînd despre cel ce aduce o 
jertfă : « Iar de va fi darul său făgăduinţă sau jertfă de bună voie, în 
ziua în care va aduce jertfa se va mînca, şi nu mîine. Iar ceea ce va 
ramîne din cărnurile jertfei pînă a treia zi, în foc se va arde. Iar dacă 
rnîncînd va mînca din cărnuri a treia zi,‘nu va fi primit darul lui, nici 
se va socoti lui. Spurcăciune este. Iar sufletul care va mînca din 
aceea, se va spurca şi păcat va lua» (Lev. 7, 6—8). 

Aşadar, jertfa dinainte cu trei zile se respinge. Ba se respinge şi 
cea de ieri. Declarînd-o aceasta, zice : «De voi jertfi jertfă făgăduinţă 

406. Sf. Chirii interpretează expresia «suflet viu» în sensul cu sufletul e ne¬ 
muritor, deci nu se desface (nu se strică) ca trupul. Am socoti pe Dumnezeu însuşi 
slab, dacă am spune că ceea ce a făcut Dumnezeu ca suflet viu nu .Amine viu sau 
nemuritor pentru veci. 

407. Dar sufletul e nemuritor nu prin sine, ci pentru că «este» şi vieţuieşte 
în El Dumnezeu. El a primit de la Dumnezeu o substanţă unitară, necompusă din 
părţi, ca trupul; el e şi prin aceasta după chipul lui Dumnezeu. Pe lingă aceea, su¬ 
fletul «vieţuieşte» în Dumnezeu. Fără să-şi soarbă viata din Dumnezeu, căci e creat. 
Dumnezeu îi dă necontenit viaţa lui creată. 

rie mulţumire Domnului, să o jertfiţi spre a fi vouă primită. In însăşi 
ziua aceea să se mănînce, nu se va lăsa din cărnuri pentru dimineaţa 
următoare. Eu sînt Domnul: păcat va lua » (Lev. 7, 12, 15). 

PALADIE : Dar care este înţelesul acestora ? 

CHIRIL : In cele de mai înainte legea ne-a arătat că e obiceiul 
dumnezeieştii Scripturi să împartă întreg timpul uneori în două, adi¬ 
că în cel în care a fost legea şi în cel în care a strălucit Hristos, al¬ 
teori în trei, intercalîndu-se şi punîndu-se la mijloc şi acela în care a 
strălucit ceata sfinţilor prooroci. Dar şi în timpul lui Moise şi cel al 
sfinţilor prooroci era acelaşi mod al slujirii, cel în umbrele legii. Cînd „ 
s-a făcut însă dimineaţă, adică s-a arătat în sfîrşit timpul al treilea şi 
lumina spirituală, adică Hristos, a umplut de lumină pămîntul, iar întu¬ 
nericul vechi a fost împrăştiat ; n-a mai fost primit modul de atunci de 
slujire, deci fie că e jertfă de ieri, fie că e grăsimea sau jertfa de alaltă¬ 
ieri, nu mai e primită, ci e urîtă lui Dumnezeu şi socotită întinăciune 
celor ce voiesc să aducă intr-un timp care nu se mai potriveşte. 

Sau nu vei recunoaşte ca adevărat că odată ce Hristos a luminat 
prin învăţăturile evanghelice sufletele sfinţilor şi le-a adus la slujirea 
duhovnicească, cele din lege sînt de prisos şi fără folos ? 

PALADIE: Recunosc. Căci mi-aduc aminte de dumnezeiescul Pa- 
vel, care a numit gunoaie şi pagubă laudele ce le avea din lege, pen¬ 
tru înălţimea mai presus de toate a cunoştinţei lui Hristos (Filip. 3, 8). 
Şi-l aud scriind unora: «Vă spun vouă că de vă veţi tăia împrejur > 
Hristos nu vă va fi de nici un folos » (Gal. 5, 2). 

CHIRIL: Drept ai spus. Deci e păcat şi întinăciune a stărui în slu¬ 
jirea în umbre şi a se aduce lui Dumnezeu fie grăsime, fie tămîie, după 
ce s-a arătat Hristos şi a trecut timpul, în care era în vigoare legea şi 
proorocii. Aceasta cînd Fiul spune vădit lui Dumnezeu şi Tatăl :«Jertfă 
şi aducere nu ai voit, iar trup Mi-ai întocmit. Arderile de tot şi pentru , 
păcat n-ai binevoit; atunci am zis : iată vin. In capul cărţii s-a scris 
despre Mine ca să fac, Dumnezeul Meu, voia Ta» (Pş. 37, 9—11). Căci 
Fiul aducîndu-Se pe Sine jertfă neprihănită, a oprit cele din lege, care 
nu puteau desfiinţa păcatele. Pentru că Hristos este sfîrşitul legii şi al 
proorocilor. 

PALADIE: Bine zici. 

CHIRIL : Aşadar, după desăvîişirea în Hristos nimeni nu se mai 
poate apropia de Tatăl prin slujirea legii,.ci de El ne putem apropia 

numai prin Fiul'* 08 . Căci a zis: Nimeni nu poate veni la Tatăl, decit 
numai prin Mine » (Ioan 14, 6). Iar că tot ce nu e în Hristos e inapt de 
jertfă şi nedesăvîrşit şi că jertfă atotsfinţită şi primită e numai ceea ce 
e prin El 409 şi în El, se poate arăta clar şi din cele ce le spune legea, 
care în «Ieşire» porunceşte : «Să nu fierbi mielul in laptele mamei lui » 
(leş. 34, 26), iar în «Levitic» zice : «Şi a grăit Domnul către Moise, zi- 
cînd : Vaca sau capra după ce vor naşte, să fie fătul şapte zile cu mama 
lui; iar a opta zi şi după aceea, se vor primi ca daruri, jertfă Domnu¬ 
lui. Vacă şi oaie să nu junghiaţi in aceeaşi zi cu fătul lor» (leş. 22, 27 
—28). 

Deci nu lasă să se junghie mielul de curînd născut, de lapte, ară- 
tînd că ceea ce e încă nedesăvîrşit şi mic şi slab la înţe¬ 
legere, încă nu e jertfă, încă nu e primit de Dumnezeu 410 . Aşa 
erau acei neînţelepţi şi puţini la minte, către care scrie dumnezeiescul 
Pavel : Căci trebuie să fiţi învăţători ,* de multă vreme aveţi iarăşi tre¬ 
buită de cineva care să vă Înveţe cele dinţii Începuturi ale cuvintelor 
lui Dumnezeu şi aţi ajuns să aveţi nevoie de lapte, nu de hrană virtoa- 
să. Pentru că'hrana tare este a celor desăvîrşiţi» (Evr. 5, 12). Deci e ne¬ 
desăvîrşit cel ce se hrăneşte încă cu lapte, în ceea ce priveşte înţele¬ 
gerea şi tăria duhovnicească. 

Dar să trecem cuvîntul nostru despre acestea de la chipul (tipul) 
luthurilor sensibile şi văzute, la cele mai presus de simţire şi spirituale. 

. : 408. Nimenea nu se poate apropia de cineva aşa de mult, ca fiul lui. Cu atît 
mai mult nu se poate apropia omul de Dumnezeu Cel transcendent, decit dacă El e 
totodată Fiul Lui cel Unul Născut. De aceea S-a făcut Fiul lui Dumnezeu om, ca în 
El să ; se poată apropia omul de Dumnezeu, căci în El şi omul a devenit Fiul lui 
Dumnezeu şi Dumnezeu a devenit Tatăl lui. Alipindu-ne de Hristos ca om, toţi ne 
puteni ăpropia de Dumnezeu, cum se apropia nişte fii de Tatăl lor. 

Dumnezeu a făcut pe om în starea ca Fiul Său Unul Născut să-Şi unească 
simţirea Sa iubitoare de Fiu al Tatălui cu simţirea omului. însuşi Hristos este un 
singur Eu, căci de cîte ori zice Eu, o zice aceasta şi ca Fiul Tatălui şi ca om. Dar 
acest Unic Eu are atît conştiinţa de Fiu Unul al Tatălui^ cit şi conştiinţa de om. 
Dar aceste două conştiinţe sînt unite într-una singură. Căci vrea ca, cu conştiinţa 
de Fiu din veci să se confunde cu cea de om. Acelaşi Unic Fiu iubeşte pe Tatăl 
atît cu simţirea de Fiu din veci, cît şi cu cea de om născut din Fecioara Maria, de¬ 
venită Simţire a Fiului, fără să înceteze să fie omenească. Omul a fost făcut deci 
în stare unită cu simţirea lui de om să fie unită cu simţirea Fiului etern. Vibraţia 
simţirii de fiu omenesc al Tatălui ceresc se poate uni cu vibraţia de Fiu dumne¬ 
zeiesc. Aceasta pentru că în Dumnezeu este un mod de simţire înrudită cu cea dată 
omului. Apoi umanitatea sensibilizată a omenescului desăvîrşit în Hristos simte în 
mod deosebit Dumnezeirea. 

409. Dar simţirea de Fiu al Tatălui îşi (ajunge) atinge gradul culminant în 
jertfa de Sine adusă Tatălui. Insă aceasta n-o poate atinge decît în unire cu sim¬ 
ţirea Fiului Unul Născut, pentru că arată din nou înrudirea Fiului etern cu omul. 

410. Se cere omului o anumită creştere spirituală pentru a se putea aduce jertfă. 
Se cere pentru aceasta o hotărîre proprie. Aceasta a fost prefigurată în lege de 
faptul că nu se aducea viţelul, mielul ca jertfă pînă ce nu stăteau şapte zile sub căl¬ 
dura mamei lor, sau de porunca de-a nu se jertfi mama odată cu fătul, pentru a nu 
se considera că fătul e dus la jertfă legat de mama lui. 

Înţelegi deci că toate sînt în Hristos desăvîrşite şi primite. De aceea a- 
nimalele aduse şi închinate lui Dumnezeu trebuie să fie şapte zile cu 
mama lor, iar în ziua a opta şi după aceea se va aduce din ele dar si 
jertfă lui Dumnezeu. 

PALADIE : Nu e prea clar cuvîntul. 

CHIRIL : Oare nu vei recunoaşte că ziua a opta e ziua învierii Mân¬ 
tuitorului şi începutul noului veac (eon) (ev), după ce veacul legii a 
curs în primele şapte zile ? 

PALADIE : Recunosc. 

CHIRIL : Deci ceea ce ţine de timpul legii, adică de siujirea tru¬ 
pească, e încă necurat şi nevrednic de a fi adus lui Dumne¬ 
zeu, precum e dar şi bine primit lui Dumnezeu, tot ceea ce e în 
Hristos in ziua a opta şi după aceea. Căci viaţa în Hristos care a înce¬ 
put la înviere, e fără sfîrşit. Ştiind-o aceasta, însuşi Fiul a spus odată : 
Cînd Mă voi Înălţa de pe pămint, pe toti îi voi trage Ia Mine» (Ioan 12, 
32), iar altădată : « Amin zic vouă, dacă grăuntele căzînd pe pămint nu 
va muri, va rămîne singur ; iar daca va muri, multă roadă va aduce» 
(Ioan 12, 24—25 ). M 

PALADIE ; Drept ai spus. Dar ce înseamnă oprirea de-a omorî pe 
mamă cu cei născuţi din ea într-o singură zi ? 

CHIRIL : Legiuind cele privitoare la Hristos şi prevestind in mod 
subţire desăvîrşirea prin El, a cunoscut ca Dumnezeu, necredinţa iude¬ 
ilor şi cutezanţa neînfrînată a Ierusalimului, şi că din cauza aceasta 
israeliţii vor fi pierduţi ca nişte omorîlcri ai Stăpînului şi ca cei ce s-au 
ridicat sălbatic împotriva Fiului, dur că Ierusalimul nu se smulge din 
rădăcină, ci va rămînea pustiu de copii, aşteptînd timpul de la capăt şi 
din urmă, cînd se va mîntui şi el, alergînd pe urma neamurilor 4ia . Căci 
a fost pus la spate, adică înapoi, după cuvîntul Psalmistului : c tCâ-i 
vei pune pe ei pe fugă» (Ps. 20,. 13). Căci întregul Israil se va mîntui 


411. Ziua a opta, ca ziua fără sfîrşit a veacului viitor, urmează după timpul 
în care toate cresc spre desăvîrşire, dar n-au ajuns la desăvîrşire. Dar desăvîrşirea 
aceasta poate fi trăită anticipat încă în viata aceasta, după venirea lui Hristos. Abia 
atunci este omul capabil de jerfa deplină. Aceasta a fost adusă prima dată de Hristos. 
Şi numai o astfel de jertfă neşovăitoare e primită de Dumnezeu. Este de remarcat 
această unire între desăvîrşire şi jertfa adevărată. Hristos Se jertfeşte pe Sine şi 
în mod deplin (atotcurat), nu jertfeşte animal. La fel în Hristos se jertfesc oamenii 
pe ei înşişi, nu animale. Viaţa desăvîrşită în Hristos, care are ca început jertfa de¬ 
plină, atotcurată, a lui Hristos şi a omului însuşi, e viaţa zilei a opta, pentru că e 
fără sfîrşit. Nu o ca viaţa din timpul legii. Ea e viaţa învierii lor, care şi-a ajuns prin 
jertfă desăvîrşirea. Pînă nu moare grăuntele, nu învie singur. Numai murind, e în¬ 
conjurat de mulţi. 

412. Cînd legea porunceşte să nu se omoare mama împreună cu pruncii, pre¬ 
vesteşte că Ierusalimul va rămînea, fără pruncii lui, dar Ierusalimul însuşi, ca ră¬ 
dăcină, nu se va pierde, ci la urmă va veni şi el la credinţa în Hristos. 

(Rom. 11, 26), după ce se vor sălăşlui mai întii în dumnezeieştile corturi 
turma cea din neamuri 41: \ 

Deci nu lasă să se întindă stricăciunea pînă la ultima distrugere, ci 
prevesteşte mînia asupra celor neascultători, amestecată cu bunătatea. 
Totodată înfăţişează lucrul acesta ca un chip (tip) al unei cunoştinţe 
folositoare. O ci nu se năpustesc cele ce sînt spre nimic, împinse de 
tirania unei porniri pestăpînite. Ci rămîn în urmaşi, păstrîndu-se acesta 
în acela şi acela în acesia, în baza genului comun şi a aceleiaşi specii, 
Dumnezeu nesuferind pieirea făpturilor Sale. «Căci le-a zidit pe toate 
spre a fi şi mîntuitoare sini naşterile lumii», după cum s-a scris (Inţ. 
Sol. 1, 14). Şi trebuia să se facă şi prevestirea şi arătarea acestor feluri 
de învăţături despre Hristos, pentru care şi în care cele corupte se mîn- 
tuiesc şi ceea ce-i tiranizat de moarte odrăsleşte din nou spre viaţă. 
Căci rădăcina neamului omenesc a murit ca o mamă în Adam. Dar cei 
născuţi din ea, adică noi, odrăslim din nou şi sîntem şi ne mîntuim în 
Hristos, avindu-L pe El ca viaţă şi ca pe o a doua rădăcină a neamu¬ 
lui « 4 

PALADIE : Cuvîntul e foarte limpede şi strălucitor. 

CHIRIL : Dar se cuvine, Paîadie, să adăugăm la cele spuse şi aceas¬ 
ta :«Sd nu-ţi s ; deşti ţie desiş. Nici un copac lingă altarul Domnului 
Dumnezeului tău să nu-ţi faci ţie. Să nu-ţi ridici ţie stîlp. Pe acestea 
le-a urît Domnul Dumnezeul tău» (Deut. 16, 21—22). Priveşte cum des¬ 
parte pe închinătorul adevărului de orice rătăcire idolească, neîngă- 
duindu-i să se folosească de legile paginilor, ci îndemnîndu-1 să lepede 


413. Dacă ar fi intrat Iudeii întii, le-ar fi fost greu neamurilor să intre, soco¬ 
tind că e vorba de o religie naţională iudaică. Ideea universalismului nu poate fi 
servită decît de neamuri. In aceasta se arată un echilibru între neamuri si Iudei. 
Aceştia au fost chemaţi de Dumnezeu ca popor ales ; ales desigur pentru o misiune 
folositoare mai tîrziu tuturor popoarelor. Dar prea ar fi fost aleşi în toate, dacă ar 
fi servit tot ei şi realizarea de fapt a universalismului. Chiar prin faptul că au fost 
poporul ales, s-au făcut, din mîndrie, improprii pentru realizarea în fapt a lîisericiii 
universale. 

414. Prin naşteri, neamul omenesc continuă să fie viu şi poate fi dus la mîn- 

tuire, cu toată moartea ce se continuă şi ea. Neamul omenesc corupt prin moarte 

e totuşi mîntuit. Dacă rădăcina cea dinţii a lui a murit în Adam, ea se înnoieşte 
piin a doua rădăcină, în Hristos. Aceasta pentru ca corupţii nasc totuşi din ei 

alţi oameni, din care odată se va naşte Hristos, Cel Care va birui stricăciunea şi 
moartea. Grăuntele moare, dar chiar prin aceasta se înnoieşte în grăunţe multe. 

Lumea odată creată, nu mai e nimicită. Dumnezeu nu poate fi silit de păcatul ei să 
o nimicească. Şi lui Dumnezeu nu-i poate impune nimeni să nimicească creaţia , ce 
a făcut-o. Dar ea intră într-o stare de corupere prin libertatea ei. Insă Dumnezeu o 
poate readuce din coruperea ei, cu voia ei. Ea se reface şi se desăvîrşeşte acceptincl 
să reintre în comunicare cu El. Chiar coruperea ei arată că există un Creator al ei 
deosebit de ea, de Care rupîndu-se, moare, se corupe. In viata viitoare, viata spi¬ 
ritului va copleşi tot mai mult legile descompunerii şi compunerii materiei, făcînd-o 
pe aceasta ca pe o sticlă străvezie, permanentă. Mişcarea va fi a spiritului, nu a 
materiei, sau materia se va mişca conform spiritului. 

obiceiurile acelora, chiar dacă n-ar fi spre nici cr pagubă, dacă s-ar 
păstra. 

PALADIE : Ce vrei să spui ? 

CHIRIL : Păgînii alegînd arborii cei mai stufoşi şi orice dumbravă 
cu desiş bogat, clădeau acolo altare şi aduceau jertfe dracilor. Căci la 
altarele dracilor se adaugă rătăcirea minţii şi dezmierdări trupeşti. Pen¬ 
tru că minciuna e prin sine neputincioasă şi de aceea se înfrumuseţea¬ 
ză adeseori prin sulimanuri din afară, precum fac şi femeile urîte. Dar 
altarul dumneiesc, care străluceşte de frumuseţea adevărului, ce trebu¬ 
inţă are de proptele din afară, adică de podoabe deşarte ? Căci nu prin 
dezmierdări trupeşti ne putem apropia de Dumnezeu, nici printr-o min¬ 
te moleşită şi alipită de cele trupeşti, ci cu o cugetare trează şi care 
priveşte întins spre cele de sus şi din ceruri. Chiar dacă s-ar ridica 
vreun altar dumnezeiesc şi sub frunzişuri de copaci, acest lucru nu ar 
supăra de loc pe închinătorul statornic şi credincios al Mîntuitorului. 
Dar fiindcă aceasta e o practică păgînească, trebuie refuzată imitarea 
ei şi obiceiul asemănător, aşa cum cu toate că pentru mintea credin¬ 
cioasă şi întărită în cunoştinţa adevărată idolul nu e pimic în lume şi 
nici jertfa idolească (I Cor. 8, 4), totuşi, precum învaţă Apostolul, cel 
ce o are nu doreşte să mănînce, pentru conştiinţa celor mai slabi. «De 
ce să fiu judecat de altă conştiinţă ? Dacă mă împărtăşesc cu mulţumită 
(de mîncări), de ce sînt hulit, pentru ceea ce eu mulţumesc ? (I Cor. 29 
—30). Deci e un lucru plăcut lui Dumnezeu a ocoli lucrurile asemănă¬ 
toare paginilor, atît în ce priveşte aşezarea altarelor, cît şi în obiceiu¬ 
rile şi felurile credinţei. 

PALADIE ; Sînt de aceeaşi părere. 

CHIRIL: Dar Sfînta Scriptură ne-a arătat şi aceea că în cortul sfînt 
trebuie să aducem daruri spre slava lui Dumnezeu şi să nu intrăm cu 
mîinile goale. Căci se spune în «Numeri» : «Şi a fost în ziua în care a 
sfîrşit Moi.se a ridica cortul, l-a uns şi l-a sfinţit pe el, şi toate vasele 
lui şi jertfelnicul şi toate vasele lui. Şi au adus căpeteniile lui Israil, 
douăsprezece căpetenii ale caselor familiilor lor. Aceştia sînt căpeteni¬ 
ile seminţiilor, aceştia au stat de faţă la numărătoare. Şi au adus darul 
lor înaintea Domnului, şase care acoperite şi doisprezece boi, un car 
de la două căpetenii şi cîte un bou de la fiecare. Şi le-au adus înaintea 
cortului. Şi a grăit către Moise, zicînd : ia de la ei şi să fie ca lucruri 
de slujbă ale cortului mărturiei. Şi să le dai pe ele loviţilor, fiecăruia 
după slujba lui. Şi luînd Moise carele şi boii, le-a dat pe ele leviţilor» 
(Num. 7, 1—6). Dar nu numai acestea au fost cele aduse de căpeteniile 
seminţiilor. Au mai adus şi altele. Căci s-a scris : «Şi au adus căpete- 

niile la sfinţirea jertfelnicului, In ziua In care l-a uns, şi au adus căpe¬ 
teniile darurile lor înaintea jertfelnicului. Şi a grăit Domnul către Moi- 
.se : O căpetenie într-o zi, cîte o căpetenie în fiecare zi, să aducă daru¬ 
rile lor la sfinţirea jertfelnicului. Şi a fost cel ce a adus darul său în 
ziua cea dintîi. Naason, fiul lui Aminadav, căpetenia seminţiei Iuda. Şi 
a adus darul său, de argint cu greutatea de o sută treizeci de sicii gre¬ 
utate şi o cupă de argint, grea de şaptezeci de sicii, după siclul cel 
sfînt, amîndouă pline cu făină cernută, stropită cu untdelemn pentru 
jertfă, o căţuie de zece auri, plină cu tămîie, un viţel de vacă, un ber¬ 
bec, un miel de un an spre ardere de tot, un ied din capre pentru pă¬ 
cat, două junici spre jertfă de mântuire, cinci berbeci, cinci ţapi, cinci 
mieluşele de un an. Acesta a fost darul lui Naason, fiul lui Aminadav» 
(leş. 7, 10—17). Au adus apoi şi ceilalţi pînă la al doisprezecelea, în a- 
celaş chip, şi cu aceeaşi dărnicie, rînduindu-i-se fiecăruia ziua hotărâtă 
lui în parte. Căci aşa poruncise Dumnezeu. 

PALADIE: Şi care e înţelesul unor daruri aşa de felurite ? 

CHIRIL : E vorba aici de o aducere de daruri. Dar socotesc că în 
ca,. Hristos strălucind în ea în multe feluri se aduce de noi şi jertfă 
Emanuil şi de noi înşine. O voi tîlcui pe cît voi putea. 

Aratîndu-se în lumea aceasta cortul sfînt şi adevărat, adică Biseri- 
ea este amestecat şi un înţeles tainic, care leagă această ghicitură de 
sfîntă lui Dumnezeu şi Tatăl, preţ de răscumpărare şi schimb pentru 
viaţa tuturor, ca unul ce e de un preţ egal cu toţi 415 . Căci după ce Unul 
Născut s-a făcut om, ca unul din noi, s-a adus pe Sine Însuşi lui Dum¬ 
nezeu şi Tatăl, ca frunte şi pîrgă a firii omeneşti ce împrăştie bună mi¬ 
reasmă întru sfinţenia care se află în El în chip firesc şi fiinţial, întru 
cît se înţelege şi este Dumnezeu, dar care e şi primită, din pricina ome- 
nităţii. Fiind Unul şi Acelaşi, a fost închipuit în multe feluri, prin adu¬ 
cerile de daruri ale căpeteniilor. Căci şi acum Hristos e adus jertfă prin 
conducătorii ce-şi urmează în timp, fiind înţeles în multe feluri şi cin- 

' 415. Hristos Se aduce continuu Tatălui de noi şi pentru noi jertfă sfîntă, sau 
preacurată, sau totală. El se aduce în locul nostru, fiind egal cu noi toţi. Se aduce 
ca preţ de răscumpărare pentru toţi. Prin aceasta recîştigă iubirea Tatălui pentru 
noi toţi. Nu mai stăm sub osînda Tatălui, ca unii ce ne-am despărţit cu duşmănie 
de El. Hristos recîştigă pe seama tuturor iubirea Tatălui, pentru că e atît de unit 
cu noi, prin dragostea Lui faţă de noi, că ne are în Sine ca om pe toţi. Se dăruieşte 
Tatălui avîndu-ne în Sine pe toţi. Ne scoate în Sine pe toţi de osînda Tatălui ce 
pluteşte asupra noastră ca despărţiţi de El. Jertfa lui Hristos e dar, însă şi răscum¬ 
părare. E răscumpărare cu calitate de dar. Iar darul e semnul iubirii. E .dar total, 
sau jertfă. E darul pe care căpeteniile Bisericii îl aduc pentru toţi. Dar spre deose¬ 
bire de jertfele din Vechiul Testament, darul este Subiect, nu obiect. Deci se aduce 
şi El însuşi. Fiind cu noi, ne uneşte cu Sine în calitate de dar adus şi de subiecte 
ce îi aducem. Sîntem şi noi dar şi aducători ai darului. Prin aceasta ne unim cu 
Hristos, cu Tatăl şi între noi, ca cei ce aducem acelaşi dar şi ne unim în aceeaşi aduce¬ 
re cu El. 








364 


SF. CHIRIL AL ALEXANDRIEI 


stit prin diferite numiri. Iar aducerea darurilor în fiecare zi închipuieşte 
săvîrşirea neîntreruptă şi fără sfîrşit a jertfei lui Hristos în toată ziua 
şi aducerea de daruri în fiecare zi de către cei îndreptaţi în credinţă. 

Căci nu vor lipsi închinătorii şi nu va înceta aducerea de daruri. 
Ci Hristos se va aduce pe noi şi pentru noi, fiind jertfit tai¬ 
nic în corturile sfinte. Şi EI este darul nostru prim şi mai pre¬ 
sus de toate. Căci S-a adus pe Sine jertfă lui Dumnezeu şi Tatăl şi nu 
pentru Sine, după învăţătura cea neştirbită, ci pentru noi, cei de sub 
jugul şi vina păcatului. Iar după asemănarea cu El şi noi sîntem jertfe 
sfinţite, ca unii ce am murit păcatului, întrucît a fost omorit păcatul în 
noi, şi trăim lui Dumnezeu viaţa cea întru sfinţenie şi cuvioşie m . A- 
ceasta parc să ne-o arate aducerea de daruri din partea căpeteniilor. 
Dar de voieşti, să o cercetăm pe rînd cu raţiunile ei proprii, pe cît pu¬ 
tem, şi să o tîlcuim după putinţă. 

PALADIE : Foarte bine. 

CHIRIL: Deci s-a adus de fiecare un viţel. Iar cele şase care au 
fost puse între lucrurile cortului sfînt. Apoi s-a adus de fiecare un blid 
de argint şi o cupă ; şi amîndouă pline de făină cernută, stropită cu unt¬ 
delemn, o căţuie plină de tămiie, un berbec, un miel de un an spre ar¬ 
dere de tot, un ied din capre pentru păcat. Şi acestea erau arderi de 
lot. Au mai adus apoi spre jertfă de mîntuire două juninci, cinci ber¬ 
beci, cinci ţapi, cinci mieluşele de un an. 

PALADIE : Explică înainte de toate, ce deosebire ar putea spune 
cineva că este între jertfa de mîntuire şi arderea de tot. 

CHIRIL : Ascultă. Arderile de tot dintre animale se ardeau întregi 
de focul sfînt şi nestins, nescoţîndu-se nicidecum nimic, ci fiecare păr¬ 
ticică şi mădular suia la Dumnezeu întru miros de bună mireasmă. Iar 
celle junghiate pentru jertfa de mîntuire, primeau sfinţire par¬ 
ţială, ca de pildă în umărul drept, în cap şi în picioare, în 
rărunchi şi în ficat şi în alte oarecare părţi din lăuntru. Deci 
numai lui Hristos i se cuvine (e vrednic) să se aducă ardere 
de tot. Căci este cu adevărat întreg sfînt, întreg bine mirositor 
şi sfinţit. Iar nouă ne e propriu a nu avea o sfinţenie deplină şi o 
calitate de jertfă în toate privinţele, avînd în noi oarecare întinăciune 
din pricina păcatului din noi. «Căci nimeni nu e curat de întinăciu- 


416. Hristos e darul nostru prim. Dar El ne dă puterea să ne aducem şi noi 
jertfă, intrucît murim egoismului, sau tuturor formelor de păcat, şi prin aceasta ne 
deschidem vieţii ce ne vine din Dumnezeu. Jertfa lui Hristos pune în centrul uma¬ 
nităţii pornirea dăruirii de Sine şi această pornire se revarsă din El şi în noi. Noi 
ne însuşim această pornire unindu-ne cu El în dăruirea Lui şi făcînd ca El să se 
unească cu noi pentru dăruirea noastră. 

ne» (Iov. 14, 4), şi : «greşelile cine le va pricepe ? (Ps. 18, 13). De aceea 
legea a poruncit ca jertfa pentru mîntuire să nu fie arsă întreagă, ci să 
fie consacrată (sfinţită, oferită) mai degrabă în parte. Oare nu ţi se pare 
explicarea limpede şi îndestulătoare 117 ? 

PALADIE : Ba, fără îndoială. 

CHIRII: Să începem deci a spune şi a înţelege despre fiecare din 
ceie aduse (.ova din cele trebuincioase pentru un folos. 

PALADIE începe. 

CHIRIL : Deci de fiecare căpetenie de seminţie s-a adus un talger 
de argint şi o cupă, amîndouă pline de făină cernută, îmbibată în unt¬ 
delemn. Blidul, serveşte la mîncări şi se întrebuinţează pentru fripturi, 
cum a spus Mintuitorul lui Ioan, ucenicului credincios, cînd l-a întrebat, 
cine e cel care-L va vinde pe el. «Cel ce întinge mina cu Mine în blid > 
(Matei 26, 23). Despre întrebuinţarea cupei ce să mai spun, cînd în¬ 
suşi lucrul o arata ? Iar făina cernută e semnul pîinii, pentru că din ea 
se face pîinea. Iar pîinea vieţii e Hristos. Aşadar, prin blid şi cupă şi 
prin pîinea din amîndouă, c. : ci erau pline de făina cernută, se închipu- 
ieşte, ca prin mîncare şi băutură, Hristos viaţa şi de viaţă făcătorul. 
Căci zice : «Amin, amin zic vouă, de nu veţi mînca trupul Fiului Omu¬ 
lui şi nu veţi bea sîngele Lui, nu veţi avea viaţă întru voi » (Ioan 6, 54). 
Spunînd apoi că făina era îmbibată cu untdelemn, ne dă chipul (tipul) 
a ceea ce se spune în Psalmi : «lubit-ai dreptatea şi ai urît iărădelegca ; 
pentru aceea Te-a uns pe Tine Dumnezeule, Dumnezeul Tiu, cu untde¬ 
lemnul veseliei mai mult decit pc părtaşii Tăi» (Ps. 44, 9). Căţuia este. 
chipul şi forma unui altar de tămîiere, care e făcut la fel cu un vas 
pentru tămîie. Căci Hristos este bună mireasmă şi altar de tămîiere, ne- 
avînd din afară buna mireasmă, cum o avem noi, care cîştigăm putinţa 
de fi acesta prin participarea la virtute şi sfinţenia evlaviei. El are ca 
Dumnezeu de la Sine şi în firea Sa cele prin care ne minunăm de El şi 
umple toată lumea de mireasma mai presus de lume şi mai pre¬ 
sus de creaţie. Căci e cunoscut ca Cel ce e prin fire şi cu adevărat 
Dumnezeu şi are în firea Sa mireasma cunoştinţei Tatălui. De aceea e 
plină căţuia 718 . 


417. E o identitate între starea de jertfă si de sfinţenie: Hristos e întreg sfînl, 
pentru că Se aduce în întregime ca jertfă. Noi jertfim numai în parte, şi de aceea 

ne sfinţim (ne consacram) numai în parte. Hristos se dăruieşte ca om în întregime, 

uitîndu-Se pe Sine în întregime. De aceea Se deschide în întregime lui Dumnezeu. 

Noi rămînem în parte nedaruiţi. Nu ne dăruim în întregime. De aceea nedeschizin- 

du-ne în întregime Iui Dumnezeu, nu ne umplem în întregime de El, nu ne sfinţim 
total. Totuşi aceasta ne ajunge spre mîntuire. 

118. Hristos e şi altarul cel mai înalt şi jertfa cea mai deplină prin Sine. E 
altarul din imediata vecinătate a lui Dumnezeu prin Sine, pentru că e umanitatea 
atotsfîntă a Fiului lui Dumnezeu; e jertfa cea mai totală şi mai curată, pentru că 

Apoi se aduce un bou şi un berbec ; pe lîngă acestea se aduce un 
miel şi un ied de capre. Prin toate e desemnat Acelaşi. Prin bou, pen¬ 
tru marea lui tărie şi pentru că boul stă în fruntea animalelor prin 
blîndeţe şi curăţenie şi le întrece prin mărimea corpului. La fel, toate 
ale lui Hristos se află pe treapta spirituală cea mai înaltă şi El însuşi 
le întrece pe toate şi e deasupra tuturor printr-o deosebire neasemă¬ 
nată în orice. Prin berbec, pentru desăvîrşirea, prin miel pentru ne- 
răutatea lui. «Căci eu, zice, fiind, adus ca un miel fără răutate spre a 
fi jertfit, nu ştiam » (Ier. 11, 19). Prin ied, fiindcă a fost junghiat 
pentru cei păcătoşi. Căci iedul e jertfă pentru păcate după lege. Iar 
Emanuil a primit moartea pentru noi,• şi pentru junghierea pe care a 
suportat-o pentru noi am fost răscumpăraţi de vechile greşeli. Sau 
nu vei recunoaşte că aceasta e adevărat 4l9 . 

PALAD1E : Cum de nu ? 

CHIRIL : Dar observă că boii au fost aduşi spre a fi daţi la lu¬ 
crurile cortului, ca la pornirile taberei, purtînd ei poverile pe care, 
să se elibereze slujitorii de muncă şi de osteneală. Căci Biserica se 
odihneşte in Hristos şi El ne poartă pe noi, nelăsînd neamul sfînt şi 
cinstit şi poporul priceput la lucrurile sfinte să cadă sub munci mai 
presus de putere. Aşa trebuie puse în legătură cu Hristos cele amin¬ 
tite 42 °. 

Iar cele spre jertfa pentru mîntuire le-au adus căpeteniile pentru 
ei înşişi, închinîndu-le într-un oarecare mod cortului sfînt şi oferin- 
du-le lui Dumnezeu spre miros de bună mireasmă. Acestea erau două 
junince, cinci berbeci, cinci ţapi şi cinci miei. Boul, am spus că este 
Hristos. Iar junincile sîntem noi. Iar raţiunea lor e într-adevăr şi vă- 


e umanitatea Fiului lui Dumnezeu. E căţuia prin excelenţă, pentru că e locul cel 
mai înalt pe care stă jertfa, ca Fiul lui Dumnezeu ; e tămîia cea mai binemirositoa- 
re, pentru că pe acest loc, sau de pe ipostasul Fiului lui Dumnezeu se înalţă uma¬ 
nitatea Lui ca jertfă. Cine poate dărui mai total umanitatea ca jertfă Tatălui, decît 
Fiul Lui? Şi ce jertfă mai înaltă se poate aduce Tatălui decît umanitatea Fiului? 
Buna mireasmă a ei, dragostea ei faţă de Tatăl a devenit buna mireasmă a Fiului, 
dragostea Fiului. în umanitatea ce se deschide în Hristos lui Dumnezeu, se deschi¬ 
de Însuşi Fiului Lui. Această dragoste a Lui faţă de Tatăl se răspîndeşte în noi_toţi. 
Lumea este umplută din El de o dragoste faţă de Tatăl mai presus de lume, căci e 
dragostea Fiului Unul Născut. Numai din Hristos ia şi omul puterea de jertfitor şi 
jertfă, precum numai prin părtăşie de El se înalţă în virtute, în sfinţenie, în cunoaş¬ 
terea adevărului. 

419. în toate cele din lume se reflectă, la diferite nivele, însuşirile lui Dum¬ 
nezeu şi ale Cuvîntului, prin Care toate s-au făcut. în El sînt din veci ideile tu¬ 
turor. De aceea cînd sînt aduse ca jertfe în Vechiul Testament, ele prefigurează 
jertfa lui Hristos. 

420. Puterea lui Hristos odihneişte Biserica, ajutînd-o să săvîrşească lucruri) 
mari, care depăşesc eforturile omeneşti. Aşa dobîndim noi prin Hristos rezultate 
mari fără prea mari eforturi. Ajungem să ne încredem în El şi obţinem rezultate 
care întrec puterile noastre. 

dit înrudită. Căci bărbatul e pururea conducător şi în cinste şi slavă 
aleasă la Dumnezeu. Martor despre aceasta e firea, care mărturiseş¬ 
te acest lucru. Iar femeia e mai mică şi mai supusă şi mai prejos de 
bărbaţi în tărie şi slavă. Deci după asemănarea viţelului bărbat, Hris- 
los ne este conducător, iar noi îi sîntem supuşi şi mult mai prejos 
de El în tărie şi slavă, fiind despărţiţi printr-o mare deosebire. Pen¬ 
tru că deşi S-a făcut ca noi, — căci juninca e de acelaşi neam cu 
viţelul — dar cele ale Lui sînt cu mult superioare. «Căci cine se va 
asemăna lui Dumnezeu între fiii lui Dumnezeu» (Ps. 88, 7). Pentru că 
Hristos e în acelaşi timp ca noi şi mai presus de noi în înălţimea 
Dumnezeirii, măcar că S-a făcut trup 421 . 

Iar junincile sînt două, închipiind, socotesc, cele două popoare, 
care s-au unit într-unul, Cel Care S-a făcut pentru noi şi între noi 
adunîndu-le în unitatea cea duhovnicească. 

Iar berbecii şi mieii în număr egal şi iezii nu mai puţini, înseam¬ 
nă mulţimea credincioşilor, care s-au adunat în timpul al cincilea, în 
care a avut loc venirea Celui ce zice : «Cînd Md voi înălţa de pe pă- 
mînt, pe toţi îi voi trage la Mine» (Ioan 12, 32). Prin berbeci se în¬ 
chipuie desăvîrşirea credincioşilor în judecata şi integritatea vîrstei 
spirituale, se înţelege : a celei în Hristos. Prin miei, se închipue de¬ 
săvîrşirea în simplitate şi în nerăutate. Căci zice : « Nu tiţi, fraţilor, 
copii la minte, ci iiţi copii în privinţa răutăţii, iar la minte fiţi desâ- 
vîrşiţi» (I Cor. 14, 20). Iar prin iezii pentru păcat, se închipuie faptul* 
de-a avea totdeauna trebuinţă de curăţire şi de iertarea greşelilor. 
De aceea am şi fost învăţaţi să zicem în rugăciune : «Şi ne iartă 
nouă greşelile». Căci nu e timp cînd cei ce sînt cu adevărat întregi la 
minte şi cunosc slăbiciunea firii omeneşti, să nu aibă trebuinţă.să 
strige : «Cine va înţelege greşelile ?» şi: «De cele ascunse ale mele 
curăţeşte-mă» (Ps. 18, 13). Aceasta este jertfa duhovnicească, cea bi- 
nemirositoare lui Dumnezeu, pentru mîntuirea noastră. 

PALADIE : Adevărat. 

CHIRIL: Aşadar, precum am spus, prin viţei şi berbeci, prin 
miei, prin ţapi şi prin celelalte se închipuieşte Hristos. Şi nu cred că 
această tîlcuire se abate de la ceea ce se cuvine. Iar dacă ar voi ci- 


421. Hristos e şi ca noi, şi mai mare ca noi, căci e şi om şi Dumnezeu. Deci 
se poate jertfi în locul nostru, fiind de o fire cu noi, dar se poate jertfi pentru toţi, 
fiind nesfîrşit mai valoros ca noi, odată ce e şi Dumnezeu. El poate da simţirii Sale 
umane o intensitate şi o lărgime care ne cuprinde pe toţi. în dragostea Lui înţele¬ 
gătoare faţă de noi, ca om, pune intensitatea şi lărgimea dragostei dumnezeieşti. 
Ne ridică mai presus de nivelul nostru în dragostea şi jertfelnicia noastră, dar ră- 
mînem oameni, uniţi între noi ca oameni. Numai cel ce e om, dar şi Dumnezeu, ne 
poate ridica şi aduna pe toţi în dragostea Sa. ■ 

ii ev a să aplice şi la noi înţelesul acestor lucruri, nu e nici o piedică 
să se adauge şi această tîlcuire a celor spuse. 

PALADÎE ; Care ? 

CHIRIL: Jertfele sfinţite se aduceau, după lege, de întregul 
fsrail. Iar sîngele animalelor junghiate se vărsa la dumnezeiescul jert¬ 
felnic. Fapta aceasta ne arată ca în umbră şi ne înfăţişează indirect 
că trebuie să închinăm lui Dumnezeu Cel sfînt sufletele noastre 422 

PALADÎE : Bine ai zis. 

CHIRIL : Aşadar, ofrandele se aduc in locul nostru şi pentru noi 
şi noi sîntem cei ce sîntem jertfiţi în ele, după chip (tip) 423 . 

PALADÎE : Adevărat. 

CHIRIL : Să cercetăm deci cu sîrguinţă cele aduse de toţi prin 
mina căpeteniilor, ca să putem privi frumuseţea înţelesului în duh. 
Cele aduse în vasele de argint, adică în blid şi cupă, erau făină cer¬ 
nută, înmuiată în untdelemn. Argintul e simbolul strălucirii, iar făina 
cernută e simbolul vieţii, fiind substanţa pîinii care susţine viaţa, 
precum untdelemnul e simbolul bucuriei. Să se aducă, drept aceea, şi 
de noi înşine Dumnezeului Care este peste toate bucuria întru stră¬ 
lucirea vieţii, prin nădejdea cea întru Hristos. Căci zice : «întru nă¬ 
dejde bucuraţi-vâ » (Rom. 12, 12). Şi cum n-ar fi plini de bucuria cea 
mai înaltă cei ce au păzit poruncile Mîntuitorului nostru, cultivînd 
.strălucirea vieţii şi a petrecerii ? Pentru că aceştia şi-au adunat în 
tot felul şi în chip neîndoielnic la Dumnezeu vistieria participării la 
slavă. «Căci voi aţi murit, zice, şi viaţa noastră s-a ascuns cu Hristos 
In Dumnezeu. Clnd Hristos, viaţa noastră, Se va arăta, atunci, şi voi 
vă veţi arăta întru slavă» (Col. 3, 4). 

Aşadar, făina este îmbibată în untdelemn. Căci în viaţa sfinţilor 
e îmbibată bucuria întru nădejdea slavei, împreună cu strălucirea cu- 
vioşiei şi a dreptăţii 424 . 


422. Erau jertfe oare se aduceau în Testamentul Vechi pentru ţntregul popor, 
ca să-l menţină în unitate. Aşa se aduce jertfa lui Hristos pentru toată comunita¬ 
tea bisericească, pentru că trupul lui Hristos este unul. Sîngele animalelor se vărsa 
peste jertfelnic, reprezentînd sufletele tuturor, într-o unitate. Toţi se uneau în- 
treolaltă în Dumnezeu. Numai în Dumnezeu sau în credinţă în Dumnezeu Cel Unul 
se pot uni oamenii, deci şi membrii unui popor. Triburile păgîne erau divizate şi 
pentru că se închinau unor zei diferiţi. Omenirea poate deveni prin aceeaşi credin¬ 
ţă, o unitate. 

423. Dacă animalele se jertfesc în locul nostru, cu atît mai mult Hristos, care 
are umanitatea Sa comună cu a noastră, Care ne iubeşte şi suferă pentru păcatele 
noastre. Umanitatea Lui e purtată nu de un individ uman. care nu. ne poate cuprin¬ 
de deplin, ci de Fiul lui Dumnezeu care ne cuprinde cu simţirea Lui pe toţi, alipin- 
du-ne de Sine ca fii în faţa Tatălui. 

424. In toate ale creaţiei şi în cele necesare nouă este întrupată o însuşire a 
lui Dumnezeu, dar şi a sufletului nostru. Dacă n-ar avea decit un rost material, ar 
fi lipsite de un sens deplin. Cosmosul ar rămîne neîmplinit. Făina cerută e darul 


J. 

Iar căţuia plină de tămîie, închipuind frumuseţea sfinţilor şi aro¬ 
ma sfinţeniei ca în nişte vase alese; apoi cu adevărat sfinţenie atot- 
bună mireasmă ce se oferă Lui ca un dar. Sau nu vom socoti, Pala- 
die, că sfinţii sînt nişte vase strălucitoare şi alese ? vr >. 

PALADIE : Ba chiar aşa e. 

CHIRIL: Deci fiecare a adus un bou şi ei erau doisprezece cu 
toţii. Aceştia poartă sfîntul cort, fiind înjungaţi cîte doi la un car şi 
sub un jug. Şi au fost rînduiţi pentru serviciile Leviţilor. Lucrul aces¬ 
ta e un chip (tip) al celor două popoare, care nu mai sînt despărţite 
prin neasemănarea dogmelor şi a vieţii, ci s-au unit şi s-au întîinil 
sub jugul cel unul al Mîntuitorului, purtat cu răbdare şi bărbăţie. Căci 
zice ; « Imbărbătează-te şi să se întărească inima ta ş‘ ia asupra ta pe 
Domnul» (Ps. 26, 20). Căci boul e un animal răbdător şi foarte puter¬ 
nic. Aşa sînt .cei ce au îmbrăţişat evlavia. Ei poartă asupra lor ca pe 
un jug, pe Hristos, cum s-a preînchipuit în cortul sfînt. Căci şi Pavel 
a numit Biserica trupul Lui (Col. 1, 24). Iar către Anania s-a spus 
despre el, adică despre Pavel : «Mergi, că vas al alegerii îmi este 
acesta, ca să poarte numele Meu înaintea neamurilor » (Fapte 9, 15). 

Pe lingă acestea, sînt aduse un berbec şi un miel, care înseamnă 
venirea la Dumnezeu şi predarea duhovnicească în mîinile lui atît a 
poporului mai bătrîn, cît şi a celui tînăr. Căci precum prin boi se 
închipuia răbdarea şi bărbăţia, la fel socotesc, prin ei s-a arătat lim¬ 
pede abundenţa rodirii întru blîndeţe a celor îndreptaţi prin credinţă 
în Hristos. Căci animalul acesta e blînd şi plin de rod. Dar aşa sînt 
toţi cultivatorii sîrguitori ai vieţuirii evanghelice, cărora şi Hristos 
însuşi le-a spus : «Tot celui ce cere, dă-i, şi de la cel ce ia ale tale, 
nu le cere, şi celui ce te loveşte pe un obraz, întoarce-i şi pe celălalt» 
(Luca 6, 30). Iar Pavel scrie : «Robul Domnului nu trebuie să se răz¬ 
boiască, ci să fie binevoitor faţă de toţi, învăţînd întru blîndeţe pe cei 
ce stau împotrivă» (II Tim. 2, 24). 

curat al lui Dumnezeu si dărnicia noastră curăţită de păcat, de orice întinare egoistă. 
E hrana curată a sufletului nostru. E darul curat al vieţii noastre, dat nouă de Dum¬ 
nezeu şi întors de noi lui Dumnezeu. E Hristos dat nouă în umanitatea asumată de 
El, întors de noi lui Dumnezeu in jertfa Sa. 

Făina aceasta cernută, ca dar al vieţii, e îmbibată de Duhul Sfînt atît cînd 
ni se dă de Dumnezeu, cît şi cînd îl întoarcem lui Dumnezeu. Şi prin aceasta e îm¬ 
bibat de bucuria lui Dumnezeu şi a noastră cînd ni se dă şi de bucuria noastră şi 
a lui Dumnezeu cînd i-L întoarcem. Iar bucuria produce strălucire şi învăluie in 
slavă pe Dumnezeu cînd ne dă darul, şi pe noi cînd i-L întoarcem. 

425. După ce căţuia a fost înţeleasă ca simbolul lui Hristos. iar tămîia ursă în 
ea ca jertfa Lui, acum e văzută ca simbol al sfinţilor, din care ca din nişte vase se 
înalţă spre Dumnezeu sfinţenia binemirositoare a vieţii lor. Sînt vase deschise spre 
înălţime, nu spre cele de jos. 


I 

Iar celor amintite trebuie să le urmeze aducerea iedului. Acesta 
socotesc că nu înseamnă nimic altceva decît ceea ce am spus puţin 
mai înainte, că toţi au lipsă de curăţirea prin pocăinţă şi iertarea 
greşelilor, chiar dacă unii din ei ar fi buni la purtări. Aceasta ştiind-o 
dumnezeiescul David, a spus : «De vei căuta la fărădelegi, Doamne, 
Doamne, cine va putea suferi ?» (Ps. 129,3). Deci în legea veche ie¬ 
dul, e jertfa pentru iertare, iar acum jertfa noastră, a celor ce ne 
apropiem de Dumnezeu în duh şi adevăr, e pocăinţa şi cererea iertă¬ 
rii. «Spune tu întîi, zice, păcatele tale, ca să te îndreptezi» (Isaia 43, 
26). Iar David cîntă: «Am spus: mărturisi-voi împotriva mea păcatul 
meu Domnului, şi Tu ai iertat nelegiuirea inimii mele» (Ps. 31, 5). 
Oare îţi este acum limpede înţelesul, darurilor căpeteniilor ? 

P AL ADIE : E foarte clar. 

CHIRIL : Dar socotesc că trebuie să spunem şi aceea că după ce 
s-a adus jertfa de fiecare şi pentru toţi, s-a făcut în cortul sfînt înce¬ 
putul cuvintelor dumnezeieşti către Moise, tălmăcitorul celor dumne- 
neieşti. Căci s-a scris în Numeri: «Aceasta este sfinţirea jertfelnicu¬ 
lui, după plinirea celor rînduite după ce l-a uns pe el. Cînd a intrat 
în cortul mărturiei ca să grăiască lui, a auzit glasul Domnului Dumne¬ 
zeu grăind către el de deasupra acoperământului împăcării, care este 
peste sicriul mărturiei, între cei doi Heruvimi. Şi a grăit către el» 
(Num. 7, 88—89). Căci numai după ce s-a desăvîrşit cortul sfînt şi 
s-a arătat lumii adevărata sfinţenie, care este Biserica, s-a făcut către 
noi glasul 'lui Dumnezeu şi Tatăl. Căci «a grăit nouă în Fiul» (Evr. T, 
2), care zicea că este ispăşitor pentru păcatele noastre, după Scripturi 
(I Ioan 2, 2). Iar glasul a fost de deasupra Heruvimilor. Căci Dum¬ 
nezeu e deasupra zidirii şi dincolo de ea, avînd o superioritate fiin- 
ţială şi lăuntrică faţă de tot ce e creat 427 . Iar Fiul, ca adevăratul is- 


426. în legea veche se jertfea un ied ca cerere a iertării. In Noul Testament 
jertfa prin care obţinem iertarea e pocăinţa şi cererea iertării. Acum fapta aceasta 
se împlineşte pe plan lăuntric, nu exterior. Omul a crescut duhovniceşte. 

427. Numai după ce s-a pregătit omul prin jertfele din legea veche pentru ne¬ 
cesitatea ispăşirii, a venit Cuvîntul lui Dumnezeu la noi, făcîndu-Se jertfă de ispăşire 
adevărată Acum i-a vorbit clar Dumnezeu omului despre necesitatea ispăşirii şi 
omul a dat această ispăşire în mod conştient şi însoţită de cuvînt prin Cuvîntul lui 
Dumnezeu făcut om, dar şi de către noi în alipirea la El. Dumnezeu vrea ca noi să 
exprimăm cererea iertării şi prin cuvînt. Ne-o spune aceasta prin Cuvîntul Lui fă¬ 
cut om. Dar acest Cuvînt făcut om exprimă totodată El însuşi în numele nostru ce¬ 
rerea iertării către Tatăl, prin cuvîntul omenesc însuşit de El, dar şi prin jertfa firii 
Sale cuvîntătoare, adusă de ipostasul dumnezeiesc cuvîntător. Cuvîntul lui Dum¬ 
nezeu vine la noi, venind ca Dumnezeire ipostatică a cuvintelor. Şi tot El se face 
Cuvîntul nostru, ca izvor ipostatic al cuvintelor noastre. în cuvinte se angajează 
Cuvîntul ipostatic dumnezeiesc şi cuvîntul ipostatic omenesc. Numai prin cuvinte 
ca angajare a Cuvîntului ipostatic dumnezeiesc, care uneşte cu Sine pe om ca cu¬ 
vînt ipostatic omenesc, se restabileşte deplina comuniune între om şi Dumnezeu. 

păşitor, transmiţîndu-ne glasul de sus al Tatălui, a spus : « Cuvintele 
pe care El le grăiesc, nu sînt ale Mele, ci ale Celui ce M-a trimis pe 
Mine» (loan 6, 44). Aşadar, de deasupra acoperămîntului de împăcare 
a venit glasul 428 . 

Dar nu puţin te vei minuna privind ordinea în care vin căpeteni¬ 
ile seminţiilor. Căci rînduindu-i-se fiecăruia o zi, în care trebuia să 
împlinească cele poruncite şi să aducă darul, au venit în ordine după 
hotărîrea Dătătorului de lege. Dar nu după ordinea naşterii, adică a 
vlîrstei, nici amestecat şi oricum, ci rînduiţi după o iconomie tainică. 

PALADIE: Nu înţeleg ce este ceea ce vrei să spui. Explică-mi 
mai clar. 

CHIRIL: Voieşti să înşirăm în ordine şi unul cîte unul pe cei 
născuţi din Iacob ? Căci în felul acesta va apărea clară schimbarea 
în ordinea venirii lor. 

PALADIE : Aşa este. 

CHIRIL: Deci primul este Rubin, după el Simeon, Levi şi Iuda 
din mama Lia. Apoi slujnica Vala a născut pe Dan şi Neftalim, iar 
Zelfa, slujnica Liei pe Gad şi Asir. iLia mai naşte, pe lingă ceilalţi, pe 
Isahar şi Zabulon. Din Rahila s-a născut Iosif şi Veniamin. Deci pri¬ 
mii patru sînt din Lia cea liberă, şi anume : Rubin, Simeon, Levi şi 
Iuda. Urmează patru din slujnicile Vala şi Zelfa şi anume : Dan, Nef¬ 
talim, Gad şi Asir. După aceştia sînt iarăşi ceilalţi patru : doi din Lia, 
Isahar şi Zabulon, şi doi din Rahila, Iosif şi Veniamin. Dar trebuie să 
amintim că sorţul lui Iosif s-a împărţit între două seminţe, între Efra- 
im şi Manase, cei născuţi din el. 

PALADIE: înţeleg foarte bine ordinea numelor. Dar lămureşte 
ceea ce căutăm în acestea. 

CHIRIL: Venind cu darurile, au făcut aceasta nu după vîrstă, ci 
cel dinţii Iuda, măcar că era al patrulea după timp ; după el Isahar, 
care era al nouălea, apoi Zabulon, al zecelea. Ca o a doua grupă după 
aceştia, urmează : Rubin cel dinţii născut şi Simeon cel de după el şi 
al doilea. Şi lor li s-a adăugat Gad, cel din slujnică. După aceştia, a 
treia ceată e alcătuită din trei liberi: Efraim, Manase şi Veniamin. 
Iar a patra grupă şi cea din urmă e a celor născuţi din slujnice. Aceş¬ 
tia sînt iarăşi trei : Dan, Asir şi Neftalim, deşi prin timpul naşterii 
se află înainte de cei puşi în treapta dinaintea lor, adică pe Efraim 
pe Manase şi pe Veniamin. 


428. De deasupra lui Hristos Care a adus jertfă de împăcare lui Dumnezeu pen¬ 
tru noi, ca om. 


24 — Sf. CHIRIL 

PALADIE : Aşa este. Deci încearcă să-mi explici care e motivul? • 

CHIRIE : Socotesc că acest lucru iarăşi este o ghicitură prin care 
se arată că prin Hristos au la Dumnezeu un loc mai înaintat ca cei 
din lege şi că cei dinţii au fost puşi la urmă şi cei din urmă, întîi. 
Căci cei mai vechi în timp şi de aceea întîi născuţi, adică Israil, vin 
după neamuri. Şi cei ce au duh de robie şi sînt fiii cetăţi roabe a 
Ierusalimului, vor fi lăsaţi în urmă, în ce priveşte slava de fiii celei 
libere, care este maica noastră a celor îndreptaţi în Hristos şi che¬ 
maţi la starea de libertate prin duhul cel liber. 

Dar priveşte, dacă vrei, exactitatea înţelesurilor. Cea dintîi aduce 
darul seminţia lui Iuda, din care S-a născut după trup Hristos. După 
ea îndată Isahar şi Zabulon, care amîndoi erau liberi şi din libere. 
Apoi Rubin, întîiul născut, Simeon şi Gad, care e din roabă. Prin aceş¬ 
tia se închipuie Israil. Dar să vorbim despre fiecare, culegînd înţelesul 
din proorocia făcută de Iacob cu privire la ei. Deci a spus dumneze¬ 
iescul Iacob : «Rubin, întîiul născut al meu, tu eşti tăiia mea şi înce¬ 
putul fiilor mei, greu de condus, aspru şi îndărătnic» (Fac. 49, 3—4). 

Şi iarăşi : «Simeon şi Levi, fraţii care au săvîrşit nelegiuirea din voia 
lor. In sfatul lor nu va intra sufletul meu şi pe învoiala lor nu se va 
rezema ficatul meu, că în iuţimea lor au omorît oameni şi în pofta lor 
au tăiat vinele taurului. Blestemată iuţimea lor, pentru că e îndărăt¬ 
nică şi mînia lor, pentru că s-a învîrtoşat» (Fac. 49, 5—7). Iar despre 
Gad a zis : « Ispită îl va ispiti pe el şi el îl va întinde pe acela la pi¬ 
cioare» (Fac. 49, 19). 

Aşadar, în Rubin e zugrăvit Israil, întîiul născut după vreme, dar 
aspru, îndărătnic şi ocărîtor ,• Simeon, căruia i s-a adăugat Levi, ace¬ 
laşi popor, gata la ucidere şi ca cel ce a omorît pe sfinţi. «Căci zice 
«Pe care dintre prooroci nu l-au omorît părinţii voştri ?» (Fapte 7, 
52). De asemenea, ca cel ce a tăiat vinele taurului, care este Hristos. 
Căci nu numai poporul Iudeilor e văzut cutezînd acele crime împotri¬ 
va sfinţilor şi a lui Hristos, ci la ele a conlucrat şi Levi, adică neamul 
sfinţit al celor ce stăteau lîngă altar, cărturarii şi fariseii De aceea în 
proorociile protopărintelui Iacob sînt numiţi Simeon şi Levi. Iar în 
Gad, care e din roabă şi este ispită, e zugrăvit Israil ca cel ce e lipsit 
de nobleţe în cuget şi ispiteşte pe Iisus şi îi întinde curse viclenind 
împotriva Lui. Căci s-au apropiat zicînd : «Se cade a da bir Cezaru¬ 
lui, sau nu ?» (Matei 22, 17). 

Aşadar, ca să aduc iarăşi cuvîntul la început, Israil cel dintîi năs¬ 
cut în timp, cel aspru, îndărătnic şi ocărîtor, cel ce e gata la ucidere 
şi are o mînie blestemată, cel care a ucis oameni şi a tăiat vinele tau¬ 
rului, cel josnic şi răutăcios în viclenii, care a întins curse şi ispită, a 

fost aşezat după cei în Hristos şi liberi, măcar că va fi şi el liber 
după noi, cînd va veni în sfîrşit în faţa lui Dumnezeu. 

PALADIE : Bine ai spus. 

CHIRIL : Vei înţelege ceea ce spun, dacă îţi vei apleca mintea 
şi la cele ce urmează. Căci după aceia au adus daruri alţi trei ce se 
ţineau împreună şi erau din Rahila cea liberă: Efraim, Manase şi 
Veniamin. Apoi după ei, trei uniţi întreolaltă, care erau din slujnice, 
adică : Dan, Asir şi Neftalim. înţelegi deci că premerg şi sînt mai în 
cinste cei din cea liberă, apoi urmează cei din slujnice. Dar oare nu 
aceasta este ceea ce ne-a scris şi dumnezeiescul Pavel însuşi : «Cînd 
va intra plinătatea neamurilor, atunci întregul Israil sc va mîntui ?» 
(Rom. 11, 25). 

PALADIE : Drept ai grăit. Observaţia e foarte subţire. 

CHIRIL : Că nu s-a spus ceva mincinos, vei cunoaşte foarte uşor. 
Căci Scriptura ne întăreşte îndată în ceea ce am spus şi prin alte în¬ 
văţături. Astfel Dumnezeu a rînduit ca plecările şi opririle sau aşeză¬ 
rile fiilor lui Israil să se facă în ordinea cuvenită şi a poruncit să 
meargă în jurul cortului, precum a cîntat prea frumos fericitul David : 
«Şi vei înconjura altarul tău, Doamne, ca să aud glasul laudei Tale» 
(Ps. 26, 6—7), sau : «înconjurat-am şi am jertfit în cortul lui jertfa de 
strigare» (Ps. 25, 11). Dar prin împlinirea a ceea ce s-a poruncit se în- 
chipuieşte şi altceva. Adică nu trebuie să ne despărţim de Dumnezeu, 
ci să apărem stînd aproape şi în jurul Lui, fără să se interpună păcatul, 
fără să ne separe vreo plăcere lumească, ci aşezarea dreaptă a minţii 
şi pornirea spre tot ce e vrednic de laudă să ne strîngă în unitatea 
duhovnicească. Căci mai ales cei ce vor să fie bineplăcuţi, se cu¬ 
vine să aducă daruri. Pentru că s-a scris : «Toţi cei din jurul Lui vor 
aduce daruri» (Ps. 75, 11). 

Astfel a poruncit ca ei să pornească deodată cu cortul şi să mear¬ 
gă în jurul Iui şi intr-o ordine care să fie potrivită vîrstelor, trece de 
la cei dinţii la cei din urmă în chip neamestecat. Astfel să-şi aducă 
darurile uniţi între ei şi deosebiţi. Căci s-a scris în Numeri : «Şi a 
grăit Domnul către Moise şi Aaron, zicînd : Fiecare ţinîndu-se de cea¬ 
ta şi de steagul lui, după casele familiilor lor, să tăbărască fiii lui 
Israil înaintea Domnului, împrejurul cortului mărturiei vor tăbărî fiii 
lui Israil» (Num. 2, 1—2). 

Apoi arată locul rînduit fiecăruia unde, cum şi care să tăbărască. 
Căci adaugă : «Şi cei dintîi vor tăbărî spre răsărit ceata taberei lui 
luda, împreună cu puterea lor. Lîngă ei vor tăbărî cei ce ţin de semin¬ 
ţia lui Isahar. Şi apoi vor tăbărî cei ce ţin de seminţia tui Zabulon» 

(Num. 2, 3—7). Apoi a amintit de a doua grupare, zicînd : «Ceafa ta¬ 
berei lui Rubin spre miazăzi, împreună cu puterea lor şi căpetenia 
tiilor lui Rubin, Elisur, fiul lui Sediur , luptătorii lui număraţi sînt pa¬ 
truzeci şi şase de mii şi cinci sute. Lingă ei vor tăbărî cei ce se ţin de 
seminţia lui Simeon. Lîngă ei vor tăbărî cei ce se ţin de seminţia lui 
Gad» (Num. 2, 10—14). Apoi adaugă îndată a treia grupare, zicînd^ 
«Ceata taberei lui Efraim spre mare, împreună cu puterea lor. Lîngă 
ei vor tăbărî cei ce ţin de seminţia lui Veniamin» (Num. 2, 18 22). 
In sfîrşit, îndată aminteşte de a patra grupare, zicînd : «Ceafa taberei 
lui Dan spre miazănoapte, cu puterea lor. Lîngă ei vor tăbărî cei ce ţin 
de seminţia lui Asir. Şi vor tăbărî cei ce ţin de seminţia lui Nettalim. 
Toţi cei număraţi din tabăra lui Dan o sută cincizeci şi şapte de mii 
şi şase sute. Aceştia vor purcede cei din urmă, cu cetele lor» (Num. 
2, 25—31). 

Vezi că înainte a fost pus Iuda şi cei împreună cu el şi că el are 
locul ales, cel spre răsărit şi spre miazăzi ? Căci cei în Hristos sînt în 
lumină şi ard de duh. Al doilea e Rubin şi cei împreună cu el. Şi cei 
de al treilea sînt iarăşi cei născuţi din liberă. Apoi după aceştia alţi 
trei, cei din servitoare, despre care s-a spus că «vor purcede cei din 
urmă». Deci nu e vădit şi cu totul neîndoielnic că al doilea, sau cel în 
Hristos a fost cinstit şi chemat înaintea celui întîi născut, şi cel liber 
în credinţă înaintea celor din robie ? Căci cei dintîi, care sînt din 
Iuda, merg înainte pentru Hristos. Iar ceilalţi de-abia vin pe urmă şi 
sînt puşi în rîndul al doilea. 

PALADIE : Drept ai spus. Şi mă minunez de o aşa de subţire în¬ 
ţelegere. 







CARTEA A UNSPREZECEA 


Despre preoţie şi că preoţia cea după lege 
era chip al celei în Hristos 


CHIRIL: Am făcut o tîlcuire îndestulătoare şi plină de subţiri¬ 
mea fineţei duhovniceşti a cortului şi a celor poruncite cu privire la 
el. Dar se cuvine, precum mi se pare şi ştiu că vei spune şi tu, să în¬ 
cepem a vorbi despre măririle preoţiei şi despre modul în care prin 
preoţia cea în chip (tip) şi după lege, se indică cea adevărată, adică 
cea în Hristos, care prin El sfinţeşte neamul închinat lui Dumnezeu, 
adică pe cei străluciţi în credinţă şi ridicaţi la familiaritatea cu Dum¬ 
nezeu, prin împărtăşirea de Sfîntul Duh 428bis . 

PALADIE: Se cuvine, pe drept cuvînt. 

CHIRIL: După ce s-a isprăvit de lucrat cortul sfînt cu podoaba 
cuvenită şi a primit chip ceea ce s-a arătat în mintea dumnezeiescu¬ 
lui Moise, Dumnezeu a instituit pe preoţi, zicînd : «Şi fu adu la tine 
pe Aaron, fratele tău şi pe fiii lui din fiii lui Israil, ca să-Mi fie Mie 
preoţi: pe Aaron şi pe fiii lui Aaron: Nadab, Abiad, Eleazar şi Ita- 
mar (leş. 28, 1).. 

Deci cei aleşi au fost chemaţi cu numele la slujba preoţiei. Căci 
«nu-şi ia cineva sie şi cinstea, ci cel chemat de Dumnezeu», după cum 
s-a scris (Evr. 5, 4). De aceea să nu meargă nimeni de la sine la sluj¬ 
ba de preot, ci să aştepte chemarea 429 . Căci încercînd să răpească 
ceea ce nu are prin hotărîre de sus, va suferi osînda lui Datan, şi Abi- 
ron. Şi să nu te mire dacă cererea acestei slujbe de către noi înşine 
este o nebunie şi un lucru urît, cînd şi despre Hristos Însuşi scrie 
Pavel: «Nu a socotit să se facă pe Sine însuşi arhiereu, ci Cel ce a 

428 b. Creştinii sînt cei ridicaţi la o intimitate reală cu Dumnezeu prin Duhul 
Sfînt. Ei nu rămîn într-o legătură cu Dumnezeu de la distanţă. Prin aceasta sînt sfinţiţi 
cu adevărat, sau neam sfînt. 

429. Dumnezeu cheamă cu numele pe cei ce vrea să-i fie preoţi. Dar această 
chemare nu li se face direct în conştiinţă. Dacă s-ar face chemarea aşa, ar putea pre¬ 
tinde unii că sînt chemaţi, fără să fie de fapt. Ei sînt chemaţi prin cel ce are o răs¬ 
pundere recunoscută pentru poporul lui Dumnezeu: în legea veche prin Moise, în 
Biserică, prin episcop. în legea veche a fost chemat Aaron şi urmaşii lui după trup ; 
în Biserică, preoţii nu se cheamă în baza naşterii din preoţii dinainte, ci sufletul lor 
cunoscut de Dumnezeu şi arătat ca vrednic de preoţie episcopului. în Vechiul Testa¬ 
ment Dumnezeu a ales un popor unit trupeşte ; în Noul Testament, un popor unit su¬ 
fleteşte prin credinţă. 

grăit către El: Tu eşti preot în veac, după rînduiala lui Meichisedec» 
(Evr. 5, 5—6) /,3 °. Deci cuvîntul care s-a spus iarăşi în chip înţelept 
către Moise, este o icoană a chemării cu care a fost chemat Hristos. 
Căci s-a spus : «Şi tu adu la tine pe Aaron, fratele tău şi pe fiii lui». 
Iar «adu» ce altceva înseamnă decît: apropie-ţi-1 şi cheamă-1. Şi Hris¬ 
tos a fost, aşa zicînd, chemat spre a fi arhiereu prin \ r oia Tatălui. 
Dar împreună cu El au fost chemaţi şi într-un anumit fel; şi au fost 
rînduiţi împreună lucrători în slujba preoţiei şi dumnezeieştii ucenicii. 
De aceea au şi spus limpede : « împreună lucrători ai lui Dumnezeu 
sîntemn (I Cor. 3, 9 -, Rom. 16, 3) şi au cutreierat tot pămîntul, săvîrşind 
pe seama popoarelor slujba sfîntă a Evangheliei. Desigur, au fost che¬ 
maţi la apostolie prin Hristos şi cuvîntul e adevărat. Dar lucrul acesta 
a fost şi el voit de Tatăl 431 . Căci una e hotărîrea cu privire la toate- cele 
ce se fac, pentru că Fiul e sfatul, înţelepciunea şi voinţa Tatălui. Aşa¬ 
dar, Aaron e chipul (tipul) lui Hristos şi instituirea în umbre încă mai 
înainte a preoţiei în duh şi adevăr. 

Dar observă că i se porunceşte lui Moise să-şi aducă la sine pe 
Aaron. Căci legea e slabă şi nedesăvîrşită, dacă e despărţită de Hris¬ 
tos : «pentru că este cu neputinţă ca sîngele de tauri şi de ţapi să în¬ 
lăture păcatele » (Evr. 10, 4). « Dar Hristos aducînd o singură jertfă pen¬ 
tru păcătoşi, a desăvîrşit pentru veci pe cei ce se sfinţesc » (Evr. 10, 14). 
Să ştie deci cei ce sînt prieteni ai umbrei şi ai literei şi se ţin strîns 
de rînduielile mozaice, că de nu vor aduce la ei înşişi pe Arhiereul şi 
Apostolul mărturisirii noastre, pe Iisus Hristos, sîrguinţa slujirii lor în 
chip (tip) nu-i va duce la nici un rezultat. Căci ce laude poate avea la 
iubitorul de virtute Dumnezeu, viaţa cea după lege ? De aceea şi prea- 


430. Chiar Hristos, sau Fiul lui Dumnezeu nu se face om, ca să se aducă în a- 
ceastă calitate jertfă Tatălui, fără voia Tatălui, ci cu voia Lui (loan 4, 34). Preotul, 
ca cel ce aduce pe alţii la Tatăl, nu o face aceasta fără trimiterea şi puterea Lui. Nu 
poate lega cineva pe alţii de Dumnezeu, fără voia Iui Dumnezeu. Preotul trebuie să 
aibă conştiinţa că e trimis dc Dumnezeu, ca să vibreze în el puternic sentimentul 
răspunderii pentru slujba lui. Şi această conştiinţă trebuie să-i fie insuflată şi de ce 
are el însuşi răspunderea că trebuie să cheme pe altul la preoţie. Dumnezeu cheamă 
la această slujire pe cel căruia i-a dat darul pentru ea. Aceluia îi intăreşte darul sădit 
în fire prin harul hirotoniei. 

431. Dumnezeu Tatăl L-a rînduit din veac şi pînă în veac Arhiereu pe Fiul Său. 
Dar acesta după ce şi-a început slujba de Arhiereu după întrupare, a chemat îndată 
pe cei 12 ucenici ca «împreună lucrători în slujba preoţiei», aşa cum Moise, chemat 
de Dumnezeu la conducerea poporului Israil, cheamă ca împreună lucrători cu sine 
pe Aaron şi urmaşii Iui. Moise nu încetează după ce cheamă pe Aaron din exerci¬ 
ţiul slujbei lui. Nici Hristos nu încetează să fie Arhiereu, după chemarea văzută a 
ucenicilor ca împreună arhierei. Aceştia nu-L înlocuiesc. Dar şi Hristos îi arată pe 
arhiereii şi preoţii văzuţi ca necesari pentru exercitarea văzută a preoţiei împreună 
cu Hristos şi din puterea lui Hristos. Aşa cum a fost necesar ca Fiul lui Dumnezeu 
să ia trup ca să lucreze mîntuirea noastră, aşa e necesar ca slujirea Lui să fie con¬ 
tinuată pe plan văzut după înălţarea Lui la cer, dar nu fără puterea Lui dată lor prin 
Duhul Sfînt. 


Y 

înţeleptul Pavel ne spune că pentru înălţimea mai presus de toate a 
cunoştinţei lui Hristos a socotit drept gunoaie cele din lume şi a ales 
în locul lor pe cele duhovniceşti. Aceasta înseamnă a aduce spiritual 
ia sine pe Aaron 432 . 

PALAD1E : înţeleg ce spui. Cuvîntul e clar. 

CHIRIL : Dar spunînd : «Adu la tine pe Aaron, fratele tău», soco¬ 
tesc că Dumnezeu a ştiut că acest lucru contribuie şi în alt mod la un 
folos în înţeles duhovnicesc. înţelegi, ce spun ? Moise a fost trimis să 
scoată pe Israil din necazul din Egipt. Dar văzînd că întreprinderea 
aceasta e cu mult mai presus de puterea omului şi întrece măsurile 
forţei şi ale elocinţei de care dispune el, s-a rugat zicînd: «Iată eu nu 
sînt uşor la grai, nici dinainte de ieri, nici dinainte de alaltăieri, nici 
de cînd ai început să grăieşti slugii tale. Pentru că sînt slab la glas şi 
zăbavnic la limbă» (leş. 4, 10). Iar Dumnezeu a zis la acestea : «Cine 
a dat gură omului, cine a făcut surd şi mut, văzător şi orb ? Nu eu, 
Domnul Dumnezeu ? Şi acuma mergi, şi eu voi deschide gura ta >» (leş. 
10, 11—12). Dar copleşit de înălţimea slujirii, s-a temut iarăşi şi a zis: 
«Mă rog, Doamne, alege pe altul, puternic, pe care să-l trimiţi» (leş. 
10, 13). Atunci Dumnezeu a ales îndată pe Aaron, ca chip (tip) al lui 
Hristos, care ştie să le împlinească toate cu uşurinţă. Şi nu s-ar fi iz¬ 
băvit Israil altfel, de nu s-ar fi dat împreună lucrător slăbiciunii în 
glas şi neputinţei lui Moise, Hristos în icoana iui Aaron. Aşa să înţe¬ 
legi şi acest loc. Căci spre a desăvîrşi slăbiciunea legii, în Hristos, a 
ridicat la preoţie pe Aaron şi i l-a adăugat cu folos fericitului Moise. 
Pentru că legea nu e îndestulătoare nici spre eliberare, nici spre a pu¬ 
tea desăvîrşi în sfinţenie pe cei eliberaţi, ci Hristos ne este şi eliberare 
şi sfinţenie 433 sfinţii fiindu-i împreună lucrătoii, cum i-a fost atunci 
Moise lui Aaron în Egipt şi tot lui Aaron fiii lui. Căci arhiereului şi 
căpeteniei tuturor Hristos, i-au fost împreună lucrători în chip spiri¬ 
tual dumnezeieştii ucenici, adăugîndu-I-se Celui ce toate le poate îm¬ 
plini, nu ca unuia slab în putere, ci ca unii ce au fost chemaţi şi bine 
aleşi ca să-i slujească şi au cîştigat de la El vigoarea pentru toate. 
Despre aceasta va mărturisi şi dumnezeiescul Pavel, zicînd : «Toate 
le pot în Hristos, Cel ce mă întăreşte pe mine» (Filip. 4, 13) m . 

432. Dacă mai înainte a fost înţeles Moise ca prefigurare a lui Hristos care chea¬ 
mă prin Aaron şi cei din familia lui pe ucenici, aici e înţeles Aaron ca Hristos, Arhi¬ 
ereul adevărat, care completează pe Moise. 

433. Hristos, Arhiereul cel mare, desăvîrşeşte eliberarea noastră, căci nu ne 
eliberează numai din robia patimilor exterioare ale altora, ca Aaron, ci din robia pă- 
timilor noastre ; apoi ne sfinţeşte prin virtuţiile ce le dobîndim şi prin Sfîntul Duh 
ce se sălăşluieşte în noi. 

434. Aici fiii lui Aaron sînt văzuţi ca ucenicii Iui Hristos. Aşa cum liii lui Aaron 
i-au succedat în arhierie, aşa L-au succedat Apostolii pe Hristos. Dar «puterea» ar- 

PALADIE: Aşadar, Aaron şi ceilalţi au fost aleşi şi chemaţi pe 
nume la preoţie. 

CHIRIL : Pe lingă acestea, a poruncit să li se pregătească vest¬ 
minte strălucitoare şi vrednice de slujba preoţească. «Şi voi face vest - 
mint sfînt lui Aaron, fratelui tău spre cinstire şi slavă. Şi tu grăieşte 
tuturor celor cu cuget înţelept, pe care i-am umplut de duhul simţirii. 
Şi vor face vestmîntul sfînt al lui Aaron spre sfinţire cu care să-mi 
preoţească Mie» (leş. 28, 2—3). 

Preaînţeleptul Pavel sfătuieşte pe cei îndreptaţi prin credinţă să 
îmbrace veşmîntul cu adevărat sfînt şi din cer, scriind : «Imbrăcaţi-vă 
in Domnul nostru lisus Hristos» (Rom. 13, 14). Iar proorocul Isaia a 
strigat de mai înainte zicînd ca din partea Bisericii : «Să se veselească 
sufletul meu întru Domnul că m-a îmbrăcat în haina mîntuirii şi în 
veşmîntul bucuriei » (Isaia 61, 10). 

Deci Hristos este veşmîntul cu adevărat spre cinste şi slavă nea¬ 
mului sfinţit şi sfînt, podoaba strălucitoare şi mai presus de orice po¬ 
doabă a sufletelor sfinţilor. Căci zice: «Cîţi în Hristos v-aţi botezat, 
în Hristos v-aţi îmbrăcat » (Gal. 3, 27). Şi adevărat e cuvîntul. Iar le¬ 
gea împodobeşte pe Aaron ca în umbre, referind la Hristos slava îm¬ 
brăcămintei lui felurit împodobită. In alcătuirea ei meşteşugită e îm¬ 
preună ţesută o raţiune tainică şi subţire care indică prin ghicitură 
slava Mîntuitorului. Căci priveşte că zice : cei ce au lucrat veşminte¬ 
le, s-au umplut de înţelepciunea cea de la Dumnezeu, care i-a călăuzit 
la o lucrare împodobită şi bogată şi înflorită şi a înscris în veşminte 
slava lui Hristos 435 . 

Acestea sîmt: pectoralul, umărarul, stiharul, pînă la călcîie, veş¬ 
mîntul împodobit cu franjuri, cbidara şi brîul şi pe lîngă acestea, alte 
cîteva piese cu meşteşug lucrate, de care vom vorbi pe rînd pe cît se 
va putea. Deci a zis despre cele ce trebuiau folosite pentru veşmin¬ 
te : «Şi ei vor lua aurul, hiacintul, portira şi roşul şi mătasea» (leş. 28, 


hieriei sau a preoţiei o au aceştia de la Hristos. Şi toţi urmaşii Lui au această pu¬ 
tere de la Hristos. Fără El n-ar putea fi arhierei şi preoţi. Din El le curge mereu pu¬ 
terea preoţiei. în preoţia lor văzută se continuă preoţia la început văzută apoi ne¬ 
văzută a lui Hristos. Un singur Arhiereu e lucrător în toţi în cursul timpului. A- 
ceasta dă unitate Bisericii. 

435. Veştmintele preoţilor legii vechi prefigurau pe Hristos ca îmbrăcăminte a 
sufletelor sfinte, dar şi ca îmbrăcămintea duhovnicească a preoţilor Noului Testa¬ 
ment. Se face o deosebire între sufletul omenesc şi virtuţiile lui. Căci sufletul poate 
să nu fie îmbrăcat în acestea. Dar Hristos nu poate să fie fără acestea. El însuşi este 
suportul acestora. Cine îmbracă pe Hristos, nu se poate să nu le îmbrace pe acestea. 
Şi nu le poate îmbrăca pe acestea decît alipindu-se prin credinţă la Hristos. Avînd 
cineva pe Hristos în Sine, le are pe acestea. Hristos e una cu îmbrăcămintea strălu¬ 
citoare, plină de slavă a virtuţilor: a curăţiei, a iubirii. Preoţilor li se cere în mod 
deosebit să fie îmbrăcaţi în Hristos, în virtuţile Lui de curăţie şi dăruire jertfelnică. 

5). Aplecîndu-te cu o înţelegere subţire asupra celor spuse, ia seama, 
înainte de toate la aceasta. 

PALADIE : La ce ? 

CHIRIL: Oare nu s-au făcut şi toate cele din cort, care erau chip 
(tip) al lui Hristos, din aur şi mătase, din porfiră şi roşu răsucit şi din 
hiacint ? 

PALADIE : Aşa este. 

CHIRIL : Deci observă că şi îmbrăcămintea înaintestătătoruiui în 
preoţie s-a lucrat din aceleaşi, purtînd şi ea ca în icoană şi chipuri (ti¬ 
puri) slava lui Hristos. Pentru că aceleaşi cuvinte şi acelaşi înţeles 
indică frumuseţea lui Hristos. Căci prin aur se înţelege ca Dumnezeu, 
prin porfiră ca cel ce are demnitatea împărătească, prin mătasea fină 
precum Cuvîntul subţire şi netrupesc, iar prin roşu, trupul, prin hiacint 
cu înfăţişarea cerului — căci aceasta e culoarea hiacintului — ca cel ce 
e de sus şi din cer. Căci oare nu e deodată Dumnezeu şi împărat, Cu¬ 
vîntul lui Dumnezeu Tatăl ? 

PALADIE : Cum de nu ? 

CHIRIL : Şi oare fiind Cuvîntul subţire şi netrupesc al Tatălui, nu 
Si-a coborît în trup şi nu e de sus ? 

PALADIE: Adevărat. 

CHIRIL : Aşadar, din aceleaşi materii s-au făcut în mod neschim¬ 
bat, pentru o înţelegere subţire, şi veşmintele şi cele din cortul slînt. 
Dar e destul despre acestea. Acum e vremea să vorbim despre cele 
ţesute în mod felurit, spre cinstea şi slava lui Aaron. Deci zice : «Şi 
\oi iace umărarul din mătase răsucită, lucru ţesut şi impestritor. Două 
umărare vor fi lui, ţinîndu-se unul de altul, atîrnate de amîndouă păr¬ 
ţile. Şi ţesătura umărarelor, care sînt asupra lui, după facerea lor, va 
fi din aur, hiacint, porfiră şi roşu tors şi din mătase răsucită» (leş. 28, 
6—8). Şi după ce a arătat materia amintită a veşmintelor, adaugă 
îndată : «Şi vei lua două pietre, pietre de smaragd, şi vei săpa in ele 
numele fiilor lui Israil ; şase nume pe o piatră şi celelalte şase nume 
pe cealaltă piatră, după facerea lor, lucru de meşteşug în piatră. Să¬ 
pătură de pecete vei săpa în pietre cu numele fiilor lui Israil. Şi vei 
pune cele două pietre pe umerii umărarului. Pietre de pomenire sînt 
fiilor lui Israil » (leş. 28, 9—12). 

PALADIE : Adînc este, pe cît se vede, înţelesul celor spuse. Dar 
încearcă mai întîi să-mi spui ce este lucrul numit umărar şi care e 
felul alcătuirii lui ? 

CHIRIL: A poruncit să se facă o ţesătură în chip de tunică ce co¬ 
bora pînă la piept şi se îmbrăca pe deasupra veşmîntului ce era pe 
dedesubt, pe piele si ajungea pînă la picioare. Ea fulgera de străluci¬ 
rea aurului şi a porfirei şi umplea de admiraţie respectuoasă şi sfînta 
ochii privitorilor. Şi socotesc că a numit-o aceasta umărar, pentru 
scurtimea ei şi pentru că abia se întindea pe amîndoi umerii. în acest 
umăr a poruncit făţiş să se prindă două pietre (acestea erau smarag- 
dele), strînse în împletituri subţiri, în care erau săpate cu meşteşug 
seminţiile cu numele, scrise cîte şase în fiecare piatră. Şi care e raţiu¬ 
nea acestui lucru, ne-a lămurit el însuşi, zicînd : «Şi va lua Aaron nu¬ 
mele fiilor lui Israil înaintea Domnului pe cei doi umeri ai lui, pome¬ 
nire iientru ei» (leş. 28, 9—12). 

PALADIE : Ce vom socoti că se închipue prin pietre şi prin cele 
săpate în ele ? 

CHIRIL : Ascultă. Smaragdul e o piatră de culoare potolită, puţin 
închisă. In adîncul lui înoată o strălucire şi lumina e amestecată cu 
întunericul, fiecare atrăgînd privirea la sine. Dar privind ochiul trupu¬ 
lui spre înălţime şi în sus şi aţintindu-1 în adîncime spre eter şi cer, 
nu întîmpină o astfel de privelişte ? Căci eterul din înălţimea supremă- 
e negru în adîncimea lui şi amestecat cu o lumină moderată. 

PALADIE : Aşa este. 

CHIRIL: Deci Sfînta Scriptură foloseşte smaragdul ca icoană a 
cerului. Şi să nu te miri că îl aseamănă altădată şi cu safirul. Căci 
safirul e de culoare puţin închisă şi nu e departe de înfăţişarea sma- 
ragdului. Pentru că s-a scris în Ieşire astfel : «Şl s-a suit Moise şi 
Aaron şi Nadab şi Aviud şi şaptezeci din bătrînii lui Israil. Şi au vă¬ 
zut locul unde a stat Dumnezeul lui Israil. Şi cele de sub picioarele 
Lui ca un lucru de piatră de safir şi ca chipul tăriei cerului, prin cură¬ 
ţie» (leş. 24, 9—10). Căci deoarece israeliţii pe cînd erau în Israil au 
slujit zidirii şi numeau cerul Dumnezeu, spre folosul lor li S-a arătat 
Domnul tuturor şezînd pe tăria însăşi, ca să ştie că toate le are sub 
picioare şi că este şi Stăpînul tuturor, ca Făcătorul lor. înţelegi deci 
că Sfînta Scriptură foloseşte piatra de culoare puţin închisă, de-o lu¬ 
mină moderată, ca un chip şi ca o icoană a cerului ? Căci e de un vînăt 
strălucitor. 

PALADIE: Foarte bine ai spus. 

CHIRIL: Aşadar, smaragdul e semnul cerului, avînd înscris în 
sine pe Israil, după neam şi locul în umărar. Prin aceasta se poate în¬ 
ţelege că cei ce au (primit) dobîndit înscrierea în cer, se odihnesc, 

3 fără îndoială, în Hristos, care îi poartă pe cei buni pe umeri şi-i are 

ca pe nişte copii. Ceva asemănător a spus şi dumnezeiescul Moise, 
înfăţişind pe Israil sub ocrotirea lui Dumnezeu. «Ca uri vultur şi-a 
acoperit cuibul său şi spre puii săi s-a dorit ; intinzindu-şi aripile 
sale i-a primit pe ei şi i-a luat pe ei pe umerii săi » (Deut. 32, 11). 
Dar şi David îi spune fiecărui sfînt, care s-a sălăşluit intru ajutorul 
Celui Preaînalt: «Cu spatele său va umbri ţie » (Ps. 90, 4). Spate nu¬ 
meşte, precum socotesc, părţile de sub grumaz şi umerii, nu spinarea. 
Deci vor fi purtaţi pe umeri, după cuvîntul proorocului (Osea 11, 3) 
şi vor fi luaţi pe braţe, ca vechiul Efraim, cei ce au dobîndit acea în¬ 
scriere de sus, pe care Mîntuitorul le-a înfăţişat-o plină de slavă şi 
vrednică de admiraţie şi mai presus de darurile dumnezeieşti, spunînd 
sfinţilor ucenici : «Nu vă bucuraţi că dracii se supun vouă, ci vă bu¬ 
curaţi mai mult că numele voastre s-au scris in ceruri» (Luca 10, 20). 

Iar înscrierea pe pietre a spus că va fi spre amintire pentru fiii 
lui Israil in mintea Domnului, pentru că Acela privi, aşa zicînd, în per¬ 
soana lui Aaron. Căci Dumnezeu şi Tatăl ne priveşte în Hristos spre 
aducere aminte şi ne-am făcut în El cunoscuţi şi vrednici de privire 
şi ca scrişi în cartea lui Dumnezeu 436 . 

PALADIE ; Drept ai spus. 

CHIRIL : Dar porunceşte să i se adauge acestuia şi altă podoabă, 
zicînd : «Şi să faci mici paveze turnate din aur curat. Şi să faci două 
franjuri din aur curat, amestecate în flori, lucru împletit, şi să pui 
franjurile împletite peste paveze, pe umerii dinainte. Şi să faci un ra¬ 
ţional (engolpion) al judecăţilor, lucru de ţesător, după ielul umăraru- 
lui, să-l faci pe el din aur şi hiacint şi porfiră şi roşu şi mătase toarsă. 
Să-l faci în patru colţuri. Să fie de dou palme de lung şi de o palmă 
de lat. Şi să ţeşi in el ţesătură de patru rînduri de pietre » ('leş, 28, 
13—17). Apoi dînd felul pietrelor, adaugă : «Şi pietrele să fie de la 
numele fiilor lui Israil douăsprezece, după numele lor, săpături de pe- 
ceţi în fiecare după numele lor, să fie pentru cele douăsprezece semin¬ 
ţii » (leş. 28, 21). Şi după puţin continuă : «Şi va purta Aaron numele 
fiilor lui Israil în (engolpionul) judecăţii, pe piept, cînd va intra în 
Sfînta, amintire înaintea Domnului Dumnezeu» fleş. 28, 23). 

PALADIE : Adînc lucru este raţionalul (engolpionul). Chiar şi mo¬ 
dul alcătuirii lui mi se pare că e foarte greu de înţeles. 

436. Aaron poartă pe umerii săi numele celor dousprezece seminţii ale lui Israil, 
prefigurînd purtarea de către Hristos pe umeri a tuturor popoarelor. Aceasta înseamnă 
pe de o parte răspunderea asumată pentru toţi oamenii, pe de alta, punerea lor sub 
privirea permanentă a Tatălui. Avîndu-i Hristos pe toti în Sine, iar Tatăl avînd pu¬ 
rurea la El, îi are pururea înscrişi în mintea Lui. Aceasta înseamnă că sînt scrişi în 
cartea Lui. Relaţia între Tatăl şi Fiul a inclus, după întruparea Fiului, preocuparea 
lor de oameni. 

CHIRIL : Să trecem deci la explicarea lor şi să ne apropiem de 
adevăr; deşi greutatea drumului nu ne îngăduie să ajungem chiar la 
el. Căci e mai de folos să privim cele nevăzute măcar în oglindă, decît 
să nu le cunoaştem de loc. Deci voi grăi, aşa cît voi putea şi cît mă 
va ajuta priceperea. 

A poruncit să se facă două mici paveze din aur curat, mai late de¬ 
cît cercul unei monezi, dar în forma ei. Căci moneda are formă de 
cerc. Apoi două franjuri împletite în flori din aur curat. Franjurile zi¬ 
cem că sînt lănţişoare, avînd o înfăţişare pestriţă prin culori. Căci prin 
flori a înţeles culorile. Iar acestea erau vison şi porfiră şi fir de aur 
şi vînăt şi roşu tors. Pe lîngă acestea a spus să facă o ţesătură în pa¬ 
tru colţuri, în formă de cub, cu toate laturile de o palmă. Şi a mai 
spus să se ţeasă în ea douăsprezece pietre, aşezate cîte trei, încît în 
cele patru rînduri să fie în ele săpate numele seminţiilor. Aşadar, pa- 
vezele erau atîrnate de umărar prin lănţişoare aurite şi împestriţate, 
fiind aşezate de îndată sub el, încît partea de deasupra lor părea să 
stea chiar pe umeri, dar atingeau pieptul şi se ţineau deasupra sinilor. 
Iar de paveze era legat prin alte lănţişoare engolpionul (raţionalul) 
judecaţilor, care se întindea pe piept, atîrnînd de el franjuri. Acesta 
era un obiect admirat de privitori, strălucind de pietre şi de aur, şi e 
împodobit în chip minunat în culorile altor materii. Aceasta va fi ia¬ 
răşi spre pomenirea fiilor lui Israil înaintea Domnului, cînd va intra 
Aaron în Sîînta. Oare îţi este acum clară, pe cît se poate, forma aces¬ 
tor lucruri ? 

PALADIE: Da. Dar din ce pricină s-a numit acel obiect raţiona¬ 
lul judecăţilor ? 

CHIRIL : Oare nu am spus, ţinînd seama de rădăcina cuvîntului, 
că obiectul de mai sus s-a numit umărar, pentru că era întins pe a- 
mîndoi umerii ? 

PALADIE : Da. Şi ce-i cu asta ? 

CHIRIL : Ţinînd seama iarăşi de rădăcina cuvîntului şi de asemă¬ 
nare, vom spune că obiectul acesta s-a numit raţionalul judecăţilor, 


Dar dacă Hristos ne poartă pe noi ca Arhiereu In faţa Tatălui, preotul de 
asemenea trebuie să ne poarte ca chip văzut al lui Hristos. Ştiind credincioşii acestea, 
vor rămîne în legătură cu preotul. Prin el se păstrează toţi în unire cu Dumnezeu. 
Aceasta este Biserica. Omul e fiinţa chemată să aibă grija de sine, dar şi de alţii, 
însă nu el însuşi s-a luat pe sine şi pe alţii în grija sa şi nici nu e capabil să împli¬ 
nească tot ce-i spre grija de sine şi această grijă. Acest om trebuie să fie dat tot 
lui Dumnezeu. El e Hristos. El S-a predat pe Sine şi grijii Sale lui Dumnezeu pentru 
noi. A trebuit să fie un om care să se fi predat El însuşi grijii Sale, pe Sine şi ceilalţi, 
ca să se poată împlini ceea ce poate fi grija de Sine ca om şi de ei, dar fără să-i 
scutească pe oameni de grija de ei şi de alţii. Acest om a fost Hristos, Fiul lui Dum¬ 
nezeu, Care a asumat firea noastră. 

pentru că era aşezat pe inimă şi pe cele dinlăuntru. Căci inima şi cele 
dinlăuntru sînt ca un locaş al raţiunii din noi. Iar judecata corectă şi 
lără greş în toate cele ce sînt de făcut, adică dreptatea judecăţii şi ce 
se cuvine fiecăruia, îşi are temeiul şi e fixată în chip natural în ra¬ 
ţiunea din noi. Sau oare nu e în noi o putere raţională care cumpă¬ 
neşte firea celor ce sînt de făcut şi separă de cele bune ceea ce e urît 
şi nefolositor ? 

PALADIE : Fără îndoială. 

CHIRIL : Dar e un obicei al Scripturii de Dumnezeu insuflate să 
numească corectitudinea şi judecata dreaptă, judecată. Astfel dumne¬ 
zeiescul David cînta : «Fericiţi cei ce păzesc judecata şi iac dreptate 
in toată vremea » (Ps. 105, 3). Şi iarăşi a zis : «Şi cinstea împăratului, 
e să iubească judecata» (Ps. 98, 3). Căci strălucită e cinstea şi slava 
împăratului, care iubeşte dreptatea. Deci obiectul aşezat pe inimă şi 
piept se numeşte raţionalul judecăţii pentru că stă pe locul raţiunii, 
în care e corectitudinea şi dreptatea. 

Iar în el sînt douăsprezece pietre prinse în aur, avînd înscrise în 
ele seminţiile. Ele sînt chipul (tipul) oamenilor sfinţi, care sînt strălu¬ 
citori şi preţuiţi şi, ca nişte pietre alese, aşezaţi lingă inima şi mintea 
lui Hristos 437 . Şi de fapt sînt vrednici pe pomenire, pentru strălucirea 
în virtute şi pentru marele preţ ce-1 au prin sfinţenie. 

De engolpionul judecăţilor atîrnă şi nişte franjuri de aur, lucru 
care arată, socotesc, că de mulţimea sfinţilor se vede atirnînd mare¬ 
le şi nenumăratul roiu de izbînzi bărbăteşti. De aceea şi fericitul Da¬ 
vid spune că podoaba Bisericii stă în franjuri (Ps. 44, 15). 

PALADIE : Tîleuirea e vrednică de crezare. 

CHIRIL : De ia engolpionul judecăţilor urcă, precum am spus, 
prins în inele de aur, un lănţişor pestriţ şi frumos colorat, care tre- 
cînd prin amîndouă pavezele, ajunge pînă la vîrful umărarului, în care 
erau pietrele cu inscripţii. Deci e vrednic să vedem ce vrea să spună 
şi aceasta. Ghicitura mi se pare că înseamnă aceasta : Ca şi pietrele 
preţioase, cei aflaţi în cunoştinţa şi amintirea lui Hristos, urcînd spre 
înscrierea de sus, dobîndesc acest lucru prin armele de-a dreapta şi 
de-a stînga ale dreptăţii. Căci aşa scrie dumnezeiescul Pavel. Dar şi 
în altă parte zice : « îmbrăcaţi-vă cu toate armele lui Dumnezeu» (Efes. 
5, 11). Iar dacă armele împăratului sînt de aur, de aur sînt şi paveze¬ 
le, care închipuie ca prin ghicitură armătura lui Dumnezeu. Deci nu 


437. Sfinţii sînt aşezaţi ca nişte pietre preţioase lingă inima şi mintea lui Hris¬ 
tos. Ei fac pe Hristos să strălucească în lume. El sînt iubiţi de Hristos şi Hristos 
se gîndeşte mereu la ei cu bucurie. Ei sînt legaţi de viaţa intimă a lui Hristos. 

ne vom bucura de pomenirea şi înscrierea lui Dumnezeu, de nu am 
luat armele dreptăţii şi nu am umblat lucrînd prin ele. 

Iar atîrnarea engolpionului de umăr înseamnă, socotesc, atîrna- 
rea celor de jos de cele de sus, prin mijlocirea lui Hristos. «Căci El 
este pacea noastră, El Care a făcut din cele două lumi, una, după 
Scripturi» (Efes. 2, 14 şi a legat cele omeneşti prin legătura iubirii de 
mulţimea sfinţilor îngeri 438 . Dar trebuie să ştim că şi fericitul Ezechiel 
spune de căpetenia Tirului că a fost îmbrăcat în toate pietrele pre¬ 
ţioase (Iez. 28, 13). Şi iarăşi chiar pe acelea, de care spune şi dum¬ 
nezeiescul Moise că au fost aşezate în engolpionul judecăţii. Iar a- 
cestea erau: sardiul, topazul, smaragdul, antraxul, safirul ligiriul, 
agata, ametistul, hrisolitul, berilul, enichiul (onixul). Ele erau aşezate 
cîte trei într-un rînd, încît dădeau patru rînduri. Aşezarea aceasta în¬ 
chipuia tăria în credinţă a celor aflaţi în inima şi în amintirea iui 
Hristos. Căci rîndui de cîte trei e simbolul credinţei şi al aşezării în 
Treime 439 . Iar aşezarea într-o formă cu patru unghiuri sau laturi ega¬ 
le, e simbolul fermităţii. Aşa era făcut engolpionul în care erau cele 
douăsprezece pietre. 

PALADIE : Cred. 

CHIRIL : Pe lîngă aceasta porunceşte să se mai adauge şi altceva 
la cele douăsprezece pietre, zicînd : «Şi să pui pe engolpionul judecă¬ 
rii arătarea şi adevărul. Şi va fi pe pieptul lui Aaron cînd va intra în 
Sfînta, înaintea Domnului. Şi va purta Aaron judecăţile fiilor lui Israil 
pe piept înaintea Domnului, pururea» «leş. 28, 26). Vorbind de ar'tare 


438. E o explicare proprie a Sf. Chirii, a locului din Efes. 2, 14: Cele două lumi 
unite de Hristos e lumea îngerească şi cea omenească. Iar ele sînt unite de Hristos 
sau în Hristos prin iubire. Ele se unesc în Hristos pentru că acum şi oamenii iubesc 
pe Hristos ca şi îngerii j sau pentru că Hristos îi iubeşte acum şi ca om pe îngeri, 
iar în Hristos îi iubesc şi oamenii pe îngeri. Aceasta vede Sf. Chirii simbolizată şi 
in atîrnarea pectoralului preoţesc de umăr, sau cele de jos de cele de sus. 

în toată opera aceasta a St. Chirii, avem o înţelegere simbolică a realităţii 
văzute. Aceasta nu se bazează pe simple asemănări între formele văzute şi ordinea 
nevăzută, ci pe credinţa că ordinea văzută e într-o legătură cu cea nevăzută, fiind 
susţinută de ea. Cine nu vede caracterul simbolic al realităţii văzute, nu mai crede 
într-o legătură a ei cu cea nevăzută. E o simbolică multiplă şi multiplu împletită atît 
cu ordinea nevăzuta, cît şi cu cea văzută, o simbolică în care se vede o ordine ra¬ 
ţională. 

439. Această aşezare a ^proptelor în trei rînduri a influenţat poate şi aşezarea 
părticelelor la Proscomidie în jurul agneţului. Dar în aceasta sînt aşezate şi pe ver¬ 
ticală cîte trei, nu cîte patru. Biserica s-a lăsat condusă mai consecvent de credinţa 
reflec.tării Sfintei Treimi în toate. Dar şi de credinţa în cele nouă cete îngereşti, care 
se suprapun în trei rîndurî cîte trei. Iar poate că în aceasta avem reflectarea prin pu¬ 
tere a Sfintei Treimi, pe planul cel mai înalt al creaţiei. 

Toate aceste origini personale ale creaţiei sînt la inima lui Hristos, dar sînt 
şi gîndite de El în raţionalitatea lor. In acelaşi timp toate atîrnă de răspunderea Lui 
pentru ele, de purtarea lor pe umerii Lui. Iar arhiereul şi preotul văzut participă 
şi el la această adunare a lor în inima şi în răspunderea Lui. 

şi adevăr, nu a spus clar ce sînt acestea pietrele şi a poruncit să se 
facă o inscripţie într-o mică tăbliţă. Dar voi aminti de proorocul care 
zice : «Pentru că zile multe vor şedea fiii lui Israil, fără împărat, fără 
conducător, fără jertfă, fără jertfelnic, făr preoţie, fără arătări » (Osea 
3, 4). Dar cuvîntul nostru nu va discuta mult de erau acestea pietre, 
sau o inscripţie a numelor într-o tăbliţă de aur. Ajunge să cunoaştem 
că ele erau puse ca chip (tip) al lui Hristos care se află împreună cu 
sfinţii. «Că iată, zice, Eu cu voi sînt în toate zilele, pînă la sfîrşitul 
veacului» (Matei 28, 20). Căci adevărul şi arătarea este Hristos. Pen¬ 
tru că în El am cunoscut pe Tatăl şi El ne-a arătat nouă voia Lui cea 
bună, cea desăvîrşită şi bineplăcută, după Scripturi (Rom. 12, 2). Căci 
a zis Hristos: «Nu vă mai zic vouă slugi, voi prieteni ai mei sînteţi, 
că toate cîte le-am auzit de la Tatăl Meu, am vestit vouă». (Ioan 16, 
15). 

Dar adevăr e şi altfel Emanuil, pentru că singur El e Fiu după fire 
şi, ca Dumnezeu din Dumnezeu, singur sfînt, singur Domn. Iar prin 
împărtăşire şi prin imitare se cugetă şi zidirea că e toate cîte este El. 
Şi Hristos este împreună cu sfinţii, înţelegîndu-se ca în arătare şi a- 
devăr. Pentru că El duce în faţa Tatălui cele ale noastre pururea fiind 
viu ca să mijlocească pentru noi (Evr. 7, 25). Căci aceasta socotesc că 
înseamnă : «Şi va purta Aaron judecăţile fiilor lui Israil înaintea Dom¬ 
nului pe pieptul lui, pururea uo . 

PALADIE : Adevărat. 

C HIRIL : Apoi porunceşte să se pregătească un veşmînt potrivit 
sfinţeniei şi vrednic de admiraţie, zicînd : «Şi să faci o haină pe dede¬ 
subt pînă la călcîie, întreagă vînătă. Şi va avea o gură la mijloc, a- 
vînd o tivitură în jurul gurii, lucru de ţesător, cu tighelul ţesut, dintr- 
însa, ca să nu se rupă. Şi să-l faci sub bordura de jos a vcşmîntului, 
ca nişte flori de rodie înflorită, din hiacint şi porfiră şi roşu tors şi 

440. Dar Hristos le poartă toate cele create în Sine nu numai ca Raţiunea su¬ 
premă din care sînt şi se susţin raţiunile tuturor, împletite într-o raţionalitate multi¬ 
plă, ci şi ca Cel ce le va judeca pe toate întrucît, fiind dotate cu libertate, au rămas 
în ordinea raţionalităţii lor şi prin aceasta în El ca Raţiune în care îşi au temelia. 
Dar El e şi adevărul arătat lor, întrucît e Fiul Tatălui care S-a arătat în trup. în El 
e adevărul lor. Fără El nu s-ar putea explica raţionalitatea lor, precum nici lără în- 
intarea lor spre o judecată finală pentru ceea ce au făcut cu raţionalitatea lor. Ra¬ 
ţiunea explică în ea judecata, sau găsirea unui rost al legăturilor dintre ele, sau 
voinţa de-a le actualiza legăturile după ele conform posibilităţilor acestor legături 
incluse în ele ; dar şi de-a le aproba sau condamna, după cum au rămas în legătu¬ 
rile adevărate dintre ele şi cu ordinea nevăzută şi norma supremă a raţionalităţii lor. 
Pentru susţinerea lor în raţionalitate şi pentru readucerea în ea, toate sînt prezentate 
de Hristos şi Tatălui. Prin aceasta Hristos arată pe cele ce eu rămas în El, sau au re¬ 
venit în ele. Cele pe care nu le prezintă în Sine însuşi, înseamnă căderea lor în de¬ 
zordine. 

mătase împletită, sub bordură împrejurul veşmîntului. Rodiile să tie de 
aceiaş formă. Şi clopoţei de aur între ele de jur împrejur ; după fieca¬ 
re rodie un clopoţel de aur. Şi broderie înflorată pe marginea veşmîn¬ 
tului de jur-împrejur. Şi cînd va sluji Aaron, auzit va fi glasul Iui cînd 
va intra în Sfînta înaintea Domnului şi cînd va ieşi, ca să nu moară» 
(leş. 28, 31—35). 

Haină pe dedesubt şi pînă la călcîie numeşte în mod clar o tunică 
lungă, bună de învăluit şi coborînd de la gît pînă la vîrful picioarelor. 
Ea era din hiacint (vînăt), pentru că era un simbol al nestricăciunii de 
sus, adică a lui Hristos. Aceasta a prevestit-o şi dumnezeiescul David, 
zicînd ca din partea lui Dumnezeu despre cei ce împlinesc slujba pre¬ 
oţească în biserici : «Pe preoţii ei îi vei îmbrăca în mîntuire» (Ps. 131, 
16). Dar şi înţeleptul Pavel scrie : « îmbrăcaţi-vă în Domnul nostru 
lisus Hristos» (Rom. 13, 12—14). Şi aceasta socotesc că este locaşul 
nostru cel din ceruri, pe care dorim să-l îmbrăcăm, veşmîntul vese¬ 
liei, haina mîntuirii, după cuvîntul proorocului (Isaia 61, 10). Iar de 
culoarea hiacintului s-a spus limpede că e chip (tip) al cerului. Şi tîl- 
cuirea e adevărată, cît ne priveşte pe noi. Căci ne-am îmbrăcat în ne- 
stricăciunea de sus. 

Iar dacă se înţelege şi Hristos însuşi ca avînd în Aaron haina pînă 
la călcîie, tîlcuirea e nu mai puţin adevărată. Căci Unul Născut fiind 
Dumnezeu după fire, îşi face trupul Său nestricăcios şi îmbrăcîndu-1 
în viaţa de sus, l-a ridicat mai presus de stăpînirea morţii. Vei înţele¬ 
ge deci şi de aici că în Hristos e nestricăciunea şi viaţa prin fire, şi nu 
prin participare. Căci a spus ca Cel ce e Dumnezeu prin fire : «Eu sînt 
învierea şi viaţa » (Ioan 11, 25). Iar făcut viu după omenitate, zice : 
«Precum are Tatăl viaţă întru Sine, aşa a dat şi Fiului să aibă viaţă în¬ 
tru Sine» (Ioan 5, 26). Deci chiar dacă se înţelege şi Hristos Acela de 
Care se spune că a îmbrăcat nestricăciunea de sus, cuvîntul nu se a- 
bate de la ceea ce se cuvine 441 . 

Rodiile şi clopoţeii erau puşi în partea de jos cu schimbul (alter¬ 
nativ). Rodiile erau ţesute, iar clopoţeii de aur, ca să dea un sunet cu 
adevărat armonios şi ca atunci cînd va avea să intre Aaron în Sfînta 
Sfintelor, să-i facă cunoscută intrarea. Dar şi aceasta era un simbol al 
iconomiei mîntuitoare şi înţelepte, adică a propovăduirii dumnezeieşti 

441 . Haina aceasta care acoperă tot trupul pînă la călcîie, ca semn al stăpî- 
nirii diferitelor pofte, a trecut la preotul creştin în stihar. Haina aceasta simbolizează 
pe Hristos. Ea e chiar prin aceasta «veşmîntul mîntuirii». Căci numai în Hristos şi 
în stăpînirea patimilor avem mîntuirea. Căci dacă se cugeta acest veşmînt ca îmbră- 
cînd pe Hristos însuşi ca om, el poate fi înţeles ca nestricăciunea de sus cu care Hris¬ 
tos şi-a îmbrăcat prin înviere trupul Său, Trupul Său nu se mai divide în elementele 
componente după înviere. El rămîne întreg. 

şi evanghelice, care a răsunat în toate cetăţile cînd Marele nostru Ar¬ 
hiereu, ca jertfă neprihănită a intrat în Sfînta Sfintelor, aflînd veş¬ 
nică răscumpărare. «Căci printr-o singură aducere a desăvîrşit pentru 
vecie pe cei ce se sfinţesc » (Evr. 10, 14), Clopoţeii de aur au fost o 
ghicitură clară a propovăduirii evanghelice, iar rodiile, a cetăţilor 442 

PALADIE : în ce fel ? 

CHIRIL : Precum cetatea e înconjurată din afară de un zid, iar în 
sine are zeci de mii de locuinţe, în acelaşi fel, socotesc, rodia e încon¬ 
jurată din afară de o coaje, iar înlăuntru sîmburii sînt despărţiţi între- 
olaltă prin învelişuri subţiri şi se află ca nişte locuinţe. 

PALADIE : Aşa este. 

CHIRIL ; Şi la fiecare rodie era un clopoţel. Căci în fiecare ceta¬ 
te este un învăţător, care face cunoscută, prin răsunarea şi sunetul ar¬ 
monios al dogmelor, intrarea Mîntuitorului nostru în Sfînta Sfinte¬ 
lor. Dar atîrna şi ameninţarea morţii peste cei rînduiţi la slujba preoţi¬ 
ei în cortul sfînt, adică peste Aaron, dacă nu răsunau puternic sune¬ 
tele clopoţeilor. Căci tăcerea învăţătorilor e un lucru primejdios pen¬ 
tru învăţători. Aceasta este, fără îndoială, ceea ce a spus Pavel : «Vai 
mie de nu voi binevesti» (I Cor. 9, 16) 443 . 

PALADIE : Aşa se vede. Căci o argumentezi foarte bine. 

CHIRIL : Pe lîngă acestea, zice : «Şi să taci o tăbliţă de aur curat 
şi să întipăreşti pe ea, în chipul unei peceţi, cuvintele : Sfinţenia Dom¬ 
nului. Şi vei pune pe ea hiacint tors. Şi va fi pe mitră, în partea dinain¬ 
te. Şi vâ fi pe fruntea lui Aaron. Şi vă purta Aaron păcatul sfinţilor, 
oricîte vor sfinţii fiii lui Israil, a toată darea sfintelor lor. Şi va fi pe 
fruntea lui Aaron pururea, primită înaintea Domnului» (leş. 28, 32— 
34). Deci mitra era din hiacint, iar tăbliţa de aur. Şi în aceasta era o 
pecete şi o inscripţie. Ea prevestea în mod vădit taina lui Hristos şi 
trimiterea Lui în această lume. Căci era, zice, sfînt Domnului. Dar oare 
nu a spus Emanuil că a fost sfinţit de Dumnezeu şi Tatăl ? 

PALADIE : Da. Mi-aduc aminte că a spus iudeilor : «Dacă le-a 
spus dumnezei acelora către care s-a făcut cuvîntul lui Dumnezeu — 
şi Scriptura nu se poate desfiinţa -— voia celui pe care Dumnezeu 

442. Arhiereul legii vechi intra o singură dată pe an în Sfînta Sfintelor, obtinînd 
iertarea păcatelor poporului. Aceasta prefigura pe Hristos Care a intrat o singură 
dată Ia Tatăl cu jertfa Sa de supremă valoare şi putere, veşnică răscumpărare dobîn- 
dind în Sine pentru toţi. Noi trebuie numai să sorbim din această jertfă iertarea noas¬ 
tră, făcîndu-ne asemenea Lui în stare de jertfă. Noi sîntem rodiile. Clopoţeii fac sa 
se audă mereu despre puterea acestei jertfe. în Hristos e un izvor nesecat de iubire 
jertfelnică, mîntuitoare, din care putem să sorbim şi noi. 

443. Aplicaţi la arhiereul creştin văzut, clopoţeii atîrnaţi de veştmîntul lui re¬ 
prezintă datoria de-a propovădui jertfa mîntuitoare a lui Hristos. 


25 — Sf. CHIRIL 








l-a sfinţit şi l-a trimis în lume, îi ziceţi : Huleşti, pentru că a zis : Fiu 
al lui Dumnezeu sînt» (Ioan 10, 34—35). 

ClîlRIL : Iar cînd zice Fiul că a fost sfinţit de Dumnezeu, arată 
că a fost ales şi trimis. Deci cînd zice sfinţenia Domnului, indică ară¬ 
tarea şi trimiterea Lui în această lume, dar spre împărăţie şi slavă. 
Căci îl desăvîrşeşte pe Aaron, punînd pe fruntea lui tăbliţa de aur. 
Iar Hristos, e împăratul tuturor prin fire şi prin participare. Căci 
Dumnezeu fiind prin fire, s-a golit pe Sine, pogorîndu-Se la chipul de 
rob (Filip 2, 7). Şi primeşte împărăţia, după asemănarea omului, cu 
toate că tronează dinainte şi de la început împreună cu Dumnezeu şi 
Tatăl şi e împreună cîrmuitorul şi împreună Stăpînitorul tuturor 443bls . 

Şi hiacintul e semnul cerului. Dar adu-ţi aminte de Hristos, care 
zice : «împărăţia Mea nu este din lumea aceasta» (Ioan 18, 36). Căci 
Hristos nu e împărat pămîntesc, ci ceresc, avînd toată creaţia sub 
picioare. 

Iar adăugind : «Şi va purta Aaron păcatele sfinţilor, cîte le vor 
sfinţi, a toată darea sfinţilor lor», a arătat vădit că toată apropierea 
de Dumnezeu şi desăvîrşirea e în Hristos, precum toată dreptatea şi 
lepădarea greşelilor vechi e în El şi prin El. Căci El ridică păcatele 
noastre şi prin El ne-am făcut prjmiţi cînd aducem darurile noastre 
în duh lui Dumnezeu şi Tatăl. 

PALADIE : Bine ai spus. 

CHIRIL: Arătînd apoi că împărăţia Mîntuitorului nostru va fi 
neîncetată şi veşnică, şi se va întinde în veacurile nesfirşite, zice 
despre foiţa mitrei : «Şi va fi pe fruntea lui Aaron pururea ». Unde 
se va ascunde cuvîntul cutezător şi nebun al ereticilor lipsiţi de 
evlavie, care flecăresc că stăpînirea lui Hristos va sfîrşi cîndva şi 
va preda împărăţia lui Dumnezeu şi Tatăl ; că Emanuil va preda sca- 


443 b. Tăbliţa de aur de pe mitra lui Aaron, arătînd slava împărătească la care 
Dumnezeu ridica pe arhiereul legii, prefigurează slava împărătească supremă la care 
e ridicat de Dumnezeu Tatăl, Hristos, ca om pentru smerirea şi jertfa Lui. Fiul lui 
Dumnezeu e prin Sine împărat din veci. Dar e făcut împărat de Tatăl şi ca om pentru 
smerirea şi jertfa acceptată de El pentru a slăvi prin aceasta pe Tatăl în numele oa¬ 
menilor. Prin aceasta oamenii înşişi devin împreună împăraţi cu Fiul Tatălui. Omul 
devine împărat prin jertfă, pentru că prin ea se dăruieşte Tatălui, se deschid Tată¬ 
lui. Cel ce iubeşte, oricît de mic ar fi, se uneşte cu cel iubit, oricît ar fi acesta de 
mare. 

Numai Cel ce e împărat din veci, prin fire, se putea face împărat şi ca om, 
prin participare. Dar pentru aceasta trebuia să se coboare la om. Dar nu El singur 
se face împărat şi ca om. Ci Tatăl îl face. Oricît de jos coboară împăratul veşnic, tot 
împărat rămîne şi în calitatea coborîtă primită de El. Dar şi Tatăl îl face împărat în 
starea coborîtă, tocmai pentru că S-a coborît la acea stare ca să-L slăvească cu atît 
mai mult pe Tatăl şi pentru ca să-L slăvească şi în starea celui care nu-L mai slăvea. 
Cu cît slăvesc mai mult pe cineva, cînd a-şi putea să nu-1 slăvesc, cu atît mă slă¬ 
veşte şi El mai mult. 


I 

unul Dumnezeirii ? Căci se mîndresc cu nişte dogme aşa de dezgus¬ 
tătoare şi de goale, incit e firesc să li se spună : ((Rătăciţi neştiind 
Scripturile» (Matei 22, 29). Pentru că Dumnezeu şi Tatăl încununînd 
clar şi vădit cu slavă şi cinste veşnică şi cu semnele împărăţiei pe 
Aaron, aceştia îl descununează şi răpesc sfinţita mitră cuvenită frun¬ 
ţii lui. 

PALADIE : Adevărat. 

CHIRIE : «Şi vei face, zice, chidară şi brîu de vison» (leş. 23, 35). 
Brîul lui Aaron, o înfăţişare ostăşească prin brîu, ca şi cască. Pentru 
că chidara e oarecum în forma acesteia. Căci Hristos S-a războit pen¬ 
tru noi «cu mînă tare», după cum s-a scris (leş. 32, 11); şi; «Arcul 
său l-a încordat şi l-a pregătit, săgeţile sale le-a lucrat pentru cei ce 
se ard» (Ps. 7, 13—14). Şi a surpat începătorii, a biruit puteri, a surpat 
domnii, şi pe cei de pe pămînt, care erau prizonieri, i-a eliberat. Dar 
faptul că chidara şi brîul, adică îmbrăcămintea de război, s-au făcut 
numai din visonul foarte subţire, arată ca prin ghicitură, că războiul 
Lui n-a fost văzut şi trupesc, nici împotriva sîngelui şi a trupului. 
Deci îl înfăţişează pe Aaron strălucitor şi vrednic de admiraţie prin 
podoaba lui sfîntă 

Dar mai porunceşte, zicînd : «Şi fiilor lui Aaron le vei face veşmin¬ 
te şi brîie şi chidare şi le vei face lor spre cinste şi slavă. Şi vei îmbră¬ 
ca cu ele pe Aaron, fratele tău, şi pe fiii lui cu el. Şi îi vei unge pe ei 
şi le vei desăvîrşi mîinile lor şi îi vei sfinţi pe ei, ca să-mi fie Mie 
preoţi. Şi vei face lor fote din in ca să acopere goliciunea trupului lor ; 
de la brîu pînă la coapse să fie. Şi le vor purta acestea Aaron şi fiii lui, 
cînd vor intra în cortul mărturiei, sau cînd se vor apropia să slujească 
la altarul din Sfînta. Şi să nu-şi atragă asupra lor păcat, ca să nu moa¬ 
ră. Lege veşnică lui şi seminţiei lui după eh (leş. 28, 36—39) 444 . 

Vezi că şi fiilor lui Aaron li se cuvine să fie văzuţi în înfăţişare 
războinică. Pentru că întreg neamul sfinţit e războinic, dar nu vrea să 
se războiască şi să lupte cu sîngele şi cu trupul, ci să oprească păcatul 
spurcat, luptîndu-se făţiş şi raţional pentru dogmele adevărului şi ro¬ 
bind lui tot cugetul spre ascultarea lui Hristos precum s-a scris (II Cor. 
5, 6). Ei poartă fote de in, ca să le acopere goliciunea şi necuviinţa 
rea din preajma coapselor. Căci toate ale sfinţilor sînt cuviincioase şi 
nimic urît nu e în ei. Iar inul peste părţile trupului din preajma coap¬ 
selor, înseamnă răcirea atotcuvenită a plăcerilor trupului. Căci inul e 
rece. Iar fierbinţeala dorinţelor urîte e străină de orice sfînt. 

444. Păcatele noastre sînt iertate pentru că sînt purtate din dragoste de Cel ce 
nu le-a făcut. Iar noi iubindu-L pe Cel ce ne ia păcatele, sîntem eliberaţi de ele. Cel 
ce iubeşte s-a eliberat de păcat. 








Dar şi din alt motiv veşmintele şi fotele celor ce au fost ridicaţi la 
slujba preoţească sînt de in. Căci ei trebuie să se despartă de lucrurile 
moarte. Iar ceea ce se ia de la corp muritor, adică de la oaie, e simbol 
al morţii. Deci faptul că se îmbracă în haine de in şi nu de lină, arată 
ca prin chip (tip) că s-au lepădat de faptele moarte. Iar aceasta e o le¬ 
ge sfîntă veşnică. Căci spunînd că trebuie să slujească îmbrăcaţi a ară¬ 
tat că în mod sigur cei ce vor nesocoti ceea ce se cuvine şi se vor aba¬ 
te de la buna cuviinţă trebuitoare, vor trebui să moară. «Şi să nu-şi 
atragă, zice, asupra lor păcat, ca să nu moară» 445 . 

PALADIE : Legea e precaută, căci arată ceea ce e de folos fiecă¬ 
ruia şi lămureşte cele prin care poate cineva să se poarte cum trebuie. 

CHIRIL : Aşa este. Deci cu o astfel de îmbrăcăminte înfrumuseţea¬ 
ză neamul sfinţit şi ales. Dar îl sfinţeşte şi altfel, desigur încă în umbră, 
dar totuşi în Hristos. Căci s-a scris : Şi acestea sînt cele ce le vei face 
lor. Sfinţeşte-i pe ei ca să-mi slujească Mie ca preoţi. Şi să iei un viţel 
şi doi berbeci fără pată şi plini azime frământate în untdelemn şi turte 
azime unse cu untdelemn. De făină cernută de grîu să le faci pe ele. Şi 
să le pui pe ele într-o coşniţă. Şi le vei aduce pe ele în coşniţă ; şi vi¬ 
ţelul şi cei doi berbeci. Şi pe Aaron şi pe fiii lui să-i aduci la uşile cor¬ 
tului mărturiei şi să-i speli pe ei cu apă. Şi luînd veşmintele, să îmbraci 
pe Aaron, fratele tău, cu tunica cea pînă la călcîie, cu umăr arul şi cu 
engolpionul.Şi să-i legi lui engolpionul de umărar. Şi să pui mitra pe ca¬ 
pul lui. Şi să pui tăbliţa sfinţeniei, pe mitră. Şi să iei din untdelemnul 
ungerii şi să-l verşi pe pieptul lui şi să-l ungi pe el. Şi să aduci pe fiii 
lui şi să-i îmbraci pe ei în tunici şi să-i încingi pe ei cu brîie. Şi să le 
pui lor chidarele. Şi vor fi ei Mie preoţi în veac. Şi să desăvîrşeşti 
mîinile lui Aaron şi mâinile fiilor lui» (teş. 29, 1—9). 

Deci a poruncit să se aducă pentru jertfă un viţel şi doi berbeci şi 
turte şi pîini în coşniţă. Dar îi învaţă şi mai înainte în alt chip, întăţi- 
şînd, socotesc, acest lucru ca un chip (tip) al sfinţirii adevărate. Căci 
spălînd pe Aaron cu apă, îl îmbracă în îmbrăcămintea sfîntă. Tot aşa şi 
noi, după ce ne-am spălat în botez şi am lepădat tot felul de necură- 
ţie, ne-am îmbogăţit cu harul de sus şi din cer, primind haina veseliei, 
după cuvîntul: «îmbrăcaţi-vă în Domnul nostru Iisus Hristos» (Rom. 13, 
14). Căci cuvîntul nostru a arătat mai înainte că în podoaba lui Aaron 
era închipuit în mod felurit Hristos.- 

Şi unge cu untdelemn sfînt capul lui. Căci. şi David cîntă : «îngră- 
şat-ai cu untdelemn capul meu» (Ps. 22, 5), untdelemnul închipuind ve- 



445. Se vede că preoţii legii vechi avînd să junghie animale în templu, tre¬ 
buiau să se dezbrace ca să nu-şi umple sau să-şi păteze hainele de sînge. Dar părţile 
de ruşine ale trupului trebuiau să le acopere, ca să nu se ispitească. 

selia din nădejde a glasului sfinţilor, sau cercetarea de sus de veselie 
făcătoare. Căci cei ce am crezut am fost miluiţi şi sîntem binecuvîntaţi 
Domnului, îngrăşaţi fiind la minte prin dăruirea Duhului, deoarece capul 
e chipul (tipul) minţii. In acelaşi fel se sfinţeau preoţii, care erau spă¬ 
laţi cu apă şi unşi cu untdelemn, apoi, astfel unşi, erau îmbrăcaţi-cu îm¬ 
brăcămintea sfinţită şi li se sfinţeau mîinile, pentru a arăta şi a fi de¬ 
stoinici să aducă jertfele în chip curat şi neprihănit. Aşa am fost sfinţiţi 
şi noi mai înainte şi am fost împodobiţi cu harul de sus şi am fost unşi 
spre desăvîrşirea cea duhovnicească, pentru ca îndrăznind să aducem, 
cu mîini curate şi atotnevinovate, daruri lui Dumnezeu, se înţelege, 
duhovniceşti 445bis . Aceasta socotesc că se indică prin cuvîntul fericitului 
David, despre tot cel ce urcă în muntele Domnului: «Nevinovat cu mîi¬ 
nile şi curat cu inima » (Ps. 23, 4). 

PALADIE : Aşa se pare. 

CHIRIL : Dar a rînduit şi în ce mod trebuie aduse jertfele pentru 
preoţi, zicînd : *Şi să aduci viţelul la uşile cortului mărturiei şi să pună 
Aaron şi fiii lui mîinile lor peste capul viţelului înaintea Domnului, lin¬ 
gă uşile cortului mărturiei. Şi să junghii viţelul înaintea Domnului, Un¬ 
gă uşile cortului mărturiei. Şi să iei din sîngele viţelului şi să pui pe 
coarnele altarului cu degetul tău. Iar tot sîngele celălalt să-l verşi la 
temelia altarului. Şi să iei toată grăsimea de pe pîntece şi prapurii fi¬ 
catului, amîndoi rărunchii şi grăsimea de pe ei şi să le pui pe altar. Iar 
cărnurile viţelului şi pielea şi balega să le arzi în foc în afară de tabără. 
Căci al păcatului este. Şi să iei un berbec şi să-şi pună Aaron şi fiii lui 
mîinile lor pe capul berbecului. Şi să-l junghii pe el şi luînd sîngele să-l 
torni pe altar împrejur. Şi berbecul sâ-1 tai după mădulare. Şi să speli 
intestinele şi picioarele cu apă şi să le pui peste bucăţi împreună cu 
capul. Şi să aduci întregul berbec pe altar, ardere de tot Domnului în¬ 
tru miros de bună mireasmă ; mireasmă Domnului este. Şi să iei al doi¬ 
lea berbec şi să-şi pună Aaron şi fiii lui mîinile peste capul berbecului. 
Şi să-l junghii pe el. Şi să iei din sîngele lui şi să pui pe lobul urechii 
drepte a lui Aaron şi pe vîrful mîinii drepte şi pe vîrful, piciorului drept 
şi pe loburile urechilor drepte ale fiilor lui şi pe vîrfurile mîinilor lor 
drepte şi pe vîrfurile picioarelor lor drepte. Şi să iei din sîngele de pe 
altar şi din untdelemn şi să stropeşti pe Aaron şi peste îmbrăcămintea 
şi peste fiii lui şi peste îmbrăcăminţile fiilor lui cu el. Şi se va sfinţi el 


445 b. Precum în Vechiul Testament spălării trupului şi îmbrăcării îi urma un¬ 
gerea cu untdelemn, apoi îmbrăcămintea cu veşmintele preoţeşti, aşa în Biserică 
Botezului îi urmează ungerea cu Sfîntul Mir, mijloc de comunicare a Duhului Sfînt. 
Arhiereului i se ungea în Testamentul Vechi numai capul, arătîndu-se obligaţia lui 
deosebită de a păzi şi face cunoscut adevărul credinţei. 

Si îmbrăcămintea lui şi fiii lui şi îmbrăcăminţile fiilor lui. Iar sîngele 
berbecului sâ-1 torni la altar, împrejur. Şi să iei de la berbec grăsimea 
lui şi grăsimea care acoperă pîntecele şi lobul ficatului şi amîndoi ră¬ 
runchii şi grăsimea lor şi grăsimea de pe ei şi braţul drept. (Căci desă- 
vîrşire. este aceasta). Şi o pline din untdelemn şi o turtă din coşniţa a- 
zimelor puse înaintea Domnului. Şi le vei pune toate pe mîinile lui A- 
aron şi pe mîinile fiilor lui. Şi le vei osebi pe ele, osebire înaintea Dom¬ 
nului. Şi să le iei pe ele din mîinile lor şi să le aduci pe altarul arderii 
de tot întru miros de bună mireasmă înaintea Domnului, sfîntă este 
Domnului. Şi să iei pieptul de la berbecul desăvîrşirii, care este Aaron, 
şi să-l osebeşti pe el, osebire înaintea Domnului. Şi va fi ţie parte. Şi 
să sfinţeşti pieptul cel osebit şi braţul osebirii care s-a osebit şi care 
s-a scos de la berbecul desăvîrşirii de la Aaron şi de la fiii lui. Şi va 
ii lui Aaron şi fiilor lui lege veşnică de la fiii Iui Israil. Căci osebire 
este aceasta şi parte luată de la fiii lui Israil, din jertfele de mântuire 
ale fiilor lui Israil, parte luată Domnului» (leş. 29, 10—28). Şi după pu¬ 
ţine : «Şi să iei berbecul desăvîrşirii şi să fierbi carnea lui în loc sfînt 
şi să mânînce Aaron şi liii lui carnea berbecului şi pîinile cele din coş- 
niţă ; la uşile cortului mărturiei să le mănînce pe ele, întru care s-au 
sfinţit, ca să desăvîrşească mîinile lor, spre a-i sfinţi pe ei. Şi vreun 
străin de neam să nu mănînce din ele. Căci sînt sfinte. Iar de va rămî- 
ne din cărnurile jertfei desăvîrşirii şi din pîini pînă dimineaţa, să arzi 
rămăşiţele în foc. Să nu mănînce : lucru sfîrit este » (leş. 29, 31—34). 

PALADIE ; Cît de ascuns e înţelesul poruncilor legii! 

CHIRIL: Foarte ascuns. Drept ai spus. Dar nu va rămîne cu totul 
întunecos, în întuneric, de va face Sfîntul Duh să scapere în noi lumina 
dumnezeiască. Să explicăm deci, pe cît se poate pe fiecare. în nenumă¬ 
rate moduri ne sfinţeşte pe noi Domnul nostru Iisus Hristos, făcîndu-ne 
sfinţi şi bine primiţi. Căci prin El şi în El avem aducerea şi ne facem 
bineplăcuţi lui Dumnezeu şi Tatăl. Căci aflîndu-ne sub stricăciune şi 
păcat, sînt de cel mai mare folos şi cu totul necesare pentru mîntuire 
trupul şi sîngele Lui. Căci în Hristos şi nu în lege e desăvîrşirea 446 . 

PALADIE : Bine ai spus. 

CHIRIL: Priveşte deci ca în nişte chipuri (tipuri), cele prin care 
ne-am mîntuit şi ne-am sfinţit, ne-am făcut curaţi şi sfinţi în Hristos. 

446. Moartea şi viaţa înviată a lui Hristos ne este numai decît nece¬ 
sară pentru mîntuire, pentru ridicarea din stricăciune, urmată de moartea 
veşnică. Căci numai uniţi cu jertfa lui Hristos sîntem aduşi şi noi în 
faţa Tatălui. Jertfa lui Hristos ca Omul central, care ne cuprinde în umbra 
Lui pe toţi, cîştigă bunăvoirea Tatălui pentru toţi. Căci în ea este iubirea 
care cuprinde pe toţi oamenii îndreptată spre Tatăl. Dar trebuie să ne lăsăm şi noi 

S-a adus jertfă un viţel şi e junghiat chiar lingă uşile cortului sfînt, 
după ce s-au pus mîinile peste el. Şi sîngele s-a vărsat la altar, ungîn- 
du-se coarnele lui. Iar măruntaiele se ard ca nişte aromate preabinemi- 
rositoare. Celălalt corp e dus afară din tabără şi se arde. 

Viţelul e Hristos, ca Cel ce e în afară de jug şi nu sub jug. Căci 
Dumnezeu fiind prin fire, S-a făcut sub lege pentru omenitate. Sau oare 
nu e viţel mic neobişnuit cu jugul, dar de-o fire supusă jugului ? 447 

PALADIE : Aşa este. 

CHIRIE : Deşi Hristos S-a numit cu bun rost viţel, ca să se înţeleagă 
în acelaşi timp neobişnuinţa Dumnezeirii Cuvîntului cu robia şi coborî- 
rea Lui în firea cea supusă jugului, după omenitate. Şi se junghie pen¬ 
tru cortul sfînt şi pentru cei ce şi-au pus mîinile peste El. Iar aceştia 
sînt Leviţi şi preoţi. Căci a murit pentru Biserică şi pentru cei sfinţiţi, 
prin credinţă. Apoi moartea lui Emanuil e sfîntă şi bine pri¬ 
mită la Dumnezeu Tatăl, după modul jertfei. Aceasta se poate înţe¬ 
lege din aceea că sîngele se varsă la sfîntul altar şi din el se unge alta¬ 
rul, iar măruntaiele se ard ca miresme, fiind şi un chip (tip) al virtuţilor 
dinlăuntru şi din minte, care au în ele o bună mireasmă duhovnicească, 
nu de un singur fel, căci măruntaiele sînt multe, şi anume : grăsimea, 
rărunchii şi lobul ficatului. Iar restul trupului se arde afară de tabără. 
Căci Hristos a pătimit în afara porţii, aşa scrie Pavel (Evr. 13, 12). Fap¬ 
tul că trupul e mistuit, indică în mod subţire că patima şi moartea nu-i 
este Lui spre necinste, ci va sfîrşi întru cinste strălucitoare şi prea 
vestită. Căci în chipul focului se înţelege Dumnezeirea. Aşa s-a pogo- 
rît şi pe muntele Sinai 448 . Iar LIristos a suportat moartea spre a surpa 


atraşi de iubirea - lui Hristos către Tatăl, iubirea care ne cuprinde pe noi toţi, ca 
să primim bună-voirea Tatălui cîştigată de Hristos pentru noi. Hristos ne duce la 
Tatăl prin jertfa Lui. Dar trebuie să aderăm şi noi la această ducere a noastră de 
către Hristos în faţa Tatălui. 

Ideea cuprinderii noastre în Hristos e ideea centrală a Sf. Chirii, ca te¬ 
mei al mîntuirii noastre. Hristos nu e închis în Sine, ci e deschis pentru noi. Dar şi 
noi sîntem deschişi Lui. Dar numai iubirea pînă la jertfă face actuală această cali¬ 
tate a persoanei de-a fi deschisă altora. Din puterea deschiderii lui Hristos ca jertfa 
supremă, trăită in noi, putem actualiza şi deschiderea între noi. în Hristos devenim 
un corp cu mădulare, ce comunică întreolaltă. 

447. Hristos a fost şi sub jugul afectelor noastre de pe urma păcatului strămo¬ 
şesc (foame, sete, oboseală, durere, moarte), ca om, dar şi deasupra lor, ca Dum¬ 
nezeu, putîndu-le birui, însă numai prin răbdare, deci suportîndu-le. Altfel nu le-ar 
fi biruit ca om pentru a ne da şi nouă puterea să le biruim. Hristos a răbdat cu ome- 
nitatea : prin ea era ipostasul dumnezeiesc. Aceasta se explică prin faptul că şi în 
răbdare e o tărie, capacitatea firii noastre de-a răbda, e o formă omenească a unei 
tării ce ne vine de la Dumnezeu, e şi tăria, dar şi supunerea noastră. 

448. Patima şi moartea lui Hristos nu-I sînt spre necinste. Aceasta se prefigu¬ 
rează în arderea cărnurilor jertfelor din Vechiul Testament în foc ; care închipuie 
strălucirea în care a intrat trupul Domnului prin patimă şi moarte datorită Duhului 
Sfînt Care le-a umplut. Cine se jertfeşte lui Dumnezeu ca El, se deschide total lui 
Dumnezeu şi de aceea se umple de Duhul Sfînt al lui Dumnezeu. Dăruirea din iubire 

stăpînirea morţii, ca să se slăvească de noi ca dumnezeu. Deci moartea 
Înaintează spre slava dumnezeiască, avind drept siirşit învierea strălu¬ 
citoare şi umilinţa patimii fiind biruită de slava supremă, dispare în ne¬ 
fiinţă 449 . Aceasta socotesc că o arată ca prin ghicitură mistuirea viţe¬ 
lului mort prin foc. Iar adăugind : că sfînt este, a vestit că patima lui 
Hristos va fi pentru curăţirea păcatului. Şi lucrul nu e lipsit de evi¬ 
denţă. 

PALADIE : Desigur, nu. 

CHIRIL : Apoi se ia berbecul dinţii şi se junghie la fel ca viţelul. 
Şi sîngele s-a vărsat iarăşi la altar, iar viţelul s-a adus tăiat în mădu¬ 
lare, după ce s-au spălat intestinele cu apă, împreună cu capul şi picioa¬ 
rele, căci mireasmă este. Prin acestea iarăşi e desemnat Hristos, Cel de- 
săvîrşit în berbecul desăvîrşit, avînd o viaţă sfîntă. Acest lucru îl arată, 
socotesc, turnarea sîngelui la altar. Căci sîngele e chipul (tipul) vieţii 
şi se aduce lui Dumnezeu şi Tatăl întru miros de bună mireasmă, ca 
pentru toţi şi în acelaşi timp pentru fiecare. Tar chipul acestui lucru 
este aducerea berbecului pe altar în întregime şi după mădulare. Căci 
noi sîntem mădulare în parte ale lui Hristos şi toţi sîntem înţeleşi un 
trup (Rom. 12, 5). Iar spălarea intestinelor îl arată pe Hristos întreg 
sfînt şi neavînd nici o pată de necurăţie. Se aduce şi capul şi picioarele, 
care arată buna mireasmă întru sfinţenie a vieţii Mîntuitorului, de la 
început pînă la sfîrşit. Căci capul e începutul oricărei vieţuitoare, iar 
picioarele sînt marginea din urmă şi sfîrşitul corpului. Sau e mai bine 
să înţelegem capul ca chip (tip) al minţii, iar picioarele ca chip al mer¬ 
sului făptuirii cu (lucrul. Şi toate sînt binemirositoare în Hristos şi la 
culmea curăţiei, atît cugetările, cît şi faptele. Căci n-a. săvîrşit păcat. 
De aceea şi numeşte aducerea berbecului ardere de tot şi mireasmă. 
Căci nu e în parte sfînt şi curat. Pentru că nu i se întîmplă Lui, ci nouă 
să fim slabi uneori şi să cădem în greşeli. Căci nimeni nu e curat de 
păcate (Iov. 14, 4) şi mult păcătuim toţi, după cum s-a scris (Ia- 
cob 3, 2). 

PALADIE : Şi cum ar putea înţelege cineva că şi viaţa însăşi a lui 
Hristos a fost pentru noi ? 

lui Dumnezeu aduce iubirea lui Dumnezeu. De aceea pătimirea şi moartea Lui s-au 
săvîrşit afară de poartă, mai presus de lege. N-au fost o simplă osîndă pentru păca¬ 
tul Lui, ci din iubirea liberă fată de Tatăl şi de oameni. De aceea trupul Lui s-a um¬ 
plut de Duhul Sfînt şi prin Duhul iubirii Lui a putut sfinţi poporul. 

449. Patima şi moartea Lui dispar în nefiinţă. El nu mai e supus lor. Şi aşa se 
va întîmplă şi cu cei ce se vor alipi de El. A muri din iubire, înseamnă a în\inge 
moartea pentru veci. Căci moartea învinge şi-l ţine învins numai pe cel ce moare 
închis în egoism din pricina lui. 

CHIRIL : O vei şti aceasta foarte uşor, înţelegînd că ne-am făcut 
părtaşi de neascultarea lui Adam şi am plătit pedepsele greşelii lui, 
deoarece blestemul a trecut la toţi şi s-a întins într-un fel oarecare, 
peste întreg neamul. Deci Unul Născut S-a pogorit la omenire şi S-a 
sălăşluit intre noi şi S-a supus pe Sine lui Dumnezeu şi Tatăl. Căci 
«S-a făcut ascultător pînă la moarte », ştergând păcatul (neascultării), 
nesupunerii, şi a adus buna mireasmă a ascultării pentru toţi şi pentru 
(iecare. Martor pentru aceasta e Pavel, care scrie : «Deci precum 
prin greşeala unuia a trecut la toţi oamenii osînda, aşa prin dreptatea 
unuia a trecut la toţi îndreptarea vieţii. Căci precum prin neascul¬ 
tarea unui om mulţi s-au făcut păcătoşi, aşa prin ascultarea unui om 
mulţi se vor face drepţi» (Rom. 5, 18—19). Înţelegi deci că ne-am 
mîntuit ca prin junincă, Hristos murind pentru noi, dar ne oferim lui 
Dumnezeu şi Tatăl ca o bună mireasmă prin supunerea Lui şi prin via¬ 
ţa întru sfinţenie ? 45 °. Căci sîngele berbecului s-a vărsat la altar. 

PALADIE : înţeleg ce zici. 

CHIRIL : Dar nu-1 zugrăveşte pe acelaşi în multe feluri ca în um¬ 
bre. «Şi să iei, zice, al doilea berbec ». Şi se săvîrşeşte junghierea lui, 
ca şi al celui dintîi. Apoi se unge Aaron şi se sfinţeşte ceata preoţi¬ 
lor de sub el, punîndu-se sîngele pe vîrfurile mîinii, urechii şi picio¬ 
rului drept. Se sfinţeşte şi îmbrăcămintea preoţilor stropindu-se cu 
sînge, iar restul se varsă la temelia altarului, după porunca lui Dum¬ 
nezeu. Se iau apoi măruntaiele, o pîine-azimă şi o turtă, amîndouă 
muiate în untdelemn. Şi le aduc ţinîndu-le pe mîinile lor cei din jurul 
lui Aaron, iar Moise primeşte şi aduce jertfa. Apoi spune că braţul şi 
pieptul trebuie date preotului şi să se socotească în partea celor ose- 

450. Nu numai prin moartea lui Hristos, însuşită de noi, ne mîntuim, ci şi prin 
viata Lui de ascultare. Prin supunere arătăm că cunoaştem pe Dumnezeu în mărirea 
Lui. Prin ascultare din iubire ne deschidem. Fiul lui Dumnezeu S-a făcut om, ca să 
fie primul om care aduce pe om din nou la ascultarea de Dumnezeu. Unde e asculta¬ 
re, nu e mîndrie şi închidere faţă de Dumnezeu. Prin ascultare ne deschidem lui 
Dumnezeu şi vieţii nesfîrşite a Lui. Moartea lui Hristos n-a fost rlecît ascultarea 
dusă pînă la capăt. Iubirea Fiului faţă de Tatăl se reflectă în ascultarea Lui ca om 
şi a oamenilor în general faţă de Tatăl. Dacă Dumnezeu Tatăl n-ar fi un Tată care- 
are un Fiu, ascultarea oamenilor n-ar avea o temelie supremă. Ascultăm pe Dumne¬ 
zeu pentru că e Tată şi în ea se reflectă iubirea respectuoasă a Fiului iată de Ta¬ 
tăl. Ascultarea cerută şi neimpusă e din libertate. Tatăl ne-a făcut persoane libere, 
dorind să ne arătăm ascultarea liberă faţă de El din iubire, ll ascultăm noi pe El şi 
nu El pe noi, pentru că ştie mai bine ca noi ce ne foloseşte. îl ascultăm spre binele 
nostru, pentru buna noastră dezvoltare. Ne cere să-L ascultăm pentru că ne vrea 
binele. întruparea Fiului lui Dumnezeu ca om dă omului trăitor pe pămînt o durată 
eternă, odată cu posibilitatea de desăvârşire a Lui în Dumnezeu. Dumnezeu îşi ia for¬ 
ma omenească pentru eternitate, în măsura in care omul se uneşte în Hristos cu 
Dumnezeu. Omul e ridicat peste orice relativitate. El e făcut pentru unirea cu Dum¬ 
nezeu şi prin aceasta este la eternitate. Eternitatea lui poate fi unită cu desăvîrşi- 
rea în Hristos sau cu chipul lui Dumnezeu pe care el l-a strîmbat. în iad. Noi vom 
exista în orice caz în veci. Omul nu e un «Sein zum Tode», ci un «Sein zur Eingkeit». 

bite. Iar numele victimei e berbecul desăvîrşirii. Aducîndu-se mă¬ 
runtaiele ca mireasmă, celălalt trup se mănîncă împreună cu pîinile, 
•iar cele ce rămîn, pentru dimineaţa, se ard în foc. Aşa scrie la Sfînta 
Scriptură. 

PALADÎE: Adînc este cuvîntul. 

CHIRIL : Drept ai spus. E foarte adînc, dar cuprinde taina lui Hris- 
los. Căci ni s-a făcut nouă berbec al desăvîrşirii, făcîndu-ne destoinici 
spre toate cele bune şi distinşi în virtuţi prin sfinţenia în duh. înainte 
de toate ne-a sădit un auz plin de binecuvîntare, adică ascultător şi 
uşor de cîrmuit şi apt pentru primirea dogmelor privitoare la el; un 
auz care nu suferă şoaptele uşuratice şi vorbăria dezgustătoare, pe 
care o cheltuiesc unii luptînd contra adevărului şi împotrivindu-se 
dogmele dreptăţii. Căci acesta este un rod al auzului sfînt. De aceea 
spune dumnezeiescul Ioan : «Fraţilor, cercaţi duhurile, de sînt de la 
Dumnezeu. Tot duhul care nu mărturiseşte pe Iisus Hristos, nu este 
din Dumnezeu şi tot duhul care mărturiseşte pe Iisus Hristos, din Dum¬ 
nezeu este» (II Ioan 4, 1—3). Dar cercarea cuvintelor nu se poate face 
altfel decît cu urechea. Deci cei ce se sîrguiesc pentru exactitatea şi 
corectitudinea dogmelor, au o ureche sfîntă. Iar aceasta e un dar al 
lui Hristos, un cadou al cerului şi o izbîndă a sfîntului sînge. Căci 
ioate darurile deosebite le cîştigăm în El şi prin El. De aceea a fost 
sfinţită şi mîna, înfăţişătoarea lucrării făptuitoare ; şi piciorul, simbo¬ 
lul umblării drepte. Căci noi trebuie să ne împodobim cu fapte bune 
şi să mergem pe cărarea care duce la toate cele plăcute lui Dumne¬ 
zeu, după cuvîntul din Psalmi : «Şi am întors picioarele mele spre măr¬ 
turiile Tale» (Ps. 118, 59), sau după cel din Proverbe: «Drepte umblări 
iă cu picioarele tale, şi căile tale le îndreptează » fProv. 4, 26? Evr. 12, 
13). Neamul sfinţit şi ales să aibă deci auz sfînt, de asemenea mină şi 
picior după felurile spuse adineaori de noi. Toate cele drepte să le 
aibă unse în partea cea mai din capăt, adică în vîrfuri ; vîrful urechii, 
zice, al piciorului şi al mîinii. Căci toată fapta bună e nobilă şi dreaptă, 
pînă la vîrfuri, adică pînă la capăt, sau pînă la sfîrşit, neavînd stîn- 
■găcia viciului. Deci se cuvine celor dăruiţi lui Dumnezeu să fie neclin¬ 
tiţi în sfinţenie pînă la capăt, întru răbdare. «Cel ce a început, zice, un 
lucru bun între voi, să-l ducă la îndeplinire» (Filip. 1, 6). E un lucru 
prostesc ca acela să dea înapoi în vreun fel oarecare, lenevindu-se 
de-a desăvîrşi lucrul bun 451 . 


451. întruparea Fiului lui Dumnezeu ca om, pune în relief şi importanta tru¬ 
pului cu simţurile lui. Trupul este şi se susţine pentru simţuri şi pentru organele lu¬ 
crătoare. Dintre simţuri, auzul realizat prin ureche serveşte sesizării adevărului 
•dumnezeiesc rostit prin cuvinte, cărora le serveşte gura. Mîna şi piciorul servesc 


„T 








ÎNCHINARE IN DUH Şt ADEVAR 


395 


Iar fiindcă Moise e chipul (tipul) lui Dumnezeu, cei din jurul lui 
Aaron aduc jertfele, iar el o primeşte, Dumnezeu arătînd şi prin aceas- 
sta că jertfele în Hristos ale celor sfinţiţi le va primi din mină în 
mină şi nu va dispreţui lucrul acesta. Căci au în ei buna mireasmă 
a lui Hristos şi aceasta este, socotesc, aducerea măruntaielor care 
se ard ca miresme. 

Iar pieptul şi braţul berbecului desăvîrşirii sînt parte osebită 
preotului. Braţul e simbolul tăriei, iar pieptul al inimii şi al răunchi- 

pentru a săvârşi cele bune, cele dumnezeieşti auzite prin cuvinte şi a alerga spre fa¬ 
cerea de bine. Omul cîştigă astfel virtuţiile servindu-se de simţuri şi de organele 
trupului. Prin aceasta se face asemenea lui Hristos. Căci şi Fiul lui Dumnezeu a 
transpus în planul omenesc valorile dumnezeieşti ale adevărului, binelui şi sfinţeniei 
prin trupul nostru asumat de El. Avem aici sensul pozitiv al trupului, contrar ori- 
genismului platonist care socotea trupul o închisoare ca pedeapsă pentru o cădere 
a spiritului din alt plan. Omul nu-şi poate consolida intenţiile spre sfinţenie decît 
prin trup. Trupul e şi el într-o corespondenţă cu viaţa internă a lui Dumnezeu. 

De aceea se ung cu untdelemn ca mijloace ale Duhului Sfînt vîrful urechii, 
al mîinii, al picioarelor, ca să dea urechii puterea de-a primi cuvintele dumne¬ 
zeieşti şi mîinii şi picioarelor puterea de-a prelungi îndemnul la sfinţenie în cele 
din afară, de-,a lua un contact sfînt cu ele. Prin trup se poate sfinţi universul. 
Valoarea trupului şi a simţurilor lui implică faptul că Dumnezeu însuşi poate să 
se adreseze omului prin ureche, făcînd să răsune la auzul ei cuvinte precise şi 
nelăsînd la dispoziţia omului să precizeze în cuvinte numai sensuri inspirate de 
Dumnezeu în mintea lui. Din acest punct de vedere Vechiul Testament ne-o arată 
aceasta foarte categoric. Dumnezeu spune cuvinte hotărîte la auzul lui Moise şi 
al proorocilor. Şi grăieşte în tot cursul timpului. Faptul că acolo Dumnezeu nu e 
încă întrupat, nu e o piedică pentru rostirea de cuvinte din partea Lui la auzul 
omului. E drept că le spune numai la auzul lui Moise şi al proorocilor. Dar în 
principiu le-ar putea spune la auzul oricui. 

Putinţa aceasta a lui Dumnezeu de-a face să se audă voia Lui prin cu¬ 
vinte la urechea omului — ceea ce arată atît valoarea trupului omenesc, cît şi 
o anumită corespondenţă între posibilităţile lui Dumnezeu şi omul purtător de trup 
— stă şi la baza întrupării Fiului Său. Acum Acesta grăieşte cuvintele omeneşti 
direct prin trupul Său. Şi le grăieşte la urechea oricui vrea să le audă («Cine are 
urechi de auzit, să audă »). Dar faptul că Fiul lui Dumnezeu grăieşte acum cîteva 
cuvinte omeneşti prin trupul Său cît timp rămîne vizibil între oameni, nu exclude 
grăirea Lui din planul nevăzut şi după înălţare. *lată, Eu cu voi sînt in toate 
zilele, plnă Ia slirşitul veacului » (Matei 28, 20), Credinţa că Revelaţia nu s-a în¬ 
cheiat în Hristos, nu trebuie înţeleasă că Dumnezeu (mai precis Fiul Său — Cu 
vîntul întrupat) nu mai grăieşte, ci că ne rămîne şi un depozit de cuvinte, pe 
care avem să~l interpretăm în toate timpurile. Ea e încheiată în sensul că Acelaşi 
Hristos, Fiul lui Dumnezeu întrupat, îşi continuă în mod consecvent grăirea Lui 
despre Sine, descoperind alte şi alte înţelesuri din bogăţia infinită a Dumnezeirii 
şia lucrării Sale mîntuitoare. Şi o face aceasta prin Duhul Său cel Sfînt. ■ - Vc l 1 
va mărturisi despre Mine » (Ioan 15, 26); sau: «far cînd va veni Acela, Duhul Ade¬ 
vărului, vă va călăuzi la tot adevărul, căci nu va vorbi de la Sine (sau ceva 
deosebit de ce v-am grăit Eu), ci cîte am a vă vorbi şi cele viitoare va vesti 
vouă (cele potrivite viitorului). Acela Mă va slăvi, că din ai Meu va lua şi vă va 
vesti» (Ioan 16, 14—15). Duhul dă în fiecare timp chiar prin cuvintele despre Hristos, 
sau prin care interpretăm bogăţia aflată în El. «Fiindcă nu voi sînteţi cei ce vorbiţi, 
ci Duhul Tatălui vostru este Cel care grăieşte în voi» (Matei 10, 20). 

Dacă nu auzim şi azi cuvintele lui H'istos prin Duhul Sfînt, e pentru că 
nu avem destulă credinţă. 

Dar în măsura în care simţim mai mult datoria să răspundem cu faptele 
noastre, împlinim voia lui Dumnezeu. 11 auzim mai mult pe El, grăindu-ne chiar 
acum. 

lor. Deci neamului sfînt şi sfinţit s-a dat Hristos, puterea şi înţelep¬ 
ciunea de la Dumnezeu şi Tatăl. Sau nu în El sîntem înţelepţi şi 
puternici ? 

PALADÎE ; Cum de nu ? Căci s-a scris că Hristos,. puterea şi 
înţelepciunea lui Dumnezeu, s-a făcut nouă acestea de la Dumnezeu, 

CHIRIL: Iar cărnurile sînt o mîncare sfîntă celor aleşi spre sluj¬ 
ba lui Dumnezeu. Li s-a dat însă împreună cu pîinile-azime, fără să 
se împărtăşească împreună cu ei nimeni de alt neam, sau de va face 
cineva, trebuind să moară. Căci numai sufletelor sfinţite li se cuvine 
să se împărtăşească de hrana sfîntă, adică de trupul lui Hristos ; cei 
de alt neam nu se pot apropia de binecuvîntare 4o2 . Prin cel de alt 
neam se înţelege neamul necredincios încă şi nebotezat şi pe lîngă 
acesta, cel căzut într-o cugetare străină şi contrară opiniilor sfinţilor 
şi dezbinat de dogme perverse. 

Şi toată rămăşiţa de la jertfă se mistuie în foc, legea neîngăduind 
să se mănînce şi a doua zi. Căci în veacul viitor vom avea parte de 
un alt mod de sfinţire, care se lucrează duhovniceşte şi nu trupeşte şi 
e după o raţiune pe care singur Dumnezeu, Cel ce toate le preface 
o ştie şi o comunică cui voieşte. In aceste cuvinte e o cugetare nu 
lipsită de înţeles. Căci desfiinţîndu-se stricăciunea după învierea din 
morţi, nu mai sînt necesare cele prin care era cu putinţă izbăvirea 
de ea. Deci trebuie să cugetăm că va fi un alt mod de sfinţire, potrivit 
cu starea trupului, dat fiind că Hristos va fi împreună cu noi 453 . 
Spunînd ceea ce ne ţine pe noi mintea, vom lăsa aceasta pe seama 
celor ce pricep cele mai înalte. Poate aceasta este ceea ce ne dă sa 
înţelegem dumnezeiescul Pavel, cînd zice: «Iar cînd va veni ceea ce 
c desăvîrşit, va înceta ceea ce e în parte», adică îşi va afla sfîrşitul 
şi se va opri (I Cor. 13, 10). 

PALADIE : Aşa cred. 

CHIRIL : Acestea a spus deci că trebuie să se împlinească pentru 
desăvîrşirea preoţilor. Deci după ce au fost adunaţi preoţii lui Israil 

452. Binecuvîntarea era un nume pentru Sfîntă împărtăşanie. 

453. în Biserică la fel, ceea ce nu se consumă clin Sfîntă împărtăşanie, nu se 
lasă pe a doua zi, ci o consumă preotul la sfîrşitul Sf. Liturghii. Sf. Chirii vede în a- 
ceasta că în veacul viitor nu ne vom mai sfinţi sub chipul celor materiale, care ne 
sînt necesare aici cît timp ţine coruptibilitatea trupului (împreună cu mîncarea şi 
eliminarea). Atunci Hristos Cel înviat fiind împreună cu noi, va copleşi prin Duhul 
Cel Sfînt din El mişcarea de corupere din trupul nostru şi din materie. în trupul 
nostru va fi numai simţirea statornică a contemplării lui Dumnezeu chiar prin sim¬ 
ţuri şi a iubirii Lui. De asemenea, în tot universul material se va mişca într-o stră¬ 
lucire continuu sporită numai arătarea lui Dumnezeu. Dar Sf. Chirii se fereşte să 
descrie modul de sfinţire din veacul viitor. El spune numai că va fi altul decît cel 
de aici. 

şi strînşi la templu (cort), a poruncit să se facă instituirea lor, zicînd : 
«/a pe Aaron şi pe fiii lui şi untdelemnul ungerii şi viţelul cel pentru 
păcat şi cei doi berbeci şi coşniţa cu azimile şi cheamă toată adunarea 
la uşa cortului mărturiei. Şi a făcut Moise precum i-a poruncit lui 
Domnului, şi a strîns adunarea la uşa cortului mărturiei. Şi a zis Moise 
adunării: Acesta este cuvîntul care a poruncii Domnul să se facă. Şi 
l-a îmbrăcat în podoabă pe Aaron şi pe preoţi. Şi a stropit cu untde¬ 
lemnul ungerii altarul de şapte ori şi toate vasele lui şi spălătorul şi 
cortul şi toate cele din el, şi le-a sfinţit pe ele » (Lev. 8, l—7). 

Sfînt e cortul, dar în chip desăvîrşit se bucură de sfinţire altarul, 
nu ca unul ce participă la cele raţionale (căci nu e sfînt ca de pildă 
firea îngerului, sau firea omului), ci din atingerea cu jertfa pusă pe el. 
Căci e sfînt şi locul unde este Hristos 454 . După ce a uns deci altarul 
de şapte ori, adică în chip bogat, sfinţeşte pe Aaron. Căci a turnat 
apoi peste el untdelemnul ungerii şi pe lîngă aceasta a adus jertfele 
cele pentru el şi pentru fiii lui, în felurile arătate de noi mai înainte. 
Iar după ce s-au termniat acestea, le porunceşte, zicînd : «Şi de la 
cortul mărturiei să nu ieşiţi şapte zile, pînă se va plini ziua, ziua de- 
săvîrşirii voastre. Căci în şapte zile va desăvîrşi mâinile voastre, pre¬ 
cum a făcut în ziua aceasta, care a poruncit Domnul să se facă, ca să 
se ispăşească pentru voi. Şi la uşa cortului mărturiei veţi şedea şapte 
zile. Ziua şi noaptea să păziţi cele ce sînt de păzit ale Domnului, ca 
să nu muriţi. Că aşa mi-a poruncit mie Domnul Dumnezeu» (Lev. 8, 
33—35). 

Modul în care s-a săvîrşit fiecare jertfă l-a arătat destul cuvîntul 
nostru. De aceea lăsînd amănuntele în privinţa acestora, vom trece la 
ceea ce urmează. 

Legea nu îngăduie pe cei ce au primit sorţul sfînt şi ales şi au 
fost desăvîrşiţi spre a împlini slujba de preoţi, să iasă din cortul sfînt, 
ci le porunceşte să şadă înlăuntru pînă în ziua a şaptea şi îi pironeşte 
rle uşi, nelăsîndu-i să treacă pragul. Ea face, cred, din şederea la locu¬ 
rile sfinte un simbol al fermităţii şi statorniciei în sfinţenie. Căci e 
necesar ca noi, care am fost rînduiţi să stăm lîngă Dumnezeu, să fim 
statornici şi neclintiţi în virtute ; neieşind din modul de viaţă ce ni se 
cuvine şi neabătîndu-ne de la cugetarea cea potrivită sfinţeniei, ci să 
rămînem pururea aproape de Dumnezeu şi să locuim lîngă El, după 

454. Altarul nu e sfînt nici-cum pot fi sfinte prin efortul lor fiinţele raţionale 
(îngerii şi oamenii), dar nici ca un obiect în sine, căci nu există o astfel de sfinţe¬ 
nie. Ci e sfînt pentru că pe el se află Hristos în stare de jertfă prezentată Tatălui. 
Prin aceasta e încadrat în Hristos, sau Persoana lui Hristos îl include în Sine. Alta¬ 
rul e locul cel mai înălţat spre Dumnezeu. Dar acesta nu poate fi decît Persoana lui 
Hristos, ca om deosebit de Dumnezeu, ca Dumnezeu una cu Dumnezeu. Altarul e 
Persoana cea mai ataşată lui Dumnezeu. 

cuvântul spus prin glasul proorocului: « Căutînd caută şi la mine lo¬ 
cuieşte» (Isaia 21, 12). 

Şi şapte zile a poruncit Moise să o facă aceasta. Numărul şapte 
însemnând că trebuie să ne sirguim să petrecem în toată vremea lângă 
Dumnezeu, prin aceasta zice oarecum că totdeauna şi pururea. 

Iar celor ce petrec în cort le porunceşte să păzească cele ce sânt 
de păzit ale Domnului, arătând că rodul şederii lângă Dumnezeu e as¬ 
cultarea şi hotărârea de a face cele ce voieşte Acela să le porun¬ 
cească. Aşa trebuie să şedem lângă Stăpânul tuturor, căci lenea spre 
cele bune sfîrşeşte totdeauna la capătul relelor. De aceea a adăugat 
Moise, precum socotesc : «Ca să nu rîvniţi». 

PALADIE : Drept ai spus. 

CHIRIL : Desăvârşit astfel pentru slujba preoţească, Aaron începe 
să împlinească cele legiuite. Şi să spunem acum în ce mod. Căci s-a 
scris iarăşi în Levitic : «Şi a fost în ziua a opta, a chemat Moise pe Aaron 
şi pe fiii lui şi pe bătrînii lui Israil şi a zis Moise către Aaron : Ia ţie 
un viţel din cireadă pentru păcat şi un berbec spre ardere de tot, iără 
pată, şi-i adu înaintea Domnului. Iar bâtrînilor lui Israil le grăieşte 
zicînd : Luaţi un ţap din capre pentru păcat şi un viţel şi un miel de 
un an spre ardere de tot, fără prihană. Şi un bou şi un berbec spre 
jertfă de mîntuire. Şi făină curată, frământată în untdelemn, că astăzi 
se va arăta Domnul întru voi. Şi au luat precum a poruncit Moise îna¬ 
intea cortului mărturiei şi a venit toată adunarea şi au stătut înaintea 
Domnului. Şi a zis Moise : Acest cuvânt pe care l-a grăit Domnul, fa- 
ceţi-1 şi se va arăta întru voi slava lui Dumnezeu (slava Domnului). Şi 
a zis Moise lui Aaron : apropie-te de jertfelnic şi adu jertfa pentru 
păcatul tău şi arderea de tot a ta şi ispăşeşte pentru tine şi pentru 
casa ta şi adu darurile poporului şi ispăşeşte pentru ei, precum a po¬ 
runcit Domnul (Lev. 9, 1—7). 

Pătrunzând, Paladie, cu o cugetare subţire în Sfintele Scripturi, vei ob¬ 
serva şi aci străvezie taina lui Hristos. 

PALADIE : în ce mod ? 

CL11RIL : în ziua a opta sfîrşeşte Moise de-a sluji ca preot şi în¬ 
cepe Aaron. Dar nu a tăcut Moise, deşi l-a urmat Aaron la lucrurile 
preoţiei. Căci timpul preoţiei lui Hristos e cel de după lege, adică ziua 
a opta, în care a avut loc învierea şi începutul veacului nou. Pentru 
că în Hristos e zidirea nouă, după cum s-a scris (II Cor. 5, 17). Iar cînd 
a fost proclamat Hristos în ziua a opta, şi-au ajuns sfîrşitul cele ale lui 
Moise. Căci nu mai slujim în chipuri (tipuri) şi umbre. Dar învăţătura 
dată prin lege nu a tăcut. Căci legea e duhovnicească celor duhovni- 

ceşti şi pururea grăieşte taina lui Hristos. Şi de fapt Moise a anunţat 
că în ziua a opta se va arăta slava Domnului. Căci legea a prevestit 
timpul venirii Mântuitorului nostru 455 . 

Pe lingă acestea porunceşte lui Aaron ca mai întîi să aducă jertfe 
pentru sine, după aceea cele pentru tot poporul. Lucrul acesta l-a rîn- 
duit, socotesc, ca un chip (tip) pentru cele din timpul nostru, arătînd 
limpede şi vădit, că cei aleşi pentru preoţie şi cei ce au primit sfinţe¬ 
nia întru credinţă se cuvine să fie, pe drept cuvînt sfinţi şi curaţi. 

Vom arăta acum pe cît se poate, modul în care s-a făcut aducerea. S-a 
junghiat viţelul pentru păcat şi pentru curăţirea preoţilor. Şi după ce 
s-a vărsat sîngele la altar şi s-au prefăcut măruntaiele într-o tămîie 
binemirositoare, restul corpului s-a ars în foc. S-a mai adus ca ardere 
de tot, după legea obişnuită a arderii de tot, un berbec. A fost adus. 
apoi un ţap, jertfă pentru curăţirea păcatului poporului, pe urmă un. 
viţel şi un miel spre ardere de tot; apoi un berbec şi un bou spre jert¬ 
fă de mîntuire, punîndu-se pe altar şi făina curată, deşi poate nu toata, 
ci un pumn şi o parte. Apoi zice : «Şi ridicînd Aaron mîinile spre po¬ 
por, i-a binecuvîntat pe ei şi a coborît aducînd jertfa pentru păcat■ Şi 
a intrat Moise şi Aaron în cortul mărturiei şi ieşind au binecuvîntat tot 
poporul. Şi s-a arătat slava Domnului la tot poporul. Şi a ieşit foc de 
la Domnul şi a mistuit cele de pe jertfelnic, arderile de tot şi grăsi - 
mile. Şi a văzut întreg poporul şi s-a uimit şi a căzut pe faţă» (Lev., 
9, 22—24). 

Paladie : Dar despre acestea ce spui ? 

CHIR1L : Cu adevărat s-a văzut slava Domnului în ziua a opta, 
adică s-a arătat Fiul, slava lui Dumnezeu şi Tatăl. Căci aşa L-a numit 
pe El, zicînd către prea curatul Moise : «Viu sînt Eu, zice Domnul, şi 
se va umplea de slava Domnului tot pămîntul» (Num. 14, 21). Şi El ne 
face sfinţi, căci se junghie pentru noi în chipul viţelului, ne eliberează 
de păcat, ne iartă toată greşeala şi ne şterge toată pata ce ne vine din 
osîndă ; de asemenea, El este desăvîrşit ca un berbec spre miros de- 


455. Ziua a opta începe pentru Hristos cu învierea Lui, iar pentru noi cu în¬ 
vierea noastră. Căci ea e ziua fără sfîrşit, sau veşnicia. Dar întrucît în Hristos se 
afla de la naşterea Lui puterea învierii, se poate spune că ziua a opta, începe de 
la întruparea Lui. Prin întruparea Lui se revarsă în timp veşnicia. Şi El ridică timpul 
în veşnicie prin jertfa Lui, deci prin slujirea Lui de arhiereu. Astfel preoţia în Hris¬ 
tos e preoţia care ne deschide vederea şi drumul spre veşnicie. Legea însă, care a 
premers lui Hristos, nu e oprită cu totul de la vorbire. Căci ea cuprinde în simbo¬ 
lurile ei prevestirile celor ce vor fi după venirea lui Hristos, dacă sînt înţelese du- 
hovniceşte. Moise îl introduce pe Hristos prin prevestirea lui, dar el nu e redus cu 
totul la tăcere. Propriu-zis, şi prin Moise vorbeşte tot Hristos, dar la un nivel mai 
coborît, potrivit cu omul de atunci. Căci Hristos vorbeşte şi prin natura cosmică. 
Dar atît prin lege, cît şi prin natură Hristos poate vorbi şi la nivele mai înalte, cîndi 
omul creşte în înţelegere. 

burtă mireasmă spirituală. El se face şi jertfă de mîntuire şi ne sfin¬ 
ţeşte cu sîngele Său. El e şi făina îmbibată în. untdelemn, arătîndu-Se 
pe Sine întru strălucirea vieţii sfinte pentru noi lui Dumnezeu şi 
Tatăl 456 . 

PALADIE : înţeleg ce spui. 

CHIRIL : Pe de altă parte, socotesc că jertfa pentru Aaron şi pen¬ 
tru popor indică în mod subţire predarea sfinţilor lui Dumnezeu 45 '. 

De fapt arătîndu-Se şi văzîndu-Se Emanuil, prin care am fost che¬ 
maţi la sfinţenie, am fost dedicaţi Tatălui, primiţi şi sfinţiţi spre miros 
de bună mireasmă. Căci observă că prin cele spuse mai înainte, se ter¬ 
mina sfinţirea (desăvîrşirea) preoţilor. Dar prin El am fost sfinţiţi iarăşi 
în chip felurit.. Pentru că a fost ars ca viţel afară de tabără pentru pă¬ 
cat, s-a prefăcut în mireasmă, şi în chip tainic, ca berbec, s-a oferit ar¬ 
dere de tot, întreg şi tăiat în mădulări pentru fiecare şi pentru toţi, i-a 
sfinţit, stropiţi fiind prin sîngele Său, ca berbec pentru mîntuire, Iar cînd 
a apărut ziua a opta, adică cea în care s-a făcut mai vădită slava lui 
Hristos, desfiinţîndu-se moartea şi călcîndu-se stricăciunea, preoţii şi 
popoarele se dăruiesc ei înşişi lui Dumnezeu, nemaicinstindu-L prin da¬ 
ruri străine şi nemaibucurîndu-L pe Stăpînul tuturor prin cele din 
afara ci arătîndu-se pe ei înşişi jertfă binemirositoare 458 . Căci prin jert¬ 
fe ca printr-o icoană săvîrşim jertfirea sufletelor noastre şi le aducem 


456. Hristos ne sfinţeşte, aducîndu-Se jertfă pentru noi Tatalui. Sfinţeşte uma¬ 
nitatea asumată de El, dăruind-o Tatălui, renunţînd de tot la viaţa pammteasca ce 
caută spre cele ale pămîntului. Dar ne sfinţeşte în umanitatea Sa pe noi tou, căci 
umanitatea Lut ne eîprtnde cu dragoste, ei pe noi pe .0)1, Dar ni » 
să ne deschidem iubirii Lui. Cu cît se dăruieşte cineva mai mult rata ui, cu atit îi 
cuprinde Pdn iubire mai mult pe ceilalţi. Şi sfinţirea e depăşirea şinei proprii prin 
iubirea ce merge pînă la jertfă. Hristos e sfînt pentru ca ne îmbrăţişează pe noi in 
jertfa Sa. Dar chiar prin aceasta întinde şi la noi sfinţenia Sa. fată de 

Dar Hristos se sfinţeşte pentru noi şi prin viaţa „a de ascultare lata ae 

Tatăl. Dar în ascultarea aceasta dată Tatălui ca om, El se gîndeşte la noi la toţi ; 

întinde unda ascultării Sale iubitoare de Tatăl spre toţi. . _ , f , . 

Prin ideea că jertfele din Vechiul Testament, deci in mod deplin jertfa lui 
Hristos ne sfinţeşte pe noi, după ce se sfinţeşte pe Sine, se arata sensul ţrans o - 
mator al jertfei, deosebit de cel juridic, exterior. Jertfa se rasfnnge ca sfinţire a- 
■supra Celui ce se jertfeşte şi asupra celor uniţi cu Cel ce se preda prin jertfa din 
iubire lui Dumnezeu, el se întinde spre Dumnezeu ca o buna mireasma. sfintPS te 

457 Nu numai ca predare lui Dumnezeu, ci chiar ca piedare, jertfa simţeşte. 
•Căci ea e forma supremă a depăşirii egoismului. Dar aceasta depăşire fund înălţarea 

supremă, ea e înălţare inevitabilă spre Dumnezeu. . , 

458. A te preda pe tine însuţi ca jertfă lui Dumnezeu e nesfirşit mai mult de- 

cît a preda ceva din ale tale. In a jertfi ceva din ale tale, te păstrezi Pe tme pnn- 

tr-o ariiă egoistă prea puţin micşorată. Dar numai Hristos S-a adus o aotlei ae 
jertfă deiăvîrşUă Dar alipindu-ne de El, care S-a adus o astfel de jertfa, ne putem 
aduce şi noi o «jertfă vie» pe noi înşine, renunţînd la toate falsele plăceri ale pa¬ 
timilor egoiste. E un fel de altă omorîre a egoismului, sau a noastra P*'°P" t 'e F cu 
trăind pentru noi, ci pentru Dumnezeu, împlinind voia Lui. care ne sJmţeşt&E cu 
mult mai mult decît jertfele exterioare din legea veche. Trăim ca şi cmd n-am tra . 
Trăim omorînd în noi continuu orice pornire spre viaţă pămmteasca. 

iui Dumnezeu, murind lumii şi cugetului trupesc şi suportînd omorîrea 
patimilor, împreună răstignindu-ne cu Hristos, ca mutîndu-ne la o via¬ 
tă sfîntă şi neprihănită, să petrecem după voia Lui. Aceasta o scrie şi 
dumnezeiescul Pavel : pururea purtînd în trup moartea lui lisus, ca şi 
viata lui lisus să se arate în trupul nostru» (I Cor- 4, 10). Şi iarăşi: «De 
vom răbda, vom şi împărăţi împreună» (II Tim. 2, 12). De ne facem a- 
semenea Domnului în moarte şi patimi, vom fi părtaşi şi ai învierii şi 
ai slavei, după cum s-a scris (Rom. 8, 29). 

Deci Hristos a pătimit pentru noi în afara porţii, după cuvîntul fe¬ 
ricitului Pavel (Evr. 23, 12) ; să ieşim şi noi, purtînd osînda Lui, în afa¬ 
ra porţii 459 . Şi junghiindu-ne la fel ca un viţel şi aducîndu-ne ardere de 
tot ca un berbec, să oferim vieţuirea noastră în Hristos ca o bună mi¬ 
reasmă lui Dumnezeu. 

Acestea au fost jertfele cele pentru Aaron şi pentru cei împreună 
cu El. Iar cele pentru popor, au fost : un ţap pentru păcat. Care e ra¬ 
ţiunea, cînd pentru curăţirea preoţilor s-a adus un viţel ? Toate ale 
preoţilor sînt mai înalte : şi aducerile jertfei şi cele trebuincioase pen¬ 
tru curăţire şi sfinţire. Iar viţelul care e mai mare în privinţa trupului 
ca ţapul, înfăţişează semnul clar al superiorităţii spirituale reale. Pen¬ 
tru că s-a adus apoi pentru ei un viţel şi un miel spre ardere de tot, 
care indică pruncia celor consacraţi lui Dumnezeu prin credinţă. Pe 
urmă un bou şi un berbec, care închipuiesc răbdarea, forţa şi rodirea 
în blîndeţe. Boul e chipul (tipul) primelor virtuţi, iar mielul al celei de 
a doua. In sfîrşit, făina îmbibată în untdelemn, inidcă nădejdea strălu¬ 
citoare a vieţii în Hristos. Fiindcă nu se cuvine să petrecem viaţa în 
Hristos întristaţi şi înlăcrimaţi, ci veseli şi strălucitori. Aceasta soco¬ 
tesc că înseamnă : «Veniţi să ne veselim în Domnul» (Ps. 94, 1). Şi sla¬ 
va lui Hristos va străluci tot aşa de curat şi de învederat, primind da¬ 
rurile sfinţilor, pe cît de învederat S-a pogorît şi atunci Dumnezeu, în 
chip de foc, şi a (mistuit) consumat jertfele, preţuind ca pe o mîncare 
şi ca pe o desfătare buna vieţuire a sfinţilor 46 °- 


459. Să murim şi noi în afara porţii, ieşind din viaţa pătimaşă legată de lumea 
aceasta. «N-avem aici cetate stătătoare» (Evr. 13, 14). Să ne socotim străini aici. 
Să-i oferim lui Dumnezeu viaţa noastră, ridicîndu-ne peste această lume sau ieşind 
prin aceasta din ea. 

464. întristarea care vine din lipsa nădejdii e un păcat. Ea nu crede în viaţa 
viitoare, sau mila lui Dumnezeu. Ea ne paralizează orice pornire spre a face bine. 
Căci ne întreabă mereu». «La ce bun?» Jertfa trebuie să se unească cu veselia. 
Jertfa e elan de dăruire, pentru că chiar în dăruire trăim fericirea întîlnirii cu Dum¬ 
nezeu şi cu ceilalţi. Focul lui Dumnezeu coboară peste jertfă încălzind pe cel ce o 
aduce. Numai egoismul întreţine tristeţea. Dumnezeu ne arată prin focul cu care 
consumă jertfa noastră, că primeşte ca pe o mîncare proprie vieţuirea noastră ge¬ 
neroasă, dăruită Lui. Dumnezeu ne primeşte pe noi în Sine ca jertfă şi noi îl primim 
pe El în noi ca foc, care ne încălzeşte în pornirea de jertfă. 


2S — Sf. CHIRIL 

Dar cuvîntul indică şi ceva tainic. Atunci Dumnezeu a coborît 
peste bucăţile tăiate de carne puterea focului, atingîndu-se în oare¬ 
care fel de cele puse înainte. Căci Dumnezeirea pururea ia înfăţişarea 
în firea focului. Iar acum cînd i se pune înainte jertfa spirituală, El se 
atinge spiritual de cele ce stau înainte, nu în corp de foc, ci în Sfîn- 
tul Duh, care le face de viaţă făcătoare celor ce doresc să se împărtă¬ 
şească de ea şi primesc prin credinţă realitatea adevărată 4fil . 

PALADIE : Drept ai spus. 

CHIRIL : Şi ridicînd Aaron mîinile, a binecuvîntat poporul. Priveş¬ 
te prima punere a mîinilor lui Aaron peste popor. La fel binecuvîntă 
adevăratul Aaron pe toţi, preoţi şi popoare, pe cei mici împreună cu 
cei mari, după cum s-a scris (Ps. 113, 13), punîndu-şi mîinile. Iar pune¬ 
rea mîinilor este semnul clar al pogorîrii Preasfîntului Duh la noi. Iar 
înainte de aducerea jertfei prin Aaron, n-a fost punerea mîinilor 462 . 
«Căci nu era încă Duh», după cuvîntul lui Ioan, « pentru că lisus nu era 
încă slăvit» (Ioan 7, 39). 

PALADIE : Cuvîntul e convingător. 

CHIRIL : Dar rînduieşte şi modul binecuvîntării, înfăţişînd cuvin¬ 
tele ei ca nişte prevestiri ale celor ce ni s-au dat prin Hristos. Căci a 
zis : « Grăieşte lui Aaron şi fiilor lui, zicînd : Aşa să binecuvântaţi pe 
fiii lui Israil, zicîndu-le lor. Şi vor pune numele Meu peste fiii lui Is- 
rail şi eu Domnul, îi voi binecuvîntă pe ei. Domnul să te binecuvinteze 
pe tine şi să te păzească pe tine, Domnul să-şi arate faţa lui peste tine 
şi să-ţi dea ţie pace şi să te miluiască pe tine» (Num. 6, 22—27). Aşa¬ 
dar porunceşte celor încununaţi cu preoţia să binecuvinteze poporul, 
dar îi depărtează cu folos de cugetări deşarte, arătînd că nu mîna omu¬ 
lui e cea care binecuvintează, ci El însuşi, Domnul 463 . «Că toată da- 

461. Focul dumnezeiesc coborît peste orice jertfă e Duhul Sfînt. în mod deose¬ 
bit se întîmplă aceasta cu jertfa de pîine şi vin ce o aducem la Sf. Liturghie din 
credinţa în Hristos. Duhul care se coboară peste ele ni le descoperă prefăcute în 
trupul şi sîngele Lui. Jertfa noastră e înălţată la treapta de jertfă supremă. Dacă 
n-am fi noi în stare de jertfă, darurile noastre n-ar deveni suprema jertfa pentru 

462. Duhul Sfînt coboară prin mîinile preotului care binecuvintează, aşa cum 
vine ca ipostas dumnezeiesc cu toate darurile prin Hristos. Prin umanitate coboară 
de la Dumnezeu în umanitate. El ne adună în Dumnezeu. El se comunică de la unul 
la altul, cum se comunică viaţa. El reprezintă viaţa divină ca fluid. E ipostasul dum¬ 
nezeiesc ca fluiditate ce se comunică de la persoană la persoană. Dar nu se coboa¬ 
ră viaţa dumnezeiască în noi, dacă nu surpăm zidul închiderii egoiste in noi prin 

^ 463. Deşi binecuvîntarea sau darul Duhului Sfînt vine prin mîna preotului, 

el nu vine de la preotul însuşi, ci prin mîna preotului binecuvîntarea vine de la 
Dumnezeu. Deci nu e loc pentru mîndria preotului, ci pentru responsabilitatea de-a 
face acest gest cu toată seriozitatea, ştiind că Dumnezeu e lucrător în acest mo¬ 
ment prin nevrednicia lui. Dumnezeu se foloseşte de preot pentru a ţinea pe cre¬ 
dincioşi uniţi în jurul preotului, ca Biserică. 

rea cea bună şi tot darul bun şi toată binecuvîntarea de sus este, pogo- 
rîndu-se de Ia Părintele luminilor», după cum s-a scris (Iacob 1, 17). 
Iar calea binecuvîntării e Hristos; şi El ne este distribuitorul bunătă¬ 
ţilor veşnice; în El şi prin El ni se dau toate cele de la Tatăl 
Astfel dumnezeiescul Pavel zice : «Har vouă şi pace de la Tatăl vos¬ 
tru şi de la Domnul nostru Iisus Hristos» (Rom. 1, 7). 

Deci sîntem binecuvîntaţi în numele lui Dumnezeu. Şi arătînd sub¬ 
ţire modul acesteia, a spus că preotul care binecuvintează trebuie să 
zică : Domnul să te binecuvinteze şi să te păzească pe tine, Domnul 
să-şi arate faţa Lui peste tine şi să te miluiască pe tine. Domnul să în¬ 
drepte spre tine faţa Lui şi să-ţi dea ţie pace» 465 . 

Binecuvîntarea ne păzeşte desfăcînd blestemul şi preschimbînd pe 
cel ce a păcătuit, spre a fi vrednic de laudă în Hristos. Şi martor pen¬ 
tru aceasta e Hristos însuşi, cum s-a scris: « Binecuvîntat este Dumne¬ 
zeul şi Tatăl Domnului nostru Iisus Hristos, Care ne-a binecuvîntat pe noi 
întru toată binecuvîntarea duhovnicească întru cele cereşti în Hristos, 
precum ne-a ales pe noi întru El înainte de întemeierea lumii ca să fim 
noi sfinţi şi neprihăniţi înaintea Lui ; Care ne-a rînduit pe noi de mai 
înainte cu iubire spre înfierea prin Hristos în El» (Efes. 1, 3—5). 

Vezi că lepădarea s-a ivit din pricina păcatului şi omul e binecu¬ 
vîntat şi primit spre înfiere prin împărtăşirea de Duhul, pe Care l-a 
vărsat peste noi cu îmbelşugate Cel ce nu-L dăruieşte pe El sfinţilor 
în parte, ci îl sădeşte în ei din plinătatea Lui 466 . Iar arătarea feţei Dom¬ 
nului pricinuieşte îndată mila, dacă este adevărat că în cunoaşterea lui 
Dumnezeu se cuprinde şi împărtăşirea de viaţa veşnică. Căci aşa a zis 
Mîntuitorul către Tatăl Cel din ceruri şi Dumnezeu : « Aceasta este via¬ 
ţa de veci, ca să Te cunoască pe Tine, singurul, adevăratul Dumnezeu 
şi pe Iisus Hristos, Cel pe Care L-a trimis » (Ioan 17, 3). Iar că faţa lui 
Dumnezeu şi Tatăl este Fiul, Care S-a arătat nouă, nu se va îndoi, 
socotesc, nimeni. Fiindcă El este pecetea şi asemănarea şi chipul Lui şi 
prin El şi împreună cu El cunoaştem pe Tatăl, iar cunoaşterea aceasta 

464. Ultima umanitate prin care ne vine Duhul sau binecuvîntarea, este Hris¬ 
tos. Numai pentru că este unit cu Hristos, prin mîinile preotului vine Duhul Sfînt 
sau binecuvîntarea. 

465. E bine ca preotul să-ţi arate convingerea că Dumnezeu binecuvintează 
prin el, spunînd : «Domnul să te binecuvinteze». 

466. Duhul Sfînt ne vine prin preot de la Hristos, pentru că prin El Hristos 
ne face fii ai Tatălui ceresc împreună cu Sine Duhul ce ni se dă nu e un Duh 
ca fluiditate generală de viată, ci e Duhul care ne dă calitatea şi simţirea de fii 
ai Tatălui ceresc, pe care o are cu plinătatea Sa Hristos. Fiul lui Dumnezeu lă- 
cîndu-Se om, calitatea Sa de Fiu al Tatălui adîncită în El de Duhul Sfînt, a trecut 
şl la umanitatea Sa, iar de la El trece şi la noi. Duhul nu purcede şi de la Fiul. 
în acest caz Fiul n-ar mai fi Fiu, ci ar deveni şi El confirmat prin Duhul ca Tată. 
Şi nici noi n-am mai primit Duhul spre înfiere. Intimitatea noastră cu Dumnezeu 
este o intimitate de fii ai Tatălui şi de fraţi ai lui Hristos. 

e însoţită în chip necesar de miluirea noastră. Căci ne-am îndreptat 
din credinţă şi nu din faptele dreptăţii, pe care le-am făcut noi, ci după 
marea milă a Lui (Tit 3 , 5) 467 . Şi prin îndurarea lui Dumnezeu am fost 
uşuraţi de povara stricăciunii şi ne-am prefăcut spre înnoirea vieţii în 
Hristos. 

Dar şi în alt chip, dacă am întoarce înţelesul cuvîntului spre iudei, 
au fost miluiţi cu adevărat, cînd le-a strălucit Unul Născut. Căci ză¬ 
ceau peste ei ca o povară grea şi anevoie de suportat legea, care osîn- 
dea şi chinuia fără milă (îndurare) pe cei ce păcătuiau. Şi au fost milu¬ 
iţi, dobîndind într-un tîrziu harul îndreptării prin Hristos, a Cărui ve¬ 
nire dorind-o strigau către Dumnezeul tuturor : « Dumnezeul puterilor, 
întoarce-ne pe noi şi arată faţa ta şi ne mîntuieşte» (Ps. 79, 8). Deci 
toţi am fost miluiţi întru arătarea lui Hristos. 

Iar ridicarea feţei lui Dumnezeu e pricinuitoare păcii, al cărei Dă¬ 
tător şi Impărţitor e Hristos, îmbiindu-ne şi dăruind ca pe bunul pro¬ 
priu celor ce cred în El. Fiindcă zice : «Pacea Mea dau vouă, pacea 
Mea las vouă» (Ioan 14, 27). Căci cînd L-a aşezat Tatăl pe Fiul la înăl¬ 
ţime, dăruindu-i Lui nume care este mai presus de tot numele (Filip. 
2, 9), spunîndu-i: « Şezi de-a dreapta Mea» (Ps. 109, 1), atunci înlăturînd 
duşmănia care ne ţinea despărţiţi, ne-am unit cu El în pace, prin ho- 
tărîrea de-a cugeta cele ale Lui şi de-a umbla întru Duhul, în care şi 
prin care ne-am arătat părtaşi firii dumnezeieşti (II Petru 1, 4), Hristos 
strîngîndu-ne într-o unitate 468 . Fiindcă a zis către Tatăl : « Voiesc ca 

precum Eu şi Tu una sîntem, aşa şi aceştia să fie una, în noi» (Ioan 17, 
21). «Căci un trup sîntem toţi în Hristos» (I Cor. 10, 16—17). Şi: «Cei 
ce se lipeşte de Domnul, un duh este, după Scripturi» (I Cor. 6, 17). Iar 
că atunci cînd Dumnezeu şi Tatăl şi-a ridicat faţa Sa, adică a slăvit pe 
Fiul, am dobîndit pacea cu El, ne-o spune (arată) însuşi zicînd : «Cînd 
Mă voi înălţa de la pămînt, pe toţi îi voi trage la Mine » (Ioan 12, 32) 469 . 


467. Fiul intrupîndu-Se ne-a arătat faţa Tatălui. Căci El e fata Tatălui. Iar faţa 
cuiva se arată altuia cînd are milă de El. Pe fată se arată mila. Cine nu-şi arată 
fata, nu e milos. In Dumnezeu e atîta milă fată de noi că ne arată vizibil fata Sa. 
Faţa Iui Hristos ni se arată ca faţă interesată de noi la maximum prin mila vie 
întipărită pe ea. Cit de uman ni se arată Dumnezeu in mila Lui ! Sau cit de dum¬ 
nezeieşti ne arătăm noi cînd sîntem miloşi ! Dumnezeu nu manifestă fată de noi 
o atitudine de dreptate, ci de milă. Dacă ne-ar trata după dreptate, nu ne-ar iubi. 
Iar noi niciodată n-am merita mîntuirea, 

468. Din milă Dumnezeu ne-a dat pacea cu Sine în Hristos. Căci ne-a unit 
cu Sine şi între noi. Ne-a scăpat prin aceasta, din milă, de chinuirea ce ne-o 
produceam fiecare şi unii altora prin duşmănie şi neîncredere. Acesta e unul din 
sensurile celor două cuvinte unite în Sf. Liturghie: «Mila păcii». Dumnezeu ne-a 
făcut parte de pace din mila Sa fată de noi. 

469. Scăparea noastră de chinul egoismului duşmănos, s-a făcut cînd Hristos 
a biruit moartea prin înviere, cînd fata Lui a fost ridicată la slavă. Atunci şi noi 

PALADIE : Drept cugeţi. «Căci El este pacea noastră» (Efes. 2, 14) 
prin El am dobîndit intrare în Duh la Tatăl. 

CHIRIE : Acestea ni le-a poruncit legea despre preoţi şi despre in¬ 
stituirea lor. Ea spune apoi că trebuie să se sfinţească şi neamul levi- 
tic şi după ce se va curăţi în modurile cuvenite, să ia în primire sluj¬ 
ba rînduită lor. Căci zice în «Numeri» : «ia pe Leviţi din mijlocul fii¬ 
lor lui Israil şi să-i cureţi pe ei. Şi curăţirea lor o vei face aşa: Ii vei 
stropi pe ei cu apă a curăţeniei şi va trece briciu peste tot trupul lor. 
Şi îşi vor spăla hainele şi vor fi curaţi. Şi să ia un viţel din vaci şi jert¬ 
fa acestuia, făină curată stropită cu untdelemn, şi un viţel de un an 
din vaci să iei pentru păcat. Şi să aduci pe Leviţi înlăuntruî cortului 
mărturiei. Şi să strîngi toată adunarea fiilor lui Israil şi să aduci pe Le¬ 
viţi. Şi va deosebi Ajaron pe Leviţi, dar înaintea Domnului din partea 
fiilor lui Israil. Şi vor fi ca să lucreze lucrurile Domnului. Iar Leviţii 
vor pune mîinile pe capetele viţeilor. Şi vei aduce pe unul jertfă pen¬ 
tru păcat şi pe unul spre ardere şi vei ispăşi pentru ei. Şi vei pune pe 
Leviţi înaintea Domnului şi înaintea lui Aaron şi înaintea fiilor lui şi-i 
vei da pe ei dar înaintea Domnului. Şi vei osebi pe Leviţi din mijlocul 
fiilor lui Israil şi vor fi Mie. Şi după acestea vor intra Leviţii să lucre¬ 
ze lucrurile cortului mărturiei» (Num. 8, 6, urm.). 

PALADIE : Lămureşte, te rog cum, trebuie să înţelegem modul cu¬ 
răţirii, cerută Leviţilor ? 

CHIRIE : E un mod tainic şi tot în Hristos. Căci El este curăţirea 
noastră şi spălarea de toată pata şi Dătătorul sfinţeniei, «/i vei stropi, 
zice, cu apa curăţeniei». Aceasta a arătat-o şi înţeleptul Pavel, scrii- 
ind : «Căci dacă sîngele ţapilor şi taurilor şi cenuşa junincei, stropind 
pe cei întinaţi, îi sfinţeşte spre curăţirea trupului, cu cît mai mult sîn¬ 
gele lui Hristos ?» (Evr. 9, 13). Şi adevărat este cuvîntul. Căci dacă este 
în chipuri (tipuri) un folos şi e mîntuitoare umbra, cu cît mai mult a- 
devărul, adică sîngele lui Hristos ? Deci apa curăţeniei amestecată cu 
cenuşa junincei e simbolul vădit al omorîrii zise a lui Hristos, pe care 
susţinem că o împlinim şi noi în sfîntul botez, prin credinţă. Căci precum 
a spus iarăşi dumnezeiescul Pavel : « Ne-am îngropat împreună cu El prin 
botez în moarte, ca precum S-a sculat Hristos prin slava Tatălui, aşa 
şi noi să umblăm întru înnoirea vieţii» (Rom. 6, 4). Sau iarăşi a spus : 
«Totdeauna purtînd omorîrea lui Hristos în trup, ca şi viaţa lui Iisus 
să se arate în trupul nostru cel muritor» (II Cor. 4, 10—11). 


am putut birui păcatul, făcînd să strălucească pe faţa noastră lumina păcii, lumina 
iubirii reciproce. 

PALADIE ; Şi care e aci omorîrea zisă a lui Hristos ? 

CHIRIL : A fi murit lumii şi păcatelor şi a vieţui viaţă curată şi 
sfîntă şi cu totul iubită lui Dumnezeu. Cu aceasta iarăşi se laudă Pa- 
vel zicînd : «Eu prin lege am murit legii, ca să vieţuiesc lui Dumnezeu. 
M -am răstignit împreună cu Hristos. Şi nu mai trăiesc eu, ci Hristos 
trăieşte în mine. Iar ceea ce trăiesc acum în trup, o trăiesc în credinţa 
Fiului lui Dumnezeu Care m-a iubit pe mine şi S-a dat pe Sine însuşi 
pentru mine» (Gal. 2, 19—20). Aceasta înseamnă, socotesc a fi murit 
lumii şi a purta omorîrea lui Hristos, iar pe de altă parte, a trăi viaţa 
în El. Deci cenuşa junincei amestecată cu apă indică mortificarea lui 
Hristos săvîrşită în sfîntul botez. De aceasta a spus că trebuie să se 
facă părtaşi şi cei care se află în treapta Leviţilor, despovărîndu-se ca 
în umbră de tot felul de necurăţie trupească. Aceasta socotesc că o a- 
rată şi curăţirea prin brici a părului de pe trup. «Căci viu este cuvîn- 
tul lui Dumnezeu şi lucrător şi ascuţit » (Evr. 4, 12), răzînd ca pe nişte 
peri şi unghii necurăţia mişcărilor crescute în noi (trupeşti). Pe acestea 
Sfînta Scriptură le numeşte legea păcatului sălăşluită în mădularele 
trupului, ce se luptă împotriva legii minţii (Rom. 7, 23) şi ne trage spre 
cele neîngăduite. Pe aceasta cuvîntul lui Dumnezeu tăind-o cu puterea 
şi cu lucrarea Sfîntului Duh, o slăbeşte şi dacă răsare iarăşi în noi, o 
rade şi mai energic 470 . Căci zice : «cu Duhul să umblaţi şi pofta trupu¬ 
lui să nu o săvîrşiţi» (Gal. 5, 16). 

470. Omorîrea în Hristos de care vorbeşte Sf. Apostol Pavel, nu e numai ade¬ 
rarea teoretică la moartea lui Hristos. Ci e o omorîre a poftelor după plăceri, 
după satisfacţii trupeşti. Dar dacă s-ar rămîne numai la omorîrea acestui fel de 
viaţă, omul s-ar usca de o astfel de austeritate. Insă cel ce crede în Hristos, îşi 
mută atenţia spre o viaţă spirituală, în care se .arată omul nou. Pe lîngă faptul că 
această viaţă nouă dă bucuria curăţiei, ea mai dă şi bucuria bunătăţii, a blîndeţii, 
a iubirii, a unei creşteri continui în cunoaşterea planului spiritual dumnezeiesc al 
exsitenţei, al simţirii prezenţei infinite în sensuri a lui Dumnezeu. Această morti¬ 
ficare şi înnoire nu e numai produsul omului, ci al puterii primite de la Hristos în 
Taina Sfîntului Botez. în Botez ne unim cu Hristos, care El însuşi poartă în Sine 
moartea vieţii pămînteşti şi învierea la viaţă copleşită de Dumnezeire. Din Hristos 
pătrunde în noi prin Duhul Sfînt. El întăreşte viaţa spirituală în noi şi prin aceasta 
ne sfinţeşte. Dacă am muri şi noi trupeşte ca Hristos, n-am avea ocazia să creştem 
spiritual punînd la contribuţie şi voia noastră. Noi trebuie să trecem într-o stare 
în care trupurile noastre sînt ca o jertfă vie, sfîntă, în continuă creştere (Rom. 12, 1), 
spre viaţa şi mîntuirea veacului viitor. 

Cele spuse aici unite cu cele spuse la nota 451, ne dau prilejul să spunem 
cîteva cuvinte despre raportul între suflet şi trup. Trupul are o mare valoare, chiar 
pentru formarea sufletului, după ce sufletul dă trupului o formă spirituală. Dar 
de aici nu rezultă că trupul e cauza trupului, sau viceversa. De aceea nu se poate 
spune nici că trupul murind produce şi moartea sufletului, sau că sufletul produce 
moartea trupului. Noi observăm că mintea se menţine lucidă pînă în momentul 
cînd încetează drice viaţă în trup. Nu slăbeşte pe măsura slăbirii trupului. Sufletul 
pleacă din trup, cînd acesta încetează de-a mai fi un organ de manifestare a lui. 
Deci el e şi vine în trup atunci cînd începe să se formeze trupul ca organ al lui. 
Trupul e o casă a sufletului. Sufletul venind în ea, o împodobeşte după chipul său. 
O face frumoasă sau urîtă. Dar chipul pe care sufletul îl dă trupului se reflectă 

Dar precum briciul nu scoate cu totul din rădăcina însăşi părul ce 
creşte din noi, ci-1 taie îndată ce răsare, aşa şi cuvîntul lui Dumnezeu 
nu smulge din rădăcină mişcarea înăscută a poftei (căci sfinţenia de- 
săvîrşită ne e rezervată pentru veacul viitor), ci mai degrabă o morti¬ 
fică cînd odrăsleşte şi se întăreşte în noi şi potoleşte legea din mădu¬ 
larele trupului, cînd devine sălbatecă. Deci tăierea părului înseamnă 
curăţirea minţii, pe care o lucrează în noi cuvîntul dumnezeiesc şi 
ascuţit. 

Iar spălarea hainelor înfăţişează vieţuirea noastră strălucitoare şi 
nepătată, arătată in afară. Căci s-a scris : «Purtaţi grijă de cele bune 
nu numai înaintea Domnului, ci şi înainteţn oamenilor» (Rom. 12, 17). 
f?i însuşi Hristos zice: «Aşa să lumineze lumina voastră înaintea oa¬ 
la rîndul său în suflet. Sufletul despărţit de trup nu mai e ca sufletul de la înce¬ 
putul lucrării lui în trup. Chipul specific pe caro l-a luat fiecare suflet prin cele 
lucrate în trup, chip arătat prin trup, va face ca şi la înviere sufletul să dea şi 
trupului înviat aceeaşi formă pe care a avut-o trupul dinainte de înviere, desigur 
în condiţia trupului înviat. De aceea e de mare importanţă ca sufletul omului să 
dea prin sine trupului în viaţa pămîntească un chip frumos, să-l facă un slujitor 
al curăţeniei. Trupul înivat 'însuşi ne duce spre slava sau spre osînda vieţii trăite 
de un om cît a fost pe pămînt. Judecata din urmă va trage concluzia pentru felul 
de viaţă eternă a fiecărui om, chiar din chipul ce-1 va arăta trupul lui înviat. 

In sufletul dat de Dumnezeu fiecărui trup sînt deci toate însuşirile şi puterile 
de activitate care pot lucra prin organele trupului. Sufletul deşi unitar, are în 

sine multiplicitatea de puteri corespunzătoare organelor trupului. Dar le are în 
mod unitar. Această unitate în varietate se arată şi în trup. De aceea Sf. Chirii 
vede sufletul lucrînd în trup în mod unitar şi totuşi in fiecare organ corespunzător 
lui prin sînge. De aceea repetă adeseori că sîngele jertfelor vărsat la altar prefi¬ 
gurează sufletul ce se predă lui Dumnezeu, suflet care în animalele jertfite în 
legea veche e anticipat prin viaţa lor. 

Această influenţă a sufletului asupra trupului şi viceversa, explică şi în¬ 

vierea trupului lui Hristos datorită faptului că trupul a fost perfect asimilat in 
virtuţile imprimate în el sufletului trătior conform voii lui Dumnezeu. Pe cît de 
mult un suflet orientat spre cele pămînteşti a slăbit în puterea de-a imprima o 
viaţă spirituală bogată trupului, lăsîndu-1 să se descompună prin moarte, pe atît 
de mult sufletul lui Hristos, îmbogăţit şi întărit în virtuţi, ce au în ele o putere 
de la Dumnezeu, poate ridica trupul asimilat Lui din moartea, pe care o acceptă 

■numai din solidaritatea cu ceilalţi oameni. In orice caz faptul că în trup se fac 

văzute şi luminoase bogăţiile spirituale ale sufletului, dă însemnătate trupului şi 
explică de ce Dumnezeu îl rînduieşte pentru viaţa veşnică. Dumnezeu Care a creat 
şi ordinea materială, nu revine asupra acestei fapte a Lui, ci ridică toată materia 
îa treapta de transfigurare veşnică şi frumoasă a armoniilor spirituale. Dar sufle¬ 
tele înseşi ale celor ce nu s-au îmbogăţit cu un conţinut spiritual, care îşi are 
izvorul în Dumnezeu, ci s-au preocupat numai de plăcerile trupeşti, se vor simţi 
tot mai goale pe măsură ce se apropie de moartea trupului, ca să se simtă că 
moare şi sufletul cînd moare trupul. Ele totuşi vor trăi după moarte, dar numai 
ca să-şi trăiască golul. Ele nu vor putea da o viaţă adevărată nici trupului înviat, 
ci va fi într-o moarte veşnică. Cel ce nu moare pe pămînt plăcerilor trupeşti, 
moare sufleteşte încă de pe pămînt, contrar celui ce moare conţinuturilor trupeşti 
ca să se îmbogăţească cu cele sufleteşti. 

menilor, ca să vadă faptele voastre cele bune şi să slăvească pe Tatăl 
vostru Cel din ceruri» (Matei 5, 16). Deci e de trebuinţă ca cei cu ade¬ 
văraţi sfinţi şi curaţi, să poarte înlăuntru şi în afară în chip curat moar¬ 
tea lui Hristos în Uupul lor şi să fie îngropaţi cu El in oarecare mod 
prin sfîntul botez 471 . 

PALADIE : Bine ai spus. 

CHIRIL : Deci a spus că trebuie să se aducă pentru ei ca jertfă 
doi viţei : unul desăvîrşit, şi unul de un an, adică fragezi şi tineri. 
Cel desăvîrşit spre ardere de tot, se arde arzîndu-se împreună cu el 
faina curată muiată în untdelemn ; celălalt, pentru păcat, se arde afa¬ 
ră de tabără. Căci aşa se săvîrşeau jertfele pentru păcat. Şi în amîn- 
doi este Hristos. Iar boul adus spre ardere de tot, e întreg sfînt şi 
oferit spre miros de bună mireasmă pentru noi iui Dumnezeu şi Ta¬ 
tăl şi pricinuind sfinţilor bucuria şi strălucirea vieţii celei întru nă¬ 
dejde. Căci împreună cu viţelul se oferea făina curată, muiată în unt¬ 
delemn. Iar de această bucurie se împărtăşesc cei ce preţuiesc viaţa 
în Hristos. Dar el e cugetat şi ca viţelul mistuit de foc pentru păcat. 
Căci «cu rana lui noi toţi ne-am vindecat» (după Scripturi (Isaia 
53, 5). 

Dar ia seama că viţelul se arde de tot, iar viţelul de un an se 
junghie pentru păcat, ca să înţelegi prin amîndoi deodată pe Cel unul 
care se oferă în desăvîrşirea virtuţilor ca bună mireasmă spirituală şi 
se junghie în simplitate şi neviclenie. Căci zice : «Şi eu fiind dus ca 
un miel nevinovat spre junghiere, nu cunoşteam planurile lor » (Isaia 
11, 19). 

Iar că tot neamul slujitorilor, e adus pentru toţi şi de către toţi ca 
dar lui Dumnezeu, o arată punerea mîinilor de către fiii lui Israil. 
Căci zice : «Şi vor pune fiii lui Israil mîinile peste capetele Leviţilor» 
(Num. 8, 10). Fiindcă precum îşi puneau Leviţii mîinile peste capetele 
victimelor şi a animalelor ce se junghiau pentru ei ca chip (tip) al lui 
Hristos şi n-o făceau aceasta nicidecum binecuvîntînd, ci arătînd prin 
punerea mîinilor pe Dumnezeu care poartă păcatele noastre şi e jertfit 
pentru noi, ca să pironească pe crucea Sa «zapisul cel împotriva noas- 


471. Moartea aceasta a omului vechi trebuie să se vadă şi în afară. Dar în 
mod paradoxal ea se arată şi în afară ca o lumină, ca o veselie, nu ca o tristele. 
Înfrînarea şi purtarea necazurilor îl umple pe cei ce le acceptă mai degrabă de 
bucuria ce o poate face aceasta, dar şi de bucuria ce i-o dă faptul de a-şi învinge 
egoismul în relaţiile cu alţii, 

trâ» (Col. 2, 14), aşa vei înţelege că se făceau punerea mîinilor de că¬ 
tre popor asupra Loviţilor. îşi puneau mîinile ca să aşeze în locul lor 
cu osebire pe Leviţi înaintea lui Dumnezeu spre slujirea jertfei. Atunci 
se săvîrşea punerea mîinilor. Dar acum schimbîndu-se lucrurile nease¬ 
mănat de mult, poporul îşi dă consimţirea pentru cei aleşi prin Hristos. 
spre slujirea jertfei, strigînd că sînt vrednici 4T2 . Şi aceasta o fac în 
biserici, precum şi cei vechi săvîrşeau punerile mîinilor peste Leviţi 
la sfîntul şi dumnezeiescul cort. E vădit, aşadar, că dacă nu se face o 
hirotonie (punerea mîinilor) nici în biserici în prezenţa poporului, va 
fi împotriva voiei lui Dumnezeu şi în afara legilor sfinte. 

De abia după ce au fost sfinţiţi (desăvîrşiţi) astfel Leviţii, s-arr 
atins de toate cele privitoare la jertfe. Drept aceea tot cel ce nu e 
sfînt în Hristos şi nu s-a curăţit de mai înainte, după modul cuvenit,, 
să stea departe. Căci nu se va atinge nepedepsit de dumnezeieştile- 
altare. 

472. Poporul îşi punea mîinile peste Leviţi, închipuind că transmit asuprap 
acelora păcatele lor, ca aducînd jertfele prescrise să fie iertate prin ei păcatele 
poporului. în bisericile creştine, poporul nu-şi pune mîinile peste preoţii ce se- 
hirotonesc de episcopi, ca chip al lui Hristos, ci numai îşi dă consimţămîntul -prin 
strigarea : «Vrednic este !». 

Odată ce s-a arătat Hristos ca Arhiereu adevărat, nu mai hirotoneşte în slu¬ 
jirea de arhiereu şi de preot, poporul, ci arhiereul văzut, în care e prezent în mod 
nevăzut Hristos. 

Arhiereul Hristos fiind totodată şi jertfa, El ii cheamă, prin episcop pe preoţi 
şi la calitatea de jertfe pentru popor, luînd în acest scop cererile de iertare ale 
poporului pentru păcatele lui, pentru a le prezenta lui Dumnezeu odată cu jertfa 
lui Hristos, la care o adaugă pe cea a vieţii lor dăruită lui Dumnezeu. Credinciosul; 
nu se roagă numai de sine pentru iertare, ci îşi trimite rugăciunile cu ale tuturor 
spre Hristos Arhiereul şi jertfa şi spre chipul lui văzut, preotul. Dumnezeu ne= 
vrea uniţi în mod văzut în Hristos, deci şi în preot, şi în cererile de iertare. 







CARTEA A DOUĂSPREZECEA 


Despre preoţie 


Deci s-a vorbit clar despre sfinţita îmbrăcăminte şi despre jertfele 
care a poruncit Dumnezeu să se săvîrşească din prilejul sfinţirii (de¬ 
săvârşirii) preoţilor. Dintre nenumăratele porunci despre slujbă, despre 
curăţiri despre grija atentă la vieţuirea după lege şi la bunul chip du¬ 
hovnicesc, socotesc că înainte de toate trebuie să vorbesc despre lu¬ 
crul următor. 

PALADIE: Despre care ? 

CHIRIL : Seminţia lui Levi a fost închinată lui Dumnezeu, ca dar 
ales din toate seminţiile, şi acestui neam i s-a poruncit să slujească 
cele sfinte, Dumnezeu rînduindu-i lui această mare cinste. Dar nu a 
lăsat mulţimea aceasta la slujba sfîntă în totalitate, nici nu a îngăduit 
lucrul acesta tuturor la întîmplare, pentru simplul motiv că sînt din 
sîngele lui Levi. Ci a poruncit să se cerceteze foarte amănunţit ca nu 
cumva întîmplîndu-se vreunuia să sufere de ceva reproşa'bil, să nu fie 
plăcut lui Dumnezeu şi să-i fie intrarea prihănită şi intrînd, ca să zic 
aşa, cu picioare nespălate în cortul mărturiei, să supere pe Dumne¬ 
zeu. Căci s-a scris iarăşi în Levitic : «Şi a grăit Domnul către Moise, 
zicînd : Vorbeşte lui Aaron : Acel om din neamul tău întru generaţii¬ 
le voastre, care ar avea vreo pată, nu se va apropia să aducă daru¬ 
rile Dumnezeului său. Tot omul în care ar ii vreo pată, nu se va apro¬ 
pia : omul, orb, sau şchiop, sau cu nasul tăiat, sau cu urechea tăiată, 
sau cu mîna, sau cu piciorul rupt, sau ghebos, cu pecingine, sau cu 
albeaţă în ochi, cu rîie sălbatecă, sau buos, sau boşorog. Tot cel ce 
are vreo pată din sămînţa lui Aaron, nu se va apropia ca preot să a- 
dacă jertfele Domnului, darurile lui Dumnezeu. Darurile lui Dumne¬ 
zeu sînt Sfintele Sfinţilor şi din cele sfinte nu va mînca. La catapeteas¬ 
mă nu va veni şi de altar nu se va atinge, pentru că are o pată. Şi nu 
va pîngări cele sfinte ale lui Dumnezeu, că Eu Domnul îi sfinţesc pe 
■ei» (Lev. 21, 16—23). 

PALADIE : Dar spune-mi : o boală trupească îi este socotită pă¬ 
cat cuiva ? Sau osîndeşte Făcătorul firea ciuntită fără voie ? 

CHIRIL : Bine zici, Paladie. Drept cugeţi. Căci vină sau osîndă 
au unii pentru abaterea de bună voie a cugetului lor spre cele rele, 
sau pentru că iubesc aplecarea spre tot ce este nesocotit. Dar a pedep¬ 
si bolile trupului, ivite în chip firesc şi fără voie, mi se pare un lu¬ 
cru aspru, nemilos şi prostesc. De aici se poate înţelege că Făcătorul 
tuturor nu a făcut vinovată firea omului pentru pricini fără voie, nici 
nu a scos pe cel bolnav trupeşte ca necurat de la sfînta slujbă rîndui- 
tă Lui. Ci de la chipul (tipul) celor trupeşti, ne duce la gînduri mai 
subţiri şi ne indică multa felurime a patimilor, dîndu-ne să înţelegem 
că acest lucru e urît lui Dumnezeu. Căci oare n-a spus şi dumnezeies¬ 
cul Pavel, că cei aleşi pentru preoţie să aibă un nume de laudă şi sa 
fie admiraţi în toate. «Ca să fie, zice, omul lui Dumnezeu desăvîrşit, 
pregătit pentru orice lucru bun» (II Tim. 3 17). De asemenea, a afir¬ 
mat clar că episcopul trebuie să fie fără pată, şi a dat multe precizări 
în privinţa acestora (I Tim. 3,'2—8). 

PALADIE : Aşa este. Dar aş vrea să aflu, precum ştii, care e în¬ 
ţelesul fiecăreia din bolile înşirate. 

CHIRIL : Vino deci să luăm pe fiecare în parte şi să spunem cele 
ce ne vin în minte. « Acel om, zice, din neamul tău în generaţiile voas¬ 
tre, în care ar fi vreo pată, nu se va apropia să aducă darurile Dum¬ 
nezeului său». Cuvîntul e precis, porunca aspră. Nu s-a dat legea nu¬ 
mai pentru cei ce erau născuţi din Aaron, ci ea se întinde la tot nea¬ 
mul şi la toată seminţia preoţească şi durează tot timpul. Această 

cred că o spune cuvîntul : «Din neamul tău în generaţiile voastre». 

Căci pururea e lepădat de Dumnezeu cel ce nu e fără prihană. N-ar 
putea arăta cineva vreun trup în care să-i fi plăcut cel vrednic de o- 
sîndă din pricina vreunei boli duhovniceşti. Mai degrabă s-a preţuit 
cel ce era neprihănit şi nu suferea de nici o corupţie, ci era desăvîr¬ 
şit în virtute şi viguros în sfinţenie, străduindu-se spre cele de laudă 
întru răbdare şi avînd o necontenită sprinteneală a înţelegerii. Deci 
rînduieşte ca legea aceasta să se întindă la tot neamul, pregătindu-şi 
un neam fără ştirbire, curat şi ales, atunci din seminţia lui Levi şi 
din seminţia lui Aaron, iar acuma din cei sfinţiţi în Hristos, Marele 
şi adevăratul arhiereu, cu Care ne-am unit prin Duh, făcîndu-ne păr¬ 
taşi de firea Lui proprie (II Petru 1, 4). De aceea, chemînd la frăţie¬ 
tate pe cei îndreptaţi prin credinţă se numeşte de ei ca de nişte păr¬ 
taşi, zicînd : «Iată eu şi copiii pe care mi i-a dat mie Dumnezeu» (Isa- 

ia 8, 18). Căci oare nu a socotit dumnezeiescul Pavel că trebuie să 
atribuie acest cuvînt persoanei lui Hristos? (Evr. 2, 13). 

PALADIE : E foarte adevărat. 

CHIRIL : Deci opreşte de la preoţie pe cel ce suferă de ceva din 
cele amintite, ca bolnav sau de batjocură. Nu se va apropia, zice, să 
aducă darurile lui Dumnezeu, vreun om orb sau şchiop. Această stare, 
chiar dacă se înţelege trupeşte, prezintă prin sine o mare urîciune. 
Căci avînd ochii scoşi, sau piciorul lipsit de vigoare şi deci în ne¬ 
putinţă de a merge drept, nu e mai bine de-a sta liniştit, decît a fi 
preot care nu ştie unde să meargă sau de a merge trezind rîsul şi fo- 
losindu-se de piciorul şi de ochii altora ? Despre aceasta s-ar putea 
spune multe. 

Dar să spunem numai cele necesare pentru cunoaşterea şi înţe¬ 
legerea duhovnicească, sărind peste grosimea povestirii. Deci orb se 
pare că trebuie numit cel foarte prost şi cu totul fără minte. C ei ceea 
ce este pentru corpul pămîntesc ochiul, aceea este pentru suflet min¬ 
tea, care luminată de lumina dumnezeiască şi se deschide spre însăşi 
frumuseţea cea netulburată, înălţîndu-se prin mişcările subţiri şi sprin¬ 
tene ale cugetărilor spre slava curată şi ştie să nu se abată de la co¬ 
rectitudinea dogmatică. Aceasta socotesc că e ceea ce s-a spus prin 
proverb : « Ochii tăi să vadă cele drepte şi genele tale să aprobe cele 
adevărate». (Prov. 4, 25). Dar s-a spus şi către maica iudeilor, care nu 
vedea drept : « Iată nu slnt ochii tăi nici inima ta bună, decit la lăco¬ 
mia ta şi la sîngele nevinovat ca să-l verşi pe el şi la nedreptăţile tale 
şi la ucidere, ca să le faci pe ele» (Ier. 22, 17). 

Deci e inapt pentru preoţie cel orb spiritual, adică cel cu totul 
neînţelept şi cu mintea şi cu cugetul ciuntite. Inapt este, pe lînga a- 
cesta, şi şchiopul, adică omul care nu ştie să umble drept şi nu are 
vigoarea să păşească fără reproş. Căci orbia este, precum am spus 
adineaori, simbolul neînţelepciunii la culme. Iar şchiopătarea este sim¬ 
bolul mişcării şi pornirii frînte şi slăbănoage, pe care o face cineva în 
legătură cu orice lucru. Oare nu celor astfel ciuntiţi se cuvine să li 
se spună: «Intăriţi-vă miini moleşite şi genunchi slăbănogiţi» (Isaia 
35, 3). 

Dar şi Hristos însuşi a mustrat gloatele iudeilor, că nu voiau să-şî 
facă drepte spre El cărările, ci strîmbe prin şchiopătare, şi se abăteau 
de la gîndurile drepte. «Fiii străini, zice, au minţit Mie ; fiii străini 
s-au învechit şi cu şchiopătat din cărările lor». (Ps. 17, 49). Deci sînt 
egale şi apropiate întreolaltă, prin asemănarea patimilor, şchiopă¬ 
tarea minţii şi orbia, una făcînd nefolositoare înţelegerea, cealaltă vi¬ 
goarea în faptele bune. 

Pe lînga acestea legea a spus că trebuie respins cel cu nasul tă¬ 
iat şi împreună cu el cel cu urechea tăiată. La aceştia s-ar putea apli- 

ca aceeaşi explicare. Prin simţirile mirositoare se probează cele rău 
mirositoare sau binemirositoare din cele ce au primit o astfel de fire, 
adică de-a răspîndi un miros. Căci simţul acesta are puterea de-a deo¬ 
sebi atît ceea ce ne bucură, cit şi ceea ce nu are această însuşire, ci 
e cu o însuşire mai rea. Prin aceasta a spus că mintea omenească, de 
e întreagă în cele ale sale, va înainta cu vigoare în lucrarea de deo¬ 
sebire a calităţii lucrurilor şi va face cercetarea atentă a fiecăruia. 
Şi probînd astfel ca un argintar priceput toate, şi ceea ce-i bun re- 
ţinînd, iar de tot ce era rău ferindu-se, după cum s-a scris (I Tes. 5, 

22), îşi va cîştiga mare laudă. Căci respinge ceea ce-i rău şi fals în 

cele ce are de făcut şi primeşte cu uşurinţă ceea ce-i folositor şi bun. 
Deci nasul turtit arată nedeplinătatea sănătăţii şi neîntregime a simţi¬ 
rii prin care deosebind toaote lucrurile exact, cugetăm de cele bune 
bine, iar de cele rele, rău şi din această cauză sîntem şi ne numim în¬ 
ţelepţi şi ageri şi toate cele de felul acesta. Căci calitatea reală a lu¬ 
crurilor cugetate de minte, se urcă ca un miros la ea. 

Iar urechea tăiată arată, după părerea mea, greutatea la auzire. 
Căci avînd cineva urechea tăiată, socotesc că suferă de boala de-a 
nu crede decît în parte şi de-a nu fi în întregime gata la ascultare, 
adică de-a nu putea auzi în chip neprihănit cele sfinte, mai ales Sfin¬ 
tele Scripturi. E ceea ce fac unii, abătîndu-şi neînţelepteşte auzul su¬ 

fletului spre cele ce nu trebuie. Aceştia sînt, după cuvîntul preaînţelep- 
tului Pavel, cei ce se lasă gîdilaţi la auz şi se întorc de la adevăr, li- 
pindu-se de duhul rătăcirii şi înclinînd spre deşertăciuni urîte. Deci 
cel cu urechea tăiată indică ciuntirea auzului lăuntric şi spiritual şi 
abaterea de la dreptate la ceea ce e-rău. 

Dar şi cel care s-a arătat avînd piciorul sau mîna frîntă spune 
că trebuie să fie ţinut departe şi aşezat în rînd cu ceilalţi. Acest lu¬ 
cru ne îndeamnă să cugetăm că cel cu piciorul sau cu mîna frîntă, dar 
nu cu totul neputincioasă, nu poate să păşească întreg la fapte, nici 
nu are mersul, adică lucrarea vieţuirii celei după lege, cu totul fără 
reproş. Iar aşa sînt cei ce fac lucrul Domnului cu nepăsare (Ier. 48, 
10), cei peste care cade nenorocirea proorocită, sau cei ce urmăresc ceea 
ce e drept nu în chip drept, după cum s-a scris (Deut. 16, 20 ; Inţ. 6,4). 
Observă că slăbiciunea parţială a piciorulu ei socotită egală şi iden¬ 
tică cu schilodirea spirituală şi totală. Căci a nu putea face un. lucru 
în chip drept şi a nu-1 putea face de loc, sînt judecate la fel. Fiindcă 
în şchiopătare se arată neputinţa de a face ceva peste tot, pe cînd în 
frîntură, neputinţa de a-1 face în chip sănătos. 

v 

PALADIE : Aşa se pare. 

CHIRIL : Iar pe ghebos, pe cel cu pecingeni pe faţă şi pe cel cu 
albeaţă în ochi îi rînduieşte iarăşi între cei respinşi. Ghebos spunem 
că este cel cocoşat şi cu mintea privind în jos şi căutînd la patimile 
trupului, cel ce-şi sprijină ochiul spiritual în cele pămînteşti şi care 
a ajuns pînă acolo încît nu mai voieşte să se îndrepte spre a cugeta 
la cele de sus. Intre acestea se numără păcatele iudeilor, despre care 
s-a scris : «Să se întunece ochii lor ca să nu vadă şi să se încovoaie 
spinarea lor pentru totdeauna» (Ps. 68, 24). . 

Iar cu pecingeni spunem că e cel ce are pecinginea pe frunte. Boa¬ 
la aceasta are puterea de-a înegri la culme înfăţişarea pielii. Cei ce 
o au pierd puterea de-a se ascunde, căci ea se iveşte şi în sprîncene şi 
se întinde pe toată faţa. Dar cel pătat astfel trupeşte înfăţişează pe 
cel urît şi gol şi neacoperit în privinţa spirituală, pe cei ce nu are o 
faţă curată, ci vădeşte tuturor urîciunea vieţii, neştiind nici măcar 
ceea ce s-a spus drept de unul dintre înţelepţii : «înţelepţii îşi ascund 
ruşinile lor». 

P AL ADIE: Ce vrei să spui? 

CHIRIL : Oare nu sînt în noi, Paladie, nenumărate patimi ? 

PALADIE : Da. Dar ce e cu asta ? 

CHIRIL : Fiecare boleşte de cele ce boleşte, dar biruit adeseori 
de ruşinea faţă de fraţi, (se sileşte) îşi dă o mare silinţă să pară că e 
sănătos şi să-şi ascundă cele rele. 

PALADIE : Bine zici. 

CHIRIL : Dar dacă vreunul ajunge pînă la atîta neruşinare încît 
nu se fereşte de-a păcătui pe faţă şi dispreţuieşte cu totul podoabele 
cuviinţei, oare nu se vădeşte depărtat cu totul de neamul curat şi 
sfînt ? 473 . 

PALADIE : E foarte adevărat. 

CHIRIL: Deci cu pecinginea pe faţă numeşte legea pe unul ca a- 
cesta întrucît nu mai ştie şi nu mai vrea nici să-şi ascundă boala şi 
patima de care suferă. Iar cu albeaţă la ochi, pe cel care nu e lipsit 
de puterea de-a vedea, dar nu o poate folosi în chip sănătos. Aşa sînt 
cei ce au chibzuinţă, dar nu şi însuşirea de-a voi să chibzuiască drept 
Căci unii văzînd binele îşi abat pornirea voilor proprii spre cele ce nu 
se cuvin. Alţii, putînd stărui într-o corectitudine dogmatică, îşi vatămă 
mintea lor, urmărind vînatul urît al unor păreri lipsite de frumuseţe. 
Aşa sînt ereticii, şi pe lîngă ei iudeii, care cred că Tatăl este Dumne- 


473. Preotul trebuie să fie străin de orice patimi. Dar mai ales de afişarea 
lor neruşinată. 

zeu, dar pe Fiul care s-a arătat din El după fire, îl resping nebuneşte. 
De aceea e adevărat ceea ce s-a spus prin glasul proorocului despre 
ei : «Ochii au şi nu văd»- (Ier.. 5, 21). Căci nu le e de nici un folos ve¬ 
derea celor ce nu au pe lingă aceasta şi puterea de-a vedea în chip 
ssnătos, precum am văzut că şi schilodirea şi frîntura piciorului sînt., 
pe drept cuvînt, puse pe acelaşi plan. Căci nu se deosebeşte a nu pu¬ 
tea merge sănătos, de-a nu putea merge de loc, se înţelege pe cărarea 
lucrurilor şi pe cărarea faptelor. 

PALADIE : Bine zici. 

CHIRII : Nu se va apropia să săvîrşească cele sfinte nici unul 
care ar avea pe el rîie sălbatică sau bube de piele sau cel vătămat r 
sau oricare ar avea în sine vreo pată.. Cu rîia sălbatică trebuie ase¬ 
mănate patimile cele mai urîte, care se revarasă peste minte în to¬ 
rente violente şi luînclu-şi începutul în plăcere, ajung la un sfîrşit a- 
marnic. Sau nu vei recunoaşte că în fiecare păcat se observă şi o mo¬ 
deraţie şi o lipsă de măsură a viciului ? 

PALADIE : Ce vrei să spui ? 

CHIRIL : Cel stăpînit de plăcere nu pătimeşte aceasta şi într-urr 
chip moderat, dar şi peste măsură. Căci unii sînt numai biruiţi şi bo¬ 
lesc înăbuşit. Alţii ajung la vîrful răului şi bolesc neînfrînat de o vo¬ 
luptate sălbatecă, încît se rostogolesc dincolo de patimile cele după 
fire. 

PALADIE : înţeleg ce spui. 

CHIRIL: Deci fiecărei patimi care iese nebuneşte din marginile- 
raţiunii şi trece dincolo de măsurile obişnuite la cei mulţi, 1 se poate: 
spune rîie sălbatică 473 b . Iar erupţia ce i se poate întîmpla pielii, e orice 
patimă care se lăţeşte mereu şi a cărei sporire în rău nu are sfîrşit. 
Dumnezeiasca lege voieşte însă ca noi să comprimăm şi să micşorăm, 
patimile care vin asupră-ne. Aceasta trebuie să o cugeţi cînd auzi 
«De se va sui asupra ta duhul celui ce are putere, să nu laşi locul tău, 
că tămăduirea va face să înceteze păcate mari» (Eccl. 10, 4). Căci pa¬ 
timile nelovite cresc mereu spre o urîciune mai mare şi punînd stă- 

473 b. In toate aceste.a se prezintă patimile, ciuntirile şi petele trupeşti ca 
simboluri ale patimilor sufleteşti. De fapt nu aceste ciuntiri aduc şi anumite slăbiri 
sau alterări în viaţa sufletească. Dar nu aceasta vrea s-o arate Sf. Chirii. Ci ară¬ 
tarea patimilor sufleteşti în manifestarea lor trupească. Arată influenţa reciprocă 
între suflet şi trup. Sufletul neatent la sine însuşi, e neatent şi la trupul lui. 
Lăcomia sufletească se arată şi in trup. Mintea neorientată spre Dumnezeu se 
arată şi în pornirea neînfrînată a trupului spre cele pămînteşti. Omul este o 
unitate, deşi sufletul nu e produsul trupului, nici invers. Sufletul influenţează 
trupul, ca apoi acesta la rînduî lui să influenţeze sufletul. E spre binele sufle¬ 
tului să aibă grijă de trup, ca să nu se întoarcă răul promovat în acesta spre sine.. 


„T 

pînire pe inimă şi pe minte, le duce la o pierzanie totală. Deci trebuie 
să pedepsim viciul, trezvia din noi hvbuşindu-l şi desfiinţîndu-1 pe 
încetul, prin revenirile la ceea cee e bine. 

Iar boşorog, după părerea mea, pe cel jumătate bărbat şi căruia 
îi este micşorată însuşirea bărbatului desăvîrşit. «Nici curvarii, zice; 
nici moleşiţii nu vor moşteni împărăţia lui Dumnezeu» (I Cor. 6, 10). 
Pe aceştia îi numeşte afemeiaţi, pentru că avînd firea bărbatului, au 
pierdut însuşirea bărbătească întrucît s-au moleşit la minte şi la trup 
şi s-au încovoiat spre slăbiciune şi feminitate. 

Dar se poate că boşorogul să indice şi altceva. E obiceiul să se 
numească bărbat, cel viguros şi concentrat şi capabil să împli¬ 
nească cele ce le voieşte. Deci pe jumătate bărbat se va înţelege 
cel nedeplin viguros şi fără forţă în cele ce se cuvin lui. Căci nu se 
■cuvine ca cel dedicat lui Dumnezeu să-i ofere o bărbăţie tăiată şi o 
vigoare ciuntită şi în parte neputincioasă. Ci trebuie să lucreze bărbă- 
teşte şi cu tărie, precum este scris (Ps. 26, 14), avînd o putere neslă¬ 
bită şi nedispreţuită. 

Deci nu încape îndoială că cel supus vreunei prihane nu e sfin¬ 
ţit. Dar nu e oprit de la împărtăşirea de sfînta hrană. «Căci va minca 
zice, din cele sfinte. Dar de catapeteasmă nu se va apropia şi la altar 
nu va veni » (Lev. 8, 31). Pentru că cei supuşi încă unor neputinţe as¬ 
cunse în minte, pot să se împărtăşească de binecuvîntarea lui Hristos 
-dar nu spre a creşte ca sfinţii în sfinţenie şi în tăria minţii şi în stă¬ 
ruinţa întărită în toate cele atotbune, ci într-un mod potrivit celor bol¬ 
navi, spre lepădarea răului, spre încetarea păcatului, spre omorîrea 
plăcerilor şi spre primirea (forţei) tăriei duhovniceşti. Pentru că Hris¬ 
tos este zidire nouă, după Scripturi (II Cor. 5, 17), de aceea 11 primim 
şi noi în noi înşine prin sfîntul trup şi sînge, ca refăcîndu-ne prin El 
şi în El, să lepedăm pe omul cel vechi, care se strică după poftele ră¬ 
tăcirii, potrivit cu ceea ce s-a scris (Rom. 6, 14 ; Ef. 4, 22) 474 . 

PALADIE : Drept ai grăit. 

CHIRIL : Deci interzice atingerea de lucrurile sfinte celor ce bo¬ 
lesc de o infirmitate spritiaH, întipărită în ei, şi cu neputinţă de le¬ 
pădat. Căci cel ce boleşte pururea de patimile crescute în el, nu poa¬ 
te fi sfînt 475 . De aceea, dacă s-ar întîmpla chiar vreunuia dintre cei 
fără prihană în ei înşişi şi neopriţi de nici o pată de la sfînta slujbă, 

474. Hristos e bărbatul desăvîrşit în sensul că stă tare împotriva tuturor ispi¬ 
telor de plăcere şi de durere, care pot deveni patimi ce. robesc pe om. Cel ce nu 
poate rezista ispitei plăcerii şi nu poate suporta durerea, e un moleşit cu duhul, 
moleşire care se arată şi în trup, ca să se întoarcă şi mai accentuată în suflet. 

475. Se echivalează tăria spirituală cu sfinţenia. Sfîntul e tare, pentru că tră¬ 
ieşte în bucuria conţinutului spiritual infinit primit din Dumnezeu. 

să se îmbolnăvească de aceste patimi josnice şi cu neputinţă de des¬ 
fiinţat, porunceşte să nu fie lăsat fără pedeapsă, zicînd : «Spune către 
Aaron şi către fiii lui să se ferească de sfintele fiilor lui Israil şi sa 
nu spurce numele Meu şi cîte le sfinţesc ei Mie : Eu Domnul. Spune 
lor : întru neamurile voastre tot omul care se va apropia din ţoală 
sâmînţa voastră de cele sfinte, cîte le vor sfinţi fiii lui Israil Domnu¬ 
lui, cinci necurăţia va fi asupra lui, va fi dat pierzării sufletul acela 
de Mine : Eu Domnul Dumnezeul vostru. Şi tot omul din sămînţa lui 
Aaron preotul, care va fi lepros sau îi va curge sămînţa, să nu m - 
nînce din cele sfinte pînă se va curăţi. Şi cel ce se va atinge de orice 
necurăţie a vreunui suflet, sau de omul din care iese sămînţa patului, 
sau care se va atinge de orice reptilă necurată, care-1 spurcă pe el, 
sau de vreun om care-1 spurcă prin orice necurăţie a lui, sufletul care 
se va atinge de acestea, necurat va fi pînă seara. Să nu mănînce din 
cele sfinte pînă nu-şi va spăla trupul său cu apă. Iar cînd va apune 
soarele, curat va fi şi atunci va mînca din ale sfinţilor, că pîinea lui 
este. Mortăciune şi prins de fiară să nu mănînce, ca să nu se spurce 
cu ele: Eu sînt Domnul. Şi vor păzi poruncile Mele, ca să nu aibă 
pentru ele păcat şi să nu moară pentru ele, de le vor spurca pe ele. 
Eu, Domnul, Care-i sfinţesc pe ei» (Lev. 1, 1—9). 

Cei ce oferă, zice, cele sfinţite, adică cele ce se sfinţesc de fiii lui 
Israil, cîte le închină spre jertfă lui Dumnezeu, să nu spurce numele 
Lui, oferindu-le fără să se fi curăţit mai înainte şi avînd încă nespă¬ 
lată necurăţia pe care s-ar întîmpla să o pătimească. Astfel să ştie, 
zice, că vor plăti îndată cea mai de pe urmă pedeapsă. Căci Eu sînt 
Domnul, adică nu dumnezeu cu nume mincinos, faţă de care chiar da¬ 
că ar păcătui cineva nu este nici o greşeală. Căci ce am putea face 
lemnului sau pietrei, chiar dacă le-am şi blama ? Deci voind să ne 
corecteze şi să ne ferească de necurăţia prin ameninţări mari, înşiră 
cu folos modurile în care putem cădea în ea, ca să cunoască slujitorii 
calea curăţiei ce se cuvine să o păzească mai ales ei, curăţie prin 
care pot să fie primiţi şi curaţi, străbătînd o viaţă atotplăcută lui 
Dumnezeu 476 . 


476. Dumnezeu nu poate fi jignit prin apropierea de El cu vreun dar sau cu 
vreo jertfă a vreunui slujitor pătat de vreun păcat sau de vreo patimă. Căci 
păcatul sau patima e cel puţin o nepăsare faţă de Dumnezeu şi de faptul că acela 
se apropie de Dumnezeu prin darul sau jertfa adusă. Dacă s-ar comporta cu 
aceasta faţă de un zeu impersonal, ea n-ar trezi nici o reacţie din partea lui. Dar 
Dumnezeu, faţă de Care îşi manifestă nepăsarea, e profund personal. El trăieşte 
nepăsarea omului în mod conştient. Aceasta înseamnă că acordă o mare valoare 
omului. Numai un Dumnezeu personal poate da atenţie omului, deci îi poate 
acorda o valoare. Necrezînd într-un Dumnezeu personal, omul îşi anulează valoarea 

PALADIE : Drept ai grăit. 

CHIRIL : Deci pe lepros şi pe cel cu curgerea sămînţei îi scoate 
de la sfînta slujbă şi spune că nu trebuie să se împărtăşească de cele 
sfinte pînă ce va respinge de la sine ceea ce i s-a întîmplat şi se va 
fi depărtat mult de boală. La aceştia adaugă, ca pe unul ce boleşte de 
o necurăţie asemănătoare, pe cel ce se atinge de orice necurăţie a 
vreunui suflet, sau pe cel din care iese sămînţa patului, apoi pe cel 
ce se va atinge de o reptilă, sau de vreun om care are osînda oricărei 
necuraţii. Dar socotesc că legea nu învinovăţeşte bolile trupeşti, dacă 
privim la scopul ei adevărat şi neprihănit, ci arată în cele sensibile 
şi trupeşti, ca în nişte chipuri (tipuri), pe cele din suflete. Astfel le¬ 
pra e simbolul morţii. Căci mistuie şi roade trupul, îl mută la ceea ce 
e contrar firii şi schimbă înfăţişarea trupului, sau curgerea sămînţii 
e lepădarea puterii de rodire, firea curgînd în zadara. Dar aşa se a- 
rată mintea omului care e purtată spre stricăciune şi se cheltuieşte 
în nerodire, pentru că nu poate înţelege nimic din cele necesare spre 
mîntuire. Aşa au fost Imeneu şi Alexandru, socotind şi zicînd că în¬ 
vierea s-a şi petrecut (11 Tim. 2, 18). La aceştia se pot adăuga cei ce 
se abat fără frîu spre toate cele urîte şi îşi aruncă simplu rodul cu¬ 
getării lor în voluptăţi deşarte şi nestăpînite 477 . Deci leprosul şi cel 
cu scurgerea sămînţii, adică cel reţinut în lucrurile morţii (iar lucru¬ 
rile morţii sînt patimile trupului) şi cel ce nu-şi păzeşte necoruptă 
puterea lăuntrică de rodire, adică cea aflată în minte, să stea departe 
de cele sfinte, pînă se va curăţi. Căci precum a spus dumnezeiescul 
Pavel : «Cel ce mănincă trupul Domnului şi bea paharul Lui cu ne¬ 
vrednicie, judecată sie-şi mănincă şi bea nesocotind trupul Lui. Să 
se cerceteze pe sine omul şi aşa să mănince din pline şi să bea din 
pahar» (I Cor. 11, 27—28). 

PALADIE : Foarte bine ai spus. 

CHIRIL : Priveşte deci, Paladie, cît de scrupuloasă e legea. Căci 
osîndeşte nu numai pe lepros şi pe cel cu scurgerea sămînţii, ci îm¬ 
preună cu ei osîndeşte şi pe tot ce se atinge de cei bolnavi, adică 
de lepros şi de cel cu scurgerea sămînţii. «Şi cel ce se va atinge, zice, 


proprie ca persoană, acceptîndu-se ca o piesă impersonală şi trecătoare în pro¬ 
cesul naturii. Ce umanism mai e acesta ? Dumnezeu îşi afirmă conştiinţa de Sine 
ca Persoană şi conştiinţa stăpînirii Sale peste alte persoane, spunînd : «Eu Domnul». 

477. Cî(i nu-şi cheltuiesc cugetarea în teorii neziditoare de suflet prin care 
nu numai că nu-1 ajută pe acesta sa crească pe linia adevărată, ci-1 rătăcesc şi 
aruncă în faţa lui peste toate întunericul non-sensului. Cîtă dezordine nu aduc 
apoi astfel de opinii «originale» în relaţiile dintre oameni? Aceşti oameni vor să 
apară din mîndrie ca «originali» cu orice preţ? Folosesc un dar al lui Dumnezeu 
dat firii omeneşti spre rău. 

de necurâţia vreunui suflet, sau de cel din care curge sămînţa patu¬ 
lui, necurat va fi». 

PALADIE : Şi ce pagubă puteau avea cei ce se atingeau ? 

CHIRIL : Niciuna, dacă privim la sensul imediat. Căci atingerea 
trupului nu spurcă sufletul omului. Dar legea e duhovnicească şi ne 
învaţă prin ghicitură că cei supuşi patimilor sufleteşti sînt necuraţi 
şi vinovaţi de păcate care întinează. 

Iar împreună cu ei se întinează şi cei ce se ating sau se lipesc de 
ei, se înţelege prin legătura aceleiaşi voinţe sau aceleiaşi lucrări 478 . 
«Căci intilnirile rele strică moravurile bune» (I Cor. 15, 33) şi : «Nu 
are "credinciosul nici o parte cu necredinciosul» (II Cor. 6, 15). Şi lu¬ 
mina nu se poate împăca cu întunericul. Apoi e adevărat că : «Cu 
dreptul cuvios vei fi şi cu bărbatul nevinovat, nevinovat vei fi, şi cu 
cel ales, ales vei fi, şi cu cel strîmb, te vei strîmba» (Ps. 17, 28—29). 
Căci nu numai cei ce s-au îmbolnăvit de patimile preaurîte sînt în ma¬ 
rea primejdie să sufere de ele, ci şi cei ce se fac de acelaşi cuget şi 
voinţă se spurcă nu mai puţin decît aceia, o arată legea îndată, adău¬ 
gind : Tot cel ce se va atinge de orice reptilă necurată, care il spurcă 
pe el, sau de vreun om care îl spurcă prin orice necurăţie a lui, sufle¬ 
tul care se va atinge de acestea, necurat va fi pînă seara». Reptilele 
sălbatice şi veninoase spunem că se numesc şi sînt cei cărora li se po¬ 
triveşte cuvîntul : «Venin de aspidă de pe buzele lor » (Ps. 139, 4). ; 
«Gura lor e plină de blestem şi de amărăciune» (Rom. 3, 14). Aceştia 
sînt, înainte de alţii, cei ce strîmbă cele drepte şi strecoară în cei mai 
simpli cuvîntul pricinuitor de pieire, abătîndu-i spre cugetări rele şi 
la o învăţătură strîmbă despre Dumnezeu; dar şi aceia, care zic : 
«să mîncăm şi să bem , căci mâine vom muri» (Isaia 22, 13 ; I Cor. 
15, 32). Apoi cei ce atrag minţile celor mai neînvăţaţi spre plăcerile 
din lume. Tot necuraţi şi pricepuţi în a spurca pe cei ce se ating de 
ei, sau le vin aproape, înţeleg prin dispoziţie, sînt cei despre care a 
spus şi preaînţeleptul Pavel : «De e vreunul, care se numeşte frate, 
fie curvar, fie beţiv, fie răpitor, fie lacom, fie slujitor la idoli, cu unul 
ca acesta să nu se mănînce» (I Cor. 5, 11). Sau nu vei recunoaşte că 
se cuvine neamului sfinţit şi ales să nu se afle în astfel de rele, nici 
să se amestece cu cei bolnavi de ele ? 

PALADIE : Ba recunosc. 

CHIRIL: «Va fi deci, zice, cel ce se atinge de aceştia, întru ne¬ 
curăţie pînă seara. Nu va mînca din cele sfinte, pînă nu-şi va spăla 

478. Nu atingerea de cei bolnavi trupeşte întinează pe cineva, ci comunicarea 
cu cei bolnavi de niscai patimi. Aceştia îşi comunică uşor patimile lor celor ce se 
apropie de ei. 

trupul lui cu apă. Iar cind va apune soarele, va fi curat şi atunci va 
minca din cele sfinte, că piine a lui este» (Lev. 22, 6-—7). Pe lînga a- 
acestea, interzice mîncarea mortăciunii şi a ceea ce e prins de fiară, 
ca cele ce pot să spurce. Observă deci, Paladie, că lepădarea a toată 
intinăciunea şi izbăvirea de fărădelegi, nu o putem dobîndi altfel de- 
cît numai prin Hristos şi în timpul venirii Lui. 

PALADIE : Cum aşa ? 

CHIRIL : Că toate sînt necurate şi în întinăciuni şi nepărtaşe de 
viaţă înainte de venirea Unuia Născut, a arătat-o zicînd : « Necurat 
va fi pină seara şi nu va minca din cele sfinte ». Oare nu în ultimele 
timpuri ale veacului a venit Emanuil ? 

PALADIE : Da. Explicaţia e clară. 

CHIRIL : Şi n-am fost făcuţi vii mîncînd pîinea cu adevărat sfîn- 
tă şi din cer, adică pe Hristos, cînd a ajuns timpul la margine şi soa¬ 
rele la apus, cînd timpul şi-a încheiat măsura cu seara ? 479 

PALADIE : Aşa este. 

CHIRIL: De aceea cel ce s-a spurcat, rămîne necurat pînă seara 
şi nepărtaş de hrana sfîntă şi de viaţă făcătoare, aşteptînd timpul cu¬ 
răţirii. Apoi spălîndu-se cu apă şi apunînd soarele se face curat şi are 
ca pîinea a sa pe cea din cer. Căci s-a rînduit celor ce s-au sfinţit 
prin apă, adică în sfîntul botez, să fie binecuvîntaţi prin Hristos. Pen¬ 
tru că El este pîinea vie, El Cel ce Ş-a pogorît din cer şi a dat viaţă 
lumii ? 480 . 

Iar că apusul soarelui indică vremea venirii Mîntuitorului nostru 
poţi s-o afli clar, din ceea ce zice Dumnezeu despre miel către Moi- 
se, tălmăcitorul celor dumnezeieşti : «Grăieşte fiilor lui Israil şi să-şi 
ia lor cite un miel pe la case. Şi se va păstra de la a zecea a lunii 
pînă la a patrusprezecea. Şi-l vor junghia pe el toată mulţimea fiilor lui 

479. Dispoziţia legii ca cei pătaţi de păcate să nu mănînce cele sfinte decît 
seara, după ce se vor spăla, prefigurează faptul că numai la sfîrşitul timpului, cînd 
se va introduce în timp veşnicia prin venirea lui Hristos, cei păcătoşi spălîndu-se în 
apa Botezului, vor fi curăţiţi de păcate şi vor putea mînca trupul şi bea sîngele lui 
Hristos. Dumnezeu Cel veşnic va aduce şi curăţia în umanitatea Sa şi în oamenii 
care voiesc. Căci curăţia ţine de veşnicie. Cel necurat e predat preocupărilor de cele 
materiale, trecătoare. 

480. Prin împărtăşirea de Hristos primim binecuvîntarea Lui, sau binecuvîntarea 
venită asupra umanităţii Lui în urma jertfirii ei Tatălui. De aceea Euharistia se 
numea în primele secole creştine şi «binecuvîntare». E cea mai deplină binecuvîntare 
ce ne vine de la Dumnezeu. Dacă pîinea materială e binecuvîntare, pentru că ne 
menţine viata în trup, cu atît mai mult pîinea care s-a coborît din cer, care ne 
întreţine viaţa veşnică. Trupul lui Hristos Cel ridicat la viata veşnică, întreţine şi- 
în noi, dacă e primit, viaţa veşnică. Aceasta îşi are temeiul în faptul că în trupul 
lui Hristos s-au imprimat stările sfinte ale Dumnezeirii şi tot ce e în trup se reflectă 
la rîndul său în suflet. De aceea primind trupul lui Hristos în trupul nostru, starea 
produsă în acesta trece în suflet. 

Israil spre seaară» (leş. 12, 1—6). Se spune că Emanuel ni s-a arătat 
nouă în ceasul al unsprezecelea, deci spre seară, adică la sfîrşitul 
timpului prezent. 

Iar mortăciunea şi ceea ce e prins de fiară pricinuieşte o întinare 
spirituală, nu mai mică decît lepra celor ce le ating. Căci mortăciunea 
indică pe cel cu desăvîrşire mort şi îngheţat în faptele cele după trup, 
iar ceea ce e prins de fiară indică vădit sufletul căzut sub puterea 
Diavolului. Şi e un lucru mîntuitor a ocoli pe omul obişnuit să cugete 
< ele moarte şi cu mintea îngheţată. Căci el e hrana Satanei (căci a- 
cesia mănîncă sufletele pe care le vrea) 481 . Aceasta este clar celor 
ce sînt într-adevăr cu mintea întreagă şi s-au sîrguit să stea cît mai 
departe de tot ce obişnuieşte să întineze. 

PALADIE : Aşa este. 

CHIRII ; Dar expunerea noastrră ajunsă la atîtea preciziuni, ara¬ 
tă că scopul legii e să oprească pe cei întinaţi, dar să îndemne pe cei 
fără prihană să se îm părtăşească de mîncările sfinte şi de viaţă fă¬ 
cătoare şi de aceea deosebeşte îndată cu grijă felurile de oameni şi 
hotărăşte cine sînt vrednici de binecuvîntare şi în stare să se apropie 
de ea, iar pe de altă parte lămureşte cine trebuie să se ferească de 
mîncările sfinţite. Căci zice : «Şi nimeni de alt neam nu -va mânca 
din cele sfinte. Nemernicul preotului sau năimitul lui, nu va mînca din 
cele sfinte. Iar de va avea preotul un suflet cumpărat, acesta va minca 
plinea lui şi casnicii lui vor minca şi ei din pliniîe lui» (leş. 22, 10—11). 

Deci opreşte ca întinat şi încă necurăţit pe cel străin de neam şi 
din afară, adică pe cel ce încă n-a crezut şi n-a cunoscut pe Dumne¬ 
zeul Cel adevărat. Căci cei ce nu s-au unit, prin familiaritatea spiri¬ 
tuală şi în Duh, cu Hristos, Marele şi adevăratul Preot, cum vor 
părtăşi de pîinile Lui ? 482 . De aceea s-a spus să nu dăm cele sfinte 
cîinilor şi nimeni să nu arunce mărgăritarele spirituale înaintea por¬ 
cilor, după cuvîntul Mîntuitorului (Matei 7, 6). Deci cel străin de 


481. Cugetarea la cele trupeşti nu poate da nici o căldură. Ea se desfăşoară in 
raţionamente reci, calculate, reducînd la starea de obiecte ce pot fi luate în stăpî- 
nire, toate cele dorite. Chiar persoanele semenilor sînt văzute ca obiecte de un astfel 
de om, nesimţind căldura lor faţă de el si el însuşi nesimţind nici o căldură faţă de 
ele. Ea se prevalează de cunoaşterea obiectuală «metodică» a ştiinţei. O astfel de 
minte îngheţată e o minte moartă. 

482. Deşi trupul lui Hristos îl primim în trupul nostru, în care imprimîndu-şi vir¬ 
tuţile lui, de acolo se transmit şi sufletului, totuşi cel ce face cu putinţă primirea 
eficientă a trupului lui Hristos în trupul omului, este credinţa din sufletul lui. In 
cel ce nu crede, trupul lui Hristos nu-şi va pune pecetea Lui de curăţie şi de sfinţenie. 
Deci şi în cazul acesta tot prin suflet se deschide trupul pentru conţinuturile spiri- 
tualizatoare. Un suflet preocupat numai de cele pămînteşti nu va avea puterea 
să facă trupul să se folosească de virtuţile sfinte şi sfinţitoare ale trupului lui 
Hristos. 

neam e cu totul nepărtaş. Dar la el adaugă şi pe nemernic şi pe năi¬ 
mit. Iar aceştia sînt, după cum mi se pare mine, cei ce vieţuiesc lu¬ 
mii şi petrec potrivit ei, şi şi-au făcut pămîntul patrie, prin aceea că 
se gîndesc numai la ale trupului şi în ce priveşte legătura cu Hris- 
tos locuiesc ca nişte nemernici numai în credinţa simplă. Cît priveşte 
adică cuvintele, ei sînt blînzi şi cu bunăcuvinţă. Dar în faptele şi 
modurile evlaviei adevărate, sînt foarte străini. Năimiţi în special sînt 
cei ce au îmbrăţişat numai credinţa şi aceasta nu din respect pentru 
adevăr, ci pentru a vina,- prin aparenţă că sînt creştini, aprobarea 
vreunora şi a-şi atrage în chip linguşitor ocrotirea celor ce pot să le 
fie de folos, făcînd din binecredincioşie un mijloc de cîştig şi un aco¬ 
perământ al lăcomiei, ca unii ce îşi fac din vorbele blînde o mască /|83 . 

Deci potrivit legii, dacă nemerncii şi năimiţii sînt puşi în rînd 
cu cei de al neam şi ţinuţi departe de cele sfinte, ei sînt una cu 
aceia. Bolind de păcate înrudite, ei vor suporta, pe drept cuvînt, ace¬ 
iaşi pedeapsă. Dar a spus să se îngăduie casnicilor împărtăşirea de 
cele sfinte. Căci vor mînca, zice, casnicii lui şi cel pe care îl va cum¬ 
păra 483 b . Cumpărat şi agonisit în argint şi casnic numeşte pe cel devotat 
în credinţă şi casnic în duh şi cumpărat cu preţ, după fericitul Pavel: 
«Hristos ne-a răscumpărat din blestemul legii, tăcindu-se pentru noi 
blestem», după cum s-a scris (Gal. 3, 13). 

PALAD1E : Adevărat. 

CHIRIL : Dar mai porunceşte ca fiica preotului de se va mărita 
cu bărbat străin, să nu mănînce din pîrga celor sfinte. Pe casnic l-a 
cinstit în chip vădit, lăsîndu-1 să se împărtăşească de cele sfinte, ca 
pe un devotat 484 . Dar cei ce se bucură de familiaritatea cu preotul, 
trebuie să se ferească de plăcerea de-a se lipi de cei străini prin cre¬ 
dinţă sau purtare şi de cei ce nu sînt înrudiţi prin virtute ; e un lucru 
pe care îl pot cunoaşte clar cei ce voiesc să cerceteze învăţătura Sfin¬ 
telor Scripturi. Căci precum în cele mai înainte citite a declarat ne¬ 
curat pe lepros şi pe cel cu scurgerea sămînţii, iar pe cel ce se apro¬ 
pie de ei, părtaş de întinare şi de necurăţie şi oarecum îl socotea 



483. Sufletul imprimă în trup virtuţile sale nu prin cuvinte, ci prin lapte. De 
aceea el' deschide trupul său lucrării eficiente a trupului lui Hristos, cînd acesta e 
primit în trupul său, numai cînd s-a făcut trupul său ascultător de suflet şi cu 
pornirea de-a fi organ al trecerii în faptă a voii sufletului cîştigată de voia lui 

HriSt< 483 b Robul cumpărat e numit casnic, pentru că e asimilat familiei, spre deo¬ 
sebire de cei ce rămîn străini şi năimiţi, care sînt de sine stătători în mijlocul 


poporului Israil. _ 

484. Cel ce vine dintre necredincioşi la credinţa, va n 
cioşi. Dimpotrivă, cel ce trece de la credinţă la necredinţă, 

necredincioşi. 


socotit ca cei credin- 
va fi socotit cu cei 

unit cu ei prin atingere, aşa şi aici spune de fiica preotului că deşi 
are sfinţenia din înrudire, nu va avea nici un folos de aici, de se va 
uni cu altul, adică cu cel de alt neam, care nu e în nici un fel casnic, 
nici din neamul lui Israil. Acesta e cuvîntul istoriei despre acestea. 
Dar dacă ridicînd legea la o contemplare duhovnicească, vom zice că 
fiică a preotului numeşte sufletul nenăscut din apă şi din duh prin 
puterea lui Hristos şi chemat prin credinţă la sfinţenia. Deci şi aces¬ 
ta se va lipsi de împărtăşirea de cele sfinte de a se căsători cu un 
om din neam străin, adică de se va însoţi cu unii din cei ce nu sînt 
sfinţi cu adevărat şi nu va păstra legătura duhovnicească cu Oumnezeu. 
Căci modul unirii trupurilor e trupesc, iar al duhurilor e duhovnicesc. 

PALADIE : Şi cine spunem că ajung în această vină ? 

CHIRIL : Cei pe care i-a prevenit cuvîntul serios al înţelepciunii 
zicînd : «Fiule, să nu te amăgească bărbaţi necuvioşi nici să te învo¬ 
ieli, de te vor îndemna, zicînd : Vino cu noi, iă-te părtaş de sînge *» 
fProv. 1, 10—11). Să adăugăm şi pe aceia, care abătîndu-se prosteşte 
de la credinţă, alearagă după trup, neprimind cuvintele Sfîntului Du ii, 
ci dînd atenţie duhurilor rătăcirii, care se arată în făţărnicia minci¬ 
noşilor, a celor cu mintea arsă. Aceştia lepădînd familiaritatea cu 
Hristos, s-au însoţit într-adevăr cu oameni de alt neam şi au primit 
săminţa diavolească, rodind în rătăcire lucrurile rătăcirii şi ale pier¬ 
zaniei. Deci sufletul care cade în necurăţii aşa de urîte se leapădă 
chiar dacă a fost înainte sfînt şi cuvios. Căci e cu desavîrşire lipsii 
de sfinţenie tot ce-a devenit necurat şi spurcat, prin alipirea de oa¬ 
meni vicioşi şi necuvioşi. 

Dar legea a dat îndată şi o altă lege vecină cu aceasta. Iat-o pe 
-aceasta : *$i fiica preotului, de va ajunge văduvă lepădată şi nu va 
ii sămînţa în ea, se va întoarce la casa ei părintească din tinereţea ei 
şi va rnînca din pîinile tatălui ei» (Lev. 22, 13). Cuvîntul istoriei e 
clar. Dar să trecem la înţelesurile dinlăuntru şi ascunse. De va ajunge 
zice, sufletul lepădat, ca unul ce-a fost osîndit şi se va lipsi deci de 
bărbat, adică de mirele spiritual, neavînd nici un rod de virtute, să 
se întoarcă repede la starea de la început şi să revină grabnic la casa 
tatălui său, cerînd astfel prin credinţă familiritatea cu Dumnezeu, şi 
atunci va mînca din pîinile lui. 

Dar nu e nici o piedică să aplicăm şi acestor cuvinte cele spus^ 
mai înainte. De se va întîmpla, zice, ca un suflet curat şi sfînt, supus 
unor bărbaţi necuraţi, să cadă în rătăcire şi prin aceasta să ajungă 
ca o văduvă lepădată de Dumnezeu, ţrezindu-se din cele în care a 
aflat că a căzut, să se întoarcă la Tatăl. Căci îi primeşte pe cei rătă- 

ciţi, dacă se arată curaţi de seminţele impietăţii introduse în ei, dacă 
nu poartă nici o urmă a urîciunii celor ce i-au înşelat. 

Şi aşa să-i adauge la turma sfinţilor închinători oferindu-li-se pe 
Sine ca pîine din cer, spre mîncare de viaţă făcătoare. 

Dar socotesc că legiuitorul vrea să arate şi altceva prin aceste 
legi. Prevesteşte adică apostasia sinagogii iudeilor şi pedeapsa pentru 
aceasta şi bunătatea care o va arăta în viitor faţă de ea, cînd o va aduce 
la întoarcere prin mila lui Dumnezeu şi o va repune în starea de la în¬ 
ceput. Căci zice : Fiica preotului de se va căsători cu un bărbat de alt 
neam, nu va mînca din cele sfinte». Cît priveşte învăţătura şi educaţia, 
tatăl sinagogii iudeilor, a fost dumnezeiescul Moise. Ea era deci fiica 
preotului. Căci preot a fost şi Moise, ca unul ce era din sîngele şi 
din seminţia lui Levi. Dar fiica lui s-a dat unui bărbat de alt neam. 
Căci dispreţuind cele rînduite de Dumnezeu şi nesocotind intr-un anu¬ 
mit fel sămînţa de sus, a dat atenţie învăţăturilor şi poruncilor oame¬ 
nilor şi a rodit ideile altora. De aceea a învinovăţit-o Dumnezeu, spu- 
r.îndu-i prin glasul iui Ieremia : « Ridică la cele drepte ochii tăi şi vezi 
pe unde nu te-ai tăvălit. Ai şezut in căile lor ca o cioară din pustiu şi 
ai spurcat pămîntul cu desfrînarea ta şi cu răutăţile tale. Şi ai avut pă¬ 
stori mulţi, spre sminteală ţie» (Ierem. 3, 2). Insă acestea sînt'nelegiu¬ 
iri vechi ale sinagogii iudeilor. Dar înrudite cu ele şi noi sînt cele faţă 
de Hristos însuşi. Căci neprimind nicidecum pe Mirele de sus şi de la 
Dumnezeu Tatăl a dat atenţie cuvintelor cărturarilor şi fariseilor. Deci 
s-a dat omului de alt neam şi de aceea a rămas nepărtaşă de cele sfin¬ 
te. Căci n-a mîncat pîinea din cer, adică pe Hristos. Vezi nelegiuirile 
şi pedeapsa adusă de Hristos îndată peste cei (căzuţi) cei ce au căzut 
în astfel de necredinţă. Dar observă şi în ce chip au fost miluiţi şi au 
fost readuşi la starea de la început. «Fiica preotului, zice, de va ajun¬ 
ge văduvă lepădată, iar sămînţă nu va fi în ea, se va întoarce la casa 
tatălui ei, din tinereţea ei şi va mînca din pîinile tatălui ei». Sinagoga 
iudeilor s-a făcut văduvă şi lepădată pentru necredinţa în Hristos şi 
a rămas în păcate şi lipsită de toate bunurile duhovniceşti, petrecînd 
timpuri îndelungate în această stare. Dar şe va întoarce la casa ei 
părintească. Căci va fi chemată şi ea prin credinţă la Dumnezeu şi va 
avea împreună cu noi pe Făcătorul tuturor ca Tată şi se va face părta¬ 
şă de binecuvîntarea lui Hristos. Această taină ţi-o vădeşte şi cuvîntul 
proorocului. Căci a zis : «Că fiii lui Israil vor şedea multe zile fără îm¬ 
părat, fără căpetenii, fără jertfă, fără altar, fără preoţie, fără semne. 
După aceasta fiii lui Israil se vor întoarce şi vor căuta pe Domnul 
Dumnezeul lor şi pe împăratul lor şi se vor minuna de Domnul şi de 
bunătăţile Lui, în zilele de pe urmă» (Osea 3, 4—5). 

PALADIE : E adevărată explicarea. 

CHIRIL : Deci fără nici o ştirbire în ei înşişi pot mînca şi se pot 
împărtăşi de cele sfinţite. Dar nu se cuvin celor care nu sînt sănătoşi, 
ori s-au spurcat prin legătura cu alţii. Căci s-a scris : «Cu cel strîmb , 
te vei strîmba». Dar şi celor cu adevărat sfinţiţi nu le e fără pagubă 
să facă o întrebuinţare comună de cele sfinte şi să creadă că ele nu se 
deosebesc întru nimic de altele. Aceasta a lămurit-o iarăşi zicînd în¬ 
dată : «Şi omul care va mînca sfintele în neştiinţă, va adăuga o cin¬ 
cime a sa la ele şi va da cele Sfinte preotului şi nu va pînyări sfintele 
fiilor lui Israil, pe care le osebesc Domnului. Căci îşi vor atrage lor 
nelegiuirea păcatului cînd vor mînca cele sfinte ale lor. Că Eu sînt 
Domnul Care-i sfinţesc pe ei». 

PALADIE : Nu înţeleg prea bine ce spui. 

CHIRIL : Vei înţelege foarte bine. Căci nu e nimic greu. Cele dă¬ 
ruite spre miros de bună mireasmă, de pildă viţelul, sau oaia, se pu¬ 
neau în parte pe altar, scoţîndu-se intestinele, picioarele, capul, gră¬ 
simea şi uneori şi rinichii. Iar cu rămăşiţele se hrăneau preoţii. Căci 
«cei ce mănîncă jertfele, sînt părtaşi altarului», cum a spus şi dumne¬ 
zeiescul Pavel (I Cor. 10, 18). Deci era necesar să se închine ceva din 
ceea ce se aducea lui Dumnezeu, după legea stabilită pentru fiecare, 
iar cu restul rămas din trupul jertfei să fie susţinuţi preoţii. Dar dacăi 
cineva îşi însuşea tot darul şi îl folosea pentru trebuinţele sale, nelă- 
sînd nimic spre buna mireasmă, era osîndit de lege ca unul ce a mîn- 
cat cele sfinte. Aceasta au făcut-o fiii preotului Eli, răpind şi pîngărind 
cele închinate înainte de aducerea jertfelor şi spunînd cu impie¬ 
tate celor ce veneau să jertfească : «Dă-i preotului carne de fript» 

(I Regi 2, 15). Iar acestea făcîndu-se cu voia şi fiind o ocară vădită, 

se pedepseau în chip corespunzător. «Dar dacă s-ar întîmpla cuiva, 
zice, să facă una ca aceasta fie răpit de uitare, fie neştiind ceea 
ce vor legile, să sufere o pagubă: să aducă fără întîrziere ceva 
egal, iar la aceasta să adauge şi o cincime» (adică a cincea 

parte din preţ). «Şi se va ierta astfel fărădelegea şi se vor îndrepta 

(fărădelegile) vătămările din neştiinţă» (Lev. 22, 14—16). Dacă ceea 
ce s-a făcut din neştiinţă nu e fără vină, ce trebuie să crşdem despre 
ceea ce se face din mîndrie şi cutezanţă? Să se păzească deci cei în 
a căror grijă sînt cele sfinţite ; să nu caute să-şi însuşească ceva îna¬ 
inte de jertfă. Sau să ştie, că păcătuind grav, vor suferi pedeapsă şi 
vor fi sub mînia dumnezeiască. Sau nu vei recunoaşte că luc-ul acesta 
e adevărat ? 

. PALADIE : Ba, foarte mult. 

CHIRIE : Pe de altă parte cei ce împlinesc slujba de preoţi trebuie 
să fie sfinţi şi curaţi şi trebuie să lepede cu bărbăţie cugetul mort şi ră¬ 
cit, care nu insuflă virtutea. Arătînd-o aceasta, zice : «Vorbeşte preoţi¬ 
lor, fiilor lui Aaron, şi zi către ei: Să nu se atingă de cadavre in nea¬ 
mul lor, fără numai de casnicul cel mai apropiat al lor, de tată şi de 
mamă, de fii şi de fiice, de frate şi de soră fecioară, care e aproape 
de el şi nu e dată unui bărbat, de aceştia să se atingă. Să nu se spurce 
fără de veste în poporul lui, spre pîngărirea lui. Capul să nu şi-l prin¬ 
dă pentru mort şi barba să nu şi-o radă şi pe trupurile lor să nu-şi facă 
tăieturi. Să fie sfinţi Dumnezeului lor şi să nu pîngărească numele 
Dumnezeului lor. Căci jertfele Domnului, darurile Dumnezeiescului lor, 
le aduc ei, şi să fie sfinţi» (Lev. 21, 1—8). Moartea altuia nu va pri- 
cinui nici o întinare vreunui om, dacă cercetăm bine adevărul ascuns 
in acest fapt. Dar moartea trupească e chipul (tipul) celei dinlăuntru 
şi din suflete, de care se spurcă în mod necesar cel ce vine aproape, 
fie prin voinţă, fie prin acelaşi fel de lucrare. Deci se cuvine sfinţilor 
să se despartă de faptele moarte şi să se depărteze cît mai mult de 
■ele şi e bine să nu se adune la un loc cu cei bolnavi de ele. Căci s-a 
■scris : «Cel ce se atinge de smoală, se va murdări» (Inţ. Sirah 13, 1). 
Pentru că uşor se împărtăşeşte de viciul altuia cel ce nu se fereşte 
să se lipsească de el 485 . Dar legea îngăduie celor sfinţiţi să se atingă 
lără vină de tată şi mamă, de fii şi fraţi şi de cei înrudiţi, deoarece 
de trupurile lor neînsufleţite se apropie cu respectul întemeiat în 
fire. In aceste cazuri nu se socoteşte nelegiuire apropierea de morţi, 
<a să nu pară că cei apropiaţi de Dumnezeu sînt duri, mîndri şi fără 
milă. Căci zice legea clar : «Cinsteşte pe tatăl tău şi pe mama ta, ca 
să-ţi fie ţie bine» (leş. 20, 12). 

Dar şi în alt mod şi înţeles zicem că s-a interzis celor sfinţiţi să 
plîngă. Fiind ei slujitorii vieţii şi aducînd cele consacrate lui Dumne¬ 
zeu spre desfiinţarea morţii (căci moartea lui Hristos, închipuită prin 
oi şi boi, e desfiinţarea morţii», nu s-ar contrazice dacă s-ar împo¬ 
văra cu întristările pentru moarte ? 486 . Astfel şi dumnezeiescul Pavel 
le scrie limpede celor ce s-au botezat în Hristos spre nădejdea vieţii şi 


485. Cel ce se atinge de cei morţi sufleteşte se molipsesc şi ei de moartea lor 
Aceasta se prefigura prin interzicerea Leviţilor de-a se apropia de cei morţi. 

486. Chiar jertfele din Vechiul Testament prefigurînd jertfa lui Hristos, erau 
aduse cu nădejdea vieţii viitoare. Căci prin jertfa lui Hristos s-a dobîndit învierea. 
Viaţa pămîntească nu e totul. Cine o dă lui Dumnezeu, dobîndeşte în schimb viaţa 
veşnică. De aceea deşi se îngăduie preoţilor din Vechiul Testament să se apropie 
de morţii din familie pentru legătura sufletească naturală ce o au cu ei, totuşi 
li se cere să nu se întristeze. Prin aceasta se prefigura nădejdea în înviere a preoţi¬ 
lor lui Hristos Cel înviat. 

a învierii : «Iar aceasta o spun ca să nu vă întristaţi, ca ceilalţi, care 
tiu au nădejde. Că de credem că Iisus a murit şi a înviat, aşa şi Dum¬ 
nezeu pe cei adormiţi prin Iisus îi va aduce împreună ce EI şi-i va 
scula împreună cu noi» (I Tes. 4, 12—13). 

Deci a îngăduit legea celor sfinţiţi să se apropie de morţii cei 
foarte apropiaţi. Dar pune o măsură lucrului şi nu-i lasă să treacă 
peste ceea ce li se potriveşte prin ceea ce-i de prisos şi peste tre¬ 
buinţă, ca să nu se nedreptăţească demnitatea venerabilă a preoţiei. 
Căci îi opreşte să-şi tundă capetele după asemănarea altora şi să-şi 
radă barba spre ocara feţei, iar faptele de impietate ale nebuniei pă- 
gineşti, adică tăieturile în trup, porunceşte ca nici în gînd să nu le 
primească 487 . A se uni cu cei apropiaţi în dureri nu e un lucru urît ; 
dar a strîmba bunul chip, e un lucru cu totul rău şi nebunesc. «Toate, 
zice, să se facă cu bun chip şi după rînduială» (I Cor. 14, 40). Dar şi 
Mîntuitorul însuşi ne-a poruncit să punem cele ale lui Dumnezeu mai 
presus de cele privitoare la părinţi, potrivit şi cu legea nouă. Căci 
zice : «Cel ce iubeşte pe tatăl sau pe mama sa mai mult decît pe Mine, 
nu este vrednic de Mine» (Matei 10, 37). 

PALADIE : Bine ai spus. 

CHIRIL : Deci porunceşte preoţilor să nu se atingă de morţi. Dar 
arătîndu-ne şi în alte chipuri că sfîntul nu se împacă şi nu se însoţeş¬ 
te cu întinatul, ne-a dat legile privitoare la căsătorie, adăugind îndată 
despre fiecare preot : «Femeie desfrînată sau pîngărită să nu ia şi fe¬ 
meie lepădată de bărbatul ei să nu ia, că sfînt este Domnului Dumne¬ 
zeului său şi să-l sfinţeşti pe el. Darurile Domnului Dumnezeului nos¬ 
tru, le aduce aceasta. Sfînt să fie, că sfînt sînt Eu Domnul, Cel ce-i 
sfinţesc pe ei» (Lev. 21, 14—15). Femeia cu adevărat desfrînată şi spur¬ 
cată boleşte descoperită de fărădelegi urîte şi poartă o osîndă neîndo¬ 
ielnică. Iar cea lepădată nu e în nici un caz fără vină. Căci nu i s-a 
întîmplat degeaba lepădarea din casa soţului. Deci cei ridicaţi la o 
slujbă atît de venerabilă trebuie să se înfrîneze nu numai de viciile 
care poartă asupra lor osînda vădită şi neacoperită, ci şi de la orice 
lucru de care e legat un nume rău şi nu se bucură de un renume bun 
şi e supus la foarte multe bănuieli. 

Socotesc căci cuvîntul ne indică şi trista soartă a sinagogii iudaice, 
pe care, pentru că a curvit cu . mulţi păstori, precum s-a scris (Ier. 
3. 1), n-a primit-o în comuniune duhovnicească Hristos, Preotul atot- 
c,urat, Care s-a oferit Tatălui pe Sine însuşi ca un dar excepţional pen¬ 
tru noi şi Care e sfînt împreună cu noi după omenitate, deşi sfinţeşte 

487. Toate acestea erau semne prin care cei de sub lege îşi arătau întristarea 
pentru moartea celor apropiaţi. 

toata zidirea, ca Dumnezeu şi din Dumnezeu. Dar şi mai clară a făcut 
taina, zicînd : «Şi fiica preotului, de se va pîngări curvind, numele ta¬ 
tălui ei pîngăreşte. în foc să se ardă » (Lev. 21, 9). Căci sinagoga iudei¬ 
lor s-a dat flăcării, fiindcă s-a spurcat şi s-a pîngărit, urmînd părerilor 
cărturarilor şi fariseilor şi predîndu-şi mintea ei întreagă poruncilor 
oamenilor. De aceea foarte pe drept a auzit pe prooroc zicîndu-i : «Cum 
te-ai făcut curvă, cetate credincioasă a Sionului, plină de judecată ?» 
(fsaia 1, 21). Curvind deci şi nesocotind cu totul pe Mirele de sus şi 
duhovnicesc, s-a făcut hrană focului. De aceea proorocul Ieremia văr- 
sînd lacrimi amare pentru ea, zice : «Măslin frumos, umbros la chip, a 
chemat Domnul numele tău. Dar în vederea tăierii lui s-a aprins foc 
in el. Mare restrişte a venit peste tine. Ramurile lui s-au făcut netreb¬ 
nice şi Domnul puterilor care te-a sădit pe tine, a grăit asupra ta rele» 
(Ier. 11, 16—17). Deci abaterea de la calea dreaptă şi alipirea de 
învăţători răi şi lipsiţi de pietate, e un mod de curvie spirituală. 

PALADIE : Aşa este. 

CHIRIL: Chipurile (tipurile) de mai sus sînt mai întunecoase şi 
nu sînt cu totul clare în ceilalţi preoţi. Dar ele sînt luminoase în Aaron, 
care este icoana lui Hristos. Căci a zis iarăşi: «Şi preotul cel mare din¬ 
tre fraţii săi, după ce s-a turnat pe capul lui untdelemnul unsului şi 
s-a sfinţit (s-a desăvîrşit) ca să se îmbrace cu veşmintele, să nu-şi ia 
chidara (sau mitra) de pe cap şi vestmintele să nu şi le rupă şi la nici 
un om care a murit să nu intre. Nici chiar de tatăl său sau de mama 
sa să nu se atingă şi din cele sfinte să nu iasă. (Să nu pîngărească pe 
cel sfinţit al Dumnezeului său, că untdelemnul sfînt al lui Dumnezeu 
peste el este. Eu sînt Domnul. Acesta să ia femeia fecioară 
din neamul lui, iar văduvă şi lepădată şi pîngărită şi curvă, pe 
acestea să nu le ia, ci fecioară din poporul său să-şi ia femeie. Şi 
să nu spurce sâmînţa lui în poporul lui. Eu, Domnul Dumnezeu, Care 
li sfinţesc pe ei» (Lev. 21, 10—15). Observi limpede pe Emanuil şi 
Hristos numit încă în chipuri (tipuri) Aaron? Căci S-a uns cu Duhul, 
după Scripturi (Isaia 11, 2 şi în alte părţi), El Însuşi fiind preotul atot- 
desavîrşit. De aceea slava preoţiei o are nepierdută. Căci «nu-şi va 
lua chidara de pe cap», adică nu va lepăda chipul de preot. Căci s-a 
zis către Mîntuitorul şi Răscumpărătorul tuturor : «Tu eşti preot în 
veac după rînduiala lui Melchisedec» (Ps. 109, 4). «Aceia sînt mai 
mulţi, care s-au făcut preoţi, fiind împiedicaţi prin moarte să dăinu¬ 
iască. Dar acesta, fiindcă rămâne în veac, are preoţie netrecătoare. De 
aceea poate să şi mîntuiască în veci pe cei ce se apropie de Dumne¬ 
zeu prin El» (Evr. 7, 22—25). Aşa a scris dumnezeiescul Pavel. Deci 
faptul de-a nu scoate chidara de pe cap, arată o preoţie nelepădată. 









închinare In duh şi adevăr 


429 


Deci dacă se zice : «nu-şi va scoate mitra de pe cap», înţelege veşni¬ 
cia şi neclătinarea împărăţiei Lui. Căci mitra avînd un cerc de aur pe 
creştetul capului, e simbolul împărăţiei. 

Dar «nici veşmintele nu şi le va rupe», zice. Acesta era un obicei 
la morţi. Dar lui Hristos lucrul acesta îi este cu totul străin. Căci viaţa 
nu suferă vreo durere din pricina morţii. Fiindcă nimic nu este mort 
pentru ea, ci ea este însăşi desfiinţarea morţii şi înlăturarea stricăciu¬ 
nii 488 . De aceea şi Mîntuitorul a cercetat odinioară pe cei ce voiau să 
plîngă pentru fiica mai marelui sinagogii, zicînd : «Depărtaţi-vă şi nu 
plîngeti, căci copila n-a murit, ci doarme» (Matei 9, 24). Căci era cu 
adevărat o nebunie să verse lacrimi pentru copila moartă, cînd era de 
faţă viaţa tuturor, adică Hristos. Iar dacă a lăcrimat pentru Lazăr, 
acesta o face pentru că a fost un rod al duioşiei şi al milei şi bunătăţii 
lui Dumnezeu faţă de noi. Ii era milă de firea tiranizată de moarte, şi 
lacrima era eliberarea ei de această patimă 489 . 

PALADIE ; Aşa se pare. 

CHIRIL : Iar cînd legea spune că arhiereul trebuie să stea departe 
de moarte şi să nu cerceteze nici un mort, nesocotind în privinţa aceas¬ 
ta chiar şi respectul de tată, de mamă şi de fraţi, arată indirect că în 
Hristos nu e nimic întinat, în nici un fel. Şi priveşte cît de înţeleaptă 
e legea, nedispreţuind armonia potrivită acestor lucruri. Căci la cei¬ 
lalţi preoţi respectă firea şi îngăduie celor sfinţiţi ca faţă de morţi 
foarte apropiaţi şi de un sînge să facă cele obişnuite. Şi nu se îngri¬ 
jeşte prea mult de păcatul faţă de umbră. Căci se descriu păcatele 
noastre şi tipul se referă la oameni, cărora dacă li se întîmplă vreo 
întinare, nu e nici o mirare. «Fiindcă mult păcătuim toţi» (Iacob 11, 
35). Dar la Arhiereul cel Mare, adică la Hristos, se păzeşte cu stricte¬ 
ţe, chiar în tip, majestatea, şi chiar în umbre, curăţia deplină, ca să 
nu se ştirbească frumuseţea adevărului, nesocotindu-se în aceia. Căci 
Hristos este neîntinat şi neştiutor de păcat şi mai presus de orice 
pată, mai bine zis de orice strălucire şi curăţie spirituală şi înlăuntrul 
sfinţeniei, chiar dacă se străvede slab aceasta din pricina că stăruie 
in legile naturale şi rămîne pururea în aceeaşi stare şi în acelaş mod. 


488. Pentru Hristos totul este viu în veci. Căci în El e viata veşnică a tuturor. 
Dar nici pentru cei ce sînt organe văzute ale preoţiei Lui. Pentru Hristos moartea 
a fost jertfa adusă lui Dumnezeu pentru a ne scoate din închisoarea egoismului, sau 
a morţii. A fost trecerea umanităţii la largul vieţii dumnezeieşti, prin dărîmarea 
pereţilor morţii în care ne-a închis păcatul, ca expresie a egoismului. 

489. Lacrima lui Iisus pentru Lazăr a fost prima revărsare a vieţii generoase 
spre cel răpus de moarte, ca ultimul punct al închisorii în egoism. Lacrima ca şi 
jertfa nu e numai revărsare generoasă a Celui ce nu era supus egoismului, ci şi 
mijloc de deschidere a porţii celui închis în învîrtoşarea egoistă ce duce sau a 
dus la moarte. 








430 


sf. chiril al Alexandriei 


Aceasta socotesc că o arată cuvîntul : «Nu va ieşi din cele sfinte şi 
nu va spurca cele sfinţite ale Dumnezeului Său» (Lev. 21, 23) 490 . 

Şi spune că trebuie să-şi ducă în comuniunea nunţii femeie 
fecioară şi pe cea alungată să nu şi-o ia soţie. Aceasta e şi un chip 
(tip) al sinagogii iudeilor. Căci a fost lepădată din unitatea cu El şi 
zice despre ea prin glasul proorocului : « Aceasta nu e femeia mea şi 
eu nu sînt bărbatul ei» (Osea 2, 2). Iar Pavel a logodit Biserica din 
neamuri, fecioară curată lui Hristos, neîntinată şi fără zbîrcitură, mai 
vîrtos sfîntă şi neprihănită (II Cor. 11, 2). Astfel ghicitura e adevăra¬ 
tă şi chipul (tipul) se potriveşte atît Bisericii din neamuri, cit şi mai¬ 
cii iudeilor. Iar dacă cineva ar voi să aplice înţelesul acestor idei la 
fiecare om, vom spune că Hristos nu se uneşte cu sufletele spurcate şi 
lipsite de pietate, dar petrece dubovniceşte cu cele nevinovate şi cura¬ 
te şi le face roditoare şi le numeşte neamul său propriu. «Oricine va 
face, zice, voia Tatălui Meu Cel din ceruri, acela e fratele Meu şi sora 
Mea şi mama Mea» (Matei 12, 50). 

PALADIE : Drept ai grăit. 

CHIRIL : Deci a poruncit clar cum trebuie să fie cei aleşi pentru 
preoţie, ce trebuie să se sîrguiască să facă şi de ce trebuie să fie ei 
liberi. Dar pe lingă acestea era înţelept să spună deschis şi să stabi¬ 
lească prin legi în ce mod trebuie să săvîrşească ei felurile jertfelor 
şi orice aducere, ca să le fie lor lucrul fără prihană şi să facă slujba 
cu totul plăcută. Deci înainte de toate zice : «Să nu te sui pe trepte la 
altarul meu, ca să nu descoperi uriciunea ta pe el» (leş. 20, 26). Dar 
va zice cineva îndată : cum s-ar fi putut întîmpla aceasta, odată ce le 
făcuse preoţilor fotă pregătită din in, «ca să acopere urîciunea trupu¬ 
lui lor» ? (leş. 28, 38). Deci chiar dacă ar fi trebuit să se urce sus, lu¬ 
crul acesta n-ar fi pricinuit nici o fărădelege, avînd ei urîciunea aco¬ 
perită. Atunci, care vom spune că e scopul poruncii ? închinătorilor 
la idoli li se părea că e un lucru de cinste şi de trebuinţă să aşeze al¬ 
tarele în locurile mai ridicate ale templelor şi nu făceau mare caz de 
trebuinţa de-a se acoperi cu toată cuviinţa. Deci legea, gîndindu-se în 
chip înţelept la ceea ce obişnuia să li se întîmple acelora, îndreaptă 


490. Aaron, arhiereul nu trebuie să se apropie nici de tată şi de mamă cînd 
sînt morţi. Prin aceasta se arată că Iisus, Arhiereul cel mare, trebuie să stăruie 
în toate împrejurările în sfinţenie, neţinînd seama nici de obligaţiile firii. Dar 
chiar prin aceasta El este apropiat de toţi în mod egal. Este într-o apropiere care 
sfinţeşte, pentru că nu leapădă siiutenia in această apropiere. El e pîinea apropiată 
de top, dar in acelaşi timp deosebită de orice pîine naturală. El nu e azima, care 
rămîne departe de pîinea zilnică, dîndu-se spre hrană numai uneori şi numai unora. 
E transcendentul apropiat tuturor, fără deosebire, rămînînd transcendent tuturor. 
Acest lucru e propriu şi sfîntului adevărat, pentru că aceasta e propriu sfinţeniei, 
apropiată şi deosebită. Şi prin aceasta mîntuieşte. 

spre bine pe slujitorii lui Dumnezeu şi de la chipul (tipul) trupesc îl 
ridică la înţelesul duhovnicesc. «Să nu te sui, zice, pe trepte la altarul 
meu, ca să nu descoperi uriciunea ta pe el», Adică : preotul lui Dum¬ 
nezeu, sfinţit pentru slujba sfîntă a mea, să caute cele smerite, să nu. 
se înalţe spre cele de sus. Să se ferească de mândrie, ca să nu arate 
urît şi fără cuviinţă. Căci este o boală urîtă, dizgraţioasă şi cumplită a 
minţii, cugetul înfumurat. «Pe cit eşti de mare, zice, pe atita să te sme¬ 
reşti şi vei afla har» (Inţ. Sirah 3, 18). Dar scrie şi ucenicul Domnului : 
«Să se laude fratele cel smerit întru înălţimea sa, iar cel bogat întru 
smerenia sa» (Iacob 1, 10). Căci va trece la fel cu iarba şi nu se va 
deosebi în nici un chip de florile din ţarină. 

PALADIE : Aşa este. 

CHIRIL : Deci a spus că preotul trebuie să fie liber de înfumurare' 
şi trufie. Iar în ce mod va săvîrşi slujba jertfelor după lege şi fără 
vină, o vei şti în chip clar. Căci s-a scris în Levitic : «Şi a grăit Dom¬ 
nul către Moise, zicînd : Porunceşte lui Aaron şi fiilor lui, zicînd : 
Aceasta este legea arderii de tot: arderea de tot, va arde pe altar toa¬ 
tă noaptea, pînâ dimineaţa. Şi focul altarului va arde pe el, nu se va; 
stinge. Şi se va îmbrăca preotul cu veşmântul de in şi fotă de in va» 
pune în jurul trupului lui. Şi va lua jertfa arderii de tot pe care a ars-o 
focul, arderea de tot de la altar şi o va pune pe ea aproape de altar. Şi 
se va dezbrăca de veşmîntul lui şi se va îmbrăca cu altă haina şi vcr 
scoate arderea de tot afară de tabără, în loc curat. Şi focul pe altar va, 
arde pe el şi nu se va stinge. Şi va arde pe el preotul lemne dis de 
dimineaţă şi va clădi pe el arderea de tot şi va pune peste ea grăsimea 
jertfei de mîntuire. Şi focul va arde pururea pe altar, nu se va stinge» 
(Lev. 6, 8 urm.). Deci neîntrerupt şi neîncetat era focul altarului şi nu 
străin sau din afară, ci al lui, adică de sus şi din cer. Şi ce înseamnă 
aceasta ? Altarul nostru este plin de slava lui Dumnezeu. Iar prin în¬ 
făţişarea focului se închipuie firea dumnezeiască şi negrăită. Cuvintele 
acestea par să indice însă şi ceva mai tainic. 

PALADIE : Ce vrei să spui ? 

CHIRIL : Oare nu am spus că altarul Dumnezeiesc este Emanuil 
însuşi în chip (tip), prin Care ne apropie de Dumnezeu şi Tatăl slujin- 
du-i raţional şi aducîndu-i ca jertfă buna mireasmă a virtuţilor şi sfin¬ 
ţenia vieţuirii evanghelice ? 491 . Căci zice : «înfăţişaţi trupurile voastre 

491. Altarul este însuşi Hristos ca om. Căci cine se află la mai mare înălţime, 
lîngă Tatăl, decît Hristos ? Dar El e şi Arhiereul cel mare şi jertfa desăvîrşită. El 
se dă pe Sline însuşi focului dragostei faţă de Tatăl, foc ce-I vine de la Tatăl, 
dar şi din Sine ca Dumnezeu, foc ce arde în Sine însuşi în faţa Tatălui, ca să fie- 
primit astfel de Tatăl ca om şi în El să'i se facă Tatălui bineplăcută orice faţă de 
om în general. Focul neîncetat din Sine, ca foc al dragostei de Tatăl, este propriu 

jertfă vie, sfîntă, bine plăcută lui Dumnezeu, slujirea voastră cuvîntă¬ 
toare» (Rom. 12, 1). 

PALADIE : Am spus. Mi-aduc aminte. 

CHIRIL : Observă deci că focul ce-a pogorît din cer pe altar, nu-1 
•mai lasă să se sfîrşească, nici să se mai depărteze, slăbindu-se, ci rîn- 
duieşte să fie pururea în el şi să sălăşluiască neîncetat. Dar şi despre 
Hristos a mărturisit şi Ioan Botezătorul : «Am văzut Duhul pogorîn- 
du-Se din cer în chip de porumbel şi a rămas peste El. Şi eu nu-L 
ştiam pe El. Dar Cel ce m-a trimis pe mine să botez, Acela mi-a spus : 
Peste Care vei vedea Duhul pogorîndu-Se din cer şi rămînînd (peste) 
•asupra Lui, Acela este Cel ce botează în Duhul Sfînt» (Ioan 1 , 32—33) 492 . 

Deci în chipul focului ce a pogorît peste Hristos şi a rămas puru¬ 
rea asupra Lui, era închipuit, ca în umbră încă, Duhul Sfînt. Căci 
nedomolit şi fără sfîrşit era focul altarului. Iar că prin firea focului 
■se închipuie Duhul, te încredinţează şi fericitul Botezător, spunînd 
noroadelor iudeilor : «Eu botez cu apă, dar in mijlocul vostru stă 
Cel pe Care voi nu-L ştiţi, Cel ce vine după mine şi Căruia nu 
sint vrednic să-i dezleg cureaua încălţămintei» (Ioan 1, 26—27). Şi 
•a adăugat: « Acela vă va boteza pe voi cu Duh Sfînt şi cu foc». Căci 
nu ne-am botezat în foc sensibil, ci în Duh Sfînt, care a topit ca focul 
întinăciunea din suflete 1,93 . De aceea s-a şi scris despre Hristos : «Iată, 
El intră ca focul turnătorului şi ca buretele celor ce spală. Şi va şedea 
să topească şi să cureţe, cum se curăţă argintul şi aurul» (Ma- 
leahi 3, 2—3). 

Deci nestins e focul altarului. Căci Duhul Sfînt a rămas în Hristos, 
căci după fire este în El 494 , întrucît se cugetă şi este Dumnezeu. De 




Sie-şi ca Dumnezeu. Dar El se dă şi Sie-şi ca om. Jertfa de Sine a lui Hristos ca 
om e o slujire raţională sau cuvîntătoare spre deosebire de jertfa de animale. E 
raţională în sensul de conştientă şi cuvîntătoare, căci Hristos îi arată şi în cuvinte 
Tatălui simţirea Sa de predare din dragoste. Umanitatea este introdusă in circuitul 
•de dragoste al Persoanelor Sfintei Treimi. 

Dar pe acest altar care este Hristos, arzînd de focul dragostei Lui fată de 
Tatăl, aducem şi noi ca jertfă vieţuirea noastră curată, care este, de asemenea, o 
slujire conştientă şi cuvîntătoare. Expresia «slujbă cuvîntătoare» (Rom. 12, 1), s-a 
luat şi în Sfînta Liturghie. Această jertfă a vieţii plină de atentie faţă de Dumnezeu 
se înaltă spre El ca o bună mireasmă, contrar mirosului urît — în sens material şi 
spiritual — ce se desprinde din cei întinaţi. 

492. E o bună precizare că Duhul Sfînt ce se pogoară din cer peste Hristos 
(din Dumnezeirea Lui peste umanitatea Lui), este focul dragostei Lui faţă de Tatăl. 

493. Focul dragostei curate faţă de cineva topeşte orice pornire egoistă în 
relaţia cu el. Focul dragostei de Dumnezeu topeşte orice urmă de întinăciune, de 
simţiri şi gînduri opuse dragostei fată de El. 

494. Deşi după fire este Dumnezeu, Duhul Sfînt este în Hristos ca om. Căci 
Hristos ca om este totoda’ă prin unitatea Lui de Persoană (prin unitatea ipostatică). 
Dumnezeu. 


J 

aceea a spus şi legea că focul este propriu al altarului. Căci deşi S-a 
făcut Unul Născut om şi după chipul cuvenit omenităţii se spune că 
S-a făcut părtaş de Duhul, totuşi Duhul este al Lui şi în El şi cu ade¬ 
vărat Ii este propriu 495 . 

Iar dacă ar voi cineva ca să aplice cuvîntul acesta şi fiecăruia 
dintre cei sfinţiţi prin credinţă în Hristos, ca şi eh să fie cugetat ca altar 
dumnezeiesc, explicarea ar fi folositoare. Căci se cuvine ca bărbaţii 
sfinţiţi, care şi-au predat viaţa lor lui Hristos, să fie fierbinţi şi arză¬ 
tori prin Duhul, şi aceasta pururea; să nu coboare la răceală prin 
plăcerile lumeşti, ci să-şi facă mai degrabă mintea prin sfinţenie tot 
mai aprinsă de iubirea lui Dumnezeu şi de dorinţa virtuţii. Căci acesta 
este modul slujirii raţionale 496 . 

Dar mai porunceşte şi un lucru de folos celor rînduiţi de Dumne¬ 
zeu ca istorie. Căci spune că cenuşa trebuie scoasă nu de cineva din 
cei de alt neam sau din altă seminţie, ci mai mult prin lucrarea celor 
sfinţiţi. Şi observă că nimic din cele ce ţin de slujba dumnezeiască nu 
îngăduie legea să fie socotit de mică însemnătate, sau nevrednic de 
lucrarea preoţească, ca să se lase pe seama altuia care nu e sfinţit. 
Căci nu trebuie să umble cu cele sfinte cei necuraţi. Neatins trebuie 
să rămînă şi dumnezeiescul altar. 

Şi ca să cunoască cei aleşi pentru slujba preoţiei sfinţenia cea mai 
presus de fire a altarului, învredniceşte cu vrednicie venerabilă şi 
preoţilor veştmintele sfinţite. Căci cu dreaptă iconomie nu le îngăduie 
să apară în afara cortului îmbrăcaţi în veşmintele sfinte. Căci cele 
sfinţite, zice, să nu murdărească venerabilitatea cortului după ce-au 
fost atinse de cei necuraţi şi au fost întinate de cei străini. De aceea 
îi lasă să adune cenuşa îmbrăcaţi în veşmintele sfinte, dar le cere 
să-şi schimbe veşmintele cînd o duc afară şi părăsesc locurile sfinte. 
Ceva înrudit cu aceasta a poruncit şi prin glasul lui Iezechiel. Căci 
scrie : *Şi a zis către mine : chiliile cele spre miazănoapte şi chiliile 
cele spre miazăzi, care sint faţă în faţă, sînt chiliile templului sfînt, în 
care mănîncă preoţii, fiii lui Ţadoc, cei ce se apropie de Domnul în 
Sfintele Sfintelor şi pun acolo Sfintele pe seama Sfintelor şi jertfele şi 

495. Aci Sf. Chirii afirmă învăţătura pentru care a luptat împotriva lui Nes- 
torie : însuşi Cuvîntul lui Dumnezeu S-a făcut om. De aceea deşi se spune că in 
calitate de om s-a făcut părtaş de Duhul Sfînt, în calitate de Dumnezeu, are Duhul 
ca al Său propriu, Aceeaşi Persoană fiind şi Dumnezeu şi om, ca Dumnezeu îşi dă 
Duhul şi ca om 11 primeşte. E Subiect datator şi primitor. Se trăieşte ca Dumnezeu, 
dar din voia proprie vrea să se trăiască El însuşi şi ca om. Umanitatea devenită a 
Lui, nu mai cade din El. E un fel de chenoză veşnică a Fiului lui Dumnezeu, dar 
n-ar putea avea trăirea acestei chenoze, dacă n-ar fi şi Dumnezeu. 

496. Nu numai Hristos trăieşte şi ca om în Duhul ce şi-L dă focul dragostei 
de Dumnezeu, ci şi orice om alipit la Hristos primeşte de la El ca un altar în Duhul 
ce i se dă, focul dragostei de Tatăl. Se face unit în dragoste fată de Tatăl. 

cele pentru păcat şi cele pentru neştiinţă. Pentru că loc slînt este. Nu 
va intra cineva în afară de preoţi ; nu vor ieşi din curtea templului în 
curtea din afară, ca să fie cei ce aduc pururea sfinţi şi să nu se atingă 
de veşmintele lor în care slujesc că sînt sfinte. Şi vor îmbrăca alte 
haine cînd se vor atinge de popor (Iez. 40, 46 ş.u.). 

Deci sfinte sînt şi însăşi veşmintele preoţilor şi nu trebuie să se 
amestece cu cei mulţi. Iar arderea de tot trebuie să dureze noaptea şi 
ziua. Căci neîncetată este buna mireasmă a lui Hristos 197 . .Şi însăşi 
viaţa sfinţilor, închipuită în rînduiala arderii de tot, e o bună mireasmă 
închinînd lui Dumnezeu măririle vieţuirii evanghelice prin fapte 498 . 

PALADIE : Tîlcuirea e adevărată. 

CHIRIL: Deci din cele ce le-am spus e clar în ce fel să săvârşea 
arderea de tot. Dar rînduieşte foarte just cum trebuie să fie şi modul 
jertfei, zicînd : «Aceasta e legea jertfei, pe care o vor aduce fiii lui 
Aaron în faţa Domnului înaintea altarului. Şi vor lua din ea un pumn 
din făina jertfei împreună cu untdelemnul ei şi împreună cu tămîia ei 
ce este peste jertfă Şi le va pune pe altar ardere întru miros de bună 
mireasmă, pomenire Domnului. Tar ce va rămînea din ea, va mînca 
Aaron şi fiii lui. Nedospită se va mînca în loc sfînt. în curtea cortului 
mărturiei o vor mînca pe ea. Nu se va coace dospită. Am dat-o pe ea 
parte din jertfele Domnului. Sfintele Sfinţilor sînt, ca şi cea pentru 
păcat şi ca cea pentru greşeală. Toată partea bărbătească a preoţilor o 
vor mînca pe ea. Lege veşnică întru neamurile voastre din jertfele 
Domnului. Tot cel ce se va atinge de ele, se va sfinţi» (Lev. 6, 14—18), 

Deci arderile de tot indică afierosirea întreagă şi pentru totdeau¬ 
na a celor mai aleşi sfinţi. Iar jertfa, e viaţa în parte sfîntă şi supusă 
iui Dumnezeu, a cărei închipuire e făina curata oferită prin pumnul 
preotului împreună cu untdelemnul şi cu tămîia. Căci, viaţa închinată 
iui Dumnezeu, chiar dacă e aşa numai în parte, trebuie să fie fără în¬ 
doială binemirositoare şi îmbibată de nădejdi grase. Sau nu vei recu¬ 
noaşte oare că toată fapta noastră bună e atotbinemirositoare ? 

497. Neîncetată este buna mireasmă ce se îndreaptă spre Tatăl din Hristos. 
Hristos Omul e în veci predat Tatălui, în veci laudă pe Tatăl. în aceasta constă 
permanentizarea stării de jertfă a lui Hristos înaintea Tatălui. Iar Hristos atrage 
spre această stare a Sa pe toţi cei ce voiesc. Top aceştia se umplu de simţirea Lui 
de laudă a Tatălui, de iubire a Lui, de vieţuire plăcută Tatălui. Astfel din toţi se 
înalţă spre Tatăl buna mireasmă a Fiului Cel întrupat. Omenirea tuturor celor ce 
vor este inclusă în relaţia iubitoare a Fiului faţă de Tatăl, peste toate odihnindu-Se 
si din toate strălucind Duhul cel Sfînt şi iubitor Care se odihneşte peste Fiul şi 
străluceşte din El. Toţi cei ce vor sînt adunaţi în Treime, sau în viata ei, ceilalţi 
rămînînd în moartea veşnică. 

498. Făina curată, închinată lui Dumnezeu, închipuia viaţa noastră curată. 
Iar untdelemnul în care era îmbibată închipuia nădejdea care era legată de ea. 
Nădejdea aceasta îl îngraşă sufleteşte pe om, îl scoate din asprimea şi încruntarea 
lipsei de nădejde. 

PALADIE : E foarte adevărat. 

CHIRIL : Şi oare nu se săvîrşeşte de noi cu nădejdi bune ? 

PALADIE : Desigur. Căci e urmată, fără îndoială, de cele ale lui 
Dumnezeu. 

CHIRIL: Deci tamîia şi făina îmbibată de untdelemn indică viaţa 
binemirositoare şi îngrăşată. 

PALADIE: Bine ai spus. Dar care e viaţa în parte sfîntă, trăită 
de noi ? 

CHIRIL : Cea care nu ajunge la vîrful unei vieţuiri sfinte ; sau 
nu merge pe cărarea care e mai presus de toate, cum a fost viaţa lui 
Ioan sau a sfinţilor Apostoli şi a celor ce cad din starea ei venerabilă, 

ca una ce a fost biruită de cea inferioară. Căci oare viaţa celor din 

lume şi făcătoare de copii, nu se împarte faţă de a celor ce vor să 
vieţuiască cum se cuvine, între Dumnezeu şi lume, după cuvîntul feri¬ 
citului Pavel ? 

PALADIE: Se împarte. Cum de nu. 

CHIRIL : Deci afierosirea unei părţi din făină, avînd în ea bună- 
mireasmă şi ungere, e chipul (tipul) unei vieţi nu cu totul dăruite lui 
Dumnezeu, ci al uneia care priveşte în amîndouă părţile. De ea spune 
legea că va fi şi spre pomenire Celui ce a dăruit-o prin slujirea pre¬ 
oţească. Şi de fapt prin cele ce le jertfim spre bună mireasmă, dobîn- 
dim cu adevărat un loc în amintirea iui Dumnezeu, Hristos mijlocind 
aducînd lui Dumnezeu pe cel in întregime sfînt ca pe o ardere de 

tot, iar pe cel care nu e în întregime astfel, ca unul ce s-a împărţit 

lumii, ca pe o jertfă parţială 4 ". 

Iar jertfa e nedospită. Căci tot ce se face de noi spre slava Lui 
trebuie să se împlinească în chip curat. De aceea Mîntuitorul a porun¬ 
cit să ne păzim ferm de-a ne face rugăciunile stînd în mijlocul pieţelor 
şi de a fi întristaţi cînd postim, sau de-a trîmbiţa în chip urît cînd 
miluim pe fraţi (Matei 6, 16 ş.u.). Căci acestea sînt un aluat care în¬ 
tinează cele sfinţite. Iar ceea ce se face spre slava lui Dumnezeu tre- 

499. In dăruirea de sine a omului lui Dumnezeu prin vieţuirea curată şi faptele 
bune e activ atît lucrarea lui, cît şi Hristos. Dacă numai alipiţi de Hristos sau 
adunaţi în Hristos, umpluţi de duhul Lui de jertfă, putem aduce şt noi jertfa noastră, 
aceasta înseamnă că El ne pune pe noi în mişcare şi susţine mişcarea noastră de 
jertfă. EI e şi Mijlocitorul jertfei noastre, dar şi Cel ce ne aduce El însuşi ca jertfă. 
Sîntem duşi de El şi mergem lîngă El şi în El spre Tatăl. Dar în Hristos ne adunăm 
şi prin preotul ca chip văzut al lui Hristos. Mişcarea noastră spre Dumnezeu e 
susţinută şi de preot şi noi ne ridicăm spre Dumnezeu ajutaţi şi de el, sau susţi¬ 
nuţi de el. 

buie să fie liber de păcatul de-a plăcea oamenilor. Prin aceasta jertfa 
va fi cu adevărat nedospită şi sfinţită 500 . 

Iar rămăşiţa jertfei e parte şi mîncare a preoţilor. Şi o mănîncă 
toată partea bărbătească în loc sfînt. Faptul de a se mînca cele sfinţite 
de preoţi în loc sfînt, apără sfinţenia învăţăturilor noastre mai tainice. 
Tar faptul că le mănîncă partea bărbătească, indică în mod subţire că 
moliciunea este un lucru urît şi neevlavios celor aleşi de Dumnezeu. 
Căci îl goleşte pe om de sfinţenie, îl lipseşte de binecuvîntarea du¬ 
hovnicească şi-l arată nepărtaş de bunătăţile rînduite de Dumnezeu 
sfinţilor. Căci în moliciune a căzut şi Iuda, cînd s-a abătut spre cîşti- 
gul urît. Fiindcă aceasta vine dintr-un gînd nebărbătesc şi laş. De aceea 
a rămas lipsit de gustarea bunătăţilor lui Dumnezeu şi nepărtaş de cele 
dăruite sfinţilor. 

PALADIE : Aşa este. 

CHIRIL : Aceasta e legea jertfei adusă de mulţime. Dar în alt mod 
a poruncit să se aducă cea a neamului sfinţit, zicînd : «Acesta e darul 
Iul Aaron şi al fiilor Iui, pe care il vor aduce Domnului in ziua in care 
îl vei unge pe el. O zecime de e/ă de făină curată spre jertfă de-a pururi 
jumătate din ea dimineaţa şi jumătate din ea seara. In tigaie cu untde¬ 
lemn se va pregăti. Frămintată o va aduce pe ea, sfărîmată, jertfă din 
lărimituri, jertfă spre miros de bună mireasmă Domnului. Preotul, un¬ 
sul, cel ce e pentru el dintre fiii Iui, o va săvîrşi pe ea. Lege veşnică, 
totul se va mistui. Şi toată jertfa preotului ardere de tot va fi şi se va 
mînca» (Lev. 6, 20—23). 

Priveşte deci, Paladie, exactitatea legii şi grija amănunţită de cele 
sfinte. După ce a poruncit ca jertfele celor din mulţime să nu fie arse de 
tot, cu ale unora ce nu aveau viaţa cu totul sfîntă, ci împărţită între 
Dumnezeu şi lume, deosebind, pe drept cuvînt, şi punînd pe o treaptă 
mai înaltă pe cei aleşi pentru preoţie, a poruncit ca jertfa pentru ei să 
fie ardere de tot, arzînd făina adusă ca pe o tămîie lui Dumnezeu di¬ 
mineaţa şi seara, adică toată ziua şi în tot timpul. Căci cel ales e pu¬ 
rurea sfînt şi neîncetată îi este buna mireasmă, se înţelege cea duhov¬ 
nicească, nefiind împărţit ca alţii între Dumnezeu şi lume, ci bine 
fixat şi neîmprăştiat şi întreg alipit la Stăpînul său 501 şi strigînd : 

500. Se dospeşte orice faptă, adică se amestecă cu un ferment de stricăciune, 
cînd se face pentru a plăcea oamenilor. 

501. Preoţii, asemenea lui Hristos, trebuie să dăruiască toată fiinţa lor deplin 
lui Dumnezeu, să ardă întreagă pentru Dumnezeu. Să nu-şi ţină o parte rezervată 
pentru ei. Să nu se gîndească şi la interesele lor, despărţite de Dumnezeu. Iar în 
această stare, sau mişcare sufletească, trebuie să se afle în tot timpul, gîndind neîn¬ 
trerupt la Dumnezeu şi vieţuind neîntrerupt pentru El. 

«dimpreună cu Hristos m-am răstignit şi nu mai trăiesc eu ci trăieşte in 
mine Hristos» (Gal. 2, 19—20). 

Deci zecimea de făină e semnul vieţii, care înalţă tot timpul lui 
Dumnezeu buna mireasmă a ei. Dar o va aduce, zice, în tigaie şi fră- 
mîntată în untdelemn şi din fărîmituri. Tigaia, precum socotesc, indică 
împreunarea cu dureri ; frămîntarea în untdelemn, bogăţia strălucirii i 
iar fărîmituriie închipuie ca prin ghicitură frăgezimea şi delicateţea 
inimii sfinţilor. Căci viaţa în întregime sfîntă e însoţită de dureri şi 
de lărgimea nădejdii la Dumnezeu şi de o desăvîrşită delicateţe. Ei nu 
i se potriveşte de loc vîrtoşenia 502 . Căci s-a scris : « Inima inirintă şi 
umilită Dumnezeu nu o va dispreţul» (Ps. 50, 19). Iar inima diavolului 
e învîrtoşată ca o piatră şi dură ca o nicovală. Aşa zice Sfînta Scrip¬ 
tură (Iov 41, 15). 

Şi legea se întinde pentru veci, împlinindu-se de rîndurile succe¬ 
sive de preoţi. Căci moştenitorii trebuie să urmeze bunelor pilde ale 
celor de mai înainte, şi trebuie să se arate imitatori ai bunului nume 
a] părinţilor, mergînd pe urma slujirii acelora şi oferind lui Dumnezeu 
în chip neîmpărţit, întreagă, buna mireasmă prea iubită Lui. Căci 
aceasta socotesc că înseamnă cuvîntul : «Toată jertfa preotului va fi 
ardere de tot» (Lev. 6, 23). 

PALADIE : Ne vom aduce aşadar, pe noi înşine, şi ne vom dărui 
lui Dumnezeu spre miros de bună mireasmă, mergînd pe urma vieţii 
sfinţilor şi urmînd slujirilor sfinte ale acelora, se înţelege: duhov¬ 
niceşti. 

CHIRIL: Aşa este, Paladie. Dar ştergerea feţelor şi scăparea de 
păcat nu o poate dobîndi cineva altfel decît prin Hristos, în Care şi 
prin Care e toată curăţirea şi Care a răbdat pentru noi junghierea 
mîntuitoare 503 . Aceasta o poate afla cineva fără să meargă departe, 
ci din porunca vecină şi însoţitoare. Iată această poruncă : «Şi a grăit 
Domnul către Moise, z icind : Vorbeşte lui Aaron şi fiilor lui zicind: 
Aceasta e legea păcatului. în locul unde vor junghia arderea de tot, 


502. Făina îmbibată în untdelemn şi împărţită în bucăţi este inima înmuiată şi 
sfîşiată de dureri şi în simţiri delicate pentru alţii, îndreptată spre fiecare în parte. 
Sfîntul se împarte tuturor, îşi simte fiinţa înmuiată pentru toţi, sufere pentru toţi, 
cu toţi. In aceasta se arată marea şi delicata lui sensibilitate. Nu face pe alţii 
să sufere, ci suferă el pentru alţii, uşurînd prin aceasta suferinţa lor şi în aceasta 
ajungînd la bucuria neegoistă. 

503. Numai prin Hristos putem dobîndi scăparea de păcat Numai în unire cu 
umanitatea Lui ce se revarsă spre Tatăl, contrar oricărei învîrtoşări egoiste, putem 
scăpa şi noi de egoismul păcatelor, surpînd zidul învîrtoşat care ne închide în noi 
înşine. în vărsarea sîngelui Său, acceptată de El, se află vărsarea umanităţii din 
Sine spre Dumnezeu. Hristos e locul central al umanităţii ale cărei capete se revarsă 
în oceanul Dumnezeirii, avîndu-ne adunaţi pe toţi cei ce voim în Sine. Prin aceasta 
sîngele Dumnezeirii se revarsă în noi. 

vor junghia şi cele pentru păcat înaintea Domnului: Sfintele sînt Sfin¬ 
ţilor. Preotul care o aduce pe ea, o va mînca. In loc sfînt o va mînca, 
în curtea cortului mărturiei. Tot cel ce se atinge de cărnurile ei, se va 
sfinţi. Şi ori a cui hrană se va stropi din sîngele ei, care se va fi stropit 
pe ea, se va spăla în loc sfînt. Şi vasul de pămînt în care s-a fript, se va 
zdrobi. Iar de se va frige în vas de aramă, să-l frece şi să-I spele cu 
apă. Orice bărbat dintre ei le va mînca pe acestea. Căci sînt Sfintele 
Sfinţilor» (Lev. 6, 24—29). 

Deci jertfa pentru păcat nu e alta decît Emanuil, care este Mielul 
adevărat, Cel ce ridică păcatele lumii (Ioan 1, 29). Şi se junghie în lo¬ 
cul arderii de tot. Căci Hristos nu e parţial şi e sfînt ca noi (pentru 
că n-a făcut păcat), ci e întreg binemirositor şi sfinţit şi pricinuitorul 
sfinţeniei pentru toţi ceilalţi 504 . Căci deşi s-a socotit între cei fărăde¬ 
lege şi a fost numărat din iconomie între cei osîndiţi (Isaia 53, 12), dar 
Tatăl a ştiut că moartea Fiului e sfîntă şi sfinţită 50S . De aceea zice -. «în 
locul în care vor junghia arderea de tot, vor junghia şi pe cea pentru 
păcat. Căci sînt Sfintele Sfinţilor». Căci precum Fiul este Însuşi Dum¬ 
nezeul Dumnezeilor, aşa este şi Sfîntul Sfinţilor, sfinţind El toată zidi¬ 
rea cu Duhul Sfînt, ca unul ce S-a născut din Dumnezeu şi este cu 
adevărat Dumnezeu. 

Şi va mînca jertfa preotul care o aduce. Căci socotesc că fiecare 
dintre cei ridicaţi la slujba sfîntă, va culege roadele ostenelilor sale şi 
va secera răsplata slujbei sale. Dar mănîncă rămăşiţa în locurile sfinte 
şi în curtea cortului sfînt. Căci în biserici se aduc cele de taină şi în 
ele se învredniceşte neamul ales de sfîntă masă a lui Hristos. Căci 
unde slujeşte preotul legiuit, acolo e loc sfînt 506 ' 507 . 


504. Mereu este identificat Cel jertfit cu cel sfînt, pentru că Cel jertfit e Cel 
revărsat în Dumnezeu şi avînd prin aceasta pe Dumnezeu revărsat în Ei. Sfinţenia 
nu e o însuşire a omului, sau a lucrurilor lumii, în sens panteist (sacru). Sfinţenia 
ne vine din Dumnezeu, cînd ne deschidem Lui prin dăruirea noastră. De aceea sfin¬ 
ţenia nu îmbracă ceva ca pe un obiect. Prin predarea totală lui Dumnezeu, .sfin¬ 
ţenia e şi curăţie. Dar nu în curăţia dobîndită de om prin efortul lui stă sfinţenia 
lui, ci în prezenţa lui Dumnezeu revărsată în cel ce s-a curăţit de orice gînd care-1 
ţine închis lui Dumnezeu. Sfinţenia e transcendenţa Dumnezeirii venită în om şi în 
lucrurile folosite de el, sau în lucrurile prin care vine în om. Sfinţenia pentru toţi 
vine prin Hristos, centrul umanităţii deschis lui Dumnezeu. Ea vine priin Mielul 
care primeşte să fie junghiat cu blîndeţe pentru toţi. 

505. Moartea lui Hristos e sfîntă şi sfinţită, pentru că Cel ce o primeşte este 
Dumnezeu cel Sfînt, dar şi Om, deci sfinţit. Orice moarte ca jertfă adusă iui Dum¬ 
nezeu e sfîntă, mai bine zis sfinţită, pentru că e depăşire de sine şi revărsare în 
Dumnezeu, deschidere lui Dumnezeu, urmată de revărsarea lui Dumnezeu în Cel ce 
a primit-o ca jertfă. Iar această stare de dăruire lui Dumnezeu sfinţeşte şi pe toţi 
cei ce se unesc cu Hristos, însuşindu-şi această stare a Lui. 

506—507. Unde preotul hirotonit de episcopul Bisericii aduce pe Hristos ca jertfă, 
aducîndu-se Hristos însuşi prin el, acolo e loc sfînt. Căci acolo se răspîndeşte buna 
mireasmă a jertfei Lui. 

Şi jertfa sfinţeşte pe cel care s-a atins de ea, ca şi stropirea sîn- 
gelui. Căci de cele sfinte ne apropiem nu pentru altceva, ci pentru a 
ne împărtăşi de Sfîntul Hristos prin jertfa negrăită şi duhovnicească. 

Dar se curăţă şi vasele care servesc jertfelor, ca să nu ajungă 
altcuiva, sau ca cele ce au servit lucrurilor sfinţite să fie folosite la 
trebuinţele oamenilor. Şi legea aceasta s-a păstrat şi se observă în 
biserici. 

Legea lămureşte iarăşi că numai celor ce vieţuiesc bărbateşte ii 
se cuvine să fie binecuvîntaţi ;>08 , zicînd : «Toată partea bărbătească 
dintre preoţi va minca din ele». 


508. Faptul acesta a devenit realitate în Hristos. Căci aci nu se trec păcatele 
prin închipuire asupra animalelor fără voia lor, ci asupra Fiului lui Dumnezeu făcut 
om, care ia asupra Sa păcatele tuturor şi Se jertfeşte pentru ele în mod conştient, 
topindu-le prin aceasta din iubire in Sine şi socotindu-le topite şi Dumnezeu Tatăl. 
Căci şi Tatăl primindu-L pe El încărcat cil păcatele tuturor topite în acelaşi timp 
în El, II primeşte ca o jertfă cu păcatele topite în El. 

Ceea ce se petrece în Hristos e o desăvîrşire a ceea ce se petrece între oameni. 
Căci toate relaţiile între oameni sînt relaţii complexe de păcat şi de jertfe, fără 
să reuşească a-şi topi rugina prin relaţiile de jertfă, păcatele, pentru că nu se pot 
elibera în relaţiile reciproce de jertfă, de păcate. Dar păcatele unuia se transmit 
asupra altuia şi invers în trei moduri : a) făcîndu-1 rău, b) atrăgîndu-1 la păcat, şi 
c) făcîndu-1 să sufere cu cel de la care îi vine păcatul. Prin primele două moduri 
îl facem jertfă a păcatelor noastre fără voia lui. Prin al .treilea mod, se face el 
însuşi jertfă pentru păcatul nostru. Căci în aceasta se arată iubirea lui. Dar întrurît 
pe de altă parte îl atragem şi pe el la păcat şi ne face şi el rău, nici unul din noi 
nu reuşim să topim păcatul altuia prin dragoste. 

Cu Hristos s-a petrecut însă altfel ; Lui i-am transmis : a) făcîndu-I rău şi 
ducîndu-L la jertfă şi b) făcîndu-L să sufere cu voia Lui, sau făcîndu-Se El însuşi 
jertfă pentru noi. Aceasta o face şi pentru că rabdă răul ce 1-1 facem fără să 
reacţioneze. 

Noi facem rău şi atragem la rău şi pe alţii şi apoi în cazurile cele mai bune 
suferim pentru aceste două fapte, dar nu în aşa fel ca să nu le mai facem. De 
aceea nu-1 putem descărca cu totul de păcat, luîndu-1 asupra noastră şi topindu-1 
în noi înşine. 

Dar se întîmplă în unele cazuri şi altceva: cel căruia i-am făcut rău şi pe 
care l-am atras la rău, nu suferă propriu-zis pentru acestea, tocindu-şi prin răspunsul 
lui rău la răul nostru, sau găsind o plăcere în păcatul la care l-am atras. In aces caz 
noi, în cazul cel mai bun, nu pătimim împreună cu acela, ci pătimim numai noi, 
nu şi el. 

Aceasta a făcut-o în mod desăvîrşit Hristos, fără ca El să ne fi făcut vreun rău 
sau să ne fi atras la rău. De aceea socotim moartea lui Hristos pe cruce nu atît o 
compătimire cu noi, cum spune Moltmann, ci o pătimire pur şi simplu, cu nădejdea 
că prin ea va scoate din nesimţire pe cel stăpînit de păcat. Iar cînd aceasta are loc, 
acela este eliberat de fapt de păcate. Şi aceasta se poate întîmplă cu noi uşor, 
pentru că Hristos a) rabdă răul ce 1-1 facem, fără să ne facă şi El rău, b) compăti¬ 
meşte cu noi pentru orice suferinţă de pe urma răului făcut de noi altora, sau de 
alţii nouă, şi c) pătimeşte pentru învîrtoşarea noastră în a face mai departe răul, 
sau a răspunde răului cu rău. 

Hristos nu numai topeşte prin aceasta răul luat din noi, ci are şi puterea de-a 
ne înmuia cu dragostea Lui învîrtoşarea noastră păcătoasă. 

Noi ne facem unii altora rău şi ne facem jertfe unii altora cu voie şi fără voie, 
iar prin aceasta, în cel mai bun caz suferim unii pentru alţii, sau compătimim, dar 
nu ajungem pînă la topirea păcatelor altora în noi, pentru că nu putem înceta de-a 
le face acelora rău. 

' SF. CHIRIL AL. ALEXANDRIEI 


PALADIE : Explicarea e clară. 

CHIRIL : Pe lingă acestea stabileşte cum trebuie să se săvîrşească 
jertfa, înţeleg cea pentru păcat şi care hrăniţi din ea pot fi mîncate de 
slujitori; şi care iarăşi trebuie osebite spre miros de bună mireasmă. 
Căci s-a scris astfel : «Şi toate cele pentru păcat, din al căror sînge se 
vor aduce în cortul mărturiei ca să fie spre ispăşire în loc sfînt, nu se 
va mînca, în foc se vor arde. Şi aceasta e legea berbecului pentru gre¬ 
şeli. Că sfintele sfinţilor sînt. In locul unde vor junghia arderea de 
tot, vor junghia berbecul pentru greşală înaintea Domnului. Şi sîngele 
îl va vărsa la temelia altarului împrejur. Şi toată grăsimea lui o va da 
la el şi şoldurile şi toată grăsimea care acoperă măruntaiele şi toa¬ 
tă grăsimea care este peste măruntaie şi cei doi (rărunchi) rinichi şi 
grăsimea cea de pe ei, cea de pe coapse şi lobul care este pe ficat îm¬ 
preună cu rinichii, le va scoate pe ele şi le va oferi preotul pe altar 
jertfă Domnului. Pentru greşeală este. Tot bărbatul dintre preoţi 
le va mînca pe ele, în loc sfînt le va mînca pe ele. Sfintele Sfinţilor 
sînt. Precum e la jertfa pentru vină, aşa e şi la cea pentru păcat. O 
lege e pentru ele. Preotul care va cere ispăşire prin ea, a lui va fi» 
(Lev. 6, 30 7, 1—8). 

Deci opreşte să se mănînce măruntaiele jertfelor. Căci ele, zice, 
trebuie să fie predate numai lui Dumnezeu şi Lui să i se ofere. Aceasta 
socotesc că înseamnă «în foc se va arde», adică să se predea şi să se 


Preotul lui Hristos ia păcatele credincioşilor în Taina Spovedaniei partLcipînd 
prin ascultarea compătimitoare a lor şi mărturisirii cu părere de rău a celui ce le-a 
săvîrşit, la durerea aceluia pentru ele. Şi această durere comună pentru un păcat 
SI topeşte. (Căci cel ce poartă cu altul greutatea lui, i-o uşurează, dar o face şi 
pentru sine prin iubire). Durerea aceluia se manifestă în căinţa lui. Preotul o pri¬ 
meşte pe aceasta ca jertfă a aceluia şi oarecum o mănîncă împreună cu păcatul pen¬ 
tru care se face căinţa. Dar mîncînd şi el jertfa căinţei împreună cu păcatul 
pentru care se aduce, se hrăneşte şi el cu ea. Şi aceasta cu căinţa aceluia topeşte 
păcatul. Totul arată puterea comuniunii curate. 

Dar preotul poate topi păcatul celui pe care şi-l însuşeşte prin împreună căinţă 
pentru el, pentru că are în sine pe Hristos ca Cel ce ia în mod real şi topeşte 
păcatul celui ce se căieşte, suferind şi El cu acela. Hristos se arată lucrător în 
preot prin adînca răspundere a lui pentru credinciosul care se mărturiseşte în faţa 
lui Hristos. Preotul simte în această răspundere prezenţa lui Hristos în sine. El 
trăieşte în această răspundere depăşirea de sine, uitarea de sine. El nu mai ames¬ 
tecă nici o plăcere urîtă de slăbiciunea celui ce a păcătuit. Iar răspunderea aceasta 
e accentuată în ei de harul de preot dat prin hirotonie sau de evidenţierea în el a 
prezenţei şi lucrării lui Hristos ca Arhiereu. 

Mai menţionăm aici că precum Hristos luînd firea noastră cu) păcatele ei oare¬ 
cum a mîncat-o, topind în dragostea Sa dumnezeiască şi în pătimirea jertfei Sale 
pentru noi păcatele ei, aşa noi mîncînd trupul şi bînd sîngele Lui, le mîncăm cu 
păcatele noastre topite în El, unind durerea noastră pentru toţi cu durerea Lui. A te 
uni cu cineva în sens bun, nu simplu trupeşte, ci mai ales spiritual, înseamnă a te 
imprima de el, şi de starea lui, a te face una cu el, fără să te confunzi cu el. Noi 
ne facem una cu Hristos şi ca El, mîncîndu-L pe El. 

dăruiască numai firii dumnezeieşti şi mai presus de toate, al cărei 
chip (tip) este focul. 

Iar junghiindu-se berbecul păcatului, se varsă sîngele la temelia 
altarului. Căci sfintă şl sfinţită e moartea lui Hristos ; şi binemirositoa- 
re. Şi se oferă măruntaiele, grăsimea, rinichii şi lobul ficatului. Iar 
acestea socotesc că sînt, cum am spus şi în alte părţi, chipul (tipul); 
virtuţii, care nu e una, ci multe. Căci foarte multe sînt modurile vir¬ 
tuţii. Deci ne-am îndreptat în Hristos, Care a suportat moartea pentru 
noi şi S-a adus pe Sine întru miros de bună mireasmă lui Dumnezeu 
şi Tatăl (Efes. 5, 2). 

Dar nu vom sluji lui Dumnezeu fără răsplată. Aceasta o arată 
spunînd îndată în continuare : «Şi preotul care aduce arderile de tot 
ale omului, pielea arderii de tot pe care o aduce, a lui va fi. Şi toată 
jertfa ce se va face în cuptor şi toată care se va face pe grătar şi în 
tigaie, va fi a preotului care o aduce. Şi toată jertfa îmbibată în unt¬ 
delemn şi neîmbibaiâ, a tuturor fiilor lui Aaron va fi. Fiecăruia parte 
egală» (Lev. 7, 8—10). Această lege se păstrează şi ea în biserici. Ea 
stabileşte egalitatea între preoţi, împărţind fiecăruia, fără deosebire,. 
părţile jertfei nesîngeroase. Aceasta ţ ştiind-o, scrie şi Pavel : «Aşa a 
poruncit şi Domnul, ca cei ce slujesc altarului, de la altar să trăiască» 
(I Cor. 9, 13). Şi cei ce aduc jertfele, sînt părtaşi ai altarului, cum' 
zice iarăşi acelaşi (I Cor. 10, 18). 

PALADIE : Aşa este. . 

CHIRIL : Stabileşte, de asemenea, rînduiala jertfei de laudă şi în¬ 
vaţă cum trebuie să se săvîrşească, zicînd : «Aceasta e legea jertfei 
de mîntuire, pe care o voi aduce Domnului. De o va aduce spre lau¬ 
dă, va aduce spre jertfă de laudă şase pîini de făină curată, stropită 
cu untdelemn şi turte nedospite, unse în untdelemn şi făină curată fră- 
mîntată în untdelemn. Cu pîini dospite va aduce darurile lui spre jert¬ 
fa laudei cea spre mîntuire. Şi va aduce omul din toate darurile lui 
parte osebită Domnului. Preotul care a vărsat sîngele mîntuirii a lui 
va fi. Şi cărnurile laudei spre mîntuire, ale lui vor fi. Şi în ziua în care 
se dăruiesc, se vor mînca. Nu vor lăsa din ea pe dimineaţă» (Lev. 7, 
12—15). A poruncit să se facă jertfa laudei cu pîini dospite, deşi în alte 
părţi (a poruncit) a spus clar şi vădit : «Tot aluatul' şi toată mierea nu 
o veţi aduce Domnului Dumnezeului vostru. Dar de pîrgă le aduceţi 
pe ele Domnului. Iar pe altar nu se vor pune spre miros de bună mi¬ 
reasmă» (Lev. 2, 11—12). Oare precizările acestea nu crezi, Paladie, că 
sînt de vreun folos ? 

PALADIE : Cred că da. 

CHIRIL : Să spunem deci cu ce iconomie s-au rînduit acestea, cer- 
cetlndu-le pe cit se poate şi paşnici pe cărarea cea ascunsă. Deci foar¬ 
te potrivit zice şi dumnezeiescul David, atingîndu-şi lira : «Paharul 
nuntuirii voi lua şi numele Domnului voi chema» (Ps. 115, 13), numind 
făţiş jertfa de laudă pahar 509 . Dar şi noi aducem laudă ca mulţimea 
in biserici (spre unitatea într-un duh, adunaţi într-un trup şi un suflet 
prin credinţă). Căci s-a scris : *lar inima şi sufletul mulţimii celor ce 
crezuseră era una» (Fapte 4, 32). Dar facem doxologie adeseori şi cîte 
unul, în singurătate, acasă, ziua şi noaptea. E un lucru obişnuit celor 
cuvioşi. Sau nu e adevărat ce spun ? 

PALADIE : Cum nu ? 

CHIRIL : Dar fie că aducem jertfa ca mulţime în biserici, fie că 
•o facem în alte locuri şi poate cîte unul, sau cîte doi şi trei, sau 
mai mulţi, cei ce înălţăm cîntări de laudă, stăm de faţă fără deo¬ 
sebire. Căci împreună cu cei curăţiţi prin sfîntul botez aduce jertfa 
şi cel ce e catehumen încă. Şi după ce a adus împreună cu cei desă- 
vîrşiţi lauda, se depărtează de la cele mai tainice şi e oprit de la jertfa 
lui Hristos. De aceea bine a prevestit legea această iconomie şi a po¬ 
runcit ca jertfa de laudă să se facă cu pîine dospită şi cu turte nedos¬ 
pite. Căci fiecare din cele numite indică un chip al vieţii. Pîinea dospi¬ 
tă e chipul (tipul) vieţii încă necurăţate prin sflntul botez şi neelibe¬ 
rată cu totul de necurăţia lumească. Iar turta nedospită, al celei cură¬ 
ţite în Hristos prin credinţă adică a celor desăvîrşiţi 510 , cărora le-a 
spus şi dumnezeiescul Pavel : «Aşadar, să prăznuim nu în aluat vechi, 
nici în aluatul răutăţii şi al vicleniei, ci în azimele sincerităţii şi ade¬ 
vărului» (I Cor. 5, 8). Şi iarăşi : « Curăţiţi deci aluatul cel vechi, ca să 
fiţi frămîntătură nouă, precum sînteţi fără aluat» (I Cor. 5, 7). 

PALADIE : Foarte bine ai grăit. 

CHIRIL : Pe lîngă acestea făina curată, neadunată încă în unitate, 
cum e în pîine şi în turtă, ci rămasă încă în bobişoare, indică pe fie¬ 
care în parte din cei ce aduc lauda. Căci sîntem primiţi de Dumnezeu, 
înălţîndu-i doxologii, fiecare în parte şi toţi în mulţime ca unul. Iar 
peste jertfa de lauda se varsă untdelemnul, lucru care arată veselia şi 

509. Expresia «Jertfa laudei» a venit şi în Liturghia creştină, arătînd că jertfa 
-de laudă din legea veche prefigura jertfa lui Hristos. 

510. Aşa cum odată cu jertfa lui Hristos au încetat jertfele de sînge ale legii 
vechi, aşa au încetat şi folosirea de azimă. Toate au rămas simboluri. A rămas 
pîinea, hrana deosebită a vieţii, pentru a se preface în trupul lui Hristos, pîinea 
cea cerească. 

faptul că cei ce o aduc se vor bucura de mila lui Dumnezeu 5il . Jert¬ 
feşte lui Dumnezeu, zice, j ertfă de laudă şi predă lui Dumnezeu făgă¬ 
duinţele tale. Şi mă cheamă pe Mine in ziua necazului tău şi te voi 
scoate şi Mă voi proslăvi» (Ps. 49, 15—16). Dar şi ucenicul lui Hristos 
scrie : «Este întristat careva între voi ? Să se roage. E bucuros ? Să 
•cînte» (Iacob 5, 13). 

Aşadar, a rînduit limpede ca jertfa de laudă să se săvîrşească cu 
pîini dospite şi cu turte nedospite şi cu făină încă praf. Aducîndu-se 
fiecare din acestea, să se ia un pumn de făină şi să se junghie o oaie. 
Şi jertfindu-se măruntaiele după rînduială, celelalte sînt date spre mân¬ 
care celor rînduiţi să slujească. Căci legea nu lasă preoţia fără răs¬ 
plată. 

Apoi adaugă, zicînd : « In ziua în care' se jertfeşte, se va mînca. Nu 
vor lăsa din ea pe dimineaţa» (Lev. 7, 15). Prin aceasta urtnează să în¬ 
ţelegem iarăşi aceasta : curgînd timpul şi trecînd veacul acesta ca o 
zi, se va ivi un alt mod de doxologie decît cele pe care le ştim noi. 
Căci precum cei eliberaţi de sub stăpînirea lui Faraon, bucurîndu-se 
după cuviinţă, ziceau : «Să cîntăm Domnului, că întru slavă S-a proslă¬ 
vit ; cal şi călăreţ a aruncat în mare» (leş. 15, 3—4), aşa văzînd de mai 
înainte în duh faptele mai strălucite şi prea înalte ale venirii Mîntui- 
torului nostru, unii dintre sfinţi au strigat : «Cîntaţi Domnului cîntare 
nouă» (Ps. 97, 1), la fel venind El, au zis: «Şi sînt Dumnezeu întru stri¬ 
gare» (Ps. 46, 5), apoi după ce a jefuit iadul şi a zis celor din legături : 
«Ieşiţi, şi celor din întuneric : Descoperiţi-vă» (Isaia 49, 9), după ce 
se va desfiinţa moartea şi se va înlătura păcatul cu totul, va fi un mod 
de laudă potrivit timpului. Căci îl vom lăuda pentru lucruri şi mai 
mari. Şi îmbogăţindu-ne cu bunătăţile mai presus de minte şi cuvînt, 
vom încununa împreună cu Dumnezeu şi Tatăl cu laude şi mai strălu¬ 
cite pe Hristos, Dătătorul tuturor bunătăţilor 512 . «Cît despre proorocii, 
zice, se vor desfiinţa , cît despre cunoştinţă, va înceta ; căci acum din 
parte cunoaştem. Cînd va veni însă ceea ce este desăvîrşit, ceea ce e 
din parte se va desfiinţa» (I Cor. 13, 8—10). Dar şi Hristos însuşi a 
spus : «Acestea le-am grăit vouă în pilde. Dar vine ceasul cînd nu voi 
mai grăi vouă în pilde, ci pe faţă voi vesti vouă despre Tatăl» (Ioag 

511. Aluzie la unirea în Liturghie a expresiilor: «Mila păcii, jertfa laudei» 
Plini de bucuria ce ne-o face mila lui Dumnezeu, îi aducem «jertfa laudei». 

512. In cîntarea lui Israil sînt două trepte : cîntarea pentru eliberarea din Egipt 
şi cea prin care se prevestea venirea lui Hristos. La fel sînt două trepte în cîn¬ 
tarea celor ce l-au primit pe Hristos : cea pentru biruirea morţii de către El şi cea 
prin care se prevesteşte biruirea morţii şi a păcatului în toii, adică viaţa veacului 
viitor. Dar cînd se vor primi aceste bunătăţi de fapt, Hristos va fi încununat cu 
şi mai mari laude. 






444 


sf. chirIl Al-Alexandriei 


16, 23). Deci întrucît cunoştinţa va fi în noi atunci mai desăvîrşită, ne 
va fi lauda mai înaltă. 

PALADIE : Explicaţia e convingătoare. 

CHIRIL : Stabilind, aşadar, rînduiala potrivită fiecărei jertfe şi 
spunînd cum trebuie să se săvîrşească, face îndată pe slujitor părtaş 
de altar. Căci s-a scris : «Şi a grăit Domnul către Aaron, zicînd : Tu 
şi fiii tăi şi casa seminţiei tale, veţi lua pîrgele sfinţilor. Şi tu şi fiii 
tăi veţi lua păcatele preoţiei voastre» (Num. 18, 1). Adăugind la aces¬ 
tea că ei trebuie să petreacă la îndeletniciri sfinte cu minte 
trează şi veghetoare, zice : «Şi iată Eu am dat vouă păstrarea 
pirgelor din toate cele sfinţite Mie de fiii lui Israil. Le-am dat ţie spre 
folosinţă şi fiilor tăi după tine, lege veşnică. Şi acestea să fie vouă 
din darurile sfinţite ale sfinţilor din toate darurile lor şi din toate jer- 
fele lor şi din toată greşeala lor şi din toate păcatele lor, cite le vor da 
mie din toate cele sfinte, ţie să fie şi fiilor tăi. In Sfînta Sfintelor le 
veţi mînca pe ele. Toată partea bărbătească să le mîncaţi pe ele, tu şi 
fiii tăi. Sfinte sint ţie. Şi acestea să fie vouă din pîrgele darurilor lor, 
din toate aducerile fiilor lui Israil. Ţie le-am dat' pe ele şi fiilor tăi şi 
fiicelor tale cu tine, lege veşnică. Tot cel curat în casa ta le va mînca 
pe ele. Toată pîrga de untdelemn şi toată pîrga vinului şi griului, pîr¬ 
gele lor ce le vor da Domnului, ţie le-am dat. Cele întîi născute, toate 
cîte sînt în pământul lor, cîte le vor aduce Domnului, ale tale să fie. 
Tot cel curat în casa sa le va mînca pe ele. Tot ce se va închina mie 
întru fiii lui Israil, al tău să fie. Şi tot ce deschide pîntecele din tot 
trupul, cîte le vor aduce Domnului, de la om pînă la dobitoc, ale tale 
să fie. Dar cele întîi născute ale oamenilor se vor răscumpăra şi cele 
întîi născute ale dobitoacelor celor necurate vei face să se răscumpere. 
Şi răscumpărarea lor de la o lună se va preţui la cinci sicii, după 
siclul cel sfînt, douăzeci de bani sînt. Dar cele întîi născute ale vaci¬ 
lor şi cele întîi născute ale boilor şi cele întîi născute ale caprelor, 
nu vei primi să se răscumpere. Căci sînt sfinte. Şi sîngele lor îl vei 
vărsa la altar şi grăsimea lor o vei aduce ardere spre miros de bună 
mireasmă Domnului. Şi cărnurile vor fi ale tale, precum şi pieptul 
jertfei şi braţul drept ale tale vor fi. Tot ce se osebeşte din cele sfin¬ 
te cîte le vor osebi fiii lui Israil Domnului, le-am dat ţie şi fiilor tăi 
şi fiicelor tale împreună cu tine, lege veşnică, legătură de sare este 
înaintea Domnului, ţie şi seminţiei tale cu tine» (Num. 18, 8—19). 

Socotesc că înţelegi şi de aci foarte clar că. tot felul de jertfă şi 
aducere s-a dăruit în chip vădit neamului sfinţit şi ales, ca şi cele de la 
toată greşeala şi de la toate păcatele, adică jertfele pentru toată greşea- 

ia şi păcatul. Căci jertfele cele pentru păcat se numesc păcate. De aceea 
şi înţeleptul Pavel a folosit acest cuvînt aii legii pentru Hristos, zicînd : 
«JVe rugăm pentru Hristos, împăcaţi-vă cu Dumnezeu. Că pe Cel ce n-a 
cunoscut păcat, pentru noi păcat L-a făcut » (II Cor. 5, 20, 24). Căci 
Fiul S-a jertfit pentru păcatele noastre, ca un miel nevinovat, după 
Scripturi (Isaia 53, 57). Iar că jertfelor pentru păcatul nostru legea le 
punea numele de păcat, o arată Dumnezeu, spunînd prin proorocul 
despre preoţi: «Mănincă păcatele poporului meu» (Osea 4, 8), adică 
cele pentru păcatele poporului meu sînt mîncare preoţilor. Deci le 
dăruieşte lor rămăşiţa a toată jertfa şi porunceşte să le mănînce, dar 
in loc sfînt şi de către toată partea bărbătească. Şi care e motivul, ra¬ 
ţiunea acestui lucru, a spus-o în cele dinainte 513 . 

Dar pîrga untuluidelemn, al griului şi al vinului şi răscumpără¬ 
rile celor întîi născuţi şi cele închinate, nu mai sînt spre mîncare nu¬ 
mai bărbaţilor, nici în curtea sfîntă, ci în casa preotului şi sînt rînduite 
spre mîncare şi fetelor şi fiecărui cunoscut şi casnic. Şi deosebirea 
aceasta trebuie să fie păzită. Căci rămăşiţele jertfelor se cuvine să fie 
întrebuinţate numai de cei sfinţiţi şi nu e ca o mîncare de rînd. Şi li 
se potriveşte locul sfînt. Dar trecînd la cele cîte sînt pe lîngă ele, adu¬ 
se ca daruri, zice că deţin o a doua treaptă şi vor fi folosite de ori¬ 
cine din casa preotului, numai să fie curat, sau nespurcat, adică, după 
lege, dacă nu e tăiat împrejur, dacă nu e de alt neam, dacă nu e le- 
pros, dacă nu e cu scurgere de sămînţă ; iar după intenţia Scripturii 
noi, şi după disciplina bisericească, dacă nu e necurat şi necredincios, 
dacă e binecredincios şi iubitor de Dumnezeu. Căci celor ridicaţi la 
dumnezeiasca preoţie li se cuvine şi mai mult ca tuturor să iubească 
a-şi alipi pe cei care sînt buni la purtări şi au cugetul plin de iubire 
de Dumnezeu 514 . 


513. Jertfa adusă în lege închipuie primirea asupra ei a păcatului celui ce o 
aduce prin punerea mîinilor asupra ei. Preotul mîncînd o parte din ea, închipuia 
luarea prin aceasta asupra lui a păcatului aceluia. Dar îl lua ca să închipuiascâ 
topirea lui în sine. (A lua greutatea cuiva înseamnă a-1 uşura de ea. Dar cel ce> 
o ia, o uşurează el însuşi prin dragostea lui). Aceasta prefigura ceea ce _se va 
întîmpla cu Hristos şi cu preotul ca chip văzut al Lui. Hristos a luat păcatele 
noastre. Dar luîndu-le, le-a topit în Sine, pătimind din iubire pentru ele. In grad 
deplin jertfele aduse lui Dumnezeu, purtînd asupra lor păcatele celor ce le aduceau, 
închipuiau topirea lor în Dumnezeu împreună cu păcatele puse asupra lor şi deci 
sfinţirea lor ; iar cei ce le aduceau mîncînd din ele închipuiau şi sfinţenia lor. 

Preotul lui Hristos luînd păcatele credincioşilor în Taina Spovedaniei le to¬ 
peşte şi el faţă de cel ce le mărturiseşte participînd prin iubirea sa nu la săvîrşirea 
lor, ci la durerea căinţei pentru ele. 

514. Credem că se confirmă cele spuse la nota 513. 

Iar adăugind la acestea : « legămtnt de sare veşnică este înaintea 
Domnului, ţie şi seminţiei tale cu tine», a poruncit, desigur, să se pă¬ 
zească ceea ce a spus şi altădată : «Nu va lipsi sarea legământului 
Domnului de la jertfele voastre. în tot darul vostru veţi aduce Dom¬ 
nului Dumnezeului vostru sare» (Lev. 2, 13). Iar jertfa e stropită cu 
sare şi aceasta era un chip (tip) care arăta că trebuie să dăruim lui 
Dumnezeu cu înţelepciune şi să-i facem aducerea noastră cît mai gus¬ 
toasă. Căci nu se va mînca pîine fără sare, după cum s-a scris (Iov. 6, 
6). Dar a spus şi Hristos sfinţilor Apostoli : «Voi sînteţi sarea pâmîntu- 
lui» (Matei 5, 13). 

PALADIE : Bine ai grăit. 

CHIRIL: Acestea sînt deci legile, după care trebuie să facă slujba 
preoţiei cei sfinţiţi. Dar cei aleşi, care au primit o slujbă atît de 
înaltă, trebuie să se ferească şi de împreunarea spurcată şi de grija 
lumească, care ar putea să îmbete şi mintea cea mai fermă şi s-o facă 
să cadă în plăceri prosteşti. Aceasta o arată în Levitic, zicînd : «Vin şi 
băutură ameţitoare nu veţi bea, tu şi fiii tăi cu tine, cînd veţi intra în 
cortul mărturiei, sau cînd vă veţi apropia de altar. Şi nu veţi muri. 
Lege veşnică întru neamurile voastre, ca să deosebească între sfinţi şf 
întinaţi şi între cei necuraţi şi curaţi. Şi vei învăţa pe fiii lui Israil 
toate legile cîte le-a grăit Domnul către ei prin mîna lui Mo/se» (Lev. 
10, 9—11). 

Observă că trebuie să fie treji. Fiindcă pentru mintea întunecată 
şi inimii încărcată de griji, care e stăpînită de o beţie lumească (căci 
se îmbată unii şi fără vin), atingerea de slujba (liturghia) sfîntă e pri¬ 
cină de moarte. Pentru că mintea care nu poate păşi drept, se abate 
spre urîciune şi coboară cele sfinte şi nu mai sînt în rîndu- 
ială cele săvîrşite, ci au fost aruncate de la calea cea dreaptă. 
Iar păţind ei acestea, numaidecît supără pe Dumnezeu şi vor 
suporta amarnice pedepse din pricina uşurătăţii. Deci trebuie să fie 
treji, lepădînd beţia născută din grija lumească 515 . Aceasta ne îndeamă 
şi Mîntuitorul însuşi să o facem, zicînd : « Luaţi aminte să nu se în¬ 
greuieze inimile voastre de grijile vieţii» (Luca 21, 34). 


515. Beţia aduce dezordine în toate, nu le mai lasă în armonia lor raţională, 
binecuvîntătoare. Dar o beţie pricinuieşte orice patimă. De aceea orice patimă 
aduce dezordinea în lucruri, stricînd echilibrul între ele. Aduce o descompunere, 
ca lipsa sării, sau a înţelepciunii, care păzeşte echilibrul în toate. Jar înţelepciunea 
e susţinută de trezvie. 

Iar felul trezviei voastre şi cum să rămînem neîntinaţi şi curaţi 
şi fără osîndă, le-a indicat îndată. Căci zice : «Ca să deosebeşti intre 
sfint şi întinat şi între curat şi necurat. Şi vei învăţa pe tiii lui Israiî 
toate legile, cîte le-am grăit prin mîna lui Moise». Aceasta înseamnă a 
spune vădit, că se cuvine ca preoţii lepădînd beţia, să se depărteze de 
bărbaţii care nu sint sfinţi, de cei întinaţi şi necuraţi. Iar aceasta soco¬ 
tesc că o va face cineva uşor, dacă va fi neîntinat şi curat. «Căci fie¬ 
care vietate, zice iubeşte pe cea asemenea ei şi omul se va alipi de 
cel asemenea lui» (înţ. Sir. 13, 19). Pe lîngă aceasta trebuie să fie în¬ 
ţelepţi şi în stare să înveţe pe alţii, căci întîistătătorul turmei cuvîntă- 
toare, trebuie să fie treaz şi destoinic să dea învăţătură. Bine zice deci:. 
«V ei învăţa», adică vei tîlcui, ca să poată înţelege auzitorii că legea 
e pedagog şi grăieşte taina lui Hristos. Căci nimic nu e greu, ci are 
lipsă de tîlcuire, dacă nu se înţelege duhovniceşte. Atunci cuvîntul 

istoriei e în totul simplu şi s-a eliberat de umbrele neclarităţii. 








CARTEA A TREISPREZECEA 


Iarăşi despre preoţie 


Despre preoţi şi despre Aaron să fie destule cele spuse de noi. 
Dar socotesc că trebuie să adaug la cele spuse, cele poruncite despre 
Leviţi, care precum se vede, lipsesc. Căci numai aşa va fi deplină 
explicarea. 

PĂPĂDIE: Aşadar, purcede la ele' şi tîlcuieşte-le lămurit; căci 
drept cugeţi. 

CHIRIL : Voind să dea cea mai bună rînduială pentru lucrările 
sfinte, aşează sub arhiereu treapta levitică, zicînd în «Lfevitic» : «Şi 
Leviţilor le vei grăi şi vei'zice către ei: Cînd veţi primi de la tiii lui 
Israil zeciuiala, pe care am dat-o vouă de la ei ca sorţ, să scoateţi din 
ea partea separată Domnului, zeciuiala din zeciuială. Şi vi se va socoti 
acest dar al vostru ca griul de la arie şi ca partea de la teasc. Aşa veţi 
separa şi voi din toate cele separate ale Domnului, din toate z eciuielile 
voastre, cîte le veţi primi de la tiii lui Israil. Şi să daţi din ele partea 
separată Domnului, lui Aaron preotul. Din toate cele date vouă să scoa¬ 
teţi partea separată Domnului, sau din toate pîrgile ceea ce e sfinţit din 
-ele. Şi vei zice către ei: Cînd veţi separa pîrga de la ele, atunci se va 
socoti leviţilor ca roadă de la arie şi ca roadă de la teasc. Şi o veţi 
m încă pe ea în tot locul, voi şi Iii voştri şi casele voastre, că plata aceasta 
este vouă pentru slujbele voastre cele din cortul mărturiei. Şi nu va 
•avea pentru aceasta păcate, cînd veţi scoate pîrga voastră. Şi cele sfinte 
ale fiilor lui Israil să nu le întinaţi ca să nu muriţi » (Num. 18, 25—32). 

Observi taina lui Hristos licărind încă în umbre şi în chipuri (ti¬ 
puri) ? Căci cel ce a primit zeciuiala, a dat zeciuială, după cuvîntul 
iericitului Pavel (Evr. 7, 9). Dar atunci chipul (tipul) era Melchisedec, 
îar în timpurile lui Moise s-ă păstrat prin Aaron, care înfăţişează în 
■sine pe Hristos Preotul preoţilor, căpetenia şi înainte stătătorul cortu¬ 
lui sfînt, adică al Bisericii, pe Sfîntul sfinţilor şi Dumnezeul dumnezei¬ 
lor, Căruia îi datorăm toată aducerea noastră. Căci s-a scrisa «Toţi cei 
■din jurul Lui vor aduce daruri» (Ps. 75, 11). Da cele mozaice erau încă 

chipuri (tipuri), pe cînd păzitorii poruncilor evanghelice veselesc pe 
Răscumpărătorul lor prin daruri duhovniceşti. 

PALADIE : Bine ai spus. 

CHIRIL: Iar că neamul levitic este un neam ales şi scos dintre 
alţii, o face arătat în felul acesta. A poruncit să numere poporul şl să 
facă alegerea exactă din mulţimea de rînd, nu pentru că nu i-ar ii cu- 
noscut Făcătorul (căci îi sînt numărate şi picăturile de ploaie, după 
cum s-a scris ,- (Inţ. Sirah 1, 2), ci ca să ştie lămurit cei ce citesc Sfin¬ 
tele Scripturi, ca cei ce sînt închinaţi lui Dumnezeu şi se numesc 
poporul Lui,' sînt înscrişi în listele lui Dumnezeu şi în cartea vieţii şi 
lac parte din numărul celor cunoscuţi de El şi se află în amintirea 
Stăpînului 516 . Aşadar, s-a înscris poporul, dar Dumnezeu a pus oarecum 
deoparte neamul ales şi sfinţit şi nu l-a lăsat în acelaşi rînd cu ceilalţi, 
ci i-a rezervat locul de frunte, zicînd către preaînţeleptul Moise: 
«Vezi seminţia lui I.evi, să nu socoteşti împreună numărul lor şi să 
nu-i ai între fiii lui Israil» (Num. 1, 49). Căci sorţul sfinţilor e deosebit 
şi răsplăţile lor sînt cele mai înalte. Şi poate sînt înscrişi şi în alte cărţi. 
Căci nu o singură carte a văzut dumnezeiescul Daniil, ci cum însuşi 
zice : « Judecătorul a şezut şi cărţile s-au deschis» (Dan. 7, 10). 

Aşadar, înscrierea e potrivită cu măsurile fiecăruia. Dar e scos din 
mulţimea cealaltă neamul rînduit şi închinat sfintelor slujbe. Iar felul 
slujbei leviţilor l-a lămurit zicînd îndată: «Ia seminţia Iui Levi şi sâ-i 
pui pe ei înaintea lui Aaron preotul. Şi vor sluji lui şi vor păzi cele 
de păzit ale lui şi cele de păzit ale fiilor lui Israil înaintea cortului 
mărturiei spre a face lucrurile cortului. Şi vor păzi toate vasele cortu¬ 
lui mărturiei, şi cele de păzit ale fiilor Iui Israil după toate lucrările 
cortului. Şi vei da pe leviţi lui Aaron fratelui tău şi fiilor lui preoţilor. 
Aceştia sînt daţi mie dar din fiii lui Israil. Şi pe Aaron şi pe fiii lui îi 
vei pune peste cortul mărturiei. Şi vor păzi preoţia lor şi toate cele de 
la jertfelnic şi dinlăuntrul catapetesmei. Şi cel de alt neam care se va 
atinge, va muri» (Num. 3, 6—10). Deci leviţii au fost daţi într-un fel 
oarecare împreună lucrători şi ajutători celor ce săvîrşeau cele sfinte 
Căci vor păzi cele de păzit ale lor, adică ale lui Aaron şi toate va¬ 
sele cortului mărturiei, şi cele de păzit ale fiilor lui Israil. Pînă aci 
felul conlucrării lor. 

Apoi pune pe Aaron şi pe fiii lui împreună cu el peste cort şi 
zice : «Vor păzi preoţia lor toate cele de la jertfelnic şi cele dinlăun- 


516. Oamenii iau la cunoştinţă pe cei ce se dovedesc aleşi mai înainte de 
Dumnezeu şi înzestraţi cu destoinicia pentru o anumită slujire. Ei sînt scrişi de 
mai înainte în cugetarea lui Dumnezeu. 

trul catepetesmei», adică cele negrăite şi tainice, şi cîte e obiceiul să 
le săvîrşească cei ce stau lingă altarul dumnezeiesc (Evr. 10, Îl) 517 . 

Şi în aceasta avem un chip (tip) curat al lui Hristos, pe care l-a 
aşezat Tatăl peste casa Lui, a cărui casă sîntem noi 518 . Iar cei ce preo¬ 
ţesc împreună cu Aaron înfăţişează limpede ceata sfîntă şi vrednică 
de laudă a sfinţilor Apostoli, împreună lucrători şi împreună liturghi- 
sitori cu Hristos. Căci s-au făcut împreună lucrători (I Cor. 3, 9), vis¬ 
tiernici şi iconomi ai tainelor lui Dumnezeu (I Cor. 4, 1), ba şi slujitori 
prin care am crezut (II Cor. 3, 6). 

Iar dacă ar vrea cineva să cerceteze şi rînduiala Bisericii, s-ar mi¬ 
nuna pe drept cuvînt de preînchipuirea din lege. Căci episcopilor, 
ca unora ce au primit conducerea, şi celor ce au un grad mai mic, 
adică al preoţilor li s-a încredinţat jertfelnicul şi cele dinlăuntrul 
catapetesmei. Şi lor se cade să li se spună: «Şi vor păzi preoţia 
lor». Iar diaconilor: «Vor păzi cele ce sînt ale poporului». Căci 
oare nu ei poruncesc strigînd în biserici, cînd se cuvine să cîn- 
te poporul şi să stea cu cuviinţă şi uneori să se liniştească ; şi nu ei 
îndeamnă la rugăciune ? Iar săvîrşindu-se jertfa nesîngeroasă, nu ei 
aduc cele mai sfinte dintre vase şi au o grijă amănunţită de toate cele 
necesare ? 

PALADIE : Aşa este. 

CHIRIL : Aşadar, cele ale preoţiei le săvîrşesc cei din frunte, iar 
leviţii ajută, după cum rînduieşte litera legii ordinea preoţiei biseri¬ 
ceşti. Iar poporul este exclus de la toată lucrarea sfinţitoare şi cei 
ce răpesc această cinste sînt ameninţaţi cu cea mai de pe urmă pe¬ 
deapsă. Căci va muri, zice, de va veni de la sine la ea, neavînd ale¬ 
gerea dumnezeiască asupra lui. 

PALADIE : Adevărat. 


517. Locaşul bisericesc ortodox păstrează şi el iconostasul care acoperă locul 
unde săvîrşeşte preotul Taina lui Hristos. Aceasta arată că el e mai aproape de 
cele negrăite şi poate grăi poporului despre ele. Un locaş bisericesc fără catape¬ 
teasmă înseamnă că nu există un mister mai presus de ceea ce înţelege orice 
credincios. 

518. Fiecare om e casa tainică, nedeplin înţeleasă a lui Dumnezeu. In ea se 
sălăşluieşte în chip deosebit Hristos, Dumnezeu-Cuvîntul şi Fiul Tatălui. Căci omul 
a fost făcut prin El şi după chipul Lui : persoană cuvîntătoare şi Fiu al Tatălui 
suprem. 

Dar toti împreună formăm o casă a iul Dumnezeu, în care se sălăşluieşte 
Hristos ca în trupul Lui tainic. Căci omul îşi actualizează umanitatea întreagă numai 
în comuniunea cu alţii. Fiecare e întregit de alţii şi puterile lui de gîndire, de iubire, 
se actualizează în comuniune cu alţii. In această comuniune se pun în valoare şi 
toate potentele umanităţii lui Hristos, care îşi au modelul şi originea în Dumnezeu- 
Cuvîntul. De aceea pentru poporul întreg şi cu conlucrarea lui se aduce Hristos 
jertfă la Sfînta Liturghie. 

CHIRIL : Deci neamul levitic nu e înscris în listele celorlalţi, ci e 
înscris deosebit şi în cartea lui Dumnezeu. <Şi a grăit, zice, Domnul 
către Moi.se în pustiul Sinai, zicînd : Numără pe fiii lui Levi după ca¬ 
sele părinteşti ale lor, după neamurile lor, după rudeniile lor ; toată 
partea bărbătească de la o lună în sus, numără-i pe ei. Şi i-au numărat 
pe ei Moise şi Aarori după cuvîntul Domnului, în felul în care le-a po¬ 
runcit lor Domnul. Şi erau aceştia fiii lui Levi după numele lor : Gher- 
şon, Cah&t şi Merari. Şi acestea sînt numele fiilor lui Gherşon, după 
neamurile lor: Loveni şi Semei. Şi fiii lui Cahat, după neamurile lor : 
Amram, şi Issaar, Hebron şi Oziil. Şi fiii lui Merari după neamurile lor: 
Mooli şi Muşi. Acestea sînt neamurile Leviţilor după casele părin¬ 
teşti ale lor» (Num. 3, 15—19). 

Observă deci, Paladie, înainte de toate, acestea. Căci trebuie o ob¬ 
servaţie subţire. S-a înscris poporul de la douăzeci de ani în sus. Căci 
nu învredniceşte legea cea precisă pe cei moi şi slabi să fie înscrişi 
în cartea lui Dumnezeu. Ci pe drept cuvînt se înscriu în listele sfinţi¬ 
lor cei plini de sevă şi în floarea vîrstei duhovniceşti. Aşadar, legea 
face din vîrsta trupească un chip potrivit al celei duhovniceşti şi prin 
cei în floarea vîrstei închipuieşte neamul celor aleşi, iar pe cei sub 
vîrsta tinereţii, pe cei slabi şi pe cei încă copii, îi trece cu vederea şi 
nu-i primeşte în cartea sfîntă. 

Dar la leviţi s-a făcut înscrierea de la o lună. Căci Stăpînul tutu¬ 
ror primeşte, şi chiar cu mare plăcere, pruncia în Hristos a celor aleşi, 
ca şi înţelepciunea. Pentru că e un lucru deosebit a se distinge cineva 
în amîndouă, adică în înţelepciunea şi în simplitatea cea după Hristos. 
Astfel dumnezeiescul Pavel zice : « Fraţilor, nu fiţi prunci la minte, ci 
fiţi prunci prin nerăutate, iar la minte fiţi desăvîrşiţi» (I Cor. 14, 20). 
Şi însuşi Hristos zice undeva : « Fiţi înţelepţi ca şerpii şi blînzi ca 
porumbeii» (Matei 10, 16). Aşadar, e primită simplitatea sfinţilor 519 . Iar 
numărătoarea se face după pume, neamuri şi case părinteşti. Căci 
Dumnezeu învredniceşte pe cei pe care vrea să-i cinstească de numără¬ 
toare după ins, mulţime şi neam. Şi înţelesul precis al acestora îl lă¬ 
mureşte Mîntuitorul însuşi sfinţilor Apostoli : «Oare nu se vind două 
păsări pe un bănuţ şi nici una din ele nu cade pe pâmînt fără voia Ta¬ 
tălui vostru cel din ceruri. Iar vouă şi toţi perii capului sînt număraţi» 
(Luca 12, 6—7) 52 °. 

519. Vicleşugul, deşi dă impresia unei subtilităţi de gîndire, e demascat uşor 
ca aducînd dezordinea şi răul, fiindcă nu vede sau nu vrea să vadă importanta 
ordine! şi a binelui. 

520. în nume e dată persoana fiecăruia, distinctă de altele; se arată valoarea 
fiecăruia în ceea ce are deosebit de alţii. A urmări contopirea lor în masă, în¬ 
seamnă a sărăci realitatea spirituală. Chiar un fir de păr al unei persoane e preţuit de 

PALADIE : Bine ai zis. 

CHIRIL : Pe lingă aceasta a poruncit să se facă o a doua înscriere 
şi să i se prescrie fiecăruia slujba cuvenită, zicînd : «Numără pe fiii lui 
Cahat din mijlocul fiilor lui Levi, după cetele lor, după casele lor pă¬ 
rinteşti, de la douăzeci şi cinci de ani in sus pină la cincizeci de ani, tot 
cel ce intră să slujească şi să facă toate lucrurile în cortul mărturiei. 
Şi acestea sînt lucrurile fiilor lui Cahat în cortul mărturiei, Sfînta 
Sfintelor. Va intra Aaron şi fiii lui, cînd va porni tabăra şi vor 
lua catapeteasma (perdeaua care acoperă) şi vor înveli în ea sicriul (chi¬ 
votul) mărturiei. Şi vor pune deasupra un acopcrâmînt de piele vînătă 
şi vor întinde peste el o cămaşă, toată vînătă şi vor băga drugii. Şi peste 
masa punerii înainte vor-întinde o cămaşă, întreagă de porfiră, şi bli¬ 
dele şi căţuile şi paharele şi ibricele cu care toarnă şi pîinile cele de-a 
pururea vor fi peste ea. Şi vor pune peste ea o cămaşă roşie şi o vor 
acoperi cu un acoperămînt de piele vînătă ; şi vor trece prin ea drugii. 
Şi vor lua o cămaşă vînătă şi vor acoperi candelabrul care luminează şi 
candelele lui şi lingurile lui şi mîncările lui şi toate vasele pentru unt¬ 
delemn, cu care slujesc. Şi-o vor pune pe el şi toate vasele lui într-un 
acoperămînt de piele vînătă şi-l vor pune pe drugi. Şi jertfelnicul de 
aur îl vor acoperi cu o cămaşă vînătă şi-l vor acoperi într-un acoperă- 
mînt de piele vînătă şi vor pune drugii lui. Şi vor lua toate vasele de 
slujbă cu care slujesc în Sfintele şi le vor pune într-o cămaşă vînătă şi 
le vor acoperi cu acoperămînt de piele vînătă şi le vor pune pe drugi. Şi 
vor pune pe jertfelnic acoperămîntul şi-l vor acoperi cu o cămaşă în¬ 
treagă de porfiră şi vor pune pe el toate vasele cu care slujesc la el, 
cleştele, furculiţele, blidele şi acoperămîntul şi toate vasele jertfelnicu¬ 
lui şi vor întinde pe el un acoperămînt de piele vînătă şi vor pune 
drugii lui. Şi vor lua o cămaşă de porfiră şi vor acoperi spălătorul şi 
talpa lui şi-l vor pune în acoperămînt de piele vînătă şi-l vor pune pe 
drug. Şi după ce vor sfîrşi Aaron şi fiii lui de acoperit sfintele şi toate 
vasele sfinte, cînd va îi să purceadă tabăra, vor intra fiii lui Cahat să le 
poarte şi nu se vor atinge de cele sfinte, ca să nu moară » (Num. 
4, 2—15). 

înscrierea de la o lună şi mai sus arată că lui Dumnezeu îi este 
plăcută şi bine primită însăşi nevinovăţia sfinţilor. Iar faptul de a rîndui 
pentru lucrurile sfinte numai vîrsta hotărîtă de lege, adică cea de la 



Dumnezeu, pentru că şi în el se arată ceea ce are distinct fiecare persoană. Dar 
persoana face parte dintr-o casă, dintr-un neam. Ea are în primul rînd datoria faţă 
de naţie, căci aceasta l-a format pentru slujirea lui deosebită. 

douăzeci şi cinci de ani pînă la cincizeci, arată, socoteala, că slujba a- 
leasă şi fără prihană lui Dumnezeu săvîrşeşte tot cel ce este deja şi 
încă înţelept şi în putere. Se află deja în acestea cel ajuns la douăzeci 
şi cinci de ani; şi este cel ce înaintează pînă la cincizeci. Căci s-a aple¬ 
cat deja spre sfîrşitul vigoarei bărbatul care a trecut dincolo de cincizeci 
de ani şi nu e în vigoarea fără prihană, ci alunecă spre slăbiciunile 
bătrîneţii. Şi nici un neînţelept sau lipsit de vigoare nu poate sluji fără 
prihană lui Dumnezeu, dacă este drept să se spună că faptele ce privesc 
spre virtute şi se bucură de lauda legiuitorului sînt fapte ale vigoarei 
şi chibzuinţei preafrumoase. 

PALADIE: Aşa este. 

CHIRIL : Iar în grija celor din ceata lui Cahat erau Sfintele Sfin¬ 
ţilor, premergîndu-le preoţii care le acopereau pe acelea. Căci pretu¬ 
tindeni e mai în cinste cel mai înalt în treaptă şi toate cele ce sînt la 
Dumnezeu sînt în ordine şi nimic nu e fără ordine. Iar neamul levitic 
este ajutător şi mai prejos de lucrările sfinte ale celor superiori. Şi se 
acoperă cu piei şi cu îmbrăcăminte vinete sfîntul sicriu (chivot), jert¬ 
felnicul de aur, sfeşnicul şi vasele de slujbă, vînătul înfăţişîndu-ne 
ceea ce e de sus şi din cer. Căci aceasta e culoarea eterului de sus şi 
din înălţime. Şi sfintele vase sînt chipuri (tipuri) ale lui Hristos, pre¬ 
cum am arătat mai înainte. Iar masa, pe lingă acoperămintele vinete, 
are şi o cămaşă toată de porfiră. Altarul jertfelor însă are o cămaşă 
roşie, iar spălătorul o cămaşă întreagă de porfiră peste învelişurile vi¬ 
nete. Şi masa, care are punerea înainte a pîinilor, Înfăţişează jertfa ne- 
slngeroasă, prin care sîntem binecuvîntaţi toţi 521 , mîncînd pîinea din 
cer, adică pe Hristos, Care S-a făcut şi ca noi, dar era şi este şi Dum¬ 
nezeu Care vine de sus şi de la Tatăl şi se află deasupra tuturor, ca 
împăratul şi Dumnezeul tuturor 522 . Iar faptul de-a întinde peste masă 
cămaşa de purpură sau învelişul de porfiră e, precum mi se pare, o 
imagine a împărăţiei lui Dumnezeu 523 . Iar altarul jertfelor se îmbra¬ 
că în cămaşă roşie. Iar cămaşa de culoare roşie o vom socoti ca chip 
(tip) al sîngelui. Căci Hristos S-a jertfit din pricina şi în favoarea noas¬ 
tră şi S-a suit ca un Miel pe altar, spre miros de bună mireasmă lui 


521. De aici numirea Euharistiei de binecuvintare. Prin trupul şi singele Dom¬ 
nului primim binecuvîntarea Tatălui, Care a binecuvîntat întii trupul şi singele 
Fiului Său. Ele poartă şi aduc în ele binecuvîntarea în orice om care primeşte 
pîinea şi vinul Euharistiei, cu credinţa că sînt trupul şi singele binecuvîntat'. al lui 
Hristos. 

522. Sf. Chirii afirmă aci din nou, împotriva nestorianismului, că Fiul lui Dum¬ 
nezeu însuşi S-a făcut om. 

523 împăratul se îmbracă în porfiră. împărăţia lui Hristos e ca o cămaşă a 
Lui. în ea se arată slava Lui. Cei ce fac parte din împărăţia Lui sînt ca o cămaşă 
de porfiră a lui Hristos. Sînt lipiţi de El. 

Dumnezeu şi Tatăl 524 . Spălătorul avea şi el, pe lingă acoperămintele 
vinete o cămaşă întreagă de porfiră. Iar spălătorul înfăţişează în sine 
chipul (tipul) sfîntului Botez, care ne spală în apele sfinte spre lepă¬ 
darea păcatelor şi ne duce în împărăţia cerurilor. Şi sfîntul Botez e de 
sus, din cer 525 . Iar imagine a acestui fapt e culoarea vînătă. Sau nu-ţi 
pare că-ţi spun lucruri cu totul drepte, în această anevoioasă înţelege¬ 
re a celor ce sînt de tîlcuit ? 

PALADIE : Ba da. 

CHIRIL: Deci aceasta era slujba celor din Cahat. Iar gherşoniţii şi 
merariţii erau înscrişi, în acelaşi fel, de la douăzeci şi cinci de ani şi 
pînă la cincizeci, după nume, după case şi familii. Şi în grija neamului 
lui Gherşon erau pieile cortului, acoperămintele, perdelele uşilor, pînzele 
curţii şi cele de prisos. Căci aşa s-a scris. Iar în grija celor din Me- 
rari, căci şi acesta era un neam levitic) erau stîlpii cortului, tălpile şi 
capetele, cuiele şi închizătorile, catapeteasma din afară a cortullui şi pe 
lingă acestea, încă alte oarecare. Şi gherşoniţii şi merariţii transpor¬ 
tau cele încredinţate lor pretutindeni cu ajutorul unor care, pe 
cînd cahatiţii purtau Sfintele Sfinţilor avîndu-le pe umeri. Căci s-a 
scris în Numeri : «Şi au adus căpeteniile lui Israil, douăsprezece căpe¬ 
tenii ale caselor părinteşti ale lor ; aceştia sint căpeteniile seminţiilor, 
aceştia sint cei ce au fost de faţă la numărare. Şi au adus darurile lor 
Înaintea Domnului, şase care acoperite şi doisprezece boi. Cite un car 
de la două căpetenii şi cite un bou de la fiecare. Şi le-au adus înain¬ 
tea cortului. Şi a grăit Domnul către Moise : Ia-le de la ei şi vor fi pen¬ 
tru lucrurile de slujbă ale cortului mărturiei şi le vei da leviţilor, fie¬ 
căruia după slujbă lui. Şi luînd Moise carele şi boii, le-a dat pe ele le¬ 
viţilor. Şi două care şi patru boi le-a dat fiilor lui Gherşon, potrivit cu 
slujbele lor şi patru care şi opt le-a dat fiilor lui Merari, potrivit cu 
slujbele lor, prin Itamar, fiul lui Aaron, preotul. Şi fiilor lui Cahat nu 
le-a dat, că au slujbele Sfintei Sfintelor, şi o vor purta pe umeri» (Num. 
7, 2—9). Auzi că datoria acelora era de-a duce şi purta pe câre şi numai 
cahatiţii purtau pe umeri cele sfinte ? 

524. Simţim pe tot semenul nostru care sufere pentru noi fără cîrtire, ba chiar 
de bună voie, ca pe un miel, jertfit în parte de noi înşine, ca apoi să participăm 
la durerea lui. Hristos e Mielul desăvîrşit care suferă din pricina relelor ce le-am 
făcut sau I le facem Lui şi altora, ca apoi să simţim pornirea să participăm la 
durerea Lui. Cel ce poate să fie jertfă, urcă în calitatea lui, urcă pe altar ca să fie 
în faţa Tatălui. 

525. Botezul ca spălare de păcate, ca eliberare din închisoarea egoistă şi trecerea 
în împărăţia iubirii lui Dumnezeu, e de sus. Nu ne putem spăla şi înnoi noi înşine. 
Sîntem spălaţi prin Duhul Sfînt, Duhul comuniunii. 

PALADIE : Pentru ce ? 

CHIRIL : Totdeauna cel mai înalt în treaptă şi mai sfinţit se află 
într-o osteneală mai mare şi lui i se cuvine numaidecît să se obosească 
şi pe lingă aceasta, să sufere şi necazuri. Şi nu sînt într-o situaţie 
egală cu ceilalţi, cei mai sfinţi şi mai aproape de Dumnezeu. Sau nu 
este adevărat ceea ce spun ? 

PALADIE : Ba foarte adevărat. 

CHIRIL : Deci neamul levitic slujea în această ordine. Iar acest 
lucru socotesc că e chipul (tipul) unei taine. 

PALADIE : In ce fel ? 

CHIRIL: Cele două neamuri, Gherşon şi Merari par să înfăţişeze 
popoarele de sub lege, adică pe Israil. Iar cahatiţii, pe cei sfinţiţi în 
Hristos prin credinţă. Cei dinţii aveau în grijă pînzele curţii, pieile cor¬ 
tului, acoperămintele şi stîlpii, capetele şi tălpile, cuiele şi perdelele şi, 
precum spune Sfînta Scriptură : «toate cele de prisos», prin care se 
înseamnă cele ce nu sînt necesare pentru slujbă. Iar ceilalţi au prins 
curaj să poarte Sfintele Sfinţilor şi cele prin care se încbipuieşte Hris¬ 
tos, nu într-un singur fel, ci în multe feluri şi moduri, ca sicriul, ca ma¬ 
sa şi ca sfeşnicul şi jertfelnicul de aur. Căci fiind simplu după fire ca 
Dumnezeu, se cunoaşte în chip felurit prin varietatea lucrării. Căci Cu- 
vîntul Tatălui este, fără îndoială, viu şi lucrător şi pe lîngă aceasta 
viaţă şi lumină şi miros de bună mireasmă spirituală. Aşadar, cei ce 
rămîn pe lîngă poruncile date prin Moise, au în grijă cele de prisos ale 
cortului. Căci legea e nefolositoare, dacă nu e înţeleasă duhovniceşte. 
Iar cei ce au prins curaj să poarte Sfintele Sfinţilor sînt în Hristos, ne- 
purtînd nici un lucru de prisos, ci purtîndu-1 pe Hristos însuşi. 

PALADIE : Bine ai spus. 

CHIRIL : Dar observă, de voieşti, şi aceasta. 

PALADIE : Care ? 

CHIRIL : Cei încredinţaţi cu cele de prisos ale cortului sfînt, le 
transportă pe acelea pe care. Dar cahatiţii purtau Sfintele Sfinţilor nu 
pe care, nu pe altceva, ci punîndu-le pe umerii lor. 

PALADIE : Şi pentru ce aceasta ? 

CHIRIL : Pentru că, aş spune, prietene, că legea e grea şi e o po¬ 
vară anevoie de purtat. Iar semnul clar al acestui fapt e că cele de pri¬ 
sos nu sînt purtate pe umeri, pentru neputinţa celor supuşi lor. De a- 
ceea ziceau şi dumnezeieştii ucenici, celor ce după primirea credinţei 
se întorceau la slujirea legii. «Şi acum pentru ce ispitiţi pe Dumnezeu 
ca să puneţi pe grumazul ucenicilor un jug, pe care nici părinţii voştri 

nu l-au putut purta ?» (Fapte 15, 10). Iar cahatiţii, punînd pe umerii lor 
cele prin care se închipuieşte Hristos, îşi fac din ele o povară uşoară 
şi lesne de purtat. Au nu acesta este în chip vădit, ceea ce însuşi Hris¬ 
tos a spus: « Jugul Meu este bun şi sarcina Mea uşoarei?» (Matei 11, 

11 30) 526 . 

PALADIE : Aşa pare. 

CHIRIL : Dar aş adăuga la cele spuse şi aceasta. Căci ea ne încre¬ 
dinţează şi mai mult. La prima înscriere, fiii lui Gherşon erau puşi la 
început, apoi Cahat la mijloc şi Merari cel din urmă (acestea sînt nea¬ 
murile levitice). La a doua însă, cea de la douăzeci şi cinci de ani, a 
fost pus înainte Cahat şi a fost numit cel dintîi. Iar după el Gherşon şi 
Merari, care aveau în grijă cele de prisos ale cortului. Şi fiecare din 
aceste două neamuri au cîte două familii, pe cînd cel dinţii înaintează 
pînă la patru. înţelegi deci ghicitura ? 

PALADIE : Deloc. 

CHIRIL : întîi a fost chemat Israil. Dar intrînd între timp turma 
neamurilor, a fost pus după aceasta. Şi aşa cei din urmă s-au făcut cei 
dintîi, după cuvîntul Mîntuitorului, iar cei dintîi, cei din urmă (Matei 
20, 16). 

PALADIE: Adevărat. 

CHIRIL : Şi e vădit că neamul Iudeilor e mic la număr, întrecînd 
cu mult mulţimea nemăsurată a neamurilor. 

PALADIE: Aşa este. 

CHIRIL ; De aceea şi Dumnezeu zice către Moise, tîlcuitorul celor 
sfinte : «Şi acum lasă-Mă ca mîniindu-Mâ, să pierd adunarea aceasta, 
şi te voi face pe tine neam mare, mult mai mare decît acesta» (leş. 32, 10). 

Deci cu aceste slujbe a fost cinstită seminţia levitică de obşte. Şi 
regula slujbei lor a fost să fie sub o treaptă mai înaltă şi să lucreze 
sub autoritatea lui Aaron. Căci a năzuit la ceea ce este peste aceasta 
şi a căuta cele mai presus decît cele rînduite şi poruncite ei de Dum¬ 
nezeu, era pricină de pieire. Aceasta s-a arătat chiar şi prin ceea ce 
s-a petrecut. Căci s-a scris iarăşi în Numeri: «Şi a grăit Core, fiul lui 

526. Hristos nu cere jertfe de .animale şi tot felul de amănunte ca In legea 
veciie. El cere numai credinţă şi iubire. «Jugul Meu este blind şi sarcina uşoară*- 
Desigur, din alt punct de vedere ceea ce cere El e mai greu. Dar odată ce te-ai 
hotărît, e mai uşor. Şi e mai uşor pentru că te uşurează comuniunea cu cei iubiţi, 
te uşurează Dumnezeu pe care-L iubeşti. De aceea îl porţi pe Hristos direct în inti¬ 
mitatea ta. Nu eşti preocupat de grija carelor şi de încărcarea celor ce se cer 
purtate în ele. Mai uşor poţi purta pe Hristos Însuşi, sau o persoană, decît fel de 
fel de griji impersonale. Te întăreşte la aceasta însăşi persoana pe care o porţi, 
pentru că te încălzeşte cu iubirea ei, care răspunde la iubirea ta. 

Cahat, filu lui Levi, şi Datan şi Aviron, fiii lui Eliav şi Ain, fiul lui Fa- 
let fiul lui Rubin. Şi s-au sculat împotriva lui Moise cu două sute cin¬ 
cizeci de bărbaţi din fiii lui Israil, căpetenii ale adunării, aleşi ai sfa¬ 
tului şi bărbaţi vestiţi. S-au sculat asupra lui Moise şi Aaron şi au zis 
către ei: «Sa înţelegeţi că toată adunarea, toţi sînt sfinţi şi Domnul e 
întru ei. Pentru ce v-aţi sculat asupra adunării Domnului ? Şi auzind 
Moise, a căzut pe faţă. Şi a grăit către Core şi către toată ceata lui, zi- 
cînd : A privit Domnul şi a cunoscut pe cei ce sînt ai Lui şi pe cei 
sfinţi, şi i-a apropiat de Sine. Şi pe care i-a ales, i-a apropiat de Sine. 
Aceasta să o faceţi: luaţi-vă vouă cădelniţe, Core şi toată ceata lui 
şi puneţi în ele foc şi tămîie înaintea Domnului, mîine. Şi va 
fi bărbatul pe care l-a ales Domnul, sfînt. Să vă ajungă vouă, 
fii ai lui Levi. Şi a grăit Moise către Core: M-aţi auzit pe 
mine, fii ai lui Levi. Nu puţin vă este vouă că v-a deose¬ 
bit Dumnezeul lui Israil pe voi din adunarea lui Israil şi v-a apro¬ 
piat pe voi de Sine ca să slujiţi slujbele cortului Domnului şi să staţi 
înaintea cortului ca să slujiţi Lui. Şi te-a apropiat pe tine şi pe fraţii 
tăi, fii ai lui Levi, cu tine; şi mai căutaţi să vă faceţi preoţi ?» (Num. 
16, 1—10). 

Deci avînd fiii lui Cahat slujba să ridice pe umeri Sfintele Sfinţi¬ 
lor, s-au înălţat prosteşte spre cele mai de sus şi au rîvnit la măsurile 
preoţilor. Şi răpindu-şi cinstea, după cum s-a scris (Evr. 5, 4), 
au nesocotit porunca dumnezeiască şi călcînd legile slujbei preoţeşti, 
au dispreţuit cu totul cinstea celor întîi stătători. Căci au zis către 
Moise şi Aaron: «Sd înţelegeţi că toată adunarea, toţi sînt sfinţi şi Dom¬ 
nul este întru ei». Auzi cum dispreţuiesc măsura pusă lor şi spun că 
cinstea arhiereului e comună nu numai unui neam, lor, ci şi tuturor 
celorlalţi şi că nimic nu e mai mult în ei, sau mai de cinste, chiar dacă 
li s-a spus că aceia sînt superiori, ca unii ce au luat această treaptă 
prin hotărîrea lui Dumnezeu. Iar aceasta înseamnă în chip vădit a 
blama hotărîrea de sus şi a nu pune nici un preţ pe ceea ce vrea Le¬ 
giuitorul. Dar dumnezeiescul Moise, folosindu-se de obişnuita blîn- 
deţe, i-a sfătuit ca pe nişte bolnavi şi cunoscînd mînia ce se va porni 
împotriva lor, i-a mustrat zicînd : «Sd vd ajungă vouă, fii lui Levi. Nu 
puţin vă este vouă că v-a ales pe voi Dumnezeul tuturor dintre toţi 
pentru o slujbă atit de cinstită şi de vrednică de laudă». Dar aceia se 
ţineau supăraţi şi învîrtoşaţi şi neînfrînaţi în mîndrie, pînă cînd nebu¬ 
nia lor a ajuns la atîta rău, că deschizîndu-şi pămîntul gura, i-a înghi¬ 
ţit cu neamurile şi cu corturile lor şi i-a dus la o pierire nemaiauzită. 
Căci s-au coborît la iad de vii, după cum s-a scris (Ps. 54, 16). 

Deci răscoala împotriva capului şi nesupunerea sub întîistătători 
şi sub cei ce au luat de la Dumnezeu cinstea de conducători e un lucru 
necuvios şi pdeepsit de Dumnezeu cu moartea. Dimpotrivc, e rodul ce¬ 
lei mai înalte cuminţenii a ne lăuda cu ceea ce avem şi a mulţumi pen¬ 
tru aceasta, şi a nu sări în chip primejdios dincolo de măsura proprie, 
nici a dori cele nedăruite încă nouă, socotind că sînt comune şi îngă¬ 
duite tuturor cele ce se împlinesc numai cu aprobarea de sus. 

PALADIE : Bine ai zis. 

CHIRIL : Aşadar, cele sfinte se împlinesc într-o ordine neameste¬ 
cată. Aşa se cuvine să fie şi nu altfel 527 . 

PALADIE : Bine zici. 

CHIRIL: Dar jertfele aduse de cei subordonaţi şi orice aduce ci¬ 
neva ca dar şi jertfă lui Dumnezeu, le dăruieşte legea ca un sorţ co¬ 
mun ambelor cete, spunînd că trebuie să fie ale preoţilor şi leviţilor 
comun. Căci a zis Dumnezeul tuturor către Aaron : «/n pămîntul Iot nu 
vei moşteni şi parte nu va îi ţie între ei. Că Eu sînt partea ta şi moş¬ 
tenirea ta în mijlocul fiilor lui Israil şi fiilor lui Levi iată, le-am dat 
toată zeciuiala în Israil ca sorţ pentru slujbele lor, cîte le slujesc în 
cortul mărturiei. Şi nu vor mai intra fiii lui Israil în cortul mărturiei 
ca să ia păcat aducător de moarte. Ci va sluji levitul însuşi slujba 
cortului mărturiei şi ei vor lua păcatele lor. Lege veşnică întru neamu¬ 
rile lor. Şi în mijlocul fiilor lui Israil nu vor moşteni moştenire. Că ze¬ 
ciuiala fiilor lui Israil cîte le vor separa Domnului, le-am dat ca parte 
separată leviţilor. De aceea am zis lor .- In mijlocul fiilor lui Israil nu 
vor moşteni sorţ» (Num. 18, 20—23). Iar în a doua lege repetînd ace¬ 
laşi cuvînt, zice : «Nu va fi preoţilor şi leviţilor şi întregei seminţii a 
lui Levi parte, nici sorţ cu Israil. Jertfele Domnului va fi sorţul lor. Le 
va mînca pe ele. Iar sorţ nu va fi lor între fraţii lor. Domnul Însuşi e sor¬ 
ţul lui, precum a zis lui. Şi acesta este dreptul preoţilor, jertfele de la 
popor, de la cei ce jertfesc, fie viţel, fie oaie. Şi vei da preotului braţul, 
fălcile şi pîntecele. Apoi pîrga grîului tău şi a vinului tău şi a untului 
de lemn al tău. Şi pîrga tunderilor oilor tale vei da lui. Că pe el l-a a- 
les Domnul din toate seminţiile tale, să stea înaintea Domnului Dum¬ 
nezeu ca să slujească şi să binecuvinteze întru numele Lui, el şi fiii lui, 
în toate zilele» (Deut. 18, 1—5). 


527. Sfinţenia e unită cu rînduiala. Dezordinea e răzvrătirea mîndriei, care nu 
recunoaşte o ordine rînduită de sus. Nimic nu e pentru răzvrătire vrednic de respect. 
Dar împărţirile de slujiri în cadrul ordinei vine de sus, potrivit înzestrării de sus 
cu aptitudinile potrivite diferitelor slujiri. De aceste aptitudini trebuie să se tină 
seama cînd sînt chemate persoanele la diferitele slujiri. 

Observă deci că neamul sfinţit nu se poate înscrie la un loc cu po¬ 
porul şi e despărţit de ceilalţi. Şi aceasta nu numai prin lucrările sluj¬ 
belor, ci şi prin deosebirea nădejdii. Căci celor ce trăiesc viaţa aple¬ 
cată spre pămînt şi sînt alipiţi de cele pămînteşti şi însetează după cele 
vremelnice şi umblă ca prin umbre, li se spune după cuviinţă : «Aceas¬ 
ta e partea ta, acesta e sorţul tău, partea neascultării voastre de Mine, 
zice Domnul» (Ier. 13, 25). Iar celor ce au ales viaţa sfîntă şi fără pri¬ 
hană şi celor aleşi pentru virtute, li se spune : «/n pămîntul lor nu vei 
moşteni şi parte nu va ii ţie între ei. Că Eu sînt partea şi moştenirea 
ta, zice Domnul». Şi de fapt Mîntuitorul, celui ce-a venit şi L-a între¬ 
bat odată, cum poate dobîndi viaţa veşnică, îi spune : « Ştii poruncile : 
să nu ucizi, să nu preacurveşti, să nu furi» şi cele înrudite. Iar acela 
spunînd făţiş că pe acelea le păzeşte şi întrebînd şi adăugind : « ce-mi 
mai lipseşte ?, îi zice : «De voieşti să iii desăvîrşit, mergi, vinde averile 
tale şi dă-le săracilor şi vei avea comoară în ceruri, şi venind urmează 
Mie» (Matei 19, 16—21). Deci e necesar ca cei ce voiesc să slujească 
lui Dumnezeu în chip neîmprăştiat şi socotesc că trebuie să urmeze Lui, 
să se înstrăineze de cale pămînteşti şi să şi-L facă numai pe El par¬ 
te şi cu nădejdea în El să se îngraşe, după cuvîntul din Psalmi : «Des- 
tătează-te de Domnul şi nădăjduieşte spre El şi El va iace» (Ps. 
36, 4—5) 528 . 

Aşadar, desparte zeciuielile cuvenite leviţilor, spre răsplătirea os¬ 
tenelii slujbei lor. Căci nu rămîne fără plată osteneala sfinţilor, ci deo¬ 
sebit de alese le sînt cinstirile, strălucitoare ţununile. Căci zice Dom¬ 
nul : «Nu vă îngrijiţi pentru sufletul vostru ce veţi mînca şi pentru 
trupul vostru cu ce vă veţi îmbrăca. Căutaţi mai întîi împărăţia lui 
Dumnezeu şi dreptatea Lui şi toate acestea se vor adăuga vouă» (Matei 
5, 31—34). 

Iar păcate numeşte animalele junghiate pentru păcate. Iar acestea 
sînt şi ele chipuri (tipuri) ale lui Hristos, Care S-a jertfit pentru noi şi 
a răbdat junghierea, ca să nimicească păcatul lumii. Şi cele junghiate 
pentru păcat sînt îngăduite spre mîncare numai slujitorilor celor sfin¬ 
te. Căci nu se cuvine sufletelor lipsite de sfinţenie să se împărtăşească 
de sfîntul trup al lui Hristos, ci celor alese şi curate, cărora li se poate 

528. Preoţii primesc din ale celorlalţi, pentru că nu se ocupă cu procurarea 
lor, ci se ocupă numai cu cele ale lui Dumnezeu, cu rugăciunea pentru ei şi cu 
(slujirile) slujbelor datorate de top lui Dumnezeu, aducîndu-le prin acestea ajutorul 
lui Dumnezeu în ostenelile lor pentru ciştigarea celor de trebuinţă. Dumnezeu e 
partea lor, pentru că Dumnezeu e şi Cel Căruia îi slujesc in exclusivitate. Dar avînd 
pe Dumnezeu ca parte duhovnicească, El le va da lor şi ceea ce le este de tre¬ 
buinţă din darurile materiale date acelora prin rugăciunile aduse Lui prin preoţi. 

spune : «Jar voi sînteţi neam ales, preoţie împărătească, neam sfint, 
popor spre cîştigare» (I Petru 2, 9) 529 . 

Dar s-au scos pentru cei rînduiţi spre slujbele sfinte braţul şi făl¬ 
cile şi pîntecele. Căci neamul ales trebuie să aibă puterea făptuitoare 
şi împlinitoare. Iar aceasta este braţul. Dar şi cuvîntul, se înţelege cel 
de învăţătură, al cărui chip (tip) e falca. Pe lîngă acestea şi pîntecele, 
prin care se închipuieşte rodnicia. Căci oare nu trebuie să fie cel cu 
adevărat apropiat de Dumnezeu, făptuitor şi mult grăitor şi cît se poa¬ 
te de rodnic ? 

PALADIE ; Ba foarte mult. 

CHIRIL : Deci a lipsit de parte neamul levitic şi S-a dat pe Sine ca 
parte prea aleasă a lui. Dar prin faptul că n-au primit nimic, nu a lă¬ 
sat să fie puşi cu totul, în afară de ceilalţi. Ci a moderat măsura, dîn- 
du-le o mică posesiune necesară. Căci s-a scris : «Şi a grăit Domnul că¬ 
tre Moise la apusul lui Moav, lingă Iordan, in faţa Iordanului, z icind : 
Porunceşte fiilor lui Israil să dea leviţilor din părţile posesiunii lor ce¬ 
tăţi de locuit şi locurile din faţa cetăţilor dimprejurul lor să le dea le¬ 
viţilor. Şi vor fi lor cetăţile de locuit iar locurile separate din faţa lor 
pentru vitele lor şi pentru toate cele cu patru picioare ale lor. Şi ve¬ 
cinătăţile cetăţilor, pe care le veţi da leviţilor, de la zidurile cetăţii in 
afară şi pină ia două mii de coţi împrejur. Şi vei măsura în afară de 
cetate latura de către răsărit două mii de coţi şi latura de către mia¬ 
zăzi două mii de coţi şi latura de către mare două mii de coţi şi latu¬ 
ra de către miazănoapte două mii de coţi. Şi cetatea să fie vouă în 
mijlocul acestui loc. Şi vecinătăţile cetăţilor şi cetăţile le veţi da le¬ 
viţilor. Cele şase cetăţi de scăpare pe care le veţi da ca să fugă acolo 
cel ce a omorît» (Num. 35, 1—6). 

Căci se îngăduie sfinţilor să aibă şi în lumea aceasta cele îndestu¬ 
lătoare vieţii şi cele ce le ajung pentru trebuinţa necesară a trupului. 
«Că avînd, zice, hrană şi îmbrăcăminte, să ne îndestulăm cu acestea» 
(I Tim. 6, 8). Iar ceea ce prisoseşte, e păgubitor. Deci li s-au dăruit sfin¬ 
ţilor slujitori mici cetăţi şi mici case şi ţarinile dimprejur, şi acestea 
măsurate. Căci a socotit Dumnezeu că e cu dreptate, ca nici să nu le 
lase cele peste trebuinţă sau cele spre desfătare, nici să nu-i necăjeas¬ 
că fără măsură cu o prea mare strîmtorare, depărtînd de la ei cu folos 
lipsa prea mare şi înlăturînd ceea ce-i întristează. De aceea a măsurat 
îndestularea cu trebuinţa. 

529. Se face o trecere labilă de la preoţia slujitoare la preoţia generală cînd 
e vorba de împărtăşirea de jertfa trupului şi sîngelui lui Hristos, toţi sînt învredniciţi 
de ea. Toţi se împărtăşesc de jertfa Domnului care poartă asupră-le păcatele 
tuturor, topite In El, ca să le topească şi în ei, iertînd pe toţi. 

Şi porunceşte să se cedeze leviţilor cetăţile de scăpare, punînd în 
grija slujitorilor celor sfinte neamul celor ce pătimesc şi care are lip¬ 
să de cel mai mare ajutor. Prin aceasta socotesc că s-a dat o pildă bi¬ 
sericilor pentru grija de cei osîndiţi. « Aduceţi-vă aminte, zice, de cei 
osîndiţi, ca şi cum aţi fi împreună osîndiţi ; de cei necăjiţi, ca unii ce 
sînteţi şi voi în trup» (Evr. 13, 3). 

PALADIE : Adevărat. 

CHIRIL : A arătat apoi prin ghicitură, în felul următor, că nădej¬ 
dea sfinţilor slujitori are temelie sigură şi că sorţul lor e veşnic. Căci 
s-a scris : «Şi a grăit Domnul către Moise, zicînd : Vorbeşte fiilor lui 
Israil şi le spune lor : Cînd veţi intra în pâmîntul pe care Eu îl dau 
vouă, se va odihni pâmîntul pe care Eu îl dau vouă, va fi Sîmbătă. Şa¬ 
se ani vei semăna ţarina ta, şase ani vei tăia via ta şi vei aduna rodul 
ei. Iar în anul al şaptelea, Sîmbătă va fi, odihnă pămîntului, Sîmbăta Dom¬ 
nului »> {Num.25, 1—6). Iar hotărînd odihna (sabatismul) şi poruncind sa 
se lase pămîntul nesemănat şi nearat în anul al şaptelea,a adăugat ia¬ 
răşi : «Şi vei număra ţie şapte pauze de ani, de şapte ori şapte ani. Şi 
vor fi ţie şapte săptămâni de ani, patruzeci şi nouă de ani, şi veţi vesti 
cu glas de trîmbiţă în tot pămîntul vostru. Şi veţi sfinţi anul al cinci- 
zeeilea şi veţi striga iertarea pe pământ tuturor celor ce-l locuiesc 
pe el. An de slobozire acest semn va fi vouă. Şi va pleca fiecare la mo¬ 
şia lui şi fiecare la familia lui veţi pleca. Semn de slobozire va fi aces¬ 
ta, anul al cincizecilea va fi vouă» (Num. 25, 8, 13). 

Care e raţiunea pentru care se lasă şi pămîntul să se odihnească şi 
ce închipuieşte anul odihnei, vom cerceta la vreme potrivită. Iar că 
partea leviţilor e cu totul aleasă, s-a spus înainte. Dar acum scrie ia¬ 
răşi : «De a■ vîndut cineva casă unuia care o locuieşte în cetate încon¬ 
jurată cu ziduri, se va putea face răscumpărarea ei ■, pînă se va împli¬ 
ni un an de zile se va putea face răscumpărarea ei. Iar de nu se va 
răscumpăra pînă se va împlini anul ei întreg, se va întări casa care este 
în cetatea ce are zid, în chip tainic celui ce-a dobîndit-o pe ea, în 
neamurile lui. Şi nu se va întoarce în anul slobozirii. Iar casele de prin 
sate, care nu au zid, împrejur, se vor socoti ca ţarina pămîntului. Vor 
putea fi totdeauna răscumpărate şi se vor întoarce în anul slobozirii: 
Şi cetăţile leviţilor, casele din cetăţile posesiunii lor, vor putea fi tot¬ 
deauna răscumpărate de leviţi şi oricine le va cumpăra de la leviţi, se 
va sfîrşi vînzarea caselor lor din cetatea posesiunii lor în anul slobo¬ 
zirii. Căci casele cetăţilor leviţilor sînt moşia lor în mijlocul fiilor lui 
Israil; şi ţarinile separate de lîngâ cetăţile lor nu se vor vinde. Că 
aceasta este moşia veşnică a lor» (Lev. 25, 29—34). 

PALADIE : Şi ce vrea să spună legea prin aceasta ? Căci nu prea în¬ 
ţeleg. 

CHIRIL : Ascultă deci. Casele din oraş pe care le-ar cumpăra vreu¬ 
nii de la stăpînii lor, e îngăduit celor ce le-au vîndut să le răscumpere 
pînă la sfîrşitul anului. Iar de nu se va întîmpla aceasta pînă va trece 
anul, să fie cel ce a cumpărat-o stăpîn al ei şi în afară de orice vină. 
Iar de va fi ţarină şi sat, să fie îngăduit, zice, să se răscumpere tot¬ 
deauna, întorcînd cel ce a vîndut celui ce a cumpărat argintul dat. 
Dar de nu va putea întoarce şi răscumpăra, a poruncit să se restituie 
în anul cincizeci, neplătind fostul stăpîn nimic. Căci legea a socotit 
celui ce-a cumpărat moşia cîştigurile vremii îndelungate drept resti¬ 
tuire a sumelor datorate. 

Acestea le-a poruncit însă Dumnezeu celor din turmă. Dar cele ale 
leviţilor le-a rînduit aparte şi cu o cinste deosebită, spunînd că se pot 
răscumpăra totdeauna şi oprind să fie vîndute. « Căci aceasta, zice, e 
partea şi sorţul lor» (Lev. 25, 8—13). 

PALADIE : Deci numai atîta urmăreşte legea şi scrutarea ei nu ne 
poate scoate nimic la iveală din cele necesare ? 

CHIRIL : Dar atunci cum mai e legea duhovnicească ? Sau cum nu 
e important să înţelegem ceea ce spune Sfînta Scriptură, pentru ce, 
adică nu se pot răscumpăra din oraş după ce a trecut un an, dar se pot 
răscumpăra totdeauna cele din afară şi în ţarină ? Dar trebuie să ştim 
că pentru Dumnezeu Cel Preaînţelept nu are prea mare greutate cu- 
vîntul istoriei, ci acesta urmăreşte cele duhovniceşti, lăsînd să apa¬ 
ră clare trăsăturile adevărului. 

PALADIE : Lămureşte deci ce este ceea ce spune legea ? 

CHIRIL : Obiectul vînzării e neclar şi e foarte greu de străbătut la 
el, dacă vrea cineva să-l cuprindă în înţelesuri simple. Dar îl voi lă¬ 
muri pe cît se poate şi pe cît îmi va veni mie în minte. Deci răspun- 
de-mi la întrebare. Cei ce obişnuiesc să devasteze cetăţi şi ţinuturi pe 
care dintre oameni îi pot prinde şi anume fără osteneală multă ? Pe 
aceia care sînt înlăuntrul unor ziduri şi cetăţi întărite cu turnuri, sau 
mai degrabă pe cei din cîmp deschis ? 

PALADIE : Dar cui nu-i este clar ? Cel mai uşor de prins sînt cei 
din cîmpurile neînconjurate de ziduri. 

CHIRIL : Drept ai spus. Socoteşte pe lîngă aceasta care duc viaţă 
mai bună şi mai demnă de om, cei ce sînt în cetăţi şi întru cunoştinţa 
legilor, sau cei crescuţi mai ţărăneşte în sate ? Fără îndoială, cei de la 
ţară îşi apără mai greu viaţa lor, pe cînd cei dinlăuntrul cetăţilor întă- 

rite cu turnuri chibzuiesc mai bine şi cugetă după lege la cele ce le 
sînt spre folos, avînd timp de chibzuire şi cugetare. 

PALADIE : E adevărat, chiar dacă li se întîmplă uneori să fie 
biruiţi. 

CHIRIL : Dar celor de la ţară, dacă sînt prinşi, şi n-au nimerit sfa¬ 
tul cel bun, li se poate ierta. Căci nu sînt împrejmuiţi de ziduri şi nu 
pot chibzui atîta ca cei din cetăţi. Ceilalţi vor fi învinovăţiţi însă şi 
socotesc că, pe drept cuvînt, dacă după ce au respins pe duşmani şi 
şi-au salvat cele proprii, s-au predat ei înşişi de bună voie duşmanilor 
atacatori şi biruiţi de laşitatea proprie, au căzut în stăpînirea celor po¬ 
trivnici. 

PALADIE : Bine ai zis. 

CHIRIL : Priveşte de pildă pe iudei, care locuiau sfînta cetate, des¬ 
pre care zice Dumnezeul tuturor : «Şi eu . voi Ii lor, zice Domnul, 
zid de foc de jur împrejur, şi voi fi spre slavă în mijlocul ei» (Zah. 2, 5). 
Pe lîngă aceasta erau înţelepţiţi prin lege. De aceea a şi zis : «Fericiţi 
sîntem fiii lui Israil, că cele plăcute lui Dumnezeu ne sînt cunoscute 
nouă» (Baruh 4, 4). Au nu vei recunoaşte că unii ca aceştia sînt cu to¬ 
tul neatinşi de năvălirile dracilor, dacă vor să vieţuiască drept şi să 
se supună legilor dumnezeieşti ? 

PALADIE : E foarte adevărat. 

CHIRIL : Dar mulţimile neamurilor avînd mintea mai ţărănească 
şi mai aspră, pot fi prinse fără osteneală multă, de răpitorul Satana, 
fiind dezbrăcate de ajutorul de sus şi neavînd legea ca pedagog. 

PALADIE : Aşa este. 

CHIRIL / Aşadar, iudeii, locuind într-o cetate apărată de ziduri şi 
încinsă cu ajutorul de sus şi avînd o cugetare orcşenească şi cunos- 
cînd voinţa lui Dumnezeu, dar apoi nesocotind datoria lor şi respingînd 
din uşurinţă sorţul rînduit lor, întrucît nu s-au trezit din beţia lor pre¬ 
cum s-a scris, şi nu şi-au redobîndit cele ale lor, cît timp a durat anul 
răscumpărării, adică al venirii Mîntuitorului nostru, vor rămînea de 
aici înainte şi vor fi sub stăpînirea celui ce i-a cumpărat, adică Satanei. 
«Că iată, zice, sînteţi vînduţi sub fărădelegi şi am lăsat pe maica 
voastră sub păcate » {Isaia 50, 1). . 

Dar mulţimea neamurilor fiind cu totul lipsită de ajutor şi sufe¬ 
rind de o minte ţărănească şi neînvăţată şi de aceea fiind dusă în ro¬ 
bia altora, se poate răscumpăra totdeauna, prin milostivirea lui Dumne¬ 
zeu. Căci va recăpăta sorţul ei, ca una ce-a fost chemată la libertate 
în anul slobozirii, cînd Hristos a slobozit toată lumea de sub tirania dra- 

cilor şi a scos-o din laţul păcatului şi a îndreptat-o în credinţă şi a sfin¬ 
ţit-o în Duh, desfiinţînd prin crucea Sa zapisul cel împotriva noastră 
(Col. 2, 12—13). Iar posesiunile leviţilor nu se pot înstrăina. Căci se 
păstrează în siguranţă sorţul sfinţilor şi ei au nădăjdea întărită. De 
aceea a spus Hristos despre Maria cea prea iubitoare de învăţătură, că 
partea cea bună şi-a ales, care nu se va lua de la ea (Luca 10, 40—43). 
Dar fie că e vorba de mic, fie de mare, de preot şi de popor, în Hris¬ 
tos e răscumpărarea şi siguranţa nădejdii tuturor. 

PALADIE : Deci Israil, îşi va vinde partea sa, necunoscînd anul 
răscumpărării. Iar neamurile îşi vor păstra nădejdea şi vor redobîndi 
bunătăţile firii prin Hristos. 

CHIRIL : Aşa este. Cuvîntul nostru îl va pecetlui ca adevărat 
Dumnezeul tuturor, arătînd aceasta şi în alt chip, prin cuvîntul lui Ie- 
zechiel, din prilejul măsurării casei: «Acestea zice Domnul: de va da 
povăţuitorul dar unuia din fiii săi, din moştenirea sa, acesta va fi fii¬ 
lor săi. Iar de va da unuia din slugile sale, va fi al lui pînă la anul slo¬ 
bozirii. Şi-l va întoarce povăţuitorului, afară de moştenirea fiilor lui, 
care va fi a lor. Şi nu va lua povăţuitorul din moştenirea poporului său 
ca să-i asuprească pe ei ; din moşia lui, din moştenirea lui va da moş¬ 
tenire fiilor săi, ca să nu se risipească poporul Meu, fiecare de la mo¬ 
şia sa» (Iez. 46, 16—18). îţi este clară porunca şi ţi se arată simplu în¬ 
ţelesul istoriei? 

PALADIE : Nicidecum. Aş vrea bucuros să-l aflu. 

CHIRIL : Povăţuitor numeşte, o Paladie, pe arhiereu, care a fost 
rînduit să povăţuiască popoarele supuse. Aici arată, aşadar, că odată 
ce sfinţilor slujitori li s-au rînduit părţi potrivite şi cu totul alese, a 
poruncit ca ei să le păstreze pe acelea pururea şi să nu le poată înstrăi¬ 
na. Căci de s-ar întîmpla, zice, ca unul din povăţuitori sau din sluji¬ 
torii celor sfinte să împartă fiilor săi din partea sa vreunele, să rămînă 
fixat ceea ce s-a dat şi să nu se poată înstrăina darul de la cel ce l-a 
primit. Pentru că nu trece moştenirea la vreunul din cei de alt neam, ci 
din preoţi în preoţi. Iar dacă ar dărui ceva şi vreunuia dintre slujitori, 
nu-1 ya poseda pentru totdeauna cel ce l-a primit, ci partea lui se va 
întoarce numaidecît la povăţuitor, în anul slobozirii. 

Mai porunceşte pe lingă aceasta ca slujitorul celor sfinte să se re¬ 
ţină de la dorinţa după moştenirea altora. Căci aceasta socotesc că în¬ 
seamnă să nu ia povăţuitorul din moştenirea poporului său. 

Oare ajunge cuvîntul spre lămurirea lucrului ? 

PALADIE : Ajunge. 

CHIRIL : Aşadar, moştenirile de la părinţi la copii sînt sigure şi 
statornice, pe cînd cele de la stăpîni la slugi se pierd şi se întorc îna¬ 
poi. Aceasta a spus-o Sfînta Scriptură. 

PALADIE: înţeleg. 

CHIRIL : Dar unul este conducătorul nostru, al celor ce am fost 
îndreptaţi prin credinţă, Hristos, Care are ca moştenire proprie pe cea 
a lui Dumnezeu şi Tatăl. De aceea a zis : cînd şi-a îndreptat cuvîntul 
către El în formă de rugăciune : «Toate ale Mele, ale Tale sînt, şi ale 
Tale ale Mele, şi Mă voi slăvi întru ei» (Ioan 17, 10). Dar cîntă undeva 
şi dumnezeiescul cîntăreţ, că suindu-se la înălţime, a robit robimea şi 
a dat slăviri oamenilor (Ps. 67, 19) ; «şi pe unii i-a pus în Biserică ; în- 
tîi pe apostoli, al doilea pe prooroci, al treilea pe învăţători» (I Cor. 
12, 28) ; şi unuia i s-a dat cuvînt de înţelepciune, altuia, cuvînt de 
cunoştinţă şi cele asemenea acestora (I Cor. 12, 8). Şi simplu 
vorbind, îngraşă cu bunătăţile Sale sufletele celor ce-L iubesc pe El. 

Deci posesiunea celor dăruite le rămîne sfinţilor slujitori şi celor 
liberi, sigură şi fermă. Iar celor ce au duh de robie, adică celor din 
Israil, care n-au primit credinţa liberă, ci zac încă sub jugul păcatului 
spurcat şi urît, li se înstrăinează şi li se ia şi harul dat prin Moise, adică 
cunoştinţa cea din lege, care călăuzeşte spre adevăr. Şi n-au nici o 
moştenire cu sfinţii, nici o parte cu Hristos. «Ca celui ce are, i se va da 
şi îi vor prisosi, iar de la cel ce nu are şi ceea ce i se pare că are se va 
lua de la el» (Matei 13, 12). Că Israil neprimind credinţa şi neîmpodo- 
bindu-se cu demnitatea libertăţii, a rămas fără moştenire, a arătat-o 
însuşi Mîntuitorul punînd în lumină, precum socotesc, înţelesul aces¬ 
tei legi. Căci a zis celor ce s-au hotărît să nu asculte : «Amin, Amin, 
zic vouă că tot cel ce face păcat, rob păcatului este. Iar robul nu ră¬ 
mîne în casă în veac. Fiul rămîne în veac. Dacă deci Fiul vă va elibe¬ 
ra, veţi fi cu adevărat liberi» (Ioan 8, 34, 36). 

Ia seama deci că celor liberi se cade să moştenească şi nu celor de 
sub jugul robiei. Căci cei ce rămîn în casă sînt fii, zice, şi nu robi. 

PALADIE : Foarte subţire ai grăit. 

CHIRIL : Iar adăugind legea : «Nu va lua povăţuitorul din moşte¬ 
nirea poporului său, ca să lase moştenire fiilor săi» (Iez. 46, 18), ara¬ 
tă că nu va împărţi Hristos (căci El este povăţuitorul nostru) unora 
din cei sfinţiţi o moştenire ce nu e potrivită cu ei. Căci oare nu e alta 
partea şi alta moştenirea celor ce nu şi-au dăruit în întregime viaţa lor 
lui Dumnezeu ? Şi nu alta şi cu totul deosebită cea a celor care au fost 
aleşi şi au ajuns pînă la capăt strălucirii în Hristos ? 

PAL ADIE : Fără îndoială. 

CHIRIL : Deci nu e frumos pentru sfinţi să vrea să primească de 
la Hristos cele ce li se potrivesc celor ce sînt în lume şi duc o viaţă 
nu cu totul sfinţită. Ci necăutînd nimic trupesc, toate care le cer tre¬ 
buie să fie dumnezeieşti şi duhovniceşti. Aşa a poruncit şi Mîntuito- 
rul Însuşi sfinţilor Apostoli să se roage, alcătuindu-le o rugăciune po¬ 
trivită sfinţilor. Căci zice: «Voi aşa să vă rugaţi; Tatăl nostru, Care 
eşti în ceruri, stinţească-se numele Tău-, vie împărăţia Ta; 
facă-se voia Ta, precum în cer aşa şi pe pâmînt. Pîinea noastră cea spre 
fiinţă dă-ne-o nouă astăzi; şi ne iartă nouă greşealele noastre, precum 
şi noi iertăm greşiţilor noştri, şi nu ne duce pe noi în ispită, ci ne iz¬ 
băveşte de cel rău» (Matei 6, 9—13). 

Iar celor care cer cum nu se cuvine, cele ce nu le dă conducăto¬ 
rul, să le spunem : « Cereţi şi nu primiţi, pentru că cereţi rău» (Iacob 
4, 3). Apoi adevărat spune cel ce zice către Dumnezeu : «Tu vei 
răsplăti fiecăruia după faptele lui» (Ier. 25, 14). Aceasta iarăşi ne-o 
indică legea zicînd : «Din această pricină nu va lua povăţuitorul din 
moştenire poporului său, ca să lase moştenire fiilor săi, pentru ca să 
nu se risipească poporul meu, fiecare de la moştenirea sa» (Iez. 46, 18). 
Pentru că s-a pregătit fiecăruia moştenire proprie, şi pe măsura fap¬ 
telor lui e partea lui de la Dumnezeu. Sau poate zice că e cu totul 
necuvenit să se schimbe cei sfinţiţi şi să poftească cele ce le au cei 
ce cugetă cele din lume, căci acestea sînt vremelnice şi trupeşti şi 
trec la fel cu umbrele. 

PALADIE: Aşa este. 

CHIRIL: Aşadar, sfinţii slujitori au de la Dumnezeu ca răsplată 
nişte posesiuni proprii şi nişte cetăţi deosebite de ale altora. Dar ho¬ 
tărăşte să fie comun tuturor Ierusalimul cel unul şi vestit. Căci a zis 
în a doua lege : «De va veni vreun levit din vreuna din cetăţile voas¬ 
tre, din toate cele ale fiilor lui Israil, în care locuieşte, precum pof¬ 
teşte sufletul lui în locul pe care l-a ales Domnul Dumnezeul tău, şi 
va sluji numelui Domnului Dumnezeului său ca toţi fraţii săi leviţi 
care stau acolo înaintea Domnului, va mînca partea împărţită, afară 
de partea lui familiară vîndută» (Deut. 18, 6—8). 

Căci unul fiind Dumnezeu al tuturor preoţilor de pretutindeni, 
trebuie să fie uniţi cei ridicaţi la această stare şi aleşi prin hotărîrea 
de sus. Aceasta s-a păstrat şi acum în biserici şi legea e cinstită de 
noi. Căci deşi fiecare din cei aleşi pentru preoţie are o cetate şi o 
parte a lui, totuşi de va merge dintr-o cetate sau localitate în alta, 
va mînca împreună cu preoţii şi se cinsteşte cu legile iubirii. 

Dar legea pare să indice şi ceva tainic, precum socotesc. Sînt pe 
tot pămîntul zeci de mii de localităţi şi cetăţi în care suflete sfinte şi 
evlavioase ale oamenilor slujesc lui Dumnezeu, prin aceea că trăiesc 
după lege şi vieţuiesc evanghelic şi oferă Lui ca jertfă spre bună mi¬ 
reasmă, se înţelege duhovnicească : credinţa, nădejde, iubire, răbdare, 
Wîndeţe, iubire de săraci. «Căci cu aceste jertfe se face plăcere lui 
Dumnezeu», după Scripturi (Evr. 13, 16). 

Dar toţi aceştia aleargă spre o maică, cea una şi comuna, Ieru¬ 
salimul ceresc, Biserica celor întîi născuţi, frumoasa cetate de sus 
(Evr. 12, 22, 25), cortul cel adevărat, pe care l-a fixat Domnul şi nu 
un om. Acolo vom sluji mai curat, după ce a fost scos păcatul din 
noi cu totul, după ce a încetat lucrarea leului şi a balaurului, a vasi- 
liscului şi a aspidei. Căci «acolo va fi, zice, cale curată şi cale sfîntâ 
se va chema, şi nu se va afla acolo leu, şi nici o fiară din cele rele 
nu se va sui acolo» (Isaia 35, 8—-9). Acolo vom mînca partea împărţi¬ 
tă nouă. Căci s-a scris : .«Rodurile ostenelilor tale vei mînca» (Ps. 127, 
2). Căci oare nu e proporţionată cu ostenelile fiecăruia răsplata bu¬ 
nătăţilor, deşi e într-o măsură mai mare pentru dărnicia Stăpînului ? 529b . 
Pentru că zice : « Măsura bună, îndesată revărsîndu-se în afară, clătită, 
vă vor da în sînul vostru» (Luca 6, 38). 

PALADIE : Drept ai grăit. Dar lămureşte-mi aceasta. Oare nu era 
îngăduit leviţilor ce se aflau în cetăţile şi satele lor sa slujească (să 
jertfească) acolo ? 

CHIRIE : Desigur, că nu. Căci unul era cortul, şi unul altarul pe 
care se aduceau toate jertfele, unul templul din Ierusalim, pe care l-a 
zidit Solomon, după chipul cortului acela vechi. Iar legea opreşte cu 
totul să se îngăduie cuiva să jertfească în afara cortului acela. Şi pe 
cei ce voiau să facă aceasta, îi ameninţa o vătămare de moarte şi pe- 


529 b. 'Faptul că Levitii de pretutindeni veneau să slujească la acelaşi templu 
din Ierusalim, prefigura faptul că tofi preoţii cît şi credincioşii cu vieţuire evan¬ 
ghelică aleargă spre împărăţia comună a vieţii viitoare, Acolo vor primi toti bu¬ 
nătăţile cu mult mai mari decît cele primite aici, dar totuşi fiecare pe măsura 
ostenelilor lui din viata aceasta. Dar aceasta nu va însemna o despărţire între ei. 
Căci cei ce s-au ostenit mai mult primind darul unei mai mari iubiri, a înţelegerii 
şi smereniei, se vor simţi prin aceasta mai apropiaţi de cei care au ajuns la o mai 
mică înălţime duhovnicească. Pe de altă parte aceştia le va face bucuria celor 
de pe trepte mai de jos şi aceştia îşi vor arăta mai multă recunoştinţă celor de 
pe trepte mai înalte. Toti vor simţi .apropiaţi pe toţi, deşi pentru alte motive şi 
cu alte simţiri. Toţi sînt în Hristos şi El îi iubeşte pe toţi la fel şi le cere tuturora 
să se iubească, dar sînt pe diferite trepte în El, urcă în deplină comunicare. Şi 
toti se întregesc unii pe alţii. îmbogăţirea fiecăruia va fi negrăită, dat fiind că 
în Hristos ei vor întîlni în veacul etern miliarde de miliarde de făpturi conşti¬ 
ente. Căci dacă universul cosmic se alcătuieşte din miliarde de stele, de ce nu 
s-.ar alcătui şi omenirea din miliarde de miliarde de conştiinţe? Numai aşa se 
poate privi în mod adecvat făptura spirituală. 

deapsa cea mai de pe urmă. Căci a zis clar : «Iar de va jertfi cineva 
oaie sau viţel in tabără şi nu le va aduce la uşile cortului, să se piar¬ 
dă sufletul acela din poporul lui » (Lev. 17, 8—9). Iar că în. timpul acela 
era cu totul necesar ca cei ce voiau să jertfească să vină la templu 
şi în însăşi sfînta cetate, ca să aducă jertfele după lege, oferindu-le 
cei din sîngele lui Levi, poţi să auzi clar de la Dumnezeu, Care zice 
făţiş în «a doua lege» : «Nu vei putea să măninci in cetăţile tale ze¬ 
cimala griului tău şi vinului tău şi a untdelemnului tău, cele intii năs¬ 
cute ale vitelor tale şi ale oilor tale şi toate făgăduielile tale cite le 
vei făgădui şi mărturisirile voastre şi pirgile mîinilor tale, ci înaintea 
Domnului Dumnezeului tău le vei mînca pe ele în locul pe care îl 
va alege Domnul Dumnezeul tău Sie-şi, tu şi fii tăi şi fiica ta şi sluga 
ta şi slujnica ta şi levitul şi străinul din cetăţile tale. Şi te vei veseli 
înaintea Domnului Dumnezeului tău de toate pe care vei pune mîna 
ta. Ia aminte la tine să nu părăseşti pe Levit în toată vremea cît va 
trăi pe pămînt» (Deut. 12, 17—19) 530 . 

Căci nu te poţi apropia de Dumnezeu şi nu e primită jertfa fără 
Levit. Pentru că mijlocesc, imitînd pe mijlocitorul între Dumnezeu şi 
oameni, adică pe Hristos. Iar spunînd legea că nu trebuie să se săvîr- 
şească jertfele în afară de cortul siînt, a arătat clar că una este Biserica 
şi una taina lui Hristos, şi că nu e legiuită, ba chiar respinsă şi nu poate 
plăcea lui Dumnezeu jertfa ce nu se săvîrşeşte în Biserică 531 . Iar cît de 
multă rîvnă s-a pus în păzirea acestei porunci, vei cunoaşte şi din a- 
ceasta : Nu e de necrezut, ba e chiar adevărat că cetăţile anevoie de 
numărat, împrăştiate prin toată Iudeea, erau despărţite de Ierusalim- 
prin mari distanţe. Şi ce greu şi peste mînă le venea de aici celor 
ce voiau să jertfească pîrga griului, a untdelemnului şi a vinului, să 
le ducă atîta drum ? Şi poate unora le producea neplăcere osteneala 
cu pricina. Dar nu era frumos, ba era chiar foarte urît, ca pentru 
faptul că lucrul era greu şi nu uşor de înfăptuit celor de departe, să se 
strice frumuseţea adevărului şi israeliţii să nu aducă jertfele în cortul 
sfînt. Pentru că deşi să se înlăture în chip folositor toate piedicile ce 
interveneau şi să se împlinească legea cu privire la aceasta după voia 

530. Tot ce aveau să mănînce din jertfele lor Evreii trebuiau să mănînce 
in templu, în faţa lui Dumnezeu. Pentru că acolo erau jertfite şi sfinţite. Trebuia 
să ae simtă în «omuniune cu Dumnezeu în acel loc al Lui. Aceasta susţinea uni¬ 
tatea poporului în faţa lui Dumnezeu, sau prin Dumnezeu. Dar închipuia şi faptul 
că toate sînt ale lui Dumnezeu şi de la El. 

531. Numai prin mijlocirea Leviţilor se puteau aduce jertfele. Era un mod 
văzut de-a se menţine unitatea poporului prin credinţă. Aceasta preînchipuia faptul 
căi Însuşi Fiul lui Dumnezeu se va face prin întrupare Mijlocitorul văzut al legă¬ 
turii mîntuitoare cu Dumnezeu. Iar aceasta va întemeia necesitatea preoţilor uniţi 
în credinţă în acelaşi Hristos, ca mijlocitori văzuţi ai legăturii tuturor cu Dum¬ 
nezeu şi deci susţinători ai unităţii lor. Aceasta susţine şi unitatea Bisericii. 

legiuitorului, îi îndrumă Moise şi tîlcuieşte voia dumnezeiască în «a 
doua lege, zicînd : «Se zec iuieşte zeciuiala din tot rodul seminţiei 
tale, rodul ţarinii tale an de an şi să o mănînci înaintea Domnului Dum¬ 
nezeului tău, în locul pe care-1 va alege Domnul Dumnezeul tău, ca să 
se cheme numele Lui ; acolo vei aduce zeciuiala griului tău şi ale un¬ 
tului de lemn al tău şi cele întîi născute ale vitelor tale şi ale oilor 
tale, ca să înveţi să te temi de Domnul Dumnezeul tău în toate zilele 
tale. Iar de nu va fi lungă calea de la tine şi nu vei putea să le aduci pe 
ele, că e departe de la tine locul pe care-1 va alege Domnul Dumnezeul 
tău, ca să se cheme numele Lui acolo, ca să te binecuvinteze pe tine 
Domnul Dumnezeul tău, să le vinzi pe acelea pe argint şi să iei argin¬ 
tul în mâinile tale şi să mergi la locul pe care îl va alege Domnul Dum¬ 
nezeul tău, ca să se cheme numele Lui acolo. Şi vei da argintul pe tot 
ce va pofti sufletul tău acolo, pe vite şi oi, sau pe vin sau pe sicheră, 
sau pe tot ce va pofti sufletul tău, şi vei mînca acolo înaintea Domnu¬ 
lui Dumnezeului tău şi te vei veseli tu şi casa ta şi leviţii din cetăţile 
tale, pentru că nu este lui parte nici sorţ cu tine (Deut. 14, 22—27). 

Observi buna întocmire a legii , cum netezeşte urcuşul şi face uşor 
de străbătut cele anevoie de ajuns şi uşurează cele foarte grele ? Şi 
aceasta socotesc că este ceea ce s-a spus prin cuvîntul proorocului : 
«Cafea binecredincioşilor s-a făcut dreaptă şi pregătit e drumul celor 
binecredincioşi» (Isaia 26, 7). Dar ia seama că pretutindeni se ridică 
în mod necesar levitul, legea arătîndu-se în chip clar că nu primeşte 
Dumnezeul tuturor jertfă din mînă nesfinţită şi adusă contrar legii. 

PALADIE : Deci s-a cinstit totdeauna neamul levitic. 

CHIRIL : Aşa este Paladie. Pentru că preotul e chipul (tipul) şi forma 
întipărită a Iui Hristos. Căci Emanuil s-a numit după Scripturi, mijloci¬ 
torul între Dumnezeu şi oameni, apostolul şi arhiereul mărturisirii noas¬ 
tre (I Tim. 2, 5; Evr. 3, 1), care nu prin sînge de ţapi şi de viţei, ci 
prin sîngele propriu a intrat în Sfînta Sfintelor odată, veşnică răscum¬ 
părarea aflînd. Şi printr-o singură aducere a desăvîrşit pentru totdeau¬ 
na pe cei ce se sfinţesc, după Scripturi (Evr. 9, 12—13) 532 '. 

Dar priveşte, de voieşti ,şi în alt mod încununat pe preot cu slava 
lui Hristos. Căci El strigă făţiş şi zice : «Nici Tatăl nu judecă pe ni¬ 
meni, ci toată judecata a dat-o Fiului, ca toţi să cinstească pe Fiul, 
precum cinstesc pe Tatăl» (Ioan 5, 22—23). Iar prin glasul unui sfînt 


532. Unul fiind Mijlocitorul, în mod necesar cei ce trebuie să împlinească 
slujba de mijlocitori văzuţi asemenea Lui şi continuatori ai Lui, trebuie să poarte 
fie chipuri ale Lui, întipărite de Unul şi Acelaşi Hristos. Aceasta se arată in 
primul rînd prin faptul că toţi II prezintă prin învăţătura lor pe El şi prin actele 
de slujire (Taine), actele (jertfa şi învierea) Lui. 

zice : «Unul este legiuitorul şi judecătorul», cuvînt aflat în Sfintele 
Scripturi (Iacob 4, 12). Dar şi dumnezeiescul David cîntă : « Dumnezeu 
judecător este» (Ps. 49, 6) 533 . 

Demnitatea aceasta strălucită dind-o legiuitorul celor din sînge 
sfinţit, zice în «a doua lege» : «far de nu vei putea găsi o dezlegare in 
judecata dintre sînge şi sînge şi între judecată şi judecată şi între a- 
tingere şi atingere şi între ceartă şi ceartă, pricini de judecată în cetă¬ 
ţile voastre ■, sculîndu-te, să te sui la locul pe care îl va alege Domnul 
Dumnezeul tău şi să mergi la preoţii leviţi şi la judecătorul care va 
ii în zilele acelea. Şi cercetînd ei, îţi vor spune ţie judecata. Şi vei 
face după cuvîntul pe care-1 vor spune ţie din toate cîte ţi se va alege 
ţie. După legea şi după judecata pe care o vor spune ţie, să faci. Să 

nu te abaţi de la cuvîntul pe care-1 vor spune ţie, la dreapta sau la 

stînga. Şi omul care va face din mîndrie să nu asculte de preotul care 
stă de faţă să slujească în numele Domnului Dumnezeului tău, sau de 
judecătorul care va fi în zilele acelea, să moară omul acela şi vei ri¬ 
dica pe cel rău din Israil. Şi tot poporul auzind se va teme şi nu va 

mai face păgînătate» (Deut. 17, 8—13). 

Vezi cum porunceşte legea limpede celor ce voiesc să pîrască pen¬ 
tru orice pricină pe cineva, să ia ca judecător şi cunoscător pe preot 534 . 
Dar să iei seama să faci după toate cîte îţi va legiui ţie. «Că buzele 
preotului vor păzi judecată şi lege vor cere din gura lui», după cu¬ 
vîntul proorocului (Maleahi 2, 7). Căci nu legiuieşte el, ci aduce la cale 
dreaptă, interpretînd fără părtinire ceea ce vrea legiuitorul. Şi fiind 
cel mai bun susţinător al dreptăţii, cîntăreşte cu grijă judecata de fie¬ 
care dată. 

De aceea pe cei ce nu vor să asculte îi ajunge osînda sălbăticiei 
şi mîndriei şi se hotărăşte împotriva lor ceea ce întrece toate relele, a- 
dică moartea. Căci va muri, zice, cel ce va dispreţui pe preotul care 
stă de faţă să slujească întru numele Domnului Dumnezeu. Deci mare 
şi minunat lucru este, cu adevărat, a sta înaintea lui Dumnezeu. Deci 
şi a-I sluji. Iar cel ce a necinstit pe slujitorul lui Dumnezeu, va fi sub 
osîndă şi chinuri, şi cel ce dispreţuieşte această demnitate dumneze- 

533. Dacă chiar judecata a dat-o Tatăl Fiului, pe EI trebuie să-L slăvească 
şi preoţii în învăţătura şi actele slujirii lor. Căci altfel Hristos le va spune la 
judecată şi lor şi celor care le-au urmat, sau care n-au urmat preoţilor: «Nu vă 
cunosc pe voi». «Nu sînt Eu cel propovăduit şi slăvit de voi». «Duceţi-vă la acela». 
Preoţilor care s-au abătut de la Hristos cel adevărat, le va spune: «N-aţi fost 
chipurile Mele, întipărite de Mine». Iar celor ce s-au depărtat de preoţii Lui, le 
va spune : «Nu M-aţi primit pe Mine Cel întipărit în slujitorii Mei». 

534. Dacă Hristos va judeca la sfîrşit: dacă cineva a ţinut calea dreaptă ce 
duce spre fericirea do veci aflată în El, sau nu, urmează că preotul care poartă 
chipul lui Hristos împreună cu, toţi preoţii, poate judeca în cursul vieţii de aici dacă 
cineva merge sau nu împreună cu sine pe calea lui Hristos. Pe cel ce nu ascultă 
pe preot îl aşteaptă moartea sufletească veşnică. 

iască va suporta pedeapsa amară a mîndriei. Dar şi pe însuşi Domnul 
nostru Iisus Hristos îl vom afla purtînd grijă de respectarea acestei legi. 
Căci a zis poporului iudaic : «Pe scaunul lui Moise au şezut cărturarii 
şi fariseii. Deci toate cite vă vor spune vouă, faceţi, dar după faptele 
lor să nu faceţi» (Matei 23, 2). Drept aceea nimeni să nu judece pe 
preot, chiar dacă s-ar arăta neglijent şi chiar dacă ar fi cu nepăsare 
faţă de viaţa cea după lege să i se dea ascultare cînd tîlcuieşte legea. 
Căci pătimeşte in cele ale voinţei lui, dar explică cele ale lui Dumne¬ 
zeu. Şi nu trebuie dispreţuite cele ale lui Dumnezeu pentru cele ome¬ 
neşti. 

PALAD1E : Desigur că nu. 

CHIRIL : Că demnitatea preoţiei este strălucitoare şi vrednică cu 
adevărat de respect, poţi cunoaşte şi din aceasta : Ea are un început 
şi un sfîrşit slăvit. Căci nu se poate ascunde cineva odată chemat la 
preoţie, ori chemat de Dumnezeu la locaşurile de sus şi din cer, sau 
să lase altuia preoţia. De aceea şi Hristos zice că cei ce slujesc nea¬ 
murilor, ba şi israeliţilor propovăduirea evanghelică, vor fi vestiţi şi 
vor dobîndi o slavă vrednică de respect «Că nimeni, zice, aprinzind 
o luminare, nu o pune în loc ascuns, nici sub pat, sau sub obroc, ci în 
sfeşnic, ca toţi cei ce intră, să vadă lumina» (Ioan, 11, 33). Că e ade¬ 
vărat ceea ce s-a spus, că slujitorul dumnezeiesc va fi în slavă vesti¬ 
tă şi admirată, să ne încredinţeze şi dumnezeiescul Isaia, care strigă : 
«Su/e-/e pc muntele înalt, cel ce binevesteşti Sionului» (Isaia '40, 9). 

PALADIE : Că acestea aşa sînt, e limpede pentru oricine. Dar arată 
cum ni s-a zugrăvit chipul (tipul) acestui fapt de Sfînta Scriptură. 

CHIRIL : Dar, o prietene, poţi să vezi foarte uşor ca în nişte chipuri 
(tipuri) mai groase, zugrăvit acest lucru. Căci a spus Dumnezeu în 
«Numeri» către preasfîntul Moise: «/a pe Aaron şi pc Elcazar, fiul lui, 
şi suie-i pe ei în muntele Or, înaintea a toată adunarea. Şi dezbracă 
pe Aaron de veşmîntul lui şi îmbracă pe Eleazar, fiul lui, şi Aaron se 
va adăuga şi va muri acolo. Şi a făcut Moise după cum i-a poruncit 
Domnul lui şi i-a suit pe ei în muntele Or, înaintea a toată adunarea. 
Şi a dezbrăcat pe Aaron de veşmintele lui şi l-a îmbrăcat pe Eleazar, 
fiul lui, cu ele. Şi a murit Aaron pe vîrlul muntelui» (Num. 20, 25—28). 

Vezi cum se roagă Aaron, avînd să moară şi să sfîrşească, să-i 
urmeze în preoţie cel din el, adică Eleazar ? Iar muntele înseamnă 
faima şi înălţimea şi strălucirea slavei. Pe drept se poate spune, aşa¬ 
dar, oricui e ridicat la treapta preoţiei : *Nu poate cetatea să se as¬ 
cundă, deasupra muntelui stînd» (Matei 5, 14). 







CARTEA A PATRUSPREZECEA 

Cei ce vor să intre în biserici, 
trebuie să fie curaţi şi spălaţi de pata păcatului 
şi aşa să se înfăţişeze lui Dumnezeu 


Socotesc că despre cort şi despre preoţi şi despre slujirea levitică 
am spus destule şi am cugetat în amănunţime. 

Dar se cuvine ca cei ce voiesc să vieţuiască drept şi să-şi încon¬ 
joare capetele lor cu o cunună preafrumoasă a petrecerii în Hristos, 
să se îndemne unii pe alţii, zicînd : «Veniţi să ne suim In muntele 
Domnului şi în casa Dumnezeului lui Iacob ; şi ne va vesti nouă calea 
Lui şi vom umbla în ea» (Isaia 2, 3). Atunci cei ce vor primi acest cu- 
vînt strălucitor şi folositor, vor sălta strigînd : «V eselitum-am de cele 
spuse mie. In casa Domnului vom merge» (Ps. 121, 1). Dar cei ce se 
grăbesc să meargă în casa Domnului, ce scop au şi mintea lor spre ce 
caută ? Şi ce doresc să facă, mergînd spre cortul sfînt şi dumnezeiesc? 

PALADIE : Lucrul e cu totul clar. Căci s-a scris : 4nchinaţi-vă 
Domnului, în curtea siîntă a Lui» (Ps. 121, 1). Şi: « Ridicaţi jertfe şi in¬ 
traţi în curţile Lui » (Ps. 95, 9). 

CHIRIL : Aşadar, unii intră în casa Domnului şi în curţile Lui adu- 
cînd jertfele pentru ei înşişi, se înţelege cele duhovniceşti, şi venind 
cu închinare spirituală. 

PALADIE : Aşa este. 

CHIRIL : Vom socoti deci că cei ce vor să intre, trebuie să in¬ 
tre simplu, nefiind spălaţi de păcat, nefiind izbăviţi de vicii, fără pa¬ 
ta poftei trupeşti ştearsă, ci avînd mintea întinată şi inima înveninată ? 
Nicidecum. Ci împodobiţi de strălucirea cea întru Hristos şi scînteind 
de frumuseţea atotfelurită a virtuţii preaiubite de Dumnezeu. 

PALADIE : Aşa este. Socotesc că trebuie să se meargă sub ochii 
Domnului, după ce s-a şters toată pata din cugetările noastre. 

CHIRIL : Drept ai grăit. Pentru că aceasta face pe cel bolnav de ea 
urît şi vrednic de lepădat şi îl scoate din mulţimea sfinţilor. Aceasta 
înţelegînd-o foarte bine dumnezeiescul Pavel, scrie : « Ridicaţi pe cel 
rău dintre voi » (I Cor. 5, 13). Şi nu aş spune că fapta aceasta să fie 
rodul unor obişnuinţe sălbatice, ci un mijloc înţelept de asigurare. 


m 

Căci «puţin aluat, zice, dospeşte toată frămîntătura» (I Cor. 5, 6). 
Aceasta ne-a arătat-o prin ghicitură şi o lege sfîntă. Căci s-a scris 
în «Numeri»: «Şi a grăit Domnul către Moise, z icînd: Vor¬ 
beşte iiilor lui Israil şi să scoată din tabără pe tot leprosul şi pe 
tot cel cu scurgerea sămînţii şi pe tot cel necurat de după mort de la 
partea bărbătească pînă la partea temeiască, scoateţi-i alară din tabă¬ 
ră, ca să nu spurce taberiîe lor, în care petrec Eu între ei. Şi au tăcut 
aşa fiii lui Israil» (Numeri 5, 1—4). 

Dar oare nu e drept să se spună că e foarte împovărătoare şi greu 
de suportat sarcina legii ? Căci observă că şi pentru boli fără voie rîn- 
duieşte pedeapsă, măcar că trebuie să ne fie milă de cei prinşi de 
astfel de nenorociri. Pentru ce, ar întreba cineva nedumerit, şi cu drept 
cuvînt, a scos afară din casă şi a aruncat pe lepros, ba pe lingă aceas¬ 
ta şi pe cel stăpînit de boala curgerii de sămînţă, ca şi pe cel necurat 
pentru atingerea de mort ? 

PALADIE : Nu pot înţelege, deci lămureşte-mi-o tu. 

CHIRIL : Socotesc că nu pentru lucrurile materiale şi trupeşti era 
grija cea mare a lui Dumnezeu, ci prin ele preînchipuia slujirea dum¬ 
nezeiască şi duhovnicească. Căci se pedepsesc cele în afară de lege. 
Şi cîte se abat de la ceea ce se cuvine, se află sub judecată şi osîndă; 
dar boala trupească nu se împotriveşte legilor în nici un fel. Deci ea 
va fi, pe drept cuvînt, departe de pedeapsă şi nu are de ce să fie în¬ 
vinovăţită de cineva. Sau oare nu e limpede oricui că nimeni nu bo¬ 
leşte de bunăvoie ? Căci cred că fiecare are cea mai mare dorinţă să 
fie sănătos. 

PALADIE : E adevărat. 

CHIRIL : Aşadar, chiar dacă cuvîntul istoriei are ceva lipsit de 
frumuseţe, nu are nimic supărător, dacă se scot la iveală cele duhov¬ 
niceşti după voia legiuitorului. Deci lepra este o boală care omoară 
trupul şi îl roade foarte tare. De aceea şi dumnezeiescul Moise, cînd 
s-a umplut de lepră sora lui Maria, fiind cuprins de teamă şi de mare 
descurajare, se ruga, zicînd : « Dumnezeule, mă rog Ţie, vindecă-o pe 
ea». Căci a zis : «Să nu fie ca o lepădătură ce iese din pîntecele maicii, 
că se mănîncă jumătate din cărnurile ei» (Num. 12, 11—13). 

Iar de curgerea de sămînţă ce să mai spun ce boală e ? Căci ştie 
oricine. 

In sfiîrşit, faptul că unii sînt necuraţi pentru atingerea de mort in¬ 
dică aceasta : Atingerea de mort şi venirea aproape de cadavru o im¬ 
puta legea celor vechi ca un mod de necurăţie, înfăţişînd moartea ca 
urîtă de Dumnezeu, Cel ce toate le poate face vii. Dar şi altfel, ea ară- 

ta printr-un chip (tip) material, moartea minţii şi sufletului. Iar mintea 
moartă şi îngheţată e cea iubitoare de păcat şi obişnuită să fie lipsită 
de bărbăteştile fapte bune cele spre viaţă 535 . 

Dar de se întîmpla să moară vreunii, era numaidecît necesar ca 
cei de-un sînge şi apropiaţi după neam să vină şi să facă cu el cele 
legiuite. Măcar că şi aceştia erau necuraţi după lege, dar nu cu totul 
şi pentru totdeauna , ci exista un mod de curăţire pentru ei. Socoteşti 
îndestulătoare tîlcuirea istoriei ? 

PALADIE : Fără îndoială. 

CHIRIL : Dar să trecem la o înţelegere duhovnicească şi să spunem 
că leprosul închipuieşte pe cel împuns de feluritele patimi din tinere¬ 
ţe. Iar acestea sînt faptele cărnii, pe care ni le-a numărat preaînţelep- 
tul Pavel, zicînd : Curvia, necurăţia, slujirea la Idoli, duşmăniile cear¬ 
ta, miniile, pismele» (Gal, 5, 19—20). Celălalt, adică cel cu scurgerea 
sămînţei închipuieşte pe cel ce se mişcă neîncetat şi fără frîu în înti- 
năciuni, iar capacitatea firii spre rodirea virtuoasă şi vrednică de lau¬ 
dă o cheltuieşte în nimicuri. 

PALADIE : Ce vrei să spui ? 

CHIRIL : S-ar putea vorbi mult despre toate. Dar mă voi folosi de 
o pildă unică, limpede şi vădită, spre dovedirea a ceea ce am spus. 
Cei ce au mintea înzestrată şi subţiată, dacă o apropie de raţiunile 
adevărului, oare nu vor culege podoaba dogmelor drepte şi adevărate 
ca pe un rod minunat ? 

PALADIE: Fără îndoială. 

CHIRIL : Iar cei ce nu vor să cugete şi să facă aşa, ci abătînd 
mai degrabă mintea de la calea necesară, şi făcînd-o apărătoarea unor 
dogme neevlavioase, sau arătînd-o slujitoarea răutăţii din lume, o fa¬ 
ce maica a toată viclenia şi înşelăciunea. O fac să-şi piardă destoini- 

535. Sfîntul Chirii dă o explicare spirituală tuturor celor din legea veche. 
Jertfele de animale 'sînt jertfe ale sufletului; bolile trupeşti osîndite sînt toate 
ale sufletului. Se osîndeşte nu atingerea de mortul trupesc, ci de mortul sufletesc. 
Mort sufletesc e omul rece şi fără putere pentru orice gînd şi faptă bună. Mai 
jos se va arăta că atingerea de acest mort sufletesc înseamnă molipsirea de pa¬ 
timile lui ucigătoare de suflet. 

Dar el nu dă totuşi o importanţă măcar pregătitoare şi actelor şi stărilor 
trupeşti din Vechiul Testament. Căci sînt poruncite şi ele de Dumnezeu şi prin 
ele se împlineşte voia Lui. In dăruirea unor bunuri materiale lui Dumnezeu se 
arată voinţa de jertfă a omului. Bolile trupeşti sînt în general şi ele urmări ale 
slăbirii firii omeneşti după păcat şi aduc o slăbire sufletească. Moartea trupească 
e un punct final al morţii sufleteşti. 

Cum s-a arătat în unele note anterioare, omul este un întreg. Cele sufleteşti 
se imprimă în cele trupeşti şi viceversa. E un obicei simplist a privi sufletul şi 
trupul ca două entităţi unite doar în mod exterior. Chiar puterea mîntuitoare a 
împărtăşirii de trupul şi sîngele Domnului, arată implicarea celor spirituale în 
cele ale trupului. 

cia spre bine în ceea ce nu e de nici un folos. Aceasta ne indică pe 
cel bolnav de curgerea sămînţei şi purtările lui ne înfăţişează o boală 
sufletească asemănătoare acestei boli trupeşti 536 . 

PALÂpIE : Drept ai spus. 

CHIRIL : Iar cel necurat pentru atingerea de mort înfăţişează pe 
cel ce s-a făcut părtaş de moartea altora şi s-a molipsit din uşurătate 
de păcatele străine. Către aceasta a zis şi dumnezeiescul David : « Dacă 
văzînd un fur, ai fugit împreună cu el, şi cu preacuryarul partea ta ai 
pus» (Ps. 49, 19). Căci precum săvîrşirea celor neîn^ăduite vatămă şi 
omoară sufletul şi mintea, aşa şi consimţirea cu cei ce le săvîrşesc. Şi 
cel ce voieşte împreună cu făptaşii înşişi, e părtaş la păcat. Căci nu e 
fără vină. De aceea şi Pavel zice : «Păstrează-te pe tine curat şi nu te 
face părtaş la păcate străine» (I Tim. 5, 22). Aceasta înseamnă, soco¬ 
tesc, a se întina cineva spiritual prin atingerea de mort. 

PALADIE : Aşa se vede. 

CHIRIL : Deci a poruncit să se despartă leprosul şi cel cu scurge¬ 
rea sămînţei şi cel necurat pentru atingerea de mort, de adunarea bi¬ 
sericească, nelăsînd pe cei ce nu şi-au spălat necurăţia să se ameste¬ 
ce în cetele sfinţilor. Căci zice : «Ce părtăşie are lumina cu întunericul? 
Sau ce parte are credinciosul cu necredinciosul?» (II Cor. 6, 11). 

PALADIE: Aşadar, e primejdios a merge în casa lui Dumnezeu, aşa 
zicînd, cu picioarele nespălate. 

CHIRIL : E de tot primejdios, dacă e adevărat că nu e fără pagu¬ 
bă a te ciocni de Dumnezeu. 

Dar scoate şi pe alţii din curtea sfîntă, zicînd în «a doua lege» : 
«Nu va intra cel rănit, bolnav şi scopit în biserica Domnului, nu va 
intra cel născut din curvă în biserica Domnului. Nu va intra Amorit şi 
Moabit în biserica Domnului ; pină la al zecelea neam nu va intra în 
biserica Domnului şi pînă în veac, pentru că nu v-a întîmpinat pe voi 
cu pîine şi apă în cale, cînd aţi purces voi din Egipt şi pentru că au 
trimis asupra ta cu plată pe Valaam, fiul lui Beor din Mesopotamia ca 
să te blesteme pe tine. Şi n-a voit Domnul Dumnezeul tău să audă pe 
Valaam şi a întors Domnul Dumnezeul tău blestemele în binecuvîntare 


536. Mintea e făcută într-o corespondenţă cu raţiunile sau cu sensurile ade¬ 
vărului, sau aie realităţii. Cînd e folosită pentru a strîmba, a acoperi rînduiala 
realităţii, ea simte că face o întrebuinţare strimbă de ea însăşi. Atunci totul se 
umple de întuneric în faţa ei. Dogmele nu sînt decît sensurile drepte şi adevărate 
ale realităţii care o explică şi o fac luminoasă pe aceasta. Ele, sînt, de aceea, 
rodul unei folosiri drepte a minţii. Realitatea nu poate fi explicată sau nu-şi desco¬ 
peră sensul fără un Dumnezeu personal şi iubitor, deci fără un Dumnezeu în Treime. 
Revelaţia, zisă supranaturală, e necesară, pentru că ne-am obişnuit să facem un 
uz strîmb de minte. 

că te-a iubit pe tine Domnul Dumnezeul tău. Nu vei grăi cele de pace 
şi cele de folos lor, toate zilele vieţii tale în veac» (Deut. 23, 1—6). 

PALADIE: Aş dori să aflu ce se înţelege prin bolnav, rănit şi 
scopit, amorit şi moabit. 

CHIRIL : Ascultă. Modul prin care se fac famenii nu e unul, Paladie, 
ci se zice şi se descoperă că e îndoit. Unii nu sînt cu cele bărbăteşti, 
tăiate şi smulse ,• alţii le poartă încă dar rănite şi bolnave şi neînstare 
de nici o treabă. Unii şi-au tăiat cu cruzime şi în chip condamnabil 
părticica făcătoare de copii a trupului, alţii sînt nelucrători spre cele 
ale bărbatului,• deşi se află în firea şi în vîrsta bărbatului. Iar cele băr¬ 
băteşti sînt simbol al bărbăţiei. Deci prin cel bolnav trebuie să înţele¬ 
gem pe cel al cărui suflet şi minte nu sînt smulse cu totul, ci păstrează 
în sine zdrobită bărbăţia spre cele bune ; iar prin cel scopit, pe cel ce 
le-a pierdut cu totul şi e lipsit de cele ce sînt mai proprii bărbaţilor. 
Dar e acelaşi păcat a nu voi cineva să se poarte ca un bărbat şi a nu 
voi să se poarte deplin ca un bărbat. 

PALADIE : Ce vrei să spui ? 

CHIRIL : Unii au căzut în poftele trupeşti, lăsînd toate frînele pa¬ 
timii şi aruncînd mintea putrezită şi afemeiată în plăcerile neruşinate. 
Alţii admiră înfrînarea şi încearcă uneori să întreprindă faptele ei stră¬ 
lucite, dar se tem de împotrivire şi nesuportînd atacul plăcerii, se în- 
covoaie spre moleşeală. Deci nu vei numi oare, cu drept cuvînt, pe cel 
ce-a renunţat pentru totdeauna la faptele bărbăţiei, scopit ? Iar pe cel 
ce are în minte voinţa de-a se purta bărbăteşte, dar nu poate să-şi în¬ 
făptuiască virtutea, nu-1 vei socoti bolnav, strămutînd cu inteligenţă 
bolile trupului la calitatea purtătorilor şi luînd cele sensibile ca icoa¬ 
nă a celor spirituale şi nevăzute ? 

PALADIE : Chiar aşa voi face. 

CHIRIL : Iar împreună cu aceştia erau scoşi amoritul şi moabitul 
ca lipsiţi de credinţă şi cu totul urîţi, ce năvălind între sfinţi şi între 
cei obişnuiţi să se poarte în chip vrednic de laudă, ca nişte lei, şi trimi- 
ţîndu-şi în ei săgeţile pismei şi bîrfelii. Amoriţii sînt chipul (tipul) ere¬ 
ticilor fără omenie, iar moabiţii ai celor aflaţi încă în rătăciri idoleşti 
şi supuşi răutăţilor dracilor. Şi unii şi alţii sînt urîtori de Dumnezeu şi 
bolesc de aceeaşi obrăznicie împotriva sfinţilor. 

PAiLADIE : Nu înţeleg prea bine ce spui. 

CHIRIL : Vei înţelege bine şi nu peste mult. Căci amoriţii fiind din 
Esau, erau apropiaţi în sămînţă şi de acelaşi sînge cu fiii lui Iacob, 
adică cu Cei din Israil. Dar dispreţuind nu ştiu cum însăşi firea, dez- 

minţeau moravurile rudeniei şi se arătau duri şi neîncovoiaţi faţă de 
cei apropiaţi şi de un sînge, adică faţă de israeliţi. Cînd Israil pornind 
din Egipt trecu prin ţinutul amoriţilor, îl rugă ca pe un frate pe locui¬ 
torul ei să-l lase să treacă şi să aibă milă de ei, cei bătuţi de nedrep¬ 
tăţi. Dar acela nu i-a lăsat. Dar ce spun aceasta ? Dimpotrivă, ia armele 
şi porneşte războiul. Şi ar fi supus altor nedreptăţi grele, dacă, potrivit 
descoperirii dumnezeieşti, Israil nu s-ar fi abătut din drum. Dar iată 
cum e scris : Şi a trimis Moise vestitori din Cadiş la împăratul Edomului, 
zicînd : Acestea zice fratele tău Israil: Tu ştii toată asuprirea ce ne-a 
aflat pe noi. Şi au coborît părinţii noştri in Egipt şi am locuit în Egipt 
zile multe şi ne-au necăjit pe noi egiptenii şi pe părinţii noştri. Şi au 
strigat către Domnul şi a auzit Domnul glasul nostru şi trimiţind îngeri 
ne-a scos pe noi din Egipt. Şi acum sîntem în cetatea Cadiş, de lingă ho¬ 
tarele tale. Vom trece prin pămîntul, tău. Nu vom trece prin ţarini, nici 
in vii, nici vom bea apă din fîntînile tale. Vom merge pe drumul îm¬ 
părătesc. Nu ne vom abate nici la dreapta, nici la stînga, pînă vom 
trece de hotarele tale. Şi a zis către el Edom. Nu vei trece prin pă¬ 
mîntul meu. Iar de nu, cu război voi veni întru întîmpinarea ta» 
(Num. 20, 14—18). Şi după altele : «Şi a ieşit Edom întru întîmpinarea 
lui cu mulţime grea şi cu mină tare. Şi n-a voit Edom să dea lui 
Israil voie să treacă prin hotarele lui. Şi s-a abătut Israil de la el» 
(Num. 20, 20—21). 

Oare nu e clar şi lămurit cuvîntul ? 

PALADIE: Nu de tot. 

CHIRIL : Nu înţelegi că uniţi cu israeliţii prin legătura rudeniei 
s-au dovedit prin fapte nemiloşi şi duri, nedeosebindu-se întru nimic 
de fiarele sălbatice ? Căci trebuind să se milostivească de aceia ca de 
nişte fraţi ce se aflau în greutăţi şi osteneli, ei au ieşit cu ameninţare. 
De aceea zice legea : «Nu vor intra în biserica Domnului, pentru că nu 
v-au întîmpinat pe voi cu pline şi apă, cînd aţi purces voi din Egipt», 
adică pentru lipsa de milă care a ajuns pînă la cruzimea unor mora¬ 
vuri sălbatice. 

Dar poţi vedea că aşa se poartă faţă de noi care mergem pe dru¬ 
mul drept, noroadele şi conducătorii ereticilor. Căci prin faptul că cu¬ 
nosc pe unul şi singurul Dumnezeu şi Tatăl şi primesc credinţa în Fiul 
şi Duhul, sînt fraţi cu noi, dar nu au o opinie cu totul sănătoasă şi ade¬ 
vărată a frăţiei cu noi şi falsifică prin voinţă rudenia ; iar clnd ne aflăm 
în prigoniri, nu ne dau ajutor, ci mai degrabă ne şi împovărează cu 
asuprirea lor. «Dintre noi au ieşit, zice, dar nu erau dintre noi», după 
cum s-a scris (I Ioan 2, 19). Căci de erau dintre noi, ar fi rămas cu noi. 

Unora ca aceştia care poartă mască a ceea ce se cuvine, dar nu obiş¬ 
nuiesc să facă cele spre slava lui Hristos, le spune, pe drept cuvînt, 
Mîntuitorul : « Cel ce nu e cu Mine, împotriva Mea este , şi cel ce nu 
adună cu Mine, risipeşte» (Luca 11, 23). Oare nu ţi se pare că cuibu¬ 
rile urîte de Dumnezeu ale ereticilor seamănă cu amoriţii, suferind ne¬ 
buneşte de lipsa milei şi a iubirii de Dumnezeu ? 

PALADIE : Aşa este. 

CHIRII: Dar priveşte, dacă vrei, şi pe moabiţii, care pe faţă erau 
cei mai mari duşmani ai celor ce voiesc să slujească Unicului Dum¬ 
nezeu după fire şi cu adevărat. Căci erau închinători ai idolilor, încre- 
zîndu-se în chip deosebit în ghicituri şi vrăji şi speriindu-se nu puţin 
de zborul păsărilor. Şi scrîşnind din dinţi în faţa izbînzilor lui Israil au 
plătit pe Valaam şi l-au îndemnat să-l blesteme. Dar prin puterea ne¬ 
grăită a lui Dumnezeu, gura vrăjitorului s-a mutat spre binecuvîntările 
nevrute de ei. 

Aşa este războiul elinilor împotriva noastră. Din pizma ce o au 
împotriva slavei Mîntuitorului, ei ridică împotriva noastră toată pute¬ 
rea diavolului, pe care o surpă harul dumnezeiesc şi de sus, pricinuind 
moleşirea turmei dracilor şi preschimbînd uneltirea în ceea ce ne poate 
veseli. 

PALADIE : Aşa este. 

CHIRIL : Iar amoriţilor şi moabiţilor nu se îngăduie să intre în 
cele sfinte, şi pe bună dreptate. Căci cei ce au îndrăzneli frăţeşti pri¬ 
mejdioase şi cutezanţă duşmănoasă, se cuvine să fie supuşi unor pe¬ 
depse egale. Dar priveşte grija legii de-a ne feri de primejdie. Căci 
desparte cu totul pe sfinţi de aceia şi îndeamnă ca nici în convorbire 
cu aceia să nu intre, zicînd : «Nu le vei grăi cele de folos lor, nu le vei 
spune, în toate zilele tale, în veac». Oare nu aceasta este în mod clar, 
ceea ce ne-a învăţat şi doimea de sfinţi, Pavel şi Ioan ? Unul a spus : 
«De vine cineva la voi şi nu aduce această învăţătură, să nu-i spuneţi: 
bucură- te !» (II Ioan 10) ; şi aceasta este, după cum socotesc, egal cu: 
«Nu vei grăi cele de folos lor». Iar celălalt zice: «De omul eretic după 
întîia şi a doua sfătuite, te fereşti ştiind că unul ca acesta s-a răzvră¬ 
tit» (Tit 3, 10). Aceasta este egal cu : «Nu le vei grăi cele de folos 
lor». Căci legea spune să ne ferim de cei foarte strîmbaţi la cuget, 
ca de nişte nebuni furioşi, zicînd : «Umblaţi în lumina focului vostru 
şi în flacăra pe care aţi aprins-o» (Isaia 50, 11). 

Amoritului îi este oprită intrarea pînă la al treilea neam, iar moa- 
bitului pînă la al zecelea, Dumnezeu arătîndu-ne, precum socotesc, din 
timp mărirea mîniei Lui asupra amîndurora. Căci pe drept cuvînt, osîn- 

da ereticilor e mai mică. Despre ei ar putea spune cineva ca şi despre 
iudei: «Le dau mărturie că rivna lui Dumnezeu o au, dar nu după cu¬ 
noştinţă» (Rom. 10, 2). Căci închipuindu-şi că grăiesc cele drepte şi 
sînt înţelepţi, nu bagă de seamă nenorociţii că se războiesc împotriva 
dogmelor adevărului ,• şi stăpîniţi de o rîvnă falsă ei socotesc că vor¬ 
besc în favorul slavei lui Dumnezeu, împotrivindu-se celor ce grăiesc 
drept. 

far moabiţii, adică turmele elinilor, se războiesc cu slava dum¬ 
nezeiască în chip descoperit şi făţiş şi fără nici o reţinere. De aceea le¬ 
gea le impune o pedeapsă mai apăsătoare. Dar şi pe unii şi pe alţii îi 
scoate din locaşurile sfinte, ca spurcaţi şi urîţi de Dumnezeu. 

PALADIE : Aşadar, e un lucru păgubitor şi pricinuitor de întină- 
ciune a intra chiar şi numai în vorbă cu cei străini şi cu cei de alte 
credinţe. 

CHIRIL : Bine gîndeşti. De aceea şi legea îi desparte pe cei spă¬ 
laţi şi curaţi şi proprii ai lui Dumnezeu de spurcăciunea urîtă a acelora. 
«£i va fi cînd te va băga pe tine Domnul Dumnezeul tău în pămîntul 
în care vei intra să-l moşteneşti şi va pierde neamuri mari şi multe şi 
puternice de la faţa ta, pe heteu şi pe ghergheseu şi pe amoreu şi pe ha- 
naneu şi pe terezeu şi eveu şi ebuscu, şapte neamuri mari şi mai 
tari decît voi şi-i va da pe ei Domnul Dumnezeul vostru în mîinile tale 
şi îi vei călca pe ei, cu pierdere să-i pierzi pe ei. Să nu faci cu ei le- 
gămînt, nici să-ţi fie milă de ei, nici să te încuscreşti cu ei. Fiica ta să 
nu o dai fiului lui şi fiica lui să nu o iei fiului tău. Că va despărţi pe 
fiul tău de Mine şi va sluji altor dumnezei». Deci legea e precaută. «JVu 
vei face cu ei legămînt », zice, căci nu se poate împăca şi uni cel 
spurcat cu cel sfinţit, care se află în ceaţă şi întuneric cu cel luminat, 
cel neprimit cu cel primit, cel ce intră în cortul sfînt şi dumnezeiesc cu 
cel alungat din el. 

PALADIE: De ce această precauţie a legii ? De ce desparte aceasta 
pentru totdeauna pe cel curat de cel întinat, chiar dacă acesta se află 
în binele virtuţii ? 

CHIRIL : Pentru că e mare teamă, prietene, ca nu cumva şi cel ce 
socoteşte că stă să fie împins spre cele ce nu se cuvin şi să fie abătut 
de la ceea ce trebuie, biruit de vreo întîmplare, sau de o plăcere care-1 
aţiţă, sau de o pornire aflătoare în fire care-1 mînă spre greşeală. Căci 
şi legea dumnezeiască ne dă mărturie că omul înclină totdeauna spre 

rău. Pentru că, cu siguranţă se apleacă, zice, cugetul omului spre cele 
rele din tinereţe» (Fac. 8, 20) 537 . 

Aş putea aduce, pe lingă aceasta, spre dovedire clară, cele ce 
spune Scriptura că le-a suferit cea născută din Iacob. 

PALADIE : Dina, vrei să spui ; aşa îmi închipui. 

CHIRIL : Desigur, Paladie. Căci s-a scris în cartea Facerii aşa : 
«Şi a venit Iacob în Salem, cetate a Sichimilor, care este în pămîntul 
Canaan, cînd s-a întors din Mesopotamia Siriei. Şi a tăbărît în faţa cetă¬ 
ţii. Şi a cumpărat o parte din ţarină, unde şi-a pus cortul-său, lîngă Emor, 

tatăl lui Sichem, cu o sută de miei. Şi \a făcut acolo jertfelnic şi a che¬ 
mat pe Dumnezeul lui Israil. Şi a ieşit Dina, fiica Liei, pe care a năs¬ 
cut-o lui Iacob, să cunoască pe fetele localnicilor. Şi a văzut-o pe ea Si¬ 
chem fiul lui Emor Eveu, căpetenia ţării. Şi a umilit-o pe ea. Şi s-a 
lipit de sufletul Dinei, fiica lui Iacob. Şi-a iubit-o pe fecioară şi a grăit 
după inima fecioarei» (Fac. 33, 18—20 ; 34, 1—4). 

Observă deci, că pînă petrecea şi locuia încă în cortul tatălui, 
în care se şi chema Dumnezeul lui Israil, şi se ridicase un jertfelnic 
preacinstit, era încă neîntinată şi îşi păstra podoaba fecioriei. Dar 
după ce a ieşit din cortul părintesc şi a părăsit locul (cinstit) sfinţit 
şi s-a amestecat cu femeile din afară, a fost sedusă îndată la întinare 
neobişnuită şi n-a mai fost între fecioare, fiind supusă la început fără 
voie poftelor străine, apoi însuşindu-şi patima de-a voi şi ea să se 
împreune cu cel ce a supus-o. Căci zice : « Şi a grăit după inima 
fecioarei». 

PALADIE : Aşa este. 

CHIRIL: Aşadar, făcînd din cele sensibile o icoană a celor inteli¬ 
gibile, vom spune că sufletul locuind într-o viaţă aleasă ca intr-un 
cort, va fi curat şi cu totul nevinovat, şi străin de toată urîciunea. Dar 
de va ieşi şi se va grăbi spre fiicele celor de alt neam, adică de va cer¬ 
ceta şi iscodi viaţa celor din lume, îşi va strica mintea binecrescută 


537. Nu în firea zidită de Dumnezeu e pornirea spre rău, ci in firea căzută 
de la voia lui Dumnezeu. Omul însă nu poate fi bun cu adevărat decît în Dum¬ 
nezeu. El este izvorul binelui, pentru că este izvorul liber al tuturor, deci şi al 
armoniei dintre ele. Cînd omul se desparte de Dumnezeu, iese din armonia cu 
toate; sau viceversa. Omul e făcut să aspire spre Dumnezeu şi prin aceasta spre 
armonia cu toate, sau spre bine. Dar întrucît nu e în sinea proprie binele, el se 
poate amăgi uşor că preocupîndu-se de sine în mod accentuat, dezvoltă binele. în 
acest sens se poate spune că firea omului incit caută ale sale şi nu ale lui Dum¬ 
nezeu, porneşte spre rău. Aceasta se ilustrează în continuare cu Dina, care s-a păstrat 
curată pînă era în oasa tatălui ei în care se aducea închinare Dumnezeului Cel 
Unul, dar ieşind de acolo, s-a întinat. 

şi de neam bun 538 , Căci nu e fără pagubă să se însoţească cu cei vici- 
oşi, cei al căror scop este să vieţuiască întru curăţie. 

Dar dumnezeiescul David nu s-a aflat vreodată voind să iasă din 
cortul sfînt, ci a ţinut să petreacă şi să vieţuiască nu departe de cele 
ce dorea, zicînd : «Dna am cerut de la Domnul, aceasta voi căuta-o-, 
să locuiesc în casa Domnului toate zilele vieţii mele, să văd desfătarea 
Domnului şi să cercetez biserica cea siîntă a lui. Că m-a ascuns pe 
mine în cortul Său în ziua necazurilor mele, umbritu-m-a pe mine în 
ascunsul cortului său» (Ps. 26, 4—5). în aceste cuvinte, prin cortul 
dumnezeiesc şi sfinţit, socotesc că înţelege fermitatea şi neclintirea 
unei vieţi sfinte, în care cel ce a pătruns în oarecare mod, nu poate 
fi prins de cei ce voiesc să-l sfîrtece 539 . 

PALADIE: Aşa este. 

CHIRIL : Dar, în afară de aceasta, oare nu poate afla cineva în 
mod clar şi adevărat că uneori chiar şi celor crezuţi tari în credinţă 
le vin cele mai mari întinăciuni de la întîlnirile cu cei de alt neam ? 
Ajunge să aducem spre dovedire sfîrşitul vieţii lui Solomon şi cîte i 
s-au întîmplaţ lui, să pătimească în pragul bătrîneţii. 

PALADIE : Ce-ai vrut să spui ? 

CHIRIL : Acesta era aşa de vestit şi de respectat, încît slava lui 
era fără asemănare ,- dar s-a strămutat la urîciune, mai bine zis s-a 
coborît în chip josnic la cea mai de pe urmă nelegiuire faţă de Dum¬ 
nezeu. Căci i s-au întîmplat, precum s-a scris în cartea a treia a împă¬ 
raţilor : *Şi s-a mărit Solomon mai presus de toţi împăraţii pămîntului 
în bogăţie şi înţelepciune. Şi toţi împăraţii pămîntului căutau faţa lui 
Solomon, ca să audă înţelepciunea, pe care a dat-o Domnul în inima 
lui» (III împ. 10, 23—24). 

Dar pe cel atît de vestit şi de respectat, care ajunsese pînă la atî- 
ta înţelepciune că se bucura de o admiraţie nemăsurată, chiar şi la cele 
mai depărtate, neamuri, l-au răsturnat plăcerile femeilor viclene şi sco- 
ţîndu-1, aşa-zicînd, din însuşi cortul dumnezeiesc, l-a scufundat în gro- 

538. Mintea e «bine crescută şi de neam bun» pină ce e crescută în legătură 
cu Dumnezeu. Pînă atunci ea creşte potrivit firii ei. Firea rămîne nealterată pină 
ce rămîne în însoţire cu Dumnezeu, Se alterează cînd rămîne singură de sine, fără 
Dumnezeu. Plămînul e sănătos pînă cînd primeşte neîmpiedicat aerul în sine. Cînd 
nu-1 mai primeşte neîmpiedicat, se îmbolnăveşte. Firea creaturii trebuie să rămînă 
neîntrerupt în comunicare cu originea ei, cu izvorul vieţii ei. 

539. Cortul era ambianţa lui Dumnezeu. Era Dumnezeu ca adăpost al întregului 
popor. In cort poporul se aduna ca o unitate în transcendenţa dumnezeiască. Biserica 
împlineşte ceea ce se prefigura prin cort. Ea are şi sensul de trup tainic al lui 
Hristos, alcătuit din credincioşi ca mădulare unite organic în El; dar şi sensul de 
locaş, în care se adună credincioşii. Locaşul e Hristos Care ne cuprinde ca pe o 
unitate în Sine. Intre aceste două înţelesuri nu e o prea mare deosebire. 

pile slujirii la idoli. Căci s-a scris despre el: «Şi era Împăratul Solo- 
mon iubitor de femei ; şi şi-a luat femei străine, şi pe fiica lui Faraon ; 
moabitene, amoritene, idumeiene, siriene, hetite, amoriene, din neamuri 
de la care a oprit Domnul pe fiii lui Israil: să nu intraţi la ele şi ele 
să nu intre la voi, ca să nu abată inimile voastre după idolii lor. De 
acelea s-a lipit Solomon ca să le iubească. Şi avea el femei stăpine 
şapte sute şi ţiitoare trei sute. In vremea bătrîneţii lui Solomon, au a- 
bătut femeile străine inima lui după alţi dumnezei. Şi nu era inima lui 
deplin cu Domnul Dumnezeul lui, ca inima lui David tatăl lui. Şi a 
mers Solomon după Astarta, urîciunea sidonienilor şi după împăratul 
lor, idolul fiilor lui Amon. Şi a făcut Solomon rău înaintea Domnului 
şi n-a umblat după Domnul, ca David, tatăl lui» (III împ. 11, 1—6). 

Oare nu e vrednic de plîns cel de care se spune că a pătimit unele 
ca acestea ? Cel ce a ridicat acel templu vestit în Ierusalim,cel ce a 
cerut înţelepciunea care stă lîngă scaunul dumnezeiesc, cel admirat 
pentru chibzuinţă neasemănată pînă la marginile pămîntului, cel ce 
strălucea cetăţilor şi ţărilor ca un luceafăr, învins de femeile neruşinate 
şi umblînd după plăcerea atotnecurată, a căzut în atîta nebunie, îneît 
a dispreţuit şi însăşi evlavia cea către Dumnezeu. Aşadar, e în chip 
neîndoielnic un lucru primejdios a se aduna cineva cu cei de alt neam. 
Şi e foarte grav a se lăsa biruit de plăcerea trupească. Unul ca acesta 
e necurat şi urît lui Dumnezeu Cel Atotcurat. Iar fără virtute nu poate 
intra cineva în cortul sfinţit şi dumnezeiesc. Dar nici jertfă primită 
nu poate aduce. Căci s-a scris în a doua lege : «Să nu fie curvă dintre 
fiicele lui Israil şi să nu fie curvar dintre fiii lui Israil. Să nu fie vră¬ 
jitoare din fiicele lui Israil şi nici pentru vreo făgăduinţă sau să nu vră- 
/ească din fiii lui Israil. Nu vei aduce plata curvei, nici preţul cîi- 
nelui la casa Domnului Dumnezeului tău pentru nici o făgăduinţă, că 
urîciune sînt Domnului Dumnezeului tău amîndouă» (Deut. 23, 17—19). 

PALADIE : Aspră e legea. Dar foarte folositoare. 

CHIRIL: Aşa e, Paladie. Drept cugeţi. Dar te vei mira încă şi mai 
mult, dacă vei înţelege că împiedicînd orice lunecuş spre plăceri, alun¬ 
gă pe neruşinat şi pe desfrînat. Căci ia seama că nu ceartă pe cei ce 
iubesc întinarea neruşinată de bună voie şi cu de la sine pornire şi 
pe cei ce obişnuiesc să ispitească la ea pe alţii ca prin silă. Şi prin 
cele ce opreşte să se săvîrşească, le asigură oamenilor o mai bună 
apăiare şi le face greu de găsit un motiv prin care să le scuze vina lor. 
Căci vinile nu se mai datoresc neştiinţei, ci nepăsării şi cugetului ne¬ 
supus. 

PALADIE : Ce-ai vrut să spui ? 

CHIRIE : Oare nu merg unii din proprie pornire spre curvie şi nu 
sînt femei şi băieţandrii care voiesc să umble după cîştig şi îşi vînd 
frumuseţea poftelor neînfrînate ale unora ? 

PALADIE : Aşa este. 

CHIRIL : Pe lingă aceasta, nu sînt unii care, biruiţi de dorinţa 
unor cîştiguri urîte, îţi predau slujnicele lor sau pe tinerii pe care i-a 
cumpărat poate, ticăloşii, celor ce-i poftesc, urmărind cîştiguri de bani? 
Despre aceştia zice proorocul : «Şi copilele le vindeau pe vin şi beau» 
(Ioil 3, 3). Căci cu adevărat unii coboară la o aşa măsură de nelegiuire 
şi necurăţie, că îndrăznesc fără frică de Dumnezeu să facă cîştiguri şi 
din astfel de lucruri urîte. 

PALADIE : Aşa este. 

CHIRIL: Aşadar, unii curvesc de bună voie mergînd de la sine 
pînă la marginea răului, far tribut plătesc cei ce plătesc camătă altora 
de silă şi adună plata desfrîului pe seama celor ce i-au cumpărat. 

PALADIE : Drept ai spus. 

CHIRIL : Deci legea opreşte lucrul acesta pretutindeni şi îl soco¬ 
teşte pe cel căzut în această vină, fără frică de Dumnezeu. Şi-l scoate 
din cortul sfînt şi nu-1 lasă să se apropie de jertfelnicul dumnezeiesc, 
spunînd că victima adusă spre jertfă e respinsă şi făgăduinţa neprimită. 
Căci cu adevărat făgăduinţele din plata curvei nu sînt curate. De ase¬ 
menea e socotit urît şi neprimit preţul cîinelui. Iar cîine socotesc că 
numeşte pe cel aplecat spre necurăţie şi pe cel ce se pune la dispo¬ 
ziţia tuturor celor ce vin. Iar preţul cîinelui e ceea ce se aduce lui 
pentru el. Deci zice legea : «Să nu lie curvă din iiicele lui Israil şi să 
nu fie curvar din fiii lui Israil». Iar preaînţeleptul Pavel continuă stri- 
gînd : «Fugiţi de curvie. Tot păcatul pe care l-ar face omul este în afară 
corpului. Dar cel ce curveşte, păcătuieşte în corpul său» (I Cor. 6, 18). 
Şi îi îndeamnă pe cei ce se luptă vitejeşte pentru frumuseţea înfrînării 
să dorească cele bune. «Vă îndemn pe voi, fraţilor, pentru milele lui 
Dumnezeu, să înfăţişaţi trupurile voastre jertfă vie-, sfîntă, bineplă- 
cută lui Dumnezeu, slujbă cuvîntătoare a voastră, şi să nu vă faceţi 
după chipul veacului acesta, ci să vă schimbaţi întru înnoirea minţii 
voastre, ca să cunoaşteţi voi care este voia lui Dumnezeu cea bună 
şi bineplăcută şi desăvîrşită» (Rom. 12, 1—3). Dar nu vei recunoaşte 
că jertfă cu adevărat sfîntă şi preacurată este lepădarea celor urîte ? 

> PALADIE : Recunosc, cum să nu ? 

i 






484 


SF. CHIRIL AL ALEXANDRIEI 


CHIRIL : Şi cînd ne înfrînăm de la plăcerea trupească, Dumnezeu 
se bucură, precum se întristează cînd ne aplecăm spre ceea ce-i mo- 
leşitor şi ne aduce pedepse cînd vrem să ne supunem trupului. Căci 
plăcerea fierbinte şi neînfrînată ne sileşte uneori să ne depărtăm şi de 
Dumnezeu. Că lucrul acesta este adevărat, ne-o arată ceea ce s-a scris 
despre Solomon. Dar înainte de el a fost adus la starea aceasta Israil 
în pustie. Căci s-a scris : «Şi a poposit Israil in Satin, şi s-a spurcat po¬ 
porul curvind cu liicele lui M oab. Şi au chemat pe ei la jertfele idoli¬ 
lor lor, şi a mâncat poporul din jertfele lor, şi s-au închinat idolilor lor. Şi 
a jertfit Israil lui Beelfegor şi s-a mâniat Domnul cu iufime pe Israil. 
Şi a zis Domnul lui Moise: Ia pe toate căpeteniile poporului şi-i arată 
pe ei Domnului înaintea soarelui. Şi se va întoarce urgia iuţimii Dom¬ 
nului de la Israil» {Num. 25, 1—4). 

Vezi cum e stîrnită de noi şi adusă la urgia fără voie firea dumne¬ 
zeiască şi atotblîndă ? Căci e un lucru dobitocesc şi cu totul nelegiuit 
a te înfierbînta de formele femeilor şi a îndrăzni să schimbi evlavia 
către Dumnezeu cu plăcerea neînfrînată. De aceea sînt arătaţi Domnului 
înaintea soarelui, adică sînt atîrnaţi de lemne întoarse spre răsărit. 
Acesta e modul pedepsirii lor, fiind un chip (tip) ce striga limpede şi 
da cuvînt că ochiului atoatepătrunzător şi fără greşeală al Judecăto¬ 
rului nu-i poate scăpa nimenea din cei căzuţi în astfel de greşeli şi nu 
poate rămîne nepedepsit, ci va fi pus, după cuvîntul proorocului, în 
văzul a tot trupul, avînd să suporte pedepsele aspre ale păcatelor lui. 

PALADIE : Aşadar, arătarea cuiva înaintea soarelui înseamnă pe¬ 
depsirea lui făţişă şi sub ochii lui Dumnezeu. 

CHIRIL : Aşa este. Iar pricina e foarte înţeleasă. Că cei ce săvîrşesc 
fapte de curvie şi cei asupra cărora se săvîrşesc ele, au să dea socoteală 
lui Dumnezeu pentru o viaţa aşa de urîtă şi de întinată şi că cele ascunse 
ale lor vor fi arătate şi se vor cunoaşte limpede cele ale fiecărui om, 
ne-a arătat-o legea şi prin alt chip (tip). Căci s-a scris în Numeri: Şi a 
grăit Domnul către Moise, zicând: Vorbeşte fiilor lui Israil şi zi către 
ei: de va greşi femeia vreunui bărbat şi îl va înşela pe el şi se va 
culca cineva cu ea în pat de sămânţă şi va ascunde aceasta de ochii 
bărbatului ei şi va tăinui, iar ea va fi pângărită şi martor nu va fi cu 
ea şi ea nu va fi prinsă şi-i va veni lui duh de bănuială şi va bănui pe 
femeia lui, iar ea s-a pângărit ; sau îi va veni lui duh de bănuială şi va 
bănui pe femeia lui iar ea nu va fi pîngărită, o va aduce omul pe fe¬ 
meia lui la preot. Şi va aduce darul pentru ea o zecime de efa de 
făină de orz, dar nu va turna peste ea untdelemn, nici nu va pune 

peste ea tămîie. Pentru că e jertfă de bănuială, jertfă de aducere aminte, 
ci ea aduce in amintire păcatul. Şi o va aduce pe ea preotul şi o va 
pune înaintea Domnului. Şi va lua preotul apă curată intr-un vas de 
lut şi ţărînă ce se află pe pămîntul cortului mărturiei. Şi luind-o preo¬ 
tul o pune în apă şi pune preotul femeia înaintea Domnului şi va des¬ 
coperi capul femeii şi va da în mâinile ei jertfa de aducere aminte, 
jertfa de bănuială . Iar în mâna preotului va fi apa dovedirii cu blestem. 
Şi o va jura pe ea preotul şi va zice femeii: De nu s-a culcat cineva 
cu tine de nu ai greşit să fii pîngărită sub bărbatul tău, neatinsă să fii 
de apa dovedirii acesteia cu blestem. Iar de ai greşit măritată fiind 
de te-ai pîngărit şi şi-a dat cineva sămînţa lui în tine, afară de bărba¬ 
tul tău va jura preotul femeia cu jurămintele blestemului acesta. Şi va 
zice preotul femeii: Să dea Dumnezeu să fii sub blestem şi jurămînt 
în mijlocul poporului tău, ca să dea Domnul să cadă coapsa ta şi pîn- 
tecele tău să ardă. Şi să intre apa aceasta blestemată în pîntecele tău, 
ca să ardă stomacul tău, şi să cadă coapsa ta. Şi să zică femeii: Să fie, 
să fie! Şi să scrie preotul blestemele acestea în carte şi să le înmoaie 
în apa dovedirii blestemului acesta şi să dea femeii să bea din apo 
dovedirii blestemului acesta. Şi va intra în ea apa blestemată 
a dovedirii din mîna femeii jertfa bănuielii şi va pune jertfa 
înaintea Domnului şi o va aduce pe ea la jertfelnic. Şi va lua 
preotul un pumn de jertfă spre aducere aminte şi o va pune pe jert¬ 
felnic. Şi după aceasta femeia va da femeii să bea apa. Şi de va fi 
pîngărită şi va ascunde bărbatului ei, infrînd în ea apa blestemată a 
dovedirii, i se va aprinde pîntecele şi îi va cădea coapsa şi va fi 
femeia de blestem în poporul ei. Iar de nu va fi pîngărită .şi va fi 
curată, nevinovată va fi şi va face sămînţă » (*Ium. 25, 1—4). 

Acestea le spune legea. Iar dumnezeiescul Pavel tălmăcind-o în 
puţine gînduri în chip liber cele scrise, zice : «Pentru că noi toţi tre¬ 
buie să ne arătăm înaintea scaunului de judecată a lui Hrisios, ca să 
ia fiecare cele săvîrşite prin trup, fie bune, fie rele» (II Cor. 5, 10). 

PALADIE Socotesc că drept s-au spus acestea. Dar lămureşte 
amănunţit fiecare din cele rînduite. 

f 

ClilRlL : A poruncit ca femeia bănuită de preacurvie, cînd suferă 
de o pîră ce nu se poate dovedi, să fie dusă la preot şi pusă in faţa 
lui Dumnezeu 54 °. Aceasta socotesc că înseamnă că toţi vom avea să ne 
înfăţişăm lui Hristos. Apoi să se aducă pentru ea un dar de făină de 


540. Preotul va trezi In femeia aceea conştiinţa că se află în faţa lui Dumnezeu. 
Iar această conştiinţă nu e trezită fără a veni in atingere cu ea Dumnezeu însuşi, 
prin preotul chemat de Dumnezeu la slujirea Lui. 

orz, nu stropită cu tămîie, nu îmbibată cu untdelemn. Căci e jertfa de 
bănuială, ce aduce în amintire păcatul. Deci e vădit că din fiecare viaţa 
urcă ca un fel de miros spre Dumnezeu, celor moleşiţi şi nepăsători 
aducîndu-le osînda pentru toate greşelile lor, iar celor ce s-au sîrguit 
bine să vieţuiască drept, aducîndu-le mărturia curăţiei. De aceea zice 
— şi pe drept cuvînt — că darurile celor ce nu se află sub bănuială 
sînt din făină curată de grîu, adăugîndu-se tămîie şi turnîndu-se unt¬ 
delemn. Căci e propriu vieţii omeneşti, al cărei chip (tip) e făina cu¬ 
rată de grîu, să fie socotită de Dumnezeu plină de bună mireasmă şi 
de bucurie. Iar făina de orz e semn clar al vieţii decăzute şi animalice. 
Căci e un lucru animalic şi nepotrivit cu omul, nestăpînirea în pofte şi 
dorinţa de-a alerga după plăceri nebuneşti. De aceea femeia acuzată 
de viaţă decăzută a dus lui Dumnezeu făină de orz, fără tămîie şi 
untdelemn, adică fără bunămireasmă şi bucurie. Căci aminteşte de 
păcat. Iar unde e amintirea păcatului, cum ar mai fi bucurie ? Căci cel 
aflat sub judecată nu se află în nădejdea cununilor, ci în frica jude¬ 
căţii şi a focului 541 . 

Pe lîngă aceasta, femeia e adusă la judecător neacoperită, adică nu 
in podoaba obişnuită şi cuvenită 542 . Şi care e înţelesul acestui lucru? 
Păcatele sînt dovada lipsei de frumuseţe şi pîra se îndreaptă împotriva 
urîciunii. Şi aminteşte-ţi că femeia nu e lăsată să se roage neacoperi¬ 
tă, de Pavel, cunoscătorul de lege, care aduce spre dovedirea trebuin¬ 
ţei de-a se acoperi, legea firii. «Pentru că părul s-a dat, zice, în loc de 
învăţătoare» (I Cor. 11, 15). Deci femeia nu mai era în podoabă, fiind 
acuzată de necuviinţă. 

Dar era descoperită*şi din alt motiv. Anume toate sînt goale în 
ochii judecătorului şi nimeni nu se poate ascunde Celui ce cercetează 
inimile şi rărunchii şi zice prin glasul proorocului: « Dumnezeu aproa¬ 
pe sînt Eu, zice Domnul, şi nu Dumnezeu departe. Nu se va ascunde de 
Mine ceva » (Ier. 23, 23) 543 . 


541. Toate jertfele se aduc pentru păcat. Dar de obicei se aduc însoţite de 

căinţa pentru păcat, pe cînd în cazul de faţă sau nu există căinţa, pentru că în 

cazul bănuielii nedrepte nu e motiv de căinţă, iar în cazul bănuielii drepte, per¬ 
soana bănuită nu-şi recunoaşte păcatul. Atît în primul caz, cit şi în al doilea, se 

aduce o jertfă nedeplină, ca prin ea să se descopere fie că persoana respectivă nu 

e păcătoasă şi deci jertfa ei nedeplină a fost dreaptă, fie că e păcătoasă şi păcatul 
ei ca şi jertfa nedeplină să-i aducă osînda. 

542. Neacoperirea însemna atunci neruşinare, provocare îndrăzneaţă la păcat. 
Acoperămîntul era semnul curăţiei femeii, sau podoaba ei. 

543. Dumnezeu aproape e Dumnezeu Care e simţit înţepînd conştiinţa. Dar prin 
aceasta El mîntuieştc. Domnul cel ce rămîne totuşi nesimţit, Dumnezeu rămîne 
departe. Şi pe acela nu-1 mîntuieşte. Iadul e şi o mare nesimţire a lui Dumnezeu. 
Se simt acolo durerile trupeşti, şi durerea absenţei bunurilor spirituale. 

Apoi arată prin imagine că cel ce judecă este Hristos. Căci a spus 
că trebuie pusă apă vie şi curată într-un vas de lut şi tărîna care se 
află în cort. Apoi după ce se va înmuia hîrtia cu cuvintele de blestem 
în apă, a poruncit să bea femeia bănuită de-a fi curvit. Şi : «de va fi 
vinovată de păcat, va arde, zice, pîntecele, ei şi-i va cădea coapsa. Iar 
de e fără vină şi nu e adevărată bănuiala, va face sămînţ*». 

PALADIE : Care a deci explicaţia ? Sau cum e indicat Hristos prin 
cele spuse acum ? 

CHIRIL : Prin apa vie şi curată să înţelegi pe Cuvîntul de viaţă 
făcător al lui Dumnezeu, pe Cel cu adevărat curat şi cu totul nepărtaş 
de păcat, care a fost în trup, ca într-un vas de lut. Căci cum ne-am în¬ 
doi că trupul e pămînt şi din pămînt ? Iar prin pămîntul din cort, să 
înţelegi pe cel ce-a murit pentru noi. Căci s-a spus firii omului : «Pă¬ 
mînt eşti şi în pămînt vei merge» (Fac. 3, 19). Iar prin cuvintele de 
blestem, să înţelegi pe Cel ce pentru noi blestem S-a făcut, prin aceea 
că S-a spînzurat pe lemn. Căci s-a scris : « Blestemat tot cel ce s-n 
spînzurat pe lemn» (Deut. 27, 26 ; Gal. 3, 10). Emanuil fiind Dumnezeu 
după fire, cînd coboară în adîncul minţii omeneşti, mustră şi pedepseşte 
pe cei vinovaţi de greşeli. Iar pe cei ce nu sînt stăpîniţi de acestea, îi 
face roditori. Căci aceasta socotesc că înseamnă că lucrarea puterii 
face sămînţă, aceasta trupească indicînd puterea roditoare a sufle¬ 
tului 544 . 

PALADIE : Foarte bine ai spus. 

CHIRIL : Curvia deci şi patimile alterează pe om şi-l scot din fami¬ 
liaritatea cu Dumnezeu. Căci cei ce sînt în trup, lui Dumnezeu a plăcea 
nu pot (Rom. 8,8). Iar trup numeşte, precum socotesc, cugetul trupesc. 
Căci aşa se înţelege drept ceea ce s-a scris. Pe lingă aceasta, purtarea 
pătimaşă, sălbăticia moravurilor şi uşurinţa spre tot ce e nebunesc, face 
urîţi şi necuraţi. De aceea nu trebuie să ne îmbărbătăm împotriva pa¬ 
timilor trupeşti, ci să ne şi împodobim cu blîndeţea moravurilor, să ne 
dovedim cit mai sîrguitori în iubirea faţă de fraţi şi să ne arătăm în¬ 
cununaţi cu laudele dreptăţii pe lîngă acestea, să avem în noi mintea 
subţire şi exercitată, mişcîndu-se în gîndurile despre Dumnezeu în chip 
drept şi păstrînd în cercetarea lor pretutindeni neprihănirea. Unii cd 
aceştia sînt desăvîrşiţi, nelipsindu-le cu adevărat nimic din cele bune. 
Căci şi dumnezeiescul Pavel a spus că omul lui Dumnezeu trebuie să 


544. In toate e ea într-un chip mai îngroşat Hristos. Apa vie e Hristos. Tărîna 
din ea e trupul Iui Hristos. Vasul de lut tot Hristos. Căci apa nu e risipită, ci e 
adunată în Persoana Lui. Cel ce bea întinat din Hristos, îşi bea osînda şi nerod- 
mcia spirituală. Cine se apropie cu obrăznicie de Ce] Preabun se face şi mai ne¬ 
simţit şi are de suferit toate urmările nesimţirii sale. 

iie întreg. Iar «întreg» numeşte pe cel înzestrat pentru tot lucrul bun şi 
pe cel apt să poată împlini virtutea. Sau nu e aşa ? 

PALADIE : Cum aş nega ? 

CHIRIL: Deci priveşte cum foloseşte legea, ca pe nişte ghicituri, 
multe animale necuvîntătoare şi soiuri de păsări şi animale de apă, spre 
închipuirea moravurilor omeneşti, învăţîndu-ne în nenumărate feluri. 
Şi să nu te miri dacă le aseamănă uneori şi cu plantele, înfăţişind în 
chip inteligent prin calitatea naturală a fiecăreia, cele proprii fiecăru- 
ruia din noi. Căci a spus Dumnezeu prin glasul lui Isaia, indicînd bu¬ 
nele miresme, se înţelege cele duhovniceşti, şi înălţimile în virtute, 
ale celor ce au odrăslit prin credinţa în Hristos la viaţă: «Şi voi 
face în deşert apă vie, şi în pămînt fără apă rîuri; şi voi pune în pă¬ 
mânt uscat chedru şi tisă şi mirtul şi chiparos şi plop» (Isaia 41, 
18—19). Şi iarăşi : «Şi în locul scaiului se va înălţa chiparos, în locul 
urzicii va creşte mirtul» (Isaia 55, 13). Scai şi urzică socotesc că 
numeşte cu inteligenţă sufletele încă neîmblînzite, care apar în ochii 
lui Dumnezeu în chipul mărăcinelui sălbatic. Dar uneori aseamănă şi 
cu pietrele ceata venerabilă a sfinţilor : «Că pietre sfinte se rostogo¬ 
lesc pe pămînt». (Zah. 9, 16). Ba şi cu aluatul şi cu grăuntele de muş¬ 
tar a spus Mîntuitorul că se aseamănă împărăţia Cerurilor (Luca 13, 19). 
Aşadar, e obiceiul Scripturii de Dumnezeu insuflate să înfăţişeze prin 
multe şi foarte clare plide, cele omeneşti. 

PALADIE: Aşa este. 

CHIRIL: Observă deci că pomenind de nenumărate feluri de do¬ 
bitoace, de păsări şi de animale de apă, pe unele le respinge ca ne¬ 
curate, pe altele le primeşte şi le eliberează de ocară, ca să vadă bine 
cei ce slujesc lui Dumnezeu care sînt cele pe care dacă le-ar face nu 
ar fi primiţi şi care, cele de la care dacă s-ar înfrîna, ar fi străini de 
orice pată, strălucitori şi vrednici de primire şi cinstiţi de încuviinţa¬ 
rea de sus. Iar legea cu privire la aceasta, zice aşa : «Şi a grăit Dom¬ 
nul către Moise şi Aaron, zicînd : Grăiţi iiilor lui Israil, zicînd : Aces¬ 
tea sînt dobitoacele pe care le veţi mînca dintre toate dobitoacele cele 
de pe pămînt: tot dobitocul cu unghia despicată şi care are copita 
despărţită în două şi care rumegă între dobitoace, acestea să le mân¬ 
caţi. Dar din acestea să nu mâncaţi, dintre cele ce rumegă şi dintre 
cele cu unghia despicată şi cu copita despărţită: cămila, pentru că 
rumegă, dar unghia nu o are despicată, necurată este vouă ; ariciul, 
pentru că rumegă, dar unghia nu o are despicată, necurat este vouă ; 
iepurele, pentru că rumegă, dar unghia nu o are despicată necurat 
este vouă ; şi porcul, pentru că are unghia despicată şi despărţita 

copita, dar nu rumegă, necurat este vouă. Din cărnurile lor să nu 
mîncaţi şi de cele moarte să nu vă atingeţi, necurate slnt vouă» 
(Lev. 11, 1—8). 

Dar Hristos spune clar : «JVu ce intră în gură spurcă omul» (Matei 
15, 11). Doar s-a spus şi către dumnezeiescul Petru, cînd s-a coborît de 
sus pînza în patru colţuri, în care erau înfăţişate toate animalele 
cu patru picioare şi toate păsările. «Scoală Petre junghie şi mănîncâ». 
Iar păşind ucenicul a strigat şi temîndu-se încă de porunca legii, 
a zis : «N icidecum, Doamne, că niciodată n-am mîncat ceva Întinat sau 
necurat, nici a intrat în gura mea vreun fel de carne spurcată», Dum¬ 
nezeu a zis iarăşi: « Cele ce Dumnezeu le-a curăţit ; tu să nu le soco¬ 
teşti spurcate» (Fapte 10, 13—16). Dar scrie şi dumnezeiescul Pavel: 
«Mîncarea nu ne va Înfăţişa pe noi înaintea lui Dumnezeu» (I Cor. 8, 8). 
Deci e limpede că legea nu socoteşte necurat nimic din cele ce sînt, 
ci toate le ştie «curate celor curaţi» (Tit 1, 15). Dar asemănînd însu¬ 
şirea naturală a fiecărui animal cu calităţile morale omeneşti, nu puţin 
folos aduce. Iar că ceea ce spun e adevărat şi neîndoielnic, o poţi afla 
şi din acestea. Legea poruncind să ne scîrbim de cele de toţi dispre¬ 
ţuite, pomeneşte cămila, ariciul, corbul de noapte, herodionul, coco- 
stîrcul, liliacul, şi cele mai urîte ca acestea. Dar oare nu se vădeşte 
prin acestea scopul legiuitorului ? 

PALADIE : Fără îndoială. 

CHIRIL : Aşadar, însuşirile naturale ale unora din animalele necu¬ 
vântătoare trebuie aplicate la calitatea moravurilor, căci fiecare înfăţi¬ 
şează în sine modul cuiva şi indică purtările lui. Căci oare nu ne-am 
obişnuit şi noi ca pe cei foarte fierbinţi şi puternici şi superiori altora 
în îndrăzneală, să-i numim porci, sau lei sau altceva din acestea, iar 
pe cei blînzi, paşnici şi cu cuget supus, oi, porumbei, încununîndu-i cu 
numele liniştei şi indicînd potrivit cu purtărle sale, cu ajutorul lucru¬ 
rilor mai clare ? M5 . 

PALADIE : E adevărat. 

CHIRIL: Să urmărim deci intenţia legii şi să cercetăm ce este ceea 
ce porunceşte. 

PALADIE : Aşa să facem. 

CHIRIL : însuşirile dreptăţii şi a toată omenia răsar din voia fie¬ 
căruia, dar se desăvirşeşte, cred, în chip îndoit şi au în ele înfăţişare 
îndoită. 


545. Nu toate animalele oprite de lege a se mlnca au fost oprite şi tn Noul 
Testament. Dar acesta ne-a poruncit să ne reţinem de la însuşirile închipuite de 
ele. Legea împlinea prin aceasta o funcţie profetică. 

PALADIE : Ce vrei să spui ? 

CHIRIL ; Sau ne facem nouă înşine vreun bine, retezînd plăcerile 
nebuneşti, omorînd mădularele cele de pe pămînt, ridicînd mintea la 
blîndeţea cea în duh, urmărind sărăcia, avînd cugetarea curată şi ne¬ 
tulburată, pe cît e cu putinţă, sau împlinim străduinţele cele bune 
faţă de fraţi, purtîndu-ne cu nerăutate faţă de cei ce vor să ne su¬ 
pere şi să ne lovească fără milă, mîngîind pe cei întristaţi, întorcînd 
pe cei rătăciţi de la neştiinţă la calea dreaptă şi călăuzindu-i spre bine, 
dînd cele de lipsă celor lipsiţi şi silindu-ne cît mai mult să împlinim 
cele ce plac lui Dumnezeu. Deci nu e îndoit modul dreptăţii, înfăptu- 
indu-se faţă de noi înşine şi faţă de alţii ? 543 

PALADIE : Aşa se vede. 

CIIIRIL : Legea aseamănă acest mod cu unghia despicată, sau cu 
piciorul împărţit în două copite. Căci piciorul e totdeauna simbolul şi 
chipul (tipul) făptuirii cu lucrul. Şi spunem că cei ce rîvnesc să umble 
fără prihană spre ceea ce e de folos, păşesc cu un picior drept. Căci 
cîntă şi David : «Piciorul meu a stătut intru dreptate» (Ps. 25,12), adică 
am umblat întru dreptate şi pe cale dreaptă, şi am urît ceea ce e strîmb 
Iar despre iubitorii de păcate, zice : «Repezi sînt picioarele lor să ver¬ 
se singe, zdrobire şi nenorocire în căile lor» (Ps. 13, 3). Aşadar, picio¬ 
rul e simbolul mersului prin fapte. Iar despicătura copitei e chipul clar 
al putinţei de-a merge, de-a păşi drept şi fără vină în amîndouă direc¬ 
ţiile, spre noi şi spre alţii. 

PALADIE : Explicaţia e vrednică de crezare. 

CHIRIL : De este deci cineva care ştie să păşească drept şi cu 
pricepere în amîndouă direcţiile, folosindu-se pe cît se poate şi pe sine 
şi pe alţii, prin calitatea moravurilor ; pe lingă aceasta dacă e chibzuit 
şi înţelept şi îşi dă inima spre sălaş şi locuinţă cuvintelor despre Dum¬ 
nezeu, întorcînd privirea în sine în sus şi jos înţelesurile dogmelor, ca 
prin aceasta să le cerceteze strîns şi cu pricepere, subţiind în oare¬ 
care mod conceptele cunoscute aşa de amănunţit, va fi fără îndoială 
asemenea animalului care rumegă şi readuce mereu mîncarea din sto- 


546. Unele virtuţi sînt moduri directe de bună purtare faţă de alţii; altele se 
arată indirect ca bune purtări faţă de alţii. In acelaşi timp prin toate ne desăvîrşim 
persoana proprie : prin cele din urmă în mod direct, prin cele dinţii în mod indirect. 
Omul realizează prin toate virtuţile, dar ca un om intre oameni. Mă spăl şi pentru 
mine, dar şi pentru ceilalţi. Această dublă orientare a virtuţilor adevărate o vede 
Sf. Chirii închipuită de despicarea copitei unor animale. Chiar în baza însuşirilor 
biologice ale animalelor stau însuşiri şi puteri ale Creatorului lor. 

mac şi o supune dinţilor ca şi mai mult să o subţieze şi s-o facă de 
folos prin mistuire uşoară 547 . 

PA.LADIE: Bine zici. 

CHIRIL : Şi zice că e curat animalul care are piciorul ce sfîrşeşte 
în copită despicată şi reia mînCarea din pîntece spre rumegare. Căci 
cel ce se obişnuieşte să fie bun şi folositor sie-şi şi altora, dacă îşi 
adaugă şi iubirea de cuvînt şi bogăţia cunoştinţei, se înţelege a celei 
despre Dumnezeu, va fi desăvîrşit în virtute şi fără prihană în cele 
ale sale, destoinic spre toate cele vrednice de admiraţie. Iar de va fi 
cineva părtaş unuia ca acesta, înţeleg prin ucenicie, şi se va hrăni cu 
cuvîntul lui, sau îi va fi următor şi va rîvni să fie ca cel aşa de ales şi 
de deosebit, va fi şi el nespurcat şi curat. Căci va petrece cu cel curat 
şi-şi va arăta modul lui de-a fi ca pe o pecete a înţelepciunii şi iubirii 
de învăţătură a aceluia. Aceasta socotesc că înseamnă datoria să mîn- 
căm din tot animalul cu unghia piciorului despicată şi care rumegă Vl8 . 
Căci legea spune că acestea sînt curate, în înţelesul în care am spus. 

PALADIE : Am înţeles ce spui. 

CHIRIL : Domnul prin animalul care are prin fire copita despicată 
şi rumegă, a înfăţişat ca prin ghicitoare pe omul cu totul destoinic, bun 
şi desăvîrşit în virtute. Iar că e bine şi folositor să respingem pe cel 
ce nu are o astfel de dispoziţie, ci şchiopătează în bunătate şi e mult 
în urma desăvîrşirii în virtute, ne-o arată prin faptul că nu dă o pre¬ 
ţuire bună nici animalelor ce rumegă, oaia, dar nu au copita despicată, 
nici celor ce au copita despicată dacă nu rumegă, ci le osîndeşte ca 
necurate şi le numără între cele spurcate. Aşadar, dacă cugetăm drept 
şi aplicăm la adevăr cele spuse în ghicitură, vom spune că piciorul cu 
copita despicată este chipul (tipul) lucrării făptuitoare şi a curăţiei mo¬ 
ravurilor. Iar rumegatul declarăm că este semnul cuvîntării binecre- 
dincioase, a dreptei şi bine întemeiatei cunoştinţe dogmatice. Sau nu 
e aşa ? 


547. Meditarea continuă la înţelesurile dogmelor care îşi descoperă prin aceasta 
tot mai mari subţirimi şi sînt asimilate tot mai mult relaţiei noastre cu Dumnezeu, 
spre creşterea noastră duhovnicească, o vede închipuită Sf. Chirii în rumegarea 
unor animale. Există trepte in coborîrea lui Dumnezeu la înţelegerea noastră sau 
în înţelesul oricărei învăţături despre Dumnezeu. Sfînta Treime ascunde trepte 
nesfîrşite de sensuri ale ei. Toţi urcăm continuu şi după capacitatea fiecăruia 
in ele. 

548. S-a vorbit mai înainte despre folosul nimicirii păcatului altuia cînd e 
însoţit de jertfa lui, ca aducind topirea acelui păcat. Acum se vorbeşte despre mîn- 
carea spirituală a omului care se străduieşte în a se forma prin virtuţi şi prin me¬ 
ditarea continuă a dogmelor. Cel din urmă îl asimilează pe acela sie-şi, sau pe 
sine aceluia. Cea mai folositoare mîncare în acest sens este cea a trupului şi 
sîngelui jertfit al lui Hristos. 

PALADIE : Ba e chiar aşa. 

CHIRIL : Aşadar, trebuie să cugetăm nedesăvîrşit în virtute şi ca 
fiind departe de-a merita admiraţie ,• cel ce se laudă cu fapte bune, dar 
e lipsit de dogmele drepte şi nu are în minte cuvintele adevărului. 

Dar e clar că şi contrariul e adevărat: corectitudinea dogmatică 
şi dreapta înţelegere a cuvintelor dumnezeieşti a cuiva, nu ne ajută 
cu nimic să-l socotim desăvîrşit în virtute, dacă nu se adaugă la ea 
strălucirea în fapte. Căci numai cel destoinic în amîndouă, dobîndeşte 
preţuirea celui desăvîrşit vrednic de laudă. Celui căruia îi lipseşte 
vreuna din cele două, va fi admirat mai puţin în cele bune. Aceasta o 
arată şi Mîntuitorul, spunînd că cel ce învaţă, dar nu şi face, se va che¬ 
ma prea mic în împărăţia cerurilor, iar cel ce face şi învaţă, mare şi 
vestit (Mateti 5, 19). Deci e necurat după lege, cel ce e lipsit de una 
din ele. 

Iar că de aceştia se cuvine să stăm departe şi să nu avem părtăşie 
cu ei, ne-a lămurit zicînd : «Din cărnuri să nu mîncaţi şi de mortăciu¬ 
nile lor să nu vă atingeţi». Adică pînă ce sînt vii să nu aveţi legături 
cu ei, iar de moare vreunul dintre ei, să vă păstraţi mintea neîntinată 
şi să nu vă atingeţi de cele săvîrşite de ei, adică de cuvintele şi de 
scrierile lor necurate. Căci acestea sînt rămăşiţele vieţii omului. Este 
obiceiul ereticilor nepricepuţi să facă aceasta, Căci după ce au rătăcit 
aceia care s-au făcut începătorii prostiei lor, au lăsat ucenicilor lor 
rămăşiţele impietăţii lor. Iâr aceştia le primesc cu respect şi le îmbră¬ 
ţişează cu mintea, alegîndu-se cu o întinăciune anevoie de spălat, ca 
unii ce s-au atins de cărnuri moarte, care sînt pline de cel mai greu 
miros şi de cea mai de pe urmă necurăţie. 

PALADIE : E adevărat. 

CHIRIL : Şi ca exemplu de animal cu copita nedespicată, dar care 
reia mîncarea prin rumegat, dă cămila, animal puternic şi foaite mare, 
apoi iepurele şi ariciul, ca să zic aşa cele mai mici dintre toate. Astfel 
prin cele de la capete le cuprinde, precum socotesc, pe toate, şi nu iasă 
nici una din cele de la mijloc afară. E ca şi cînd ar zice : De la cel 
mai înalt şi mai de sus şi pînă la cele mai mici şi mai de jos, tot ce e de 
felul acesta e necurat şi vrednic de scirbă. Căci Dumnezeu nu caută 
Ia faţă (Rom. 2, 11), precum s-a scris. Ci dacă e cineva mare şi impor¬ 
tant, ridicat la înălţime prin bogăţie şi prin slava cea lumească, va fi 
lipsit totuşi de slavă şi de podoabă, dacă poartă vina nelegiuirii. Iar 
dacă e mic, vieţuind în sărăcie şi fără slavă, va fi osîndit la necurăţie, 
dacă nu va avea lauda moravurilor virtuoase. Nu-şi va face din sme- 

renie un mijloc de-a fi miluit de dreptul Judecător, dacă nu are podoaba 
frumoasă a faptelor, se înţelege a celor evlavioase şi virtuoase 549 . 

Aşadar, cămila, iepurele şi ariciul sînt chipul (tipul) clar al celui 
mic şi mare. Dar menţionează şi porcul, ca necurat, pentru că are un- 
hgia despicată, dar nu reia prin fire hrana, adică nu o rumegă, prin 
ceea ce arată lauda slabă şi nefolositoare a faptelor, lipsită de cuvîn- 
tul evlaviei. Căci precum credinţa fără fapte moartă este (Iacob 2, 20), 
aşa şi invers, buna podoabă şi cuviinţă a faptelor este moartă cînd lip¬ 
seşte cunoştinţa de Dumnezeu şi nu sălăşluieşte în sufletele noastre 
cuvîntul credinţei 55 °. Pentru că aflîndu-se jos,, caută la pămînt şi se 
teme oarecum să ridice ochiul în sus. Şi nu puţini vom afla pătimind 
aceasta, avînd adică viaţa cuviincioasă şi curată, dar necunoscînd pe 
Dumnezeu Cel după fire şi adevărat şi prin aceasta sprijinindu-şi ochiul 
minţii pe cele de pe pămînt. Cu adevărat necurat este şi unul ca aces¬ 
ta : « Căci nu se încununează nimeni, dacă nu se luptă după lege», 
după cum s-a scris (II Tim. 2, 5). 

PALADIE : Aşadar, în chipul porcului şi al celorlalte ne declară 
pe noi înşine necuraţi, dacă sîntem supuşi greşelilor osîndite de lege. 

CHIRIL : Foarte drept ai grăit. Dar nu s-a mulţumit legea să înfă¬ 
ţişeze chipurile celor necuraţi numai prin acestea, ci voind să ne fo¬ 
losească oarecum prin toată zidirea şi să ne dea o cunoştinţă bogată 
a ceea ce e folositor şi frumos, menţionează şi soiurile animalelor de 
apă şi soiurile păsărilor, ca cercetînd ceea ce e propriu firii fiecăreia, 
să înţelegem ceea ce e plăcut lui Dumnezeu şi ceea ce socoteşte vred¬ 
nic de lepădat şi urît; şi aşa să ducem o viaţă cît mai conformă legii 
şi să ne ferim cu toată puterea de tot ce obişnuieşte să ne spurce. 

Drept aceea zice legea iarăşi : «Şi să mîncaţi din toate cele din 
apă. Toate cîte au aripioare şi solzi în ape şi în mări şi în pîraie, pe 
acestea să le mîncaţi. Şi toate cîte n-au aripioare, nici solzi în ape şi 
în mări şi în pîraie, de toate cele ce le scot apele şi de tot ce e viu în 

549. Nu smerenia însoţită de lenea efortului de-a face bine aduce aprobarea 
lui Dumnezeu, ci smerenia încărcată de fapte, dar socoteşte ca fiind exclusiv din 
puterea lui Dumnezeu aduce lauda Lui. 

550. Sînt unii care nu cred în Dumnezeu, dar care fac bine şi vor să dove¬ 
dească prin aceasta că n-au nevoie de credinţa în Dumnezeu şi de ajutorul Lui 
pentru a face bine. Aceştia folosesc facerea de bine pentru a atrage pe alţii la 
necredinţă. Ei nu se gîndesc că nu toti cei atraşi de ei la necredinţă vor putea face 
binele. Pe lingă aceea, în făptuirea binelui de către ei este o lipsă de smerenie şi 
o trufie, care nu promovează armonia dintre oameni. Apoi se întăreşte în fiinţa lor 
o asprime care vine din conştiinţa că numai prin încordarea lor săvîrşesc binele. 
Această asprime depărtează dulceaţa din raporturile lor cu alţi oameni. Ei nu se 
socotesc ca nimic după ce au făcut binele, pentru a nu simţi ceilalţi puşi în inferio¬ 
ritate de ei. Ci ei caută să pună cît mai în evidentă binele făcut, strîmtorînd cu 
el pe ceilalţi. Poate nerecunoştinţa altora pentru binele ce li s-a făcut vine şi din 
insuficienta smerenie chiar a celor credincioşi, după binele ce l-au făcut. 

apă, să vă 'fie scirbă şi să vă îngreţoşaţi. Din cărnurile lor să nu mîn- 
caţi şi de mortăciunile lor să vă îngreţoşaţi şi de toate cite nu au nici 
aripioare, nici slozi in ape, să vă lie scirbă» (Lev. 11, 9—12). 

PALADIE : Dar lămureşte-mă care este deosebirea între acestea, 
după înţelesul duhovnicesc ? Căci eu nu prea înţeleg. 

CHIRIL : O voi face. Voi face înţelese cele folosite de lege în chip 
de plide. Cele ce s-au făcut de Ziditorul în ape, după legea peştilor, 
care înoată prin aripi, se mişcă cu putere şi cu repeziciune încotro vo- 
iesc. Şi ies în întîmpinarea razei fierbinţi a soarelui ce cade asupra 
apei, ba îndrăznesc chiar să se ridice deasupra apei, refuzînd să ră- 
mînă mereu jos ; ele scapă uşor şi de mrejele pescarilor. Cele ce n-au 
însă aripioare şi solzi, ci sînt acoperite în cruste vîrtoase şi îmbrăcate 
în carapace naturale, nu cunosc cele de sus, ci se scufundă în ierburile 
de jos şi petrec în locurile cele mai mocirloase. Ele sînt slabe şi uşor 
de apucat şi sînt prinse fără osteneală de cei ce le-au văzut odată. Iar 
tîlcul acestora e clar şi adevărat. Dar să trecem de la aceste chipuri 
(tipuri) la lucrurile mai clare. 

PALADIE : Le-ai lămuri foarte bine, dacă ai voi s-o faci. 

CHIRIL : Infăţişîndu-ne în chip inteligent împrăştierea acestei vieţi 
şi tulburarea şi amestecarea amarnică a ei, psalmistul cîntă : «Marea 
aceasta este mare şi largă. Acolo sînt jigănii fără număr, vietăţi mici 
şi mari» (Ps. 103, 25—26). Cei ce umblă încoace şi încolo pentru nici 
un lucru de folos şi adună numai acelea prin care se dovedesc trupeşti 
şi care îi îndeamnă să suporte osteneli zadarnice, pot fi asemănaţi cu 
peştii. 

PALADIE : Bine zici. 

CHIRIL : Pe unii ca aceştia îi mustră şi ucenicul lui Hristos, zicînd : 
«Veniţi acum cei ce ziceţi: astăzi sau mîine vom merge în cetatea cu¬ 
tare şi vom petrece acolo un an şi vom neguţători şi vom cîştiga». Şi 
după puţin : «/n loc de-a zice voi: de va vrea Domnul şi vom trăi, 
vom face aceasta şi aceea, acum vă lăudaţi întru trufiile voastre» (Iacob 
4, 13, 15). Aşadar, înotăm ca nişte peşti pe marea aceasta lată şi 
largă, adică prin lume. Dar viaţa fiecăruia e deosebită. Unii nu sînt 
cu totul porniţi spre păcătuire, dar ştiu uneori că sînt neputincioşi şi 
luaţi în stăpînire de puterea cărnii şi nu vor să se înfrîneze nici de 
la celelalte greşeli. «Că mult păcătuim toţi», după cum s-a scris (Iacob 
3, 2). Dar se feresc ca de un lucru urît să facă cele necuvenite în 
chip descoperit şi nimeni nu i-ar putea îndupleca să săvîrşească pă¬ 
catul în mod făţiş şi neacoperit. Ci se silesc foarte mult să se ascundă. 
Căci «înţelepţii îşi ascund cele de ruşine ale lor», după cum s-a scris 

(Prov. 12, 23). Aceasta socotesc că înseamnă a avea solzi ca acoperă- 
mînt. Ei înoată adeseori şi la înălţime. Căci nu privesc totdeauna în 
jos, ci cugetă şi cele de sus şi scapă cu repeziciune de undiţa celor 
ce ar vrea să-i piardă. Aceasta ar putea spune cineva că înseamnă a 
se folosi de aripi spirituale şi a-şi face mişcarea cugetării cu multă 
iuţeală. 

PALADIE: Ai spus lucruri cuvenite. Căci comparaţia ne îndeamnă 
să socotim dreaptă explicaţia. 

CHIRIL : Dar unii păcătuiesc nu în mod acoperit, ci îşi arată rău¬ 
tatea cu totul descoperit şi fără acoperire. Despre aceştia s-ar putea 
spune cu dreptate : «A căror slavă e în ruşinea lor» (Filip. 3, 19). Căci 
pururea sînt porniţi spre necurăţie ; şi tăvălindu-se în mocirla cea mai 
de jos, ei sînt cu adevărat nişte monştri, sau ceva asemănător. Dar 
unii ca aceştia sînt cu totul slabi şi uşor de prins, fiind luaţi în stă- 
pînire de plăcerile tuturor lucrurilor prosteşti. Sau oare nu e aşa viaţa 
celor nestăpîniţi ? Căci femeile neruşinate şi desfrînate şi tot neamul 
urît şi stricat al muieraticilor şi toţi cîţi petrec în lupanare şi a căror 
pofta trupească e nesăturată şi care iubesc rătăcirea necuratei sluj'iri 
la idoli, duc o viaţă cu adevărat blestemată, ce se afundă în întină- 
ciunea cea mai urîtă. 

Aşadar, legea îi declară curaţi pe cei ce suferă de slăbiciunile 
omeneşti, dar nu sînt cu fotul stricaţi, ci înoată oarecum la înălţime 
si nu petrec numai în cele pămînteşti, ci cugetă şi la cele de sus şi 
sînt împărţiţi între Dumnezeu şi lume. Dar îi socoteşte necuraţi pe cei 
ce tind în tot chipul să îmbrăţişeze, să facă şi să cugete fără încetare 
cele ale trupului şi ale lumii şi în toate acestea au lepădat orice ruşine 
şi s-au obişnuit să săvîrşească cele necuviincioase în chip descoperit. 
Şi opreşte cu folos legătura cu ei, în vreme ce nu o condamnă pe cea 
cu cei de mai înainte. Căci nu se cuvine să ne adunăm cu cei vicioşi, 
dar cu cei ce se silesc să fie cuviincioşi, întîlnirea e fără primejdie. 
Fiindcă s-a scris : «Cel ce umblă cu cei înţelepţi, înţelept va fi; iar cel 
ce umblă cu cei nebuni, se va cunoaşte» (Prov. 13, 20). Dar scrie şi 
Pavel : «Dacă vreunul numit frate e zgîrcit, sau slujitor la idoli, sau 
bîrfitor, sau beţiv, sau răpitor, cu unul ca acesta nici să nu se mănînce» 
(I Cor. 5, 11). 

PALADIE: Bine ai spus. Căci lucrul acesta nu e fără folos. 

CHIRIL: Acestea ni le-a spus legea prin pilda despre cele din 
apă. Dar lărgind şirul pildelor, trece la stolurile zburătoarelor, zicînd : 
«$i de acestea să vă îngreţoşaţi dintre cele zburătoare şi să nu mîn- 
caţi, că spurcăciune sînt: de vultur, de vulturul de mare, de şoim, de 

uliu şi de altele asemenea lui, de struţ, de cioară, de gaiţă şi de cele 
asemenea ei, de tot corbul şi de cele asemenea lui, de erele şi de cele 
asemenea lui, de buhă, de cocostîrc, de ibis, de poriirion, de pelican, 
de lebădă, de erodiu, de haradriu şi de cele asemenea lui, de pupăză, 
de liliac şi de toate tîrîtoarele cele cu aripi, care umblă pe patru pi¬ 
cioare, că spurcăciune sint vouă. Dar acestea să le mincaţi din tîrî¬ 
toarele cele cu aripi, care umblă pe patru picioare : cele care au lluiere 
mai sus de picioarele lor ca să sară cu ele pe pămînt. Şi acestea să le 
mîncaţi din ele : V ruhul şi cele asemenea lui, atachisul şi cele aseme¬ 
nea lui, oiiomachul şi cele asemenea lui, lăcusta şi cele asemenea ei. 
Toate tîrîtoarele dintre cele cu aripi, care au patru picioare, spurcăciune 
sînt vouă şi cu acestea vă veţi spurca. Tot cel ce se atinge de mortă¬ 
ciunile lor, necurat va ii pînă seara» (Lev. 11, 13—24). Oare îţi este 
limpede înţelesul celor spuse ? 

PALADIE ; De loc. 

CHIRIL: Dar nu simţi că la fel cu celelalte, însuşirile naturale ale 
celor numite înfăţişează chipuri ale moravurilor şi deosebiri ale 
purtărilor ? 

PALADIE : Ce vrei să spui ? 

CHIRIL : Vrei să vorbim în parte, cercetîndu-le pe toate cu de- 
amănuntul ? 

PALADIE : Foarte mult. 

CHIRIL : Aşadar, legea interzice vulturul, vulturul de mare, şoimul. 
Căci acestea zboară la înălţime şi se bucură de locurile cele de tot 
înalte şi urăsc pe cele de jos. «Puii şoimului, zice, zboară la înălţime» 
(Iov. 5, 11). Iar aşa este cel fudul şi îngîmfat, care are în sine cugetul 
trufaş şi e obişnuit să dispreţuiască pe omul cuviincios şi modest şi 
nu-i place să consimtă cu cei smeriţi. 

împreună cu acestea condamnă uliul şi cele asemenea lui, corbul 
şi cele asemenea lui, prin care se indică tot cel ce e obişnuit să ră¬ 
pească, şi neamul de oameni pornit spre viclenie. Tipul celui dinţii e 
uliul, al celui de al doilea e corbul negru şi întunecat. Căci cei iuţi 
la vicleşug şi care poartă în ei răutatea moravurilor nevăzută de cei 
mulţi, sînt întunecoşi şi nu tuturor vădiţi. Iar cei ce suferă de fudulia 
blestemată mai au pe lingă aceasta şi dorinţa de-a stăpîni asupra celor 
ce pot şi de-ai împresura prin multe născociri ale vicleniei şi de-ai 
jefui astfel fără saţiu. 

De aceea adaugă zicînd : «Şi struţul şi gaiţa». Căci acestea sînt 
precum socotesc, cu totul nesăturate şi adună ce le cade în cale. Apoi 
zice : «Şi de erete şi de cele asemenea lui, de bubă, de cocostîrc, de 

porfirion, de pelican şi de lebădă». Căci acestea înfăţişează prin ele pe 
cei ce uneltesc cu cruzime şi sălbăticie împotriva altora şi se năpustesc 
fără milă asupra celor ce pot, neşovăind să aducă asupra unora chiar 
primejdia vieţii. Căci eretele se repede înfricoşător asupra a toată 
pasărea mai slabă şi se porneşte asupra păsărelelor şi răpindu-le, le 
omoară ,• iar cocostîrcul, ibisul, porfirionul, şi aş adăuga şi pelicanul, 
urmăresc cu furie peştii şi-şi fac din moartea lor hrană. Aşa sînt, în 
ce priveşte purtările şi sălbăticia moravurilor, toţi cei ce omoară cu 
uşurinţă pe alţii, pentru plăcerea lor. Dar cei ce leapădă legea cruţării 
reciproce şi se împotrivesc poruncilor iubirii, ar putea să audă, pe 
drept cuvînt, chiar de la noi : «Nu căutaţi ale voastre, ci şi ale altora» 
(I Cor. 10, 24). Căci « iubirea, zice, nu face aproapelui rău» (Rom. 13, 10). 

Apoi a zis iarăşi să ne ferim de cioară, de erodiu, de horadiu şi 
de cele asemenea lor, de pupăză şi de liliac. Căci acestea sînt prietene 
nopţii şi se bucură de întuneric şi au plăcere să zboare în el, duşmă¬ 
nind lumina soarelui şi nesuferind să lucreze ceva în ea. Căci este 
adevărat ceea ce spune Hristos, că : «Tot cel ce face cele rele urăşte 
lumina şi nu vine la lumină, ca să nu se vădească faptele lui. Iar cel 
ce face adevărul, vine la lumină, ca să se arate faptele lui, că in Dum¬ 
nezeu sînt săvîrşite» (Ioan 3, 20—21). 

Dar necurate sînt şi cele ce se tîrăsc dintre cele înaripate «care 
umblă, zice, pe patru picioare», ca de pildă muştele şi cele asemenea. 
Căci nenumărate sînt aceste mici şi dispreţuite vieţuitoare, care nu-şi 
au zborul la înălţime. E necesar să vedem care e motivul pentru care 
legea le aminteşte şi pe ele. Căci precum cînd a amintit de dobitoace, 
numind cămila, a adăugat iepurele, declarînd deopotrivă de necuraţi 
pe cei stăpîniţi de viciu, fie că e vreunul mare, fie că e mic (căci nu 
e căutare la faţă la Dumnezeu, după cum s-a scris: Rom. 2, 11), aşa 
şi aci, după ce a amintit pe vultur — adică cea mai împărătească din¬ 
tre păsări — coboară iarăşi la cea mai mică dintre cele ce obişnuiesc 
să zboare, punînd pe acelaşi plan pe cel mic şi pe cel mare, cînd să- 
vîrşeşte vreun rău şi nu leapădă vina. Dar scoate dintre acestea lăcusta 
şi vruchul şi cele asemenea pentru puterea lor de-a se înălţa şi de-a nu 
petrece între cele de jos, ci de-a se ridica adeseori la înălţime şi de-a 
sări cu uşurinţă. De felul acesta este cel ce are, ce-i drept, o viaţă 
lumească, dar nu e cu totul lipsit de cuviinţa şi de iubirea cea c-ătre 
Dumnezeu. Căci unul ca acesta nu e legat cu totul de cele pămînteşti, 
nici nu petrece în cele de jos, ci se străduieşte să cugete şi la cele 
de sus şi să se facă vrednic de laudă, ridicîndu-se la cele înalte şi 
zburînd de la cele pămînteşti. 


32 — Sf. CHIRIL 

Iar cel ce s-a atins şi s-a spurcat de cele necurate, trebuie să-şi 
spele haina şi spre seară curat va fi. Prin aceasta se indică taina lui 
Ilristos, prin care ne-am curăţit, dobîndind iertarea prin sfîntul Botez, 
adică în vremea venirii Lui, care s-a făcut oarecum spre seară, sau 
cînd veacul de faţă se apleacă spre sfîrşit. Sau nu spunem că Cuvîntul 
lui Dumnezeu S-a întrupat în ultimele timpuri ? 

PALADIE : Chiar aşa e. 

CHIRIL: Dar legea spune că cel ce se va atinge fie de fiară săl¬ 
batică, fie de alt animal necurat, va fi şi altfel spurcat. Căci a zis : 
«Şi toate cele ce umblă pe labe între toate tiarele, care umblă pe 
patru picioare, necuiate vor ti vouă. Tot cel ce se atinge de mortă¬ 
ciunile lor, necurat va fi pînă seara. Şi cel ce ridică din mortăciunile 
lor, îşi va spăla hainele sale şi necurat va fi pînă seara, că necurate sînt 
acestea vouă. Şi acestea vouă necurate dintre cele ce se tîrăsc pe 
pământ: nevăstuica, şoarecele, crocodilul de uscat, şobolanul, cameleo¬ 
nul, brotăcelul, şopîrla şi sobolul. Acestea sînt vouă necurate dintre 
toate cele ce se tîrăsc pe pământ. Tot cel ce se atinge de acestea 
moarte, necurat va fi pînă seara. Şi tot peste ceea ce ar cădea vreo 
mortăciune a acestora, necurat va fi, fie vas de lemn, sau haină, sau 
piele, sau sac. Tot vasul cu care se va întîmpla lucrul acesta, se va 
spăla în apă şi necurat va fi pînă seara, şi apoi curat va fi» (Lev. 11, 
27—33). La acestea a adăugat că va fi spurcat vasul în care ar cădea 
vreo mortăciune a lor. Şi vasul de lut şi de piele, şi haina, mîncarea 
şi băutura, afară de izvorul de apă, de fîntînă, de lac şi de seminţe. 

Se pare că legea indică prin fiarele sălbatice pe cei mai cruzi 
dintre tîlhari, care socotesc de nimic, chiar şi uciderea de om, cel mai 
mare dintre rele, omorînd fără milă pe oricine se nimereşte, necruţînd 
pe nimeni. Iar prin şoarece şi nevăstuică şi prin cele apropiate şi în¬ 
rudite, adică prin crocodilul de uscat, prin şopîrlă şi brotăcel, pe hoţii 
fricoşi ce umblă noaptea, care caută să vatăme pe cei ce dorm fără 
să fie observaţi, dar se tem foarte să fie prinşi şi ocolesc starea de 
veghe a celor pe care îi atacă. Căci oare nu sînt nişte vieţuitoare 
foarte hoaţe şi laşe, nevăstuica şi şoarecele şi oare nu se scufundă 
in găurile pămîntului, dacă face cineva vreun zgomot ? Iar crocodilul 
de uscat şi cele înrudite, nu îşi adună hrana noaptea şi de loc ziua ? 

PALADIE : E adevărat. 

CHIRIL: Deci orice hoţ necurat, fie că are nişte apucături de fiară 
şi-şi pătează mîinile cu sînge, fie că fură nişte lucruri mici, ca şoare¬ 
cele şi nevăstuica, ca şobolanul şi şopîrla, se ridică pe ziduri şi pe 
acoperişuri. Şi cine se atinge de cei astfel necuraţi, se va împărtăşi 

de vinile lor. Căci părtăşia cu astfel de oameni îi face numaidecît 
necuraţi. 

Iar vasele spurcate, sînt chipurile unor oameni. Căci omul e ase¬ 
menea vasului 551 . 

Dar declară că nu se spurcă izvorul de apă, fîntîna şi lacul, chiar 
de cade în ele ceva din cele spurcate după lege. Prin aceasta nu lasă 
pe cei de sub lege să simtă lucrul acesta cu totul împovărător şi greu 
de purtat şi observarea legii cu neputinţă de împlinit, cum ar fi dacă 
ar fi păgubiţi aşa de mult în lucrurile cele mai necesare, încît ar trebui 
să părăsească şi cetăţi şi case, cînd s-ar spurca apele din ele, şi s-ar 
lipsi şi de cele neapărat trebuincioase. Deci legea a renunţat la stric¬ 
teţea totală, pentru folosul şi trebuinţa celor de sub lege. 

PALADIE: E o explicaţie vrednică de crezut. 

CHIRIL ; Deopotrivă cu celelalte, spune că e necurată şi mortăciu¬ 
nea animalelor curate. De aceea adaugă că şi aceasta-1 spurcă pe cel 
ce se atinge de ea. Căci scrie : «far de va muri vreuna din vitele care 
vă sînt îngăduite spre mîncare, cel ce se va atinge de mortăciunile 
ei, necurat va fi pînă seara. Şi cel ce mănîncă din mortăciunile ei, îşi 
va spăla hainele lui în apă şi necurat va fi pînă seara şi se va spăla 
în apă şi curat va fi. Şi cel ce ia din mortăciunile lor, îşi va spăla 
hainele lui şi se va spăla în apă şi necurat va fi pînă seara » (Lev. 
11, 39—40). Aceasta închipuie limpede, precum socotesc, ceea ce s-a- 
zis : «De e vreunul care se numeşte frate, fie curvar, fie zgîrcit, fie 
slujitor la idoli, fie beţiv, fie bîrtitor, fie răpitor, cu unul ca acesta 
nici să nu se mănînce» (I Cor. 5, 11). Căci dacă vreunul dintre cei 
socotiţi cuviincioşi şi dintre cei ce-au fost curăţiţi şi dintre cei primiţi 
la părtăşie duhovnicească prin credinţă, suferă moartea prin păcat, 
«necurat va fi» şi «spurcat», căci fiind întinat prin fapte moarte, spurcă 
numaidecît pe cel ce se lipeşte de el 552 . Dar deşi suferă întinarea, va 
fi curat prin apă spre seară. Iar ce înseamnă aceasta, a arătat mai 
înainte în chip clar cuvîntul nostru. 

Dar ia seama că şi cel ce mănîncă din mortăciunile lor şi cel ce 
se atinge numai, spune că va fi necurat, neeliberîndu-1 de întinare şi 
de osîndă nici pe cel ce se face părtaş de mortăciunea acelora şi 
declarîndu-1 vinovat şi pe cel ce vine în vecinătatea şi în apropierea 
lor. Căci socotesc că trebuie să ne păzim cu grijă, nu numai de îm¬ 
preună lucrarea cu cei răi, ci chiar şi de întîlnirea cu ei. Căci «cel ce 

551. Omul e asemenea vasului, pentru că primeşte în el multe, bune şi rele. 
Şi mulţi iau multe din conţinutul cu care s-a îmbogăţit fiecare om.. 

552. Oricit de curat a fost cineva, dacă se spurcă prin fapte păcătoase, moare 
sufleteşte; şi cel care se însoţeşte cu el, se molipseşte şi el de necurăţie. 

se atinge de smoală, murdări-se-va», zice (înţ. Sir. 13, 1). Şi adevărat 
este cuvîntul. 

Iar că aceste pilde din lege s-au folosit pentru calitatea moravuri¬ 
lor, ar putea afla cineva din cele ce se adaugă. Căci s-a zis iarăşi : 
«Şi să nu spurcaţi sufletele voastre cu nici un fel de târâtoare ce se 
tirăsc pe pământ şi să nu vă întinaţi cu ele şi să nu fiţi necuraţi din 
pricina lor, că eu sînt Domnul Dumnezeul vostru» (Lev. 11, 34). Căci 
ce întinare poate să aducă sufletului omului moartea unui animal şi 
atingerea de cadavrul lui ? Şi ce vătămare i-ar aduce mîncarea ce 
intră în stomac şi se leapădă la gunoi, după cuvîntul Mîntuitorului ? 
(Matei 15, li) 553 . 

PALADIE : Nici una, după cum socotesc. Drept gîndeşti. 

CHIRIL: Deci socotesc că asemenea corăbierilor destoinici, pu- 
nînd în mişcare toate funiile, să ieşim din toate întinăciunile şi să 
intrăm într-o viaţă prea plăcută lui Dumnezeu, ca într-un sîn de mare 
liniştit şi netulburat. Căci nu ne putem apropia de El altfel decît 
numai aşa. Iar că lucrul acesta e adevărat, nu e greu de văzut. Căci 
s-a scris iarăşi în Ieşire ; «Şi Moise era păscând oile lui Ietro, socrul 
lui, preotul din Madian. $i a dus oile în pustie. Şi a venit la muntele 
Horeb. Şi i s-a arătat lui un Înger al Domnului din rug şi a văzut că 
rugul ardea în foc, iar rugul nu se mistuia. Şi a zis Moise : «Mergînd 
voi vedea această arătare minunată, că nu se mistuie rugul». Iar cînd 
a văzut Domnul că se apropie să vadă, l-a chemat pe el Domnul din 
rug, zicînd : «Moise, Moise 1». Iar el a zis: «Ce este?» «Şi acela a 
zis : Să nu te apropii aci, dezleagă Încălţămintea din picioarele tale. 
Că locul, în care stai, e pămînt sfânt» (leş. 3, 1—5). 

înţelegi deci că nu se poate apropia cineva de preacuratul Dum¬ 
nezeu, dacă nu a curăţit mai întâi toată pata de pe sufletul său şi nu 
si-a eliberat piciorul, adică păşirea spirituală spre cele ce sînt de făcut, 
de orice mortăciune cugetată în lucruri ? Căci oare nu e încălţămintea 
rămăşiţa unui animal mort ? 

PALADIE : Fără îndoială. 

CHIRIL: Deci ea e un chip (tip) al mortăciunii, pe care dacă o 
leapădă cineva, rupînd legăturile din care trebuie să scape, va veni 
aproape şi va fi casnicul lui Dumnezeu, făcîndu-se totodată în stare să 
mîntuiască pe alţii. Aşa a fost ales Moise ca să fie trimis şi să (elibe¬ 
reze) izbăvească pe fiii lui Israil. Căci Sfînta Scriptură ne spune ; 


553. Se arată că nu legea vorbind de animalele care spurcă pe om, şi-a înălţat 
gîndul la întinarea ce o produce sufletului pilda unor oameni cu apucături de fiare. 

«Fiule, dacă te iaci înţelept, vei fi înţelept ţie însuţi şi aproapelui tău» 
(Prov. 9, 12) 554 . 

PALAD1E : Bine zici. 

CHIRIL : Dar vom adăuga la acestea încă ceva. 

PALADIE : Ce anume ? 

CHIRIL: Avînd să coboare Atoateţiitorul Dumnezeu în chip de 
foc pe muntele Sinai, i s-a poruncit lui Moise să pregătească pe Israil 
spre vederea lui Dumnezeu. Iar modul pregătirii l-a stabilit însuşi 
Stăpînul tuturor. Căci «a zis lui Moise : Pogorîndu-te, spune poporului 
şi curăţă-i pe ei astăzi şi mîine. Şi să-şi spele hainele lor şi să stea 
pregătiţi în ziua a treia. Că în ziua a treia, se va pogorî Domnul pe 
muntele Sinai, înaintea întregului popor» (leş. 19, 10—11). 

Aşadar, cei ce doresc familiaritatea cu Dumnezeu şi au ca scop 
să se înfăţişeze şi să-i slujească Lui prin rîvna spre tot binele, trebuie 
să se cureţe mai întîi 555 . Unul ca acesta va fi în stare să-L vadă şi 
pe Dumnezeu însuşi, după cuvîntul Mîntuitorului : «Fericiţi cei curaţi 
tu inima, că aceia vor vedea pe Dumnezeu» (Matei 5, 8) 556 . La această 
strălucire poţi vedea, dacă vrei, că a ajuns şi dumnezeiescul Avraam 
însuşi 557 . Dar vino să spunem în amănunte cele privitoare la el. Căci 
s-a scris aşa : «Şi a zis Domnul către Avraam : Iar tu să păzeşti legă¬ 
tura mea, tu şi seminţia ta după tine, întru neamurile lor. Şi aceasta 
este legătura pe care o voi păzi între mine şi voi şi între seminţia 
ta după tine în neamurile lor. Se va tăia la voi împrejur toată partea 
bărbătească. Şi veţi tăia împrejur marginea mădularului vostru şi va fi 
spre semn al legăturii între mine şi voi. Şi pruncul de opt zile se va 
tăia la voi împrejur, toată partea bărbătească, întru neamurile voastre 
şi cel născut în casa ta şi cel cumpărat cu argint din tot fiul străin, 


554. Prin mortăciunea animalului se închipuie ceea ce e mort în om prin păcat. 
Omul care păcătuieşte dăinuieşte în moartea sufletească a egoismului, a necomu- 
niunii sincere cu Dumnezeu şi cu semenii. Moise trebuie să nu-şi lipească de el 
nimic din moartea sufletească a altora, dacă vrea să fie viu şi să se poată apropia 
de Dumnezeu, supremul izvor al vieţii prin dragostea ce ne-o comunică. Dum¬ 
nezeu fiind viu, nu poate intra în comunicare cu Ei decît cel viu, sau cel ce se 
sileşte să iasă din moartea egoismului. 

555. Cel ce voieşte să se apropie de Dumnezeu trebuie sjă se cureţe de egois¬ 
mul păcatelor. Căci apropierea de Dumnezeu are ca urmare slujirea binelui, care 
e una cu slujirea altora. Binele pe care vrea să şi-l facă cineva sie-şi, nu e bine 
adevărat. 

556. Pe Dumnezeu II văd cei curaţi cu inima, adică cei curăţiţi de egoismul 
păcatelor. Cei păcătoşi nu se pot vedea decît pe ei înşişi şi lucrurile materiale. 
Propriu-zis ei nu văd nici sinea lor adevărată, pe cea care se poate îmbogăţi spi¬ 
ritual şi poate dăinui în veci. 

557. Vederea lui Dumnezeu umple pe om nu numai de viată, ci şi de bucuria 
care se răspîndeşte pe toată fiinţa lui ca lumina. Căci vederea e comunicare cu 
Dumnezeu şi primirea iubirii Lui şi a sensului existenţei. Dumnezeu e văzut ca foc 
al iubirii calde şi al luminii, sau al sensului existentei. 

care nu e din săminţa ta. Cu tăiere împrejur se va tăia împrejur tot 
cel născut în casa ta şi cel cumpărat cu argint. Şi va fi legătura mea 
în trupul vostru spre legătură veşnică. Şi partea bărbătească netăiată 
împrejur, care nu-şi va tăia împrejur trupul de marginea lui în ziua a 
opta, pierde-se-va sufletul acela din neamul lui, că a stricat legătura 
Mea» (Fac. 17, 23). 

Iar care era răsplata ascultării şi ce fel le folosea tăierea împrejur, 
vom şti din cele următoare. Căci zice : «Şi s-a arătat lui, Dumnezeu, la 
stejarul Mamvri, şezînd el la uşa cortului său, la amiază. Şi ridicînd 
ochii săi, a văzut şi iată trei bărbaţi stăteau din sus de el. Şi văzîndu-i 
pe ei, a alergat întru întîmpinarea lor de la uşa cortului său. Şi s-a 
închinat pînă la pămînt şi a zis: Doamne, de am aflat har înaintea Ta, 
nu trece pe robul tău. Să se aducă apă şi să se spele picioarele voastre 
şi vă odihniţi sub copac. Şi voi aduce pîine şi veţi mînca. Şi după aceea 
veţi pleca la drumul vostru, din care v-aţi abătut la robul vostru» 
(Fac. 18, 1—5). 

Căci tăierea împrejur în trup e chipul (tipul) clar al celei spirituale 
şi în duh, prin care Hristos scoate din cugetările noastre toată pata. 
Fiindcă după cuvîntul fericitului Pavel, « ne-am tăiat împrejur cu tăiere 
împrejur nefăcută de mînă, întru dezbrăcarea trupului» (Col. 2, 11). 
Iar după ce-am dezbrăcat pe omul cel vechi care se strică după 
poftele amăgirii şi ne-am tăiat plăcerile trupului prin ascuţişul şi 
lucrarea duhului, ne arătăm pe noi înşine vrednici de-a ne împărtăşi 
şi de vederea dumnezeiască şi de-a ne face loc de odihnă al Sfintei 
şi celei deofiinţă Treimi 558 . Căci a zis Mîntuitorul : «Cel ce nu se va 
ruşina de Mine şi de cuvintele Mele întru acest neam, vom veni Eu 
şi Tatăl şi ne vom face locuinţă la el şi întru el vom petrece» (Ioan 
14, 23—24). Şi nu numai aceasta ne e răsplata curăţiei, ci ca unii ce am 
fost primiţi în familiaritatea lui Dumnezeu, vom cunoaşte cele din El, 
se înţelege prin descoperirea cea de la El, precum i s-a făcut cunos¬ 
cut şi lui Avraam cele cu privire la nimicirea Sodomei. Observă deci 
că ieşirea din întinăciuni aduce răsplata a nenumărate bunătăţi. De 
aceea zice şi Pavel: «Vă îndemn pe voi, fraţilor, prin îndurările lui 
Dumnezeu, să vă înfăţişaţi trupurile voastre jertfă vie, sfîntă, bine- 
plăcUtă lui Dumnezeu, slujba voastră cuvîntătoare» (Rom. 12, 1). Dar 


558. Se taie împrejur ceea ce nu ţine în mod necesar de firea omului, ceea 
ce s-a adăugat ca păcat, ceea ce închide, ceea ce reprezintă viaţa lui cea adevă¬ 
rată ; omul păcatului care se învecheşte, care înaintează spre moarte, care nu se 
înnoieşte continuu prin comunicarea cu viaţa. Deschizîndu-se prin aceasta vieţii 
dumnezeieşti, poate vedea pe Sfînta Treime la stejarul Mamvri. Sfînta Treime e 
primită în firea noastră deschisă prin iubirea ei şi se odihneşte în iubirea noastră 
ospitalieră. 

şi proorocul Ieremia a strigat limpede : « Spală-ţi inima de răutate, Ie- 
rusalime, ca să te mlntuieşth (Ier. 4, 14). 

PALADIE : Aşadar, trebuie să ne apropiem de Dumnezeu Cel Prea¬ 
curat nu cu suflet întinat, ci cu viaţă sfinţită şi fără prihană. Şj aşa 
îndată vom ajunge la ceea ce se cuvine. 

CHIR1L: Aşa este, Paladie. Şi nu-ţi va trebui multă osteneală ca 
să poţi înţelege că e adevărat acest cuvînt, dacă vei vrea să cercetezi 
cu rîvnă şi cu înţelepciune vieţile sfinţilor. Căci cele ce s-au întîm- 
plat celor vechi în chip, spre povăţuirea noastră s-au scris, după dum¬ 
nezeiescul Pavel (I. Cor. 10, 11). 

Că trebuie să ne apropiem de Dumnezeu curaţi şi spălaţi, se poate 
afla deci iarăşi şi din următoarele. Dina, fiica lui Iacob, fiind fecioară 
şi în vîrsta căsătoriei, a ieşit din cortul părintesc ca să vadă fetele 
Sichemilor. Dar Sichem, fiul lui Emor, n-a stat liniştit. Căci se îndră¬ 
gosteşte îndată de tînără şi e dus de pofte neînfrînate spre plăcere. 
Şi pornind sălbatic spre aceasta, cel de alt neam şi netăiat încă îm¬ 
prejur, a siluit fecioara evreică. Dar lucrul a fost socotit fiilor lui 
Iacob de nesuportat şi au pornit război împotriva celor ce-au batjo¬ 
corit pe sora lor evreică. Aceasta l-a întristat pe dumnezeiescul Iacob 
şi l-a înspăimîntat, făcîndu-1 să se teamă că va pieri cu tot neamul. 
Dar Dumnezeu s-a apropiat de el şi l-a mîntuit iarăşi. Şi e vrednic 
să ştim în ce mod : «Şi a zis Iacob către Simeon şi Levi: M-aţi făcut 
urît, ca să fiu socotit rău tuturor celor ce locuiesc ţinutul, atit intre 
Canaanei, cit şi intre Ferezei. Iar eu sint puţin la număr. Şi de se vor 
aduna asupra mea, mă vor tăia şi voi pieri eu şi casa mea. Iar ei au 
zis : Dar s-au folosit de sora noastră ca de o curvă. Şi a zis Dumnezeu 
către Iacob : Sculîndu-te, suie-te in locul Betbel şi locuieşte acolo. Şi 
fă acolo jertfelnic lui Dumnezeu, Care S-a arătat ţie, cind fugeai de 
la faţa lui Esau, fratele tău. Şi a zis Iacob casei sale şi tuturor celor 
ce erau cu el: Ridicaţi pe dumnezeii care sint cu voi din mijlocul 
vostru şi vă curăţiţi şi schimbaţi hainele voastre şi sculindu-ne să ne 
suim in Bethel şi vom face acolo jertfelnic lui Dumnezeu care m-a 
auzit pe mine in ziua necazului, care era cu mine şi m-a mintuit pe 
mine in calea pe care mergem. Şi au dat lui Iacob pe dumnezeii străini, 
care erau în mâinile lor şi cerceii din urechile lor şi i-au ascuns pe 
ei Iacob sub stejarul din Sichem şi i-a pierdut pe ei pînâ în ziua de 
astăzi» (Fac. 34, 30—31 ; 35, 1—4). 

Observă că Stăpînul tuturor S-a apropiat de dreptul ce tremura 
şi i-a poruncit să zidească jertfelnic întru miros de bună mireasmă 

şi monument strălucit al mîntuirii şi ajutorului ce i se vor da lui. Iar 
acela, după ce a cunoscut că trebuie să facă aceasta, porunceşte la 
ai săi să se cureţe, scoţînd dintre ei pe dumnezeii neadevăraţi şi 
îmbrăcîndu-se cu alte veşminte. Şi aceasta socotesc că înseamnă cu¬ 
răţia în credinţă şi neîntinarea în viaţă. Căci prin lepădarea zeilor 
străini trebuie să se înţeleagă voinţa lor de-a se alipi în întregime 
la Dumnezeu, neavînd cugetarea împărţită şi neaplecîndu-se spre ră¬ 
măşiţele rătăcirii dracilor. Iar prin schimbarea veşmintelor, îmbrăcarea 
unei vieţuiri curate. Aşa a socotit că trebuie să scrie şi preaînţeleptul 
Pavel. Căci oare nu-1 auzi spunînd limpede : «Dezbrăcaţi-vă de omul 
cel vechi, care se strică după poftele rătăcirii, şi îmbrăcaţi pe cel 
nou, care se înnoieşte după chipul Celui ce l-a zidit pe el» (Efes, 4, 
22—24). Prin dezbrăcarea trupului înţelege lepădarea plăcerilor tru¬ 
peşti. Dar scrie şi Solomon : «/n toată vremea să fie veşmintele tale 
strălucitoare» (Eccl. 9, 8). Iar cugetînd drept, nu voi spune că înţelep¬ 
tul Solomon a ajuns pînă la atîta flecăreală, încît să ne îndemne să ne 
incîntăm copilăreşte de veşminte strălucitoare. Ci aseamănă viaţa 
curată şi liberă de orice pată cu un veşmînt strălucitor. Altfel cum 
ar putea îmbrăca cineva pe Domnul nostru Iisus Hristos ? Căci oare 
nu vei recunoaşte că lucrul acesta îl face pe cel ce se îmbracă în po¬ 
doabele vieţuirii evanghelice ? 559 . 

PALAD1E : Aşa este, fără îndoială. 

CHIRIL : Iar dacă ar veni cineva şi la prealăudatul Iosif, ar afla 
că n-a nesocotit nimic din ale curăţiei, ci a cugetat că Dumnezeu îi 
va ajuta în toate şi-l va apăra, de va refuza bărbăteşte orice întinare. 
Căci putînd să prospere şi să se desfăşoare în dezmierdări, îngăduind 
zburdărilor fierbinţi ale tinereţii să alerge la cele plăcute şi iubite 
şi să fie dus de pornirile neînfrînate, nu a făcut aceasta nicidecum, 
ci şi-a ales sorţul mai bun, care-1 are la Dumnezeu, şi a preferat oste¬ 
nelile întinării în loc de orice îl putea îngrăşa pentru moment. Fiindcă 

559. Dezbrăcarea de omul cel vechi este ieşirea din crusta egoistă a plăcerilor 
păcătoase. Dar omul nu poate rămîne dezbrăcat, adică neutru între egoism şi co¬ 
municare iubitoare. Chiar această neutralitate este un egoism. Cel ce se dezbracă 
de sinea egoistă, se învăluie în cel pe care-1 iubeşte şi-l iubeşte. Adevărata îmbră- 
care în iubire nu ne poate veni decît din Hristos. El e veşmîntul care ne face 
om nou. El e veşmîntul fluid din care curge în noi iubirea Lui şi în care se vede 
intîlnirea noastră cu Hristos. Hristos ne îmbracă în iubirea Sa, pentru că El este 
Dumnezeu venit între noi, intrat prin firea omenească în posibilitatea comunicării 
«fireşti» uşoare cu noi, rămînînd totuşi izvorul dumnezeiesc al iubirii nesfîrşite 
în această comunicare. 

ştia că la început e dulce orice excitaţie a trupului şi plăcdfed aces¬ 
tor mişcări vrăjeşte mintea ca o miere; dar la sfîrşit nu mai este 
dulceaţa. Ci îndată se adună deasupra capului celui ce a greşit pe¬ 
depse şi osînde şi cîte alte rele. Dar voieşti să spunem unele din 
cele scrise despre el ? 

PALADIE : Foarte mult. 

CHIRIL ; «Şi era, zice, Iosii frumos la chip şi arătos la vedere 
foarte. Şi a fost după cuvintele acestea, şi-a pus femeia stăpînului său 
ochii ei pe Iosif, şi a zis : culcă-te cu mine. Iar el nu a voit, ci a zis 
femeii stăpînului său: dacă stâpînul meu nu cunoaşte pentru mine 
nimic în casa lui şi toate cîte sînt ale lui le-a dat în mîinile mele şi 
nu este în casa aceasta nimic deasupra mea, nici s-a scos de la mine, 
afară de tine, pentru că eşti femeia lui, cum voi face cuvîntul acesta 
rău, ca să păcătuiesc înaintea lui Dumnezeu ? Şi după ce a vorbit lui 
Iosif zi după zi şi n-a ascultat de ea ca să se culce cu ea şi să se îm- 
preune cu ea, a venit o zi în care a intrat Iosif în casă să facă lucrurile 
lui. Şi nimenea nu era din cei din casă înăuntru. Şi l-a apucat pe el de 
haine, zicînd : Culcă-te cu mine 1 Şi părâsindu-şi hainele lui în mîinile 
ei, a fugit şi a ieşit afară. Şi cind a văzut că a lăsat hainele lui în 
mîinile ei şi a fugit şi a ieşit afară, a chemat pe cei ce erau în casă 
si le-a grăit lor, zicînd : Vedeţi, a băgat la noi slugă evreu, ca să-şi 
bată joc de noi. Că a intrat la mine zicînd : Culcă-te cu mine şi am 
strigat cu glas mare. Iar auzind el că am înălţat glasul meu şi am 
strigat, părăsind hainele lui la mine a fugit şi a ieşit afară» (Fac. 
39, 6—15). 

Vezi că femeia il silea pe acela care nu voia să se culce cu ea, dar 
mintea lui fiind fixată în înfrînare, nu s-a lăsat biruită de nimic ? 
Ci era încă adolescent, de-abia de şaptesprezece ani, la cele dinţii 
mijiri ale mustăţii, in vigoarea plăcerilor şi la vîrsta mişcărilor celor 
mai fierbinţi şi, ca să zic aşa, cînd poftele sînt tari şi nedomolite. Căci 
vîrsta adolescenţei stă sub puterea pornirilor încă nestăpînite ale do¬ 
rinţelor şi nu rabdă uşor frîul înfrînării. Dumnezeiescul Iosif însă a 
rămas neclintit, nelăsîndu-şi tinereţea slobodă, nedisciplinată şi nete- 
mîndu-se că era străin şi rob (căci la amîmdouă acestea a fost silit de 
fraţi, fiind vîndut ismailitenilor). Dar fiindcă a fost mai tare ca plăce¬ 
rea atotspurcată şi ca mişcările neruşinate, femeia îl calomniază şi 
întoarce vina asupra tînărului. Şi pe cel ce nu s-a supus poftelor ei, l-a 

numit batjocoritor. Şi din această cauză tînărul a fost aruncat în tem¬ 
niţă. Dar a fost izbăvit prin harul dumnezeiesc şi a dobîndit curînd 
drept plată a înfrînării, să stăpînească peste toată ţara egiptenilor. 

Aşadar, chiar dacă virtutea aceasta cere osteneli, chiar dacă lau¬ 
dele înfrînării vin după grele sudori, cel ce vrea să fie iubitor de Dum¬ 
nezeu nu se sperie de ele. Căci va avea o laudă egală şi nişte răsplăţi 
egale. De aceea şi dumnezeiescul David admiră pe tînărul atotvrednic 
de laudă, pentru ostenelile şi încercările răbdate de el, zicînd : «Ca rob 
s-a vîndut Iosif, smerit-au în lanţuri picioarele lui, fier a trecut prin 
sufletul lui» (Ps. 114, 17—18). Şi eu socotesc că el numeşte aici puterea 
aspră şi neîncovoiată a sudorilor prin care ne oprim de la păcate şi ne 
înstrăinăm de orice pată şi ajungem la viaţa sfîntă şi preacurată, adică 
la cea evanghelică şi în Hristos, prin care şi cu care dăm slavă Tatălui, 
împreună cu Sfîntul Duh în vecii vecilor. Amin. 









CARTEA A CINCISPREZECEA 

Trebuie să ne înfăţişăm lui Dumnezeu curaţi 
şi spălaţi ; şi curăţia noastră 
este în Hristos 


Din toată expunerea s-a desprins, Paladie, dovada limpede şi 
vădită că trebuie să intrăm cu cuviinţă, strălucitori şi curaţi în casa 
lui Dumnezeu, dacă vrem să cîştigăm faţă de El o familiaritate prin 
sfinţenie. Căci atunci ni-L vom face pe Dumnezeu îndurător, va privi 
la ale noastre cu ochiul întreg şi ne va dărui ocrotirea cuvenită 
sfinţilor. «Spre cine voi privi, zice, dacă nu spre cel smerit şi liniştit 
şi tremurînd de cuvintele Mele ?» (Isaia 66, 2) «o. Căci cel ce este aşa, 
va întinde mîini cu adevărat cuvioase şi va striga spre însăşi urechea 
Dumnezeirii, încît ajungînd la împlinirea celor ce le doreşte, va putea 
spune cu bucurie : «Auzit-a din locaşul sfînt al Lui giasul meu şi stri¬ 
garea mea înaintea Lui va intra la urechile Lui» (Ps. 17, 7). Sau nu ai 
auzit clar pe dumnezeiescul David, cîntînd : «Ochii Domnului peste cei 
drepţi, şi urechile lui la cererea lor ?» (Ps. 33, 16). 

PALADIE : Am auzit. 

CHIRIL : Că e adevărat cuvîntul, nu ne e îngăduit să ne îndoim. 
Dar în ce mod am putea să ne curăţim noi de întinăciuni ? Căci nime- 
nei nu vede căderile (Ps. 18, 13) şi mult păcătuim toţi (Iacob 3, 2). Iar 
firea e bolnavă de uşurinţa de-a păcătui şi e uşor purtată spre nele¬ 
giuire, plăcerea nebunească şi urîtă, netezindu-ne într-un anumit fel 
calea spre cele rele. 

PALADIE: Bine zici. Nu voi întîrzia de loc să-ţi dau dreptate, căci 
spui cele drepte. 

CHIRIL: Trupul cel din pămînt s-a îmbolnăvit în sine de legea 
păcatului, iar mintea omenească e uşor împinsă să încline spre cele 
rele din tinereţe, după cum s-a scris (Fac. 8, 21). De aceea şi Sfînta 

560. A fi primit de Dumnezeu înseamnă a te bucura de atenţia Lui, de afec¬ 
ţiunea Lui, de grija Lui. Iar această atenţie şi grijă nu poate să nu fie simţită 
în conştiinţă şi să nu-i producă bucurie şi siguranţă ocrotirii din partea Lui. Iar 
aceasta măreşte în om grija de-a vieţui potrivit voii lui Dumnezeu. Grija omului 
de Dumnezeu, provoacă grija lui Dumnezeu de om, ca aceasta să mărească grija 
omului de Dumnezeu. 

Scriptură ne plînge cu dreptate : « Toţi s-au abătut, împreună s-au 
tăcut netrebnici, nu este cel ce tace bine, nu este pînă la unul» (Ps. 13, 
3) 561 . Iar fiindcă nu era ieşire din rău, Dumnezeu şi Tatăl ne-a trimis 
din cer Mîntuitor şi Răscumpărător pe unicul Său Fiu, care ne în- 
dreptează prin credinţă şi ne eliberează de pedeapsă şi face viguroasă 
slăbiciunea noastră, luminînd pe cel întunecat, întorcînd pe cel rătăcit 
şi scoţînd de sub stăpînirea diavolului pe cel supus lui 562 . 

PALADIE : In Hristos deci dobîndim ştergerea păcatului. Iar cu¬ 
răţiţi astfel şi îndepărtîndu-ne cit mai mult de orice pată, vom veni 
prin El la Dumnezeu şi Tatăl 563 . 

CHIRIL: Ai înţeles bine. Aceasta o poate auzi cineva şi de la 
sfinţii prooroci, care ne vestesc harul acesta vrednic de admiraţie şi 
mult dorit. Astfel preaînţeleptul Miheia zice : «Cine e Dumnezeu ca 
Tine, Care ridică fărădelegile şi biruieşte nedreptăţile celor rămaşi din 
moştenirea Lui şi nu a ţinut spre mărturie mînia Lui, că e voitor de 
milă?» (Mih. 7, 18) 564 . Şi iarăşi altul: « Adu-ţi aminte acestea, lacob 
şi Israii, nu mă uita pe Mine. Căci iată am şters ca un nor fărădelegile 
tale şi ca un întuneric păcatele tale » (Isaia 44, 21—22). Dar ar putea 
aduna cineva foarte multe locuri din dumnezeiasca Scriptură, ca să 
arate adevărul acestui lucru. Dar pentru cei ce au credinţă limpede 
şi vădită, socotesc că e de prisos să îngrămădim şi altele. 

PALADIE : Că lucrul e vădit, e clar oricui. Dar eu aş voi să pri¬ 
vesc curăţirea cea în Hristos şi în chipurile legii. 

CHIRIL: Priveşte deci, dacă vrei, şi socoteşti că trebuie să mer¬ 
gem pe această cale. Legea a poruncit ca cei întinaţi şi supuşi unor 
fărădelegi, să aducă jertfe, deosebind două feluri de jertfe. Unele în¬ 
făţişează pe Emanuil înjunghiat pentru noi, iar altele pe noi înşine 

561. Plăcerile superficiale ale simţurilor ne atrag mai uşor decît bucuriile 
spirituale. Pe acestea le descoperim cu eforturi de voinţă, pe cînd celelalte nu 
pe cer aceste eforturi. Ele ne atrag fără voia noastră, ne robesc, ne slăbesc 
Stăpînirea asupra noastră. Omul îşi întăreşte libertatea actualizînd puterea spiritu¬ 
lui din sine. 

562. Fiul lui Dumnezeu luînd firea noastră întăreşte în ea înclinările spi¬ 
rituale şi deci şi libertatea ei. Căci la temelia ei stă ca ipostas însuşi Fiul Cel 
iubitor al Tatălui, infuzîndu-i şi ei iubirea de Tatăl ceresc şi prin aceasta întărind 
spiritul omenesc al ei, înrudit cu Tatăl. 

563. Hristos a întors şi a deschis din nou firea omenească asumată spre 
Tatăl ceresc şi prin aceasta a scos-o din egoismul simţual al păcatului. Iar in 
unire cu El, ne comunică şi nouă această întoarcere a noastră spre Tatăl, această 
ieşire din egoismul simţual păcătos, străin de Dumnezeu şi de firea Sa autentică. 

564. Pare a vorbi Fiul către Tatăl. 


„T 

murind lumii şi aducînd spre bună mireasmă lui Dumnezeu viaţa şi 
mîntuirea noastră. Sau oare nu omorînd mădularele cele de pe pămînt 
(Col. 3, 5) şi eliberînd mintea de vîrtejul lumesc şi de plăcerile pă- 
mînteşti, vom petrece viaţa dumnezeiască şi evanghelică ? 

PALADIE : Fără îndoială. 

CHIRIL: Deci jertfa propriu-zisă constă în curăţirea duhovnicească 
prin moartea lui Hristos, iar făgăduinţa şi darul aduse de noi, în a 
preda lui Dumnezeu o viaţă cu bun chip şi întru sfinţenie 565 . De fapt 
legea precizează de mai înainte şi arată cu folos şi în chip necesar că 
cele ce au să fie aduse pentru aceste jertfe, trebuie să fie fără pată. 
Dar fiindcă dintre cele aduse spre jertfă unele indicau pe Hristos, ca 
înjunghiat pentru noi, altele ne închipuie pe noi, aducînd ca o tămîie 
propria noastră viaţă, de aceea zice că ele trebuie să fie fără prihană 
şi nesuferind în nici un fel vreo ciuntire. Pentru că Hristos e fără pri¬ 
hană, căci n-a făcut păcat (I Petru 2, 22). Dar nici pe noi nu ne primeş¬ 
te Dumnezeu pînă sîntem încă în întinăciuni şi bolim de păcatul ce în¬ 
tristează. Drept aceea s-a scris în Levitic : «Şi a grăit Domnul către 
Moise, zicînd: Vorbeşte lui Aaron şi fiilor lui şi întregii adunări a fii¬ 
lor lui Israil. Şi zi lor : Oricine dintre fiii lui Israil sau dintre prozeliţii 
care s-au adăugat lor in Israil, care va aduce darurile lui după făgă¬ 
duinţa lor, sau după voia lor, cîte le vor aduce lui Dumnezeu spre ar¬ 
dere de tot, vor fi primite cele fără prihană parte bărbătească din vite 
sau din oi. Va fi primit ceea ce e fără prihană parte bărbătească din 
vite sau din oi. Va fi primit ceea ce e fără prihană, nici o prihană să 
nu fie în ea. Orb sau strivit, sau cu limba tăiată, sau cu zgrăbunţe, sau 
rîios, sau cu pecingini, pe acestea să nu le aducă lui Dumnezeu şi să 
nu daţi din ele spre ardere pe altarul Domnului. Şi vitele sau oile cu 
urechea tăiată, sau coada tăiată, acelea le vei junghia pe toate. Iar 
pentru făgăduinţa ta nu se vor primi. Cele cu vreun mădular strivit sau ' 

565. Jertfa propriu-zisă a adus-o Hristos. Şi ea a curăţit păcatul firii noastre, 
Intrucît se uneşte cu El Care prin jertfă a predat total firea noastră asumată de 
El, lui Dumnezeu. In El firea noastră a fost dusă deplin la moarte, ca să pri¬ 
mească o nouă viaţă din Dumnezeu şi exclusiv pentru Dumnezeu. Noi primim 
curăţia de păcatul egoismului din El, nu dintr-o moarte a noastră total, aseme¬ 
nea celei a Lui, sau unită cu a Lui. Căci moartea nici unuia nu poate o astfel de 
predare totală ca moartea Lui, iar această predare desăvîrşită a Lui n-are nevoie 
să fie împlinită de moartea noastră. Ceea ce trebuie să dăm noi, e să ne însuşim 
viaţa de curăţie, de sfinţenie instaurată prin moarte şi înviere în firea Lui. Această 
dăruire de sine e anticipată de o făgăduinţă, sau se întemeiază pe ea. De aceea se 
distinge în textul citat între jertfă şi făgăduinţă. Dar întrucît în legea veche şi 
jertfa lui Hristos era preînchipuită de jertfele de animale aduse de Israeliţi, ei 
aduceau atît jertfe cît şi făgăduinţe, cum se arată în continuare în Levitic. 

jugănit, tăiat sau smuls, acestea să nu le aduceţi Domnului şi pe pă- 
mîntul vostru să nu faceţi aceasta. Şi din mina celui de neam străin să 
nu aduceţi darurile voastre din toate acestea, că stricăciuni slnt în ele, 
prihană este în ele. Nu se vor primi acestea» (Lev. 22, 17—25). 

Observă că legea porunceşte clar şi făţiş atît celor din neamul lui 
Israil, cit şi celor din afară şi adăugaţi la popor, adică prozeliţilor, să 
cerceteze cu atenţie cele ce au să fie aduse ca jertfă, de nu au vreo 
prihană. Căci a spus că trebuie să aducem partea bărbătească şi fără 
prihană, adică tăria şi o stare liberă de patimi. Pentru că moleşeala şi 
cugetul femeiesc şi ciuntirea spirituală dinlăuntrul minţii, sînt cu totul 
neprimite de Dumnezeu şi lepădate. Sau nu vei recunoaşte că cel care 
se va arăta avînd acestea, e inapt între cele ce au să fie sfinţite ca 
jertfă ? 

PALADIE : Cum de nu ? 

CHIRIL: Deci e lepădat cel lipsit de vigoare şi moleşit şi e pri¬ 
mit cel robust şi închipuit prin firea bărbătească, dacă are pe lingă 
aceasta neprihănirea. Dar acestea sînt chipul (tipul) clar al lui Hristos. 
Căci Emanuil e deodată bărbat şi neprihănit, e cu adevărat puterea lui 
Dumnezeu şi nu a cunoscut păcatul 566 . 

Dar e bărbat şi în altfel : bărbatul e totdeauna întîistătător şi mai 
presus de celălalt sex. Şi pe lingă aceasta are un rol conducător. Dar 
şi Fiul, deşi s-a făcut ca noi, e înaintestătător şi neasemănat mai 
presus şi conduce toate şi a fost socotit pe drept cuvînt păstor între oi. 

Dar inapte de a fi între cele sfinţite şi lepădate dintre cele ce sînt 
de adus ca jertfă, sînt şi cele oarbe, strivite, cu limba tăiată, cu bube, 
cu rîie şi pecingini, cu urechea şi coada tăiată. Dar şi cel prigonit, 
deci făcînd parte dintre fameni, sufere în chip necesar de patimă. Căci 
aceasta cred că înseamnă a avea un mădular sfărîmat, strivit, tăiat sau 
smuls. 

PALADIE : Oare şi acestea se aplică moravurilor şi modurilor 
noastre ? 

'CHIRIL : Desigur. Căci legea nu ne poate fi duhovnicească altfel 
decît aşa. Şi slujirea în umbre n-ar avea nici un preţ la Dumnezeu, iax 

566. Am văzut că plăcerea nu e produsul unei voinţe ţari, ci al unei slăbiri 
a voinţei. Ca să refuzi plăcerea simţurilor, sau cele ce pot satisface (bunurile 
materiale), trebuie o tărie, un efort de voinţă în care se manifestă libertatea. 
De aceea deprinderea binelui e semnul bărbăţiei (vir-tus). Hristos e bărbatul de- 
săvîrşit, sau cu totul stăpîn pe Sine şi nerobit de nici o slăbiciune şi faptă uşu¬ 
ratică, pentru că face totul din libertate adevărată. La această stare e chemat 
şi creştinul (Efes 4, 13). Hristos este bărbat desăvîrşit şi ca om, pentru că iposta- 
sul firii Lui omeneşti e Dumnezeu Cel Atotputernic şi absolut liber. 

El n-ar fi stabilit legile acestea, dacă n-ar fi preînchipuit în ele frumu¬ 
seţea atotminunată a adevărului. 

PALADIE : Bine zici. Treci deci la raţiunea (la înţelesul) fiecăreia 
şi lămureşte-o care este. 

CHIRIL: Voi trece foarte bucuros. Orb pare să numească pe cel 
neînţelept şi neînţelegător şi care nu are în sine lumina dumnezeiască 
adică iluminarea prin Hristos în Duh. Iar cel fără minte şi necredincios 
e cu totul inapt de-a fi între cei ce pot fi sfinţiţi prin jertfă. «Şi de nu 
veţi crede, nu veţi înţelege», zice (Ioan 7, 9). 

Strivit numeşte pe cel în întregime bolnav, care nu are nimic să¬ 
nătos în sine şi nu poate merge drept, adică nu poate face ceva din 
cele bune, ci a pierdut cu totul tăria în Hristos şi în Duhul. Iar aceasta 
au pătimit-o cei despre care s-a scris printr-unul dintre sfinţii proo¬ 
roci : « Acestea zice Domnul .- Iată eu dau peste poporul acesta boală 
şi se vor îmbolnăvi în el părinţii şi tiii împreună. Vecinul şi aproapele 
lui vor pieri» (Ier. 6, 21). Dar dumnezeiescul cîntăreţ îi înfăţişează 
pe cei îndreptaţi prin credinţa în Hristos veseli, cîntînd şi zicînd : «Bi¬ 
necuvântează suflete al meu pe Domnul, pe Cel ce vindecă toate bolile 
tale, pe Cel ce izbăveşte din stricăciune viaţa ta » (Ps. 102, 3_4). 

Cel cu limbă tăiată este, precum socotesc, cel ce nu ştie să gră¬ 
iască drept şi nu poate mărtursi cuvîntul credinţei, pe care îl propovă- 
duim, după cum s-a scris (Rom. 10, 8) ; cel ce nu are întrebarea bunei 
conştiinţe îndreptată spre Dumnezeu. Iar că şi această boală o vor le¬ 
păda la venirea lui Hristos, a lămurit proorocul zicînd : «Şi limbile 
bîlbîite vor învăţa repede să grăiască el despre pace» (Isaia 32, 4). Deci 
cel cu limba tăiată e cel ce bîlbîie încă n-a învăţat să grăiască despre 
pacea cea de sus de la Tatăl, adică despre Hristos, sau cele privitoare 
la El. 

Iar cei cu negi, cu rîie şi pecingini, spunem că sînt cei ce au în ei 
mintea suferindă şi bolnavă de marea slăbiciune a păcatului şi nu cu¬ 
getă că trebuie să micşoreze această stare, şi lasă să sporească în ei 
urîciunea şi să se întindă răul. Căci bubele şi rîia şi pecinginea tot¬ 
deauna merg crescînd şi tind spre înrăutăţire şi acoperă pe încetul tot 
corpul. Aşa sînt însă şi patimile nesmulse din sufletele noastre, tinzînd 
printr-o pornire nereţinută pururea spre mai rău. 

Cel cu urechea tăiată şi pe lîngă acesta cel cu coada tăiată, indică 
pe cel neîncrezător şi neascultător şi pe cel care nu e pînă la capăt cu 
bun chip. Sau oare cei cu urechea tăiata nu sînt păgubiţi la auz ? 

PALADIE : Ba da. 

CHIRIL : Iar animalele care nu au coadă le socoteşti a fi în forma 
cea mai frumoasă ? Nicidecum. Căci suferă de urîciune. Deşi e lipsit de 
bun chip şi urît cel indicat indirect prin animalul care nu are coadă. 

De asemenea leapădă pe bărbatul cel care are, dar nu poate pune 
lîn lucrare cele ale bărbaţilor, adică pe cel prigonit. Aceştia sînt cei ce 
au aparenţa de bărbăţie în virtute, dar nu sînt şi lucrători pentru a cîş- 
tiga măririle virtuţii, ci sînt uscaţi şi sterpi şi lipsiţi în multe chipuri de 
putinţa de-a aduce rod. Căci mulţimea de patimi urîte ne sileşte la mo- 
leşeală şi slăbiciune şi pe lingă aceasta, la neputinţa de-a rodi. De aceea 
socotesc că legea indică prin multe nume starea de famen. Căci îi spune 
jugănit, strivit, castrat, smuls. Pentru că foarte multe sînt în noi pa¬ 
timile şi prin multe căi ne duce la moleşeală şi slăbiciune. 

PALADIE : Explicaţia e vrednică de crezare. 

CHIRIL : Pe lîngă acestea e un lucru urît a aduce lui Dumnezeu 
jertfe prin mină străină. De aceea a adăugat zicînd : «Şi prin mina celor 
de alt neam să nu aduceţi daruri Domnului Dumnezeului vostru». Prin 
aceasta se închipuie că numai prin ILristos putem veni la Tatăl. Căci 
El este arhiereul cu adevărat neprihănit şi mare, mijlocitorul rinduit. 
Căci precum scrie dumnezeiescul Pavel: « Intru El avem apropiere in 
Duh către Tatăl» (Efes. 2, 18 ; Rom. 5, 2). 

Deci cei ce voiesc să-şi predea spre sfinţire sufletele lor lui Dum¬ 
nezeu şi Tatăl, prin mijlocirea lui Hristos, trebuie să fie eliberaţi de 
orice prihană. « Fiţi sfinţi, zice, precum Eu sfint sînt» (Lev. 19, 2) 567 . 

PALADIE : Foarte bine ai spus. 

° CHIRIL : După ce a stabilit felurile jertfelor de boi şi oi, vine şi 
prin învăţături să ne îndemne să ne apropiem fără prihană de Dumne¬ 
zeu, cei ce obişnuim să facem aceasta. Căci a zis iarăşi în Levitic : 
«Toată jertfa pe care o aduceţi Domnului, să nu o aduceţi dospită. Nici 
un fel de aluat şi de miere să nu aduceţi să ardeţi Domnului. Dar de 


567. Numai prin Hristos avem intrare la Tatăl, din două motive : a) El este 
om, dar e şi Dumnezeu. El se aduce ca om jertfă deplină Tatălui. în El e depă¬ 
şirea putinţei oricărui egoism uman. El e cu totul deschis Tatălui, căci ipostasul 
filial care poartă umanitatea Sa imprimă şi acesteia simţirea filială afectuoasă în 
aradul suprem. Uniţi cu El ne deschidem şi noi Tatalui cu afecţiune filială, sau 
tatăl se deschide şi nouă cu dragoste de Tată. Numai uniţi cu Fiul Unul Născut 
trăim şi noi dragostea filială faţă de Tatăl şi atenţia părintească a Lui faţă de noi. 
Nu e alt Mijlocitor in care şi prin care să intrăm la Tatăl şi Tatăl să intre la 
noi b) Hristos este singurul fără pată ca om, pentru că nu e în El nici o umbră 
de reţinere faţă de Tatăl. E întreg deschis Tatălui prin dragostea Lui desavirşita 
faţă de El Numai Acesta se poate apropia de Tatăl Cel sfint pentru a se sfinţi. 
De aceea ca să intrăm prin Hristos la Tatăl, trebuie să ne însuşim şi noi această 
totală pornire de-a ne deschide Lui, de-a ne elibera de orice pată, de orice reţinere 
în încrederea şi dragostea faţă de El. Numai într-o dăruire total sinceră, ne în- 
tîlnim cu Dumnezeu Cel atotsincer, sau ne sfinţim în întîlnirea cu Cel atotsfînt. 

pîrgă să-1 aduceţi pe el Domnului. Pe altar Insă nu sc vor pune întru 
miros de hună mireasmă Domnului. Şi tot darul jertfei voastre cu sare 
se va săra. Nu va înceta sarea legămîntului Domnului de la jertfele 
voastre. La totul darul vostru să aduceţi Domnului Dumnezeului vostru 
sare» (Lev. 2, 11—13). 

Aluatul e chipul (tipul) uneltirii, al acţiunii atoatefăcătoare, nu 
numaidecît al celei condamnabile, ci şi al celeilalte, adică al celei bune 
şi de laudă, pe care şi cuvîntul înţelepciunii făgăduieşte să o dea celor 
fără răutate (Prov. 1, 4). Căci numele de uneltire vine prin unealta cu 
care lucrăm. Iar mierea ne indică indirect plăcerea trupească, ca în 
cuvîntul: «Nu privi la femeia păcătoasă, căci de pe buzele femeii cur- 
ve picură miere» (Prov. 5, 2—3). Uneori închipuie însă şi dulceţurile 
bune. Căci s-a scris : «Mănîncă miere, fiule. Că bun este fagurele, ca 
să ţi se îndulcească gîtlejul» (Prov. 24, 13). Deci legea opreşte să se 
aducă la a'ltar aluat şi miere spre ardere şi jertfă. Le primeşte de la 
cel ce le aduce ca dar şi pîrgă, dar nu le aduce nicidecum spre miros 
de bună mireasmă. 

PALADIE: Dar tîlcuieşte această ghicitură. 

CHIRIL : E foarte greu, Paladie, lucrul acesta. Căci cum n-ar fi 
yreu să înţelegem ce vrea să arate cînd nu le respinge pe acestea ni¬ 
cidecum, dar nu îngăduie să fie aduse spre ardere şi jertfă. Socotesc' 
că lucrarea meşteşugită a sufletului evlavios şi bun, dacă lucrează la 
vremea sa, avînd ca motiv credinţa în Dumnezeu, nu e respinsă de 
Dumnezeu, dar nu e pusă în acelaşi rind cu virtutea binemirositoare, 
nici nu e socotită ca jertfă spirituală. Căci la Dumnezeu e mai cinstită 
simplitatea, Astfel, Sfînta Scriptură admiră pe dumnezeiescul Iacob 
zicînd : «Şi era bărbat neprefăcut, locuind în casă» (Fac. 25, 27). Căci 
lucrarea meşteşugită e străină de toţi cei lipsiţi de răutate. Astfel, În¬ 
suşi Mîntuitorul a zis către sfinţii Apostoli : «Fiţi înţelepţi ca şerpii şi 
blînzi ca porumbeii» (Matei 10, 16). 

Dar simplitatea e cinstită la Dumnezeu şi în alt chip, superior tu¬ 
turor. Deci uneltirea şi meşteşugirea, potrivită iconomiei slujbei apos¬ 
tolice, s-a folosit la vreme cuvenită şi de fericitul Pavel, ca să scape 
în multe rînduri de moartea ce i-o pregăteau duşmanii. Deci uneltirea 
în străduinţele cele după Dumnezeu e primită, dar nu e socotită nici¬ 
decum ca o bună mireasmă a virtuţii, dacă e privită în firea ei proprie. 

în acelaşi fel mierea, luată ca chip (tip) al plăcerii trupeşti; indică 
socotesc, viaţa aceasta lumească şi neeliberată de plăcerile trupeşti. 
Căci cinstită este nunta cînd slujeşte naşterii de prunci,, şi nevinovat 
e cel ce se foloseşte de ea în Hristos. Totuşi ea nu e omului o putere 

33 — St. CHIRIL 

spre virtute, nici nu e pusă pe aceeaşi treaptă cu laudele înfrînării. 
Astfel fericitul Pavel scrie celor căsătoriţi : «IVu vă despărţiţi unii de 
alţii, decît prin învoială pentru o vreme, ca să vă ocupaţi cu rugăciunea 
şi cu cererea ». Şi iarăşi: «să iiţi împreună ca să nu vă ispitească pe voi 
Satana, pentru neînixînarea voastră». Iar la acestea a adăugat: «Aces¬ 
tea vi le spun prin îngăduinţă, nu ca poruncă» (I Cor. 7, 5—6). Vezi 
deci că le acordă o îngăduinţă celor căsătoriţi ? Cum e atunci virtute, 
ceea ce se îngăduie ? Iar despre fecioară zice : «mai fericită este de 
rămîne aşa», adică necăsătorită. Deci nu se respinge mierea. Căci că¬ 
sătoria e primită. Dar nu spre miros de bună mireasmă, ca modurile 
virtuţii. 

Peste jertfe se pune apoi sare. Fiindcă socotesc că noi trebuie să 
jertfim în chip înţelept şi chibzuit şi pregătiţi spre tot lucrul bun. Căci 
nu e potrivit celor ce vor să fie evlavioşi, lipsa de frumuseţe şi de gust. 
De aceea şi Mîntuitorul a spus sfinţilor ucenici: «Voi sînteţi sarea pă¬ 
mântului» (Matei 5, 13). Dar scrie şi Pavel: *Cuvîntul vostru să fie cu 
har şi cu sare pregătit, ca să dea har celor ce ascultă» (Col. 4, 6). 

PĂPĂDIE : Deci prin sare se indică chibzuinţă şi gustul. 

CHIRIL: Aşa este. Dar după ce am deosebit felurile jertfei, soco¬ 
tesc că din înseşi Sfintele Scripturi se poate vedea cum se pot izbăvi 
cei bolnavi de păcat de boală şi cum pot scăpa de vătămările de pe 
urma greşelilor. *Şi a grăit Domnul către Moise, zicînd : Grăieşte că¬ 
tre fiii lui Israil, zicînd: De va păcătui vreun suflet înaintea Domnului 
fără de voie împotriva poruncilor Domnului şi va face ce nu trebuie , 
câlcînd vreuna din ele, de va păcătui arhiereul cel uns încît să facă 
să păcătuiască poporul, va aduce pentru păcatul lui ce a săvîrşit un 
viţel de vaci neprihănit Domnului pentru păcat. Şi va aduce viţelul la 
uşile cortului mărturiei înaintea Domnului şi va pune mîna lui pe capul 
viţelului înaintea Domnului şi va junghia viţelul în faţa Domnului. Şi 
luînd preotul cel uns, care are mâinile sfinţite (desăvîrşite), din sîngele 
viţelului, îl va duce în cortul mărturiei. Şi îşi va întinge preotul dege¬ 
tul în sînge şi va stropi din sînge de şapte ori înaintea Domnului, spre 
acoperământul (catapeteasma) sfînt. Şi va pune preotul din sîngele vi¬ 
ţelului pe coarnele altarului tămâierii dinaintea Domnului, care 
este în cortul mărturiei. Şi tot sîngele viţelului îl va vărsa la te¬ 
melia altarului arderilor de tot, care este lîngâ uşile cortului mărturiei 
şi toată grăsimea viţelului pentru păcat o va lua de pe el ; grăsimea 
care acoperă măruntaiele şi toată grăsimea de pe măruntaie şi cei doi 
rinichi şi grăsimea de pe ei care este peste coapse, şi lobul ficatului 
împreună cu rinichii în va scoate, în chipul în care se scoate el de la 

viţelul, jertfei pentru mintuiie. Şi le va duce preotul pe altarul arderii. 
Şi pielea viţelului şi toată carnea lui, împreună cu capul, cu unghiile, 
cu burta, adică vor scoate tot viţelul rămas îl vor scoate afară de ta¬ 
bără în loc curat, unde se aruncă cenuşa, şi-l vor arde pe lemne cu 
foc ; .unde se varsă cenuşa se va arde» (Lev. 4, 1—12). Acestea le-a 
spus deci despre căpetenia, care abătîndu-se de la ceea ce se cuvine, 
trage cu sine la păcat şi poporul supus lui. După acestea îndată a po¬ 
runcit : «Iar dacă toată adunarea fiilor lui Israil va păcătui ceva din 
neştiinţă şi lucrul va rămînea ascuns de la ochii adunării şi vor face 
ceva împotriva poruncilor Domnului care nu trebuie făcut, după ce se 
va face cunoscut păcatul pe care l-au săvîrşit, va aduce adunarea un 
viţel din vaci neprihănit pentru păcat» ( Lev. 4, 13—14). Şi spune că 
trebuie jertfit într-un chip egal cu primul. 

PÂLADIE : Care e înţelesul acestora ? 

CHIRIL : E clar, Paladie, şi nu e greu de înţeles celor cu mintea 
întreagă. Căci în Hristos e curăţirea preoţilor şi a poporului, a celui 
mic şi mare şi a tuturor împreună, chiar dacă ne-am aflat păcătuind 
cîte unul, pentru că nu cunoaştem legea dumnezeiască, sau am fost 
împinşi fără de voie la ceea ce nu voieşte Dumnezeu, Stăpînul tuturor. 
De aceea şi dumnezeiescul David ne-a spus : «Păcatele tinereţii mele 
şi ale neştiinţeijnele nu le pomeni» (Ps. 24, 7). Iar pe cel bun din fire, 
blînd şi îndurător şi cunoscător al slăbiciunii firii noastre fericitul Iov 
îl întreabă, cînd zăboveşte .şi ocoleşte să ierte păcatele unora. «Pen¬ 
tru ce nu ai dat uitării fărădelegile şi nu ai curăţit păcatul meu ?» (Iov. 
7, 21). Dar înainte de aceea a spus legea că numai în Hristos singur se 
vor îndrepta prin credinţă cei stăpîniţi de păcate. Căci El este Cel ce 
se junghie pentru noi ca un viţel la uşile sfîntului şi dumnezeiescului 
cort, ca să ne facă largă intrarea la cele dinlăuntru El Cel ce ridică 
păcatele noastre (Isaia 53, 12), după cuvîntul proorocului 508 . Căci a- 
ceasta cred că o arată punerea mîinilor peste viţel,- El Cel ce a intrat cu 

568. Noi nu putem trăi fără să păcătuim. De aceea nici nu ne puteam curăţi 
singuri. ^Jertfele de animale care erau aduse de oameni şi reprezentau voinţa lor 
de jertfă, nu-i puteau nici ele curăţi. Fiind totuşi cerute de Dumnezeu, ele pre- 
închipuiau jertfa desăvîrşită de care se va îngriji El să o pregătească prin întru¬ 
parea Fiului Său. El se va lăsa, junghiat la uşa cortului de sus, ca să dobîndească 
iertarea pentru păcatele noastre luate asupra Sa, ca Arhiereu adevărat El va 
deschide prin aceasta intrarea largă prin acea poartă la cele mai dinlăuntru, la 
Dumnezeu Tatăl. Pînă acolo, la ultimul izvor al curăţirii de păcat şi al vieţii vom 
intra odată cu El. Persoana egală ca Dumnezeu cu Tatăl, capabilă de-a răspunde 
iubirii Lui cu iubirea egală a Sa, va intra şi ca om la Tatăl, la Cel ce ţine numai 
locul lui Dumnezeu. In El vom fi atraşi şi noi în comunicarea iubitoare, personală, 
intre noi şi Tatăl. 

sîngele în Sfînta Sfintelor 569 şi a aflat răscumpărarea sfîntă pentru 
noi $i printr-o singură aducere a desăvîrşit pentru veci pe cei ce se 
sfinţesc, după cuvîntul fericitului Pavel (Evr. 9, 11 ş.u.) 57 °, El este Cel 
ce prin stropirea cu sîngele Său sfinţeşte Biserica şi aceasta în mod 
îmbelşugat 571 . Căci «va întinge zice preotul degetul în sînge şi va 
stropi din sînge de şapte ori cu degetul înaintea Domnului» (Lev. 7, 25). 
Pentru că «ne-am apropiat, zice, de Ierusalimul cel ceresc şi 
de Biserica celor întîi născuţi care sînt scrişi în ceruri şi de sîn¬ 
gele stropirii care grăieşte mai mult decît al lui Avei» (Evr. 12, 22—23) 
Căci 572 sîngele lui Avei striga către Dumnezeu osîndind pe ucigaş ; 
iar cinstitul sînge al lui Hristos, Mîntuitorul nostru al tuturor, grăieşte 
pentru noi cele bune către Dumnezeu. Pentru că s-a vărsat preţ de 
schimb pentru viaţa tuturor. Iar sîngele viţelului s-a turnat la te¬ 
melia altarului. Căci moartea lui Hristos e cu adevărat sfîntă şi sfin- 


: 569. Sîngele viţeilor se varsă la picioarele altarului,^ sau cu el se' ungeau 
coarnele. Dar aci intră Hristos însuşi cu sîngele Său la Tatăl. De aceea dîndu-ni-Se 
Bl însuşi, ni se dă în întregime, deci şi cu sîngele Său, cum nu se întîmpla cu 
sîngele animalelor jertfite. De aceea Evreii au simţit o greutate de-a so impui tăşi 
de sîngele lui Hristos. Dar aci e Persoana care ni se dă şi ea are toate ale ei, 
inclusiv sîngele, transifgurat — umplut de Duhul Sfînt şi de simţirea de jertfă. 
Carnea animalului se putea mînca fără sînge, căci el era mort. Hristos ca jertfă 
nu rămîne în moarte, ci învie pentru veci. Şi noi ne împărtăşim nu numai cu 

Hristos Cel jertfit, ci cu Hristos Cel jertfit şi înviat. 

570. Intrînd ca jertfă în Sfînta Sfintelor din cer, sau la Tatăl, nu obţine pen¬ 
tru noi o răscumpărare juridică, ci o răscumpărare sfîntă, pri# care ne sfinţim, 
prin care ne curăţim (Evr. 9, 12—13). Teoria răscumpărării juridice a lui Anselm 
de Cariterbury şi Luther e departe de această «răscumpărare sfîntă», care «sfin¬ 
ţeşte». Ea umple umanitatea lui Hristos de toată prezenţa iubitoare şi sfinţitoare 
a lui Dumnezeu, pentru că jertfa Lui nu e o simplă plată juridică pentru jignirea 
adusă lui Dumnezeu de oameni, ci o deschidere plină de dragoste lui Dumnezeu 
Tatăl Iubirea Tatălui revărsată în această umanitate jertfită o transformă, o sfin¬ 
ţeşte. Şi din ea se întinde această prezenţă iubitoare şi sfinţioare a lui Dumnezeu 
în toţi cei ce se alipesc prin credinţă de Hristos. 

, 571. Numai jertfa totală de Sine sfinţeşte pe alţii, creînd şi în ei pornirea 
spre jertfă. Iar această jertfă nu s-ar fi putut aduce de omul obişnuit, ci numai 
de Omul care e în acelaşi timp Dumnezeu, izvorul a toată generozitatea, adică 
a sfinţeniei. Jertfa Lui a unit pe oameni cu El şi întreolaltă, înfiinţînd Biserica. în 
ea se mişcă sîngele Lui, sau se mişcă El prin sîngele Lui, în dispoziţia Lui de jertfa. 

572. Sîngele stropirii lui Iisus către fraţii Săi întru umanitate, după ce s-a 
sfinţit dăruindu-Se lui Dumnezeu pentru ei, grăieşte lui Dumnezeu numai bine 
despre oameni, căci S-a dat pentru ei. Dar apoi grăieşte şi oamenilor bine, căci 
poartă în El dragostea cu care S-a dat pentru ei. Sîngele Lui grăieşte lui Dum¬ 
nezeu şi oamenilor mai bine decît orice cuvînt şi de cît orice faptă.^ El face iubit 

lui Dumnezeu sîngele oamenilor şi deschide inima oamenilor ca să se deschidă 
cu dragoste dragostei lui Iisus şi a Tatălui şi prin aceasta devin viL Sîngele lui 
Avei strigă osîndind pe oameni, pentru că nu s-a dat cu voia, ci fără voie. Al 
lui Hristos s-a dat în locul sîngelui lor, care li s-a luat ca pedeapsă pentru pă¬ 
catele lor, s-a dat ca preţ de schimb pentru viaţa lor. Puteau să moară toţi şi nu 
se mîntuiau, pentru că mureau din pedeapsă, nu din iubire. Iubirea lor învinge 

moartea lor, pentru că învinge starea de egoism a lor şi le trezeşte iubirea. In 

firea noastră s-a instalat prin jertfă iubirea. El moare din iubire şi trezeşte iubirea. 
Chiar dacă ei mor şi după ce se alipesc la Hristos, nu mai mor cu conştiinţa vinei 
lor şi din frică, ci din iubire, dăruindu-se lui Dumnezeu şi celorlalţi. ■ ' 1 

ţită. Şi se oferă măruntaiele, grăsimea, rinichii şi lobul ficatului. Căci 
toate cele din Hristos slnt binemiiositoare, cele din afară şi cele as¬ 
cunse. Pentru că sfînt era Cuvîntul şi nimic nu era necurat în El. Şi se 
arde în afară de poartă pielea şi celelalte. Legea nu iasă nespus nici 
locul patimii. De aceea dumnezeiescul Pavel a zis către noi : «Să ie¬ 
şim, aşadar, în afară de poartă, purtînd osînda Lui» (Evr. 13, 13), adică 
crucea pentru noi şi din pricina noastră 573 . Şi însuşi Mîntuitorul zice: 
«Cel ce nu ia crucea sa ca să urmeze Mie, nu este vrednic de Mine, 
(Matei 10, 38). Iar sfîntul Pavel cugetă că afară de poartă înseamnă 
afară de lume. Căci voinţa de-a urma lui Hristos ne scoate din viaţa 
lumii B74 . Aceasta o va mărutrisi iarăşi Pavel. Căci a zis despre Hris¬ 
tos : «Prin Care mie lumea s-a răstignit şi eu lumii» (Gal. 6, 14). De 
aceea sfinţii umblînd pe pămînt, se străduiesc să nu mai vieţuiască în 
cele pămînteşti, ci să aibă mai degrabă în cer petrecerea (Filip. 3, 20). 

Iar curăţirea celor întinaţi o face cenuşa cu apă. Căci ne spală de 
păcat patima Mînutitorului, care ne sfinţeşte prin apă, prin care do- 
bîndim în lepădarea murdăriei trupului, spălarea petelor din suflete* 
după cum s-a scris (I Petru 3, 21). Căci «v-aţi spălat, zice, şi sînteţi cu¬ 
raţi» (Isaia 1, 16). Aşa ne-a spus cuvîntul proorocesc de sus. 

PALADIE: Deci în viţel ni se schiţează ca într-o icoană şi în nişte 
chipuri (tipuri) moartea lui Hristos cea din pricina noastră şi pentru 
noi. ' 

CHIRIL : Bine ai înţeles. Pe lingă aceasta te vei minuna de vei 
privi şi la următorul lucru. 

PALADIE : La care ? 

CHIRIL : «De va păcătui, zice, căpetenia, împreună cu cei supuşi, 
sau însăşi mulţimea supusă, de sine, victimă va fi un viţel. Dar de va 
cădea căpetenia în păcate proprii, să aducă, zice, un ied din capre. Iar 
de va fi cineva din popor, victimă să nu mai fie parte bărbătească, ci 
parte, femeiască. Voi da, dacă voiţi, şi legile privitoare la aceasta. 
Căci a zis : «Iar de va păcătui căpetenia şi va călca fără voie vreuna 
din poruncile Domnului Dumnezeului său care nu se cade a călca, după 
‘ce va cunoaşte păcatul pe care l-a săvîrşit, să aducă darul lui un ied 
din capre, parte bărbătească neprihănită, pentru păcat. Şi va pune 


57.3. Iisus a pătimit in afara porţii templului, acolo unde eram noi cci păcătoşi 
şi osindiţi de Dumnezeu, luînd osînda noastră şi murind în locul nostru, dar făcind 
îndurător pe Dumnezeu. 

574. Afară de poartă pentru Hristos care e nevinovat, ca unul care nu a 
săvîrşit El însuşi păcatele din lume, înseamnă nu numai afară de Dumnezeu ca 
unul ce a luat păcatele noastre, ci şi contrariul: afară de lume. Deci să ieşim 
şi noi după El, atît ca unii ce ne recunoaştem osînda, cit şi ca .unii care nu mai 
vrem să păcătuim. 

mina pe capul iedului şi-l va junghia pe el in locul unde junghie ar¬ 
derile de tot înaintea Domnului, că pentru păcat este. Şi va pune preo¬ 
tul din sîngele jertfei pentru păcat cu degetul pe coarnele altarului ar¬ 
derilor de tot. Şi tot sîngele jertfei îl va vărsa Ia temelia altarului ar¬ 
derilor de tot. Şi toată grăsimea ei o va pune pe altar, ca şi grăsimea 
la jertfa pentru mântuire şi va face ispăşire pentru el preotul, pentru 
păcatul lui, şi i se va ierta lui» (Lev. 4, 22—26). Iar după acestea adau¬ 
gă : « Iar de va păcătui vreun suflet fără de voie din poporul pămîntu- 
lui, tăcînd ceva împotriva poruncilor Domnului, ceea ce nu trebuie să 
facă, după ce-i va fi cunoscut păcatul, pe care l-a săvîrşit, va aduce 
un ied din capre parte femeiască va aduce pentru păcatul lui» (Lev. 
4, 27—28). Şi înfăţişînd modul jertfei, cum să se facă, zice: «Iar-de va 
aduce o oaie, darul lui pentru păcat, parte femeiască neprihănită o va 
aduce pe ea» (Lev. 4, 32). 

înţelegi deci, Paladie, adîncimea tainei, zugrăvită ca în oglindă şi 
în umbre vechi ? Mărimea victimelor corespunde cu mărimea păcatelor. 
Pentru căpetenia şi poporul îmbolnăviţi de un păcat comun se aducea 
un viţel. Iar pentru un singur suflet se aducea un ied. Căci Hristos 
s-a adus pe Sine însuşi deodată pentru toţi ca într-o icoană în viţe¬ 
lului, care e o victimă grea şi mare. Pentru că « unde s-a înmulţit păcatul, 
zice, u prisosit harul» (Rom. 5, 20), dar şi pentru fiecare în parte, 
ca un ied şi ca o oaie, pentru că s-a făcut asemenea celor de sub pă¬ 
cat şi «între cei fărădelege s-a socotit», după Scripturi (Isaia 53, 12). 
Apoi iedul e chipul (tipul) celui fărădelege, ca unul ce e sterp şi uscat. 
De aceea însuşi Hristos înfăţişează pe sfinţi ca pe nişte oi aşezate de-a 
dreapta, iar pe lucrătorii nelegiuirii ca pe nişte capre, aşezate la stin¬ 
gă (Matei 25, 33). Deci în viţel poate vedea cineva slava şi mărirea 
Lui mai presus de fire. Iar prin ied poţi înţelege faptul că s-a făcut a- 
semenea cu noi şi s-a socotit între cei fărădelege. Dar tot El S-a jun¬ 
ghiat şi ca o oaie, pentru bunătatea Lui înăscută şi pentru mărimea 
blîndeţei. Căci zice : «Ca o oaie şi ca un miel înaintea celui ce-1 tun¬ 
de pe el, fără de glas, aşa nu-şi deschide gura Lui» (Isaia 53, 1). 

Dar dacă cel vinovat de greşeli era o căpetenie, iedul era parte 
bărbătească. Iar dacă era cineva din popor şi unul singur, ceea ce se 
jertfea era parte femeiască, fie că era din oi, fie din capre. în deose¬ 
birea celor aduse ca jertfă, legea indică înţelepciunea iconomiei Mîn- 
tuitorului nostru. Căci bărbatul e căpetenie şi în cinstea primă, iar fe¬ 
meia urmează după el şi e în treapta a doua. Deci pe măsura păcate¬ 
lor fiecăruia e şi curăţirea prin Hristos a celor întîistătători şi con¬ 
ducători şi a celor supuşi, singulari şi sub stăpînire. Căci conducă¬ 
torul şi poporul căzînd în păcate, nu sînt supuşi aceloraşi vini, ci fără 

îndoială conducătorul unor vini mai mari. Deci se vor curăţi cu un har 
mai bogat. 

PALADIE : înţeleg ce zici. Căci bărbatul e mai presus ca femeia. 

CHIRIL : Iar în Hristos vezi o deosebire de slavă. Căci e fără îndo- 
doială căpetenie şi conducător, ca Dumnezeu şi Duh. Dar S-a făcut şi în 
treapta a doua, căci s-a aşezat şi sub lege, ca un supus. 

PALADIE ; Tîlcuirea e convingătoare. 

CHIRIL : Dar a adăugat şi alte moduri de întinăciuni şi a stabilit 
curăţirea pentru fiecare ca împlinindu-se în Hristos. Căci a zis : «Iar 
de va păcătui vreun suilet şi va auzi cuvînt de jurămînt şi el ca martor 
sau a văzut, sau ştie, de nu va anunţa, va lua păcatul. Suiletul care se 
va atinge de orice lucru necurat, sau de vreo mortăciune, sau de vreun 
prins de fiară necurată, sau mortăciunile uriciunilor necurate, sau de 
mortăciunile dobitoacelor necurate, sau se va atinge de necurăţia omu¬ 
lui, de toată necurăţia lui, de care atingîndu-se el se va spurca, şi nu-şi 
va da seama, dar pe urmă ştie că a păcătuit, sufletul nelegiuit va preci¬ 
za cu buzele că a făcut râu sau bine, după toate clte a precizat omul cu 
jurămînt, care au scăpat din vedere, dar pe urmă a cunoscut că a păcă¬ 
tuit în vreuna din acestea. Şi va anunţa păcatul în cele ce a păcătuit. 
Şi va aduce pentru cele ce a greşit, pentru păcatul ce a săvîrşit, o 
mieluşea din oi sau o iadă din capre pentru păcat. Şi va ispăşi pentru 
el preotul, pentru păcatul lui t pe oare l-a săvîrşit şi i se va lăsa lui 
păcatul» (Lev. 5, 1—6). 

Observă că, învinovăţeşte de acelaşi fel de păcat pe cel ce aude 
cuvînt de jurămînt şi nu dă lucrului nici o însemnătate şi pe cel atins 
de necurăţiile altora, apoi pe cel osîndit pentru jurămîntul strîmb. 
Căci dispreţuirea lui Dumnezeu e o întinăciune cu adevărat mare şi 
vecină şi soră cu necurăţiile trupeşti. Sau oare nu trebuie puse pe 
acelaşi plan, pe aceeaşi treaptă blestematul jurămînt strîmb şi dispre¬ 
ţul jurămîntului ? 

PALADIE: Ba da. Căci fărădelegile sînt egale în amîndouă 
cazurile. 

CHIRIL : Deci şi eliberarea de ele se dobîndeşte prin mărturisire 
şi prin jungherea unei mieluşele sau oi. Căci zice: «Spune tu 
întîi fărădelegile tale, ca să te îndreptezi» (Isaia 43, 26). Dar şi dum¬ 
nezeiescul David spune : «Am spus : mărturisi-voi împotriva mea fă¬ 
rădelegea mea Domnului, şi tu ai iertat necredinţa inimii mele» (Ps, 
31, 5). Dar nu ajunge pentru spălarea desăvîrşită numai mărturisirea, 
ci desăvîrşită eliberează moartea lui HrLrtos, care a pătimit pentru noi 

şi S-a aşezat pe Sine sub toate păcatele noastre, după chipul fiecăruia 
din animalele blînde : al viţelului, al oii, şi al caprei. 

Iar ca să nu lase vreo desvinovăţire pentru neîngrijirea de o jertfă, 
celor căzuţi în spurcăciuni şi necuraţi, pentru cazul cînd vreunui 
dig ei nu are viţei sau oaie, legea îi îndeamnă să aducă din cele ce 
au sau pot zicînd : «Iar de nu va fi în stare pentru o oaie, să aducă 
Domnului pentru păcatul pe care l-a săvîrşit două turturele sau doi 
pui de porumbel, unul pentru păcat şi unul ca ardere de tot. Şi să le 
aducă pe ele preotului. Şi preotul va jertfi întîi pasărea cea pentru 
păcat. Şi va rupe preotul capul păsării de la grumaz şi wu îl vor des¬ 
părţi şi va stropi din sîngele păsări pentru păcat pe peretele altarului. 
Iar restul sîngelui îl va vărsa la temelia altarului. Că pentru păcat este 
Şi a doua pasăre o va aduce ardere de tot, precum se cuvine. Şi va is¬ 
păşi pentru el preotul, pentru păcatul pc care l-a săvîrşit, şi i se va 
ierta fui» (Lev. 5, 7—10). 

De fapt, Domnul nostru Iisus Hristos se poate asemăna foarte bine 
cu o turturea sau cu un porumbel, pentru că cea dintîi are cel mai 
bun glas şi e cea mai ciripitoare dintre păsări, iar cea de a doua 
atinge culmea blîndeţii. Dar amîndouă acestea au fost în Hristos. Căci 
ca o turturea de sus şi din cer a fermecat tot pămîntul cu propovă- 
duirea evanghelică de sus, cîntînd cu o melodie armonioasă, şi expii- 
cînd voia Tatălui. Căci precum zice dumnezeiescul loan : «Pe care L-a 
trimis Dumnezeu, cuvintele lui Dumnezeu le grăieşte» (loan 3, 34). Şi 
ne-a chemat şi pe noi la imitarea blîndeţii şi bunătăţii Lui, zicînd : 

Luaţi jugul Meu ])este voi şi învăţaţi de la Mine că blînd sînt şi 
smerit cu inima» (Matei 11, 24). Deci va lua, zice, preotul turtureaua 
şi o va rupe cu unghia. Căci aşa se omoară păsările mici. Dar nu îi 
va tăia cu totul capul. Căci aşa s-a săvîrşit moartea lui Hristos, nu 
spre împărţire, ci spre unire. De aceea şi la început, stabilind legea 
cu privire la păsări, a poruncit să se jertfească mielul, dar « într-o casă 
se va mînca» zice, «şi nu veţi scoate din cărnurile lui afară» (leş. 12, 
46). Căci nu S-a împărţit nicidecum Hristos, ci unul este în întregime 
şi în fiecare şi în loţi; şi El este pacea noastră, strîngîndu-ne pe toţi 
în unitatea întreolaltă în acelaşi suflet, ca şi în unitatea cu Dumne¬ 
zeu în Duhul 575 . 

Deci omorînd pasărea, dar netăindu-i capul cu totul de la grumaz, 
ne-a arătat indirect că moartea lui Hristos n-a fost pricină de dezbi- 

575. Hristos nu se împarte, ci e întreg în fiecare parte în care pare a ni se 
da, aşa cum omul care se dăruieşte e întreg în orice act prin care se dăruieşte 
sau suferă întreg în orice mădular atins de o tăietură. Pe toţi ne adună prin dă¬ 
ruirea Şa întreagă tuturor. Fiecare din noi 11 trăieşte întreg în dăruirea de care 
îi face parte. 

nare, ci de unire între noi 576 . Iar stropind cu sîngele păsării cortul şi 
cele din el, a arătat că sfinţeşte Biserica cu sîngele său. 

Şi o turturea este pentru păcat, iar alta spre ardere de tot. Dar 
prin amînclouă se înţelege Hristos, Care pe de o parte moare pentru 
noi t pe de alta se aduce ardere de tot spre miros de bună mireasmă 
Tatălui, şi iarăşi pe de alta se predă pe Sine preţ de schimb pentru 
viaţă tuturor 577 . 

PALADIE : Bine ai grăit. 

CHTRIL : Dar legea coboară felul jertfei pînă la treapta de a fi 
foarte uşor de procurat. Şi porunceşte să fie corespunzătoare cu mă¬ 
surile fiecăruia, tăind motivul de zăbavă în cele bune şi făcînd fără 
scuză nepăsarea celor ce o îmbrăţişează. Căci scrie iarăşi : «Iar de nu va 
alia mina lui nici o pereche de turturele sau doi pui de porumbel, va 
aduce darul lui, pentru păcatul săvîrşit, o zecime de efă de Mină pen¬ 
tru păcat. Nu va turna pe ea untdelemn, nici nu va pune pe ea tămiie, 
că pentru păcat este. Şi o dă pe ea la preot. Şi luind preotul din ea, 
un pumn plin, o va pune spre pomenire pe altarul arderilor de tot ale 
Domnului. Păcat este. Şi va ispăşi pentru el preotul, pentru păcatul lui, 
pe care l-a săvîrşit, pentru fiecare din ei, şi se va ierta lui. Iar ce-a 
rămas va fi a preotului, ca jertfa de făină curată» (Lev. 5, 11—131. 

In acestea nu mai e vorba de Hristos, ci modul jertfei ne indică 
viaţa celui ce o aduce şi apropierea prin Hristos şi predarea Sa lui 
Dumnezeu. Căci se aduce făina, care se face pîine. Dar pîinea e chipul 
(tipul) vieţii. Nu se stropesc însă pe ea tămîie şi nu se toarnă untdelemn, 
şi pentru acest lucru se dă o pricină înţeleaptă şi necesară. Căci este 
pentru păcat. Iar de păcat e străină cu totul veselia, care se închi- 
puieşte prin untdelemn, ca şi buna mireasmă, care se închipuieşte prin 
tămîie. Nu e nici o îndoială că păcatul din noi e un lucru cu adevărat 
trist şi lipsit de mireasmă. Dimpotrivă, virtutea e cea care cuprinde 
în sine pururea veselia, prin nădejdea în Dumnezeu şi are multă bună 
mireasmă, se înţelege prin calitatea ei spirituală. Deci făina fără 
tămîie şi untdelemn e chipul (tipul) vieţii, care nu are veselie şi e 

570. Oricare din noi e unit cu Persoana lui Hristos în întregime, cum o unit 
orice mădular cu capul trupului. Capul rămîne nedespărţit de nici un măduiar 
al trupului. 

577 . Hristos se aduce pe de o parte jertfă pentru păcatele noastre, pe de 
alta El se dăruieşte Tatălui din iubire, deschizind prin aceasta umanitatea asumată 
Tatălui. Aspectul de ispăşire al jertfei Sale e nedespărţit de cel de iubire a Tatălui. 
11 împacă ca om prin iubirea ce I-o arată, jertfindu-Se. E preţ de schimb pentru 
noi, intrucît noi nu ne putem aduce jertfă curată, dar e preţ de schimb adevărat 
întrucît îl poate iubi pe Tatăl, cum nu-L putem iubi noi, iubindu-L în locul nostru 
şi prin unirea cu noi dîndu-ne şi nouă puterea să-L iubim. Jertfa Lui e un preţ 
de schimb pentru că are puterea de-a ne include şi pe noi în dăruirea Sa ca jertfă 
pentru noi. 

lipsită de buna mireasmă. Dar în Hristos se va muta şi ea la veselie. 
Ba primeşte El şi buna mireasmă prin credinţă. Şi prin El se aduce 
lui Dumnezeu. Căci El curăţă pe cei întinaţi şi spală spiritual pe cei 
căzuţi în necurăţie. Căci «va lua, zice, preotul din făină şi o va aduce 
pe altarul arderilor de tot Domnului». Căci în Hristos e aducerea noas¬ 
tră şi prin El ne apropiem cei întinaţi. Dar ne îndreptăm prin credinţă 
şi ne oferim Tatălui spre miros de bună mireasmă (Efes. 5, 2)., ne 
mai avîndu-ne pe noi înşine, ci pe Hristos în noi, bună mireasmă du¬ 
hovnicească 578 . 

PALADIE : Adevărat e cuvîntul. 

CHIRIL: Pe lîngă acestea, de vor supăra unii pe Dumnezeu şi 
vor sustrage ceva din cele sfinţite, sau de vor refuza ceea ce au fă¬ 
găduit şi nu-1 va aduce îndată, iar neglijenţa în acestea va ajunge 
pînă la vina uitării, Si curăţeşte iarăşi. Căci s-a scris : «Şi a grăit 
Domnul către Moise, zicînd ; Sufletul care va fi cuprins de uitare şi 
va pătimi fără de voie cu privire la cele sfinte ale Domnului, va aduce 
pentru păcatul lui, Domnului un berbec din oi, preţuind un siclu de 
argint, după siclul cel sfînt, pentru ceea ce a păcătuit cu privire la 
cele sfinte, va întoarce înapoi şi pe deasupra o cincime. Şi o va da pe 
aceasta preotului şi preotul >se va ruga pentru el peste berbecul păcatu¬ 
lui şi se va ierta lui» (Lev. 5, 14—16). 

E grav cu adevărat a sustrage ceva din cele sfinţite şi închinate 
spre slava lui Dumnezeu. In acelaşi mod se osîndeşte şi nu cu pedepse 
mici, nepredarea celor făgăduite. «Fiule, zice, de vei face o făgăduinţă 
Domnului, să nu întîrzii să o predai pe ea. Mai bine este să nu 
fi făgăduit, decît să fi făgăduit şi să nu predai» (Eccl. 5, 3—4). Dar 
şi dumnezeiescul David cîntă : «Făgăduiţi şi daţi Dumnezeului vos¬ 
tru» (Ps. 75, 12). Iar fiii lui Eli au fost pedepsiţi pentru că au furat 
din cele sfinte şi şi-au însuşit cele ale lui Dumnezeu. 


578. Fiecare se predă lui Dumnezeu prin viaţa sa de curăţie şi de binefacere, 

atît cit poate. Viaţa organizată prin virtuţi e în general o viaţă de biruire a plăceri¬ 

lor egoiste, e o viaţă de predare lui Dumnezeu prin faptele de iubire, faţă de 
semeni. E o viaţă de dulce vorbire ca a turturelei şi de blîndeţe ca a porum¬ 
belului, o viaţă gata să se facă asemenea făinii bună ca plinea dătătoare de viaţă 
pentru ceilalţi. Dar o astfel de vieţuire nu poate fi dobîndită decît în Hristos, din 
puterea Lui de jertfă totală prin El însuşi. Din El această vieţuire la început înti¬ 
părită de tristeţea pocăinţei pentru păcat, trece la veselia din conştiinţa că poate 
face fapte bune din puterea lui Hristos. Şi aşa curăţiţi şi plini de duhul de jertfă 
simt că sînt aduşi şi ei prin Hristos lui Dumnezeu Tatăl. Toată buna mireasmă a 
gîndurilor şi faptelor bune şi curate ce se înalţă din noi spre Tatăl este a lui 

Hristos. El e în noi, gîndind, simţind, lucrînd plin de iubire faţă de Tatăl şi de 

semenii noştri. Aşa sîntem introduşi în relaţia treimică între Fiul şi Tatăl în 
Duhul Sfînt. Omenirea întreagă poate, astfel, fi prinsă în relaţiile treimice şi cu 
ea cosmosul cu care este în legătură. 

Dar cum se poate dobîndi iertarea şi pentru acestea ? Sau cum 
îşi poate scoate cineva piciorul din laţ, ca să se elibereze ? Mai 
intîi, dacă întoarce mai mult decît a sustras. Căci va adăuga o 
cincime, zice, apoi va aduce un berbec cumpărat ca jertfă. Iar acesta 
e un chip (tip) al lui Hristos, pe care înaintestătătorii Iudeilor l-au 
cumpărat intr-un anumit fel cu treizeci de dinari, pe care i-au plătit 
ucenicului vînzător. Deci în Hristos e iertarea şi pentru păcatele 
faţă de Dumnezeu. 

Dar tot El ne izbăveşte şi de nelegiurile faţă de oameni. Aceasta 
o pot uşor vedea cei ce citesc porunca vecină şi următoare. Aceasta 
spune : «Şi a grăit Domnul către Moise, zicînd : Sufletul care va pă¬ 
cătui şi nesocotind va nesocoti poruncile Domnului şi va tăgădui 
cele ale aproapelui, fie un lucru dat în păstrare, fie un lucru co¬ 
mun, fie unul din pradă, fie că a înşelat cu ceva pe aproapele, fie 
că a aflat un lucru pierdut şi-l va tăgădui şi va jura strîmb pentru 
vreo faptă din toate cîte a făcut, încît a păcătuit în acestea, va fi 
cînd a păcătuit şi a greşit, să întoarcă lucrul răpit, pe care l-a răpit, 
sau lucrul înşelat, cu care l-a înşelat, sau lucrul dat lui în păstrare, 
sau cel pierdut pe care l-a aflat, despre care a jurat sfrîmb. Să în¬ 
toarcă lucrul însuşi şi va adăuga o 'cincime la el. AI cui este, aceluia 
va întoarce, în ziua în care va fi dat pe faţă. Şi pentru păcatul său 
va aduce Domnului un berbec neprihănit din oi, de preţul lucrului, 
faţă de care a greşit. Şi se va ruga pentru el preotul înaintea Dom¬ 
nului şi se va ierta lui, pentru toate cîte le-a făcut şi le-a greşit» 
(Lev. 6, 1—7). 

Observi că modul curăţirii decurge şi se împlineşte la fel în 
amîndouă cazurile, prin întoarcerea cu un adaos şi prin aducerea 
unui berbec. Şi atît păcatele faţă de Dumnezeu, cît şi faţă de oa¬ 
meni, a poruncit legea să fie curăţite. Iar în Hristos nu e o îndrep¬ 
tare parţială, ci o desăvîrşită curăţire a ceea ce obişnuieşte să în¬ 
tineze pe om. De aceea a şi spus : «Amin, amin zic vouă, că cel ce 
crede în Mine, t are viaţă veşnică şi .la judecată nu va veni, ci s-a 
mutat din moarte la viaţă» (Ioan 6, 47; 5, 24). Iar dacă cel ce a do- 
bîndit în Hristos îndreptarea prin credinţă, a scăpat de judecată, 
e necesar să spunem că a scăpat de păcate şi împotriva acestuia nu 
are putere nici un fel de viaţă. Căci «Dumnezeu este Cel ce îndrep¬ 
tăţeşte. Cine va osîndi ?» (Rom. 8, 34). Deci de vom despăgubi pe 
fraţii pe care i-am supărat, prin lucruri, vom afla ila îndemînă îndrep¬ 
tăţirea în Hristos. Astfel şi Zaheu vameşul, fiind chemat la aposto¬ 
lat, nu a făgăduit numai că va urma celui ce l-a chemat, ci şi că 
va întoarce împătrit cîte le-a luat pe nedrept. 

Căci socotesc că cei ce vor primi în ei înşişi pe Hristos prin 
Duhul, trebuie să fie spălaţi mai întîi de pete şi curăţiţi de păcate, 
ca să-i înfăţişeze sufletul lor strălucitor şi nepătat, cum a spus şi 
dumnezeiescul cîntăreţ care a ajuns la bunătatea acestei virtuţi: 
«Gafa e inima mea, Dumnezeule, gata e inima mea, cînta-voi şi voi 
suna din strune» (Ps. 56, 8). Căci precum cînd firele de lînă sînt 
curate, se prind în ele culorile, dar dacă a rămas pe ele vreo rămă¬ 
şiţă de murdărie, uşor se şterge culoarea adăugată şi nu are în ele 
o durată statornică, aşa şi împărtăşirea de Hristos pătrunde în sufle¬ 
tele sfinte şi curate, dar în cele care nu sînt aşa, nu se va sălăşlui 
nicidecum 579 Căci «Duhul înţelepciunii fuge de viclenie », după 
cum s-a scris, «şi nu va locui în trupul supus păcatului» (Inţ. Sol. 1,4). 

Deci despăgubind pe cei nedreptăţiţi şi tăind supărările fraţilor cu 
fapte de iubire, ne vom izbăvi pe noi înşine de orice vină şi vom 
dobîndi iertarea în Hristos. 

PALADIE : Foarte drept ai grăit. 

CHIRIL : Vodeşti să adăugăm lîngă acestea şi alte feluri de învă¬ 
ţătură, ca să înfăţişăm păcatele întinăciunilor şi cele rinduite spre 
curăţirea fiecăruia ? 

PALADIE : Foarte mult. Căci cuvîntul privitor la acestea ne va 
aduce folos şi mai mare. 

CHIRIL : Deci s-a scris în Numeri : «Şi a grăit Domnul către 
Moise, zicînd: Spune fiilor lui Israil să scoată din tabără pe tot 
leprosul şi pe tot cel cu scurgere de sămînţă şi pe tot cel necurat 
pentru mort, atît pe bărbaţi, cît şi pe femei. Să-i scoată din tabără, 
ca să nu spurce taberele lor, în care petrec Eu întru ei» (Num. 5, 
1;—3). Cred că e clar pentru oricine că nu s-ar socoti un lucru drept 
ca legea să pedepsească în acestea pe cei cărora li se întîmplă ceva 
de silă şi fără să vrea. Căci pentru ce s-ar pedepsi boala trupească 
şi cum ar suporta o osîndă dreaptă a legii cel ce a căzut în niscai 
boli trupeşti ? Deci e înţelept şi necesar să fie luate cele trupeşti 
ca icoană şi chip (tip) al bolilor din suflete. Căci în felul acesta legea 
va fi duhovnicească şi toate cele poruncite de Dumnezeu la vremea 
sa pentru fiecare lucru hotărîri cuvioase, care nu supun pedepselor 


579. Sînt afirmate amîndouă : a) numai în Hristos avem îndreptăţirea; b) dar 
e necesar să restituim celui pe care l-am păgubit, lucrul cu care l-am păgubit. 
Intre ele pare o contrazicere. De aceea protestantismul a înlăturat obligaţia a doua, 
a faptelor. Dar ele se pot împăca în sensul că cel îndreptăţit simte că s-a produs 
în sine ceva nou, că a început o viată nouă. Dragostea ce ne-a arătat-o Hristos 
iertîndu-ne, nu poate să nu trezească în noi dragostea fată de El ca răspuns. 
Această împăcare între cele două cerinţe o ilustrează Sf. Chirii prin pilda firelor 
de lînă care, după ce sînt spălate, primesc culorile strălucitoare. 

pe cel stăpînit de boli fără voie, ci pe cei care pentru motivul unui 
păcat îşi primesc lovitura dreaptă. 

PALADIE : Foarte bine spui. 

CHIRIE: Deci a poruncit să se scoată din tabără cel lepros, dar 
adaugă că trebuie să se facă o cercetare foarte amănunţită a lui şi 
să se probeze boala. Căci zice : «Şi a grăit Domnul către Moise Şi 
Aaron, zicînd : Omul căruia ii va apărea in pielea trupuluui o rană ca 
un semn lucios şi va apărea în pielea trupului lui o umflătură de 
lepră, va fi dus la Aaron preotul, sau la unul din fiii lui, preoţii. Şi 
va vedea preotul umflătura în pielea trupului lui şi dacă părul din 
umflătura lui se va preface în alb. Şi dacă înfăţişarea umflăturii de 
sub pielea trupului e mică, e umflătură de lepră. Şi va vedea preotul 
şi-l va declara necurat. Dar dacă chiar de va fi lucioasă umflătura 
în pielea trupului lui şi înfăţişarea ei de sub piele mică, dar părul nu 
s-a prefăcut în alb, ci este negru, va osebi preotul pe cel cu umflă¬ 
tura şapte zile. Şi va vedea preotul umflătura în ziua a şaptea 
şi de a rămas umflătura înaintea lui şi nu a căzut în piele, îl va 
osebi preotul şapte zile pentru a doua oară. Şi-l va vedea preotul pe 
el în ziua a şaptea de-a doua oară. Şi dacă umflătura e neagră şi nu 
a căzut în piele, îl va curăţi pe el preotul. Căci semn este. Şi spă- 
lîndu-şi hainele lui, va fi curat. Dar dacă semnul preiăcîndu-se va 
cădea în piele, după ce l-a văzut pe el preotul ca să-l curăţcască, se 
va arăta a doua oară preotului. Şi-l va vedea \pe el preotul şi dacă 
semnul a căzut în piele, îl va declara pe el preotul necurat. Căci este 
lepră». (Lev. 13, 1—8). 

Această descriere este un lucru subţire, Paladie, şi nu e uşor de 
cuprins raţiunea ei. Dar socotesc că e necesar ca, rezumînd înţelesul, 
să spunem pe scurt ce vrea să indice legea. Voi expune însă mai 
înainte felurile deosebite ale boalei. Lepra e o boală cumplită a tru¬ 
purilor omeneşti, foarte anevoie de tămăduit şi care le roade pe 
încetul. Şi aceasta vine dintr-o moarte a cărnii. Căci rana se adîn- 
ceşte mereu, în vreme ce pielea se roade şi e mîncată tot mai adînc, 
întrucît descompunerea pătrunde tot mai jos. De aceea socotesc că 
şi părul care odrăsleşte în diferite locuri veştejindu-se se albeşte şi 
asemenea unui pom se descompune cu pămîntul care stă la bază. O 
astfel de boală este lepra. Albeaţa este şi ea o boală trupească, ase¬ 
mănătoare leprei, dar care nu face să pătrundă răul, în adîncime şi 
nu pricinuieşte părţilor dinlăuntru simţirea bolii, ci pluteşte oarecum 
pe deasupra şi deabia odrăsleşte pe corp; ea nu albeşte părul şi nu 
se întinde neînfrînat, ci cu puţine leacuri e oprită cu uşurinţă de tot 
trupul care a odrăslit-o se întoarce la sănătate. 

Deci lepra e moarte recunoscută, pe cînd albeaţa poate fi bă¬ 
nuită de lepră, dar nu e cu adevărat ceea ce este lepra şi moartea. 
Deci legea declară pe lepros necurat, ca unul ce suferă deja moartea. 
Dar îl absolvă de vină pe cel ce s-a îmbolnăvit de albeaţă, care 
s-a făcut bănuit de lepră, dar nu e lepros. De aceea, zice, dacă apare 
un semn de rană şi o umflătură de lepră, iar suprafaţa pielii se adîn- 
ceşte şi părul se preface în alb, murind oarecum cu trupul care stă 
la bază, va fi sigur lepră. Căci moartea se întinde în adîncime. Dar 
dacă apare un semn de albeaţă, fără adîncire in piele şi fără prefa¬ 
cerea părului in alb, să fie probat, zice, de preot şi să fie scos afară 
de două ori. Şi în acesta nu e nimic greşit, căci însăşi prelungirea zi¬ 
lelor, probînd boala, descoperă starea ei exactă celor ce fac cerce¬ 
tarea. Cînd părul, îşi schimbă culoarea, pielea se scobeşte, albeaţa 
s-a preschimbat în lepră. Dacă nu s-a produs nici una din acestea : 
«să fie eliberat, zice, de vină». Căci boala nu e lepră, ci asemănătoare 
leprei şi vecină cu ea, adică albeaţă. 

Dar să spunem cele duhovniceşti şi să ne apropiem de înţele¬ 
surile spirituale şi ascunse. 

PALADIE : E un lucru bun şi folositor. 

CHIRIL: Deci noi cei făcuţi vii în Hristos, înţeleg făcuţi vii 
duhovniceşte, trebuie să ne despărţim de faptele moarte şi să ne de¬ 
părtăm de ele. Iar acestea socotesc că sînt cele prin care se omoară 
sufletul şi se răceşte 58 °, de înclină neînfricat spre cele ale trupului 
şi lumii. Căci dacă e adevărat, că cel ce seamănă în trup, din trup 
va secera stricăciune (Col. 6, 8) şi cei ce vieţuiesc după trup, a 
plăcea lui Dumnezeu nu pot (Rom. 8, 8), cum ar mai putea fi îndoială 
r.ă vor şi muri ? Deci cel cu sufletul şi cu mintea întinată şi plin de 
răutatea lumească, e mort şi stăpînit de faptele morţii. Şi nu s-ar 
abate cineva de la ceea ce se cuvine, dacă ar voi să numească 
această stare lepră spirituală. Deci unul ca acesta e mort, în ochii 
lui Hristos. Căci «preotul îl va declara, zice, spurcat». Pentru că, 
fiind numărat între cei care au iubit păcatul, va auzi cînd va sta 
înaintea scaunului dumnezeiesc: «Duceţi-vă de la Aline lucrătorii 
iăirădelegii, că nu vă ştiu pe voi» (Luca 13, 27) 581 . Dar cei ce rămîn 

580. Mintea răcită e un semn al vieţii spirituale, precum trupul răcit e un 
semn al morţii cu trupul. Egoistul e un om rece, fără căldura dragostei, deci 
a vieţii. Căldura plăcerii egoiste iradiază o răceală faţă de alţii. Cuvîntul poate 
fi tradus însă nu numai prin răcire, ci şi golire de suflet. Mintea fără iubire 
se goleşte de suflet. E un înţeles contra celui susţinut de Origen, care înţelegea 
prin sufletul pe care-1 primeşte «minte», cazul de mai sus, o răcire a ei. înţelesul 
«golirii de suflet» e dat de Sf. Chirii ceva mai departe. 

581. Cei ce se închid în răceala egoismului, nu se fac cunoscuţi altora, deci 
nici lui Hristos. Ei sînt goliţi de viaţă, existenţa lor nu iradiază. Trebuie să pă¬ 
trundă cineva în sine prin iubire, ca să-l cunoşti cu adevărat, ca să te umpli de el. 

numai la poftele simple şi nu ajung la fapta gîndită, trebuie asemănaţi 
cu semnul şi rana alburie. Sau oare nu vei recunoaşte că e adevărat 
că plăcerile şi gîndurile răsar şi se ridică în noi înainte de rezul¬ 
tatele lor ? 

PALADIE: Recunosc. Căci mi-aduc aminte de fericitul David, 
care zice : «înainte de a mă îi smerit, am greşit» (Ps. 118, 67). 

CHIRIL: Drept ai spus. Căci înainte de fapte, se mişcă mintea 
în greşeli, zămislind plăcerea. Dar pînă ce păcatul e încă numai în 
pofte, mintea stă la mijloc, privind spre amîndouă părţile şi avînd 
libertatea de-a se mişca spre ceea ce voieşte. Ea nu a suferit încă 
moartea, ci a ajuns foarte vecină cu răul, avînd boala în pîntece. 
Aceasta ne-a spus-o clar şi ucenicul Mîntuitorului, zicînd : *Nimenea, 
ispitindu-se, să nu spună că de la Dumnezeu mă ispitesc. Căci Dum¬ 
nezeu nu este ispitit de rele şi El însuşi nu ispiteşte pe nimeni. Ci 
iiecare se ispiteşte de pofta sa, fiind atras şi momit. Apoi pofta ză¬ 
mislind, naşte păcat. Iar păcatul odată săvîrşit, aduce moarte» 
(Iacob 1, 13—15). 

PALADIE : Adevărat. 

CHIRIL: Aşadar moartea, sau lepra spirituală şi boala mortală 
a păcatului nu se iveşte în pofte, ci în rezultatele faptelor. Şi pînă 
ce mintea poartă răul, în lucrurile facerii, încă nu s-a ivit lucrarea 
morţii, încă nu s-a produs moartea. Căci nu tot păcatul e spre moarte, 
cum a spus-o ucenicul Mîntuitorului, (Ioan 5, 16), ci sub bănuiala 
de-a pătimi cele ce produc moartea. Fiindcă am spus că albeaţa are 
aparenţa leprei, sau e aproape de lepră. Va vedea, zice, preotul pe 
cel cuprins de boală, adică de pata albă şi de se va vedea că ea 
nu se preface în lepră, nu-1 va declara necurat, ci-1 va separa mai 
degrabă. Căci nu rămîne necertat de Dumnezeu, chiar dacă a ajuns 
în pofte şi în apropierea răului. Iar dacă boala, zice, nu se preface 
şi nu înclină spre mai rău, să fie declarat curat. Deci e foarte bun 
şi mîntuitor lucru a evita moartea, se înţelege cea în fapte, care în re¬ 
zultate goleşte mintea de suflet. Dar pe lingă aceasta e lucru înţelept 
şi chin ispita patimilor, chiar dacă ele ar rămînea numai în pofte. 
Aceasta socotesc că înseamnă a te ţine departe nu numai de lepră, 
ci şi de albeaţă. 

Ai aflat totodată că Emanuil, Mare nostru Arhiereu, Cel ce e 
Dumnezeu după fire, învredniceşte de cea mai atentă cercetare viaţa 
noastră, primind pe cei ce s-au curăţit de răutate şi lepădînd din 
tabăra sfinţilor pe cei pe care-i vede întinaţi. 

PALADIE : Tîlcuirea este adevărată. 

CHIRIL: Căci zice : «Şi veţi fi sfinţi, precum Eu siăpînul sînt» 
(Lev. 19, 2). Dar observă că zice că cel eliberat de vină va fi curat 
după ce-şi va spăla veşmintele. Prin aceasta legea prevesteşte curăţi¬ 
rea prin apă şi descrie prin chipurile (tipurile) potrivite simţirii tru¬ 
peşti, taina sfîntului Botez. 

PALAD1E : înţeleg. . r 

CHIRIL : Priveşte deci, Paladie, grija de precizie a legii. Căci 
cunoştinţele noastre în ceea ce e contrar, ne descoperă ceea ce e de 
folos pe orice cale. 

PALADIE : Ce vrei să spui ? 

CHIRIL: A zis iarăşi: «Şi de se va ivi la un om o umflătură de 
lepră, va veni la preot şi o va vedea preotul. Şi dacă va fi o rană 
albă în piele şi ea a prefăcut părul în alb, de la carnea sănătoasă 
cea vie în rană, va vedea că lepra e veche în pielea trupului: Şi-I va 
declara pe el preotul întinat şi-l va osebi pe el, că necurat este. Iar 
dacă înflorind va înflori lepra în pielea trupului lui şi va acoperi 
lepra toată pielea atinsă de la cap pînă la picioarele lui şi tot cît 
vede preotul şi dacă va vedea preotul că lepra a acoperit toată pielea 
trupului lui, va curaţi preotul rana lui, pentru că a prefăcut totul în 
alb şi e curat. Şi în ziua în care se va vedea în el carne vie, va fi 
întinat. Şi va vedea preotul corpul sănătos şi-l va declara întinat. 
Corpul sănătos, necurat va fi, căci lepră este. Iar de se va schimba 
corpul sănătos şi se va face alb şi va veni la preot că rana s-a făcut 
albă, o va curăţi preotul că este curat» (Lev. 13, 9—17). 

PALADIE: Ce trebuie să înţelegem prin această răsturnare a 
modului nostru de-a judeca ? 

CHIRIL: Oare nu înţelegi ce am spus, că lepra este moartea 
parţială în carnea vie şi că cel stăpînit de boală e lepădat, ca unul 
ce e întinat ? 

PALADIE : înţeleg. 

CHIRIL : Observă deci că lucrul se întoarce în contrariu. Căci de 
va fi, zice, întreg lepros şi stăpînit de moarte, să fie absolvit de vina 
întinăciunii, că e curat. Dar de va fi în el vreun rest de carne vie, 
să-l condamne, zice, preotul pentru necurăţie. Căci îl întinează carnea 
vie şi e lepros. Aceasta e una cu vina pentru lepră. 

PALADIE: Nu înţeleg ce este ceea ce spui. Căci dacă lepra 
parţială întinează pe cineva, Cum îi poate face curaţi cea totală şi 
desăvîrşită ? 

CHIRIL: E un lucru subţire în această descriere. Căci nu ■ vom 
socoti că, această grijă de exactitate a legii cuprinde un înţeles con¬ 
trar nouă. Pentru că în fiecare poruncă e o raţiune înţeleaptă, nece¬ 
sară şi fără greşeală. Să arătăm aceasta, dacă vrei. 

PALADIE: Foarte bine. Voi fi bucuros să-mi spui, căci sînt în¬ 
setat să aflu. ; ; 

CHIRIL : în două moduri, socotesc că vom dobîndi viaţa cea bi- 
neplăcută iubitorului de virtute, Dumnezeu : sau prin aceea că vie¬ 
ţuind Lui, evităm omorîrea prin patimi şi păcat, şi aceasta înseamnă 
a nu suferi de lepră, căci moartea parţială apărută în trupul viu con¬ 
stituie lepra ; sau, în alt mod, prin omorîrea cea bună şi prin aceea 
|că nu mai suportăm să vieţuim lumeşte, ne vom încununa cu o c'xinu- 
riă, cu rînduirea în toate cele prea bune. Căci scrie dumnezeiescul 
Pavel unora : « Aşa şi voi să vă socotiţi pe voi înşivă că sînteţi iriorţi 
păcatului şi înviaţi Iui Dumnezeu, in Hristos Iisus» (Rom. 6, 11). Deci 
vieţuind în Ilristos, prin aceea că ne silim să împlinim ceea ce-Hplace 
l ui, vom scăpa de omorîrea prin patimi şi păcat. Iar murind păcatului, 
după cum s-a scris (II Cor. 5, 15), vom respinge vieţuirea în el, cuqe- 
tînd drept 582 

PALADIE: Explică-mi acestea şi mai clar. Căci nu înţeleg prea 
bine. 

CHIRIL : Oare nti zicem că de aceea a răbdat Hristos moartea 
pentru noi, ca cei ce vieţuiesc, să nu mai vieţuiască loru-şi, ci Celui 
Ce a murit şi a înviat pentru ei, adică lui Hristos f 

PALADIE : Fără îndoială de aceea. 

• CHIRIL ; Deci, trăim aşadar lui Hristos, vieţuind în chip evanghe¬ 
lic şi urmînd omorîrea prin păcat, adică moartea din pricina patimi¬ 
lor. De aceea dumnezeiescul Petru scrie despre Hristos : «...Care a ri¬ 
dicat păcatele noastre în trupul Lui pe lemn, ca murind păcatele, să 
vieţuim dreptăţii» (II Petru 2, 24). Căci, socotesc că cei ce se străduiesc 
Sl, -vieţuiască strălucitor, trebuie să se depărteze de tot ce obişnuieşte 
să omoare şi să facă ceea ce-i eliberează de întinăciuni. 

PALADIE: Bine zici. 

CHIRIL: Deci cel ce s-a hotărît să vieţuiască lui Hristos şi ur¬ 
mează poruncilor evanghelice, lepădînd moartea de pe urma păcatului, 
nu (mai) pătimeşte de lepră. 


582. A fi viu în Hristos coincide cu a fi mort lumii sau păcatului îiUpreună 
cu Hristos. Deci cel curat poate fi socotit fie viu (în Hristos), fie mort (lumii). Nu 
poate fi una fără alta. Nu poţi fi în acelaşi timp viu în Hristos şi păcatului, sau 
mort lui Hristos şi păcatului. 

34 — Sf. CHIRIL 

PALADIE : Sînt convins. 

CHIRIL : Acesta este un mod prin care putem bineplăcea lui Dum¬ 
nezeu. Iar celălalt se împlineşte în chip drept astfel: omorînd mădu¬ 
larele de pe pămînt, curvia, necurăţia, patima, pofta cea rea, zgirce- 
nia, trebuie să apărem ca unii ce am murit păcatului cu totul şi nu 
mai trăim în el. De aceasta ne încredinţează dumnezeiescul Pavel, zi- 
cînd : «Ce vom zice dar ? Vom rămîne în păcat, ca să prisosească ha¬ 
rul? Să nu fie! Cei ce am murit păcatului, cum vom mai vieţui în 
el ?» (Rom. 6, 1—2). Deci, precum pe cel ce voieşte să vieţuiască în 
Hristos, legea îl supune pedepselor dacă e mort în parte, aşa şi cel 
ce a murit păcatului, dacă vieţuieşte iarăşi în el, se întinează şi nu 
scapă de osînda legii. De aceea zice ca de va fi lepra pe tot corpul 
şi moartea ar trece la toate mădularele, aceasta va însemna că omul 
acela a murit păcatului şi trupul lui nu mai e întinat. Căci acela e 
curat, zice, întrucît a murit întreg păcatului şi n-a mai lăsat nici un 
loc pe seama lui şi nu-i dă putinţă de-a se sălăşlui în el. «Iar de se 
va vedea, zice, iarăşi carne vie (trup viu) în el, îl va întina carnea 
vie». Căci a trăi peste tot păcatului, fie şi măcar în parte, îl face pe 
cel bolnav necurat. Pentru că « puţin aluat, zice, dospeşte toată frămîn- 
tătura» (I Cor. 5, 6). Şi cuvîntul e adevărat. Iar de se schimbă, zice, 
carnea vie (trupul viu) şi trece spre lepră, să se dezlege de vină, că 
e curat. Căci s-a eliberat şi de vieţuirea parţială în păcat, mintea 
mutindu-se la moartea de laudă şi trăind o prefacere cu adevărat 
preabună. 

Deci, ca să recapitulez ceile ce le-am spus, de vieţuim lui Dum¬ 
nezeu, nimic să nu fie mort în noi, iar de am murit păcatului, nimic 
din el să nu fie în noi 583 . Aceasta este cărarea strălucită a vieţuirii 
sfinte, care nu are nimic vrednic de ocară în ea. 

PALADIE: Bine ai grăit. 

CHIRIL: Dar făcînd o deosebire şi mai subţire a acestor boale, 
legea zice : «Şi de va fi bănuială şi părere că e lepră în rana cicatri¬ 
zată, sau în partea cîndva arsă a trupului, preotul să facă cercetare cu 
aceeaşi grijă. Şi dacă ceea ce pare că a înflorit în alb, nu trece în 
lepră, curat să fie. Dar dacă pata albă s-a prefăcut în chip vădit în le¬ 
pră, necurat şi întinat va fi». Prin acestea legea ne dă să înţelegem 


583. De sîntem morţi păcatului, să nu fie nimic în noi viu pentru păcat. Iar 
aceasta e una cu a fi întregi vii în Hristos. Şi dacă sîntem vii în Hristos, să nu 
fie nimic mort în noi lui Hristos. Mort lui Hristos înseamnă viu pentru păcat; 
şi viu lui Hristos înseamnă mort pentru păcat. Nu trebuie să fii în parte mort 
păcatului şi în parte viu lui Hristos ci întreg mort păcatului şi viu lui Hristos. 
Viata în oarecare grad pentru păcat sporeşte moartea noastră pentru Hristos. 

cu ranele din suflet, — iar acestea sînt nenumărate — care au fost 
vindecate prin purtările cuviincioase şi aduse cu vremea la cicatriza¬ 
re, dacă se sapă din nou, le va cerceta Hristos, Marele nostru Arhie¬ 
reu, şi va rosti judecata cea dreaptă. Şi dacă boala înaintează numai 
pînă la gînduri, bolnavul nu va rămîne cu totul necertat, căci se va 
excomunica. Dar nu se va lepăda de tot, pentru că nu e cu totul mort. 
Dar dacă boala va trece dincolo de gînduri şi de poftă, prefăcîndu-se 
desăvîrşit în ceea ce e mai rău, va supune pe bolnav pedepselor refe¬ 
ritoare la întinăciuni. 

Se cuvine deci să ne ferim cît mai mult ca să nu stîrnim patimile 
potolite, să nu reînnoim rănile din minte şi să nu ne întoarcem la 
cele de la început. Iar de nu, vom auzi şi noi pe sfîntul care strigă : 
*Li s-a întîmplat ceea ce spune proverbul adevărat: clinele se în¬ 
toarce la vărsătura sa şi scroafa spălată la tăvâlirea în mocirlă» (II 
Petru 2, 22). 

PALADIE : Socotesc că drept şi cuvenit ai grăit. 

CHIRIL : Acestea ni le-a spus deci legea despre lepră şi despre 
bubele şi rănile ei. Dar ea mai adaugă şi zice : «Şi la bărbat sau la 
femeie, de se va arăta într-înşii semn de lepră, în cap, sau în barbă, 
va vedea preotul capul. Şi de va fi o adîncitură în el şi pielea s-a putre¬ 
zit şi s-a afundat, iar părul s-a albit, unul ca acesta va fi în chip vădit 
lepros şi necurat. Iar de nu va fi nimic din acestea să-şi radă capul sau 
barba cel ce sufere de pata albă. Şi după ce şi-a tuns părul, să vină la 
preot şi să fie cercetat. Şi dacă semnul, adică albeaţa, nu se va fi lăţit, 
ci va fi rămas la locul său, va fi iarăşi curat. Căci boala nu e lepră, ci 
mai degrabă bănuială şi părere» (Lev. 13, 29 ş.u.). 

PALADIE : Care e înţelesul acestora ? 

CHIRIL: întinăciunea în noi e îndoită, a trupului şi a sufletului. 
Trupul e întinat de patimile urîte şi necuviincioase ale lui, iar su¬ 
fletul şi mintea înainte de toate de abaterea de la corectitudinea dog¬ 
matică spre cele rele şi de alterarea credinţei sănătoase. Pe lingă 
acestea, de viclenii şi amăgiri, de jurăminte strâmbe şi şoapte de mîn- 
drie, certuri, pizme şi de toate cele ce sînt vecine şi surori acestora şi 
au o faimă egală în ce priveşte răutatea. Deci legea se pare că prin 
cuvintele de mai sus ne aduce aminte de patimile sufleteşti şi vrea să 
indice bolile ce obişnuiesc- să se întîmple minţii. Căci capul e chipul 
(tipul) minţii, iar barba, a cugetării înţelepte. Pentru că şi ea este un 
semn al desăvârşirii. 

Deci Arhiereul tuturor, adică Hristos, observă şi cercetează fu 
deamănuntul cele ale noastre şi priveşte la mintea însăşi şi probează 

gîndurile cele dinlăuntru şi ascunse: Şi de va găsi în ele vreo strică¬ 
ciune şi vreo strămutare, fie de la credinţa dreaptă la cea strîmbă, sau 
la răutatea moravurilor şi la reaua voinţă urîtă de El, ne va respinge 
iarăşi ca întinaţi, şi ne va declara necuraţi. Aceasta înseamnă,; soco¬ 
tesc, a pătimi de lepră la cap, sau la barbă. Iar de se va afla mintea 
la începutul pătimirii, dar nu se va vedea căzută cu totul în bolile 
amintite, e separată, fiind supusă unor epitimii moderate, dar nu va 
fi declarată cu totul necurată, nici străină de Dumnezeu. Şi după ce-şi 
va spăla hainele, va fi curată, adică va primi ca ajutor îndreptăţirea 
în Hristos, . 

Iar tunderea părului, care prezintă preotului rana dezvăluită, în¬ 
seamnă înlăturarea tuturor celor ce o acopere şi: înfăţişarea goală şi 
neîmpiedecată a .chipului ei ochilor dumnezeieşti ai Celui ce vrea să 
o vadă. «Căci nu e. zidire nevăzută înaintea Lui, ci toate sînt goale şi 
descoperite ochilor Lui», după cum s-a scris (Evr. 4, 13). ... n 

PALADIE : Adevărat. Căci a spus prin glasul Sfîntului: «Dumne¬ 
zeu aproape sînt Eu şi nu Dumnezeu departe. Oare se va ascunde de 
Minş ceva ?». (Ier. 23, 23). . . a 

CHIRIL: Deci observă^ Paladie, că legea vorbeşte în amănunţime 
şi nu lasă nimic din cele necesare de ştiut, fără ,să o rînduiască, fo¬ 
losind pe ascultători. Căci «greşelile nimenea nu le va înţelege»-, după 
cum s-a scris (Ps. 18, 13), şi «mult păcătuim toţi». Pentru că-firea 
boleşte de slăbiciune şi de alunecarea uşoară spre păcat. Precum: zice 
Scriptura: «nimeni nu este curat de întinăciune, chiar de-ar fi:o zi 
viaţa lui pe pămînt» (Iov 14, 4). De aceea şi dumnezeiescul David 
cîntă : «De vei căuta la fărădelegi, Doamne, Doamne, cine va putea, să 
sufere; că la Tine este milostivirea>> (Ps. 129, 3-^4). 

Observă deci că legea iartă cu milostivire vina acestor feluri de 
greşeli şi curăţă din bunătate pe cei căzuţi din alunecare omenească 
în greşeli amarnice şi fără de voie. Căci a zis ; «Şi la bărbat sgu Ia 
femeie de se vor face în pielea trupului lui semne lucii albe, înflorind 
pată albă, care a înflorit în pielea trupului lui, curată este» (Ley. 13, 
38 _ 39 ).. Aşadar, dacă după o cercetare amănunţită se va vedea că 
este o boală a trupului şi că aceia suferă de o pată albă, vecină cu 
lepra, totuşi ea nu e o boală de moarte, nici o boală de care ţrebuie 
să deznădăjduiască. Aşa sînt şi greşelile din noi. Ele sînt, fără îndoia¬ 
lă, patimi, dar nu spre moarte şi spre descompunerea sufletului. Iar 
Judecătorul nu ne judecă prea aspru, «căci a cunoscut plămădirea 
noastră» (Ps. 102, 14) şi cunoaşte slăbiciunea firii noastre. Deci, ne 
dăruieşte iertarea din bunătatea de oameni ce-I este înăscută. Aceasta 
socotesc că înseamnă : «pată albă este». 

Deci, uneori apar şi în mintea celor buni mici greşeli, ca de pildă 
scurte înfurieri, porniri moderate spre mînie, supărări pe fraţi, dorin¬ 
ţa de slăviri deşarte şi alte asemenea patimi care obişnuiesc să se 
ivească'şi în cei ce au viaţa cea mai fără pată şi cu adevărat curată. 
Căci sînt omeneşti şi comune tuturor celor ce trăiesc viaţa în trup şi 
sînge. De aceea legea le descrie şi pe acestea ea prin ghicitură, zi- 
cînd : «/or de va cădea cuiva părul de pe cap şi este pleşuv, curat 
este. Iar de va cădea pârul de pe cap de către iaţă şi chel este, curat 
este» (Lev. 13, 40—41). Pierderea fără de voie a părului capului, e o 
boală a capului. Iar capul a fost înţeles, cum am spus adineaori, ca 
chip (tip) al minţii. Căci capul e sălaşul minţii, precum socotesc unii. 

PALADIE : Mi-aduc aminte; 

CHIRIL : Deci bolile capului trupesc indică, pe drept cuvînt, bo¬ 
lile minţii; nişte boli mici şi cărora se cuvine să li se acorde iertarea. 
Decî legea ne scuză de orice boală omenească şi de întinăciunile 
fără voie, care ni s-ar întîmpla, dată fiind slăbiciunea de care suferă 
în mOd necesar firea noastră şi faptul că nu e propriu veacului de 
acum să fim liberi de patimi, ci veacului viitor, cînd 1 păcatul va fi 
lepădat din temelii şi ne Vom strămuta la o viaţă cu totul neştirbi¬ 
tă 584 . «Dar de se va face, zice, în pleşuvia sau în chelia lui o pală ro¬ 
şiatică, este lepros, este necurat» (Lev. 13, 42—43). Căci uneori se pre¬ 
fac şi patimile mici în păcate puternice, şi ne întinează greu dacă nu 
sînt oprite de noi, ci îşi fac înaintarea spre mai rău, în mod liber şi 
fără nici o opunere. De pildă, de se mînie cineva uşor şi a fost cuprins 
de această patimă, să o înfrîngă cu blîndeţe, ca nu cumva greşeala 
cea mică crescînd, să ducă pe încetul la o vină de moarte pe cei ce 
suferă de ea. Aceasta înseamnă a înflori lepra în pleşuvie ; dezvolta¬ 
rea din nimic spre cele rele, pe care o vedem petrecîndu-se ca intr-un 
chip (tip). De aceea drept a zis fericitul David : «Mîniaţi-vă şi nu pă¬ 
cătuiţi» (Ps. 4, 5). 

PALADIE : Adine este cuvîntul. 


584. în veacul de acum nu putem ajunge la libertatea totală, care înseamnă , 
libertate totală de patimi. Căci în patimi e amestecată o slăbiciune a firii noastre, 
de care nu putem scăpa de tot trăind într-un trup care are nevoie de hrana 
materială. Aceasta ne face să alunecăm uşor la mai mult decît e necesar. Şi rine 
poate trage o graniţă exactă între ceea ce ne trebuie şi ceea ce e mai mult decît 
trebuie ? Iar patimile sufleteşti au în ele şi o motivaţie trupească. Dacă avem mai 
mult, ne mîndrim, sau dacă altul are mai mult, îl invidiem. Cîte supărări şi mînii 
nu se nasc apoi din aceste motive ? Noi sintem datori să luptăm împotriva patimi¬ 
lor, dar nu poate spune nimeni că s-a curăţit cu totul de ele, sau nu mai e ispitit 
de ele. Trebuie să nu susţinem cu voia patimile ce se ivesc în noi, sau ispitele 
lor. Cîinii latră mereu Ia ulucii şurei noastre. Trebuie să stăm mereu cu băţul la 
poartă, ca să nu-i lăsăm să intre şi să pună stăpînire pe casa noastră. 

SF. CHIRIL AC ACEXAT'TDftrrîi 


CHIRIL : Fără îndoială. Ai simtit, socotesc, subţirimea celoă ce 
le-am spus şi că asemenea lucruri nu pot fi nici cugetate, nici grăite 
fără osteneală. Dar din acestea poţi cunoaşte şi aceea că cei ce bolesc 
necuviincios de asemenea greşeli vădite, nu le pot ascunde, cum pot 
rămînea neştiute greşelile cele mici şi cele ascunse. Cei ce suferă nu¬ 
mai de pleşuvie, zice că sînt însă curaţi. Prin pomenirea lor ne iartă 
greşelile mici, precum am spus adineaori. Dar, de va apărea în pleşu- 
via vreunora lepră, adică, de va înainta boala de la cele mici spre cele 
rele, atunci starea lui se va face, zice, vădită şi urîtă şi nu va avea 
cuvînt prin care să se apare de păcate. De aceea zice : «Şi hainele 
leprosului care are rană să fie rupte şi capul lui neacoperit şi împre¬ 
jurul gurii lui să se acopere. Şi necurat se va chema în toate zilele 
cit va fi pe el rana. Necurat fiind, necurat va ti, despărţit va şedea, 
afară de tabără va fi petrecerea lui» (Lev. 13, 45—46). 

Hainele rupte şi capul descoperit arată clar necuviinţa neacope¬ 
rită. Iar acoperămîntul, în jurul gurii indică faptul de-a nu avea apă¬ 
rare şi de-a nu putea spune nimic, cînd Dumnezeu învinovăţeşte necu- 
răţia. In sfîrşit, trebuinţa de-a fi scos din tabără, e un chip (tip) al 
faptului de-a nu mai petrece cu cetele sfinţilor, ci de-a fi scos din 
mulţimea cea sfîntă şi de-a nu fi părtaş de nici o bunătate. 

PALADIE : Cumplit lucru şi vrednic de ocolit. 

CHIRIL : Aşa este, Paladie. De aceea a zis şi dumnezeiescul Da- 
vid : «De păcatul tinereţii mele şi de neştiinţa mea, să nu-ţi aduci 
aminte ; după mila Ta, pomeneşte-mă pe mine, pentru bunătatea Ta, 
Doamne» (Ps. 24, 7). 

Pe toate le aminteşte deci legea, arătîndu-ne grija pînă şi în pri¬ 
vinţa vaselor, adică a linii, a tortului, a urzelii şi a vasului de piele. 
«■De se va arăta, zice, lepra şi se va ivi boala în vreuna din acestea, 
să privească iarăşi preotul şi să osebească ceea ce are pată. Şi de nu 
se va produce vreo schimbare a semnului spre mai bine, să se ardă 
în foc. Că lepră statornică este» (Lev. 13, 51—52). Altfel, porunceşte 
să se spele lucrul atins de boală. Şi dacă după aceea se va vedea că 
boala e prinsă în el, îl dă focului ca pe ceva cu totul netrebnic. Deci 
asemenea se va face, şi cu cele ale noastre, cu lîna, tortul, 
urzeala şi cu cele de piele. Căci nimeni nu se va gîndi că nu de lînă, 
sau de tort, sau de celelalte îi e grija lui Dumnezeu ? Deci, vom înţe¬ 
lege că e un păcat foarte grav a nu ne depărta de la întinăciuni după 
curăţirea şi ştergerea pe care a lucrat-o Hristos în noi, şi a petrece 
cu stăruinţă în ele i Căci dacă Hristos nu- ne-a folosit cu nimic cură- 
ţindu-ne, ne predă focului spre a fi chinuiţi, precum făcea şi preotul 

legii, care după ce vedea că n-a folosit la nimic spălarea tortului sau 
urzelii, le dădea focului. 

PALADIE : Aşa este. 

CHIRIL: Deci legea indică în mod potrivit prin lepră moartea în 
fapte, arătînd, prin cele ce le vede cineva şi sensibil, înţelesurile 
celor mai ascunse şi lămurind prin pilde trupeşti cele spirituale. în- 
făţişîndu-ne cunoştinţa întinăciunilor din suflete şi făcînd vădite prin 
bolile trupului cele ce se întîmplă spiritual, a spus iarăşi în Levitic : 
< Bărbatului, care produce curgere din trupul său, curgerea, lui necu¬ 
rată este. Şi aceasta e legea necurăţiei lui: cel ce tace de curge să- 
mlnţă din trupul său, curgerea pe care o dă trupul său, e necurăţia lui 
în el. Toate zilele curgerii trupului său, pe care o dă trupul său prin 
curgere, necurăţia lui este. Tot patul pe care va dormi, cel cu scurgere 
de sămînţă, necurat este, şi tot lucrul pe care va şedea cel cu scurgerea 
de sămînţă, necurat este. Şi omul care se va atinge de patul lui, îşi va 
spăla hainele lui şi-şi va spăla trupul lui cu apă şi va ti necurat pînâ 
seara. Iar de se va apropia cel cu scurgere de sămînţă de cel curat, 
îşi va spăla hainele şi se va spăla cu apă şi necurat va fi pînă seara» 
(Lev. 15, 2—11). 

Pe lîngă acestea, spune că necurat va fi şi de ocolit orice vas pe 
care îl va întrebuinţa cel cu scurgere de sămînţă, chiar dacă şi-ar fi 
spălat mîinile ; şi spurcat va fi. Şi de se va atinge cineva de trupul lui, 
sc va împărtăşi de osînda necurăţiei ,■ şi de se va apropia cineva din 
cei încă nespurcaţi, va suporta osînda necurăţiei. De aceea era scos şi 
depărtat din tabără împreună cu leproşii, neputîndu-se apropia cineva 
de el şi neputîndu-se amesteca, întinînd chiar prin simpla atingere a 
mîinii pe cei ce se apropiau. 

PALADIE : Şi care e boala (patima) din suflet, care se aseamănă 
cu scurgerea de sămînţă trupească ? Căci legea e duhovnicească. Sau 
nu e aşa ? 

CHIRIL : Ba da. Drept ai grăit. Cugetă la aceea că, curgerea tru¬ 
pului vătăma într-un anumit fel puterea roditoare a firii, făcînd za¬ 
darnice dăruirile de sămînţă. Şi moleşind tăria acelor organe, prici- 
nuieşte o stricăciune (descompunere) fără voie, aşa încît cei stăpîniţi 
c!e boala aceasta, se află în îndelungate şi continue întinăciuni Treci 
acum de la această boală trupească şi de la acest chip clar, ia cele ce 
se petrec în minte. Căci şi mintea se strică (se descompune), cheltuin- 
du-se cu risipă în cele ce nu se cuvin. Şi neaplecîndu-şi străduinţa lu¬ 
crării ei la nimic din cele de trebuinţă, nu are nici un rod adevărat, 
ci e purtată pururea spre ceea ce păgubeşte şi suferă fără de rostogo¬ 
lirea nestăpînită spre cele urîte. 

SF. CHIRIL AL ALEXANDRIEI 


PALADIE : Ce înseamnă ceea ce spui ? 

CHIRIL : Oare nu ne-a spus, o prietene, dumnezeiescul Pavel, că 
omul a fost zidit pentru fapte bune ? (Efes. 1,4). 

PALADIE ; Fără îndoială. 

CHIRIL : Deci a primit o fire destoinică şi aptă spre toate cele de 
laudă. Sau nu vei recunoaşte că acest vieţuitor e capabil de înţelep¬ 
ciune şi de toată ştiinţa? Că ar dobîndi uşor cumpătarea, (bunătatea) 
bărbăţia şi dreptatea, dacă ar voi să împlinească cele cuvenite şi sa 
urmeze legilor dumnezeieşti? 585 . 

PALADIE : Recunosc. 

CHIRIL : Dar, dacă părăsind acestea, nu mai e înţelept, ci se face 
nebun şi fără inimă, ne mai predîndu-şi pornirea voilor sale celor ce 
obişnuiesc să îl călăuzească spre adevăr şi, preţuind mai degrabă 
abaterea de la cele cuvenite, se rostogoleşte spre pieire împreună cu 
cei ce se străduiesc să strîmbe cele drepte, ne mai avînd cunoştinţa 
cea prea bună şi fără prihană despre Dumnezeu şi ne mai străbătînd 
fără greşeală calea celor ce trebuiesc împlinite, oare nu e drept să 
spunem că unul ca acesta suferă spiritual de curgerea sămînţii, aşa 
încît cheltuieşte fără nici un rezultat, cele prin care putea să aducă 
roade lui Dumnezeu ? 

PALADIE : Aşa zic şi eu. 

CHIRIL : Şi, dacă, părăsind lucrarea dreptăţii şi golindu-se de bună¬ 
tăţile bărbăţiei, e văzut iarăşi nedrept şi moleşit de plăceri, oare nu 
vei socoti că suferă deopotrivă cu cel bolnav de curgerea sămînţii, 
cheltuind capacitatea pe care o are firea spre bine, spre cele rele şi 
alegînd în loc de rodire duhovnicească păgubirea prin cele ce nu 
sînt de nici un folos ? 

PALADIE : Aşa socotesc. 

CHIRIL : Deci, legea a poruncit să ne depărtăm cît mai mult de cel 
cu scurgerea sămînţii, învăţîndu-ne să ne despărţim de cei aplecaţi 
spre viciu şi să ne ferim cu bărbăţie de cei de care se scîrbeşte şi 
Dumnezeu, ca de unii ce bolesc de o întinăciune continuă. Fiindcă e 
cu adevărat un lucru vătămător a te lipi de cei răi. Căci, e drept că 
«cel ce se atinge de smoală, se murdăreşte» (înţ. Sir. 13,. 1). Pentru că 


585. Deci, acestea nu le avea omul de la început într-o formă care să nu 
necesite efortul de dobîndire a lor. Dar le dobîndeşte dezvoltînd potentele pentru 
ele ce le are în firea sa. Cum spune mai jos, dacă nu actualizează potentele lor 
în amintitele virtuţi, nu se realizează ca om. Iar actualizarea lor nu o poate face 
decît în legătură cu Dumnezeu, în primul rînd crezînd în El şi lucrînd în respect 
de El. Căci cinstind pe Dumnezeu ca Treime de Persoane iubitoare, va iubi şi 
omul orice persoană şi prin iubire se va realiza cu adevărat. 

cel cu scurgerea sămînţii spurcă orice unealtă pe care o atinge şi pa¬ 
tul lui şi trupul şi vasele şi apa şi vasele de lemn, arâtîndu-se prin ghici¬ 
turi că de necurăţia lui se împărtăşeşte cineva chiar şi numai dacă se 
apropie de el prin afecţiunea sufletească. Căci s-a scris : «Păzeşte-te 
curat şi nu te face părtaş la păcate străine» (I Tim. 5, 22). 

Dar, şi patimile necunoscute şi bolile ascunse sau, simplu, toată slă¬ 
biciunea din noi, o alungă Hristos şi curăţirea cea prin El, lucru pe 
care nu l-a putut face legea. Căci, « Nimeni nu se îndreptează prin 
lege», după cum s-a scris (Gal. 3, 11). Aceasta iarăşi o poţi vedea 
ca un lucru nemincinos, privind la cele scrise în continuare. Căci a zis 
iarăşi «Iar după ce se va curâţi cel cu scurgerea de sămîntă de cur¬ 
gerea lui, se va număra lui şapte zile spre curăţirea lui şi îşi va spăla 
hainele sale şi va scălda trupul lui în apă şi curat va fi. Iar în ziua a 
opta îşi va lua sieşi două turturele sau doi pui de porumbel şi le va 
da pe ele preotului şi le va jertfi pe ele preotul, una pentru păcat şi 
una spre ardere de tot şi va ispăşi pentru el preotul înaintea Domnului 
pentru curgerea lui» (Lev. 15, 13—15). 

Deci, îl curăţă pe cel cu scurgerea sămînţii şi îl izbăveşte de boală, 
dar în Hristos, prin apă şi sînge. Căci, se va număra lui, zice, şapte 
zde, spre curăţirea lui şi-şi va spăla hainele lui şi va scălda trupul 
lui şi curat va fi. A întinde pînă în ziua a şaptea curăţirea, înseamnă, 
fără îndoială, că cei ce s-au hotărît să treacă de la răutatea lumească 
la săvîrşirea celor bune, trebuie să se cureţe toată viaţa şi în toată 
vremea vieţii prin faptele bunei cuviinţe. Căci, măsura unei săptămîni 
indică totalitatea timpului şi e o întoarcere circulară la început, după 
ce ajunge la sfîrşit. Dar, zice că la faptele noastre de bunăcuviinţă tre¬ 
buie să se adauge, în chip necesar, curăţirea prin Hristos şi purifica¬ 
rea prin apă, prin spălarea trupului şi a hainelor înţelegîndu-se sfîn- 
tul Botez, la care se adaugă şi curăţirea prin sînge. Căci «în ziua a 
opta, zice, va lua sieşi două turturele sau doi pui de porumbel ». 
Ziua a opta înseamnă iarăşi veacul de după petrecerea în trup, cînd 
a răbdat junghierea pentru noi Emanuil, turtureaua bineciripitoare şi 
bine răsunătoare, care prin sîngele Său a desăvîrşit pentru de-a pururi 
pe cei ce se sfinţesc. 

Iar că moartea lui Hristos are toată buna mireasmă (căci s-a fă¬ 
cut pentru viaţa lumii şi spre desfiinţarea păcatului), o arată faptul că 
turturelele sînt două, din care una se jertfeşte pentru păcat, iar cea¬ 
laltă spre ardere de tot. Iar că Hristos S-a făcut şi ispăşire pentru pă¬ 
catele noastre, după Scripturi, a arătat-o zicînd : «Şi va ispăşi pentru 
el preotul înaintea lui Dumnezeu pentru curgerea lui». 

SF. CHIRIL AL ALEXANDRIEI 


PALADIE : Bine ai zis. 

CHIRIL : Aşa a rînduit dumnezeiasca lege că trebuie să se cureţe 
cel cu scurgerea de sămînţă. Iar pe acesta îl întinează fie curgerea 
fără de voie, fie cea de voie, avînd ca izvor mişcarea sădită în fire. 
Cu voia e cea care se întîmplă în legăturile cu femeia şi după legea 
nunţii. Fără de voie e cea din închipuirile de noapte. Căci a zis iarăşi : 
«Şi omul căruia îi va ieşi sămînţă In vremea legăturii, va spăla tot 
trupul său cu apă şi necurat va ii pînă seara. Şi femeia cu care va 
dormi şi bărbatul căruia îi va ieşi sămînţa în vremea legăturii. Vor 
spăla trupurilor lor cu apă şi necuraţi vor li pînă seara» (Lev. 15, 
16—18). Păcatele amândurora sînt egale şi nu e nici o deosebire. 

In curgerea seminţei ni s-a descris boala lungă şi continuă. Iar în 
acest loc, scopul legii e să arate că cineva va fi întinat chiar dacă nu 
va suferi de o stricare continuă şi deplină, ci va fi văzut pătimind în 
parte şi arareori. Ceva asemănător a spus şi ucenicul Mîntuitorului : 
«Cînd va împlini cineva, zice, toată legea, dar va greşi întruna, s-a 
făcut vinovat de toate. Căci Cel ce a zis : să nu preacurveşti, a zis şi: 
să nu ucizi. Iar dacă nu vei preacurvi, dar vei ucide, te-ai făcut căl¬ 
cător de lege» (Iacob 2, 10—11). Pentru că cel ce a greşit odată, fie 
că a călcat legea în întregime, fie că într-o singură privinţă şi în par¬ 
te, în mod necesar trebuie socotit vinovat. Deci întinat este după lege 
cineva chiar dacă nu va ajunge pînă la ultimul grad de întinare, ci e 
surprins pătimind fie măcar în parte. Dar nu e lepădat cu totul; se 
curăţă şi el prin apă în Hristos. Căci spunînd că cel întinat e necurat 
pînă seara, a indicat timpul venirii Domnului. Pentru că Hristos a 
venit spre sfîrşitul lumii, cînd a ajuns veacul acesta la apusul însuşi. 
Şi prin El şi în El ne-am spălat de toată întinăciunea din păcat şi 
ne-am izbăvit de vinile mari şi mici, noi, cei ce eram ţinuţi în greşeli. 
Iar că nu era cu putinţă să ne spălăm de întinăciuni înainte de tim¬ 
purile venirii Domnului (căci nimeni nu s-a îndreptăţit prin lege, 
după Scripturi), o poţi afla prin cuvîntul clar : «Necurat va fi pînă 
seara». 

PALADIE: înţeleg ce spui. Şi adevărat este cuvîntul. 

CHIRIL: La acestea legea a adăugat cele despre femeia care su¬ 
feră de curgerea sîngelui şi din pricina curgerii nereţinute, se îmbolnă¬ 
veşte de întinăciune. Şi precum din pricina celui cu scurgerea Să- 
mînţii se întina tot vasul şi tot patul şi toată haina şi tot ce se atin¬ 
gea de el venind aproape, aşa şi din pricina ei. Dar şi ea se izbăveşte 
în acelaşi mod, spălîndu-se cu apă şi.jertfind două turturele prin is¬ 
păşirea preotului mijlocitor. Dar ridicîndu-ne legea la cugetări duhov- 

niceşti şi nelăsîndu-ne să zăbovim în bolile trupului (căci acestea au 
fost luate ca chip (tip) al celor dinlăuntrul minţii şi spirituale), adaugă 
limpede : «Şi veţi da grijă fiilor lui Israil să se curăţească de necură- 
ţiile lor, ca să nu moară pentru necurăţia lor, pentru că ar pingări 
cortul Meu cel dintru ei» (Lev. 15, 31). Căci de-abia după ce am fost 
curăţiţi şi sfinţiţi prin Hristos, ne apropiem cu adevărat strălucitori şi 
nu mai pîngărim cortul sfînt, ci ne închinăm curaţi în chip curat prea- 
sfîntului Dumnezeu, venind în biserici. 

PALADIE : Foarte bine ai spus. 

CHIRIL : Iar că firea omenească era bolnavă mai înainte de înti- 
năciune şi nu s-a curăţit altfel decît prin Hristos, jertfa cea cu ade¬ 
vărat sfinţită şi sfîntă, o vei înţelege foarte clar, cercetînd şi altă po¬ 
runcă a legii. Căci s-a scris iarăşi în Levitic : «Şi a grăit Domnul către 
Moise, zicînd : Grăieşte fiilor lui Israil şi vei zice lor : Vreo femeie de 
va fi însămînţată şi va naşte fecior, necurată va fi şapte zile, după 
zilele rînduielii ei, necurată va fi. Şi în ziua a opta, va tăia împrejur 
marginea cărnii lui. Şi treizeci şi trei de zile va şedea în sîngele necu¬ 
rat al ei. De tot ce este sfînt nu se va atinge şi în locaşul sfînt nu va 
intra, pînă se vor împlini zilele curăţiei ei. Iar de va naşte fată, necu¬ 
rată va fi şapte zile, după rînduiala ei, şi şasezeci şi şase de zile va 
şedea în sîngele necurat al ei. Şi cînd se vor împlini zilele curăţirii ei 
pentru fecior sau fată, va aduce un miel nepătat de un an, spre ardere 
de tot, şi un pui de porumb sau o turturea pentru păcat, înaintea uşii 
cortului mărturiei, la preot, şi îl va aduce pe el înaintea Domnului, 
şi va ispăşi pentru ea preotul, şi o va curăţi de izvorul sîngelui ei» 
(Lev. 12, 1—7). 

PALADIE: Cine e femeia care naşte ? Şi care e scopul legii cu 
privire la ea ? 

CHIRIL : Pe cit se vede e necesară aci o explicaţie subţire. Căci 
înţelesul poruncii e foarte greu şi nu poate fi uşor de priceput. Dar 
îl vom cerceta pe cit se poate. Am admirat înainte de altele mai ales 
un lucru. 

PALADIE: Care? 

CHIRIL : Legea supunînd pedepsei orice femeie care naşte fecior 
sau fată şi dînd o sentinţă generală împotriva noastră, de sub osîn- 
da aceasta e scoasă numai Sfînta Fecioară, din care spunem că s-a 
născut Hristos după trup. Căci nu zice : toate femeile fără deosebire, 
ci : vreo femeie de va fi însămînţată şi va naşte fecior, necu¬ 
rată va fi. Dar din Sfînta Fecioară s-a născut trupul dumnezeiesc, 
plăsmuit negrăit în Sfînta Fecioară, neţinînd seama de legile firii. Căci 
n-a avut lipsă de o aducere în fiinţă prin sămînţă întîiul născut din- 








tre sfinţi, începătura celor ce au primit naşterea a doua din Dumnezeu 
prin Duhul, despre care s-a spus limpede : «Care nu din sînge, nici 
din voia trupului, ci din Dumnezeu s-au născut» (Ioan 1, 13). Deci a 
scăpat de osînda legii Sfînta Fecioară, nefiind însămînţată nicidecum, 
ci zămislind Pruncul dumnezeiesc prin lucrarea Sfîntului Duh 586 . 

Iar femeia care naşte şi pentru aceasta e necurată, este, după cit 
se pare şi după înţelesul cel fără greşeală, firea omenească. Căci pen¬ 
tru moment îi atribuim firii însăşi faţa femeii 587 . Şi firea e osîndită 
fie lege şi e socotită vinovată de întinăciuni, pentru că naşte întru stri¬ 
căciune (corupere) şi nu este în cele ce era îndată ce a primit de la 
Dumnezeu existenţa (căci a făcut-o spre nestricăciune), ci a fost abă¬ 
tută mai degrabă la trebuinţa de-a se corupe, fiind osîndită din prici¬ 
na neascultării. De aceea firea a luat asupră-şi pedeapsa blestemului 
dumnezeiesc, împotriva firii. Căci «Dumnezeu moarte nu a făcut», 
după cum s-a scris, « nici nu se bucură de pieirea celor vii şi nu îm¬ 
părăteşte iadul pe pămînt. Fiindcă a zidit toate spre a fi şi mîntuitoa- 
te slnt naşterile lumii» (Inţ. Sol. 1, 13—14). «Dar prin pizma diavolului 
a intrat moartea în lume» (înţ. Sol. 2, 24) 588 

Deci stricăciunea (coruperea) ivită pe urmă întinează firea şi pri- 
cinuieşte moartea care a pus stăpînire prin pizma diavolului, avînd 
drept rădăcină păcatul. O întinează însă şi altfel faptul de-a fi semă¬ 
naţi în voluptate cei ce se nasc. Aceasta o indică, pe cît se vede, 
dumnezeiescul David, cîntînd şi zicînd : «Iată în fărădelegi m-am ză¬ 
mislit şi în păcate m-a născut maica mea» (Ps. 50, 7). Necurată e deci 
firea prin aceea că a luat asupră-şi stricăciunea (dezagregarea) din 
neascultare şi blestem, împotriva voii iui Dumnezeu. «Căci le-a zidit 
toate spre a fi». Şi adevărat e cuvîntul. 

PALADIE : Adaugă deci, în ce mod se izbăveşte cineva de necu- 
răţie ? 

CHIRIL: însăşi legea care osîndeşte ne-a arătat, Paladie, calea. 
«Să fie separată, zice, ca necurată şapte zile». Apoi să se numere alte 

586. Naşterea Domnului nu din legea sîngelui, ci din puterea Duhului care co¬ 
pleşeşte legea sîngelui, o vede Sf. Chirii ca temelie a naşterii noastre celei de-a 
doua de la Sfintul Duh, naştere de care avem nevoie pentru viata noastră cea 
nouă. Dacă Fiul lui Dumnezeu nu S-ar fi născut de la Duhul Sfînt, nu S-ar fi 
inaugurat această nouă naştere a oamenilor prin naşterea Lui. Din Cel născut fără 
de sămîntă, prin Duhul Sfînt, lucrează Duhul Sfînt ca să ne naştem şi noi a doua 
oară nu din sînge, ci din Duhul Sfînt. 

587. Firea omenească are o faţă de femeie, ca una care primeşte de la Dum¬ 
nezeu puterea roditoare. El e Cel puternic, El e izvorul vieţii. Ea e vasul care 
primeşte de la El tot darul pe care îl fructifică. 

588. Naşterea în dureri, deci şi conceperea în plăceri şi peste tot coruperea 
spre moartea care tine de naşterea oamenilor a intrat prin păcat sau prin des¬ 
părţirea de Dumnezeu şi de lucrarea Duhului Sfînt. Conceperea şi naşterea Domnu¬ 
lui nu s-a făcut prin această lege normală prin păcat, ci din Fecioară. De la ea 
i s-a ridicat blestemul, căci i s-a spus: «Binecuvintată eşti tu intre temei*. 

treizeci şi trei, în care va şedea în sîngele necurat al ei, se înţelege 
de e fecior cel născut. Iar de va naşte fată, separarea va fi îndoită şi 
îndoit va fi şi numărul celorlalte zile. Aşadar, de va fi cel născut fe¬ 
cior, cea care l-a născut va fi necurată şi în întinăciuni şapte plus 
treizeci şi trei de zile, adică patruzeci. Iar de va fi fată, de două ori 
şapte, plus şasezeci şi şase, adică optzeci. 

PALADIE: Şi care e raţiunea acestui lucru ? 

CHIRIL : Legea ne ridică iarăşi de la pilde trupeşti, la înţelegerea 
celor ascunse şi descrie cele sensibile ca pe un chip al înţelesurilor 
duhovniceşti. Spun deci cei înţelepţi în acestea, că dacă cel zămislit 
în pîntece e parte bărbătească, primeşte formă în curs de patruzeci 
de zile ; dar de e femeie, ajunge mai tîrziu la formă, fiind mai slabă 
si mai plăpîndă, are lipsă pentru a primi o formă vădită de îndoitul a 
patruzeci de zile, adică de optzeci. Deci cea care năştea bărbat, era 
necurată patruzeci de zile ,• iar maica femeii era în număr de optzeci 
de zile întregi în întinăciuni şi necurăţii, adică pînă la formarea exactă 
a ceea ce se năştea din pîntece, adică pînă ce ajungeau la chipul 
omenesc. 

Iar pentru curăţire, după hotărîrea legii, se junghiau un miel şi 
o turturea la uşa cortului sfînt, preotul mijlocind şi săvîrşind cele ale 
jertfei. Pe lîngă aceasta, bărbatul trebuia să fie tăiat împrejur, după 
hotărîrea legii, în ziua a opta. 

Acesta e cuprinsul literei. 

Noi însă, ridicîndu-ne la înţelesul duhovnicesc, să spunem în ce 
mod firea care ne-a născut pe noi spre stricăciune şi necurăţire, a le¬ 
pădat întinăciunile şi a scăpat de necurăţie şi de osînda legii. Căci a 
petrecut ani îndelungaţi separată de la faţa lui Dumnezeu. Anii aceş¬ 
tia au fost cei dinainte de venirea Domnului, în care a împărăţit moar¬ 
tea de la Adam şi pînă la Moise şi a stăpînit peste cei de pe pămînt pă¬ 
catul de multe feluri. Dar după ce în ziua a opta, adică după timpul 
legii şi acel vechi sabatism, am fost tăiaţi împrejur prin Duhul cu 
tăiere împrejur nefăcută de mînă şi ne-am modelat după Hristos, făcîn- 
du-ne părtaşi dumnezeieştii Lui firi, am lepădat fărădelegea, 1 a 
dispărut întinăciunea şi toată necurăţia noastră s-a dus. Căci nu ne 
mai naştem stricăciune, din pricina neascultării în Adam, ci spre via¬ 
ţă şi curăţie, din pricina dreptăţii în Hristos, care a suportat junghie- 
rea pentru noi, ca un miel nevinovat şi adevărat, ca o turturea dum¬ 
nezeiască şi spirituală (inteligibilă). Căci nu ne-am mîntuit altfel. Sau 
oare nu e aşa ? 

PALADIE: Ba e chiar aşa. Pilda e foarte clară. 








CARTEA A ŞAISPREZECEA 


Trebuie să ne aducem pe noi jertfe duhovniceşti 
şi daruri lui Dumnezeu 


Ajung deci, precum socotesc, cele spuse ca să pornim bărbăteşte 
la desfiinţarea păcatului şi la curăţirea cea pentru Hristos, Care poate 
să şteargă murdăria din noi şi să o mistuie prin lucrarea Duhului, şi 
să ne facă curaţi şi sfinţi. Căci şi cuvîntul sfînt a prevestit viitoarea 
lucrare a Duhuilui asupra noastră, zicînd : «Că va veni la Biserica Sa 
Domnul, pe Care voi îl căutaţi, şi îngerul legămîntului, pe Care voi 
îl voiţi. Iată vine, zice Domnul Atotţiitorul, şi cine va suporta ziua 
intrării Lui ? Sau cine va putea sta drept la arătarea Lui ? Că El este 
ca focul topitorului şi ca leşia celor ce spală. Şi El se va aşeza să to¬ 
pească şi să cureţe, cum se curăţă argintul şi aurul» (Mal. 3, 1—3). Cu 
acestea consună şi Isaia, zicînd : « Spăla-va Domnul întinăciunea fiilor 
şi fiicelor Sionului şi va curaţi sîngele dintre ei în duh de judecată şi 
în duh de ardere» (Isaia 1, 27—28) 589 . 

Dar oare, chipul dreptăţii celei cugetate în Hristos, îl desăvîrşim 
noi numai prin această curăţire ? Şi, spune-mi, ştergerea vechilor înti- 
năciuni oare ne ajunge spre slava cea asemenea sfinţilor şi spre încu¬ 
nunarea cu cele mai înalte cinstiri ? Sau, ne vom ridica mai sus şi ne 
vom împodobi capetele noastre cu laudele cele mai înalte, aducînd 
viaţa în sfinţenie şi pietate lui Dumnezeu ca pe un dar duhovnicesc şi 
ca pe un bun cu adevărat sfînt, închinat Lui, şi desăvîrşind astfel slu¬ 
jirea duhovnicească ? 

PALADIE ; Desigur, aşa vom face. 

CHIRIL: De fapt, lucrul acesta este conform legilor dumnezeieşti 
şi plăcut lui Dumnezeu şi unul din cele mai de laudă. Căci a poruncit 
să se înceteze orice lucru Sîmbăta şi n-a lăsat să se lucreze în acea 
zi nimic, zicînd în Ieşire : « Adu-ţi aminte de ziua Sîmbetei ca să o 
sfinţeşti pe ea. Şase zile să lucrezi şi să faci toate lucrurile tale ; iar 


589. Sf. Chirii atribuie în mod special Sfîntului Duh curăţirea noastră de 
păcate, cum o spunem şi în rugăciunea «împărate ceresc». El ne umple de simţirea 
» prezenţei lui Dumnezeu; El surpă zidul egoismului nostru; El ne insuflă entu¬ 

ziasmul dragostei de Dumnezeu, această pornire de-a ne dărui viaţa lui Dumne- 
> zeu, ca pe un dar sfinţit, cum se spune în continuare. 

-c 

în ziua a şaptea, Sîmbăta, odihna Dumnezeului tău, să nu faci in ea 
nici un lucru » (leş. 20, 8—10). Chipul (tipul) acesta indică sabatismul 
(odihna) în Duh, cînd am fost chemaţi prin Hristos însuşi la încetarea 
şi oprirea de la orice lucru trupesc şi de la străduinţele pătimaşe, lepă- 
di'nd povara păcatului şi iubind despărţirea de răutate şi încetarea de 
la cele din afara legii. Căci acest sabatism a lipsit fiilor lui Israil. 
Pentru că ei n-au intrat nicidecum la odihna lui Hristos (Evr. 4, 6), 
după cuvîntul fericitului Pavel. Dar pe noi ne-a odihnit Hristos şi 
ne-a convins să sabatizăm spiritual, eliberaţi pe seama virtuţii ca să 
ne îndeletnicim cu buna nelucrare a păcatelor 5 ". 

PALADIE : Foarte bine zici. 

CHIRIL : Desigur, Dumnezeu a rînduit şi odinioară, ca toţi să se 
odihnească de lucru Sîmbăta. Dar cei încredinţaţi cu slujba dumneze¬ 
iască şi rînduiţi să petreacă în cortul sfînt, săvîrşeau totuşi cele sfinte. 
Şi întinînd Sîmbăta, rămîneau cu toate acestea, după cuvîntul Mîntui- 
torului, fără vină (Matei 12, 5), neavînd de suportat pedeapsa pentru 
călcarea legii. Aşadar, ne vom opri şi noi în Hristos de la străduinţele 
pământeşti, împlinind sabatismul spiritual. Dar, nu ne vom opri de la 
faptele sfinţite, adică de la datoria de-a aduce lui Dumnezeu jertfe 
duhovniceşti şi daruri spirituale. Ci, păşind pe urmele lui Hristos, 
după cum s-a scris (I Petru 2, 21), ne vom jertfi ca preoţi 
noi înşine ; şi nu vom cinsti pe Dumnezeul tuturor prin junghieri de 
oi şi prin sînge de viţei, ci ne vom dărui mai degrabă pe noi înşine 
întru miros de bună mireasmă. Căci vom fi mai plăcuţi decît viţelul 
tînăr, căruia îi cresc coarne şi unghii, după cuvîntul Psalmistului 
(Ps. 68, 32) 5M. 


590. Odihna lui Hristos, egală cu transformarea întregului timp într-o Sîmbătă, 

este oprirea de la toate oboselile în slujba patimilor trupeşti, este vieţuirea în 

Hristos care ne insuflă lucrarea plină de elan a faptelor bune, a sporirii în toate 
virtuţile. Cînd ne-am deschis iubirii lui Hristos, lucrarea celor bune nu ne mai 
este împreunată cu oboseală, ci cu bucuria de-a ne face asemenea Lui. In noi 
lucrează atunci puterea lui Hristos, atracţia Lui. 

591. Legea veche poruncea oprirea de la toate lucrările trupeşti, dar nu oprea 

pe preoţi de-a junghia animale la templu spre a le aduce ca jertfe. Ei întinau 
prin aceasta într-un fel Sîmbăta, dar nu erau osîndiţi pentru aceasta. Căci era 

slujbă adusă lui Dumnezeu. în Hristos noi ne oprim de asemenea de la lucrurile 

trupeşti, dar trebuie să aducem slujire lui Dumnezeu în biserici. Dar nici aceasta 

nu e acum lucrare trupească, ci lucrare duhovnicească. Căci acum nu mai aducem 
lui Dumnezeu jertfe de animale, prin junghierea lor, ci ne dăruim pe noi înşine. 
E o întîlnire cu Dumnezeu în dragoste. Iar dragostea nu oboseşte, ci odihneşte. 
Fapta dăruirii noastre e mai plăcută lui Dumnezeu decît dăruirea viţelului junghiat. 
Prin dăruirea aceasta ne sfinţim pe noi înşine şi în acelaşi timp facem toţi o 
slujbă de preoţi; nu se sfinţesc animalele şi nu săvîrşesc jertfele numai cei rîn¬ 
duiţi anume ca preoţi. Aşa cum Hristos aducîndu-Se jertfă pe Sine a fost şi jertfă 

SF. CHIRIL AL ALEXANDRIEI 


PALADIE: Bine cugeţi. Dar treci mai departe şi zugrăveşte din 
Sfintele Scripturi, chipul acestei slujiri luminoase şi minunate. 

CHIRIL: A spus Dumnezeu în «Levitic», deci către toţi cei din 
Israil : «Om dintre voi de va aduce daruri Domnului, din vite şi din 
boi şi din oi veţi aduce darurile voastre. De va fi ardere de tot darul 
lui, din boi parte bărbătească neprihănită îl va aduce, la uşa cortului 
mărturiei îl va aduce pe el primit înaintea Domnului. Şi va junghia 
viţelul înaintea Domnului şi vor aduce fiii lui Aaron, preoţii, sîngele 
şi vor vărsa sîngele în jurul altarului, care este la uşile cortului măr¬ 
turiei. Şi jupuind jertfa (arderea de tot), o vor împărţi după mudula- 
re. Şi vor pune fiii lui Aaron, preoţii, foc pe altar şi vor clădi lemne 
pe foc. Şi vor clădi fiii lui Aaron, preoţii, părţile cele tăiate şi capul 
şi grăsimea pe lemnele care sînt pe focul ce este pe altar. Iar mărun¬ 
taiele (cele din pîntece) şi picioarele le vor spăla cu apă. Şi vă pune 
preotul toate pe altar. Ardere de tot este, jertfă, miros de bună mi¬ 
reasmă Domnului» (I,ev. 1, 2—9). <•.: . 

Oare nu este acesta un chip (tip) clar al vieţii sfinţilor şi ah Unirii 
desăvîrşite cu Dumnezeu în duh şi sfinţenie ? Deci ne facem asemenea 
animalelor domestice, adică viţelului, şi oii, murind lumii, prin (mor¬ 
tificarea trupului, ca să trăim lui Dumnezeu prin vieţuirea evangheli¬ 
că. Dar ne înălţăm la starea de jertfă cu adevărat duhovnicească şi 
preabinemirositoare Tatălui, prin Fiul 592 . 

Dar să vorbim despre fiecare din acestea, făcînd, pe cit se poate, 
o tîlcuire mai subţire. Fiecare îşi oferă viaţa sa ca pe un dar 
Dumnezeului Atoatestăpînitor. Dar fiecare, precum i s-a dat şl după 
măsuţa ce o are. Unul aşa, altul aşa, aducînd fiecare darul său, după 
cuvîntuTpreaînţeleptului Pavel (I Cor. 7, 7). Căci mărimile animalelor 
sau deosebirile după specie, indică poate, indirect, neegalitatea şi ne- 
asemanarea în tăria duhovnicească şi în cea a înţelegerii. Deci fie că 
e mare şi foarte puternic, ca viţelul, fie că e mai mic şi mai prejos 
de cel desăvîrşit, se aduce pe sine dar lui Dumnezeu şi anume spre 
ardere de tot; adică spre dăruire totală, neavînd viaţa împărţită spre 
cele din lume, ci întreagă primită şi sfîntă lui Dumnezeu. Aceasta să 


şi arhiereu şi S-a sfinţit ca om, pentru noi, aşa facem şi noi : ne aducem jertfa, 
sîntem preoţii ce o aducem şi ne sfinţim. Desigur, aceasta nu exclude lucrarea 
preotului slujitor, deosebit de credincioşi, reprezentînd pe Hristos, ca deosebit de 
ei. Cele două preoţii se conciliază cum se conciliază jertfa lui Hristos adusă de El 
însuşi cu jertfa credincioşilor din puterea lui Hristos. 

592. Jertfele de animale din legea veche închipuiau nu numai jertfa lui 
Hristos, ci şi jertfa credincioşilor în Hristos, care constă in mortificarea trupului, 
adică a poftelor şi patimilor trupeşti. Aceasta înseamnă în acelaşi timp o dăruire 
a propriei persoane, curăţită de egoismul plăcerilor proprii, lui Dumnezeu. Dar ea 
se face deodată şi împreună cu continua dăruire a lui Hristos ca om pentru noi, 
dăruire care se arată în planul văzut prin slujirea preotului. 

fie modui jertfei. Şi să fie, zice, ceea ce aduce parte bărbătească şi 
neprihănită. Căci sfinţii sînt totdeauna în chipul lui Hristos, care 
este bărbat şi neprihănit cu adevărat, bărbăţia indicînd însuşirea de 
conducător, iar neprihănirea, sfinţenia mai presus de fire şi de netre¬ 
cut. Pentru că unul este conducătorul nostru, şi fără asemănare întru 
atotcurăţia Lui : Emanuil u93 . Pe de altă parte (căci socotesc că trebuie 
să o spun şi aceasta) se cuvine ca cei ce se dăruiesc lui Dumnezeu să 
fie bărbaţi şi neprihăniţi, neavînd nimic muieresc, adică nici o mo- 
ieşeală a trîndăviei ,• ci să le străbată toate cu bărbăţie, păstrîudu-şi 
mintea bărbătească şi ridicată. Pe lîngă aceasta, aş mai spune că 
trebuie să fie curaţi şi fără pată, pe cît e cu putinţă firii omeneşti. 
Căci zice undeva foarte înţelept dumnezeiescul David : « Judecă-mă, 
Doamne, după dreptatea mea şi după nerăutatea din mine» (Ps. 7, 9). 
Căci e măsurat după Dumnezeu modul dreptăţii omeneşti, oarecum 
fiind mai presus adică de cea a sfinţilor îngeri şi întrecînd mult 
măsura noastră 594 . 

Deci să fie ceea ce se aduce jertfă parte bărbătească şi neprihă¬ 
nită. Şi se va aduce la înseşi uşile cortului sfînt. Căci nu ne desăvîrşim 
în altă parte, ci, desigur, numai in biserici vom fi bineprimiţi lui 
Dumnezeu şi Tatăl, adueîndu-ne ca preot Hristos 59ib . Pentru că prin 
El avem intrare şi El ne-a inagurat trecerea la existenţă, intrînd ca 
Inaintemergător al nostru în Sfintele Sfintelor şi arătîndu-ne calea 
adevărată 595 . Şi a poruncit să se pună mîinile peste viţel, indicînd 


593. Hristos e nu numai sfinţit ca jertfele legii vechi şi ca noi care ne 
dăruim lui Dumnezeu, ci şi sfînt prin Sine, căci e nu numai om, ci şi Dumnezeu. 
Sfinţirea umanităţii Lui jertfite vine din sfinţenia firii Lui dumnezeieşti. De aceea 
El e şi Căpetenia mîntuirii noastre, sau Izvorul ei, dar şi jertfa neprihănită prin 
Sine, adică singura care e cu adevărat primită la Dumnezeu reprezentat prin Tatăl. 
E Căpetenia mîntuirii pentru că e neprihănită, şi e neprihănită în umanitatea Sa 
jertfită pentru că e a lui Dumnezeu, sau a Celui Care e sfinţi prin Sine, sau Dum¬ 
nezeu. Căci neprihănirea e tărie faţă de ispita înrobirii prin păcat. Dar această 
«tărie» proprie lui Dumnezeu, e închipuită prin bărbăţie. Trebuie să fie între oameni 
unul care e nu numai sfinţit din altă parte, ci sfînt prin El însuşi ca om ce este 
totodată şi Dumnezeu. Numai aşa a putut veni sfinţirea adevărată în oameni. Şi 
numai aşa ne putem împărtăşi şi noi de neprihănire. 

Sf. Chirii insistă continuu asupra lui Hristos ca Mijlocitor al sfinţeniei şi ne¬ 
prihănirii noastre, prin faptul că e şi Dumnezeu şi om. Nu juridic ne-a obţinut 
iertarea, ci prin calitatea de mediu al sfinţirii noastre. Elanul dăruirii totale de 
sine a oamenilor lui Dumnezeu, nu le putea veni decît din elanul unei umanităţi 
care e a ipostasului dumnezeiesc. 

594. Dreptatea la care se poate ridica omul e cea potrivită Iui Dumnezeu făcut 
om, cea care nu e neconvenabilă lui Dumnezeu făcut om. Deci e mai presus de cea 
a îngerilor. 

594 b. Chiar ambianţa în care ne aducem jertfă, sau ne dăruim lui Dum¬ 
nezeu, trebuie să fie o ambianţă dumnezeiască, adică Biserica. Acolo slujeşte 
preotul, pentru că acolo S-a adus şi Se aduce jertfă Tatălui pentru noi Hristos. 

595. Hristos ca Cel ce e Unul şi Acelaşi şi Om şi Dumnezeu, e singurul prin 
care putem intra la Dumnezeu. Numai prin Fiul făcut Om putem intra la Tatăl 
El a inaugurat trecerea noastră de la moartea fiinţei, la fiinţă, la existenţă pen- 

prin aceasta, indirect, că aceia aduc în locul lor, prin tip, un chip al 
vieţuirii întru sfinţenie, murind lumii. Pentru aceasta făceau junghie- 
rea animalului. 

Priveşte deci cum închipuieşte umbra adevărul. Se junghia viţelul 
înaintea Domnului, dar se vărsa sîngele la altar. Căci moartea faţă de 
lume şi mortificarea mişcărilor cărnii, e un lucru prea plăcut lui Dum¬ 
nezeu şi vrednic de privirea de sus. Poate aceasta ne-o cîntă dum¬ 
nezeiescul David, zicînd : «cinstită este Înaintea Domnului moartea cu- 
vioşilor Lui» (Ps. 115, 15). Căci moartea cuvioşilor e ca un dar sfinţit 
adus lui Dumnezeu. Dar nu înţeleg, de sigur, moartea după trup. Ci 
cuvîntul ne indică, mai degrabă, moartea aceea pe care au ei de gînd 
să o suporte, murind lumii, dar trăind lui Dumnezeu, întru cuvioşie 
şi sfinţenie. Căci e cu neputinţă să înfăptuim o viaţă sfîntă, dacă 
nu am murit mai înainte lumii. Pentru că scrie Petru despre Hristos 
că «a ridicat păcatele noastre în trupul Lui pe lemn, că murind noi 
păcatelor, să vieţuim dreptăţii» (I Petru 2, 24). Deci junghierea viţelu¬ 
lui obişnuieşte să arate trebuinţa de-a muri păcatelor şi de-a suporta 
moartea cea cinstită la Dumnezeu, pe care binevoieşte a o şi privi 596 . 
Căci zice: «Vor junghia viţelul înaintea Domnului». Iar vărsarea sîn- 
gelui la altar, socotesc că indică dăruirea vieţii şi închinarea sufletu¬ 
lui spre slava lui Dumnezeu. Apoi victima se jupoaie şi se taie după 
mădulare. Jupuirea înseamnă dezgolirea şi descoperirea celor din noi,■ 
iar tăierea după mădulare, arată pătrunderea cuvîntului lui Dumnezeu 
pînă la încheieturi şi măduvă. Căci zice : «Viu este cuvîntul lui Dum¬ 
nezeu şi lucrător şi mai ascuţit ca toate, sabie cu două tăişuri şi pă¬ 
trunde pînă la despărţirea sufletului şi a duhului, a încheieturilor şi a 
măduvei şi este judecător gjndurilor şi cugetărilor inimii. Şi nu este 


tru că în El umanitatea e susţinută în viaţa adevărată de Însuşi Fiul lui Dum¬ 
nezeu, Cel ce este. El a intrat primul ca Om în Sfînta Sfintelor dumnezeieşti, în 

interiorul lui Dumnezeu, sau al Izvorului existenţei, care e totodată izvorul sfin¬ 
ţeniei, pentru că păcatul e una cu ruperea de Dumnezeu izvorul vieţii, e dimi¬ 
nuarea vieţii. Hristos nu e numai primul Om care a intrat în interiorul Dumne- 

zeirii, ci şi calea prin care putem intra şi noi. El rămîne mereu cu noi ca susţi¬ 
nător al nostru în înaintarea spre Dumnezeu, iln El e şi (viţa) ţinta şi calea noastră, 
aflîndu-se la nivelul fiecăruia, ca sprijinitor al înaintării noastre. 

596. Hristos a murit cu trupul, pentru ca să învie, pregătind învierea noastră. 
Noi înainte de-a muri cu trupul, murim trupului, adică păcatelor lui, iar aceasta 
nu o putem face decît continuînd să trăim într-un fel nou. Hristos a putut trăi 
fără de păcate înainte de-a muri cu trupul pentru că era şi Dumnezeu. Noi nu 
putem lua această putere decît din moartea şl învierea Lui. Trebuie să fim şi 
noi jertfă vie, jertfă înainte de moarte, cum a fost şi Hristos. Dar puterea aceasta 
n-o putem lua decît din Hristos Cel înviat din moarte, din Hristos Care a biruit 
moartea. Prin aceasta ne putem pregăti o «moarte cinstită» la Dumnezeu, schimbînd 
moartea noastră ca pedeapsă. 

/zici o făptură nearătată înaintea Lui, ci toate sînt goale şi descoperite 
ochilor Lui, către Care ne este nouă cuvîntul» (Evr. 4, 12—13) 597 . 

Apoi aprinzînd preotul focul, pune părţile tăiate pe jertfelnic, îm¬ 
preună cu capul şi cu picioarele şi cu măruntaiele spălate în apă. 
Căci toate ale sfinţilor sînt binemirositoare, nimic din cele ce se cred 
că sînt în ei nu e lepădat la Dumnezeu. Cărnurile sînt chipul (tipul) 
vieţii lor mai groase şi corporale ; căci e şi aceasta cuvioasă şi atot- 
curată ; capul e semnul minţii ; măruntaiele, al raţionamentelor şi 
gîndurilor ; picioarele, sînt semnul subţire al mersului lucrător spre fapte. 

PALADIE : Ascuţit cuvînt! 

CH1RIL : Aceasta ne arată totuşi adevărul, deşi ca prin ceaţă şi 
ca prin întuneric. Căci e adîncă legea. *Iar de va fi din oi, zice, darul 
Domnului, spre ardere de tot îl va aduce din miei şi din iezi. Parte 
bărbătească curată îl va aduce pe el şi va pune mîna pe capul lui şi 
îl vor junghia pe el pe latura dinspre miazănoapte a jertfelnicului, 
înaintea Domnului» (Lev. 1, 10—11). Se împarte apoi după mădulare, 
spălîndu-se măruntaiele în acelaşi fel ca ale viţelului. Şi iarăşi s-a 
unduit să se aducă pe altar. Şi aceeaşi explicaţie o au şi acestea. Dar 
e aci şi ceva schimbat. Căci mielul s-a junghiat pe latura dinspre 
miazănoapte a altarului. 

PALADIE : Care este înţelesul acestui lucru ? 


597. Dacă ne dăruim Domnului, murind egoismului nostru trupesc, ne deschi¬ 
dem deplin Lui cu iubire şi astfel ne descoperim în toată fiinţa noastră, în toate 
gîndurile noastre bune şi rele, acceptînd judecata Lui întru smerenie. Iar simţind 
judecata Lui asupra noastră, simţim şi mai puternic ceea ce nu-i place Lui din 
noi şi aceasta ne dă şi mai mare putere să ne îndreptăm. 

E şi în firea noastră dorinţa după o judecată înţelegătoare a noastră din 
partea cuiva, judecată pe care nu o găsim la nimeni, nefiind nici noi în stare să 
ne descoperim cu adevărat cuiva. 

Fiecare om rămîne o taină pentru fiecare din noi. Cine poate trăi durerea 
altuia aşa cum o doreşte el ? Cunoaştem pe celălalt mai mult în ceea ce înseamnă 
el pentru noi, dar nu ceea ce simte el însuşi. Ştim că suferă, trăim într-un fel 
suferinţa lui, dar nu o putem trăi cum este şi în toată intensitatea ei. Nici cuvin¬ 
tele noastre , nu ne pot exprima simţirea durerii noastre. Căci sînt prea generale. 
De aici judecăţile greşite ce se rostesc de alţii asupra noastră, de unde şi jude¬ 
cata deosebită a fiecăruia în ce ne priveşte. Aceasta ne măreşte durerea. Comu¬ 
nicarea între noi e relativă. Ni se comunică celălalt, i ne comunicăm, dar ne ră- 
mîne şi-i rămînem într-o anumită privinţă incomunicabil. Setea noastră după o 
judecată dreaptă, înţelegătoare, pe baza unei comunicări depline, ne face să cre¬ 
dem în existenţa unui Judecător drept, înţelegător, care va fi nu numai drept, ci 
şi atotmilostiv, deşi chiar şi aşa vor fi unii care se vor duce în iad, mergînd cu 
mîndria lor pînă la dispreţul milei Lui. 

Kant a dedus existenţa unei judecăţi finale drepte pentru înveşnicirea valorii 
reale a faptelor noastre. Dar nu numai aceasta postulează un Judecător desăvîrşit, 
ci şi setea noastră după o adevărată înţelegere a motivelor faptelor noastre şi a 
tuturor durerilor noastre neînţelese în cursul vieţii noastre. Hristos e într-un fel 
subiectul, sau ipostasul nostru al tuturor, trăind durerile noastre ca ale Lui, fără 
să se confunde însă cu noi. 

CHIRIL : Oare nu ştii că ţara iudeilor e mai spre miazăzi, pe cînd 
turmele (mulţimile) neamurilor celorlalte seminţii, au primit laturile 
dinspre marea care e mai la miazănoapte, fiind aşezate acolo după 
ţinuturi şi cetăţi ? 

PALADIE : Adevărat. 

CHIRIL: Deci jertfirea mielului în partea de miazănoapte, e o 
imagine a faptului că şi turmele (mulţimile) de la miazănoapte vor fi 
sfinţite lui Dumnezeu. Aceasta a prezis-o şi Mîntuitorul despre turma 
(mulţimea) neamurilor 598 , zicînd : «Şi alte oi am, care nu sînt din stau¬ 
lul acesta •, şi pe acelea trebuie să le aduc ; şi va fi o turmă şi- un 
păstor» (Ioan 10, 16). 

PALADIE : Am înţeles ce spui, 

CHIRIL : Ridicând Dumnezeu mai presus de orice nepăsare şi le- 
nevire pe cei ce se vor hotărî să împlinească cele legiuite, le nete¬ 
zeşte într-un fel oarecare calea spre a se aduce ca jertfe. De aceea 
porunceşte să se aducă jertfe şi animale mai mici, ca oaia, zicînd : 
«Iar de va aduce din cele zburătoare jertfa ca dar Domnului, va aduce 
darul său din turturele, sau din porumbi. Şi-l va aduce preotul Ia jert¬ 
felnic şi-i va fringe capul lui şi-l va pune preotul pe jertfelnic. Şi va 
curge singele la temelia (altarului) jertfelnicului. Şi-i va scoate guşa 
cu penele şi le va lepăda pe ele lingă jertfelnic către răsărit, la locul 
cenuşii. Şi-i va fringe aripile şi nu-1 va tăia în părţi şi-l va pune preotul 
pe jertfelnic peste lemnele de pe foc. E dar de jertfă, miros de bună 
mireasmă Domnului , (Lev. 1, 14—17). 

Priveşte iarăşi cum au înfăţişat de bine şi de potrivit sfinţii 
(scriitori), capacitatea de-a manifesta chipul lui Hristos. Căci El este 
cu adevărat turtureaua de sus şi prearăsunătoare ; de asemenea şi 
porumbelul atotblînd. De fapt în Cîntarea Cîntărilor s-a scris despre 
El : « Glasul turturelei s-a auzit în pustie» (Cînt. Cînt. 1, 12). Şi El 
Însuşi se înfăţişează pe Sine ca pildă şi chip al blîndeţii celei mai 
înalte, zicînd : « învăţaţi de la Mine că sînt blînd şi smerit cu inima» 
(Matei 12, 24). Dar şi în sfinţi s-a păstrat foarte bine frumuseţea şi 
podoaba acestor bunătăţi, pentru faptul c.ă sînt în chipul lui Hristos. 
Căci şi ei pot fi înţeleşi foarte potrivit ca nişte turturele ce trimit 
în auzitori cuvîntul dumnezeiesc şi sfînt, silindu-se să înalţe imne 
şi cîntări întru slava lui Dumnezeu. De aceea şi zic : «Limba mea 
va cugeta dreptatea Ta, toată ziua lauda Ta» (Ps. 70, 27). Dar ei îşi 
petrec şi viaţa în Hristos şi umblă pe cărarea atotblîndă a vieţuirii 
evanghelice, întorcînd celor ce voiesc sa-i lovească peste falca 


598. Cele 12 seminţii ale lui Israil închipuiesc neamurile pămîntului. 

dreaptă şi pe cea stingă şi celor ce voiesc să-i silească să meargă 
cu ei, o milă, făgăduindu-le, dacă o cer, de bună voie, să meargă 
două (Matei 5, 39—41). Aşadar, se dăruiesc pe ei înşişi, spre miros de 
bună mireasmă şi spre ardere de tot lui Dumnezeu, după chipul 
turturelelor şi porumbeilor. 

Apoi frîngîndu-le preotul capul, îl pune pe altar, vărsînd sîngele. 
Căci siîntă este cu adevărat mintea sfinţilor prea sfinţiţi şi ea se cu¬ 
vine în primul rînd să fie dăruită Dumnezeului Celui preacurat. Pen¬ 
tru că e plină de cugetări bune şi răspîndeşte mirosul bine mirositor 
al cunoştinţei adevărate de Dumnezeu. Căci «cugetările drepţilor sînt 
judecăţi», după cum s-a scris (Prov. 12, 5). Dar şi viaţa celor cu frică 
de Dumnezeu este sfîntă. 

Aceasta ni se face clar prin porunca de-a se vărsa sîngele la 
sfîntul altar. Căci sîngele e chipul (tipul) vieţii. 

Şi se scoate guşa păsărilor, împreună cu penele. Se scoate ca 
ceva cu fotul netrebuincios. far aceasta este un semn că viaţa sfin¬ 
ţilor e mai presus de plăcerea trupească, încît pare să nu mai aibă 
nevoie nici de stomacul care primeşte mîncarea. Căci aşa este viaţa 
celor preaiubitori de osteneală. Ei nesocotesc deodată cu hrana şi 
stomacul însuşi, şi îşi topesc trupul şi îşi mortifică plăcerile şi s-au 
făcut liberi şi străini de tot ce este lumesc şi de prisos. Aceasta soco¬ 
tesc că înseamnă lepădarea penelor. Fără îndoială, penele le sînt 
necesare păsărilor. La fel şi nouă ne sînt necesare cele prin care e 
servit trupul acesta de pe pămînt în cele ce-i sînt de trebuinţă, adică 
veşmintele şi organele de hrănire şi pe lingă acestea numaidecît 
şi cele prin care se satisfac acestea, bunurile procurate şi faptele 
care luptă cu năvala lipsurilor, paturile moi şi cele asemenea. Dar 
deşi acestea sînt de trebuinţă şi necesare celor de pe pămînt şi în 
trupuri, sfinţii le-au socotit ca nimic, ba au lepădat pur şi simplu 
posesiunea acestora ca pe o povară deşartă şi vieţuiesc în lume în 
trupuri aproape goale şi neîmbrăcate, de-abia satisfăcînd trebuinţa 
trupului cu ceea ce se nimereşte şi cu ceea ce e uşor de procurat. 

Iar după ce au fost smulse penele şi a fost scoasă guşa, o va 
frînge, zice, de la aripi, şi nu o va împărţi, şi o va pune, în slîrşit, pe 
altar. Frîngerea aripilor e chipul (tipul) şi imaginea clară că mintea 
sfinţilor nu cugetă cele umflate şi nu zboară în sus, ci petrece mai- 
degrabă cu cele smerite şi caută cele de jos (Rom. 12, 3). Căci mintea 
celor îngîmfaţi e pururea în văzduh şi e purtată spre cele de sus, ne¬ 
suferind să convieţuiască cu cele umilite şi dispreţuind cugetul mă¬ 
surat şi smerit. Deci frîngerea aripilor indică prin ghicitură lepădarea 
îngîm'fării. Iar neîmpărţirea păsării înseamnă că sfinţii au închinat lui 

Dumnezeu viaţa lor toată şi, ca să spunem aşa, în întregime, nefiind 
împărţiţi între El şi lume. Căci sînt împărţiţi numai cei căsătoriţi, cum 
a spus înţeleptul Pavel. Deci mintea sfinţilor e sfinţită, iar viaţa lor 
e sfîntă, mai presus de plăcerea trupească, liberă de grija lumească, 
frumoasă prin cugetul ei măsurat şi neîmpărţită între Dumnezeu şi 
cele din lume. Pentru aceea se predă lui Dumnezeu spre miros de 
bună mireasmă. 

PALADIE : Aşa este. 

CHIRIL : Dar rînduieşte jertfe încă şi mai mici, care se pot aduce 
tot anul şi nu sînt greu de procurat. Prin aceasta socotesc că deschide 
largă calea bunei primiri şi celui mic şi celui mare. Căci s-a scris : 
*Largă este porunca ta foarte» (Ps. 118, 96). Căci fără îndoială nu 
judecă iubitorul de virtuţi Dumnezeu, sinceritatea dăruirii numaidecît 
după mărimea darului adus, ci cel mic este egal cu cei de frunte, cînd 
dă ceea ce are şi voieşte să cinstească pe Dumnezeu din cele ce 
are şi poate. 

Apoi a zis iarăşi: «Iar dacă vreun suflet va aduce un dar ca 
jertfă Domnului, făină curată să fie darul lui. Şi va turna peste ea 
untdelemn şi va pune peste ea tămiiejertfă este. Şi o va aduce la 
fiii lui Aaron, preoţii. Şi luînd un pumn plin de făină cu untdelemn 
şi toată tămîia ei, va pune preotul spre pomenirea ei pe altar; jertfă 
este, miros de bună mireasmă» (Lev. 2, 1—2). 

Observă cum indică smerenia celui ce aduce. Căci legea dum¬ 
nezeiască il numeşte suflet, chiar dacă e foarte neînsemnat în viaţa 
aceasta. Prin aceasta arată purtarea egală şi nepărtinitoare a firii 
preaînalte faţă de toţi. E ceea ce arată şi cînd spune : «Toate sufle¬ 
tele ale Mele sînt» (Iez. 18, 5). Căci nu caută Dumnezeu la faţă, 
precum am spus adineaori (Rom. 2, 11). Aşadar, de va voi cineva, 
zice, din cei ce nu au strălucire în lume, să aducă dar lui Dumnezeu, 
făina curată să fie felul jertfei. Dar să fie stropită cu untdelemn şi 
amestecată cu tămîie. Iar cuvîntul nostru a lămurit de multe ori că 
făina e chipul (tipul) vieţii, untdelemnul al bucuriei din nădejde, iar 
tămîia, al bunei miresme cea din fapte, din virtuţi şi din viaţa cea 
după lege. Deci legea spune că cei ce voiesc să veselească în ei înşişi 
pe Dumnezeul tuturor, trebuie să-I predea şi să închine Lui viaţa 
lor fără să se întristeze de ostenelile pentru virtute. («Nu murmu¬ 
raţi», zice dumnezeiescul Pavel, I Cor. 10, 10), ci plină de buna mi¬ 
reasmă spirituală 5 ". Şi atunci va aduce preotul pomenirea ei lui 


599. Dăruindu-ne viata lui Dumnezeu, ea se umple de puterea Lui de-a sluji 
binele. Deci nu se anulează, ci se întăreşte din legătura cu izvorul vieţii. Totodată 
ea se îmbibă de buna mireasmă, contrar vieţii egoiste care e rău mirositoare. 








ÎNCHINARE in duh şi adevAr 


551 


Dumnezeu. Căci în Hristos ne apropiem de Dumnezeu şi Tatăl, prin 
jertfa duhovnicească şi dobîndim putinţa de a sta în pomenirea 
Lui 60 °. Pentru că prin cele ce ne-am obişnuit să ne facem bineplăcuţi, 
prin acelea ne şi arătăm că (sîntem) ne-am făcut vrednici de pomenire 
şi ne-am ridicat la cunoştinţa lui Dumnezeu în Hristos. 

PALADIE : Foarte subţire ai grăit. 

CHIRIL: Şi la acestea adaugă: «Iar de vei aduce dar, jertfă 
coaptă în cuptor, dar Domnului din făină, să fie plini nedospite, fră- 
mîntate în untdelemn şi turte nedospite unse cu untdelemn. Iar de va 
fi darul lui din tigaie, să fie făină frămîntată în untdelemn, nedospită. 
Şi o vei siărîma în bucăţi şi vei turna peste ele untdelemn; jertfă 
este Domnului. Iar de va fi darul tău jertfă de pe grătar, să se facă 
din făină cu untdelemn. Iar de vei aduce jertfă Domnului din pîrga 
roadelor, să fie boabe nouă coapte şi stărîmate ; şi vei aduce jertfa 
primelor roduri şi vei pune pe ele tămîie; jertfă este. Şi va aduce 
preotul pomenirea ei din boabe cu untdelemn şi toată tămîia ei; jertfă 
Domnului» (Lev. 2, 4—15). 

PALADIE: Adine este înţelesul legii. Spune deci cum să pătrun¬ 
dem cu mintea şi în aceste lucruri subţiri, ca să nu ne abatem de 
la scopul lor. 

CHIRIL : Socotesc că e vrednică de 'luat în seamă înţelepciunea şi 
buna întocmire a legii. Căci Dumnezeu coboară la fiecare fel şi pri¬ 
meşte darul cel mai mic, dar îi dăruieşte şi aceluia buna mireasmă 
şi veselia. Căci ai auzit şi pe Hristos zicînd : «Şi cel ce va adăpa 
pe unul din aceşti fraţi prea mici cu un pahar de apă rece, dar în 
nume de ucenic, amin zic vouă, nu va pierde plata sa» (Matei 10, 12). 
Ceva de felul acesta trebuie să cugetăm şi aci şi să aprobăm cu 
laudele cuvenite bunătatea legiuitorului. Fiindcă îl primeşte, cum am 
spus, chiar şi pe cel ce a hotărît să împlinească cele legiuite prin 
cele mai modeste lucruri. Căci fie că e pîine, fie că e turtă, fie că 
e din cuptor şi din tigaie, sau de pe grătar, şi chiar dacă nu e din 


tn acelaşi timp, ca viată în sporire ea creşte în bucuria nădejdii plinătăţii viitoare. 
Ostenelile generoase pentru bine, sau pentru virtute nu întristează, căci ele se umplu 
de răspunsul întăritor al mulţumirii. 

600. Preotul în legea veche prezentînd lui Dumnezeu cele aduse de Israelit, 
îl pune pe acela în pomenirea lui Dumnezeu. Aceasta închipuie punerea noastră 
prin Hristos, Arhiereul cel mare, în pomenirea Tatălui, pentru viaţa curată şi 
de bine roditoare ce i-o aducem din puterea jertfei Lui, în jurul căreia ne adună 
în mod văzut pe toţi preotul slujitor. Cine face bine cuiva e ţinut minte, sau e 
pomenit de acela. Numai răul e de dorit să nu fie ţinut minte. Cine bate la uşa 
cuiva cu un dar din iubire, e bine primit şi faţa lui din acel moment rămîne în 
amintirea aceluia. Dumnezeu ţine în amintire toate faptele noastre bune făcute 
oricăror oameni, pentru că toţi sînt făpturile Lui şi se bucură să-I stăm alături 
în iubirea noastră faţă de ei şi în susţinerea vieţii lor şi a bucuriei de ea. 

grîu, ci boabe sfărîmate, adică faină din legume, să se îmbibe darul 
adus cu untdelemn şi să se pună peste el tămîia. Prin acestea Scrip¬ 
tura se pare că vrea să ne indice laudele ce şi le cîştigă sfinţii prin 
ardere, prin osteneli şi prin zdrobiri. Căci cuptorul, grătarul şi sfă- 
i îmarea prin moară, sînt semne ale zdrobirii şi ostenelii celor cercaţi 
ca prin foc. De aceea şi strigă Psalmistul, străbătînd acest drum aşa 
de slăvit : «Că ne-ai cercat pe noi, Doamne, cu foc ne-ai lămurit pe 
noi, precum se lămureşte argintul» (Ps. 65, 10). Şi dumnezeiescul 
David .cântă undeva : « Inima zdrobită şi umilită Dumnezeu nu o va 
dispreţul» (Ps. 50, 19), Dar e o orînduire cuvenită că cei ce se soco¬ 
tesc astfel cîştigă bunamireasmă a lui Hristos. De asemenea, e clar 
celui ce cugetă la rostul tămîii şi untdelemnului că aceia ajung să 
fie miluiţi şi să se îngraşe îmbelşugat cu harul Duhului. Căci oare 
cele din lege nu sînt prevestiri şi umbre ale unor ghicituri subţiri ? 

PALADIE : Foarte adevărat. 

CHIRII 1; Deci ne vom aduce lui Dumnezeu cînd vom muri păca¬ 
tului şi vom suporta această moarte în chip spiritual, iar pe de alta 
vom vieţui dreptăţii, după cum s-a scris (I Petru 2, 24) ,- şi cînd îi 
vom preda ca pe un dar de recunoştinţă viaţa noastră, cinstită şi fără 
pată şi împodobită cu semnele iubirii de Dumnezeu 

Aceasta o vom înţelege limpede şi din alte porunci. Căci s-a 
scris în Levitic : «Jar de va fi darul lui către Domnul jertfă de mîn- 
tuire, de-1 va aduce din vite, fie parte bărbătească, fie parte femeiuşcă, 
ÎJ va aduce fără prihană înaintea Domnului. Şi va pune miinile pe 
capul darului şi-l va junghia pe el înaintea Domnului la uşa cortului 
mărturiei. Şi vor vărsa fiii lui Aaron, preoţii, sîngele pe jertfelnicul 
arderilor de tot de jur împrejur. Şi vor aduce din jertfa mîntuirii dar 
Domnului grăsimea ce acopere pîntecele şi amîndoi rărunchii şi gră¬ 
simea de pe ei, care este peste coapse şi pieliţa de pe fiecare o va 
scoate împreună cu rărunchii. Şi le vor aduce pe ele fiii lui Aaron, 
preoţii, pe altar spre ardere de tot peste lemnele ce sînt pe focul de 
pe jertfelnic ; jertfă, miros de bună mireasmă Domnului» (Lev. 3, 1_6). 


601. Darul vieţii noastre adus lui Dumnezeu e un dar al recunoştinţei că 
ne-a dat-o. Dar prin aceasta viaţa noastră umplîndu-se de puterea lui Dumnezeu 
de-a sluji prin viaţa ce ni s-a dat binelui, dăruirii noastre îi răspunde alt dar 
al lui Dumnezeu. Darul vieţii noastre poartă în el semnele iubirii faţă de Dum¬ 
nezeu pentru că ne-a dat viaţa. Dar chiar iubirea aceasta înseamnă o înălţare 
prin noi la o treaptă nouă a darului primit. Nu există iubire în afară de dar şi 
nici dar fără iubire. între Dumnezeu şi om e un continuu schimb de daruri, din 
iubire, ceea ce înseamnă o continuă creştere a omului. Toată această creştere 
e susţinută de Dumnezeu, izvorul a tot darul, dar în mod negrăit Dumnezeu face 
Ioc şi iubirii noastre în acest dar. în mod paradoxal iubirea şi darul nostru sînt 
şi ale lui Dumnezeu şi ale noastre. 

Deci viţelul e fără prihană. Căci cei ce se aduc lui Dumnezeu spre 
miros de bună mireasmă trebuie să fie curaţi şi cit mai depărtaţi de 
orice pată. Şi se junghia la uşa cortului mărturiei, punîndu-se mîinile 
celui ce-1 aducea peste el. Iar raţiunea acestui lucru, s-a arătat clar. 
Se aducea apoi spre jertfă grăsimea de pe pîntece şi amândoi rărun¬ 
chii, socotindu-se împreună grăsimea de pe ei şi pieliţa ficatului. Gră¬ 
simea de pe pîntece indică, precum socotesc, prosperitatea minţii şi 
grăsimea celor dinlăuntru, hrănite cît se poate de bine de darurile 
spirituale ale Duhului. Căci belşugul de hrană pricinuieşte îngrăşarea 
atît a animalelor necuvîntătoare, cît şi a trupurilor omeneşti. Iar îm¬ 
părtăşirea bogată de darurile dumnezeieşti, umple mintea sfinţilor de 
tot binele. De aceea sînt sfinţiţi şi puşi de o parte lui Dumnezeu spre 
miros de bună mireasmă. 

Iar rărunchii servesc de chip (tip) al lucrării de dreapta socoteală 
djnlăuntrul minţii, prin care se leapădă ceea ce e nedrept şi se alege 
şi se judecă vrednic de primire ceea ce foloseşte. Căci scrie şi dum¬ 
nezeiescul Pavel: «Toate cercîndu-le, ţineţi ce este bun şi vă depăr¬ 
taţi de tot felul de rău» (I Tes. 5, 21). Deci pentru că rărunchii sînt 
în trup părticica ce deosebeşte (căci înlătură cele fără folos şi intro¬ 
duce în fire ceea ce e bun şi folositor şi împarte cu bună rînduială 
celor ce trebuie să le împartă şi cît trebuie), se cuvine să se înţeleagă 
prin rărunchi dreapta socoteală a minţii. Deci sînt sfinţiţi şi închinaţi 
lui Dumnezeu rărunchii sfinţilor, adică dreapta socoteală ce-o au în 
minte. Căci cei ce se dedică lui Dumnezeu sînt ca nişte zarafi price¬ 
puţi şi scrupuloşi, care totdeauna resping ceea ce e fals şi cinstesc prin 
aprobare preabună ceea ce e folositor. De aceea socotesc că şi dum¬ 
nezeiescul cântăreţ, cel care a bineplăcut lui Dumnezeu, a strigat către 
Domnul : «Că Tu ai clştigat rărunchii Mei» (Ps. 138, 12). 

Iar pieliţa ficatului nu se arată altceva decît lucrarea sufletului, 
prin care el tinde spre poftă. Căci cei ce au cercetat acestea nu ză¬ 
bovesc să spună că tot animalul îşi are poftele în ficat. Deci trebuie 
predată lui Dumnezeu şi pieliţa ficatului, adică izvorul a toată pofta 
noastră, după cîntăreţul care zice : « Doamne, înaintea Ta e toată 

pofta mea» (Ps. 37, 10). Iar cu aceasta se poate lăuda cineva şi poate 
cînta un cuvînt aşa de cuvios şi de minunat despre sine, dacă are do¬ 
rinţele sale îndreptate numai spre ceea ce place lui Dumnezeu şi s-ar 
vedea însetînd după cele ce vrea Acela să le facă. 

PALADIE : Sînt de aceeaşi părere. Drept cugeţi. 

CHIRIL : Iar cu privire la oaie şi capră, stabileşte aceeaşi lege. 
Căci şi jertfele lor se săvîrşeau în acelaşi mod. Iar deosebirea în mă¬ 
rime a animalelor indica în mod subţire măsura evlaviei şi a vredni- 

ciei celor ce le aduceau jertfă. Unul se cuvine să fie înţeles că e bogat 
şi mai înalt ca toţi, asemenea viţelului. Altul de mijloc, asemenea 
oii. Iar altul încă mai prejos. Căci oaia e mai mică decît capra. Şi 
aceasta, socotesc, că înseamnă a produce pămîntul roditor o sută, sau 
şasezeci, sau treizeci, după parabola din Evanghelie (Matei 13, 28). 

PALADIE : Sînt de aceeaşi părere. 

CHIRIL: Dar şi plata e proporţională cu faptele fiecăruia. Căci 
Dumnezeu va împărţi celor ce s-au hotărît să facă fapte bărbăteşti, 
răsplăţi egale cu ostenelile. Despre aceasta ne va încredinţa şi Mîn- 
tuitorul însuşi, Care spune că împărţirea talanţilor nu s-a făcut într-un 
mod egal, ci dintre cei ce s-au purtat vrednic de laudă, pe unul l-a 
aşezat peste zece cetăţi, iar pe altul peste cinci. Căci se cîntăreşte 
viaţa fiecăruia şi plata se va măsura cu ceea ce ni se cuvine nouă. 
Acelaşi lucru ni-1 arată, precum am spus, şi legea lui Moise. Căci a 
spus iarăşi în Numeri : «Şi a vorbit Domnul către Moise, zicind ; 
Grăieşte fiilor lui Israil şi vei zice către ei: Cinci veţi intra în pă¬ 
mîntul locuinţei voastre, pe care Eu îl dau vouă, veţi face arderi de 
tot Domnului din boi sau din oi, ardere de tot sau jertfă, fie spre a 
mări prin făgăduinţă pe Domnul, de bună voie, fie spre a face în săr¬ 
bătorile voastre miros de bună mireasmă Domnului. Şi va adăuga cel 
ce aduce darul lui Dumnezeu, jertfă de făină curată, o zecime de efa, 
frămîntată într-un pătrar de in ele untdelemn. Şi veţi pune peste ar¬ 
derea de tot, sau peste jertfă, vin spre turnare, a patra parte dintr-un 
in. Atîta dar la un miel spre miros de bună mireasmă. Şi la un berbec, 
clnd îl veţi aduce pe el spre ardere de tot sau spre jertfă, vei face 
jertfă de făină curată, două zecimi de efa într-o treime, frămîntată, 
de in de untdelemn ; şi veţi aduce vin spre turnare o treime de in 
spre miros de bună mireasmă Domnului. Iar de veţi aduce din vite, 
spre ardere de tot, fie spre jertfă şi mărirea Domnului prin făgăduinţă 
sau de mântuire, va adăuga la viţel jertfă de făină curată, trei zecimi 
făină frămîntată într-o jumătate de in de untdelemn şi vin spre tur¬ 
nare o jumătate de in, dar spre miros de bună mireasmă Domnului. 
Aşa vei face la un viţel, sau la un berbec, sau la un miel din oi sau 
clin capre. După numărul pe care-1 veţi aduce, aşa să faceţi Ia unul, după 
numărul lor. Tot moşneanul va face aşa, aducînd acestea spre jertfă 
de bună mireasmă Domnului. Iar de va fi vreun străin (prozelit) între 
voi, în pămîntul vostru, sau vreun nemernic ar fi între voi, în gene¬ 
raţiile voastre şi va aduce jertfă spre miros de bună mireasmă Dom¬ 
nului, în felul în care faceţi voi, va face şi el. Aşa va face adunarea 
Domnului. O lege va fi vouă şi celor străini, care locuiesc între voi. 

Lege veşnică in generaţiile voastre. Precum voi, aşa va fi şi străinul 
înaintea Domnului. O lege va fi şi o îndreptare vouă şi străinului ce 
locuieşte între voi» (Num. 15, 16 ş.u.). 

PALADIE : Dar de unde putem vedea că fiecare ia, precum ai zis, 
răsplată egală şi proporţională cu ceea ce lucrează ? 

CHIRIL : Oare nu auzi, cum zice legea, limpede că în cazul cînd 
\ oieşte cineva să împlinească făgăduinţe sau arderi de tot, dacă jert¬ 
feşte un miel, trebuie să adauge la jertfă o zecime de efa de făină şi 
un pătrar de in de vin şi de untdelemn (iar acestea, socotesc, că sînt 
măsuri, în limba evreiască ?). Iar de e berbec, zice, să fie mai mare 
ceea ce urmează, adică o treime. Căci măsura pătrimii e mai mică 
decît a treimii. In sfîrşit, de se aduce viţel, făina şi celelalte sînt iarăşi 
mai multe decît o treime, deci o jumătate. 

PALADIE : Am auzit. Dar ce înseamnă aceasta ? 

CHIRIL: Ştii, fără îndoială că făina de grîu e chipul vieţii, iar 
untdelemnul, al bucuriei. Căci s-a scris : «Ca să bucure ţaţa cu unt¬ 
delemn» (Ps. 103, 17). Iar vinul e semn al veseliei spirituale de sus şi 
prin Duhul. Căci zice : « Vinul veseleşte inima omului» (Ps. 103, 16). 

PALADIE : Ştiu. 

CHIRIL : Aşadar, proporţional cu ceea ce va jertfi cineva, îi va 
fi şi hărăzirea vieţii de la Dumnezeu, împreunată cu bucurie şi veselie 602 . 
Nu zicem, desigur, că în a vieţui sau în a fi făcut cineva viu de Dum¬ 
nezeu, se cuprinde mai multul sau' mai puţinul. Aceasta ar fi o aiu¬ 
reală. Dar spunînd viaţă, spunem strălucirea în vieţuire 60;! . In aceasta 
unul întrece poate pe altul. Iar acela iarăşi e poate mai mic decît 
alţii. Dar nu e în afară de cinste şi de slavă. Căci « stea de stea se 
deosebeşte în slavă» (I Cor. 15, 41). 

Deci deosebirea jertfelor e şi aci o icoană a vieţii întru slavă a 
sfinţilor, arătîndu-ne în cantitatea celor ce se adaugă la ele, măsura 
strălucirii. Iar adăugind că străinul nu va asculta de alte legi, a arătat 

602. Se confirmă ceea ce am spus la nota anterioară că Dumnezeu hărăzeşte 
celui ce-şi dăruieşte viata proporţional cu viaţa dăruită de el. Cit dai, atîta pri¬ 
meşti, chiar în relaţiile dintre oameni. Oarecum chiar în darul tău, ca deschidere 
e viaţă şi bucurie. Căci chiar dăruindu-te, te lărgeşti. In valul dăruirii e prezent 
un adine de viaţă ce vine de dincolo de tine, din izvorul vieţii. In talanţii primiţi 
e dat virtual putinţa înmulţirii lor. Nu poate înmulţi cineva talanţii primiţi decît 
lucrînd cu- ei. Dar dacă nu i-ar avea, n-ar avea cu ce lucra. Aceasta e persoana: 
virtualitate a darurilor posibile de înmulţit şi de dăruit prin iubire, nu desfăşurare 
fara elanul iubirii şi libertăţii ca în natură. 

603. Sf. Chirii avea o viziune proprie vremii sale în ceea ce priveşte vieţuirea 
şi strălucirea în vieţuire. 

C'ă cei dintre neamuri îşi vor supune grumazul aceluiaşi jug al Mîntui- 
torului, împreună cu cei din sîngele lui Israil, şi vor trece prin aceleaşi 
jertfe şi prin aceleaşi fapte de laudă duhovniceşti. Căci una este calea 
care îi duce pe toţi la unirea cu Dumnezeu şi Tatăl. Iar aceasta este 
Hristos 604 . Căci a spus dumnezeiescul Petru : «Nu este alt nume sub 
cer, dat între oameni, în care trebuie să ne mîntuim noi» (Fapte 4, 12). 

PALADIE : Foarte drept şi bineînocmit e cuvîntul. 

CHIRIL: Dar şi preaînţeleptul Pavel ne va lamuri că nu vom 
minţi, afirmînd că modurile vieţuirii vrednice de lauda sînt deosebite 
şi că Dumnezeu va împărţi răsplăţi egale cu măsurile fiecăruia. Căci 
zice : «Cel ce seamănă întru zgîrcenie, întru zgîrcenie va şi secera ; 
şi cel ce seamănă întru binecuvîntare, întru binecuvântare va şi secera» 
(II Cor. 9, 6). Dar a strigat şi David : «Şi îmi va răsplăti mie Domnul 
după dreptatea mea; şi după curăţia mîinilor mele va răsplăti mie» 
(Ps. 17, 23). 

Căci oare dreptatea lui Pavel nu e, de pildă, alta, decît a oricăruia 
din cei ce nu sînt aşa de mari ? Nu este ea mai mare decît am putea 
cugeta că este (vorbesc de vigoarea duhovnicească), incit să poată 
striga deschis : « Iar mie să nu-mi fie a mă lăuda decît numai în crucea 
lui Hristos, prin care mie lumea s-a răstignit şi eu lumii» (Gal 6, 14). 

PALADIE : De sigur că da. 

CHIRIL: Şi oare nu vom admite că curăţia mîinilor lui Ioan e 
alta decît a altuia, dat fiind că s-a înălţat la vîrful vieţuirii evan¬ 
ghelice ? 

PALADIE : Vom admite, cum să nu. 

CHIRIL : Apoi, spune-mi, Judecătorul tuturor drept fiind, va cere 
de la noi o dreptate egală şi cu totul asemănătoare cu faptele de laudă 
ale sfinţilor, sau prcbînd măsura slăbiciunii noastre, nu va cere de la 
nimeni mai mult decît are şi poate împlini ? 

PALADIE : Aşa zic şi eu. Căci aşa a spus Hristos : «Căruia i s-a 
dat mult, mult i se va cere de la el» (Luca 12, 48). Deci e adevărat şi 
inversul : de la cel ce a luat puţin, puţin se va cere. 

CHIRIL : Priveşte deci lucrul acesta scris în lege şi pe Dumnezeu 
cerînd de la fiecare proporţional cu măsurile lui. Căci fiind izvorul 
şi obîrşia bunătăţii şi al iubirii de oameni mai presus de cuvînt, nu 
respinge pe nimeni dintre cei ce aleargă la El prin credinţă, ci pri- 

604. Pe aceeaşi cale, prin Acelaşi Hristos ajungem toţi la Tatăl. Aceasta 
înseamnă că prin Acelaşi Hristos jertfit şi înviat, însuşindu-ne puterea Lui pentru 
a duce o viaţă de jertfă împreună cu El, murind cu El păcatelor, trecînd la viaţa 
> nouă din puterea învierii Lui. 

meşte pe fiecare cu ceea ce are şi acceptă darurile duhovniceşti, ne- 
cerînd nicicînd ceea ce e mai presus de putere. Căci iată ce spune 
în privinţa aceasta legea din Levitic: «Şi a grăit Dumnezeu către 
Moise, zicind: Vorbeşte iiilor lui Israil şi spune lor: Omul care va 
iace făgăduinţă egală cu preţul sufletului său Domnului, să fie preţul 
bărbatului de la douăzeci pină la şaizeci de ani, cincizeci de drahme 
de argint, de greutatea sfîntă, iar preţul femeii să fie treizeci de 
drahme. Dar de va ti de la cinci ani pină la douăzeci de ani, să fie 
preţul bărbatului douăzeci de drahme, iar al femeii, zece drahme. Iar 
de la o lună pină la cinci ani, să fie preţul bărbatului cinci drahme de 
argint, iar al femeii, trei drahme de argint. Iar de la şaizeci de ani 
mai sus, de va fi bărbat să fie preţul lui cincisprezece drahme de ar¬ 
gint, iar de va fi femeie, zece drahme de argint. Şi de va fi de un preţ 
umilit, să stea înaintea preotului şi să-l preţuiască pe el preotul ; 
precum va putea mina celui ce a făcut făgăduinţa, aşa să-l preţuiască 
pe el preotul» (Lev. 27, 1—8). 

Veneau unii şi se înscriau spre sfinţire şi dăruire lui Dumnezeu 
şi predau de bună voie suma de drahme rînduită de lege. Dar dacă 
era careva dintre cei nu prea în putere, adică dintre cei mai neînsem* 
naţi, nu mai făcea plata după lege. Ci, cercîndu-1 preotul acelui timp 
hotăra o datorie pe potriva măsurilor lui. Acesta este cuprinsul şi 
înţelesul mai clar al literei. Dar socotesc că cei ce zăbovesc cu 
mai multă iubire de învăţătură pe lingă cuvintele sfinte, trebuie să-şi 
aducă aminte că Hristos grăind odinioară fariseilor, a făcut pomenire 
limpede şi clară de porunca aceasta. Căci aceia alegîndu-şi o viaţă 
deşartă şi nu una aprobată de lege. şi învăţînd, după cum s-a scris, 
porunci ale înţelepciunii omeneşti, s-au apropiat, zicînd : «Pentru ce 
ucenicii Tăi calcă porunca celor mai bătrîni ? Căci nu-şi spală mîinile 
cînd mănîncă pline». La acestea, Mîntuitorul îndată a zis către ei: 
«Pentru ce şi voi călcaţi porunca lui Dumnezeu ? Că Dumnezeu a zis : 
Cinsteşte pe tatăl tău şi pe mama ta, ca să-ţi fie ţie bine. Iar voi 
ziceţi: Cel ce va zice tatălui său şi maicii sale: e dar aceea cu care 
te-ai putea folosi de la mine, nu va cinsti pe tatăl său şi pe maică. Şi 
aţi desfiinţat porunca lui Dumnezeu, pentru predania voastră» (Matei 
15, 2—6). Fariseii fiind foarte iubitori de bani şi dornici de cîştig, 
doreau să vadă pe cît mai mulţi venind să contribuie potrivit legii, ca 
să se umple pungile lor, în care adunau cu mină nesăturată cele ce 
Ie aduceau cei ce veneau. Dar era firesc ca unii să refuze contribuţia 
avînd ca motiv de nedispreţuit sărăcia, şi trebuinţa de-a îngriji de 
bătrînţea tatălui sau a maicii din cele ce le agoniseau nu cu puţină 
sudoare. Ticăloşii de farisei însă cum auzeau aceasta, îi îndemnau să 

vină cu contribuţia, nemaicugetînd cele cuvenite şi nemaicinstind 
intenţia legii, care poruncea să se arate tot respectul părinţilor şi să 
li se poarte de grijă, ci spunînd că ea cere mai degrabă să împlinească 
cele leguite. Căci dat fiind că, după lege, era o nelegiuire şi o osîndă 
a-şi însuşi cineva ceva din cele închinate spre slava lui Dumnezeu, 
iar numele celor închinate era dar, învăţau pe oameni să zică părinţi¬ 
lor care cereau ajutoare : «E dar aceea cu care te-ai putea folosi de 
la mine», adică cele ce ţi-aş putea da e lucrul închinat .şi ştii că 
calcă legea cel ce sustrage şi ia fără pietate cele ce sînt spre slava 
lui Dumnezeu. Deci susţineau că e liberă de osîndă această neomenie 
faţă de părinţi şi le procurau aceste născociri preaurîte celor ce prefe¬ 
rau să închine mai degrabă lui Dumnezeu bunurile lor, conform legii. 
Aceasta socotesc că înseamnă cuvintele : «Cel ce va zice tatălui său 
sau maicii sale : e dar aceea cu care te-ai folosi de la mine, nu va 
cinsti pe tatăl său sau pe mama sa». Deci se îngăduie să nu se cins¬ 
tească tatăl şi să nu se dea respectul cuvenit maicii, celor ce zic : «E 
dar aceea cu care te-ai folosi de la mine», adică aceea cu care te-ai 
folosi poate dîndu-ţi-o, e dar dumnezeiesc, şi deci ai fi fur al celor 
închinate. 

PALADIE : Socotesc că drept şi adevărat s-a spus. 

CHIRIL : Dar după ce s-a lămurit înţelesul istoric, să trecem la 
cele duhovniceşti şi să ne ocupăm cu înţelesul cel m'ai presus de cele 
sensibile. 

PALADIE : Să trecem. 

CHIRIL : Fiecare dintre noi cei îndreptaţi prin credinţă şi sfinţiţi 
în Duh, a devenit un dar sfinţit lui Dumnezeu. Şi fiecare datorăm lui 
Hristos viaţa noastră. Căci precum a spus dumnezeiescul Pavel: «Cu 
preţ am fost răscumpăraţi şi nu sintem ai noştri» (I Cor. 7, 25) ; şi : 
«Unul a murit pentru toţi, ca cei ce trăiesc să nu mai trăiască loru-şi,. 
ci Celui ce-a murit şi S-a sculat pentru ei» (II Cor. 5, 15). Căci ne-a 
cîştigat prin Sine însuşi lui Dumnezeu şi Tatăl, punînd ca pe un preţ 
pentru noi, sîngele Său. Să ne apropiem deci de Hristos, Mîntuitorul 
tuturor, prin credinţă şi sfinţenie, aducînd ca' răsplată pentru cele ce 
ie-am primit de la El, închinarea vieţii noastre întru evlavie 605 . Dar 


605. Făcînd ale satanei, eram ai lui. Hristos a primit moartea venită de la 
acela, în locul nostru, dar ea nu L-a putut ţine. El S-a dăruit lui Dumnezeu. El 
a învins deci moartea în Dumnezeu Căruia S-a dăruit, scoţîndu-ne şi pe noi de 
sub puterea ei. El a schimbat direcţia noastră: ea nu mai e drum spre stăpi- 
nirea deplină a omului de către satana, ci spre stăpînirea deplină de către Dum¬ 
nezeu. El a plătit preţul morţii noastre, dar L-a plătit lui Dumnezeu. Sîntem acum 
ai lui Dumnezeu. De aceea viaţa ce ni s-a dăruit nu o mai trăim nouă, ci lui 

modul acestei aduceri, pe drept cuvînt, nu se cugetă că e unul singur, 
ci variat. Căci unii vin la aceasta nu cu destulă tărie, alţii cu rîvnă mai 
fierbinte şi cu înţelegere viguroasă şi cu minte trează ; şi pornesc cu 
avînt puternic spre înfăptuirea celor ce trebuie împlinite şi spre să- 
vîrşirea a ceea ce-i place Aceluia. Aceştia sînt, după indicaţia istoriei, 
cei de la douăzeci pînă la şaizeci de ani. Căci corpul se menţine în 
vigoare şi în mişcările viguroase pînă la şaizeci de ani. Şi pînă atunci 
stă drept şi e în putere şi e aptă şi mintea să primească cele ce vrea 
să le cunoască. Iar cel ce cunoaşte făptura noastră, după cum s-a scris 
(Ps. 102, 14), cunoaşte, fără îndoială, şi în suflete o astfel de vîrstă. Căci 
raţiunea trece de la asemănările trupeşti la cele spirituale. Deci fie 
că e bărbat, fie că e femeie, pînă se află încă în vigoarea vîrstei spi¬ 
rituale, să aducă cele rînduite, şi anume bărbatul, cele cincizeci de 
drahme, adică fructul întreg şi cu totul desăvîrşit al slujirii du¬ 
hovniceşti, care prin şapte ori şapte se recunoaşte ajuns la capătul 
cel mai de sus şi la desăvîrşire. Iar femeia, cele treizeci de drahme. 
Căci e de mai puţin preţ ca bărbatul, dar aduce şi ea după firea pro¬ 
prie, fructul desăvîrşit al ostenelii ei, indicat prin cele trei zecimi. 
Cel de la cinci pînă la douăzeci, dacă e bărbat, achită douăzeci de 
drahme, Iar de e femeie, zece. Căci de la cinci ani socotesc că începe 
să se deschidă mintea înţelegerii, care e încă copilărească şi slabă, dar 
înaintează spre ceea ce e mai înalt, precum trupul îşi face necontenit 
înaintarea spre vigoare. Sau nu înţelegi ce zic ? 

PALADIE: Ba, înţeleg foarte bine. 

CHIRIE : Deci s-a măsurat cu treptele de tărie duhovnicească şi 
fructul ce trebuie adus de fiecare. Şi pretutindeni femeia e mai prejos 
de bărbat şi adeseori e numai pe jumătate. Căci a mărturisit clar dum¬ 
nezeiescul Pavel că acest vas e slab (I Cor. 7, 3 I Petru 3, 7). Ea e în 
urma vigoarei bărbaţilor şi tace în biserici. Căci nu i s-a încredinţat 
slujba cuvîntului şi nu e aşa de tare spre înfăptuirea virtuţii, cum se 
arată bărbatul. 

Deci de la o lună, zice, pînă la cinci ani, bărbatul plăteşte cinci 
drahme, iar femeia trei. Dar ce înseamnă jertfa (rodul) de la copii ? 
Scriptura ne dă să înţelegem prin pruncii de curînd născuţi în Hristos, 
de care sfîntul Pavel a spus că se cuvine să fie hrăniţi cu lapte (Evr. 
5, 12; I Cor. 3, 2). Căci cei ce au fost de curînd chemaţi prin credinţă 
şi sînt încă prunci, aduc jertfă (rod) mică. Aceasta ştiind-o dumneze- 


Damnezeu. Cine din dragoste se dăruieşte lui Dumnezeu? Dar numai Hristos a 
putut face aceasta. Dar din puterea Lui putem face şi noi din viata noastră 
răscumpărată o viaţă moartă păcatului şi plină de Dumnezeu, pregătindu-ne ca să 
facem şi din moartea cu trupul o trecere spre viata veşnică 

ieştii ucenici, scriu celor din neamuri, cu toate că s-au dat foarte 
multe porunci evanghelice, că trebuie să se păzească numai de desfrî- 
nare, de jurămînt şi de sînge. Ei ziceau că vor face bine de le vor păzi 
acestea (Fapte 15, 20). Căci nu trebuie împovărată mintea cînd e încă 
pruncească, cu greutăţi prea mari. 

Apoi adaugă legea că cei de la şaizeci de ani mai sus trebuie să 
plătească bărbatul cincisprezece drahme, iar femeia zece. Căci cel ce 
s-a aplecat spre slăbiciune şi lipsă de vigoare nu poate aduce fruct 
îmbelşugat. E ceea ce se întîmplă şi pomilor îmbătrîniţi, a căror rădă¬ 
cină învechindu-se, cu greu mai scot fructe. Deci Dumnezeu Cel cu 
adevărat drept şi milostiv, primeşte rodurile (jertfele) proporţional cu 
rîvna şi cu aptitudinea minţii fiecăruia, nelepădînd nici slăbiciunea şi 
vîrsta trecută şi nelăsînd nici pe cel în vigoare neonorat, ci lărgind 
celor ce vor cîmpul faptelor de laudă, după putinţa ce-o are fiecare. 
Pe cei mai slabi în aptitudini şi poate şi mai simpli la judecată îi va 
avea El însuşi în grijă, măsurînd fiecăruia rodirea după putere. Căci 
aceasta socotesc că înseamnă cuvîntul: «Va sta înaintea preotului şi 
îl va preţui pe el preotul, după cît poate mîna celui ce-a făcut făgă¬ 
duinţă». 

PALADIE : Ce subţire este explicaţia! 

CHIRIE : Deci trebuie dăruită lui Dumnezeu, o Paladie, ca un mi¬ 
ros de bună mireasmă şi ca o datorie, o petrecere sfîntă şi strălucirile 
unei vieţi alese. Căci ştii că a scris careva dintre sfinţi : « Cinsteşte-L 
pe Domnul din ostenelile cele drepte şi adu-I Lui pîrgă din rodurile 
dreptăţii tale» (Prov. 3, 9). Cei vechi socoteau că 11 cinstesc pe Dum¬ 
nezeu prin jertfe de animale şi prin arome. Căci aceea era calea vie¬ 
ţuirii după lege. Iar noi cei în Hristos prin credinţă, mergînd pe calea 
mai bună şi mai suitoare, vom dărui lui Dumnezeu închinarea îii duh 
şi adevăr, punînd totul în mişcare ca să putem săvîrşi cu bărbăţie cele 
ce trebuie şi să lăudăm pe Dumnezeu cu daruri duhovniceşti şi sfinţite. 
Căci socotesc că trebuie să ne aducem aminte de Cel ce a spus lim¬ 
pede prin preaînţeleptul Moise : « Cele ce ies prin buzele tale le vei 
păzi» (Deut. 23, 22), adică ceea ce făgăduieşti, grăbeşte-te să împlineşti 
cît mai repede. Pentru că întîrzierea în acestea nu e fără pagubă. «De 
ai făcut, zice, o făgăduinţă Domnului, să nu întîrzii a o da pe ea ; e mai 
bine să nu făgăduieşti, decît să făgăduieşti şi să nu dai» (Eccl. 5, 3). 
PALADIE : Adevărat. 

CHIRIL: Iar scopul frumos al bunei rînduieli de-a face făgăduinţe 
şi voturi, nu-1 va afla cineva fără greşeală din altă parte, decît din 
lege. Căci s-a scris : « Făclie este picioarelor mele legea Ta şi lumină 

) 

cri. 

cărărilor mele» (Ps. 118, 105). Sau oare nu prin legea dumnezeiască sîn- 
t ? m . călăuziţi ca P rintr -° lumină şi nu primind strălucirea ei ca pe o 
făclie păşeşte cineva pe calea dreaptă şi nerătăcită ? 

PALADIE : Cine spune că nu ? Căci cîntă undeva dumnezeiescul 
David : « Porunca Domnului străluceşte departe ■ ea luminează ochii» 
(Ps. 18, 9). 

CHIRIL : Iar în ce mod ne vom face vrednici de laudă, trăind o 
viată strălucitoare şi cu totul curată, în ce mod vei închina lui Dum¬ 
nezeu ca pe un dar strălucit moravurile cuviincioşiei, vei cunoaşte 
limpede şi din alte porunci date nouă de Dumnezeu. Căci scrie în Nu¬ 
meri : «Şi a grăit Domnul către Moise, zicînd ; Vorbeşte fiilor lui Israil 
şi zi către ei ; Bărbatul sau femeia care va face Domnului o făgăduinţă 
mare de a trăi In curăţenie, se va înfrîna de vin şi sicheră. Şi oţet din 
vin şi oţet din sicheră nu va bea şi cîte se fac din struguri nu va bea ; 
şi strugure proaspăt şi stafidă nu va mlnca toate zilele cit va dura fă¬ 
găduinţa curăţiei sale. Din toate cîte se fac din viţă, vin din struguri 
pînă la sîmbure nu va mlnca toate zilele curăţeniei sale. Brici nu va 
trece pe capul lui, pînă nu se va Împlini zilele, cîte le-a făgăduit Dom¬ 
nului. Sfmt va fi, lăsînd să-i crească chica, părul capului toate zilele 
in care s-a făgăduit Domnului. La tot sufletul care a murit nu va merge 
nici la tată, nici la mamă, nici la frate, nici la soră. Nu se va spurca 
prin ei, cînd vor muri ei, că făgăduinţa Dumnezeului lui este peste ca¬ 
pul lui. Toate zilele făgăduinţei lui sfînt va fi Domnului. Iar de va muri 
cineva cu moarte fără de veste lingă el, Îndată se va pîngări capul făgă¬ 
duinţei lui. Şi va rade capul lui în ziua în care se va curăţi. In ziua a 
şaptea se va rade. Şi in ziua a opta va aduce două turturele sau doi 
pui de porumb la preot, la uşa cortului mărturiei. Şi va aduce preotul 
una pentru păcat şi una spre ardere de tot. Şi va ispăşi pentru el preo¬ 
tul, că a păcătuit pentru mort. Şi va sfinţi capul lui în ziua aceea, în 
care l-a sfinţit Domnului pentru toate zilele făgăduinţei, şi va aduce 
un miel de un an spre ardere pentru greşeală. Şi zilele dinainte vor fi 
nesocotite, că s-a sfinţit capul făgăduinţei lui » (Num. 6, 1—12). 

PALADIE : Nu e uşor de înţeles cuvîntul acesta, dacă nu se va 
face o cercetare mai amănunţită a legii. Căci ce fel de slujire a lui 
Dumnezeu se cuprinde în a nu-şi tunde cineva părul, ci în a-şi lăsa chi¬ 
ca lungă şi a o scutura, apoi în a se reţine de la vin, oţet şi struguri, 
pînă la sămânţă ? 

CHIRIL : Cu adevărat nici unul, Paladie, dacă priveşte cineva lu¬ 
crul însuşi după ceea ce este prin fire. Dar nu putem să nu admirăm 
scopul legii, care înalţă cele ale elinilor printr-un meşteşug iscusit pe 

36 — Sf. CHIRIL 

un plan mai înalt şi preschimbă înţelepteşte în icoane ale vieţii evan¬ 
ghelice şi pe cele ce par deşarte 606 . Aşadar, dacă cineva îşi ia drept 
scop să se curăţească lui Dumnezeu printr-o făgăduinţă mare, adică 
prin modul vieţuirii celei mai înalte şi prin alegerea căii drepte şi fără 
prihană a dreptăţii desăvîrşite, să se depărteze de vin şi sicheră, adi¬ 
că să-şi elibereze mintea de tot ce poate să-l îmbete şi de tot ce obiş¬ 
nuieşte să-l tulbure. Iar acestea socotesc că sînt cugetul lumesc, poftele 
pămînteşti, grijile trupului, distracţiile deşarte. Căci cuvîntul prooro¬ 
cesc plînge pe unii preoţi care suferă de acestea, zicînd : « Preotul şi 
proorocul şi-au ieşit din minţi din pricina vinului, de beţia, sicherei» 
(Isaia 28, 7). Dar şi despre alţii zice proorocul : «Că din via Sodomeilor 
este via lor şi viţa lor din Gomora ; strugurele lor de fiere, ciorchine 
de amărăciune e al lor, minie de balauri e vinul lor» (Deut. 32, 32—33). 
De asemenea se zice despre alţii că adapă pe aproapele cu răsturnare 
(perversiune) tulbure (Apoc. 2, 13). Deci opreşte mintea sfinţită de la 
tot ce obişnuieşte să o îmbete. Şi spune că nu trebuie să fie părtaşă la 
oţet, numind, socotesc, oţet plăcerile contrare firii şi perverse. De ase¬ 
menea opreşte întrebuinţarea stafidei şi a sîmburilor, nelăsînd mintea 
să coboare nici măcar la vechile rămăşiţe ale plăcerilor din noi. Din 
această pricină şi nu din alta socotesc că sînt osîndite de lege vinul şi 
toate cele din el. 

Dar să spunem acum ce înseamnă trebuinţa de-a lăsa chica lungă 
lui Dumnezeu, arătînd mai întîi aceasta : Cei mai nebuni dintre elini, 
urmînd obişnuinţelor lor contrare firii şi trăind ca nişte dobitoace ne- 
cuvîntătoare, şi-au lăsat chica, motivînd că o cresc pe seama demoni¬ 
lor ; şi unul o tăia din cînd în cînd nimfelor munţilor, altul vreunui rîu. 
Astfel, lucrul acesta le era un mod al cultului lor religios. Deci preaîn- 
ţeleptul Moise, mai bine zis prin Moise, Atotînţeleptul şi desăvîrşitul 
Meşter Dumnezeu, porunceşte israeliţilor, care anevoie se puteau cu- 
răţi de rătăcirea din Egipt, acelaşi lucru, prin moravurile şi modurile 
vechi strămutîndu-i uşor de la scopul acelora ca să nu mai dea cinstire 
demonilor, ci, ca prin chip şi umbră, Dumnezeului tuturor. De aceea 
a rînduit şi legile despre jertfe şi primea, fără să-i placă, jertfe singe- 
roase. Căci a zis clar prin proorocul Isaia : «Că cine a cerut acestea 


606. Toate ale lumii şi ale vieţii ar fi deşarte, pri încetarea lor, după o scurtă 
dăinuire, dacă n-ar fi căi şi chipuri ale unei vieţi mai presus de ele. Numai 
dăinuirea eternă a spiritului intr-un plan mai presus de lumea sensibilă şi viata 
în ea poate da o valoare formelor şi monumentelor din viaţa pămîntească. Lumea 
capătă valoare numai din faptul că toate ale ei ne pot fi cale spre viaţa eternă. 
Lumea aceasta şi viaţa în ea e atît de nesatisfăcătoare prin necazurile ce ni le 
prilejuieşte şi prin scurtimea momentelor de mulţumire, că nu poate fi suprema 
formă de existenţă, nu poate fi cu adevărat. Ea îşi capătă o valoare reală prin 
caracterul ei de simbol al unui plan desăvîrşit şi etern al existenţei. 

din mîinile voastre ?» (Isaia 1, 12). Deci era un obicei atotnebunesc la 
elini ; dar legea învaţă cele mai înalte şi preschimbă prin raţiune ceea 
ce părea deşert spre ceea ce e bun 607 . Dar poate voieşti să vorbim, pe 
cît e cu putinţă, despre fiecare în parte ? 

PALADIE : Foarte mult. 

CHIRIL : Poate că ştii, căci am mai pomenit aceasta, că Scriptura 
a pus capul în locul minţii, ca sălaş al minţii. Căci aşa socoteşte de 
Dumnezeu insuflata Scriptură. 

PALADIE : Sînt de acord. Dar ce e cu aceasta ? 

CHIRIL : Perii sînt rodul capului şi răsar ca nişte odrasle naturale. 
Dar şi cugetările şi toate cele din minte, ce ţîşnesc ca o lege, sînt un 
rod al minţii şi ca o chică frumoasă şi bine înflorită care o împodobeşte. 
Deci trebuie să avem în noi înşine nu o minte goală şi lipsită de cu¬ 
getări bune, ci una care ţîşneşte din sine ştiinţa exactă a celor buni, 
închinată ca o chică lui Dumnezeu. Prin ea mintea va cerceta şi fru¬ 
museţea dumnezeiască ce fel este şi va privi clar cele ascunse ca în- 
tr-un adînc şi va dobîndi raţiunile credinţei celei atotdrepte, ca să 
poată alege cunoştinţa cea cu totul fără vină despre Dumnezeu şi să 
meargă pe calea cea atotnerătăcitoare, adică pe cea care duce spre cele 
vrednice de laudă. Sau nu vei recunoaşte că un astfel de om urcă la 
culmea a toată lauda ? 

PALADIE : Foarte adevărat. 

CHIRIL : Şi oare tunderea şi lipsirea capului de păr, tăindu-1 pînă 
la piele, nu pricinuieşte o formă de ocară, celor ce poate li s-ar în- 
tîmpla ? . 

PALADIE: Aşa gîndesc. 

CHIRIL : Căci Dumnezeu zice către maica iudeilor, adică către Ie¬ 
rusalim : *Rade-te şi te tunde pentru fiii tăi cei iubiţi. Lăţeşte-ţi pleşu- 
via ta ca vulturul, că fiii tăi au fost luaţi în robie » (Miheia 1, 16). Ra¬ 
derea e pricinuitoare de ocară şi de necinste şi foarte potrivită celor 
ce jelesc. 

PALADIE : Bine zici. 

CHIRIL : Deci e o minte goală, atotnecinstită şi pfmă de ruşine, 
cea care nu are în sine cele prin care e vrednică de laudă. în numărul 
acestora sînt, pe drept cuvînt, cei fără judecată şi care au o părere 


607. E o interesantă explicare a jertfelor de animale din legea veche. In 
orice caz, întrucît oamenii se hrănesc din carnea animalelor, socotindu-se actul 
junghierii unora din ele un act de jertfire a lor lui Dumnezeu, oamenii puneau şi 
act necesar viaţa lor în legătură cu Dumnezeu, sau le întoarcem şi pe ele, în pirga 
lor, lui Dumnezeu ca dar, odată ce existenţa lor era un dar dat lor de Dumnezeu. 

stricată despre Dumnezeu, încît se închină pietrelor, adică cutează, fă¬ 
ră pricepere, să dea zidirii cinstea ce se cuvine Ziditorului şi Făcăto¬ 
rului, şi să cugete şi să spună cele cu totul perverse şi să lepede cre¬ 
dinţa adevărată şi fără pată, alergînd mai degrabă la cele ce nu le-ar 
spune cineva decît din prostie, pentru că nu are mintea împodobită cu 
chica raţionamentelor celor bune. 

PALADIE : Foarte bine grăieşti. 

CHIRIL : Să fie deci mintea plină de raţionamentele drepte şi de 
cugetările în stare să descopere tot ce e vrednic de laudă, împodobită 
cu ele ca şi cu o chică. Căci o astfel de minte e cît se poate de înţe¬ 
leaptă şi aptă să privească în sine iluminarea în Hristos prin credinţă. 
Iar cel ce se nevoieşte într-o viaţă aşa de frumoasă şi de aleasă şi o 
astfel de minte, e împodobită cu cuvîntul dumnezeiesc, porunceşte să 
se depărteze de tot ce obişnuieşte să-l spurce şi să se reţină de la fap¬ 
tele trupeşti, iar pe cele care privesc spre moarte şi stricăciune să le 
arunce cît mai departe. De aceea porunca aceasta ne lasă să înţelegem 
că nu trebuie să ne apropiem de cei ce au murit, nici să ne atingem 
de cadavru. Legea opreşte cu desăvîrşire de la aceasta, punînd voia lui 
Dumnezeu mai presus şi de respectul faţă de părinţi. «La tată şi la 
maică nu va intra». Căci unde se săvîrşeşte virtutea, să se depărteze 
iubirea trupească şi Dumnezeu să fie în cinste mai mare decît legătu¬ 
ra de sînge. Aceasta a spus-o şi Hristos însuşi : «Cel ce iubeşte pe ta¬ 
tăl său, sau pe maică mai mult decît pe Mine, nu este Mie vrednic. Şi 
cel ce nu ia crucea sa, ca să urmeze Mie, nu este Mie vrednic» (Matei 
10, 37—38). Iar că cele ale lui Dumnezeu sînt în mai mare cinste decît 
respectul de părinţi, ne-a învăţat, de asemenea, Mîntuitorul însuşi. 
Căci s-a apropiat careva dintre ucenicii de curînd, zicînd : « Doamne, 
îngăduie-mi mai întîi să merg şi să îngrop pe tatăl meu». Iar El a zis : 
« Urmează-mi Mie şi lasă pe morţi să-şi îngroape morţii lor» (Matei 8, 
21—22), numind, socotesc, morţi, pe cei ce au ales să cugete cele din 
lume şi nu s-au rupt de faptele morţii. 

PALADIE : Aşa este. 

CHIRIL : Acesta este modul vieţuirii preacurate şi alese, după 
lege, mai bint^zis cel în duh şi adevăr. Căci legea e umbră. Dar de s-ar 
întîmpla, zice, să se spurce cel sfinţit de cadavru, să se tundă şi să-şi 
radă capul, avînd chica acum întinată. Şi în ziua a opta va aduce o 
pereche de turturele, sau doi pui de porumbi. Dar să aducă, zice, şi un 
miel de un an. Şi zilele dintîi nu vor fi socotite, că s-a spurcat capul 
făgăduinţei lui. Căci de s-ar întîmpla ca cel sfinţit să neglijeze ceea ce 
se cuvine şi să se spurce prin faptele spre moarte, aplecîndu-se spre 









închinare In duh şi adevar 


565 


cele ale trupului, urmarea sigură va fi că va pierde semnele vieţuirii 
preacurate şi-şi va face cu totul de ocară capul său. Aceasta ne-o dă 
să înţelegem tunderea. Căci dîndu-şi seama că a pierdut timpul trecut 
ostenindu-se în zadar, va plînge pierderea sudorilor. Aceasta socotesc 
că înseamnă cuvîntul: « Zilele lui clintii nu vor ii socotite». Aceasta o 
spune şi prin lezechiel : «Dreptatea dreptului nu-1 va mintui pe el in 
ziua in care va păcătui şi fărădelegea celui fărădelege nu-1 va păgubi 
în ziua in care se va intoarce de la fărădelegea lui» (Iez. 33, 12) C08 . 
Deci dacă s-ar întîmpla între timp ca cei sfinţiţi să se spurce, se va pă¬ 
gubi de cele lucrate mai înainte, dar nu vor suferi o pagubă ce nu se 
mai poate îndrepta. Căci se spală în Hristos, care S-a adus pentru noi 
lui Dumnezeu şi Tatăl ca o turturea şi ca un porumbel şi S-.a jertfit ca 
un miel şi ne-a îndreptat prin moartea trupului Său. Pentru aceea a 
poruncit ca cel ce a suferit tunderea să aducă jertfe ca chip (tip) al lui 
Hristos, care a îndreptat pe cel necuvios, a întărit pe cel neputincios, 
a ridicat pe cel căzut, a întors pe cel rătăcit şi a spălat pe cel întinat. 

PALADIE : Foarte bine* ai grăit. 

CHIRIL : Dar socotesc că scrutînd puţin înţelesul celor spuse, vom 
putea privi şi alt adînc al unor sensuri subţiri şi ascunse. Căci legea 
însăşi ne îndeamnă la aceasta, zicînd nu fără scop despre cel ce-şi 
creşte părul lui Dumnezeu : « Iar de va muri cineva fără de veste lingă 
el, îndată se va întina capul făgăduinţei lui şi va rade capul lui în ziua 
în care se va curâţi. In ziua a şaptea se va rade şi în ziua a opta va 
aduce două turturele sau doi pui de porumbi, la preot. Şi va sfinţi ca¬ 
pul lui în ziua aceea» (Num. 6, 9—11). Apoi a poruncit să aducă şi un 
miel de un an. 

PALADIE: Pe drept cuvînt se va întreba cel dornic să cunoască 
pe Hristos, ce înseamnă ghicitura aceasta ? Şi spune-mi mie, celui ce 
doresc să învăţ, spre ce ţinteşte ? 

CHIRIL : Voi spune pe, cît se poate. Dar să mă ierţi, de mă voi 
abate de la cale. Căci greu este cuvîntul şi întunecoasă ghicitura. 

PALADIE: Sînt de aceeaşi părere. 

CHIRIL : Capul trupului închipuieşte deci, Paladie, prin sine, min¬ 
tea. Căci aşa a socotit dumnezeiasca şi Sfînta Scriptură. Iar cugetările 
ce răsar în mod firesc din ea şi în ea, prin care sîntem călăuziţi spre 
cunoaşterea oricărui lucru, le asemănăm cu perii şi cu pletele. Căci a- 
ceştia răsar din cap. 


608. O faptă nelegiuită readuce în sufletul care a trăit In curăţie toată ne¬ 
simţirea. E ca o prăbuşire de pe un vîrf de lingă ea. Dar şi o faptă de mare 
frumuseţe, restabileşte în sufletul nesimţit toată delicateţea. 

PALADIE : Mi-aduc aminte. 

CHIRIL : Deci mintea din noi e oarecum nerasă şi împodobită cu 
plete pentru Dumnezeu, cînd e plină de cugetări bune. Dar e goală şi 
rasă şi suferă de o pleşuvie atotnecinstită cînd nu are cugetări drepte 
despre Dumnezeu şi nu e îmbogăţită cu ştiinţa aleasă şi fără pată a 
celor ce trebuie săvîrşite. 

PALADIE : E adevărat. Căci acestea le-am aflat ceva mai înainte. 

CHIRIL : Aşadar, Israil a fost chemat prin Moise la cunoştinţa lui 
Dumnezeu înainte de venirea Mîntuitorului. De aceea a fost şi sfinţit 
şi şi-a făcut, în oarecare fel, lui Dumnezeu o făgăduinţă de curăţire. 
Căci a făgăduit limpede în muntele Horeb că va păzi legea, zicînd : 
*Şi toate cite Ie-a zis Domnul Dumnezeu le vom tace şi Ie vom asculta» 
(leş. 24, 13). Deci avea mintea plină de rînduiala legii şi împodobită cu 
frumuseţea poruncii dată prin Moise, ca şi cu o chică închinată Dom¬ 
nului. Dar s-au spurcat prin atingerea de cadavru. Căci au omorît pe 
Emanuil. Şi fără îndoială sfîntă a fost cu adevărat moartea lui Hristos. 
Dar crima omorîrii Domnului a fost întinare pentru ucigaşi. Deci legea 
le porunceşte să-şi tundă, ca pe o chică, deprinderea în cele ale legii 
şi să-şi radă chipurile (tipurile)* zilei a şaptea, adică cele dinainte de 
ziua a opta, în care a înviat Hristos, înnoindu-se spre nestricăciune şi 
preschimbîndu-se în viaţa cea nouă şi evanghelică. După ce şi-a tuns, 
aşadar, cele dinainte de ziua a opta, se împodobeşte iarăşi cu plete şi 
îşi sfinţeşte capul după ziua a opta, iar mintea se împodobeşte acum 
nu cu părul chipurilor (tipurilor) şi umbrelor, ca înainte, ci cu cel al 
dogmelor credinţei şi adevărului. Sau oare nu socoteşti că cei îndrep¬ 
tăţiţi prin credinţă trebuie să se radă de ilauda slujirii după lege şi să 
odrăslească iarăşi şi să primească înlăuntrul minţii şi a inimii ştiinţa 
vieţurii evanghelice, ca una ce e cu mult mai bună şi mai înaltă decit 
cea veche ? 

PALADIE : Cum o dovedeşti ? 

CHIRIL: Oare n-a strigat limpede şi făţiş Pavel, cunoscătorul legii 
zicînd despre podoabele acelea vechi ale legii: «Cefe ce îmi erau mie 
cîştig, le-am socotit pentru Hristos pagubă. Ba mai vîrtos toate le so¬ 
cotesc a fi pagubă, pentru covîrşirea cunoştinţei lui Iisus Hristos, Dom¬ 
nului nostru, pentru care de toate m-am păgubit şi le socotesc a fi gu¬ 
noaie, ca să cîştig pe Hristos şi să mă aflu întru El, neavînd dreptatea 
mea cea întru lege, cî cea prin credinţa în Iisus Hristos» (Filip. 3, 7—9). 

PALADIE : Am auzit. 

CHIRIL : Dar îi certa şi pe alţii că cinstesc tăierea împrejur a le¬ 
gii după taina lui Hristos. «V -aţi golit de Hristos„ zice, de ce vă în- 

dreptăţiţi prin lege; aţi căzut din har. Iar noi aşteptăm prin credinţă, 
nădejde de îndreptare» (Gal. 5, 4—5). Ba mai zicea că s-a făcut nefo¬ 
lositoare porunca veche, ca una ce nu e lipsită de pată, iar în locul ei 
a intrat alta, adică cea evanghelică. 

PALADIE ; Adevărat. 

CHIRIL : Aşadar, ghicitura aceasta, poruncind ca Israil cel ce a 
făcut o făgăduinţă să se radă, ca unul ce s-a spurcat de cadavru, adică 
s-a făcut vinovat de crima uciderii Domnului, arată că rînduiala legii 
trebuie să înceteze. El trebuie să-şi sfinţească altă chică lui Dumne¬ 
zeu, după ziua a opta, adică după înviere, şi anume cuviinţă şi disci¬ 
plină exactă şi fină a poruncilor evanghelice. Căci legea a poruncit ce¬ 
lui ce-şi creşte părul după ziua a opta, să aducă turturele, şi porumbei, 
indicînd şi prin aceasta pe Cel ce curăţeşte pe cei întinaţi, adică pe 
Hristos. Pentru că prin amîndouă e indicat, Acesta, prin turtureaua, ca 
cel atotbineglăsuitor, iar prin porumbel ca cel atotblînd, faţă de legea 
zăbavnică la limbă şi lipsită de blîndeţe, care impune îndată pedepse 
celor ce-au greşit. Dar se aduce deodată cu păsărelele şi un miel, ca 
prin toate să se înţeleagă Hristos, prin păsări ca Cel ce e de sus şi din 
cer, iar prin miel, ca Cel ce e de jos şi din pămînt. Căci fiind Dumne¬ 
zeu după fire, sau Cuvîntul, S-a făcut trup (Ioan 1, 14). Dar era şi este 
şi aşa Dumnezeu. Şi ne izbăveşte de umbra legii şi sădeşte în inimile 
tuturor cunoştinţa poruncilor Lui. Şi ne face cu adevărat sfinţi, 
curăţindu-ne cu sîngele propriu, după Scripturi (Rom. 5, 9) ^t 9 . 

PALADIE: Aşa este. 

CHIRIL ; Iar dacă cel ce-şi lasă părul după ziua a opta va împlini 
bine modul făgăduinţei, se va desăvîrşi atunci. Şi poruncind cum să 
se facă lucrul acesta, zice : «Şi aceasta este legea celui ce-a făcut fă¬ 
găduinţă. în ziua în care va împlini zilele făgăduinţei lui, va aduce la 
uşile cortului mărturiei. Şi va aduce darul lui Domnului un miel curat 
de un an spre ardere de tot şi o mieluşea curată de un an pentru păcat 
şi un berbec curat spre mîntuire şi o coşniţă de azime din făină curată, 
pîini frămîntate cu untdelemn şi turte nedospite unse cu untdelemn şi 
jertfa lor şi turnarea lor. Şi le va aduce preotul înaintea Domnului şi 
va jertfi ceea ce e pentru păcatul lui şi arderea de tot a lui. Şi va jert¬ 
fi berbecul pentru mîntuire Domnului peste coşniţă de azime. Şi va 
face preotul jertfa lui şi turnarea lui. Şi va rade cel ce s-a făgăduit ca¬ 
pul făgăduinţei lui la uşa cortului mărturiei şi va pune părul pe focul 


609. Sf. Chirii arată din toate detaliile legii vechi cu privire la jertfe că 
ea era pedagog spre Hristos (Gal. 3, 24), îi creştea pe cei prunci cu sufletul din 
vremea ei spre primirea lui Hristos, după cum a spus Sf. Apostol Pavel (Gal. 3, 24). 









care este sub jertfa de mîntuire. Şi va lua preotul braţul fiert de la 
berbec şi o pline nedospită din coşniţâ şi turtă nedospită şi le pune 
pe mlinile celui ce s-a făgăduit după ce şi-a ras capul lui. Şi le va adu¬ 
ce pe ele preotul punere înaintea Domnului. Sfînt va fi preotului piep¬ 
tul cel ridicat şi braţul cel scos. Şi după acestea, cel ce s-a făgăduit va 
bea vin. Aceasta este legea celui ce s-a făgăduit, care va tăgădui Dom¬ 
nului darul său de făgăduinţă, afară de cele ce le va afla mina lui du¬ 
pă puterea făgăduinţei sale, pe care o va făgădui după legea curăţiei» 
(Num. 6, 13—21). 

Cel ce s-a îndatorat lui Dumnezeu cu făgăduinţa de-a se curaţi, le- 
pădînd grosimea istoriei mozaice şi eliberîndu-şi mintea de slujirea în 
chip şi umbră, ca de o chică lungă şi grea şi bucurîndu-se ca de o nouă 
odrăslire a părului, de cunoştinţa şi păzirea cu adevărat curăţitoare 
a poruncilor lui Hristos, va fi sfînt şi sfinţit şi pe lingă aceasta, vred¬ 
nic de primire. Şi se va aduce pe sine spre miros de bună mireasmă 
lui Dumnezeu şi va oferi ca jertfă primită cuviinţa strălucitoare şi fără 
prihană a vieţuiri sale. Căci *va aduce, zice, darul său, un miel de un 
an spre ardere de tot şi o mieluşea pentru păcat, şi un berbec spre 
mîntuire şi o coşniţă de azime, îmbibate în untdelemn şi turte nedos¬ 
pite unse cu untdelemn». Prin miel se va înţelege, în chip potrivit, 
pruncia în Hristos a celui ce aduce, iar prin berbece plinătatea în 
minte şi în rodnicie. Căci zice : « Fraţilor, nu fiţi prunci la minte, ci 
fiţi prunci întru nerăutate, iar la minte fiţi desăvîrşiţi» (I Cor. 15, 20). 

Iar la mijloc e o mieluşea pentru păcat. Prin aceasta nu e uşor să 
vedem că şi viaţa celor ce s-au curăţit mult şi s-au desăvârşit în sim¬ 
plitatea, nerăutatea şi nevinovăţia în Hristos, nu e cu totul fără pată, 
ci mai are lipsă numaidecît de curăţire. Căci nimenea nu poate cîştiga 
o stare cu totul fără reproş, ci numai lui Emanuil s-a rezervat şi nu¬ 
mai Lui îi este propriu să I se spună cu adevărat: «Că vine căpetenia 
veacului acesta şi întru Mine nu va afla nimic» (Ioan 14, 30). Aşadar, 
în miel şi în mieluşea şi în berbec poate vedea cineva ceea ce am spus. 

Iar prin pîinile nedospite se indică viaţa fără viclenie şi curată. 
Căci scrie undeva şi preaînţeleptul Pavel celor sfinţiţi : « Curăţiţi deci 
vechiul aluat, ca să fiţi frămîntătură nouă, precum sînteţi fără de a- 
luat» (I Cor. 5, 7). Iar prin turtă se indică dulceaţa vieţii sfinţilor 61 °. 

Să ne aducem, aşadar, pe noi înşine ca pe un miel pentru pruncia 
în Hristos; ca pe o mieluşea, pentru slăbiciunea firii noastre şi 


a 


610. Viaţa sfinţilor e dulce pentru ei înşişi. Căci e dulce Hristos cu Care 
se hrănesc spiritual. Dar ei sînt dulci şi celorlalţi. Căci le spun numai lucruri 
dulci. Şi au faţă de ei o purtare plină de delicateţe. Dulce e mila lui Dumnezeu pe 
care ,o simt faţă de ei şi pe care le-o fac cunoscută şi celorlalţi. 

pentru uşurinţa cu care sîntem duşi ila păcat; căci partea femeiască 
e chipul (tipul) slăbiciunii ; ca pe un berbec, adică desăvîrşiţi şi ajunşi 
la măsura vîrstei celei în Hristos; ca nişte pîine nedospite, adică 
curaţi; şi ca nişte turte, adică dulci, dar miluiţi prin Hristos. Căci 
nu din faptele dreptăţii pe care le-am făcut noi ne-am îndreptăţit, ci 
după mila Lui cea multă. Pentru aceasta pe drept se turna untdelemnul 
peste pîini. 

Şi mijloceşte preotul şi aduce întîi jertfa pentru păcat, apoi ar¬ 
derea de tot şi în al treilea rînd, după aceasta, berbecul. Căci mijlo¬ 
cind Hristos şi aducindu-ne El lui Dumnezeu şi Tatăl, vom ii primiţi, 
aducind rugăciuni pentru păcatele noastre şi cerind iertarea vechilor 
vini en . Şi ne aducem ardere de tot spirituală, adică, cu totul şi în 
întregime sfinţi şi sfinţiţi şi ne vom preda spre miros de bună mi¬ 
reasmă lui Dumnezeu, neîmpărţindu-ne de cele ce sînt în lume. Căci 
toată arderea de tot se mistuia în foc. Să aducem şi cele de mulţu¬ 
mire pentru mîntuirea şi viaţa noastră, cinstindu-L pe Dumnezeu nu 
prin cele stricăcioase şi pămînteşti, ci aducîndu-I viaţa noastră curată 
şi nedospită, dulce şi sfîntă, ca pe un dar vrednic de primire. Căci aşa 
e viaţa sfinţilor 612 Iar după ce a adus preotul jertfa după lege, « să-şi 
radă, zice, cei ce s-a făgăduit, capul, la uşa cortului mărturiei şi să-şi 
pună părul pe ioc». 

PALADIE : Şi ce spui că este aceasta ? 

CHIRIL : împlinirea votului şi sfîrşitul celor făgăduite. Căci mo¬ 
dul acesta al tunderii nu este egal cu ceea ce face cel ce s-a spurcat 
de cadavru, care îşi taie părul pentru că s-a făcut necinstit şi întinat. 
Ci ca unul ce s-a desăvîrşit în Hristos şi şi-a crescut alt păr, şi-l predă 
lui Dumnezeu ca pe un chip al celor făgăduite. Iar semnul primirii de 
către Dumnezeu a celor dăruite e mistuirea părului de foc. Pentru că 
Sfînta Scriptură atribuie firii dumnezeieşti chipul focului. Căci a zis 

611, Hristos Cel jertfit pentru noi ca om ne aduce lui Dumnezeu reprezentat 

prin Tatăl. Căci deşi este şi El nu numai om, ci şi Dumnezeu, nu se spune că ne 
aduce Sieşi, pentru a Se arăta că nu aduce pe oameni jertfă Sieşi, ci altei Per¬ 
soane, pentru a se arăta umilindu-Se şi revenind la ascultare în numele nostru. 
Dar jertfa lui Hristos ca om îşi realizează efectul ei pentru noi cînd răspundem 
voinţei Lui de unire cu noi, unindu-ne cu El prin jertfa noastră. Uniţi cu Hristos, 
nu putem să nu ne transpunem şi noi în starea Lui de jertfă. De aceea nu se poate 
despărţi în mîntuirea noastră între Hristos Care se aduce şi noi care ne aducem 
în El. Nu se aduce nici El singur şi nu ne aducem nici noi singuri. Cînd ne 

aducem lui Dumnezeu, Hristos ne aduce î cînd se aduce pe Sine, pe noi ne 

aduce, dacă voim. 

612. In momentul în care ne aducem lui Dumnezeu, să depărtăm din noi 

tot ce e necurat, orice umbră de egoism, de interes, să ne dăruim întregi. Jertfa 

deplină nu poate fi decît curată. Jertfa deplină şi curăţirea sau sfinţirea merg 
împreună. 

dumnezeiescul Moise : «Dumnezeul nostru este toc mistuitor» 613 (Deut. 
4, 24), închipuind, socotesc, prin foc, atotputernicia firii nestricăcioase. 

Şi ia seama ca tunderea întru desăvîrşire, adică sfîrşitul a toată 
dreptatea şi curăţia, se face la uşa cortului. Căci cum ne-ar putea 
introduce în Sfintele Sfinţilor numai curăţia şi dreptatea păzite de 
noi, care nu au în chip desăvîrşit nevinovăţia şi lipsa de păcat? «Cd 
cine va fi curat de întinăciune ?» (Iov 14, 4). Dar ne introduce Hristos, 
eliberîndu-ne fără nici o pomenire a răului şi iertîndu-ne tot păcatul. 
Căci a intrat înaintemergător pentru noi (Evr. 6, 20), netezind in¬ 
trarea nu Sie-şi, ci celor dinafara uşilor, care au ajuns deja pe pragul 
cortului sfînt 614 . 

PALADIE : Adevărat. 

CHIRIL : Căci se spune că El ne-a deschis o cale proaspătă şi vie. 
Iar după ce se tunde cel ce a ajuns la uşa cortului sfînt, şi-şi arde 
părul în foc, «va lua, zice, preotul braţul fript de Ia berbec, o pline 
şi o turtă, şi le va pune pe mîinile celui ce s-a făgăduit şi luîndu-le 
iarăşi le va oferi punere înaintea Domnului. Şi va fi sfînt preotului, 
ca şi pieptul despărţit». 

PALADIE : Dar ce voieşte să arate legea ? 

CHIRIL: Braţul e înţeles totdeauna de Scriptura de Dumnezeu 
insuflată ca chip al celui tare, adică al faptelor împlinite întru tărie ; 
pîinea nedospită ca chip al vieţii sfinte şi curate ; turta unsă cu unt¬ 
delemn, în forma plăcintei, arată ceea ce e plăcut şi dulce. Iar rolul 
preotului care mijloceşte, îl poate atribui cineva foarte potrivit lui 
Emanuil. Deci cel ce a dobîndit cea mai înaltă curăţie şi a adus ca 
dar strălucit preacuratului Dumnezeu faptele tăriei duhovniceşti, în¬ 
chipuite prin berbec, şi viaţa fără pată, înţeleasă prin pîinea nedos¬ 
pită, şi dulceaţa plăcută a vieţii întru sfinţenie, înţeleasă prin turtă, 
punîndu-le pe mîinile sale le aduce lui Dumnezeu, prin mijlocitorul 
Hristos, Care primeşte ca din mînă în mînă darurile, onorînd şi prin 
aceasta cu cinstirile cele mai înalte pe închinătorul cu adevărat sincer. 





613. Cînd îl simţi pe Dumnezeu ca adevărat prezent .şi lucrător în tine, nu 
mai simţi nici un egoism, nici un interes egoist ascuns în tine, nici o aplecare 
spre vreo patimă urîtă. Toate acestea le simţi arse de prezenţa lui Dumnezeu, ca 
de un foc. Te simţi dăruit întreg Lui, sau cu totul curat în această dăruire. 

614. Prin jertfa şi învierea lui Hristos, cei ce vor să se alipească de El au 
ajuns la uşa cortului de sus. Hristos e înlăuntru, dar îşi întinde braţul sau pre¬ 
zenţa prin Duhul Sfînt şi la noi, ca să ne ducă înlăuntru. E la Tatăl şi la noi. 
Ca om, ca umanitate jertfită a Fiului e la Tatăl, dar întrucît e jertfă pentru noi 
şi rămîne mereu în această stare de pledoarie pentru noi, e şi la noi cei de la 
uşa cortului. Uşa cortului e acum permanent deschisă. Avocatul care pledează 
e şi în faţa judecătorului, dar e şi lîngă clientul său. De braţul lui Hristos se 
vorbeşte prin chip în cele ce urmează. 


„T 

De aceea zice că punînd acestea pe mîinile sale cel ce şi-a împlinit 
o făgăduinţă atît de sfîntă şi de atotcurată, le va da preotului ca dar 
ai său şi rezervat lui, ca şi pieptul berbecului, potrivit cu hotărîrea 
legiuitorului. Căci precum zicem că braţul e semn al faptelor din tărie 
sau al tăriei însăşi, aşa şi pieptul berbecului e înţelegerea minţii. Pen¬ 
tru că în inimă şi în piept avem înţelegerea, Căci dumnezeiasca Scrip¬ 
tură înfăţişează, fără deosebire, cînd capul ca chip al minţii, cînd piep¬ 
tul ca chip al înţelegerii. Iar cele sfinţite şi alese şi aduse din mină 
în mînă şi bine primite prin Hristos lui Dumnezeu şi Tatăl sînt tăria 
duhovnicească şi înţelegerea, dacă trebuie să spunem cu adevărat că 
nu ar putea înfăptui sfinţii altfel cele plăcute lui Dumnezeu, decît prin 
tăria duhovnicească şi prin înţelegerea cea bună. 

PALADÎE : Bine zici. 

CHIRIL ; Şi a poruncit să se ia braţul fript, căci nu primea ca 
tăria sfinţilor să fie crudă şi neraţională. Pentru că cei ce s-au dă¬ 
ruit lui Dumnezeu nu trebuie să fie repeziţi şi aspri, nici să se folo¬ 
sească de o minte violentă, ci să se silească să înfăptuiască cele ale 
virtuţii în chip delicat, lin şi cu multă înţelepciune. Numai aşa, şi nu 
altfel vor fi plăcute lui Dumnezeu şi potrivit Lui spre mîncare faptele 
sfinţilor, de nu vor avea în ele ceva crud şi neplăcut lui Dumnezeu 615 . 
Căci ştii că Hristos a numit mîntuirea celor ce vieţuiesc în curăţie, 
mîncare proprie, zicînd sfinţilor ucenici: «Eu am să mănînc o mîncare, 
pe care voi nu o cunoaşteţi» (Ioan 4, 32). Şi îţi aduci aminte că Dum¬ 
nezeu poruncind să se jertfească mielul ca chip (tip) al lui Hristos, a 
adăugat zicînd : «Să nu mîncaţi din el ceva crud, nici fiert în apă, 
ci fript la foc» (leş. 12, 9). Crud socotesc ca numeşte ceea ce e nepri¬ 
mit şi greu la mistuit. 

Aşadar, porunceşte ca braţul să fie luat fript, căci ceea ce nu e 
fript indică ceva ce nu e încă dulce, nici bun de mîncare, deci din 
pricina aceasta neprimit. 

PALADIE : Foarte subţire şi adevărată explicare. 

615. Dumnezeu «mănîncă faptele noastre' bune». Tot binele făcut în creaţia 
Lui venind de la El şi fiind rodit de voia făpturilor conştiente, se adună în El. 
Cum mîncăm noi faptele bune ce ni le fac alţii, bucurîndu-ne de ele, aşa le mă¬ 
nîncă Dumnezeu toate faptele bune ce şi Ie fac oamenii unii altora împreună 
cu faptele de mulţumire şi de laudă ce I se aduc Lui. Toţi cei ce le fac sînt 
primiţi în El ca autori ai acestor fapte, deci împreună cu faptele lor care-I fac 
bucurie. Mai bine-zis le asimilează Hristos umanităţii Sale prezentîndu-ne cu Sine 
pe toti Tatălui. Aceste fapte nu se primesc crude, adică neînmuiate şi neasimilate 
în bunătatea Lui. Şi la fel cei ce le fac trebuie să se înmoaie prin smerenie. 
Numai aşa se înarticulează în Dumnezeu. Oasele trupului nu se încheagă între ele 
dacă nu au nişte articulaţii moi între ele. 

CHIRIL : Se cuvine aşadar, să I se dea lui Dumnezeu cele făgă¬ 
duite şi cele ce le-a promis cineva să le împlinească fără nici o zăbavă, 
căci neîmplinirea în grabă a acelora, socotesc, ba mai bine Sfînta 
Scriptură socoteşte că e un lucru din cele mai înfricoşătoare şi mai 
primejdioase. Căci dacă cugetînd drept, socotim că e un lucru din 
cele mai urîte a se face cineva vinovat de minciună, cum nu va fi 
un lucru cu totul urît să făgăduiască şi să promită lui Dumnezeu ceva, 
dar după aceea să-şi calce făgăduinţa ? Aşadar, tot cel ce a făgăduit 
ceva şi a întârziat sau chiar a refuzat cu totul să dea, s-a făcut vinovat 
de un păcat. Dar dezleagă de vină pe cei ce nu au nimic al lor, ci 
sînt supuşi unei legături silnice şi lucrează sub puterea altuia. Căci 
s-a scris în Numeri : «Şi a grăit Moise către căpeteniile seminţiilor 
fiilor lui Isail, zicînd : Acesta e cuvîntul pe care l-a poruncit Domnul: 
Omul care va face vreo făgăduinţă Domnului, sau va jura vreun ju- 
rămînt, sau va lua vreun legămint cu privire la sufletul lui, să nu-şi 
calce cuvîntul său. Toate cite vor ieşi din gura lui, să facă. De va face 
o femeie vreo făgăduinţă Domnului, sau va lua vreun legămint in casa 
tatălui ei, în tinereţea ei, şi va auzi tatăl ei făgăduinţele ei şi legămin- 
tele ei cu care s-a legat pentru sufletul ei şi va tace tatăl ei, vor sta 

ioate făgăduinţele ei şi toate legămintele ei cu care s-a legat cu pri¬ 
vire la sufletul ei, vor rămânea ei. Iar de nu va încuviinţa tatăl ei, 

în ziua în care va auzi toate făgăduinţele ei şi legămintele ei pe care 

le-a luat cu privire la sufletul ei, nu vor sta şi Domnul o va curăţi pe 
ea, pentru că n-a încuviinţat tatăl ei» (Num. 30, 1—7). Dar şi de va fi 
femeia măritată după lege cu bărbat, să domnească aceeaşi lege. Le¬ 
gămintele văduvelor şi ale celor părăsite, zice că vor sta însă în 
picioare şi făgăduinţele lor trebuie numaidecît împlinite, supunînd tot¬ 
deauna osîndei pe cel liber şi în afară de jug, de nu va voi să facă 
cele făgăduite, iar pe cel ce nu e aşa, ci e sub alţii şi deci fără putinţă 
de a împlini făgăduinţa, şi deci lăsîndu-1 pe drept cuvînt neosîndit. 
Dar pe stăpîni, adică pe tatăl şi pe mama care au aprobat şi au în¬ 
cuviinţat făgăduinţele celor de sub stăpînirea lor, îi supune pedepsei, 
de nu vor vrea să împlinească cele făgăduite. Insă pe cei ce nu le-au 
încuviinţat, îi lasă liberi de păcate. Căci cele dăruite lui Dumnezeu 
sînt roduri ale libertăţii, nu ale necesităţii. 







CARTEA A ŞAPTESPREZECEA 
Despre sfintele sărbători 


Despre curăţire, despre făgăduinţe şi despre preoţi, s-au spus 
destule. Dar la acestea socotesc că trebuie să se adauge, care e răs¬ 
plata de la Dumnezeu pentru osteneli şi ce este aceea spre care năzuind 
oamenii, se vor acoperi de cinstirile cele mai înalte şi vor fi părtaşi 
de nădejdea veşnică ? 

PALADIE : Bine zici. 

CHIRIL : Căci se cuvine, o Paladie, ca cei ce s-au exercitat în 
viaţa aleasă şi prea cinstită şi au ajuns la măsura unei astfel de vie¬ 
ţuiri luminoase, incit să fie socotiţi ca cei mai buni, să se bucure de 
zile fericite îndelungate, prăznuind şi bucurîndu-se şi avînd drept că¬ 
petenie a sărbătorii pe Emanuil şi stînd tari în nădejdi neclintite. 

PALADIF. : Se cuvine, desigur, e adevărat ce zici. 

CHIRIL: Vrei, aşadar, să cercetăm sărbătorile în chipul lor din 
lege şi să descriem modurile jertfelor din ele, muţind, pe cit se poate, 
înţelesul lor spre adevăr. 

PALADIE : Vreau, cum să nu ? 

CHIRIL: Fiindcă văd deci că înţelegi limpede că se cuvine să 
cercetăm şi acestea, să cercetăm înainte de toate cînd şi pşptru ce 
pricini a poruncit Scriptura că trebuie să ţinem sărbători. Căci în 
felul acesta cuvîntul nostru va înainta drept spre ceea ce se cuvine. 
Şi pe lingă aceasta, nu se va dovedi întocmit fără meşteşug. 

PALADIE: înaintează deci cum voieşti. Căci ne vei folosi în 
chip bogat. 

CHIRIL: Adunîndu-se odinioară fiii lui Israil în pustie, sub mun¬ 
tele Horeb, Dumnezeul tuturor a dat legea care stabileşte cele ce 
trebuie să le facem. Şi după ce le-a dat nenumărate porunci folosi¬ 
toare, a adăugat zicînd : «Trei timpuri ale anului serbaţi Mie». Şi care 
sint aceste timpuri, a lămurit iarăşi : « Sărbătoarea azimilor păziţi să 
o faceţi. Şapte zile veţi mi nea azime, precum am poruncit ţie, în 
vremea lunii celei noi ; cd în ea ai ieşit clin Egipt. Nu te vei arăta 
înaintea Mea deşert. Şi vei face sărbătoarea secerişului primelor ro- 

duri ale lucrurilor tale, pe care le vei semăna în ţarina ta. Şi sărbă¬ 
toarea sfîrşitului la ieşirea anului, la adunarea lucrurilor tale, celor 
din ţarina ta. In trei timpuri ale anului se va arăta toată partea bărbă¬ 
tească înaintea Domnului Dumnezeului tău» (leş. 23, 13—17). 

Spunînd : «In trei timpuri ale anului se va arăta toată partea 
bărbătească înaintea Domnului Dumnezeului tău», a arătat că se cu¬ 
vine ca sărbătorile Domnului să le prăznuiască mai ales cei ce vieţuiesc 
bărbăteşte şi nu cei ce au căzut şi au în ei o minte plăpîndă şi în¬ 
covoiată pururea spre cele ale trupului şi lumii. Căci partea bărbă¬ 
tească e vrednică de privirea de sus a lui Dumnezeu, după modurile 
spuse mai înainte. 

Dar cu folos a poruncit să se prăznuiască sărbători sfinte. Căci 
trebuia să le arate celor ce veneau sub autoritatea pedagogiei celei 
drepte şi intrau sub jugul lui Dumnezeu, că ţinta vieţuirii celei după 
lege e ca ei să sfîrşească în desfătări şi pofte, se înţelege în cele du¬ 
hovniceşti. Pentru aceasta dînd Dumnezeu legea şi dezaprobînd prin 
ea indirect tot ce e necuviincios, pe de altă parte lăudînd tot ce aduce 
un folos, şi arătînd calea petrecerii şi vieţuirii plăcute Lui, a lăsat 
să se înţeleagă că osteneala lor va sfîrşi odată în desfătări 616 . Drept 
aceea cea dintîi sărbătoare e la luna nouă. A doua şi vecină cu ea, 
e cea a secerişului primelor roade. A treia şi cea din urmă e cea de 
la ieşirea anului, după ce am adunat rodurile, în luna a şaptea a anu¬ 
lui. Sau nu a spus aşa Sfînta Scriptură ? 

PALADIE : Aşa este. 

CHIRIL : Aşadar, e necesar să înfăţişăm cele proprii fiecărui timp 
şi să lămurim, pe cît se poate, cum şi pentru care pricină se cuvine 
să-l sărbătorim. Preamilostivul Dumnezeu a poruncit întîi ca fiii lui 
Israil să plece din Egipt şi să lepede jugul stăpînirii de nesuportat şi 
să pornească spre pămîntul făgăduinţei. Dar Faraon s-a împotrivit celor 
poruncite şi a scos cuvînt nebunesc împotriva slavei negrăite, zicînd : 
«Nu ştiu pe Domnul» (leş. 5, 27). Şi a afirmat de multe ori că nu va 
lăsa pe israeliţi. De aceea a fost lovit cu plăgi dese, ce au urmat una 
după alta. Dar fiindcă rămînea încăpăţînat şi cugeta învîrtoşat să se 
împotrivească lui Dumnezeu, a slobozit pe pierzătorul asupra celor 
întîi născuţi şi Cel ce are stăpînirea peste toţi a hotărît ca aceia să 
moară într-o singură noapte. Dar a potrivit de mai înainte ca mulţi¬ 
mile iudeilor să nu fie supuse răului şi să se afle cît mai departe de 
mîna sau mînia pierzătorului. Această însă nu se putea face cuiva 
decît prin Hristos, care este viaţă şi făcător de viaţă, ca Cel ce a 

616. O sărbătoare înseamnă ieşirea din robia păcatelor, a doua vieţuire în 
cele plăcute Domnului, iar a treia desfătarea ce urmează acesteia. 

odrăslit din Tatăl, viaţa cea după fire 617 . Deci legea a preînchipuit 
taina privitoare la El, zicînd : «A grăit Domnul către Moise şi Aaron 
In pământul Egiptului, zicînd: Luna aceasta este vouă începătură a 
lunilor, cea dinţii este vouă între lunile anului. Grăieşte Către toată 
adunarea fiilor lui Israil, zicînd: în ziua a zecea a lunii acesteia să ia 
fiecare cîte un miel de fiecare casă a rudeniei, fiecare un miel de 
casă. Iar de vor fi puţini în casă, ca să nu fie de ajuns la un miel, 
va lua cu sine pe vecinul său cel de aproape, după numărul suflete¬ 
lor, fiecare va număra luişi cîţi îi sînt de ajuns la miel. Să fie mielul 
desăvîrşit, parte bărbătească, de un an. Din miei şi din iezi să-l luaţi 
şi să-l păstraţi pînă în ziua a patrusprezecea a lunii acesteia. Si să-l 
junghie toată mulţimea adunării fiilor lui Israil către seară. Şi să ia 
din sînge şi să pună pe amândoi stîlpii şi pe pragul uşii, în casele în 
care îl vor mînca pe el. Şi să mănînce cărnurile în noaptea aceasta 
fripte în foc şi azimă cu ierburi amare să mănînce. Să nu mâncaţi din 
ele crude, nici fiert în apă, ci fripte în foc ; capul cu picioarele şi cu 
măruntaiele. Să nu se lase din el pînă a doua zi. Şi os din el să nu 
sfărîmaţi. Iar cele ce vor rămâne din el pînă a doua zi, în foc să le 
ardeţi. Şi aşa să-l mâncaţi pe el: să fie mijloacele voastre încinse, în- 
călţămintele voastre în picioarele voastre şi toiegele voastre în mâi¬ 
nile voastre. Şi să-l mâncaţi în grabă. Este pascha Domnului. 

Şi voi trece în noaptea aceasta prin pământul Egiptului şi voi lovi 
pe tot cel întâi născut în pământul Egiptului de la om pînă la dobitoc 
şi asupra tuturor dumnezeilor Egiptului voi face răzbunare, Eu 
D imnul. Şi va fi sîngele semn vouă în casele, pe casele voastre, în 
care veţi li voi şi voi vedea sîngele şi vă voi acoperi pe voi şi nu 
va veni întru voi bătaie ca să vă piardă, cînd voi lovi în pământul 
Egiptului. Şi va fi vouă ziua aceasta pomenire şi o veţi serba pe ea 
întru toate generaţiile voastre, lege veşnică să o serbaţi p'fe ea. Şapte 
file azime veţi mînca, şi din ziua întâi veţi scoate ce este dospit din 
casele voastre. Tot cel ce va mînca dospit, din ziua întâi pînă în ziua 
a şaptea, suiletul acela se va pierde din Israil. Şi ziua inîîi se va numi 
sfîntă, şi ziua a şaptea numită siîntă va fi vouă. Tot lucrul de slujbă 
să nu-1 faceţi în ele, decît numai ceea ce se va face de fiecare suflet, 
aceea să se facă de voi» (leş. 12, 1—16). 

Voieşti, aşadar, ca privind toate acestea amănunţit şi de aproape, 
sa spunem cele cuvenite ? Căci vom da astfel prilej de gîndire înţelep- 

617. Fiul lui Dumnezeu e Cel odrăslit din Tatăl, obîrşia prin fire a vieţii. 
Deci şi El e viaţa prin excelenţă. El e dovada că viaţa prin fire bu e fără rod¬ 
nicie, nu e uscată, stearpă. Dacă ar fi aşa, n-ar mai fi viaţă. 

ţilor şi le vom face cunoscute drepţilor, după cum s-a scris (Prov. 9, 9). 
Fiindcă vor adăuga şi ei cele de la ei şi vor fi cu mult mai buni. 

PALADIE : Voiesc, fără îndoială. 

CHIRIL ; Aşadar, taina lui Hristos se iveşte la începutul anului 
şi în luna dintîi. Fiindcă timpul în care a venit Mîntuitorul nostru ne-a 
fost un veac nou, mutînd toate spre mai bine şi prefăcînd în zidire 
nouă ceea ce se învechise, îmbătrînise şi ajunsese aproape de pieire. 
Căci « cele In Hristos sint zidire nouă ; şi cele vechi au trecut, iată 
toate noi s-au făcut» (II Cor. 5, 17). Deci şi noi riu mai vieţuim în 
chip mozaic, ci am fost trecuţi mai degrabă la vieţuirea evanghelică, 
dat fiind că Hristos ne-a înnoit pe noi prin Duhul 618 . 

PALADIE : Drept ai zis. 

CHIRIL : Şi fiecare ia mielul şi se adună mesenii ca o mulţime 
într-o singură casă. Căci şi noi, fiind împărţiţi, prin faptul că existăm 
prin fire cîte unul, ne-am adunat in unitatea cea duhovnicească întru 
Hristos. Pentru că un suflet este în noi şi o inimă. Şi cel junghiat e 
din oaie. E din oi, pentru blîndeţea şi nerăutatea neasemănată a Lui ; 
şi pentru puterea Lui de rodire. Căci «ca o oaie spre junghiere s-a 
adus şi ca un miel fără de glas înaintea celui ce-1 tunde pe el» (Isaia 
53, 7). Şi e miel, pentru că S-a junghiat pentru noi şi pentru păcatele 
noastre S-a dat, după Scripturi (I Petru 3, 18 ; Ioan 2, 2). Căci se jert¬ 
feşte pentru păcate, după lege. Şi mielul e desăvîrşit şi parte bărbă¬ 
tească. Desăvîrşirea indică sau libertatea de orice pată şi vigoarea şi 
sănătatea (căci fără pată e Hristos şi liber de orice patimă), sau desă¬ 
vîrşirea cu adbvărat. Pentru că atotdesăvîrşit este Emanuil, avînd de 
la sine şi prin fire cele prin care este Dumnezeu. Iar partea bărbătească 
înseamnă că e conducătorul tuturor. Căci partea bărbătească e tot¬ 
deauna conducătoare, iar partea cea femeiască e pretutindeni în rîndul 
al doilea. 

Şi se ia mielul din ziua a zecea a lunii. Dar se jertfeşte în ziua a 
patrusprezecea către seară. Căci nu s-a arătat de curînd taina lui 
Hristos, nici nu s-a făcut cunoscută prima dată atunci cînd au socotit 
iudeii că îl pot batjocori. Ci cunoştinţa patimii Lui a fost cu mult 
mai veche, grăind-o sfinţii de mai înainte şi strigînd-o legea şi taina 
ei închipuind-o de mai înainte Sfînta Scriptură. Aşadar, am avut la 
noi Mielul prin preştiinţă, pînă nu era junghiat, dar ştiind că va fi 

618. Hristos vine la începutul unui veac nou, sau la începutul veacului nou 
prin excelentă. El e Omul nou, şi din El se înnoieşte tot omul prin Duhul Lui de 
viaţă Făcător. Aceasta se simbolizează prin faptul că El se naşte la începutul 
anului. Iar venirea lui Hristos era preînchipuită în legea veche prin sărbătoarea 
din luna Nisan (Martie), care era prima lună a anului. 

junghiat spre seară. Căci moartea lui Hristos s-a săvîrşit în ultimele 
timpuri ale veac-ului, cînd timpul era aproape de apus 619 . 

Şi se junghie de toată mulţimea, fiindcă pentru toţi a murit, ca 
să ştie aceştia aducînd mielul pentru mîntuirea lor, căci cu preţ au fost 
răscumpăraţi şi nu sînt ai lor, ci unul pentru toţi a murit, ca cei ce 
vieţuiesc să nu mai vieţuiască loruşi, ci Celui ce a murit şi S-a sculat 
pentru ei (II Cor. 5, 15) 62 °. Căci deoarece pentru păcatele noastre S-a 
dat, se spune că pentru noi a murit. Şi de aceea noi sîntem cei ce-L 
junghiem. Căci cei pentru care a murit, aceia sînt în chip necesar 
pricina patimii Lui, chiar dacă aceea s-a săvîrşit prin alţii 621 . 

Iar că stropirea sîngelui mîntuieşte pe cei unşi, a arătat îndată, 
spunînd să se ungă cu sîngele intrările caselor, adică stîlpii şi pragu¬ 
rile uşilor. Căci taina lui Hristos face cu neputinţă intrarea morţii. 
Deci şi noi, odată ce-am fost unşi cu scumpul singe, vom fi mai presus 
de moarte şi vom dispreţui stricăciunea, netemîndu-ne de pierzătorul. 
Căci ne izbăveşte sîngele vieţii, adică al lui Hristos 622 . 

Dar cere să se consume cărnurile mielului într-o singură noapte. 
Căci unul cu adevărat este timpul patimii şi odată ce-a murit, nu 
mai moare ; după cum s-a scris, moartea asupra Lui nu mai domneşte. 
Căci Cel ce a murit, păcatului a murit odată ; iar cel ce viază, viază 
lui Dumnezeu (Rom. 6, 9—10). 

Iar cărnurile sînt fripte şi se mănîncă cu pîini nedospite şi cu 
ierburi amare. Frigarea indică desăvîrşirea lui Emanuil prin patimi 623 . 
Pentru că trebuia, zice, ca pe conducătorul mîntuirii noastre să-L de- 
săvîrşească prin patimi» (Evr. 2, 10). Iar mîncarea cu azime şi ierburi 
amare, zugrăveşte prin ghicitură, că va trebui ca şi noi, cărora ni se 


619. Cind a venit Hristos şi S-a jertfit pentru noi era aproape de sfîrşit 

timpul. Prin înviere a început eternitatea pentru pîrga umanităţii noastre în 

Hristos. Şi această eternitate a pătruns în parte şi în noi şi înaintează pînă a co¬ 
pleşi timpul în care ne mai aflăm. 

620. Răscumpăraţi de Hristos, am fost scoşi din moarte şi avem în noi viaţa 

din Viaţa dumnezeiască la care a ridicat umanitatea Lui. Piuă eram în moarte, 

eram ai noştri, sau ni se părea că sîntem ai noştri, în realitate fiind ai celui rău. 
Acum dacă trăim e viaţa clin Dumnezeu, sîntem ai Lui, sau sîntem ai Lui dacă 
trăim din viaţa Lui, care se află în umanitatea lui Hristos ca în pîrga noastră. Şi 
de-abia fiind ai lui Dumnezeu sîntem ai noştri, pentru că sîntem liberi, nu robi 
păcatului tiranic. De-abia aşa trăim viaţa omului realizat, sau în continuă realizare. 
De-abia aşa trăim viata în iubire. Iar în iubire e libertate, e bucurie. 

621. Dacă n-am fi fost robi păcatului, n-ar fi trebuit Să moară. Păcatul nostru 
e pricina morţii Lui. 

622. Sîngele lui Hristos e purtător de viaţă adevărată, nesupusă corupţiei şi 
morţii. Căci în El e puterea ipostasului dumnezeiesc şi elanul dragostei jertfelnice. 

623. Omenitatea lui Hristos s-a ridicat prin moarte la treapta superioară 

morţii şi afectelor ireproşabile. Aceasta e desăvîrşirea lui Emanuil la care a 
ajuns suportînd patimile ca să se ridice deasupra lor, prin tăria spirituală care 
nu s-a lăsat încovoiată prin durerile morţii spre grija de Sine, ci a rămas în 

dragostea de Dumnezeu. De aceea nici la cei uniţi cu El nu mai intră moartea. 


37 — Sf. CHIRIL 

oferă Hristos spre împărtăşire, să ne înstrăinăm de aluatul spiritual, 
adică de răutate şi viclenie, şi să iubim cit mai mult-a suferi pentru 
iubirea faţă de El şi a suporta osteneli, păşind pe urmele Celui ce a 
mers pentru noi la moarte. Căci îndemnîndu-ne la aceasta, zice : «Mu 
este ucenicul deasupra învăţătorului, nici sluga deasupra stăpînului 
său» {Matei 10, 24). «Dacă pe Mine M-au prigonit, şi pe voi vă vor 
prigoni ; dacă pe Stăpînul casei L-au numit Beelzebul, cu mult mai 
mult pe slujitorii Lui;> (Ioan 15, 20; Matei 10, 25). Apoi legea opreşte 
să se mănînce mielul crud şi fiert în apă, deşi, socotesc, că nimenea 
nu l-ar fi mîncat crud, chiar dacă n-ar fi spus legea. Deci indică prin 
ghicitură că taina lui Hristos nu e nici de lepădat din pricina mărimii 
minciunilor, nici de amestecat cu apă şi de înmuiat. Poeţii şi scriitorii 
vestiţi ai elinilor şi înţelepţii lor în ce priveşte cuvîntul, descriind 
orgiile zeilor lor, mint cu neruşinare şi alcătuiesc poveşti crude şi 
neprimite de minţile oamenilor şi avînd în ele multă apă. Căci au năs¬ 
cocit preacurvii şi iubiri de ale femeilor şi stricări de adolescenţi şi 
tăieri ale părţilor de ruşine şi prefaceri de fecioare în arbori şi pe 
lingă acestea, alte mituri greţoase şi urîte. Dar cele în Hristos sînt 
toate adevăr, toate uşor de primit şi bune de mîncat cu mintea, ne- 
avînd nimic moale şi apos 624 . Ci conduc mai degrabă pe cei ce voiesc 
să înţeleagă la buna cuviinţă în loc fcă-i lase în voluptăţi şi în poftele 
cărnii, ca poveştile reci şi îmbătrînite ale elinilor. înţelegi, deci, lim¬ 
pede ceea ce spun. 

PALADIE : Da, desigur. 

CHIRIL : Iar că cel ce s-a făcut părtaş de Hristos prin împărtăşirea 
de sfîntul Lui trup şi sînge, trebuie să aibă şi mintea Lui şi să iubească 
să treacă şi prin izbînzile Lui, lăuntrice, a arătat prin faptul că spune 
că acela trebuie să mănînce capul împreună cu picioarele şi mărun¬ 
taiele. Căci oare nu au spus despre cap că e chipul minţii, iar despre 
picioare că indică păşirea dreaptă prin fapte ? Iar măruntaiele nu sînt 
cele dinlăuntru şi ascunse ale celor jertfite ? 

PALADIE ; S-a văzut că aşa e drept să se cugete. Dar spune-mi ce 
este mintea lui Hristos, ce e păşirea şi ce sînt cele ascunse ? 

CHIRIL: Mintea lui Hristos stă în a cugeta numai cele care privesc 
la slava lui Dumnezeu şi Tatăl şi în a voi să împlinească cele plă¬ 
cute Celui ce L-a născut. «Căci M-am pogorît din cer, zice, nu ca să 

624. Poveştile despre desfrînările zeilor îi arată că nu sînt zei, că declararea 
lor ca zei e o minciună. Prin aceasta nu contribuie la explicarea existentei, nu 
satisfac mintea care caută o astfel de explicare şi nu-i găsesc sens decît într-un 
Dumnezeu mai presus de legile legate de lume şi de patimile cărora se supun 
Uşor oamenii. De aceea numai grăirea despre un astfel de Dumnezeu o găseşte 
mintea ca adevărată. 

fac voia Mea, ci voia Celui ce M-a trimis pe Mine» (Ioan 6, 38). 
Aceasta hotărîndu-se să o cugete şi să o facă dumnezeieştii ucenici 
au spus limpede : «far noi avem mintea lui Hristos» (I Cor. 2, 16). 
Şi de aceea învăţau să se spună în rugăciuni: « Tatăl nostru Care 
eşti în ceruri, sfinţească-se numele Tău, vie împărăţia Ta, facă-se 
voia Ta, precum în cer şi pe pămînt» (Matei 6, 9—13). Vezi că făcîn- 
du-se după chipul lui Hristos şi de un cuget cu El, afirmă clar că au 
mintea Lui ? Aceasta socotesc că înseamnă mîncarea capului mielului. 

Iar drumul lui Hristos stă în faptul de-a fi suportat cu vitejie, 
moartea şi a nu fi fugit de ea, ca să mîntuiască, precum zice Pavel, 
pe păcătoşi (I Tim. 2, 15). Deci se cuvine ca şi noi să fim pregătiţi, 
spre aceasta şi gata să ne cheltuim viaţa cea- în trup pentru fraţi. De 
aceea a zis unul dintre sfinţii ucenici : Hristos pătimind pentru noi 
în trup, şi voi să vă înarmaţi cu acelaşi gînd pentru El» (I Petru 4, 1). 
Iar Pavel ceartă pe unii, zicînd : «Pentru ce plîngeţi întristind inima. 
Mea ? Căci eu sînt gata nu numai să mă rog, ci şi să mor pentru 
Domnul nostru Iisus Hristos» (Fapte 21, 13). Şi însuşi Hristos porun¬ 
cind să se meargă pe urmele Lui, zice : « Cel ce nu ia crucea sa în 
fiecare zi ca să urmeze Mie, nu este Mie vrednic» (Matei 10, 38). Dar 
şi altfel păşirea şi calea lui Hristos e sfîntă peste tot şi prin toată 
virtutea. 

Iar prin măruntaie să înţelegi raţiunea ascunsă şi învăluită în El. 
Căci Unul Născut fiind, Dumnezeu după fire şi născîndu-Se din Dum¬ 
nezeu, S-a făcut trup şi S-a sălăşluit între noi; şi fiind chip şi ase¬ 
mănare a Celui ce I.-a născut, S-a pogorît pe Sine spre golire şi spre 
chip de rob. Drept aceea să primim în sufletele noastre nu numai cele 
omeneşti şi din afară ale lui Emanuil, ci umplîndu-ne mintea şi cu 
măruntaiele înseşi, adică cu tainele cele ascunse, să avem hrana cea 
bună duhovnicească 625 . 

A spus apoi să se consume mielul în aceeaşi singură noapte, ne- 
rămînînd nici o rămăşiţă pentru a doua zi dimineaţa. Şi nu lasă să se 
zdrobească nici un os. Primul lucru înseamnă că în veacul viitor 
Hristos va sfinţi şi binecuvînta în alt mod pe cei ce se vor dărui Lui 
prin credinţă şi sfinţenie şi nu-i va hrăni iarăşi cu trupul Său, nici 

625. Hristos o Fiul lui Dumnezeu Cel coborît la întruparea ca om. Aceasta 
înseamnă că în umanitatea arătată a Lui e ascunsă Dumnezeirea. Căci El n-a 
lepădat prin coborîrea aceasta Dumnezeirea, cum ziceau chenoticii protes¬ 
tanţi germani din sec. XIX. El a luat un mod de-a arăta Dumnezeirea Lui 
în cele omeneşti. Dar ce este în El însuşi ca Dumnezeu, e cu neputinţă să cu¬ 
noaştem. Nu înţelegem în concret nici putinţa Dumnezeirii de-a se arăta în cele 
omeneşti. In orice caz există o anumită corespondenţă între modul de-a fi al lui 
Dumnezeu şi modul cel mai înalt de-a fi al omului, chiar dacă între nivelele lor 
este o negrăită distantă, care nu este egală cu separaţia. 








580 


sf: chiril al alexandriei 


nu va face vii cu sîngele Său, ca şi acum, dat fiindcă moartea se va 
fi desfiinţat şi stricăciunea se va fi dezlegat, va fi un mod spiritual 
de sfinţire fi26 . Iar al doilea lucru, adică trebuinţa de-a nu se zdrobi 
nici un os, ne îndeamnă să ne gîndim la Hristos şi ne înduplecă să 
urmăm cuvintele grăitorilor de Dumnezeu. Căci dumnezeiescul Evan¬ 
ghelist, referind porunca în chip trupesc la Hristos, zice : «Nu i-au 
zdrobit ostaşii lluicrele, ca să se plinească ceea re s-a scris» (Ioan 
19, 33—36). 

Şi mănîncă mielul cu mijloacele încinse, cu picioarele încălţate 
şi avînd toiege în mîini, şi,- simplu vorbind, afiîndu-se în înfăţişarea 
celor ce obişnuiesc să plece la drum. Şi aceasta, pe bună dreptate. 
Căci ne vom împărtăşi de Hristos în chip sfînt şi curat, de vom fi gata 
de-a ne muta spiritual şi oarecum grăbiţi să ieşim din împrăştierile 
acestei lumi şi rîvnind să trecem la tot ce e bun. Pentru că nu ne-am 
obişnuit să zăbovim în cele vremelnice, ci alergăm cu bărbăţie la 
cele neclătinate şi statornice. Şi despărţindu-ne de necurăţiile tru¬ 
peşti, ne ridicăm la frumuseţea duhovnicească, aducîndu-ne aminte de 
Hristos, Care zice : <-Sculaţi-vă, să mergem de aci» (Ioan 14, 31). Pen¬ 
tru aceasta iau, cei ce mănîncă mielul ca chip (tip) al lui Hristos înfă¬ 
ţişarea cuvenită celor ce obişnuiesc să plece la drum 627 . 

Pe lîngă aceasta, trebuie să se mănînce în grabă. Pentru că e pasca 
Domnului, adică trecere, sau sacrificiu pentru trecere. Căci venind 
timpul, în care trebuie să trecem de la răutatea lumească la săvîrşirea 
celor plăcute lui Dumnezeu, dacă n-am face aceasta în toată graba, 
ci am întîrzia şi ne-am lăsa reţinuţi de cele vechi, ca unii ce sîntem 
lipiţi încă de cele rele, cum ne-am face un lucru din cele mai primej¬ 
dioase ? 628 . De aceea zice dumnezeiescul Pavel : « Alergaţi ca să 
apucafi» (I Cor. 9, 24). Deci trebuie să mergem spre împărtăşirea de 
Hristos prin credinţă, călcînd peste toată zăbava, nelăsîndu-ne împie¬ 
dicaţi de nici o şovăială, ci cu toată graba. Căci numai aşa vom trece 
de la păcate la îndreptare, din moarte la viaţă, şi ştergînd urîciunea 
robiei, vom dobîndi harul strălucitor al înfierii 629 . 


626. In veacul viitor nu se va primi Hristos cu trupul şi sin (jele Său, căci 
atunci nu se va mai mînca şi bea trupeşte nimic, nemaiexistînd coruptibilitatea 
de acum a trupului nostru. Hristos ne va sfinţi într-un mod spiritual, neînţeles 
de noi acum. 

627. Ne împărtăşim de trupul şi de sîncjele lui Hristos, nu ca unii ce 
sîntem liotărîţi să rămînem în ceea ce sîntem, ci să ne ridicăm la ceea ce este 
Hristos însuşi după învierea Sa. 

628. Trebuie să ne împărtăşim de Hristos cu voinţa de-a ne trece imediat 
de la felul vieţuirii de pînă acum, la o alta mai înaltă, mai curată. 

629. Ne împărtăşim de Fiu] Care S-a făcut om rămînînd Fiul dumnezeiesc, 
ca să ne facem şi noi fii, sau dumnezei după har, rămînînd oameni după natură. 

-PALADIE: Foarte bine ai spus. 

CHIRIL : Acestea fiind astfel păzite şi duse la capăt, potrivit cu 
porunca Legiuitorului, spune că va trece şi va înconjura tot pămîntul 
egiptenilor şi va pierde pe cei dinţii năsouţi şi va face răzbunare asu¬ 
pra zeilor egiptenilor, adică asupra a tot cel înălţat şi ridicat la ei 
şi aşezat pentru marea lui stare între cele de închinat, pedepsind o 
astfel de socotinţă învîrtoşată şi dezordonată şi o îngîmfare aşa de 
mare. Dar a făgăduit că va acoperi pe fiii lui Israil, ale căror praguri 
vor fi unse cu sînge. Căci aceasta a numit-o semn al legăturii (fami¬ 
liarităţii) cu El. «Cd voi vedea, zice, semnul şi vă voi acoperi pe voi» 
(feş. 12, 13). Pentru că pornindu-şi Dumnezeu urgia şi mînia asupra 
a fot cel înălţat şi măreţ, după cuvîntul Proorocului (Isaia 2, 12) şi 
osîndind la moarte pe cel nelegiuit şi pe cel ce n-a încetat să dispre¬ 
ţuiască credinţa faţă de El, nu vor scăpa şi nu vor fi feriţi de pedeapsă 
decît cei care au fost pecetluiţi cu semnul cel bun şi au fost stropiţi 
cu sîngele lui Hristos. Căci auzi-L ce zice : «Amin, amin zic vouă, cel 
ce mănincă trupul Meu şi bea sîngele Meu are viaţă veşnică şi la 
judecată nu va veni, ci s-a mutat din moarte la viaţă. Iar cel ce nu 
crede nu va vedea viaţa, ci mînia lui Dumnezeu asupra lui» (Ioan 6, 
55 ; 5, 24 ; 3, 36). Aşadar, cei sfinţiţi prin aceea că s-au împărtăşit 
de Hristos în modul tainic, şi au fost unşi cu sîngele cel sfînt, vor fi 
părtaşi vieţii veşnice şi prieteni şi cunoscuţi ai lui Dumnezeu şi Tatăl 
şi biruitori ai morţii. 

Apoi le porunceşte să se silească să păzească cele cu privire la 
acesta în veci. Căci nu vom înceta să prăznuim întru Hristos, înlă- 
turînd aluatul din hotarele noastre, adică din tot pămîntul în care ne 
vom face petrecerea. Pentru că cei chemaţi prin credinţă la îndreptarea 
prin Hristos, prăznuim duhovniceşte, nu trebuie să o facă aceasta în 
aluatul răutăţii şi al vicleniei, ci curăţind mai degrabă aluatul vechi, 
să se preschimbe spre mai bine şi să se arate ca o frămîntătură nouă, 
cu tot neamul şi cu toată casa şi cu toţi din locul acela. Prin aceasta 
se (indică) arată că mare şi nenumărată e mulţimea cuvioasă a celor 
ce au primit credinţa. 

Iar ziua cea dinţii a săptămînii a spus că trebuie să se numească 
sfîntă ,• şi sfîntă va ii numită şi a şaptea. Prin aceasta legea a arătat 
cred, că timpul de la început al vieţii omeneşti, cel în Adam, proto- 
părintele neamului, era sfînt, pînă ce acela nu a călcat cele rînduite 
şi nu a nesocotit poruncile dumnezeieşti. Dar cu mult mai sfînt e cel 


Fiul dumnezeiesc a luat, a îmbrăcat iu modurile gindirii şi simţirii omeneşti iu¬ 
birea Unuia Născut al Tatălui, ca noi să primim în fjînduriie şi simţirile noastre 
aceeaşi dragoste dumnezeiască a Lui. 

din urmă, adică cel în Hristos, care este Adam cel de-al doilea, Care 
reface neamul, ridicîndu-1 din cele ce i s-au întîmplat între timp la 
înnoirea vieţii, în duh. 

Şi se porunceşte ca în zi,ua a şaptea să se odihnească (să o saba- 
tizeze), oprindu-se de la orice lucru. Căci se cuvine, pe drept cuvînt, 
celor ce-au intrat în odihna lui Hristos să se reţină de aci înainte de 
la orice faptă trupească şi de la străduinţele pămînteşti şi de la um¬ 
blarea deşartă, silindu-se să împlinească mai degrabă numai acelea 
ce duc spre viaţa cea nepieritoare şi spre cele ce-i fac cuvioşi şi 
sfinţi. Căci precum ne scrie înţeleptul Pavel : «Cel ce a intrat in 
odihna Lui, adică a lui Hristos, s-a odihnit şi el de lucrurile lui, ca 
şi Dumnezeu de ale Sale» (Evr. 4, 10). 

PALADIE : Aşa este. 

CHIRIL : Aşa ne-a poruncit cuvîntul dumnezeiesc. Iar dumnezeiescul 
Moise explicînd Israeliţilor ceea ce s-a poruncit, a zis : «Mergînd 
luaţi-vă vouă un miel după rudeniile voastre şi jertfiţi Pasca. Şi luaţi 
un mănunchi de isop şi intingind in singele de lingă uşă puneţi pe 
pragul şi pe amîndoi stîlpii din singele care este lingă uşă. Iar voi 
să nu ieşiţi nici unul din uşa casei voastre pină dimineaţa. Şi va trece 
Domnul să lovească pe egipteni şi va vedea singe pe prag şi pe amin- 
doi stîlpii şi va trece Domnul la uşă şi nu va lăsa pe pierzătorul să 
intre în casele voastre »> (leş. 12, 21—23). 

Prin porunca de-a se lua mielul după casele părinteşti sau rudenii 
cred că se indică unitatea legăturii duhovniceşti în credinţă şi cuge¬ 
tare. Căci nu vom serba împreună cu cei ce s-au hotărît să cugete 
cele pieritoare, nici nu ne vom împărtăşi de jertfa sfîntă şi de viaţă 
făcătoare cu cei ce s-au obişnuit să se împărtăşească de cele străine 
de ceea ce e drept şi adevărat, ci cu cei ce cugetă aceleaşi cu noi 
şi ne sînt fraţi în unitatea duhului şi în aceeaşi credinţă 629b , 

Şi cu bun rost se uneşte isopul cu sîngele mielului. Iar înţelesul 
acestui lucru, îl vom spune pe scurt. Isopul, Paladie, se spune că este 
o iarbă şi medicii o admiră ca avînd însuşirea generală să topească 
necurăţia din măruntaie şi să reducă cu totul inflamaţiile crescute, 

629 b. Nu e plăcut să stai la masă cu cei ce nu cugetă ca tine. Căci masa 
comună e un prilej de manifestare a prieteniei, a bunei înţelegeri, a unităţii su¬ 
fleteşti care bucură pe toţi. Deosebită bucurie e masa la care se întîlnesc toii 

ai casei, toţi cei înrudiţi. Căci la o masă îşi comunică oamenii iubirea între ci, 
arătată în acelaşi fel de a cugeta. O masă la care se nasc discuţii contradictorii 
riu e deloc plăcută. Cu atît mai mult se cere de la o masă sfîntă, menită în mod 
deosebit să ne unească în iubire, unitatea în cuget. Iar cea mai sfîntă masă, menită 
să ne unească în cele mai adinei înţelegeri ale existenţei este masa la care avem 
drept mîncare pe Hristos. Dar cei ce nu mănincă împreună, sînt în dezacord chiar 
în privinţa ,a ceea ce mănîncă ; cum va mai fi Sfîntă împărtăşanie prilej de 

bucurie pentru unitatea lor în credinţă ? Ea va fi mai mult prilej de vrajbă. 

datorită vigoarei căldurii naturale ce se afla în el. Deci s-a unit, pre¬ 
cum am spus adineaori, sîngele cu isopul, arătîndu-ne indirect prin 
acest chip că scumpul sînge al lui Hristos ne izbăveşte pe noi nu 
numai de stricăciune, ci şi de toată necurăţia, ascuns ! înîăuntru şi nu 
ne lasă să ne răcim prin nepăsare, ci ne face mai degrabă fierbinţi 
cu duhul. 

Iar cerînd legea celor ce-au mîncat mielul să şadă înlăuntrul uşi¬ 
lor, prin aceasta ne arată că e necesar şi folositor celor ce s-au în¬ 
vrednicit odată să se împărtăşească de Hristos, să-şi ţină viaţa întru 
sfinţenie neclintită, neclătinată şi statornică, ca să nu fie pierduţi îm¬ 
preună cu egiptenii, ieşind din case. Căci nu trebuie să ne îndoim că 
tot cel ce face parte dintre cei ce s-au sfinţit, avînd virtutea ca pe o 
casă, dacă iese din sfinţenie, va fi pierdut împreună cu ceilalţi şi 
va fi supus pedepselor care vin peste cei ce suferă de o Viaţă neîn- 
frînată şi de nevindecat 63 °. De aceea şi dumnezeiescul cîntăreţ zice : 
«Să nu pierzi împreună cu cei necredincioşi sufletul meu şi cu bărbaţii 
sîngiurilor, în ale căror mîini sînt nedreptăţile, viaţa mea» (Ps. 25, 9). 

Dar priveşte cum zice : «Să nu ieşiţi din uşa casei voastre pînă 
dimineaţa». Sfînta Scriptură aseamănă cu noaptea veacul de faţă; Iar 
ziua aşteptată va fi veacul viitor. Căci fericitul Pavel văzînd veacul 
de faţă coborîndu-se spre sfîrşit şi veacul viitor apropiat, ba chiar la 
uşă, a strigat, zicînd : «Noaptea a înaintat, iar ziua s-a apropiat. Să 
lepădăm, aşadar, faptele întunericului şi să îmbrăcăm armele luminii, 
să umblăm cu bună cuviinţă ca ziua» (Rom. 13, 12—13). Deci cuvintele 
«pînă dimineaţa» înseamnă toată viaţa, pînă se va arăta timpul viitor. 
Dar cum o putem face noi» aceasta ? La sfîrşitul vieţii fiecăruia, a şi 
intrat veacul viitor, clacă este adevărat că cel ce a suportat moartea 
s-a îndepărtat de păcat, «căci Dumnezeu a încuiat în urma Lui viaţa 
lumii, după cum s-a scris» (Rom. 11, 32), şi e păstrat pentru judecata 
lui Hristos. Căci cum a fost cînd l-a apmcat moartea, aşa se va şi 
înfăţişa ° 31 . 


630. Nu numai înainte de Sfînta împărtăşanie trebuie să ne despărţim de cei 
ce nu cred ca noi, ci şi după aceea să nu ne amestecăm sufleteşte cu ei. Ci să 
vieţuim cît mai mult împreună cu cei cu care avem aceeaşi credinţă, prelungind 
bucuria împărtăşirii de acelaşi Hristos. Să prelungească în continuare înnoirea 
intre ei, pe temeiul aceleiaşi credinţe în Hristos şi să ne întărească în vieţuirea 
curată pentru care au luat putere din mîncarea trupului curat al lui Hristos. 

631. Să nu ieşim din casa sau din comuniunea luminată de lumina ospăţului 
comun, adică de Hristos, în noaptea de afară, bîntuită de tot felul de păreri care 
întunecă sensul vieţii, ci să rămînem în comuniunea luminată de credinţa în 
Hristos pînă ce se face ziuă, prin trecerea fiecăruia din noi cu sufletul la viaţa 
viitoare, sau pînă se luminează toată creaţia la învierea de obşte. 

PALADIE : înţeleg ce zici. Şi foarte drept este cuvîntul. 

CHIRIL : Astfel li s-a închipuit celor de odinioară taina lui Hristos, 
junghiindu-se mielul în timpul în care a suportat şi Emanuil cu ade¬ 
vărat junghierea pentru viaţa tuturor. De aceea scrie şi dumnezeiescul 
Pavel : «Paştile nostru pentru noi s-a junghiat, Hristos» (I Cor. 5, 7). 
Dar porunca dumnezeiască a spus să se săvîrşească cele sfinte şi în 
luna a doua şi să se împlinească şi atunci rînduiala sărbătorii, dacă 
vreo piedică silnică ne-ar împiedica şi ne-ar opri să împlinim în luna 
dintîi cele poruncite. Voieşti deci ca, după ce vom reda cuvîntul dum¬ 
nezeiesc, să spunem cele cuvenite şi despre aceasta ? 

PALADIE : Foarte mult. 

CHIRIL : Aşadar, s-a scris în Numeri : «Şi a grăit Domnul către 
Moise în muntele Sinai în anul al doilea, după ce au ieşit ei din 
Egipt în luna întîi, zicînd : Spune să săvîrşească fiii lui Israil Paştile 
la vremea sa. In a patrusprezecea zi a lunii dintîi spre seară să-l faci 
la vremea sa. După legea lui şi după rînduiala lui să-l faci. Şi a grăit 
Moise fiilor lui Israi) să facă Paştile începînd din ziua a patruspre¬ 
zecea a lunii dintîi în pustia Sinai. Precum a poruncit Domnul lui 
Moise, aşa au făcui fiii lui Israil. Şi au venit bărbaţii care erau ne¬ 
curaţi pentru că se atinseseră de om mort şi n-au putut face Paştile 
în ziua aceea. Şi au venit înaintea lui Moise şi Aaron în ziua aceea 
şi au zis bărbaţii aceia către el: Noi sîntem necuraţi pentru că ne-am 
atins de mort. Drept aceea să nu ne lipsim de-a aduce Domnului darul 
la vremea sa între fiii lui Israil. Şi a zis Moise către ei: Staţi aci 
şi voi auzi ce va porunci Domnul pentru voi. Şi a grăit Domnul către 
Moise, zicînd: Vorbeşte fiilor lui Israil, zicînd : Oricine vă fi necurat 
pentru că s-a atins de om mort, sau fiind la drum lung, sau între 
neamurile voastre, va face Paştile Domnului în luna a doua, în a 
patrusprezecea zi spre seară o vor face. Cu azime şi cu ierburi amare 
îl vor mînca noaptea. Şi nu vor lăsa din el pînă a doua zi şi os nu 
vor frînge din el. După legea Paştelui să-l facă. Iar omul care va fi 
curat şi nu va fi la drum lung şi va întîrzia să facă Paştile, se va 
pierde sufletul acela din poporul lui, că n-a adus Domnului darul la 
vremea sa. Păcatul său va purta omul acela. Iar de va veni la voi un 
străin (prozelit) în pămîntul vostru şi va face Paştile Domnului după 
legea Paştelui şi după rînduială, aşa să-l facă. O singură, lege va fi 
vouă, şi străinului (prozelitului) şi pămînteanului» (Num. 9, 1—-14). 

PALADIE : Aşi voi să ştiu limpede cine sînt cei necuraţi pentru 
că s-au atins de mort, care îşi fac din aceasta o scuză că nu au putut 
săvîrşi Paştile ? 

CHIRIL: E lungă explicaţia acestei istorii. Voi aminti întîi că 
Dumnezeu a zis către Al oise, tilcuitorul celor stinte : «Grăieşte fiilor 
lui Israil să scoată din tabără pe tot leprosul şi bolnav de curgerea 
sămînţei şi pe tot cel necurat din pricina atingerii de om mort» (Num. 
5, 2). Dar despre acestea s-a vorbit mai înainte destul. Voi spune deci 
numai ceea ce e de folos acum. Sfînta Scriptură numeşte necurat pe 
cel ce s-a întinat prin atingere de cadavru. Căci era oprită atingerea 
de corp neînsufleţit şi legea veche osîndea pentru necurăţie pe cei 
ce plîngeau pe vreunul din cei apropiaţi şi rudă de sînge. De aceea 
erau scoşi şi din tabără. Prin aceasta legea închipuia că cel ce se va 
împărtăşi de starea de moarte în care se află cineva prin moravuri şi 
purtări, va fi întinat şi plin de necurăţie spirituală. Căci sînt morţi 
prin moravuri cei de care a spus Hristos : «Lasă pe morţi să-şi în¬ 
groape morţii lor» (Matei 8, 22). Drept aceea se scoate din curtea 
dumnezeiască şi dintre cei dintîi născuţi ai Bisericii şi din ceata drep¬ 
ţilor cel ce a comunicat cu cei ce cugetă şi săvîrşesc cele moarte, sau 
a A/enit aproape de ei, prin aceea că s-a hotărît să cugete şi să facă 
aceleaşi lucruri. Aceasta este ghicitura legii. Dar dacă Amem să aflăm 
înţelesul adevărat şi cît mai potrivit nouă celor duhovniceşti, vom 
socoti că cei ce s-au făcut necuraţi pentru atingerea de om mort şi 
din această pricină săvîrşesc sărbătoarea în luna a doua, junghiind, 
după legea Paştelui, mielul ca chip al lui Hristos, nu sînt alţii decît 
iudeii, spurcaţi pentru omorîrea lui Hristos şi osîndiţi pentru necurăţie, 
din pricină că au batjocorit pe Emanuil. Căci aceştia au căzut în chip 
necesar de la sărbătoarea noastră. Pentru că au întlrziat şi n-au prins 
timpul în care Căpetenia vieţii tuturor S-a săvârşit prin patimi. Dar 
se vor împărtăşi şi ei din mila Celui ce vnieşte ca pe toţi să-i mîn- 
tuiască, de Hristos, şi vor serba împreună cu sfinţii cei chemaţi la 
vreme, adică cu cei dintre neamuri. Căci priveşte cum aceia aflîndu-se 
în Egipt au şters îndată întinăciunea slujirii la idoli şi junghiind mielul 
în luna dintîi s-au făcut începători în credinţă şi fiind unşi cu sîngcle 
Domnului, vor dispretui pe pierzătorul şi vor birui stricăciunea. Iar 
aceştia de-abia vin, ca. în anul şi în luna a doua, şi-şi mărturisesc în¬ 
tinăciunea şi declară limpede că s-au făcut necuraţi prin atingerea de 
om mort, şi cer să primească binecuvîntarea şi să împlinească mai pe 
urmă şi după cei dintîi, sărbătoarea. Căci zice : «Cînd va intra plină¬ 
tatea neamurilor, atunci tot Israilul se va mîntui» (Rom. 11, 25). Dar 
şi Proorocul a spus mai înainte despre ei : «Şi după acestea se vor 
întoarce fiii lui Israil şi vor căuta pe Domnul Dumnezeul lor şi pe 
David împăratul lor şi se vor minuna întru Domnul şi de bunătăţile 
Lui în zilele cele din urmă» (Osea 3, 5). Căci va fi căutat în timpurile 

din urmă de rămăşiţele lui Israil, Hristos, Cel ce e din David după 
trup. 

PALADIE: E adevărată explicaţia. Căci i s-a lăsat lui Israil 
nădejdea. 

CHIRIL : Dar că nu e fără greşeală, ba e foarte periculos, să nu 
se împlinească de către ceilalţi sărbătorile în Hristos, a lămurit îndată 
spunînd că cel ce nu e necurat prin atingerea de om mort, nici la drum 
lung şi nu are o piedică silnică, va fi supus pedepselor celor mai 
mari, de nu va vrea să facă cele legiuite. Iar noi vom înţelege, pre¬ 
cum au zis, prin cel necurat pentru atingerea de om mort, pe iudeul 
care a ucis pe Domnul. Iar la drum lung, adică afară de Ierusalim sau 
de sfînta Biserică a Mîntuitorului nostru e «cel ce zice lemnului: 
Dumnezeul meu eşti tu, şi cel ce zice pietrei: Tu m-ai născut pe mine» 
(Ier. 2, 27), adică cel ce se închină făpturii în locul Făcătorului, 
sau cel ce s-a îmbojnăvit de vreo altă rătăcire. Dimpotrivă, este cu 
adevărat aproape de Dumnezeu tot bărbatul bun şi care are despre 
Dumnezeu o părere dreaptă, precum s-a înstrăinat şi s-a despărţit şi 
c departe de El totc el ce nu e aşa. Aşadar, cei ce nu sîntem nici 
necuraţi prin atingerea de om mort, ca iudeii, nici la drum lung, ca 
păgînii şi ereticii, să aducem cu grabă şi fără întîrziere jertfa, şi să 
cinstim sărbătorile Demnului. Iar împreună cu noi care serbăm şi ne 
bucurăm, va serba după aceeaşi lege şi se va bucura prozelitul (străi¬ 
nul venit la noi). Căci pe cei ce au primit în diferite timpuri po¬ 
doabele credinţei în Hristos, îi facem părtaşi de jertfa nesîngeroasă şi 
îi chemăm la împărtăşirea de sfînta masă. Dar gîndeşte că trebuie să 
adăugăm şi aceasta, că s-a înstăpînit obiceiul în Biserică, pornind, 
socotesc, de la această lege, că de va cădea ziua a patrusprezecea 
a lunii de la prima lună, să se cerceteze luna a doua şi apropiată şi 
să se caute în ea ziua rînduită, ca să nu iasă din adevăr timpul 
sărbătorii. 

PALADIE : Drept ai spus. Dar explică-mi aceasta : Oare nu a îngă¬ 
duit legea fiecăruia, chiar dacă s-ar afla la drum lung, şi cît de departe 
de Ierusalim, să săvîrşească Paştile fără vină ? 

CHIRIL : Nicidecum. Căci a poruncit să jertfească numai în sfînta 
cetate, în care a zidit Solomon templul de odinioară. Aşa le-a spus 
Moise în «A doua lege» fiilor iui Israil, zicînd : «Păzeşte luna spice¬ 
lor noi şi să Iacă Paştile Domnului Dumnezeului tău, că în luna spice¬ 
lor noi ai ieşit din Egipt noaptea. Şi să jertfeşti Paştile Domnului Dum¬ 
nezeului tău, oi şi boi, în locul care-1 va alege Domnul Dumnezeu tău, 
ca să se cheme numele Lui acolo. Să nu mănînci cu ele dospit. Şapte 

zile să mânînci cu ele azimă, plinea necazului, că in grabă aţi ieşit 
din din Egipt, ca să vă aduceţi aminte de ziua ieşirii voastre din pă- 
mîntul Egiptului, în toate zilele vieţii voastre. Să nu se vadă la tine 
aluat în toate hotarele tale şapte zile. Şi să nu rămînă din cărnurile 
pe care le veţi jertii seara în ziua cea dinţii pînă dimineaţa. Nu vei 
putea să jertfeşti Paştile în niciuna din cetăţile tale, pe care ţi le dă 
Domnul Dumnezeul tău, ci numai în locul, care-1 va alege Domnul 
Dumnezeul tău, ca să se cheme numele Lui acolo. Să jertfeşti Paştile 
seara către apusul soarelui în timpul în care ai ieşit din Egipt. Şi s 1 
fierbi şi să irigi şi să mănînci în locul pe care îl va alege Domnul 
Dumnezeul tău» (Deut. 16, 1—6). 

Cu toate că era plină ţara iudeilor de zeci de mii de cetăţi şi 
sate, Dumnezeu a poruncit să se plinească cele sfinte şi legea cu pri¬ 
vire la Paşti numai în sfînta cetate, litera legii închipuind, socotesc, 
prin aceasta, că nu e îngăduit şi nu se îngăduie cuiva sa împlinească 
taina lui Hristos în orice mod ar vrea, adică în orice loc. Căci singurul 
loc cuvenit ei şi cu adevărat potrivit este sfînta cetate, adică Biserica 
în care este şi preotul legiuit. Şi prin mîini sfinţite se săvîrşesc 
cele Sfinte şi se aduce tămîie lui Dumnezeu Celui ce ţine toate şi jertfă 
curată, după cuvîntul Proorocului (Mal. 1, 11). Aşadar, ereticii 

care strîmbă cele drepte dispreţuiesc legea cu privire la aceasta, 
căci jertfesc mielul nu în sfînta cetate, nici prin mîinile celor aleşi 
prin Duhul pentru sfînta slujbă ci, cum scrie dumnezeiescul Pavel, 
răpindu-şi loru-şi cinstea şi jertfind în tot locul. Căci ca nişte tauri 
batjocoritori şi îngîmfaţi, se pornesc fără judecată, numai spre cele 
ce le place lor 632 

Deci aceia urmînd pornirii neînfrînate spre mîndrie vor suporta 
pedepse amare de la judecătorul acestor fel de cugetări. Iar noi să 
umblăm pe calea bătătorită şi dreaptă, cercetînd ceea ce spune legea 
amintită. Căci ai auzit că zice limpede : «Păziţi luna spicelor noi şi sa 
faci Paştile Domnului Dumnezeului tău, oi şi boi». Dar de ce, ar zice 
cineva, invocînd legea cu privire la Paşti celor din Egipt, a poruncit 
aceea să jertfească numai un miel, şi nu vom afla pomenindu-se de 
oi şi de viţei ? Oare s-a abătut Moise de la ceea ce se cuvine ? Nici- 

632. Numai în biserici se poate prezenta ca jertfă Hristos şi numai prin preotul 
care primeşte de la El calitatea să-L reprezinte fiind făcut organ văzut al Celui 
ce Se aduce El însuşi Tatălui ca jertfă, dăruită apoi celor din Biserică, Căci numai 
celor din Biserică, care sint uniţi în mod văzut în jurul preotului şi în mod ne¬ 
văzut în jurul lui Hristos, prin credinţa dreaptă în ceea ce este El, se poate da 
Hristos în stare de jertfă. Altora nu, pentru că nu-L primesc ei înşişi ca ceea ce 
este Nu mă pot uni cu cel ce s-a adus jertfă pentru mine, dacă nu cred că el 
s-a auu. "M adevărat jertfă pentru mine, sau nu-1 admit drept ceea ce se dă, 
ci-mi disting .. -Mp fals al lui, neidentic cu el. 

decum. Căci în «Numeri» Dumnezeu a legiuit să se adauge la miel 
boi şi oi, zicînd : «Şi în luna cea dinţii, în a patrusprezecea zi a lunii 
serbaţi Paştile Domnului. Şi în a cincisprezecea zi a lunii acesteia 
este sărbătoare, şapte zile azime veţi mînca. Şi ziua dintîi va fi numită 
stîntă, nici un lucru de slujbă nu veţi face. Şi să aduceţi arderi de 
tot jertfă Domnului, doi viţei din vaci, un berbec, şapte miei de un an, 
fără prihană vor fi vouă. Şi jertfa lor făină curată stropită cu untde¬ 
lemn, trei zecimi la un viţel şi două zecimi la un berbec. Cîte o zecime 
să faci la fiecare miel, lă cei şapte miei. Şi un ţap din capre pentru 
păcat, spre împăcarea voastră. Afară de arderea de tot de-a pururea 
cea de dimineaţă, care este arderea de tot neîncetată, acestea le veţi 
face. După acestea în fiecare zi în cele şapte zile, dar ca jertfă spre 
miros de bună mireasmă Domnului peste arderea de tot cea de-apu- 
rurea, vei face turnarea ei. Şi ziua a şaptea numită sfîntă va fi vouă, 
tot lucrul de slujbă să nu-1 faceţi în ea» (Num. 28, 16—24). 

Am spus mai înainte că e necesar să se împlinească Paştile după 
lege în luna dintîi şi anume în ziua a patrusprezecea. Şi cuvîntul a 
arătat mai înainte clar ce voieşte să indice mîncarea azimelor şi 
odihna de Sîmbăta şi pe lîngă aceasta faptul de-a se chema ziua întîia 
şi a şaptea sfinte. Deci încetînd de-a mai zăbovi în acestea, să venim 
iarăşi la felurile jertfelor. Doi sînt deci viţeii pentru arderea de tot 
şi pentru jertfă ,• un berbec şi şapte miei, toţi fără prihană şi de un 
an. Şi jertfă peste ei, făină îmbibată în untdelemn ; dar nu în măsură 
egală, ci trei zecimi la fiecare viţel, două la berbec şi una la fiecare 
dintre miei. Apoi se aduc şi un ţap din capre pentru păcat. «Şi acestea 
toate, zice, afară de arderile de tot cele neîncetate». 

Deci priveşte, Paladie, cum moartea lui Emanuii aduce multe 
roade, precum a spus El însuşi în chip clar şi adevărat: «Amin, amin 
zic vouă, de nu va muri grăuntele de muştar căzînd în pămînt, rămîne 
singur ; iar de va muri, roadă multă aduce» (Ioan 12, 24—25). Căci se 
junghie mielul ca chip (spre tip) al lui Hristos în luna întîia după 
lege şi în ziua a patrusprezecea. Şi se adaugă viţei şi berbec şi miei 
spre jertfă şi arderi de tot, care indică în chip, precum socotesc, mul¬ 
ţimea celor chemaţi prin credinţă la sfinţenie şi măsura vigoarei du¬ 
hovniceşti. Căci dacă nu murea Hristos pentru noi, n-am fi fost primiţi 
spre miros de bună mireasmă a lui Dumnezeu şi Tatăl. Dar odată ce 
s-a desăvîrşit El prin patimi, venim după El îndată ca dar sfinţit lui 
Dumnezeu şi Tatăl şi ne oferim pe noi înşine jertfă cu adevărat du¬ 
hovnicească 633 . 

633. Dacă Dumnezeu n-ar ii tinut să se facă însuşi Fiul Său om n- ,.u a se 
aduce jertfă pentru noi, s-ar ii văzut că Dumnezeu nu vrea . .. apropie de 

1 

Aşadar, doi sînt viţeii căci două sînl popoarele, adică Israil şi 
cei dintre neamuri. Şi unul berbecul, căci ne unim în Hristos «Care a 
făcut amînăoLiă una şi a surpat peretele din mijloc al despârţiturii şi 
a desfiinţat legea poruncilor în dogme, ca pe ce doi să-i zidească 
<într-un om nou, făcînd pace», după cum s-a scris (Efes. 2, 14—15). 
Şi şapte erau mieii; căci făcîndu-ne toţi una în Hristos, sîntem o turmă 
mare şi petrecem în lume umblînd sub conducerea unicului Arhipăstor 
al tuturor, adunaţi din două turme într-una şi deosebindu-ne printr-o 
viaţă curată şi neprihănită, pentru Cel ce pentru noi s-a numărat între 
cei fărădelege şi pentru păcatul tuturor a răbdat junghiere, Cel ce e 
indicat şi prin ţap. Şi pomenind legea de viţele, de berbec şi de miel, 
a indicat cele trei trepte ale vieţuirii plăcute lui Dumnezeu a sfinţilor : 
adică cea de tot înaltă, cea mijlocie şi cea mai mică şi mai de jos. 
Pentru că mărimile corporale ale animalelor au închipuit mărimea 
vîrstei duhovniceşti. Căci oare nu a spus Scriptura că şi pămîntul 
roditor dă rodurile vieţurii evanghelice în trei trepte? (Matei 13, 23? 
Luca 8, 12—15). 

PALADIE : Aşa este. Căci una zice a făcut o sută, alta şaizeci şi 
alia treizeci. 

CHIRlL ; Aşadar, în cantitatea jertfelor şi în mărimea corporală 
se închipuie deosebirea în virtute şi varietatea în vieţuire. Cea din 
vîrf şi mai presus de toate e închipuită prin viţel ? cea de mijloc şi 
inferioară celei desăvîrşite, prin berbec ? iar cea de jos şi încă mai 
mică prin miel. Căci mielul e mai mic ca berbecul, precum berbecul 
e mai mic ca viţelul. De aceea proporţional cu mărimile fiecăruia se 
adaugă şi măsura făinii, care e chipul (tipul) vieţii. Căci se pun trei 
zecimi ia viţel, două la berbec şi una la miel. 

In afară de aceasta, toate a spus că trebuie să fie îmbibate in 
untdelemn. Căci proporţional cu măsurile fiecăruia vor fi şi cele de 
la Dumnezeu 63t . Şi mare va fi varietatea vieţii în strălucire şi în feri- 

El cu vreo jertfă. Toate jertfele sînt o premisă a faptului că Dumnezeu vrea să 
se apropie de El un om cu o jertfă atotplăcută, iar cel mai plăcut om nu poate 
fl decît Fiul Lui şi cea mai plăcută jertfă, viata Lui. Dar nu e mai puţin adevărat 
că toate aceste jertfe ca chipuri anterioare ale jertfei adevărate trebuie să în¬ 
ceteze odată ce-a venit jertfa adevărată. La baza jertfelor stă voinţa lui Dum¬ 
nezeu de-a reinstaura dragostea între El şi oameni. Iar aceasta se instaurează prir 
jertfa atotcurată a Celui mai iubit om, adică a Fiului Său făcut om. Jertfa are ca 
presupunere ideea lui Dumnezeu Cel personal. Care ne iubeşte şi doreşte să-l iu¬ 
bim. Altfel orice moarte n-ar fi decît un moment în procesul naturii, neavînd în 
ea nimic spiritual, nefiind un act de dăruire eternă lui Dumnezeu Care o doreşte 
aceasta. 

634. Cît dăm lui Dumnezeu, atîta ne dă şi El, proporţional. Căci în actul dă¬ 
ruirii se arată deschiderea noastră, sau capacitatea noastră de primire. Cît iubim, 
atîta sîntem iubiţi, sau simţim iubirea celui iubit. 

cire. Căci unora li se cuvine, pe drept cuvînt, treapta cea mai înaltă, 
altora una mai de jos, dar totuşi în cinste şi în slavă, iar altora una 
şi mai de jos şi mai coborîtă. «Că stea de stea se deosebeşte în slavă» 
(I Cor. 15, 41). Şi chiar între sfinţii îngeri măsura strălucirii are multe 
varietăţi. 

Dar în orice măsuri s-ar afla, viaţa sfinţilor se va afla întru stră¬ 
lucire şi se va veseli şi se va îngrăşa de bunătăţile de la Dumnezeu. 
Căci observă că untdelemnul nu se toarnă numai în trei zecimi, ci şi 
în două şi într-una 635 . 

Iar jertfă şi ardere de tot neîncetată numeşte mielul ce se jun- 
ghia în cortul sfînt dimineaţa şi spre seară. Prin aceasta iarăşi se poate 
înţelege că multă este buna mireasmă a cortului sfînt şi fără sfîrşit 
cu adevărat bunul miros al bisericilor şi al sfinţilor din ele. Pentru că 
răspîndeşte buna mireasmă a lui Emanuil şi săvîrşesc taina lui Hristos, 
aducînd lui Dumnezeu slujba cea nesîngeroasă. Căci aceasta socotesc 
că înseamnă a aduce mieii spre ardere de tot dimineaţa şi către seară. 
Prin aceasta se înţelege la început, la sfîrşit şi la mijloc. Aşadar, de 
la început pînă lg sfîrşit stăruieşte buna mireasmă a Bisericii, prin 
mielul Hristos 636 . 

PALADÎE : Bine ei spus. 

CHIRIL : Dar legea leagă de prima sărbătoarea o alta, ba leagă 
şi timpurile înşişi, zicînd în Numeri : «Şi în ziua spicelor celor noi 
cînd aduceţi jertfă nouă a săptămînilor Domnului, jertfă sfîntă va fi 
vouă) nici un lucru să nu faceţi. Şi veţi aduce arderi de tot spre miros 
de bună mireasmă Domnului, doi viţei din vaci, un berbec, şapte miei 
dc un an fără prihană. Jertfa lor făină curată îmbibată în untdelemn, 
trei zecimi la un viţel, două zecimi la un berbec şi cîte o zecime de 
un miel la cei şapte miei. Şi un ţap din capre pentru păcat, ca să ispă- 

635. Varietatea în fericire şi în strălucire va fi potrivită cu numărul celor ce 

vor ajunge la viata viitoare întru fericire, lîngă Hristos, a Cărui lumină iubitoare 
îi va umplea pe măsura apropierii duhovniceşti de El, sporită în viata pămîn- 
tească. Dar cei mai fericiţi în iubirea gustată, nu se vor simţi distanţaţi de cei 

mai prejos de ei, şi nici cu cît sînt aceia mai sus, cu atît îi iubesc mai mult pe 

cei mai de jos. Cei mai prejos îi vor simţi pe aceia mai presus de ei numai prin 
mai marea iubire ce le-o pot arăta. Mărimea variată a gradelor de iubire nu 
va slăbi comuniunea între ei. . . 

636. Faptul că Hristos se află permanent în stare de jertfă in faţa Tatalui 

pentru noi, se arată în faptul că El se află permanent în stare de jertfă pe alta¬ 
rele bisericilor sub chipul pîinii şi vinului. Planul nevăzut al jertfei uneşte cerul 
cu pămîntul. însuşi cerul ne este aproape sub chipul pîinii şi vinului, din biserici. 
Prezenta lui Hristos în stare de jertfă şi în cer şi în biserici înseamnă că El se 
înaltă din biserici, din comunităţile noastre ca jertfă către Tatăl. Dar buna ei 
mireasmă se răspîndeşte pe pămînt între oameni, arătînd că creştinii care se 
împărtăşesc de El, duc între oameni disponibilitatea de jertfă pentru oameni. 

şeascâ pentru voi, atarâ de arderea de toi cea de totdeauna. Şi jertfa 
lor să o faceţi Mie. Curaţi vor fi vouă şi turnările lor» (Num. 28, 26—31). 

în luna întîia, după legile evreilor, se junghia mielul. Iar în cea 
apropiată şi vecină era obiceiul să se adune cele de pe ogoare, adică 
cele dintîi dintre legume şi un mănunchi din ele şi din grîne e secerat. 
Aşadar, era vremea celor noi, în care trebuia să se adune de pe ogoare 
cele semănate în ele. Sărbătoarea aceasta spune să fie şi ea numită 
sfîntă şi să se serbeze după lege, încetîndu-se osteneala şi sudoarea. 
Căci era obiceiul în sărbători ca oamenii să se odihnească şi să se 
reţină de la lucrurile mai obositoare. Deci ar putea înţelege cineva 
şi din aceasta că cei ce fac lui Dumnezeu sărbătoarea sfîntă nu se 
cuvine să săvîrşească păcatul urît, lipsit de strălucire şi atotobositor, 
ci odihnindu-se şi umplîndu-şi mintea, să se desfăteze cu străduinţele 
pentru virtute 637 . 

Deci se aduc spre ardere de tot şi jertfă doi viţei, un berbec, şi 
şapte miei, făină curată stropită cu untdelemn şi un ţap din capre. Ce 
intenţionează ghicitura legii prin ^ ^iSta, nu vom spune iarăşi, căci 
am spus-o odinioară. Dar e necesaP&ă spunem un lucru şi anume că 
celor noi închipuieşte taina învierii Mîntuitorului nostru. Căci în 
Hristos a odrăslit din nou firea omului cel dintîi, scuturînd stricăciunea 
şi lepădînd învechii ea din păcat. De aceea s-a şi bucurat pentru 
aceasta foarte, zicînd : «Să se bucure sufletul meu intru Domnul; că 
m~a îmbrăcat în haina mîntuirii şi în veşmîntul veseliei » (Isaia 61, 10). 
Haină a mîntuirfi şi veşmînt al veseliei a numit, fără îndoială, nestri- 
căciunea de sus şi din cer şi în Hristos. 

Dar mai clar a înfăţişat legea această sărbătoare şi prin multe 
ghicituri, în «Levitic», unde zice : « Grăieşte fiilor lui Israil şi le spune 
lor : Cînd veţi intra în pămîntu] pe care îl dauă vouă şi veţi secera 
secerişul ei, veţi aduce un snop pîrgâ a secerişului vostru la preot. Şi 

637. Prima sărbătoare era a Jertfei mielului, închipuind jertfa lui Hristos 
adusă permanent pentru noi ca să ne transpună şi menţină şi pe noi în starea 
de depăşire a egoismului nostru. A doua era sărbătoarea care extindea dăruirea 
omului asupra codurilor pămîntului, dăruite de Dumnezeu. Toate cele ce ni se 
dau de Dumnezeu, trebuie să 1 le întoarcem Lui. Aceasta se reprezenta prin pîrga 
roadelor aduse la templu. Dar aceasta reprezenta totodată odihna de munca 
legată de dobîndirea roadelor pămîntului pentru viaţa aceasta. Ea închipuia viitoa¬ 
rea noastră ridicare peste aceste trebuinţe şi peste munca legată de ea. Iar în al 
treilea rînd, sărbătoarea aceasta reprezenta şi odihna de străduinţele pentru vir¬ 
tute prin încununarea noastră viitoare de strălucirea adusă de aceste străduinţe. 
Ea va fi odihna în iubirea lui Dumnezeu la care ne-am ridicat prin străduinţele 
pentru virtuţi. Odihna aceasta o vom avea în Hristos Cel înviat, sau împreună 
cu El ca om în Tatăl. Aceasta se spune în text mai departe. 

Deci pentru creştini după sărbătoarea răstignirii Domnului, a doua este cea 
a învierii, adică după pătimirea cu Hristos pentru a învinge egoismul şi comodi- 
tiţile prin jertfă, e învierea în unirea iubitoare cu Hristos. 

va aduce snopul înaintea Domnului primit vouă ; în a doua zi de la 
cea dinţii a Paştelui îl va aduce preotul. Şi să aduceţi în ziua în care 
veţi aduce snopul, o oaie neprihănită de un an spre ardere de tot 
Domnului, şi jertfa ei două zecimi de făină curată îmbibată în unt¬ 
delemn, jertfă Domnului, miros de bună mireasmă Domnului. Şi tur¬ 
narea ei un sfert de in de vin. Şi pline şi spice noi frecate să nu mln- 
caţi pînă în ziua aceasta. Lege veşnică în neamurile voastre în toată 
locuinţa voastră. Şi să număraţi vouă de după a doua zi a Sîmbetelor, 
din ziua în care veţi aduce snopul punerii înainte, şapte săptămîni în¬ 
tregi ; pînă după a doua zi a sdptămînii celei din urmă să număraţi 
cincizeci de zile» (Lev. 23, 9—16). 

Sărbătoare cu adevărat mîntuitoare e moartea lui Emanuil pentru 
noi. Căci a plătit datoriile pentru noi şi s-a împlinit adevărul că «El 
ridică păcatele noastre şi pentru noi sufere dureri şi cu rana Lui noi toţi 
ne-am vindecat» (Isaia 53, 5 ş.u.). Pentru că a pironit pe crucea Sa 
zapisul cel împotriva noastră şi p biruit în El asupra celor ce stăpîneau 
odinioară peste pămînt, adică ăs, • 1 " căpeteniilor şi puterilor şi asupra 
duhurilor răutăţii, şi înaintea tutuior, asupra Satanei. Iar o sărbătoare 
vecină, nu mai mică decît cea dintîi, este învierea din morţi, care a 
înlăturat stricăciunea, a nimicit păcatul şi ne-a trecut la o viaţă nouă, 
la cea întru sfinţenie şi nestricăciune, odată ce moartea a rost des¬ 
fiinţată. Căci am dezbrăcat pe omul cel vechi şi l-am îmbrăcat pe 
cel nou, adică pe Hristos, sau petrecerea şi viaţa întru Hristos. Pri¬ 
veşte deci, priveşte pîrga omenirii reînnoite, adică pe Hristos, în chipul 
(tipul) snopului şi ca primul rod al ţarinii şi ca pîrgă din roduri adusă 
dar sfinţit lui Dumnezeu şi Tatăl. Sau nu am odrăslit din nou în lume 
ca nişte spice ? 638 . 

PALADIE : Aşa este. De aceea şi Hristos însuşi a spus despre noi 
sfinţilor ucenici : «Au nu voi ziceţi că mai sînt patru luni şi vine se¬ 
cerişul ? Iată vă zic vouă, ridicaţi ochii voştri şi priviţi cîmpurile, că 
sînt albe pentru seceriş şi cel ce seceră şi cel ce adună plată ia» (Ioan 
4, 35—36). Căci ne aseamănă pe noi cu spicele şi cu grîul 639 . 


638. Un nou înţeles al primelor roduri aduse lui Dumnezeu după seceriş, este 
întoarcerea noastră ca dar înnoit lui Dumnezeu, după osteneala noastră de-a ne 
curăţi, din puterea lui Hristos, de păcate în vederea eliberării de coruptibilitate 
şi moarte. Dar primul rod e snopul, care e Hristos, pîrga firii noastre înnoite şi 
înviate. In El este implicată înnoirea noastră a tuturor în vederea învierii. în 
Hristos Care Se aduce Tatălui, sintem implicaţi noi, în noi care ne aducem lui 
Dumnezeu, este implicat Hristos. In învăţătura despre mîntuirea noastră în Hristos 
e întemeiată concepţia despre implicarea lui Hristos în noi şi a noastră în Hristos, 
în baza unităţii de natură (omenească) între El şi noi, care desigur, nu se acti¬ 
vează fără voia noastră. 

639. Sîntem grîu şi spice, pentru că ne înnoim prin moarte, şi ne înmulţim 
trupeşte şi spiritual. E pusă în noi viata ce se înnoieşte şi se înmulţeşte. Aceaste 

CHIRIL : Aşadar, ca pe o pîrgă şi ca pe un rod nou în chipul 
snopului trebuie să înţelegem pe Hristos, pe Cel dintîi născut din 
morţi, pe Cel ce ne deschide nouă calea spre înviere, pe Cel ce pre¬ 
schimbă toate spre o stare nouă şi alungă vechimea 6 ' 10 . Căci «cele 
vechi au trecut, iată toate s-au iăcut noi ; şi dacă e cineva în Hristos, 
e zidire nouă», după Scripturi (II Cor. 5, 17). 

Iar snopul se aducea înaintea Domnului. Căci după ce S-a sculat 
din morţi Emanuil, noul rod al omenirii întru nestricăciune, S-a suit 
la cer, ca să Se arate acum pentru noi feţei lui Dumnezeu şi Tatăl 
(Evr. 9, 24), nu aducîndu-Se pe Sine însuşi sub vederea Lui (căci este 
privirea împreună cu El şi nu e lipsit de Tatăl ca Dumnezeu), ci adu- 
cîndu-ne în Sine sub vederea Aceluia mai mult pe noi cei ce eram 
în afara feţei şi sub mînia Lui din pricina neascultării în Adam şi a 
păcatului ce stăpînea silnic asupra noastră. Aşadar, în Hristos cîştigâm 
putinţa de a veni în faţa lui Dumnezeu. Căci ne învredniceşte de acum 
de privirea Lui, ca pe unii ce sîntem sfinţiţi 6 41 . 

Dar observă cum ne-a preînchipuit legea şi timpul rînduit învierii 
adică a treia zi. Căci în ziua a doua după cea dintîi va aduce, zice, 
preotul snopul înaintea Domnului. Iar ziua care e după cea dintîi, 

nu e a doua, ci după a doua, e desigur a treia. Şi Hristos a înviat în 
ziua a treia. 


nu poate fi decît de ia Dumnezeu. Omul nu poate produce numai cu puterea sa 
nimic care să se poată învia şi înmulţi. 

640. Numai Cel născut din Tată ca Dumnezeu, poate fi şi primul născut 
clin morţi ca om. Tatăl ne-a creat prin Fiul la început. El readuce la viaţa nouă 
tot prin Fiul, făcîndu-L în trup pe El ca om nou. El are întîietatea în amîndouă 
acestea, pentru că El este nemijlocit din Tatăl vieţii. Numai din Tatăl prin Fiul 
se poate înnoi viaţa, pentru că numai din Tatăl este viaţa eternă a Fiului şi 
prin El vine şi în noi viaţa. Dar se înnoiesc şi cu voia lor. De aceea animalele 
şi lucrurile nu se înnoiesc. 

641. Noi ne putem învechi şi în noi pentru că e vorba de o învechire prin 
păcatul despărţirii de Dumnezeu cu voia şi de o înnoire în revenirea la legătura 
cu Dumnezeu tot cu voia. Animalele şi obiectele nu se pot învechi şi înnoi spi¬ 
ritual pentru că nu ^au conştiinţă şi voie liberă. Ele se învechesc numai material. 
Dar înnoirea noastră prin revenirea în comunicarea conştientă cu Dumnezeu nu 
o putem înfăptui^ singuri. Numai Dumnezeu poate face aceasta, dar nu din 
afară, adică nu fără voia omului, de care nu are nevoie ia creaţie. Şi această 
înnoire a noastră prin Dumnezeu, dar şi prin om, se face în Hristos, Care aduce 
în om iubirea Sa filială faţă de Dumnezeu. De aceea ea presupune existenţa în 
Dumnezeu a unui Tată Căruia să i se arate iubirea şi a unui Fiu Care să i-o arate, 
întipărindu-i-o şi umanităţii asumată de El. Aşa face să se verse viaţa Tatălui 
care curge mereu în Fiul ca Dumnezeu şi în El ca om, înnoind pe Om. Viaţa 
Tatălui prin Fiul nu se mai dă acum unui om despărţit ca persoană de Fiul Său, 
ca să o poată şi pierde aceasta, ci umanităţii nedespărţite de Persoana Fiului. 
Tatăl, Care nu-şi poate lua privirea iubitoare de la Fiul Său Cel deofiinţă cu El, 
nu şi-o mai poate lua, nici de la El ca om, căci nici omul în Hristos nu şi-o mai 
poate lua de la Tatăl. 

n — Bl. CHIRIL 







594 


SF. CHIRIL AL ALEXANDRIEI 


PALADIE : Adevărat. 

CHIRIL : Dar se aduce împreună cu snopul şi o oaie neprihănită, 
adăugîndu-se la ea două zecimi de făină curată, amestecată şi aceasta 
cu untdelemn. Căci acelaşi, precum este zugrăvit în snop ca pîrgă a 
rodurilor, e luat şi ca pîrgă din turmă, se înţelege din turma vie, întru 
grăsimea harului şi veselia duhului. Iar făina e semn al vieţii, pre¬ 
cum am spus de multe ori. Şi untdelemnul al grăsimii, iar vinul al 
veseliei. Dar se aduce şi în pîine, în spice sfărîmate ; iar spice se 
numesc seminţele, pentru că se varsă spre sfărîmare în morile ce 
le macină. Prin aceasta se înţelege tot Hristos, frămîntătura cea nouă, 
după al Cărui chip ne modelăm noi. Şi ni s-a poruncit să facem săr¬ 
bători, după ce am curăţit aluatul cel vechi, ca şi noi să fim frămîntă- 
tură nouă, după asemănarea Celui ce ne-a deschis nouă cale spre 
vieţuire nouă, adică a lui Hristos (I Cor. 5, 7—8) 642 . 

PALADIE : Bine zici. 

CHIRIL: Pe lîngă aceasta le mai porunceşte să se reţină de la 
roduri noi şi să nu mănînce din ele nimic, aşteptînd dăruirea snopu¬ 
lui. Să nu mîncaţi roduri noi, zice, pînă la ziua aceasta, pînă nu veţi 
aduce darurile Dumnezeului vostru. Căci, timpul cuvenit pentru a se 
împărtăşi de viaţa cea nouă şi nepieritoare e, pe drept cuvînt, numai 
acela în care a răsărit Emanuil. înainte de El n-a fost nimeni în stare 
să ne prefacă spre viaţa cea nouă, ci El este pîrgă şi Cel dintîi între 
cei creaţi spre nestricăciune, întrucît S-a arătat om şi în trup ca noi, 
pentru asemănarea cu noi. 

Apoi a adăugat îndată preînchipuirea clară a sfintei Cincizecimi, 
zicînd că trebuie să se numere şapte săptămîni de la aducerea snopului. 
Căci adăugind după ziua învierii Mîntuitorului şapte săptămîni, noi 
cei ce credem, facem sărbătoare. 


642. Hristos e «plinea care s-a coborU din cer » (loan 6, 58), pentru că este 
izvorul supremei vieţi ca Dumnezeu şi ca om umplut de Dumnezeire. Dar e pline 
şi pentru că se pregăteşte ca Om prin fărtmarea Sa ca grîu purtător de viaţă şi 
ca sămînţă ce se dospeşte ca să ne fie uşor de mîncat. El Se coboară prin aceasta 
şi mai mult la noi, pătimind durerile morţii ca om pentru noi, şl punîndu-Se prin 
aceasta într-o stare de supremă iubire şi apropiere de noi şi făclndu-ne prin îm¬ 
părtăşirea de El să ne sfărimăm şi noi din iubire jertfelnică pentru alţii, făclndu-ne 
buni de mîncat ca pîinea. Această capacitate de coborîre extremă la noi ca om 
prin jertfa Sa, trebuie să o aibă chiar în El ca Fiul lui Dumnezeu. El ne-a făcut 
din iubire, iar în iubirea Lui trebuie să fie implicată capacitatea de-a merge pînă 
la durerea miloasă pentru noi. Nu s-ar sfărîma omul, înălţat duhovniceşte, de 
milă pentru alţii, dacă n-ar avea o putere pentru aceasta în dispoziţia lui Dum¬ 
nezeu. Am fost obişnuiţi să căutăm în Dumnezeu numai modelele măririlor noastre 
lumeşti: putere, cunoaştere, durată, nu şi modelele sentimentelor noastre de iu¬ 
bire, de milă, de coborîre înţelegătoare Ia cei îndureraţi. 

PALAD1E : Explicaţia e limpede. 

CHIRIL : Dar timpul învierii Mîntuitorului nostru îi mută pe cei 
sfinţiţi în Duh şi pe cei îndreptaţi prin credinţă la putinţa de-a oferi 
rodul unei vieţi noi şi nepătate. Aceasta a arătat clar, zicînd îndată : 
«Şi veţi aduce jertfă nouă Domnului ; din locuinţa voastră veţi aduce 
plini spre punere Înainte, două plini ; din două zecimi de făină curată 
va fi o pline; dospite se vor coace din cele dinţii roduri Domnului. 
Şi cu pîinile veţi aduce şapte miei fără prihană de un an şi un viţel 
din vite şi doi berbeci iără prihană. Şi vor fi spre ardere de tot Domnului. 
Şi jertfele lor şi turnările şi jertfă, miros de bună mireasmă Domnului. 
Şi vor lua un ţap din capre pentru păcat şi doi miei de un an spre 
jertfă de mlntuire cu pîinile cele din plrgă. Şi le va pune pe ele preotul 
cu pîinile din plrgă punere înainte Domnului cu doi miei. Sfinte vor 
li Domnului. Ale preotului care le-a adus pe ele vor fi. Şi veţi chema 
ziua aceasta numită, sfîntă va fi vouă, nici un lucru de slujbă nu veţi 
face în ea. Lege veşnică Intru neamurile voastre, întru toată locuinţa 
voastră» (Lev. 23, 17—21). 

EmanuiI este pîrga şi fruntea zidirii ce se preface spre înnoire. Şi 
e cugetat Cel dintîi între noi, ca pîine şi frămîntătură nouă. Iar noi 
luîndu-L de cale spre acea stare, după asemănare cu El, ne numim şi 
noi frămîntătură nouă. Şi chip clar al acestui fapt e pîinea adusă din 
roduri noi. Dar nu e una pîinea, ci spune că trebuie să se aducă două. 
Căci două sînt popoarele, chiar dacă apar adunate într-o unitate prin 
mijlocitorul Hristos. Dar se vor coace dospite, zice. Să spunem oe în¬ 
seamnă ghicitura aceasta, eercetînd cu atenţie adîncimea legii, pe cît 
se poate. Oare se cuvine sa înţelegem aci prin aluat pe cel alterat prin 
viciu ?' Dar cum n-ar fi nebunie aceasta ? Cum am mai socoti izbăviţi 
de patimi pe cei preschimbaţi spre noutatea vieţuirii evanghelice ? 
Sau cum s-ar mai cugeta aceasta drept noutate ? Şi cum s-ar mai numi 
unii frămîntătură nouă, dacă ar mai rămînea în ei vreo rămăşiţă de 
aluat şi n-ar fi cu totul lipsiţi de răutatea necredincioasă şi spurcată ? 
Trebuie să ne gîndim, aşadar, potrivit cu înţelesul celor ce ne sînt date 
spre tîlcuire, la alt fel de aluat, care nu are în sine nimic vrednic de 
ocară, ci e - mai mult admirat de Scriptura de Dumnezeu insuflată. 
Astfel, Mîntuitorul înseamnă cu aluatul puterea vrednică de laudă şi 
folositoare a învăţăturii evanghelice, zicînd : «Asemenea este împără¬ 
ţia cerurilor aluatului, pe care luîndu-I femeia, l-a ascuns în trei mă¬ 
suri de făină, pină ce s-a dospit toată» (Matei 13, 33). Căci pătrun- 
zînd în minte şi în inimă lucrarea (energia) de viaţă făcătoare a învă¬ 
ţăturii evanghelice, preface sufletul şi trupul şi duhul, aşa zicînd, în 

calitatea ei. Aşadar prin astfel de aluat trebuie să cugetăm că s-au 
dospit popoarele ; aduse în chipul plinilor e43 . Şi fiecare pîine e din două 
zecimi. Chipul acesta ne arată în ghicitură că învăţătura e îndoită. 

PALADIE : Ce vrei să spui ? 

CHIRIL : Au oare nu vei recunoaşte, Paladie, că printr-o învăţă¬ 
tură dublă, a legii şi a Evangheliei, vom fi sfinţi şi bine primiţi lui 
Dumnezeu şi aşa vom trece la acea viaţă nouă şi aleasă ? 

PALADIE : Recunosc. 

CHIRIL : Aceasta ne-a lămurit-o şi .Mîntuitorul însuşi, zicînd : 
«Pentru aceasta v-am spus vouă, că tot cărturarul care se face ucenic 
intru împărăţia cerurilor, este asemenea omului bogat, care scoate din 
vistieria Iui noi şi vechi» (Matei 13, 52). Căci cei ce au mintea cunoscă¬ 
toare a celor legiuite prin Moise şi plină de poruncile acelea vechi şi 
date în chipuri (tipuri), apoi pe lîngă aceea s-au îmbogăţit cu cunoş¬ 
tinţa cea nouă şi evanghelică, sînt împodobiţi, socotesc, cu o îndoită 
învăţătură. 

PALADIE : Drept ai zis. 

CHIRIL : Dar nu numai în pîini s-a zugrăvit mulţimea celor zidiţi 
spre înnoirea vieţii, ci legea mai porunceşte să se aducă şapte miei îm¬ 
preună cu un viţel şi doi berbeci, adăugîndu-se, se înţelege, la jertfe 
tunderea, adică vărsîndu-se o pătrime de măsură de vin, ceea ce în- 
seamănă şase şesimi, exprimat în limba noastră. Cei şapte miei sînt 
iarăşi chipul (tipul) turmei credincioşilor, aflată în pruncia cea întru 
Hristos (căci mielul e simbolul prunciei), dar înaintînd spre desăvîr- 
şirea şi spre măsura vîrstei plinătăţii lui Hristos. 

PALADIE : Pe ce bază spui aceasta ? 

CHIRIL : Numind mieii, apoi punînd la mijloc viţelul, adaugă ber¬ 
becii. Iar mieii sînt chipul (tipul) turmei, viţelul al bărbăţiei (căci 
acest animal e plin de vigoare), iar berbecii ai vîrstei desăvîrşite. 
Aşadar, cei ce cred, prin faptul că se îmbărbătează împotriva celor 
pămînteşti, se înalţă spre desăvîrşirea cea cugetată în Hristos. Căci 
berbecii sînt desăvîrşiţi în vîrstă, indicînd prin ei măsura desăvîrşirii 
spirituale. Şi berbecii sînt doi, căci îndoită este în noi -desăvîrşirea 
cea întru Hristos, care se înţelege în faptă şi în cunoştinţă. «Cel ce 


613. Sărbătoarea de după şapte săptămîni, după aducerea snopului înnoit, sau 
al lui Hristos, plinea cea nouă Tatălui prin înviere, tine de-a doua. In ea ne aducem 
şi pe noi, asimilaţi lui Hristos prin Duhul Cel Sfînt al Lui, Tatălui ca pîini dospite 
de astădată, ca pîini bune de mîncat de top oamenii în fiecare zi. Aluatul în¬ 
seamnă aici puterea transformatoare a noastră ca pîine hrănitoare a altora prin 
Duhul lui Hristos. Cei din legea veche au rămas cu azime într-o capacitate de 
hrănire nesatisfăcătoare. 

va face şi va învăţa, zice, aceia mare se va chema întru împărăţia ce¬ 
rurilor» (Matei 5, 18). 

Şi peste cele sfinţite prin jertfă se varsă iarăşi vin. Căci cei ce 
s-au străduit să urce spre desăvîrşirea cea înţeleasă întru Hristos, au 
parte pe urmă de veselie. «Că vinul, zice, veseleşte inima omului» 
(Ps. 103, 15). 

Se mai junghie un ţap pentru păcat. Şi se adaugă doi miei la 
pîinile spre jertfă de mîntuire. Ce înseamnă aceasta ? Emanuil, Care 
a murit pentru păcatele noastre. Căci El e închipuit în ţap, făcînd viaţa 
noastră sfinţită şi bine primită şi pricinuindu-ne prefacerea noastră 
în frămîntătură nouă şi dăruirea şi sfinţirea în suflet şi trup, precum 
ne-am obişnuit să o suportăm, murind împreună cu Cel ce pentru 
noi S-a făcut între morţi, ca să şi viem împreună cu El. Ceva de felul 
acesta ne scrie şi înţeleptul Pavel, zicînd : «Au nu ştiţi că toţi cîţi în 
Hristos ne-am botezat, în moartea Lui ne-am botezat ? Ne-am îngropat, 
aşadar, împreună cu El prin botez în moartea Lui, ca precum S-a 
sculat Hristos prin slava Tatălui, aşa şi noi întru înnoirea vieţii să 
umblăm» (Rom. 6, 34). Aşadar S-a junghiat El pentru păcatele noastre, 
dar ne-am îngropat şi noi împreună cu El, suportînd moartea, nu cea 
trupească, ci omorînd mădularele cele de pe pămînt şi ne mai 'vieţuind 
lumii, ci mai mult lui Hristos şi prin El, Tatălui. Căci poţi observa că 
împreună cu ţapul care se junghie mor şi mieii şi se aduc şi turnă¬ 
rile înmiresmate. Căci e primită dăruirea spre sfinţire a noastră, şi 
viaţa noastră nouă şi evanghelică spre miros de bună mireasmă, înti- 
părindu-se într-un mod oarecare de patimile lui Hristos şi însuşindu-şi 
imitarea Lui. «Că dacă pătimim împreună, vom şi împărţi împreună ; 
şi dacă sîntem părtaşi ai patimilor, vom fi şi noi părtaşi ai slavei» 
(Rom. 8, 16—17) 644 . 

Iar jertfa aceasta spune să se numească de mîntuire şi pe drept 
cuvînt. Căci mîntuieşte pe cei pentru care a răbdat Hristos junghie- 
rea, dacă scapă de păcat şi de moarte şi-i face biruitori ai stricăciunii 
pe cei ce s-au îngropat împreună cu El şi au murit, după modul în care 
am zis. 

PALADIE : Adîncă este tîlcuirea şi întunecoasă e porunca legii. 

CHIRIL : E o ghicitură, Paladie, şi o umbră neclară a unor înţele¬ 
suri subţiri şi fine. 


644. Noi nu murim trupeşte cu Hristos, căci din moartea şi învierea Lui trebuie 
să luăm putere pentru a ii o «jertfă vie, sfintă» (Rom. 12, 1), prin voia noastră. 
Iar aceasta nu poate consta decit dintr-o imitare a patimilor Lui, rămînînd totuşi 
vii, adică o omorîre a omului nostru vechi, a pornirilor noastre spre păcatele 
egoismului, dăruindu-ne lui Dumnezeu şi Tatăl împreună cu Hristos. De aceea şi 
învierea lor cu Hristos o trăieşte anticipat încă în viata aceasta. 

PALADlE : Bine ai zis. 

CHîRIL : Aşadar, legea a rînduit trei timpuri în care se cuvine ca 
noi să serbăm. «Căci în trei timpuri ale anului îmi veţi serba Mie», 
zice. Voieşti deci ca după ce ne-a fost cuvîntul destul despre două, să 
spunem care e al treilea şi pentru ce motiv ? Căci ai auzit pricina fiecă¬ 
reia : una pentru că Hristos ne-a mîntuit, suportînd moartea pentru 
mîntuirea tuturor ,• cealaltă se sărbătoreşte cu folos pentru că, topind 
stricăciunea, a înviat şi iarăşi ne-a înnoit spre o viaţă nouă. Şi timpul 
celei dintîi era primul şi la început între lunile anului ; iar al celei de 
a doua, era imediat cel vecin şi legat de acela, cînd se cuvenea să in¬ 
tre fierul secerii în spice şi trebuia sa se adune celelalte seminţe. Căci 
nenumărate sînt rodurile ţarinii. Deci să spunem şi cele cuvenite despre 
al treilea timp al sărbătorii, cercetînd cum şi pentru ce pricini trebuie 
să o săvîrşim. Dar să căutăm cunoştinţa ei în lege şi să o luăm din 
Sfintele Scripturi. Căci numai aşa va înainta tîlcuirea spre adevăr. Sau 
nu ţi se pare că vorbesc şi cuget drept ? 

PALADIE : Ba foarte drept. 

CHIRIL : Deci s-a scris în Levitic : «Şi a grăit Domnul către Moi- 
se, şi a zis : Vorbeşte fiilor lui Israil, z icind : In ziua cea dintîi a lunii 
a şaptea, va fi vouă odihnă, amintirea veşnică a trîmbiţelor, numită 
sfîntă Domnului. Nici un lucru de slujbă să nu faceţi şi să aduceţi ar¬ 
deri de tot Domnului» (Lev. 23, 24—25). Luna a şaptea ni se pare, aşa¬ 
dar, că indică timpul de la sfîrşit şi al celor din urmă. Căci în luna 
a şaptea trebuiesc aduse toate cele din ţarină nu în vreo arie, ci se 
cuvine să fie în jitniţele fiecăruia. A trecut timpul rodirii şi se iveşte 
începutul iernii, se usucă plantele şi se vestejesc florile. Dar muţind 
cele ale timpului la noi înşine, vom spune că veacul acesta lunecă spre 
sfîrşit şi stă gata să intre în cel viitor, în care trebuie să fie pedepsiţi 
păcătoşii şi cînd fiecare va aduna rodul ostenelilor sale, dacă a fost 
înţelept, şi le va duce în vistieriile de sus. Atunci fiecare îşi va 
aduce aminte de Hristos, Care zice : *Nu vă adunaţi vouă comori pe 
pămînt, unde moliile şi rugina le strică şi unde furii le sapă şi le fură; 
ci adunaţi mai bine comori în ceruri» (Matei 6, 19—20). 

Aşadar, odată ce S-a sculat Hristos, cuvintele sfinţilor învăţători 
ne aduc în amintire sfîrşitul lumii. Căci au strigat sus şi au zis : « Este 
ceasul din urmă» (I loan, 2, 18). Fiecare să adune de acum, zice, ale 
sale în vistieriile de sus. Dar în ziua întîia a lunii, zice, în care închi¬ 
deţi rodurile, va fi vouă odihnă, spre amintirea trîmbiţelor. Căci îşi 
închide fiecare în vistierie bunătăţile ostenelilor sale şi se va îngriji şi 
se va sîrgui pentru desfătarea şi odihna cea din veci, amintindu-şi că, 

precum zice dumnezeiescul Pavel ; «Însuşi Domnul întru poruncă, la 
glasul arhanghelului şi întru trîmbita lui Dumnezeu se va pogorî din 
cer» (I Tes. 4, 15). «Că va trîmbita, zice, şi morţii se vor scula nestri- 
căcioşi» (I Cor. 15, 52). «Că noi toţi trebuie să ne arătăm înaintea scau¬ 
nului de judecată al lui Hristos , ca să ia fiecare după cele făcute prin 
trup, fie bune, fie rele» {II Cor. 5, 10). 

Ne aducem astfel aminte de această sfîntă şi preaînfricoşată trîm- 
biţă, Ia această sărbătoare preaînsemnată a sfinţilor, numită sfîntă, a 
celor ce-am primit de pe acum sorţul lor, adică răsplata bogată a stră¬ 
lucitelor fapte bune săvîrşite întru nădejde. Deci e necesar ca noi 
înălţîndu-ne prin aceste gînduri la cea mai desăvîrşită cuviinţă, să ne 
oprim de la orice lucru care nu ne aduce nici un folos, ci mai degrabă 
obişnuieşte să ne întineze. Căci aceasta socotesc că e ceea ce ne-a spus 
înţeleptul Pavel: «Vremea de acum scurtă este -, aşa că, şi cei ce 
au femei, să fie ca şi cînd n-ar avea, şi cei ce se folosesc de lumea 
aceasta, ca şi cînd nu s-ar folosi» (I Cor. 7, 29—31). 

PALAD1E : Aşa mi se pare. 

CHIR1L ; Apoi zice : «/n a zecea a lunii acestea a şaptea, e ziua 
împăcării, numită sfîntă va fi vouă. Şi veţi smeri sufletele voastre şi 
veţi aduce arderi de tot Domnului. Nici un lucru nu veţi face în ziua 
aceasta, că zi de împăcare este aceasta pentru voi, spre a se ispăşi pen¬ 
tru voi înaintea Domnului Dumnezeului vostru. Tot sufletul, care nu se 
va smeri în ziua aceasta, va pieri din poporul său. Şi tot sufletul, care 
va face vreun lucru în această zi, se va pierde din poporul său. Nici 
un lucru de slujbă nu veţi face. Lege veşnică în neamurile voastre în 
toate locuinţele voastre. Sîmbăta Sîmbetelor vor fi vouă şi veţi smeri 
sufletele voastre. De la a noua a lunii, de seara pînă seara veţi serba 
Sîmbetele voastre» (Lev. 23, 27—32). 

A spus că trebuie să se facă smerire şi post şi aducere de arderi 
de tot şi încetare de la orice lucru. Prin post a închipuit omorîrea pof¬ 
telor trupeşti, prin arderile de tot dăruirea întru miros de bună mi¬ 
reasmă, nu în parte, ci cu totul şi deplin. Prin odihnă, a indicat subţire 
că se cuvine a ne opri cu totul şi de la lucruri. Căci nu socoteşti, oare, 
că cei ce au ajuns la sfîrşitul timpurilor şi şi-au adus aminte de sfîntă 
trîmbiţă de la sfîrşit şi au în minte pe Judecătorul şi de aceea şi-au 
adunat şi trimis bogăţia rodniciei duhovniceşti în vistieriile de sus, tre¬ 
buie să-şi omoare plăcerile şi să se arate biruitori patimilor trupeşti, 
oferind de pe acum Domnului ca pe o bună mireasmă modurile unei 
vieţi de bună cuviinţă ; depărtîndu-se şi lepădîndu-se de străduinţele 

deşarte ? Iar acestea sînt; socotesc, cele din lumea aceasta şi împrăşti- 
erea cea rea a vieţii. 

PALADIE : Aşa socotesc, desigur. 

CHIRIL : Dar atunci, cei ce-şi biruiesc patimile şi-şi omoară mă¬ 
dularele cele de pe pămint, curvia, necurăţia, patima, pofta cea rea, 
nu se vor dărui lui Dumnezeu întru miros de bună mireasmă şi nu vor 
fi ca nişte arderi de tot, făcînd din acest lucru ca un fel de preţ de răs¬ 
cumpărare şi ispăşire pentru sufletele proprii ? 

PALADIE : Aşa este. 

CHIRIL: Aşadar, legiuitorul a numit ziua postului şi zi de ispăşire 
şi aceasta cu multă dreptate şi potrivit legii. Căci cel ce îşi mortifică 
trupul şi cele ale lui şi oferă ca pe o bună mireasmă modurile virtuţii, 
dar nu se opreşte de la orice lucru lumesc, va fi, fără îndoială, în cele 
mai mari rele. Aceasta a arătat-o limpede, spunînd că va pieri din po¬ 
porul său atît cel ce nu posteşte, cît şi cel ce nu aduce ardere de tot 
şi nesocoteşte legea odihnei. Iar spunînd că timpul rînduit pentru a- 
cestea este Sîmbăta Sîmbetelor, a lăsat să se înţeleagă că este odihna 
odihnelor, adică lepădarea desăvîrşită şi în măsură desăvîrşită a lucru¬ 
rilor, se înţelege a celor ce ţin de răutate şi păcat. Căci sfîrşindu-se 
veacul acesta şi îmbatrînind vremea, ce loc va mai avea peste tot în 
noi sîrguinţa pentru cele deşarte ? Oare nu vom cugeta mai mult la 
cele bune, săvîrşind odihna cea prea plăcută lui Dumnezeu şi înstrăi- 
nîndu-ne cu totul de împrăştierile proprii 645 ? 

' PALADIE : Bine zici. 

CHIRIL : Dar porunceşte iarăşi : «Şi în ziua a cincisprezecea a lunii 
acestea a şaptea, după ce veţi strînge roadele pămîntului, veţi serba 
Domnului şapte zile. în ziua întîia odihnă şi în ziua a opta odihnă. Şi 
veţi lua în ziua întîi rod din pom frumos şi ramuri de Unic şi stîlpări 
stufoase de pom şi sălcii şi crengi de arbuşti de la pîrîu şi vă veţi bu¬ 
cura înaintea Domnului Dumnezeului vostru şapte zile ale anului. Lege 
veşnică în neamurile voastre. în luna a şaptea o veţi serba pe ea». 
(Lev. 23, 39—41). 

înţelegi, aşadar, că adunate fiind în jitniţă cele de pe ogoare şi 
strînse fiind rodurile fiecăruia, e aproape sărbătoarea prealaudată a 


645. Sf. Chirii pare a vedea cele trei sărbători în cele trei trepte ale vieţii 
duhovniceşti a fiecăruia : cea dinţii, legată de jertfa lui Hristos, e cea a mhîna- 
rilor şi patimilor cu Hristos pentru eliberarea de păcate; a doua, cea a efoiturUor 
pentru virtute; a treia, oprirea de la toate ostenelile, starea de nepatimire şi de 
linişte, de odihnă deplină şi nesfîrşită, prin care anticipăm odihna veşnică xn iu¬ 
birea lui Hristos din viaţa viitoare, în temeiul rosturilor duhovniceşti adunate in 
viaţa aceasta. 

înfigerii corturilor, care înfăţişează petrecerea din rai şi readuce pe 
om la împărtăşirea de cele de la început. Căci socotim, că fixarea cor¬ 
turilor este fixarea spirituală şi mai adevărată a corpurilor omeneşti şi 
învierea lor din stricăciunea, ce-a intervenit şi readucerea la nestri- 
căciune. 

Iar prima zi şi a opta este odihnă. Căci înainte de neascultarea 
de la început, cînd nu pătrunsese în noi păcatul atotobositor, care ne-a 
pus jugul cu adevărat împovărător şi anevoie de purtat, aveam o vie¬ 
ţuire liberă şi uşoară şi fără nici o osteneală în începutul şi rădăcina 
neamului, în Adam. Iar venind Hristos, am revenit din starea interve¬ 
nită a ostenelilor la starea de la început în ziua a opta M6 . Aceasta du¬ 
pă odihnirea (sabatismul) legii, sau după plinirea vremii legii. Deci le- 
pădînd jugul împovărător şi spurcat al păcatului de pe sufletul nostru, 
ne-am odihnit de toată osteneala, chemîndu-ne la aceasta Hristos, prin 
credinţă. Căci zice: « Veniţi la Aline toţi cei osteniţi şi împovăraţi şi 
Eu vă voi odihni pe voi» (Matei 11, 28). Deci e odihnă ziua întîi a săp- 
tâmînii, înfăţişînd timpul de la început al omului. Şi e deasemenea o- 
dihnă ziua a opta, în care a înviat Hristos, pironind pe crucea Sa za- 
pisul cel împotriva noastră (Col. 2, 11). Căci Unul a murit pentru toţi, 
ca izbăiundu-ne de moarte şi de păcate, să ne elibereze de pedeapsă şi 
de osteneli şi să dobîndim prin El odihna cea de la început (Evr. 4, 11). 

In ziua întîia, zice, vor lua rod de pom frumos şi stîlpări de finic 
şi celelalte ramuri. Prin aceasta ni se dă să înţelegem ceea ce însuşi 
istoria strigă, că Dumnezeu ne dă în Hristos iarăşi desfătările din rai, 
măcar că între timp am alunecat din pricina neascultării de la început. 
Pentru că am fost scoşi -afară în Adam, dar am fost duşi înlăuntru prin 
Hristos 647 . Căci auzi-L zicînd tîlharului împreună spînzurat : «Amin, 


646. Sfîrşitul cu învierea trupurilor e un feî de întoarcere la început, cînd au 
fost zidite trupurile întru nestricăciune şi nemurire. E sfîrşitul la care ar fi ajuns 
oamenii rămînînd în ceea ce au primit la început. Aceasta e un fel de reînfiqere a 
corturilor. în început e implicat sfîrşitul ; prin sfîrşit se desăvîrşeşte începutul. în¬ 
ceputul e ziua întîi, sfîrşitul a opta. A fost odihna în Dumnezeu de agitaţia grijilor 
şi păcatelor şi la început, se va reveni la odihnă şi la desăvîrşirea ei în Dumnezeu 
în ziua a opta. 

647. în omul de la început, In Adam, am căzut din rai, căzînd de la El j în 
al doilea om, în Hristos, am fost readuşi în rai. în primul om ne-am rostogolit din 
legătura cu Dumnezeu, în al doilea am revenit in ambianţa Lui. Am căzut prin li¬ 
bertatea aceluia, am revenit prin iubirea sădită în cel de-al doilea de însuşi Fiul 
Tatălui. în Acesta am fost ridicaţi definitiv, dar numai cei ce voim, adică nu fără 
voia noastră. Adam a căzut cu voia, dar noi am căzut prin el fără voie, căci în el 
ni s-a slăbit voinţa. Toţi putem reveni la voi liberă prin coborîrea Fiului 
lui Dumnezeu la noi. Intr-un om a pătruns îngustimea şi tristeţea egois¬ 
mului păcătos; în al doilea a intrat din nou Dumnezeu şi ne ajută pe toţi 
să ne ridicăm cu voia în El. Intr-un om se instalează iadul, în a! doilea se 
reinstalează raiul, pentru care a fost făcut omul la început. în om pot lua lor- 

zic ţie, astăzi vei ti cu Mine In rai» (Luca 23, 43). Pentru că Hristos a 
îmblînzit sabia învîrtitoare şi se îngăduie de acum celor credincioşi in¬ 
trarea, întrucît El toate le readuce în forma de la început şi le reface 
în ceea ce erau odinioară. 

Iar ramurile din pomi sînt pururea verzi, arătînd veşnicia harului 
şi neveştejirea nădejdii în noi înşine. «Că fără părere de rău sînt da¬ 
rurile şi chemarea lui Dumnezeu», după cum s-a scris (Rom. 11, 29). Şi 
fără sfîrşit cu adevărat e desfătarea sfinţilor. Despre aceasta strigă şi 
înţeleptul Isaia, zicînd : «Veselie veşnică peste capul lor : laudă şi ve¬ 
selie veşnică îi va primi pe ei -, fugit-a întristarea, durerea şi suspinul» 
(Isaia 35, 19). 

La poruncile despre sărbătoare s-a adăugat şi aceea că trebuie să 
se veselească din rîu. Căci a.spus că în ziua cea din urmă a săptămî- 
nii, adică în a opta, să scoată apă din pîrîu şi aşa să se veselească cre¬ 
dincioşii. Iar rîul spiritual şi ceresc este Hristos, care udă sufletele ce 
se închină Lui cu undele de sus. De aceea a şi zis prin glasul prooro¬ 
cului : «Iată Eu abat spre ei, ca un rîu de pace şi ca un pîrîu ce se re¬ 
varsă, slava popoarelor» (Isaia 66, 12). Dar şi dumnezeiescul David a 
strigat undeva către Dumnezeul şi Tatăl tuturor : «Cif ai înmulţit mila 
ta, Dumnezeule, iar fiii oamenilor întru acoperământul aripilor Tale 
vor nădăjdui. Ingrăşa-se-vor din grăsimea casei Tale şi cu pîrîul desfă¬ 
tării Tale îi vei adăpa pe ei» (Ps. 35, 8—9). Căci se cuvine, şi cu drept 
cuvînt, ca cetăţenii raiului să se împărtăşească bogat de Hristos şi să 
se veselească de darurile îmbelşugate ale Duhului 648 . 

PALADIE : Se cuvine, drept ai spus. 

CHIRIL : Dar observă că sărbătoarea se săvîrşea numai în Ieru¬ 
salim şi era necesar ca locuitorii din toată Iudeea să se adune în el. 
Iar aceasta era încă un semn că toţi cei ce au trăit o viaţă cinstită şi 
vrednică de laudă, trebuie să se adune în Ierusalimul de sus, cel ceresc 
ca să fie acolo împreună cu Hristos şi să serbeze împreună cu El 649 . 
Iar celor ce sînt încă necredincioşi şi n-au primit harul învierii ci au 
(dispreţuit) respins mai mult o taină atît de adîncă şi de vrednică de 
cinstire, judecata le va fi spre pieire şi le este rînduit să fie, fără îndo- 


toate modurile de viaţă, de la cea a lui Dumnezeu, pînă la cea pornită din duhurile 
rele. Ce atitudine nesfîrşită de viaţă poate lua loc în om ? E locaşul virtuţilor 
lui Dumnezeu şi al satanei. Te copleşeşte cu fericirea iubirii şi te ucide cu ura. 

648. De rîul acesta care izvorăşte din Izvorul lui Dumnezeu şi al Mielului, vor¬ 
beşte şi Apocalipsa (cap. 21, 1—2). Izvorînd de acolo apa vieţii, ea nu seacă nicio¬ 
dată. Ea adapă pururea pe cei ce o beau, pe cei care se află lîngă rlul care curge 
din Dumnezeu. 

649. Veşnica odihnă In iubirea şi lumina lui Hristos va fi o veşnică sărbătoare. 
Căci e proprie sărbătorii odihna, lumina şl fericirea iubirii. 

ială, în tot răul. Căci vor merge la chinuri. Şi martor al acestui lucru 
este credinciosul prooroc Zaharia, care zice : *Şi vor fi cei ce nu se 
vor sui din toate seminţiile pămîntului la Ierusalim ca să se închine 
împăratului, Domnului Atotţiitorului şi aceştia la aceia se vor adăuga. 
Iar dacă seminţia Egiptului nu se va sui, nici nu va ieşi acolo, şi asu¬ 
pra acestora va fi bătaia, cu care va bate Domnul toate neamurile, 
oricine nu se va sui să serbeze sărbătoarea Infigerii corturilor» (Zah. 
14, 17—18). Aşadar, sărbătoarea de trei ori dorită a infigerii corturilor 
vom socoti că este învierea tuturor corpurilor, care au ca pîrgă pe Hris- 
tos. Căci a fost numit cel dinţii născut din morţi (Col. 1, 18) şi aceas¬ 
ta este cu adevărat. 

PALADIE : Foarte drept gîndeşti. 

CHIRIL : Dar vreau să ştii şi aceasta. 

PALADIE : Care ? 

CHIRIL : In cuvintele legii date de noi mai înainte s-a pomenit de 
jertfa neîncetată, de la începutul lunilor, de jertfele de Sîmbăta, de 
post şi pe lîngă acestea, de sărbătoarea prea dorită a Infigerii cortu¬ 
rilor. Şi totdeauna şi la fiecare din cele spuse, legea adaugă : «Veţi adu¬ 
ce arderi de tot Domnului». Dar care sînt feluritele jertfe ce trebuiesc 
aduse de noi, cele cuvenite în ziua întîia a lunilor şi Sîmbetele, postul 
şi cele ce vor fi la Infingerea corturilor, sau ce este jertfa neîncetată, 
n-a spus legiuitorul în «Levitic», dar a adăugat cuvîntul despre acestea 
şi s-a ocupat cu multă amănunţime despre acestea în «Numeri». Vo- 
ieşti să vorbim despre fiecare din acestea în parte, pe cît se poate ? 

PALADIE : Foarte mult. 

CHIRIL : Deci s-a scris aşa : *Şi a grăit Domnul către Moise, zi- 
cind : Porunceşte fiilor lui Israil şi grăieşte către ei z icind : Darurile 
Mele, dările Mele -, jertfele Mele întru miros de bună mireasmă să pă¬ 
ziţi a le aduce Mie în sărbătorile Mele. Şi să zici către ei: Acestea sînt 
jertfele Mele care să le aduceţi Domnului: miei de un an neprihăniţi, 
doi pe zi spre ardere de tot fără încetare. Un miel vei jertfi dimineaţa 
şi mielul al doilea îl vei jertfi către seară. Şi vei aduce o zecime de 
e/d de făină curată pentru jertfă îmbibată într-o pătrime de in de unt¬ 
delemn. Ardere de tot neîncetată, jertfa care s-a făcut în muntele Si- 
nai întru miros de bună mireasmă Domnului. Şi turnarea ei o pătrime 
de in la un miel, peste cel sfînt vei turna turnare de sicheră Domnului. 
Şi mielul al doilea îl vei jertfi către seară ; după jertla lui şi după tur¬ 
narea lui îl vei jertfi întru miros de bună mireasmă Domnulu». (Num. 
28, 1—9). înţelegi cum legea dumnezeiască afirmă în acestea că mai 
ales în sărbători se cuvine să se aducă jertfe. Căci socotesc că mai ales 

în ele noi trebuie numaidecît să înălţăm lui Dumnezeu ca pe o bună 
mireasmă modurile vieţuirii în Hristos, făcîndu-ne ca nişte miresme şi 
aducîndu-ne pe noi lui Dumnezeu ardere de tot binemirositoare, potri¬ 
vit socotesc, cu ceea ce s-a zis cu dreptate : « înfăţişaţi, aşadar, trupurile 
voastre jertfă vie, stîntă, bineplăcută lui Dumnezeu, slujba voastră cu¬ 
vântătoare» (Rom. 12, 1). 

Iar jertfa neîncetată spune că trebuie să se săvîrşească junghiin- 
du-se un miel dimineaţa şi altul către seară, arzîndu-se împreună cu 
ei făină curată la care se adaugă untdelemn şi vin. Căci în toată vremea 
şi fără încetare, de la început pînă la stîrşit răspîndim în Hristos bu- 
namireasmă prin toată virtutea în cortul sfînt, adică în Biserică. Pen¬ 
tru că fumul^ ce se ridică din arderea mieilor dimineaţa şi către seară, 
este iarăşi un chip al Celui ce din pricina noastră şi în favoarea 
noastră se înalţă spre Tatăl întru miros de bună mireasmă, aducînd îm¬ 
preună cu Sine şi viaţa celor ce au crezut în El, care au întru nădejde 
strălucirea slavei şi a împărăţiei sigure şi pe lingă aceasta, bucuria de 
desfătările veşnice 649b . Iar semnul acestei vieţi este făina îmbibată în 
untdelemn şi stropită cu vin. 

Iar aceasta e jertfa de mîntuire, ca şi cea săvîrşită de Moise în 
muntele Sinai. Căci s-a scris în «Ieşire», cînd Dumnezeu, care stăpî- 
neşte peste toate, a rînduit legile pentru toate cele ce trebuiesc făcute: 
«Şi mînecînd Moise de dimineaţă, a zidit jertfelnic pe munte şi două¬ 
sprezece pietre pentru cele douăsprezece seminţii ale lui Israil. Şi a tri¬ 
mis pe tinerii fiilor lui Israil şi au adus arderi de tot şi jertfă de mîn¬ 
tuire lui Dumnezeu, viţei» (leş. 24, 4—5). Socotesc că raţiunea jertfei 
rămîne aceeaşi, fie că cele jertfite se numesc miei, fie viţei. Căci în 
amîndouă cazurile se păstrează chipul (tipul) nevinovăţiei, pe Care îl 
poate vedea cineva în persoana lui Hristos, Care zice prin glasul lui 


649 b. Mereu accentuează Sf. Chirii cuprinderea noastră în Hristos. E o con¬ 
cepţie despre implicarea noastră în Hristos, pe baza unităţii de natură între El şi 
noi, fără de care nu s-ar putea înţelege mîntuirea, ca fericire a comuniunii cu El. 
Hristos Care se prezintă permanent ca jertfă a Tatălui ne cuprinde în Sine pe noi, 
căci, cum s-a spus mai înainte, El nu intră la Tatăl ca om în stare de jertfă, 
pentru Sine, ci pentru noi. Tot în baza acestei cuprinderi a noastre in El, noi nu 
putem intra la Tatăl decît în starea de jertfă ce-o avem în El. Aducîndu-Se Tatălui ca 
jertfă, ne aduce pe noi, se înţelege dacă voim. Comuniunea aceasta are la bază iu¬ 
birea. Ne aducem Tatălui în El şi împreună cu El, dacă ne însuşim iubirea Lui 
fată de Tatăl. El se aduce jertfă Tatălui pentru noi întrucît ne iubeşte şi ne insuflă 
dragostea Sa fată de Tatăl. Persoanele nefiind despărţite în Sfînta Treime, ne unesc 
şi pe noi cu iubirea ce-o au între ele. Taina mîntuirii este taina iubirii dintre Per¬ 
soanele Sfintei Treimi şi noi şi din puterea iubirii lor, şi între noi. Din Sfînta 
Treime sorbim iubirea adusă în noi de Fiul care S-a făcut de o fire cu noi şi S-a 
jertfit pentru noi şi rămîne în această stare de supremă iubire mereu unit cu noi. 
Iar întrucît iubirea nu se întrerupe, nici starea de jertfă a lui Hristos din biserici 
către Tatăl în favoarea noastră nu trebuie să înceteze. 

Ieremia : «/ar Eu ca un miel nevinovat, dus spre junghiere, n-am ştiut» 
(Ierem. 11,9). 

Iar dacă ar voi să spună că şi în alt mod trebuie să se înţeleagă 
jertfa de dimineaţă şi de seara, din cortul sfînt, adică pentru că timpul 
omenirii a fost binemirositor înainte de neascultarea cea în Adam, şi la 
fel s-a făcut iarăşi aşa cel de pe urmă şi în viaţa trăită potrivit Lui, 
nu s-ar depărta de la ţintă şi înţelept ar cugeta. Căci de fapt aşa este 
lucrul. 

PALADIE : Sînt de aceiaşi'părere. 

CHIRIL : Iar jertfele de Sîmbăta le hotărăşte zicînd îndată : «$/ în 
ziua Sîmbetelor să aduceţi doi miei de un an neprihăniţi şi două zecimi 
de făină curată îmbibată în untdelemn spre jertfă şi turnare. Acestea 
sînt arderile de tot ale Sîmbetelor în Sîmbete, pe lingă arderea de tot 
cea de totdeauna şi de turnarea ei» (Num. 28, 9—10). Nu e altul felul 
jertfei, decît cel spus de noi înainte, ci acestea sînt întru totul la fel, 
fără nici o deosebire. Observă deci că jertfa neîncetată e o slujbă ne¬ 
întreruptă şi se săvîrşeşte în fiecare zi după lege. Iar cea a Sîmbetelor, 
nu e în fiecare zi, ci în Sîmbete. Pentru că, să nu creadă că ajunge jert¬ 
fa neîncetată din fiecare zi şi să fie nepăsători faţă de datoria de a 
aduce jertfe Sîmbetele, a adăugat în chip necesar : « Aceasta este ar¬ 
derea de tot a Sîmbetelor în Sîmbete, pe lingă arderea de tot cea de 
totdeauna şi de turnarea ei». 

PALADIE : Aşadar, pe lîngă jertfa neîncetată se săvîrşeşte şi cea 
a Sîmbetelor după lege ? 

CHIRIL : Aşa este. Nu e permis să ne îndoim. Căci sabatizînd şi 
noi în Hristos şi intrînd la odihnă, vom aduce în chip îndoit lui Dum¬ 
nezeu cele ale bunei miresme duhovniceşti, dacă este adevărat că buna 
mireasmă a celor de demult era păzirea şi lauda dreptăţii cea din lege. 
Pentru că legea e duhovnicească şi «porunca sfîntă şi dreaptă şi bună», 
după cuvîntul fericitului Pavel. Dar e superioară totuşi vieţuirea cea în 
Hristos şi sabatismul în Duh întrece în bunul miros dreptatea din le- 
lege 65 °. 

PALADIE : Bine ai zis. 

CHIRIL : Iar la acestea a adăugat: *Şi la începutul lunilor veţi a- 
duce ardere de tot Domnului, doi viţei din vaci şi un berbece, şapte miei 
de un an fără prihană, trei zecimi de făină curată, îmbibată în antde- 


650. Odihna de păcate şi de osteneala pentru cele trupeşti, adică odihna în 
dragostea de Dumnezeu, e unită cu jertfa vieţii noastre adusă Lui, care umplîn- 
du-se de dragostea lui Dumnezeu, o revarsă pe aceasta şi spre oameni. Odihna şi 
jertfa Înfăptuiesc împreună comuniunea, sau ele se arată in ea. 

lemn la viţel, două zecimi de Mină curată îmbibată în untdelemn la 
un berbec, cîte o zecime de iăină curată, îmbibată în untdelemn la un 
miel jertfă întru miros de bună mireasmă, dar Domnului. Iar turnarea 
lor va fi o jumătate de in la un viţel şi o treime de in la un berebec şi 
o pătrime de in de vin la un miel. Aceasta e arderea de tot din lună în 
lună, în lunile anului. Şi un ţap din capre pentru păcat Domnului se va 
jertfi pe lîngă arderea de tot şi turnarea lui» (Num. 28, 11—15). 

Jertfa aceasta de-a pururea şi nesfîrşită a fiecărei luni şi de la în¬ 
ceputul lunilor se adaugă la cea a fiecărei zile, care este cea neînce¬ 
tată. Iar acestea au şi ele un tîlc care nu e simplu. Căci ghicitura e 
foarte clară. Astfel, ca lună nouă (începutul lunii) spirituală şi mai ade¬ 
vărată trebuie să înţelegem veacul cel nou în Hristos, după ce a trecut 
cel dintîi, adică cel al legii. Dar luna noua ne poate servi şi ca chip 
(tip) al veacului ce va să fie după acesta şi care nu e încă de faţă, dar 
îşi are ca început învierea lui Hristos. Căci prin acesta ne-am strămu¬ 
tat la înnoire, avînd Duhul harului ca arvună şi nădejdea sigură în 
nestricăciunea vieţii. Căci preschimbaţi fiind întru fericire şi sfinţenie 
şi mergînd spre starea de la început şi înapoi, sîntem făcuţi după chi¬ 
pul veacului viitor. 

Deci care e jertfa ce se cuvine la începutul lunilor, se înţelege 
jertfă spirituală în Hristos, potrivită cu viaţa veacului viitor ? A muri 
lui Dumnezeu şi a nu mai voi să trăim păcatelor, ci să ne despărţim 
cu totul de vieţuirea pămîntească şi să vieţuim împreună cu Hristos. 
Aşa scrie şi dumnezeiescul Pavel celor ce-au fost sfinţiţi în Duh şi au 
fost îndreptaţi în Hristos şi au cunoscut puterile veacului viitor, zicînd-, 
«Dacă aţi murit în Hristos, pentru ce mai judecaţi ca nişte trăitori în 
lume ?» (Col. 2, 20). Şi iarăşi : «Căci aţi murit şi viaţa voastră s-a as¬ 
cuns cu Hristos în Dumnezeu. Cînd Hristos se va arăta, viaţa voastră, 
atunci şi voi împreună vă veţi arăta întru slavă» (Col. 3, 3—4) 651 . 

Dar observă că cei ce s-au obişnuit să fie vrednici de laudă mor 
afundîndu-se prin jertfă lui Dumnezeu în grade diferite de forţă du- 

651. Ne preschimbăm după chipul vieţii veacului viitor, mergînd spre viaţa de 
la început. Viaţa omenirii se desfăşoară într-un cerc. Desăvîrşirea de la început, 
căzută Intr-o stare inferioară, şi-a reluat de la învierea în Hristos revenirea 
cea de la început, dar spre o treaptă la care ar fi urcat aceea daca n-ar fi 
căzut. E un progres, dar un progres implicat In ceea ce era dat la început, 
din care s-a căzut. Aceasta explică şi progresul adevărat, dar şi iluzia unui fals 
progres. O mişcare de la început trebuia să se facă, şi ea se face şi în falsul pro¬ 
gres, care nu e întru totul cum se cuvenea să fie progresul adevărat. La el se re¬ 
vine' renunţînd la multe din aspectele acestui fals progres. Ca desăvîrşire e in parte 
un progres, în parte o întoarcere la potentele ce le-am avut la început. La progresul 
adevărat ne vom întoarce prin moartea faţă de păcatele în care ne antrenează fal¬ 
sul progres şi la revenirea la legătura cu Dumnezeu ce-a avut-o omul la început. 
Dar Hristos reprezintă într-o formă progresată starea de la început. 

hovniceascâ şi dobîndesc îndată premiile vieţii virtuoase. Căci se jert¬ 
fesc doi viţei, şi pe lingă ei un berbec şi şapte miei fără prihană. Iar 
prin aceasta ni se zugrăveşte mulţimea tuturor sfinţilor, care strălu¬ 
ceşte întru virtutea cea mai înaltă, prin viţel, dar e şi mai jos şi în locul 
al doilea, prin berbec, precum şi în locul mai mic şi mai coborît prin 
miei. 

Iar viţeii sînt doi, căci două sînt popoarele. Şi unul e la mijloc 
berbecul, pentru unirea celor două în unitatea cea întru Hristos. Iar 
mieii sînt şapte ; căci mulţimea sfinţilor este în plinătatea cea mai de- 
săvîrşită. Deci două fiind popoarele şi unul prin unirea duhovnicească, 
dau mulţimea preadesăvîrşită a sfinţilor. Căci e foarte întinsă turma 
celor ce cred, şi se distinge prin simplitatea şi pruncia cea întru Hris¬ 
tos. 

Dar observă că la un viţel sînt rînduite trei zecimi de făină curată 
şi o jumătate de in, adică şase şesimi, de untdelemn şi de vin. Iar la 
un berbec, două zecimi de făină curată şi o treime de in din cele spre 
turnare. Şi la fiecare din miei, o zecime de făină curată e jertfa şi o pă¬ 
trime de in turnarea de untdelemn şi vin. Căci măsura vieţii întru stră¬ 
lucire, fericire, întru unitatea cea de la Dumnezeu şi intru veselia du¬ 
hovnicească, se va da egal de Cel ce judecă cu dreptate, potrivit cu 
ostenelile fiecăruia. Căci am spus adeseori că făina are rolul de chip 
(tip) al vieţii, untdelemnul al grăsimii, iar vinul al veseliei celei spi¬ 
rituale. 

PALADIE ; Aşa e. 

CHIRIE : Şi iarăşi adaugă la jertfe un ţap ce se junghie pentru 
păcate, ca chip (tip) al lui Hristos. Căci jertfa noastră e primită şi plă¬ 
cută lui Dumnezeu pentru patima lui Hristos cea mîntuitoare. Şi aceas¬ 
ta socotesc că este ceea ce a spus Însuşi Mîntuitorul sfinţilor Apostoli 
«Fard de Mine nu puteţi face nimic» (Ioan 15, 5) 652 . Aşadar, în chip 
necesar se adaugă bunelor noastre miresme cea a lui Hristos, ameste- 
cîndu-se într-un mod oarecare cu cele ale noastre şi împreună ridi- 


652. E remarcabilă această interpretare a cuvintelor citate. Nu e vorba de cine 
ştie ce fapte impunătoare pe plan lumesc. Ci de fapte asemenea celor ale Lui : 
bllndeţe, curăţie, jertfă. Numai din puterea lui Hristos ne putem jertfi şi numai avind 
în ea jertfa curată a lui Hristos e primită de Dumnezeu Tatăl. Numai fiind jertfă de 
fii asemenea cu cea a Fiului şi plină de simţirea unicului şi atotiubitorului Fiu; jertfa 
noastră e nedespărţită de a lui Hristos. Şi numai umplută de jertfa curată a lui 
Hristos se face curată şi jertfa noastră. Numai din elanul jertfei lui Hristos luăm şi 
noi elan In jertfa noastră. E negrăită această prezenţă a simţirii de jertfă a lui Hris¬ 
tos in jertfa noastră. O persoană iubitoare e prezentă în cea iubită. în jertfa persoa¬ 
nei iubite pentru ea, e prezentă jertfa celei iubitoare. Cu attt mai mult e prezentă 
jertfa lui Hristos în jertfa noastră. 

cîndu-se spre Tatăl. Căci nu sîntem primiţi altfel decît numai prin 
Hristos. 

PALADIE : Foarte bine ai spus. 

CHIRIL : Acestea erau jertfele din Sîmbete şi din lună nouă (în¬ 
ceputul lunilor), «far luna a şaptea, zice, în cea clintii a lunii, numită 
sfîntă va fi vouă. Nici un lucru de slujbă să nu faceţi. Zi însemnată va 
fi vouă. Şi veţi aduce arderi de tot spre miros de bună mireasmă Dom¬ 
nului, un viţel din vaci şi un berbec şi şapte miei de un an fără pri¬ 
hană » (Num. 29, 1—2). Şi trei zecimi de făină curată la viţel, două la 
berebec şi cîte una la fiecare dintre miei, adăugîndu-se în mod propor¬ 
ţional cele ce se toarnă, untdelemnul şi vinul, adică o jumătate de in 
al evreilor, o treime şi o pătrime. Iar înţelesul sărbătoririi l-a indicat, 
zicînd : «Zi însemnată va fi vouă». Căci înseamnă trîmbiţa din urmă, 
cea prin glasul îngerului, la care vor învia morţii şi se vor scula cei 
din morminte, precum am spus mai înainte. 

A mai poruncit ca şi în a zecea a aceleiaşi luni, în care cade pos- 
lul, ce înfăţişează în sine mortificarea poftelor trupeşti şi înstrăina¬ 
rea de patimile pămînteşti, să se aducă aceeaşi jertfă într-un mod egal 
cu cea din ziua întîi. Iar care e tîlcul celor ce se săvîrşeau, după ra¬ 
ţiunea potrivită înţelegerilor spirituale, am spus îndeajuns. 

PALADIE : îmi aduc aminte. 

CHIRIL : Porunceşte de asemenea ce jertfe trebuie să se aducă 
potrivit cu înfigerea corturilor şi zice : «Şi ziua a cincisprezecea a 
lunii, a şaptea celei numite, sfintă va fi vouă. Nici un lucru de slujbă să 
nu faceţi. Şi să o ţineţi pe ea sărbătoare Domnului şapte zile. Şi să a- 
duceţi ardere de tot dar Domnului spre miros, de bună mireasmă, trei¬ 
sprezece viţei din vaci, doi berbeci, patrusprezece miei de un an. Fără 
prihană vor fi. Jertfele lor, făină îmbibată în untdelemn. Trei zecimi de 
viţel la cei treisprezece viţei, două zecimi de berbec la cei doi berbeci 
şi cîte o zecime de miel la cei patrusprezece miei. Şi un ţap din capre 
pentru păcat, afară de arderea de tot de totdeauna, jertfele lor şi tur¬ 
nările lor» (Num. 29, 12—16). 

Apoi în fiecare zi, împuţinîndu-se doar cîte un viţel, se săvîrşeau 
cele ale jertfei în acelaşi mod şi aceeaşi măsură. Căci se jertfeau doi 
berbeci, patrusprezece miei şi un ţap. Iar în ziua a doua se aduceau 
doisprezece viţei, în a treia, unsprezece, în a patra, zece, în a cincea 
nouă, în a şasea, opt, în a şaptea, şapte. Observă deci că în fiecare zi 
singur numărul viţeilor scădea, dar al berbecilor, al mieilor, măsurile 
făinii şi ale celor de turnat rămîneau egale. 





ÎNCHINARE ÎN DUH ŞI ADEVAR 


PALADIE : Şi ce înseamnă aceasta ? Din ce pricină viţeii sînt la 
început treisprezece, apoi se împuţinează, scăzînd în fiecare zi cîte 
unul ? Şi pentru ce berbecii sînt doi şi mieii patrusprezece, adăugîn- 
du-se un ţap la jertfe ? 

CHIRIL : E greu de văzut înţelesul celor poruncite şi obscur este 
lucrul m firea lui. Dar voi încerca pe cit se poate să spun cele ce-mi 
vin în minte. Iar tu mă vei îndrepta cînd nu voi merge drept spre ţintă. 

PALADIE : Aşa voi face. 

CHIRIL : Porunca aceasta dumnezeiască închipuie atît călăuzirea is- 
raeliţilor în ale legii, cît şi chemarea celor aduşi prin credinţă la sfinţe¬ 
nie. Căci ghicitura jertfei socotesc că arată, că două au fost timpurile 
in care trebuie să înţelegem că au fost călăuzite turmele iudeilor spre 
cunoştinţa de Dumnezeu şi spre vieţuirea cea după lege. Şi care sînt 
aceste timpuri, dacă nu acela în care era încă Moise, Isus (Navi) îşi 
Judecătorii şi acela în care au fost proorocii pînă la Ioan Botezătorul, 
care, după cuvîntul Mîntuitorului, a avut o mai mare trimitere şi sluj¬ 
ba proorocească. Şi Sfînta Scriptură ne dă să înţelegem că în amîn- 
două aceste timpuri au fost unii care au mers pe cărarea de laudă a 
vieţii, dar nu în aceeaşi măsură şi nu pe una cu totul asemenea în pu¬ 
tere şi vigoare duhovnicească. Căci unii aveâu vigoarea cea mai înal¬ 
tă ; şi chipul (tipul) lor e viţelul. Alţii, una cugetată la mijloc, iar sem¬ 
nul acesteia este berbecul. Şi cei de al treilea, după aceştia, aveau 
una puţin mai mică şi inferioară în ce priveşte măsura ei, precum se 
poate înţelege din mărimea trupească a mieilor. Căci nu e berbecul 
mai mic decît viţelul, şi nu e inferior în mărime mielul berbecului ? 

PALADIE : Recunosc, cum aş nega ? 

CHIRIL : Aşadar, animalele numite sînt chipul (tipul) fiecărei mă¬ 
rimi, se înţelege în virtute. Fiindcă ceea ce e în frunte şi ales e mai 
mic în număr decît al doilea şi al treilea, căci e mai rar, pentru aceea 
viţeii sînt treisprezece, berbecii doi şi mieii patrusprezece. Iar fiindcă 
zicem că berbecii sînt doi, îndoit este numărul jertfelor aduse. Căci 
pentru şapte miei, viţeii sînt patrusprezece şi berbecii doi. Sau oare nu 
se cuvenea să fie mulţi cuvioşi şi sfinţi şi împodobiţi cu neprihănirea în 
dreptatea cea din lege ? Pentru că a scris dumnezeiescul evanghelist 
despre Zaharia şi Elisabeta, că «erau drepţi amîndoi înaintea Iui Dum- 

nezeu, umblînd în toate poruncile şi dreptăţile Domnului, fără pată» 
(Luca 1,6). 

PALADIE: Recunosc. Căci Dumnezeu mustră pe maica Iudeilor, 
zicînd : «cum te-ai făcut destrinată, cetate credincioasă a Sionului, pli¬ 
nă de judecată, intru care dreptatea a adormit ?» (Isaia 1, 21). 

CHIRIL : Era deci o dreptate după lege, după care se cuvenea să 
fie bine întăriţi în ascultarea lui Dumnezeu, măcar că legea nu desăvir- 
şea în sfinţenie. 

PALADIE : Bine ai zis, 

. CHIRIL : Aşadar, înfăţişînd chemarea lui Israil în gradele cele înal¬ 
te, de mijloc şi mai de jos, se jertfesc lui Dumnezeu viţei, berbeci şi 
miei ,• dar numărul viţeilor era mereu mai mic, deoarece cei aleşi se 
împuţinau mereu şi timpul suferea tot mai mult de raritatea celor înalţi 
şi preaîncercaţi, pină Ia ziua a şaptea, adică pină la venirea Mîntuito- 
rului nostru, cind s-a ivit odihna (sabatismul) In duh şi sfîrşitul păca¬ 
tului. Căci am fost îndreptaţi în Hristos, cînd veacul de faţă a coborît 
spre păcat. Iar semn al acestui fapt este Sîmbăta aşezată la sfîrşitul 
întregii săptămîni. De aceea înţelept rînduieşte legea pînă Sîmbăta 
aducerea jertfelor, adică chemarea legii şi slujba de sfinţire prin jertfe 
cerută de ea, pînă cînd introduce pe cea în Hristos, zicînd : «Şi în ziua 
a opta, veţi avea ieşirea praznicului. Nici un lucru de slujbă să nu 
faceţi în ea şi să aduceţi ardere de tot jertfă spre miros de bună mi¬ 
reasmă Domnului un viţel, un berbec, şapte miei de un an fără priha¬ 
nă. Jertfele lor şi turnările lor la viţel şi la berbec şi la miei, după nu¬ 
mărul lor, potrivit cu ei. Şi un ţap din capre pentru păcat. Afară de 
jertfa de totdeauna, jertfele lor şi turnările lor. Acestea să le faceţi 
Domnului în sărbătorile voastre, afară de făgăduinţele voastre şi de 
cele de bună voie ale voastre şi de turnările voastre şi de cele de 
mlntuire ale voastre» (Num. 29, 35—39). 

Auzi cpm spune legea limpede : «încheierea praznicului este». Căci 
s-a sfîrşit slujirea în umbre şi călăuzirea în chip (tip) în ziua a opta, 
cînd a înviat Hristos şi a intrat timpul tăierii împrejur în duh. Căci 
s-a închis mulţimea veche a celor chemaţi, suferind de păcatul necre¬ 
dinţei şi a răsărit în loc poporul cel nou şi ales prin tărie duhovniceas¬ 
că (căci aceasta înseamnă viţelul), făcîndu-se desăvîrşit vrednic de 
3 laudă, ca unul ce se află în plinătatea vîrstei (căci aceasta înseamnă 

berbecul) şi are frumuseţea aleasă a prunciei şi nevinovăţiei în Hris- 
tos (căci aceasta înseamnă mielul), măcar că e cunoscut într-o mulţime 
atotdesăvîrşită. Căci aceasta se indică prin faptul că mieii sînt şapte. 
Pentru că îşi cîştigă în Hristos lauda prin credinţă, urcînd spre Dum¬ 
nezeu întru miros de bună mireasmă, precum am spus adeseori. 

PALADIE : Aşa este. 

CHIRII: Iar că încetăm de ia lucruri (sabatizăm) în Hristos, ajun- 
gînd 'la odihnă, întrucît ne oprim de la străduinţele lumeşti şi nu mai 
suportăm grija pămîntească, ci ne desfătăm mai degrabă de Domnul, 
precum s-a scris (Ps. 36, 4) şi avem chemare' aleasă la El, ne spune ia¬ 
răşi limpede Leviticul, zicînd către Moise, tîlcuitorul lucrurilor sfinte : 
«Grăieşte fiilor lui Israil şi vei zice către ei: Cind veţi intra în pămîntul 
pe care Eu îl dau vouă, veţi odihni pămîntul pe care Eu îl dau vouă, 
Sîmbetele Domnului. Şase ani vei semăna ţarina ta şi şase ani vei tă¬ 
ia via ta şi vei strînge rodul ei. Iar în anul al şaptelea, Sîmbătă odihnă 
\a fi pămîntului, Sîmbăta Domnului, ţarina ta nu o vei semăna şi via 
ta nu o vei tăia şi cele ce cresc singure în ţarina ta nu le vei secera şi 
strugurele cel spre sfinţirea ta nu-1 vei culege. An de odihnă va fi pă¬ 
mîntului. Şi Sîmbăta va fi hrana pămîntului ţie şi slugii tale şi slujnicii 
tale şi celui plătit de tine şi străinului ce s-a lipit de tine , şi animalelor 
tale şi fiarelor din pămîntul tău va fi rodul lui spre mâncare. Şi vei nu¬ 
măra ţie şapte odihne de ani, de şapte ori şapte ani. Şi vor fi ţie şapte 
săptămîni de ani patruzeci şi nouă de ani. Şi veţi vesti prin glas 
de trîmbiţă în tot pămîntul vostru, în luna a şaptea, în a zecea a 
lunii. In ziua ispăşirii veţi vesti din trîmbiţă în tot pămîntul vostru. Şi 
veţi sfîrşi anul, al cincizecilea an şi veţi vesti slobozire pe pâmînt tu¬ 
turor ce-1 locuiesc pe el. Aceasta va fi vouă semn că e an de slobozire 
şi va pleca fiecare la avutul său şi fiecare la familia sa va pleca» (Lev. 
25,1—11). 

Observă deci că legea îngăduie să se are, să se semene şi să se 
cultive viile înainte de anul al şaptelea ? Dar a poruncit ca în al şap¬ 
telea să ne uşurăm de grija acestora. Şi ne uşurăm odihnindu-ne (sa- 
batizînd) în Hristos şi depărtînd grija celor pămînteşti şi înstrăinîn- 
du-ne de împraştierile deşarte, «Şapte săptămîni de ani», adică în ve¬ 
cii vecilor, vom petrece desfătîndu-ne de bunurile duhovniceşti pre¬ 
gătite şi puse la îndemîna noastră de Dumnezeu şi vom prăznui. Căci 

timpul acela din urmă ne va fi timp de slobozire a tuturor celor ce ne 
aflăm în toată lumea, cînd fiecare se va reîntoarce la avutul lui, adică 
la sorţul cuvenit lui şi rînduit de Dumnezeu. Pentru că precum felurită 
este viaţa sfinţilor, aşa e şi a cununilor, Dumnezeu măsurînd răsplata 
potrivit cu faptele fiecăruia. 

Dar aminteşte şi de trîmbiţa care vesteşte acestea. Căci învierea 
din morţi ce va avea loc la glasul trimbiţei şi al îngerului, e timpul o- 
dihnei (sabatismului) în Hristos, al eliberării şi al predării către noi a 
moştenirii. Atunci mulţimea strălucitoare a sfinţilor va auzi pe Hris¬ 
tos zicînd : « Veniţi binecuvântaţii Părintelui Meu de moşteniţi împă¬ 
răţia gătită vouă de la întemeierea lumii» (Matei 25, 34). Fie ca pe a- 
ceasta să o dobîndim şi noi prin harul şi iubirea de oameni a Domnului 
şi Dumnezeului şi Mîntuitorului nostru Iisus Hristos, prin Care, şi cu 
Care, fie slava lui Dumnezeu şi Tatăl, împreună cu Duhul Sfînt, acum şi 
pururea şi în vecii vecilor. Amin. 

Despre preoţie şi că preoţia cea după lege era chip al celui in Hristos 

Despre preoţie. 

Iarăşi despre preoţie. 

